
PRATARMĖ 


„Viena brangiausių žmogaus dovanų ir vienas stipriausių kultūros veiksnių yra 
sugebėjimas rašto Ir spaudos ženklais išreikšti žodį - tobuliausią minties tarpininką. 

Rašte 1r spaudoj tartai minčiai nei laikas, nei tolis ribų nestato, tiktai nutraukia nuo jos 
melagingą kaukę, pro kurią momentas kalba. Tada lieka paminklas —- ar mūsų menkys- 
tei, ar mūsų didybei. Kokį žodį mes tarsime?“*' — 1923 m. pabaigoje klausė Vincas My- 
kolaitis-Putinas, naujojo krikščionių demokratų savaitraščio „Rytas“ pasirodymo proga 
paprašytas pasidalyti samprotavimais apie spaudos ir visuomenės santykius. 

Tuo pačiu laikotarpiu iš politikos į žurnalistiką pasukęs Juozas Purickis, ano meto 
Lietuvos visuomenei žinomas Vygando slapyvardžiu, ne tik mintijo apie tai, kaip „lavintis 
1r lavinti kitus spausdintu ir gyvu žodžiu“? Jis netgi puoselėjo svajonę sukurti katalikiš- 
ką dienraštį, pajėgsiantį vadovauti Lietuvos politikai? . Deja, svajonę tik iš dalies įgyven- 
dino, 1925 m. pavasarį neilgam tapęs oficiozo „Lietuva“ redaktoriumi. 

Tarp šių dviejų asmenybių galima įžvelgti daugybę sąsajų: studijos (nors ir ne tuo 
pačiu metu) Peterburgo dvasinėje akademijoje ir Freiburgo katalikiškajame universitete. 
Pastarųjų rezultatas — filosofijos daktaro laipsnis. Visapusiškas įvairių filosofinių bei 
istorinių mokyklų pažinimas ir propagavimas, niekada nenukrypstant į pigų, supaprastintą 
katachetizmą. Pagaliau nutolimas nuo kunigų luomo ir net oficialus pasitraukimas iš jo, 
kartu išsaugant gebėjimą ir visuomeninių, ir dvasinių kataklizmų akivaizdoje nenukrypti 
nuo idealistinės, žmogiškomis vertybėmis grįstos pasaulėžiūros. 

Ir šiandien Kaune, ramioje Vaižganto gatvelėje, mąsliai žvelgia į apačioje šur- 
muliuojančią vakarykštę laikinąją sostinę namas, kuriame ketvirtajame praėjusio am- 
Žžiaus dešimtmetyje gyveno bei rašė ir įžymus lietuvių poetas V. Mykolaitis-Putinas, ir 
gabus žurnalistas J. Purickis. Tiesa, memorialinė lenta iki šiol teatidengta pirmajam. 
Galbūt todėl, kad antrajam buvo atseikėtas gerokai trumpesnis žemiškasis kelias, o ir 
kad jo profesija kur kas kasdieniškesnė, šis tiesioginis permainingų Lietuvos nepri- 
klausomybės tapsmo ir tvirtinimo įvykių dalyvis bei metraštininkas, spaudos istoriko My- 
kolo Biržiškos vertinimu, tiesiogiai prisidėjęs prie tautinės savimonės formavimo“ , pra- 
radus nepriklausomybę ilgam liko pamirštas. 

Tačiau pastarąjį dešimtmetį, mėgindami užčiuopti dinamišką pirmojo Lietuvos ne- 
priklausomybės tarpsnio pulsą, J. Purickį - vieną pirmųjų nepriklausomos Lietuvos diplo- 
matų, VI Ministrų kabineto (1920 06 19-1922 02 01) užsienio reikalų ministrą, žurnalis- 
tą bei publicistą, amžininkų vadintą Lietuvos tarpukario žurnalistikos tėvu? , ilgametį Lietu- 
vos žurnalistų sąjungos pirmininką ir nepailstantį visuomenės veikėją — iš naujo atrado ir 
tebeatranda istorikai, kultūrologai, žurnalistai. Tačiau reikia pažymėti, kad iki šiol atskiruo- 
se leidiniuose J. Purickis minėtas dažniausiai epizodiškai, tad dažnai neišvengta netikslu- 
mų bei apsirikimų, kurių pasitaiko net enciklopediniuose leidiniuose. 

Tuo tarpu J. Purickio gyvenimo tempas ir atkuriant Lietuvos valstybingumą, ir vėliau, 
pertvarkant ūkio, socialinio bei kultūrinio gyvenimo sritis, buvo toks intensyvus, o kūry- 
binis palikimas toks gausus, kad, net paskyrus keletą metų nuodugnioms šią daugiabriau- 
nę asmenybę liečiančios faktografinės medžiagos studijoms, vis dar pavyksta užčiuopti 

naujų detalių, papildančių ar net pakreipiančių netikėta vaga, regis, jau susigulėti spėju- 
sius dalykus. 

Galima įvairiai interpretuoti tokius problemiškus J. Purickio biografijos momentus, 
kaip Sacharino byla, pasitraukimas iš kunigų luomo, nutolimas nuo Krikščionių demokra- 
tų partijos tr suartėjimas su tautininkais A. Smetonos valdymo metais, galima įžvelgti 
vienokią ar kitokią jo vietą tarpukario visuomeninėse, politinėse ir kultūrinėse realijose, 

bet nutraukus metų skraistę nuo kū- 

LKA, NALS LINK “Žž, rybinio jo palikimo, kuris po dau- 

lų (f KAMNY4) (ealiujudta 4 gybės dešimtmečių tebėra tiesio- 

? AA ' ginė autoriaus erudicijos, vertybi- 

A S S nių orientacijų ir gyvenamosios tik- 

. rovės pažinimo bei vertinimo 1š- 

raiška, aiškiai matyti, kad žymaus 

tarpukario žurnalisto Mato Šal- 

čiaus liudijimas J. Purickį buvus 

„retos asmeninės kultūros“ žmogų 

— tikrai ne reveransas be laiko Ana- 
pilin išėjusio kolegos atminimui. 

Itin reikšmingais Lietuvai me- 
tais, iš pradžių siekiant valstybin- 
gumo atkūrimo, vėliau, iškovojus 
nepriklausomybę, tarptautinio vals- 
tybės pripažinimo, J. Purickis žengė 
pirmeivių gretose ir savo politine, 
visuomenine veikla bei kūrybiniu 
“ palikimu ne tik pasistatė sau nuo 
laiko ar valdžių malonės nepri- 
klausantį paminklą, bet ir paliko 
mums raktą į daugelį ano meto 
įvykių ir charakterių, kuriuo, tikime, 
dar ne sykį pasinaudos ne viena 
Lietuvos kultūros paveldo puose- 
Yra dalykų, kurių laikas nekeičia lėtojų karta. 


* Spauda ir visuomenė. - Dienraščio „Rytas“ kvieslys (atskiras vienkartinis leidinys). 1923. 
? Vygandas [Purickis]. Politika ir demokratija. - Lietuva. 1923 11 22. P, I. 

* V. Urbonas. Lietuvos žurnalistikos istorija. Klaipėda. 2002. P. 165. 

* M. Biržiška. Lietuvių tautos kelias į naująjį gyvenimą. - Los Angeles. 1952. P. 4. 

* M. Bagdonas. Kas buvo a. a. Dr. Juozas Purickis. - Mūsų rytojus. 1934 10 30. P. 4. 

KELIAS Į MOKSLĄ 


Kilmės ir pavardės peripetijos. Nors Juozas Purickis savo tėvą mini buvus 
ūkininką, bet pavardė rodo ir kiti dokumentai teigia, jog jis buvo kilęs iš lietuvių bajorų. 
Man ganėtinai atsitiktinai pavyko aptikti Purickio pavardę XVIII a. vidurio istoriniuo- 
se šaltiniuose - tai, matyt, ir būtų pirmasis šios giminės paminėjimas. Radau 1650 m. 
Lietuvos Didžiosios Kunigaikštystės Tribunolo šaukimą į teismą, kur turėjo būti nagri- 
nėjama Stanislovo Minkovski0-Boguševskio byla su Kazimieru Puryszkiu dėl dvaro 
Dzieksnianuose (Minsko vaivadijoje), kuris priklausė kunigaikščiui Hrehorui Jurgiui 
Druckiui-Horskiui'. Kitų duomenų nedaug, bet pavardė paminėta. 

Rašydamas J. Purickio nekrologą jo artimas kolega žurnalistas Matas Bagdonas 
pažymėjo, kad Purickiai buvo vilniškių dzūkų giminė, paplitusi Kaišiadorių-Trakų kraš- 
te. J. Purickio seneliai rėmė 1863 m. sukilimą. Dėl to nukentėjo. Iš jų buvo atimtas ūkis 
ir jie tapo beturčiais. J. Purickio tėvai iš pradžių nuomojosi nedidelius dvarelius, kelda- 
miesi iš vienos vietos į kitą, kol įsikūrė Stakliškių valsčiuje. Čia, savo paaugusių ir jau tar- 
naujančių vaikų padedami", nusipirko Pakrovo vienkiemį, apie 60 ha žemės. Pats J. Pu- 
rickis viename straipsnyje užsimena tik apie savo dėdę Konstantiną Purickį, kuris daly- 
vavo 1863 m. sukilime ir už tai 25 metus išbuvo Sibire, katorgoje. Jo dėdė Konstantinas 
dėl sukilimo pralaimėjimo kaltinęs lenkus, kad jie tik težiūrėję savo interesų ir nuo cariz- 
mo puolimo gelbėjęsi vieni?.Vargiai sukilimui pralaimėjus nukentėjo tik dėdė Konstanti- 
nas, nės juk žinome, kad buvo konfiskuojami visų sukilimo dalyvių dvarai. Taigi ir M. Bag- 
dono teigimu, jog nukentėjo taip pat J. Purickio seneliai ir tėvai, galime tikėti. Iš įrašų 
Trakų dekanato metrikų knygose matyti, kad Purickių giminė išties buvo tame krašte 
paplitusi. Kun. Stanislovas Kiškis Purickių pavardę kildina iš lietuviško žodžio pūras. 
Veikiausiai vėliau ji buvusi sulenkinta. 

Kita vertus, mūsų paminėtojo J. Purickio dėdės Konstantino mestas kaltinimas len- 
kams leistų teigti, kad tautinė Purickių šeimos orientacija XIX a. viduryje buvusi lietuviš- 
ka. Be to, ir paties J. Purickio archyvas, ir kitų istorinių šaltinių užuominos rodo, kad gi- 
minėje būta mokytų žmonių. 

Mokytų giminaičių buvo ir J. Purickio motinos šeimoje. J. Purickio biografai mini ku- 
nigą dėdę Skačkauską. Man pavyko rasti tokia pavarde kunigą XIX a. pabaigoje Kau- 
no vyskupijoje: 1898 m. kunigų sąrašuose „Directorium horarum canonicarum et mis- 
sarum pro diocesi Telsensi" įrašytas monsinjoras Jonas Skačkauskas. Tačiau atrodo. 

kad jis greičiau buvo ne J. Purickio motinos brolis, bet jos dėdė arba pusbrolis, nes mo- 
tinos pavardė, kaip matyti iš J. Purickio gimimo metrikų, buvo Kalkauskaitė. J. Purickio 
biografų teigiama, kad vienas motinos brolis gyvenęs kaime ir buvęs gana išsilavinęs. Jis 
rašęs lenkiškus ir lietuviškus eilėraščius, juokingus vaizdelius iš savo apylinkės gyveni- 
mo. Pastarieji buvę itin Stakliškių ir Jiezno apylinkių žmonių mėgstami skaityti ir per- 
pasakoti. 

Nors užuominų apie Purickių giminėje buvusius kunigus istoriografijoje neradau, bet 
„Lietuvių enciklopedijos“, išleistos Bostone 1961 m., XXIV tome yra nedidelis straips- 
nelis apie kunigą Aleksandrą Purickį, mirusį 1912 m. balandžio 6/19 d. Panevėžyje. Mi- 
ni jį kaip lietuviškos spaudos bendradarbį ir Vaclovas Biržiška lietuviškų slapyvar- 
džių išaiškinimo knygelėje, išleistoje 1930 m. „Lietuvių enciklopedijoje" teigiama, kad 
Aleksandras Purickis buvo visuomenės veikėjas. Už lietuvišką veiklą ne kartą rusų ad- 
ministracijos baustas. Panevėžyje jis įsteigė keletą lietuvių draugijų, vadovavo meno ir 
kultūros draugijai „Aidas“. Rašė straipsnius „Draugijai“, „Vilčiai“, „Rygos garsui", „Žem- 
dirbiui"", „Lietuvos ūkininkui" ir „Lietuvos žinioms“. Buvo „Lietuvos ūkininko" ir „Lietuvos 
žinių“ dalininkas. Straipsnius dažniausiai pasirašinėdavo Aleksandru arba sutrumpinta jo 
forma Aleks. Purickiu, tik kai kada slapyvardžiu Karijotas. Lietuvių literatūros ir tau- 
tosakos instituto rankraštyne pavyko rasti Aleksandro Purickio bylą ir keletą jo paties 
rašytų „Vilties“ vadovams laiškų. Iš jų matyti, kaip panevėžiečiai lietuviai 1909 m. pavasarį 
įkūrė „Vienybės“ klubą, kaip išrinko jo valdybą iš vietos inteligentų — gydytojų, gele- 
žinkelininkų, kunigų. Į klubo valdybą buvo išrinktas ir aktyvus klubo iniciatorius A. Puric- 
kis. Išlikęs 1910 m. gegužės 10 d. jo pasirašytas kvietimas, prašantis, kad Panevėžio 
gyventojai rinktų eksponatus Lietuvių dailės parodai Vilniuje“. Taigi A. Purickis buvo 
palyginti aktyvus visuomenės veikėjas Panevėžyje bei už jo ribų, palaikė ryšius su dr. 
J. Basanavičiumi Vilniuje. Sveikindavo jį su Naujaisiais metais, prašydavo atspausdinti 
jo siunčiamus straipsnius „Lietuvos žiniose" ir „Lietuvos ūkininkė“. A. Purickis priklausė 
Lietuvių mokslo draugijai?. Visiškai tikėtina, jog A. Purickis galėjo būti J. Purickio Jeigu 
ne dėdė, tai vyresnysis brolis ar vyresnis amžiumi giminaitis. Tačiau jis nebuvo kunigas, 
kaip teigiama enciklopedijoje ir sekant ja kituose leidiniuose. Be to, kaip matyt iš platesnio 
negu kitoje spaudoje nekrologo, paskelbto „Rygos garse“ (1912 m. balandžio 14 d.), 
Aleksandras Purickis buvo lietuviškos orientacijos bajoras, bet stačiatikių tikėjimo. Jis 1r 
palaidotas Panevėžio stačiatikių kapinėse. Stačiatikių tikėjimas lyg ir nesuderinamas su 
katalikiškos orientacijos Juozo Purickio šeima. Mirė Aleksandras gerklės džiova 50 metų, 
dėlto negalėjo būti vyresnysis Juozo brolis, nes J. Purickiui 1912 m. buvo 27 metai. 


Lietuvos mokslų akademijos (toliau MA) centrinės bibliotekos Rankraščių skyrius. F. 31 -660. L. I. 
* Matas Bagdonas. A. a. Dr. Juozui Purickiui atminti. - Trimitas. 1934. Nr. 44. P. 857. 
"Dr. J. Purickis. Dėl schidzophrenijos. (Polemika su Vilniaus lenkų radistais). - Trimitas. 1934. Nr. 42 
P. 827-828. 
* MA Lietuvių literatūros ir tautosakos instituto Rankraštynas. (toliau LTIR). F. 22-863. Lapai ne- 
numeruoti (toliau L. n. n.). 
* Ten pat F. 2 1312; F. 26 806. Lapai nenumeruoti (toliau - L. n. n.). 

Lietuvos Respublikos metais Vilūnuose (Kaišiadorių rajone) kunigavo Juozapas Pu- 
žickis, Simono sūnus. Jis buvo gimęs 1876 m., įšventintas kunigu 1912 m., per Pirmąjį 
pasaulinį karą kunigavo Kurgane (Tomsko gubernijoje), o po karo grįžo į Lietuvą. Mirė 
1966 m. Tačiau vargu ar jis galėjo būti tos pat giminės atstovas, nors ir kunigavo 
Kaišiadorių, o sovietmečiu — Vilniaus vyskupijos bažnyčiose“. Savo dvasinės vadovy- 
bės prašėsi, kad jį skirtų tik į lenkiškai kalbančias parapijas. Taigi buvo priešingos negu 
J. Purickio šeima ir aplinka tautinės nuostatos. Visos paminėtos aplinkybės rodo, kad 
Purickių giminė buvo pranašesnė už kitas apylinkės šeimas — ne itin turtinga, negalinti 
vaikų aprūpinti ūkiais, bet siekianti juos lavinti lietuvių tautos labui. 

Tęsiant kalbą apie pavardę reikia pažymėti, kad jos rašyba įvairavo atsižvelgiant į 
tai, kokia kalba rašyti dokumentai. J. Purickio pavardė Žemaičių kunigų seminarijos 
įstojimo dokumentuose ir Peterburgo dvasinės akademijos oficialiuose raštuose, kai jie 
buvo rašomi lotynų kalba, atrodo taip: Purzycki Josephus. Rusų kalba rašytuose doku- 
mentuose — Purickij Josif. Taip pat rašyta ir Kauno kunigų seminarijos bei Peterbur- 
go akademijos lotynų kalba sudarytuose klierikų sąrašuose. Pats J. Purickis, kai pra- 
dėjo bendradarbiauti lietuviškoje spaudoje ir net kai dirbo Užsienio reikalų ministeri- 
Joje, retsykiais pasirašydavo (o ir kiti rašydavo) Puryckis. Tik vėliau palengva šios for- 
mos galutinai atsisakė ir ilgąją y pakeitė trumpąja. Be to, Steigiamojo Seimo stenogra- 
mose net teko aptikti jo pavardę su kitokia galūne: ne su -is, o su -as, t. y. Purickas. 
Tiek dėl pavardės įvairovės, kad ji neklaidintų skaitytojų ar jaunų tyrinėtojų. Ėmęsis 
žurnalisto darbo, J. Purickis pasirinko Vygando slapyvardį ir juo pasirašinėjo savo straips- 
nius spaudoje. 

Istorinėje literatūroje, net enciklopedijose dažnas teiginys, kad J. Purickis gimė 1883 m. 
lapkričio 12 d. Pakrovo vienkiemyje, Stakliškių parapijoje. Kai kada vieta tiksliai nenu- 
rodoma, o tik rašoma, kad gimęs Jiezno apylinkėse. Tokią gimimo vietą nurodžiau ir aš, 
kai rašiau apie J. Purickį kaip Lietuvos Respublikos užsienio reikalų ministrą knygoje 
„Lietuvos užsienio reikalų ministrai“ (K. 2000). Tačiau L. V. Žeimantui pavyko rasti 
Lietuvos istorijos archyve išlikusius J. Purickio krikšto metrikus. Jie verčia pakore- 
guoti gimimo laiką ir vietą. Kietaviškių RK bažnyčios 1883 m. metrikų knygoje rusų 
kalba įrašytas 65-asis naujagimis, gimęs 1883 m. balandžio 19 d. ir tą pat dieną pa- 
krikštytas Joseph vardu. Jo tėvai — bajorai Jonas ir Franciška (mergautinė pavardė 
Kalkovskaja) Puržickiai iš tos pat parapijos Petrošiškių vienkiemio. Krikšto tėvai - Ana 
Tumkovidova ir Tadeušas Krživecas?. Manau, kad Kietaviškių bažnyčios įrašu 1883 m. 
metrikų knygoje galima tikėti, nes Stakliškių ir Jiezno bažnyčių knygose tokio berniuko 
tuo metu pakrikštyto nei man, nei talkinusiems kolegoms rasti nepavyko. Be to, Kau- 
no arkivyskupijos klierikų įrašų knygoje J. Purickio gimimo vieta taip pat nurodyta „za- 
stienok" Petrošiškės, Kietaviškių parapija. 

Amžininkai teigia, kad Purickių šeimoje buvo kalbama vietiniu lenkų, vadinamuoju 
tuteišų, dialektu, nors aplinkui skambėjo ir dzūkiška lietuviška šneka, kurią vaikas iš ma- 
žens mokėjo. Šeimoje, be Juozo, augo dar keturi broliai“. Sesers jis neturėjo nė vienos. 

Nepavyko iki galo išsiaiškinti jo brolių vardų ir užsiėmimo. Radau tik vieną brolį Vla- 
dą. Jis 1930 m. mirė - išliko „Mūsų rytojaus" redakcijos užuojauta savo bendradarbiui 
J. Purickiui, išspausdinta laikraščio 1930 m. rugpjūčio 8 d. numeryje. Be to, „Mūsų Vil- 
nius“ 1930 m. (Nr. 17. P. 359) rubrikoje „Mūsų mirusieji" parašė, jog 1930 m. rugpjūčio 
4 d. ligoninėje Kaune trumpai sirgęs po netikėto nelaimingo atsitikimo mirė ir Kaune 
buvo palaidotas Vladas Purickis. Jis gyveno savo ūkyje Alytaus apskrityje, Stakliškių 
valsčiuje, Pakrovų kaime. Paminėta, kad tai buvo taurus ir kuklus žmogus, pavyzdingas 
ūkininkas, vienas iš tų nedaugelio provincijos ūkininkų veikėjų, dirbančių sunkų ir nedė- 
kingą visuomeninį darbą kaimo bendruomenėse. Dėl jo mirties liūdi Stakliškių visuo- 
menė, Vilniui vaduoti sąjungos Stakliškių skyrius, kurio steigėjas ir narys jis buvo. Iš šių 
žinučių matyti, kad brolis dirbo ūkyje, kurį jam paliko tėvas Jonas. 

Apie savo vaikystę J. Purickis, regis, nemėgęs kalbėti. Ji, kaip ir daugelio ūkinin- 
kaujančių tėvų vaikų, praėjo atliekant pagal amžių ir sugebėjimą įvairius ūkio darbus — 
ganant žąsis, avis, karvių bandą, dirbant laukuose ir t. t. Rašoma, kad net grįžęs atosto- 
gų iš kunigų seminarijos jis dirbo ūkyje, pjovė, vežė javus ir šieną, mėžė mėšlą... Jo arti- 
mas bičiulis M. Šalčius teigia, kad apie savo ankstyvąją jaunystę J. Purickis kalbė- 
jęs kaip apie „vargo dienas"“. 

Mokytis J. Purickis pradėjo Stakliškių parapinėje mokykloje. Mokslą ėjo kartu su 
Liudu Gira (to meto rašyba Liudowik Hiro). Juos globojo ilgametis Stakliškių klebo- 
nas kun. Vincentas Butvydas. Abu tuos pirmuosius mokymosi metus prisimindavo kaip 
šviesų savo gyvenimo kelio ruožą. L. Gira, paminėdamas J. Purickį, vėliau rašė: „Te- 
nykštės jaukios klebonijos pastogėje, pas garbingąjį Valančiaus knygnešių bylos dalyvį 
kleboną kun. Vincentą Butvydą", jie mokėsi skaityti bei rašyti ir jautėsi labai naujoje, 
laimingoje, puikioje aplinkoje atsidūrę!?. Stakliškių klebonas nulėmė ir jų abiejų tolesnį 
gyvenimo kelią - studijas kunigų seminarijoje. Jis juodu globojo, kai jie rengėsi į klierikus 
ir jau mokėsi Kauno ir Vilniaus (L. Gira) seminarijose. Abu pas jį nesyk svečiavosi va- 
saros atostogų metu. Tačiau J. Purickis Stakliškėse išbuvo neilgai. Nežinia dėl kokių 
aplinkybių po metų mokslo jis buvo perkeltas į Jiezną, 1892-1895 m. lankė Jiezno rusiš- 
ką valdinę parapinę mokyklą. Mokėsi žiemomis, o vasaromis toliau piemenavo tėvo 
ūkyje. 

Pradžios mokykloje išryškėjo J. Purickio gabumai, ypač gera atmintis. Tėvai maty- 
dami, kad jis turi „gerą galvą", norėjo leisti sūnų į mokslus toliau, į kunigų seminariją. 
Tačiau tam trūko lėšų. Todėl baigęs mokyklą trejus metus Juozas pradirbo savo tėvo 


“ Elenchus omnium ecclesarium et universi cleri provinciae Lithuanae pro anno domini 1927; Ten pat. 
1930; Kun. Juozapas Pužickis. 1874-1912-1966. - Prel. Stanislovas Kiškis. Kristaus pašauktieji. 
Kaišiadorys. 1996. P. 165-166. 

' Lietuvos valstybės istorijos archyvas (toliau LVIA). F. 604. Ap. 38. B. 195. L. 371a-372. 

* Matas Bagdonas. A. a. Dr. Juozui Purickiui atminti. - Trimitas. 1934 . Nr. 44. P. 857. 

" Matas Šalčius. D-ras Juozas Purickis — publicistas ir ekonomistas. 1883 11 12-1834 10 25. Jo 
gyvenimo ir darbų santrauka. - Tautos ūkis. 1934. Nr. 10. P. 254. 

" Liudas Gira. Iš mano atsiminimų apie J. Purickį. - Vairas. 1935. Nr. 1. P. 32-37. 

ūkyje. Tik giminaičio kunigo paskatintas ir remiamas 1898 m. buvo nuvežtas į Kauną. 
Čia privačiai, to meto terminologija „švedaudamas“ ir gyvendamas pas kitą savo giminaitį, 
mokėsi iki 1902 m. Keturių klasių baigimo egzaminus išlaikė Maskvoje, grįžo į Kauną ir 
1904 m. įstojo į Žemaičių kunigų seminariją Kaune!!. 

Mokslo metai Kauno kunigų seminarijoje ir Peterburgo dvasinėje aka- 
demijoje. Žemaičių kunigų seminarija dėl carizmo represijų XX a. pradžioje buvo nedi- 
delė specialaus aukštesniojo tipo mokymo įstaiga, kuri rengė Katalikų bažnyčios 
dvasininkus savo vyskupijai. Štai keletas duomenų: 1905 m. į ją įstojo 48 jaunuoliai, 
1906 m. — 41, 1907 m. - 25, 1908 m. —- 34, 1909 m. — 39, 1910 m. - 29. Seminarija 
baigdavo ne visi. Atitinkamai 1905-1910 m. laikotarpiu: 19, 11,10, 10, 13, 14'?. Iš 1905 m. 
įstojusių 48 seminaristų 1909 m. ją baigė tik 13. Taigi net mažiau negu trečdalis pradėju- 
sių studijas klierikų sugebėdavo seminariją baigti. Kiti „nubyrėdavo“ dėl sudėtingos mo- 
kymosi programos, caro administracijos spaudimo ar pašaukimo stokos. 

Caro administracija iš stojančiųjų į Kauno ir Vilniaus kunigų seminarijas pirmiau- 
sia reikalavo, kad jie gerai mokėtų rusų kalbą. J. Purickiui tas sunkumų nesudarė. Jis 
buvo keturių gimnazijos klasių egzaminus išlaikęs Maskvoje. Antras reikalavimas buvo, 
kad kandidatai į klierikus turėtų iš gubernatoriaus politinės ištikimybės liudijimą, o iš 
apylinkės — teismo liudijimą, kad nebuvo teisti. Devyniolikametis jaunuolis J. Purickis 
nebuvo nei politinis, nei kriminalinis nusikaltėlis ir tuos pažymėjimus gavo. 

Mokslas kunigų seminarijose truko 4—5 metus. Mokoma buvo pasaulietinių ir teolo- 
ginių dalykų. Iš pasaulietinių disciplinų — rusų bei lotynų kalbų, Rusijos istorijos ir geo- 
grafijos, taip pat tos šnekamosios kalbos, kurią būsimajam kunigui reiks vartoti dirbant 
pastoracinį darba savo parapijoje (Kauno vyskupijoje tai buvo lenkų, lietuvių, vokiečių ir 
latvių kalbos). Daugiausia dėmesio seminarijoje buvo skiriama teologinėms discipli- 
noms. 

Vilniaus generalgubernatorius akylai sekė Kauno ir Vilniaus kunigų seminarijų mo- 
kymo procesą. Nuolat siųsdavo rusų valdininkus jų vizituoti. Pirmiausia atvykę kontro- 
lieriai žiūrėdavo, kaip mokoma rusų kalbos, Rusijos geografijos ir istorijos. Ir beveik vi- 
sose ataskaitose šiuo požiūriu tik neigiamai įvertindavo seminarijų darbą, taigi general- 
gubernatorius dažnai gaudavo progą įspėti rektorių, kad seminaristai silpnai moka rusų 
kalbą, kad ji mokoma kaip užsienio kalba, kad rekolekcijos ir kitos religinės priemonės 
vyksta lenkų, bet ne lietuvių kalba, o lenkiškai supranta vos vienas kitas seminaristas ir 
pan.“ 

XX a. pradžioje Žemaičių kunigų seminarijoje dar tvyrojo vyskupo Motiejaus Va- 
lančiaus laikų lietuviška dvasia. Be to, carizmas, norėdamas supriešinti lenkų ir lietu- 
vių tautinį atgimimą, protegavo būtent lietuviškumą ir lietuvių kalbą. Seminarijai J. Pu- 
ricki0 studijų metais vadovavo vyskupai Mečislovas Paliulionis ir Gasparas Cirtau- 
tas, rektorius Antanas Karosas. Joje profesoriavo Liudas Dambrauskas, G. Cirtautas, 
Juozapas Skvireckas, Kazimieras Šaulys, Povilas Januševičius, Bronislovas Žongolo- 
vičius ir kiti. Seminarijos gydytojas buvo daktaras Rokas Šliūpas. Į Kauno kunigų se- 

minariją 1906 m. iš Peterburgo dvasinės akademijos buvo perkeltas prelatas Aleksand- 
ras Dambrauskas (Adomas Jakštas). Jis labai sustiprino ne tik profesūros, bet ir stu- 
dijuojančių jaunuolių lietuvišką dvasią. Kurį laiką redagavo „Nedėldienio skaitymus". 
1906 m. įkūrė Šv. Kazimiero draugiją lietuvių spaudai leisti ir platinti. Rūpinosi naujos 
katalikiškos periodikos leidimu. Seminarijos rektorius 1905 m. vasario 24 d. prašė Kau- 
no gubernatorių, kad būtų leidžiama spausdinti savaitinį leidinį lietuvių kalba, kurio 
pavadinimas galėtų būti „Lietuva“ arba „Kryžius“. Seminarijos dėstytojai skatino lietu- 
vių visuomenę rašyti prašymus gubernatoriui dėl naujų lietuviškų laikraščių leidimo *. 
Taip buvo dedami pamatai katalikiškai periodikai. 1907 m. pradėtas leisti A. Dambraus- 
ko redaguojamas mėnesinis literatūros, mokslo ir politikos žurnalas „Draugija“, 1910 m. 
— humoro laikraštis „Garnys“, daugėjo periodinės spaudos ir knygų lietuvių kalba. 

Tokiomis aplinkybėmis Kauno kunigų seminarijoje galutinai sustiprėjo ir subrendo 
J. Purickio lietuviškumas. Jis pasiryžo aktyviai dirbti tautos labui. Kaip ir kitose semina- 
rijose bei aukštosiose mokyklose, Kauno kunigų seminarijoje tuo metu tautinė veikla 
reiškėsi per įvairius moksleivių būrelius. J. Purickis priklausė seminaristų rateliui, kuris 
domėjosi Lietuvos istorija, literatūra ir politika. Jų veiklą palaikė profesoriai lietuviai, 
ypač A. Jakštas-Dambrauskas, skatindamas jaunimą skaityti, kurti, rašyti... Didelę įta- 
ką seminaristui J. Purickiui domėtis lietuvių literatūra ir žurnalistika padarė Juozas Tu- 
mas-Vaižgantas. Laiške jam iš Šveicarijos 1918 m. J. Purickis rašė: „Nors dar Tamstos 
nepažinojęs, aš Tamstą gerbiau, bet pažinęs stačiai įsimylėjau. Tamsta įžymiausio mū- 
sų laikraščio redaktorius, publicistas etc. etc. mane paprastą klieriką priimdavai pas 
save kaipo lygų sau draugą.Toki dalykai neužsimiršta... Aš Tamstą gerbiu kaip dorą, 
didelių nuopelnų, bet mažų pretenzijų žmogų." 

Mokėsi ir baigė mokslą seminarijoje J. Purickis labai gerai. Tačiau kunigo šventini- 
mų negalėjo priimti, nes neturėjo įšventinimui reikalaujamo amžiaus — 24 metų. Taigi 
negalėjo pradėti eiti kunigo pareigų ir duoti carui „kliatvenoje obeščanije [priesaikos 
pasižadėjimo]", kad nesigailėdamas savo gyvybės iki paskutinio kraujo lašo tarnaus Jo 
Didenybei, kaip liepia Viešpats Dievas!“. 

Stropus, gabus, kuklus, švelnių, gražių veido bruožų jaunuolis patraukė seminarijos 
vadovybės dėmesį ir buvo pasiųstas tęsti mokslų į Peterburgo dvasinę akademiją. Ap- 
linkybės tam susiklostė tokios. Peterburgo dvasinės akademijos rektorius 1908 m. 
balandžio 2 d. pranešė Žemaičių vyskupui, kad jis kitiems mokslo metams parinktų tinka- 
mų kandidatų į akademiją. Liko neužimtos 3 valdiškos vietos, nes visą akademijos kursą 
baigė auklėtiniai Ignacijus Labanovskis ir Blažiejus Čėsnys, o Mykolas Vaitkus buvo 
atleistas dėl ligos. Į laisvą būsimojo katalikiškos spaudos organizatoriaus ir Šv. Kazimie- 


"LVIA. F. 1671. Ap. 4. B. 169. L. 2a. 

!* Ten pat. F. 696. Ap. 2. B. 337. L. 28-29a ir kt. 

Ten pat. 

* Ten pat. B. 325. L. 4-4a, 12 ir kt. 

5 Lietuvos ypatingasis archyvas. F. 3377. Ap. 58. B. 188. L. 4. 
"LVIA. F. 696. Ap. 3. B. 3442. L. 3. 

ro knygų leidyklos ilgamečio vadovo M. Vaitkaus vietą kaip tik pateko J. Purickis". 
Vartojame žodį pateko, nes carizmas varžė aukštąjį dvasinį mokslą, o jo studijos užsie- 
nyje Lietuvos jaunimui buvo uždraustos. Vienintelis kelias vedė į Peterburgo dvasinę 
akademiją, kur dar XIX a. viduryje buvo perkeltas Vilniaus universiteto Teologijos sky- 
rius. Akademijos populiarumą tarp katalikiškos Rusijos visuomenės rodo vien tai, kad 
per 70 jos egzistavimo metų šią mokslo įstaigą baigė daugiau kaip 1000 kunigų, nors 
priėmimas į akademiją caro valdžios buvo ribojamas: kasmet leista priimti 60 seminaris- 
tų. Iš Žemaičių vyskupijos joje su valdžios išlaikymu kasmet studijavo net mažiau negu 
10 studentų. O 1908/09 m. m., kai į akademiją įstojo J. Purickis, joje buvo vos 8 aukš- 
tojo teologinio išsilavinimo siekiantys jaunuoliai. Galima ir išvardyti — Jurgutis Ladis- 
lavus, Durycki Michael, Szuman Henricus, Czaman Josephus, Milimas Aleksander, Pu- 
ricki Josephus, Simajtis Antonius ir Wiszniewski Adamus!š. Taigi galėjo mokytis vos 5 
procentai būsimų kunigų iš Lenkijos, Lietuvos ir visos Rusijos. 

Akademijos mokymo programa nedaug skyrėsi nuo seminarijų mokymo progra- 
mos, tik dalykai joje buvo gvildenami ir aiškinami plačiau. Klierikai studijavo moralinę ir 
pastoracinę teologiją, dogmatinę teologiją, homiletiką ir apeigas, Biblijos archeologiją, 
kanonų ir romėnų teisę, visuotinę ir Rusijos istoriją, filosofiją, graikų, lotynų ir hebrajų 
kalbas, rusų kalbą ir literatūrą. 

Akademijoje dėstė lenkų, lietuvių, rusų tautybės profesūra. J. Purickio mokymosi 
metais rektoriumi buvo prelatas Lionginas Žarnoveckis, sekretoriumi Boleslovas But- 
kevičius, imspektoriumi Jonas Mačiulis (Maironis). Be to, Maironis dar dėstė moralinę ir 
pastoracinę teologiją, tačiau nuo 1909 m. rugpjūčio 15 d. (kai J. Purickis jau buvo įsto- 
Jęs į akademiją) jis buvo Rusijos vidaus reikalų ministro įsakymu perkeltas iš akademi- 
jos inspektorių į Žemaičių kunigų seminariją rektoriumi. Todėl jo paskaitų, kaip ir žy- 
maus kalbininko Kazimiero Jauniaus senųjų kalbų dėstymo, J. Purickiui Peterburge klau- 
syti nebeteko. Bet štai dogmatinę teologiją dėstė prorektorius, profesorius Pranciškus 
Būčys. Todėl lietuviška dvasia Peterburgo akademijoje buvo gyva ir veikli!". Vėliau, 
1928 m., prie savo bendramokslio Liudo Noreikos kapo prisimindamas mokymosi me- 
tus, J. Purickis teigė, kad Peterburgo dvasinėje akademijoje klierikai veikė kur kas lais- 
viau negu Kauno kunigų seminarijoje, kur lietuvius klierikus caro satrapai nuolat kratė 
ieškodami draudžiamų skaityti knygų, o suradę jas degino, baudė knygas skaičiusius ir 
slėpusius jaunuolius*?, 

J. Purickis į Peterburgo dvasinę akademiją vyko kartu su Aleksandru Milimu ir Ado- 
mu Višnevskiu. Jų kelionė šiek tiek priminė Antano Baranausko apdainuotąją. Jie gavo 
iš Telšių konsistorijos 1908 m. birželio 23 d. 119 rublių ir 7 kapeikas. Tai buvo kelionės 
išlaidos ir kelionpinigiai visiems trims. Bilietas iš Vilniaus į Rusijos sostinę traukiniu vie- 
nam kainavo 38,18 rublio, o kitoms išlaidoms liko po 1,51 rublio. Vilnių būsimieji studentai 
pasiekė arkliais, pašto karieta. Toliau važiavo traukiniu. Vidaus reikalų ministerija tik 
tokias išlaidas apmokėdavo*!. 

Studijų metu studentas J. Purickis buvo Rusijos vidaus reikalų ministerijos Tikybų 
departamento išlaikomas, nes akademijai po bažnytinių turtų sekuliarizacijos lėšos bu- 
vo skiriamos iš valstybės iždo. 

Peterburge J. Purickis studijavo, susipažino su Rusijos sostinės kultūra, Bažnyčios 
politika ir pasinėrė į mokslo labirintus. Jis susidomėjo ir tiesiog „susirgo“ mokslu ir mo- 
kymusi. Jo svarbiausiu užsiėmimu tapo knygų skaitymas. Laikėsi principo, kad jei žmo- 
gus nori ko pasiekti, tai pirmiausia turi lavintis: „Žmogus turi mokintis ir auklėti save vi- 
są gyvenimą" (Policija. 1931. Nr. 107). Jo draugas nuo mokyklos laikų L. Gira teigė, 
kad jiedviem atostogų metu susitikus ar keičiantis laiškais Juozas tekalbėjęs literatūros, 
mokslo ir politikos temomis. Mėgęs rusų literatūrą, ypač žavėjęsis N. Gogoliu. Neat- 
metęs ir tuo metu dar vos „šiltos“, palyginti su pasauline literatūra, lietuvių rašytojų kū- 
rybos. Kritiškai į ją žiūrėjęs, bet ne pesimistiškai, tikėdamas jos ateitimi. Gal dėl to pats 
susilaikė nuo grožinės kūrybos, nors paskutiniais metais prieš mirtį yra užsiminęs, jog 
parašys dramą iš kunigų gyvenimo. Tačiau Peterburge jį labiausiai traukė mokslo da- 
lykai. Pradėjo studijuoti Rusijos ir Bažnyčios istorijos šaltinius. 

Peterburgo akademijos absolventai gaudavo laipsnius - tikrojo studento, tikybos mo- 
kymo kandidato ir magistro. J. Purickis siekė teologijos magistro, aukščiausio akade- 
mijos teikiamo studijų metu laipsnio. Jis nuo trečio kurso ėmė rašyti mokslinį darbą, nes 
magistro laipsniui gauti jų reikėjo dviejų, parašytų lotyniška ir rusiška tematika. Iš jo pir- 
mųjų paskelbtų lietuvių spaudoje straipsnių galima daryti prielaidą, jog jis jau tada 
susidomėjo protestantizmo Lietuvoje istorija ir beletristikos vaidmeniu auklėjant jauni- 
mą ir visuomenę. Auklėjimo tematika, reikia manyti, vyravo ir jo pirmajame per kunigo 
šventinimus (vadinamąsias primicijas) pasakytame pamoksle. Apskritai reikia pažy- 
mėti, kad akademijoje J. Purickis gavo pirmuosius dvasininko šventinimus. Jau pirma- 
me kurse 1909 m. birželio mėn. - subdiakono, o ketvirtame kurse - diakono??. Mokėsi 
J. Purickis puikiai. Jo ir teologiniai, ir pasaulietiniai mokymosi dalykai įvertinti labai 
gerai - 5. Akademiją jis baigė 1912 m. aukso medaliu. 

Baigęs Peterburgo dvasinę akademiją J. Purickis grįžo į Kauną kaip teologijos ma- 
gistras. Buvo įdarbintas dėstytoju Kauno kunigų seminarijoje. Tačiau daug labiau jį do- 
mino mokslas, jis rinko medžiagą būsimai daktaro disertacijai apie protestantizmą Lietu- 
voje XVI a. Nuo 1913 m. pradėjo „Draugijoje“ skelbti pirmuosius savo tyrinėjimus ta 
tematika. Intensyviai dirbo Kauno ir Vilniaus archyvuose, bibliotekose. Vėliau, jau Švei- 
carijoje, disertaciją J. Purickis parašė itin greitai, o tai leidžia teigti, kad būtent Kaune jis 
surinko pagrindinę archyvinę medžiagą ir parengė didžiąją būsimo mokslo darbo dalį. 


V Ten pat. Ap. 2. B. 369. L. 26. 

'* Rektoriaus užpildyta lentelė. - Ten pat. B. 397. L. 60a-61. 

"“" Academia coesarea Romano catholica ecclesiastica Petropolitana. Anno Academico 1904-1905. 
LVIA. F. 696. Ap. 2. B. 325. L. 62-62a; Ten pat. B. 397. L. 69. 

“ J. Purickis. In memoriam... - Lietuvos aidas. 1928 06 01. Nr. 97. P. 2. 

"LVIA. F. 696. Ap. 3. B. 3189. L. 1-4. 

V Ten pat. B. 397. L. 51-5la, 68a. 

Kunigas J. Purickis ryšių su gimtąja parapija nenutraukė. Baigęs akademiją jis Jiez- 
ne organizavo dideles rekolekcijas. Jo pamokslai buvo skirti katalikiškai dorovei ir mo- 
ralei ugdyti, kovai su girtavimu ir kitomis visuomenės gyvenimo ydomis. Teigiama, kad 
J. Purickis savo pamokymais ir pavyzdžiu susilpnino moralinį nuosmukį bei sumažino 
savo gimtojoje apylinkėje girtuokliavimo bangą?*. Taigi jaunas kunigas bent jau tėviš- 
kėje atliko tam tikrą pastoracinę veiklą, ko nepasakysi apie Kauną, kur jis jokių dvasi- 
ninko pareigų nėjo, o dirbo bibliotekose bei archyvuose. Beje, jo siekius palaikė ir Lie- 
tuvos katalikų bažnyčios dvasinė vadovybė. 

Daktaro disertacijos rašymas ir gynimas. Kada J. Purickis išvyko tęsti studijų į 
Šveicariją, nelengva nustatyti. Vieni teigia, kad 1913 m., o kiti - kad 1914 m. Dauguma 
jo biografų ir enciklopedijų autorių nurodo, kad 1914 m. Rašoma, kad išvyko be Rusi- 
Jos caro administracijos leidimo, per Lenkiją, slaptai, išgalvota Korybutto pavarde ir su 
suklastotu pasu, prieš pat Pirmąjį pasaulinį karą. Tai iš dalies patvirtina ir mūsų rasta 
faktinė medžiaga. Peržiūrėjusi Lietuvos centriniame istorijos archyve ir Kauno arki- 
vyskupijos kurijos archyve išlikusias duotų kunigams išvažiuoti į užsienį leidimų kny- 
gas nuo 1913 m. sausio 16 d. iki 1914 m. lapkričio 2 d., neradau leidimo J. Purickiui iš- 
vykti į užsienį?*. Vadinasi, jis į užsienį mokytis išvyko nelegaliai. 

Esama patvirtinimų, jog Šveicarijoje jis jau buvo 1913 m. kovo mėn. Tarp L. Giros 
archyvinių dokumentų radau J. Purickio laišką iš Freiburgo, datuotą 1913 m. kovo 13 d. 
Jame jis rašo, kad seniai laukiąs draugo laiško, kad negavęs „Vaivorykštės“ numerio. 
Atsiprašinėja už kažin kokią L. Giros politinių straipsnių kritiką ir toliau jo politinius 
straipsnius „Viltyje“ kritikuoja. Baigdamas rašo: „Godojau Tave ir godoju ir kaipo poetą 
— literatą, ir kaipo publicistą — politiką, o ypač kaip gerą lietuvį kataliką.'"?* Iš šio laiško 
L. Girai atrodo, kad jau 1913 m. pradžioje J. Purickis buvo Freiburge. Tačiau iš Šveicarijos 
netrukus išvyko į Italiją, nes kitas laiškelis — atvirlaiškis su gražia mergaitės galvute — 
L. Girai rašytas 1913 m. kovo 18 d. Jo turinys nėra labai rimtas, bet, kita vertus, atsklei- 
džia poetišką abiejų mokslo draugų sielą. Jame rašoma: „Mielas Drauge! Iš tėvynės 
Petrarkos, Danto, Savanarolės — gražiosios Florencijos siunčiu Tau tipą gra-žiosios 
fMorentinkos valakės. Ar jin iš tikro yra graži — tu kaipo poeta geriau gali spręsti. Sveikinu 
Tavo žmoną ir mažą Vytautuką linkėdamas viso labo. Juozas P.“** Iš šio atvirlaiškio 
matyti, jog tik atvykęs į Freiburgą J. Purickis išvažiavo į Romą, kad Popiežiaus biblioteko- 
Je pasirinktų medžiagos savo būsimai disertacijai. Iš vėlesnio susirašinėjimo su L. Gira 
matyti, kad ten prabuvo visą 1913 m. vasarą, o gal ir porą rudens mėnesių, nes 1913 m. 
gruodžio 13 d. laiške rašo, jog jau mėnesį lankąs Freiburgo universitetą?". 

Ankstesni tyrinėtojai, o kurį laiką ir aš būtent 1914-uosius metus laikėme J. Purickio 
studijų Šveicarijoje, Freiburgo katalikiškajame universitete, pradžia. Visus mus suklai- 
dino rektoriaus pranešimas iš Freiburgo universiteto Žemaičių kunigų seminarijos rekto- 
riui, kad Kauno seminarijos dėstytojas Purickij Josif (raštelis rusų kalba) įregistruotas 
Freiburgo universitete 1914 m. birželio 4 d.?* 

Juozas Purickis jaunystėje 


ų 


Freiburgas XX a. pradžioje 


5 A. L. Purickio asmenybė gimtojoje parapijoje. - Lietuvos aidas. 1934 10 27. P. 3. 
* LVIA. F. 1671. Ap. 4. B. 274; Kauno arkivyskupijos kurijos archyvas. B. 186. 
 LTI R. F. 13-1630. L. 126. 

*6 Tėni pat. I.7125. 

" Ten pat. 127. 

* LVIA. F. 696. Ap. 4. B. 219. L. 14. 

Prasidėjo jaunojo J. Purickio gyvenimo naujas etapas - mokslininko karjera. Švei- 
carijoje jis itin domėjosi istorija, filosofija, sociologija ir kitais visuomenės mokslais. Klau- 
sė įžymių to meto universiteto profesorių paskaitų, godžiai skaitė jam rūpimais ir diser- 
tacijai reikalingais klausimais literatūrą. Iš Šveicarijos ne kartą vyko į Vokietijos biblio- 
tekas. Į Dresdeną, Leipcigą, Berlyną, kad „pasiraustų", pasak jo, tų miestų knygų lo- 
bynuose**. Kaip jau minėjome, lankėsi Romoje, čia susipažino ne tik su jam reikalinga, 
bet ir su visa ten esančia lituanistine medžiaga: tai ir didžiųjų Lietuvos kunigaikščių su- 
sirašinėjimas su Romos popiežiais, ir Katalikų bažnyčios vadovybės pranešimai Vatika- 
nui apie tikėjimo padėtį Lietuvoje viduramžiais, ir įvairus susirašinėjimas vėliau. Iš šių 
raštų būsimas Nepriklausomos Lietuvos diplomatas galėjo geriau pažinti Katalikų baž- 
nyčios bei jos santykių su pasaulietine valdžia politiką. 

Lietuvių istoriografijoje ir publicistikoje pasitaiko neigiamų, o kartais satyrinių atsilie- 
pimų apie lietuvių daktarus, gavusius Freiburgo katalikiškojo ir Berlyno universitetų 
diplomus. Jie pašaipiai vadinami, menkinant jų moksliškumą, „Freiburgo daktarais". Tei- 
giama, kad tuose universitetuose mokymo lygis buvęs žemas, tad ir apgintų disertacijų 
vertė menka. Freiburgo katalikiškajam universitetui tai buvo taikoma, matyt, dėl to, kad 
jis buvo vienintelis ir palyginti didelis tokio tipo universitetas ne tik Šveicarijoje, bet ir 
platesniame Europos areale. Universitete buvo Teologijos, Filosofijos ir Teisių fakultetai. 
Profesūrą sudarė ir labai žinomi, ir dar nepasiekę mokslo aukštumų dėstytojai, bet taip 
buvo ir kitose aukštosiose Europos mokyklose. Universitetas turėjo gerą biblioteką. Pa- 
skaitas dėstytojai skaitė vokiečių ir prancūzų kalbomis. Mokslas čia buvo gana pigus, 
taigi traukė mažiau pasiturinčius jaunuolius, tarp jų ir lietuvius. Lietuviams studentams 
buvo leidžiama rašyti disertacijas iš Lietuvos istorijos, filosofijos bei teisės tematikos. 
Daktaro laipsniui gauti reikalavimai prilygo kitų universitetų reikalavimams. Laipsniui 
gauti, be parašytos disertacijos, dar reikėjo parašyti du darbus ne disertacijos tema. 
Didelė komisija, kurią sudarė dekanas ir penki ar šeši profesoriai, vertino specialybės 
egzaminą, atsižvelgdama į mokslinį doktoranto išsilavinimą, savarankišką mąstymą ir 
darbštumą. Komisijos nariai galėjo pareikšti savo nuomonę apie disertaciją ne tik gyni- 
mo metu, bet ir spaudoje, kai darbas buvo paskelbiamas atskiru veikalu ar straipsniais. 
Tai buvo padaryta ir J. Purickio daktaro disertacijos atžvilgiu. 

Nuo pirmųjų dienų Šveicarijoje J. Purickis intensyviai naudojosi susidariusiomis gali- 
mybėmis tobulinti savo išsilavinimą. Jis gerai išlaikė egzaminus, sparčiai toliau rašė dak- 
taro disertaciją, palyginti greitai ją baigė ir jau 1916 m. liepos 25 d. sėkmingai apgynė, 
gavo daktaro diplomą“". Disertacijos tema - „Protestantizmo Lietuvoje žlugimo prie- 
žastys. (XVI šimtm. pabaiga ir XVII pradžia)“. Daktaras J. Purickis dabar galėjo 
tapti profesoriumi kunigų seminarijoje ar dvasinėje akademijoje, pradėti mokslininko ar- 
ba istoriko karjerą, rašyti iš Lietuvos istorijos knygas. Tačiau tam sutrukdė Europoje 
įsibėgėjęs karas. Į Lietuvą J. Purickis sugrįžti nebegalėjo, reikėjo kaip nors verstis svetimo- 
Je šalyje, užsidirbti, pragyventi, nes, vokiečiams 1915 m. vasarą okupavus Lietuvą, susi- 
siekimas su ja pasidarė neįmanomas. Be to, J. Purickis liko skolingas Freiburgo uni- 

versitetui už gyvenimą studentų bendrabutyje. Jau Lietuvos valstybei susikūrus, 1922 m. 
vasario 20 d., Teologų konvikto „Albertinum“ vardu Freiburgo universiteto rektorius 
parašė raštą Žemaičių vyskupui Pranciškui Karevičiui į Kauną dėl trijų klierikų (Vlado 
Dzimidavičiaus, J. Purickio ir Izidoriaus Tamošaičio) įsiskolinimo. Rašte nurodoma, kad 
J. Purickis liko skolingas 1334,30 šveicariškų frankų, V. Dzimidavičius (Daumantas) — 
3793,90 frankų ir Iz. Tamošaitis - 906,90 frankų. Iš viso su procentais - 6035,10 frankų. 
Prašė tuos pinigus kuo greičiau grąžinti. Tuo metu gyvendamas Berlyne J. Purickis dviem 
etapais skolą „Albertinum“ sumokėjo, o jo kolegos aiškinosi finansiniu nepajėgumu ją 
grąžinti“, 

Karo meto aplinkybės nulėmė, kad gabus ir perspektyvus mokslininkas tapo ne pro- 
fesoriumi, bet jaunu Lietuvos politiku, diplomatu, o vėliau, dėl kitų aplinkybių išstumtas 
iš užsienio politikos, pasirinko žurnalisto kelią ir sėkmingai juo ėjo. Už tai gal neverta 
kaltinti likimo, nes taip susiklosčiusios aplinkybės leido atsiskleisti visiems J. Purickio ta- 
lentams — istoriko, diplomato, žurnalisto. 


* Matas Šalčius. Min. str. - Tautos ūkis. 1934. Nr. 10. P. 255. 
“ Interneto tinklapis www.swissbaltic.net. 
V LVIA. F. 1971. Ap. 5. B. 440. L. 3, 10, 10a, II. 

VISUOMENINĖ IR POLITINĖ DAKTARO JUOZO PURICKIO 
VEIKLA 1915-1918 METAIS 


Šveicarijoje. Apie lietuvių politinę veiklą Pirmojo pasaulinio karo metais neutralio- 
je Šveicarijoje yra parašyta knygų, straipsnių, paskelbta atsiminimų'. Todėl šiame skyriu- 
Je, pasinaudodami skelbta medžiaga bei paties J. Purickio atsiminimais, tik trumpai per- 
žvelgsime, ką šiuo laiku nuveikė jaunas daktaras dėl Lietuvos valstybingumo atkūrimo 
Šveicarijoje. 

Per Pirmąjį (kaip, beje, ir per Antrąjį) pasaulinį karą maža valstybė Šveicarija, būda- 
ma Vidurio Europos centre, patogioje geopolitinėje padėtyje, išlaikė neutralumą. Ir ne 
tik dėl to, kad jos vyriausybė visomis diplomatinėmis priemonėmis to siekė, bet ir dėl to, 
kad abiem kariaujantiems blokams buvo patogu turėti kraštą, kuriame galėtų saugiai 
laikyti savo kapitalą, per kurį galėtų susižinoti priešingų kariaujančių kraštų žmonės, ku- 
riuo galėtų naudotis abiejų karinių sąjungų diplomatai, vykdydami savo sudėtingą užsie- 
nio politiką, pagaliau šnipinėti priešą. 

Lietuvos politiniai veikėjai, lietuvių draugijos bei organizacijos, paprasti žmonės to- 
kiu Šveicarijos neutralumu karo metais taip pat naudojosi. Buvo priversti tai daryti, 
nes lietuvius vienus nuo kitų skyrė fronto linija. Lietuvių liko vokiečių okupuotoje Lietu- 
voje ir kitose jų užimtose šalyse, jų buvo ir tarp belaisvių Vokietijoje. Nemažai lietuvių 
gyveno Rusijoje, JAV, Anglijoje — taigi kitoje barikadų pusėje. Palaikyti ryšius, koordi- 
nuoti savo materialinę, moralinę ir politinę veiklą norėjo ir vieni, ir kiti. Tam buvo palan- 
kūs trys kraštai - Šveicarija, Švedija ir Danija. Ypač Šveicarija, nes joje buvo įsikūrę 
visų valstybių diplomatiniai atstovai, čia dažnai atvažiuodavo kariaujančių šalių politi- 
kai, sukiodavosi žurnalistai ir šnipai. Taigi buvo galima gauti daugiau informacijos. To- 
dėl čia imta kurti atitinkamus centrus, tam tikras organizacijas, apgyvendinti savus atsto- 
vus. Į Švediją Lietuva pasiuntė Joną Aukštuolį, į Daniją - Jurgį Savickį, ir poros žmonių 
atstovavimo pakako, o Šveicarijoje susikūrė kur kas didesnis centras ir organizacijos 
pagrindas buvo sudarytas iš Šveicarijoje studijuojančių studentų, o vėliau dar sustip- 
rintas atstovais iš JAV ir Rusijos. Tačiau mums šiuo atveju rūpi tik vieno J. Purickio 
veikla. 

Kai J. Purickis atvyko į Šveicariją, čia nuo 1913 m. veikė lietuvių studentų draugija 
„Lituania“. Karui prasidėjus joje aktyviai dirbo kunigai Antanas Steponaitis ir V. Dau- 
mantas-Dzimidavičius. Ji buvo susikūrusi pasitraukus lietuviams studentams K. V. Za- 
karevičiui, Ignui Česaičiui, kun. Antanui Dailidei, kun. Vincui Borisevičiui, S. Valantiejui, 
V. Perkumui ir kitiems iš „Rūtos“ organizacijos. Jaunas doktorantas J. Purickis įstojo iš 
pradžių į „Rūtą“, nes jam atrodė patraukli bendra lietuvių ir lenkų studentų veikla. Ta- 
čiau kilus įvairioms intrigoms jis iš „Rūtos“ organizacijos pasitraukė, pereidamas į „Li- 
tuania" draugiją. 

1915 m. gruodžio 12 d. J. Purickis buvo pasiųstas kaip „Lituania“ atstovas į vadinamą- 
Ji Lietuvių komitetą (Generalinis komitetas karo aukoms Lietuvoje šelpti [Comitė de 

secours aux vietimes de la guerre en Lithuanie])?, kuris pakluso lenkų politikų įtakai. 
Jam vadovavo kunigaikštis Povilas Puzyna, dirbo Bronislavas Pilsudskis, kunigaikštis 
iš Lietuvos B. Zybergas-Pliateris ir Stanislovas Brunovas. Taip pat jame dirbo V. Dau- 
mantas, A. Steponaitis, Antanas Viskanta. Pirmininku buvo išrinktas B. Pilsudskis, 
kaip vyresnis ir turintis daugiau laiko. Sekretoriumi tapo dr. J. Purickis. J. Purickis norė- 
jo Lietuvos dvarininkus paskatinti dirbti lietuvių labui ir atitraukti juos nuo lenkų veik- 
los. 

Bronislavas Pilsudskis buvo Juzefo Pilsudskio brolis. Jis pusę savo gyvenimo pralei- 
do tremtyje Sibire. Iš ten pabėgo į Japoniją, vėliau persikėlė į JAV. Nepritapęs ir čia, 
grįžo į Europą ir apsigyveno Šveicarijoje. Jis gerai kalbėjo lietuviškai ir tai šveicariš- 
kiams lietuviams kunigams teikė vilčių, kad padės Lietuvai. Ir gana sėkmingai pradėjo 
veiklą būsimojo Lenkijos vadovo maršalo J. Pilsudskio brolis. Jis išsiuntinėjo laiškus, 
aukų lapus, parašė atsišaukimą Šveicarijos ir kitų šalių įvairioms organizacijoms dėl au- 
kų rinkimo okupuoto krašto žmonėms. 

Na, o šioje vietoje kaip anekdotą galima priminti, kad atsišaukimus įvairiomis užsie- 
nio kalbomis komiteto nariai pasirašinėjo su nemaža pasipūtimo doze, subajorindami 
savo pavardes, gal kad jos atrodytų kilmingiau ir padarytų įspūdį užsieniečiams. Štai 
kaip jos skambėjo: Stanislas Baron de Brunow, Prince Joseph Puzyna, B. Ginet-Pilsudski, 
J. Korybutt-Purycki, Antoine Viscont, V. Dovmont-Dzimidovičius, A. Steponavičius. 

Tačiau komitetas nesugebėjo apsiriboti vien šalpos reikalais ir išvengti politikos. 
Komiteto nariai lietuviai šveicariškiai kunigai, kurių eiles dar papildė iš Rusijos lietuvių 
(kaip Rusijos lietuvių centrinio komiteto įgaliotinis Lozanoje) į Šveicariją pasiųstas Sta- 
sys Šalkauskis, susiginčijo su Lietuvos dvarininkais iš esmės vienu klausimu - ar gali 
lietuviai išsiversti be lenkų pagalbos? Ginčas dar labiau įsiplieskė, kai 1916 m. nepri- 
klausomybę Lenkijai pažadėjo Rusija ir Vokietija, kai spaudoje imtos aptarinėti būsimos 
Lenkijos valstybės sienos ir į nepriklausomos lenkų valstybės sudėtį numatytos įjung- 
ti lietuviškos etnografinės bei istorinės sritys. Ginčo konkrečia priekabe tapo tai, kad 
Lenkų komitetas, vadovaujamas rašytojo Henriko Senkevičiaus ir pianisto Ignacijaus 
Paderevskio, nusiuntė į Vilnių Piliečių komitetui 50 000 Šveicarijos frankų iš vadina- 
mojo Senkevičiaus-Paderevskio šalpos fondo nukentėjusiems nuo karo ir iškėlė sąly- 
ga, kad bent trečdalis sumos tektų lietuviškai kalbantiems gyventojams, o likusieji 
—kitų tautybių pabėgėliams. Tačiau šveicariškiai sužinojo, kad visi atsiųstieji pini- 


"V. Bartuška. Lietuvos nepriklausomybės kryžiaus keliai. Klaipėda. 1937 ; Kan. Antanas Steponaitis. 
Tėvynėje ir pasauly. Atsiminimai ir apybraižos. New York. 1962; Martynas Yčas. Atsiminimai. Ne- 
priklausomybės keliais. K. 1991; J. Purickis. Lietuvių veikimas Šveicarijoje Didžiojo karo metu. - Pirma- 
sis Nepriklausomos Lietuvos dešimtmetis. 1918-1928. K. 1930. 

“ Kauno arkivyskupijos kurijos archyvas. B. 267. L. n. n.; Centralinis „Lituanios“ komitetas. - Lietu- 
vos aidas. 1918 02 05. Nr. 16. P. 2; Centralinio Šveicarijos komiteto „Lituania“ apyskaita. - Lietuvos ai- 
das. 1918 05 18. Nr. 59. P. 2-3; Matas Bagdonas. A. a. Dr. Juozui Purickiui atminti. - Trimitas. 1934. 
Nr. 10. P. 858. 

"Vygandas. Atsiminimai iš darbų dėl Lietuvos nepriklausomybės. - Trimitas. 1933. Nr. 7. P. 123-126. 

gai atiteko lenkams šelpti, o nuo kitų tautų atstovų buvo nuslėpti“. Tas faktas ne tik pri- 
vertė lietuvius pasitraukti iš bendros veiklos su lenkais Vilniuje, bet ir suskaldė šveica- 
riškį komitetą. Kai B. Pilsudskis su S. Brunovu dėkojo H. Senkevičiui ir I. Paderevskiui, 
lietuviai nutarė komitetą likviduoti. 1916 m. lapkričio 7 d. J. Purickis laiške Juozui Gab- 
riui rašė: „Paskelbus dabar Lenkijos nepriklausomybę mes turėtume reaguoti į tą fak- 
tą rezoliucijų forma. Būtent man rodos reikėtų mums pabrėžti dar kartą skirtingumą 
nuo lenkų, akcentuoti, kad Lietuva nieko bendro neturi su Lenkija ir, kad tokiu būdu 
Lietuvos klausimas tebėra atviras. Nes laikraščiai Ženevos rašo, kad Kauno, Vilniaus ir 
Gardino gubernijos irgi priklauso Lenkijai. Trečias dalykas - mums reikia būtinai baigti 
su Komitetu."* 

Nutarta buvo nutraukus saitus su komitetu Lozanoje sušaukti lietuvių suvažiavimą ir 
parengti atitinkamas rezoliucijas. Surinktus apie 10 000 Šveicarijos frankų pasiuntė į 
Vilnių Lietuvių komitetui nukentėjusiems dėl karo šelpti. 

Šį mūsų istoriografijoje įsisenėjusį faktą drįsčiau paneigti, nes Kauno arkivyskupijos 
kurijos archyve yra išlikę daug šalpos per Pirmąjį pasaulinį karą dokumentų. Iš jų ma- 
tyti, kad teko iš to fondo nemaža dalis ir lietuvių bei kitų Vilnijoje gyvenančių tautų 
šelpimo organizacijoms. Be to, iš to fondo gavo ne tik Vilniaus, bet ir Kauno, Ukmergės 
ir kitų vietų organizacijos. Antano Smetonos parašas yra po keliomis sumomis, kurios 
viršija 10 000 markių ir buvo gautos atskirais mėnesiais. Lietuvių komitetui per Anta- 
ną Vileišį duota 8 400 markių, Evakuacijos komitetui — 1 800 markių, įvairioms parapijoms 
1916-1917 m. - po kelis šimtus markių“. 

Teigiama, kad bendros lietuvių ir Lietuvos sulenkėjusių dvarininkų veiklos pakriki- 
mas, brolio Juzefo nuostata prieš Lietuvos savarankiškumą, vėliau karo padėtis tarp 
Lietuvos ir Lenkijos taip paveikė B. Pilsudskio kalėjimų, katorgos ir tremčių ištampy- 
tus nervus, jog jis 1919 m. Paryžiuje nusižudė. 

J. Purickis, pasišalinęs iš bendros su dvarininkais veiklos, ėmė plėsti „Lituanios“ 
darbą. Ji 1915 m. lapkričio 7 d. buvo pertvarkyta į lietuvių belaisvių Vokietijoje, Austri- 
Joje, Belgijoje, okupuotoje Prancūzijoje ir kitur šelpimo organizaciją, o 1916 m. gruodžio 
15 d. išplėtė savo programą, apimdama visas karo aukas, ir pasivadino „Lituania“ centro 
komitetu nukentėjusiems nuo karo Lietuvoje šelpti. Šveicarijos valdžia tos organizaci- 
jos įstatus patvirtino. 

Pertvarkytai lietuviškai organizacijai trūko lėšų iškeltiems uždaviniams spręsti ir 
veiklai plėsti. „Lituania“ kreipėsi pagalbos į JAV lietuvių bendruomenę. Amerikos lietu- 
viai greitai atsiliepė ir pradėjo siųsti pinigus lietuviams belaisviams pagelbėti. Surink- 
ti 130 000 JAV dolerių buvo atsiųsti į Šveicariją. Aukos rinktos ne tik JAV, bet ir Ško- 
tijoje, Rusijoje, Prūsijoje, visur, kur kompaktiškiau gyventa daugiau lietuvių. Pinigams 
tvarkyti buvo sudarytas komitetas iš trijų žmonių — kun. A. Steponaitis (pirmininkas), 
kun. J. Purickis ir kun. V. Daumantas. Šiems trims kunigams teko vykdyti iš esmės visą 
lietuvių belaisvių Vokietijos ir kitų kraštų stovyklose šelpimą, rūpintis pinigų persiun- 
tumu į Lietuvą. Iš Centro komiteto ataskaitos, paskelbtos spaudoje, matyti, kad nuo 

1916m. lapkričio 7 d. iki 1917 m. gruodžio 17 d. iš viso išleista (teisingiau — išdalyta) 
44 310,44 Šveicarijos frankų. Už juos, be išdalytų pinigų, buvo pirktas maistas, knygos ir 
kt. Kasoje dar liko 155 410,08 Šveicarijos frankų". 

Negalėjo Šveicarijoje gyvenantys lietuviai apsiriboti vien šalpos darbu, nes jis, kaip 
matyti iš pateiktų faktų, buvo neatsiejamas nuo politikos. Politinė lietuvių veikla Šveica- 
rijoje taip pat prasidėjo 1915 m. Tų metų rudenį savo dar 1911 m. įkurtą Paryžiuje Lie- 
tuvių informacijos biurą, išlaikomą JAV lietuvių katalikiškų organizacijų, norėdamas 
išvengti Prancūzijos karo cenzūros, iš Paryžiaus perkėlė į Šveicariją Juozas Gabrys. 
J. Purickis ir V. Daumantas pradėjo jame dirbti. Biuras informavo užsienio spaudą apie 
Lietuvą, leido du mėnesinius žurnalus -— „Pro Lituania“ prancūzų kalba ir „Litauen“ — 
vokiečių, taip pat neperiodinius leidinius, biuletenius, atsišaukimus, memorandumus įvai- 
riais klausimais apie Lietuvą ir lietuvių reikalus. Finansavo leidybą ir informacijos biuro 
veiklą JAV įkurtas „Tautos fondas". 


“ L 
I ja ž i B 
Ž > 2 " = Ž 1 Ė 7 2 
Lietuvos ir Ukrainos atstovai Šveicarijoje Pirmojo pasaulinio karo metais aptaria būsimų nepriklausomų 


Lietuvos ir Ukrainos respublikų sienas su Lenkija. Iš kairės į dešinę: kun. dr. V. Bartuška, kun. A. Steponaitis, 
Gasenka, dr. J. Purickis, M. Tiškevičius, dr. J. Gabrys, A. Tiškevičius ir kun. Dzimidavičius-Daumantas 


. Ten pat; Pranas Čepėnas. Naujųjų laikų Lietuvos istorija. T. 2. V. 1992. P. 30. 
Vilniaus universiteto bibliotekos Rankraščių skyrius. F. 155-196. (A. Geručio fondas). L. n. n. 


„ Kauno metropolijos kurijos archyvas. F. 288. L. n. n. 
Žr. nuorodą 4. 

J. Purickis šioje propagandoje dalyvavo daug rašydamas įvairiomis temomis. Jis kurį 
laiką redagavo „Litauen“, apvalydavo nuo abejotinų faktų ir nepagrįstų teiginių J. Gab- 
rio redaguojamą „Pro Lituania“, tuo keldamas pasitikėjimą lietuvių informacija Šveica- 
rijoje ir Prancūzijoje, nes toms šalims žurnalas buvo skirtas. Jis užpildydavo didelę dalį 
abiejų leidinių turinio, kartu su kitais rašydavo ir skelbdavo knygas, brošiūras, atsišauki- 
mus, memorandumus bei kitą medžiagą. Informacijos biuras Pirmojo pasaulinio karo 
metais iš viso išleido 47 knygas apie Lietuvą, iš jų 3 knygos buvo parašytos dr. J. Puric- 
kio“. Net dviem leidimais buvo paskelbta jo daktaro disertacija apie protestantizmą 
XVI amžiuje Lietuvoje. Išėjo nedidelės knygelės apie Lietuvos nepriklausomybę ir apie 
Gardino gubernijos tautinę sudėtį. Tuose karo meto leidiniuose dr. J. Purickis drąsiai kė- 
lė nepriklausomos Lietuvos idėją, atskleidė savo straipsniuose Rusijos padarytas ir daro- 
mas skriaudas Lietuvai, parodė imperialistinius lenkų siekius atkurti valstybę „nuo jū- 
rų iki jūrų", kurioje daugumą gyventojų sudarytų ne lenkų tautybės žmonės, išryškino 
okupacinės vokiečių administracijos žiaurumus Lietuvoje ir pan. Pradėjo atsiskleisti žurna- 
listiniai jo sugebėjimai. 

J. Purickis buvo vienas iš tų, kurie palaikė J. Gabrio iniciatyvą išplėsti ryšius su kitų 
Rusijos pavergtų tautų atstovais Šveicarijoje, pirmiausia su latviais ir ukrainiečiais. Jau 
1915 m. spalio 4 d. Berne įvyko lietuvių atstovų pasitarimas su latvių atstovais, jame 
buvo pasmerkta žiauri Rusijos ir Vokietijos karo politika Lietuvoje ir Latvijoje. Pareikš- 
tas solidarumas sąjungininkų valstybėms, kurios tuo metu skelbė, kad kovoja už tautų 
laisvę, ir pareikalauta iš jų politinės bei kultūrinės autonomijos Lietuvai ir Latvijai. Kon- 
ferencijoje priimta rezoliucija buvo išversta į pagrindines Europos kalbas ir paskelbta 
spaudoje“. Su ukrainiečiais lietuvius siejo bendros pastangos priešintis Lenkijos politikų 
kėslams atkurti nepriklausomą Lenkijos valstybę su iki padalijimų buvusiomis sieno- 
mis, turėti visas Abiejų Tautų Respublikos žemes, tarp jų ir Ukrainą su Lietuva. 

1916 m. Šveicarijos lietuviai savo veiklą išplėtė ir nukreipė į Lietuvos ateitį. Vienas 
po kito vyko lietuvių pasitarimai, konferencijos. Jau kovo 1-5 d. buvo sušaukta 
Berno lietuvių atstovų konferencija. Joje dalyvavo V. Daumantas, J. Gabrys, J. Purickis, 
A. Steponaitis, dr. Justinas Tumėnas ir A. Viskanta. Svarstė lietuvių ir lenkų problemą. 
Nutarė, kad Lietuvos ir Lenkijos XVI a. sudaryta unija toliau lietuvių nebesaisto, nes 
visi susitarimai tarp Lietuvos ir Lenkijos panaikinti 1795 m., trims imperijoms pasidalijus 
buvusią bendrą valstybę. Palinkėjo lenkams iškovoti nepriklausomybę ir protestavo prieš 
jų politikų kišimąsi į lietuvių reikalus. Berno pasitarimo atstovai deklaravo, kad lietuvių 
tauta pati spręs savo likimą. Rezoliucijoje akcentuota, kad šimtmečiais egzistavo ne- 
priklausoma Lietuvos valstybė, kad lietuvių tauta niekada neatsisakė kovos dėl lais- 
vės, kad tauta turi savo etnografinį charakterį, nacionalinę kultūrą, kad ji sudaro at- 
skirą politinį organizmą. Atsigavusi po karo netekčių ir nuostolių, laisva ir nepriklauso- 
ma Lietuva padės stiprinti taiką pasaulyje. Deklaracija buvo paskelbta svarbiausiomis 
užsienio kalbomis spaudoje. 

Tai buvo pirmas viešas lietuvių pareiškimas, parodantis norą atkurti nepriklauso- 
mą valstybę. Į jį griežtai reagavo lenkų politikai ir Rusijos diplomatai. Lenkai kaltino 
lietuvius ketinimu nutraukti Liublino unijos ryšius ir vienybės skaldymu. Rusų spauda 
prikišo Berno konferencijos dalyviams provokiškumą, tarnavimą vokiečių interesams. 
Teigė, kad lietuviai skaldo Rusiją. 

Su rusų diplomatijos priešiškumu Berno konferencijos nutarimui J. Purickiui teko 
susidurti visai konkrečiai. Tuo metu Rusijos atstovybėje jis tvarkė dokumentus dėl toles- 
nio leidimo gyventi Šveicarijoje. Jį pasikvietė pats pasiuntinys Bibikovas. Dr. J. Purickį 
Rusijos atstovas apkaltino tarnavimu vokiečiams, ketinimu atplėšti nuo Rusijos jai pri- 
klausančias teritorijas ir pan. J. Purickis prieštaraudamas aiškino, kad lietuviai Švei- 
carijoje dirba tik savo tautos labui, kad jie neplėšo Rusijos, o tik siekia Lietuvai nepri- 
klausomybės. Rusijos pasiuntinys atkirto, kad jokios Lietuvos nėra, yra tik Rusijos 1m- 
perijoje gyvenančios įvairios tautos. Jis kaltino J. Purickį tėvynės išdavimu ir gąsdino 
tremtimi į Sibirą, kai pastarasis po karo grįšiąs į gimtinę. Teigė, kad Rusija atsiims ir tas 
žemes, kurios 1772 m. buvo prijungtos prie Prūsijos. Dokumentų J. Purickiui susitvar- 
kyti nepavyko. Jis nusprendė, kad, karą laimėjus Rusijai ir Lietuvai likus jos sudėtyje, 
jam teks emigruoti į JAV". 

Taip aplinkybėms klostantis Šveicarijos lietuviai inscenizavo politinę visų lietuvių 
atstovybę. JAV lietuviai į Šveicariją pasiuntė kun. Vincą Bartušką, dr. Pijų Bielskų ir 
Romaną Karužą. Rusijos lietuviai jau anksčiau buvo atsiuntę S. Šalkauskį. Be to, 1916 m. 
pavasarį atvyko Dūmos narys Martynas Yčas. Lietuvių atstovybė užmezgė ryšius su 
vokiečiais. Per juos susisiekė su okupuotoje Lietuvoje likusiais politikos veikėjais. Ir 
1916 m. gegužės 30-birželio 4 d. Lozanoje įvyko nauja konferencija. Kitaip nei kovo 
mėnesio forumas, ji peržengė privačių asmenų pasitarimo ribas. Čia dalyvavo ne tik 
Šveicarijoje, bet ir Rusijoje bei JAV gyvenančių lietuvių atstovai. Pirmininkavo M. Yčas, 
P. Bielskus 17 R. Karuža, vicepirmininku buvo išrinktas J. Purickis. Jis konferencijoje 
perskaitė išsamų pranešimą apie Šveicarijos lietuvių veiklą, jų vykdomą politiką, Lie- 
tuvos nepriklausomybės idėjos propagavimą ir kitus klausimus. Konferencija nepri- 
ėmė rezoliucijų prieš Rusiją, bet iškėlė į viešumą okupacinės vokiečių administracijos 
žiaurumus Lietuvoje ir kreipėsi į pasaulio tautas, prašydama užtarti Lietuvos gyvento- 
jų teises. Šios konferencijos medžiagą vėl teko J. Purickiui ir kitiems versti į užsienio 
kalbas, spausdinti ir platinti!!. 

Išjudinta veikla buvo plečiama. 1916 m. vasarą į Šveicarijoje vykusią Rusijos paverg- 
tųjų tautų lygos konferenciją, imspiruotą vokiečių diplomatijos, atvyko atstovai iš Lietuvos 
- Antanas Smetona, Steponas Kairys ir dr. Jurgis Šaulys. Tai konferencijai pasibaigus, 


"J. Purickis. Lietuvių veikimas Šveicarijoje Didžiojo karo metu. — Pirmasis Nepriklausomos Lietuvos 
dešimtmetis. 1918-1928. K. 1930. P. 45. 
Vygandas. Minėtas straipsnis. - Trimitas. 1933. Nr. 7. P. 123-126. 
. Ten pat; Pranas Čepėnas. Minėtas veikalas. P. 428. 
Ten pat. 

lietuviai birželio 30-liepos 4 d. susirinko į slaptą pasitarimą Lozanoje. Pirmininkavo A. 
Smetona. Sekretoriavo ir dokumentus rengė J. Purickis. Šios naujos konferencijos 
rezoliucijoje jau buvo aiškiai pasakyta, kad pagrindinis lietuvių tautos tikslas yra „nc- 
prigulminga" Lietuva. Be to, šioje konferencijoje buvo pritarta reikalui organizuoti Švei- 
carijoje Lietuvių tarybą, kad ji atstovautų po visą pasaulį išblaškytiems lietuviams ir 
gintų politinius Lietuvos reikalus. Šią Lietuvių tautos tarybą sudarė Vincas Bartuška, 
V. Daumantas, J. Gabrys ir J. Purickis. Ji tuo vardu rengė memorandumus didžiųjų vals- 
tybių vadovams, teikė informaciją ir pan. Taip pat konferencijoje buvo pritarta Lietu- 
vių informacijos biuro veiklai, o šis biuras iš esmės ir atliko visą tą darbą'?. Lietuvių or- 
ganizacijų centras įsikūrė Lozanoje, „Villa magnolia" pastate. 

Svarbiausi konkretūs dokumentai buvo Šveicarijos lietuvių tarybos, kurioje aktyvų 
vaidmenį vaidino rengdamas įvairius dokumentus dr. J. Purickis, visų valstybių vyriau- 
sybėms (išskyrus Rusijos vyriausybę) parašyti ir išsiųsti du memorandumai. Juose rei- 
kalauta suteikti lietuvių tautai nepriklausomybę, nužymėtos būsimos valstybės sienos, 
išryškinti vokiečių žiaurumai, iš jų prašoma tautinės kultūrinės autonomijos. 

1917 metai J. Purickio biografijoje žymūs dar platesne ir įvairiapusiškesne veikla. Tų 
metų pradžioje į Šveicariją užsuko prelatas Konstantinas Olšauskas. Jis buvo Rusijos 
lietuvių pasiųstas į Romą gauti sutikimo organizuoti bažnytinę rinkliavą nuo karo nu- 
kentėjusiai Lietuvai. Popiežius pritarė, kad viso katalikų pasaulio bažnyčiose 1917 m. 
gegužės 20 d. būtų paskelbta Lietuvių diena ir tądien būtų renkama rinkliava. Tam rei- 
kalui konkrečiai tvarkyti Lozanoje buvo sudarytas Vyriausiasis lietuvių komitetas. Į jį 
įėjo: K. Olšauskas — pirmininkas, J. Purickis - sekretorius, V. Daumantas, J. Gabrys ir 
V. Bartuška — nariai. Visas svarbiausias darbas užgulė sekretoriaus J. Purickio pečius. 
Jis parašė atsišaukimų lotynų kalba į viso pasaulio katalikų vyskupijas, parapijas ir 
bažnyčias. Jų buvo prašoma paremti nuo karo ir okupacijos kenčiančius Lietuvos gy- 
ventojus. Nenorėdami siųsti atsišaukimų iš Šveicarijos, komiteto nariai pasiuntė J. Pu- 
rickį į Pietų Prancūziją. Jis iš Marselio išsiuntinėjo minėtus atsišaukimus įvairių šalių 
Katalikų bažnyčios vadovams — vyskupams. Be to, pats 3 savaites išgyveno Prancū- 
zijoje važinėdamas po vyskupijas su rinkliavos misija, aiškindamas lietuvių tikslus. Grį- 
žęs iš Šveicarijos J. Purickis šį darbą tęsė ir Šveicarijos vyskupijose. Visur jis parodė ne- 
mažai lankstumo ir išradingumo, kad palankiai nuteiktų senyvus dvasininkus, kurie nela- 
bai ką žinojo apie lietuvius, be to, buvo atlikę panašią rinkliavą lenkų naudai ir paveikti 
jų agitacijos, kurioje nebuvo apeinama ir Lietuva". 

Kiek Lietuvių dienos metu buvo surinkta pinigų, sunku pasakyti. J. Purickis savo 
atsiminimuose pažymėjo, kad jam būnant Šveicarijoje (iš ten jis išvyko 1918 m. vasarą) 
komitetas gavo 400 000 Šveicarijos frankų, kas prilygo 800 000 Lt. Iš viso, jo nuomone, 
galėjo būti surinkta iki 2 mln. Lt.'* Tačiau reikia pabrėžti ir moralinę bei propagandinę 
rinkliavos reikšmę. Apie lietuvius ir Lietuvą sužinojo tie, kurie iki tol nebuvo girdėję jų 
vardo. 

Šveicarijos lietuviai dalyvavo akcijoje, kad Vilniaus vyskupu būtų paskirtas lietuvis, 
nes Vatikano diplomatiniuose sluoksniuose tuo metu buvo svarstoma, ką paskirti į lais- 
vą Vilniaus vyskupo vietą. J. Purickis laiške iš Freiburgo 1917 m. liepos 23 d. J. Gabriui 
rašė: „Sužinojau iš rimtų šaltinių, kad lenkai nori būtinai pravesti Vilniaus vysk. Skirmun- 
tą. Jeigu tai įvyktų būtų Lietuvai didžiausi nelaimė. Todėl mes nutarėme, kad reikia rea- 
guoti. Aš sustačiau raštą Šv. Tėvui, meldžiu jį peržiūrėti ir jeigu tiks ištaisyti kalbą, 
nes aš pats rašiau. Šis projektas mūsų trijų jau priimtas." Nors Vilniaus vyskupo pa- 
skyrimas užsitęsė, bet bendromis viso pasaulio lietuvių pastangomis ta svarbi dvasi- 
nio vadovavimo vieta teko ne lenkui, bet lietuviui Jurgiui Matulaičiui. 

Nuo 1917 m. vasaros pabaigos Šveicarijos lietuvių taryba pradeda talkinti Lietuvo- 
je besiformuojančiam organizuotam tautiniam sąjūdžiui už krašto nepriklausomybę, va- 
dovaujamam Lietuvos Tarybos. 

Lietuvos Tarybos pavedimai dr. Juozui Purickiui. Mūsų istoriografijoje vyrauja 
teiginys, kad 1917 m. gegužės mėn. susirinkę Bingene Vokietijos karinės ir civilinės val- 
džios atstovai nutarė įsteigti lietuvių patikėtinių tarybą, kad kraštą galėtų lengviau išnau- 
doti ir tvarkyti, padedami vietos gyventojų. Kun. A. Steponaitis teigia, kad Šveicarijos 
lietuviai prisidėjo paveikdami vokiečių politikus sušaukti Vilniuje Lietuvių konferenciją 
1917 m. rugsėjo 17-22 d. Tą pat patvirtina ir J. Purickis nurodydamas, kad Šveicarijos 
lietuviai vis kėlė ir kėlė vokiečiams savo reikalavimus, kol šie po ilgų svyravimų leido 
lietuviams sušaukti Vilniuje konferenciją!“. 

Šveicarijos lietuvių įnašas į Lietuvių konferencijos sušaukimą ir Lietuvos Tarybos 
sudarymą bei vėliau į Lietuvos Tarybos veiklą yra susijęs su Matiasu Ercbergeriu. Šį žy- 
mų Vokietijos katalikų centro partijos vadovą, Reichstago atstovą gerai pažinojo Šveica- 
rijos lietuviai kunigai, kurie kartu su juo studijavo istoriją Freiburgo universitete. Santy- 
kius su juo atnaujino 1917 m., kai M. Ercbergeris per Šveicariją vyko į Romą pas Po- 
piežių. Jau tame susitikime jie siekė palankiai Lietuvai nuteikti vieną didžiausios Vokie- 
tijos partijos vadovų. 

Lietuvių konferencijos rengėjai neapsiribojo sušaukdami tik vietos gyventojus į šį 
tautos forumą, bet pakvietė ir Šveicarijos lietuvių komiteto atstovus. Į Vilniuje 1917 m. 
rugsėjo 17-22 d. rengiamą konferenciją iš Šveicarijos buvo pasiųsti kunigai K. Ol- 
šauskas, J. Purickis ir A. Steponaitis. Jų kelionė į vokiečių okupuotą gimtinę nebuvo 
lengva. Bijodami vokiečių įtarinėjimų visi trys važiavo slapta, su suklastotais pasais. 
J. Purickis turėjo pasą Pietario pavarde, K. Olšauskas - fon Oldenburgo, o A. Stepo- 


0 M. Yčas. Atsiminimai. Nepriklausomybės keliais. K. 1991. P. 16-17. 
Dr. J. Purickis. Atsiminimai iš darbų dėl Lietuvos nepriklausomybės. — Trimitas. 1933. Nr. 36. P. 

705: Nr. 37. P. 725; Nr. 38. P. 744; Nr. 39. P. 765; Nr. 40. P. 785. 

„Ten pat. 
“Vilniaus universiteto bibliotekos Rankraščių skyrius. F. 155-196. (A. Geručio archyvas). L. n. n. 
Kan. Antanas Steponaitis. Tėvynėje ir pasauly. Atsiminimai ir apybraižos. New York. 1962. P. 113; 
J. Purickis. Lietuvių veikimas Šveicarijoje Didžiojo karo metu. — Pirmasis Nepriklausomos Lietuvos 
dešimtmetis. 1918-1928. 1930. P. 71. 

naitis —- Giedraičio pavarde. Jie ilgam buvo „įstrigę“ Berlyne, kur vis negavo leidimo va- 
žiuoti į Lietuvą. Todėl į Vilniaus lietuvių konferenciją atvyko pavėlavę. Konferencija 
prasidėjo rugsėjo 17 d., o šveicariškiai atvažiavo tik rugsėjo 20 d. Nors ir suvėlinę, jie ak- 
tyviai įsitraukė į konferencijos darbą. 

Konferencijoje dr. J. Purickis visų Šveicarijos lietuvių vardu perskaitė pranešimą. 
Jame siūlė būsimajai lietuvių tautinei institucijai, siekiant krašto nepriklausomybės, 
orientuotis į Vokietiją ir JAV. Vokiečiai kol kas yra Lietuvoje ir su tuo faktu tenka skai- 
tytis. JAV diplomatija ima aktyvinti savo veiklą, o po karo ji gali turėti lemiamą įtaką ne 
tik Amerikoje, bet ir Europoje. J. Purickio kalba Lietuvių konferencijos dalyviams nepa- 
tiko ir buvo kritiškai sutikta, nes JAV diplomatijos įtakos, būdami vokiečių okupuoti, jie 
neįžvelgė, o okupantų vokiečių Lietuvoje žmonės neapkentė. Tuo tarpu būsimasis dip- 
lomatas suprato, kad negalima vadovautis vien tik neapykanta, bet reikia ieškoti pačios 
geriausios išeities iš susiklosčiusios padėties, kartais neapeinant ir priešo. 

Išrinkus Lietuvos Tarybą politinės lietuvių veiklos centru tapo Vilnius. 

Iš J. Purickio biografijos dar reikia pažymėti tą faktą, kad jis, 1917 m. vasarą politi- 
niais reikalais atvykęs į Lietuvą, neužmiršo savo tėvų ir gimtinės, rado laiko nuvažiuoti į 
tėviškę. Rugsėjo 27 d. visi trys Šveicarijos kunigai nuvyko į Kauną. Ten jų keliai išsi- 
skyrė. A. Steponaitis išvažiavo į Garliavą švęsti šv. Mykolo atlaidų. K.Olšauskas ėmė- 
si organizuoti paskaitas apie Lietuvių dieną ir kitais politikos klausimais Kaune. J. Purickis 
išvyko į Jiezną ir Pakrovo vienkiemį. Čia ne tik aplankė gimines, bet, kun. J. Galaunės 
padedamas, į Jiezno kleboniją sukviestus ūkininkus klausinėjo apie gyvenimą vokiečių 
okupacijos sąlygomis. Surinko daug konkrečių faktų apie vokiečių kariškių ir karinės 
administracijos nepateisinamai žiaurų elgesį, kontribucijas ir pan. Surinktą medžiagą vė- 
liau panaudojo rašydamas Antantės šalių vyriausybėms įvairius raštus ir memorandu- 
mus, patvirtinančius vokiečių žiaurumus Lietuvoje. 
bos sukūrimą, apie pastangas atkurti Lietuvos valstybingumą ir nepriklausomybę. Tuo 
jis pakėlė savo krašto ūkininkų ir jaunimo patriotinius jausmus. Teigiama, kad būtent po 
jo pakilios kalbos Nemaniūnų miestelyje net buvo nuginkluoti vokiečiai". 

Lietuvos vidaus gyvenimo reikalais J. Purickis rūpinosi ir grįžęs į Šveicariją. Kai Lie- 
tuvos Tarybos konferencijoje 1917 m. kilo sumanymas įkurti Marijampolėje „Žiburio“ 
gimnaziją, tai Tarybos dvasininkų parašytas ir marijampoliečių pasirašytas prašymas 
buvo nusiųstas į Šveicariją, o kun. J. Purickis ir kun. A. Steponaitis gavo leidimą iš vo- 
kiečių valdžios atidaryti I-ąją gimnaziją. Ji duris atvėrė jau 1918 m. pradžioje. Jis taip 
pat 1917 m. pabaigoje kreipėsi į Lietuvos Tarybos prezidiumą, kad būtų užkirstas ke- 
lias Seinų vyskupijoje ir Dvasinėje seminarijoje vykdomam auklėtinių ir jaunimo nutau- 
tinimui, lenkiškų patriotinių giesmių giedojimui katalikų bažnyčiose ir apskritai lenkini- 
mui, vykdomam aukštesniosios lenkų dvasininkijos"*. 

Apie Lietuvos Tarybos sudarymą ir numatomą jos veiklą reikėjo informuoti kitų šalių 
lietuvius. Todėl į Stokholmą buvo sukviesti lietuviai iš Rusijos, JAV bei: kitų šalių: ten 

1917 m. spalio 18-20 d. surengta konferencija. Referuoti apie Lietuvių Tarybos sukūri- 
mą ir numatomas jos veiklos gaires į Stokholmą buvo pasiųsti Šveicarijos lietuvių atsto- 
vai K. Olšauskas ir J. Purickis, taip pat Tarybos vicepirmininkas dr. J. Šaulys. Į konfe- 
renciją iš Rusijos atvyko J. Tumas-Vaižgantas, M. Yčas, Stasys Šilingas ir Felicija Bort- 
kevičienė, sakytume, visų tuo metu buvusių lietuvių politinių srovių atstovai. Iš JAV 
atvažiavo Jonas Šliūpas, iš Danijos J. Savickis, iš Švedijos J. Aukštuolis ir Ignas Šeinius. 
J. Purickis plačiai informavo susirinkusiuosius apie Vilniaus lietuvių konferencijos nu- 
tarimus, apie Tarybos išrinkimą, prašė paremti jos sprendimus dėl Lietuvos ateities ir 
pareikšti A. Smetonos vadovaujamai Lietuvos Tarybai pasitikėjimą. Stokholmo konfe- 
rencijos dalyvių Lietuvos Taryba buvo pripažinta vyriausiąja lietuvių tautos institucija 
nepriklausomybei atkurti. 

Grįždami iš Stokholmo į Šveicariją J. Purickis su K. Olšausku atliko didelę diplo- 
matinę misiją Vokietijoje. Jie buvo sustoję Briunene, čia su M. Ercbergeriu plačiai aptarė 
galimą Lietuvos ateitį. Katalikų centro partijos vadovas, turintis didelį autoritetą Reichs- 
tage, pažadėjo lietuvių kunigams pašalinti iš Lietuvos Francą Josefą Izenburgą-Birštei- 
ną, su kurio veiksmais buvo siejamos visos okupuoto krašto negandos, leisti laisvai veik- 
ti katalikiškoms švietimo organizacijoms, atidaryti Vilniuje universitetą, pašalinti Vilniaus 
vyskupystės valdytoją Kazimierą Michalkevičių, kaip lenkiškosios politikos vykdytoją 
per Katalikų bažnyčią, dėti pastangų, kad Vilniaus vyskupu būtų paskirtas lietuvis. Pažadė- 
Jo veikti, kad okupacinis vokiečių režimas Lietuvoje būtų pakeistas civiline jų administ- 
racija. Be to, M. Ercbergeris lietuvių atstovams surengė iškilmingus pietus ir įteikė reko- 
mendacinį laišką Popiežiaus atstovui Vokietijoje kardinolui Eugenijui Pačeliui, pas kurį 
į Miuncheną K. Olšauskas su J. Purickiu ketino vykti!?. 

E. Pačelis lietuvių kunigus priėmė gana šaltai. Į jų prašymą paveikti Popiežių, kad 
Jis pritartų Lietuvos nepriklausomybei Vokietijos protektorate, E. Pačelis atsakė, jog Va- 
tikano kurija nori matyti Lietuvą, einančią išvien su katalikiška Lenkija?". Taigi iš Popie- 
žiaus atstovo J. Purickio ir K. Olšausko misija nesulaukė pritarimo Lietuvos ateities pla- 
nams kelyje į nepriklausomybę. Katalikų bažnyčios vadovas ir toliau nenorėjo matyti 
ne tik savarankiškos Lietuvos bažnytinės provincijos, bet ir Lietuvos valstybės, atskirtos 
nuo Lenkijos. 

J. Purickiui su K. Olšausku 1917 m. spalio mėn. grįžus į Šveicariją, netrukus, 1917 m. 
lapkričio 2—10 d., buvo sušaukta nauja, vadinamoji Antroji Berno konferencija. Į ją 
atvyko Lietuvos Tarybos prezidiumas — A. Smetona, Steponas Kairys, J. Šaulys, Ta- 
rybos nariai — kun. Antanas Petrulis ir kun. Justinas Staugaitis. Svečio teisėmis atvažia- 


|) . 0 pė . 
Kan. Antanas Steponaitis. Minėtas veikalas. 


„„ Kauno metropolijos kurijos archyvas. B. 288. L.80. 
“Kan. Antanas Steponaitis. Minėtas veikalas. P. 115-116; A. L. Purickio asmenybė gimtojoje pa- 
rapijoje. Lietuvos aidas. 1934 10 27. P. 3. 

“V. Bartuška. Lietuvos nepriklausomybės kryžiaus keliai. Klaipėda. 1937. P. 154. 

vo prof. J. Mačiulis-Maironis. Amerikos lietuvių tautos tarybai atstovavo kun. V. Bartuška. 
Iš Šveicarijos lietuvių - J. Purickis, V. Daumantas, K. Olšauskas, J. Gabrys ir A. Stepo- 
naitis. Konferencijai pirmininkavo A. Smetona. Sekretoriavo J. Purickis 1r kiti. Konfe- 
rencijoje buvo aptarta labai daug su Lietuvos valstybės atkūrimu susijusių klausimų: tai 
ir valstybės sienų problema, santykiai su tautinėmis mažumomis, taktika kovoje dėl ne- 
priklausomybės, būsimoji valstybės santvarka, ūkio atkūrimas ir kt. Konferencijos da- 
lyviai pritarė Lietuvos nepriklausomybei ir pripažino Lietuvos Tarybą aukščiausia lietu- 
vių tautos valdžios instancija. Taip pat buvo lyg ir pasidalyta pareigomis. Lietuvos Tary- 
bai pavesta visa veikla Lietuvoje, o Šveicarijos lietuvių tarybai — reprezentacija užsie- 
nyje. 

Šveicariškių uždavinys dabar buvo Šveicarijoje akredituotų kariaujančių ir neutra- 
lių šalių atstovus supažindinti su Lietuvos Tarybos siekiu atkurti nepriklausomą Lietu- 
vos valstybę, prašyti juos ginti ir pripažinti Lietuvos valstybingumą. Šveicarijos lietu- 
viai pradėjo rašyti naujus memorandumus, ėmė lankytis užsienio šalių atstovybėse 
Lozanoje, Berne ir kitur, vykdydami diplomatinės atstovybės užduotis. Tačiau tam tik- 
ros trinties tarpusavyje, ypač su J. Gabriu ir su Lietuvos Taryba, nebuvo išvengta. Tai 
ypač išryškėjo 1918 m. rugsėjo 5-16 d. vykusioje Trečiojoje Lozanos konferencijoje. 
Dr. J. Purickis viešai pareiškė nepasitenkinimą J. Gabrio politika ir jo provokiška veikla. 
Jis karštai rėmė Lietuvos Tarybą ir jos veiksmus iki pat savo kelionės į Lietuvą 1917 m. 
pabaigoje?!. Lietuvoje J. Purickis įsitraukė į Tarybos darbą. Dalyvavo jos posėdžiuose, 
atliko įvairius pavedimus. Tačiau Vilniuje dirbo neilgai. 1917 m. gruodžio 13 d. Lietuvos 
Tarybos XIV posėdyje buvo svarstomas Lietuvos atstovybės sudarymas Berlyne. Atsto- 
vu į Berlyną išrinktas J. Šaulys, o jo pavaduotojais — J. Purickis ir Antanas Janulaitis. 
Išlikusiame J. Purickio įgaliojime, pasirašytame Lietuvos Tarybos prezidiumo 1918 m. 
birželio 19 d., teigiama, kad jis siunčiamas atstovauti Lietuvos interesams Vokietijoje 
Lietuvos Tarybos vardu. Jį tam įgaliojo Taryba 1917 m. spalio 22 d.?? Taigi atrodo, kad 
net anksčiau, negu buvo nutarta įkurti atstovybę Vokietijoje. 

1917 m. pačioje pabaigoje ar 1918 m. pradžioje J. Purickis išvyko atstovauti Lietuvai 
Vokietijoje. Jam Lietuvos Taryba iškėlė uždavinį neutralizuoti vokiečių karinių sluoks- 
nių siekį po karo prijungti Lietuvą kokiais nors ryšiais prie Prūsijos ar skirti Lietuvai 
valdovą iš Vokietijos karališkosios šeimos. 

Dr. Juozas Purickis ir Vilhelmo fon Uracho rinkimas Lietuvos karaliumi. Dr. 
J. Purickis buvo tas politikos veikėjas, kuris daugiausia talkino Lietuvos Tarybai, mėgi- 
nant prastumti nedidelės Vokietijos valstybėlės neįtakingą kunigaikštuką Vilhelmą fon 
Urachą į Lietuvos karalius. 

Atsiminimų autoriai teigia, kad lietuvių politikai norėjo pasipriešinti vokiečių karinių 
sluoksnių pastangoms susaistyti Lietuvą po karo personalinės unijos saitais su Prūsija. 
Todėl idėją išsirinkti kokį nors neįtakingą vokiečių žemių kunigaikštį karaliumi ir kurti 
Lietuvoje monarchinę santvarką jie subrandino dar pirmuosiuose lietuvių pokalbiuose 
su M. Ercbergeriu??. Nuo to meto J. Purickis aktyviai stojo ginti šios minties. Lietuvių 

politikų ji plačiai buvo aptarta Antrojoje Berno konferencijoje 1917 m. lapkričio pra- 
džioje, kai greta kitų klausimų buvo svarstoma būsimosios Lietuvos valstybės valdymo 
forma. Konferencijoje monarchijos šalininkai buvo A. Smetona ir visi kunigai, išskyrus 
kun. V. Bartušką, kuriam imponavo amerikiečių demokratija. Prieš monarchinę valdymo 
formą, be jo, stojo S. Kairys ir J. Šaulys. Jie teigė, kad šios konferencijos dalyviai ne- 
turi teisės nustatyti būsimosios valstybės santvarkos. Tai gali atlikti tik visų gyventojų iš- 
rinktas Steigiamasis Seimas. Vienybės stoka nulėmė, kad į konferencijos rezoliucijas tas 
klausimas nebuvo įrašytas, o liko tik privačiu pokalbiu **. Tačiau toji mintis tebebuvo 
puoselėjama. Ir čia didelis vaidmuo teko dr. J. Purickiui. 

Tuo metu, kai Vokietijos vyriausybė ir kariškiai politikai ieškojo galimybių, kaip po 
nepriklausomybės skraiste plėtoti užgrobtų karo metais Baltijos tautų aneksiją, kaip su- 
jungti Lietuvą su Prūsija ar Saksonija arba įvairiomis konvencijomis susaistyti su Vo- 
kietija, Lietuvos Tarybos veikėjai toliau su įtakingiausios Reichstago partijos vadovu 
M. Ercbergeriu mėgino tiems planams trukdyti. Jie, turėdami galvoje neigiamą istorinį 
tokių sąjungų ir saksų karalių valdymo patyrimą, norėjo to išvengtu XX a. 

Jau 1917 m. pabaigoje Lietuvos Tarybos įgaliotiniai K. Olšauskas ir J. Puric- 
kis, tarpininkaujami M. Ercbergerio, slapta susitiko su Viurtembergo kunigaikščiu Vilhel- 
mu fon Urachu. Tas pokalbis neliko slaptas. 1918 m. sausio 2 d. buvo apsvarstytas Vo- 
kietijos žemių sąjungos taryboje — čia apie galimą Uracho kandidatūrą į Lietuvos kara- 
lius kalbėjo pats kancleris Georgas Hertlingas“. Taigi būsimos monarchinės Lietuvos ir 
vokiečių kunigaikščio kandidatūros klausimas išėjo į viešumą ir įgijo tam tikrą poli- 
tinį skambesį ne tik Lietuvoje, bet ir Vokietijoje. 

Lietuvoje šį klausimą paviešinti vengta, bet vokiečių spaudoje ir politiniuose sluoks- 
niuose jis imtas eskaluoti. Atsirado Uracho šalininkų. Kai 1918 m. kovo 23 d. Vokieti- 
jos kaizeris pripažino Lietuvą, būsimos valstybės santvarkos klausimas pasidarė dar 
aktualesnis. Ir atvykusiam į Vokietiją J. Purickiui reikėjo jį spręsti. Jis toliau tarėsi su 
Katalikų centro partijos vadovu M. Ercbergeriu, lankė kitus tos partijos atstovus Reichs- 
tage, įrodinėdamas šios kandidatūros tinkamumą į Lietuvos karalius. Važinėjo į Štut- 
gartą, kur gyveno Vilhelmas fon Urachas. Pietavo pas jį, tarėsi su juo ir gavo sutikimą 
užimti Lietuvos sostą. Susipažino su jo šeima. Išklausinėjo Urachą gerai pažįstančius 
žmones, net jo dvasininką nuodėmklausį. Surinko apie jį daug teigiamos informacijos, 
kaip apie labai rimtą, dorą, išmintingą, taktišką ir dievobaimingą vyrą, auginantį gražią 


“ J. Purickis. Lietuvių veikimas Šveicarijoje Didžiojo karo metu. - Pirmasis Nepriklausomos Lietuvos 
dešimtmetis. 1918-1928. 1930. K. P. 56-58; Kan. A. Steponaitis. Minėtas veikalas. P. 120-121; St. Kai- 
TyS. „Tau, Lietuva. 1964. P. 252.-257. 

„MA centrinės bibliotekos Rankraščių skyrius. F. 255-1096. L. 20, 21. 

“ Viskanta A. Paaiškinimas link Generalinio komiteto nukentėjusiems dėl karo šelpti. - Ten pat. F. 
179182. 

j „SL Kairys. Minėtas veikalas. P. 253; A. Stulginskis. Atsiminimai. 1980. P. 224. 

"Pranas Č epėnas. Minėtas veikalas. P. 218. 

šeimą — 4 sūnus ir 6 dukras. Patikrino, kad jo socialinė padėtis gera. Turi rūmus Štut- 
garte, kur nuolat gyvena, ir Lichtenšteino pilį, kur su šeima praleidžia vasaras. Jis yra 
demokratiškų pažiūrų, visų gerbiamas, renkamas įvairių draugijų pirmininku. Vilhelmas 
fon Urachas pasižymėjęs mokslo srityje, ypač mėgstąs istoriją ir geografiją, nemažai ži- 
nąs Ir apie Lietuvą. 

Grįžęs į Lietuvą J. Purickis tokią savo nuomonę išdėstė slaptame Lietuvos Tarybos 
prezidiumo posėdyje. Jame buvo plačiai aptarti 1918 m. pirmojoje pusėje susiklostę 
Lietuvos santykiai su vokiečiais ir galima valstybės ateitis. M. Yčas šį posėdį aprašo 
vaizdingai: „Saksai nori savo princo, prūsai nori pasodinti Lietuvos sostan princą Joachi- 
mą ir daro smarkią presiją visu frontu. Atsispirti tai jų agitacijai visai negalima. Parinks 
parašų baronas von der Ropp per savo švogerį Lindemaną ar kitas koks vokiečių agen- 
tas, paprašys Wilhelmo II duoti savo sūnų Joachimą ir mes jau stovėsime ties įvykusiu 
faktu. Nusikratyti šios kandidatūros jokiu būdu nebus galima. Geriau pastatyti juos, vo- 
kiečius, prieš įvykusį faktą. Išrinkti karalių iš pačių Vokietijos princų. Tuomet jiems bus 
sunku ką nors pasakyti prieš saviškį. Be to, dar diplomatijos žvilgsniu labai svarbus 
įvykis. Ar galės karalius užimti sostą ar ne, bet jau pats išrinkimas skelbtų pasauliui, kad 
Lietuva vėl atgimusi. Jeigu vokiečiai prieštarautų, tai dar geriau. Aliantai į mus geriau 
pažiūrėtų ir pamatytų, kad Lietuva nors ir vokiečių okupacijoje būdama, vis dėlto reiškia 
savaimą valią, neatsižvelgdama į jų galingumą. Jeigu vokiečiai parodytų savo diploma- 
tinį taktą tr leistų Urachui užimti Lietuvos karaliaus sostą, o karą laimėtų aliantai, tuo- 
met didžiulės valstybės, radusios karalių soste, jau turės skaitytis su Lietuva kaip su ne- 
priklausoma valstybe. Jeigu jis negalėtų sosto užimti, tai pati žinia apie jo išrinkimą, pa- 
sklidusi po visą pasaulį, pakeltų Lietuvos vardą kaipo nepriklausomos valstybės."?* 

Taigi iš esmės tokie buvo tuo metu Lietuvos Tarybos daugumos samprotavimai, pa- 
teisinantys Lietuvos skelbimą konstitucine monarchija ir vokiečių kunigaikštuko kvieti- 
mą užimti mūsų valstybės sostą. 

Atvežė J. Purickis netgi Uracho ir jo šeimos portretą. Teigiama, kad būtent J. Pu- 
rickis sumanęs tame pat Tarybos posėdyje suteikti Vilhelmui fon Urachui Mindaugo II 
vardą. nes vokiečių spaudoje jis imtas kildinti iš Gedimino palikuonių. Diplomatas J. Pu- 
rickis įrodinėjo, kad Lietuva teturinti vieną karalių - Mindaugą, be to, jis buvęs pikčiau- 
stas vokiečių priešas, dėl to ir antrajam karaliui reikia suteikti tokį pat vardą". 

Po šio Tarybos posėdžio dr. J. Purickiui ir dr. M. Yčui buvo pavesta parašyti laikinąją 
konstituciją, kuria vadovaudamasis Urachas galėtų užimti Lietuvos sostą. Autoriai su- 
rašė 10 punktų pagrindinius dėsnius ir supažindino su jais Tarybos prezidiumo narius. 
Daugumai jie nepatiko. J. Purickis ir M. Yčas ėmėsi naujo projekto. Dabar surašė 12 
punktų, o po tam tikrų svarstymų bei papildymų 1918 m. birželio 4 d. Tarybos prezidiu- 
mas juos priėmė ir pasirašė. 

Konstitucija numatė sąlygas, kuriomis Vilhelmas fon Urachas užims sostą ir ka- 
raliaus Lietuvoje: valstybės valdymo forma — konstitucinė monarchija, tvarkoma de- 
mokratiniais pagrindais. Pagrindinius įstatymus leidžia Lietuvos Taryba, derindama juos 

su monarchu. Šalį valdo karalius ir gyventojų renkama atstovybė. Įstatymus leidžia 
Parlamentas ir karalius. Karalius paskiria ministrus ir per juos vykdo vykdomąją val- 
džią. Parlamentas dvejų rūmų - žemųjų (Seimo) ir aukštųjų (Tarybos). Kiekvienas įsta- 
tymas priimamas Parlamento ir tvirtinamas karaliaus. Konstitucijos keitimo iniciatyva 
priklauso karaliui ir paprastai Seimo daugumai. Paprastųjų įstatymų leidimo iniciatyva 
priklauso karaliui, Ministrų tarybai ir grupei (bent 15) Seimo ar Valstybės Tarybos na- 
rių. Pagrindiniai įstatymai ir Konstitucija po 10 metų, skaičiuojant metus nuo karaliaus 
sosto užėmimo, turi būti atnaujinami. Karalius užimdamas sostą prisiekia, kad laikysis 
Konstitucijos, gins Lietuvos nepriklausomybę ir Lietuvos teritorijos nedalomumą. Minist- 
rus ir kitus aukštuosius valstybės pareigūnus karalius skiria iš lietuvių, mokančių ir var- 
tojančių lietuvių kalbą. Karalius pasižada būti tolerantiškas tikybos atžvilgiu. Jis be Par- 
lamento sutikimo negali tapti kitos valstybės vadovu. Gyvena karalius su visa šeima Lic- 
tuvoje ir be Parlamento pritarimo negali daugiau kaip 2 mėnesius praleisti užsienyje. 
Lietuvių kalba - oficialioji valstybės ir karaliaus rūmų kalba. Rūmų valdininkai ir tarnai 
— tik lietuviškai kalbą lietuviai. Svetimtaučių karalius gali turėti tik mažiau kaip treč- 
dalį. Karaliaus vaikai gali mokytis tik Lietuvoje. Užsienyje — tik pabaigę mokslus 
Lietuvoje. Parlamentas naujam užimančiam sostą karaliui suteikia civilinę priklauso- 
mybę“". 

Tuo pat metu buvo parengti ir Uracho bei jo sūnaus sutikimo užimti sostą tekstai, 
juos būsimam karaliui ir būsimam sosto įpėdiniui beliko tik pasirašyti. Ir su Lietuvos Ta- 
rybos prezidiumo narių pasirašytu tekstu jau tą pat dieną J. Purickis išvažiavo į Vokie- 
tiją pas hercogą fon Urachą, kad jis ir jo sūnus savo parašais patvirtintų dokumentus. 
1918 m. liepos 1 d. Lietuvos Taryba gavo J. Purickio telegramą, kad Tarybos sąlygas bū- 
simasis Lietuvos karalius priėmė. 

Karaliaus ir monarchijos idėja bei pastangos ją įgyvendinti sukėlė krizę Lietuvos 
Taryboje. Kai liepos 13 d. dauguma balsų Vilhelmas fon Urachas buvo išrinktas Lietuvos 
karaliumi ir tituluotas Mindaugo II vardu, prieš tai griežtai protestuodami iš Tarybos 
pasitraukė 4 kairiųjų grupuočių atstovai — Jonas Vileišis, Mykolas Biržiška, S. Kai- 
rys ir Stanislovas Narutavičius. Jie apkaltino kitus Lietuvos Tarybos narius Vilniaus kon- 
ferencijos duoto mandato teisės peržengimu ir atsisakė toliau bendradarbiauti. Tarybos 
prezidiumas suprato tai kaip jų išėjimą ir į Lietuvos Tarybą buvo kooptuoti 6 nauji na- 
riai, tarp jų ir dr. J. Purickis. 

lėjęs į Tarybą jau kaip oficialus narys, J. Purickis toliau atliko įvairias pareigas 
užsienyje, dažniausiai Berlyne, kur dirbo J. Šaulio patarėju. 1919 m. J. Šauliui išvykus į 
Šveicariją jis ėjo Lietuvos atstovo Vokietijoje pareigas. Ir iki to laiko, kai vokiečiai leido 
sudaryti Lietuvos politikams vyriausybę, J. Purickis toliau rūpinosi Lietuvos valstybės 
nepriklausomybės atkūrimo reikalais ir lietuvių šelpimu. Jis organizavo ir 1919 m. vasario 


“ Dr. Martynas Yčas. Dr. J. Purickis ir karaliaus rinkimai. - Vairas. 1934. Nr. 12. P. 470. 
“Ten pat. 
“ Ten pat. P. 471-472. 

21 d. atsiuntė į Lietuvą didelę labdaros siuntą iš Šveicarijos per Berlyną. Tuo metu 
Lietuvoje siautė įvairios epidemijos, tad visas dezinfekcijos priemonių labdaros vago- 
nas buvo itin pravartus. Taip pat surinkta nemažai drabužių suaugusiesiems ir vaikams. 
Žemaičių vyskupui P. Karevičiui buvo persiųsta 426 707 Vokietijos markių piniginė 
parama, gauta iš monsinjoro Achilo Račio, būsimojo popiežiaus Pijaus XI. Pasiuntinys 
Berlyne atliko ir kitus jam Lietuvos Tarybos pavedamus darbus. 

Plačiai aptariau Uracho rinkimo Lietuvos karaliumi aplinkybes ir jam keltus reika- 
lavimus, nes jie atskleidžia to meto J. Purickio pažiūras į Lietuvos valstybės valdymo 
formą. Vėliau jos, amžininkų teigimu, keitėsi. J. Purickis vengė šnekėti apie tą savo 
veiklą, niekad nesigyrė, nieko nerašė apie to meto savo darbus, matyt, nepriskirdamas 
Jų prie ypatingų nuopelnų, o gal, istoriniams įvykiams pakrypus kitaip, iš istorinės pers- 
pektyvos žiūrėdamas, suprato tos idėjos paikumą. 

Lietuvos atstovas Vokietijoje. 1918 m. vasarą ir rudenį Vokietija karo fronte pa- 
tyrė vieną pralaimėjimą po kito. Krašto viduje susiklostė sunki padėtis. Kariškių sluoks- 
niai irjų politika prarado gyventojų pagarbą ir pasitikėjimą, kilo nepasitenkinimas. No- 
rėdami išgelbėti kraštą nuo visiškos suirutės, kuo patogesnėmis sąlygomis baigti karą, 
išlaikyti bent kokią savo įtaką kai kuriose užgrobtose teritorijose, Vokietijos parlamenta- 
rai 1918 m. spalio 3 d. sudarė naują Makso Badeniečio vadovaujamą vyriausybę. 

Lietuvos Tarybos diplomatija sekė įvykius Vokietijoje ir jau kitą dieną Tarybos pir- 
mininkas A. Smetona iš Šveicarijos pasiuntė Vokietijos vyriausybei notą, prašydamas 
leisti sudaryti Lietuvoje krašto žmonių vyriausybę ir pripažinti Lietuvos Tarybą Valsty- 
bės Taryba, kad ji galėtų būsimajai vyriausybei parengti žmones užimti civilines ir kari- 
nes tarnybas. Vokietijos politikai tam nebeprieštaravo. Spalio 5 d. naujasis Vokietijos 
Reicho kancleris pareiškė, kad jo vyriausybė, laikydamasi parlamento partijų daugumos 
taikos programos, sieks, kad Baltijos kraštuose būtų įvestas civilinis valdymas, kad Lic- 
tuva, Latvija ir Estija pačios reguliuotų savo santykius su kitomis šalimis". 


Lietuvos Valstybės Tarybos delegacija 1918 m. spalyje Berlyne po pasitarimo su Vokietijos valdžia dėl 
vyriausybės sudarymo. Iš kairės sėdi: J. Staugaitis, A. Smetona, K. Olšauskas. 
Stovi: J. Gabrys, J. Šaulys, J. Purickis, J. Šernas, M. Yčas ir A. Voldemaras 


"Lietuvos užsienio reikalų ministrai. 1918-1940. K. 1999, P, 14, 

Grįždami iš Šveicarijos į Lietuvą Tarybos nariai A. Smetona, J. Šaulys, J. Stau- 
gaitis, Jokūbas Šernas, M. Yčas, K. Olšauskas, Augustinas Voldemaras ir J. Purickis 
sustojo Berlyne. Spalio 20 d. juos priėmė naujasis Vokietijos reichskancleris. Jis pareiš- 
kė, jog leidžiama Lietuvos Valstybės Tarybos kompetenciją praplėsti, sudaryti vyriausy- 
bę Ir pačiai lietuvių tautai spręsti konstitucinius klausimus bei santykius su kaimynais, 
tarp jų tr ginčą su Lenkija dėl sienos“. Ir jau kitą dieną Berlyne Tarybos nariai aptarė ga- 
limas būsimos vyriausybės ministro pirmininko ir ministrų kandidatūras. Ministru pirmi- 
ninku buvo numatytas dr. A. Voldemaras, nors nemažai galimybių turėjo ir jo priešinin- 
kas dr. J. Šaulys. 

Grįžus delegacijai iš Berlyno (A. Voldemaras dar nuvyko į Šveicariją ir ten informa- 
vo Antantės šalių diplomatus apie nepriklausomos Lietuvos vyriausybės kūrimąsi, o 
Urachui pranešė, jog jo išrinkimą aptars susirinkęs Steigiamasis Seimas, tad jis grįžo tik 
lapkričio 3 d.), 1918 m. spalio 28 d. prasidėjo Valstybės Tarybos sesija. Svarbiausi jos 
uždaviniai buvo vyriausybės sudarymas, valstybės konstitucijos aptarimas, valstybės 
administracijos sutvarkymas ir kt. Lapkričio 5 d. buvo priimta labai bendrais bruožais 
nužymėta Lietuvos Konstitucija. Ja atsisakyta monarchinės valdymo formos ir karaliaus 
Uracho. Atsisakymą palengvino tai, kad lapkričio 10 d., kilus revoliuciniams įvykiams 
Vokietijoje, kaizeris Vilhelmas pabėgo į Olandiją, lapkričio 11 d. Vokietija kapituliavo ir 
buvo pasirašytos Kompjeno taikos paliaubos. 

1917 m. lapkričio 5 d. A. Voldemaras buvo paskirtas ministru pirmininku, o lapkričio 
11 d.jis sudarė pirmąjį laikinosios Lietuvos vyriausybės Ministrų kabinetą. Buvusį sa- 
vo konkurentą kandidatu į premjerus J. Šaulį ministras pirmininkas paskyrė dabar jau 
oficialiu Lietuvos vyriausybės atstovu Vokietijoje. J. Purickis buvo pasiūlytas kandidatu 
į švietimo ministrus, bet, kaip teigia M. Šalčius, jis tų pareigų atsisakė jausdamas, kad 
gali būti naudingesnis dirbdamas užsienyje. M. Yčas yra paskelbęs kitą nuomonę. Jis 
rašo, kad J. Purickio kandidatūrai į švietimo ministrus pasipriešino kairieji Tarybos na- 
riai ir todėl šį postą užėmė Jonas Yčas, kurio kandidatūrai pritarė dauguma“. 

Tuo metu Lietuvos Valstybės Taryba, kad sustiprintų demokratiją ir gyventojų bei 
užsienio diplomatijos pasitikėjimą, nutarė sušaukti naują konferenciją. Jos parengiama- 
Jam darbui atlikti 1918 m. lapkričio 18 d. buvo sudaryta komisija. J. Purickį norėta 
įtraukti į aktyvią veiklą toje komisijoje. Į ją dar įėjo Jonas Vileišis, Petras Klimas, dr. 
Jurgis Alekna, J. Šernas. Komisija turėjo aptarti konferencijos kompetenciją, sušauki- 
mo vietą, dalyvių skaičių, darbo laiką, partijų atstovavimą ir kitus reikalus. Tačiau pra- 
dėti veiklos toje komisijoje J. Purickiui neteko. Jis kartu su J. Šauliu lapkričio mėn. pa- 
baigoje išvažiavo į Vokietiją toliau dirbti atstovybės patarėju. Tiktai nuo 1919 m. kovo 
iki 1920 m. gegužės, J. Šauliui išvykus, dr. J. Purickis tapo oficialiu Lietuvos atstovu Vo- 
kietijoje. 

Lietuvos pasiuntinybė Berlyne tuo metu buvo labai svarbus diplomatijos centras. Iš 
Berlyno mezgėsi ryšiai su kitomis Vakarų Europos šalimis. Per jį atstovai ir kurjeriai 
vyko į Šveicariją, Prancūziją ir toliau. Su Vokietijos vyriausybe teko spręsti vokiečių ka- 

riuomenės Lietuvoje klausimus. Reikalauti, kad ji būtų išvesta iš Lietuvos, ir kartu pra- 
šyti, kad padėtų kovojant su į šalį besiveržiančia rusų bolševikų Raudonąja armija, len- 
kų ir pačių vokiečių - bermontininkų karinėmis pajėgomis. Prašyti savo kuriamai 
milicijai bei kariuomenei ginklų ir amunicijos. Reikalauti perleisti krašto valdymą į lietu- 
vių rankas ir palikti Lietuvoje tam tikrą karinį bei kitą turtą, kuris vokiečių buvo sugrob- 
tas ir sukauptas karo metais, perimti ryšių ir susisiekimo tinklą. Greta to prašyti pinigi- 
nės pagalbos, paskolų, kad kraštas neliktų be kredito ir pinigų, be įvežtinių prekių. 

Su Vokietijos vyriausybe ir Antantės šalimis teko spręsti lietuvių karo belaisvių, 
išvežtųjų ir pabėgėlių grąžinimo į Lietuvą reikalus. Kartu ieškoti tarptautinio Lietuvos 
nepriklausomybės pripažinimo. 

Kai J. Šaulį ministras pirmininkas ir užsienio reikalų ministras A. Voldemaras iš Ber- 
lyno pasiuntė į Šveicariją, kad jis ten ieškotų galimybių užmegzti santykius su Antantės 
valstybėmis ir siektų Lietuvos vyriausybės pripažinimo, steigtų Lietuvos atstovybes Pa- 
ryžiuje, Londone ir Vašingtone bei padarytų oficialia Šveicarijos atstovybę, J. Purickis 
liko Berlyne. Jo vieno daliai teko spręsti anksčiau minėtas problemas, nes A. Janulaitis, 
kuris dar 1917 m. buvo numatytas J. Šaulio patarėju, Berlyne nedirbo, jis liko Lietuvo- 
je, Užsienio reikalų ministerijoje, formuoti ir kurti pačios ministerijos aparato. 

Tuo metu Vokietijoje jaunam diplomatui sąlygos tinkamai atstovauti Lietuvos vy- 
riausybei ir spręsti jos keliamus uždavinius nebuvo lengvos. Vokietijoje centro ir vietos 
valdžia atrodė visai pakrikusi. Berlyno ir kitų didžiųjų miestų gatvėse virė revoliuci- 
niai įvykiai, vyko kruvini susidorojimai tarp partijų ir t. t. Kai Lietuvos vyriausybė įparei- 
gojo J. Purickį gauti ginklų ir pinigų, jis net nežinojo į ką kreiptis. Laiške Kaziui Bizaus- 
kui rašo: „Berlyne socialistai, Bavarijoj reakcija prieš socializmą, Ebertas nėra faktinai 
kancleriu ir tuo būdu valstybė „be galvos"... Viršūnėje tvarka suirusi, bet apačioje dar 
laikosi ar išsilaikys šiandien da sunku pasakyti." 

Ne ką geresni santykiai buvo ir tarp pačių lietuvių politikų. Atvirai prieš Lietuvos 
vyriausybę Vokietijoje veikė J. Gabrys, nes pats norėjo formuoti krašto politiką ir užimti 
vadovaujamas pareigas vyriausybėje. 

Greta to materialinė atstovybės Vokietijoje būklė buvo be galo sunki. Ir visa vokiečių 
tauta, ir atstovybės tarnautojai badavo. Viename atvirlaiškyje Viliui Gaigalaičiui į Klai- 
pėdą J. Purickis prašyte prašo pastoriaus atsiųsti jiems į Berlyną bent kiek maisto pro- 
duktų?. 

Dėl visų sulig karo baigtimi susiklosčiusių aplinkybių jaunam diplomatui teko parody- 
ti daug lankstumo ir sumanumo, kad išlaviruotų sudėtingoje to meto situacijoje ir pasiek- 
tų bent kai kurių jo misijai keliamų tikslų. 


j Petras Klimas. Lietuvos diplomatinėje tarnyboje. V. 199]. P. 18. 

“Matas Šalčius. d-ras Juozas Purickis — publicistas ir ekonomistas. 1883 11 12 1934 10 25. Jo 
gyvenimo ir darbų santrauka. - Tautos ūkis. 1934. Nr. 10. P. 256; Martynas Yčas. Atsiminimai. 
Nepriklausomybės keliais. K. 199]. P. 12. 

"Nacionalinės M. Mažvydo bibliotekos Rankraščių skyrius (toliau NMMB RS). F. 61-186. L. |. 

"Ten pat. F. 50-72. L. I. 

1919 m. užsimezgė ir kultūriniai ryšiai su Vokietija. Vokietijos universitetuose pradė- 
Jo studijuoti iki karo mokslų nebaigę ar po karo susirūpinę savo išsilavinimu Lietuvos 
Jaunuoliai, stažuotis dainininkai, muzikai, menininkai. Tuo metu ekonominė ir politinė ne 
tik Lietuvos, bet 1r Vokietijos padėtis buvo nelengva. Studentų buičiai pagerinti Lietuvos 
pasiuntinio Berlyne J. Purickio iniciatyva 1920 m. pradžioje buvo įkurta Draugija šelpti 
Lietuvos studentams Vokietijoje. Dr. J. Purickis tapo draugijos pirmininku, generalinis 
direktorius Hiršovičius — kasininku, studentas K. A. Oselis - sekretoriumi. Iš Vokietijos 
„Deutche Bank“ buvo gauta 10 000 markių paskola. 24 000 markių paaukojo ir Hiršo- 
vičius su žmona. Draugiją pinigais ir moraliai parėmė Lietuvos Valstybės Tarybos na- 
rys dr. Simanas Rozenbaumas. Metinis mokestis draugijos nariams buvo 60 markių. Iš 
pradžių draugijos turtas siekė 50 000 markių. Už tuos pinigus Berlyne buvo įkurta valgyk- 
la 1r bendrabutis studentams iš Lietuvos. Draugija šelpė visus studijuojančius Vokieti- 
Jos aukštosiose mokyklose Lietuvos piliečius, neatsižvelgdama į tautybės, kalbos ar ti- 
kybos skirtumus". . 

1919-ieji metai Lietuvos valstybingumo kūrimo istorijoje buvo pats sudėtingiausias 
bei sunkiausias laikotarpis ir vidaus, ir tarptautiniu požiūriu. Versalyje vyko Taikos kon- 
ferencija. Veikliausi valstybės veikėjai ir pats užsienio reikalų ministras A. Voldemaras 
dirbo Paryžiuje. Lietuvoje keitėsi ministrų kabinetai, prasidėjo partijų kova dėl įtakos bū- 
simojo Steigiamojo Seimo rinkimuose... 

Steigiamojo Seimo narys. 1920 m. pradžioje Lietuvoje imta rengtis Steigiamojo 
Seimo rinkimams: organizuoti rinkimų apygardas, skelbti partijų programas, kelti kandi- 
datus ir sudarinėti jų sąrašus. Filosofijos daktaras J. Purickis buvo įregistruotas Lietu- 
vos krikščionių demokratų partijos kandidatu Utenos VI rinkimų apygardoje. Jo pavar- 
dė saraše buvo įrašyta antruoju numeriu, po advokato Antano Tumėno". 

Negalima pasakyti tiksliai, kada J. Purickis įstojo į Lietuvos krikščionių demokratų 
partiją tr net ar buvo jos nariu. Tačiau jis buvo kunigas, draugavo su Tarybos nariais ir ki- 
tais politikos veikėjais kunigais, o tuo metu Krikščionių demokratų partiją iš esmės su- 
darė Katalikų bažnyčios dvasininkija ir priklausomybė partijai nebuvo griežtai apibrėž- 
ta. Ji savaime išplaukė iš socialinės padėties. Matyt, šioje vietoje derėtų pakalbėti apic 
J. Purickį kaip apie kunigą. 

Priminsime, kad J. Purickis nei baigęs Žemaičių kunigų seminariją, nei Peterburgo 
dvasinę akademiją nebuvo paskirtas atlikti dvasininko pareigų į kurią nors konkrečią 
bažnyčią. Jis niekada neturėjo parapijos, kurioje būtų atlikęs vikaro ar klebono pareigas. 
Baigusiam Peterburgo dvasinę akademiją J. Purickiui buvo sudarytos sąlygos rašyti 
daktaro disertaciją ir jis formaliai buvo laikomas dirbančiu Žemaičių (kartais vadinamo- 
Je Telšių) kunigų seminarijoje dėstytoju. Prie seminarijos darbuotojų jis prirašytas to me- 
to kunigų sąrašuose. Šveicarijoje jis studijavo, rašė daktaro disertaciją, ją apgynė ir liko 
ten karo metais gyventi. Svetimoje, mišrioje religijų požiūriu valstybėje jis negalėjo gauti 
darbo kaip kunigas. Dirbo visuomeninį ir politinį darbą Lietuvos nepriklausomybės labui 
užsienyje. Palaikė ryšius su įvairių tautų katalikų dvasininkais. 

Grįžęs į Lietuvą 1917 m. vasarą, ilgiau čia neužsibuvo. Dažniau gyveno užsienyje — 
Vokietijoje, Šveicarijoje ir kitur. Ten, kur jį pasiųsdavo Lietuvos Tarybos vadovai. Taigi 
bažnytinės tarnybos negavo. Sugrįžęs po Steigiamojo Seimo rinkimų į Lietuvą jis buvo 
paskirtas į valstybės tarnybą Užsienio reikalų ministerijoje ir palengva nuo kunigų luo- 
mo tolo. Iki 1924 m. kunigų sąrašuose J. Purickis vis įrašomas kunigu, tik be darbo vie- 
tos, t. y. be parapijos ar katalikų mokymo įstaigos. Nuo 1926 m. jo kunigų sąrašuose jau 
nebėra. Jis neatliko privalomų kunigams metinių rekolekcijų. Tais metais J. Purickis 
pasiprašė atleidžiamas nuo duotų įžadų savo gyvenimą paskirti tarnavimui Dievui, t. y. 
iš dvasininkų luomo. Lietuvos prekybos derybų su Rusija metu, 1926 m. gruodžio 20 d., 
jis Maskvos civilinėje metrikacijos įstaigoje įregistravo santuoką - vedė ukrainietę sta- 
čiatikę Eleną Skriabiną, gimusią 1900 m. Chersono mieste, labai gražią ir, palyginti su 
juo, jauną, 26 metų, moterį“. Lietuvos katalikų bažnyčios vadovybė J. Purickio prašy- 
mo nesiskubino tenkinti ir tik 1929 m. birželio 10 d. Kauno arkidiacezijos tribunolo spren- 
dimu J. Purickis buvo ekskomunikuotas. Apie tai trumpai pranešta „Tiesos kelyje" (1929, 
Nr. 9. P. 104-105). 


Elenos Purickienės diplomatinė viza su tuometinio Lietuvos atstovo Rusijoje pocto Jurgio Baltrušaičio 
parašu ir pasas 


. Draugija šelpti Lietuvos studentams Vokietijoje. - Laisvė. 1920 05 29. P. 11. 
Laisvė. 1920 06 08. P. I. 
Kauno apygardos archyvas. F. 66. Elenos Purickienės pasų kortelės. 

Gandų to meto visuomenėje sklandė įvairių. Opozicija kaltino, kaip matysime vė- 
liau, jį įvairiomis nuodėmėmis ir nusikaltimais, tačiau dvasinė Katalikų bažnyčios vadovy- 
bė 1r Lietuvos krikščionių demokratų partija J. Purickio atžvilgiu laikėsi palyginti ramiai. 
Jo neniekino ir nežemino, nesmerkė, o kilus reikalui gynė. Ir tai, mano nuomone, priklau- 
sė nuo pačios J. Purickio asmenybės, jo inteligencijos, didžiai teigiamų jo charakterio 
bruožų, išsiauklėjimo bei išsilavinimo, kultūringų, šiltų santykių su savo bičiuliais, drau- 
gais, bendraminčiais, tarp jų ir Katalikų bažnyčios, ir ne tik jos, dvasininkais. Tačiau grįž- 
kime į 1920 m. vasarą, į Steigiamąjį Seimą. 


Steigiamojo Seimo Krikščionių demokratų frakcijos prezidiumas. Iš kairės į dešinę: Z. Starkus, A. Stulginskis, 


M. Krupavičius, V. Jurgutis, S. Stakauskaitė, J. Purickis ir J. Vailokaitis. 1920 m. 


Susirinkus Steigiamajam Seimui į pirmuosius posėdžius pradėtos formuoti Seimo 
komisijos, vyriausybė, imtasi kitų organizacinių darbų. Dr. J. Purickis jau IV posėdyje 
išrinktas net į dvi komisijas. Jis kartu su dr. Vladu Jurgučiu, Jonu Vailokaičiu, Albinu 
Rimka ir Nachmanu Rachmilevičiumi sudarė Finansų ir biudžeto komisiją. Be to, tame 
pat posėdyje, formuojant Užsienio reikalų komisiją, į ją greta Kazio Bizausko, V. Jurgu- 
čio, Mykolo Sleževičiaus, Kazio Griniaus, Vinco Čepinskio ir S. Rozenbaumo pateko ir 
J. Purickis". Dirbo toje komisijoje neilgai, nes jį paskyrus užsienio reikalų ministru į Stei- 
giamojo Seimo užsienio reikalų komisiją vietoje J. Purickio buvo paskirtas Voldemaras 


Carneckis. 


42 


JUOZAS PURICKIS-VYGANDAS 


Taigi jauno politiko patyrimas nuo pirmųjų Seimo veiklos dienų imtas naudoti. O 
J. Purickis visu savo jaunatvišku veržiumu įsitraukė į Seimo darbą. Jis dalyvavo diskusi- 
jose svarstant Steigiamojo Seimo statuto projektą, vėliau Laikinosios konstitucijos su- 
manymą!". Aptariant Konstitucijos projektą J. Purickis stojo prieš įstatymų leidžiamosios 
ir vykdomosios valdžios sujungimą. Abejojo dėl prezidento pareigybės reikalingumo ma- 
žai valstybei, bet po tam tikrų samprotavimų pritarė tai institucijai. Teigė, kad prezidento 
pareigybę atmetus Lietuvos vyriausybė užsienio diplomatų gali būti apkaltinta kairuo- 
liškumu, gal net bolševizmu. 

J. Purickis Steigiamajame Seime svarstant interpeliaciją dėl svetimšalių iš Lietu- 
vos pašalinimo buvo tarp tų, kurie gynė svetimų šalių piliečių galimybę gyventi Lietu- 
voje. Jis pritarė, kad vokiečiams ir dezertyravusiems iš Lenkijos armijos lietuviams, len- 
kams, ukrainiečiams būtų leista pasilikti Lietuvoje, nes jų grįžimas į gimtinę gali būti su- 
sIjęs su politiniu persekiojimu!!. 

Įdomu pažymėti tai, kad J. Purickis niekada atkakliai negindavo savo pažiūrų 1r nuo- 
monės, jeigu jai nepritardavo kiti kalbėtojai. Pavyzdžiui, jis atsiėmė savo pasiūlymą, 
kai buvo svarstomas Laikinasis įstatymas dėl miškų ir privilegijuotai įgytų dvarų įkeiti- 
mo, miško pardavimo“. 

Dauguma Steigiamajame Seime pasakytų J. Purickio kalbų buvo susijusios su Lietu- 
vos užsienio politikos problemomis, nes kaip užsienio reikalų ministras jis turėjo atsiskai- 
tyti Seimui, aptarti tam tikras tuo metu aktualias problemas, prašyti sutarčių su kitomis 
šalimis ratifikavimo ir pan. Tačiau apie tai plačiau rašysime vėliau, kai smulkiau nag- 
rinėsime jo, kaip Lietuvos užsienio reikalų ministro, veiklą. 

Daktaras Juozas Purickis - Lietuvos užsienio reikalų ministras. 1920 m. gc- 
gužės 15 d. visiems Lietuvos gyventojams demokratiniu keliu išrinkus Steigiamąjį Sei- 
mą, birželio 19 d. iš Seimo daugumos buvo renkama vyriausybė. Amžininkų atsimini- 
mais, į dr. K. Griniaus vadovaujamo Ministrų kabineto užsienio reikalų ministro vietą 
buvo tik viena kandidatūra - dr. J. Purickis. Ankstesniojo užsienio reikalų ministro prof. 
A. Voldemaro vadovaujama Tautininkų partija į Steigiamąjį Seimą nepateko, neturėjo 
nė vieno atstovo, o susirinkusieji parlamentarai kitos tinkamesnės kandidatūros ne- 
matė. Apie tai labai vaizdžiai savo atsiminimuose papasakojo Rapolas Skipitis, tame pat 
kabinete vadovavęs Vidaus reikalų ministerijai. Jis rašo: „Organizuojant Lietuvos valsty- 
bę iš karo ir vokiečių okupacijos nuniokoto krašto ir turint frontą su Rusija ir Lenkija, 
buvo neapsakomai sunku visoms Lietuvos ministerijoms ir jų vadovams ministrams vyk- 
dyti jiems tekusius uždavinius. Bet sunkiausiai vykdomi uždaviniai teko Užsienių Rei- 
kalų Ministerijai. Todėl mūsų užsienio politikos vadovu - Užsienio Reikalų Ministeriu 
negalėjo būti koks eilinis žmogelis. Jis turėjo būti aukštų privalumų asmuo: turėjo gerai 


„Steigiamojo Seimo darbai. I sesijos, 4 posėdis. 1920 05 20. P. 271. 
„ Ten pat. I sesijos, 3 posėdis. 1920 05 18. P. 9-16; Ten pat. 7 posėdis. 1920 05 26. P. 56. 
“Ten pat. I sesijos, 11 posėdis. P. 85-86. 

susivokti tarptautinėj politikoj, sugebėti tinkamai ginti ir atstovauti Lietuvos reikalus tarp- 
valstybiniuose pasitarimuose bei ginčuose, sugebėti parinkti tinkamus asmenys užsienių 
reikalų tarnybai ir deryboms su kitomis valstybėmis ir, pagaliau, mokėti didžiųjų Vakarų 
Europos tautų bent porą kalbų. Dr. Juozas Purickis, mano nuomone, tuos privalumus 
turėjo. Jis buvo išsilavinęs inteligentas, laisvai kalbėjo ne tik lietuviškai, rusiškai ir lenkiš- 
kai, bet taipogi vokiškai ir prancūziškai. Jis buvo viena stipriausių galvų mūsų užsienio 
politikos vadovų." 

Lietuvos diplomato Prano Dailidės nuomone, J. Purickis „buvo apdovanotas visais 
diplomato gabumais, mokėjo save valdyti ir be nuovargio buvo darbštus."!* Įtakos, reikia 
manyti, turėjo ir tai, kad jis buvo kunigas ir artimas Steigiamajame Seime daugumą tu- 
rėjusiai Krikščionių demokratų partijai. Rašydamas apie Krikščionių demokratų partijos 
pergalę Steigiamajame Seime, J. Purickis pažymėjo, kad ji laimėjo rinkimus, nes tarp 
Lietuvos gyventojų Katalikų bažnyčia turėjo didelę įtaką, be to, vykdė veiklią agitaci- 


ią!5 


Ją < 
J. Purickio, kaip Lietuvos užsienio reikalų ministro, veiklą plačiau analizavau knygoje 


„Lietuvos užsienio reikalų ministrai. 1918-1940" (K. 1999. P. 39-71). Šiame darbe ap- 
tarsiu tik svarbiausius jo darbo barus, jo vadovaujamos Lietuvos užsienio politikos pag- 
rindines kryptis, pateiksiu naujų faktų. 

Dr. Juozui Purickiui tapus Lietuvos Respublikos užsienio reikalų ministru 1920 m. 
birželio mėn. tarptautinė Lietuvos padėtis buvo palyginti sudėtinga. Lietuva nebuvo pri- 
pažinta de jure ir daugelio valstybių net de fakto. Didžiosios Europos valstybės ją vertė 
eiti į kokią nors sąjungą su Lenkija. Dalį Lietuvos buvo užėmusi lenkų armija. Be to, 
netrukus, liepos mėn., į Lietuvą, puldama Lenkijos kariuomenę, įsiveržė bolševikinės 
Rusijos Raudonoji armija. Apie tą metą mūsų istoriografijoje parašyta nemažai darbų. 
Čia norėčiau atskleisti, kaip įvykiai tuo metu atrodė ne politikams, diplomatams ar is- 
torikams, o kitiems Lietuvos piliečiams, konkrečiai rašytojui ir filosofui A. Jakštui-Damb- 
rauskui. Jis ta tema parašė satyrinį eilėraštį, kurį noriu pacituoti. 

O, sancta simplicitas... 

Sveika nepripažintoji 
Lietuva. 

Kaip Saliamono jaunoji 
Tu juosva, 

Bet graži. Todėl Tau lenkias — 
Ar matai. 

Vakarų valstybės penkios 
Ir Rytai. 

Siūlo dovanas gausingas, 
Imk tik jas — 

Naujas sutartis pelningas, 
Unijas. 

Iš Paryžiaus patarimo 
Paklausyk. 

Mielą Varšuvą kaimynę 
Pabučiuok, 

Ir jos tuščią iždo skrynią 
Prikaupuok. 

Tuomet aukšto pagyrimo, 
Kiek tik reik, 

Iš Paryžiaus ir iš Rymo 
Siųs Tau veik. 

Gavus saitą, gavus branktą, 
Išgirsi: 

O simplicitas, 0 sancta. 
Grand merci. 

Ir išgyrę tavo šalį 
Kelis syk, 

Tars, pargrįžę į Versalį: 
Trės comigue. 


Naujojo Lietuvos užsienio reikalų ministro svarbiausias uždavinys buvo gauti tarptau- 
tinį Lietuvos valstybės pripažinimą de facto ir de jure. Ministro pirmininko K. Griniaus 
deklaracijoje Seimui užsienio politikos srityje vyriausybė pasižadėjo siekti Lietuvos 
valstybės pripažinimo de jure. Tą uždavinį įgyvendinti turėjo į kitas šalis pasiųsti Lietu- 
vos atstovai, plėsdami savo diplomatinę misiją užsienyje. Stiprinti santykius su vakarų ir 
pietų kaimynais, ypač su Didžiąja Britanija. Pažymėjo, kad vyriausybė stengsis pagerinti 
santykius su artimiausiais kaimynais. K. Grinius pažadėjo, kad jo vadovaujama vyriausy- 
bė vengs agresyvios imperialistinės politikos, vadovausis teise ir teisingumu, bet kartu 
atidžiai žiūrės, kur baigiasi kompromisai ir prasideda neleistini mūsų tautos teisių pažei- 
dimai, ir gins Lietuvos teises žinodama, kad už vyriausybės nugaros stovi visa tauta. 
Pažadėjo ministras pirmininkas savo deklaracijoje baigti taikos derybas su Sovietų Ru- 
sija, iki bus sudaryta taika. Užtikrino, kad palaikys gerus ūkinius santykius su kaimy- 
nais, ypač stiprins ryšius su Mažąja Lietuva, gudais. Net su Lenkija vyriausybė pasiryžu- 
si derėtis, jei tik šioji pasiūlys taiką ir grąžins tai, kas teisėtai priklauso Lietuvai '*. 


. Ten pat. I sesijos, 7 posėdis. 1920 05 26. P. 50-52. 
ž R. Skipitis. Nepriklausoma Lietuva. Atsiminimai. Chicago. 1967. P. 320-321. 
Pr. Dailidė. Dr. J. Purickis - diplomatas. - Pirmasis Lietuvos žurnalistų sąjungos Metraštis. K. 1934, 
P. 11-14. 
“J. Purickis. Seimų laikai. - Pirmasis nepriklausomos Lietuvos dešimtmetis. (1918-1928). K. 1990. 
P. 103. 
“ Laisvė. 1920 06 27. P. I. 

Šioje vyriausybės deklaracijoje numatytų Lietuvos užsienio reikalų ministerijos veik- 
los gairių J. Purickis iš esmės laikėsi būdamas užsienio reikalų ministru. Užsienio vals- 
tybėse įkurdintų Lietuvos atstovų jis prašė ieškoti priemonių ir būdų tiems reikalavi- 
mams įgyvendinti, nurodydamas veikti politikų nuomonę per spaudą ir kitais keliais. 

Nesitenkindamas žmonėmis, dirbančiais užsienyje, J. Purickis siuntė į didžiąsias Eu- 
ropos valstybes Steigiamojo Seimo delegaciją. 1920 m. spalio mėn. - kun. J. Staugaitis, 
prof. V. Čepinskis, Maksas Soloveičikas lankėsi Londone, Paryžiuje ir Romoje, čia susiti- 
ko su valdžios institucijų užsienio komisijų nariais, Katalikų bažnyčios dvasininkais, 
žydų politikais, spaudos atstovais. Jie išplatino memorandumą, nušviečiantį Nepriklau- 
somos Lietuvos padėties sunkumą, lenkų generolo Liuciano Želigovskio avantiūros tiks- 
lus Lietuvoje, prašė diplomatinėmis ir moralinėmis priemonėmis „prilaikyti“ agresyvią 
Lenkijos politiką Lietuvos valstybingumo atžvilgiu. Pripažinti Lietuvą de jure. Kai kurie 
užsienio šalių politikai parodė tam tikrą dėmesį Lietuvai. Mažiausiai paramos sulaukta iš 
Prancūzijos diplomatų ir Katalikų bažnyčios dvasininkų!". 

Pagaliau pats Lietuvos užsienio reikalų ministras J. Purickis tuo pat metu ir tais pat 
tukslais vyko į Angliją, Prancūziją, Vokietiją. Jis buvo gana dviprasmiškai sutiktas didžiųjų 
valstybių sostinėse. Štai, pavyzdžiui, D. Britanijos užsienio reikalų ministras konserva- 
torius Džordžas Natanelis Kerzonas ne tik pasitiko J. Purickį su neslepiama pašaipos 
gaidele paklausdamas, ar jis išties esąs Lietuvos užsienio reikalų ministras (mat minist- 
ras buvo jaunas, tik 36 metų, ir gražus), bet ir diplomatines problemas spręsdamas abe- 
jojo: „Negi tokia maža tautelė kaip lietuviai gali svajoti būti nepriklausoma tarp tokių 
didelių imperialistų, kaip rusai ir vokiečiai?"!š 

Tačiau J. Purickis, nuleisdamas replikas juokais ir siekdamas Lietuvai tarptautinio 
nepriklausomybės pripažinimo, tęsė pokalbius su anglų ir prancūzų užsienio politikos va- 
dovais — ministrais, parlamentarais, Tautų Sąjungos politikais, susitiko su spaudos atsto- 
vais. Laimėjimas buvo tik tas, kad Spa mieste (Belgijoje) prasidėjusioje tarptautinėje 
konferencijoje, svarstant Lietuvos ir Lenkijos ginčą dėl valstybingumo bei teritorijų, abiejų 
šalių konfliktas pažadėtas perkelti į Tautų Sąjungą: diplomatiniu keliu pavyko išvengti 
siūlomo Vakarų Europos politikų plebiscito Lietuvos sostinėje Vilniuje ir jo krašte, atmesti 
Pauliaus Hymanso projektą, kuriuo Lietuvą buvo numatyta pajungti Lenkijai, ir šitaip 
apginti Lietuvos suverenumą bei nepriklausomybę. 

Reikia taip pat pabrėžti, kad Klaipėdos klausimas imtas spręsti būtent tada, kai užsie- 
nio politikai vadovavo J. Purickis. Jis pradėjo rengti dirvą Klaipėdos krašto prijungimui 
prie Lietuvos. Tam į D. Britaniją ir Prancūziją 1921 m. pradžioje buvo pasiųstas žymus 
Mažosios Lietuvos lietuvininkų veikėjas pastorius Vilius Gaigalaitis. Londone jis kartu 
su Tomu Naruševičiumi ir Ernestu Galvanausku Anglijos užsienio reikalų ministerijoje 
išdėstė padėtų Klaipėdos krašte. Įrodinėjo, jog tautiniu ir kultūriniu požiūriu kraštas arti- 
mas Lietuvai, jo gyventojai pareiškė norą įsijungti į Lietuvos valstybę, tam įrodyti jie 
atsivežę gyventojų peticijas. Teigė, kad Japonija ir Italija pritaria Klaipėdos krašto prijun- 
gimui prie Lietuvos. Prašė atsiųsti ypatingąjį anglų atstovą į kraštą. V. Gaigalaitis kartu 

su kitais lankėsi parlamente, susitiko su leiboristų partijos lyderiu Džeimsu Henriu Tomu 
ir šis pasižadėjo kelti parlamente Lietuvos pripažinimo de jure klausimą bei Klaipėdos 
krašto perdavimo Lietuvai reikalą. Į Paryžių nuvažiuoti V. Gaigalaičiui nepavyko dėl 
nesutvarkyto paso. Jis tik pasiuntė vėliau, 1921 m. liepos 30 d., Prancūzijos vyriausybei 
memorandumą dėl prancūzų administracijos veiksmų Klaipėdoje ir Klaipėdos krašto 
administravimo pertvarkymo!*. 

Užsienio reikalų ministro J. Purickio pastangų dėka Lietuvą jam ministeriaujant dė 
facto pripažino Lenkija, Sovietų Rusija, Estija, Argentina, Meksika, Šveicarija, Danija, 
Olandija, Brazilija, kai kurios iš paminėtųjų pripažino ir de jure - Švedija, Norvegija, 
Latvija, Sovietų Rusija, Estija, Argentina, Meksika, Šveicarija, Danija, Olandija, Brazili- 
ja. Lietuva 1921 m. rugsėjo 22 d. buvo priimta į Tautų Sąjungą ir pripažinta lygiateise 
nare. Taigi šis J. Purickio išsikeltas ateinant į Užsienio reikalų ministeriją tikslas iš es- 
mės buvo įgyvendintas. 

Sunkiau sekėsi palaikyti gerus santykius su visais kaimynais. Būtent J. Purickiui 
vadovaujant Lietuvos užsienio politikai, pavyko sėkmingai baigti taikos derybas su Sovie- 
tų Rusija ir 1920 m. liepos 12 d. pasirašytą Taikos sutartį ratifikuoti Seime. Tačiau taikos 
sutarties pasirašymas sutapo su Rusijos ir Lenkijos karu, kurio padarinius jautė ir Lietu- 
va, ypač rytinės jos žemės, Sovietų vyriausybės pripažintos Lietuvai, bet okupuotos 
Lenkijos. Čia atsidūrė ir sostinė Vilnius. Todėl taikos sutartis neužkirto kelio sovietų ins- 
piruotiems kariniams susidūrimams. Ne visada rusų kariškiai laikėsi sutarties sąlygų. 
Jie sparčiai stūmė Lenkijos kariuomenę iš užimtų Lietuvos teritorijų ir pradėjo čia kurti 
prosovietinę Vinco Kapsuko vyriausybės valdžią. Todėl atgautas teritorijas sunku buvo 
administruoti dėl čia veikiančių karinių Raudonosios armijos komitetų ir komunistinių 
tarybų. Be to, sumušę prie Varšuvos rusų armiją ir gindami ją iš savo krašto, 1920 m. 
rudens pradžioje Rytų ir Pietų Lietuvoje vėl pasirodė kariniai lenkų daliniai. Dėl to buvo 
organizuota Lietuvos Seimo narių kelionė į užsienį, o į Angliją ir Prancūziją vyko pats 
ministras. Šių vizitų rezultatas — Antantės politikų primestas Pauliaus Hymanso projek- 
tas, numatantis administracinio teritorijos sutvarkymo keliu Lietuvą pajungti Lenkijai. 

Su užsitęsusiomis P. Hymanso projekto diskusijomis Lietuvos Seime susijęs vienas 
ne itin malonus J. Purickio biografijos epizodas - pasikėsinimas į jo gyvybę. 

Tuo metu, kai dauguma ministrų ir Seimo narių griežtai atmetė P. Hymanso projektą, 
E. Galvanauskas lyg ir jam pritarė, siūlydamas tęsti derybas su Lenkija. J. Purickis 
solidarizavosi su E. Galvanausku teigdamas, kad reikia su lenkais ir toliau tartis, derybas 
vilkinti ir reikalauti, kad pirmiausia Lenkija laikytųsi Suvalkų sutarties. Kaip vėliau pažy- 
mėjo R. Skipitis: „Dideli patriotai ir maži politikai, kurie vadovavosi ne protu, o jaus- 
mais, spręsdami didelius politinius klausimus įžiūrėjo, kad Lietuva ant prarajos krašto, 0 


17 S gj . “4 . . . . Šis ž 
J. Staugaičio atsiminimai, atspausdinti Laisvėje 1920 m. pab.-1921 m. pr. numeriuose. 
IX sis , TAB . 
Kan. A. Steponaitis. Tėvynėje ir pasauly. New York. 1968. P. 142. 
V. Gaigalaičio pranešimas J. Purickiui. - Lietuvos centrinis valstybės archyvas (toliau LCVA). F. 383. 

toji praraja tai Lenkija. Tie politikai sudarė Lietuvos gelbėjimo komitetą, kuris organiza- 
vo antilenkiškus susirinkimus, rašė grasinančius laiškus žymesniems asmenims ir nuta- 
rė Galvanauską ir Purickį pašalinti iš gyvųjų tarpo."?? 

Visuomenėje tuo metu ir vėliau sklandė ir kitokių gandų dėl pasikėsinimo į ministrų 
gyvybę. Tuo buvo kaltinamas nuo vadovavimo vyriausybei ir politikai nustumtas A. 
Voldemaras, nes jo santykiai su naujuoju užsienio reikalų ministru nebuvo geri. O dėl 
pasikėsinimo į J. Purickį - to meto spaudoje pasirodė trumpa žinutė, kad 1921 m. birželio 
19 d. pusę trijų nakties iš šeštadienio į sekmadienį piktadarys šovė į ministro miegamo- 
Jo langą. Kulka pataikė į sieną ties miegančiojo krūtine. Prie lango rasta ant popieriaus 
pieštuku nupiešta kaukolė. Teigiama, kad pasikėsinimas buvęs politinis ir iš anksto ap- 
galvotas?'. Byla neiškelta. J. Purickis pagąsdintas. Vyriausybė ir Seimas atmetė P. Hy- 
manso projektą, kaip jį atmetė ir Lenkijos valdžia. 

Nepavyko Antantės šalių diplomatijai surasti bent kokio modus vivendi tarp dvie- 
jų kaimyninių šalių, Lenkijos ir Lietuvos - nei užsienio reikalų ministru dirbant J. Pu- 
rickiui, nei vėliau kitiems. Santykiai tarp abiejų valstybių liko neapibrėžti beveik iki Ant- 
rojo pasaulinio karo, kai ir viena, ir kita nepriklausomybę prarado. 

J. Purickis, orientuodamasis į Antantės šalių diplomatiją, daug dėmesio skyrė ge- 
riems Baltijos šalių santykiams, jų bendradarbiavimui, Lietuvos, Latvijos ir Estijos sąjun- 
gos idėjos įgyvendinimui. Jis važinėjo į Rygą ir Taliną, kvietė Baltijos šalių politikos vado- 
vus į Kauną, bet sukurti sąjungos nepavyko dėl Prancūzijos remiamos Lenkijos siekio 
pritapti prie kuriamos sąjungos. Lietuva dėl teritorinių prieštaravimų atsisakė bet ko- 
kios sąjungos su Lenkija. Šis J. Purickio siekis liko ilgam neįgyvendintas. Jam tik pavyko 
sustiprinti visų trijų Baltijos šalių užsienio reikalų ministrų bendradarbiavimą ir išspręs- 
ti, taip pat ne iki galo, Lietuvos ir Latvijos sienos klausimą. 1921 m. gegužės 14 d. Lie- 
tuvair Latvija, J. Purickis ir Zigfridas Mejerovicas, Rygoje pasirašė sienai nustatyti kon- 
venciją Ir instrukcijas. 

O iš esmės Lietuvos užsienio reikalų ministro vizitas į Rygą 1921 m. gegužės mėn. 
buvo labai intensyvus ir gana vaisingas. Be konvencijos dėl sienos, J. Purickis tą pat die- 
ną pasirašė Piliečių teisių konvenciją. Tų pat metų liepos mėn. J. Purickis vėl lankėsi 
Rygoje ir liepos 12 d. pasirašė 2 naujas sutartis - Sutartį Lietuvos su Latvija dėl nusikaltė- 
lių išdavimo ir pagalbos teismams, taip pat Konsulinę konvenciją. Be to, tuo pat metu 
sudarė Konsulinę konvenciją su Estija ir Susitarimą su Estija dėl nusikaltėlių išdavimo ir 
pagal-bos teismams. Greta to tą pat dieną Rygoje buvo pasirašyta Konvencija tarp 
Lietuvos, Latvijos ir Estijos dėl pašto, telegrafo ir telefono susisiekimo ir Konvencija kai 
kuriems privatinės teisės dalykams tvarkyti. O po kelių dienų, liepos 22 d., ministro įpa- 
reigotas Lietuvos atstovas Latvijai dr. Dovas Zaunius Rygoje su Latvijos ministru pir- 
mininku Z. Mejerovicu pasirašė sutartį dėl Lietuvos tremtinių pervežimo iš Rusijos per 
Latvijos teritoriją??. Šie faktai rodo, kiek daug dėmesio J. Purickis skyrė santykių su 
kaimynais sureguliavimui ir kokia buvo vienų Baltijos šalių pagalba kitoms, kuriant ir 
suprinant savo tautinių valstybių nepriklausomybę. 

Palyginti gerai J. Purickiui sekėsi spręsti problemas su Rusija ir Vokietija. Su Rusija, 
kaip jau minėjome, buvo pasirašyta plačias teritorijas rytuose pripažįstanti Lietuvai tai- 
kos sutartis, su Vokietija tartasi galutinai išvesti vokiečių kariuomenę iš Lietuvos ir pra- 
dėti derybas dėl atlyginimo Lietuvai už vokiečių rekvizicijas karo metais. 

J. Purickis sutvarkė Lietuvos užsienio reikalų ministerijos ir pasiuntinybių užsienyje 
struktūrą, etatus, apmokėjimą, reglamentavo konsulatų veiklą. 1921 m. spalio 18-lapkri- 
čio 5 d. Kaune buvo sušaukta Lietuvos atstovų užsienyje konferencija, jos metu, suderi- 
nus užsienyje akredituotų diplomatų ir Užsienio reikalų ministerijos tarnautojų nuomo- 
nes, buvo baigta formuoti ir įteisinti Lietuvos diplomatinė tarnyba. 

Greta tarptautinės politikos problemų J. Purickiui, vadovaujančiam Lietuvos užsienio 
reikalams, teko spręsti ir tam tikrus vidaus gyvenimo klausimus. Vaizdingumo dėlei pa- 
teiksime žurnalisto Valentino Gustainio pastabas. Laikinojoje Lietuvos sostinėje Kaune 
1919-1925 m. nebuvo nei vandentiekio, nei kanalizacijos. Gatvės grįstos netašytais 
lauko akmenukais. Gyventojai naudojosi Nemuno bei Neries vandeniu. Ne kiekvienas 
namas turėjo savo šulinį. Buvo vos keli miesto šuliniai, iš kurių artimesnių namų gyvento- 
jai pasipumpuodavo švaresnio vandens. Tualetai buvo medinės būdelės kiemuose. Tik 
viena valdiška įstaiga - Finansų ministerija turėjo vidaus + 
ią Nebuvo ir pa- 
doraus viešbučio. 
Juos laikė privatūs 
" savininkai, kuriems 
Pirmojo pasaulinio 
+ karo metais, kaip 
ir visiems gyven- 
ša, tojams, trūko skal- 
> 24 bimo ir švaros pric- 
monių, lovos ir kitų 
- skalbinių. Pats ge- 
riausias privatus 
„Metropolio“ vieš- 
butis buvo pilnas 
blakių, patalynė ne- 
švari ir apiplyšusi. 
E Užsienio reikalų mi- 
„Lietuvos“ viešbutis Kaune šiandien nistras apgyvendi- 


R. Skipitis. Nepriklausomą Lietuvą statant. Atsiminimai. Chicago. 1961. P. 315-316. 
" Lietuvos aidas. 1934 08 10. P. 3; Trimitas. 1934. Nr. 32; Pasikėsinimas nušauti Užs. Reik. Ministerį. 
Lietuva. 192] 0621. P. 2. 
“ Dr. Albertas Gerutis. Dr. Dovas Zaunius. Cleveland. 1982. P. 79. 

no ten vokiečių diplomatą fon Dirkseną. Rytą užklaustas, kaip išsimiegojęs, diplomatas 
atsakė, kad visai nemiegojęs, o prasėdėjęs kėdėje. Nenorėdamas daugiau klausinėti, 
J. Purickis pats po pietų nuėjęs į viešbutį. Pamatęs tą kambarį, kuriame miegojo garbin- 
gas svečias, iš gėdos net apstulbęs. 

Tas pat nutiko ir anglų generolui F. P. Kroseriui, atvykusiam konsultuoti besikurian- 
čios Lietuvos kariuomenės ir taip pat apgyvendintam geriausiame Kauno viešbutyje. 
Generolas J. Purickiui pasakęs, kad tai, kas visoje Europoje yra suprantamas dalykas, 
Lietuvoje sudaro problemą padoriai permiegoti ir pasinaudoti bent minimaliais patogu- 
mais. 

V. Gustainis atsimena, kad net 1930 m., kai Kaunas jau turėjo vandentiekį ir ka- 
nalizaciją, žinomas prancūzų rašytojas Žiulis Romenas, atvykęs su žmona, esant perpil- 
dytam „„Metropoliui“ buvo apgyvendintas „Versalio“ viešbutyje. Rytą jis pasiskundė 
Prancūzijos įgaliotajam ministrui Lietuvoje Žoržui Dulongui, kad lietuviai jį įkurdino tvar- 
te. 

Buitinei užsienio ir vietos svečių Kaune padėčiai pagerinti užsienio reikalų minist- 
ras J. Purickis tuoj po pokalbio su fon Dirksenu ėmėsi iniciatyvos. Jis organizavo Lietu- 
vos viešbučio akcinę bendrovę, atpirko iš privatininko „„Metropolį' ir padarė jį valsty- 
biniu viešbučiu — po remonto jis atitiko visus tuometinius standartus ir nebebuvo gėda 
jame apgyvendinti aukštus užsienio svečius“. 

J. Purickis, dirbdamas K. Griniaus vadovaujamame Ministrų kabinete, turėjo autori- 
tetą tarp ministrų. 1921 m. spalio 28 d. ministrui pirmininkui K. Griniui išvykus mėnesiui 
dėlakių ligos gydytis į užsienį, jo pareigas laikinai eiti buvo paskirtas užsienio reikalų mi- 
nistras J. Purickis. Tačiau kylantis jo autoritetas kai kuriems asmenims kėlė nepasi- 
tenkinimą bei pavydą ir jauno politiko augimui buvo užkirstas kelias staiga ir netikėtai su- 
Tabrikavus ekonominio pobūdžio bylą. 

Sacharino byla. Dr. J. Purickis iš užsienio reikalų ministro pareigų atsistatydino pats 
1921 m. gruodžio 12 d., o buvo atleistas 1922 m. sausio 1 d. Jo pareigas laikinai eiti pa- 
skirtas P. Klimas. Ir visas K. Griniaus Ministrų kabinetas atsistatydino beveik tuo pat 
metu — 1922 m. vasario I d. Lietuvos politinių veikėjų atsiminimuose akcentuojamos dvi 
jo atsistatydinimo priežastys. Tai opozicijos, ypač A. Voldemaro, nuolatinė kritika, kalti- 
nant užsienio reikalų ministrą nesėkmingomis derybomis su Lenkija, dėmesiu Maskvai ir 
kitomis diplomatinėmis nesėkmėmis**. Antroji ir, matyt, svarbiausioji priežastis buvo iš- 
kelta baudžiamoji byla jam ir jo ministerijos tarnautojams kaltinant tuo metu plačiai 
išplitusia kontrabanda ir spekuliacija. Toji byla labai neigiamai nuskambėjo Seime, opo- 
zicinėje socialdemokratų, tautininkų, liaudininkų spaudoje, ypač per rinkimų agitaciją, 
teismo procesą Ir po jo. Ją labai eskalavo sovietinė lietuvių istoriografija, radusi prie- 
kabę, už ką niekinti Nepriklausomos Lietuvos vyriausybę, Lietuvos krikščionių demo- 
kratų partiją, Katalikų bažnyčią, teismą ir kitas institucijas. Todėl čia turbūt gera proga 
plačiau šią bylą aptarti, kad praskaidrintume mūsų visuomenės sąmonę. 

Kurdama savo Sacharino bylos versiją naudojausi archyve išlikusiais dokumentais, 
to meto spauda, pirmiausia valstybės oficiozu „Lietuva“, emigracijoje išleistais Nepriklau- 
somos Lietuvos politikos veikėjų atsiminimais, ypač neseniai paskelbta žurnale „Istorija“ 
(1999, T. XXXIX) Juozo Skiriaus publikacija „B. K. Balučio atsiminimai apie „Sachari- 
no bylą'" 

Po Pirmojo pasaulinio karo nualintose Vakarų Europos šalyse. ypač Vokietijoje ir 
revoliucinių perversmų iškankintoje Sovietų Rusijoje, labai trūko maisto produktų, gy- 
ventojai pusbadžiavo, mainė brangenybes ir kitą turtą į maistą. Lietuvoje maisto produktų 
buvo, tačiau labai trūko kapitalo. Savo finansinei sistemai sukurti jo reikėjo valstybei ir 
jos piliečiams, steigiantiems pirmuosius bankus ir kitas finansines įstaigas. Tai paskauno 
kontrabanda ir spekuliaciją. Į ją įsitraukė ne tik pavieniai asmenys, bet ir valstybinės 
įstaigos. Tarp jų ir Lietuvos užsienio reikalų ministerija. Bronius Kazys Baluus, tuo metu 
dirbęs Politikos departamento direktoriumi, teigia, kad Užsienio reikalų ministerijoje tą 
spekuliaciją paskatino per mažas ministerijos finansavimas, negalėjimas turėti apmo- 
kamų kurjerių. Kurjeriais tapdavo atsitiktiniai žmonės, dažniausiai savo asmeniniais, Vers- 
lo ar tarnybos reikalais vykstantys į užsienio valstybes ar iš jų į Lietuvą. Jie už tą pa- 
sitarnavimą ministerijai gaudavo galimybę į diplomatinį paketą įsidėti 17 savo asmeninių 
daiktų. O tokių paketų, pažymėtų atitinkamais įstaigų antspaudais, pasienio mMuitinėse 
netikrindavo. Taigi atsitiktiniai kurjeriai stengdavosi šai galimybe pasinaudoti 1r ne uk 
savo šeimą aprūpinti maisto produktais ar pigesnėmis užsieninėmis prekėmis, bet daž- 
nai ir jas realizuoti per prekybos tinklą. Į Lietuvą tais pokario metais dažniausiai įvcž- 
davo brangenybes. Užsienio reikalų ministerijoje net buvo sukurta sava sistema iš to pa- 
sipelnyti. Atvykusio iš užsienio kurjerio paketą tikrindavo sudaryta speciali komisija 11 
nuo jo atsivežtų prekių vertės imdavo 10 procentų mokestį, sakytume, muitą, valstybės 
iždui“. Valstybė, užsidirbdama iš tos spekuliacijos, jos ne tik nevaržė, bet net ir savotš- 
kai legalizavo. Juozas Vaitekūnas 1923 m. rugsėjo 9 d. rašte Vyriausiajam Tribunolui 
aiškino, jog jam P. Klimo buvo pavesta nuo 1919 m., kai tik jie pradėjo dirbti Užsienio 
reikalų ministerijoje, vežti kam nors važiuojant į Maskvą maistą. kurio ten trūko, 0 nuo 
1921 m. pradžios priiminėti iš gyventojų maisto siuntinius mūsų atstovybės tarnauto- 
jams Maskvoje““. 

Spekuliacija su Rusija turėjo ir moralinį aspektą. Bolševikams atėjus į valdžią buvo 
konfiskuotas ar nacionalizuotas didesnis kilnojamasis ir nekilnojamasis gyventojų tur- 
tas, neleidžiama jo išsivežti grįžtantiems į Lietuvą karo pabėgėliams. Taigi grįžę iš Rusi- 
jos Lietuvos piliečiai jautėsi esą nuskriausti ir stengėsi kaip nors savo gerą susigrąžinu. 
Jie taip pat pradėjo naudotis diplomatinių paketų, diplomatinių vagonų sistema, parsivež- 


"Valentinas Gustainis. Nuo Griškabūdžio iki Paryžiaus. K. 1991, P. 28 31. 

„R. Skipitis. Nepriklausomą Lietuvą statant. P. 315316. 

“ Juozas Skirius. B. K. Balučio atsiminimai apie „Sacharino bylą“. - Istorija. T. XXXIX. V. 1999, P. 
42-43, 

“LCVA. F. 383. Ap. 7. B. 407. L. 344. 

dami net kilimus, baldus ir kitą turtą. Likusiems Rusijoje artimiesiems ir giminėms, Lie- 
tuvos pasiuntinybėje Maskvoje, konsulatuose ir kitur tarnaujantiems pusbadžiaujantiems 
tautiečiams Lietuvos užsienio reikalų ministerijos paketuose buvo siunčiami maisto pro- 
duktai. Dažnai taip pat daugiau, negu reikėjo jų stalui. 

Užsienio reikalų ministrui visos tos aplinkybės buvo žinomos. Iš išlikusių tam tikrų 
užuominų atrodo, kad jis pats tose operacijose dalyvavo, ypač spekuliacinėje prekyboje 
su Rusija ir Vokietija. Konstantinas Žukas teigia, kad buvo sukurta net tam tikslui bend- 
rovė - kun. Juozas Vailokaitis, J. Purickis, Juozas Vaitekūnas, Kipras Petrauskas, Adelė 
Galaunienė bei kt. Maskvoje jiems talkino pasiuntinybės darbuotojai Juozas Avižonis, 
Juozas Žemaitis ir kt.?7 Tačiau J. Purickis pasielgė neapdairiai ir pakliuvo į opozicijos 
pinkles. O gal jis tapo didesnių spekuliantų atpirkimo auka? 

K. Žuko ir B. K. Balučio teigimu, paprastai iš Užsienio reikalų ministerijos siunčia- 
mus diplomatinius paketus antspauduodavo ministerijos Administracijos departamento 
tarnautojai. Kartą ant didelio diplomatinio paketo, vežamo diplomatinio kurjerio Skrini- 
kovo į Lietuvos atstovybę Maskvoje, departamento tarnautoja Jadvyga Tūbelienė atsisakė 
dėti antspaudą. Ministerijoje kilo tam tikras sąmyšis ir priėjęs užsienio reikalų minist- 
ras J. Purickis pats tą antspaudą užspaudė. Grįžusi namo, prie pietų stalo J. Tūbelienė šį 
įvykį papasakojo savo ir A. Smetonos šeimai. Pas K. Žuką A. Smetona pasiuntė savo 
svainį kapitoną Chodakauską, o šis tą įvykį atpasakojo savo viršininkui Krašto apsau- 
gos ministrui. Generolas K. Žukas, gavęs skundą, pradėjo bylą. Minėtuose paketuose į 
Maskvą būta vaistų ir medicinos įrangos, taigi ne visai atstovybės reikalams skirtų daik- 
tų. 

Užsienio reikalų ministerija atsidūrė dėmesio centre. Greta J. Purickio kontrabandos 
gabenimu buvo apkaltinti Berlyne sulaikytas žydas Oselis (jis spekuliavo brangenybė- 
mis) ir Taline - Berlyno atstovybės darbuotoja, buvusi J. Purickio sekretorė Ona Jago- 
mastaitė“*. Tačiau šie faktai tebuvo preliudija. Pagrindiniu įkalčiu tapo trys Užsienio rei- 
kalų ministerijos antspaudais užplombuoti geležinkelio vagonai Joniškio muitinėje. Jų is- 
torija tokia. 

1921 m. lapkričio 7 d., Spalio perversmo 4-ųjų metinių proga, Sovietų Rusijos užsie- 
nio reikalų ministras Georgijus Čičerinas Maskvoje surengė priėmimą užsienio šalių pa- 
siuntiniams. Lietuvos atstovas Jurgis Baltrušaitis, neva teisindamasis liga, o gal radęs 
sau artimesnę ta proga menininkų draugiją (kitų teigimu, tuo metu buvęs Kaune), į G. Či- 
čerino priėmimą pasiuntė savo patarėją Juozą Avižonį. Lietuvos atstovas, kalbėdamas 
priėmime paskutinis, pareiškė, kad Lietuvos vyriausybė badaujantiems Rusijos gy- 
ventojams dovanoja vagoną miltų ir vagoną cukraus. Tuo metu Lietuvai, besikratančiai 
P. Hymanso projekto, buvo svarbu gauti užsienio šalių paramą. G. Čičerinas paža- 
dėjo palaikyti Lietuvą, kai ši atmes minėtą projektą, ginti Lietuvos savarankiškumą ir 
nepriklausomybę, jeigu kiltų reikalas — net ginklu. Jis žadėjo pratęsti lietuviams opta- 
cijos Rusijoje terminą iki 1922 m. liepos 14 d., lietuviams iš Saratovo leisti išvykti nelau- 
kiant šio termino, paleisti esančius Rusijoje lietuvius belaisvius, Rusijos kalėjimų kalinius, 

kuriems bus pritaikyta amnestija Spalio perversmo proga, ir tuos, kurie nuteisti pagal 
Baudžiamojo kodekso 15 str., taip pat pasirūpinti kalinių mainais su Lietuva. Ministras 
pažadėjo suteikti lengvatų lietuvių prekybos operacijoms Maskvoje, leisti įsigyti sandė- 
lių, sovietų valiutą laisvai mainyti į reikiamas prekes, sparčiau spręsti visose komisijo- 
se su Lietuva ir lietuviais susijusius klausimus. Be to, pažadėjo skirti du puikius namus 
Povarskoj gatvėje Lietuvos atstovybei ir konsulatui Maskvoje. Prašė Lietuvą parengti 
prekybos sutartį su Sovietų Rusija ir atgaivinti siuntinių siuntimo sutartį*?. Taigi lyg ir 
nemažai gavo pažadų neoficialiame pokalbyje Lietuvos atstovybės patarėjas iš sovie- 
tų užsienio reikalų ministro. 

Reikia pažymėti, kad J. Avižonis, nors vėliau atsiprašė užsienio reikalų ministro už tą 
pažadą Sovietų Rusijos ministrui, veikė ne impulsyviai ar savarankiškai. Dar 1921 m. 
rugpjūčio 5 d. Ministrų kabinetas nutarė sušelpti badaujančiuosius Rusijoje ir pavedė 
užsienio reikalų ir finansų bei pramonės ministrams susitarti dėl pašalpos kokybės ir 
kiekybės. Tik jie ilgai nesutarė dėl kreditų skyrimo, nes finansų ministras jų nenorėjo 
duoti. Apie tai buvo rašoma spaudoje*?. Sovietų pasiuntinys Kaune net spėjo padėkoti 
už labdarą. 

Lietuvos užsienio reikalų ministerija J. Avižonio pažadėtus vagonus sukrovė ir prika- 
bino dar vieną vagoną su maisto produktais. Tie vagonai buvo sulaikyti Joniškyje ir, pa- 
kvietus keletą atsakingų valdininkų iš Kauno 1921 m. gruodžio mėn., patikrinti. Va- 
gonuose, be miltų ir cukraus, rasta daug sacharino (9744 kg), kokaino (4 kg), konservų, 
dešrų, kakavos, sviesto, mėsos, obuolių, slyvų, makaronų, ryžių, drabužių, net moteriškų 
šilkinių kojinių, popieriaus, atskirų pavienių siuntinėlių šeimoms, gyvenančioms Rusijoje"! 
Vagonų atidarymas buvo teisinamas vežamų prekių apmuitinimu, bet ministerijos tarnau- 
tojai įrodė, jog apmuitinami tik miltai, o kadangi vagonai siunčiami badaujantiesiems, tai 
ir jie Finansų ministerijos nutarimu nuo muito atleisti. Sacharinas viešai Rusijoje pardavi- 
nėjamas. Visiems vagonams leidimas buvo gautas*?. Be to, siuntėjai įrodinėjo, kad į va- 
gonus sachariną, kokainą ir drabužius įdėjo atvykęs į Lietuvą atstovybės darbuotojas 
Zakaras Milikovskis, įgaliotas supirkti ir nugabenti į Maskvą minėtus 2 vagonus. Jis 
finansavo siunčiamų vagonų turinį už tai, kad jam leistų savo vardu išgabenti dar vieną 
vagoną (jame buvo rasta įvairių produktų ir siuntinių). 


" Konstantinas Žukas. Žvilgsnis į praeitį. Žmogaus ir kario atsiminimai. Medžiaga istorikams. Chi- 
cago. 1959. P. 372. 

“ Ten pat., 

“Lietuvos atstovybės Sovietų Rusijoje patarėjo J. Avižonio 1921 11 10 konfidencialus raštas užsienio 
reikalų ministrui J. Purickiui.  LCVA. F. 383. Ap. 7. B. 407. P. 296-299. 

Valstybės kontrolieriaus ir Užsienio reikalų ministerijos atstovo bei muitinės prižiūrėtojo rašto 

nuorašo nuorašas. - Ten pat. L. 30. 

„Dr. L. Bistras. Dėl Joniškyje sulaikytų 3 vagonų. - Laisvė. 192] 12 23. P. I. 

“ Užsienio reikalų ministerijos rašto nuorašas be datos ir parašo. - LCVA. F. 383. Ap. 7. B. 407. L. 
315-317; P. Klimo 1922 01 04 telegrama Užsienio reikalų ministerijai. - Ten pat. L. 506-508. 

Užsienio reikalų ministerijos veikla imta tikrinti, organizuota didelė revizija Lietuvos 
atstovybėse. Archyve išliko jos tikrinimo nemažas segtuvas, pilnas įvairių dokumentų ir 
palaidų atskirų atsiskaitymo lapelių, smulkių sąskaitėlių“*. Baudžiamoji byla iškelta 
ministerijos darbuotojams — ministrui J. Purickiui, J. Vaitekūnui, J. Avižoniui, J. Žemai- 
čiui ir kt. Ministras atsistatydino, o kiti buvo iš užimamų pareigų atleisti. 

Atsistatydinęs iš užsienio reikalų ministro posto J. Purickis iš karto išvyko į Vokietiją, 
nes Valstybės kontrolė ėmė tikrinti finansinę Berlyno atstovybės padėtų iki 1920 m. 
gegužės 14 d., t. y. iki to laiko, kai J. Purickis buvo Lietuvos pasiuntiniu Vokietijoje. O 
netvarkos ten būta. Ji atsirado nuo pirmųjų atstovybės dienų, kai trūko darbuotojų, kai 
beveik visas finansavimas vyko iš konsulinių lėšų, Amerikos lietuvių šalpos 17 buvo 
nepastovus, kai atstovybės ir atstovo sąskaitos Vokietijos bankuose nebuvo atskirtos, 
nes siunčiami pinigai iš JAV ėjo atstovo vardu. 

Taigi kilus triukšmui dėl vagonų į Rusiją sulaikymo, greta tos bylos imta tirti ir 
Berlyno atstovybės finansai. Sudaryta komisija. Į ją įėjo Užsienio reikalų ministerijos 
atstovas B. Dailidė, Valstybės kontrolės revizorius B. Stašys, Finansų, prekybos ir 
pramonės ministerijos Valstybės kasų valdybos direktorius Gudeliauskas, taip pat mi- 
nisterijos Finansų departamento buhalteris P. Skiragis. Iš jų ataskaitos matyti, kad J. Pu- 
rickio vardu „„Drezdener Bank", ,,Deutche bank" i1r „Bank fur Handel Industrie" buvo 
dviženklės milijoninės auksinų sumos. Jas revizoriai iš karto areštavo. Iš J. Purickio pa- 
reikalauta tuos pinigus grąžinti Berlyno atstovybei ir pasiaiškinti vyriausybei dėl laiku 
nepadaryto atsiskaitymo*“. 

J. Purickis ir Berlyno atstovybės darbuotojai finansinės atskaitomybės dokumenta- 
cijos netvarką teisino darbuotojų stygiumi, ypač pirmaisiais darbo metais. Nesutvarky- 
tus finansinius dokumentus paliko išvykdamas į Šveicariją pirmasis pasiuntinys J. Šaulys, 
o ir 1919 m. balandžio 23 d., perimdamas atstovybę, finansinio patikrinimo nepadarė 
Berlyne reziduojančiu ministru bei Lietuvos pasiuntinio pavaduotoju paskirtas J. Puric- 
kis. Be to, kai J. Purickis buvo išrinktas į Steigiamąjį Seimą ir 1920 m. gegužės 13 d. 
išvyko į Lietuvą, manyta, kad jis grįš atgal į savo pareigas. Dėl to Vokietijos vyriausybei 
apie J. Purickio atleidimą iš pasiuntinio pareigų nebuvo notifikuota. Tiktai nota praneš- 
ta. kad laikinai atstovo pareigos perduodamos Viktorui Gailiui. Todėl, nors V. Gailius ir 
ėjo Lietuvos atstovo pareigas Vokietijoje, J. Purickis Vokietijos užsienio reikalų minis- 
terijoje tebefigūravo kaip Lietuvos atstovas. 

Atsistatydinęs iš užsienio reikalų ministro pareigų ir atvykęs į Vokietiją, J. Pu- 
rickis ėmė tvarkyti bankų sąskaitas. Pats nelabai išmanydamas finansinius reikalus, 
nusisamdė vokietį buhalterį. Siekė atskirti valstybės pinigus nuo atskirų asmenų indėlių. 
Aiškinosi kontrolieriams, kodėl sąskaitos išdėstytos ne viename, o keliuose Vokietijos 
bankuose. Kartu pradėjo jas likviduoti ir grąžinti valstybei ten buvusius jo vardu pini- 
sus. J. Purickis perdavė „Drezdener banke" buvusį 1 066 153 auksinų indėlį. Vėliau — 
11031 152, 85 auksinus, buvusius Berlyno bankuose**. Taigi atsiskaitė. 

Tačiau Lietuvoje aistros nerimo. Spaudoje sklandė šnekos, kad jis pabėgęs ir slaps- 
tosi. Buvęs ministras lietuvių žvalgybos buvo akylai sekamas. Skrupulingai liko užre- 
gistruotas jo išvykimas iš Lietuvos, pranešant net kada kirto sieną su Vokietija, kada 
išvyko į Dresdeną ir grįžo iš jo į Berlyną. Kai pasklido gandai, kad teismo institucijos 
ieško J. Purickio, o šis slapstosi, tai nepatikėta V. Gailiaus pranešimu, jog J. Purickis 
serga gripu bei vienos plaučių pusės uždegimu, o teigta, kad kažkas jį matė Berlyno 
operoje ir pan. 

Be finansinių Maskvos ir Berlyno atstovybių patikrinimų, kartu valstybės revizijos 
buvo atliktos Lietuvos atstovybėse Šveicarijoje ir Prancūzijoje. Patikrinta Paryžiaus tai- 
kos konferencijoje dirbusios lietuvių delegacijos finansinė dokumentacija. 

Galutinius revizijų rezultatus suvedus nebuvo rasta pasiuntinybėse kokių nors ryškes- 
nių pažeidimų, pinigų pasisavinimų ar grobimų. Tačiau Sacharino byla Lietuvos teisingu- 
mo instancijų buvo rengiama. J. Purickis įtarinėjamas, apie jį toliau vyniojosi gandų bei 
šmeižto kamuolys, nuolat augdamas ir įgaudamas naujų atspalvių. 

Bylos rengimas teismui užsitęsė. Tuo metu J. Purickis, beveik nuolat gyvendamas 
Vokietijoje, atlikinėjo įvairias Lietuvos užsienio reikalų ministerijos ir vyriausybės pave- 
damas vienkartines užduotis užsienyje ir pačioje Lietuvoje. Daug rašė Lietuvos perio- 
diniams leidiniams, pasirašinėdamas Vygando slapyvardžiu. To plačiau nežinodama spau- 
da ir net bylos rengėjai paskelbdavo tiesiog kurioziškų dalykų. Štai, pavyzdžiui, 1923 m. 
gruodžio 13 d. „Lietuvos“ numeryje buvo atspausdintas Vyriausiojo Tribunolo prane- 
šimas, kad yra ieškomi pasislėpę nuo teismo: 1. Buvęs užsienio reikalų ministras Juozas 
Purickis, 39 m. amžiaus, kaltinamas Baudžiamojo statuto 636 str. 3 d., 667 1r 578 str. 2 17 
3 d.; 2. Buvęs užsienio reikalų ministerijos valdininkas Zacharas Milikovskis. 42 m. 
amžiaus, kaltinamas Baudžiamojo statuto 636 str. 3 d. Juodu reikia suimti, pasodinti į ka- 
lėjimą ir pranešti Vyriausiajam Tribunolui. Kitas panašus gandas buvo paskleistas, kad 
teisiamasis neleistinai važinėja valstybės reikalais į Vakarų Europos sostines - Kopen- 
hagą, Ženevą, Romą, Varšuvą. „Lietuvos žiniose" ir „Idiše Štime“ paskleista neįtikėtina 
versija, kad tam tikros kunigų grupės nori sukurti Lietuvos tautinę bažnyčią, o tai gru- 
pei vadovauja J. Purickis. 

J. Purickis teisinosi Lietuvos spaudoje, kad jis nesislepia nuo teismo, kad jokių vy- 
riausybės užduočių neatlieka, kad jis 1925 m. rugsėjo mėn. atostogavo pas draugą Vo- 
kietijos pietuose, o grįžęs dirbo Berlyno „Preussische Staatsbibliotek“, kad jis nieko nė- 
ra girdėjęs apic „tautinės bažnyčios“ grupę ir su tokia grupe nieko bendra nėra turėjęs““. 

Po užsitęsusio parengiamojo etapo Vyriausiajame Tribunole Kaune Sacharino bylos 
kaltinamųjų teismas prasidėjo 1925 m. vasario 4 d. Teismas nerado J. Purickio byloje 


Ę Įvairūs pranešimai. - Ten pat. L. 426, 467, 513-514, 516, 517 ir kt. 

Ten pat. 

Dr. J. Purickis. Pareiškimas. - Lietuva. 1925 12 04. P, 3. 

“Ten pat: Dr. J. Purickis. Dėl mano kelionės užsieniuosna. - Lietuva. 1925 09 28. P. 7. 

ieškovo, o jei nėra ieškovo, tai nėra ir bylos. Civilinė byla iškelta ieškovo teisme yra tol, 
kol iškėlėjas bylą palaiko. Šiuo atveju ieškinys yra ne privataus, o viešo pobūdžio, politi- 
nis. Byloje nėra kaltintojo. Žodžiu, neliko lyg ir teisminio pagrindo. Teismo procesas bai- 
gėsi vasario 10 d. vėlai vakare paskelbus nuosprendį. Jame pažymėta, kad buvęs užsie- 
nio reikalų ministras dr. J. Purickis, Užsienio reikalų ministerijos departamento direkto- 
rius J. Vaitekūnas, Maskvos atstovybės patarėjas J. Avižonis ir užsienio reikalų mi- 
nisterijos ūkio dalies vedėjas Juozas Šutinis išteisinti. Susirinkę teismo salėje žiūrovai 
nuosprendį sutiko entuziastiškais plojimais ir šūkiais „valio““". 

Sacharino byla baigėsi jos kaltinamiesiems palankiai, tačiau neišnyko paskui ją nu- 
sitęsęs juodas šleifas. Suterštas Lietuvos vardas užsienyje. Krikščionių demokratų parti- 
jos šalies viduje. Žmonėms nebuvo atlyginta moralinė žala. Manau, kad tai atsiliepė 
J. Purickio jautriai širdžiai, jo ankstyvam infarktui. Autorius, pasirašęs tik inicialu V, po 
bylos baigties teigė: „Byla garsiai buvo naudojama kitų nedorybėms pridengti. Teisingu- 
mas padarytas, bet turėtų tokie dalykai nebepasikartoti, ateityje reikėtų atsargiau elgtis 
su savo, ypač žymesnių žmonių vardais ir tai sustiprintų savęs ir kitų gerbimo jausmą, o 
per jį ir visos tautos vienybės ir stiprumo supratimą."** 

Gražūs ir teisingi žodžiai, bet, deja, neišgirsti ir šiandien, Lietuvai įžengus į XXI 
amžių... 

Diplomatinė veikla iš užsienio reikalų ministro pareigų pasitraukus. Pavarčius 
Lietuvos 1922-1925 m. spaudą atrodo, kad J. Purickis tuo metu visą laiką gyveno Vo- 
kietijoje. Iš tikrųjų daugumą laiko jis ten praleido. Tačiau tuo pat metu atliko ir įvai- 
rius vyriausybės bei Užsienio reikalų ministerijos pavedimus. 

Visus 1922 m. jis gyveno Berlyne ir tvarkė finansinius Lietuvos pasiuntinybės reika- 
lus. Talkininkavo Valstybės kontrolės komisijai aiškindamasis ir teisindamasis. Be to, iš 
tam tikrų jo užuominų draugams akivaizdu, kad dirbo Berlyno bibliotekose ir, matyt, 
buvo nusprendęs grįžti į mokslinį darbą. Tačiau pirmajai triukšmo bangai dėl Sacharino 
bylos Lietuvoje nuslūgus ir pačiam daktavui kiek apsiraminus, jis nebuvo paliktas ir ne- 
liko nuošalyje nuo politinio krašto gyvenimo. 

Dar būdamas užsienio reikalų ministru J. Purickis pradėjo kelti tarptautiniuose dip- 
lomatiniuose sluoksniuose Klaipėdos krašto perdavimo Lietuvai klausimą , laikantis Ver- 
salio taikos sutarties nuostatų. Tačiau tam trukdė Prancūzijos diplomatija bei lenkų politi- 
kų intrigos. Tapęs ministru pirmininku E. Galvanauskas ryžosi tai įgyvendinti ne diploma- 
tinėmis, bet karinėmis priemonėmis. Nuspręsta organizuoti Klaipėdos krašto gyvento- 
jų sukilimą prieš prancūzų administraciją. 1923 m. sausio 13 d. Šilutėje buvo sudaryta 
nauja Klaipėdos krašto direktorija. Ji tą pat dieną kreipėsi į Lietuvos vyriausybę, pra- 
šydama atsiųsti diplomatinį atstovą. Tokiu diplomatiniu atstovu E. Galvanauskas pasi- 
rinko J. Purickį. Jis puikiai kalbėjo vokiškai, buvo perpratęs vokiečių vyriausybės politi- 
ką, sugebėjo orientuotis situacijoje, kai ne visada dėl ryšių stokos buvo galimybė pasitarti 
su vyriausybe. 

Prieš pat 1923-uosius Naujuosius metus iškviestas iš Vokietijos J. Purickis Kaune iš 
karto buvo supažindintas su Lietuvos vyriausybės planais. Jis turėjo tapti Lietuvos vy- 
riausybės ryšininku su klaipėdiškių sukilėlių vadovybe. Ir ne tik palaikyti ryšius, bet ir 
perduoti nurodymus, patarimus, padėti susigaudyti sukilėliams vietoje, užimti atitinkamą 
poziciją, naudingą Lietuvai, derantis su prancūzų administracija ir sulaukus sąjungininkų 
diplomatinės misijos bei jų karinių pajėgų. 

J. Purickis per Klaipėdos sukilimą veikė inkognito, kad tuo paslėptų tikrąjį Lietuvos 
vyriausybės vaidmenį sukilime. Jis gavo pasą klaipėdietiškai skambančia J. Pėteraičio 
pavarde. Tačiau patarimus ir organizacinį darbą vykdė kaip tikras diplomatas. J. Purickis 
laikėsi nuomonės, kad politinę veiklą ir valdžią sukilimo metu ir po jo reikia koncent- 
ruoti karo vadovybės, t. y. Juozo Budrio, rankose ir Direktorijos prezidento institucijoje. 
Tuo jis siekė stiprinti vietos klaipėdiškių įtaką krašte. Skatino supriešinti prancūzų 
administraciją su kitų Antantės šalių diplomatais, atvykusiais į Klaipėdą. Patarė vy- 
riausybei išplėtoti diplomatinį darbą užsienyje, pabrėžiant pačių klaipėdiškių iniciatyva 
sukilti. 

Pergalingai įjungus Klaipėdos kraštą į Lietuvos valstybės sudėtį, J. Purickis vėl išvy- 
ko į Berlyną. 1923 m. liepos 11 d. į jį telegrama kreipėsi P. Klimas, siūlydamas užimti 
Klaipėdoje lietuvių spaudos redaktoriaus vietą, nes nuo 1923 m. J. Purickis aktyviai ėmė 
rašyti į Lietuvos spaudą“". Kas nulėmė, kad J. Purickis neperėmė jam siūlomo vadova- 
vimo lietuviškai spaudai, nėra aišku. Tačiau greičiausiai nauji Užsienio reikalų ministe- 
rijos pavedimai - rengti dokumentus ekonominiams susitarimams su Švedija ir Vokietija. 
Šiais reikalais jis važinėjo į Švediją. O prie prekybos sutarties su Vokietija J. Purickis 
dirbo Vokietijoje, iki ji 1923 m. birželio 1 d. Dresdene buvo pasirašyta. Ši sutartis netru- 
kus Lietuvai pasirodė ne itin naudinga, nes Vokietija išsaugojo hegemoniją Lietuvos 
užsienio prekyboje. Be to, prie sutarties 20 punkto buvo pasakyta, kad turi būti pasirašyta 
atskira konvencija dėl mažojo pasienio susisiekimo tarp Lietuvos ir Vokietijos. Ir todėl ji 
imta rengti. Galutinė redakcija užsitęsė“. Taigi Lietuvos laikraščiuose atspausdintos ži- 
nutės, kad jis važinėja su vyriausybės pavedimais po Europos sostines, nebuvo be pa- 
grindo, nors J. Purickis tai ir neigė. Vyriausybė ir ypač Užsienio reikalų ministerija nega- 
lėjo išsiversti be kompetentingo žmogaus pagalbos (nors jis ir buvo nustumtas nuo parei- 
gų), nes tokio išsilavinimo ir tokios patirties turinčių žmonių to meto Lietuvoje nebuvo 
daug. 

1925 m. kovo 12 d. J. Purickis kaip specialus Lietuvos delegatas buvo pasiųstas į 
Romą. Tuo metu, pasirašius Vatikano ir Lenkijos konkordatą, kuriame Vilniaus vyskupys- 
tė buvo priskirta Lenkijos bažnytinei provincijai, kilo didelis nepasitenkinimas Lietu- 


S D-ro Purickio byla. - Lietuva. 1925 05 04. P. 1; Dr. Purickis išteisintas. - Ten pat. 1925 02 11. P. 7. 
V. Padarytasai teisingumas. — Ten pat. 1925 02 12. P. I. 
„LCVA. F. 383. Ap 7. B. 407. L. 343. 
B. Daščioras. Mažasis pasienio susisiekimas tarp Lietuvos ir Vokietijos 1919-1928 metais. - Istorija. 
T. XIV. V. 1974. P. 76-81. 

voje. Lietuvos vyriausybė nutarė protestuoti prieš šį faktą*!. J. Purickis buvo pasiųs- 
tas su protesto nota Šv. Sostui. Joje pareikalauta, kad Vilniaus vyskupijos teritorijos 
dalies, kurią buvo okupavusi Lenkija, reikalus tvarkytų tiesiogiai Vatikanas. Jeigu Šv. 
Sostas reikalavimo nepatenkins, J. Purickiui buvo nurodyta, kad reikia sustabdyti Lietu- 
vos ir Vatikano derybas dėl konkordato ir pareikšti, jog Lietuva Lenkijos ir Vatikano kon- 
kordatą laiko negaliojančiu. Nota buvo suredaguota labai griežta ir, matyt, jos turinys 
Vatikano politikams jau buvo žinomas. Jie pasistengė, kad ji nebūtų įteikta Vatikano sekre- 
toriui. Notos įteikti J. Purickiui su Lietuvos atstovu Juozu Macevičiumi nepavyko, nes pasta- 
rojo nebuvo Romoje. Tada abu diplomatai ėmė ieškoti išeities, kaip įvykdyti vyriausybės 
užduotį. Jie kiek sušvelnintą notą paskelbė Vatikano spaudoje. Po tokio nevisiškai diplo- 
matiško žingsnio Lietuvos santykiai su Vatikanu pašlijo. J. Macevičius iš Romos išvyko“. 

Knygoje „Lietuvos užsienio reikalų ministrai. 1918-1940" ir ankstesniuose darbuose 
šį J. Purickio žingsnį vertinau, vadovaudamasi to meto Lietuvos vyriausybės požiūriu — 
teigiamai. Šiandieninis Lietuvos ambasadorius Vatikane Kazys Lozoraitis teigia, kad to 
meto Lietuvos diplomatų veikla Vatikane buvo nediplomatiška, neapdairi ir net kenksmin- 
za Lietuvos reikalams, nes ilgam sudrumstė santykius su Vatikanu ir pakenkė jaunos 
valstybės interesams. Protesto nota nebuvo ganėtinai sušvelninta. Ji liko dar per griež- 
ta, surašyta blogu stiliumi. Nekorektiškai pasielgta ir ją paskelbus spaudoje, nes taip 
buvo pažeistos elementarios diplomatijos taisyklės“. Tad, pažvelgus šių dienų Lietuvos 
politikos žvilgsniu, gal ir pasidavė tuometiniai Lietuvos politikai visuomenės, savo vy- 
riausybės emocijoms ir veikė ne visai diplomatiškai. 

Neliko J. Purickis nuošalyje nuo Lietuvos vyriausybės ir Klaipėdos krašto admini- 
stracijos derybų dėl finansinio atsiskaitymo. Pagal Klaipėdos krašto statuto 35 straipsnį 
dalis krašto pajamų turėjo likti Klaipėdoje. Tačiau nebuvo konkretizuota, kokia dalis bend- 
ruųjų pajamų, akcizo, pajamų iš monopolių tenka Klaipėdos kraštui, o kokia - Klaipėdos 
krašto centro institucijoms išlaikyti. Tam straipsniui įgyvendinti dar 1925 m. kovo 2 d. Lie- 
tuvos vyriausybė pradėjo derybas su klaipėdiškiais. Tačiau nesusitarė ir gegužės 23 d. 
derybos nutrūko. Spalio 16 d. jos buvo atnaujintos, bet spalio 20 d. vėl sustojo. Iš naujo 
imta svarstyti pajamų padalijimo klausimas 1926 m. vasario 9 d., bet po 5 posėdžių ne- 
susitarus vėl derybos buvo nutrauktos. Atnaujintos 1926 m. rugsėjo 9 d., bet jau 12 d. 
baigėsi be rezultatų. Tada Klaipėdos krašto Seimelio trijų frakcijų vadovai — Krausas, 
Guba, Dresleris, Rogė ir Kislatas — įteikė Tautų Sąjungos generaliniam sekretoriui 
memorandumą, kuriame kaltino Lietuvos vyriausybę, kad ji nevykdo tam tikrų Pary- 
žiaus konvencijos nuostatų. 

Greta piniginių klausimų kilo ir politinių. Ėmė rastis rūpesčių dėl draugijų veiklos, 
tvarkos palaikymo, susisiekimo tr kt. Tautų Sąjungoje Klaipėdos vokiečių memorandu- 
mas buvo svarstomas 1926 m. rugsėjo 3 d. Klaipėdiečiai norėjo gauti iš bendrųjų paja- 
mų 4 kartus daugiau, negu Lietuvos vyriausybė numatė skirti. Susitarti ir Tautų Sąjun- 
zoje nepavyko*“. J. Purickiui šiame reikale teko aktyviai dalyvauti, nes jis tuo metu grįžo 
į darbą Lietuvos užsienio reikalų ministerijoje. 


58 


JUOZAS PURICKIS-VYGANDAS 


1926 m. pradžioje Lietuvos užsienio reikalų ministerija sudarė specialią komisiją pre- 
kybos sutartims rengti. Mat tuo metu buvo tęsiamos ar pradedamos ekonominės dery- 
bos su Latvija, Vokietija, Sovietų Sąjunga ir Prancūzija. Jos pirmininku paskyrė dr. J. Pu- 
rickį. Be to, buvo numatyta ministerijoje įkurti naują Ekonomikos departamentą. Ir kai 
tik jis buvo sukurtas, krikščionių demokratų vyriausybė J. Purickį paskyrė jo vadovu. 
Taigi 1921 m. pabaigoje palikęs užsienio reikalų ministro postą, J. Purickis 1926 m. atsi- 
sėdo į ministerijos departamento direktoriaus kėdę. Ir tai jau buvo tiesioginė jo reabilita- 
cija. Jis vėl grįžo nuolatiniam gyvenimui į Lietuvą - dabar iki savo gyvenimo pabaigos. 


„AS 


"ur 


«Aika š L 
Užsienio reikalų ministerijos Ekonomikos departamento direktorius dr. J. Purickis su Prancūzijos atstovu 
Lietuvoje Ž. Dulongu po jo krediancialų įteikimo Lietuvos prezidentui. 1926 m 


1926 m. vasarą prie valdžios vairo Lietuvoje stojus liaudininkams ir socialdemokra- 
tams M. Sleževičiaus vyriausybė nutarė gerinti santykius su Sovietų Sąjunga ir šį tą 
išsiderėti Lietuvos naudai. M. Sleževičiaus vyriausybei J. Purickis padėjo rengti Lietuvos 
ir Sovietų Sąjungos nepuolimo ir neutraliteto sutartį. 1926 m. rugsėjo mėn. į Maskvą 
sutarties pasirašyti važiavo ir ministras pirmininkas, ir J. Purickis. 


“A. Gaigalaitė. Dr. Juozo Purickio veikla siekiant Lietuvos tarptautinio pripažinimo. — Lietuvos 
užsienio reikalų ministrai. 1918-1940. K. 1999, P. 64. 
„Ten pat. 
aš Kazio Lozoraičio 2000 07 31 laiškas A. Gaigalaitei. Asmeninis autorės archyvas. 
Lietuva. 1926 08 17. P. 2-3, 1926 09 25. P. 2-4, 1925 08 27. P. 2-3 ir kt. 

J. Purickis daug padarė liaudininkų ir socialdemokratų vyriausybei rengiant preky- 
bos sutartį su sovietais. Sovietai dar nebuvo grąžinę taikos sutartimi įsipareigotų grą- 
žinti išvežtų į Rusiją Pirmojo pasaulinio karo ir vokiečių okupacijos metais Lietuvos kul- 
tūros vertybių, tad norėta jas atgauti. Be to, nesant galimybių atiduoti sutartimi numa- 
tytos miško medžiagos, vyriausybė vietoje jos tikėjosi gauti ginklų Lietuvos kariuomenei. 
Deryboms su Maskva buvo sudaryta ekonominė komisija, vėliau delegacija, o vado- 
vauti paskirtas J. Purickis. Pagrindinis tikslas buvo parengti ir pasirašyti prekybos su- 
tartį““. 

Derybos su Maskva vyko sunkiai. Ji nenorėjo nei grąžinti kultūros vertybių, nei tiekti 
ginklų. Sovietų valdžia žiūrėjo tik savo naudos. Todėl J. Purickio vadovaujamos delega- 
cijos derybos Maskvoje užsitęsė. Delegacija išvyko 1926 m. spalio 12 d. ir savo misijos 
nebaigė, kaip buvo numatyta, per 2 savaites. Tada Lietuvos vyriausybei ir Užsienio rei- 
kalų ministerijai dar vadovavo M. Sleževičius. Po valstybinio perversmo gruodžio 17 d. 
delegacija grįžo iš Maskvos, kaip buvo paskelbta spaudoje, Kalėdų švenčių“. J. Puric- 
kis už prekybos delegacijos veiklą Maskvoje atsiskaitė eiliniame Seimo posėdyje, taip 
pat informavo ministrą pirmininką ir užsienio reikalų ministrą A. Voldemarą*'. Po il- 
gų derybų, jau nedalyvaujant J. Purickiui, 1928 m. Lietuva galų gale pasirašė preky- 
bos sutartį su Sovietų Sąjunga. Sutartis Lietuvai buvo palanki ir naudinga. 

Tautininkų vyriausybė 1927 m. pradžioje J. Purickį paskyrė Užsienio reikalų mi- 
nisterijos Teisių ir administracijos departamento direktoriumi. Tačiau tose pareigose jis 
dirbo neilgai. 1927 m. gegužės 15 d., nutarus Lietuvos krikščionių demokratų partijos 
vadovybei iš vyriausybės atšaukti savo narius, kartu su kitais pasitraukė ir J. Purickis. 
Tuo pasitraukimu baigėsi politinė J. Purickio veikla, darbas vyriausybės, tiksliau, Užsie- 
nio reikalų ministerijos, įstaigose. Jis perėjo į žurnalistiką, visa širdies aistra atsiduoda- 
mas trečiai savo veiklos sričiai. Sakytume, visai priešingai negu diplomatija. 


A Kasparavičius. Mykolo Sleževičiaus profilis Lietuvos užsienio politikoje. - Lietuvos užsienio 
reikalų ministrai. 1918-1940. P. 220-221. 
p. Grįžo iš Maskvos ekonominė delegacija. - Lietuva. 1926 12 27. P. I. 
Seimo užsienių reikalų komisijos posėdis. Ten pat. 1927 03 30. P. 1 

JUOZO PURICKIO VEIKLA IŠ POLITIKOS IŠĖJUS 


Žurnalistas ir redaktorius. Žurnalistinę veiklą J. Purickis pradėjo dar Šveicarijoje 
Pirmojo pasaulinio karo metais, gindamas politines lietuvių teises vokiečių, prancūzų ir 
lietuvių kalba leidžiamoje periodinėje spaudoje. Tuo metu jis pasireiškė ir kaip vokiečių 
kalba leidžiamo laikraštuko „Litauen“ redaktorius. 

Paskirtas į užsienio reikalų tarnybą, o vėliau ėmęs vadovauti ministerijai, J. Pu- 
rickis laiko spaudai nebeturėjo ir jo skelbiami darbai buvo užsienio reikalų ministro 
kalbos Steigiamajame Seime, vyriausybės posėdžiuose, įvairiose komisijose. Išėjęs iš 
užsienio reikalų ministrų ir gyvendamas Vokietijoje, jis pradėjo rašyti į Lietuvos spau- 
dą. Šiandien sunku būtų pasakyti kodėl - ar dėl to, kad reikėjo rasti pragyvenimo šaltinį 
(nes atrodo, kad iš ministerijos atlyginimą gaudavo tik tais atvejais, kai jai talkindavo, at- 
likdamas vienkartinius pavedimus), ar tiesiog dėl potraukio sekti politiką, vokiečių ir 
prancūzų spaudą ir pasidalyti savo mintimis su kitais. Tikriausiai lėmė ir viena, ir antra 
priežastis. Kita vertus, to meto Lietuvos dienraščiams, tarp jų ir valdžios oficiozui, 
labai trūko išsilavinusių, gabių ir žurnalisto patyrimą turinčių bendradarbių. Šiaip ar taip, 
J. Purickis pradėjo siųsti iš Berlyno straipsnius oficiozui „Lietuva“. Laikraštis juos ėmė 
spausdinti kaip vedamuosius!. 

Tokiomis aplinkybėmis 1922 m. pabaigoje dienraštyje „Lietuva“, o kiek vėliau eko- 
nominio pobūdžio žurnale „Lietuvos ūkis" radosi straipsnių politikos, ekonomikos ir ki- 
tais klausimais, pasirašytų Vygando slapyvardžiu. Straipsniai neliko nepastebėti visuo- 
menės, nes buvo brandūs ir sodrūs. Skaitytojai nežinojo, kas tas Vygandas, o pačiam 
autoriui tuo metu, kai opoziciniai Krikščionių demokratų partijai laikraščiai niekino 
J. Purickį, dirbti žurnalistinį darbą ramiai, be skaudžių žodžių savo adresu buvo patogu. 
Vygando ir J. Purickio tapatybę, jo naują žurnalistinį pomėgį žinojo tie, kurie tuo metu 
vadovavo spaudai, savo rankose turėjo Lietuvos oficiozą ir kitą periodiką. Todėl kai 
Kazys Jokantas 1925 m. sausio 27 d. tapo naujai suformuoto Vytauto Petrulio Ministrų 
kabineto švietimo ministru ir vis mažiau turėjo laiko „Lietuvos“ redagavimui, J. Puric- 
kis buvo pakviestas vyriausiuoju dienraščio redaktoriumi. 

Naujas redaktorius stengėsi dienraštį tobulinti. „Pritempti“ jį iki kitų šalių vyriausybi- 
nės periodikos, nors tai atlikti buvo sunku dėl prastų rašančių žurnalistų sugebėjimų ir 
menko išprusimo. 1925 m. liepos 24 d. „Lietuvos“ vedamajame straipsnyje „Redakcijos 
žodis skaitytojui" J. Purickis pažymėjo, kad dienraštyje bus skiriama daug dėmesio politi- 
kai ir ekonomikai. Atsiras ekonomikos skyrius, feljetonų skyrelis. Bus rašoma apie ke- 
liones, meną, mokslą, daugiau dėmesio skiriama įvairenybėms ir spaudos apžvalgai. 
Laikraštyje žinias spausdins ne tik iš Eltos, bet ir iš užsienio spaudos, nes turima ko- 
respondentų kitose šalyse ir jų skaičius bus dar didinamas. Nuo rugsėjo mėnesio bus 


“ Valentinas Gustainis. Nuo Griškabūdžio iki Paryžiaus. K. 1991. P. 57. 

leidžiamas aštuonių puslapių iliustruotas priedas, su nuotraukomis iš Lietuvos ir užsie- 
nio kultūros bei poliuikos gyvenimo. Laikraščio tikslas — tarnauti Tėvynei ir visuomenei. 
Ir redaktoriaus įsipareigojimai buvo nuosekliai įgyvendinami. Vyriausybės laikraštis 
akivaizdžiai tobulėjo, tapo įdomesnis ir gražesnis. Pradėjo bendradarbiauti užsienio žur- 
nalistai, pateikdami išsamius ir mažiau falsifikuotus ar iškraipytus didelius straipsnius 
apie savo šalių vidaus ir užsienio politiką, ekonomiką bei kultūrą, apie tarptautinį gyveni- 
mą. Todėl „Lietuvoje“, o vėliau „Lietuvos aide" randame išsamių straipsnių apie Pran- 
cūziją, Italiją, Suomiją, JAV. 

„Lietuvos“ redaktoriumi J. Purickis dirbo neilgai. Iki 1926 m., kai po III Seimo rinki- 
mų į valdžią atėję liaudininkai ir socialdemokratai oficiozo redagavimą perdavė Pr. Daili- 
dei. J. Purickis neliko be darbo. Jis buvo paskirtas Užsienio reikalų ministerijos Ekono- 
mikos departamento direktoriumi. 

Tik tautininkams įvykdžius valstybinį perversmą ir krikščionims demokratams pasi- 
traukus iš valdžios, išėjęs iš politiko pareigų ministerijoje J. Purickis su jam būdingu en- 
tuziazmu ir darbštumu visiškai atsidavė žurnalistinei veiklai. 1930 m. perorganizavus 
„Lietuvos ūkį" į „Tautos ūkį" J. Purickis buvo paskirtas pertvarkyto ekonomikos žurnalo 
vyriausiuoju redaktoriumi. Žurnalas tapo ne tik informaciniu leidiniu Lietuvos ūkio klau- 
simais, bet ir moksliniu žurnalu, kuriame ir pats redaktorius Vygando vardu spausdino 
didelius straipsnius ekonominėmis Lietuvos ir pasaulio temomis. Tuo pat metu daugelis 
žurnalų ir laikraščių buvo įrašę jį į savo redakcijų sudėtį, į bendradarbių ir korespon- 
dentų sarašą. 

Rašė J. Purickis „Lietuvos aidui", „Mūsų Vilniui“, „Mūsų Rytojui", ,„Trimitui“, „Po- 
licijai"", „Sveikatai ir darbui" bei kitiems laikraščiams ir žurnalams, pasirašinėdamas ne 
dviem ar trimis, bet daugybe slapyvardžių: greta dr. J. Purickio ir Vygando, dar Purickis- 
Vygandas, J. P. J. P-kis, J. V.. V-as, V, Aleksotiškis, Kauniškis ir panašiai. Manau, kad 
mums nepavyko visų jo slapyvardžių išaiškinti, nes, kaip matyti iš bibliografijos, kūrybin- 
gas buvo be galo. Kartu reikia pažymėti, kad ir „darė pinigą", kartais proginį ar jubiliejinį 
straipsnį atspausdindamas ne viename leidinyje. Be to, net keliems žurnalams ir laik- 
raščiams užpildydavo užsienio politikos skiltis, taip pat nepersistengdamas jas kiek la- 
biau pakeisti. Tai, savaime aišku, kėlė ne tik kitų žurnalistų nuostabą, bet ir tam tikrą 
nepasitenkinimą. Jaunieji plunksnos broliai, kuriuos jis auklėjo ir ugdė, pradėjo pakam- 
piais bruzdėti prieš savo mokytoją. Ir to J. Purickis negalėjo nepastebėti. Visa tai tur- 
būt pagreitino jo širdies ligą. 

Lietuvos žurnalistų sąjungos vadovas. Lietuvos žurnalistų sąjunga išsirutuliojo 
iš Rašytojų ir žurnalistų sąjungos. Truputis istorijos. 

Iki Pirmojo pasaulinio karo profesionalių lietuvių žurnalistų nebuvo. Į lietuvių laikraš- 
čius Ir žurnalus rašė įvairių profesijų žmonės: kunigai, mokytojai, gydytojai, agronomai, 
miškininkai ir kiti inteligentai ir net labiau prasilavinę valstiečiai bei darbininkai. Jie tęsė 
savo veiklą ir po karo, bet daugėjant spaudos leidinių atsirado ir grupė žmonių, gyvenanti 
iš žurnalistinio darbo. Kilo reikalas jiems tarp savęs bendradarbiauti, turėti ryšių su užsie- 

nio žurnalistų organizacijomis. Lietuvos nepriklausomybės pradžioje žurnalistus repre- 
zentavo telegramų agentūra Elta. Kilus bendram reikalui redakcijų atstovai rinkdavosi: 
pasitarti. Ir 1921 m. gegužės 11 d. įvyko žurnalistų susirinkimas aptarti Baltijos žurnalis- 
tų konferencijos organizacinių klausimų. Susirinkime dalyvavo Vaclovas Biržiška, Anta- 
nas Busilas, Eliziejus Draugelis, B. Damskis, Elijaševas, Adolfas Klimas, Jonas Kriščiū- 
nas, Jonas Laurinaitis, Jonas Pajaujis, Balys Sruoga, kun. J. Tumas, A. Voldemaras ir An- 
tanas Vienuolis-Žukauskas. Aptarę latvių ir estų žurnalistų priėmimo bei kitus konferenci- 
jos reikalus, susirinkimo dalyviai išrinko Lietuvos laikraštininkų sąjungos organizacinę 
komisiją, pavesdami jai parengti Žurnalistų sąjungos įstatų projektą. Komisiją sudarė 
V. Biržiška, dr. Elijaševas ir J. Laurinaitis. 

Baltijos žurnalistų konferencija Kaune pavyko gerai. Užsimezgė glaudus trijų šalių 
žurnalistų bendradarbiavimas. Tačiau Lietuvos laikraštininkų sąjungos organizacinė ko- 
misija iniciatyvos įkurti profesinę žurnalistų organizaciją nerodė. Organizacijos kūrimo 
kelyje reikšmingi tapo 1922-ieji metai. 1922 m. sausio 13 d. susirinko žurnalistine veik- 
la užsiimantys kan. J. Tumas-Vaižgantas, M. Šalčius, Juozas Pronckus, J. Laurinaitis, 
A. Klimas, A. Busilas, V. Biržiška ir Matas Bagdonas. Jie tarėsi dėl latvių spaudos 125- 
ųjų metinių paminėjimo. Nutarė atsiliepti į latvių renginius ir nusprendė, kad pagaliau 
reikia turėti savo organizuotą branduolį, nes nuo 1921 m. pradėta kurti Lietuvos žurnalis- 
tų sąjunga vis dar nesukurta. Pasitarime kilo ginčas dėl būsimos organizacijos pavadini- 
mo. Vieni siūlė pavadinti Lietuvos žurnalistų sambūriu, kiti - Lietuvių literatų draugija. 
Su pastaruoju pavadinimu sutiko dauguma dalyvių. Buvo išrinkta laikinoji draugijos 
valdyba. Ją sudarė kan. J. Tumas, J. Laurinaitis ir A. Klimas. Ji ne tik pasveikino latvių 
žurnalistus bei rašytojus su spaudos jubiliejumi, bet ir parengė Lietuvių literatų draugi- 
jos įstatus. 1922 m. sausio 31 d. Kaune buvo sušauktas steigiamasis žurnalistų ir rašytojų 
susirinkimas. Jame buvo įkurta bendra organizacija - Lietuvių rašytojų ir žurnalistų są- 
junga. Kauno miesto viršininko ji buvo įregistruota tų pačių metų kovo 11 d. Jos kūrė- 
jai buvo J. Tumas, Jonas Strimaitis, A. Žukauskas-Vienuolis, A. Klimas, J. Laurinaitis. 
Iš pradžių ji vienijo vos 14 žmonių, bet vėliau palengva narių skaičius augo. 1926 m. 
buvo jau 50, 0 1929 m. — 71. Kaip matyti iš pirmųjų sąjungos įstatų, organizacijos tikslas 
buvo: „žinoti lietuvių plunksnos darbuotojus ir turėti santykius su jais. Lavintis savo 
profesijoj. Pažinti asmenys kaipo literatūros istorijos objektus. Suskaityti rašančius lie- 
tuvius. Keistis mintimis, kai kada sutaikyti, saugoti savo reikalus, šelptis nelaimei ištikus, 
santykiauti su užsienio panašiomis organizacijomis. Sąjunga nepartinė."? Taigi naujoji 
sąjunga buvo profesinė kultūrinė organizacija su savišalpos ir kitais būdingais plunks- 
nos broliams elementais. 

Kadaį Lietuvių rašytojų ir Žurnalistų sąjungą įstojo J. Purickis, nepavyko nusta- 
tyti, nes pirmųjų metų sąrašų neišliko, o tuo tarpu vėlesniųjų archyve yra net keletas 
nuorašų. Viena aišku, kad jau 1925 m. rudenį jis buvo išrinktas į Lietuvos rašytojų ir 


“ LCVA. E. 610. Ap. 1. B. 380. L. 133; A. Rigardis /A. Klimas/. Lietuvos žurnalistų sąjungos istorijos 
lapas. - Sėjos baras. 1931. Nr. 2-3. P. 41-44. 

žurnalistų sąjungos valdybą kartu su M. Bagdonu, A. Klimu, Faustu Kirša ir M. Šalčiu- 
mi?. Tuo pačiu metu jis tapo Lietuvos rašytojų ir žurnalistų sąjungos pirmininku. Valdy- 
ba naujai perrinkta 1928 m. birželio 12 d. Sąjungos rašte Kauno apskrities viršininkui 
pranešama, kad Lietuvos rašytojų ir žurnalistų sąjungos valdybos sudėtis yra tokia: 
dr. J. Purickis — pirmininkas, M. Šalčius — vicepirmininkas, M. Bagdonas - sekretorius, 
A. Klimas - iždininkas ir F. Kirša - narys. Sąjungos būstinė - K. Donelaičio 19, „Mūsų 
Rytojaus" redakcijoje*. Bendroje rašytojų ir žurnalistų organizacijoje didėjant narių skai- 
čiui ėmė ryškėti interesų nesutapimas ir nesutarimas. Nepatenkinti buvo ir rašytojai, ir 
žurnalistai dėl savų interesų skirtingumo, dėl pirmininko J. Purickio aktyvumo skiriant 
daugiau dėmesio žurnalistų reikalams. 


Lietuvos žurnalistų sąjungos rcorganizacinio susirinkimo 1929 m. dalyviai. Sėdi iš kairės į dešinę 
Pr. Dailidė, A. Klimas, dr. J. Purickis, M. Šalčius ir P. Ruseckas 


1929 m. Lietuvos rašytojų ir žurnalistų sąjunga suiro, nors galutinai likviduota buvo, 
kaip matyti iš J. Purickio pranešimo Kauno miesto ir apskrities viršininkui, tik 1931 m. 
birželyje visuotinio susirinkimo nutarimu, 0 jos turtas perduotas iš jos likučių sudarytai 
Lietuvos žurnalistų sąjungai". Lietuvos rašytojų ir žurnalistų sąjungos veikla buvo silp- 
na dėl įsišaknijusio partinio žurnalistų antagonizmo. Branduolį sudarė nesikišą į poli- 
tiką bei partinę veiklą žurnalistai, bet jų buvo mažai. Partijų spaudai atstovaujantys žur- 
nalistai nenorėjo eiti kartu su opozicija ir dėl to nestojo į Lietuvos rašytojų ir žurnalistų 

sąjungą. Žurnalistams sutelkti J. Purickis ir sušaukė 1929 m. balandžio 18 d. susirinkimą 
- jo metu buvo sukurta atskira Žurnalistų sąjunga. Naujieji Žurnalistų sąjungos įstatai 
skelbė, kad organizacija ne politinė, bet profesinė, kad draugijos tikslas - kelti periodinės 
spaudos darbuotojų solidarumą, draugiškumą ir profesinę etiką, paliekant nuošaly poli- 
tinius, tikybinius ir pasaulėžiūrinius įsitikinimus. Draugija rūpinsis moraliniais ir mate- 
rialiniais savo narių interesais, sieks spaudos tobulumo, kad ji taptų „doros, kultūros ir 
žmonių gerovės rėmėja ir platintoja"“. Susirinkime nutarta plačiai paminėti lietuvių spau- 
dos atgavimo 25-metį, ta proga išleisti specialų žurnalistų almanachą, kartą per metus, 
nustatytą dieną, surengti žurnalistų pokylį. 

Žurnalistai atsiribojo nuo rašytojų ir sukūrė savo organizaciją, nors rašytojų toje 
organizacijoje taip pat netrūko. Naujoji sąjunga sparčiai augo. 1932 m. joje byvo 101 
narys, 1936 m. - 141, 1938 m. — 150, 1940 m. - net 217 narių. Tuo metu lietuvių joje 
buvo 192, žydų 14, lenkų 
1. Iš jų vos 8 moterys. Są- t ST banotuai ' 
jungos nariu galėjo būti kiek- Ssagiun e ros 
vienas žurnalistas Lietu- 
vos pilietis, dirbęs ne ma- 
žiau kaip 2 metus ir tebe- 
dirbąs žurnalistinį darbą. Ji 
vienijo žurnalistus profe- 
sionalus, narius korespon- 
dentus ir narius visuome- 
nininkus?. Visi nariai turėjo 
mokėti 20 Lt mokestį per iš 
metus, sąjunga naudojosi au- ' 
komis ir mecenatų parama, 
žurnalistai ją rėmė savo ho- 
norarų dalimi. Sąjunga tu- 
rėjo juridinio asmens teises 
ir galėjo turėti kilnojamojo Karikatūra žurnale „Diena“ lietuvių spaudos šimtmečio 
1r nekilnojamojo turto. paminėjimo proga 

Nuo naujos organizacijos susikūrimo iki pat savo mirties sąjungos pirmininkas buvo 
dr. J. Purickis. Jam talkino anksčiau minėtieji sąjungos valdybos žmonės, taip pat nauji 
nariai - Augustinas Gricius, Antanas Bružas ir kiti. 


Buv. žurnalistų sąjungos 
2 valdyba pagerbia mūsų 100 metų 
spaudos jubiliatą „Nusidavimus“. Kairėje 
dr. J. Purickis, V. Rastenis, A. Bružas ir J. 
Paleckis: Dešinėje: Ed. "Nurauskas, V. Kemežys, 
A. Gricius ir J. Kardelis. Saržavo I+ Kaganas 


: Valdyba ir nauji nariai. - Lietuva. 1925 11 13. P. 3. 
„LCVA. F. 402. Ap. 4. B. 226. L. 18. 
Ten pat. 
“ Žurnalistų sąjungos įstatai. K. 1930. 
J. Gerulaitytė. Iš Žurnalistų sąjungos istorijos - Lietuvos Žurnalistų sąjungos Metraštis. T. 3. K. 
1940. P. 83-84; 1931 03 19 Kauno miesto ir apskrities viršininko įregistruoti nauji Žurnalistų sąjungos 
įstatai. - LCVA. F. 402. Ap. 4. B. 599. L. 1-19. 

Lietuvos žurnalistų sąjunga organizuodavo įvairius minėjimus, šventes, susijusias su 
spaudos jubiliejais. Labai plačiai 1932 m. buvo paminėta lietuvių periodinės spaudos 
šimtmečio sukaktis. Iškilmės prasidėjo gruodžio 4 d. Karo muziejaus sodelyje. Padėti 
vainikai prie Simono Daukanto, Jono Basanavičiaus 1r Vinco Kudirkos paminklų, prie 
paminklo žuvusiems už Lietuvos nepriklausomybę. Iškilmes atidarydamas J. Purickis 
pasakė turiningą kalbą. Taip pat kalbėjo Vydūnas. Dalyvavo karininkai — pulk. Stepo- 
nas Rusteika, pulk. Viktoras Giedraitis, Latvijos atstovas Lietuvoje Robertas Liepinis ir 
daug kitų valstybės bei visuomenės veikėjų, žurnalistų. Kitą dieną, gruodžio 5 d., Valsty- 
bės teatre įvyko iškilmingas spaudos šimtmečio minėjimas. Jame dalyvavo preziden- 
tas A. Smetona, ministras pirmininkas Juozas Tūbelis, Ministrų kabineto nariai, Lietuvo- 
je akredituoti užsienio šalių diplomatai, kiti svečiai. Iškilmingame minėjime kalbėjo dr. 
J. Purtekis, prof. V. Biržiška, kan. J. Tumas-Vaižgantas. J. Purickis apžvelgė sunkų ke- 
lią, kurį lietuvių spaudos darbuotojai nuėjo carizmo priespaudos metais, kalbėjo apie jų 
patirtas kančias caro kalėjimuose ir Sibiro tremtyje. Teatro choras padainavo liaudies 
dainų. Iškilmes transliavo Lietuvos radijas". 

1933 m. gegužės 12 d. paminėtas „Jaunosios kartos" 100-ojo numerio išleidimas. Mi- 
nėjime Žurnalistų sąjungos vardu kalbėdamas J. Purickis pabrėžė spaudos reikšmę tuo- 
metinei lietuvių kultūrai. Nurodė pagrindinį spaudos uždavinį - sąmoninti tautą. Jis tei- 
zė, kad ir nepriklausomybės laikais tautinė sąmonė turi būti gilinama ir plečiama. Tuo 
turi rūpintis „Jaunoji karta“, nes ji - tautiškos kaimo jaunuomenės laikraštis". Buvo pa- 
skelbtas gražaus turinio aktas, po kuriuo pasirašė J. Purickis ir kiti dalyviai. 

Vadovaudamas Lietuvos žurnalistų sąjungai J. Purickis rūpinosi jaunų žurnalistų mo- 
kymu bei auklėjimu. Specialių žurnalistinių studijų Lietuvos aukštosiose mokyklose tuo 
metu nebuvo. Žurnalistais tapdavo rašyti sugebantys dvasininkai, inžinieriai, teisininkai, 
istorikai ir kiti, o ką ir kalbėti apie rašytojus bei kalbininkus. Provincijos periodikoje im- 
davo reikštis aukštesniųjų klasių moksleiviai. Jie, baigę gimnaziją ar kitą mokyklą, mokytis 
nebegalėdavo ar nenorėdavo ir pradėdavo dirbti rajono laikraštyje. Todėl jiems imta 
organizuoti įvairūs žurnalistikos kursai, žurnalistikos savaitės, paskaitos per radiją ir pan. 
Tu priemonių tikslas buvo supažindinti provincijos korespondentus su lietuviškos spau- 
dos padėtimi, įvairiomis visuomenės gyvenimo aktualijomis, suartinti centro ir rajono 
spaudos darbuotojus. 

1933 m. vasarą Žurnalistų sąjunga ir Žurnalistų kursų vadovybė surengė prilygstan- 
čią spaudos kongresui Spaudos savaitę. Joje dalyvavo daugiau kaip 200 plunksnos 
darbuotojų. Paskaitas skaitė švietimo ministras Konstantinas Šakenis, Vytauto Didžiojo 
universiteto rektorius prof. Mykolas Riomeris, ministras pirmininkas J. Tūbelis, dr. J. Pu- 
rickis, diplomatas Eduardas Turauskas, žurnalistai A. Bružas ir Justas Paleckis. Kaip iš 
pranešėjų pavardžių ir jų išsilavinimo matyti, buvo kalbama apie švietimo būklę Lietu- 
voje, valstybės vidaus ir užsienio problemas. Plačiai aptartas fašizmas ir sovietinis ko- 
munizmas. Tarptautinė Lietuvos padėtis bei jos ekonomika. Be to, atkreiptas dėmesys į 
spaudos ir žurnalisto etiką, dienraščių ir kitos spaudos padėtį, žiniasklaidos uždavinius. 

Įdomu pažymėti, kad rajonų spaudos darbuotojai buvo supažindinti su pramonės įmonė- 
mis ir kultūros įstaigomis Kaune. Jie aplankė Petrašiūnų popieriaus fabriką, „Maisto“ 
p Kauno statybas. Buvo Kauno muziėjag6e, pioziūsnkaioja, čia susitiko su ša 
Kauno miesto apylinkėse ir pas karo lakūnus", 

Lietuvos žurnalistų sąjunga rėmė patriotinius Vilnijos lietuvių siekius. Aktyviai veikė 
Vilniui vaduoti sąjungoje ir kitose organizacijose. Protestavo prieš lietuvių mokyklų, 
bibliotekų, skaityklų ir kitų kultūros įstaigų naikinimą Vilniaus krašte. 1934 m. vasario 
23 d. Žurnalistų sąjunga pareiškė protestą prieš Vilniaus lenkiškosios okupacinės 
administracijos įvykdytą lietuvių žurnalisto Rapolo Mackevičiaus ir kitų lietuvių areštą. 
Prašė vyriausybę veikti tarptautinėse instancijose, kad suimtieji būtų paleisti. Nuken- 
tėjusiems Vilnijos lietuviams sąjungos vadovybė pareiškė nuoširdžią užuojautą". 

Lietuvos žurnalistų vadovo iniciatyva imtas leisti „Lietuvos žurnalistų sąjungos Met- 
raštis". Tai buvo neperiodinis leidinys. Jo pirmasis tomas išėjo 1934 m. pabaigoje, jau su 
nekrologais J. Purickiui. Išleisti 3 metraščio tomai - tai gyva Lietuvos žurnalistikos isto- 
rija, įamžinta straipsniuose ir vaizdingose nuotraukose iš žurnalistų ketvirtadienių, spau- 
dos vakarų, kelionių į užsienį bei užsienio žurnalistų apsilankymų Lietuvoje, mirusiųjų 
pagerbimo ir pan. 

Daug dėmesio skirdamas žurnalisto kultūrai, etikai ir sąžiningumui, J. Purickis kartu 
su J. Tumu-Vaižgantu ir kitais parengė Žurnalistų garbės teismo statutą ir ėmė organi- 
zuoti Žurnalistų sąjungos garbės teismą. Jo teisėjais jis kvietė J. Tumą-Vaižgantą, prof. 
M. Riomerį ir prof. Simoną Bieliackiną. J. Tumas-Vaižgantas atsisakė būti teismo pirmi- 
ninku!?. O pats teismas buvo sukurtas jau po J. Purickio mirties. 

J. Purickio siekis buvo ugdyti žurnalistų etiką, solidarumą bei vienybę, kelti profesinį 
jų meistriškumą, bet tą tikslą įgyvendinti jam ne visada pavykdavo. Žurnalistų sąjun- 
gos susirinkime, kuris įvyko jau J. Purickiui mirus, 1934 m. gruodžio 1 d., pagrindinį 
pranešimą apie sąjungos veiklą skaitydamas Vincas Kemežys akcentavo kai kurių 
sąjungos narių nekorektiškumą, kuris buvo tiesiogiai nukreiptas prieš velionį pirmininką. 
Kažkuris laikraštis J. Purickį išvadino Azijos tautelės žurnalistų sąjungos pirmininku, o 
jo žurnalistinį talentą prilygino vertėjo sugebėjimams. Kritikuodamas tokius išsišokimus 
prieš J. Purickį ir jo vadovaujamą Žurnalistų sąjungą, V. Kemežys pabrėžė jo sugebėjimą 
mokyti ir auklėti pradedančius rašyti žurnalistus, palaikyti sąjungoje drausmę, tvarką. 
tvarkyti materialinius sąjungos reikalus, rasti kelių ir būdų bendradarbiavimui su kitų 
šalių spaudos darbuotojais!?. 


Kaip buvo minima periodinės spaudos šimtmečio sukaktis. - Policija. 1934. Nr. 24. P. 454. 
„Jaunosios Kartos“ 100-ojo nr. minėjimas. - Jaunoji Karta. 1933. Nr. 19. P. 333. 
: Kaip praėjo žurnalistikos savaitė. - Mūsų Rytojus. 1933 07 11. Nr. 54. P. 4. 
„Žurnalistų protestas prieš įvykius Vilniuje. - Lietuvos aidas. 1934 02 23. P. 4. 
„MA centrinės bibliotekos Rankraščių skyrius. F. 150-21. P. I. 


" LCVA. F. 610. Ap. 1. B. 599. L. 114-115. 

Žurnalistų ketvirtadieniai. Be Žurnalistų sąjungos posėdžių, kurie J. Purickio bu- 
vo dažnai organizuojami, viena iš įvairių ideologinių bei politinių srovių, taip pat tautinės 
priklausomybės žurnalistų telkimo, jų švietimo, kultūros kėlimo, pasidalijimo patirtimi prie- 
monė buvo spaudos darbuotojų susitikimai vieną iš mėnesio ketvirtadienių. Jie išsirutu- 
liojo iš žurnalistų arbatėlių „Monikos“ kavinėje. Per paskutinius dvejus savo vadovavi- 
mo Žurnalistų sąjungai metus J. Purickis, be 58 sąjungos posėdžių, surengė dar 25 žur- 
nalistų ketvirtadienius, be to, vieną iš jų net transliavo radijas!“. Į juos susirinkdavo 
Kauno žurnalistai, atvykdavo svečių iš Klaipėdos, Šiaulių ar kitų miestų. Žurnalistų 
ketvirtadieniuose būdavo aptariami įvairūs klausimai. Ir profesiniai teoriniai, ir prakti- 
nės veiklos, pavyzdžiui, žurnalistų apmokėjimo, jiems skiriamų transporto bei kitų leng- 
vatų, poilsio organizavimo, pensijų mokėjimo ir jų dydžio, svečių sutikimo, palydėjimo, 
draugystės su tarptautinėmis panašaus profilio organizacijomis ir t. t. 

J. Purickiui per tuos ketvirtadienius net tekdavo taikinti konfliktuojančius žurnalis- 
tus. Štai, pavyzdžiui, 1933 m. pradžioje „susikirto“ „Lietuvos aido" ir „Židinio“ redaktoriai. 
Žurnalo redaktoriaus nuomone, neteisingai „Lietuvos aide" buvo įvertintas jubiliejinis 
100-asis „Židinio“ numeris. Stasys Šalkauskis paprašė J. Purickį „Lietuvos aido" re- 
daktorių I. Šeinių pakviesti į žurnalistų ketvirtadienį padiskutuoti, kad įrodytų jo neteisu- 
mą ir žurnalistų etikos dėsnių nepaisymą“?. Ar toji diskusija įvyko, sunku pasakyti, nes 
neaptikau tokios medžiagos, kaip ir apskritai neradau žurnalistų ketvirtadienių doku- 
mentų archyve. O likę spaudoje žinutės labai lakoniškos ir nekonkrečios. 

Žurnalistų ketvirtadienius prisimindami visi spaudos darbuotojai teigia, kad sąjun- 
gos vadovas labai griežtai reikalaudavo susitikimus ir posėdžius lankyti. Už nelankymą, 
laiku nesumokėtą nario mokestį, net už pavėlavimą buvo numatytos atitinkamos nuobau- 
dos - įspėjimas, paviešinimas spaudoje, piniginė bauda ir pašalinimas iš Lietuvos žurna- 
listų sąjungos. Ir kasmet atsirasdavo išbrauktų iš sąjungos narių, tiesa, vėliau juos vėl 
priimdavo, jei sumokėdavo nario mokestį. Net M. Biržiška buvo išstojęs iš Žurnalistų 
sąjungos įsižeidęs, kad privalomai turi lankyti žurnalistų ketvirtadienius, laiku mokėti 
nario mokestį, nepraleisti žurnalistų organizuojamų kultūrinių bei kitokių renginių. Pi- 
nigai už baudas būdavo perduodami Vilniaus vadavimo reikalams!“. Taigi panaudojami 
kilniam tikslui. 

Žurnalistų ketvirtadienių populiarumą rodo tai, kad į juos atvykdavo ne tik sąjungos 
nariai, bet ir rašytojai, kiti inteligentai. Dažnas svečias būdavo J. Tumas-Vaižgantas, 
lankydavosi V. Mykolaitis-Putinas, L. Gira bei kiti rašytojai ne sąjungos nariai. Visus 
juos traukė linksma, atvira, nuoširdi, kūrybinga J. Purickio asmenybė. Todėl po jo mirties 
tie žurnalistų susibūrimai prigeso. 

Spaudos pokyliai. Populiariausi ir mėgstamiausi Nepriklausomoje Lietuvoje ir pa- 
čiame Kaune buvo spaudos pokyliai. Nuo kitų profesinių vakarėlių jie skyrėsi tuo, kad 
buvo gana atviri ir prieinami ne vien vyriausybės nariams, bet ir platesniems visuome- 
nės sluoksniams. 

Spaudos pokylių ištakos siekia 1923-uosius metus. Dienraštyje „Lietuva“ 1923 m. 
gegužės mėn. atspausdintas skelbimas, kviečiantis į spaudos vakarą, kuris įvyks gegužės 
19 d. Lietuvių klubo „Metropolio“ salėse. Koncerto ir pokylio rengėjas — Rašytojų ir 
žurnalistų sąjunga: „Vakaro vinjetę nupasakos Vaižgantas, koncertinę dalį atliks p. p. 
Grigaitienė, Galaunienė, O. Rimaitė, Kutkauskas, Vanagaitis, Pilka ir kt. Po to bus šokiai 
ligi 3 v. ryto. Pradžia 9 v. Kvietimų bus galima gauti ir įeinant." 

Pasisekus pirmajam spaudos vakarui ir kitais metais jie buvo surengti. Ir labai išpo- 
puliarėjo, kai Rašytojų ir žurnalistų sąjungos vadovu tapo J. Purickis. Jis, matyt, rengti 
spaudos pokylius pagal tam tikrą scenarijų pasimokė iš Berlyno spaudos vakarų, kuriuo- 
se gal ir pats dalyvavo, o greičiausiai buvo apie tai skaitęs vokiečių spaudoje. Pirma- 
sis didelis naujo pobūdžio, sakytume, purickinis, spaudos pokylis Kaune įvyko minint 
1929 m. spaudos laisvės 25-metį. Tiesa, jis ne itin nusisekė. Į jį buvo pakviesti operos 
solistai Kipras Petrauskas ir Antanas Sodeika, bet jie neatvyko teisindamiesi balso 
prikimimu ir kitomis priežastimis, nors, kaip vėliau išsiaiškino laikraštininkai, abu buvo 
netoliese, kituose pobūviuose. Nepasirodė ir aukštesnieji valdžios vyrai. Todėl kitais me- 
tais žurnalistų vakarėlis rengtas atsargiau. Bet kasmet jo populiarumas tarp Kauno vi- 
suomenės augo iki įgavo didelį garsą ir įgijo savitų bruožų. Jie nuo 1932 m. išliko per visą 
Nepriklausomos Lietuvos laikotarpį, iki pirmosios sovietų okupacijos. 

Pagrindiniu spaudos pokylių tikslu tapo žurnalistų suartėjimas su visuomene - kad 
kiekvienas pobūvio dalyvis išsineštų malonią šilumą, mielą jausmą ir kultūringai su 
žurnalistais praleistų laiką. Labiausiai pavyko 1932 m. gruodžio mėn. pokylis, surengtas 
minint lietuviškos spaudos šimtmetį. Šis Lietuvos žurnalistų ir spaudos darbuotojų su- 
sitikimas „Metropolio“ restorano salėse su Kauno visuomene gražiai užbaigė jubilieji- 
nius šimtmečio renginius. 

Įdomumo dėlei reikia pažymėti, kad to spaudos vakaro metu pirmąkart buvo atlik- 
tas Lietuvos žurnalistų himnas. Vėliau jis tapo svarbia tradicinių pokylių bei kitų susi- 
būrimų dalimi. Kompozitorius Miša Hofimekleris sukūrė tai progai Spaudos maršą, juo 
vakaras ir prasidėjo. Maršas, parašytas lietuviškais motyvais, buvo publikos su entu- 
ziazmu priimtas. Jo partitūrą autorius padovanojo Žurnalistų sąjungos pirmininkui J. Pu- 
rickiui. 

Nuo tada spaudos pokyliai tapo plačiai visuomenei prieinama kasmetinė žurnalistų 
švente. Paprastai jie vykdavo vasario mėnesį, daug pastangų įdėjus Žurnalistų sąjungai 
bei žurnalistų žmonoms Purickienei, Turauskienei, Bružienei, Paleckienei, Petrėnienei, 
Rasteikienei, Oškinaitei, Beleckienei. O tradicinę žurnalistų antį parūpindavo Yčienė. 
Sales ir šviesas jose dekoruodavo dailininkai Stasys Ušinskas ir Telesforas Kulakaus- 


“ V. Kemežio pranešimas visuotiniame susirinkime. — Pirmasis Lietuvos žurnalistų sąjungos Metraš- 
tis. K. 1934. P. 79-80. 
„LCVA. F. 610. Ap. I. B. 38. L. 112. 
V. Kemežio pranešimas 1934 11 01 Žurnalistų sąjungos posėdyje. - LCVA. F. 610. Ap. 1. B. I. L. 
115; Ten pat. Ap. 3. B. 379. L. 87. 

kas savo šaržais. Daug prisidėdavo ir aktyviausi kultūrininkai, politikai, pramonininkai 
bei prekybininkai. Tai buvo patogi proga susitikti žurnalistams ne tik tarpusavyje, bet ir 
sustiprinti ryšius bei pažintis su vyriausybės atstovais, užsienio diplomatais, žurnalistais 
ir platesniais kauniškių kultūros bei ekonomikos sluoksniais. Laisvai ir linksmai pabend- 
rauti, įdomiai ir turiningai praleisti laiką, pasilinksminti, o kai kam ir išgerti. 

Apie spaudos pokylį paskelbdavo spaudoje, supažindindavo su vakaro programa. 
Sąjungos sekretorė Jonė Gerulaitytė išsiuntinėdavo pramonės įmonių savininkams, preky- 
bos įstaigų vadovams, amatininkams, krautuvininkams ir sandėlių laikytojams, restoranų 
ir kavinių direktoriams pranešimus ir prašymus, kad jie paaukotų dovanų vakaro loterijai 
bei pačiam pokyliui. Ir kiekvienas pasiturintis neatsisakydavo tokiam kilniam tikslui ką 
nors duoti. Pramonininkai ir pirkliai atsiųsdavo pačių įvairiausių prekių. Dažniausiai tų, 
kurias patys gamindavo ar kuriomis prekiaudavo. Įdomumo dėlei išvardysime pavyz- 
džių: 1933 m. vasarį Kauno AB „J. C. Koch Lakų ir dažų“ fabrikas atsiuntė 1 paketą 
dažų; „Livela" — 2 dėžes vinių, 1 rezginį, 2 keptuves, 2 kastuvus ir 2 kirvius; „Lietūkis“ — 
100 kg maišą cukraus; Kauno „Audiniai“ - 4 rūšių audinių po 2-4 metrus. Jie, be to, įsi- 
pareigojo jų dovaną laimėsiančioms moterims pasiūti suknutes. AB „Kučinskis-Po- 
bedinskai"" — 8 rūšių drobės gabalus, kainuojančius nuo 2 iki 7 Lt; Danielis Rozenbla- 
tas — 4000 vokų 1r 1000 servetėlių; J. L. Fainas - tualetinio popieriaus, pieštukų, blok- 
notų, laiškų popieriaus nuo 2 iki 15 vienetų; „Singer Sewing Machine Company" atsiuntė 
pagalvę siuvimo mašinai ir 5 kasas; Tabako ir papirosų fabrikas -— 4 rūšių papirosų po 
pusę bloko; AB „Metalas“ — 9 kg vinių; „Sakalo“ spaustuvė - 44 knygas; mokslo 
kooperacijos bendrovė „Žinija“ — 47 knygas; „Suvalkiečio“ redakcija — 5 metines savo 
leidinio prenumeratas; AB „Ryto“ spaustuvė - Klaipėdos dienraščių „Vakarai“, „Lietuvos 
keleivis“ ir „Baltischer Beobachter" metinę nemokamą prenumeratą; „Gubernijos“ fab- 
rikas — statinę alaus iki 20 litrų. Visko išvardyti neįmanoma. Reikia tik pažymėti, kad 
spaudos pokylio organizatoriai prisirinkdavo peilių, spynų, skarelių, nosinių, rankšluosčių, 
kaspinų, skrybėlių, berečių, servizų, vazų, įvairių šviestuvų, šaukštų, taurių, lėkščių, peleninių 
bei kitų stalo įrankių, patefono plokštelių, statulėlių, žaislų, portfelių bei lagaminų, puodų 
1r kitų virtuvės reikmenų. Pačiūžų, kirvių, kėdučių, guminės avalynės, kojinių, kortų, šepe- 
čių, sviedinių ir panašių dalykų. Gaudavo marinuotų agurkų, pomidorų, slyvų skardinių, 
saldainių dėžutėmis ir palaidų, šokolado bei įvairių pyragų ir keksų, medaus, vaisių, 
lietuviškų kumpių bei dešrų, degtinės, vyno ir alaus. Kauno fotografai atsiųsdavo pra- 
nešimus apie galimybę nemokamai pas juos nusifotografuoti. Broliai Alperavičiai atsiun- 
tė net 30 kvietimų nemokamai įsigyti jų gamybos marškinių ir apykaklių. Švedų ir Ameri- 
kos generalinė atstovybė Lietuvoje padovanojo kelionę į Švediją laivu „Maricholin“. 
Kas tik buvo Lietuvoje gaminama ir kuo buvo prekiaujama - viską reprezentavo žurna- 
listų loterijos stalas spaudos pokylio metu. Iš to, kas paminėta, matyti, kad visos pramo- 
nės ir prekybos įstaigos, leidyklos bei redakcijos stengėsi paremti Lietuvos žurnalistų 
sąjungą materialiai ir kartu pareklamuoti savo gaminį, prekę ar leidinį!". 

Žurnalistų spaudos pokylio 1932 m. iškiliausi svečiai: (sėdi) prezidentas A. Smetona, S. Smetonienė ir 

vidaus reikalų ministras S. Rusteika. Pirmas stovi kairėje Žurnalistų sąjungos vadovas dr. J. Purickis, 
antras prof. M. Riomeris ir kt. 


Žurnalistų spaudos pokylio 1932 m. spaudos antis 


Žurnalistų spaudos pokylio 1932 m. programos atlikėjai. 
Pirmame plane po kaukėmis dr. L. Bistras ir J. Kardelis 
Visus loterijai skirtus daiktus surinkdavo iš dovanotojų įpareigoti Žurnalistų sąjun- 

gos nariai. Kai kurie dovanotojai savo prekes, ypač didesnes ir sunkesnes, atgabendavo 

Į sąjungą patys. Paskui paruošdavo loterijos bilietus. Jie toli gražu ne visi būdavo laimin- 

gi. Pavyzdžiui, 1934 m. vasario mėn. spaudos vakarui buvo paruošta 1360 bilietų laimin- 

gų ir 3000 tuščių. 1937 m. paruošta 4525 bilietai, iš jų 1500 laimingi ir 3025 tušti““. 

Loterijos bilietus platindavo iš anksto įpareigti Lietuvos žurnalistų sąjungos nariai. Už 


“ Paskutinis šimtmečio minėjimo vakaras. - Lietuvos aidas. 1932 12 06. Nr. 278. P. 2; Spaudos baliaus 
ruošimo medžiaga ir susirašinėjimas tuo reikalu. - LCVA. F. 610. Ap. 1. B. 4. Joje 340 lapų. 
"Ten pat. L. 62-68. 

bilietus reikėdavo mokėti, pavyzdžiui, Petras Ruseckas pranešė J. Gerulaitytei, kad jis ir 
jo kolega išplatino bilietų už 4 291,70 Lt. Neišplatinę bilietų būdavo įspėjami. 

Spaudos pokyliui atspausdindavo specialius kvietimus. Jie kainuodavo brangiai. Ta- 
čiau sostinės elitas 1r užsienio diplomatinis korpusas pinigų negailėdavo. Tuo atveju, jei- 
gu pakviestasis negalėdavo dėl kokios nors priežasties atvykti, pranešdavo, kad 
nedalyvaus. Ypač dažni šių spaudos vakarų svečiai būdavo Latvijos ir kitų kraštų žur- 
nalistai. Paprastai spaudos pokylis vykdavo „Metropolio“ restorane. 

Greta to reikia pažymėti, kad spaudos vakarai tuo metu būdavo ne vien šokiai ir 
valgymas bei gėrimas. Jų programa pasižymėdavo nuotaikingumu, šmaikštumu ir kultū- 
ringumu. Antai loteriją vainikuodavo gyva antis, įkūnijanti spaudos antį. Visa tai žadė- 
davo gerą nuotaiką ne tik vakaro metu, bet ir gausybę atgarsių vėliau spaudoje. Į po- 
būvį pakviesti įvairių žanrų artistai jausdavo pareigą už labdarą padainuoti, pašokti, 
inscenizuoti atskiras nuotaikingas komedijų scenas. Ir tai atlikdavo patys geriausi, 
talentingiausi, žinomiausi to meto Kauno artistai - Adelė Galaunienė, Vincė Jonuškaitė- 
Zaunienė, dramos teatro aktorių „Linksmųjų brolių" grupė ir kiti. Į programą įtraukda- 
vo ir jaunimą iš muzikos mokyklos, kad turėtų progą pasirodyti ir priprasti prie reik- 
lios publikos. Teofilis Tilvytis sukurdavo parodijų žurnalistų ketvirtadienių tematika ir 
tarp dalyvių sukeldavo daug juoko. Todėl ir pradėjo lankytis spaudos pokyliuose pats 
prezidentas A. Smetona su žmona Sofija, ministras pirmininkas J. Tūbelis su žmona Jad- 
vyga, kiti vyriausybės nariai, diplomatinio korpuso atstovai Lietuvoje, žurnalistai, rašyto- 
jai, kultūros bei meno žmonės (atvykdavo iš Rytprūsių net Vydūnas) ir greta to finansų, 
pramonės bei prekybos įstaigų vadovai. Visi tie, kuriems būdavo prieinama kvietimo kai- 
na, kurie norėdavo pabendrauti ir smagiai praleisti vakarą. Kauno „grietinėlė“ žurnalistų 
pokylius dažnai įvertindavo kaip geriausią metų pasilinksminimą. 

Pagrindinis spaudos pokylių tikslas buvo surinkti lėšų Lietuvos žurnalistų sąjungos 
veiklai, spaudos klubo darbui finansuoti. Ir surinkdavo nemažas sumas, o jos leido sąjun- 
gai sustiprėti, sudarė galimybę pagerinti žurnalistų būklę, net statydintis poilsio namus. 
Vien 1932 ir 1933 m. spaudos vakarai davė 22 000 Lt bruto pajamų ir 13 400 Lt gryno 
pelno. 1932 m. Lietuvos žurnalistų sąjungos balansas siekė vos 2 600 Lt. Po 2 metų jis 
sudarė jau 30 000 Lt"? Taigi J. Purickis sugebėjo pagerinti materialinę sąjungos pa- 
dėtį per tokią linksmą ir lengvą priemonę - spaudos vakarus. 

Rūpinimasis materialine žurnalistų būkle. J. Purickis suvokė žurnalisto profesi- 
Jos ir darbo svarbą. Jis teigė, kad spauda daro įtaką ir tautos dabarčiai, ir ateičiai; „Mo- 
kytojo klauso kelios dešimtys, laikraštininko klauso dažnai kelios dešimtys ir net keli 
šimtai tūkstančių. Kitur jo klauso net milijonai. Mokytojo, profesoriaus klauso tik jauni- 
mas ir tik kelerius metus. Laikraštininko klauso visi ir visą gyvenimą. Profesoriaus pa- 
ruoštas gydytojas ar advokatas užsiims gydymu, advokatūra kur nors užkampyje ir gali 
nedaryti jokios įtakos visuomenei. Laikraštininko paruoštas laikraštis visada daro įtaką 
į tūkstančius, į dešimtį tūkstančių, į šimtus tūkstančių."?' Laikraštininko pareigos atsa- 
kingos. Todėl visuomenė ir valstybė turi rūpintis jo padėtimi bei darbu. 

Materialinis Lietuvos žurnalistų aprūpinimas tuo metu nebuvo geras. Žurnalų, laik- 
raščių, radijo redakcijose, gaudami algą, dirbdavo vos 3—4 žmonės. Kiti uždarbiaudavo 
rašydami ir už eilutę gaudami vos 3-7 ct. Ir tik prestižiniai žurnalai ar laikraščiai įgalė- 
davo mokėti po 25-50 ct už eilutę. 

Etatiniai žurnalistai, įnešę tam tikrą mokestį ir apsidraudę ligonių kasose, galėdavo 
naudotis pusvelčiu gydymu, o tuo tarpu neetatiniai spaudos darbuotojai negaudavo jo- 
kio socialinio aprūpinimo nei ligos, nei nedarbo, nei senatvės atveju. 

Vadovaudamas Žurnalistų sąjungai J. Purickis skyrė daug dėmesio materialinei spau- 
dos darbuotojų padėčiai, jų aprūpinimui senatvėje ir netekus darbingumo, moraliniam 
rašančiųjų interesų gynimui ir teisinei laikraštininkų padėčiai. Žurnalistų sąjungos posė- 
džių ir jų ketvirtadienių metu imta svarstyti materialinės padėties problemos, norint 
patobulinti ir pagerinti socialinį laikraštininkų draudimą. Sąjungos vadovas iškėlė mintį 
įkurti Žurnalistų pensijos ir medžiaginės paramos kasą, kuri suteiktų galimybę gauti 
finansinę paramą ligos ir nedarbo atvejais, paskolą lengvesnėmis sąlygomis, vienkarti- 
nę grąžintiną ir negrąžintiną paramą, mokėti žurnalistams ir jų šeimų nariams pensijas. 
Pagal sąjungos vadovo pateiktą projektą kasos kapitalą turėjo sudaryti šios pajamos: 
pagrindinio kapitalo procentai, 3 ar 6 procentai žurnalistų algos ir honoraro, 3 procentų 
įnašas leidėjų, mokančių žurnalistui algą ir honorarą, 3 procentai visų periodinių ir ne- 
periodinių skelbimų bruto pajamų, 10 procentų visų Lietuvoje parduodamų užsienio pe- 
riodinių ir neperiodinių leidinių kainos, visų gabenamų į Lietuvą knygų pardavimui, 
atsitiktinių kasos pajamų, aukų ir kitų šaltinių. Numatyta, kad 500 Lt pensiją per mėnesį 
turi gauti visi žurnalistai, žurnalistinį darbą dirbę ne mažiau kaip 20 metų. Pensininkui 
mirus teisė jai gauti tenka žurnalisto našlei ir našlaičiams pagal bendras valstybės pensi- 
jai gauti taisykles. Žurnalistų kasai vadovauja visuotinio Žurnalistų sąjungos susirinki- 
mo išrinktas kasos prezidiumas, dalyvaujant Valstybės kontrolės atstovui 1r prezidiu- 
mo samdytiems etatiniams tarnautojams. Prezidiumas renkamas 2 metams. Greta to 
buvo keliamas reikalas parengti valstybinį pensijų įstatymą??. 

J. Purickis rūpinosi spaudos darbuotojų darbo proceso palengvinimais. 1931 m. spalio 
28 d. kreipėsi į autobusų savininkus prašydamas žurnalistams suteikti galimybę nemoka- 
mai važinėti mieste autobusais“. Tačiau pastarieji tuo klausimu padarė tik tokią malo- 
nę, kad davė kiekvienai dienraščio redakcijai po 1 nemokamą bilietą. 

Žurnalistų sąjunga 1932 m. birželio 17 d. raštu pageidavo, kad Lietuvos geležinkelių 
valdyba spaudos darbuotojams papigintų geležinkelio bilietus. Užsienio žurnalistai, užta- 
riami Lietuvos atstovybių ir konsulatų, turėjo galimybę važinėti po Lietuvą II klasės va- 


k Ten pat. L. Il. 
Iše. p. Žurnalistų sąjungos pirmininko V. Kemežio pranešimo visuotiniame susirinkime 1934 12 0]. 
1933/1934 m. valdybos darbai. - Pirmasis Lietuvos žurnalistų sąjungos Metraštis. P. 79. 
“J. Levickas. Ko nori ir ko reikalingas Lietuvos žurnalistas. Ten pat. T. 3. 1940 metai. K. 1940. P. 53. 
“Petras Ruseckas. Medžiaginis žurnalistų apdraudimas. — Ten pat. T. 1. K. 1934. P. 33-36. 
 LCVA. F. 610. Ap. I. B. 378. L. 439. 

gonuose, mokėdami už bilietą 50 procentų jo kainos, o ypatingais atvejais ir visai ne- 
mokėdami. Nuolaida naudojosi net į Lietuvą pakviestos paviešėti jų žmonos. Tokių leng- 
vatų pageidavo ir Lietuvos žurnalistai“*. Valdyba taip pat prašė 50 procentų papiginti 
telefono tarifą. Tačiau ne viską pavyko pasiekti iš karto. 

Sąjungos pirmininkas rūpinosi, kad žurnalistams būtų prieinami teatrai. 1932 m. 
gegužės 7 d. raštu prašė lengvatų perkant jiems bilietus į teatrus, o užsienio žurnalistus 
lydinčius lietuvius siūlė įleisti nemokamai“. 

J. Purickis pasiekė, kad visų periodinių leidinių redakcijos Lietuvos žurnalistų sąjun- 
gai nemokamai atsiųstų kiekvieno savo spaudinio egzempliorių. Taip sąjungoje pradėta 
kurti periodinės spaudos biblioteka. Ja galėjo, esant reikalui, pasinaudoti žurnalistai. 

Daugiausia dėmesio 
J. Purickio vadovavimo 
Lietuvos žurnalistų są- 
jungai metu buvo skiria- 
ma žurnalistų poilsio na- 
mų statybai. Tas klau- 
„simas subrendo jau pir- 
maisiais ketvirtojo dešimt- 
mečio metais. Pradžioje 
vyko diskusija dėl staty- 
ŽŽ bos vietos. Vieni norėjo 
Ė poilsio namų netoli Kau- 
B no, kiti - Lietuvos pajū- 
i ryje. O 1933 m. vasario 
13 d. Žurnalistų sąjun- 
gos valdybos posėdyje 
buvo nutarta statyti namus Giruliuose. Jų statybai buvo naudojamos sąjungos lėšos, 
kurias iš esmės sudarė per spaudos vakarus gautos pajamos, taip pat aukos ir skolinti 
pinigai. Statybos kaina siekė apie 4000 Lt. Sklypą padovanojo Klaipėdos krašto lietuvių 
patriotas M. Šiuišelis. Pati statyba vyko palyginti sparčiai, nors J. Purickiui Giruliuose 
poilsiauti nebeteko, kaip, beje, iki galo jam nepavyko įgyvendinti ir kitų numatytų projektų 
dėl materialinės žurnalistų padėties sustiprinimo Lietuvoje. Ir apskritai spaudos darbuoto- 
jai poilsio namais Giruliuose naudojosi neilgai, nes 1939 m. Klaipėdą užgrobus hitlerinin- 
kams sąjunga juos prarado, o sovietmečiu jie buvo perduoti geležinkelininkams. 

Tarptautinis Lietuvos žurnalistų bendradarbiavimas. Lietuvos žurnalistų san- 
tykiai su kolegomis užsienyje buvo užmegzti J. Purickiui esant užsienio reikalų minist- 
ru. Jis suprato, kad tarptautinis žurnalistų bendradarbiavimas — tai viena iš priemonių 
propaguoti Lietuvos užsienio politiką, kurti Lietuvos įvaizdį užsienyje. Pirmieji susitiki- 
mai su Latvijos ir Estijos žurnalistais įvyko dar 1921 m. Užsienio reikalų ministro inicia- 
tyva gegužės 30-birželio 3 d. Kaune buvo surengtas Lietuvos, Latvijos ir Estijos žurna- 


Žurnalistų poilsio namai Giruliuose 


74 


JUOZAS PURICKIS-VYGANDAS 


listų susitikimas. Pirmininkavo posėdžiams paeiliui visų trijų Baltijos šalių atstovai: dr. 
E. Draugelis (Lietuva), Švabė (Latvija) ir Anderkopas (Estija). Be Lietuvos žurnalistų, 
jame dalyvavo 10 latvių ir 8 estų laikraštininkai. Tame pirmajame susitikime buvo priim- 
tos dvi reikšmingos rezoliucijos: 1. Dėl Baltijos valstybių kultūros, ekonomikos, politi- 
kos ir karinio bendradarbiavimo; 2. Dėl bendros Baltijos valstybių spaudos ir žurnalistų 
veiklos. 

Užsimezgusi draugystė kasmet stiprėjo. 1922 m. lietuvių laikraštininkai gavo Latvi- 
jos rašytojų ir žurnalistų sąjungos kvietimą atsiųsti savo delegatus į latvių pirmojo laikraš- 
čio 100 metų sukaktuves vasario 26 d. Nuo to laiko prasidėjo nuolatiniai susitikimai, su- 
važiavimai, tautinių švenčių šventimai, vienų pas kitus pasiviešėjimai, ekskursijos, po11- 
siavimas. Latvijos žurnalistai būdavo kviečiami ir atvykdavo į spaudos vakarus. Keis- 
davosi visų trijų valstybių žurnalistai svarbiausiais periodinės spaudos leidiniais, siun- 
tinėdami juos vieni kitiems nemokamai. Tokios bendravimo formos buvo palankios nusta- 
tyti visų trijų Baltijos šalių žurnalistų darbo gaires, išvengti rašiniuose netikslumų, ne- 
bereikėjo naudotis netiesioginiais šaltiniais, rašant apie kaimynus, tad informacija pasida- 
rė objektyvesnė, stiprinanti šalių bendradarbiavimą. Atsirado galimybė suderinti politi- 
nes pozicijas tarptautinių ar vienos kurios šalies įvykių atžvilgiu, paremti ir palaikyti vie- 
na kitą sprendžiant užsienio politikos klausimus*“. 

Baltijos šalių žurnalistų bendradarbiavimui nuolat stiprėjant, atrodo, kad J. Puric- 
kio iniciatyva, 1930-1931 m. susiformavo Lietuvių ir latvių, Lietuvių ir estų, Latvių ir 
estų sąjungos. Pasirašyta Spaudos vienybės sutartis. Sutarties pasirašymas įvyko ga- 
na iškilmingomis aplinkybėmis. 1931 m. vasario 20-22 d. Lietuvos valstybės dramos 
teatras, lydimas operos choro bei orkestro (iš viso 90 asmenų), lankėsi Rygoje. Kartu 
vyko grupė žurnalistų: Žurnalistų sąjungos pirmininkas dr. J. Purickis, Eltos direkto- 
rius dr. E. Turauskas, rašytojas L. Gira, „Lietuvos aido" redaktoriaus pavaduotojas Aug. 
Gricius, „Mūsų rytojaus“ redaktorius A. Bružas. 

Vėliau jau aiškių J. Purickio pastangų dėka buvo sudaryta visų trijų respublikų Balti- 
Jos spaudos santarvė, priskirtina ir politiniam bendradarbiavimui. J. Purickiui vadovau- 
Jant Lietuvos žurnalistų sąjungai, įvyko trys Baltijos spaudos santarvės konferencijos. Jų 
metu iškeltas svarbiausias uždavinys — nepasiduoti svetimoms Baltijos šalių politikai įta- 
koms, kurios vienai iš Baltijos valstybių gali turėti ypatingų, išskirtinių padarinių. Čia 
pirmiausia pastangas dėjo lietuviai žurnalistai - kad draugiškų kraštų politikai nepasiduo- 
tų lenkų, vokiečių ar kitų valstybių politinei nuostatai, įsivyravusiai tuo metu opiais Vil- 
niaus ir Klaipėdos klausimais, nes būta atvejų, kai, naudojantis kitų kraštų informacijos 
šaltiniais, kaimynų spaudoje pasirodydavo nepalankių žinučių ar straipsnių. Tų pastangų 


“Ten pat. L. 490, 157. 

Ten pat. L. 441. 

“Ten pat. B. 381. L. 242 ir kt.; J. Paleckis. Iš Lietuvos žurnalistų sąjungos istorijos. — Pirmasis 
Lietuvos žurnalistų sąjungos Metraštis. K. 1934. P. 19-23; Vasario 21 d. pasirašyta Lietuvos-Latvijos 
spaudos vienybės sutartis - Mūsų rytojus. 1931 02 21. Nr. 8. P. I. 


75 


A. Gaigalaitė, J. Žeimantienė 


dėka iš Latvijos spaudos beveik išnyko nepalankūs Lietuvos politikai balsai, perimti iš 
lenkų spaudos šaltinių. Todėl Trečiosios Baltijos šalių žurnalistų konferencijos metu bu- 
vo priimtas nutarimas įkurti nuolatinę Baltijos spaudos santarvės instituciją, kuri kiek- 
vienu atveju sugebėtų skubiai spręsti kylančius nesusipratimus*". 

Tačiau visiškai išvengti nuomonių skirtumų nepavyko. Štai, pavyzdžiui, 1931 m. vieno 
latvių žurnalistų apsilankymo metu lietuviai surengė jiems ekskursiją į Lietuvos pajū- 
rį. Ir čia latviai „surado“ vietinių gyventojų kuršių palikuonių. Buvo tiek nustebinti, kad 
žaibiškai į tai reagavo ne tik tos ekskursijos metu: grįžę namo ėmė spausdinti straips- 
nius, kad lietuviai prie Palangos ir Klaipėdos užgrobę kuršių (atseit latvių tautos dalies) 
gyvenamas žemes. O ir nušviečiant lietuvių ir vokiečių santykius ne visada laikytasi ko- 
rektiškumo bei palankios nuostatos lietuvių tautos atžvilgiu. 


Pabaltijo spaudos Antantės kūrėjai konferencijoje Rygoje 1931 m. Sėdi iš kairės į dešinę: J. Paleckis, 
doc. Ausejas, poetas K. Skalbė, dr. J. Purickis, ministras J. Seskis, direktorius Kornelis, rašytojas P. Rositis, 
V. Kemežys ir J. Karklinis. Antroje eilėje ketvirtas ir penktas iš dešinės estų atstovai Lamanas ir Taklaja 


Be artimo trijų Baltijos šalių laikraštininkų bendradarbiavimo, lietuvių žurnalistai sie- 
kė plėsti ryšius su kitomis Baltijos regiono šalimis, pirmiausia su suomiais ir švedais. Čia, 
kaip ir politinės Baltijos antantės sudarymui, itin trukdė neapibrėžti diplomatiniai santy- 
kiai su Lenkija, kuriems daug dėmesio skyrė suomiai. Tačiau ir bendravimas su suomiais 
pagerėjo, kai šio darbo ėmėsi rašytojas ir žurnalistas I. Šeinius. 1925 m. buvo suorganizuo- 
ta didelė suomių laikraštininkų ekskursija į Lietuvą. Jos metu tarp suomių ir lietuvių 
žurnalistų atsirado nemažai sąlyčio taškų. 1927 m. Suomijoje buvo šiltai sutikti Lietuvos 
spaudos darbuotojai. Ir nuo to meto prasidėjo tradicinis lietuvių ir suomių žurnalistų 
bendradarbiavimas. Tiesa, originalios ir griežčiau apibrėžtos formos jis neįgijo, bet buvo 
pastovus ir nuolatinis, prisidedantis prie abiejų šalių suartėjimo. 

Užmezgė lietuvių laikraštininkai ryšius ir su Mažosios Santarvės valstybių žiniasklai- 
da. Glaudesnis bendradarbiavimas vyko su Čekoslovakijos spaudos darbuotojais. Tai, 
viena vertus, nulėmė politinė konjunktūra, o kita vertus, paramos reikalingumas vienu ar 
kitu politinio gyvenimo momentu. Tik reikia pabrėžti, kad čekų ir slovakų spauda atsar- 
giai elgėsi nušviesdama politinius lietuvių ir lenkų santykius, nes Čekoslovakija su Len- 

kija turėjo neišspręstą Tiešino teritorinę problemą ir įsikišimu į lietuvių klausimą neno- 
rėjo aštrinti savo padėties. 

1933 m. Lietuvos žurnalistų sąjungos pirmininkas dalyvavo spaudos konferencijoje 
Budapešte, tačiau tai buvo veikiau atsitiktinis žvalgomasis apsilankymas, susipažini- 
mas, platesnių veiklos formų jis neįgijo“*. 

Nuo ketvirtojo dešimtmečio pradėjo stiprėti lietuvių žurnalistų sąsajos su Beneliuk- 
so šalimis. 1932 m. vasarą Lietuvoje lankėsi Belgijos žurnalistas P. Dajus. Jo tikslas 
buvo sutvirtinti kultūrinį bei intelektualinį Lietuvos ir Belgijos bendradarbiavimą“. 

Siekta ir ieškota glaudesnių ryšių ir su užatlantės šalimis, pirmiausia su JAV laik- 
raštininkais. Pirmaisiais Nepriklausomos Lietuvos metais šį darbą dirbo Lietuvos ats- 
tovybė ir Amerikos lietuviai, o vėliau įsitraukė ir Lietuvos laikraštininkai. 1932 m. su ta 
misija į JAV buvo pasiųstas poetas Juozas Tysliava“. 

Palyginti nemažai bendradarbiauta su Rusijos, vėliau Sovietų Sąjungos spaudos 
darbuotojais. Čia iniciatyvą rodė pastarieji, savo veiklos svarbiausiuoju uždaviniu laikan- 
tys marksizmo ir bolševizmo idėjų propagandą, jų eksportą į kaimynines šalis. Ryškiau- 
sias tos veiklos rezultatas buvo 1934 m. didelės lietuvių žurnalistų delegacijos ekskursija 
į Sovietų Sąjungą, o vėliau sovietinių rašytojų ir žurnalistų viešnagė Lietuvoje?!. Su dėmesiu 
ir nuostaba Lietuvos žurnalistai stebėjo sovietinį gyvenimą ne tik didžiuosiuose Rusijos 
miestuose, bet ir socializmo gigantų statybą Ukrainoje, naujai besiklostančius santykius 
Kaukaze bei kitose vietose. Kiek pasitarnavo bolševikinio gyvenimo būdo propagandai 
po ekskursijos parašyta J. Paleckio knyga „SSSR mūsų akimis“ ar laikraščiuose pa- 
skelbti Aug. Griciaus, Vinco Uždavinio ir kitų apsilankiusiųjų įspūdžiai, sunku pasakyti, 
tačiau reikia manyti, kad jie suvaidino prieštaringą vaidmenį. Lietuvos žmonės iš konkre- 
čių vaizdų pamatė, kas tuo metu darėsi už „geležinės uždangos“ bolševikinėje Rusijoje. 

Lietuvos žurnalistų sąjunga buvo priimta į Tarptautinę žurnalistų sąjungą, taigi tapo 
pripažinta tarptautiniu mastu. Be to, galėjo naudotis tarptautinės organizacijos globa bei 
parama, dalyvauti tarptautinėse žurnalistų konferencijose: pavyzdžiui, 1931 m. Lietu- 
vos žurnalistai atstovavo savo sąjungai Liubeke ir Berne**. 

1929 m. Lietuvoje lankėsi Tautų Sąjungos generalinis vicesekretorius Sigimura. Jis 
susitiko ir su Lietuvos žurnalistais, paskatino juos plačiau nušviesti šios tarptautinės 
organizacijos veiklą. 

Taip pat derėtų pabrėžti, kad lietuvių žurnalistų bendravimas ir bendradarbiavimas su 
kitų kraštų ir tarptautinėmis laikraštininkų organizacijomis vyko ne vien per jas, bet ir 


"Ten pat; V. Kemežys. Žurnalistų sąjunga ir užsienis. — Ten pat. P. 25-28. 
Ė LCVA, F. 610. Ap. I. B. 381. L. 255. 
R Lietuvos konsulo 1932 07 21 laiškas J. Purickiui. - Ten pat. L. 301. 
„Ten pat. L. 309. 
" Lietuvos žurnalistų sąjungos 1931 07 03 raštas Ministrui Pirmininkui dėl išlaidų padengimo iš 
valstybės biudžeto. - Ten pat. L. 254. 
“ Pirmasis Lietuvos žurnalistų sąjungos Metraštis. P. 28. 

per asmeninius kontaktus. Lietuva nebuvo pajėgi turėti savo spaudos atstovų kitose 
šalyse, tad ribojosi atstovybių darbuotojų informacija, o tarp jų būta ir gabių rašytojų bei 
žurnalistų (J. Savickis, I. Šeinius, J. Baltrušaitis, P. Klimas bei kt.). Tačiau reikėjo nuolati- 
nės informacijos, išsamesnių kasdieninių pranešimų apie svarbesnius pasaulio įvykius 
ir valstybių santykius, su įdomiais vertinimais bei komentarais, nes šito garsiosios Žinių 
agentūros Lietuvai pateikti negalėjo. Tai nulėmė, kad svarbiausieji respublikos dienraš- 
čiai ir kiti spaudiniai naudojosi Italijos, Prancūzijos, Anglijos, Suomijos, Estijos ir kitų ša- 
lių žurnalistų paslaugomis. Išversdavo į lietuvių kalbą išsamius, analitinius ar apžvalginius 
Jų straipsnius, pateikdami Lietuvos skaitytojams įdomios medžiagos apie kitų šalių gy- 
venimą, politikos, visuomenės, kultūros veikėjus, istorinę praeitį bei paveldą, ateities 
perspektyvas ir pan. Lietuvos žurnalistų straipsnių taip pat pasirodydavo užsienio spau- 
dos puslapiuose. 

Visi šie faktai leidžia teigti, kad mažo, vos po Pirmojo pasaulinio karo nepriklausomy- 
bę atgavusio krašto laikraštininkai; vadovaujami diplomato, istoriko ir žurnalisto J. Puric- 
kio, sugebėjo peržengti savo tautinės valstybės barjerą ir pakelti Lietuvos tarptautinį 
įvaizdį bei pagelbėti respublikos diplomatams, kitiems politikos veikėjams ginti mūsų 
šalies valstybingumą ir nepriklausomybę. 

Kita visuomeninė Juozo Purickio veikla. Fiziniai ir intelektiniai J. Purickio su- 
gebėjimai stebina kiekvieną, kuriam atsiranda galimybė kiek plačiau susipažinti su jo 
biografija. Neįtikėtina, kad vienas ramaus, lėtoko būdo, kad ir labai didelių gabumų žmo- 
gus galėjo aprėpti tiek visuomeninio gyvenimo sričių. Visada būti ten, kur jo labiausiai 
reikėjo, dirbti tą darbą, kuris tuo metu buvo aktualiausias. 

Pirmiausia reikia atkreipti dėmesį, kad, be vadovavimo Lietuvos žurnalistų sąjungai, 
J. Purickis vadovavo arba įėjo į daugelio kitų draugijų vadovaujančias instancijas. Į 
Tarptautinės žurnalistų sąjungos vadovybę J. Purickis ir kiti Lietuvos žurnalistai renka- 
mi nebuvo. Tačiau jis buvo mokslinio pobūdžio draugijos „Comitate per Universalita di 
Roma" narys. Kuo reiškėsi jo veikla šioje draugijoje, duomenų rasti nepavyko. Bet, 
matyt, jis 1r ten buvo veiklus, nes draugijos vardu jos nariai padėjo vainiką prie J. Puric- 
kio karsto. 

J. Purickis nemaža pasitarnavo tautinėms Lietuvos mažumoms, kurdamas įvairius 
organizacinius jų bendradarbiavimo su lietuviais junginius. Kai kurių veiklą paminėsi- 
me plačiau. 

Didžiausia tautinė mažuma prieškario Lietuvoje buvo žydai. Jie sudarė 8,3 procentus 
visų Lietuvos Respublikos gyventojų. Nuo 1928 m. liepos 5 d. iki 1937 m. gruodžio 15 d. 
Lietuvoje veikė Lietuvių ir žydų susiartinimo ir kultūrinio bendradarbiavimo draugija. 
Jos steigiamajame susirinkime į valdybą buvo išrinkti M. Biržiška, Jokūbas Robin- 
zonas, Levas Garfunkelis, V. Krėvė-Mickevičius, J. Purickis“. J. Purickis buvo paskir- 
tas draugijos iždininku, bet jo veikla toli gražu nesiribojo nario mokesčio rinkimu ar jo pa- 
skirstymu. Jis daug geriau negu kiti išmanė žydų tautos istoriją, nes ypač plačiai buvo iš- 
studijavęs jos senąjį periodą, santykius su krikščionybe, žydų padėtį viduramžiais Europoje. 

J. Purickio nuomo- 
ne, intelektualinis lie- 
tuvių ir žydų bendra- 
darbiavimas Lietuvos 
Respublikoje buvo glau- 
džiausias, nes jam ne- 
trukdė politinių nuo- 
statų skirtumai. Žydai 
palaikė pagrindinius 
Lietuvos užsienio poli- 
Žydų telegramų agėntūvis „Ita" delegacija Lisiavolės Iš kairės sėdi „Itos“ tikos principus bei kryp- 
Europos skyriaus direktorius Smoliaras, J. Purickis, „Itos“ generalinis direktorius US“ Jie pritarė svarbiau- 

Landau, E. Turauskas. Antroje eilėje: „Idiše Stimme" redaktorius siems vyriausybių Vį- 


R. Rubinšteinas, V. Gustainis, „Itos“ korespondentas Lietuvoje Žoferis ir O aa 
„Volksblat“ redaktorius Šibailis. 1932 m. daus politikos 6 Ap 
dimams. Žydų padė- 


tis Lietuvoje buvo kur kas geresnė negu kitose Europos šalyse. Jie galėjo naudotis 
kultūrinės autonomijos teisėmis. Dalyvavo valstybės ir savivaldybių valdymo institucijose. 
Todėl, pavyzdžiui, bendra buvo žydų ir lietuvių pažiūra į Vilniaus bylą. Žydai rėmė anti- 
lenkišką Lietuvos vyriausybės poziciją, jos kovą dėl Vilniaus. Netgi lenkų okupuotame 
Vilniuje žydai veikė kartu su lietuviais ir gudais. Jie kartu boikotavo rinkimus į „Viduri- 
nės“ Lietuvos seimą ir šitaip priešinosi Vilnijos įjungimui į Lenkijos valstybės sudėtį. 
Lietuviai savo ruožtu rėmė žydų pasipriešinimą Vilniuje prieš lenkų vietinę administraci- 
ją. Smerkė žydų pogromus Vilniaus krašte. Štai, pavyzdžiui, 1931 m. lapkričio 19 d. J. Pu- 
rickis kartu su prof. M. Biržiška, stud. I. Krivošiejevu, red. Isaoku Rubinšteinu, dr. 
M. Sudarskiu, adv. L. Garfunkeliu kalbėjo Kaune draugijos sušauktame protesto prieš 
lenkų pogromus Vilniuje dideliame susirinkime Rotušės aikštėje. Pagrindinis visų kal- 
bėjusiųjų teiginys buvo, kad žydų pogromų „ligą“ į Vilnių atnešė lenkai, todėl žydams ir 
lietuviams kartu reikia siekti Vilniaus išvadavimo. Priimtoje protesto rezoliucijoje Lietu- 
vos vyriausybė prašoma imtis priemonių prieš krašto okupantus, pamynusius teisėtumo 
ir tautinio padorumo principus. Reiškiama užuojauta Vilniaus žydams**. 

Visos tos aplinkybės nulėmė, kad žydai aktyviai dalyvavo ir parėmė Vilniui vaduoti 
sąjungos veiklą Lietuvoje. Dalyvavo sąjungos suvažiavimuose ir kitose organizacinėse 
priemonėse. 

Žodžiu, draugija neliko abejinga nė vienam svarbesniam žydų gyvenimo įvykiui 
Lietuvoje ir už jos sienų, stengėsi abi tautas sutelkti bendram darbui. 

J. Purickis lankėsi įvairiose žydų organizuojamose kultūrinėse priemonėse - jų žy- 
mesnių veikėjų, gyvenančių ar besisvečiuojančių Lietuvoje, paskaitose, žydų teatrų gas- 


A ie 


LCVA. F. 402. Ap. 4. B. 578. L. 4, 5, 9. 
Lietuvos aidas. 1931 11 20. Nr. 348. P, I. 

trolėse Kaune. Lietuvos žydai rašytojai ir žurnalistai aktyviai dalyvavo Lietuvos žurnalis- 
tų sąjungos veikloje. Buvo jos lygiateisiai nariai ir naudojosi ta pačia kaip ir lietuvių žur- 
nalistai padėtimi. Prieš pat mirtį dr. J. Purickis siūlė sušaukti lietuvių ir žydų inteligenti- 
Jos susitikimą, kad vieni kitiems galėtų pareikšti savo nuomonę dėl glaudesnio bendradar- 
biavimo**. Ankstyva J. Purickio mirtis nutraukė besiplėtojančią draugijos veiklą. 

Neliko abejingas politikas bei žurnalistas J. Purickis ir lietuvių bendradarbiavimui su 
kitomis tautinėmis Lietuvos mažumomis. Jis ne kartą pažymėjo, jog „Reikia plėsti 
ukrainiečių, gudų, lietuvių vieningą bendradarbiavimą, nesileisti lenkams, kad jie skal- 
dytų tautines mažumas" (Mūsų Vilnius. 1931. Nr. 10. P. 220-221). 1925 m. liepos 31 d. 
J. Purickis kartu su žurnalistu M. Šalčiumi, doc. Liudu Vailioniu, dailininku Antanu Žmui- 
dzinavičiumi, Klaudijumi Duž-Dušausku, A. Matačiumi, maj. Aleksandru Ružancovu, 
prof. V. Čepinskiu, H. D. Žilevičiumi pasirašė po Kauno notaro kontoroje įregistruotais 
Lietuvių ir gudų draugijos įstatais*“. Tačiau draugijos veikla nepasižymėjo intensyvu- 
mu. Lietuvoje apsigyvenę gudų emigrantai buvo gana stipriai materialiai ir moraliai re- 
miami Lietuvos vyriausybės, turėjo savo spaudą, leido knygas, lietuviškų žinybų pade- 
dami plėtė kultūrinę bei politinę veiklą ir, matyt, sukurtoji organizacija jiems atrodė ne- 
reikalinga. Ji tapo neveiksminga ir, kaip matyti iš Kauno I nuovados viršininko praneši- 
mo Kauno miesto ir apskrities viršininkui, 1928 m. nutraukė savo veiklą??. Tačiau dr. J. Pu- 
rickis ir toliau stengėsi palaikyti lietuvių ir gudų vienybę, bendras pastangas priešintis 
abiejų tautų gyventojų lenkinimui Vilniaus krašte. 

Dar Šveicarijoje Pirmojo pasaulinio karo metais užsimezgęs lietuvių ir ukrainiečių 
bendradarbiavimas atkūrus nepriklausomybę plėtojosi Lietuvoje. Lietuvos vyriausybė 
rėmė ukrainiečių emigrantų Lietuvoje ir už jos sienų veiklą pinigais ir moraline para- 
ma, 0 1927 m. lapkričio 27 d. buvo įkurta Lietuvių ir ukrainiečių draugija. Jos kūrimo 
darbe ir veikloje J. Purickis dalyvavo kartu su M. Biržiška, Vincu Daudzvardu, R. Ski- 
pičiu ir ukrainiečių atstovais J. Bartavičiumi bei J. Raupiu. Jis buvo išrinktas ir kasmet 
perrenkamas Lietuvių ir ukrainiečių draugijos vicepirmininku?“ Tam, ko gero, įtakos 
turėjo ir ankstesnė jo pažintis su Ukrainos patriotais bei ukrainietiška žmonos kilmė. 
Maža to, jis ne tik „suko“ draugijos veiklos ratą, bet ir daug rašė lietuvių periodikoje apie 
ukrainiečių padėtį Lenkijos okupuotose Vakarų Ukrainos srityse. Reagavo į kiek- 
vieną kruviną okupantų išpuolį ir administracines priemones prieš tautines mažumas. 
O pačios draugijos veikla iš esmės ribojosi (kaip ir kitų panašių draugijų) kultūrinėmis 
bendradarbiavimo formomis. Vyko susitikimai su ukrainiečiais, paskaitos, koncertai ir 
pan. 

Kauno universiteto profesūros, menininkų, muzikologų, rašytojų lietuvių ir Lietuvo- 
Jė gyvenančių vokiečių kultūros darbuotojų bei verslo magnatų iniciatyva Nepriklau- 
somoje Lietuvoje iki 1934 m., kol paaštrėjo politiniai Lietuvos ir Vokietijos santykiai, 
veikė Lietuvių ir vokiečių kultūrinio bendradarbiavimo draugija. Ji nebuvo didelė, narių 
skaičius nesiekė ir 20, bet intelektualai ją palaikė. Tos draugijos valdybos sąrašuose 
randame ir dr. J. Purickį. Jis tai sekretorius, tai vicepirmininkas, tai užima kitas parei- 

gas“. Taigi ir ši draugija neapsiėjo be buvusio Lietuvos atstovo Vokietijoje, be garsaus 
politikos ir visuomenės veikėjo įnašo. 

J. Purickis neliko nuošalyje ir nuo lietuvių bendradarbiavimo su Šiaurės Europos 
tautomis. Jis priklausė Lietuvių ir švedų draugijai, nuo 1931 m. įėjo į Lietuvių ir estų 
draugijos valdybą“". Tų draugijų veikla praplėtė ir papildė Lietuvos atstovybių darbo ba- 
rus Švedijoje bei Estijoje ir estų bei švedų atstovų veiklą Lietuvoje, padėjo stiprėti kul- 
tūriniams minėtų šalių ryšiams, skatino domėjimąsi kaimynų istorija, mokslu, menu, kul- 
tūros ir istorijos paveldu, dalijimąsi patirtimi. 

Politikas ir žurnalistas J. Purickis taip pat rūpinosi lietuvių, gyvenančių kituose 
kraštuose, padėtimi, jų kultūra ir ryšiais su tėvyne. 1932 m. jis aktyviai įsitraukė į Drau- 
gijos užsienio lietuviams remti (DULR)*! kūrimą, o vėliau ir veiklą. Draugijos tikslas 
buvo palaikyti už Lietuvos ribų gyvenančių tautiečių ryšius su gimtine, teikti jiems in- 
formaciją apie įvykius Lietuvoje, padėti geriau įsikurti naujojoje tėvynėje, nes tuo metu 
lietuvių emigracijos srautas nukrypo į Pietų Ameriką, visai nepažįstamą kraštą, labai 
tolimą nuo Lietuvos savo gyvenimo būdu ir tradicijomis. 

Visuomeninis J. Purickio darbas neapsiribojo veikla kultūros draugijose. Jo pavardę 
aptinkame ir tarp ekonominių draugijų vadovų. Ir ne tik kaip vieno iš vadovų, bet ir kaip 
aktyvaus įvairių priemonių organizatoriaus bei dalyvio. 1930 m. J. Purickis ėmė redaguoti 
Ekonominių studijų draugijos žurnalą „Tautos ūkis" ir iš karto įsitraukė į Ekonominių 
studijų draugijos veiklą. Draugija buvo didelė. Pagrindinė veikla vyko jos sekcijose — 
Kooperacijos, Gamybos, Finansų, Konjunktūros ir Ekonomikos. Joje būrėsi daugiau kaip 
120 narių, daugiausia diplomuotų ekonomistų, užimančių įvairias vadovaujamas pa- 
reigas valstybėje. Draugija susikūrė 1929 m. vasario 17 d. Jos ilgametis pirmininkas bu- 
vo Jonas Lapėnas, valdybą sudarė dr. Kazys Sruoga, inž. Bronius Garšva, P. Brazaitis, 
dr. Jonas Blynas, Vincas Kvieska, Stasys Kuzminskas, Jonas Glemža ir kiti. Daug dėme- 
sio draugija skyrė ekonominio mokslumo ir ekonominės informacijos propagandai, sklei- 
dė ją per žurnalą, draugijos nariai V. Kvieska, J. Ragevičius, prof. Fabijonas Kemėšis, 
Petras Šalčius skaitė paskaitas visuomenei. Paskaitų ne tik žurnalo darbo, bet ir Lietu- 
vos ekonomikos temomis yra skaitęs ir dr. J. Purickis, ypač pasaulinės ekonomikos kri- 
zės metais. Savo mintis jis ne sykį skelbė žurnalo puslapiuose. 

Vadovaudamasis nuolat kartojamu principu, kad „žmogus turi mokintis ir auklėtis 
visą gyvenimą", J. Purickis inicijavo, kad Ekonominių studijų draugijos nariai rinktųsi į 
ekonomistų penktadienius ir arbatėles. Krizės metais tie renginiai tapo gana dažni. Pa- 


E Dr. G. Rutenbergas. Dr. Purickis ir lietuvių žydų bendradarbiavimas. - Pirmasis Lietuvos žurnalistų 
sąjungos Metraštis. P. 15-16. 
„LCVA. F. 402. Ap. 4. B. 348. L. 4. 
„Ten pat. L. 18. 
„Ten pat. B. 514. L. 2-3, 5, 7, 9 ir kt. 
Ten pat. B. 570. L. 4-4a, 5. 10-11, 13, 21. 
į Ten pat. B. 498. L. 14, 15; F. 586. Ap. I. B. 2. L. 2, 261-26la. 
Ten pat. F. 402. Ap. 4. B. 651. L. 1, 7 ir kt. 

vyzdžiui, 1932 m. įvyko net 9 ekonomistų pasikalbėjimai penktadieniais ir 9 pasisėdė- 
jimai - arbatėlės. Jų metu nebuvo vien valgoma ar geriama, bet analizuojamos rimtos 
gyvenimo problemos, susijusios su to meto ekonominėmis sąlygomis. Pavyzdžiui, 1932 m. 
spalio 10 d. aptartas „Miesto pragyvenimo brangumas sąryšy su žemės ūkio kainų 
kritimu“. Tų pat metų lapkričio 4 d. svarstyta, „Ar nevertėtų mūsų ūkišką gyvenimą 
kreipti autarkiška kryptimi" ir pan.*? Tais metais žurnalistų arbatėlėse dr. J. Purickis 
perskaitė 2 paskaitas apie tarptautinę prekybos politiką. 1933 m. ekonomistų penktadie- 
nių ir jų arbatėlių metu kalba sukosi apie naujų rinkų paieškas. S. Kuzminskas, J. Lapė- 
nas, J. Glemža vyko į Vokietiją, Austriją, Čekoslovakiją, Šveicariją, Italiją, Prancūziją, 
Belgiją ieškoti naujų galimybių Lietuvos bekonų ir sviesto eksportui. Draugijos nariai 
savo susitikimuose plačiai aptarė jų keliones**. 

Be ekonomistų pasitarimų tarp draugijos elito, buvo organizuojami ir platesnio pobū- 
džio renginiai — Lietuvos ekonomistų konferencijos. Pirmoji jų įvyko 1931 m. rugsėjo 
26-27 d. Kaune, Vytauto Didžiojo universiteto salėje. Joje dalyvavo Lietuvos universi- 
teto, Žemės ūkio akademijos, Prekybos ir pramonės rūmų, Kooperatyvų tarybos, Pra- 
monininkų ir fabrikantų draugijos, Lietuvių prekybininkų, pramonininkų 17 amatininkų 
sąjungos bei kitų organizacijų atstovai. Konferenciją dar prieš metus pradėjo rengti tam 
no ir kitų įėjo ir J. Purickis. Jam, kaip žurnalo redaktoriui, teko pagrindinis krūvis ir ren- 
giant konferenciją, ir jos metu. Konferencijoje jis skaitė pranešimą apie kritusį svaro 
kursą Anglijoje ir jo smukimo padarinius Lietuvos eksportui. Skatino eksportininkus ieško- 
ti naujų rinkų, nes, Vokietijos rinkai slystant iš Lietuvos rankų, o anglams įvedus muitus 
(nors vargu ar jie be lietuviškų bekonų išsiverstų), galėjo sumažėti žemės ūkio pro- 
duktų eksportas į D. Britaniją“. 

Atsiskaitydavo J. Purickis, kaip žurnalo „Tautos ūkis“ redaktorius ir draugijos narys, 
metiniuose Ekonominių studijų draugijos susirinkimuose. 

Apie šią jo veiklą ekonomikos srityje kalbama ir kituose mūsų knygos skyriuose, to- 
dėl čia nuo platesnės analizės susilaikysime. 

Kai tik J. Purickis pasistatė didelį namą Kaune (Vaižganto g-vė 12), jis iš karto pa- 
teko į 1932 m. susikūrusią Lietuvių namų savininkų draugiją, įėjo į jos valdybą“?. Kai 
kam gali atrodyti, kad tos draugijos veikla buvo formali ir neefektyvi, tačiau tai netiesa. 
1934 m. vasario 4 d. Kaune net įvyko pirmas Lietuvos namų savininkų kongresas. Jame 
dalyvavo apie 200 miestų ir miestelių atstovų. Kongreso prezidiumą sudarė R. Skipitis 
(pirmininkas) ir nartai (dr. J. Purickis, Jagminas, Slavinas, Ubeika). Kongreso metu bu- 
vo perskaityti pranešimai apie Namų savininkų draugijos įstatus, nuomininkų bylas 
teismuose, ilgalaikį kreditą bankuose, draudimo reikalus ir kt. J. Purickis kalbėjo apie 
namų savininkų mokesčius. Kongreso dalyviai nutarė steigti Lietuvos miestų ir mieste- 
lių namų savininkų draugijų sąjungą, dėti pastangas, kad Kaune būtų įsteigtas 11galai- 
kių kreditų bankas, siekti įkurti namų savininkų rūmus, reikalauti iš savivaldybių suma- 
žinti namų savininkų mokesčius ir pan.** 

Kiek J. Purickis pri- 
sidėjo prie Namų savi- 
ninkų draugijos Kaune 
1933 m. balandyje su- 
rengto elektros boikoto, 
kai buvo reikalaujama 
sumažinti elektros ener- 
gijos kainą, nepavyko nu- 
„statyti, tačiau tai buvo 
draugijos iniciatyva, to- 
K, dėlreikia manyti, kad jis 
217 nuotos problemos neliko 
H nuošalyje. Taigi draugija 
veikė išties neformaliai, 
gal net aktyviau negu 
kitos panašios organiza- 
cijos. 

Lietuvoje būta ir platesnio pobūdžio politinių organizacijų, pavyzdžiui, Paneuropos 
sąjunga. Sąjungos tikslas buvo „propaguoti Europos Jungtinių Valstybių idėją ir prisidė- 
ti prie tos idėjos įgyvendinimo". XX a. 4 dešimtmečio pradžioje, kai Europoje ėmė stip- 
rėti militaristinės nuotaikos, ši idėja atsirado kaip atsvara, siekianti suvienyti kovoje už 
taiką visas progresyviąsias senojo kontinento jėgas. Tos minties šalininkai Lietuvoje 
prof. V. Čepinskis, prof. M. Riomeris, prof. Zigmas Žemaitis, Jonas Vileišis, J. Purickis, 
V. Gustainis ir gen. lt. Aleksandras Kurkauskas 1933 rugsėjo 1 d. paprašė Kauno mies- 
to ir apskrities viršininką įregistruoti Paneuropos sąjungą Lietuvoje. Sąjunga su viršinin- 
ko leidimu buvo įkurta tų metų gruodžio mėnesį. Jos branduolį sudarė universiteto ir kitų 
aukštųjų mokyklų profesūra. Numatytas buvo labai didelis nario mokestis, net 500 Lt. 
Išrinkta valdyba: M. Riomeris, V. Čepinskis, A. Kurkauskas, J. Vileišis, J. Purickis, Su- 
limas Volfas ir Jurgis Krikščiūnas*". Valdyba numatė veiklą plėsti kurdama klubus, or- 
ganizuodama savo idėjų propagandai skaityklas, parodas, ekskursijas, leisdama kny- 
gas, brošiūras, plakatus, laikraščius ir pan. Tiesa, draugijos veikla ne itin išplito — tai vei- 
kiau buvo intelektualų būrelis, retsykiais supažindinantis visuomenę su taikos problemų 
sprendimo Europoje galimybėmis. J. Purickis joje, kaip matome iš įkūrimo datos, dirbo 
neilgai. Organizacijai buvo reikalingas jo, kaip buvusio politiko, autoritetas, 0 pati drau- 
gija jam, be abejo, teikė moralinį pasitenkinimą. 


J. Purickio namas Kaune (Vaižganto g-vė 12) šiandien 


„Tautos ūkis. 1932. Nr. 11. P. 314. 
„Ten pat. 1933. Nr. 9. P. 239-240; Ten pat. Nr. 10. B. 1-3. 
jų Ten pat. 1931. Nr. 10. P. 266-261. 
ko Pirmas namų savininkų kongresas. — Trimitas.1934. Nr. 6. P. 104. 
br LCVA. F. 402. Ap. 4. B. 700. L. 2-2a, 3 ir kt. 
Trimitas. 1934. Nr. 12. P. 125. 

1934 m. Lietuvoje Vakarų Europos pavyzdžiu pradėjo kurtis „Rotary“ klubas. J. Pu- 
rickis buvo tarp kitų jo kūrimo iniciatorių. Jis paskelbė „Lietuvos aide“ (1934 10 09) 
didelį straipsnį. Jame įrodinėjo, kad „Rotary“ iš esmės yra gyvenimo filosofija, paremta 
tam tikrais idealais, kurių jis išskaičiavo net šešis.Tačiau šio klubo veikla Lietuvoje ru- 
tuliojosi gana palengva, o J. Purickiui jo darbe aktyviau dalyvauti nebeteko dėl anksty- 
vos mirties. 

1933 m. Vilniją ištiko nederlius. Krašto gyventojai lietuviai ir nelietuviai atsidūrė prie 
bado slenksčio. Lietuvoje susikūrė Vyriausiasis komitetas Vilniaus krašto badaujantiems 
šelpti. Jį sudarė Kauno ir Klaipėdos inteligentijai, prijaučiantys Vilniui vaduoti sąjungai, 
Šaulių sąjungos ir kitų organizacijų veikėjai. Tarp Vyriausiojo komiteto narių, kaip visad 
nelikdamas nuošalyje, buvo ir J. Purickis. Komitetas leido atsišaukimus į gyventojus, 
kviesdamas juos paremti badaujančius vilniškius. Rinko aukas. Rūpinosi jų nugabenimu 
į Vilnių ir pan. 

Ši J. Purickio veikla susipyniė ir su nuolatiniu jo darbu Vilniui vaduoti sąjungoje (jos 
centro komiteto nariu, vicepirmininku jis dirbo nuo 1927 m.), ir Šaulių sąjungoje, kurių 
abiejų veikla buvo orientuota į Vilniaus bylą. 

Kaip jau iš ankstesnės medžiagos matėme, J. Purickiui, kaip Lietuvos žurnalistų 
sąjungos vadovui, tekdavo rengti įvairias kultūrines priemones Lietuvos ar Kauno mastu, 
šventinius iškilmingus minėjimus, jubiliejus ir pan. Gaudavo jis įpareigojimų ne tik kaip 
žurnalistų vadovas, bet ir kaip intelektualas, organizuojant įvairias jubiliejines komisi- 
jas, kultūros savaites ir kt. Pavyzdžiui, 1934 m. balandžio mėn. buvo numatyta Humani- 
tarinės kultūros savaitė. Renginys, skirtas tautiniam humanistiniam atgimimui Lietuvo- 
je, buvo didelis ir truko ne savaitę, o kur kas ilgiau. Jis vyko visame krašte, o jo kulmina- 
cija buvo iškilmingas minėjimas, tiksliau, literatūros vakaras Kauno valstybės teatre. 
Vakare dalyvavo prezidentas, ministras pirmininkas, ministrai, Valstybės Tarybos pir- 
mininkas, profesoriai, mokslo ir visuomenės veikėjai. Prezidiume sėdėjo A. Smetona, 
K. Šakenis ir Humanitarinės kultūros savaitės garbės komitetas: M. Riomeris, Sofija 
Čiurlionienė, M. Biržiška, V. Mykolaitis-Putinas, J. Purickis ir I. Šeinius. Paskaitą skai- 
tė pats prezidentas A. Smetona. Jis daugiausia dėmesio skyrė tautiškam ir valstybi- 
niam auklėjimui“*. Aptarė ir tarptautinę valstybės politiką. Įdomu pažymėti, kad šiuo 
požiūriu jo mintys sutapo su tuo metu ,„„Trimite“ paskelbtomis J. Purickio mintimis. Tur- 
būt negalima kaltinti prezidento, kad jis „pasiskolino“ politiko žurnalisto mintis, veikiau- 
siai, kaip tokiais atvejais dažnai būna, pats užsienio politikos apžvalgininkas jam paren- 
gė tą teksto dalį. 

Neaišku dėl kokių aplinkybių J. Purickis nepasižymėjo kaip dažnas kalbėtojas ar 
paskaitininkas platesniuose visuomenės sluoksniuose. Ar dėl to, kad taip susiklostė 
gyvenimas, jog niekada nedirbo mokymo ar mokslo įstaigoje, ar neturėjo oratorinių 
sugebėjimų, nors jų baigus dvi dvasinio pobūdžio mokyklas tikrai neturėjo trūkti. Net jo 
kolegos ir draugai jokiuose atsiminimuose neužsimena apie jo iškalbą. Ekonominių stu- 
dijų draugijos susirinkimuose, suvažiavimuose bei arbatėlėse jis kai kada pirmininkauda- 

vo, bet nekalbėdavo, nedalyvaudavo diskusijose. Matyt, jam buvo lengviau rašyti, negu 
šnekėti. Apsiribodavo proginiais ar iškilmingais pranešimais, kuriuos prieš ar po susitiki- 
mų atspausdindavo. Paskaitas visuomenei jis skaitydavo taip pat tik tada, kai lankyda- 
vosi įvairiuose Šaulių sąjungos, Vilniui vaduoti sąjungos ir kitų draugijų iniciatyva or- 
ganizuojamuose renginiuose, susitikimuose. Šventinių minėjimų metu kalbėdavo retsy- 
kiais per radiją. Dažniausiai pasirinkdavo spaudos reikšmės visuomenės auklėjimui te- 
mą, Vilniaus vadavimo klausimus ir kitus aktualius dalykus“. 

J. Purickio veiklią asmenybę, jo gyvenimo tikslą atskleidžia išlikę jo posakiai: 
„Gyvenimas tai kova", „Viską galima pasiekti pasiryžimu ir darbu", „Tik lavonas ilsisi ir 
yra patenkintas vis tiek kaip ir kur jį padėtum", „Kodėl ilsies, jei gimei darbui?“ Jis 1r 
gyvenimo laimę suprato kaip nuolatinę veiklą. Iškėlęs klausimą, kas yra laimingas žmo- 
gus, J. Purickis atsakė, kad „gyvenimo tikslas: kovoti - dirbti, dirbti - kovoti." O į klausi. 
mą, kokių savybių reikia žmogui laimei pasiekti, atsakė: „Pasitikėjimo savimi, ambicijos, 
tvarkos ir taupumo, tvirtos valios ir energijos, veiklumo bei darbštumo, patvaros, akylu- 
mo, malonios išvaizdos, geros nuotaikos, mandagumo arba mokėjimo apsieiti su žmonė- 
mis" (Trimitas. 1933. Nr. 1. P. 1). Taigi darbštus visuomenininkas ir kūrėjas buvo be at- 
vangos. 

Baigiant aptarti šią dr. J. Purickio veiklos sritį kyla tik vienas klausimas — ar tokia 
plati visuomeninė veikla, įtemptas kasdieninis darbas nebuvo per didelis krūvis vienos 
asmenybės, kad ir vyriškiems, pečiams? 

Atsisveikinimas. Su žemiškuoju gyvenimu dr. J. Purickis atsisveikino staiga, ne- 
tikėtai ir nelauktai jo artimiesiems, bičiuliams ir kolegoms. Tą 1934 m. spalio 25 d. rytą 
Jo vedamųjų bei kitų straipsnių dar laukė plunksnos broliai redaktoriai, sudarydami ki- 
tos dienos laikraštį. V. Uždavinys pažymi, kad J. Purickis dažniausiai net ir didelius 
straipsnius atnešdavo paskutinę akimirką, kai jau visa laikraščio medžiaga būdavo 
parengta. „Mūsų Vilniaus" eilinis 21-asis numeris turėjo apžvelgti IX Vilniui vaduoti są- 
Jungos suvažiavimą. Jame ketinta įdėti suvažiavime skaitytą J. Purickio pranešimą. 
Antradienį, spalio 23 d., J. Purickis pažadėjo, kad parengtą spaudai pranešimą per- 
duos trečiadienį po pietų tiesiai į spaustuvę, o savaitinę tarptautinės politikos apžvalgą, 
kurią rašydavo kiekvienam laikraščio numeriui, atsiųs spalio 25 d., ketvirtadienį, iš ryto 
į redakciją. Pranešimą jis trečiadienį vakare atsiuntė, o tarptautinės padėties apžvalgos 
V. Uždavinys negavo. Tada jis, atėjęs į redakciją 8 val. ryte, paskambino J. Purickiui į 
namus, norėdamas sužinoti, ar galima atsiimti medžiagą. Tačiau atsiliepė J. Purickio 
žmona Elena. Ji pranešė, kad daktaro širdis nustojo plakusi spalio 25 d., 4 valandą nak- 
tiesė“, 


ja Lietuvos aidas. 1934 04 24. P. 1; Trimitas. 1934. Nr. 17. P. 326-328. 
D-ro Purickio paskaita. - Lietuva. 1925 10 15: P. 5; Dr. J. Purickis apie spaudos reikšmę. Vakarykš- 
čia paskaita per radio. - Lietuvos aidas. 1932 || 29. P. 2. 
Y. Uždavinys. Paskutinis pasikalbėjimas su a. a. dr. J. Purickiu. - Mūsų Vilnius. 1934. Nr. 21. 
P. 341-342, 

Mirtis buvo visiems netikėta. Emilija Mykolaitienė 1934 m. lapkričio 11 d. laiške į 
Panevėžį Salomėjai Nėriai rašė: „„Matai, ir mes išgyvenome liūdnų valandų taip nelauk- 
tai ir netikėtai sužinoję apie šeimininko mirtį. Argi žmogus nepanašus į rudens lapus, 
kurs kartą nukritęs, daugiau nesužaliuos. Mes jau apsipratome su ta mirtim, bet p. Puric- 
kienė tai dabar kaip šmėkla vaikšto. Nežinau, kodėl mane ši mirtis taip skaudžiai sukrėtė: 
ar kad arti mirtis buvo atėjusi, ar gal tos aplinkybės tokios neįprastos, graudingos.'**! 

“TAB Ti a Netikėta buvo J. Puric- 
. Š kio mirtis ir dėl to, kad jis 
teturėjo 51 metus, kad nie- 
kada niekam nesiskundė 
2 savo sveikata. Jį visi matė 
" ramų, tvirtą, gerai nusitei- 
2 kusį, vis besidarbuojantį, ne- 
42 nuilstantį, tenkinantį visų 
d prašymus. Tačiau, kaip ne- 
krologe pažymėjo M. Bir- 
žiška: „užmiršdavome, kad 
ir jis turėjo savus rūpesčius, 
savus skausmus, savas kan- 
čias... 1r daug jautusi, daug 
Dr. Juozas Purickis karste. 1934 10 27 kentusi ir vargusi širdis su- 

stojo.'“*? 
Oto lemtingo spalio dienos J. Purickio gyvenime buvo didelės įtampos metas. Spalio 
12 d. jis pirmininkavo Ekonominių studijų draugijos pasikalbėjimui, kuriame buvo 
aptariamos žemės ūkio produktų eksporto perspektyvos. Spalio 14-15 d. vyko IX Vilniui 
vaduoti sąjungos atstovų suvažiavimas. Jo darbe J. Purickis aktyviai dalyvavo, nes buvo 
kartu su M. Biržiška, F. Kemėšiumi, Marcele Kubiliūte ir V. Uždaviniu centro komiteto 
narys. Suvažiavimas ir vėl į jį išrinko. Skaitė įdomų pranešimą apie Vilniui vaduoti sąjun- 
gos būsimos veiklos gaires. Plačiai išnagrinėjo tuos kelius, kuriais iki tol sąjunga ėjo, ir 
numatė naujus. Pabrėžė, kad Vilniaus vadavimo klausimai yra svarbūs visai tautai ir jų 
negalima užmiršti, bet reikia atsižvelgti ir į laiko korektyvas. Dalyvavo suvažiavimo or- 
ganizaciniame darbe. Šiam suvažiavimui pasibaigus, netrukus (spalio 21 d.) Kaune vy- 
ko Lietuvos rašytojų sąjungos susirinkimas. Jame J. Purickis atstovavo Lietuvos žur- 
nalistų sąjungai, sveikino jos vardu susirinkusiuosius“?. Tuo pat metu mirė arkivysku- 
pas Jurgis Matulevičius-Matulaitis. Spalio 24 d. vakare jo karstas iš Kauno buvo 
išlydėtas į Marijampolę. J. Purickis dalyvavo iškilmingame arkivyskupo palydėjime. 
Be to, parašė vedamąjį į spalio 25 d. „Lietuvos aido" numerį apie iškilmes Kaune. Auk- 
lėjimo klausimais vedamasis spalio 25 d. pasirodė „Mūsų rytojuje“. Be to, tuo metu 
kiekviename „„Trimito“ numeryje buvo publikuojami J. Purickio atsiminimai „Iš Vilniaus 
pagrobimo laikų"; paskutinis jų pluoštas pasirodė jau po autoriaus mirties. Spalio mėne- 

sį turėjo įvykti Estijos žurnalistų sąjungos spaudos iškilmės. Į tą šventę kviestas ir Lietu- 
vos žurnalistų sąjungos pirmininkas, bet J. Purickis atsisakė teigdamas, kad užvakar 
turėjęs širdies priepuolį“*. Taigi tik paskutinę dieną prieš mirtį J. Purickis pasiskundė 
sveikata, bet niekas tam jo padejavimui pernelyg neskyrė dėmesio, toliau reikalaudami 
tik straipsnių, tarptautinės politikos apžvalgų, atsiminimų tęsinių... 

Mirusiuosius lietuviai moka gerbti. Jau nuo pirmųjų gyventojų atsikraustymo į šį Šiau- 
rės Europos regioną archeologai randa turtingai palaidotų mūsų protėvių kapų. Iš- 
kilmingai laidojo Lietuvos žurnalistų sąjunga ir savo vadovą. Vilniui vaduoti sąjunga ir 
laikraštininkai paskelbė 7 dienų gedulą. Jo metu prašyta atsisakyti pramoginių ir linksmo 
pobūdžio renginių. Dailininkas Petras Rimša išliejo pomirtinę velionio kaukę. Jo vardui 
įamžinti nutarta statomus Giruliuose žurnalistų poilsio namus pavadinti J. Purickio var- 
du. Vilniui vaduoti sąjunga nutarė išleisti savo vicepirmininko darbų bibliografiją ir jo 
straipsnių apie Vilnių rinkinį. Žurnalistų sąjunga įsipareigojo surengti iškilmingas laido- 
tuves savo lėšomis. Sudaryta laidotuvių komisija. Į ją įėjo L. Gira, V. Daumantas, inž. 
Zenonas Bačelis, Vytautas Mačys, A. Bružas, Jonas Kalnėnas, Aug. Gricius ir pir- 
mininku paskirtas J. Paleckis“. Buvusį Steigiamojo Seimo Krikščionių demokratų frak- 
cijos narį bei Lietuvos vyriausybės užsienio reikalų ministrą atsisakė laidoti tik Katali- 
kų bažnyčios dvasininkai. Kai vyrui mirštant nubėgo J. Purickio žmona Elena pašaukti 
prie mirštančiojo kaimyną kunigą Antaną Šmulkštį, tai pastarasis pasakė, kad daktaras 
neatliko viso gyvenimo išpažinties, todėl jis negalįs suteikti jam paskutinio patepimo. O 
be viso to, Katalikų bažnyčios vadovybė neleido J. Purickio palaidoti Kauno katalikų ka- 
pinėse. Lemiamą reikšmę tikriausiai turėjo tai, kad jis metė kunigystę, kad vedė (ir dargi 
ne katalikę), o gal ir tai, kad, atitolęs nuo Krikščionių demokratų partijos, suartėjo su tau- 
tininkais. 

Dr. J. Purickį su bažnytinėmis apeigomis palaidojo (kaip ir daugeliu panašių atvejų, 
net laidojant laisvamanius Nepriklausomybės metais) Lietuvos evangelikų reformatų 
bažnyčios generalinis superintendantas, Vytauto Didžiojo universiteto Bažnyčios isto- 
rijos profesorius Povilas Jakubėnas. Namuose giedojo žmonos pakviestas stačiatikių 
dvasininkas. Tačiau buvo ir tolerantiškų Katalikų bažnyčios tarnų, kurie pagerbė mirusįjį 
namuose ir palydėjo jį į kapines. Tarp jų ir Šv. Kazimiero draugijos knygų leidimui 
pirmininkas kun. Mykolas Vaitkus, dalyvavęs net šermenyse, taip pat kunigas Vladas 
Mironas, kuris kartu su teisingumo ministru S. Šilingu aplankė pašarvotą velionį namuo- 
se-8, 


| NMM B RS. F. 4-197. L. 4. Rankraštis. 

žo “M. Biržiška. Dr. J. Purickiui mirus. - Mūsų Vilnius. 1934. Nr. 21. P. 338. 

2 Metinis rašytojų draugijos susirinkimas. — Lietuvos aidas. 1934 10 22. P. 8. 

„„Ten pat. 1934 10 25. P. 4. 

' „Ten pat. 1934 10 26. P. 4. 

į "Vėlionį pagerbė ministeris S. Šilingas ir kun. V. Mironas. - Ten pat. 1934 10 27. P. 4; E. Mykolaitienės 
1934 11 11 laiškas S. Nėriai. - NMMB RS. F. 4-197. L. 4. Rankraštis. 

Dr. J. Purickio laidotuvės įvyko spalio 27 d., šeštadienį, pusę keturių po pietų. Susirin- 
ko minios žmonių, Vilniui vaduoti sąjungos skyrių nariai ne tik iš Kauno, bet ir iš kitų 
vietų, šauliai bei savanoriai, plunksnos broliai žurnalistai, vyriausybės ir Užsienio reikalų 
ministerijos atstovai, akredituotieji Lietuvoje kitų valstybių diplomatai, svečiai žurnalis- 
tai iš Latvijos ir Estijos bei kt. Karstas nuo namų buvo nešamas. Laidotuvių eisena 
nusitęsė nuo Parodos kalno iki Evangelikų reformatų kapinių Vytauto prospekte. Neša- 
ma buvo daugybė ąžuolo lapų ir gyvų gėlių vainikų. Kapinėse, Reformatų koplytėlėje, į 
kurią buvo įneštas karstas, prof. P. Jakubėnas, kelių reformatų kunigų asistuojamas, 
atlaikė pamaldas ir pasakė pamokslą, iškeldamas velionio nuopelnus lietuvių tautai. Lie- 
tuvos operos choras padainavo A. Mocarto „Reguiem“. Laidotuvės buvo transliuoja- 
mos per radiją. Iš koplyčios karstą išnešė žurnalistai. Prie kapo kalbą pirmasis vyriausy- 
bės vardu pasakė užsienio reikalų ministras Stasys Lozoraitis, nušviesdamas velionio 
nuopelnus Lietuvos užsienio politikai sunkiu Lietuvai metu, jo įvairiapusę veiklą Užsie- 
nio reikalų ministerijoje, J. Purickio pozityvizmą žurnalistikoje, jo asmenį. Po jo Vilniui 
vaduoti sąjungos vardu kalbėjo prof. M. Biržiška. Vėliau dar 20 žmonių - žurnalistų, 
diplomatų, lietuvių ir užsieniečių. Iš jų reikia paminėti Estijos atstovą Lietuvai J. Lepiką, 
žurnalistų sąjungos vicepirmininką V. Kemežį, Šaulių sąjungos ir „Trimito“ redaktorių 
J. Kalnėną, Klaipėdos žurnalistų atstovą dr. Albertą Gerutį. „Lietuvos aido" - Aug. Gri- 
cių, „Mūsų rytojaus" — A. Bružą, Ekonominių studijų draugijos atstovą dr. S. Kuzminską, 
Rašytojų sąjungos — L. Girą, tautininkų laikraštininkų - I. Šeinių. Ukrainiečių vardu kal- 
bėjo J. Bartavičius, gudų - inž. K. Duž-Dušauskas. Paskutinis artimųjų ir draugų var- 
du žodį tarė V. Daumantas. Visų neišvardysi. Pabaigoje Henrikas Kačinskas padekla- 
mavo P. Babicko eilėraštį „Išeinančiajam“, skirtą J. Purickiui*". Šaulių sąjungos garbės 
kuopa tris kartus saliutavo šūviais. Ant karsto buvo padėta šauliška velionio kepurė ir 
durklas. 

Visi be išimties Lietuvos laikraščiai ir žurnalai 1934 m. spalio-lapkričio mėn. minė- 
jo savo sąjungos ar valdybos pirmininką, spausdindami išsamesnius straipsnius ar tik 
nedidelius nekrologus. J. Purickis buvo vadinamas Lietuvos žurnalistų tėvu. Iškeliami 
jo nuopelnai tarptautiniam žurnalistų bendradarbiavimui stiprinti. Nušviečiama veikla 
Šveicarijoje Pirmojo pasaulinio karo metais. Vadovavimas Užsienio reikalų ministerijai. 
Pateikiami jo biografijos faktai. Pasirodė net J. Purickiui skirtos poezijos. „Mūsų Vilniu- 
je" (Nr. 21) Depčio slapyvardžiu paskelbtame eilėraštyje akcentuojama didelė netektis 
jam mirus ir pasižadama jo darbus tęsti. Eilėraštis poetiniu požiūriu silpnas. Kur kas 
sodresnį parašė Petras Babickas, pavadindamas jį „Išeinančiajam“. Jis buvo paskelbtas 
„Trimite“ (1934 Nr. 44). Pacituosiu ketvirtą ir penktą posmelį: 


Lapai krinta takuos, aukso lapai visur, 
Minam juos, juk tai — rudenio veidas... 
Bet kodėl be šalnos, be aštriųjų speigų 
Tykiai, tyliai tu žemę apleidai. 

Išėjai taip staiga, kaip keleivis kuklus, 

Kaip keleivis — iš namo nemielo... 

Kas pakeis Tave mums, minties šuolius eiklius. 
Tavo jautrią ir kentusią sielą. 


1934 m. lapkričio 25 d., praėjus mėnesiui po J. Purickio mirties, jo atminimas buvo 
pagerbtas. Lietuvos žurnalistų sąjunga surengė minėjimą. Jo kapą aplankė daug žurna- 
listų ir visuomenės veikėjų. Vakare Karininkų ramovėje taip pat įvyko minėjimas. Vėl 
kalbėjo kolegos žurnalistai, politikai ir bičiuliai. Radiofono orkestras, vadovaujamas Juo- 
zo Karoso, pagrojo Azos mirtį, pianistė Nadežda Dukstulskaitė paskambino solo J. Karo- 
so „Liūdesį“ ir M. K. Čiurlionio „Noktiurną". Užbaigė minėjimą, kaip ir jį atidarė, Radio- 
fono orkestras?“ 

Kiekvienų metų spalio mėnesį iki pat 1939 m. dr. J. Purickio mirties metinės būdavo 
paminimos žurnalistų ir jo bičiulių. Jie aplankydavo Evangelikų reformatų kapines ir pa- 
dėdavo gėlių ant jo kapo. Retsykiais prisimindavo spaudoje, Žurnalistų sąjungos susi- 
rinkimuose. Be to, įdomu pažymėti ir tai, kad nuo 1936 m. imtos laikyti Šv. Mišios. Pir- 
masis tais metais studentų bažnyčioje gedulingas pamaldas, diplomatiškai pavadinda- 
mas „Už mirusius Purickių šeimos narius“, atlaikė universiteto rektorius prof. kun. Bla- 
žiejus Čėsnys. Atsilankė velionio našlė Elena, žurnalistai, visuomenės veikėjai ir kiti 
J. Purickio gerbėjai. Per mišias giedojo Kipras Petrauskas ir operos choras*?. Pamaldo- 
mis studentų bažnyčioje dr. J. Purickio mirties metinių paminėjimas prasidėdavo ir vė- 
lesniais metais. 

Tačiau J. Purickio atminimas ganėtinai greitai išblėso. Lietuvą užgriuvo okupacijos ir 
ši iškili asmenybė buvo primiršta, kaip neįgyvendinti liko ir duotieji jo atminimo įamžini- 
mui pažadai. Žmona Elena 1938 m. išvažiavo gydytis į Prancūziją ir į Lietuvą nebegrį- 
žo. Namą prižiūrėjo A. Bružo žmona, ji reguliariai J. Purickio žmonai persiųsdavo pi- 
nigus į Prancūzijos pietus. Ji taip gynė Purickių nuosavybę, kad net sovietinei nacio- 
nalizavimo komisijai 1940 m. rudenį neperdavė namo plano ir kitų dokumentų“. Vokie- 
tijai užpuolus Prancūziją E. Purickienės ryšiai su Lietuva nutrūko ir tolesnis jos likimas 
nežinomas. Paskutinis jos atvirlaiškis iš Monako rašytas L. Girai ir jo žmonai į Kauną, 
kaip matyti iš pašto ženklo spaudo, datuotas 1939 m. rugpjūčio 20 ar 23 d. Tekstas ja- 
me - tik vienas pieštuku rašytas sakinys rusų kalba: „Esli dumaju a vas zdies, značit 
dumaju mnogo." [Jeigu galvoju apie jus čia, vadinasi, galvoju daug. ]*! 

Vaikų J. Purickis, kaip ir kiti keturi jo broliai, neturėjo. Draugai, kolegos ir bičiuliai 
Antrojo pasaulinio karo audrų buvo išblaškyti po visą pasaulį. Ir tiek ši iškili asmeny- 


„Lietuvos aidas. 1934 10 29. P. 4. 

„„Purickio mirties paminėjimas Karininkų Ramovėje. - Ten pat. 1934 11 26. P. 10. 

i“ Gražiai pagerbtas Purickių šeimos mirusiųjų atminimas. — Ten pat. 1936 10 24. P. I 
NMMB RS. F. UB. 12--16-782; Kauno apygardos archyvas. F. 1-293. Ap. I. B. 222. 
LTIB rankraštynas. F. 13-3592. L n. n. 

bė išdilo iš istorinės Lietuvos atminties, kad sovietmečiu, perkeliant iš Vytauto prospek- 
to į Petrašiūnus palaikus, nebeliko net jo kapo žymės. O ant jo namo Kaune puikuojasi 
vien atminimo lentos jame gyvenusiems įžymiems nuomininkams: rašytojai Unei Ba- 
bickaitei-Graičiūnienei, istorikui Ignui Skrupskeliui ir lietuvių literatūros klasikui Vincui 
Mykolaičiui-Putinui. Lietuvos užsienio reikalų ministrui, ilgamečiam diplomatui, atkak- 
liai gynusiam atgimusios Lietuvos valstybingumą ir nepriklausomybę, įžymiam žurnalis- 
tui ir ištisos lietuvių žurnalistų kartos auklėtojui, vienam iš pirmųjų istorijos daktarų, 
reikšmingam nepriklausomos Lietuvos visuomenės veikėjui dr. Juozui Purickiui ant jo 
namo sienos jokio ženklo nėra. Ir kaip neprisiminti dr. J. Purickio dar 1924 m. pasakytų 
žodžių, kad „Istorijos teismas eina labai pamažu"“?. Laikas jį paskubinti. 


“ Ginčas dėl kaltės už didžiojo karo sukėlimą. — Lietuva. 1924 08 05. Nr. 174. P. 1-2. 

MOKSLINIS DAKTARO 
JUOZO PURICKIO PALIKIMAS 


ISTORINIAI TYRINĖJIMAI 


Daktaro disertacija. Peterburgo dvasinėje akademijoje rašyto diplominio J. Purickio 
darbo rasti nepavyko. Apie jo tematiką galima tik spėlioti. Matyt, ji buvo susijusi su ta 
pat problema kaip ir jo daktaro disertacija, nes grįžęs iš Peterburgo į Kauną jaunasis 
mokslininkas netrukus pradėjo tomis temomis spausdinti straipsnius „Draugijoje“, o nu- 
vykęs į Šveicariją labai sparčiai parašė daktaro disertaciją ir ją apgynė. Todėl galima 
daryti prielaidą, kad jau studijuodamas Peterburge J. Purickis ėmė domėtis protestan- 
tizmo Lietuvoje istorija. 

J. Purickio daktaro disertacija buvo skirta protestantizmo žlugimo Lietuvoje priežas- 
tims išaiškinti (XVI a. pab.-XVII a. pr.). 1919 m. disertacija buvo išleista Freiburge vo- 
kiečių kalba kiek sutrumpintu pavadinimu!. Ši knyga bei spaudoje paskelbti straipsniai 
atskleidžia daktaro disertacijos turinį. 

Iš įvado matyti, kad autorius daktaro disertacijoje pamėgino išanalizuoti tris klausimus 
— aptarti politinį, socialinį, tikybinį ir dorinį Lietuvos gyvenimą XVI a.; nušviesti reforma- 
cijos raidą Lietuvoje; atskleisti reformacijos žlugimo priežastis. 

Taigi J. Purickis savo disertaciją pradėjo nuo politinės, socialinės padėties įvertini- 
mo, nuo to meto tikybos ir moralės Lietuvoje apžvalgos. Teisingiau — nuo priežasčių, 
kurios sudarė sąlygas sklisti naujai religijai ir pasaulėžiūrai XVI a. pirmojoje pusėje. Jo 
interpretacijos buvo naujos to meto lietuvių istoriografijai, todėl šį klausimą aptarsime 
kiek plačiau. 

J. Purickio nuomone, po krikšto Lietuvoje plito lenkų kultūra, jų papročiai ir tradici- 
Jos, prasidėjo didikų ir kunigų lenkėjimo procesas, kurį nulėmė valstybės sandara bei 
santvarka, politiniai santykiai Lenkijos ir Lietuvos valstybėje. 

Aptardamas Lietuvos Didžiosios Kunigaikštystės politinę santvarką, jis pabrėžė, kad 
didžiųjų kunigaikščių Gedimino, Algirdo, Vytauto valdymas prilygo absoliutinei valdymo 
sistemai. Didžiojo kunigaikščio rūmų valdiniai, karvedžiai, vyskupai ir daliniai kunigaikš- 


"Protestantizmo Lietuvoje žlugimo priežastys. (XVI šimtm. pabaiga ir XVII pradžia. Freiburgas. 
1915 m.; Puryckis J. Die Glaubenspaltung in Litauen im XVI. Jahrhundert bis zur Ankunft der Jesuiten im 
Jahre 1569. Freiburg. 1919. 

čiai sudarė Lietuvos tarybą, o bajorai iki Žygimanto Senojo valdymo didesnės politinės 
įtakos valstybėje neturėjo. Jų galia ypač sustiprėjo Žygimanto Augusto valdymo metais. 

Jaunas daktaras, savo disertacijoje aprašydamas administracinį krašto padalijimą, 
iškėlė kariuomenės vadų reikšmę valstybėje, nurodė, kad jie ne tik vadovavo armijai, 
bet ir tvarkė kariuomenės bei krašto administravimą. Jie prižiūrėjo seniūnų ir nuominin- 
kų veiklą, dalijo žemes, stebėjo mokesčių rinkimą ir kt. Karo vadai buvo teisėjai, jie 
svarstė visas su kariniais dalykais susijusias bylas, išskyrus dvasininkų. Jų iš tarnybos 
negalėjo pašalinti net didysis kunigaikštis, jie buvo labai turtingi ir dėl to turėjo valstybė- 
je nemažą įtaką. 

Greta to daktaro disertacijoje J. Purickis apžvelgė didžiojo kunigaikščio žemių vietinin- 
kų ir nuomininkų administraciją, Žemaitijos seniūnijos sutvarkymą, tijūnų pareigas ir įro- 
dė tų valstybės valdininkų galią. 

Plačiai savo disertacijoje J. Purickis aptarė XVI a. Lietuvos politinę struktūrą, atskleis- 
damas valdančiosios pasaulietinės visuomenės — kunigaikščių, bajorų, karo vadų įta- 
ką valstybėje ir santykius su kylančia nauja politine jėga - katalikų dvasininkija. Svarbiau- 
sia šio įvadinio skyriaus išvada ta, kad Lietuvoje, kaip ir kitose šalyse, protestantizmo 
plitimo priežastys buvo politinės. 

Kritiškai J. Purickis įvertino dvasinę Katalikų bažnyčios įtaką ir valdžią valstybėje. 
Vyskupus rinkdavosi didysis kunigaikštis, o Popiežius tik tvirtindavo kandidatus. Vilniaus, 
Kijevo, Lucko ir Medininkų vyskupai dažniausiai būdavo kilę iš nobilių. Jie Lenkijos 
senate sėdėdavo iš abiejų karaliaus pusių. Jiems pavesdavo svarbias pareigas valstybė- 
je. Jie tapdavo artimais valdovo patarėjais. Be to, spręsdavo ir dvasininkų, kitatikių, jų 
mokymo, nusižengimų katalikų tikėjimui, neteisėtų vaikų, bažnytinių turtų ir kitas pana- 
šias bylas. Bažnyčių ir atskirų dvasininkų turtas prašokdavo ne vieno didžiūno turtą. Kiek- 
vienas vyskupas gaudavo iki 5 000 auksinų metinių įplaukų, o pagal 1648 m. inventorių 
Vilniaus vyskupas turėjo net 40 000 auksinų metinių pajamų, Žemaičių - 24 000". 

Užsiėmę administracinėmis pareigomis, politika, vyskupai nebegalėdavo atlikti sa- 
vo ganytojiškų prievolių ir jas nustumdavo į antrą planą. Vyskupijos valdymą palikę 
kapituloms, patys vyskupai „tai karaliaus rūmuose, tai senate, seimuose ar visokiose pa- 
siuntinybėse laiką leisdavo."* Tam teiginiui paryškinti autorius pateikė daug iš įvairių 
šaltinių surinktų dvasininkų ydas išryškinančių konkrečių faktų, susijusių su celibatu, 
kunigų gyvenimu bei dora, nesirūpinimu bažnytinėmis pareigomis, tikinčiaisiais. Juodo- 
mis spalvomis nušvietė ne tik kunigų, vyskupų, bet net Popiežiaus nuncijų veiklą Lietu- 
voje: „Buvo tai žmonės ne tiek blogų norų, kiek silpnavaliai, silpnadoriai; pakliuvę gi 
sugedusion sferon, anksčiau minėtosna aplinkybėsna, jie negalėdavo atsispirti blogai 
įtekmei."* Ir tokie žmonės stojo į kovą su protestantizmu. Suūžus reformacijos audrai 
jie nebuvo pajėgūs jai atsispirti. 

Kritiškai J. Purickis įvertino taip pat kapitulų veiklą teigdamas, kad jos, būdamos 
turtingos ir įtakingos, kartais net neįsileisdavo nepatinkančio vyskupo. Štai, pavyzdžiui, 
Vilniaus vyskupas Jonas, tapęs vyskupu vos 21 metų, net savo tėvo kunigaikščio Žy- 

gimanto Senojo remiamas neįgijo autoriteto ir nebuvo įtakingas vyskupijoje. Kapitu- 
los narių dora taip pat buvo neaukšta, tvyrojo neapykanta, intrigos, vaidai, vyko bylos dėl 
turto. Kanauninkai girtuokliavo ir buvo žemos moralės. Tačiau kapitulos dirbo dau- 
giau už vyskupus. 

Gerai gyveno ir parapijų klebonai. Jie taip pat buvo turtingi. Kiek blogesnė buvo 
parapijų vikarų padėtis. Jie, smulkių bajorų ir valstiečių vaikai, buvo palikti klebonų 
išnaudojimui ir savivalei. Menkai išsilavinę, nedaug tesimokę, tamsūs, silpnos kaip ir jų 
klebonai doros, nesilaiką celibato ir prasigėrę, godūs iki kaimynų apiplėšimų, jie buvo 
pagrindiniai valstiečių ir miestiečių tikėjimo ugdytojai. 

Tokiomis aplinkybėmis ne geresnė buvo ir pasauliečių gyventojų moralė. Didikai ir 
bajorai, įgiję politinę, karinę ir ekonominę galią valstybėje, nepasižymėjo dora ir dievo- 
tumu. Jie siekė prabangos. Lengvo ir tingaus gyvenimo. Tai lydėjo dvasios skurdas, go- 
dumas, ištvirkimas ir kiti blogi įpročiai. Miestiečiai, kurių dauguma buvo vokiečiai, taip 
pat kaip išmanydami mėgavosi žemiškuoju gyvenimu. 

Valstiečių luomą J. Purickis prilygino vergams. Jis teigė, kad, atlikdami visus darbus 
sau ir ponui, gyvendami tarp miškų ir laukų, buvo melancholiški, ramūs, stoiški, ištver- 
mingi ir kantrūs. Liaudis liko ištikima savo tautybei, buvo nei stabmeldiška, nei krikš- 
čioniška, nes krikšto ir krikščionybės nesuprato, garbino tai, ką gerbė jų protėviai. 
Daugumas kunigų buvo atėjūnai lenkai, nemokantys lietuviškai, dirbantys atmestinai. 
Be to, parapijų tinklas XVI a. Lietuvoje buvo retas ir katalikų kunigų nedaug. Greta to 
bajorai ir dvasininkai spaudė savo valstiečius, juos išnaudojo ir tuo atstūmė nuo kata- 
likybės. 

Įdomu pažymėti tai, kad, vėlesniuose skyriuose primindamas protestantizmo plitimo 
sąlygas Lietuvoje, J. Purickis atmetė Čekijos husitų įtaką reformacijos idėjų stiprėjimui 
Lietuvoje“. Jis dėmesį sutelkė į vidines reformacijos plitimo priežastis, svarbiausią kon- 
fliktą įžvelgdamas bajorų ir dvasininkų luomų prieštaravimuose. 

Apibendrindamas pateiktus faktus disertacijoje J. Purickis pateikė išvadą, kad poli- 
tikai, ekonomikai ir tikybai esant glaudžiai tarp savęs susijusioms, katalikybei dar Lietu- 
voje ne itin giliai įleidus šaknis, kai ją užklupo iš Vakarų Europos atėjusi reformacija, dir- 
Va protestantizmui plisti XVI a. buvo parengta. 

Daktaro disertacijoje J. Purickis nurodė ir konkrečius protestantizmo nešėjus į Lie- 
tuvą. Pasak jo, protestantizmą į Lietuvą Žygimanto Senojo valdymo (1507-1548 m.) 
laikotarpiu atnešė ponų ir bajorų jaunimas, kuris mokėsi užsienio universitetuose, ir jų 
tėvai, kurie važinėjo į Vakarų Europą, taip pat miestiečiai pirkliai — ir vietiniai, vykstantys 


“Ten pat; J. Purickis. Protestantizmo prasiplatinimas Lietuvoje kun. Zigmanto II (I) (1507-1548) 
laikais ir kai kurios to prasiplatinimo priežastys? — Draugija T. XXII. 1914. Nr. 87. P. 246-265. 
, Ten pat. 
Juozas Purickis. Protestantizmo Lietuvoje žlugimo priežastys (XVI šimtm. pabaiga ir XVII pradžia). 
“ Draugija. T. XX. 1913. Nr. 77. P. 19-51. 
"J. Purickis. Protestantizmo prasiplatinimas Lietuvoje... - Draugija. T. XXII. P. 264-265. 

pirkti ir parduoti į Prūsiją, ir svetimšaliai, gabenantys Vokietijos amatininkų prekes į 
Lietuvą. Nepraėjo nė 10 metų, kai buvo paskelbtas Martyno Liuterio mokslas, o naujos 
1dėjos jau veržėsi į Lietuvą. 

Protestantizmo Lietuvoje pradininkais J. Purickis laiko Joną Tartilavičių Batakietį ir 
Abraomą Kulvietį. Pagrindiniai reformacijos plitimo į Lietuvą židiniai buvo kaimynystė- 
je - tai Prūsija ir Livonija. Jis iškelia Prūsijos kunigaikščio Albrechto vaidmenį, trau- 
kiant iš Lietuvos jaunimą mokytis į Karaliaučiaus universitetą ir grąžinant jį, baigusį 
mokslus, į Lietuvą. Tuo tarpu Vilniaus vyskupas Jonas buvo nepajėgus kovoti su naujo- 
mis pažiūromis. 

Disertacijoje J. Purickis akcentavo ir tai, kad protestantizmui dirvą išpureno hu- 
manizmas, tuo sustiprindamas pasaulėžiūrą ir padarydamas naująjį tikėjimą bei naujas 
idėjas patrauklesnius. 

Naujuoju mokymu Lietuvos didikai ir bajorai susižavėjo, nes, kaip teigia J. Pu- 
rickis, reformacija silpnino Katalikų bažnyčios įtaką valstybėje, stojo prieš didelius Kata- 
likų bažnyčios turtus, privilegijas, autoritetą ir valdžią. Visa tai naujieji ideologai reika- 
lavo perduoti pasaulietinėms institucijoms, valdančiajam bajorų elitui. 

Protestantizmas Lietuvoje paplito staiga, lengvai, bet nesugebėjo įsišaknyti, sustiprėti. 
Naujasis mokslas greit sudygo, išvešėjo, bet giliau šaknų neįleido ir todėl gan greitai su- 
vyto, išdžiūvo ir sunyko. Netapęs kuo nors rimtesniu nei bajorų mada, Lietuvoje jis iš- 
silaikė vos 20-40 metų. Toks paviršutiniškumas ir buvo pagrindinė reformacijos žlugimo 
priežastis. Protestantizmo pabaiga Lietuvoje J. Purickis laikė 1569 m., kai į Lietuvą at- 
vyko Jėzuitų ordino atstovai. 

Kitomis reformacijos žlugimo priežastimis J. Purickis nurodė šios pasaulėžiūros ir 
tikėjimo greitą išsiskaidymą į mažesnes sroves, ypač arijonų atsiradimą, nes pastarieji 
ilgainiui įgijo nemažą įtaką Lenkijoje ir Lietuvoje. Be to, jis didelę reikšmę skyrė Vil- 
niaus vyskupo Povilo Alšėniškio veiklai prieš protestantizmą aiškindamas, kad šis kar- 
du ir jėga ėmėsi jį naikinti. Šalinti tas priežastis, kurios leido reformacijai atsirasti Lietu- 
voje. Stiprinti Katalikų bažnyčios įtaką, pradedant sustiprintu dvasininkijos auklėjimu ir 
mokymu, naujų parapijų kūrimu ir senų parapijų atkūrimu. Ir greta to plačiai naudojant 
fizinį susidorojimą su kitatikiais. 

Šios jauno daktaro mintys XX a. pradžios lietuvių istoriografijoje buvo palyginti nau- 
jos ir įdomios. Apskritai jo darbas buvo pirmas didesnis veikalas, paskelbtas lietuvių kal- 
ba apie protestantizmą Lietuvoje, ir todėl sulaukė nemaža dėmesio. Po jo rašiusieji ka- 
talikiškos srovės lietuvių istorikai (veikiami katalikiškos pasaulėžiūros ir neoromantiz- 
mo) Antanas Alekna, Simas Sužiedėlis, Zenonas Ivinskis daugelį J. Purickio diserta- 
cijoje pateiktų išvadų kritikavo. Jie nepritarė jo teiginiams, jog vyskupai buvo netinka- 
mi užimti savo pareigas, jog ir kitų Katalikų bažnyčios institucijų veikla XVI a. buvo blo- 
ga. Atmetė J. Purickio išvadą, kad bajorija siekė užgrobti Bažnyčios turtus ir pan. Ra- 
šė, kad J. Purickio iškeltos protestantizmo įsigalėjimo Lietuvoje priežastys greičiau būdin- 
gesnės to meto Lenkijai, o ne Lietuvai. Jau tuo metu, kai disertacija buvo rašoma, su 

tam tikrais J. Purickio teiginiais polemizavo A. Jakštas-Dambrauskas. Jiedu nesutarė 
dėl vysk. Merkelio Giedraičio veiklos skiepijant Lietuvoje protestantizmą ir kitų daly- 
kų“. Taigi ne vienas J. Purickio amžininkas nepritarė tam tikroms daktaro disertacijos iš- 
vadoms, jas kritikavo. 

Pats J. Purickis savo nuostatoms liko ištikimas. Tai atskleidžia jo susirašinėjimas su 
J. Tumu-Vaižgantu dėl Kazimiero Prapuolenio knygos „Lenkų apaštalai Lietuvoje" verti- 
nimo. J. Purickis ir 1918 m. teigė, jog: ,„Tyrinėdamas istoriją, aš suradau, kad Bažnyčia, 
arba geriau sakant, Jos vadai šiuo atžvilgiu yra mūsų tautai dideliai nusikaltusi, reikia 
rūpintis tą kaltę atlyginti. Bet ne tik praeityje - štai dar ir šiandien didelė kunigų daugu- 
ma Viln. vyskupijoj varo per bažnyčią ištautinimo darbą (Tamsta tai žinai geriau už ma- 
ne). Reikia tą niekšišką darbą sustabdyti ir dargi praeities klaidas atlyginti '7 

Reikia pabrėžti ir tai, kad vėlesni tyrinėtojai, 0 ypač sovietiniai autoriai Al- 
fredas Bumblauskas, Juozas Jurginis ir kiti nemažai J. Purickio pateiktų apibendrinimų 
ir konkrečių faktų perkėlė į savo veikalus, rašydami apie reformacijos plitimą Lietu- 
voje. Naudojosi jo išvadomis ir tie Lietuvoje bei emigracijoje gyvenę istorikai, kurie J. Pu- 
rickį kritikavo. 

Sakyčiau, objektyviausiai J. Purickio daktaro disertaciją ir skelbtus ta tematika 
straipsnius įvertino Ingė Lukšaitė savo tyrinėjimuose. Ji pažymėjo, kad: „Tai buvo pir- 
mas lietuvių istoriografijoje profesionalus veikalas, kuriame specialiai nagrinėjama refor- 
macijos istorija Lietuvoje pasitelkiant šaltinius ir kitų tautų istoriografijos pasiekimus šio- 
je srityje." 

1. Lukšaitė labai teigiamai atsiliepė apie J. Purickio pateiktą reformacijos Lietuvo- 
Je periodizaciją. Jis savo veikale išskyrė šiuos protestantizmo raidos etapus: 1. Paren- 
giamąjį laikotarpį iki 1548 m.; 2. Aukščiausio reformacijos pakilimo — 1548-1565 m. lai- 
kotarpis; 3. Skaidymosi ir žlugimo — dešimtmetis po 1565 m. I. Lukšaitė nesutiko tik 
su J. Purickio išvadomis dėl reformacinio judėjimo pabaigos, kurią jis siejo su Jėzuitų 
ordino atvykimu į Lietuvą. Istorikės nuomone, J. Purickis neįžiūrėjo reformacijos sąjū- 
džio XVII a. ir todėl bent 80 metų sutrumpino šį procesą. Šis faktas savo ruožtu nelei- 
do iki galo suvokti reformacijos kilimo ir pralaimėjimo priežasčių. I. Lukšaitė teigia- 
mai vertina J. Purickio pastangas reformacijos sąjūdį susieti su visuomeniniais ir politi- 
niais įvykiais, su socialine visuomenės struktūra. Ir reikia pažymėti, kad šios pastangos 
tuo metu naujai skambėjo lietuvių (ir ne tik) istoriografijoje. Jos, išplėtotos J. Jurginio, 
A. Bumblausko, I. Lukšaitės, perėjo į Lietuvos istorijos kursus ir mokyklinius vadovė- 
lius, 


“Simas Sužiedėlis. Reformacijos sąjūdis Lietuvoje. - Krikščionybė Lietuvoje. Praeitis. Dabartis. Ateitis. 

K. 1938; Jo. Reformacijos nuoslūgis ir katalikų reakcija. - Ten pat. A. Alekna. Žemaičių vyskupas Motie- 

jus Valančius. K. 1923; Jo. Lietuvos istorija. K. 1924; Z. Ivinskis. Lietuvos prekyba su Prūsais. K. 1934. 

„1. Purickio laiškas kun. J. Tumui. - Lietuvos ypatingasis archyvas. F. 3377. Ap. 58. B. 188. L. 34. 

I. Lukšaitė. Reformacijos kilimo ir pralaimėjimo priežasčių aiškinimas lietuvių buržuazinėje ir 

Smigrantinėje istoriografijoje. - Buržuazinių koncepcijų Lietuvos istorijos klausimais kritika. V. 1987. P. 
28-30), 

J. Purickio daktaro disertacija įdomi ir nauja dar ir tuo požiūriu, kad jis pirmasis 
ėmė analizuoti tik etnografinę Lietuvą — Vilniaus ir Žemaičių vyskupystes, o tai iki jo 
istorikų nebuvo praktikuojama. Savo veikale jis kalba tik apie lietuvius ir Lietuvą siaurą- 
ja to žodžio prasme. Šių dienų terminologija sakytume, kad jo disertacijos rėmus geopoli- 
tiniu požiūriu griežtai ribojo tuometinis tautos teritorijos suvokimas. 

Peržvelgus J. Purickio daktaro disertacijos turinį ir jo pateiktas išvadas, reikia pami- 
nėti dar porą dalykų — tai istorinio fakto vertinimas, pagarba istoriniam šaltiniui ir 
ankstesnių laikų autoriams. J. Purickis smulkmeniškai išvardijo visus archyvus, doku- 
mentus, leidinius 1r istorikų darbus, kuriais naudojosi. O naudojosi daugeliu. Dažnai jo 
daktaro disertacijos pagrindu išleistoje knygoje ar „Draugijoje“ paskelbtuose straips- 
niuose nuorodos puslapyje užima daugiau vietos negu pats tekstas. Daktaro sąžiningumą 
šaltinių ir istoriografijos atžvilgiu pažymėjo visi, kurie domėjosi jo tyrinėjimais. Tad nors 
trumpam žvilgterėkime ir mes, kokia istorine medžiaga naudojosi J. Purickis, rašyda- 
mas savo disertaciją, kuriuose archyvuose ir bibliotekose jis dirbo. 

Jis išsamiai peržiūrėjo Kauno kunigų seminarijos archyvą, kuriame buvo saugomi 
Žemaičių vyskupystės dar niekieno tuo metu netyrinėti vyskupų laiškai, įvairūs raštai ir 
užrašai. Naudojosi Vilniaus katalikų dvasinės seminarijos nesutvarkytu ir neištirtu archy- 
vu. Čia jo svarbiausiu šaltiniu tapo surastos Vilniaus vyskupų biografijos nuo vyskupo 
Jono iki Benedikto Voinos. Rado kopijas jų laiškų. Bažnytinių dvarų ir bažnyčių invento- 
rių aprašus, įvairius aktus ir kitus dokumentus. J. Purickis dar iki išvykdamas į Šveica- 
riją peržiūrėjo Vilniaus centrinio archyvo Vilniaus kapitulos fondus, atkreipdamas dėmesį 
į tuos, kurie dar nebuvo sutvarkyti ir paskelbti 30 tomų leidinyje „„Vilenskij archeografičes- 
kij sbornik". Tačiau pačiu Vilniaus kapitulos archyvu pasinaudoti negalėjo, nes negavo 
leidimo iš vietinės caro administracijos, motyvuojant bloga dokumentų būkle ir netvarka 
archyve. Jis peržiūrėjo Vilniaus viešosios bibliotekos Rankraščių skyriaus dokumen- 
tus, čia rado popiežių bules, privilegijas, inventorių aprašus, testamentus ir kitą medžia- 
gą, surinktą caro valdininkų iš bažnyčių ir vienuolynų. 

Rengdamas medžiagą daktaro disertacijai iš protestantizmo istorijos Lietuvoje, J. Pu- 
rickis neaplenkė Vilniaus evangelikų reformatų (kalvinistų) sinodo archyvo. Tačiau čia 
rado vos vieną kitą XVI a. dokumentą, nes per gaisrus ir religinių kovų metu jie buvo 
sunaikinti. Kiek daugiau išliko XVII a. medžiagos. Be to, tie dokumentai imti skelbti 
leidinyje „Monumenta Reformationis Poloniae et Lithuaniae". Jis peržiūrėjo Rumšiškių 
bažnyčios ir kitų parapijų bažnyčių archyvus, čia rado vyskupų laiškų, teismų nutarimų, 
inventorių aprašų. Susipažino su Jiezno parapijos Trakų pavieto dvarininkų Moravskių 
archyvu. Fiksavo įvairius užrašus, net esančius ant sienų, lubų, indų... Žodžiu, kaip 
subrendęs istorikas domėjosi viskuo ir visur, jei tik įtardavo ten slypint istorinį faktą. 

Peterburgo dvasinės akademijos archyve surado jo darbui reikšmingą ir neskelbtą 
rankraštį apie protestantizmo plitimą Lenkijoje ir Lietuvoje, rašytą 1631-1640 m. 

Nesitenkindamas archyvais, J. Purickis daug dėmesio skyrė skelbtiems dokumentų 
rinkiniams, nes XIX a. masiškai imta publikuoti archyvinius šaltinius. Jis pasinaudojo net 

37 įvairių pavadinimų leidiniais, spausdintais Lenkijoje, Rusijoje, Vokietijoje. Peržiūrėjo 
visus tris Lietuvos Statutus, Lenkijos įstatymus, abiejų šalių Konstitucijas, Seimų nutari- 
mus ir kitus juridinius dokumentus. 

J. Purickio daktaro disertacijoje neapeiti ir istorikai, rašę iki jo protestantizmo temomis 
(ir ne tik jomis). Jis visus autorius ir veikalus savo istoriografinėje dalyje lyg ir suskirsto 
į3 grupes - rašiusieji iki XVI a., po reformacijos ir naujaisiais laikais. Disertacijos nuo- 
rodose jis mini Petrą Roizijų, Aleksandrą Gvanjinį, Joną Lasickį, Martyną Kriomerį. 
Petrą Skargą, Andrejų Volaną, Martyną Smigleckį, Albertą Vijūką-Kojelavičių, vokie- 
čių ir lenkų autorius - S. Rostovskį, A. Naramovskį, Ch. G. Friesę ir kt. Neapėjo ir XIX a. 
rusų autorių N. Karejevo, M. Liubavskio, I. Lapo ir daugelio kitų. Plačiausiai pasinaudojo 
stambiausiu iki J. Purickio išleistu apie protestantizmą lenko J. Lukoševičiaus veikalu 
„Dzieje kosciolėw wyznania helweckiego w Litwie. T. 1-2 (išleistas Poznanėje 1842 ir 
1843 m.). Jame ypač daug konkrečios faktinės medžiagos iš kalvinizmo istorijos Lietuvo- 
jės. 

Staigiai ir sėkmingai gavęs mokslų daktaro laipsnį (o tokių Lietuvoje būta nedaug), 
dr. J. Purickis dėl susiklosčiusių geopolitinių gyvenimo aplinkybių netrukus buvo privers- 
tas iš tos srities veiklos pasitraukti. Tiesa, jis, karo metais gyvendamas Šveicarijoje, dar 
parašė 3 knygutes istorine tematika, bet tai jau nebebuvo nuodugnūs istoriniai tyrinėji- 
mai, o greičiau populiarūs istoriniai (beje, naujųjų laikų) dalykėliai, savarankiškai para- 
šyti naudojantis kitais autoriais ir statistika. Skirti dažniausiai ne Lietuvos skaitytojui, bet 
kitų šalių žurnalistams ir politikams. Ir paskelbti ne lietuvių kalba. 

Kiti istoriniai Juozo Purickio darbai. Gyvendamas Šveicarijoje J. Purickis para- 
šė knygutę apie Gardino guberniją. Tuo metu šveicariškis Lietuvių komitetas, propaguo- 
damas Lietuvos nepriklausomybės idėją, daug dėmesio skyrė būsimos valstybės sienų 
klausimui. Gardino gubernija dar buvo susirūpinta ir dėl to, kad jos gyventojų sudėtis 
buvo mišri (lietuviai, lenkai, gudai) ir kad į ją pretendavo tos visos trys nepriklausomy- 
bę kuriančios po Pirmojo pasaulinio karo tautos. Atsirado reikalas tarptautiniu mastu 
ginti lietuvių interesus toje gubernijoje. Taigi J. Purickis parašė knygelę apie Gardino 
guberniją ir Šveicarijoje karo pabaigoje ją išleido prancūzų kalba net 2 kartus, beveik 
nepakeisdamas teksto, tik prie antrosios knygelės prirašydamas dar autoriumi S. Rozen- 
baumą. Be to, paskelbė vokiečių kalba leidžiamame žurnale „Litauen“ didelį straipsnį 
apie Gardino gubernijos gyventojų sudėtį ir jos struktūrą!?. Mažesnius straipsnius ta pat 
tema paskelbė „Pro Lituania“ prancūziškai. 

Knygose ir straipsniuose yra statistikos, paimtos iš rusiškų leidinių ir 1897 m. Rusijos 
gyventojų surašymo. Pateikti duomenys apie tautybes ir tikėjimą bendri visai gubernijai 
ir pagal rajonus. Knygučių gale įklijuotas Lietuvos Didžiosios Kunigaikštystės žemėla- 


„Zi 2 nuorodą. 
J. Purickis. L'Etat lituanien et Ie gouvernement de Gardinas. B. v. 1918; J. Purickis, S. Rozenbaumas. 
Le gouvernement de Grodno (Gardinas). B. v. 1919; Das Gouverment Gardinas (Grodno) von Dr. J. P. 
Litauen. 1918. Nr. 1-6 ir kt. 

pis, kuriame ryškia linija apvedžiotos XX a. pradžios gubernijų ribos, taigi pažymėta ir 
Gardino gubernija. 

Rašydamas knygelę apie Gardino guberniją J. Purickis panaudojo nemažai įvairių 
autorių darbų, pradedant nuo metraščių, Motiejaus Strijkovskio ir kitų senųjų bei naujau- 
sių autorių, pasirėmė ir Šveicarijos lietuvių komiteto veikėjų darbais, tarp jų ir savo pa- 
ties Šveicarijoje išleista knygele apie Lietuvos ekonomiką. 

Knygutėse apie Gardino guberniją pateiktas platus istorinis fonas, kurio tikslas — 
įrodyti istorinę gubernijos lietuviškumo tradiciją. Pradedama nuo to, kad dabartinėje 
Gardino gubernijoje gyveno lietuvių giminė jotvingiai. Nagrinėjama slavų kolonizacija ir 
Jos padariniai. Tačiau daugiausia dėmesio skiriama ekonominei to meto gubernijos būk- 
lei. Jos žemės ūkiui, pramonei, kad tuo sudomintų Vakarų Europos kapitalistus ir poli- 
ūkus, atkreiptų jų dėmesį į Lietuvą. 

Kiek platesnės tematikos yra J. Purickio knygelė „L'ėtat ėconomigue de la 
Lithuanie“, išleista Lozanoje 1919 m. Kaip matyti iš pavadinimo, joje aptariama Lietu- 
vos ekonomikos būklė. Žemės ūkis, auginamos kultūros, eksporto galimybės. Apra- 
šomi amatai ir pramonė, kiti su krašto turtais susiję dalykai. Ji taip pat skirta užsienio 
žurnalistams, politikams ir kapitalistams susipažinti su Lietuva, juos sudominti investici- 
Jomis į krašto ekonomiką ir galimais pirkimais, ypač žemės ūkio produktų bei žaliavų, 
kurių pirmaisiais pokario metais taip trūko didžiosiose valstybėse, atkuriant karo sugriau- 
tą ūkį. 

Gyvendamas Šveicarijoje J. Purickis rašė daug istorinio pobūdžio straipsnelių užsie- 
nio kalbomis apie Lietuvą. Mums jų visų surasti nepavyko. Tos literatūros tikslas buvo 
populiarinti Lietuvą ir lietuvių nepriklausomybės siekį. Paminėti galima, pavyzdžiui, 
straipsnį „Die politischen Wunsche der Litauer"!!. Jame išdėstomi lietuvių siekiai atkur- 
u valstybingumą, kurį dėl didžiųjų kaimyninių valstybių grobikiškos politikos prarado 
XVIII a. pabaigoje. Ši literatūrinė J. Purickio kūryba ne tiek mokslinė, kiek publicistinė, 
o dėl tos aplinkybės plačiau jos neaptarsime ir nevertinsime. 

Dr. J. Purickis nemažai nusipelnė karo metais Šveicarijoje leidžiant Lietuvių komi- 
teto ir Lietuvos Tarybos dokumentus, propaguojančius lietuvių siekį atkurti nepriklau- 
somą valstybę. Dokumentai buvo spausdinami Lozanoje atskirais sąsiuviniais. Jų išleis- 
ta po vieną sąsiuvinį 1917, 1918 ir 1919 m. Iš viso atspausdinti 3 atskiri leidinukai!?. 
Juose - lietuvių tautos siekius išryškinantys dokumentai nuo 1905 m. Didžiojo Vilniaus 
seimo nutarimų iki 1918 m. gruodžio 18 d. protesto Vokietijos vyriausybei dėl vokiečių 
armijos veiksmų Lietuvoje. Leidinukuose atspausdintos M. Yčo, Mikalojaus Januške- 
vičiaus kalbos Rusijos Valstybės Dūmoje. Įvairių JAV lietuvių organizacijų nutarimai, 
kreipimasis į JAV prezidentą ir Vudro Vilsono kalba dėl Lietuvos ir lietuvių. Stokholme 
vykusių lietuvių susitikimų bei konferencijų medžiaga, taip pat Lietuvių ir švedų draugi- 
jos dokumentai. Lietuvių pasitarimų Šveicarijoje nutarimai dėl krašto valstybingumo atkū- 
rimo. Svarbiausieji Lietuvos Tarybos aktai bei dokumentai vokiečių valstybės įstaigoms 
ir kita. Prie tų dokumentų leidinių pateikiamos plačios pratarmės. Pirmosios dvi parašy- 


98 


JUOZAS PURICKIS-VYGANDAS 


tos J. Gabrio, o trečiojo leidinuko pratarmė be autoriaus. Be to, yra straipsnių apie lietu- 
vių politines partijas ir kita tematika. Tačiau jie be autorių parašų, bet J. Purickis, regis, 
ir čia bendradarbiavo. 

Norėčiau atkreipti dėmesį dar į vieną J. Purickio iki jam išvykstant į Šveicariją para- 
šytą ir „Draugijoje“ atspausdintą straipsnį „Lenkų-lietuvių santykių historijos lapelis". 

Šis rašinys susijęs su jo daktaro disertacijos tematika. Jis paremtas nauja lietuvių is- 
toriografijoje archyvine medžiaga. Straipsnyje atpasakojama trumpa Pranciškonų ordi- 
no įsikūrimo Lietuvoje istorija ir ginčai to ordino viduje tarp lenkų ir lietuvių. Įrodinėja- 
ma, kad pranciškonai sukrikščioninant Lietuvą beveik nedalyvavo. Lenkų ir lietuvių by- 
la Vilniaus pranciškonų vienuolyne XVI a. pradžioje kilo dėl Lietuvos didžiojo kunigaikš- 
čio Aleksandro žmonos Elenos (Maskvos caro Ivano III dukters) palikto saugoti Vil- 
niaus pranciškonams turto, nes šis po jos mirties buvo vienuolių išgrobstytas. Kauno 
pranciškonų vienuoliai bylinėjosi dėl į Lenkiją išvežto bažnyčios statytojo Stankaus tur- 
to. Ginčai peraugo į tautinę problemą, o šią spręsti teko tarptautinėms institucijoms, 
taip pat didžiajam Lietuvos kunigaikščiui ir valstybės pareigūnams. Žygimantas Sena- 
sis ir Albertas Goštautas surašė skundą popiežiui Klemensui VII. Jame kaltino Lenkijos 
pranciškonus Lietuvos pranciškonų 4 vienuolynams dovanotų turtų išvežimu į Lenkiją. 
Dėstė lenkų vienuolių savivaliavimo ir moralinio palaidumo faktus. Prašė įkurti atskirą 
Lietuvos pranciškonų provinciją. Ir Lietuvos valstybės vadovai bei lietuviai vienuoliai 
savo pasiekė - Lietuvoje buvo įkurta pranciškonų provincija, nors jos viršininku ir paskir- 
tas lenkas'“. 

Istorinė Lietuvos vidurinių amžių tematika būdinga ir J. Purickio publicistikai. 1930 m. 
minint Vytauto Didžiojo jubiliejų, periodikoje jis išspausdino nemaža straipsnių apie 
reikšmingiausius Vytauto politikos bruožus, Žalgirio mūšį, lietuvių ir lenkų santykius iki 
Krėvos unijos (žr. bibliografiją). Greta teorinių samprotavimų apie politiką, diplomatiją ir 
Jos vadovus J. Purickis iškelia Vytauto asmenybę, teigia, kad politika — tai menas, kurį 
genialus politikas Vytautas puikiai įvaldė, siekdamas tikslo sukurti didelę, galingą, nuo 
Lenkijos nepriklausomą Lietuvą. Vytautas sugebėjo laviruoti tarp priešų, keitė sąjun- 
gininkus kaip pirštines, pagal reikalą ir laiką. Sugebėjo pasinaudoti Kryžiuočių ordinu, 0 
vėliau sudavė ordinui mirtiną smūgį Tanenbergo laukuose. Pasakodamas apie Žalgirio 
mūšį (kurį, beje, jis siūlo vadinti Tanenbergo mūšiu), jis atmeta Jano Dlugošo ir kitų i5- 
toriografijoje įtvirtintą teiginį, kad lietuviai iš mūšio pabėgo. Aprašydamas mūšio eigą, 
vadovavimą jam, viduramžių karo strategiją bei taktiką, jis pirmenybę atiduoda Vytau- 
tui, o ne Jogailai. Teigia, jog Žalgirio mūšio rezultatai neatitiko jame pasiektos pergalės ir 
dėl to Vytautui ir vėliau teko vykdyti aktyvią politiką santykiuose su ordinu. 

j Die politischen Wunsche der Litauer. - Das neue Litauen. 1918 vasario 20 d. Nr. 6. P. 21-22. 
“La Lithuanie et La Guerre Europėenne, Revue trimestrielle. Recueble des Dokuments concernant la 
Lithuanie. Mėmoires, Discours, Dėclarations, Ordres du jour, Rėsoliutions, etc. Editions du Bureau d' 
Informations de Lithuanie // En vente a la Librairie Centrale des Nationalitės Rue Cardinale. Lausane. Nr. I, 
1917; Nr. 2. 1918; Nr. 3. 1919. 

J. Purickis. Lenkų-lietuvių historijos lapelis. - Draugija. T. XXIV. 1914. Nr. 93-96. P. 3—13. 

Įsitraukdamas į užsimezgusią diskusiją dėl Krėvos unijos akto pagrindinio veiks- 
mažodžio dviprasmybės - ar Lietuva buvo inkorporuota, ar sujungta su Lenkija - J. Pu- 
rickis pažymi, jog Vytautas netikėjo Krėvos unija, nors ją ir pasirašė. Jo kova su Jogai- 
la dėl valdžios Lietuvoje buvo apvainikuota 1392 m., kai Vytautas ne formaliai, bet prak- 
uškai tapo LDK valdovu. 

Tam tikros istoriografinės nuostatos išryškėja ir kitoje J. Purickio publicistikoje. Savo 
pagrindiniu principu istoriniuose darbuose jis kėlė teisingumą, reikalavo, pasitelkiant gau- 
sią istorinę dokumentinę medžiagą, atkurti teisybę. Ir čia sunku susilaikyti nepacitavus 
Jo pamėgto M. Liuterio posakio: „Vynas yra stiprus, karalius stipresnis, bobos dar stip- 
resnės, bet visų stipriausia yra teisybė" (Kritinės pastabos dėl Žalgirio bei Tannenbergo 
mūšio. - Lietuvos aidas. 1930 07 16). Taigi iš pateiktų faktų galime daryti išvadą, jog dr. 
J. Purickis priklausė pozityvistų mokyklai ir srovei, buvo objektyvus istorikas. 

J. Purickis apskritai nevengė rašyti mokslo populiarinimo, kaip sakytume dabar, 
straipsnių (apie Lietuvos viduramžių istoriją ir konkrečius jos faktus), bet visiems jiems, 
nors ir adresuojamiems įvairaus išsilavinimo skaitytojams, būdingos plačios mokslinės 
įžangos, teorinis pagrindimas, savita interpretacija. Istorikas iš prigimties J. Purickis ne- 
galėjo nuo istorinės tematikos atitrūkti. Bet kokį straipsnį jis paprastai pradėdavo trumpai 
paminėdamas, kaip atsirado ir kaip laikui bėgant kito jo aprašomas reiškinys ar dalykas. 

Istorinei kūrybai, tiksliau, istoriniams šaltiniams, reikėtų priskirti ir J. Purickio at- 
siminimus, paskelbtus dideliais tęstiniais straipsniais Lietuvos Respublikos periodikoje. 
Vertingiausi ir didžiausios apimties yra pavadinti „Iš Vilniaus pagrobimo laikų""“. Juose 
iš esmės išdėstyta J. Purickio veikla užsienio reikalų ministro poste ir Lietuvos užsie- 
nio reikalų ministerijoje. Atsiminimuose vertingos tos detalės, kurių nėra užfiksuotų 
archyviniuose dokumentuose. Atrodo, kad J. Purickis rašė dienoraštį ar kokius kitokius 
užrašiukus apie svarbesnius savo veiklos momentus. Dėl to atsiminimai gana tikslūs 
vietos bei laiko atžvilgiu. Nors užrašai „Iš Vilniaus pagrobimo laikų" skirti, kaip atrodo iš 
pavadinimo, tik Vilniaus problemai, bet juose gausu ir kitokių to meto Lietuvos užsie- 
nio politikos bei diplomatinės veiklos fragmentų. 

Atsiminimuose labai vaizdžiai ir nuosekliai aprašytas J. Purickio, kaip Lietuvos užsienio 
reikalų ministro, vizitas į Vakarų Europą 1920 m. pabaigoje. Pokalbiai su žymiausiais 
Prancūzijos, Anglijos, Tautų Sąjungos politiniais veikėjais, anglų bei prancūzų spaudos 
atstovais. Atskleidžiamos aplinkybės, kurios dėl jo vizito palengvino lietuvių diplomatų 
veiklą tuo metu Briuselio derybose, pagelbėjo atmesti didžiųjų valstybių vadovų siūlomą 
plebiscitą Vilnijoje ir išspręsti kitus tarptautinius klausimus. J. Purickio atsiminimai - tai 
sudėtingos Lietuvos tarptautinės padėties 1920—1921-aisiais ir vėlesniais metais metraštis. 

Reikia pažymėti tik vieną atsiminimų trūkumą, kad jie, iš pradžių rašyti išsamiai ir 
nuosekliai, vėliau įgavo skubotumo, paviršutiniškumo, net pigios propagandos bruožų. 

Palyginti išsamūs ir vertingi dr. J. Purickio „Atsiminimai, iš darbų dėl Lietuvos ne- 
priklausomybės", paskelbti „Trimite“ (1933. Nr. 36-40). Jie išryškina jo ir kitų bend- 
raminčių, taip pat lietuvių organizacijų veiklą Pirmojo pasaulinio karo metais Šveicarijo- 


100 


JUOZAS PURICKIS-VYGANDAS 


je. Atsiminimuose iškeliami sunkumai, susiję su Lietuvos valstybingumo idėjos skleidi- 
mu užsienyje. Teigiama, jog lietuviams veikti buvo daug sudėtingiau dėl antilietuviškos 
lenkų patriotų akcijos, kurią jau po 1830-1831 m. sukilimo pradėjo jų emigrantai Pran- 
cūzijoje bei kitur, o dar labiau išplėtė jų sekėjai, siekdami atkurti Lenkijos nepriklausomy- 
bę XX a. pradžioje, ypač Pirmojo pasaulinio karo metais. 

Atsiminimuose plačiai nušviečiamos visos lietuvių atsiskyrimo nuo lenkų organizacijų 
ir bendros veiklos su jais peripetijos Šveicarijoje Pirmojo pasaulinio karo metais. Lietuvių 
organizacijų užsienyje sušauktos svarbiausios konferencijos, taip pat ryšiai su Rusijos, 
JAV ir Lietuvos tautiečiais. Plačiau negu kituose to meto dokumentuose bei kitų veikėjų 
(V. Bartuškos, A. Steponaičio) atsiminimuose nušviesta atsiminimų autoriaus ir kun. K. 
Olšausko vykdyta 1917 m. bažnytinė rinkliava. Aprašyta paties J. Purickio kelionė į 
Prancūziją ir jos sunkumai. Kun. K. Olšausko vizitai pas Prancūzijos vyriausybės va- 
dovus Raimoną Puankarė ir Žoržą Klemanso. Jų abejingas požiūris į Lietuvos reika- 
lus, šaltas priėmimas ir šiurkštūs priekaištai dėl lietuvių politinio separatizmo ir prielan- 
kumo vokiečiams. Kunigo K. Olšausko nesėkmės Ispanijoje, kur jam lengviau pavyko 
gauti audienciją pas karalių, negu susitikti su ispanų vyskupais ir kitais vadovaujančiais 
dvasininkais. Tik iš šių J. Purickio atsiminimų mes galime suprasti ir nuosekliai išsiaiš- 
kinti, kodėl lietuviams Popiežiaus Benedikto XV paskirta 1917 m. gegužės 20 d. pasau- 
lio Katalikų bažnyčiose kolekta vyko taip sudėtingai. 

Kiek mažesni apimtimi, bet taip pat atskleidžiantys realią padėtį ir papildantys išliku- 
sius dokumentus yra J. Purickio atsiminimai apie M. Ercbergerį"?. Juose palyginti plačiai 
nušviesta politinė M. Ercbergerio nuostata, jo požiūris į Lietuvą bei santykiai su Lietuvos 
Tarybos vadovais ir šveicariškiais kunigais. Aprašytas paties J. Purickio bendradar- 
biavimas su įžymiu Vokietijos katalikų centro partijos vadovu. Išryškintos vokiečių ka- 
talikiškos partijos vadovo pastangos padėti lietuviams atsimesti nuo politinės sąjungos su 
Lenkija, tarpininkaujant lietuvių diplomatų veiklai Popiežiaus aplinkoje Romoje ir vei- 
kiant per Šv. Sosto atstovą Vokietijoje. 

J. Purickis, matyt, buvo sumanęs parašyti savo atsiminimų knygą, todėl paskirų at- 
siminimų žiupsnelių apie jo veiklą Vokietijoje retkarčiais pasirodydavo spaudoje. Iš santy- 
kių su vokiečiais jis dar paskelbė straipsnį apie savo pažintį ir susitikimus su Vokietijos 
socialdemokratų partijos vadovu Eduardu Davidu“. Paminėdamas jo mirų 1931 m. 
J. Purickis aprašo savo, kaip Lietuvos atstovo, diplomatinės veiklos pradžią Vokietijoje. 
Teigia, kad lietuvių siekiams atkurti valstybingumą 1917-1919 m. pritarė Vokietijos ka- 
talikų centro partija ir socialdemokratai E. Davidas, Frydrichas Ėbertas, Filipas Šeidema- 
nas, Hugas Hazė, Gustavas Noskė ir kiti. Šiems žmonėms dar iš Šveicarijos, o vėliau 
dirbdamas Vokietijoje J. Purickis siųsdavo lietuvių nutarimus Lietuvos valstybingumo 


“Dr. J. Purickis. Iš Vilniaus pagrobimo laikų. - Trimitas. 1933. Nr. 41-44; 1934. Nr. 3- 44. (Tiksliau žr. 
Juozo Purickio bibliografiją). 
Dr. J. Purickis. Iš atsiminimų apie Ercbergerį. I, II. Lietuvos aidas. 1931 09 07. P. 4; 1931 09 10. P. 7. 
"Dr. J. Purickis. Atsiminimų žiupsnelis sąryšy su d-ro Davido mirtim. - Lietuvos aidas. 1931 01 03. P. 6. 

klausimais, manifestus bei įvairius raštus, o jų turinį vokiečių socialdemokratai panau- 
dodavo savo kalboms Reichstage ir straipsniams spaudoje. Šiuose atsiminimuose yra 
vaizdingų epizodų, kurių nerasime kitoje literatūroje. Rašoma, kad kai H. Štrėzemanas 
iš Reichstago tribūnos 1917 m. šaukė: „Ar gali būti kalba apie nepriklausomybę tokios 
analfabetų tautos kaip lietuviai?!" Šveicariškiai jam pasiuntė atsakymą pabrėždami, jog 
carinėje Rusijoje lietuviai pagal raštingumą užėmė 3-čią vietą. Ėjo tuoj po estų ir latvių. 
Teigė, kad Lietuvos kultūros lygis prilygsta ispanų, italų, portugalų kultūriniam būviui. 
Atsiminimuose aprašyti šmaikštūs J. Purickio pokalbiai vakarieniaujant su vokiečių so- 
cialdemokratais: apie Lietuvos padėtį, lietuvius ir jų būdą, vokiečių duoną ir kt. 

Rimtesnio pobūdžio yra J. Purickio atsiminimai apie vokiečių „Danat" banką ir jo ry- 
šius su Lietuva". Juose aprašoma banko susikūrimo istorija, jo politika, pirmosios pasko- 
los Lietuvai. Iš atsiminimų ryškėja paties Lietuvos atstovo veikla Vokietijoje ir tie sunku- 
mai, su kuriais jam teko susidurti ieškant finansinės paramos jaunai Lietuvos valstybei, 
konkrečiai „„Danat“ banke. 

Atsiminimų pobūdžio straipsnis apie Lietuvos vidaus politiką buvo atspausdintas 
„Lietuvos aide“ (1934. Nr. 69. P. 5), pavadintas „Kaip Kaunas pasidarė Lietuvos laikinąja 
sostine“. Čia J. Purickis smerkia Lietuvos vyriausybę, kad ši dukart pasitraukė iš Vil- 
niaus, t. y. 1918 m. pabaigoje-1919 m. pradžioje ir 1920 m. Ypač neigiamai vertina A. Vol- 
demaro ir gen. Kiprijono Kondratovičiaus pirmąjį pabėgimą nuo bolševikų. Kritikuoja to 
meto vokiečių politiką. Jis teigia, kad jokiu būdu nereikėjo Vilniaus atiduoti V. Kapsukui. 
Tai buvusi didžiausia klaida - ji sudarė prielaidą lenkų politikams kaltinti Lietuvą bejė- 
giškumu ir sukūrė tarptautinę Vilniaus problemą. Versalyje 1919 m. Anglija, Prancūzija, 
Italija ir Japonija nustatė rytinę Lenkijos valstybės sieną: Lenkijai buvo atiduota apie 7 
milijonai ukrainiečių, daugiau kaip 2 milijonai gudų ir keli šimtai tūkstančių lietuvių. 
J. Purickis taip pat kritikuoja A. Voldemaro vyriausybės politiką, kad per vėlai buvo 
sukurta Lietuvos kariuomenė. Ir už tą klaidą sumokėta Vilniumi. Jis ir Vilniaus atgavi- 
mo galimybę siejo su ginkluota kova teigdamas, kad „Lietuva susikūrė ir išsilaikė tik 
ginkluotos kovos jėga“ (Ar jau laikas mesti ginklus? - Mūsų Vilnius. 1931. Nr. 12. 
P. 272). Todėl ragino Lietuvos jaunimą nesivadovauti pacifistiniais šūkiais, nevengti 
tarnybos kariuomenėje, bet rengtis karui. Nors kol kas ginklu dėl stipresnės Lenkijos 
tr susiklosčiusios tarptautinės padėties Vilniaus atsiimti neįmanoma, bet aplinkybės 
gali pasikeisti ir tada ginklai pravers. Kvietė Vilniaus krašto jaunimą nebėgti į Lie- 
tuvą, likti savo gimtinėje, kovoti su lenkų politikų vykdomu krašto lenkinimu, stoti už 
lietuvybę, lietuviškų mokyklų, spaudos, organizacijų bei draugijų, kooperatyvų išlaiky- 
mą. Be to, jeigu neliks išsilavinusio jaunimo, kas kovos dėl Vilniaus prijungimo prie Lie- 
tuvos? 

Lietuvos užsienio reikalų ministru tapęs S. Lozoraitis ėmė kelti santykių su Lenkija 
normalizavimo klausimą vyriausybiniu lygiu. Spaudoje imta svarstyti diplomatinių san- 
tykių užmezgimo su lenkais galimybė. Vyko privataus pobūdžio pasitarimai. J. Purickis 
šiuo laikotarpiu Vilniaus bylai paskyrė nemažai savo publicistikos straipsnių. Jo pozicija 

Vilniui vaduoti sąjungos Centro valdyba 1931 m. Iš kairės: sekretorius A. Mažonis, iždininkas Z. Bačelis, 
vicepirmininkas prof. F. Kemėšis, pirmininkas prof. M. Biržiška; nariai — inž. B. Sližys, 
dr. J. Purickis ir J. Grabauskas 


buvo griežta: kol lenkai negrąžino Lietuvai Vilniaus, neturi būti jokių privačių ar diploma- 
tinių Lietuvos ir Lenkijos derybų, jokio santykių normalizavimo. Traktavo tai kaip Vil- 
niaus ir Vilniaus krašto atsižadėjimą, jo nuomone, net kalbos apie tai daro didelę žalą Vil- 
niaus vadavimo reikalui. Prilygino kovą su Lenkija lietuvių kovai su kryžiuočiais. 

Rašydamas šiuo ir Klaipėdos klausimu, J. Purickis kritikavo Tautų Sąjungos politiką 
nepriklausomos Lietuvos valstybės atžvilgiu. Jis atvirai sakė neteikiąs Tautų Sąjungai to 
vaidmens, kurį jai skyrė tarptautinė diplomatija. J. Purickio nuomone: „kaip kadaise, 
amžinatilsi, Šventoji Romos sąjunga apkaustė Europą geležiniais dinastinio legitimizmo 
retežiais, taip Tautų Sąjunga stengiasi ją apkaustyti valstybinio legitimizmo retežiais" 
(Ženevos protokolo likimas. — Lietuvos aidas. 1924 12 20. P. 2). 

Jis teigė, kad XX a. 3 ir 4 dešimtmečiai tarptautinės politikos požiūriu yra didžiausio 
veidmainiavimo laikotarpis. Deklaruojama amžina taika, pacifizmas, o konkrečiai veikia- 
ma jėga ir smurtu. Dėl Tautų Sąjungos politinės veiklos taktikos J. Purickis numatė 
tos organizacijos nevaisingą ir neilgą egzistenciją. Ir teisingai pastebėjo, nors jam sulauk- 
ti tos dienos nebeteko. 

Ankstyva J. Purickio mirtis neleido baigti pradėtų rašyti atsiminimų apie veiklą Ne- 
priklausomos Lietuvos užsienio politikos srityje. Jie būtų praplėtę ir papildę spalvingais 
konkrečiais faktais sausus archyvinius dokumentus. Tačiau ir išlikusius atsiminimų 
fragmentus šiandien dar nevėlu publikuoti atskira knyga, nes tai vertingas istorinis šal- 
tinis, dalis mūsų paveldo. Iš jų išryškėja ne tik konkreti J. Purickio veikla, bet ir įdomūs 
Istoriografiniai praeities vertinimai, saikingai savitas požiūris. 

Istorijos mokslo istoriografijai išlieka įdomus jo požiūris į Lietuvos ir Lenkijos santy- 
kius bei Vilniaus bylą. Jis taip pat dažniau galėtų rasti vietą mūsų istoriografiniuose ty- 
rinėjimuose, istorinėje kūryboje. 


P. 3. 


Dr. J. Purickis. Danatbankas ir Lietuva. Įdomių atsiminimų žiupsnelis. - Lietuvos aidas. 193] 07 18. 

DĖMESYS SOCIALINĖMS IR EKONOMINĖMS PROBLEMOMS 


Istorikas, filosofas ir sociologas dr. J. Purickis domėtis krašto ūkio reikalais pradėjo 
Šveicarijoje Pirmojo pasaulinio karo metais, kai įsitraukė į politinę ir žurnalistinę veiklą. 
Tada reikėjo propaguoti į savarankiškumą pretenduojančios mažos šalies ekonomines 
galimybes. Tapęs užsienio reikalų ministru jis turėjo šalia politinių problemų — Lietuvos 
valstybingumo pripažinimo, krašto gynimo nuo agresyvių kaimynų, pirmųjų tarptautinių 
sutarčių sudarymo - spręsti 1r šalies ūkio atkūrimo, užsienio prekybos bei kitus reikalus. 
Tos aplinkybės nulėmė, kad J. Purickis pradėjo domėtis ekonomika ir nuo 1923 m. ėmė 
skelbti straipsnius tomis temomis „Lietuvoje“, nuo 1924 m. - „Lietuvos ūkyje“. Kai 
1930 m. jis ėmė redaguoti pradėtą leisti vietoje „Lietuvos ūkio" „Tautos ūkį", ekonomikos 
tematika jo straipsniuose užėmė itin svarbią vietą. J. Purickio redagavimas sutapo su 
pasaulinės ekonomikos krizės reiškiniais Lietuvos ūkyje, todėl jo straipsniai dažniausiai 
susiję su klausimais, kaip reikėtų išvengti krizės sunkumų ir kokiais būdais plėsti Lietu- 
vos užsienio prekybą. Tuo metu jo straipsniuose akivaizdžiai padaugėja mokslinio pobū- 
džio išvadų, todėl apie juos pakalbėsime kiek plačiau. 


Žurnalo „Tautos ūkis“ redakcija. 
Iš kairės į dešinę: V. Kvieska, dr. J. Purickis, S. Kuzminskas ir V. Mačys. 1932 m. 


J. Purickis pastebėjo, kad iki 1929-1933 m. ūkio krizes pavykdavo lengviau „per- 
sirgti", nes jos turėdavo veikiau lokalinį pobūdį ir sporadiškesnę formą. Priežastims iš- 
nykus, ir krizė šalyje baigdavosi. Šioji krizė apėmė beveik visas kultūringąsias, aktyviau- 
siai ūkio gyvenime dalyvaujančias pasaulio šalis ir tapo chroniška. Kai pasaulinis ūkis 
yra susipynęs, kai vienos šalies ekonomika priklauso nuo kitos, kai išplito fordizmas (t. y. 
aukštai specializuota mašininė gamyba) ir buvo atimtas uždarbis iš milijonų žmonių, kai 
jie tapo neįgaliais vartotojais, o pasaulinė rinka prisipildė prekių atsargų, krizė kilo visu 
savo aštrumu ne vienoje šalyje, bet visame pasaulyje!*. 

Krizės šaltiniu J. Purickis taip pat laiko Pirmojo pasaulinio karo padarinius. Jis 
teigia, kad tuo metu, kai vienos šalys kariavo ir naikino savo resursus, esančios toliau 

nuo karo veiksmų valstybės išplėtojo gamybą, kad aprūpintų karo priemonėmis ir maisto 
produktais kariaujančiuosius. Kariaujančių kraštų pramonė buvo pritaikyta karo reik- 
mėms ir taip pat augo. Karui pasibaigus tas procesas tebesitęsė arba gamyba buvo per- 
tvarkoma ir toliau didėjo. Sandėliai tapo perpildyti. Kilo perprodukcijos krizė. 

Krizė apėmė visą pasaulį, bet netolygiai reiškėsi atskirose valstybėse. Aštriausia ji 
buvo aukštos pramonės šalyse - Anglijoje, JAV, Vokietijoje. Kiek silpnesnė Italijoje ir 
Prancūzijoje, nes šios šalys buvo veikiau agrarinės negu pramoninės valstybės, nes jos 
ėmėsi griežtos taupymo politikos, didelio atsargumo, nes politinė jų įtaka mažesnėms 
Europos valstybėms buvo didesnė. 

Mažesnėse šalyse, ypač tose, kurių gamyba buvo žemesnio lygio, kur vyravo natūri- 
nio ūkininkavimo formos, kurios mažiau eksportavo, krizės požymiai buvo ne tokie ryš- 
kūs!?. Prie ne itin krizės sunkumus jaučiančių kraštų J. Purickis priskyrė ir Lietuvą. Jis 
pažymėjo, kad kaimynų ūkis išgyvena didelę depresiją, o Lietuvos ūkis tvarkosi palygin- 
ti neblogai. To priežastis jis įžiūrėjo tokias: 1. Lietuvos vyriausybės finansų politika yra 
atsargi, kukli ir tik savo resursais paremta. Lietuva nesiskubina imti užsienio paskolų ir 
todėl neturi didelės skolų naštos. Jos sudaro labai mažą biudžeto išlaidų procentą. 2. 
Gyvendama savo resursais, Lietuva apsiriboja pačiomis reikalingiausiomis išlaidomis. 
Litas įgijo tvirtą pasitikėjimą ir šalies viduje, ir užsienyje, o tvirta ir nesvyruojanti valiuta 
padeda išlaikyti ūkinį šalies pastovumą. 3. 80 procentų Lietuvos ekonomikos sudaro 
žemės ūkis, „o žemės ūkis visada daug pastovesnis, ištvermingesnis ir mažiau pasiduodąs 
sukrėtimams, negu kitos ūkio šakos.'*? Be to, Lietuvos žemės ūkis menkai industria- 
lizuotas, jo silpni ryšiai su rinka. Dėl to jis mažiau praskolintas. Štai, pavyzdžiui, Jugosla- 
vijos žemės ūkio vienas ha praskolintas už 59 dolerius, Vengrijos — 33,74 dolerio, Latvijos 
8,71 dolerio, o Lietuvos - tik 3,7 dolerio. Nedideli žemės ūkio mokesčiai valstybei bei 
savivaldybėms taip pat lengvina žemdirbių gyvenimą. 4. Lietuvos žemės ūkis greitai 
prisitaikė prie pasaulinės ekonominės rinkos. Sugebėjo palyginti lengvai pereiti nuo grū- 
dų ir linų gamybos bei prekybos prie bekonų ir sviesto eksporto*!. 

Visų tų aplinkybių ir savitumų dėka Lietuvos ekonomika beveik iki 1931 m. nepasida- 
vė depresijai, o krizė prasidėjo tik 1932 m. ir neišplito taip, kaip pirmaujančiose pra- 
mMoninėse pasaulio valstybėse. 

Lietuvoje pasaulinę ekonomikos krizę pirmieji pajuto kreditas ir prekyba. Kaip taik- 
liai pažymėjo J. Purickis, finansiniai bankiniai sunkumai pirmiausia buvo susiję su žmo- 
nių psichologija. Išsigandę bankų ir pinigų vertės kritimo didžiosiose pasaulio valstybėse, 
Lietuvos gyventojai pasiskubino atsiimti iš bankų savo indėlius ar kitu būdu apyvartoje 


“ Dr. J. Purickis. Pastabos apie ūkio krizę ir sumanymai jai pašalinti. — Tautos ūkis. 1931. Nr. 6-7. P. 
170. 
“ Dr. J. Purickis. Pastabos dėl pasaulinės ūkio depresijos. Ten pat. 1930. Nr. 7-8. P. 120-121; 
Vygandas. Pasaulinė ūkio krizė ir Lietuva. - Ten pat. 1932. Nr. 8. P. 201. 

4 Ten pat. P. 202. 

“Ten pat. P. 202-203. 

esančius pinigus ir juos suslėpė kojinėse. Taigi didelės pinigų sumos buvo išimtos iš 
apyvartos. Kartu kilo nepasitikėjimas litu. Pasidarė sunku gauti kreditą, nes sumažėjo 
pinigų apyvartoje ir pasitikėjimas jais. Lietuvos banko vadovybė, kilus kredito krizei, 
sugebėjo susiorientuoti: ji nepaslėpė seifuose savo banknotų, o pradėjo juos gausiai leisti 
į apyvartą, parėmė kitus bankus, kurių padėtis buvo keblesnė. Gyventojai pamatę, kad 
kredito įstaigos sklandžiai išmoka indėlius, aprimo ir kreditas bei pasitikėjimas bankais 
sustiprėjo. Taigi bankų krizės banga, nors ir buvo iš apyvartos išimta apie 10 mln. litų, 
bent kiek pasunkėjo kreditas, aplenkė kraštą??. 

Kiek sudėtingesni buvo, J. Purickio nuomone, prekybos reikalai. Čia krizė buvo ryš- 
kesnė, ypač užsienio prekyboje. Importuojamoms prekėms pradėjo trūkti kredito, nes 
pasunkėjo kredito teikimo sąlygos užsienyje, sustiprėjo nepasitikėjimas maža šalimi — 
silpna pirkėja. Importas ėmė mažėti, nes įvežamų prekių kainos liko palyginti didelės. 
Labiausiai pasaulinės ekonomikos krizės padarinius pajuto Lietuvos eksportas. Lietu- 
voje XX a. 3 dešimtmečio pabaigoje-4 dešimtmečio pradžioje buvo palankios vasaros, 
užderėjo geri derliai ir ūkininkai mažėjančias Vokietijos ir Anglijos rinkose kainas galėjo 
kompensuoti didesne produkcijos apimtimi. Be to, juos ėmė remti vyriausybė. Todėl 
apie 25 procentais sumažėjusias žemės ūkio produktų kainas užsienio rinkoje Lietuvos 
ūkininkai pirmuosius trejus metus pakentė nesunkiai. Lietuvos eksporto struktūra taip 
pat iš pradžių beveik nepakito: svarbiausią vietą čia vis dar užėmė gyvi gyvuliai, miško 
medžiaga ir celiuliozė, linai bei sėmenys, odos, bekonai, taip pat pieno produktai. Pradėjus 
stiprėti krizės reiškiniams eksporto struktūra Lietuvos užsienio prekyboje pradėjo kisti. 

Netrukus pasaulinę ekonomikos krizę Lietuvoje pajuto medienos pramonė ir medžio 
eksportas. Pasaulinėje rinkoje sumažėjo apdoroto ir neapdoroto medžio kainos ir paklau- 
sa. 

Žemės ūkyje depresijai užsitęsus, mažiau pajamų gauta už parduotą produkciją, ma- 
žiau eksportuota, ypač pagrindinių eksporto prekių, be to, didžiosiose šalyse įsigalėjo 
muitų ir kontingentų politika, valiutų kontrolė, laisvos prekybos principą pakeitė prekybos 
sutartys — pagal jas iš kitų šalių buvo perkama tik tiek, kiek įstengta parduoti. Todėl 
Lietuvos ūkininkams nuo 1932 m. iškilo sunkus uždavinys - kaip parduoti, nors ir už 
nedidelę kainą, savo produkciją. J. Purickis savo samprotavimams paremti pateikė daug 
statistikos, diagramų, vaizduojančių Lietuvos užsienio prekybą iki krizės ir krizės metais. 
Šie duomenys paimti iš Lietuvos statistikos metraščių ir to meto spaudos, todėl parodo 
tukrąją valstybės užsienio prekybos padėtį. Lietuvos užsienio prekyba ėmė mažėti nuo 
1930 m., o eksportas ir importas — nuo 1932 m. Tuo tarpu Lietuvos užsienio prekybos 
balansas iš esmės liko aktyvus ir aktyviausias kaip tik 1932 m. To priežastis, J. Purickio 
teigimu, palyginti su 1928 m., beveik per pusę sumažėjęs importas. 

Lygindamas Lietuvos užsienio prekybą su kitomis pasaulio šalimis, J. Purickis pa- 
žymėjo, kad daugumos jų užsienio prekybos apimtys sumažėjo per pusę ar net daugiau, 
tuo tarpu Lietuvos 1932 m. (palyginti su 1930 m.) tik 37 procentais. Be to, pasitelkdamas 
statistiką, jis padarė išvadą, jog ne visų produktų eksportas mažėjo tolygiai. Štai, pavyz- 

džiui, gyvų gyvulių eksporto, jeigu lyginsime sėkmingiausius 1930 m. su 1933 m., beliko 
vos septintoji dalis. Tuo tarpu bekonų ir sviesto eksportas net padidėjo ir toji aplinkybė 
„švelnino“ Lietuvos užsienio prekybos krizę. Bekonų ir sviesto eksportas sudarė 40 pro- 
centų viso krašto eksporto. Tačiau ir tuos produktus išvežti į Angliją ar Vokietiją ir gau- 
ti už juos gerą kainą darėsi vis sunkiau ir sunkiau“. 

J. Purickis siūlė, eksporto problemai tampant svarbiausia, sukurti šiems reikalams 
įstaigą, kuri suvienytų visas valdiškas ir privačias įstaigas — eksporto institutą ar pan. Jis 
rėmėsi užsienio šalių pavyzdžiu“. Reikia pažymėti, kad J. Purickiui ganėtinai impona- 
vo planingo valstybinio ūkio metodai, tuo metu imti taikyti ne tik Rusijoje, bet ir kitose 
Europos valstybėse, nors jis pastebėjo ir neigiamų autarkizmo bruožų - kad tai „abipu- 
siai aštrus peilis“ ir kad toji sistema anksčiau ar vėliau turės bankrutuoti““. 

Be to, jis siūlė Lietuvos žemės ūkio eksportuotojams užsienyje ieškoti naujų rinkų, o 
Lietuvoje gaminti būtent tokią produkciją, kuri turėtų paklausą už Lietuvos ribų. Todėl 
„svarbiausias dalykas mokėti prisitaikyti prie naujų ūkiško gyvenimo aplinkybių bei 
pareikalavimų ir pralaukti sunkius laikus.*** Siūlė gamybos nemažinti, bet gaminti dau- 
giau, geriau ir kokybiškiau, apgalvotai ir planingai, gaminti tai, kas apsimoka. 

Lietuva nuo pačių seniausių laikų neišsivertė be importo, nes krašte trūko tokių žalia- 
vų, be kurių žmonės negalėjo gyventi - geležies ir druskos. Lietuvos Respublikos lai- 
kotarpiu importuojamų prekių sąrašas buvo gana ilgas. Krizės metais visos valstybės 
siekė švelninti depresijos sunkumus siaurindamos importą ir skatindamos eksportą. To- 
dėl susiklostė, pasak J. Purickio, tokia padėtis, kad kiek pasidarė sunku parduoti, tiek 
lengva pirkti. Eksportas neša pinigą, o importas jį išneša, bet jis kaip ir eksportas gali šalį 
turtinti“?. Svarstydamas importo sąlygas J. Purickis iškelia dvi alternatyvas — arba dar 
labiau padidinti muitus, arba visai uždrausti tam tikrų prekių įvežimą. Šitaip būtų užkirs- 
tas kelias prekėms įvežti, o padidinus muitus liktų, kad ir susiaurintų, bent šiokių tokių 
galimybių, tiktai tektų kovoti su kontrabanda. Savo ruožtu ryškus importo suvaržymas 
sustiprintų vidaus gamybą ir pakeltų gaminio kainą?*. Todėl tą klausimą jis, rašydamas 
savo straipsnius krizei Lietuvoje stiprėjant, paliko atvirą. 

Svarbiausiu Lietuvos užsienio prekybos trūkumu J. Purickis, kaip ir dauguma to meto 
ekonomistų bei politikų, laikė „nenormaliu, politiškai ir ūkiškai labai pavojingu reiškiniu" 
prekybą iš esmės tik su dviem valstybėmis — su Vokietija ir Anglija?". Tai jis aiškino vi- 


“ Dr. J. Purickis. Pastabos apie krizės priežastis ir kovą su ja Lietuvoj. - Ten pat. 1932. Nr. 5. P.155 
156, 

“Dr. J. Purickis. Mūsų eksportas ūkio krizės metais. - Ten pat. 1933. Nr. 8. P. 208; Planinga gamyba. 

Ten pat. 1933. Nr. 11. P. 306. 

k Dr. J. Purickis. Mūsų eksportas ūkio krizės metais. - Ten pat. 1933 . Nr. 8. P. 207-210. 

4 Dr. J. Purickis. Mūsų šalies ūkio perspektyvos. — Ten pat. 1934. Nr. 2. P. 35. 

“Ten pat. P. 34. 

5 Dr. J. Purickis. Pastabos dėl mūsų importo. - Ten pat. 1933. Nr. 3. P. 73. 

„Dr. J. Purickis. Importo siaurinimo klausimu. - Ten pat. 1932. Nr. 11. P. 302-303. 

“ Dr. J. Purickis. Mūsų eksporto problemos. - Tautos ūkis. 1930. Nr. 11. P. 305. 

siška ūkine priklausomybe, kuri nulemia ir politinę priklausomybę. Be to, įrodinėjo, kad 
tuo metu, kai mes pusę savo eksporto atiduodame vienai valstybei ir iš jos (pavyzdžiui, 
Vokietijos) įvežame daugiau nei pusę visų savo importuojamų prekių, o tos didžiosios 
valstybės eksportas į mūsų kraštą tesudaro vos pusę procento, tai Lietuvai eksportas 
yra gyvybės klausimas, o tai didžiajai valstybei menkniekis. Tokia „vienos valstybės he- 
gemonija kitos užsienio prekyboj yra nesveikas, nenormalus reiškinys, kurio mes, tur- 
būt, niekur kitur Europoj nerasim."*? Ir tai, kaip žinome, patvirtino konkreti Lietuvos 
užsienio prekybos praktika, kai 1935 m. Vokietija dėl politinių priežasčių suvaržė Lietu- 
vos importą ir nebeleido Lietuvos prekių tranzito į kitas šalis per savo teritoriją. 

Taigi J. Purickis Lietuvos žemdirbiams siūlė racionalizuoti ir specializuoti gamybą. 
Vietoje paklausos netenkančio gyvų gyvulių eksporto plėsti mėsos ir pieno gamybą, ir 
ne tik ją, bet ir perdirbimą vietoje, statant naujas skerdyklas ir pienines. Įvairinti eks- 
portuojamų prekių asortimentą, atsižvelgiant į jų paklausą užsienio rinkose. Pavyz- 
džiui, kaimyninėms šiaurės šalims pasiūlyti lietuviškų obuolių ir kitų vaisių, auginti dau- 
giau paukščių ir kt. Ir išties, net ir krizės metais padidėjo vaisių ir daržovių, žąsų ir kiau- 
šinių eksportas. 

Taip pat užsienio prekybai gerinti J. Purickis siūlė ieškoti naujų prekybos partnerių 
ir rinkų Vidurio Europoje, Beneliukso šalyse, tarp šiaurinių kaimynų, išvežant ten tuos 
produktus, kurių tos šalys negamina arba gamina mažai?!. Prekybos partnerių paieška 
J. Purickis siūlė užsiimti valstybei, Užsienio reikalų ministerijai per atstovybes ir 
konsulatus, nes privatūs gamintojai nėra pajėgūs ir ganėtinai organizuoti. „Aukštąja 
tarptautine politika užsiimti Lietuva, kaip ir kitos mažos valstybės neturi nei progos nei 
reikalo. Užtat Lietuvos atstovai užsieniuose turėtų nukreipti daugiausia dėmesio į ūkio 
klausimus. Žinoma, tam jie turėtų turėti tam tikrą pasiruošimą, ūkiškų dalykų bei ūkiškų 
reikalų pažinimą. Jie ypač turėtų gerai pažinti Lietuvos ūkį ir jo reikalus. Jiems reikėtų 
akylai sekti mūsų gamybą, pažinti visas jos geras ir blogas puses. Tada jie galėtų spręsti, 
kur i1r kokias perspektyvas turi mūsų eksportas, galėtų atlikti visas tyrimo studijas ir 
eventualiai užmegzti pirmuosius santykius. Toliau darbą tęstų jau mūsų pirkliai bei eks- 
portininkai.'*? 

Tokius pagrindinius uždavinius pasaulinės ekonomikos krizės metais J. Purickis iš- 
kėlė Lietuvos užsienio tarnybai. 

1934 m. pradžioje dr. J. Purickis įsitraukė į diskusiją klausimu, ar geriau yra vienašališ- 
kai specializuota, ar įvairiapusė gamyba. Teigdamas, kad vienodesnę gamybą galima 
labiau ištobulinti ir racionalizuoti, jis vis dėlto laikėsi tos nuomonės, kad vienašališka 
gamyba ir kelių produktų eksporto sistema „yra dalykas labai rizikingas."** Gana greitai 
besikeičiant užsienio prekybos konjunktūrai šalis gali likti be eksporto prekių, o skubiai 
pertvarkyti gamybą nėra įmanoma. Taigi gamybą eksportui reikia įvairinti. Įvairaus 
pobūdžio prekės turi daug platesnę rinką. 

Atkreipė dėmesį J. Purickis ir į transportą, siūlydamas plėsti Lietuvos laivininkys- 
tę, kad mažiau tektų naudotis kitų šalių tranzito priemonėmis. 

Neigiamai vertino „Tautos ūkio" redaktorius mainų prekybos principą: pirkti prekes 
prekėmis. Tas principas krizės metais plito. Lietuva pasirašinėjo prekybos sutartis, įve- 
dė didelius muitus bei licencijų sistemą importui. J. Purickio nuomone, tai labai apsun- 
kina importą, nes „prekių nelaikysi banke, kaip pinigus ir nei telegrafu nei laišku jų 
nepasiųsi.'** Be to, mažai valstybei Lietuvai prisikeisti reikalingų prekių už bekonus ir 
sviestą labai sunku. Tam teiginiui įrodyti jis pasitelkė Lietuvos prekybos su Anglija pa- 
vyzdį. Nuo 1930 m. Lietuva daugiausia žemės ūkio produktų eksportavo į Angliją, o 
importavo prekes dažniausiai iš Vokietijos. Vokiečių prekės buvo menkesnės kokybės 
negu anglų, bet kur kas pigesnės. Pigiau kainavo transportas, nes Vokietija buvo Lietu- 
vos pašonėje, o iš Anglijos teko plukdyti laivais. Todėl tuo metu taip lėtai judėjo į prie- 
kį Lietuvos ir Anglijos prekybos sutarties pasirašymas. Taigi J. Purickis nepritarė prekių 
mainams, prekybos sutartims, užsienio prekybos apribojimams, stojo už laisvos preky- 
bos principą. 

Suprasdamas tą aplinkybę, kad krizės metais pasaulio rinkoje krito kainos ir Lietu- 
va neturi jokių galimybių jų pakelti savo žemės ūkio produktams, J. Purickis siūlė kitą 
išeitį — ne tik plėsti, bet piginti gamybą, ją racionalizuoti, tobulinti. Didinti dirbamos 
žemės plotus, įsisavinant dirvonus ir krūmokšliais apaugusias žemes, nusausinti ir ga- 
nyklomis paversti raistus ir balas. Greta to ragino keisti požiūrį į darbą. Darbas yra ne 
prievarta, Dievo bausmė už nuodėmes, bet visokio gero šaltinis. Norint įtvirtinti tokį 
požiūrį, reikia stiprinti visą auklėjimo sistemą. Mokyti žmones vertinti savo darbą. Nors 
Lietuvoje teigiama, kad bedarbių nėra, bet, J. Purickio nuomone, esama daug žmonių, 
ūkininkų ir miestiečių, nedirbančių visą žiemą. Jų įdarbinimas pakeltų šalies ūkio pro- 
duktyvumą. 

Besirūpinant darbu svarbus yra ir dar vienas aspektas — darbo našumas. Pasirem- 
damas amerikiečio Tomo Rido įvairių tautų darbo našumo apskaičiavimais (juose lie- 
tuvių tauta nepaminėta), J. Purickis teigia, kad lietuvių darbo našumas turėtų prilygti 
maždaug lenkų darbo našumui, o lenkų darbo našumas yra 5 kartus žemesnis už ame- 
rikiečių. Beje, įdomumo dėlei reikia pažymėti, kad toje T. Rido lentelėje japonų ir 
kinų darbo našumas, palyginti su amerikiečių, įvardytas net 30 kartų mažesnis. Šitokį di- 
delį skirtumą lemia sistemingas JAV darbo sutvarkymas ir jo intensyvumas. Tokių re- 
zultatų kaip JAV Lietuvoje nepasieksime, teigia J. Purickis, bet jeigu nors savo darbo 


35 


našumą padidintume dvigubai, „tai jau ir tada krizė pasidarytų mums visiškai nebaisi.“ 


. Ten pat. 
„Ten pat. P. 307. 
Dr. J. Purickis. Vienašali ar įvairi gamyba. Ten pat. 1932. Nr. 4. P. 97-99; Jo. Pramonė tautos 
gyvenime. Ten pat. 1934. Nr. 4. P. 98. 
Dr. J. Purickis. Pastabos apie krizės priežastis ir kovą su ja Lietuvoj. - Ten pat. 1932. Nr. 5. P. 155 
156. 
| Dr. J. Purickis. Pastabos dėl mūsų importo. — Ten pat. 1933. Nr. 3. P. 73-76. 
“Dr. J. Purickis. Darbo našumo pakėlimas pas mus. — Ten pat. 1934. Nr. . P. 125. 

Greta to jis skatina Lietuvos žmones taupyti visada ir visur, kur tik galima. Krizės 
metais vengti didesnių investicijų ir kitų išlaidų, be kurių įmanoma apsieiti. Siūlo tenkintis 
mažesniais uždarbiais. Jis pritaria vyriausybės politikai, kai ji jau 1931 m. sulaikė 
valdininkams švenčių priedų mokėjimą“. Pataria mažinti tarnautojams atlyginimus, kaip 
tai daroma Vakarų Europos šalyse. Siūlo kukliau laikytis, siaurinti savo asmenines išlai- 
das, atsisakyti prabangių daiktų, užsieninių prekių, brangių užjūrio vaisių ir panašiai, ypač 
valstybės valdininkų žmonoms*". Vartoti tik lietuviškas prekes, nešioti tik savo šalies 
gamybos drabužius. 

Kritikuoja J. Purickis Lietuvos bankų kredito sąlygas - dėl jo brangumo. Kai bankai 
perka kreditą už 4 procentus, o parduoda už 12-14 procentų, jie kenkia bendrai ūkio 
konjunktūrai. Kredito nepiginant krizės reiškinius įveikti Lietuvoje bus sunku“*. 

Dar viena sąlyga ekonomikos būklei pagerinti J. Purickis laiko būtinybę varžyti impor- 
tą tų prekių, kurias galima gaminti vietoje — cukraus, audinių, cemento, tabako, popie- 
riaus, avalynės. Tuo reikia siekti, kad Lietuvos užsienio prekybos balansas būtų ne pasy- 
vus, bet aktyvus. Kitu atveju taps pasyvus mokėjimų balansas ir kils pavojus litui. „„Pasy- 
vus mokėjimo balansas tai šalies neturtėjimas. Mokėjimo balanso pusiausvyros dabarti- 
niu laiku reikia daboti ypatingu būdu, nes jei pasyvus mokėjimo balansas visada yra 
pavojingas, tai dabartiniu laiku jis gali pasidaryti katastrofingas.'*** 

Kokių nors itin savitų krizei išvengti ar jai paaiškinti teorijų dr. J. Purickis nesukūrė. 
Mokėdamas nemažai užsienio kalbų, jis nuosekliai skaitė vokiečių, anglų, prancūzų, ru- 
sų literatūrą tomis temomis ir stengėsi orientuotis ekonomikos krizės alinamame pasau- 
lyje. Akylai stebėjo Lietuvos ūkio pokyčius ir mėgino juos apibendrinti. 

J. Purickio ne tik „Tautos ūkyje“, bet ir „Trimite“, „Lietuvos aide", „Mūsų Vilniuje", 
taip pat kituose laikraščiuose bei žurnaluose krizės metais paskelbti straipsniai, paremti 
konkrečiais faktais bei pasiūlymais, pagelbėjo tiems, kurių rankose buvo valstybės vai- 
ras ir kurie gamino materialines krašto vertybes, padėjo organizacijoms, kurios rūpinosi 
užsienio prekyba. Tai leido bent porą metų nepajusti Lietuvoje pasaulinės ekonomikos 
krizės padarinių, o jiems išryškėjus — lengviau įveikti sunkumus. 

Dr. J. Puriekio straipsniai, klausimų analizė ir išvados įėjo į lietuvių istoriografiją. Jais 
Jau sovietmečiu, tyrinėdami Lietuvos Respublikos ekonomiką ir politiką, naudojosi eko- 
nomistai ir istorikai Kazimieras Meškauskas, Marijonas Gregorauskas, Julius Tamošiū- 
nas, A. Gaigalaitė ir kt. 


“ Vygandas. Dėl švenčių priedų sulaikymo. - Trimitas. 1931. Nr. 50. P. 981-982. 

“Vygandas. Dėl algų mažinimo valdininkams. - Trimitas. 1932. Nr. 21. P. 405-406. 

“ Dr. J. Purickis. Pastabos dėl mūsų importo. - Tautos ūkis. 1933. Nr. 3. P. 73-76; Jo. Lietuvos ūkis 
ir pasaulinio ūkio krizė. - Ten pat. 1931. Nr. 12. P. 353-357. 

AUKLĖJIMO KLAUSIMAI 


J. Purickis buvo kunigas. Katalikų bažnyčia daug dėmesio skyrė dvasiniam žmogaus 
tobulėjimui, dorovei ir moralei. Rengdamasis kunigo profesijai jaunas klierikas išklausė 
atitinkamus kursus, rašė pamokslus, juos sakė per primicijas savo gimtojoje parapijoje. 
Todėl savaime suprantama, kad jam rūpėjo auklėjimo, moralės bei dorovės klausimai. 
Pirmuosius straipsnius jis parašė dar iki Pirmojo pasaulinio karo ir paskelbė „Draugijo- 
je". Be to, 1914 m. Kaune minėtus rašinius sudėjo į knygelę „Beletristikos rolė žmoni- 
jos auklėjime". Svarbiausią vaidmenį auklėjant jaunimą J. Purickis priskiria grožinei li- 
teratūrai. Jis sako: „Jei norime įgyti naują įrankį žmonėms auklėti, krikščioniškiems idea- 
lams platinti, tai neignoruokime beletristikos. Nesnauskime nes... ,„Hanibal ante portas" 
[Hanibalas prie vartų /lot./ - A. G.]*? 

Knygelėje J. Purickis aptaria literatūros poveikį žmogaus jausmams. Teigia, kad 
teigiamų ar, atvirkščiai, neigiamų asmenybės bruožų ugdymui ypač didelę įtaką daro 
gerų rašytojų mielai skaitomos knygos. Todėl la- 
bai svarbu, kad talentingi rašytojai pateiktų skai- 
P tytojams moralę ugdančių auklėjamojo pobūdžio 
Messtandų Austė eis knygų, smerkiančių mūsų visuomenėje netole- 
E—— mi ruotinus idealus. Nes esama ir kenksmingos lite- 
tn Amytą Vanagaiiytę wi A1b. šiiaią ratūros, kurios jis išskiria net 4 rūšis: 1. Literatūra, 
ana, amoni gaišinanti skaitytojo laiką; 2. Vedanti jį į pesimiz- 
mą; 3. Propaguojanti bedievybę; 4. Pornografiškoji. 

Daug vietos šiuose J. Purickio darbuose užima 
“ pornografinės literatūros žalos žmogui, ypač jau- 
nimui, išaiškinimas. Tokią literatūrą jis vertina itin 
kritiškai. Smerkia jos autorius bei platintojus. O 
: gerą auklėjamąją beletristiką giria. Ji ne tik auklė- 
. ja, bet ir lavina žmogų. Pateikia istorinių, geogra- 
finių faktų, ugdo kilnius jausmus, stiprina tautos 
tradicijas ir pan. 

J. Purickis paskelbė Lietuvos spaudoje ne- 
mažai išsamių publicistinių straipsnių apie šeimą, 
auklėjimą, motinos vaidmenį, moters padėtį šei- 
moje ir visuomenėje, įstatymų laikymąsi ir t. t. 
(žr. bibliografiją). Savo turiniu tai nėra vien Katalikų bažnyčios mokymą propaguojan- 
tys didaktiniai kūrinėliai, kaip tuo metu dar pasitaikydavo lietuvių literatūroje. Juose, 
kaip ir minėtose knygose, vaizdingumo dėlei pateikta daug konkrečių pavyzdžių. Apta- 


I Klaipėdos Vaniių būrys 


Moterų šaulių suvažiavimo 


Vygando straipsnis žurnale „Trimitas“ 


„Dr. J. Purickis. Pastabos apie krizės priežastis ir kovą su ja Lietuvoj. — Ten pat. 1932. Nr. 5. P. 157. 
“J. Purickis. Beletristikos rolė ž žmonijos auklėjime. K. 1914. P. 11; Tas pat. - Draugija. 1914. T. XXII. 
Nr. 86. P. 97111; 1914. T. XXIII. Nr. 91-92. P. 137-148. 

riama rusų, Vakarų Europos rašytojų kūryba ir trumpai analizuojami jų kūriniai, teigia- 
mai ar neigiamai veikiantys jauno žmogaus ugdymą bei saviauklą. 

Apibendrinant dr. Juozo Puricki0-Vygando mokslinio pobūdžio kūrybą reikia pažy- 
mėti, kad autorius iš esmės domėjosi trimis sritimis: istorija, socialiniais bei ekonominiais 
klausimais ir visuomenės auklėjimu. Visa tai išliko gausioje jo publicistikoje, straips- 
niuose, parašytuose aktualiais to meto klausimais. 


JUOZAS PURICKIS-VYGANDAS — 
LAIKRAŠTININKAS IR PUBLICISTAS 


Į ŽURNALISTIKĄ - INFORMUOTI, AIŠKINTI, AUKLĖTI 


Vygando slapyvardžio atsiradimo aplinkybės. ,,„Tankiai ne gyvenimas nuo mūsų, 
bet mes nuo gyvenimo priklausome"!, — dar 1914 m. rašė J. Purickis „Draugijoje“ nė 
neįtardamas, kad kaip tik gyvenimo aplinkybės lems jo nutolimą nuo kunigystės, aktyvų 
įsitraukimą į politinę veiklą bei priverstinį pasitraukimą iš jos ir pagaliau posūkį į žurnalis- 
tiką, kuriai jis, nė kiek neperdedant, liks ištikimas iki paskutinės savo gyvenimo dienos. 
Ši pavydėtina ištikimybė net buvo pelniusi J. Purickiui Lietuvos tarpukario žurnalisti- 
kos tėvo titulą. Vienas iš mūsų žurnalistikos patriarchų Juozas Keliuotis, Antrojo pasau- 
linio karo metais dėstęs žurnalistikos kursą Vytauto Didžiojo universiteto Filosofijos fa- 
kulteto Sociologijos ir žurnalistikos katedroje, pripažino jį pasižymėjus enciklopedinių 
išsilavinimu ir užėmus ryškią vietą tarpukario spaudos gyvenime? . Deja, savita ir iškili 
asmenybė, kokia buvo J. Purickis mūsų tuo metu dar tik besiformuojančios profesi0- 
naliosios žurnalistikos padangėje, Lietuvos nepriklausomybės praradimo sąlygomis liko 
visiškai pamiršta. 

Tik pastaraisiais metais, siekiant užlopyti Lietuvos žurnalistikos istorijos spragas, Į 
šią asmenybę vėl gręžiamasi, bet paradoksalu, kad ir „Žurnalistikos enciklopedijoje" 
J. Purickiui skirtose dviejose pastraipose, ir Vyto Urbono „Lietuvos žurnalistikos istorijo- 
Je“, kurioje šio autoriaus žurnalistinei veiklai atseikėta kiek daugiau vietos, greta autentiš- 
kų faktų pasitaiko ir netikslumų, ką jau ne sykį parodė ankstesnieji šios knygos skyriai, 
0 ir dar kartą patvirtins pastarasis. Matyt, taip nutiko ne todėl, kad žurnalistai brangin- 
tų J. Purickį mažiau nei, tarkim, istorikai. Tiesiog ilgi užmaršties metai, 0 ir pati leidinių 
specifika, neleidusi skirti ganėtinai laiko bei dėmesio personalijoms, padarė savo. Tuo 
tarpu J. Purickio, kaip vieno tarpukario lietuvių profesionaliosios žurnalistikos pirmeivių, 
aktyvi laikraštinė veikla ir itin gausus publicistinis palikimas neabejotinai nusipelno įdė- 
mesnio žvilgsnio. Tad pamėginkime, nepretenduodami į absoliučią tiesą, bet remdamie- 


' Beletristikos rolė žmonijos auklėjime. - Draugija. 1914. T. XIII. Nr. 91-92. P. 143. 
* J. Keliuotis. Žurnalistikos paskaitos. — Darbai ir dienos. Kaunas. 2001. P. 145. 


113 


A. Gaigalaitė, J. Žeimantienė 


si gausiais istoriniais šaltiniais, ypač tarpukario spauda, kuri daugiau nei dešimtmetį ir 
buvo pagrindinis J. Purickio veiklos baras, pasekti J. Purickio-Vygando - laikraštininko 
bei publicisto — kelią ano meto visuomeninio, politinio ir kultūrinio gyvenimo vingiuose. 

Kai minėto kelio pabaigoje žurnalistai suskato rūpintis, kaip įamžinti nemažai jų labui 
nuveikusio kolegos atminimą, buvo nuspręsta jo pastangomis pradėtus statyti žurnalis- 
tų poilsio namus Giruliuose pavadinti ne J. Purickio, bet būtent Vygando-J. Purickio var- 
du'. O ir J. Purickio atminimui skirtuose rašiniuose šis slapyvardis buvo minimas ne ką 
rečiau nei tikroji žurnalisto pavardė. Mat permainingų įvykių kupinais Nepriklausomos 
Lietuvos stiprėjimo metais diena dienon pasirodydavęs pačiuose įvairiausiuose perio- 
diniuose leidiniuose, jis buvo suspėjęs tvirtai įaugti ir į skaitytojų, ir į kolegų sąmonę. 
V. Biržiškos leistose „Bibliografijos žiniose“, į kurių akiratį pakliūdavo tik profesiškai 
brandžios publikacijos, ir Vygando, ir J. Purickio straipsnių randame kiekviename nume- 
ryje, nuo pat pirmųjų leidinio pasirodymo metų iki pat J. Purickio mirties. O jo brolio, 
spaudos istoriko M. Biržiškos vertinimu, J. Purickis buvęs vienas tų žmonių, kurie tiesio- 
giai prisidėjo prie tautinio identiteto formavimo“ . 

Todėl visiškai suprantama, kad netrukus po J. Purickio mirties įvykusiame visuotinia- 
me Žurnalistų sąjungos narių susirinkime buvo nutarta surinkti ir saugoti J. Purickio ar- 
chyvą — tuo pavesta rūpintis tuometiniam Žurnalistų sąjungos valdybos nariui J. Pa- 
leckiui?. Atidžiau peržvelgus gausias tarpukario periodikoje ir atskiruose proginiuose 
leidiniuose pasirodydavusias J. Purickio publikacijas, nesunku pastebėti, kad jis ne tik 
tokį archyvą turėjo, bet ir nuolat juo naudojosi. Gaila, kad istorinių kataklizmų metais šis 
archyvas buvo išblaškytas, nes autentiški rankraščiai, užrašų knygelės, laiškai ir kt. tap- 
tų reikšmingu šaltiniu, kuris padėtų paremti kai kurias prielaidas, o gal net paskatintų 
pasirinkti kitokius atskaitos taškus. Ypač turint galvoje tą aplinkybę, kad J. Purickis ne- 
susilaukė palikuonių, o ir jo amžininkai jau kadais užleido vietą, ne kartą J. Purickio ci- 
tuoto Artūro Šopenhauerio žodžiais tariant, naujoms „istorijos sekundžių fiksuotojų" kar- 
toms. Laimei, paliko gausi istoriografinė medžiaga, kurios, kaip ir paties J. Purickio pub- 
licistinio palikimo, dėka šiandien galime mėginti užčiuopti kaip reta dinamišką objekty- 
viu savo gyvenamojo meto metraštininku besistengusio būti aktyvaus piliečio ir nepailstan- 
čio visuomenininko pulsą. 

Bendradarbiauti lietuvių periodinėje spaudoje, kaip jau ne sykį buvo minėta ankstes- 
niuose skyriuose, J. Purickis pradėjo dar tebesimokydamas Peterburgo dvasinėje akade- 
mijoje, o gyvendamas Šveicarijoje nemažai nuveikė rengdamas Informacijos biuro leidi- 
nius „Litauen“ ir „Pro Lithuania“, prisidėjusius prie Lietuvos nepriklausomybės siekio 
populiarinimo Europoje. Jau tuomet teikęs pirmenybę patikrintais faktais paremtam 
spausdintam žodžiui, J. Purickis dėl to ne kartą polemizavo su minėtam biurui vadovavu- 
siu prieštaringos reputacijos politiniu veikėju ir žurnalistu J. Gabriu-Paršaičiu, kuriam 
nieko nereiškė oficialiais Europos informacijos kanalais paskleisti kokią iš piršto laužtą 
sensacingą naujieną. Tarkim, kad „Vokietija numato atkurti Lietuvą — nepriklausomą 
karalystę, paklūstančią Hohencolernų (Hohenzollern) palikuonių imperatoriaus sūnaus 

skeptrui““ , kai nei pati Vokietija, nei menamas pretendentas į Lietuvos valdovus apie 
tokius savo ketinimus nė neįtarė, o ir aktyviausiems nepriklausomybės idėjos puose- 
lėtojams, triūsusiems jos labui užsieniuose ir Lietuvoje, minėtas pareiškimas buvo tikrų 
tikriausias akibrokštas. 

Tuo tarpu J. Purickis ne tik Šveicarijos laikais, bet ir pradėjęs dirbti Lietuvos atstovy- 
bėje Berlyne, kai žurnalistikai laiko beveik nebeliko, laikėsi nuomonės, kad sudėtingomis 
sąlygomis besiformuojančiai Nepriklausomos Lietuvos laikraštijai, kaip demokratijos 
stiprinimo garantui, pirmiausia yra būtini objektyvūs ir prieinami informacijos kanalai. 
Todėl nepaisydamas diplomatinio darbo krūvio 1919 m. vasarą jis įsipareigojo be jokio 
atlygio teikti žinias besikuriančiam spaudos biurui Lietuvoje su sąlyga, kad šis būtų ne 
privati, bet oficiali valdžios institucija ir iš Berlyno gautas žinias pateiktų vienodai vi- 
siems spaudos leidiniams, neatsižvelgdamas į jų politinę ir pasaulėžiūrinę pakraipą". 

Tam tikra būsimosios žurnalistinės karjeros uvertiūra galima laikyti ir J. Purickio kal- 
bas, pasakytas jam einant užsienio reikalų ministro pareigas. Šios kalbos, 1920-1921 m. 
nuolat pasirodydavusios Steigiamojo Seimo darbuose ir „Lietuvoje“, liudija jų autorių ne 
tik turėjus jautrią politinę klausą, bet ir sugebėjus įtaigiai perteikti savo mintis auditorijai. 
Bet J. Purickio, kaip profesionalaus žurnalisto, iškilimą tarpukario periodikos padangėje 
vis dėlto reikėtų tapatinti su Vygando slapyvardžiu pasirašytų straipsnių pasirodymu 
ofici0ze „Lietuva“ 1923 m. pavasarį. 

Kokiomis aplinkybėmis atsirado šis — nors vienas iš daugelio, bet neabejotinai pats 
reikšmingiausias - J. Purickio pseudonimas, tapęs neatsiejama jo paties, 0 ir visos tar- 
pukario lietuvių žurnalistikos savastimi? Kaip žinia, 1921 m. pabaigos-1925 m. pradžios 
laikotarpis, kol buvo tolydžio gromuliuojamos skandalingosios Sacharino bylos peripetijos, 
J. Purickiui buvo itin nelengvas. Nuo pat pirmos dienos atsidūrusi spaudos, o kartu ir 
visuomenės dėmesio centre bei neabejotinai turėjusi didžiulę įtaką atskirų jos grupių 
interesams, ši byla ne tik pakišo koją iki tol sėkmingai besiklosčiusiai politinei J. Puric- 
kio karjerai, bet ilgam pavertė jį naikinančios ir, reikia pripažinti, ne visada objektyvios 
bei garbingos kritikos taikiniu. Dešimtys straipsnių, skirtų pagrindinei Sacharino bylos 
figūrai — J. Purickiui, šiandien yra ne tik vertinga pažintinė medžiaga tarpukario spaudo- 
Jė vyravusių informacijos atrankos kriterijų bei jos pateikimo būdų požiūriu, bet ir paro- 
do bendrąjį kalbamojo meto visuomenės kultūros ir demokratijos lygį. 

Aštrios politinės kovos sąlygomis valdančiosios daugumos, t. y. krikščionių demokra- 
tų, oponentams ši byla, regis, buvo paties Dievo (o gal ir Šėtono) siųsta, nes rinkimams 
į Pirmąjį Seimą artėjant sudarė palankias sąlygas nesivaržant kaupti politinį kapitalą. 
Aktyvus vaidmuo įsibėgėjančiame rinkimų maratone, be abejonės, teko spaudai, kuri 


"Dr. J. Purickio kūnas bus laidojamas evangelikų reformatų kapinėse. - Lietuvos žinios. 1934 10 26. P. 6. 
* M. Biržiška. Lietuvių tautos kelias į naująjį gyvenimą. Los Angeles. 1952. P. 4. 

* Nustatytas visuotinis žurnalistų s-gos narių susirinkimas. — Lietuvos žinios. 1934 10 29. P, 6. 

" A. Eidintas. Slaptasis lietuvių diplomatas. Vilnius. 1991. P. 77. 

" A. Vaišnys. Spauda ir valstybė 1918-1940. Vilnius. 1998. P. 29. 

jaunoje Lietuvos valstybėje jau buvo ne tiek visuomenės nuomonės reiškėja, oponuojanti 
valdžiai (kaip tautinio atgimimo laikais), kiek tarpininkė (beje, neretai suinteresuota) tarp 
valdžioje esančių bei jos siekiančių politinių partijų ir piliečių, kitaip tariant, potencialių 
rinkėjų. Palengva gausėjant periodinių leidinių ir vykstant jų skaidai pagal partijų bei 
visuomenės grupių priklausomybę „nebuvo aišku, kas yra tikras žurnalistas profesi0- 
nalas. Laikraščius redaguodavo ir jiems straipsnius rašydavo ir kai kurie visuomenės 
politiniai veikėjai, kurie tuo pat metu turėjo aukštas valstybines pareigas, buvo ministrai, 
direktoriai ir t. t.“* O tai negalėjo nevaržyti spaudos, kaip objektyvios tiesos skelbėjos 
1r viešosios kontrolės vykdytojos, vaidmens. 

Krenta į akis, kad tokiomis politinio angažuotumo sąlygomis ir apie Sacharino bylą, ir 
apie patį J. Purickį opozicinėje spaudoje buvo rašoma ne tiek siekiant pateikti patikrin- 
tais faktais grįstą nešališką informaciją apie diplomatiniu paštu gabentos stambios kont- 
rabandos atvejį ir motyvuotą šios, sakytume, ne atsitiktinės, o dėsningos pereinamojo laiko- 
tarpio negerovės vertinimą, bet visų pirma apeliuojant į moralines skaitytojų nuostatas. 
Tuo siekta paveikti jų nuomonę (kuri, kaip žinia, dažniausiai remiasi pirmuoju įspūdžių), 
kartu pakertant pasitikėjimą tiek Krikščionių demokratų partijos lyderiais, tiek šia tuo 
metu labai įtakinga ir populiaria partija apskritai. Byla išties buvo politizuota: nors greta 
J. Purickio kaltinimai pareikšti dar trims jo bendravardžiams, Juozams, bet pastarieji iš 
spaudos nesulaukė nė truputėlio dėmesio. Ant žurnalistų plunksnos smaigalio pakliuvo 
tik J. Purickis - kaip asmuo, atstovaujantis valdančiosios partijos viršūnei. 

Politinei atmosferai tolydžio kaistant ypač džiaugėsi „K. Griniaus kabinete pražydu- 
siu „šmugeliu' " (kaip anuomet buvo vadinama kontrabanda) jauno užsienio ministro veik- 
la nuo pat pradžių labai nepatenkintas A.Voldemaras, kurį minėtame poste savo nelai- 
mei ir buvo pakeitęs J. Purickis. Nuo pat pradžių tautininkų spaudoje nešykštėjęs prie- 
kaištų K. Griniaus vyriausybei ir ypač savo tiesioginiam „įpėdiniui“ J. Purickiui dėl neva 
pernelyg didelio polinkio į demokratiškumą ir minkštumo bei neryžtingumo, vos social- 
demokratams 1921 m. pabaigoje pareiškus Seimui interpeliaciją dėl spekuliacijos Už- 
sienio reikalų ministerijoje, A.Voldemaras savo tuo metu redaguojamo liaudininkų laik- 
raščio „Tėvynės balsas“ pirmuosiuose puslapiuose suskato vieną po kitos skelbti publi- 
kacijas, kuriose J. Purickio asmeniui nešykštėjo nei vietos, nei „epitetų“. 

Iš pradžių, J. Purickiui dar einant užsienio reikalų ministro pareigas, nuolat jį kri- 
tikuodamas A.Voldemaras vis dėlto nepamiršdavo pridėti prie jo pavardės įprasto „dr.“ 
1r neperžengė ribos, skiriančios laikraštinę polemiką nuo tendencingos demagogijos, bet 
vos iškilus viešumon kontrabandos faktui jo rašinių tonas neatpažįstamai pasikeitė. 
Straipsnyje „Šmugelis ir neliečiamybė“ A. Voldemaras nedviprasmiškai klausė: „Gal mūsų 
valstybė stovi vien Purickiu? Ir patekus jam teisman visai subyrės? Jau senovėj Cicero- 
nas numatė tokio gyvenimo galimybę, įdėdamas Verio gynėjui šiuos žodžius: „Tegu sau 
vagis, tegu sau šventvagis, tegu sau paskutinis visose paleistuvystėse ir nusidėjimuos, 
bet jis geras vadas, bet jis turi pasisekimo, ir jį reikia išsaugoti sunkiam valstybės metui"? 

Valdžia, tarsi atsiliepdama į kiek ankstėliau tame pačiame laikraštyje skelbtą 
A.Voldemaro teiginį, kad spauda krikščionių demokratų valdymo laikais persekiojama 
taip, kaip „nebuvo nė prie caro valdžios“'? , nubaudė jį už minėtą straipsnį 4 000 auksinų 
bauda. Tiesa, ne dėl to, kad taip vaizdingai citavo Ciceroną. A. Voldemaro bylą nagrinėjęs 
Kauno apygardos teismas pripažino jį kaltu, paskelbus žinių iš Seimo slaptojo posė- 
džio, t. y. paviešinus konfidencialią informaciją dėl Seimo sprendimo atsisakyti panaikinti 
J. Purickio neliečiamybę, ir nusižengus Spaudos įstatymo 20 $, kuris draudė skelbti kvo- 
tos ar tardymo žinias, kol byla neišnagrinėta ar nepanaikinta!!. 

Šis sprendimas - akivaizdus tarpukario Lietuvoje plačiai taikyto represyvaus spaudos 
tvarkymo pavyzdys. Tačiau teisingumo dėlei reikėtų pridurti, kad naudojo šį būdą spau- 
dai „drausminti“ ne tik krikščionys demokratai, bet ir patys tautininkai. Mat tarpukario 
politinių partijų požiūris į cenzūrą tiesiogiai priklausė nuo jų buvimo valdžioje. O Lietuvos 
Konstitucijos 15 $, laidavęs piliečiams žodžio ir spaudos laisvę, realiai galiojo tik keletą 
mėnesių, kai į valdžią buvo trumpam atėję valstiečiai liaudininkai, vadovaujami princi- 
pingu požiūriu į teisę spausdintu žodžiu reikšti savo nuomonę pasižymėjusio K. Gri- 
niaus.!? 

Grįžtant prie A.Voldemaro, jo drąsa karo cenzūros sąlygomis viešai kritikuoti krikš- 
čionis demokratus dėl visokeriopų pastangų užgniaužti jų prestižui didelį smūgį sudavu- 
sią Sacharino bylą būtų buvusi tikrai sveikintina, jei ne ta aplinkybė, kad tam jis ne- 
sidrovėdamas naudojo neleistinas priemones - demagogiją ir net chamiškumą, kas rodo 
ne ką kita, kaip sąmoningą piktnaudžiavimą ta pačia spaudos laisve. O ką ir kalbėt 
apie tokį plačiai pripažintą žurnalistų etikos principą, kaip pagarba asmens nekaltumo 
prezumpcijai. Iš A.Voldemaro plunksnai priklausančių „Tėvynės balso“ publikacijų apie 
J. Purickį, kuris čia nuolat tituluojamas tai „kvailu vaikėzu“, tai „geradariu, aprūpinusiu 
vargstančius Rusijos gyventojus sacharinu bei kokainu“, tai dar kitais ne mažiau 
iškalbingais „titulais“, krenta į akis, kad visa tai pirmiausia daroma ne tik dėl asmeninių 
ambicijų ir noro sumenkinti politinį priešininką (kas ir vėl akivaizdžiai prasilenkia su eti- 
niais profesionaliosios žurnalistikos principais), bet ir propagandos tikslais. 

Mat paskelbus tautininkų sąrašą prieš artėjančius rinkimus, kaipmat pareiškiama: 
„Mes krašto netvirkiname šmugeliu, nepataikaujame spekuliantams (...)**. O galiausiai 
vedamajame, tiesmuku pavadinimu „Šalis reikalinga autoriteto“, persunktame tautinin- 
kams būdingo diktatūros ilgesio, be užuolankų įvardijama, kas yra tie autoritetai: A. Sme- 
tona, A. Voldemaras, J. Tūbelis ir kt. '* Todėl sutiktume su Gedimino Galvos monografi- 


* V. Gustainis. Nuo Griškabūdžio iki Paryžiaus. Kaunas. 199]. P. 46. 

"A. V. [A. Voldemaras]. Šmugelis ir neliečiamybė. - Tėvynės balsas. 1922. P. I. 

"Prof. A. V. [A. Voldemaras]. Liūdnos atminties kabinetas. - Tėvynės balsas. 1922. P. I. 
" A. Voldemaro byla. - Lietuvos žinios. 1922 05 31. P. 1-2. 

" Pr. Šulaitis. Spauda ir valstybė. Spaudos laisvės pirmieji varžymai. Kaunas. 1932. P. 30. 
"A. V. [A. Voldemaras]. Sarašus įteikus. - Tėvynės balsas. 1922. Nr. 12. P. I. 

“J. Dyvytis. Šalis reikalinga autoriteto. - Tėvynės balsas. 1922. Nr. 17. P. 1-2. 

Jos apie E. Galvanauską (jis 1922 m. pra- 
džioje ministro pirmininko poste pakeitė 
K. Grinių) teiginiu, kad „net didžiausios 
laisvės kraštuose už politinę kovą bau- 
džiami laikraščiai. Jie baudžiami ne už 
kritiką, įvykių vertinimą, klaidų nurody- 
mą, savo idėjų ryškinimą ir svetimųjų at- 
metimą, bet neleistinų priemonių panau- 
dojimą politiniams tikslams.**!* 

Politiniai motyvai neabejotinai turė- 

Jo įtakos ir krikščionių demokratų požiū- 
p / riui į Sacharino bylą, skatindami juos ka- 
6 Wi talikiškoje spaudoje aktyviai gintis nuo 
(S opozicinių leidinių kaltinimų. Įsidėmėtina, 
/ kad tuojau po J. Purickio atsistatydinimo 
krikščionių demokratų dienraštyje „Lais- 
vė“ pasirodžiusiame vedamajame „Naujo 
— Užsienių ministro belaukiant“ kriptonimu 
- A. K. prisidengęs autorius, vardydamas 
“ kriterijus, kuriuos turėtų atitikti naujasis 
/ ministras, kartu nedviprasmiškai „atsižeg- 

Politinius tautininkų siekius dar 1922 m. pranašingai nojo“ 2020 vakarykščiojo. Pirmiausia bū- 
įžvelgė „Lietuvos žinios": Smetonų porai skyrė sostą, SiMajam kandidatui, autoriaus teigimu, 
o A. Voldemarui — rylą... privali „gili Lietuvos meilė“, nes „„darba- 
vimasis savo tautai savame krašte yra viena iš aiškių žymių pašaukimo į ministerius, taip 
pat, kaip baladojimasis po visas padalijas ir grįžimas Lietuvon tik šiais, pernykščiais ar 
užpernykščiais metais, yra viena iš aiškiausių žymių, parodančių, kad ministerių portfe- 
liai ne tiems mūsų svetur šiltas gūžtas sukusiems tautiečiams skirtini.“ (O J.Purickis, 
kaip žinome, kaip tik ir buvo iš tų „besibaladojusiųjų“.) 

Kitas kriterijus — „gilus pasitikėjimas Lietuvos ateitimi", nes „kas netiki, kad Lietuva 
galės išsilaikyti nepriklausoma, kas yra įsitikinęs, kad mūsų valstybės dienos jau su- 
skaitytos, kad jinai šiandien tai ryt pateksianti lenkams ar rusams, tas, aišku, nieku gyvu 
negali gerai vesti mūsų užsienio politikos." (O J. Purickis pritarė P. Hymanso projek- 
tui, buvo sutarties su Sovietų Rusija sudarymo šalininkas, vadinasi, „stūmė“ Lietuvą 
lenkų ir rusų glėbin.) Trečiuoju punktu įvardytas „būdo kietumas ir valios tvirtumas", 
nes „nusileidimu, minkštumu, lekajavimu stipresnėms valstybėms — mes nieko nepa- 
sieksime (...), ir save ir Lietuvą sukompromituosime.“ (Taigi ne tik A. Voldemaras, bet 
ir patys krikščionys demokratai kaltino J. Purickį neryžtingumu.) 

Dar pabrėžiama, kad būsimajam kandidatui reikalingas „dorumas ir teisingumas“, ir 
nurodoma, jog „Užsienių ministeris turėtų būti Kristaus, ne Maechiavelio sekėjas, žmo- 


Zl nodk Bij 


( 

gus nuo doros ir teisingumo kelio nenukrypęs (...), neinąs niekuomet prieš tautos valią, 
branginąs tautos pasitikėjimą, bet ne mažiau ir savo garbę." (O J. Purickiui, suprask, visi 
šie šventi dalykai nė motais.) Vainikavo vedamąjį išvada, kad jei atsirastų į užsienio 
reikalų ministro postą du lygiaverčiai kandidatai - kunigas ir pasaulietis, — tai pirmeny- 
bę reikėtų suteikti pastarajam, nes pirmojo klaidos gali būti nepelnytai primetamos vi- 
sai Bažnyčiai!“. 

Tegalime įsivaizduoti, kaip šis fariziejiškas „Laisvės“ gestas paveikė vakarykštį 
užsienio reikalų ministrą, lygiai kaip ir netrukus Steigiamajame Seime prasidėję audringi 
debatai dėl Joniškyje sulaikytų kontrabandos vagonų. Apie tai plačiai rašė visų pakraipų 
partinė spauda. Nors emocijomis paremtų kaltinimų juose būta daugiau, negu reikia, vis 
dėlto jau tuomet atsirado balsų, išsiskiriančių iš bendro choro. Ne jausmais, bet faktine 
medžiaga bergždžiai ragino Seimo posėdyje deputatus vadovautis teisininkas A. Tumė- 
nas, o L. Bistras, pateikęs „Laisvėje“ išsamią informaciją apie 3 vagonų gabenimo bei 
sulaikymo aplinkybes, bene vienintelis iš visų tuo metu apie Sacharino skandalą rašiusiųjų 
nurodė, kad jo pateiktos Žinios paimtos iš „pirmų šaltinių“, t. y. protokolo, surašyto Jo- 
niškyje, darant vagonų reviziją, kurioje dalyvavo Žvalgybos skyriaus ir Valstybės kont- 
rolės atstovai'?. 

Vienaprasmiškai nepasmerkė J. Purickio ir tikrąja pavarde vedamąjį „Šmugelis“ 
1923 m. pavasarį „Laisvėje“ pasirašęs kunigas, Vytauto Didžiojo universiteto profesorius 
ir vienas būsimųjų šios aukštosios mokyklos rektorių Pr. Bučys. Jo nuomone, prie to, 
kad tarptautinių diplomatinių santykių dokumentai, anksčiau tilpę paketuose ir kurje- 
rių maišeliuose, po karo pradėti gabenti vagonų sąstatais, nemažai prisidėjusi ir So- 
vietų Rusija su Vokietija, kurių nelegali prekyba einanti per Lietuvą. O Joniškyje sulai- 
kius kontrabandą gabenančius vagonus ir sugriežtinus tvarką Lietuvos muitinėse, ,Iz- 
vestijose“ tuojau apie Lietuvos sukčiavimą pasirodęs straipsnis, šį ir pasigavusi opozici- 
nė spauda'“. 

Pr. Bučys minėtame straipsnyje polemizavo ir su A.Voldemaru, „Tėvynės balse“ ne 
tik perspausdinusiu minėtą „Izvestijų“ straipsnį, bet jam būdinga maniera dėsčiusiu: 
„Apserga Purickis. Nežinia iš kur pasklinda gandai, kad jis iš galvos išeina. Kviečiamas 
iš Karaliaučiaus profesorius, kurs turi patvirtinti, kad Purickiui galvoj negerai ir kad jis 
reikia išvežt užsienin operacijai daryti.“*!? 

Tuo tarpu, Pr. Bučio teigimu, J. Purickis tikrai, kilus incidentui dėl sacharino gabe- 
nimo, susirgęs smegenų uždegimu, nors tai, žinoma, nemenkiną jo kaltės dėl netvarkos 
Užsienio reikalų ministerijoje, kur susidarė sąlygos spekuliacijai tarpti. 


“ 


5 G. Galva. Ernestas Galvanauskas (Politinė biografija). Čikaga. 1982. P. 266. 
'* A. K. Naujo užsienio ministro belaukiant. - Laisvė. 1921 12 16. P, I. 

" Dr. L.Bistras. Dėl Joniškyje sulaikytų 3 vagonų. — Ten pat. 1921 12 23. P, I. 
"* Pr. Bučys. Šmugelis. - Ten pat. 1922 03 19. P. I. 

* A. Voldemaras. Lietuvių kontrabanda. - Tėvynės balsas. 1922. Nr. 27. P. 1. 

Kas žino, katras iš oponentų teisus: ar A. Voldemaras, žvelgęs į J. Purickio ligą kaip 
į mėginimą išvengti atsakomybės, ar Pr. Bučys, vertinęs šią ligą kaip sukrėtimą, buvu- 
siam užsienio reikalų ministrui akivaizdžiai susidūrus su jo padėtimi pasinaudojusių žmo- 
nių begėdiškumu ir partinių priešininkų neskrupulingumu. Tarpukario (o ir šiandieni- 
nėje Lietuvoje) galime rasti iki valiai analogijų, bylojančių ir vieno, ir kito požiūrio naudai. 
Aišku viena, Pr. Bučys neklydo teigdamas, kad J. Purickis turėtų atsakyti už tai, ką iš 
tiesų padarė, ir atkreipdamas visuomenės dėmesį į tą aplinkybę, kad laikraštinis vien- 
pusiškumas neturėtų tapti pavyzdžiu šios plačiai nuskambėjusios bylos svarstymo ei- 
gai. 

Deja, kaip matyti iš Sacharino bylos periodo spaudos, atskirų informacijos subjektų 
pastangos kelti į pirmą vietą nešališkus šaltinius ir civilizuotą laikraštinę polemiką tebu- 
vo šauksmas tyruose, o veikiau — uodo zyzimas, kurio nepaisė nei opozicijos, nei pozici- 
jos spauda. Pastaroji negaišdama ėmėsi toli gražu ne naujo metodo — kontrpuolimo. 
Šiam tikslui pasitarnavo dar viena socialdemokratų interpeliacija. Šį kartą dėl liaudinin- 
ko, buvusio Steigiamojo Seimo nario K. Žuko, išdavusio leidimą išvežti už demarkacijos 
linijos 400 kg sacharino. 

Tad dienraštyje „Laisvė“ pasirodžiusiame straipsnyje „Iš ,„Napoleonų' į sacharinin- 
kus“, pasirašytame kriptonimu K. P., buvo retoriškai klausiama: „Bet mums nuostabu, 
kodėl ponai socialistai nemato, kad p. Žuko darbai kompromituoja mūsų valstybės gar- 
bę? (...) Įdomu būtų žinoti, kodėl liaudininkai turėdami savo dienraštį ir galybes agitato- 
rių Lietuvoje ir Amerikoje kalba apie Joniškį, kalba apie kunigų gaspadines, bet apie 
savo partijos kario nuopelnus tyli. Iš to galima spręsti, kad tai daroma su partijos žinia, ir 
kad partija tam pritaria.“?? 

Be kita ko, straipsnyje dar teigiama, kad leidimą sacharinui vežti K. Žukas pažadė- 
jęs parūpinti per 12 valandų linksmoje draugijoje viename Kauno restoranų. 

Kol vietoje Kauno komendanto vienam mėnesiui uždarytos „Laisvės“ pasirodė 
„Lietuvos laisvė“, kol čia beveik po mėnesio buvo išspausdintas paties K. Žuko laiš- 
kas, kuriame jis tvirtino nepriklausąs Liaudininkų partijai ir aiškinosi, kiek kartų gyve- 
nime iš viso buvęs restorane, kitas krikščionių demokratų periodinis leidinys — savait- 
raštis „Tėvynės sargas“ jau buvo suskubęs paaiškinti „tikrąją“ padėtį savo skaitytojams 
(kurių didžiąją dalį sudarė ūkininkai) suprantama kalba: „Cicilikai ir pažangiečiai pa- 
našūs yra į tą laukinį žmogų, kuris paklaustas, kas tai yra nuodėmė, atsakė: „Kai aš bu- 
čiuoju svetimą pačią, tai nėra nuodėmės, o kai svetimas bučiuoja manąją, tai labai di- 
delė nuodėmė". Taip daro ir ciciliukai. Jie visur šaukia apie šmugeliavimą sacharinu. Bet 
kuomet „Laisvė“ paskelbė, kad liaudininkų lyderis pil. Žukas bendradarbiauja su šmu- 
gelninkais sacharinu, tai liaudininkėliai pastatė akis ir sako, kad čia kažkas ne taip, kad 
tas jų partijos lyderis nėra jų partijos lyderis. 

Komisija tą sachariną sulaikė, konfiskavo ir tą, kuris vežė, nubaudė tris mėnesius 
kalėti. Pažangiečiai pradėjo liaudininkus girti. Girdi, čia prasikaltimo nebuvo. O profeso- 
rius Voldemaras stačiai nurodė, kad ta komisija pasielgė prieš įstatymą. Bet tas varg- 

šas profesorius nurodė tokį įstatymą, kuris jau du metai kaip neveikia. Reiškia, profeso- 
rius ir nežino, kokie pas mus įstatymai yra. Vienas iš dviejų: ar prof. Voldemaras rašė tą 
straipsnį būdamas girtas, arba tyčia norėjo klaidinti visuomenę, kad valdžia neteisėtai 
elgiasi. Mat, artinasi rinkimai, tai reikia dirbti, prakaituoti, bučiuoti, atsiprašant, svetimą 
pačią ir sakyti, kad tai ne griekas.“*?! 

Kol krikščionių demokratų spauda po kaulelį narstė politinių oponentų nuodėmes, 
pavydėtinai lengvai užmiršdama savąsias, kiti įvairių pakraipų periodiniai leidiniai taip 
pat negaišo laiko veltui: kas krovėsi politinius „dividendus“, kas šiaip linksminosi. Todėl 
ištisus 1922-uosius metus J. Purickis buvo viešai kalamas prie gėdos stulpo. Nenuslūgo 
publikacijų banga apie Sacharino bylą ir jam išvykus į Vokietiją, kad galėtų atsiskaityti 
dėl finansinių Berlyno atstovybės reikalų. Satyrinis „Visų be politikės vienraštis“ ,,„Kultu- 
vė“, pasirodęs 1922 m. balandžio 1 d., ne tik savo leidimo metus įvardijo „IV šmugelio 
metais“, bet ir paslaugiai informavo skaitytojus, kad „buvęs Užsienio Ministeris tikrai 
susirgo iš širdgėlos proto liga ir guli klinikoj, o ne važinėja Karaliaučiuj automobiliu su 
damomis.“ 

Liaudininkų „Lietuvos žinios“ savo skaitytojams siūlė įspėti mįslę: „Štarangės — 

o varangės ant karvės užsiran- 

. gė: dolerius maukia, procentėlius 
braukia, vieni kaukia, kiti šau- 
kia, naujo Seimo laukia; kai do- 
lerių pritruks, kur karvutė ta 
spruks?“** Kad būtų lengviau 
per dvi savaites su užduotimi su- 
sidoroti ir „Lietuvos žinių“ mėne- 
sio prenumeratą pelnyti, prie mįs- 
lės buvo pridėta karikatūra. Ka- 
žin ar išsamų atsakymą į minė- 
tą mįslę kaipmat pateikusiam 
A.Voldemarui rūpėjo „Lietuvos 
žinių“ prenumerata? Kita vertus, 
Jisjos 1r nelaimėjo. Mat geriausiu 
buvo pripažintas Amerikos laik- 
raščio „Sandora“ skaitytojo atsa- 
kymas, drauge su mįsle ir karikatūra pakartotas ne tik „Lietuvos žiniose“, bet ir sa- 
Vaitraštyje „Lietuvos ūkininkas“: „Amerikos darbininkas lietuvis klerikalų sumokytas, 
pūslėtomis rankomis uždirbtus dolerius kemša į Tautos fondą ir į kitus klerikalų fondus, 


(224 00 


Liaudininkų spaudoje pasirodžiusioje karikatūroje J. Purickis 
atsidūrė „palci uodegą" 


“K. P. Iš „Napoleonų“ į sacharinininkus. - Laisvė. 1922 04 27. P. 2. 

" Voldemaro palaiminti, sacharinu pasaldinti, liaudininkai. - Tėvynės sargas. 1922 05 12. P, 1. 
“ Kultuvė. 1922 04 01. P. 2. 

* Mislė. - Lietuvos žinios. 1922 07 09. P, I. 

iš kurių doleriai patenka į Ūkio banką Lietuvoje, kuriam dar labiau padeda spekuliuoti, ir 
pinigai eina klerikalų propagandai Lietuvoje. Toji karvė tai yra Ūkio bankas, vedamas 
įtakingo kunigo Vailokaičio, kuris net savo pinigus leidžia ir skuta valstybę, priešindama- 
sis išleisti Lietuvos pinigus. 

Ant karvės sėdi nuduodąs „nekaltą' bankininkas Vailokaitis, vidury barzdyla kunigas 
Krupavičius, o palei uodegą kunigas Purickis, kuris dar ir sacharino turi pasiėmęs. 

Yra tat trys kunigai spekuliantai. 1) pinigų, 2) politikos, 3) sacharino. Karvute nori 
pasinaudoti ir vienas prabaščius, bet trys užsirangę ant karvės (štarangės — varangės) 
klebono neprisileidžia. Klebonams ,ant karvės" nėra vietos ir jie eina į „pažangą'- Sme- 
tonos partiją. Karvės pienu naudojasi susitelkę apie kibirą krikščionių demokratų parti- 
ja: kunigai, jų klapčiukai, zakristijonai ir davatkos. Jie karvės užvačioje.“*** 

Ir Socialdemokratų partijos laikraštyje „Socialdemokratas“ nė pačiose Kalėdų 
išvakarėse nebuvo užmiršta priminti, kad „yra Šveicarija su aukštais mokslais, išmintin- 
gais „daktarais' ir yra Lietuva su aklais ir prispaustais žmonėmis“? Net naujajame 
krikščionių demokratų dienraštyje „Rytas“ pirmą sykį pasirodžiusioje išsvajotosios ne- 
priklausomybės statytojų „žygiais“ nusivylusio Maironio satyrinėje poemoje „Kai kam“ 
tarp visų „siurbėlių, niekšų ir bastūnų“ kliuvo ir „diplomatų valizų vežikams“ ?* 

O kalbėti apic pastaruosius, matyt, išties reikėtų daugiskaita, nes kažin ar atstovybės 
Maskvoje ir Berlyne virto „importo-eksporto kontoromis“ dėl vieno ar keleto žmonių 
kaltės. Kitaip nebūtų tekę valstiečiams liaudininkams aiškintis dėl buvusio Steigiamojo 
Seimo nario, Liaudininkų frakcijos atstovo karininko K. Žuko, kuris, kaip jau buvo anks- 
čiau rašyta, be Finansų ministerijos žinios davęs leidimą išvežti už demarkacijos linijos 
400 kg sacharino, o socialdemokratams - dėl Jono Pakalkos vežtų 13 dėžių, kuriose ga- 
lėję būti 700 kg sacharino"? . 

Iš kalbamojo meto spaudos matyti, kad Nepriklausomos Lietuvos kūrimosi metais 
buvo pelnomasi ne tik iš sacharino. Štai ką Sacharino bylos periodu rašė „Lietuvos 
ūkininkas“: „Voldemaras ir Smetona sykiu su jais ir Žemdirbių Sąjunga, kuriai jiedu va- 
dovauja, buvo labai pasipiktinę Purickio šmugeliu ir metė kaltę visai krikščionių demo- 
kratų partijai, bet, matyt, kad tasai pyragas toks saldus, kad ir jie neiškentė prie jo 
neprisigretinę. Steigiamajame Seime atstovas Plečkaitis paskelbė, kad Žemdirbių Sąjunga 
gavo iš valdžios (kurios jie taip baisiai neapkenčia) leidimą išvežti į užsienį 500 arklių. 
Bet neturėdami galimybės patys tai padaryti, savo teisę perleidę žydeliams. Isakui Pa- 
pyškeriui 67 arklius. Lepoladskiui 47 arklius. Žmonės kalba, kad už tuos įgaliavimus 
Žemdirbių Sąjunga gavo 500.000 auksinų. 

Žodžiu, besitaikančių šiaip ar taip „pasisaldyti“ gyvenimą, pasinaudojant pereinamo- 
jo laikotarpio sunkumais, netrūko. O periodinė spauda pasikeitusios visuomeninės sank- 
lodos sąlygomis nepajėgė, o gal dėl siaurų srovinių motyvų tiesiog nepanoro įžvelgti už 
atskirų piktnaudžiavimo faktų slypinčio baugaus reiškinio mastų. Todėl lietuviškos 
profesionaliosios žurnalistikos apyaušryje žurnalistinė drąsa (kaip, deja, neretai nutinka 
ir šiandien) iš esmės buvo grindžiama ne iš įvairių šaltinių surinktų faktų analize ir ne- 


122 


JUOZAS PURICKIS-VYGANDAS 


ginčytinais įrodymais, bet spėlionėmis bei šališkomis nuomonėmis, kurios buvo brukte 
brukamos skaitytojams kaip vienintelė ir neginčijama tiesa. 

Tokiomis tad aplinkybėmis J. Purickiui teko ieškoti naujų atskaitos taškų taip netikė- 
tai pasisukusiame gyvenimo kelyje. Ne mūsų kompetencija spręsti, kiek jis, kaip užsie- 
nio reikalų ministras ir vienas krikščionių demokratų lyderių, buvo tiesiogiai kaltas dėl 
piktnaudžiavimų savo vadovaujamoje ministerijoje arba kiek jis asmeniškai iš to pasi- 
pelnė. Mums labiau rūpi ta pilietinė pozicija, kurią J. Purickis užėmė šiuo itin jam - ir 
kaip individui, ir kaip vakarykščiam politiniam veikėjui - sunkiu laikotarpiu, kai atskiros 
visuomenės grupės, pasitelkusios veiksmingą svertą — spausdintą žodį, kaip matėme, be 
jokių skrupulų panaudojo Sacharino bylą savo tikslams įgyvendinti, nė nesukdamos gal- 
vos dėl tokios smulkmenos, kaip atskiro asmens garbė ir orumas. 

Nenuostabu, jei iš sėkmingai politinės karjeros laiptais kylančio veikėjo ir gerbiamo 
piliečio akimirksniu virtęs pariju — opozicijos linksniuojamu ir pajuokiamu menkiausiai 
progai pasitaikius, 0 ir savųjų ginamu pirmiausia iš partinių interesų, J. Purickis išties 
būtų nepagydomai susirgęs „proto liga“. Kita vertus, kas jam trukdė, jei jau buvo tikrai 
toks garbę ir sąžinę praradęs, kaip tuo metu nuolat buvo skelbiama, išbildėti į svečius 
kraštus prisigrobtų milijonų leisti? Juk būtent taip jį ir prognozavo pasielgsiant liaudinin- 
kų „Lietuvos žinios“, kuriose slapyvardžiu Aklasmatė pasirašęs J. Pronskus retoriškai 
klausė skaitytojų: „Žingeidu, kuriame pasaulio krašte atsidurs buvusis ministeris, kada 
jo paieškos Berlyno atstovybė? (...) Dabar vargu p. Puryckis pasakys ačiū apgynusiems 
Jį nuo teismo.**?? 

Tačiau pats J. Purickis dar 1922 m. pabaigoje „Lietuvoje“ pasirodžiusiame atvirame 
laiške šią jam peršamą galimybę atmetė, teigdamas neketinąs slapstytis nuo teismo. 
„Parodžiau nemaža kantrybės tylėdamas, bet mano tylėjimas tik dar labiau drąsina ma- 
no priešininkus, kurie savo šmeižimuose neranda nei galo, nei krašto“*?, — apgailestavo 
minėtame laiške J. Purickis. Bet rankų nenuleido. Kaip ir daugelis tarpukario politikų 
nesyk išmėginęs žurnalisto plunksną, ėmėsi jos ir atsidūręs viename kritiškiausių savo 
gyvenimo tarpsnių. Tiesa, ne tam, kad gintųsi puldamas ar šmeiždamas kitus. Šio kalba- 
mojo meto spaudoje plačiai vartoto „ginklo“ J. Purickis nepripažino niekada — nei 
pasirašydamas straipsnius savo pavarde, nei gausiais slapyvardžiais, nes, amžininkų 
liudijimu, buvęs „retos asmeninės kultūros žmogus““*! , ką patvirtina ir įvairiapusiškas jo 
kūrybinis palikimas. Viena vertus, žurnalistika buvo būdas pelnyti duoną, tegul ir nela- 
bai skalsią, nes tuo metu eiliniam bendradarbiui „Lietuva“ mokėdavo už eilutę 10 centų, 


*“ Lietuvos žinios. 1922 09 22. P. 1. Mįslė; Lietuvos ūkininkas. 1922 09 10. P. 5. 

“ Pagirinis. Kalėdoms atėjus. - Socialdemokratas. 1922. Nr. 51. P. 1. 

** Maironis. Kai kam. — Rytas. 1923. Nr. 8. 

" Socialdemokratas. 1922. Nr. 1. P. 3. 

** Naujos rūšies šmugelis. - Lietuvos ūkininkas. 1922. Nr. 17. P. 4. 

*“ Aklasmatė [J. Pronckus]. Puryckis į kurortą išvažiavo. - Lietuvos žinios. 1922 03 07. P, I. 
“ Dr. J. Puryckis. Lietuvos redakcijai Kaune. - Lietuva. 1922 10 01. P. 3. 

“ M. Šalčius. A. A. Dr. Juozas Purickis. — Sveikata ir darbas. 1934. Nr. 11. P. 404. 

geresniam autoriui - 13—15*? , o patyrusiam, tokiam kaip J. Purickis, gal ir daugiau. Kita 
vertus, tai buvo galimybė viešai pareikšti savo pilietinę poziciją ir veikti Lietuvos 
valstybingumo stiprinimo labui. O kad tai J. Purickiui rūpėjo nuo pat ankstyvos jaunys- 
tės, rodo visa jo veikla Lietuvos nepriklausomybės tapsmo periodu. 

Įsidėmėtina, kad greta įprastu kriptonimu J. P. pasirašytų rašinių, kurie „Lietuvoje“ 
buvo spausdinami nuo 1922 m. pabaigos, 1923 m. balandžio 12 d., t. y. artėjant J. Puric- 
kio gimtadieniui, kai mąstančiam žmogui paprastai būdinga peržvelgti nueitą kelią ir net 
pasukti jį nauja kryptimi, pirmąsyk pasirodė ir naujuoju Vygando slapyvardžiu ženklin- 
tas straipsnis „Kiek Vokietijos pramonė šiandien pajėgia konkuruoti pasaulio rinkoje ir 
kokios iš to išeina išvados Lietuvos prekybai“. Kodėl J. Purickis pasirinko slapyvardžiu 
būtent šį germaniškos kilmės vardą? Jam, puikiai mokėjusiam vokiškai, žinoma, neturėjo 
būti paslaptis, kad Vygandas kilęs iš vokiečių aukštaičių Wigand - kovojantis; kovoto- 
jas“. Ar tokiu pasirinkimu J. Purickis parodė savo nuostatą į aplink jo asmenį užvi- 
rusias batalijas? O gal prie šio pasirinkimo prisidėjo ir tai, kad J. Purickis, dar nuo stu- 
dijų metų gebėjęs vertinti bei tinkamai panaudoti istorinius šaltinius, naujuoju savo slapy- 
vardžiu darė užuominą į Vygando Marburgiečio kroniką? Juk, viena vertus, lietuviškoje 
spaudoje istoriniai slapyvardžiai buvo plačiai paplitę dar nuo tautinio sąjūdžio laikų, o ir 
paties J. Purickio pseudonimų arsenale jau būta istorinio slapyvardžio Korybutt. 

Kita vertus, jei Kryžiuočių ordino heroldo, kitaip tariant priešo, parašyta kronika tapo 
vienu svarbiausių XIV a. Lietuvos istorinių šaltinių, suteikiančių neįkainojamų žinių 
apie to meto Lietuvos valstybę ir jos realijas, kodėl tad tautos priešu apskelbtam J. Pu- 
rickiui, Sacharino bylos nagrinėjimo metais nemažai laiko praleidusiam užsienyje, dau- 
giausia Vokietijoje, negalėjo kilti mintis savo iš ten tėvynėn siunčiamus rašinius pasiraši- 
nėti ne emociškai bei idėjiškai beveidžiu kriptonimu, bet būtent istoriškai motyvuotu 
slapyvardžiu, nepalyginamai geriau išreiškiančiu autoriaus aspiracijas. Juk savo žurnalis- 
tine veikla J. Purickis siekė ne tik prisidėti prie nelengvai ant kojų besistojančios ir jam 
visada rūpėjusios lietuviškos profesionaliosios žurnalistikos stiprinimo, bet kartu ir prie 
plačiosios visuomenės informavimo bei prusinimo. „Į žurnalistiką negalima žiūrėti vien 
kaip į amatą. Žurnalistika yra drauge ir tarnavimas idėjai, kultūros idėjai. Žurnalistas turi 
tarnauti tiesai. O kad tiesai tarnautų, turi ją pažinti“**, — kūrybinio kelio pabaigoje teigė 
J. Purickis veikale „Žurnalisto profesija“ (jis buvo išleistas Kazio Binkio organizuotų 
žurnalistikos kursų namie leidinių serijoje), apibendrindamas savo dešimties intensy- 
vaus žurnalistinio darbo metų patirtį. Patirtį, kuriai nuo pat pradžių buvo būdingas, kaip 
toliau pamatysime, būtent tiesos siekimas. 

Žurnalistinė veikla Sacharino bylos metais. Kaip savo prisiminimuose apie 
tarpukario spaudą rašė žurnalistas V. Gustainis, ganėtinai gerai pažinęs J. Purickį (iš 
pradžių kaip labiau patyrusį profesionalą, o vėliau kaip kolegą), praėjusio amžiaus 3 de- 
šimtmečio pradžioje „laikinojoje sostinėje Kaune visko buvo labai maža. Maža namų, 
maža spaustuvių, maža laikraščių ir maža laikraštininkų.“** Todėl gerai keletą užsienio 
kalbų mokėjęs ir neblogai užsienio politikos klausimus išmanęs J. Purickis, vos atsidūręs 

Berlyne, ėmėsi rašyti ofici0zui „Lietuva“ ir netrukus tapo vienu svarbiausiu šio laikraš- 
čio bendradarbių. 

Taigi tuo metu, kai nemažai patyrusių laikraštininkų, carinės Rusijos priespaudos 
metais skleidusių spausdintą tiesos žodį, Nepriklausomoje Lietuvoje užėmė svarbius 
valstybės valdymo postus, J. Purickis, atvirkščiai, dėl nepalankiai susiklosčiusių aplinky- 
bių iš politikos pasuko į tam tikru požiūriu giminingą sritį - žurnalistiką, dar sykį įrody- 
damas, kad pilietinis aktyvumas, išsiugdytas kovos dėl Lietuvos valstybingumo atkūrimo 
metais, jam jau tapo gyvenimo norma. 

„Berlyne nuolat skaitydamas tokius pagrindinius dienraščius, kaip „Berliner Tage- 
blatt', taip pat bent porą Paryžiaus dienraščių, tarp jų ir diplomatinį ofic10zą „Le Temps', 
Purickis buvo ,au courant" [informuotas — J. Ž.] visais svarbiais tarptautinės politikos 
klausimais. Kone kasdien jis parašydavo ilgesnį straipsnį, kuris Kaune tikdavo veda- 
muoju. Susisiekimas su Berlynu buvo geras. Kasdien iš tenai į Kauną atvažiuodavo bent 
du greitieji traukiniai, kurie atveždavo ir paštą. Ilgainiui Purickis įsigudrino savo straipsnį, 
skirtą „Lietuvai', įmesti į pašto vagoną traukinio, kuris vėlai vakare iš Berlyno išva- 
žiuoja į Kauną ir čia atvažiuoja dar priešpiet, apie 10-11 valandą. „Lietuvos' laikraščio 
redakcija specialiai pasiųsdavo savo pasiuntinį prie traukinio pašto vagono, iš kur ir 
gaudavo be jokių sutrukdymų Purickio voką su tai dienai skirtu straipsniu. Tai dar būda- 
vo laiko jį tą pačią dieną išspausdinti vedamojo vietoje. (Paprastai Kauno dienraščiai iš 
spaustuvės pradėdavo išeiti 13-tą valandą, per pietus). Buvo gana keistoka, kad Lietu- 
vos oficiozui vedamuosius straipsnius rašydavo Berlyne iš vakaro. Betgi faktas.*** 

Šis V. Gustainio liudijimas gal kiek ir perdėtas, nes J. Purickio plunksnai to meto 
„Lietuvoje“ daugiausia priklausė ne tiek vedamieji, kiek analitiniai straipsniai apie didžių- 
Jų(oir mažųjų) valstybių politinio bei ekonominio gyvenimo realijas, jų tarpusavio santy- 
kius, politinių jėgų pokyčius tarptautinėje arenoje ir jų įtaką Lietuvai. Kita vertus, tai 
paaiškina, kodėl J. Purickio rašiniuose pasitaikydavo nemažai korektūros klaidų ar vic- 
nas kitas supainiotas pavadinimas, kas krenta į akis net bendrame ofici0z0 publikacijų 
kontekste, kuris ir šiaip jau akivaizdžiai liudija, kad net didžiausias to meto dienraštis 
labai stokojo profesionalių techninių darbuotojų. Patvirtina tai ir „Lietuvos“ puslapiuose 
tolydžio pasirodydavęs skelbimas, kad oficiozui reikalingas „pratęs korektorius“. Pasak 
vieno „Lietuvos“ bendradarbių A. Klimo, ne tik oficiozo, bet ir didžiumos redakcijų 
gamybinį procesą ypač sunkino tai, kad kone 90 procentų visų laikraščių bendradarbių 
nemokėjo taisyklingai rašyti, o spaustuvėse savo ruožtu stigo patyrusių lietuviškai 
Suprantančių rinkėjų. Todėl tekdavo kone visus rankraščius taisyti. O tokią darbų apimtį 


“ V. Gustainis. Minėtas veikalas. P. 35. 

“ K. Kuzavinis, Br. Savukynas. Lietuvių vardų kilmės žodynas. Vilnius. 1992. P. 370. 
“ J. Purickis. Žurnalisto profesija. Kaunas. 1933. P. 6. 

“ V. Gustainis. Minėtas veikalas. P. 56. 

* Ten pat. P. 57. 

ne tik būdavo sunku aprėpti, bet betaisant autoriaus mintis retkarčiais be blogos valios 
iškreipdavo.?? 

Tačiau jau pirmieji J. Purickio rašiniai „Lietuvai“ byloja jį gana gerai valdžius ne tik 
lietuvišką, bet ir lotynišką, prancūzišką, vokišką, rusišką, anglišką žodį. Tad nenuosta- 
bu, kad plačios erudicijos ir ne ką menkesnio intelekto autoriaus tekstai neretai tapda- 
vo sunkiai įkandamu riešutėliu mažai mokslo ragavusiems rinkėjams ir korektoriams. 
Tačiau bendrąjį oficiozo lygį jie ne tik atitikdavo, bet neretai net ir pranokdavo. Nors 
teisingumo dėlei reikėtų pažymėti, kad „Lietuva“ iš bendro to meto periodinių leidinių 
konteksto išsiskyrė ne tik dėmesingumu lietuvių kalbos norminimo dalykams, bet ir 
pastangomis diegti juos praktikoje. Todėl vargiai rasime čia tokių kalbos „perliukų“, ku- 
riais neretai švytėdavo kita spauda. Tarkim, krikščionių demokratų „Laisvė“, išspaus- 
dinusi šitokį skelbimą: „Reikalinga ypata su aiškia pabraiža ant trumpo laiko **** 

Amžininkų liudijimu, pirmaisiais nepriklausomybės metais J. Purickis buvęs vienas iš 
nedaugelio išsilavinusių to meto lietuvių, namuose kalbėjęs gimtąja kalba, kaip ir K. Gri- 
nius, J. Aleksa, K. Bizauskas, V. Jurgutis, Vincas Karoblis, R. Skipitis ir Juozas Zubrickas. 
Tuo tarpu Jonas Dobkevičius, Silvestras Grinkevičius ir Jonas Šimkus kalbėję rusiškai, 
K. Žukas - lenkiškai, E. Galvanauskas - prancūziškai? Kad J. Purickiui rūpėjęs lietu- 
vių kalbos likimas, liudija jo samprotavimai to meto „Lietuvoje“ apie savosios ir svetimų- 
jų kalbų mokėjimą: „Kanalu, per kurį mes gaudavome mokslą, buvo rusų kalba, nes nuo 
pradžios mokyklų iki universiteto buvo mokslas dėstomas - su nedidelėmis išimtimis tik 
šita kalba. Dabar, kada mes turime visas savo mokyklas nuo žemiausių iki aukščiausių, 
tad suprantama, kad ir mokslą stengiamės semti gimtąja kalba. Tačiau čia sutinkame tą 
kliūtį, kad mūsų mokslo literatūra dar nėra užtektinai gausi. Kitaip ir negali būti, nes vos 
tik dvidešimtį metų turime spaudos laisvę.“*** 

J. Purickio teigimu, viena išeičių - versti pasaulio klasikų veikalus ir mokslinę literatū- 
rą iš kitų kalbų, bet ir čia iškylanti kvalifikuotų vertėjų bei lietuviškosios terminijos sty- 
giaus problema. Todėl autorius daro išvadą: „jeigu nenorime palikti bemoksliai — turime 
šalia savo gimtosios kalbos mokėti bent vieną svetimą kalbą.“*! Beje, plačiau ap- 
sistodamas ties pagrindinėmis Europos kalbomis ir įvardydamas jų mokymosi privalu- 
mus bei trūkumus, kaip perspektyviausias J. Purickis įžvalgiai nurodo vokiečių ir anglų 
kalbas. 

Jau tuomet citavęs imperatorius Karolio V posakį: „Kiek moki kalbų, tiek žmonių esi 
vertas“, kurio neužmiršo būsimiesiems žurnalistams priminti beveik po dešimtmečio jau 
minėtame veikale „Žurnalisto profesija“, J. Purickis naudojosi savo mokslumu, privers- 
tinės tremties metais įdėmiai sekdamas užsienio spaudą. Kad ir kokia buvo neapi- 
brėžta jo padėtis, jis neužsisklendė savyje, atvirkščiai, liko itin visuomeniškas, gyvai be- 
sidomįs einamojo meto aktualijomis. Gyvendamas užsienyje jis ne tik stengėsi nuolat 
sekti po Pirmojo pasaulinio karo Europoje ir pasaulyje itin sparčiai besirutuliojančius 
politinius, socialinius bei kultūrinius procesus, bet ir kiek įmanoma operatyviau infor- 
muoti apie juos Lietuvos visuomenę. Mat, būdamas demokratinio valstybės valdymo 

šalininkas, J. Purickis spaudą laikė vienu veiksmingiausių demokratijos stiprinimo svertų. 

„Demokratijoj valstybės geras tvarkymas užtikrintas tik ten, kur ne vienas kitas as- 
muo, ne viena kita grupė, bet piliečių dauguma nusimano valstybės reikaluose. Kur to 
nėra — demokratija gali tapti didžiausiu valstybės ir net tautos pavojum“, — tuo metu 
rašė J.Purickis. Jo įsitikinimu, tik politinis piliečių lavinimas spausdintu ir gyvu žodžiu 
galįs padėti jiems rasti kelią „politikos labirinte“, nes neretai net kultūringiems žmonėms 
labai stinga politinio mąstymo. Tuo tarpu šalies partijų politika, pasak jo, tai pirmiausia 
kovos politika, o „kai kurie politikai priešrinkiminės agitacijos karštyje tampa ne auklė- 
tojais, bet demoralizatoriais.**? 

Regis, tokia J. Purickio išvada - karčios patirties vaisius. Kita vertus, panašiai ne- 
sibaigiančius politinių partijų debatus, kuriems diena dienon buvo skiriami ištisi laikraš- 
čių puslapiai, tuo metu vertino ir kiti į žurnalistikos barą stoję žmonės. Vis dažniau buvo 
teigiama, kad Lietuvoje kiek partijų — tiek laikraščių. O spauda dažnai tampanti įran- 
kiu, kuriuo manipuliuodamos partijos ar šiaip srovės, net ir atstovaudamos labai men- 
kai žmonių grupei, primeta savo interesus daugumai ir trukdo plėtotis visuomeniniam 
gyvenimui. Ilgi, neįdomūs, dažnai tendencingi arba šmeižikiški straipsniai, tesuprantami 
suinteresuotiems asmenims, visuomenei jokios reikšmės neturi ir tik atgraso ją nuo skai- 
tymo*“, 

Nepraslydo pro žurnalistų akis ir tas faktas, kad kiekvienai partijai maga turėti sa- 
vo įtakoje ūkininkus ir kiekviena didesnė partija greta savo partinių leidinių (dažniau- 
siai dienraščių) dar leidžia po savaitinį priedą ūkininkų reikalams. Tačiau ir šiuose leidi- 
niuose stengiamasi ne skaitytojus sudominti, bet partinę nekaltybę išsaugoti. Be to, labai 
stinga patyrusių, kvalifikuotų laikraštininkų. Užsienyje juos rengia specialios aukštosios 
mokyklos, o Lietuvoje nieko panašaus nėra ir spaudos leidiniuose dažniausiai dirba sa- 
vamoksliai““. 

Taip patys žurnalistai vertino savo meto spaudą 1923-siais, t. y. švenčiant pirmojo 
lietuviško pasaulietinio mėnesinio laikraščio „Aušra“ keturiasdešimtmetį. Stigo to meto 
redakcijose profesionaliai plunksną valdančių žmonių, o dar labiau — asmenybių, ge- 
bančių paversti spaudą, pasak garsaus tarpukario žurnalisto M. Šalčiaus, „nuomonių 
vadove, šviesos ir žinių teikėja“**. Labai įžvalgiai M. Šalčius charakterizavo ir į spau- 
dos barą stojusių plunksnos eilinių tykančius „povandeninius rifus“: „Laikraštininko 
darbas yra neapsakomai sunkus, jei laikraštininkas nori būti visai sąžiningas ir teisin- 


“ A. Kelmutis [A. Klimas]. Mūsų laikraštinio darbo sąlygos. - Lietuva. 1923 03 03. P. 1. 
“* Laisvė. 1922 02 04. P. I. 

“ R. Skipitis. Nepriklausomą Lietuvą statant. Chicago. 1961. P. 364. 

* Vygandas. Svetimųjų kalbų Lietuvoje klausimu. - Lietuva. 1924 11 24. 

* Ten pat. 

“ Vygandas. Politika ir demokratija. - Ten pat. 1923 11 22. P. 1-2. 

*“ Vyt. S. Šis tas dėl mūsų laikraštinės spaudos. - Ten pat. 1923 05 19. P, 2. 

* V. Jocaitis [V. Jocius]. Periodinė spauda Lietuvoj. - Ten pat. 1923 09 13. P. 2-5, 

*“ M. Šalčius. Kodėl nyksta mūsų spauda? — Ten pat. 1923 09 14. P. I. 

gas. Jam reikia būti visuomet pasiruošus daug nukentėti ir dažnai tenka apgailėti savo 
darbe daug sunkenybių ir rinktis tarp labai prieštaraujančių vienas kitam dalykų.*** 

J. Purickis iki tol ne kartą buvo įrodęs mokėjimą analizuoti ir apibendrinti prieštaringus 
einamojo meto visuomeninius procesus ir gebėjimą aiškiai reikšti savo idealus net ir ne- 
palankiomis aplinkybėmis. Taigi dėsninga, kad dabar, atsidūręs savotiškoje gyvenimo kryž- 
kelėje, jis produktyviai įsitraukė būtent į visuomenės nuomonės ir pažiūrų formuotojų gretas. 

Kaip jau minėjome, nuo pat pirmųjų publikacijų J. Purickis stengėsi sistemingai in- 
formuoti skaitytojus apie tiesiogiai į jų akiratį nepakliūnančias, bet labai svarbias didžio- 
sios politikos sritis, kurios darė įtaką ir pačios jaunos Lietuvos valstybės likimui. Kad 
skaitytojai pajėgtų įsisąmoninti šiuos jų kasdienę patirtį pranokstančius dalykus ir susida- 
ryti savo nuomonę, reikėjo pasirinkti tinkamus informacijos atrankos ir pateikimo krite- 
rijus. J. Purickio žodžiais tariant, „kad parašytum, reikia žinoti, apie ką rašai.“*" Todėl jo 
straipsniai išsiskyrė iš kitų publikacijų gausia ir išmoningai parinkta faktologine medžia- 
ga, kurios šaltinius autorius, vadovaudamasis to meto lietuviškoje spaudoje dar ne itin 
paisytais profesinės etikos kriterijais, visada laikė savo pareiga įvardyti. 

Įsidėmėtina ir tai, kaip lengvai prie specifinių politinės ir diplomatinės kalbos reikala- 
vimų pripratęs valstybininkas tapo spaudai būdingo nepertraukiamo visuomeninio po- 
kalbio dalyviu. Žurnalistinio meistriškumo, kurio kai kuriems žurnalistams stinga ir po 
nuoseklių profesinių studijų, J. Purickis pasiekė tarsi savaime. Jis gebėjo tinkamai atrink- 
ti bei sisteminti informaciją ir operatyviai perteikti nesibaigiančių įvykių kaleidoskope 
slypinčius dėsningumus įtaigiu bei vaizdžiu žodžiu. Tarkim, rašydamas apie Vokietijos 
reparacijas, paprastam žmogui sunkiai suvokiamus milžiniškus skaičius jis kaipmat pa- 
vertė gerokai apčiuopiamesniu dalyku - aukso vagonais. Pasirodo, per 30 metų Vokie- 
tijos turimi sumokėti 132 milijardai auksu lygūs 5 000 vagonų po 600 pūdų arba 100 
traukinio sąstatų po 50 vagonų. O tai viršiją viso pasaulio aukso atsargas, kurios te- 
sudarančios 4 000 tokių vagonų.“* Novatoriškos ir J. Purickio pastangos kur tik įmano- 
ma pateikti lyginamąsias lenteles, kurios ne tik savo forma išsiskyrė iš bendro laikraš- 
tinio konteksto, bet ir puikiai iliustravo bei pabrėžė straipsniuose pateiktas mintis. 

„Su melu nueisi, bet nepareisi“ — šią lietuvių liaudies patarlę J. Purickis citavo ne 
Sacharino bylos, bet platesniu kontekstu, nagrinėdamas finansinę Vokietijos padėtį po 
Pirmojo pasaulinio karo; „Į kiekvieną pastebėjimą iš šalies, kodėl nieko nedaroma išgel- 
bėti griūvančiam valstybės ūkiui, vokiečių valdžia su vaikišku naivumu atsako: „Ką gi 
mes padarysime: čia kalti ne mes, bet prancūzai". Tuo vokiečiai visai panašūs į žmogų, 
kuris, žiūrėdamas į savo degančias trobas ir turtą, stovėtų rankas į kišenes susikišęs Ir 
sakytų: „Aš negelbėsiu savo trobų ir turto, nes ne aš juos padegiau, bet mano kaimy- 
nas'."* 

Tokiais vaizdingais palyginimais, paįvairinančiais šiaip jau racionaliai sąvokinę savo 
rašymo manierą, J. Purickis nepiktnaudžiaudavo, bet, kita vertus, organiškai įpindavo 
Juos netirį aktualiausioms to meto problemoms skirtus straipsnius, nes ir į globalius da- 
lykus mokėdavo pažvelgti mažojo žmogaus akimis. 

Pats ne sykį patyręs individo pažeidžiamumą socialinių lūžių akivaizdoje, J. Purickis 
viešai prabilo apie tai, kad valstybė toli gražu ne visada yra teisinga savo piliečių atžvil- 
giu: „Jeigu šiaip jau žmogus pasiskolintų pinigų, sakysime, šimtą dolerių, išduotų tai 
sumai vekselį ir paskui norėtų už tą vekselį grąžinti tik vieną dolerį, tai būtų pavadintas 
apgaviku ir teismo keliu būtų priverstas visą sumą sumokėti. Kuomet tokią pat iš esmės 
apgavystę padaro valstybė, tiktai nepalyginamai didesniu mastu ir nuskriaudžia milijo- 
nus žmonių, atimdama daugeliui visą turtą, tai niekas prieš tai nieko nesako ir vokiečių 
valdžios, kuri savo netikusiu šeimininkavimu tai yra padariusi, niekas teisman traukti 
nemano.“*" 

Susiklosčiusioje situacijoje pagauli autoriaus akis įžvelgė ir dar vieną pavojų: „Taigi 
vokietys šiandien kad ir norėtų taupyti - nebegali. Žinoma, ši aplinkybė labai demorali- 
zuoja žmones: neturėdamas galimybės taupyti, žmogus nebeturi akstino ir dirbti darbą. 
(...) Taigi markės kritimo socialinės pasekmės bus dar bene blogesnės už ekonomi- 
nes.“?! 

Kita vertus, neatimsi iš J. Purickio gebėjimo įžvelgti esminius istorinio proceso dės- 
ningumus. Tarkim, aptaręs didžiųjų valstybių nuostolius kare ir tolesnės šalių raidos 
perspektyvas, jis daro tokią toliaregišką išvadą: „Tikrai karą laimėjo Amerikos Jung- 
tinės valstybės. Trejus metus jos naudojosi karo padėtimi, statė kariaujantiems įvairias 
prekes, medžiagas, darė kuo geriausius biznius. Po to Amerika atėjo į karo lauką, nu- 
lėmė karą ir tuo būdu pasiekė pasauly aukščiausio politinio autoriteto. (...) Jis [karas] 
sunaikino Europos galybę ir pakirto jos viešpatavimą pasaulyje. Pasaulis pradeda slysti 
Europai iš rankų.**? 

O straipsnių cikle „Didžiojo karo skolos ir tarptautinė politika“, kuriam buvo panaudo- 
ta net 14 šaltinių anglų, prancūzų ir vokiečių kalbomis, J. Purickis pažymi, kad JAV 
aukso atsargos karo metu išaugo dešimteriopai, ir „Žemė gali nustoti lygsvaros, kai tiek 
aukso 47 proc. visų atsargų suplauks vienon pusėn. Todėl amerikiečiai labiausiai prieši- 
nosi sumanymui anuliuoti karo skolas, nes jie niekam nėra skolingi, o jiems - visi.“ 

Ne mažiau įžvalgiai J. Purickis vertino ir po karo nusistovėjusią jėgų pusiausvyrą 
tarp didžiųjų valstybių ir jų sateličių. Komentuodamas Ambasadorių Tarybos 1923 m. 
pradžios nutarimą dėl rytinių Lenkijos sienų, kurios, pasak jo, „nuo etnografinių Lenkijos 
sienų eina šimtais kilometrų į rytus“**, autorius neabejojo, kad priimant šį sprendimą 


* M. Šalčius. Dėl laikraštininkų darbo pas mus. — Ten pat. 1923 09 28. P. 3. 
" J. Purickis. Žurnalisto profesija. Kaunas. 1933. P. 6. 
* J. P. Paryžiaus konferencija. - Lietuva. 1923 01 12. P, I. 
*“ Vygandas. Vokietijos finansai, arba pamokymas kaip nereikia tvarkyti finansų ūkio. - Ten pat. 
1923 0422. P. I. 
“ Ten pat. 
+?! Vygandas. Vokietijos finansai. - Ten pat. 1923 08 07. P. 1. 
“ Vygandas. Didysis karas ir jo rezultatai. - Ten pat. 1923 08 04. P. 2. 
“ Vygandas. Didžiojo karo skolos ir tarptautinė politika. - Ten pat. 1923 09 23. P. I. 
* J. P. Ambasadorių tarybos nutarimas dėl Lenkijos sienų rytuose. - Ten pat. 1923 03 23. P. I. 

Anglijai etnografiniai motyvai nevaidino jokio vaidmens, nes maždaug 40 milijonų ang- 
lų valdo visose pasaulio šalyse daugiau nei 400 milijonų įvairių tautų atstovų. Dar ma- 
žiau tai rūpi Prancūzijai, nes „prancūzų flirtas su Rusijos Sovietų valdžia nė kiek nega- 
lėjo kliudyti prancūzams remti lenkų reikalus. Nes, vaizdingai kalbant, Rusija gali būti 
Prancūzijai tik meilužė, su kuria ji kiekvienu laiku gali susiartinti ir išsiskirti. Bet Lenkija 
yra Prancūzijai teisėta žmona, su kuria jąją surišo „neatmezgamu mazgu" Versalės trak- 
tatas.“**? 

Po tokio žaismingo pasažo J. Purickis pranašiškai apibendrina: „„Dabartinė Lenkija — 
tai Prancūzijos padaras ir tas padaras gali tik taip ilgai pasilikti, kol Prancūzija turės 
Kontinento hegemoniją. Iš kitos pusės Prancūzija galės laikyti tą hegemoniją tik tuo- 
met, jeigu ji turės rytuose stiprią Lenkiją. Taigi Lenkijos Prancūzijai niekas, nė Rusija, 
pavaduoti negali*** 

Klydo J. Purickis tik dėl Sovietų Rusijos teigdamas, kad sienos jai nerūpinčios, nes 
pagrindinis jos tikslas - platinti komunizmą pasaulyje, o ne kurti tautinę valstybę. Nors, 
kita vertus, slavams būdingą polinkį į anarchizmą ir jų skirtybę nuo germanų jis įvertino 
šmaikščiai, bet teisingai: „Vienas slavas — genijus, du slavai — ginčas, trys slavai — 
peštynės ir netvarka; vienas germanas - nulis, du germanai — sutartis, trys germanai — 
bendrovė.**7 

Tačiau bene labiausiai vertintinas nuolatinis J. Purickio siekis susieti pasaulio įvy- 
kius su Lietuvos kontekstu — ir lyginant jos padėtį su kitomis po karo susikūrusiomis 
nepriklausomomis valstybėmis, ypač Suomija, Estija, Latvija, ir prognozuojant, kokie 
turėtų būti Lietuvos santykiai su artimiausiomis didžiosiomis valstybėmis, kad tai atneš- 
tų Jai politinės bei ekonominės naudos. Ne visada J. Purickio požiūris vienu ar kitu 
klausimu sutapdavo su oficiozo pozicija. Todėl, tarkim, straipsnis „Kapitalo stoka Lie- 
tuvoje“ išspausdintas su prierašu, kad redakcija, nevisiškai sutikdama su autoriumi, pa- 
teikia minėtą rašinį kaip diskusinį. Juk nelengva sutikti su kandžiu vertinimu, kad naujai 
susikūrusi Lietuvos valstybė panašėja į pernelyg savimi pasitikinčią merginą, pirmą sykį 
pakliuvusią į rimtą draugiją. J. Purickio manymu, „net latviai ir estai toliau pažengę 
pastangomis pritraukti kapitalą“. O pinigų stygių jis lygino su kraujotakos sutrikimu, 
sukeliančiu anemiją. Užuot tuščiai gaišus laiką viliantis, kad kas nors jauną Lietuvos 
valstybę pastebės, J. Purickis siūlė patiems imtis iniciatyvos: „Šiandien komercijoj vie- 
nu svarbiausių veiksnių yra reklama. Kas reklamą ignoruoja — geru komersantu būti 
negali. Taigi ir valstybės turi savo ekonominę pusę kuo labiausiai reklamuoti.**** 

Ne viename straipsnyje pabrėždamas, kad politinis gyvenimas tiesiogiai priklauso 
nuo ekonominių aplinkybių ir kad tik jų pažinimas „duoda mums mažiau ar daugiau pilną 
politinių įvykių supratimą“? , J. Purickis nuosekliai atskleidė ir pačių didžiųjų valstybių, 
ir jų sukurtų tarptautinių organizacijų cinišką požiūrį į mažąsias kaimynes: „Tautos, 
pailsėjusios, praturtėjusios puolė kovon kaip šokin. Santarvė tuojau iškabino vėliavą: „Už 
tautų laisvę, demokratiją ir taiką, prieš tautų vergiją, absoliutizmą ir militarizmą. (...) 
Nugalėję vokietį, Santarvės didžiūnai braukė ir tiesė naujas pasaulio sienas, nieko ne- 

klausydami, nežiūrint to, kad jų programoje stovėjo įrašyta, jog „negalima stumdyti tau- 
tų kaip šachmatų figūrų'."*? 

Būtent toks požiūris į tarpvalstybinius santykius, J. Purickio nuomone, būdingas ir 
Tautų Sąjungai: „Vilniaus pagrobimas, reparacijų klausimas, italų-graikų konfliktas — vis 
tai faktai, kurie išspręsti arba sprendžiami pajėgos priemonėmis, pamynus po kojų tei- 
sės ir teisingumo dėsnius ir Tautų Sąjunga tyli. Iš tikro, iki šiolei Tautų sąjunga nėra 
išsprendusi jokio painesnio tarptautinio politikos klausimo, nėra likvidavusi jokio didesnio 
tarptautinio ginčo. (...) Tautų Sąjungai pavesta neva tarptautinių mažumų teisių gynimas. 
Yra net šiam reikalui pastatyta nuolatinė komisija, tačiau jokių vaisių iš šito darbo iki 
šiolei nematyti**! 

Realiai vertindamas politinių jėgų santykį Europoje, J. Purickis vis dėlto nebuvo 
pesimistiškai nusiteikęs dėl Lietuvos ateities. Neatsitiktinai dar Sacharino bylos metais 
gvildendamas tolesnio Vilniaus likimo perspektyvas, jis priminė skaitytojams, jog „tautų 
istorijoj sunku atrasti faktą, kad tvirta patvari tautos valia nebūtų pasiekusi savo tiks- 
lo.“**? Kitas dalykas, kad šiam tikslui siekti jis siūlė pirmiausia „būtinai paskelbti kovą 
vidaus vaidams“.“* O panašiam raginimui anuometinė visuomenė, kad ir kaip patriotš- 
kai nusiteikusi, kažin ar buvo iš tikrųjų subrendusi... 

Tuo tarpu J. Purickis, kuriam dvi aukštosios katalikų katechetinės mokyklos (Žemai- 
čių kunigų seminarija ir Peterburgo dvasinė akademija) bei studijos Šveicarijos katalikiš- 
kajame universitete sudarė puikias sąlygas išsamiai pažinti Šv. Raštą, Evangelijas, Vi- 
duramžių ir Naujųjų laikų katalikiškąją filosofiją bei istoriją, o disertacijos rengimas — dar 
ir protestantizmo ištakas, buvo vienas iš nedaugelio to meto enciklopedinio išsilavinimo 
žmonių, puikiai įvaldžiusių plunksną, ne tik gausiai citavusių kilnias ir teisingas mėgsta- 
mų filosofų bei istorikų mintis, bet ir besistengusių jomis vadovautis kasdieniame gy- 
venime. Galbūt todėl jam ir nebuvo lemta tapti „stiprios rankos“ politiku? Pažiūrėkime, 
ką pats J. Purickis rašė apie politiką ir jos metodus Sacharino bylos periodu ir kaip jo 
požiūrį paveikė neseniai patirtas politinis fiasko. 

„Demokratijoj kokioje mes esame arba bent jau norime būti, rūpintis politika, t. y. 
valstybės bei tautos reikalais, tenka visiems piliečiams““* ,- teigė J. Purickis įspėdamas 
skaitytojus, kad politikos neišmanąs pilietis rizikuoja valstybę pavesti blogam vairinin- 


S Ten pat. 

** Ten pat. 

“ Vygandas. Švedijos kelionės vaizdai ir įspūdžiai. - Ten pat. 1923 07 17. P. I. 

** Vygandas. Kapitalo stoka Lietuvoje. - Ten pat. 1923 06 09. P. |. 

“ Vygandas. Didžiųjų valstybių ekonominis plėtojimasis sąryšy su tarptautinė politika. - Ten pat. 
1923 11 28. P. I. 

*“ Vygandas. Militarizmas prieš Didįjį karą ir po karo. - Ten pat. 1923 10 12. P. I. 

“| Vygandas. Tautų Sąjungos darbai. — Ten pat. 1923 10 11. P. I. 

“* Vygandas. Kas gi bus su Vilnium? - Ten pat. 1923 10 25. P. L. 

*“* Vygandas. Kas reikia daryti, kad atgautume Vilnių. - Ten pat. 1923 11 07. P. 1. 

“* Vygandas. Politika ir jos metodai. - Ten pat. 1924 02 01. P. I. 

kui, o šis gali ją pražudyti. Išskirdamas „griežtos rankos“, „vingiavimo“ ir „nusileidimo“ 
politiką, autorius teisingai pažymėjo, kad paprastam žmogui pirmoji asocijuojasi su stiprybe, 
antroji — su dvejojimu, 0 trečioji — su silpnumu. Paties autoriaus supratimu, viena- 
prasmiškai, be išlygų taikomos visos trys esančios klaidingos ir padarančios daug žalos 
valstybei. 

Kaip politiko idealą J. Purickis kėlė O. Bismarką, ne tik teigusį, kad politika yra me- 
nas, bet ir ne kartą tai įrodžiusį praktiškai. Tarkim, po 1870-1871 m. karo, kai paskyrė 
prancūzams tokią kontribuciją, jog ši nesukėlė nei pastarųjų pasipiktinimo, nei kitų vals- 
tybių pavydo. Rutuliodamas mintį, kad politika turinti daug priemonių ir metodų, kuriuos 
svarbiausia tinkamai reikiamu metu panaudoti, autorius pateikė pavyzdžių iš Napoleo- 
no žygio per Europą, o baigė Pirmojo pasaulinio karo realijomis. 

Mėgindamas parodyti, kad būtent nuo atskiro politiko gebėjimo įvertinti padėtį ir 
lankstumo renkantis sprendimą iš esmės priklauso sėkmingas politikos teorijos taikymas 
praktikoje, J. Purickis akcentavo, kad „politikos vadus reikia rinktis labai atsargiai. 
Antra, jeigu labai yra pageidaujama, kad visi piliečiai pažintų ir sektų politiką, tai lygiai 
geistina, kad jie kuo mažiausiai kištųsi į praktikos politiką. Piliečių uždavinys - parink- 
ti gerus politikos vadus, bet kartą parinkus reikia tais vadais pasitikėti ir leisti jiems dirb- 
ti. Jeigu pasirodytų, kad jie dirbti nemoka, be didelio triukšmo juos reikia pakeisti geres- 
niais. (...) Daug gabių žmonių pradeda šalintis nuo politikos dėlto, kad kritikos, intrigų, 
puolimo šmeižimo atmosferoje dirbti labai sunku. Mokykimės politikos, mokėkime parinkti 
politikos vadus, sekime jų darbus, bet pasitikėkime jais. Ypač mokėkime juos vertinti, 
Jeigu jie dirba gerai ir nekliudykime jiems dirbti.“ 

Matome J. Purickį teikus pirmenybę politiniam stabilumui, kaip vienam pagrindinių 
būdų visuomenės gerovei pasiekti. Tačiau šitoks požiūris tuo metu Lietuvoje nebuvo 
populiarus. Užuot stengęsi užbėgti už akių tikėtinoms socialinėms įtampoms, kurias 
atitinkami politiniai įvykiai grėsė sukelti visuomenėje, kai kurie politikai sąmoningai jas 
kurstė, pirmiausia siekdami pagerinti savo įvaizdį ir sustiprinti pozicijas kovoje dėl val- 
džios. Tuo tarpu J. Purickis, netekęs galimybės reikštis politinėje arenoje, nukreipė savo 
energiją, jo supratimu, ne mažiau reikšminga vaga, nes spausdintą žodį pagrįstai laikė 
itin veiksminga priemone: „Be spaudos mūsų laikais sunku organizacijai savo dvasia ir 
idealai skaitančiajai visuomenei greitu laiku paskleisti, be spaudos negalima yra tiesiog 
valdančiajai partijai, arba valdančiosioms partijoms tinkamai išaiškinti ir apginti savo 
darbų prasmę ir siekiamus uždavinius.*“** 

Peržiūrėję gražų pluoštą Sacharino bylos metais „Lietuvoje“ pasirodžiusių daugiau- 
sia Vygando slapyvardžiu pasirašytų J. Purickio publikacijų, drįstume teigti į negausias 
tarpukario profesionalių žurnalistų gretas jau tuomet įsiliejus darbščią, kūrybingą ir etiš- 
ką asmenybę. Minėtos publikacijos byloja, kad diena dienon sekdamas svarbiausius pa- 
saulio įvykius, apdorodamas ir platindamas į akiratį pakliūnančią informaciją, J. Puric- 
kis ne tik stengėsi pateikti gana objektyvius vertinimus ar prognozes, bet ir aiškinti, 
auklėti, kultūrinti visus tuos, kuriems ši jo veikla buvo skirta. Taigi net ir atsidūręs fizinėje 

ir dvasinėje tremtyje, jis prisidėjo prie Lietuvos visuomenės, o tiksliau, pažangiausios jos 
dalies - jaunos tautinės inteligentijos, kuri ir buvo pagrindinė didžiausio šalies dienraščio 
skaitytoja — pasaulėžiūros formavimo. 

Įstatymo, politikos ir spaudos sankirtoje. Paradoksalu, kad tuo pat metu, kai 
pirmuosiuose oficiozo puslapiuose būdavo spausdinami Vygando straipsniai, paskutiniuose 
kartkartėm vis pasirodydavo naujų pranešimų apie J. Purickį — kaltinamąjį. 1923 m., 
atsakydamas į juos, jis ne kartą mėgino viešai aiškintis „Lietuvoje“, ką ir kur veikiąs. Tų 
pačių metų pabaigoje J. Purickis rašė: „Aš niekuomet nuo teismo nesislėpiau ir nesi- 
slepiu, priešingai, aš prašau V. Tribunolo pasiųsti man per mūsų atstovybę Berlyne 
kaltinamąjį aktą ir paskirti teismui laiką. Aš tikrai teisman atvyksiu. Visus parodymus aš 
jau seniai esu davęs ir nieko nauja pridėti neturiu.“*" 

Tačiau prireikė dar daugiau nei metų, kol 1925 m. vasario 5 d. „Lietuvoje“ pasiro- 
dė lakoniškas pranešimas, kad Vyriausiajame Tribunole pradėta nagrinėti dr. Purickio 
byla. Dar pranešime buvo sakoma, kad kaltinamųjų gynėjai prašę bylą nagrinėti viešai, 
bet Vyriausiasis Tribunolas jų prašymą atmetęs“*. Mums regis, šis prašymas (kurį tik- 
rai buvus, beje, patvirtina ir opozicinė spauda“? ), nors ir liko atmestas, byloja J. Purickio 
naudai. Tačiau ir baigiamuoju Sacharino bylos etapu, lygiai kaip per visą jos eigą, 
J. Purickiui vėl teko viso labo savotiško politinių kovų įkaito vaidmuo. Opozicinė spauda 
po proceso ne kartą gana ciniškai pripažino, kad jai „Purickis asmeniškai mažai terū- 
pi.“"" Tuo tarpu perdėtas rūpinimasis geru J. Purickio vardu krikščionių demokratų 
„Ryte“ taip pat buvo ne kas kita, kaip politinių interesų padarinys. Ne veltui šiame laikraš- 
tyje net pasirodė toks neatsargus teiginys, kad su dr. Purickio byla drauge sprendžia- 
mas dviejų partijų likimas"! . 

Net svarstoma už uždarų durų Sacharino byla vėl kuriam laikui tapo politinio šalies 
gyvenimo ašimi. Vėl visų pakraipų partiniuose laikraščiuose sumirgėjo jai skirti straips- 
niai, dar kartą parodydami, kaip skirtingai gali būti interpretuojamas tas pats visuome- 
ninio politinio gyvenimo įvykis. Turint galvoje, kad spauda tuo metu buvo prieinama tik 
daliai visuomenės, o ir ši daugiausia rinkosi spausdintą žodį pagal partinę priklausomybę, 
susidaryti tikrąjį vaizdą apie garsųjį teismo procesą ir aplink jį kunkuliuojančias parti- 
nes aistras paprastam visuomenės nariui išties buvo nelengva. Ir ne tik todėl, kad, kaip 
vaizdingai yra pasakęs J. Keliuotis, „garuojanti tikrovė nesiduoda objektyviam tyri- 
nėjimui""? , bet ir todėl, kad skirtingoms politinėms jėgoms atstovaujanti spauda, rū- 
pindamasi paveikti visuomenės nuomonę sau palankia linkme, nejučia primiršdavo to- 


“5 Ten pat. P. 2. 

** Vygandas. Fašizmas. - Ten pat. 1923 06 17. P. 2. 

“" Dr. J. Purickis. Laiškas į redakciją. - Ten pat. 1923 12 22. P. 7. 

** Teismo kronika. - Ten pat. 1925 02 05. P. 6. 

“ Lietuvos žinios. 1925 02 11. P. 3. 

" Ten pat. 1925 02 15. 

" A-e-s. Dr-as Purickis teisūs, o jūs kalti. - Rytas. 1925 02 12. P. I. 
"J. Keliuotis. Politikos etika. - Naujoji Romuva. 1931. Nr. 42. P. 274. 

kius informacijos skleidimo kriterijus kaip nešališkumas, patikimumas ir objektyvumas. 

Šiandien, per laiko atstumą neskubriai patyrinėjus skirtingą to meto partinę spaudą, 
negailėjusią vietos baigiamajam Sacharino bylos svarstymo etapui nušviesti, matyti, 
kad „Purickiada“, kaip taikliai visą „šmugelio“ bylos epopėją pakrikštijo „Lietuvos ži- 
nios“, įkūnijo ne tik silpnąsias tarpukario spaudos, bet ir visos politinės visuomeninės 
sanklodos ypatybes. Regis, ir valdžią turėjusiesiems, ir jos siekusiesiems rūpėjo tie patys 
dalykai — teisingumas ir tiesa. Tik bėda, kad kiekviename partiniame leidinyje, tarsi 
kokioje Prokrusto lovoje, ta tiesa buvo su mažesniais ar didesniais skrupulais (o kartais 
ir visai be jų) tąsoma į visas puses, ką iškalbingai byloja vien jau procesą lydėjusių 
straipsnių antraštės: ,„Kunigas Purickis sugriovė Ministerių kabinetą“, „Kas kaltas, ar 
Purickis, ar tauta“, „D-ras Purickis teisūs, o jūs kalti“. Kas žino, gal pastarojoje „Ryto“ 
antraštėje ilgasis balsis ū žodyje „teisūs“ — visai ne korektūros klaida, o... paties Dievo 
pirštas? Juk Sacharino bylai skirtos publikacijos, pasirodžiusios šiame dienraštyje dar 
gerokai prieš procesui prasidedant ir nuolat spausdintos jo metu (o ir jam pasibaigus), 
savo tendenciškumu išsiskyrė iš visos kitos spaudos ir rodė nedviprasmišką krikščio- 
nių demokratų pasiryžimą iš pradžių visomis išgalėmis mėginti užkirsti kelią Sachari- 
no bylos svarstymui Vyriausiajame Tribunole, o nepavykus to padaryti - žūtbūt laimėti 
procesą. 

Šiandienos istorikų teigimu, viena pagrindinių tuometinio ministro pirmininko A. Tu- 
mėno atsistatydinimo priežasčių buvusi ta, kad jo nuomonė dėl Sacharino bylos nesuta- 
po su kai kurių radikaliai nusiteikusių Krikščionių demokratų partijos veikėjų, reikala- 
vusių šią bylą sustabdyti, požiūriu" . Iš anuometinės spaudos matyti, kad opozicija savo 
ruožtu nešykštėjo ministrui pirmininkui kaltinimų, jog dėl minėtos bylos jis darąs spaudi- 
mą Seimui. 

Dar 1924 m. spalio pabaigoje Seime buvo audringai svarstomas tolesnis Sacharino 
bylos likimas, o šiai temai skirtų posėdžių stenogramos spausdintos net trijuose „Lietu- 
vos“ numeriuose. Pradžią svarstymui davė dar tų pačių metų balandžio 4 d. teisingumo 
ministro (0 juo tuo metu buvo tas pats A. Tumėnas) raštas, įteiktas tuometiniam minist- 
rui pirmininkui E. Galvanauskui. Šiame rašte buvo rašoma: „Lietuvos Valstybės Kons- 
titucijos $ 63 nustatyta, kad iškelti kuriam ministeriui baudžiamąją bylą dėl jo tarny- 
bos nusikaltimų turi teisės tik Seimas absoliutine balsų dauguma. 

Lietuvos Vyriausiame Tribunole randasi baudžiamoji byla dėl tarnybos nusikalti- 
mų iškelta buvusiam Užsienių Reikalų Ministeriui Juozui Purickiui ir pas Kauno Apygar- 
dos Teismo Tardytoją Svarbesniosioms Byloms randasi baudžiamoji byla dėl tarnybos 
nusikaltimų iškelta buvusiam Ministeriui Pirmininkui ir Užsienių Reikalų Ministeriui Au- 
gustinui Voldemarui, tos bylos yra eigoje, nors Seimo sutikimo jas iškelti nėra. 

Manydamas, kad einant Valstybės Konstitucijos 63 $ Seimas turėtų pareikšti savo 
nusistatymą dėl minėtų dviejų bylų ir pasiremdamas Valstybės Konstitucijos 61 ir 63 $$, 
turiu prašyti Pono Ministerio Pirmininko šią mano nuomonę patiekti Seimui ir pasiūlyti 
jam iškeltu klausimu padaryti atitinkamą nutarimą.**"* 

Kol šis raštas buvo svarstomas Seimo Teisių ir redakcijos komisijoje, A. Tumėnas 
pakeitė E. Galvanauską ministro pirmininko poste ir galiausiai pats gavo referuoti Seime 
dėl A. Voldemaro bei J. Purickio bylų ir atsakinėti į gausius opozicijos paklausimus dėl! 
pastarosios. Byla A. Voldemarui buvo iškelta jau Konstitucijai įsigaliojus, o štai J. Puric- 
kiui — dar prieš ją patvirtinant. Tačiau, A. Tumėno teigimu, „Konstitucijos 63$ — procesua- 
linė norma, kuri visada taikoma retroaktyviai“, t. y. atgaline data. Pabrėždamas politi- 
nę Sacharino bylos reikšmę ne tik partijų santykiams, bet ir valstybės įvaizdžiui, pranešė- 
jas pabrėžė, kad šią bylą svarstant kilusių juridinių neaiškumų Seimui nevalia nuo sa- 
vęs nustumti vien politiniais sumetimais, pritrūkus drąsos priimti ne vienai ar kitai parti- 
jai palankų, bet pirmiausia juridinėmis normomis grįstą sprendimą. Opozicijos kaltinimą, 
kad įsikišus Seimui Sacharino byla bus „ištraukta iš teismo eigos“, A. Tumėnas atrėmė 
argumentu, kad jei jis turėtų tokį tikslą, tai pats, kaip teisingumo ministras, galėtų imtis 
panašių žygių, suradęs pamatą įstatyme, visiškai apeidamas Seimą“. 

Tačiau nei pozicija, nei opozicija nepanoro išgirsti A. Tumėno raginimo pakilti virš 
politinių motyvų, kaip nenorėjo išgirsti to paties jo raginimo ir Sacharino bylos pradžioje. 
Kaip rodo to meto partinė spauda, abi jos galiojančius įstatymus traktavo visų pirma 
žiūrėdamos savo einamųjų interesų. Išsiskiria iš bendro konteksto A. Smetonos straips- 
nis „Seimas, teismas ir politika“, kuriame išsamiai kritikuojamas ir krikščionių demo- 
kratų, ir valstiečių liaudininkų požiūris į baigiamąjį Sacharino bylos etapą. Autoriaus 
manymu, valdančioji partija interpretuojanti įstatymus pirmiausia pagal tai, kieno atžvil- 
giu jie taikomi. Be to, krikščionių demokratų valdymo metais pusiausvyra tarp įstaty- 
mų leidžiamosios ir vykdomosios valdžių pažeidžiama antrosios naudai. O įstatymų lei- 
dybos spragos sudarančios galimybę dviprasmiškai traktuoti esamus įstatymus ar net 
Jais manipuliuoti. 

Tuo tarpu A. Smetonai užkliuvo išankstinė valstiečių liaudininkų nuostata, kad J. Pu- 
rickis yra kaltas, nors pirmiausia, pasak jo, „apie kaltinamojo kaltumą turėtų spręsti 
teismas“. O baigiamas straipsnis mintimi, kad „jei p. Purickiui rūpi savoji garbė, tai jis 
pats privalo reikalauti, kad kuo veikiausiai būtų jo byla V. Tribunolo nagrinėjama. Tam 
Joreikalavimui negali nė Seimas kelio užkirsti.*7* 

Tačiau pats J. Purickis tebuvo menkas visuomeninio politinio proceso sraigtelis, sa- 
Vo pavyzdžiu gavęs noromis nenoromis liudyti, kad to meto lietuviškoji kultūra dar sto- 
kojo tikrosios demokratinės tradicijos. „Nedemokratas įsivaizduoja sau vyriausybę ir 
valdymą kaip eilę įstatymų, liepimų be instrukcijų — visi kiti, apart jo, tik tam ir gyvuoja, 
kad pildytų tuos įstatymus ir dirbtų juodą darbą“"", - nelinksmai apibūdino to meto Lie- 


“ D. Blažytė. Antanas Tumėnas. - Lietuvos Respublikos Ministrai Pirmininkai. 1918-1940. Vilnius. 
1997, B. 271. 

“ Seimo 129-asis posėdis spalių m. 29 d. - Lietuva. 1924 1031. P. 2. 

Ministerio Pirmininko ir teisingumo ministerio p. A. Tumėno kalba Seime dėl prof. A. Voldemaro ir 
dr. J. Purickio bylos. - Ten pat. 1925 11 03. P, 2. 

“A. Smetona. Seimas, teismas ir politika. - Lietuvis. 1925. P. I. 

" Z. Toliušis. Demokratija ir jos priešai arba Demokrato katekizmas. Kaunas. 1926. P. 14-15, 


135 


A. Gaigalaitė, J. Žeimantienė 


tuvą knygoje „Demokratija ir jos priešai arba Demokrato Katekizmas“ teisininkas Zig- 
mas Toliušis. Ir išties: tvirtos demokratijos šalyse pakanka kertinių įstatymų, kad visuo- 
menė jais vadovautųsi, o ir tarpukario, ir šiandieninėje Lietuvoje vis dar gajus suprati- 
mas, kad net atokiausios visuomeninio politinio gyvenimo sritys turi būti reglamentuo- 
tos nesibaigiančiomis instrukcijomis, nors tokia nuostata tik stiprina biurokratijos pozici- 
Jas tr slopina piliečių iniciatyvą. 

Kurį laiką nerimo aistros ir bylą išnagrinėjus. Štai kaip buvo rašoma „Lietuvyje“: 
„Byla pasibaigė, o didžiulės Seimo partijos - pozicija ir opozicija — tebesikauja. Vieni džiū- 
gauja, kiti tariasi teisme pražaidę, o politikoje laimėję. (...) Pozicija sako, kad kituose 
rinkimuose ponai valstiečiai liaudininkai plonai dūduos. (...) Didelis pavojus teismui, ka- 
da partijos ima Žiūrėti į jį kaip į totalizatorių.*"* 

Kas „pražaidė“, o kas laimėjo, po 
metų parodė Seimo rinkimai — juose 
krikščionys demokratai patyrė didžiau- 
sią savo pralaimėjimą per visą pirmo- 
sios Nepriklausomybės laikotarpį. Ma- 
tyt, ir Sacharino byla bus gerokai pakli- 
binusi jų autoritetą visuomenėje. Bet po 
Jos baigties „Rytas“ suskato publikuoti 
J. Purickiui skirtas sveikinimo telegra- 
mas ir dosniai žarstyti perdėtas liaup- 
ses: „Mes visi, neišskiriant ir liaudininkų, 
gerai žinome d-ro Purickio nuopelnus ir 
jo dėka mes šiandien esame nepriklau- 
somais ir Kaune mūsų vėliava plevė- 
suoja.“ Nueita iki to, kad net siūlyta „sta- 

Konferencijai praėjus, kriziui pasibaigus. tyti jį kaipo Lietuvai brangų asmenį ša- 

Krikščionių demokratų pakili nuotaika dėl Sacharino bylos lia Basanavičiaus." Kas, suprantama, 

baigties kaipmat atsidūrė „Lietuvos žinių“ akiratyje kaipmat sulaukė opozicinės spaudos at- 

kirčio. O „Socialdemokratas“ teisingai 

pažymėjo, kad „jei Purickis tikrai išmintingas žmogus - jis pirmutinis turėtų pasakyti: 
pataikaujantis kvailys - pavojingesnis už priešą.“*? 

Bene lakoniškiausiai apie bylos eigą informavo visuomenę oficiozas „Lietuva“. Ta- 
čiau teismo procesui pasibaigus ir čia, šįsyk pirmajame puslapyje, o ne septintajame, 
kur nuolat buvo spausdinama Teismo kronika, pasirodė rašinys iškalbingu pavadinimu 
„Padarytasai teisingumas“, pasirašytas kriptonimu V. Tuo metu „Lietuvoje“, be J. Puric- 
kio, taip dar pasirašinėjo V. Gustainis“! . Bet kažin ar galima laikyti jį minėto straipsnio 
autoriumi, jei jis pats, nors ir turėdamas ne vieną progą, savo prisiminimuose to nemini. 
Nelabai yra pagrindo manyti, kad šis straipsnis priklauso ir paties J. Purickio plunks- 
nai, nes jam visiškai nebūdinga kalbėti apie save trečiuoju asmeniu. Tačiau atskiros 


136 


JUOZAS PURICKIS-VYGANDAS 


straipsnio vietos leidžia daryti prielaidą, kad rašinys bent jau buvo su J. Purickiu de- 
rinamas, nes, akcentuojant moralinę žalą, kurią sukėlė „tūkstančius kartų valkiojamas 
nekalto žmogaus vardas“, straipsnyje nė žodžiu neužsimenama apie kokį nors sąskaitų 
suvedimą. „Atleisti ir pamiršti — ir taip privalu gilesnės kultūros žmogui padaryti“*?, — 
teigiama straipsnyje. O būtent tokia nuostata, kaip vėliau dar ne kartą pamatysime, 
dažniausiai vadovaudavosi J. Purickis nepaisydamas, kokią poziciją užima jo oponen- 
tai. 

Dėsninga, kad per visą Sacharino bylos laikotarpį mažiausiai kam nors rūpėjo, kaip 
ši byla paveikė paties J. Purickio likimą. Tik jis pats „Ryto“ korespondentui guodėsi: 
nors ir yra išteisintas, bet nei moralinių, nei fizinių nuostolių jam jau niekas nebesu- 
grąžinsiąs““. Ir, deja, neklydo. Įžvalgi, mūsų supratimu, yra nuomonė, pareikšta prabė- 
gus aštuoneriems metams po šios bylos baigties dienraštyje „Diena“, straipsnių cikle 
apie iškilius nepriklausomybės kūrimo ir įtvirtinimo tarpsnio valstybininkus: „J. Puric- 
kis buvo užsienių reikalų ministeriu jautriausiais laikais, tuo metu, kai įvyko daugy- 
bė labai įvairių sukrėtimų. Kovos dėl Vilniaus, kova su Vakarų Europos diplomatais. (...) 

Bet nelemtoji sacharino byla, kurioj dr. J. Purickis išteisintas, vis dėlto pakenkė šiai 
karjerai. Bendrai pagarsėjus sacharino byla turėjo mūsų politiniam gyvenime nepapras- 
tai didelės reikšmės, ar geriau pasakius, tos bylos pasekmės buvo labai reikšmingos. 
Nereikia užmiršt, kad tai įvyko seimų laikais ir kad kiekvieną kurios nors partijos žmo- 
gaus paklydimą priešininkai stengėsi savotiškai panaudoti. O tokia sacharino byla tai 
buvo agitatoriams stačiai „dangaus mana'. Taigi, ar neverta pagalvoti apie tai, kad jeigu 
tos bylos visai nebūtų buvę, gal būt mūsų politinis gyvenimas būtų kitoniškai, ne taip 
pakrypęs.“*“ 

Gaila, kad šis klausimas tebuvo retorinis ir kad J. Purickis (po Sacharino bylos dar 
kurį laiką ėjęs atsakingas pareigas valdžios struktūrose) vis dėlto buvo galutinai išstum- 
tas iš didžiosios politikos. Tačiau tenkintis statisto padėtimi — ne jo būdui. Todėl visą sa- 
vo pilietinį aktyvumą ir pavydėtiną darbštumą J. Purickis nukreipė į Sacharino bylos 
laikotarpiu naujai atrastą veiklos barą - žurnalistiką. Vos šiai bylai pasibaigus, jis tapo 
„Lietuvos“ redaktoriumi, pakeisdamas švietimo ministru V. Petrulio vyriausybėje pa- 
skirtą K. Jokantą. Tačiau prieš plačiau apsistojant ties J. Purickio vadovavimo oficio- 
Zui laikotarpiu, dar norėtųsi trumpam sugrįžti prie jo veiklos Klaipėdos sukilimo dieno- 


" Žinys. Teismo išteisinti. - Lietuvis. 1925 02 27. P. 7. 

"V A-e-s. Minėtas straipsnis. 
š “J. G. Kaip pinamas kankiniams vainikas arba Purickio bylos galas. - Socialdemokratas. 1925 02 19, 

sl 

“ Lietuviškieji slapyvardžiai ir slapyraidės. Vilnius. 1999, 

“ V. Padarytasai teisingumas. — Lietuva. 1925 02 12. P, I. 

“ A-e-s. Minėtas straipsnis. 

“ Kur jie dabar? Kaip gyvena ir ką dirba buvę politikos vadai. Prezidentai, ministeriai, Seimo nariai, 
L. Dūmos atstovai. - Diena. 1933 12 03. P. 7. 

mis, nes tai neabejotinai turėjo įtakos jo, kaip būsimojo valdžios laikraščio redakto- 
riaus, kitaip tariant didžiausio šalies dienraščio stratego ir taktiko, profesinei raidai. 

Klaipėdos sukilimo ideologas. Kaip jau buvo minėta ankstesniuose šios knygos 
skyriuose, Klaipėdos krašto likimas J. Purickiui rūpėjo dar tuomet, kai jis, kaip užsienio 
reikalų ministras, mėgino spręsti šio krašto prijungimo prie Lietuvos klausimą diplo- 
matinėmis priemonėmis. Dar 1921 m. lapkričio 11 d. jis skaitė Seime pranešimą Klaipė- 
dos klausimu, kuriame, viena vertus, neabejojo, kad Klaipėdos kraštas vis dėlto susi- 
jungs su Lietuva, kita vertus, įspėjo, jog šiame procese būtina atsižvelgti į Mažosios ir 
Didžiosios Lietuvos tikybos, kultūros, papročių, ekonominius skirtumus“ . Minėtas pra- 
nešimas paskatino Seimą priimti rezoliuciją dėl Klaipėdos krašto prijungimo prie Lietu- 
vos. Joje buvo teigiama, kad Seimas, siekdamas įgyvendinti Mažosios ir Didžiosios Lie- 
tuvos susijungimą, „pripažinsiąs Klaipėdos kraštui demokratiniais principais pagrįstą 
autonomiją vietos ūkio, administracijos, darbo apsaugos, teismų sutvarkymo ir švietimo 
bei kulto srityse.*** 

Tačiau „gili bedugnė anuomet skyrė troškimus nuo realybės, žodžius nuo faktų. Štai 
iliustracijai bent keli charakteringi momentai: Kaune iškilmingai švenčiamas abiejų tau- 
tos dalių susijungimas, o Klaipėdos krašte tuo pačiu laiku net nepripažintos lietuvių kal- 
bos teisės. Prancūzijos atstovas Kaune sveikina Maž. Lietuvos susijungimą su Didž. 
Lietuva, o prancūzų generolas Klaipėdoje visaip trukdo, kad šie troškimai išsipildytų; 
Kaune minėtas atstovas viešai pareiškia esąs laimingas, kad prancūzų kariuomenė pri- 
sidėjusi prie Maž. Lietuvos atvadavimo iš vokiečių, o Klaipėdoje tos pačios kariuomenės 
atstovas pataikauja vokiečių užgaidoms ir leidžia jiems mindžioti elementarines lietuvių 
tautines teises.“* 

Tokiomis aplinkybėmis minėta rezoliucija turėjo veikiau moralinę nei politinę reikš- 
mę, nes Lietuvos padėtį siekiant prisijungti Mažąją Lietuvą sunkino tai, kad, be Pran- 
cūzijos, savo tikslų Klaipėdos krašte turėjo ir Lenkija, Vokietija bei vietiniai krašto vokie- 
čiai. Visi suinteresuotieji, regis, visiškai sutarė tik dėl vieno dalyko, kad Klaipėdos kraš- 
tas jokiu būdu neturįs atitekti Lietuvai. Kaip tuo metu teigė Klaipėdos krašto komisaras 
Gabrielis Žanas Petisnė, „aukštos civilizacijos tvarkingą Klaipėdos kraštą perleisti Lie- 
tuvai, reikštų dramblį įvesti į porceliano krautuvę ir viską paversti šukėmis.*** Tačiau 
„dramblio“ stovykloje rutuliojosi savas veiksmų scenarijus. Ministras pirmininkas E. Gal- 
vanauskas buvo nusiteikęs veikti ryžtingai, ir 1922 m. lapkričiui baigiantis „Laisvės Alėjo- 
jeir žvirbliai pradėjo čirškėti: Lietuvos vyriausybė jau pasiruošusi sukilimą daryti Klaipė- 
dos krašte, bet nesuranda karinio vado.“*** 

Tačiau ne mažiau svarbu buvo tinkamai pasirinkti ideologinį sukilimo vadą. Juo 
E. Galvanauskas paskyrė ne ką kitą, o J. Purickį. Šį pasirinkimą nulėmė keletas daly- 
kų: ir bendra politinė veikla Steigiamojo Seimo laikais siekiant prijungti Klaipėdos kraš- 
tą, ir ta aplinkybė, kad J. Purickis ne tik puikiai mokėjo prancūzų bei vokiečių kalbas, 
bet ir gebėjo sklandžiai, įtaigiai bei operatyviai dėstyti mintis popieriuje. Taigi jam bu- 
vo pavesta vadovauti atskiram politikos ir informacijos padaliniui. Jis turėjo sukilimo 

Klaipėdos kraštas. 


Nė paleistas, nė pakartas, 


Apie Klaipėdos krašto likimą tarpukario periodikoje 
bylota ne tik žodžiu, bet ir vaizdu 


metu susirašinėti ir vesti derybas su 
krašto komisaru, iš anksto parengti pro- 
pagandinę medžiagą, t. y. atsišaukimus: 
lietuviškus ir vokiškus — vietos gyven- 
tojams, prancūziškus — prancūzų ka- 
riams. Be to, J. Purickis organizavo visa- 
me krašte vietos lietuvių mitingus, kad šie 
priimtų rezoliucijas, nukreiptas prieš „„lais- 
vosios valstybės“ kūrimą, prieš Lenkijos 
įsigalėjimą ir pritariančias ryšiams su Lie- 
tuva. E. Galvanausko vertinimu, minėtas 
padalinys veikė sklandžiai“. O tai buvo 
ne taip paprasta, turint galvoje, kad ryšį 
su Kaunu tebuvo galima palaikyti tele- 
grafu, o permainingomis aplinkybėmis tam 
ne visada radosi laiko. Todėl ir J. Puric- 
kiui, ir kitiems Klaipėdos krašte dirban- 
tiems lietuviams dažnai tekdavo veikti pa- 
sikliaujant nebent Dievo apvaizda arba sa- 
vo iniciatyva, t. y. nedelsiant spręsti, ko- 
kie turėtų būti pirmiausi žingsniai įvykiams 
vejant vienas kitą. Be to, visa tai buvo da- 
roma pavojaus akivaizdoje, nes sukilimo 
metu komisaras G. Ž. Petisnė net ketino 
„suimti Mažosios Lietuvos Gelbėjimo Ko- 
mitetą, uždaryti visus jos skyrius ir griež- 
čiausiomis priemonėmis užgniaužti vadi- 
namąją ,didžialietuvių' propagandą"! 


Tačiau kai 1938 m., švenčiant 15-ąsias Klaipėdos krašto prijungimo prie Lietuvos 
metines, pasirodė puošnus ir gausiai iliustruotas albumas „Kovos kelias“, plačiai apra- 
šantis minėtų įvykių dalyvius, J. Purickis jame nė nebuvo paminėtas. Viena vertus, 
nuo jo mirties jau buvo prabėgę ketveri metai, kita vertus, Klaipėdos įvykių dienomis 
J. Pėteraičio pavarde prisidengęs sukilimo ideologas, nors įdėmiai sekęs įvykių eigą ir 


“ Debatai St. Seime dėl Klaipėdos. - Lietuva. 1921 11 II. P. I. 

“ Rezoliucija dėl Klaipėdos krašto. - Ten pat. 1921 11 15. P. I. 

“V R. Valsanokas. Klaipėdos problema. Klaipėda. 1932. P. 92-93, 

“G. Galva. Ernestas Galvanauskas (Politinė biografija). Čikaga. 1982. P. 287. 


“ Ten pat. P. 301. 
V Ten pat. P. 309. 
* R. Valsanokas. Minėtas veikalas. P. 124. 

net turėjęs jai įtakos, ir sukilimo rengimo, ir vykdymo dienomis apdairiai laikėsi šešėly- 
je. Todėl J. Purickio nematyti sukilimo dalyvius įamžinusiose nuotraukose, 0 jo parašo 
nėra po atsišaukimais, manifestais ir raštais, prie kurių jis neabejotinai pridėjo savo 
ranką. 

O tokių dokumentų minėtame albume tikrai nemažai. Pavyzdžiui, 1923 m. sausio 12 
d. Mažosios Lietuvos savanorių kariuomenės vado J. Budrio ir štabo viršininko Okso 
raštas komisarui G. Ž. Petisnė, prie kurio, kaip papildoma informacija, pridėta „Manifes- 
tas visiems gyventojams Klaipėdos krašto“, atsišaukimas prancūzų kariams „Officiers 
et soldats de France“ ir vietos vokiečiams „An die Beamten u. Angestellten des Me- 
melgebiets“. Kad ne tik papildomos informacijos, bet ir paties rašto autorius yra J. Puric- 
kis, nesunku suprasti sulyginus J. Budrio (J. Polovinsko) ir J. Purickio rašymo manierą. 
Pirmasis ir tarpukario Lietuvos, ir vėliau išeivijos periodikoje pasirodžiusiuose savo 
straipsniuose bei prisiminimų knygoje „„Kontržvalgyba Lietuvoje“ neparodė didelio ge- 
bėjimo valdyti žodį, nebūdinga jo rašymo manierai ir diplomatiškumas. Iš kai kurių jo 
teiginių net galima susidaryti įspūdį, kad jis Klaipėdos sukilimo metu nurodinėjęs prancū- 
zų karinei vadovybei, kaip ši turinti elgtis??. 

Tuo tarpu raštas komisarui G. Ž. Petisnė liudija jo autorių ne tik gerai išmanius 
diplomatinės kalbos subtilybes, bet ir gebėjus tiksliai sudėlioti prasminius akcentus, ku- 
riais siekta įtikinti adresatą sukilėlių veiklos pagrįstumu ir nesuteikti prancūzų karo 
vadovybei dingsties anksčiau laiko griebtis represyvių veiksmų: 

„Jo Ekscelencijai ponui Alijantų Ober-Komisarui Klaipėdos krašte. 

Klaipėdos krašto savanorių kariuomenė, susidariusioji iš laisvanorių jon įstojusių pilie- 
čių, yra apėmusi visą šalį. 

Vyriausias Mažosios Lietuvos Gelbėjimo Komitetas pavedė man įeiti Klaipėdos mies- 
tan ir atstatydinti direktoriją, kuri prarado piliečių pasitikėjimą. Jos vieton visame krašte 
Jau veikia gyventojų valia pastatytoji laikinoji vyriausybė ir netrukus ji pradės veikti Klai- 
pėdoje. 

Iki šiam laikui nepralietas nė vienas kraujo lašas, o visi krašto gyventojai su didžiausiu 
džiaugsmu sutiko perversmą. Visame krašte administracija ir policija eina ir toliau savo 
pareigas. Tik šiandien, prisiartinę prie Klaipėdos, mes buvome sutikti šautuvų ir kul- 
kosvaidžių ugnimi. 

Be to, turiu garbės pareikšti Jūsų Ekscelencijai, kad mano vedamoji savanorių ka- 
riuomenė nekariauja su Aukštąja santarve ir yra visai neįtralė prie garbingosios Prancūzų 
kariuomenės. Mes sukilome tik nepakenčiamos direktorijos nuversti. Visa šalies tvarka pasi- 
lieka tokia, kokia ligi šiol yra buvusi, o su garbingąja prancūzų kariuomene mes norime 
nustatyti širdingiausius santykius. Dėl to prašau Jūsų Ekscelencijos, Gerbiamasai Pone 
Ober-Komisare, atitraukti prancūzų kariuomenę į jos būstines ir sulaikyti ją nuo karo veiks- 
mų, 0 policijai įsakyti eiti savo tiesiogines pareigas, nekliudant man ramiai įžengti Klaipėdon. 

Jūsų Ekscelencijos sutikimą išpildyti šį mano prašymą malonėkite pranešti man šian- 
dien ne vėliau 3 valandos 12 sausio grąžindami mano pasiųstuosius parlamentarus. 

Atsakomybė prieš Alijantų vyriausybę už pralietą kraują, jeigu tai atsitiktų, po šitam 
mūsų pareiškimui, kris ne ant mūsų. 

Iš savo pusės tikinu tiek garbingajai Prancūzų kariuomenei, tiek visiems Klaipėdos 
gyventojams ir valdininkams pilniausią neliečiamybę. Tik su tais, kas išdrįsta pakelti 
ginklą prieš savanorių kariuomenę arba kėsinas ardyti tvarką ir gyventojų ramybę, elg- 
siuos sulig karo metų įstatymais.*?* 

Bet ekstremaliomis aplinkybėmis padėtis labai greitai keitėsi, o drauge su ja turėjo 
keistis ir taktika bei derybų dokumentų tonas. Štai ką pats J. Purickis rašė apie įtemp- 
tas dienas, stojusias po to, kai ginkluoti sukilėliai paėmė Klaipėdą, o didžiosios valsty- 
bės pasiuntė nepaprastųjų įgaliotinių komisiją padėčiai vietoje ištirti: „Komisija iš trijų 
narių (prancūzas — Clinchant, italas — Aloisi ir anglas - Frey) atvyko sausio m. 22 dieną 
su visa karo laivų eskadra. Pora dienų jie tyrinėjo padėtį ir ūmai atsiuntė sukilėliams ulti- 
matumą;: tuojau nusiginkluoti ir išeiti iš Klaipėdos. Jei sukilėliai to nepadarys, miestas bus 
šaudomas iš laivų. 

Tai buvo kritiškiausias momentas. Vyriausias gelbėjimo komitetas, pasikvietęs karo 
vadovybę, tarėsi, kas daryti. Ultimatumas atsiųstas 7 val. po pietų ir buvo reikalaujama 
jau tą pačią 10 valandą duoti atsakymą. Kai kuriuos komiteto narius ėmė baimė ir visai 
pamatuota, nes po karo laivų ugnies pridengimu sąjungininkai galėjo iškelti pajėgas, žy- 
miai didesnes už tas, kurias sukilėliai turėjo. Be to, ir miestas galėjo nukentėti. Nežiūrint, 
kad komitetas slapta posėdžiavo, žinia apie ultimatumą išsiveržė ir pradėjo plėstis mies- 
te. Kilo panika. 

Komitetas ilgai posėdžiavęs su politiniu patarėju ir ginkluotų pajėgų vadovybe, nuta- 
rė atsakyti kontrultimatumu. Nepaprastai komisijai pasiųsta nota su užklausimu: ar ko- 
misijos ultimatumas reiškia sausio m. 15 dienos paliaubų nutraukimą. Jei taip, tai sukilė- 
liai palieka sau laisvas rankas, duos atitinkamus įsakymus savo kariuomenei ir imsis 
priemonių krašto reikalams apsaugoti. Sukilėliai lauks atsakymo tik pusę valandos. Tuo 
pačiu laiku duos įsakymus sukilėlių kariuomenei pasiruošti kovai, užimti pozicijas ir ap- 
supti prancūzų kareivines.*** 

Taigi šiuo atveju pravertė tiek sukilimo ideologo politinis patyrimas, sukauptas ir dip- 
lomatinėje tarnyboje, ir einant užsienio reikalų ministro pareigas sudėtingomis Lietuvos 
valstybingumo tvirtinimo aplinkybėmis, tiek gebėjimas operatyviai bei sklandžiai dėstyti 
mintis popieriuje, ką J. Purickis jau išmanė kaip žmogus, ragavęs žurnalisto duonos. Tai, 
kaip plačiai ir kryptingai buvo organizuota propagandinė kampanija, parodo ir kalbamo- 
jo meto Mažosios Lietuvos spauda. Vertindama spausdinto žodžio (ir spaudos, ir atsišauki- 
mų) reikšmę Klaipėdos krašto gyventojų apsisprendimui, Lietuvos vyriausybė 1922 m. 
viduryje Martyno Jankaus vardu nupirko Klaipėdoje spaustuvę „Memelgau Zeitung“. 


** J. Budrys. Kontržvalgyba Lietuvoje. Vilnius. 1991. 

** Kovos kelias (redaktorius-leidėjas Jonas Vanagaitis). Kaunas. 1938. P. 204-205. 

“Dr. J. Purickis. Seimų laikai. - Pirmasis nepriklausomos Lietuvos dešimtmetis. Kaunas. 1989. 
P. 120. 

O tų pačių metų pabaigoje kiekvieno dienraščio „Prūsų lietuvių balsas“ numerio pir- 
mieji puslapiai buvo skiriami vienintelei temai - apsisprendimui dėl tolesnio krašto liki- 
mo. Iš publikacijų nuoseklumo akivaizdžiai matyti, kad sukilimo propaganda spaudoje 
buvo ne stichiška veikla, bet kruopščiai apgalvota operacija, kurioje J. Purickiui, kaip 
ideologui, teko toli gražu ne paskutinis vaidmuo. „Prūsų lietuvių balse“, mūsų supratimu, 
gana sėkmingai nevienalytės Klaipėdos krašto visuomenės akyse buvo formuojamas 
būsimo sukilimo įvaizdis, pasitelkus kiekvienai skirtingai socialinei grupei jų interesus la- 
biausiai atitinkančius veiksnius, nes „įvaizdis visada socialiai sąlygotas, dažnai siejamas 
su idealizuotu objektu ir todėl turi milžinišką poveikį visuomenės nuomonei. (...) Bendras 
įspūdis yra daug reikšmingesnis nei atskirų veiksmų, elementų, įvykių rinkinys.“ 

O būtent į tai ir buvo kreipiama daugiausia dėmesio rengiant dirvą būsimiems įvy- 
kiams. 

„Niekuomet žmonės nebuvo taip tvirtai įsitikinę, kad tiktai prie Lietuvos prisiglaudus 
gali krašto padėtis pagerėti!“** — buvo teigiama „Prūsų lietuvių balso“ vedamajame, 
pavadintame „Kas dedasi?“ Ir čia pat priduriama, kad žmonės susipras ir nepaklius į 
lenkų spendžiamas pinkles. Kitame numeryje akcentuota, kad net tie žmonės, kurie dėl 
politikos nelinkę sau sukti galvos, supranta, kad jų ir jų vaikų ateitis priklausys nuo Tėvy- 
nės likimo. O sparčiai atgimstanti Didžioji Lietuva išsiilgusi laukia talkininkų, su kuriais 
dirbtų ranka rankon"". 

Pagalvota ir apie tuos Klaipėdos krašto gyventojus, kurių akys ilgesingai krypo Vo- 
kietijos pusėn. Jiems šūkis puslapio viršuje skelbė: „Išgelbėkime Tėvynę nuo pražūties — 
tada išgelbėsime ir Vokietiją nuo prapulties!*** Kartu kasdien buvo pateikiama naujos 
informacijos apie politinę ir ekonominę Lietuvos pažangą: lito įvedimą, iš Maskvos, Pet- 
rapilio ir Ukrainos grįžtančius pabėgėlius, galiausiai apie tai, kad Lietuva visų didžiųjų 
valstybių pripažinta de jure“". Paskui vėl plačiai komentuoti susirinkimai ir mitingai 
Klaipėdos krašte - kaip žmonių valios pasireiškimas prisijungti prie Lietuvos. Neužmirš- 
tant pridurti, jog „ir Kauno laikraščiai rašo, kad Klaipėdos krašto likimas šiom dienom 
jau bus išspręstas.*!*0 

Po visų šių publikacijų, siūliusių konstruktyvų ir daugmaž visiems priimtiną krašto 
ateities pasirinkimo kelią, jau pasirodė ir akį traukiantis „Mažosios Lietuvos vyriausiojo 
gelbėjimo komiteto atsišaukimas į lietuvius, Klaipėdos krašto gyventojus“, kuriame 
pirmiausia buvo perspėjama dėl „saujelės didvokiečių šovinistų“, trokštančių užbaigti 
„mūsų brolių germanizaciją“. Po šių atėjo eilė „amžiniems ir pikčiausiems priešams — 
lenkams“. O galiausiai raginta Klaipėdos krašto gyventojus „visuose miestuose išsirink- 
ti iš savo tarpo pačius geriausius 3 ar 5 žmones bei sudaryti iš jų gelbėjimo komiteto 
skyrių ir stoti į darbą su Dievo pagalba!“ !*! 

Palankiu momentu vykdyta ir tinkamai ideologiškai pateikta Klaipėdos krašto pri- 
jungimo prie Lietuvos operacija pavyko. Todėl vienam jos tiesioginių dalyvių J. Puric- 
kiui neilgai trukus net buvo pasiūlyta užimti Klaipėdos lietuvių spaudos redaktoriaus 
vietą. Redaktoriumi J. Purickis tapo, tačiau ne Klaipėdoje, o Kaune. 

REDAKTORIUS IR BENDRADARBIS 


Oficiozo „Lietuva“ priešakyje. Remiantis amžininkų liudijimais, nelieka abejonės, 
kad tarpukario Kaune dar nebuvo jokios būtinybės rengti leidinį „Kas yra kas Lietuvoje“, 
nes palyginti negausios inteligentijos atstovai ne tik kuo puikiausiai pažinojo kits kitą, bet 
ir turėjo susidarę vieni apie kitus gana tvirtą nuomonę, kurią dažnai nulemdavo ir partinė 
priklausomybė. Tad nenuostabu, kad jau 1925 m. kovo pradžioje didžiausiuose partinės 
opozicijos laikraščiuose pasirodė publikacijų, kuriose buvo gyvai polemizuojama su 
„naujuoju valdžios laikraščio redaktoriumi - kun. Purickiu-Vygandu".'*? Taigi pirmuoju 
Nepriklausomybės laikotarpiu oficiozui galėjo vadovauti ne tik „kartais studentai, kar- 
tais abiturientai, o kartais vos tik Veiverių mokytojų seminarijoje pasimokę jaunuoliai'***, 
bet ir vakarykščiai kaltinamieji. Tiesa, aukščiausiosios šalies teismo institucijos išteisinti. 
O tai, matyt, vis dėlto moraliau, nei ne tik į kaltinamųjų suolą, bet ir į kalėjimą pakliūti 
prieš tai gerokai apšilus kojas oficiozo redaktoriaus kėdėje, kaip kad nutinka šiandieni- 
nėje Lietuvoje. 

Jei tikėtume „Žurnalistikos enciklopedija“, tai išeitų, kad vienu metu oficiozui vadova- 
vo ir K. Jokantas, ir J. Purickis". Tačiau ir archyvinė medžiaga, ir ano meto spauda liudija, 
kad iš tikrųjų J. Purickis perėmė šį postą iš K. Jokanto 1925 m. pavasarį. Turint galvoje, kad 
„Lietuvos“ redaktoriumi J. Purickis tapo tuoj po teismo proceso, užbaigusio užsitęsusį „Pu- 
rickiados“ periodą, peršasi prielaida, jog jis, keletą metų aktyviai iš užsienio pildęs pirmą- 
sias šio dienraščio skiltis, o ir visada buvęs lojalus Krikščionių demokratų partijai, jos va- 
dovų jau buvo numatytas į redaktoriaus vietą vos paaiškėjus Sacharino bylos baigčiai. 
Tuo labiau kad K. Jokantas oficialiai tapo švietimo ministru V. Petrulio vyriausybėje 
1925 m. vasario 4-ąją, t. y. tą pačią dieną, kai ir prasidėjo teismo procesas. Procesas, 
kuris sukėlė daug šurmulio tiek Krikščionių demokratų partijos viduje, tiek Seime, tiek ir 
visų pakraipų partinėje spaudoje, kuris galų gale padėjo tašką keletą metų trukusioje vic- 
noje garsiausių ir labiausiai politizuotų tarpukario Lietuvos bylų. O štai perleisti redak- 
toriaus postą naujajam redaktoriui Pr. Dailidei J. Purickiui teko gana greitai - 1926 m. liepa, 
kai M. Sleževičiaus vadovaujamas Ministrų kabinetas viename pirmųjų savo posėdžių 
nutarė, kad Krikščionių demokratų partijos atstovas vykdomosios valstybinės valdžios nuo- 

monę perteikiančiame dienraštyje turi būti pakeistas naujajai valdžiai lojaliu redaktoriumi“. 


*“ V. Prunskus. Politinių paslaugų teikimo pagrindai. Vilnius. 2000. P. 59. 

** Kas dedasi? - Prūsų lietuvių balsas. 1922 12 19. P. I. 

" Kas sprendžia mūsų likimą? - Ten pat. 1922 12 23. P. 1. 

** Tėn pat. P. 2. 

* Lietuva visų didžiųjų valstybių pripažinta de jure. - Prūsų lietuvių balsas. 1922 12 24. P, I. 
"W Ten pat. 1922 12 30. P. I. 

"| Ten pat. 

“2 Virbalaitis. Kas kaltas, o ką muša. - Lietuvis. 1925 03 13. P. 4.; Lietuvos žinios. 1925 03 11. P. I. 
5 V. Gustainis. Minėtas veikalas. P. 35. 

"“* Žurnalistikos enciklopedija. Vilnius. 1997. P. 191; 408. 

S A. Vaišnys. Minėtas veikalas. P. 62. 

„Redaktorius - intelektualusis savo bendradarbių ir skaitytojų vadas. Todėl jam rei- 
kalingas šviesus protas, galįs suprasti pastebėtų reiškinių prasmę, derinti idėjas, numatyti 
tikslus ir kurti intelektualinį judėjimą. (...) Ne mažiau redaktoriui reikalinga turtinga ir 
judri atmintis. Dabartis kyla iš praeities. Kartais net praeities veiksniai sąlygoja dabar- 
ty'06. — įvardijo redaktoriui reikalingas savybes J. Purickio kolega J. Keliuotis. 

Kaip jau parodė J. Purickio žurnalistinė veikla Sacharino bylos metais, minėtos savy- 
bės jam nebuvo svetimos. Puikus išsilavinimas, nemenka politinio bei žurnalistinio dar- 
bo patirtis, pilietinis aktyvumas, kita vertus, karčios gyvenimo pamokos, užgrūdinusios 
jo dvasią, — tai vis kapitalas, kurį J. Purickis atsinešė į oficiozo redaktoriaus kabinetą. 
Pažiūrėkime, kaip jam sekėsi perprasti savo gyvenamojo meto dėsningumus, ne per 
atstumą, bet patekus į patį įvykių verpetą, neretai sūkuriavusį ilgai nesisklaidančiomis 
drumzlėmis. 

J. Purickio redaktoriavimo pradžia sutapo su Lietuvą pasiekusia nemalonia žinia: 
Vatikanas ir Lenkija pasirašė konkordatą, pagal kurį Vilniaus kraštas priskiriamas Len- 
kijai ir sudaroma atskira Vilniaus arkivyskupystė. Šiandienos istorikų vertinimu, tai bū- 
ta vienos iš didesnių krikščionių demokratų užsienio politikos nesėkmių, nes žlugo jų 
keleto metų pastangos sukurti atskirą Lietuvos bažnytinę provinciją pasirašant Vatika- 
no ir Lietuvos konkordatą. O „Rytų Lietuvos konfesiniai santykiai tapo oficialiai priklau- 
somi nuo Lenkijos dvasinės vyresnybės ir valdžios“!*?. 

Šis Vatikano žingsnis sukėlė audringą nepasitenkinimą, jis išsiliejo gausiais protes- 
to mitingais - visuomenė reikalavo nutraukti diplomatinius santykius su Vatikanu. Vati- 
kano atstovo Lietuvoje A. Zechinio buto langai Kaune buvo apmėtyti supuvusiais kiauši- 
niais, opozicinė spauda mirgėte mirgėjo kaltinimais valdančiajai partijai dėl kelia- 
klupsčiavimo prieš Šv. Sostą, nes visa tai, laikraštininkų supratimu, baigėsi gėdingu „ant- 
ausiu“. Viešosiose paskaitose opozicijos lyderiai smulkiai aiškino visuomenei, kas kal- 
tas dėl Vilniaus praradimo ir konkordato pasirašymo!“ , 

Prieš pat šį visuotinio nepasitenkinimo protrūkį vienam iš menamųjų kaltininkų, t. y. 
J. Purickiui, teko gana nedėkinga užduotis - išdėstyti ir ginti valdančiosios partijos pozi- 
ciją Vatikano ir Lenkijos konkordato klausimu oficiozo puslapiuose. Minėtą užduotį sunki- 
no ir tai, kad „Lietuva“ ryžosi imtis šio opaus klausimo tik tada, kai opozicinė spauda jau 
buvo suskubusi pateikti platų jo vertinimą, toli gražu ne palankų krikščionims demo- 
kratams. Tokiomis tad aplinkybėmis J. Purickis vasario pabaigoje rašė: „Mes nelaukė- 
me, kad Vatikanas galėtų mums grąžinti Vilnių, bet mes laukėme, kad Vatikanas stos 
teisės bei teisingumo pusėje. Deja, esame skaudžiai užvilti: Vatikanas, sekdamas Amba- 
sadorių konferencija, sankcionavo tarptautinio akto sulaužymą, teisingumo išniekini- 
mą. (...) Bažnyčia praeity lenkams buvo galingiausiu įrankiu Lietuvai lenkinti. Konkor- 
datas tą įrankį lenkams grąžina. Ir negali būti jokio dvejojimo, kad jie šitą taip sėkmingą 
ir senai išbandytą įrankį pradės vartoti su dviguba energija.“*!? 

Tačiau kaltindamas Vatikaną, kad šis „pozityviai sankcionavo Želigovskio smurtą ir 
išdavė Vilniaus lietuvius lenkinimui“, J. Purickis toliau bandė įrodinėti, kad Vatikano 


144 


JUOZAS PURICKIS-VYGANDAS 


pozicija dar nereiškia paties Popiežiaus pozicijos ir kad nereikėtų painioti Vatikano tiky- 
binių ir politinių funkcijų. Šis mėginimas pakreipti Vatikano kritiką valdžiai naudinga nuo- 
saikesne vaga kaipmat sulaukė piktos kritikos opozicinėje spaudoje. A. Smetonos va- 
dovaujamame „Lietuvyje“ J. Purickiui buvo nedelsiant primintas P. Hymanso projektas 
ir čia pat paaiškinta, kad „jei kas legalizavo Želigovskį Vilniuje, tai tik kun. Purickis, o 
jokiu būdu ne Šventasis Tėvas.*!!? 

Kovo 7 d., t. y. mitingo išvakarėse (jis baigėsi supuvusių kiaušinių svaidymu) 
„Lietuvoje“ pasirodė dar vienas Vygando straipsnis, skirtas konkordatui, pavadintas „Kas 
gi daryti“, kuriame pripažįstama, jog „jeigu pasitenkinsime tuo, kad Vatikaną „preda- 
dim prezreniju', Vilniaus katalikų padėties nė kiek nepataisysime.*!'! Todėl siūloma 
atsisakyti paklusnumo, su kuriuo, pasak J. Purickio, toli nenueisi, ir prabilti griežtesne, 
nors Vatikanui ir nemiela kalba. Tačiau šią veiksmų programą ir vėl lydėjo akivaizdžios 
pastangos atriboti Popiežių nuo nepopuliaraus Lietuvoje Vatikano sprendimo. Tai J. Pu- 
rickis mėgino padaryti pasitelkęs įtaigų žodį: „Mes vaizduojamės, kad Vatikane sėdi 
ant sosto popiežiaus rūbais su tiara ant galvos (kaip tai matome paveiksluose) šv. Tėvas. 
O ties galva aukštai ore - šv. Dvasia, balandžio pavidale. Ir taip šv. Dvasios vedamas 
šv. Tėvas sėdėdamas soste patsai valdo Bažnyčią ir atlieka visus reikalus. (...). Bet 
popiežius senas žmogus. O valdininkai ir Vatikane yra valdininkai *!!* 

Abejodamas, kad Lietuvos atstovas prie Vatikano sugebės ganėtinai griežtai ir ener- 
gingai kalbėtis su Vatikanu, J. Purickis straipsnyje svarstė, „ar nereikėtų pasiųsti spec1a- 
liai šiam svarbiam reikalui ypatingo įgaliotinio, kurs veikdamas iš vieno su akredituotu 
prie Vatikano atstovu, greičiau galėtų pasiekti pageidaujamo rezultato.“ O atsakyda- 
mas į politinių oponentų kaltinimus pridėjo, kad „nelaimei ištikus neužtenka pykti, šauk- 
ti, kolioti, keikti, ieškoti kaltų. Reikia dar gelbėti kas išgelbėti galima.*!!* 

Paremdamas savojo straipsnio teiginius konkrečiais veiksmais, tepraėjus penketui 
dienų po jo pasirodymo J. Purickis jau pats gabeno į Romą Lietuvos vyriausybės protes- 
to notą Šv. Sostui. Iš pirmųjų „Lietuvos“ puslapių kuriam laikui išnyko Vygando straips- 
niai, nes jam tuokart teko atsakingesnė misija: siekti audiencijos pas Popiežių, vėliau 
redaguoti protesto notą, kad ši būtų atspausdinta Italijos spaudoje. O kas gi pavadavo 
naująjį redaktorių Kaune, kur kasdien reikėjo išleisti naują oficiozo numerį? Šis neleng- 
vas darbas gulė ant redaktoriaus pavaduotojo J. Strimaičio, ėjusio minėtas pareigas ir 
K. Jokanto vadovavimo „Lietuvai“ laikotarpiu, pečių. Šiam, nors aukštųjų mokslų ir ne- 
ragavusiam, bet doram ir teisingam vyrui, kuriam įtempta redakcijos darbo kasdieny- 


"WJ. Keliuotis. Žurnalistikos paskaitos. — Darbai ir dienos. Kaunas. 2001. P. 158. 

"? D. Blažytė. Vytautas Petrulis. - Lietuvos Respublikos Ministrai Pirmininkai. Vilnius, 1997. P. 294. 
0 Iz. Didžiulis [A. Voldemaras]. Paskaitų diena. - Lietuvis. 1925 03 13. P. 4. 

'W“ Vygandas. Naujas Vatikano - Lenkijos konkordatas ir jo reikšmė Lietuvai. - Lietuva. 1925 02 28. P. 2. 
"V Virbalaitis. Kas kaltas, o ką muša. — Lietuvis. 1925 03 13. P. 4. 

"! Vygandas. Kas gi daryti? - Lietuva. 1925 03 07. P. 2. 

"2? Ten pat. 

"5 Ten pat. 

bė buvo įprastas dalykas!''“ , talkino dar didesnę darbo patirtį turėjęs ilgametis „Lietų- 
vos“ techninis redaktorius ir atsakingasis sekretorius Viktoras Jocaitis''*. Kaip matyti 
iš vos J. Purickiui sugrįžus iš Vatikano atsiradusių oficiozo išvaizdos ir turinio pokyčių 
(jie, beje, buvo kryptingai vykdomi per visą jo vadovavimo „Lietuvai“ laikotarpį), nau- 
Jasis redaktorius nuo pat pradžių buvo susikūręs savąją dienraščio viziją. Tad nei keb- 
lios diplomatinės veiklos peripetijos, nei valdančiosios partijos pozicijų gynimas kaskart 
labiau kaistančioje politinėje Kauno atmosferoje nepajėgė išstumti iš J. Purickio galvos 
minčių apie jam patikėto laikraščio tobulinimą. 


„Lietuvos“ redakcija 1925 m. atsisveikina su redaktoriumi K. Jokantu (sėdi ketvirtas iš kairės). J. Purickiui 
perėmus „vairą“, jam daug talkino atsakingasis sekretorius V. Jocaitis (sėdi antras iš kairės) 


Mums regis, kad imtis šio nelengvo uždavinio J. Purickį paskatino ne tik įvairiapusė 
praktinio žurnalistinio darbo patirtis, bet ir ne vienerius metus trukęs gyvas domėjimasis 
turtingos demokratinės tradicijos valstybių periodine spauda. Dar 1923 m., rašydamas 
„Lietuvai“ iš Berlyno, J. Purickis ne tik nuolat sekė pagrindinę didžiųjų Europos valsty- 
bių spaudą, jos duomenimis grindė savo straipsnius, bet ir stengėsi perprasti pačią 
žiniasklaidos „virtuvę“: domėjosi valdžios ir spaudos, spaudos ir visuomenės santy- 
kiais, spaudos etika, į kurią savo žurnalistinėje praktikoje nuo pat pradžių itin kreipė dė- 
mesį. 

Tuo metu „Lietuvoje“ spausdintame straipsnių cikle, skirtame Prancūzijos spaudai, 
Jis pateikė plačią šios šalies periodinių leidinių apžvalgą, nagrinėdamas juos ir pagal 
periodiškumą, ir pagal partinę priklausomybę, ir pagal žinių pateikimo būdus. Kalbėda- 
mas apie pastaruosius, J. Purickis išskyrė ir apibūdino „informacijos“ ir „opinijos“ spaudą. 
Jo nuomone, pirmoji vengianti polemikos ir „niekada nekovoja prieš partijas bei or- 

ganizacijas, nes tai pavojinga, o tik prieš atskirus asmenis arba kabinetus, nes kaip ir 
atskiri asmenys, taip ir kabinetai greitai mainosi. Negalima sakyti, kad toks laikraštis 
yra politiškai bespalvis. Jis tik neturi savo politikos, bet jis labai seka ir atstovauja daugu- 
mos politiką.*"!* Tuos pačius laikraščių tipus J. Purickis išskyrė ir 1925 m. vasarą „Redak- 
cijos žodyje skaitytojams“!!" , kuriame po kelių vadovavimo „Lietuvai“ mėnesių aiškino 
oficioze atsiradusių pokyčių motyvus ir dalijosi tolesniais dienraščio tobulinimo planais. 

O 1923-siais, vertindamas svertus, lemiančius Prancūzijos periodinių leidinių turinį, 
J. Purickis pabrėžė politinės galios ir pelno motyvus. Samprotavimai apie valdžios ir 
spaudos santykius rodo J. Purickį supratus ypatingą spaudos vietą valstybės struktūrų 
hierarchijoje. „Valdžia žiūri į spaudą kaip į didelę pajėgą. Todėl reikia labai svarbių 
priežasčių, kad prancūzų ministeris atsisakytų priimti kad ir menko laikraščio atstovą“, 
teigė jis. Kita vertus, J. Purickis atskleidė ir atvirkštinę priklausomybę, kai „valdžia, 
turėdama savo rankose telegrafą ir telefoną, gali taipogi laikraščiui daug padėti ar pa- 
kenkti, ypač jeigu prisiminsim, kad laikraščio pasisekimo būtina sąlyga — tai greitas ži- 
nių perteikimas.**!* 

Keldamas klausimą, kiek nepriklausoma gali būti spauda, J. Purickis rėmėsi prancūzų 
autoriaus Robero de Žuvenelio mintimis, kad „Prancūzijoje valdžios laikraščiais laikomi 
tie, kurie valdžiai pataikauja; tie, kurie tik varo jos politiką, laikomi nepriklausomais; 
opozicijos spauda vadinami tie laikraščiai, kurie vengia atvirai flirtuoti su valdžia. Jeigu 
kada atsiranda tokių, kurie su valdžia nieku būdu nėra surišti, tai su jais niekas rimtai 
nesiskaito.*'* 

Nenutylimas minėtame rašinių cikle ir tas nepatrauklus faktas, kad didžiausi ir 
įtakingiausi Prancūzijos dienraščiai nevengia atvirai derėtis dėl atskirų straipsnių pub- 
likavimo arba tam tikros pozicijos užėmimo vienu ar kitu klausimu. Baigiamas straipsnių 
ciklas išvada, kad spauda yra prieštaringų visuomenės gyvenimo procesų veidrodis, nes 
„laikraštininkai, ypač biznieriai, kaip tik ir stengiasi prisitaikyti prie visuomenės skonio ir 
pažiūrų.**!*? 

Apie paties J. Purickio periodiniam leidiniui keltus reikalavimus galima spręsti iš jo 
Iniciatyva atsiradusių įvairiapusių permainų, kurių jis sugebėjo pasiekti per palyginti neilgą 
vadovavimo „Lietuvai“ laikotarpį. Visų pirma jau 1925 m. gegužės pabaigoje pastebimai 
pasikeitė pirmasis oficiozo puslapis. Į jo viršutinį kairįjį kampą, t. y. į matomiausią vietą, 
buvo perkelta numerio leidimo data. Be to, atsirado informaciniu požiūriu reikšminga 
naujiena — trumpas numerio rašinių anonsas. Ši įkirta buvo kasdien dedama taip pat 
skaitytojams gerai matomoje vietoje, viršutiniame dešiniajame pirmojo puslapio kampe. 


"4 V. Gustainis. Minėtas veikalas. P. 35. 

"5 Žurnalistikos enciklopedija. Vilnius. 1997. P. 191. 

"6 J. P. Prancūzų spauda kaipo kontinento spaudos prototipas. - Lietuva. 1923 04 19. P. I. 

"" Redakcijos žodis skaitytojams. - Ten pat. 1925 07 24. P. I. 

US J. P. Prancūzų spauda kaipo kontinento spaudos prototipas. — Ten pat. 1923 04 19. P. |. 

"* J. P. Prancūzų spauda kaipo kontinento spaudos prototipas (Tęsinys). - Ten pat. 1923 04 20. P. 1. 
P Ten pat. P. 2. 

Joje buvo pateikiamos pagrindinės numerio temos, iš kurių skaitytojai, dar nė nenusi- 
pirkę naujausio laikraščio, išsyk galėjo spręsti, ar jis atitinka informacinius jų porei- 
kius. 

Iš anonsų matyti, kad naujasis redaktorius siekė patraukti visuomenės dėmesį kuo 
operatyvesniu aktualiausių vidaus ir pasaulio įvykių nušvietimu. O turint galvoje, kad 
dienraštis „Lietuva“, kaip oficiozas, turėjo galimybę gauti naujausią ir plačiausią infor- 
maciją iš visų valdžios šaltinių, tenkinti informacinius skaitytojų poreikius, jam daugeliu 
atveju buvo lengviau nei kitiems leidiniams. Kitas dalykas, kad to meto aktualijas oficio- 
zui teko aprašinėti valdančiosios partijos požiūriu, kas neišvengiamai reikalavo iš re- 
daktoriaus tam tikrų kompromisų atrenkant ir pateikiant informaciją, kitaip tariant, vertė 
nuolat derinti veiksmus su partijos viršūnėmis ir net pasitelkti vadinamąją vidinę cenzū- 
rą. Turint galvoje, kad J. Purickis ne tik buvo krikščionių demokratų žmogus, bet ir ne 
sykį įrodė pasižymįs veikiau kolegialiu nei individualistiniu mąstymu, minėta aplinky- 
bė, mums regis, nebuvo jam pernelyg problemiška. 

Vos J. Purickiui perėmus „Lietuvą“, čia vienas po kito pasirodė skelbimai, liudijantys, 
kad prie redakcijos vairo stojo ne tik strategas, bet ir laikraštinio darbo rutiną, kasdien 
reikalaujančią sutelktų nemažo būrio žmonių pastangų, išmanantis žmogus. Stengiantis 
palengvinti techninių tarnybų darbą ir užkirsti kelią klaidoms, oficiozo respondentai bu- 
vo prašomi: „rašyti aiškiai [pajuodinta redakcijos - J. Ž.] vardus, pavardes, dokumen- 
tų nr. ir adresus"?! Kitas skelbimas, pranešantis, kad „Lietuvai“ reikalingi agentai skel- 
bimams rinkti Klaipėdoje, Šiauliuose, Ukmergėje, Panevėžyje ir Marijampolėje!?? , 
patvirtina J. Purickį gerai supratus reklamos svarbą. Dar prieš dvejus metus „Lietuvoje“ 
rašęs, kad skelbimai užsienyje nešą laikraščiams didžiausią pelną, nors, kita vertus, nie- 
kada neviršiją pusės viso laikraščio ploto!?* , jis ėmėsi aktyviai naudoti šį rezervą, užuot 
tenkinęsis oficiozui skiriamomis valdžios dotacijomis. 

Užbėgant už akių galima pridurti, kad J. Purickio redaktoriavimo metais skelbimai 
„Lietuvoje“ buvo smulkiai išdiferencijuoti, o jų kaina priklausė ir nuo to, kas buvo skelbia- 
ma, ir nuo to, į kurį puslapį buvo dedamas skelbimas. Raginant skaitytojus skelbtis, visad 
nuosekliai išvardijami būtent šio, o ne kito leidinio pasirinkimo pranašumai. Plika aki- 
mi galima pastebėti ir tai, kad reklama tapo vizualiai patrauklesnė. Kaip rodo nuo 1925 m. 
rugpjūčio 31 d. pasikeitęs redakcijos adresas, būtent J. Purickiui vadovaujant buvo baig- 
ta statyti nauja Valstybinė spaustuvė. Palyginti su dar iš vokiečių pirkta ,„Ober Obsto“ 
spaustuve, kurioje iki tol buvo spausdinamas oficiozas, ji buvo gerokai techniškai pra- 
našesnė. Naujajame spaustuvės pastate atsirado vietos ir šio oficiozo redaktoriui. 

Siekdamas paversti savo vadovaujamą laikraštį Lietuvos visuomenės pasaulėžiū- 
ros formuotoju 1r auklėtoju, J. Purickis stengėsi išnaudoti kuo įvairesnius informacijos 
kanalus. Todėl buvo nuolat plečiamas užsienio korespondentų tinklas, sekami ir ko- 
mentuojami užsienio spaudos rašiniai apie Lietuvą, o šalies periodikai pristatyti reor- 
ganizuotas spaudos apžvalgos skyrius. Kita vertus, sveikintinos naujojo redaktoriaus pa- 
stangos leisti skaitytojams atsikvėpti nuo politinių aktualijų, siūlant jiems lengvesnio (bet 

ne prasto ar demoralizuojamo) turinio skaitymų. Šiam tikslui net buvo pradėtas leisti 
priedas „Iliustruotoji Lietuva“, jis tebeėjo ir J. Purickiui iš redaktoriaus pareigų pasitraukus. 

J. Purickio, kaip aktyviai rašiusio „Lietuvos“ puslapiuose publicisto, pozicija byloja jį, 
viena vertus, daug dėmesio skyrus pilietiniam aktyvumui, kurį jis išsiugdė dar kovos už 
Lietuvos valstybingumą metais, kita vertus, partinei priklausomybei, kurioje jis įžvelgė 
minėto pilietiškumo patvirtinimą. Įdomus šiuo požiūrių J. Purickio rašinys apie politines 
partijas ir partiškumą, kuriame autorius priešpriešino politinį aktyvumą apolitiškumui. 
Straipsnio pradžioje iškėlęs klausimą, kodėl tam tikra visuomenės dalis, pasižyminti 
aukštomis dorinėmis vertybėmis, vengia partijų ir jų gyvenimo ar net sąmoningai didžiuo- 
jasi nepriklausanti jokiai partijai, J. Purickis čia pat atsakė, kad „svarbiausia priežastis — 
tai partijų vaidai bei jų kova, dažnai nesilaikanti jokių padorumo bei etikos ribų.“*!?* Bet 
ne mažiau svarbi priežastis, jo supratimu, ir politinis neišprusimas, kurį jis laikė savo, 
kaip žurnalisto, pareiga visokeriopai mažinti. 

Plačiau apsistodamas ties visuomenėje gaja nuostata, kad politika — „nešvarus rei- 
kalas“, J. Purickis mėgino argumentuoti, kad politikos „švarumas“ ar „nešvarumas“ 
dažniausiai priklauso nuo subjekto, t. y. nuo asmens, kuris politika užsiima, ir dar sykį grį- 
žo prie jau ankstesniais metais pareikštos minties, kad „demokratijoj ne vienas asmuo ir 
ne keli asmenys, bet visa tauta, visi piliečiai yra valdžios šaltinis ir politikos subjektai. 
(...) Vadinasi, demokratijoj vengti politikos, tai reiškia nepildyti svarbiausių visuomeni- 
nių pareigų.*!*3 

Pabrėždamas, kad vienodų pažiūrų žmonės buriasi į partijas, vienijami noro tvarkyti 
visuomenės bei valstybės reikalus vienodu būdu, J. Purickis neabejojo, kad stovint nuoša- 
liai nuo politinių partijų neįmanoma visaverčiai atlikti piliečio pareigų. Nepartinį žmogų 
Jis vaizdžiai prilygino „pavienei plytai“, iš kurios ne kažin kiek naudos. Mūras - štai, jo 
teigimu, tikroji plytos paskirtis. Net sutikdamas, kad siauras partiškumas yra didelė blo- 
gybė, žmogų, kuris koneveikia partijas, jis prilygino nesusipratėliui, kuris, užuot gesinęs 
gaisrą, keikia jį ir bėga šalin. 

Nors autoriaus gyvenamuoju metu Lietuvos politinėje arenoje jau būta vienos kitos 
politinės individualybės, kaip, tarkim, E. Galvanauskas, išdrįsusios prisiimti politinius įsi- 
pareigojimus ir už juos atsakyti nepriklausant jokiai partijai, tačiau tai galima vadinti vei- 
kiau išimtimi nei taisykle. Panašią padėtį matome ir šiandieninėje Lietuvoje, tad J. Puric- 
kio požiūris į partiškumą tebėra lengvai suprantamas, o jo raginimas nepasiduoti apoli- 
tiškumui, sakytume, nė kiek nepraradęs aktualumo. 

Keldamas uždavinį rūpintis visuomenės švietimu bei auklėjimu, J. Purickis negalėjo 
nesirūpinti žurnalistikos, kaip profesijos, prestižu, kuris tarpukario Lietuvoje dar nebuvo 


"Lietuva. 1925 05 04. P. I. 

P Ten pat. 1925 04 27. P. I. 

5 Ten pat. 1923 04 19. P. I. 

4 V. Mūsų politinės partijos ir partingumas. — Ten pat. 1925 06 20. P. 1. 
5 Ten pat. 

aukštas. Todėl nuo pat pirmųjų vadovavimo oficiozui dienų jis nuolat skyrė pirmuosiuose 
dienraščio puslapiuose nemažai vietos straipsniams, gvildenantiems to meto spaudos ir 
joje dirbančių žmonių problemas. O problemų, kai tik susikūrė nepriklausoma Lietuvos 
valstybė ir sparčiai ėmė keistis tiek pačios žurnalistikos, tiek žurnalistų statusas visuo- 
meniniame, politiniame bei kultūriniame šalies gyvenime, išties būta nemažai, nes tar- 
pukario Lietuvoje „dar buvo gyva pažiūra iš spaudos draudimo laikų, kad lietuviškiems 
laikraščiams reikia aukų, kad jų darbuotojai turi aukotis.*"** Tuo tarpu formuojantis įvai- 
rių pakraipų periodikai ir gausėjant rašančiųjų gretoms, žurnalistika iš visuomeninio pa- 
šaukimo, kai į spaudą buvo rašoma visų pirma siekiant žadinti tautinę savimonę, naujo- 
mis sąlygomis virto profesija. Ja besiverčiantiems žmonėms rūpėjo atlygis už darbą, so- 
cialinės garantijos, galimybės profesiškai tobulėti ir, suprantama, profesinis prestižas. 

Todėl tribūna, kurią naujasis „Lietuvos“ redaktorius suteikė savo kolegoms spaudos 
darbuotojams didžiausiame šalies dienraštyje, leido jiems ne tik dalytis mintimis apie 
teorinius bei praktinius savosios profesijos dalykus, bet ir atkreipti valdžios ir visuomenės 
dėmesį į visiems aktualius žurnalistinės veiklos aspektus. Nenuostabu, kad vertindami 
savąją spaudą tuometiniai žurnalistai mėgino ją lyginti ir su artimiausių kaimynių — Baltijos 
šalių, ir su didžiųjų Europos valstybių periodika. Jei tikėsime oficioze pateikta statistika, 
Lietuvoje tuo metu tik kas dešimtam piliečiui teko vienas periodinis leidinys, ir tai tik 
kartą per savaitę. Net palyginti su Latvija ar Estija, Lietuvoje spaudos pozicijos atrodė 
silpnesnės: leista mažiau periodinių leidinių, jų tiražai taip pat buvo mažesni. Daug bėdų 
būta dėl platinimo - nebuvo tinkamai sutvarkytos ekspedicijos, stigo išmanančių platin- 
tojų, O ir su esamais nebuvo reguliariai atsiskaitoma. 

Kaip jau ne kartą ankstesniais metais vėl iškilo viešumon techninių ir kūrybinių 
darbuotojų santykio redakcijose problema. Žurnalistai leido sau abejoti, ar pirmųjų per- 
svara yra pagrįsta, ar jų atlygis iš tikrųjų gali atitikti, o kartais net prašokti žurnalistų 
honorarus. Kritikuota, kad didžiausios sumos skiriamos laikraščiams spausdinti, mažiau- 
sios — algoms ir honorarams, kad redaktorius retai gauna daugiau už rinkėją, kad žurna- 
listai, kitaip nei kitų profesijų atstovai, nepajėgia pragyventi iš honoraro, nors „laikraštija 
be žurnalistų — tas pats, kaip bankai be finansininkų, fabrikai be inžinierių.**!*? 

Taigi valdžia bei akademinė visuomenė buvo raginamos susirūpinti profesionalių žur- 
nalistų rengimu, nes negalima reikalauti iš vakar gimusios spaudos, kad ji tuojau pralenk- 
tų savo mokytoją — Europos spaudą, jei nebūsią ganėtinai profesionalių kadrų. Siūlyta 
steigti žurnalistikos katedrą Kauno Vytauto Didžiojo universitete arba siųsti gabesnius 
rašančius žmones studijuoti į užsienį, skirtant jiems stipendijas. O apie tai, ar jie pateisino 
lūkesčius, spręsti iš publikacijų, ypač tokių, kurios būtų skirtos Lietuvos prestižui kelti 
užsienio spaudoje !**. 

Kita vertus, keldami viešumon problemišką laikraštininkų darbo kasdienybę bei 
būtinybę profesiškai tobulėti, žurnalistai nenutylėjo 1r didelių šiai profesijai keliamų 
reikalavimų. Iš rašinių minėta tema išsiskiria kriptonimu V. pasirašytas straipsnis, kuris, 
mūsų manymu, priklauso būtent J. Purickio plunksnai, nors analogiškai tuo metu „Lie- 

tuvos“ puslapiuose, kaip žinia, pasirašinėjo ne jis vienas. Tokią išvadą leidžia daryti ne tik 
šiame straipsnyje plėtojamos dar 1923 m. toje pačioje „Lietuvoje“ publikuotų J. Puric- 
kio rašinių mintys, bet ir tai, kad jos dar sykį apibendrinamos 1933 m. pasirodžiusiame 
J. Purickio veikale „Žurnalisto profesija“. O 1925 m. rašytame straipsnyje autorius aiš- 
kiai formuluoja savo požiūrį į spaudą, prilygindamas jos poveikį ugniai, kuri, jo teigimu, 
gali būti ir gyvybiškai reikalinga, ir naikinanti. Todėl svarbiausias spaudos uždavinys — 
pateisinti visuomenės lūkesčius, t. y. kuo nešališkiau ją informuoti ir padėti susigaudyti 
vykstančiuose procesuose!“?. 

Tačiau praktiškai įgyvendinti šį siekį buvo labai nelengva, nes, kaip tais pačiais me- 
tais ne be pagrindo teigė dienraštis „Kauno naujienos“: „Lietuvoje Visuomenė gyvena 
savo mintimis, valdžia savo, o spauda savo ir tarp partinių laikraščių nėra tiek skirtumo, 
kiek tarp valdžios ir visuomenės.“*"*? Kita vertus, pripažino šis dienraštis ir dar vieną 
teisingą ano meto tendenciją, kad „valdžios peikimas -— gero tono požymis"?! 

Lyginant J. Purickio vadovaujamoje „Lietuvoje“ įvairių autorių pareikštas mintis apie 
spaudą su „Lietuvyje“ tuo pačiu klausimu samprotavusio Iz. Didžiulio slapyvardžiu pri- 
sidengusio A. Voldemaro nuomone, krenta į akis, kad ši gerokai seklesnė: „O kaip daž- 
nai tiesa negailestingai yra iškraipoma — vietoj tiesos labai dažnai yra brukama jos anti- 
tezė — netiesa, vietoj grožio yra teikiamos kažkokios srutos, iš partinio kromelio iš- 
sunktos.*!** Tuo tarpu spaudos uždavinys yra „dabartinių laikų kultūros lobį teikti pla- 
čiausioms liaudies masėms ir, jį teikiant, kelti praktiškuosius tautos ir net visos žmoni- 
jos idealus.“ Jei greta tokių suabsoliutintų siekių nebūtų buvusi pareikšta gerokai kon- 
kretesnė mintis, kad už „timeo unius libri lectorem“ (bijau vieną knygą teskaitančio) dar 
pavojingesnis esąs „unius ephemeridis lector" (vieno laikraščio skaitytojas), "** A. Vol- 
demaro gražbylystė būtų atrodžiusi ir visai liūdnai. 

Kita vertus, nors visi laikraščiai rungėsi tarpusavyje dėl skaitytojų prielankumo, vil- 
damiesi tapti „vieninteliu laikraščiu“ kuo didesnei auditorijai, tačiau akivaizdu, kad ne 
visi tam turėjo vienodas sąlygas. Ypač tai išryškėjo 1925 m. vasaros pradžioje, krikščio- 
nims demokratams inicijavus reakcingas Spaudos įstatymo 9 $ ir 19 $ pataisas. Svars- 
tant minėtas pataisas Seime, principingai nepritaręs šalies Konstitucijoje garantuoja- 
mos spaudos laisvės varžymams ir raginimams palikti Seimo tribūną, valstiečių liaudi- 
ninkų lyderis K. Grinius su keliais bendraminčiais policijos buvo išvesdintas iš salės'**. 


0 V. Gustainis. Minėtas veikalas. P. 35. 

|" V. Bičiūnas. Mūsų laikraštijos krizis. - Lietuva. 1925 04 24. P. 2. 

05 K. Puida. Laiškai apie spaudą. - Ten pat. 1925 06 30. P. 2. 

!* V. Dėl periodinės spaudos uždavinių. — Lietuva. 1925 05 18. P. 2. 

WF. Kirša. Laikraštininkai ir drednoutai. - Kauno naujienos. 1925 11 05. P. I. 

1 Valdžia ir visuomenė. - Ten pat. 1925 11 06. P. 1. 

“Iz. Didžiulis [A. Voldemaras]. Argi šiandien spauda, ta viešosios nuomonės reiškėja, atitinka savo 
uždaviniams? Lietuvis. 1925 01 16. 

'“ Iz. Didžiulis. [A. Voldemaras]. Spauda. - Ten pat. 1925 01 30. P. 1. 

“A. Eidintas. Kazys Grinius. Vilnius. 1993. P. 76. 

Tačiau jis ir po to nesiliovė aktyviai ginti savo pozicijų „Lietuvos žiniose“ ir iš Seimo 
tribūnos, dažnai pabrėždamas, kad „jei spauda suvaržyta, tai mes čia nustojam galingo 
įrankio, visų pripažinto, valstybės aparatui kontroliuoti.“ 35 

Netrukus po taip dramatiškai pasibaigusio Seimo posėdžio „Lietuvoje“ pasirodė ne- 
pasirašytas vedamasis, bet jo stilius ir argumentacija greičiausiai rodo jį priklausant 
J. Purickio plunksnai. „Jeigu norima įstatymų laisvės, tai reikia rašyti ir leisti įstatymai. 
Jeigu norima raumenų laisvės — tai reikia mesti rašius įstatymus ir visiems imtis bokso. 
Kas turės stipriausius raumenis ir geriausiai mokės muštis, tas bus laisviausias, - teigė 
autorius ir tęsė: - daug yra dalykų, kurie labai gražiai atrodo teorijoj ir labai bjauriai prak- 
tikoj.**?* 

Prie pastarųjų jis priskyrė šmeižtus spaudoje, dėl kurių, jo supratimu, nebelikę nė 
vieno kiek nors žymesnio visuomenės veikėjo, kurio vardas nebūtų suterštas. 

Nors galima suprasti, kodėl J. Purickis būtent taip reagavo į dažnai ne itin diskretiš- 
kus atskirų politinių veikėjų postringavimus partinėje spaudoje, o kitaip tariant, piktnau- 
džiavimus ta pačia spaudos laisve, tačiau akivaizdu ir tai, kad šiuokart jis vertino val- 
džios ir tiesos santykį pirmiausia valdžią turinčiųjų požiūriu. Kitaip tariant, rūpinosi 
Jau ne tiek teisingumą įtvirtinti, kiek valdžios privilegijas išsaugoti, nes, viena vertus, 
negalėdamas argumentuotai atremti motyvuotų opozicijos priekaištų, kita vertus, nepa- 
VAL" jėgdamas atvirai ginti pataisų, sutelkė dėme- 


B UETULOS sį į antraeilius dalykus. Tuo patvirtindamas, 
> AL IO =— kad riba tarp tikrosios bei menamos tiesos, 
p. iNIO ar | lygiai kaip ir laisvės, neretai išties yra labai 
Duro, Korio VE MENS IB GTR TORE, nelengvai brėžiama, Juk varguar „Lietuvos“ 
“| redaktorius galėjo nesuprasti, kad prie anks- 
čiau buvusio 9 $ teksto, reglamentavusio, kad 
„Spaustuvė ir tolygi jai įstaiga privalo prista- 
tyti kiekvieno spausdinio 8 egzempliorius 
apskrities ir miesto, arba apskrities viršinin- 
kui“"?? , pridėjus vos vieną žodį „pirmuosius“, 
cenzūra jau taikėsi ne nubausti autorių, re- 
daktorių ar leidėją atspausdinus rašinį, bet iš 
anksto užkirsti kelią neparankiai minčiai. O 
"Spaudos erškėčių takai, tai — Ne kas kita, kaip šiurkštus spaudos lais- 

PRESS vės varžymas. 

Tačiau net ir konstatuojant, kad šiuo at- 
veju (o ir tam tikrais kitais) J. Purickis, kaip 
lojalus jį iškėlusios ir palaikančios partijos na- 
rys, pirmiausia gynė jos interesus, negalima 
Baltos dėmės, atsiradusios 1925 m. „Lietuvos žinių“ nepripažinti, kad iš to meto spaudos atstovų, 

numerio pirmajame puslapyje dėl cenzūros kaltės kaip tarpininkų tarp politinių partijų ir visuo- 


152 


JUOZAS PURICKIS-VYGANDAS 


menės, jis vis dėlto pasižymėjo ir dideliu diskretiškumu, sverdamas žodį gerokai rūpes- 
tingiau nei daugelis partinei spaudai atstovavusių jo amžininkų. O tai, mums regis, nulė- 
mė ne tiek jo išsilavinimas, kiek dvasinė sankloda, nes neretai nutikdavo, kad spausdin- 
tu žodžiu gindami savąsias tiesas net ir didžiai mokyti vyrai visiškai užmiršdavo ne tik 
dialoginį žurnalistikos pobūdį, bet ir elementarius mandagumo kanonus. 

Tuo tarpu J. Purickis niekada sau to neleisdavo, nors, kaip aktyvus periodiniuose 
leidiniuose vykstančio visuomeninio pokalbio dalyvis, progų tam tikrai turėdavo daugy- 
bę. Likus metams iki mirties, dalydamasis sukaupta patirtimi su žurnalistikos kursų 
namuose skaitytojais, jis gerą nuotaiką pavadino „dvasios išeiginiu rūbu“, o manda- 
gumą — „tikru turtu, kuris nieko beveik nekainuoja, o neša puikų pelną“"**. Tik lako- 
niškas žodelytis „beveik“ leidžia spręsti, kad šį turtą J. Purickiui nebuvo paprasta su- 
kaupti. 

O politinis gyvenimas Kaune, J. Purickiui tapus „Lietuvos“ redaktoriumi, nesiliovė 
kunkuliavęs, išsiliedamas ne tik prieštaringomis publikacijomis tolydžio gausėjančiuose 
spaudos leidiniuose, bet ir teismo disputais (ir valdžios, ir atskirų asmenų inicijuotais). 
Ar galėjo būti kitaip, jei dar taip neseniai prie nepriklausomos valstybės kūrimo ištakų 
stovėję, regis, iškiliausi tautos atstovai savo sukurtoje valstybėje suskato kaskart viešai 
nagrinėti vieni kitų buvusias ir esamas klaidas, kartu neužmiršdami skrupulingai išvar- 
dyti tikrų ir tariamų nuopelnų? 

Vienas iš tokių teismo procesų, kuriame tarp daugybės kitų žymių to meto žmonių 
teko liudyti ir J. Purickiui, buvo 1925 m. birželį Kauno II nuovadoje svarstyta J. Gabrio- 
Paršaičio ir A. Voldemaro byla. Šio proceso iniciatoriumi tapo J. Gabrys, 1923 m. pradžio- 
Je kreipęsis į teismą dėl to, kad A. Voldemaras laikraščio „Krašto balsas“ straipsnyje 
„Laisvės šmeižtams“ įžeidęs jo garbę ir orumą, kai nušviesdamas netolimus kovos už Ne- 
priklausomybę metus pavadino J. Gabrį vokiečių šnipu. Šis pareiškimas, ilgiau nei dvejus 
metus išgulėjęs stalčiuose dėl Klaipėdos įvykių, o, matyt, ir dėl stiprėjančių A. Volde- 
Maro pozicijų šalies politinėje arenoje, vis dėlto galiausiai buvo pradėtas svarstyti?" 

Kadangi A. Voldemarą palaikė tautininkai, o J. Gabrį - krikščionys demokratai, ne- 
sunkų suprasti, kad skirtingose barikadų pusėse nušviesdama šį įvykį atsidūrė ir partinė 
Spauda. Dar teismo išvakarėse J. Gabriui buvo suteikta tribūna „Lietuvoje“ — čia šis 
negailėjo liaupsių „lietuvių būreliui, budėjusiam tolimoj kalnuotoj Šveicarijoj“!*? ir 
menkino Vilniaus tarybos veiklą. Kažin ar J. Purickis, kaip žmogus, neblogai pažinojęs 
J. Gabrį iš Šveicarijos laikų ir net ne sykį viešai smerkęs jo veiksmus lietuviškoje ir 
Užsienio spaudoje drauge su M. Yču, A. Smetona ir A. Voldemaru (nors vėliau J. Gabrio 


S Ten pat. P. 80. 

“* Parlamentarizmo degradacija. - Lietuva. 1925 06 23. P. I. 

7 Spaudos įstatymo priimtas Seime pakeitimas. — Ten pat. 1925 06 30. P. 1. 
"* Žurnalisto profesija. Kaunas. 1933. P. 17. 

** A. Eidintas. Minėtas veikalas. P. 175. 

* Lietuva. 1925 05 26. 

spauste spaudžiamas ir atsisakė šios autorystės privačiame laiške, kurį J. Gabrys dar 
1922 m. paviešino „Laisvėje“!*! ), buvo palankiai nusiteikęs J. Gabrio atžvilgiu? Jau 
labai akivaizdžiai skyrėsi jų požiūriai. Tačiau, kaip Krikščionių demokratų partijos atstovas 
1r jos laikraščio redaktorius, jis turėjo įsileisti J. Gabrio straipsnius į savo redaguojamą 
laikraštį. Be to, ir liudijant procese, kaip J. Gabrio pakviestam liudytojui, jam teko itin 
sverti savo žodžius ir net iš viso nutylėti tam tikrus dalykus, kuriuos vis tiek netruko pa- 
skelbti tautininkų spauda, perspausdindama iš šiauliškio „Mūsų krašto“ 1919 m. J. Puric- 
kio rašytą raportą tuometiniam užsienio reikalų ministrui A. Voldemarui. Jame J. Puric- 
kis, kaip Lietuvos pasiuntinybės Vokietijoje darbuotojas, pareiškė nemažai abejonių dėl 
J. Gabrio lojalumo Lietuvai"? 

Tuo tarpu byla pelnė didžiulį susidomėjimą, nes ir ieškovas, 1r atsakovas buvo kaip 
reta spalvingos asmenybės. O gausiai į teismo posėdžius susirinkdavusiems klausyto- 
jams tikrai netekdavo nuobodžiauti. Nors ne vieno liudytojo parodymai ir prieštaringi 
paties J. Gabrio išvedžiojimai davė pagrindo abejoti jo veiklos skaidrumu, jam galiausiai 
vis dėlto pavyko „išrūpinti“ A. Voldemarui dvi savaites kalėjimo. Tiesa, tuo J. Gabrio ir 
A. Voldemaro nesantaika toli gražu nesibaigė. Po penkerių metų, t. y. vos A. Smeto- 
nai nušalinus A. Voldemarą nuo valdžios, spaudoje vėl pasirodė pranešimų, kad nuo 
1927 m. Šveicarijoje gyvenantis J. Gabrys padavė apeliacinį skundą siekdamas, jog būtų 
peržiūrėta 1925 m. nagrinėta byla. Beje, tuo metu Šveicarijoje leidžiamame leidinyje 
savo oponentą jis vadino ne kitaip kaip „valdo maras“!** , varijuodamas dar 1922 m. 
„Tėvynės Sarge“ šiam prisegtą „„Volf de Maro“ titulą"“*. 

O mums minėta byla įdomi ne tiek dėl tos priežasties, kad parodo, kaip suprato 
visuomenės veikė-jo ir valstybininko misiją kai kurie J. Purickio amžininkai, kiek dėl to, 
kad netikėta jos tąsa dar labiau paaštrino ir taip jau gana aktyvią nuo seno vienas kitą ne 
itin mėgstančių oponentų - J. Purickio ir A. Smetonos - polemiką spaudos puslapiuose. O 
prasidėjo viskas nepailstančio J. Gabrio vizitu į universiteto rūmuose surengtą skulpto- 
riaus A. Aleksandravičiaus darbų parodą - čia jis nemaloniai nustebo, išvydęs vos prieš 
dieną pasibaigusioje byloje taip netinkamai liudijusio A. Smetonos biustą. Ir ne bet ko- 
kioje, o itin garbingoje vietoje. Sacharino bylai pasibaigus opozicija traukė per dantį 
krikščionis demokratus, kad jie veikiai pastatysią J. Purickio biustą greta paminklo J. Ba- 
sanavičiui!**, o štai A. Smetonos biustas Ūkio parodos salėje jau ir taip puikavosi greta 
Vytauto Didžiojo. 

Balsu pareiškęs, ką manąs apie tokią profanaciją — iš pradžių biustui, o paskui Ir 
pačiam jo autoriui, — J. Gabrys buvo išprašytas iš parodų salės. Tačiau kitą dieną jis Ir 
vėl lyg niekur nieko sukinėjosi tarp lankytojų ir net paprašė skulptorių parduoti jam taip 
į akį kritusį meno kūrinį (prieš tai apdairiai pasiteiravęs, ar nesama ekspozicijoje A. 
Voldemaro biusto). Netruko net sulygti kainą ir sumokėti 100 iš sutartų 500 litų. Savo 
pirkinį J. Gabrys turėjo atsiimti parodai pasibaigus. Bet, matyt, nusprendęs, kad taip ilga! 
laukti nevalios, būsimasis savininkas paleido į darbą lazdą, tuo pat metu paslaugiai 
aiškindamas parodos lankytojams, kodėl taip elgiąsis. 

J. Gabriui nepatiko, kad A. Aleksandravičiaus sukurtas A. Smetonos biustas atsidūrė garbingoje 
karaliaus Mindaugo ir kunigaikščio Vytauto draugijoje 


Vaizdžiai šį incidentą Iz. Didžiulio slapyvardžiu prisidengęs aprašė A. Voldemaras: 
„pamatęs tokį įnirtusio žvėries darbą, p. Aleksandravičius puolęs prie vandalo, norėda- 
mas jį atitraukti nuo niekšiško darbo. Bet įnirtęs žmogus - gyvulys tiek sviedė biusto 
autorių, kad tas tik ant kojų išsilaikė.“*"** Ne mažiau iškalbingai minėtas autorius šiuos 
J. Gabrio veiksmus įvertino: „P. Aleksandravičiaus meno kūrinys, sugyvulėjusio žmo- 
gaus lazda daužomas, vaizdavo p. A. Smetoną, Pirmąjį Lietuvos Prezidentą. Šiandien 
apdaužytas vienas Valstybės Prezidentas, ryt gal bus daužomas antras. Kas gali garan- 
tuoti, kad taip neatsitiks? O jeigu šiandien taip elgesia su buvusiu Prezidentu, tai ko gali 
tikėtis mūsų laikais paprastas, eilinis Lietuvos pilietis, laikinosios sostinės gyventojas?! 
Nejaugi mūsų šalies piliečių likimas priklauso nuo to ar kito sugyvulėjusios žmogaus 
malonės?**!* 

Skandalingas J. Gabrio poelgis, suprantama, kaipmat pakliuvo į visos spaudos aki- 
ratį. Neva nepritardamos šitokiam elgesiui (kita vertus, gana nedviprasmiškai), „Lietu- 


* J. Gabrys. Laisva tribūna vardan teisybės. - Laisvė. 1922 10 22. P. 2. 

*“ A. J. Kreivais keliais. - Lietuvis. 1925 06 26. P. 10-11. 

* Gabrys bylinėjasi su prof. Voldemaru. - Diena. 1930 02 09. P. I. 

** Tėvynės Sargas. 1922. Nr. 37. P. 398. 

"5 Žinys. Teismo išteisinti. — Lietuvis. 1925 02 27. P. 7. 

“* Iz. Didžiulis [A. Voldemaras]. Vandalo didvyriškumas. — Lietuvis. 1925 07 03. P. 6. 
“" Ten pat 

vos žinios“ parodė savo pasitenkinimą pačiu tam įvykiui skirtos žinutės pavadinimu „,Sme- 
tonai numušė nosį'*!**. Užkliuvo ši nosis ir „Rytui“. „Lietuvos“ Kauno kronikos skyrelyje 
pasirodžiusioje informacijoje ,„Vis tik, pagaliau apdaužė“ J. Gabrio elgesys iš pradžių bu- 
vo pasmerktas kaip netikęs mėginimas pigiai pagarsėti“? . Tačiau žinant J. Gabrio veiklu- 
mą nesunku įsivaizduoti, kaip veiksmas rutuliojosi toliau. Kelią į „Lietuvos“ redak- 
ciją jis žinojo kuo puikiausiai, o ir į redaktoriaus kabinetą pakliūti jam kažin ar buvo prob- 
lema. 

Nežinia, ar jiedu su J. Purickiu kalbėjosi apie bendrą darbą Šveicarijoje, ar apie 
J. Gabrį turėjusią ne juokais nuvilti publikaciją „Lietuvyje“, kurioje atsiskleidė tikrasis 
J. Purickio požiūris į bendražygį, tačiau jau kitą dieną oficioze pasirodė dar vienas 
pranešimas apie incidentą parodoje, paneigiąs anksčiau skelbtą informaciją, kaip 
užgaunančią J. Gabrį ir neatitinkančią faktų““?. O dar po dviejų dienų „Lietuvoje“ bu- 
vo išspausdintas paties J. Gabrio „Laiškas į redakciją“, plačiai aiškinantis incidento aplin- 
kybes: „Aš pasakiau susirinkusiai publikai ties A. Smetonos biustu: Šis vyras yra prara- 
dęs Vilnių, nes jis, būdamas Lietuvos valstybės tarybos prezidentas, 1918 m., užuot gy- 
nęs mūsų sostinę nuo priešų, pats pirmutinis pabėgo. Jeigu ne jis, tai mes šiandien būtume 
Vilniuje“! 

Vainikavo šį aiškinimą tame pačiame numeryje atspausdintame feljetone „Skulptūros 
parodos katalogo papildymas“ į A. Smetonos biusto lūpas įdėtas šūkis: „Verčiau didvyriškai 
žūt, negu šešėliškai egzistuot.*“*? 

Suprantama, kad tokios publikacijos, pasirodžiusios didžiausiame šalies dienrašty- 
je, galutinai perpildė A. Smetonos kantrybės taurę. Ir jis artimiausio „Lietuvio“ numerio 
pačiame pirmojo puslapio viršuje įdėjo jiezniečių „Užuojautą Pirmajam Lietuvos Pre- 
zidentui p. Smetonai“, o po ja ir savo straipsnį su smulkiu aprašu, kas ir kur apie šį in- 
cidentą buvo rašyta įvairioje spaudoje ir ką jis apie minėtas publikacijas manąs. Labiau- 
siai jame kliuvo J. Purickio vadovaujamai „Lietuvai“. Oficiozo požiūris į J. Gabrio skan- 
dalą, A. Smetonos nuomone, reiškiąs pritarimą pastarojo elgesiui. „O tai ženklinga, nes 
oficiozai yra mūsų valdžios sferų organai ir rašo arba nerašo, įkvepiami iš sferų viršaus“, 
— teigė autorius ir galiausiai apibendrino, kad „dabar p. p. Purickių ir Gabrių gadynė: jie 
valdžios sferų avangarde“! 

Nors sunku sutikti su A. Smetona, dedančiu lygybės ženklą tarp J. Purickio ir J. Gabrio, 
kita vertus, jo vertinimuose esama ir tiesos. Leidęs sau J. Gabrio rankomis suduoti 
smūgį seno politinio priešininko savimeilei, J. Purickis kartu atskleidė ir savo silpnąją 
vietą, t. y. parodė, kad nėra abejingas senoms sąskaitoms. Kita vertus, tai visiškai žmo- 
giška, turint galvoje tuos kaltinimus, kuriuos kiekviena dingstimi seikėjo „Lietuvos“ 
redaktoriui savo laikraštyje nepailstantys A. Smetona ir A. Voldemaras. 

Itin buvo eskaluojama „Lietuvyje“ santykių su Lenkija problema. Todėl nemažai apie 
Vilniaus kausimą tuo metu rašęs J. Purickis tuojau buvo įtartas piktavališkomis užmačio- 
mis, o vyriausybė - savo tikrųjų ketinimų dangstymu nuo visuomenės ir dirvos rengi- 
mu slaptam susitarimui su Lenkija bei Vilniaus atsižadėjimui. 

Į šiuos kaltinimus J. Purickis „Lietuvoje“ šmaikščiai atsakė: „Jeigu klysta vyras, tai 
jis pasakys, kad 2x2=5. Bet jeigu klysta moteris, tai ji sako, kad 2x2= lempa. Nedrįs- 
čiau tikinti, kad tas tiesa kai dėl moterų, tačiau kad pas mus yra vyrų, mokančių iš 2x2 
padaryti lempą, šitai pakankamai rodo aukščiau nurodyti faktai.“!** Beje, pateikda- 
mas šią ir dabartinių žurnalistų įvairiausiomis progomis mėgstamą cituoti mintį, J. Puric- 
kis, kitaip nei daugelis jų, neužmiršo nurodyti, kad ji priklauso žinomam lenkų rašytojui 
H. Senkevičiui. 

J. Purickio vadovavimo „Lietuvai“ metu dėl Vygando straipsnių santykių su Lenkija 
tema kildavo polemika ir „Lietuvyje“, ir lenkų spaudoje. Įdomu, kad ne vien laikraš- 
čiuose „Rzeczpospolita“ ir „Gazeta Warszawska““, bet ir „Lietuvos žiniose“ autoriui buvo 
priekaištaujama už neretai ir emocijomis grįstą lenkų vykdomos eksterminacijos politi- 
kos okupuotuose kraštuose nušvietimą ir raginimą pavergtoms tautoms organizuotai 
gintis nuo pavergėjų. „Neatsakomingi p. Vygando žodžiai gali atnešti nemaža žalos 
pačiam okupuotų sričių grąžinimo darbui. Demokratija turi savo kelius atgauti okupuo- 
toms sritims ir jais eis. Tai tikri keliai““"5*, — buvo teigiama „Lietuvos žiniose“. 

Atsakydama į kritiką „Lietuva“ rašė: „P. O. nepaaiškina, koki tie, demokratijos ke- 
liai", kuriais jis mano okupuotas sritis atgauti. Tie keliai tai, tur būt, sėdėti rankas sudė- 
jus, nieko neveikti ir žiūrėti, kol lenkai neišnaikins visų lietuvių, ukrainiečių ir gudų. Tai 
irgi savotiškas „receptas', tik tą receptą sumanė ir tegu vykdo Varšuva, o ne „Lietuvos 
žinios' "56 

Žvelgiant iš laiko atstumo akivaizdu, kad ne tik J. Purickio (paskyrusio šiai temai 
šimtus publikacijų ir net paskutinį straipsnį mirties išvakarėse), bet ir didžiumos jo amži- 
ninkų rašiniuose apie Vilnių į pirmąją vietą iškildavo būtent emocinis pradas. Ar galėjo 
būti kitaip, jei, Adolfo Šapokos žodžiais tariant, „ištisą dvidešimtmetį Vilnius bei Vilniaus 
kraštas buvo pats jautriausias taškas Lietuvos gyvenime ir jos užsienio politikoje.“ 57 
Blogiau, kad visus tuos metus šis skaudulys tolydžio tapdavo dingstimi politinėms aist- 
roms spaudoje kurstyti. 

Didelę tautininkų nemalonę J. Purickis užsitraukė tada, kai artėjant Didžiojo Vilniaus 
Seimo sušaukimo 20-osioms metinėms tapo vienu iniciatorių paminėti šią datą ne partinių 
Sąskaitų suvedinėjimo, bet solidarumo dvasia. Pelnytai kritikuodamas „Rytą“, kuriame 


5* Smetonai numušė nosį. — Lietuvos žinios. 1925 07 02. P, 1. 

* Lietuva. 1925 07 01. P. 5. 

* Kauno kronika. Dėl p. Gabrio incidento su p. Smetonos biustu dailininko Aleksandravičiaus parodo- 
je. - Lietuva. 1925 07 02. P. 5. 

5! J. Gabrys. Laiškas į redakciją. - Ten pat. 1925 07 04. P. 2. 

** Feljetonistas. Skulptūros parodos katalogo papildymas. — Ten pat. P. 4. 

A. Smetona. Pro partae mea. — Lietuvis. 1925 07 10. P. 2. 

5* V. Neuropathologia politica. - Lietuva. 1925 06 04. P. 1. 

5 Lietuvos žinios. 1925. Nr. 175. P, I. 

“* Naujieji lenkų budelių užtarėjai. - Lietuva. 1925 08 08. P. I. 

“ Dr. Adolfas Šapoka. Vilnius Lietuvos gyvenime. Toronto. 1954. P. 3. 

buvo miglotai siūloma būsimajame renginyje „atstovauti tam tikro, savo gyvybei bendrinti 
tik su išorės priešais kovojančio vieneto idėjai“, A. Smetona nepraleido progos įgelti ir 
J. Purickiui: „Keista, kad komisija lemia, apie ką nevalia būsią šnekėti. Jau šiandien tie 
patys publicistai kurie „Lietuvoje? patriotiškai šaukia, kad be Vilniaus negalima nepri- 
klausoma Lietuva, varo propagandą tokios orientacijos, kad tas Vilnius galima esą atgauti 
tik susidėjus su Lenkija. Mat sugretinus Lietuvai su Lenkija savo militarines pajėgas, 
galima būsią įveikti Rusiją, o Lenkija, atsidėkodama už tą pastangą Lietuvai, pado- 
vanosianti jai Vilnių!“ 

J. Purickis, netrukus pavadinęs „Lietuvoje“ aukščiau išdėstytą nuomonę negražia in- 
sinuacija ir paraginęs A. Smetoną įrodyti, iš kur jis šią versiją paėmęs, akivaizdžiai 
neįvertino oponento gebėjimo vesti laikraštinę polemiką ir, matyt, pasigailėjo taip pasiel- 
gęs, kai netrukus išvydo „Lietuvyje“ A. Smetonos atkirtį. Pirmiausia iškėlęs aikštėn dar 
visai šviežią ir išties nelabai korektišką „Lietuvos“ poziciją dėl A. Aleksandravičiaus 
parodoje įvykusios incidento ir prieštaringą paties J. Purickio požiūrį į J. Gabrį, toliau 
A. Smetona jau nesikuklindamas kerta žemiau juostos: „Žodžiu sakant, p. „Lietuvos“ 
redaktorių visi pažįsta iš praeities ir dabarties, ir visi tuo pačiu žygiu nepažįsta ir sa- 
ko, kad jis praeity, dabar ir ateityje buvo, yra ir bus visiems pažįstamas X klajūnas, ku- 
riam visa ir visur vis tiek.“*!5* 

Taip, mūsų supratimu, palengva ryškėja dėsningumas, kad J. Purickis, niekada pats 
nežarstęs populistinių kaltinimų politiniams oponentams, nesistengęs iškreipti jų politi- 
nio elgesio motyvų ir visada išlaikęs mandagų toną net karščiausiose spaudos diskusi- 
jose, tapdavo labiausiai pažeidžiamas būtent tais momentais, kai nesugebėdavo atsiriboti 
nuo buvusių ar esamų partinių kolegų, kai šie, savo tikslų vedami, be skrupulų gviešda- 
vosi pasinaudoti jo paslaugomis. 

Paskutinę 1925-jų dieną, „Lietuvos“ vedamajame kviesdamas skaitytojus pagalvoti 
ne tik apie kasdienę kovą už būvį, rūpesčius bei nepriteklius, bet ir apie būties prasmę, 
J. Purickis rašė: „Man teko matyti viename užsienių muziejuje paveikslą, pavadintą: 
„laimės vijimasis'. Grakšti, eterio lengvumo deivė laimė lekia aukštai oru ir beria iš gau- 
sybės rago laimės trupinėlius. 

Apačioj didelė įvairaus amžiaus vyrų ir moterų minia, nustojusi visiškai žmoniškumo 
ir padorumo, lipa kits kitam ant galvos, stumdosi, draskosi, mušasi, smaugia kits kitą, kad 
tik pasigriebtų laimės nubertą trupinėlį. Žiūrint darosi gaila tų žmonių. Bekovodami kits 
su kitu jie išbarsto negausius, mažyčius laimės trupinėlius, sumina juos purvuosna, 0 
patys žūva kovoje.*!*? 

Autoriaus supratimu, virš smulkių ir vienadienių dalykų būtina pakilti, sukaupus 
energiją ir optimizmą, nes tai, kas iš pirmo žvilgsnio nupurto, iš tolesnės perspekty- 
vos regisi visai kitoje šviesoje: „Bet išeik už miesto, užsilipk ant Linksmosios kalno ir 
tada pažiūrėk į senąjį Kauną - stebuklingai gražus vaizdas! Nešvarumų, negražių for- 
mų nematyti, nemalonaus kvapo nejusti, namų masės, bažnyčios savo spalvų II 
formų turtingumu tarp Nemuno ir Nerio rėmų sudaro nepaprastai gražų vaizdą.“!“ 

Mums regis, kad būtent tokiu panoramišku žvilgsniu J. Purickis stengėsi žvelgti ir į 


savo meto tikrovę, o tai teikė jam jėgų nieko nepaisant siekti užsibrėžtų tikslų ir vyk- 
dyti pasirinktą misiją. 


ANOVO G-VE. 


4  edDAS "LT 
Kol J. Purickis mėgino panoramiškai pažvelgti į tarpukario Kauną, pavasario potvynis jau artino 
naujas permainas politinėje arenoje 


„Tautos ūkiui“ vadovaujant. Kalbėdami apie J. Purickio posūkio į žurnalistiką ir 
redaktoriavimo „Lietuvai“ metus, daugiausia dėmesio norom nenorom turėjome skirti 
partinei spaudai, tačiau greta jos tarpukario metais vis daugėjo profesinio bei šakinio po- 
būdžio savaitraščių ir žurnalų, skirtų įvairių visuomenės sluoksnių be grupių skaity- 
tojams'€? . Nuo 1921 iki 1928 m. Finansų ir Žemės ūkio ministerijos leido mėnesinį eko- 
nomikos žurnalą „Lietuvos ūkis“, jame 1924 m. pradėjo bendradarbiauti ir J. Purickis. O 
Ekonominių studijų draugijai 1930 m. įsteigus tokio paties periodiškumo žurnalą „Tau- 
tos ūkis“, jis tapo pirmuoju šio tiek specialistams, tiek plačiajai visuomenei skirto leidinio 
redaktoriumi. 

Kadangi ankstesniuose skyriuose ekonominėms J. Purickio publikacijoms jau buvo 
skirta nemažai vietos, belieka pažvelgti į jas kiek kitu žvilgsniu. Mat jose J. Purickis at- 
siskleidžia ne tik kaip ekonomistas, bet ir kaip visuomenės švietėjas bei auklėtojas. Juk 


5 A. Sm. [A. Smetona]. Ketinamasai nebylių kongresas. - Lietuvis. 1925 06 26. P. 2. 
5 A. Sm. [A. Smetona]. Dėl insinuacijos. - Ten pat. 1925 07 10. P. 10. 

'“ Mintys Naujųjų Metų nakčiai. — Lietuva. 1925 1231. P. 1. 

| Ten pat. 

'? V. Urbonas. Lietuvių žurnalas. Vilnius. 1993. P. 61-92. 

dar Sacharino bylos metais jis „Lietuvos“ publikacijose dažnai pabrėžė, kad kertinių 
ekonomikos dėsnių išmanymas padeda suvokti politinių procesų esmę ir net istorijos 
raidą. O leidinyje neakivaizdinių žurnalistikos kursų skaitytojams ekonominio išsilavini- 
mo svarbą iliustravo savo mėgstamu būdu, t. y. amžių išmėginimą atlaikiusia citata: 
„Prius vivere dein philosophari." (Pirma reik gyventi, o paskui filosofuoti.)!“? Ypač tai 
buvo aktualu pasaulinės ekonomikos krizės metais, kai ji netruko pasiekti ir Lietuvą. 
Todėl greta specialistams skirtų teorinio pobūdžio straipsnių „Tautos ūkyje“ buvo 
nešykštima vietos paprastam skaitytojui suprantama kalba parašytiems pažintiniams 
straipsniams. 

Realiai tuometinės Europos kontekstu vertindamas silpną lietuvišką pramonę, J. Pu- 
rickis stengėsi kelti jos prestižą visuomenės akyse, pristatydamas savo vadovaujama- 
me žurnale tas pramonės šakas, kurios jau buvo spėjusios pasiekti bent šiokią tokią 
pažangą. Ragindamas skaitytojus pirkti vietinę prekę, jis mėgino praktiniais pavyzdžiais 
įrodyti, kad ne visada užsieninė prekė yra kokybiškesnė. Autoriaus supratimu, milijo- 
nai, išleidžiami elementarių plataus vartojimo prekių importui, galėtų tapti puikia investi- 
cija į savąją pramonę. 

Kadangi žemės ūkis, pasak J. Purickio, tuo metu tebebuvo Lietuvos „egzistencijos 
pamatas“, daug vietos žurnale skiriama pagrindinių žemės ūkio produktų rinkų po- 
kyčiams prognozuoti, didžiųjų šalių agrarinių muitų politikai aiškinti, vidiniams ūkininkų 
rezervams atskleisti. Apžvelgdamas ir vertindamas lietuvių nueitą kelią kuriant ma- 
terialines gėrybes, J. Purickis rašė: „Svarbiausiu, beveik vieninteliu savo gamybos įran- 
kiu lietuvis laikė pilkąją žemelę. Užtat jis ją visada taip mėgo ir brangino. Jis tą žemę 
dirbo archaišku, nuo sentėvių paveldėtu būdu. Darbas fiziškai nelengvas, bet nereika- 
laująs galvojimo ir fatališkas: „Jei Dievas duos — užaugs, Dievas neduos - žmogus nie- 
ko nepadarysi'.*!** Tačiau žemės ūkis, autoriaus požiūriu, negali suburti didesnio žmo- 
nių skaičiaus vienoj vietoj. O lėtas miestų kūrimosi procesas lėmė lietuvių atsilikimą nuo 
kitų tautų ir net buvo viena nepriklausomybės praradimo priežasčių. 

Kaip priešingybę lietuviams J. Purickis iškėlė anglus, kurie, tapę modernios pramo- 
nės ir prekybos lyderiais, sukūrė pamatus ir moderniajai civilizacijai, paskleidė ją po visą 
pasaulį, nes ir Jungtinės Amerikos Valstijos, „vaidinančios kaskart didesnį vaidmenį 
pasaulio istorijoje ne tik politiniu, ūkišku, bet ir kultūriniu požiūriu, yra vaisius, užaugęs 
ant angliškojo medžio.*'*5 Pateikęs statistinę lentelę, iš kurios matyti, koks įvairių Euro- 
pos šalių gyventojų procentas tuo metu dirbo atskirose ūkio šakose, autorius nelinks- 
mai konstatavo, kad Lietuvos pramonė užima paskutinę vietą Europoje. Kaip išeitį Iš 
šios padėties J. Purickis siūlė kuo daugiau plataus vartojimo prekių gaminti vietoje, nes 
ekonomikos krizės sąlygomis tik savosios pramonės kūrimas, rėmimas ir stiprinimas ga- 
lis užtikrinti ūkinę, socialinę ir kultūrinę gerovę. 

Įdomios yra kritinės J. Purickio pastabos apie Lietuvos žemės ūkio ir pramonės pa- 
rodas, kurtas jis laikė svarbiu tobulėjimo šaltiniu. Jo supratimu, jos turėtų būti rengiamos 
taip, kad taptų prieinamos kuo didesniam ūkininkų skaičiui. Mat, būdami ne tik kon- 

servatyvūs, bet ir skeptiškai nusiteikę naujovių atžvilgiu, Lietuvos kaimo žmonės labiau 
linkę tikėti ne teoriniais išvedžiojimais, bet tuo, ką mato savomis akimis. Taigi būtina ne 
tik iš anksto ūkininkus apie panašius renginius informuoti, pasitelkus reklaminę kam- 
paniją, bet ir sumažinti atvykimo į parodas išlaidas: papiginti geležinkelio bilietus, o ir 
patį įėjimo mokestį, nes minėtų parodų tikslas — „ne piniginis pelnas, bet kultūros kėli- 
mas.“ !** 

Pripažindamas, jog tokios parodos atlieka ne tik švietėjišką, bet ir prekybinę funk- 
ciją, J. Purickis siūlo pardavimui parinktus eksportinius eksponatus atskirti nuo vieti- 
nių, kad „kiekvienas žinotų, kur Lietuvos, o kur svetima gamyba.“ !*7 

Kaip vieną vidinių rezervų sušvelninti ekonomikos krizės padariniams J. Purickis 
matė darbo našumo kėlimą: „Tiktai pagaminę daugiau ir geresnių turtų, tiktai patobuli- 
nę ir papiginę gamybos būdus mes galim palengvinti krizę.“!'** Statistiškai įrodęs, kad 
lietuvio darbo našumas 5 kartus žemesnis nei amerikiečio, autorius plačiai apžvelgė 
galimus jo didinimo kelius, ne sykį pabrėžė nuo seno lietuviams ūkininkams būdingą 
darbštumą, kuris turėtų būti pavyzdžiu ir nepriklausomoje valstybėje gyvenantiems jų 
palikuonims. 

Nenuostabu, kad savo rašiniais stengęsis šviesti ir auklėti Lietuvos visuomenę, J. Pu- 
rickis ir vadovaudamas „Tautos ūkiui“ labai daug rašė kitiems leidiniams. Kaip prisi- 
mena jo amžininkas Julius Būtėnas, tais metais dirbęs Valerijono Atkočiūno spaustuvėje 
korektoriumi, jis buvo vienas tų žurnalistų, kurių straipsnių redakcijos prašyte prašyda- 
vo. O tai nesunku suprasti, viena vertus, žinant J. Purickio produktyvumą, kita vertus, 
neįtikėtiną darbštumą ir pareigingumą — savybes, kurias dažnam žurnalistui labai neleng- 
va išsiugdyti. Tuo tarpu rašant politines apžvalgas ir komentarus, kurie dedami į nume- 
rį paskutinę akimirką, tenka atlikti darbą itin operatyviai, o ką ir kalbėti apie tai, kad rei- 
kia mokėti įžvelgti įvykių esmę ir išdėstyti savo pastabas ne tik plačiajai visuomenei, bet 
tr rinkėjams bei korektoriams suprantamu (o ir redaktoriui priimtinu) žodžiu. 

Ypač daug tuo metu J. Purickis rašė „Trimitui“ ir „Mūsų rytojui“. Pastarajame leidi- 
nyje jis bendradarbiavo nuo pat pirmojo numerio iki savo mirties, t. y. net aštuonerius 
metus, buvo nuolatinis redakcijos pagalbininkas, skyrė daugybę savo laiko kurdamas ir 
tobulindamas šį ūkininkų laikraštį. „Mūsų rytojus" tarpukario Lietuvoje netrukus pasic- 
kė rekordinį tiražą - 100 000 egzempliorių. Prisidėjo prie šios sėkmės ir J. Purickis, 
stengdamasis rašyti šio laikraščio skaitytojams suprantama kalba, plėsdamas jų akiratį. 
Jam apskritai buvo būdinga diferencijuoti leidinius pagal skaitytoją, todėl rašydamas 
„Lietuvos aidui“ ir „Tautos ūkiui“ nevengė parodyti savo plačios erudicijos, o „Mūsų 


'“ J. Purickis. Žurnalisto profesija. Kaunas. 1933. P. 9, 

"4 Dr. J. Purickis. Pramonė tautos gyvenime. — 1933. Nr. 4. P. 95, 

5 Ten pat. P. 96. 

"“* Dr. J. Purickis. Kritiškos pastabos dėl mūsų parodų. - Tautos ūkis. 1933. Nr. 6. P. 172. 
'“* Ten pat. 

** Dr. J. Purickis. Darbo našumo pakėlimas pas mus. — Tautos ūkis. 1933. Nr. 5. P. 123-125. 

1930 m. „Mūsų rytojaus“ jubiliejiniam 200-ajam numeriui pasirodžius, redakcijoje susirinko „pulkas“ vyrų. 
Sėdi iš kairės į dešinę: redakcijos narys P. Klimaitis, M. Yčas, redaktorius A. Bružas, Žurnalistų sąjungos 
pirmininkas J. Purickis. Stovi: bendradarbis S. Laptevas, dailininkas P. Kalpokas, redakcijos narys 
Urbonavičius, „Lietuvos aido" redaktorius V. Gustainis, juriskonsultas advokatas Gužas, 

Eltos direktorius E. Turauskas 


Vilniuje“, „Policijoje“, „Trimite“ ir „Mūsų rytojuje“ jis mintis dėstė populiariai, pasitelkda- 
mas moralizuojamus apmąstymus. Kai J. Purickis auklėja kalbamojo meto visuomenę, 
moko ją darbštumo, atkaklumo bei sąžiningumo, galime justi jo rašiniuose dvasininką. 
Kiekvieną mintį jis aptaria iš įvairių pusių, o iškeliamų negerovių neabsoliutina, stengia- 
si jas atsverti teigiamais pavyzdžiais. 

Kad ir kiek turėdamas darbo „Tautos ūkyje“, kad ir kokią nešdamas vis gausėjančių 
visuomeninių pareigų naštą, J. Purickis visuomet sugebėdavo prisitaikyti prie įtempto 
redakcijų darbo grafiko, o šios dažnai siųsdavo į jo namus kurjerį (kaip kadaise prie Ber- 
lyno traukinio); jis laukdavo, kol autorius baigs straipsnį, o tada dumdavo su juo tie- 
siog pas redaktorių; šis, permetęs tekstą akimis, patikėdavo jį rinkėjui ar linotipinin- 
kui!“?., 

Įžvelgiant nemažai šitokios J. Purickio darbo manieros privalumų, vis dėlto negalima 
nepastebėti, kad nuolat taip dirbant kentė rašinių turinys ir stilius, nes neišvengiamai 
atsirasdavo pasikartojimų ar net tuščiažodžiavimo. Kita vertus, kenkė tai ir santykiams 
su kolegomis, ypač jaunesniais, kurie dažnai turėdavo laukti, kol jų straipsniai paklius Į 
vieno ar kito laikraščio skiltis, o tuo tarpu J. Purickio „produkcija“ be konkurencijos pa- 
sirodydavo išsyk keliuose leidiniuose. 

Galima suprasti jaunųjų ambicijas, lygiai kaip ir tai, kad žurnalistika tuo metu J. Puric- 
kiui buvo pagrindinis pajamų šaltinis, iš kurio jis ne tik turėjo išlaikyti šeimą, bet 17 mokė- 
ti skolas už ką tik pasistatytą namą, nors jame ir gyveno nemažai nuomininkų. Galbūt 
minėtos aplinkybės prisidėjo prie to, kad, didžiąją gyvenimo dalį buvęs krikščionių 
demokratų žmogumi, jis šiuo tarpsniu suartėjo su į valdžią atėjusiais tautininkais. Kita 

vertus, santykiams su krikščionimis demokratais negalėjo neturėti įtakos J. Purickio ve- 
dybos bei galutinis pasitraukimas iš kunigų luomo. 

Tačiau net ir po šio lemtingo žingsnio J. Purickiui niekada nekilo nė minties kritikuoti 
dvasininkus spaudoje ar kelti į viešumą partines paslaptis, kurių jis, be abejo, žinojo daugy- 
bę. Tiesa, kartą, skaitydamas laisvamanių žurnalui „Vaga“ skirto straipsnio korektūrą, 
jau minėtas J. Būtėnas pastebėjo, kad graikišku slapyvardžiu Philaletes pasirašiusio 
kieno kito, o J. Purickio plunksnai. Šiame straipsnyje šis ne tik smerkė viduramžių ink- 
viziciją, bet ir abejojo Bažnyčios relikvijų šventumu, pasitelkęs savo taip mėgstamą iš- 
kalbingą statistiką, kiek kokio šventojo kūno dalių atsiradę įvairiose pasaulio vietose. 
Tarkim, šv. Antano 6 galvos, 17 rankų bei kojų ir pan.!"? Kažin ar galėtume autorių dėl 
tokio požiūrio kaltinti. 

Lygiai taip pat neišeitų apkaltinti J. Purickio pataikavimu prezidentu tapusiam va- 
karykščiam oponentui A. Smetonai. Mat tyrinėdami spaudą pastarojo valdymo metais, 
o ypač prezidento 60-mečiui skirtas publikacijas, kurios kai kuriuose leidiniuose, švelniai 
tariant, stebina savo gausumu (o ir stiliumi), J. Purickį ir vėl matome iškrentant iš dar- 
naus sveikintojų choro. Tarp kitų to meto autorių rašinių randame ir tokios panegirikos: 
„Jei likimas, atimdamas Vytautą Didįjį, buvo nuskriaudęs lietuvių tautą, tai jis atsilygi- 
no jai padovanodamas A. Smetoną.*!?' Arba: 


Ateina laikas mūsų bandymo, 
Tautos ryškėja misija. 

Su tavim, Vade, neišsigandom. 
Svyravimas įgriso jau. 

(as) 

Tavo aureolės šviesoj 

Stinga žodžių lūpose. 

Šventė Sąjungoj visoj 

Ir toks nepaprastas ūpas. 


Maža tau rūmų garbės. 

Trūksta kanklių tonų. 
Žvaigždyne Tautai žibės 

Ženklai: ANTANAS SMETONA.V* 


Duoklę Tautos Vadui atidavė net ir poetas K. Binkis, paskirdamas jam ištisą poemą 
„Užnugario pasakos“, kurioje rašė: 


'“ J. Būtėnas. Lietuvos žurnalistai. Atsiminimai ir paieškos. Vilnius. 199]. P. 29. 

"V Philaletes. Žiedeliai. - Vaga. 1931. Nr. 4-5. P. 291. 

"! Br. Dirmeikis. Antanas Smetona - Tautos vadas. - Jaunoji karta. 1934. Nr. 36. P. 578. 
"? S. Laucius. Tau, Tautos Vade! - Ten pat. P. 577. 

O vado balsas šaukia mus: 
„Užmirškim barnius ir vaidus, 
Vienybėj mūs tautos viltis, 
Vienybėj mūsų ateitis. "3 


Kalbant apie ateitį, reikia pažymėti, kad itin daug vietos A. Smetonos gyvenimo 
faktams, pradedant vaikystės metais, baigiant nuopelnais Lietuvos nepriklausomybei, 
skyrė būtent į jaunimą orientuoti leidiniai, kurdami savotišką vado kultą. Tačiau ne ką 
nuojų atsiliko ir visi kiti. 

Tuo tarpu savo straipsniuose apie A. Smetoną, kaip apie politiką, J. Purickis pirmiau- 
sia pateikė savąją politikos sampratą ir išvardijo politikui reikalingas savybes, kurias jis 
ne kartą buvo aptaręs spaudoje, nenutylėdamas ir to, kad: „Kadangi politika dažnai 
susijusi su galia, turtais, garbe, tai apie ją sukasi žmogiškų aistrų verpetai. Politikas turi 
mokėti nepasiduoti nei savo, nei svetimoms aistroms.“!"* O tokių pastabų fone tolesnės 
giriamosios mintys mąstantį žmogų skatino gretinti, vertinti, daryti išvadas. 

Galbūt todėl, kai 1933 m. į Kauną atvyko lenkų laikraščio „Kurier Poranny“ ko- 
respondentas V. Mergelis, o Lietuva savo ruožtu galėjo į Lenkiją siųsti savo kores- 
pondentą, į šią vietą iškilusi J. Purickio kandidatūra veikiai buvo pamiršta!“ , nes ir į 
Lenkijos bei Lietuvos santykius - kaip ir į didžiumą savo gyvenimo meto realijų bei per- 
sonalijų — J. Purickis stengėsi žvelgti kuo blaiviau, neskubėdamas pernelyg įsijausti į 
momento diktuojamus reikalavimus. 

KOLEGŲ IR VISUOMENĖS VIENYTOJAS 


Permainos Lietuvių rašytojų ir žurnalistų sąjungoje. Kaip patyrėme iš anks- 
tesnių šios knygos skyrių, profesinė spaudos darbuotojų organizacija iš pradžių buvo ku- 
riama ne tiek siekiant apibrėžti žurnalistinės veiklos pobūdį pakitusiomis visuomeninės 
sanklodos sąlygomis, bendrai spręsti šioje veikloje iškylančias problemas ar ginti žurnalis- 
tų interesus, kiek atsiliepiant į giminingų kitų šalių organizacijų kvietimą bendradarbiauti. 
Kadangi pirmaisiais metais sąjunga buvo labai negausi, o žurnalistų ir rašytojų poreikiai, 
nors ir būta tam tikrų sąlyčio taškų, vis dėlto skyrėsi, tai organizacijos įstatai buvo gana 
aptakūs, o veikla nepasižymėjo aktyvumu. 

J. Purickio vadovavimo „Lietuvai“ pradžia atsitiktinai sutapo su sąjungos veiklos 
pagyvėjimu, o šį savo ruožtu paskatino netikėtai iškilusi būtinybė priimti Lietuvoje suo- 
mių žurnalistus. Todėl tarp 1925 m. gegužės 13 d. svečius sutikusio gražaus būrio spau- 
dos darbuotojų būta ir naujojo oficiozo redaktoriaus!"* , kuriam jo statusas neleido liktu 
nuošalyje nuo panašaus pobūdžio renginių. Kita vertus, tai būtų prieštaravę ir visuo- 
meniškam jo būdui. Prielaidą, kad J. Purickis tuo metu ne tik su jam būdingu aktyvumu 
įsitraukė į sąjungos veiklą, bet netrukus tapo jos idėjiniu vadu, patvirtina ir imforma- 
cija apie padažnėjusius sąjungos narių susitikimus, nuolat pasirodydavusi pirmuosiuo- 


A 4 
—— AP" MA A6-. 
Lietuvos žurnalistų sąjungos valdyba 1932 m. Sėdi iš kairės į dešinę: V. Rastenis, dr. E. Turauskas 


(vicepirmininkas), dr. J. Purickis (pirmininkas), J. Gerulaitytė. 
Stovi: J. Paleckis, A. Gricius, J. Kardelis, V. Kemežys ir A. Bružas 


'* K. Binkis. Užnugario pasaka. - Mūsų rytojus. 1934. Nr. 71. P. 2. 

"“ J. Purickis. A. Smetona - politikas. — Jaunoji karta. 1934. Nr. 36. P. 576-577. 
US A. Vaišnys. Minėtas veikalas. P. 170. 

"* Suomių žurnalistų sutikimas Kauno stotyje. - Lietuva. 1925 05 14. P. I. 

se „Lietuvos“ puslapiuose, ir suaktyvėjusi minėtos sąjungos kritika opozicinėje spau- 
doje. 

Prieš pradedant kalbėti apie konkrečias J. Purickio pastangas sustiprinti profesinės 
žurnalistų organizacijos, o kartu ir žurnalistų pozicijas, norėtųsi stabtelėti ties viena ap- 
linkybe. Nors ir „Žurnalistikos enciklopedijoje“, ir V. Urbono „Lietuvos žurnalistikos is- 
torijoje“ nurodoma, kad nuo 1925 m. rudens Lietuvių rašytojų ir žurnalistų sąjungos pir- 
mininku tapo J. Purickis, abiejuose leidiniuose kažkodėl pateikiami prieštaringi duome- 
nys dėljo pirmtako. „Žurnalistikos enciklopedijos“ p. 280 teigiama, kad 1922-1925 m. 
sąjungai vadovavęs J. Tumas-Vaižgantas, o p. 483 — kad 1924-1925 m. šias pareigas 
ėjęs M. Šalčius. Lygiai tą patį matome ir „Lietuvos žurnalistikos istorijoje“: p. 120 va- 
dovavimas priskiriamas M. Šalčiui, p. 152 — J. Tumui-Vaižgantui. Tuo tarpu pats M. Šal- 
čius savo redaguoto „Trimito“ 1925 m. gegužės 14 d. numeryje rašydamas apie minėtą 
suomių žurnalistų sutikimą nurodė, kad drauge su įvairių leidinių redaktoriais ir žurnalis- 
tais svečius sutiko Lietuvos rašytojų ir žurnalistų sąjungos pirmininkas kan. J. Tumas ir 
vicepirmininkas M. Šalčius.!'? Lygiai tokį pat pareigybinį pasiskirstymą jis pateikė ir 
kituose šio žurnalo numeriuose, 0 ir anuometinėje „Lietuvoje“ bei kituose leidiniuose jis 
pateikiamas būtent toks. Tad lyg ir nebūtų pagrindo tuo abejoti. 

Kaip rodo anuometinė 
spauda, savaitę Lietuvoje 
viešėjusius suomių Žur- 
nalistus globojo pats Lie- 
tuvos rašytojų ir Žžurna- 
listų sąjungos pirmininkas 
J. Tumas-Vaižgantas, dar 
„Stotyje kreipęsis į juos ofi- 
E. cialia sveikinimo kalba. 

E) Ne tik lietuviai kolegos, 
bet ir kelios užsienio kal- 
bas mokančios studentės 
2 lydėjo svečius į Klaipėdą, 
o Kauno miesto meras p. 
Vileišis surengė šaunią 
atsisveikinimo vakarienę 
Vytauto kalno restorane. 
Visa svečių dienotvarkė nuolat buvo skelbiama „Lietuvoje“, o jiems išvykus žurnalis- 
tas M. Bagdonas apibendrino viešnagės akimirkas straipsnių ciklu „Po Suomijos laik- 
raštininkų apsilankymo“, spausdintu net per 4 ofici0z0o numerius. 

Labai gali būti, kad būtent tomis dienomis nemažai bendravusiems sąjungos nariams 
ir kilo sumanymas įsteigti Rašytojų ir žurnalistų klubą, bet jį dėl butų stokos laikinojoje 
sostinėje, 0 ir dėl ribotų sąjungos lėšų ne taip paprasta buvo įgyvendinti. Iš pradžių bu- 


Suomių žurnalistai, kurių atvykimas pagyvino ir Lietuvos spaudos 
darbuotojų gyvenimą, Kauno priemiestyje apžiūri buvusios tvirtovės fortą 

vo kreiptasi į vyriausybę prašant, kad ši perduotų sąjungos žinion Eltos agentūrą. 
bet, vyriausybei nesutikus, pradėta aktyviai ieškoti kitų patalpų. O liepos 8 d. M. Šalčius 
ir J. Purickis jau sakė kalbas naujojo klubo atidarymo iškilmėse, kuriose dalyvavo dauge- 
lio redakcijų atstovai, užsienio svečiai, menininkai. Laisvės alėjos 48-u0ju numeriu ženk- 
linto namo antrame aukšte duris atvėrė didelė salė su bufetu bei žaidimų kambariu ir 
skaitykla, kurioje buvo galima rasti pagrindinius vietos bei užsienio laikraščius. Dar būta 
valdybas posėdžių kambario. Įėjimas į klubą, kuris veikė nuo 8 iki 24 val., buvo laisvas!" 

: SK Klubo atidarymui skir- 
toje „Lietuvos“ publika- 
cijoje pareikšta vilts, 
ž. kad, atsiradus nuolati- 
nei susitikimų vietai, są- 
junga toliau plėtosis ir 
; profesine, ir klubo kryp- 
£ 4 timi, o aktyvi jos veikla 
4“ sustiprins pozicijas vi- 
„ suomenėje. Ankstesnis 
žurnalistų bei rašytojų pa- 
syvumas savo organiza- 
4 cijos atžvilgiu buvo aiš- 
kinamas tuo, kad didžiu- 
mai jos narių Žžurnalisti- 
ka nėra pagrindinis pra- 
gyvenimo šaltinis. Kita vertus, buvo pripažįstama ir tai, kad sąjunga iki šiol negalėjo 
beveik nieko apčiuopiama savo nariams pasiūlyti, nes tai lėmė valdžios bei visuomenės 
abejingumas žurnalistų reikalams. Siekiant pagerinti sąjungos narių padėtį, Žemės ūkio 
ministerijai buvo įteiktas pareiškimas: jame prašyta tarpininkauti sąjungai įsigyjant 
dvaro centrą, kur jos nariai galėtų ilsėtis vasarą, priimti užsienio kolegas, pagaliau karšin- 
tis senatvėje. Ateitis parodė, kad minėtas pareiškimas liko be atsako, o žurnalistų poil- 
stavietė, pradėta statyti J. Purickio pastangomis, buvo baigta tik 1936 m., t. y. jam jau 
mirus. 

Nepasiteisino ilgainiui ir pati klubo, kaip vietos, kurioje „turės bręsti ir augti žurnaliz- 
mas, tas visuomenės nuomonės valdovas“, steigimo idėja, nors būtent jame nuo 1925 m. 
rudens kiekvieną ketvirtadienį vykdavo žurnalistų susitikimai!" (kas po kelerių metų, 
J. Purickiui galutinai atsidėjus žurnalistinei veiklai, tapo tvirta ir naudinga tradicija), 0 
savaitgaliais būdavo rengiami įvairūs vakarai, kuriuose pasirodydavo populiarūs akto- 
riai bei dainininkai, dažnokai linksmindami publiką kupletais apie anuometinio Kauno 


Rašytojų ir žurnalistų klubo didžioji salė 


"7 Įvairios žinios. Atvažiavo Suomijos žurnalistai. - Trimitas. 1925 05 14. P. 580. 
"š Rašytojų ir žurnalistų klubas. - Lietuva. 1925 07 20. P. 4. 
"* Lietuva. 1925 II 13. P. 3. 

gyvenimą". Kadangi klubo durys buvo atviros įvairiausiai publikai, o ir tarp pačių 
žurnalistų netrūko mėgėjų nuplauti darbo dienos įtampą viena kita taurele, minėta vieta 
gana greitai įgijo veikiau pramoginę nei dalykinę ar švietėjišką reputaciją, o nuo ab- 
reviatūros „RŽS“ jai tarp žurnalistų prigijo „razbaininkų ir žulikų klubo“ vardas!*!. 

Kad mėginimas suvienyti įvairialypę plunksnos brolių draugiją tuometinėmis sąlygo- 
mis buvo gana sudėtingas uždavinys, rodo ir opozicinės spaudos rašiniai apie sąjungos 
veiklą bei perspektyvas, iš kurių išsiskiria A. Smetonos straipsnis „Žurnalistai ir jų 
sąjunga“. Jame ne tik plačiai gvildentos laisvą žodį varžančių Spaudos įstatymo pataisos, 
bet ir jų šviesoje mėginta apibrėžti, kokia turėtų būti profesinė žurnalistų sąjunga. Ne- 
sutikdamas su „Lietuvos žinių“ nuomone, kad oficiozų spaudos atstovams šioje sąjun- 
goje neturėtų būti vietos, A. Smetona argumentavo, jog ir šie nėra laisvi, nes „rašo val- 
džios įkvepiami, jos nurodomi, arba tiesiog paliepiami“*!*? 

Didesnė kliūus vieningai sąjungai sudaryti, autorius nuomone, yra kai kurių žurnalistų 
nesubrendimas ir profesinės etikos normų nesilaikymas, leidžiantis jiems, slapyvardžiais 
prisidengus, užgaulioti politinius priešininkus ar kaitalioti savo pažiūras atsižvelgiant į 
laikraščio pakraipą. Abejodamas, ar partijoms esant „karo būklėj“, kai spauda naudojama 
kaip „svaiginamosios, nuodingos dujos“, žurnalistų sąjunga iš viso galima, A. Smetona, 
kita vertus, teigė, kad ji turėtų vienyti ne vien lietuvius, bet ir tautinių mažumų atstovus, 
rūpintis ne paradine puse, bet moraline bei materialine autorių buitimi, kad šiai gerėjant 
ir spauda taptų įdomesnė ir padoresnė. 

Kad ši nuomonė neliko be atgarsio, pirmiausia rodo tai, jog dar tais pačiais metais 
buvo pakeistas pats profesinės žurnalistų organizacijos pavadinimas - iš Lietuvių rašy- 
tojų ir žurnalistų sąjungos ji tapo Lietuvos rašytojų ir žurnalistų sąjunga. Dar viena 
permaina — lapkričio 12 d. įvykusiame pasitarime išrinkta naujoji sąjungos valdyba: 
M. Bagdonas, A. Klimas, F. Kirša, dr. J. Purickis ir M. Šalčius. Tiesa, pareigų jie tądien 
dar negalėjo pasiskirstyti, nes net trys iš naujai išrinktų valdybos narių tuokart posė- 
dyje nedalyvavo"“*. Tačiau jau kitą ketvirtadienį tai buvo padaryta, ir J. Purickis ta- 
po pirmininku vietoje J. Tumo, M. Šalčius liko vicepirmininku, M. Bagdonas buvo išrink- 
tas sekretoriumi, A. Klimas - iždininku ir F. Kirša — valdybos nariu"**. 

Siekdamas stiprinti savo vadovaujamoje organizacijoje profesinio solidarumo ir to- 
lerantiškumo dvasią, kuri, jo įsitikinimu, turėjo pakelti pačių žurnalistų profesinį presti- 
žą visuomenės akyse, naujasis sąjungos pirmininkas ėmėsi nedelsdamas burti toli gra- 
žu ne kolegiškai vienas kito atžvilgiu nusiteikusius kolegas. Šiam tikslui J. Purickis 
panaudojo „Lietuvą“: joje ne tik buvo iš anksto skelbiamas būsimųjų žurnalistų susiti- 
kimų laikas bei dienotvarkė, bet ir mėginama brėžti būsimas Lietuvos rašytojų ir žurna- 
listų sąjungos veiklos gaires: „Kaskart tarp sąjungos narių jaučiama šiltesnė atmosfe- 
ra, didesnis bendravimas, nepaisant, kas kokių pažiūrų. Šis reiškinys yra labai gražus; 
panašu darosi į daugelio užsienio rašytojų profesinę sąjungą. Tik mums reikės aiškiau 
formuluoti profesinius reikalus, kelti viešumon ir iškovoti jiems gerbtinoj aukštumoj 
vieta. 

Nekolegišku tonu atsiliepia apie žur- 
nalistų sąjungą „Lietuvos žinios", ,So- 
. cialdemokratas" ir „Lietuvis“. Gerbia- 


5 2) mieji, žurnalistų sąjungoj yra vietos 
AI visiems, darbo dirva plati, reikalai visų 
profesiniai. Ateikit, dalyvaukit, matykit, 

R | girdėkit, kas kalbama, daroma, ko sie- 
kiama, iškelkit dalykus, kurie jūsų ma- 

51 nymu svarstytini, taisytini. Rašyto- 
Ay“ jams ir žurnalistams iš to bus tik nau- 
TV dos, irnereikės žinios iš piršto laužti.*** 
Ši informacija pasirašyta profe- 
siniu slapyvardžiu Žurnalistas. Kiek 
leidžia spręsti to meto „Lietuvos“ raši- 
niai, o ir leidinys „Lietuviškieji slapy- 
vardžiai“, minėtas pseudonimas buvo 
tik epizodinis, o ne pastovus, todėl ir 
sunkiai identifikuojamas. Galėjo juo 
pasirašyti ir M. Bagdonas, ir M. Šal- 


2 


„Liet. Raš. ir Žurn. S-gos“ varjetė teatras. ' . i 
Programa: „Spaudos laisvė“. čius, kurie tuo metu bendradarbiavo 


Anonsas: „Ateikit, dalyvaukit, matykit, girdėkit“. . i 66 S a 
Recenzija:" „Kaskart tarp sąjungos narių jaučiama šiltesnė atmosfera“ „„LICtuVoje“ Ir aktyviai dalyvavo są- 


Opozicinė spauda, parafrazuodama „Lietuvą“, netruko jungos darbe, galėjo ir pats J. Puric- 
pašiepti neretai gerokai įkaisdavusią „razbaininkų ir žulikų" kis. Kita vertus autorystė šiuo atveju 


klubo atmosferą A Ė 
ne tokia ir svarbi. 


Svarbiau, kad būtent vėlyvą 1925-jų rudenį pradėtuose reguliariai rengti žurnalistų 
ketvirtadieniuose kilo daugybė naujų idėjų: dalytis profesine patirtimi, pristatyti įdomes- 
nius tarptautinius renginius, kuriuose dalyvavo Lietuvos žurnalistai, net paversti spaudos 
pobūvį tradicine švente, kurią vieni žurnalistai siūlė minėti Spaudos atgavimo, kiti — 
„Aušros“ pirmojo numerio pasirodymo dieną!*“ , tuo labiau kad ir precedento jau būta, 
Be to, kasmet buvo rengiamas sporto spaudos vakaras, o jame surinktos lėšos plaukė 
sporto spaudos reikalams.'*? Tačiau ši idėja, kaip žinome, įgyvendinta tik 1929 m. 

Tarp pozicijos ir opozicijos. Kai 1929 m. Lietuvos rašytojų ir žurnalistų sąjunga 
suskilo į dvi savarankiškas organizacijas, žurnalistų vadovu liko J. Purickis. Tiesa, poli- 


*““ Kronika. Kauno naujienos. 1925 11 06. P. 3. 

"V. Gustainis. Minėtas veikalas. P. 46. 

S A. Sm. [A. Smetona]. Žurnalistai ir jų sąjunga. - Lietuvis. 1925 08 07. P. I. 
15 Lietuva. 1925 11 13. P. 3. 

'“ Rašytojų ir žurnalistų pasitarimas. - Ten pat. 1925 11 2 
"5 Žurnalistas. Žurnalistų pasitarime. - Ten pat. 1925 11 2 
!*6 Ten pat. 1925 11 27. P. 4. 

"7 Ten pat. 1925 12 18. P. 6. 


0. P. 6. 
3. P. 3-4, 

tinių jėgų santykis šalyje jau buvo kitoks nei 1925 m., o ir pozicijos bei opozicijos spauda 
nuo to laiko jau buvo spėjusios pasikeisti vietomis. Linksmai į šią permainą 25-osio0ms 
spaudos atgavimo metinėms artėjant karikatūristo akimis pažvelgė neseniai pradėjęs eiti 
laikraštis „Diena“, pavadindamas ją „Žurnalistų kadriliumi“. Pirmoje šio kadrilio figūro- 
je tarp pozicijos ir opozicijos spaudos atsidūrusi Žurnalistų sąjunga gailiai kviečia: 


Šen, šen, pozicija! 

Šen, opozicija! 

Šen Šulai milžinai, 

Eikit, glauskitės čionai! 
Pozicija (išdidžiai): 

Kas tu tokis, kas per vienas? 
Mums be tavęs geros dienos. 
Lauk, šauk sau kitus 

Kam nevarva per kraštus. 


Opozicija (ideali lyrika): 
Imki mus su dūšia kūnu, 
Nes be mūs tėvynė žūna! 
Glausk, spiesk mus visus 
Gal gi mūsų bus viršus. 


Tuo tarpu antroje figūroje viskas pasikeičia, išskyrus tai, kad Žurnalistų sąjunga, vėl 
tebesanti per vidurį, dar gailiau kviečia: 
Šen, opozicija! 
Šen, šen pozicija! 
Pasiilgau jau, dievaž, 
Jūsų, mieli mano, aš! 


Pozicija (buvusi opozicija): 
Chi-chi-chi! Ga-ga-ga! 
Kam mums tavo sąjunga?! 
Mūsų didesni namai 

Ką dar čia prasimanai! 


Opozicija (buvusi pozicija): 
Mes, mes — žurnalistai! 
Mus tauta seniai pažįsta! 
Ar iš ten mūs neišmes? 
Žurnalistai mes, tik mes! 


Teisybės dėlei reikėtų pažymėti, kad nei pozicijai, nei opozicijai atstovaujantys 
žurnalistai niekada neskubėjo dalyti pagyrimų savo profesinei organizacijai ar jos 

ETVvoS 

+ | 


„Žurnalistų kadrilis“ 


pirmininkui, kad ir kokios nuoseklios buvo jo pastangos atlikti taikdario vaidmenį. Tačiau, 
nors tarp žurnalistų ir būta nesutarimų, sąjunga veikė, o spaudos atgavimo minėjimo 
išvakarėse net priėmė visuotiniame susirinkime du memorandumus: dėl ypatingosios 
cenzūros panaikinimo ir dėl amnestijos administraciniu būdu nubaustiems spaudos dar- 
bininkams. Šie memorandumai buvo įteikti tuometiniam ministrui pirmininkui A. Vol- 
demarui!*". 

Tik kažin ar jie ką begalėjo pakeisti valstybėje, kurioje oficiozas po kelių mėnesių 
deklaravo tokį valdžios požiūrį į spaudą: „Spaudos laisvė, kaip ir visos kitos laisvės yra 
reliatyvus dalykas. (...) Mūsų spauda, deja, neparodė tokiam svarbiam viešojo gyvenimo 
organui reikiamo subrendimo. Mūsų spauda parodė per didelį palaidumą ir dėl to teko 
Jos laisvę suvaržyti. 

Mes nesam jokių varžymų iš šalies šalininkai. Kiekvienas varžymas iš šalies sukelia 
nepasitenkinimą, pasipriešinimą, o dažnai ir kovą. Užtat geriau, kur nereikia varžyti iš 
šalies, kur subjektas pats supranta savo laisvės ribas ir pats save varžo, kad tų ribų ne- 
pereitų!*!*" 


5 Žurnalistų kadrilius. - Diena. 1929 04 10. P. I. 
*“* Kaip Kaunas mini spaudos atgavimo metines. — Lietuvos žinios. 1929 05 06. P. 3. 
"V Naujoji vyriausybė ir spauda. - Lietuvos aidas. 1929 09 30. P. 2. 

J. Purickio vadovaujami žurnalistai profesines šventes minėdavo „Metropolyje“ (J. Purickis pačiame centre) 


Bet memorandumai savo ruožtu, o šventės — savo. Nespėjo Kaune nutilti šaulių, 
kvietusių miesto gyventojus į spaudos atgavimo minėjimo iškilmes prie Karo muziejaus, 
trimitai, o žurnalistai atsipūsti po Šiaulių sąjungos salėje surengtos vakarienės spaudos 
veteranams pagerbti, kai jau reikėjo ne juokais mobilizuotis artėjančiam spaudos vaka- 
rui. J. Purickio rūpesčiu seniai buvo pasidalyta pareigomis, sukviesti garbės svečiai, su- 
styguota programa, net išleistos „Spaudos baliaus naujienos“, tačiau koją pakišo nesyk 
piktuoju J. Purickio genijumi buvęs A. Voldemaras. Tiesa, šiuokart be jokių išankstinių 
užmačių. Tiesiog pasikėsinimas į jį, turėjusį būti vienu garbingiausių pobūvio svečių, nu- 
kėlė tiek pastangų kainavusį renginį į kitą savaitę. Matyt, todėl vakaras pavyko pras- 
čiau, nei tikėtasi, nors ministras pirmininkas ir atvyko, ir pasakė sveikinimo kalbą, o po 
Jos skambėjo daug kitų kalbų, publiką linksmino šmaikštūs numeriai apie žurnalistinio 
„darbo vandenis“, buvo net surengtas aukcionas, kuriame A. Voldemaro portretas par- 
duotas už 425 Lt, o alaus statinaitė — už 200 Lt." 

Neilgai trukus, dar tų pačių metų rugsėjį, A. Voldemaras buvo nušalintas nuo valdžios, 
tuo tarpu J. Purickiui panašus likimas Žurnalistų sąjungoje, atrodo, dar negrėsė. Tuo lai- 
kotarpiu kilo sumanymas pasitelkti radiją spaudai propaguoti. Todėl Radiofono, Spaudos 
platinimo draugijos ir Žurnalistų sąjungos atstovų pasitarime, kuriame buvo nubrėžtos 
būsimo bendradarbiavimo gairės, rūpintis jų įgyvendinimu buvo pavesta Radiofono direk- 
toriui Babickui, Spaudos platinimo draugijos valdybos nariui A. Šidlauskui ir tam pačiam 
J. Purickiui.!?? 

Kaip žinome, ne tik jautęs simpatiją mažoms tautoms, bet ir tikėjęs, kad būtent spau- 
da gali tapti jų suartėjimo tiltu, J. Purickis daugiau nei dešimtmetį buvo Baltijos šalių 
žurnalistų įvairiapusiško bendradarbiavimo siela ir, kas keisčiausia, būtent dėl šios veik- 
los sulaukė kolegų kritikos. 1931 m. spaudos bei literatūros aktualijoms skirtame leidiny- 
Je „Sėjos baras“ jam papriekaištauta, kad susitikimai su estų bei latvių kolegomis buvę 
organizuoti nepasitarus su visais sąjungos nariais ir pernelyg oficialiai. Todėl siūlyta 
„mesti šalin visas tas puikybes, visus tuos poniškumus, kurie kliudo stipresnei bičiulystei 

1932 m. lietuviai žurnalistai sutiko kolegas iš Latvijos. Pirmoje cilėje iš kairės į dešinę stovi: buvęs Latvijos 
užsienio reikalų ministerijos spaudos vadovas dr. A. Bilmanas, Lietuvos žurnalistų sąjungos pirmininkas 
J. Purickis, Latvijos pasiuntinys Lietuvai R. Liepinis, E. Purickienė, Latvijos Seimo narys, 
poctas ir žurnalistas K. Skalbė 


Kad tai ne pavienė, bet tam tikros dalies sąjungos narių (manytume, jaunesniosios 
kartos) bendra nuomonė, byloja ir tų pačių metų „Dienos“ publikacija: „Iš žur. sąj. sluoks- 
nių pranešama, kad artimiausiu laiku, gal jau kitą savaitę, būsiąs sušauktas perorganizuo- 
tos Žurnalistų Sąjungos susirinkimas, kuriame bus perrinkta valdyba. Žurnalistų tarpe 
vis labiau kyla balsų už sąjungos veiklos atgyvinimą, kad ji būtų ne vien reprezentacijos 
organizacija, bet ir praktiško darbo vykdytoja, bei reali žurnalistų reikalų gynėja.“*'** 

Įdomu, kad tame pačiame puslapyje esama informacijos, jog sąjungos pirmininkas 
J. Purickis lankėsi pas susisiekimo ministrą, prašydamas atpiginti žurnalistams važia- 
vimą geležinkeliais, kas lyg ir nesiderintų su priekaištais dėl pasyvumo. 

Kad ir kaip būtų, nuo priekaištų iki konkrečių veiksmų vis dėlto neprieita. Manytu- 
me, ne todėl, kad jaunimui būtų stigę ryžtingumo, bet greičiau dėl to, jog įžvelgė jie ir 
J. Purickio vadovavimo sąjungai privalumų. O kad jų, iš pirmo žvilgsnio gal ir nepastebi- 
mų, vis dėlto būta, kolegos ypač gerai suprato 1934 m. pabaigoje, tuoj po J. Purickio 
mirties, vykusiame visuotiniame metiniame žurnalistų susirinkime, kai buvo renkama 
naujoji sąjungos valdyba. 

Štai ką apie tai rašė „Lietuvos žinios“: „Tenka pastebėti, kad lig šiol žurnalistų sąjun- 
goj buvo parlamentarinė tradicija, drauge tai buvo ir solidarumo tradicija: valdyba buvo 
sudaroma lyg ir koalicijos pagrindais; valdybon renkami visų srovių atstovai. Paprastai 
srovės balsuodavo taip, kad būtų pravesti jų pageidaujami atstovai ir kitų srovių, jų 


"*! Spaudos balius atidėtas savaitei. - Lietuvos žinios. 1929 05 11. P. 5.; Ten pat. 1929 05 21. P. 3. 
“2 Nauja sajunga. — Ten pat. 1929 10 05. P. 2. 

"5 M. Revėnas. Vienybių gairės. - Sėjos baras. 1931. Nr. 5-6. P. 94. 

"4 Žurnalistų sąjungai daugiau aktyvumo. - Diena. 1931 03 II. P. I. 

manymu, rimčiausi bei priimtiniausi asme- 
nys. Dabar tautininkai balsavo tik už sa- 
vuosius — beveik vien „Lietuvos aido", taigi 
tai pamoka pasitikėjusiems per daug žur- 
nalistų solidarumu “*!*> 

Matyt, šį pasitikėjimą savo pavyzdžiu 
ir buvo įskiepijęs kolegoms ne kas kitas, bet 
J. Purickis. Lietuvos žurnalistų sąjungoje jo 
pastangomis išsaugotą parlamentarizmo dva- 
sią laikytume sveikintinu reiškiniu to meto 
Lietuvoje, kurios aukščiausioji valdžia jau 

buvo bebaigianti šią tradiciją pamiršti. 
Vietoje pagiriamojo žodžio. Netikėtą 
J. Purickio mirtį ir vėl, kaip ne kartą jam 
gyvam esant, lydėjo spaudos publikacijų 
protrūkis. Iš ankstesnių skyrių žinome, kiek 
daug iš anų gedulo dienų liko šiltų žodžių 
apie jo pastangas pelnyti visuomenės pa- 
garbą sunkiai besiskinančiai kelią į pri- 
1952 m. Lietuvos žurnalistų sąjunga buvo paskelbusi pažintos, tinkamai atlyginamos ir gerbtinos 
spaudos šūkio konkursą. Pirmoji premija atiteko = profesijos statusą žurnalistikai. Kita vertus, 
„St akims skšč „| minėtos publikacijos parodė, kad ir pa. 
komentarus pagyvino Lietuvos žurnalistų sąjungos ČiOS spaudos, ir visuomenės, kurios atspindys 

vadovybės J. Purickio, J. Kardelio, ši spauda buvo, laukia nelengvas kelias. 
V. Rastenio ir V. Kemežio - šaržais 5 š o 

„Rytas“, kadaise gretinęs velionį su J. Ba- 


sanavičiumi, nekrologo, kuriame buvo visiškai nutylėtas J. Purickio pasitraukimas iš 
kunigų luomo, pabaigoje žadėjo laidotuvių tvarką paskelbti vėliau"“. Nenuostabu, kad 
pažado netesėjo, - keblu būtų buvę paaiškinti visuomenei gerai žinomo žmogaus pas- 
kutinės poilsio vietos paieškų peripetijas. 

Jas su kaupu pateikė „Lietuvos žinios“ informuodamos, kad „Ryto“ bendradarbiai 
nė neatėję kolegos į paskutiniąją kelionę palydėti, o evangelikai liuteronai už vietą savo 
kapinėse pareikalavę iš pradžių 10 000, o paskui 3 000 Lt'?? . Laidotuvių organizacinio 
komiteto narys Aug. Gricius, beveik po 30 metų aprašydamas tą patį incidentą atsimini- 
mų knygoje „Keliai keleliai“, įvardijo minėtas sumas 4 000 ir 1 000 Lt pridurdamas, kad 
už tokius pinigus Lietuvoje buvę galima nupirkti kelis hektarus žemės!**. 

Likimas lėmė, kad net po mirties J. Purickis pasitarnavo visuomenei, nes jo laidotuvės 
įžiebė spaudoje diskusiją apie savivaldybės kapinių būtinumą tarpukario Kaune. Bet 
mums šiuo kontekstu svarbesnė spaudos, kaip istorinio šaltinio, patikimumo problema. 
Kaip vertinti „Lietuvos žinių“ informaciją, kad „J. Purickis buvo kelių Kauno mūro namų 
savininkas - Žemaičių gat., Perkūno alėjoje ir Aleksote“**? , nors archyviniai dokumentai 

Fotomontažas „Iš dr. J. Purickio gyvenimo", po jo mirties pasirodęs tarpukario spaudoje. I. Dr. J. Purickis 

(pirmas iš kairės) sutinka latvių žurnalistų delegaciją 1930 m.; 2. Dr. J. Purickis sako kalbą šauliams Karo 

muziejaus sodelyje 1929 m. spalio 9 d.; 3. Dr. J. Purickio portretas; 4. Dr. J. Purickis deda gėles prie latvių 

tautos didvyrio Kalpako paminklo 1934 m. vasarą. Greta jo iš dešinės stovi lietuvių delegacijos atstovai 
V. Kemežys ir J. Pronskus 


“5 Žurnalistų susirinkimas. — Lietuvos žinios. 1934 12 03. P. 2. 

"6 Rytas. 1934 10 25. P. 2. 

“7 Žmogus. Skirti vietą savivaldybės kapams. - Lietuvos žinios. 1934 10 30. P. 5. 
"* A. Gricius. Keliai keleliai. V. 1973. P. 134-138. 

* Lietuvos žinios. 1934 10 25. P, I. 

liudija jį turėjus vienintelę nuosavybę — namą Vaižganto gatvėje? Ką turėtų reikšti to 
paties laikraščio ir „„Trimito“ (į kurio redakciją J. Purickis eidavo kaip į namus) informa- 
cija, kad po J. Purickio mirties likusi kelių metukų įdukra??*? O ir „Dienos“ informacija 
apie J. Purickį, kaip tautinės Bažnyčios kūrimo iniciatorių?“ , nors pats jis tokias insi- 
nuacijas, iškilusias būtent Sacharino bylos metais, atmetė??? ? 

J. Purickis pripažindamas, kad visokios rūšies perdėjimai žurnalistikai būdingi ly- 
giai kaip dramai, vis dėlto tvirtino, kad „žurnalistas dažniausiai pats nesupranta, kokį 
atsakingą darbą jis dirba ir kokią galybę valdo.“?9* Iš čia ir dar viena jo mintis, kad žur- 
nalistai — „visuomenės druska ir šviesa.“?** Mūsų supratimu, joje slypi nė kiek ne ma- 
žiau principų nei išsamiausiuose žurnalistų etikos kodeksuose. Tą patį, tik kitais žo- 
džiais, jau šiandien yra pasakęs garsus lenkų žurnalistas A. Michnikas: „Žurnalistika be 
komercijos — tai bankrotas. Bet žurnalistika be aukštų idealų - tai cinizmas." Kuo daugiau 
rasis antrosios Nepriklausomybės metais žurnalistų, gebančių kaip Juozas Purickis juos 
Išsaugoti, tuo tvirtesnis bus spausdinto žodžio tiltas tarp žinančiųjų ir nežinančiųjų, tuo 
demokratiškesnė taps visuomenė. 


* Trimitas. 1934. Nr. 44. P. 857. 

“ Kodėl Purickis nesukūrė tautinės bažnyčios. - Diena. 1934. Nr. 43. P. 1. 

“? Dr. J. Purickis. Dėl mano kelionės užsieniuosna. - Lietuva. 1925 09 28. P. 7. 

“* Dr. J. Purickis. Pastabos apie periodinę spaudą. — Lietuvos aidas. 1932 12 05. P. 4. 
“* J. Purickis. Žurnalisto profesija. Kaunas. 1933. P. 15. 

Dr. J. Purickio bibliografiją atsekti buvo nelengva užduotis, nes jis rašė lengvai, skelbė 
savo žurnalistinius straipsnius daugybėje periodinių leidinių, pasirašinėjo įvairiais sla- 
pyvardžiais, buvo be galo kūrybingas. Atrenkant jo bibliografiją, ypač straipsnius, pa- 
sirašytus viena V. ar P. raide, kreipėme dėmesį į jo mėgstamą tematiką, rašymo stilių, 
metodą ir kalbą. Stebėjome jo publicistikai būdingus ekskursus į istorinę praeitį, auklė- 
jimo ir mokymo elementus, aiškų bei konkretų reiškinio ar fakto išdėstymą. Siekdamos 
atskirti J. Purickio straipsnius nuo kitų autorių, pasirašinėjusių panašiais slapyvardžiais, 
peržiūrėjome slapyvardžių išaiškinimui skirtus leidinius, kreipėme dėmesį į laikraščius 1r 
žurnalus, kuriuose jis skelbė savo kūrybą, į skelbimo metą. Raide V. pasirašinėjo daug 
žurnalistų, rašytojų, politikos veikėjų, pavyzdžiui, V. Gustainis ir M. Šalčius, bet pirmasis 
tik pradėjo bendradarbiauti „Lietuvoje“, o M. Šalčius tuo metu, kai tą pseudonimą J. Pu- 
rickis plačiai vartojo, važinėjo po pasaulį ir skelbė savo kelionių įspūdžius tikrąja pavar- 
de. Pseudonimu J. P. pasirašinėjo žurnalistas Justas Paleckis, tačiau jis rašė kituose Žur- 
naluose bei laikraščiuose, kiek kitokia tematika, be to, J. Purickio publicistika išsiskiria 
įtaigumu, žurnalistiniu sodrumu. Kadangi J. Paleckio archyvas yra išlikęs, tai sudarė ga- 
limybę patikrinti, kurie straipsniai priklauso J. Purickio, o kurie J. Paleckio plunksnai. 
Greta to reikia pažymėti, kad slapyvardžių išaiškinimų knygose toli gražu ne visi pseudo- 
nimai aptariami. Mums J. Purickio vartotų slapyvardžių pavyko rasti gerokai daugiau. 
Tai matyti iš J. Purickio kolegų atsiminimų, jam po mirties skirtų nekrologų, to meto 
spaudos. Taigi į šią bibliografiją įtraukti dr. J. Purickio straipsniai, kurie buvo pasirašyti: 
dr. J. Puryckis, Puryckis J., Juozas Purickis, dr. J. Purickis, dr J. P., J. P., J. P-kis, P., J., 
von dr. Wykintas, dr. Wykintas, Vygandas, Vygandas Purickis, J. V., V-as, V., Philaletes, 
Aleksotiškis, Frediškis, Kauniškis. Pseudonimą J. Purickis Lietuvos Respublikos metais 
dažniausiai rinkdavosi pagal rašomo straipsnio solidumą. Kai straipsnis būdavo rimtas, 
originalus, moksliškesnis, ekonomikos ar politikos klausimais, pasirašydavo Vygandu ar- 
ba dr. J. Purickiu. Dr. J. Purickiu pasirašydavo dažniausiai ir tuo atveju, kai su kuo nors 
rimtai polemizuodavo. Mažesnės apimties gyvenamojo meto, kasdienybės ar Vilnijos 
lietuvių padėties reikalus aptariančius straipsnius, populiaraus ar informacinio pobūdžio 
straipsnelius, kronikas bei informacijas paprastai pasirašydavo anksčiau minėtais ini- 
Cialais ar slapyvardžiais Kauniškis, Aleksotiškis. Be to, pseudonimus vartodavo pagal 

laikraščio ar žurnalo pakraipą. Jau minėjome, kad J. Purickis bendradarbiavo įvairioje 
spaudoje, vengdamas tik labai griežtai partinių leidinių. Išvengti jis negalėjo tik valsty- 
bės oficiozų, kūrybos pradžioje krikščionių demokratų, o vėliau tautininkų dienraščių — 
„Lietuvos“ ir „Lietuvos aido". 

Į dr. J. Purickio bibliografiją įtraukėme ir kai kuriuos vedamuosius straipsnius bei 
žurnaluose spausdintus užsienio politikos skyrelius, kurie, mūsų nuomone, buvo rašomi 
J. Purickio kasdien, kas savaitę ar kas mėnesį, atsižvelgiant į leidinio periodiškumą, ir 
kurių egzistavimą vienaip ar kitaip patvirtino bendraamžiai. Tačiau tik tuo atveju, jei jie 
pasirašyti kuriuo nors kriptonimu arba dėl jų autorystės turėjome duomenų iš kitų šalti- 
nių. Manome, kad sužymėjome toli gražu ne visus jo kūrinius, nes, pavyzdžiui, „Mūsų 
rytojuje“, „Mūsų Vilniuje“, net „Lietuvoje“ bei „Lietuvos aide" yra nemažai vedamųjų 
straipsnių tarptautinės politikos ir Lietuvos užsienio politikos klausimais be jokio parašo, 
kurių stilius ir rašymo maniera primena J. Purickio publicistiką. Tas pats pasakytina ir 
apie laikraščių „Lietuva“, „Lietuvos aidas“, „Mūsų Vilnius“, „Mūsų rytojus" skyrelius 
„Politikos apžvalga", „Savaitinė politikos apžvalga", „Mūsų politikos keliai" ir pan., taip 
pat apie metų pabaigoje paskutiniame leidinio numeryje atspausdintas didesnes visų 
metų tarptautinės politikos apžvalgas. Jų į J. Purickio bibliografiją įtraukti nedrįsome — 
nors ir radome autorystės patvirtinimų, visos tos apžvalgos nepasirašytos, išskyrus iš- 
samesnius straipsnelius „Vaire“. Turime žinių, kad „Mūsų rytojuje“ „Politinės apžval- 
gos“ paskutinė atkarpa buvo atspausdinta žurnalisto mirties dieną - 1934 m. spalio 25 d. 
Todėl į bibliografiją įtraukėme tik tą paskutinę „Politinę apžvalgą", nes dėl jos auto- 
rystės nekilo jokių abejonių. Į J. Purickio bibliografiją neįrašėme nepažymėtų kokiais 
nors inicialais ir beveik kasdien jo rašytų vedamųjų „Lietuvos aidui", nors bendradar- 
bis Aug. Gricius juos mini J. Purickio nekrologe. O jų išties gausu. Keliuose dienraščiuo- 
se 1r savaitraščiuose spausdinamos politinės apžvalgos ir vedamieji straipsniai sudarytų 
kita tiek pozicijų, kiek skelbiama šioje bibliografijoje. Pavyzdžiui, vien paskutiniais gy- 
venimo metais „Lietuvos aide" per nepilnus 10 mėnesių atspausdinta, mūsų nuomone, 
galimų priskirti J. Purickio plunksnai 140 vedamųjų. 

Greta to reikia pažymėti, kad nekrologuose minimas J. Purickio bendradarbiavimas 
tuose žurnaluose, kuriuose jo mėgstamais pasirašyti inicialais mes straipsnių neradome, 
pavyzdžiui, „Savivaldybėje“, „Jaunojoje kartoje“ ir kt. Galbūt tiems žurnalams jis rašė 
proginius istorine tematika vedamuosius, bet kadangi jie nepasirašyti, įtraukti į bibliogra- 
fiją taip pat nedrįsome. 1926-1927 m. periodikoje teko aptikti slapyvardžius Jieznietis, 
Juozas, bet su tokiais parašais straipsnelių į J. Purickio bibliografiją neįrašėme. Viena, 
abejojome, ar tai jo slapyvardžiai, antra, tai buvo nedideli straipsneliukai vietos gyveni- 
mo buitinėmis bei kitomis temomis. Mums susidarė nuomonė, kad juos galėjo rašyti Juo- 
zo Puricekio brolis Vladas arba ir pats Juozas, pasinaudodamas brolio suteikta informa- 
cija. 

Laikraščiuose yra J. P. ir V-as slapyvardžiu pasirašytų nedidelių straipsnelių apie 
mokslo atradimus, mediciną, gamtos bei kitų mokslų istoriją, kurių apačioje nurodoma, 

kad straipsnis parašytas sekant kurio nors to meto žymaus mokslininko mintimis. Tokio 
pobūdžio straipsnelių taip pat neįtraukėme į bibliografiją, išskyrus tik vieną, kaip pavyzdį, 
atspausdintą 1928 08 13 „Lietuvos aide“, ir rastus jo slapyvardžiais straipsnelius „Mokslo 
naujienų" rubrikoje bei kitur jam artima tematika. 

Neradome J. Purickio-Vygando verstų į lietuvių kalbą iš kitų kalbų straipsnių ar kny- 
gų. Tik vienu atveju mums atrodė galima jam priskirti „Mūsų rytojuje" ir kitoje periodi- 
koje paskelbtas Orisono Sveto Merdeno knygų apie jaunimo auklėjimą bei auklėjimąsi 
ištraukas, tačiau, neturėdamos jokių amžininkų liudijimų, nedrįsome tų straipsnelių įtraukti 
įbibliografiją, nors vertėjas pasirašė J. P., o jaunimo auklėjimo klausimais J. Purickis do- 
mėjęsIs Ir rašęs. 

Peržiūrėjome iš esmės tik lietuvišką periodiką, kai kuriuos leidinius vokiečių ir pran- 
cūzų kalbomis. Neteko aptikti tik jo pasirašytų Koributt slapyvardžiu straipsnių, ką teigia 
J. Purickio bibliografai. V. Biržiškos ir kitų slapyvardžių išaiškinimuose prie pavardės 
Koributt nurodyta tik jo daktaro disertacija. Tai kelia tam tikrų abejonių - nejau galėjo 
ginti slapyvardžiu, o ne savo pavarde pasirašytą disertaciją, 0 ir pase, su kuriuo vyko į 
Šveicariją, įrašyta tikroji pavardė. Radome tik laiškų, pasirašytų tuo slapyvardžiu ar jo 
sulietuvintu variantu Kaributis. Taigi mįslių dar liko. Mums nebuvo prieinami visi už- 
sienio laikraščiai ir žurnalai, kuriuose J. Purickis skelbė informacinio pobūdžio straips- 
nius ir kitą medžiagą apie Lietuvą bei lietuvius prancūzų, anglų ir vokiečių kalbomis 
Pirmojo pasaulinio karo metais. 

Tikimės, kad gal ir ne visai išsami J. Purickio-Vygando darbų bibliografija atskleis 
autoriaus tematikos įvairovę, jo smagų sugebėjimą lengvai ir daug rašyti, užpildyti Ne- 
priklausomos Lietuvos laikraščių bei žurnalų puslapius tarptautinės politikos, ekonomi- 
kos, auklėjimo bei kitais klausimais tuo metu, kai dar labai trūko mokytų ar patyrusių 
žurnalistų. J. Purickio-Vygando straipsniai su dėmesiu buvo skaitomi tuo metu Lietuvos 
gyventojų, aktualumo jie nepraranda ir mūsų dienomis. 

J. Purickio kolegų ir bibliografų teigiama, kad jis pradėjo rašyti į lietuvių spaudą 1908 
ar 1912 m.. bet mums pavyko rasti jam galimų priskirti straipsnių nuo 1910 m. Žur- 
nalo „Draugija“ skyriuje „Bibliografija ir kritika" esantys apžvalginiai straipsneliai, kuriuo- 
se pristatomi nauji lietuviški ar užsienio kalbomis išleisti leidiniai, knygos ar įdomesni 
straipsniai, galbūt ir yra rašyti J. Purickio tais 1908 ar 1912 m. Straipsneliai paženklinti 
kriptonimais J. P. ir P., tačiau tokius parašus tuomet vartojo ir kiti katalikiškos spaudos 
autoriai. V. Biržiška lietuviškų slapyvardžių išaiškinime J. Purickiui prie kriptonimo J. P. 
priskiria tik 1910 m. tris „Draugijos“ numeriuose (41 ir 48), minėtame „Bibliografijos ir 
kritikos" skyrelyje, atspausdintas labai nedideles informacines apžvalgas. Jomis ir pradė- 
Jome J. Purickio darbų bibliografiją. Tikėtina, kad J. Purickis panašių informacijų galė- 
JO, be parašo ar su kokiu nors kriptonimu, parašyti ir anksčiau bei vėliau, ypač kad tuo 
metu studijavo, domėjosi literatūra ir istorija, ją skaitė. Tačiau tikime V. Biržiška, nes 
Mykolas ir Vaclovas Biržiškos artimai bendradarbiavo su J. Purickiu. 

1910 

I. Adomas Mickevičia: jo gyvenimas, raštai ir darbai. Aprašė A. J. Daubaras. Plymouth, Pa 
1902 - Draugija. 1910. T. XI. Nr. 41. P. 77-78. 

2. „Prietelius“. Kalendorius 1911 metams. J. Rinkevičiaus išleidimas. Seinai. Ps. 80. - Draugija. 
1910. T. XII. Nr. 48, P. 441. 

3. „Dieve padėk". Kalendorius 1911 metams. Katalikų „Blaivybės“ draugijos leidinys. Kaunas. 
- Draugija. 1910. T. XII. Nr. 48. P.441-442. 


1913 
4. Protestantizmo Lietuvoje žlugimo priežastys (XVI šimtm. pabaiga ir XVII pradžia). - Draugija. 
1913. T. XIX. Nr. 75. P. 217-237; 1913. T. XX. Nr. 77-78. P.19-51. T. XXI. Nr. 79-80. P. 205—-226. 


1914 

5. Beletristikos rolė žmonijos auklėjime. K. 1914. 

6. Beletristikos rolė žmonijos auklėjime. - Draugija. 1914. T. XXII. Nr. 86. P. 97-111; 1914. T. 
XXIII. Nr. 91-92. P. 137-148. . 

7. Lenkų-lietuvių santykių historijos lapelis. - Draugija. 1914. T. XXIV. Nr. 93-96. P. 3-13. 

S. Protestantizmo žlugimo Lietuvoje priežastys (XVI šimtm. pabaiga ir XVII pradžia). Draugija. 
1914. T. XXII. Nr. 87. P. 246—265. 


1915 
9. Die Glaubensspaltung in Litauen im XVI Jahrhundert bis zur Ankunft der Jesuiten im Jahre 
1569. Freiburg. 1915. / Disertacijos santrumpa/. 


1916 

10. Das Geschichte Litauens. - Litauen. 1916. Nr. 2. P. 33-48. 

11. Erklarung der litauischen Abgeordneten an der Nationalitatkonferenz in Lausanne 1916. 
— Litauen. 1916. Nr. 3. P. 65-72. 

12. Die Glaubensspaltung in Litauen im XVI. Jahrhundert. - Litauen.1916. Nr. 4. P. 97-107. 

13. Die Glaubensspaltung in Litauen im XVI. Jahrhundert bis zur Ankunft der Jesuiten im 
Jahre 1569. (Forsetzung). - Litauen. 1916. Nr. 5. P. 132-139; 1916. Nr. 6. P. 171-181; 1916. Nr. 7. P. 
204-214; 1916. Nr. 8. P. 242-246. 

14. Kolektyvinis Purickio, Steponavičiaus ir Dzimidavičiaus laiškas. - Lietuvių balsas. 
191602 26. 


1917 

15. Die Glaubensspaltung in Litauen im XVI. Jahrhundert bis zur Ankunft der Jesuiten im 
Jahre 1569. - Litauen. 1917. Nr. 5. P. 138-146. 

16. La Rėforme en Lithuanie. - Pro Lituanie. 1917. Nr. 8. P. 175-187. 


1918 

17. Dėl nevykusios konferencijos Lozanoje nutarimų ir J. Gabrio apgavystės (A. Smetona, 
Liet.Valst. Tarybos pirmininkas, Yčas, dr. Purickis, Lietuvos Tarybos nariai). - Lietuvos aidas. 
1918 10 19. Nr. 110. P.2 

Iš. Die Glaubensspaltung in Litauen im XVI. Jahrhundert bis zur Ankunft der Jesuiten im 
Jahre 1569. - Litauen. 1918. Nr. 1-3. P. 52-87. 

19. Das Gouvernement Gardinas (Grodno). Von Dr. J. P. — Litauen. 1918. Nr. 1-3. P. 52-87; 
1918. Nr. 5. P. 143-145; 1918. Nr. 6. P. 177-186. 

20. Die politischen Wūnsche der Litauer. - Das neue Litauen. 1918. Nr. 6. P. 21-22. 
21. Litauens Grūss an die Ukraine. - Das neue Litauen. 1918. Nr. 4. P. 13-14. 
22. La renaissance de I'Etat lituanien. — Pro Lituania. 1918. Nr. 4. P. 99-101. 


23. L'Etat Lituanien et le Gouvernement de Gardinas (Grodno) - Pro Lituania. 1918. Nr. 6. P. 
175—186. 

24. L'Etat lituanien et le gouvernement de Gardinas. Freiburg. 1918. 

25. Le roi Mindaugas II. - Pro Lituania. 1918. Nr. 8. P. 227-229. 

26. Les habitants du gouernement de Gardinas venlent rester Lituaniens. - Pro Lituania. 1918. 
Nr. 11. P. 353-354, 

27. Lietuvių pareiškimas. (Lietuvos Tarybos narių pareiškimas dėl Fridricho von der Roppo ir 
Paulo Schiemanno laiško dėl Rytų klausimo sprendimo) (Smetona, Lietuvos Tarybos pirm., prof. 
Voldemaras ir dr. J. Purickis, Lietuvos Tarybos nariai) - Lietuvos aidas. 1918 10 17. Nr. 109. P. 2. 

28. Lietuvos Taryba apie bar. Roppą. (Iš laikraščio „Germania“, Nr. 477) (A. Smetona, 
Voldemaras, dr. Purickis) — Vienybė. 1918 10 28. Nr. 41. P. 646. 


1919 

29. Die Glaubenspaltung in Litauen im XVI. Jahrhundert bis zur Ankunft der Jesuiten im Jahre 
1569. Freiburg. 1919. 

30. L'Etat ėconomigue de la Lithuanie. Lausanne. 1919. 

31. Purickis J. Rozenbaum S. Le gouvernement de Grodno (Gardinas). Freiburg. 1919. 


1920 

32. Odpowiedž Litwy. - Gazeta Krajowa. Wilno. 1920 09 07. Nr. 5. P. 4. 

33. Purickas. - Steigiamojo Seimo darbai. I sesija, 3 posėdis. 1920 05 18. P. 916. 

34. Purickas. — Steigiamojo Seimo darbai. I sesija, 7 posėdis. 1920 05 26. P. 50-52. 

35. Purickas. - Steigiamojo Seimo darbai. I sesija, 7 posėdis. 1920 05 26. P. 56. 

36. Purickas. - Steigiamojo Seimo darbai. I sesija, 11 posėdis. 1920 06 04. P. 85-86. 

37. Užsienio reikalų ministeris dr. Purickis. - Steigiamojo Seimo darbai. I sesija, 28 posėdis. 
192007 16. P. 239-240. 

38. Užsienio reikalų ministerio dr. Purickio kalba, pasakyta Steigiamojo Seimo posėdy liepos 
16d.- Lietuva. 1920 07 20. Nr. 150. P. 1-2. 

39. Užsienio reikalų ministeris dr. Purickis. - Steigiamojo Seimo darbai. I sesija, 36 posėdis. 
192008 06. 

40. Užs. Reikalų Ministerio dr. Purickio kalba St. Seime rugp. 6 d.- Lietuva. 1920 08 10. P. I. 

41. Užsienio reikalų ministeris dr. Purickis. - Steigiamojo Seimo darbai. I sesija, 42 posėdis. 
192009 17. P.371-374. 

42. Purickis. - Steigiamojo Seimo darbai. I sesija, 42 posėdis. 1920 09 17. P. 379. 

43. Purickis. - Steigiamojo Seimo darbai. I sesija, 42 posėdis, 1920 09 17. P. 405. 

44. Užsienio Reikalų M-io d-ro Purickio kalba, pasakyta St. Seimo posėdy rugs. 17 d.- Lietuva. 
192009 22. Nr. 204. P. 1-2. 


1921 

45. Pabaltijo laikraštininkų pasitarimas Kaune. Užsienio Reikalų Ministerio kalba. - Lietuva. 
1921 0602. Nr. 119. P. I. 

46. Užsienio reikalų ministeris dr. Purickis. - Steigiamojo Seimo darbai. I sesija, 55 posėdis. 
192101 17. P. 532-534. 

47. Steigiamasis Seimas. II-osios sesijos atidengimas 1921 m. sausio 17 d. 10 val. ryto, 55 
posėdis. - Lietuva. 1921 01 19. Nr. 14. P. 1-2. 

48. Užsienio reikalų Ministerio d-ro Purickio kalba S. Seime 17 sausio š. m. - Lietuva. 1921 01 
23. Nr. 18. P. 1; Ten pat. 1921 01 25. Nr. 19. P, I. 

49. Užsienio reikalų ministeris dr. Purickis. - Steigiamojo Seimo darbai. I sesija, 60 posėdis. 
1921 0204. P. 592595. 

50. Purickis. - Steigiamojo Seimo darbai. I sesija. 60 posėdis. 1921 02 04. P. 610-612. 

51. Užsienio reikalų Ministerio pranešimas Steigiamajame Seime. - Lietuva. 1921 02 08. Nr. 30. 
P. 1; Ten pat. 1921 02 16. Nr. 37. P. 2-4. 

52. Už. Reik. M-ris Dr. Purickis. - Steigiamojo Seimo darbai. I sesija, 68 posėdis. 1921 03 03. P, 
751-752. 

53. Purickis. — Steigiamojo Seimo darbai, I sesija, 68 posėdis. 1921 03 03. P. 755—756, 757, 757- 
758, 760761, 762, 762—763, 764. 

54. Purickis. - Steigiamojo Seimo darbai. I sesija, 71 posėdis. 1921 03 11. P.813-814, 815, 815- 
816,817,.818. : 

55. Purickis. - Steigiamojo Seimo darbai. I sesija, 72 posėdis. 1921 03 15. 837-839. 

56. 1921 m. kovo 15 d. UR M-ris vėl pasakė ilgą kalbą apie Tautų Są-gos pasiūlymą vykdyti 
Vilniaus krašte plebiscitą. - Lietuva. 1921 03 22. Nr. 63. P. 1-2. 

57. Užsienio reikalų Ministerio nepaprastas pranešimas. - Steigiamojo Seimo darbai. I sesija, 
82 posėdis. 1921 0420. P. 994-995, 

58. Purickis. - Steigiamojo Seimo darbai. I sesija, 82 posėdis. 1921 04 20. P. 999—1000. 

59, 1921 m. balandžio 20 d. Užsienio reikalų Min. dr. Purickis vėl kalbėjo seime apie Briuselio 
derybas. - Lietuva. 1921 04 24. Nr. 89. P. 1-2; 1921 04 26. Nr. 90. P. I. 

60. Už. Reikalų min. Dr. Purickis. - Steigiamojo Seimo darbai. I sesija, 86 posėdis. 1921 04 29. 
P. 1008-1009. 

61. Už. Reikalų Min. Dr. Purickis vėl kalbėjo Seime. - Lietuva. 1921 05 07. Nr. 99. P. 1-2. 

62. Užsienio Reikalų Ministerio pranešimas ir diskusijos dėl jo. Užsienio Reikalų Ministeris 
Purickis. - Steigiamojo Seimo darbai. I sesija, 116 posėdis. 1921 07 08. P. 45-47. 

63. Užsienio Reikalų Ministerio kalba dėl Ženevos pasiūlymų. - Lietuva. 1921 08 02. Nr. 169. 
P. 1-2; 1921 0803. Nr. 170. P. 1. 

64. Užsienio Reikalų Ministeris Dr. Purickis. - Steigiamojo Seimo darbai. I sesija, 124 posėdis. 
192109 20. P. 26-29, 

65. Debatai St. Seime dėl Ženevos. Užsienio reikalų Ministerio atsakymas į interpeliaciją. - 
Lietuva. 1921 09 22. P. 1-2. 

66. Užs. Reik. Min-ris Dr. Purickis. - Steigiamojo Seimo darbai. I sesija, 125 posėdis. 1921 09 
25. P. 54-55. 

67. Užs. Reik. Ministeris Dr. Purickis. - Steigiamojo Seimo darbai. I sesija, 134 posėdis. 1921 10 
21. P. 28-31, 33. 

68. Už. reik. Muin-rio kalba Seime. - Lietuva. 1921 1025. Nr. 240. P, 1. 

69. Debatai St. Seime dėl Klaipėdos. Užsienio Reikalų Ministerio atsakymas į interpeliaciją. — 
Lietuva. 1921 11 11. Nr. 254. P. I. 


1922 
70. Anglai 17 Europos kontinento politika. - Lietuva. 1922 11 02. Nr. 264. P. 1-2. 
71. Anglų-prancūzų santykiai. - Lietuva. 1922 12 10. Nr. 280. P. I. 

72. Artimųjų Rytų reikalai ir Lozanos konferencija. - Lietuva. 1922 11 25. P. 268. P. 1-2. 

73. Fašistai ir demokratija. - Lietuva. 1922 12 03. Nr. 275. P. 1. 

74. Fašistų programa. - Lietuva. 1922 12 30. Nr. 294. P. 1; 1922 12 31. Nr. 295. P. 2-3. 

75. Klaipėdos klausimas ir Lenkų politika Rytų Prūsuose. - Lietuva. 1922 11 17. Nr. 261. P. 1. 

76. Klaipėdos likimas. - Lietuva. 1922 11 15. Nr. 259. P. 1-2. 

77. Lenkijos ekonominis gyvenimas. — Lietuva. 1922 12 08. Nr. 279. P. L. 

78. „Lietuvos“ redakcijai Kaune. - Lietuva. 1922 1001. Nr. 222. P. 3; 1922 1003. Nr. 223. P. 2. 

79. Naujas anglų parlamentas. - Lietuva. 1922 12 06. Nr. 277. P. L. 

80. Naujas Lenkų Seimas. — Lietuva. 1922 11 18. Nr. 262. P. 1. 

81. Prancūzo laikraštininko paskaita apie Prancūzijos santykius su Lietuva. - Lietuva. 1922 || 
29. Nr. 271. P. I. 

82. Prancūzų-vokiečių kova. - Lietuva. 1922 12 20. Nr. 1-2. 

83. Rinkimų daviniai Suvienytose Amerikos Valstybėse. - Lietuva. 1922 11 28. Nr. 270. P. I. 

84. Švietimas Sovietų Rusijoje. - Lietuva. 1922 12 17. Nr. 286. P. I. 


1923 

85. Ambasadorių Tarybos nutarimas dėl Lenkijos sienų rytuose. — Lietuva. 1923 03 23. Nr. 66. 
P. I. 

86. Ambasadorių konferencija ir Rytų Galicija. - Lietuva. 1923 05 30. Nr. 118. P. 1; 1923 0531. 
Nr. 119. P I. 

87. Anglijos parlamento rinkimai ir konservatorių pralaimėjimas. - Lietuva. 1923 12 28. Nr. 29]. 
P. 1-2. 

88. Arjau parlamentarizmui ir demokratizmui Italijoj galas? - Lietuva. 1923 04 17. Nr. 84. P. I. 

89. Australijos eksportas. - 1923 04. 25. Nr. 91. P. 4. 

9(). Cuno politikos pralaimėjimas. - Lietuva. 1923 05 27. Nr. 116. P. 1; 1923 05 29. Nr. 117. P. 1-2. 

91. Čekoslovakų pramonės krizis. — Lietuva. 1923 04 15. Nr. 83. P. 2-3. 

92. Dar dėl Ambasadorių Tarybos nusistatymo rytų sienų Lenkijai. - Lietuva. 1923 04 18. Nr. 
83, P 

93. Didžiojo karo skolos ir tarptautinė politika. - Lietuva. 1923 09 23. Nr. 214. P. 1; 1923 09 25. 
Nr. 215. P. 1-2; 1923 09. 26. Nr. 216. P. 1. 

94. Didžiųjų valstybių ekonominis plėtojimasis sąryšy su tarptautine politika. - Lietuva. 1923 
11.28. Nr. 269. P. 1; 1923 11 29. Nr. 270. P. L. 

95. Ekonominė Vokietijos padėtis. - Lietuva. 1923 03 14. Nr. 59. P, I. 

96. Fašistai ir Vatikanas. - Lietuva. 1923 03 24. Nr. 67. P. I. 

97. Fašizmas. - Lietuva. 1923 06 17. Nr. 133. P. 2-4; 1923 06 19. Nr. 134. P. 2-3. 

98. Finansai, ekonomika ir statistika. - Lietuva. 1923 05 09. Nr. 102. P. 5. 

99. Iš lietuvių studentų gyvenimo Kiely. - Lietuva. 1923 06 06. Nr. 124. P. 3. 

100. Į Suvlienytąsias] Amerikos Valstybes imigracijos skaičiaus nustatymas įvairiems Europos 
kraštams. — Lietuva. 1923 04 25. Nr. 91. P. 1-2. 

101. Įvažiavimas svetimšalių Amerikon. — Lietuva. 1923 05 20. Nr. 111. P. I. 

102. Japonijos katastrofa ir jos politinės pasekmės. — Lietuva. 1923 1002. Nr. 221. P. 1; 1923 10 
03. Nr. 222. P. 1; 1923 1004. Nr. 223. P. L. 

103. Jugoslavija ir jos politinė plėtotė viduje sąryšyje su paskutiniais parlamento rinkimais. 
- Lietuva. 1923 04 11. Nr. 79. P. 2. 

104. Jungtinių Amerikos Valstybių Europos politika. - Lietuva. 1923 08 26. Nr. 190. P. 1; 1923 
08 28. Nr. 191. P. I. 

105. Kapitalo stoka Lietuvoje. - Lietuva. 1923 06 09. Nr. 126. P. 1. 

106. Kas daryti tautoms, pakliuvusioms lenkų vergovėn Rytuose. - Lietuva. 1923 04 06. Nr. 
54B 1 

107. Kas gi bus su Vilnium? - Lietuva. 1923 1025. Nr. 241. P. 1-2. 

108. Kas gi toliau? - Lietuva. 1923 01 17. Nr. 12. P. I. 

109. Kas reikia daryti, kad atgautume Vilnių? - Lietuva. 1923 11 07. Nr. 251. P. 1-2; 1923 11 08. 
Nr. 252.P. 1. 

110. Kiek Vokietijos pramonė šiandien pajėgi konkuruoti pasaulio rinkoje ir kokios iš to 
išeina išvados Lietuvos prekybai. - Lietuva. 1923 04 12. Nr. 80. P. 1-2. 

111. Laiškas į Redakciją. - Lietuva. 1923 12 22. Nr. 289. P. 7. 

112. Lenkijos ekonominė padėtis. - Lietuva. 1923 03 28. Nr. 70. P. 1; 1923 03 29. Nr. 71. P. I. 

113. Lenkijos pavergtųjų tautų konferencija Genujoj. - Lietuva. 1923 10 23. Nr. 239. P. I. 

114. Lenkų kolonizacija Vakarų Ukrainoj. - Lietuva. 1923 04 07. Nr. 76. P. L. 

115. Lietuvos durpių eksploatacijos reikalu. - Lietuva. 1923 03 22. Nr. 65. P. 1. 

116. Militarizmas prieš Didįjį karą ir po karo. - Lietuva. 1923 10 12. Nr. 230. P. 1; 1923 10 13. Nr. 
231..P: L: 

117. Naftos ir žibalo klausimas. - Lietuva. 1923 03 21. Nr. 64. P, 1. 

118. Naujasai Ministerių Kabinetas. - Lietuva. 1923 05 05. Nr. 147. P, 1. 

119. Nauji Prancūzų lenkų planai dėl Rusijos. - Lietuva. 1923 06 13. Nr. 129. P. 1. 

120. Pabaltės valstybių Sąjunga ir lietuvių-lenkų santykiai latvių dienraščio šviesoje. - 
Lietuva. 1923 06 03. Nr. 121. P. 1-2; 1923 06 05. Nr. 122. P. 1. 

121. Padėtis Airijoj (Irlandijoj). - Lietuva. 1923 04 15. Nr. 83. P. 1. 

122. Padėtis Bulgarijoje. - Lietuva. 1923 07 17. Nr. 157. P. I. 

123. Padėtis Vokietijoje. - Lietuva. 1923 1006. Nr. 225. P. 1; 1923 1007. Nr. 226. P. I. 

124. Padėtis Vokietijoj. - Lietuva. 1923 11 04. Nr. 249. P. 1-2. 

125. Palestinos likimas po karo. - Lietuva. 1923 06 10. Nr. 127. P. 1. 

126. Paryžiaus konferencija. - Lietuva. 1923 01 12. Nr. 8. P. 1-2; 192301 13. Nr. 9. P. 1-2. 

127. Politika ir demokratija. - Lietuva. 1923 11 22. Nr. 264. P. 1-2. 

128. Politinė padėtis Anglijoj. - Lietuva. 1923 0421. Nr. 88. P. I. 

129. Politinės partijos Prancūzijoj. - Lietuva. 1923 11 01. Nr. 147. P. 1-2; 1923 11 03. Nr. 148. P. 1-2. 

130. Politinė situacija Anglijoje. - Lietuva. 1923 05 23. Nr. 112. P. 1; 1923 05 24. Nr. 113. P. 1; 
192305 25. Nr. 114. P. L. 

131. Prancūzijos politiniai ekonominiai planai Pabaltėje. - Lietuva. 1923 05 16. Nr. 107. P, I. 

132. Prancūzijos kova su Vokietija. - Lietuva. 1923 05 01. Nr. 96. P. 1; 1923 05 03. Nr. 97. P. 2; 
1923 05 04. Nr. 98. P. I. 

133. Prancūzų kova su Vokietija dėl reparacijų. - Lietuva. 1923 06 20. Nr. 135. P. 1; 1923 0621. 
Nr. 136. P. 1. 

134. Prancūzų spauda kaipo kontinento spaudos prototipas. - Lietuva. 1923 04 19. Nr. 86. P. 
1; 1923 04 20. Nr. 87. P. 1-2. 

135. Raudonoji Armija. - Lietuva. 1923 05 13. Nr. 105. P. 1; 1923 05 15. Nr. 106. P. L. 

136. Ruro srities okupacija ir Vokietijos nauji reparacijų pasiūlymai Santarvei. - Lietuva. 1923 
05 12. Nr. 104. P. 1-2. 

137. Rusijos ekonominiai santykiai su užsieniais ir kurios iš to tenka daryti išvados apie 


Rusijos ekonominę padėtį. - Lietuva. 1923 04 25. Nr. 91. P. 1; 1923 04 26. Nr. 92. P. 1. 


138. Rusijos komunistų partijos vidaus politinės srovės. - Lietuva. 1923 05 18. Nr. 109. P. 1. 
139. Tautų Sąjungos darbai. - Lietuva. 1923 10 11. Nr. 229. P. I. 

140. Turkija ir Lozanos sutartis. - Lietuva. 1923 08 25. Nr. 189. P, I. 

141. Sovietų Rusijos finansai. - Lietuva. 1923 06 12. Nr. 128. P, I. 

142. Sovietų Rusijos naujas civilinės teisės kodeksas ir teismų organizacija. - Lietuva. 


192305 19. Nr. 110. P, I. 


143. Sporto kultūra Lietuvoje. - Lietuva. 1923 04 13. Nr. 81. P. 3. 

144. Švedijos ekonominė padėtis. - Lietuva. 1923 05 08. Nr. 101. P. I. 

145. Švedijos kelionės vaizdai ir įspūdžiai. - Lietuva. 1923 08 03. Nr. 171. P. 1-2. 

146. Šveicarai ir aštuonių valandų darbo diena. - Lietuva. 1923 04 24. Nr. 90 P. I. 

147. Užsienių nedarbas, priežastys ir kova su jomis. - Lietuva. 1923 04 05. Nr. 74. P. I. 

148. Vokietijos finansai. - Lietuva. 1923 08 07. Nr. 174. P. 1; 1923 08 08. Nr. 175. P. I. 

149. Vokietijos finansai, arba pamokymas kaip nereikia tvarkyti finansų ūkio. - Lietuva. 1923 


0422. Nr. 89. P. I. 


150. Žemės reforma Čekoslovakijoj. - Lietuva. 1923 05 26. Nr. 115. P. 1. 
151. Žibalas nulėmė Rytų Galicijos likimą. - Lietuva. 1923 12 15. Nr. 283. P. I. 


1924 

152. Aigipto įvykiai. - Lietuva. 1924 12 01. Nr. 272. P. 2. 

153. Ambasadorių Konferencijos atsakymas. - Lietuva. 1924 12 30. Nr. 293. P. 2-3. 

154. Amerikos ir Anglijos rinkimų politinės sėkmės. - Lietuva. 1924 11 22. Nr. 265. P. 2. 

155. Amerikos Jungtinių Valstybių prezidentą išrinkus. - Lietuva. 1924 11 12. Nr. 255. P. 1-2. 
156. Anglų darbininkų pirmosios valdžios valdymo balansas. - Lietuva. 1924 10 18. Nr. 236. 


P. 1-2. 


157. Anglų-Rusų sutartį pasirašius. - Lietuva. 1924 08 18. Nr. 184. P. 1-2. 

158. Ar Didžiosios Rusijos nėra ir nebebus? - Lietuva. 1924 05 03. Nr. 100. P. 1-2. 

159. Ar gali Lietuva apseiti be Vilnijos? - Lietuva. 1924 01 30. Nr. 25. P. 1-2. 

160. Ar yra vilties atvaduoti Vilnių per Tautų Sąjungą? - Lietuva. 1924 09 17. Nr. 209. P. 2. 
161. Ar Vokietija tik nenori mokėti reparacijų ar ji ir neišgali. - Lietuva. 1924 08 25. Nr. 190. P. 


1-2. 


162. Bolševizmo evoliucija dešinėn? - Lietuva. 1924 09 16. Nr. 208. P. 1-2. 

163. „Car golod". - Lietuva. 1924 07 17. Nr. 159. P. 1-2. 

164. Darbininkų valdžia Anglijoje. - Lietuva. 1924 01 02. Nr. 1. P. 1-2. 

165. Dėl Klaipėdos krašto konvencijos. (Priedas) - Lietuva. 1924 03 28. Nr. 73. P. 1-2. 

166. Dėl Prancūzijos naujos politikos. - Lietuva. 1924 06 04. Nr. 125. P, 1. 

167. Dėl Rusijos ateities. - Lietuva. 1924 05 17. Nr. 111. P, 1-2. 

168. Didysis karas ir jo rezultatai. - Lietuva. 1924 08 04. Nr. 173. P. 1-2. 

169. Didžiojo Karo politinės priežastys. - Lietuva. 1924 08 07. Nr. 176. P. 1-2; 1924 08 08. Nr. 


177. P. 1-2. 


170. Europos padėtis prieš Didįjį Karą ir šiandien. - Lietuva. 1924 10 17. Nr. 235. P. 2. 
171. Ginčas dėl kaltės už Didžiojo Karo sukėlimą. - Lietuva. 1924 08 05. Nr. 174. P. 1-2. 
172. Grabskio finansinė politika ir padėtis Lenkijoj. - Lietuva. 1924 04 15. Nr. 88. P. 1-2. 
173. Iš ginklavimosi Vokietijoj. - Lietuva. 1924 11 24. Nr. 266. P. 2. 

174. Kaip laikosi Macdonaldo valdžia? - Lietuva. 1924 05 31. Nr. 122. P. 1-2. 

175. Karo ir taikos problemos. (Dėl pacifistinių diskusijų Ženevoj) - Lietuva. 1924 1001. Nr. 
221. P.2; 1924 1002. Nr. 222. P. 2. 

176. Kas darosi Kinuose? - Lietuva. 1924 11 15. Nr. 259. P. 8-9. 

177. Klaipėdos byla 17 Dancigas. - Lietuva. 1924 03 20. Nr. 66. P. 1. 

178. Klaipėdos byla ir Lenkija. - Lietuva. 1924 02 09. Nr. 34. P. 1-2. 

179. Klaipėdos konvencijos. (Priedai) — Lietuva. 1924 03 25. Nr. 70. P. 3; 1924 03 28. Nr. 73. P. 
1-2. 

180. Klaipėdos konvencija. - Lietuva. 1924 03 31. Nr. 75. P. 1-2. 

181. Kodėl Anglija per mažai kišasi į Europos kontinento reikalus? - Lietuva. 1924 05 08. Nr. 
104. P. 1-2. 

182. Kominternas skelbia pasauliui žūtbūtiną kovą. - Lietuva. 1924 07 16. Nr. 158. P. 1-2. 

183. Kova dėl „Baltųjų Namų" Vašingtone. - Lietuva. 1924 07 21. Nr. 162. P. 1-2. 

184. Kova dėl reparacijų Vokietijos Reichstage. - Lietuva. 1924 09. 05. Nr. 200. P. 1-2. 

185. „Kresų“" savivaldybės - lenkinimo priemonė. - Lietuva. 1924 07 24. Nr. 165. P. 1-2. 

186. Lenkija defliacijos periodu. - Lietuva. 1924 06 14. Nr. 133. P.1-2. 

187. Lenkijos išėjimas Baltijon Vokietijos uostais ir Klaipėdos byla. - Lietuva. 1924 03 05. Nr. 
53. P. 1-2. 

188. Lenkijos politinė ir ekonominė padėtis. - Lietuva. 1924 11 08. Nr. 253. P. 3. 

189. Lenkijos žemės ūkis ir žemės reforma. — Lietuva. 1924 12 10. Nr. 279. P. 2-3. 

190. Lietuvos eksporto rinkos problema. — Lietuvos ūkis. 1924. Nr. 24. P. 32-36. 

191. Lietuvos pinigas teorijos šviesoje ir Lietuv. Banko emisijos bei notų politika. - Lietuvos 
ūkis. 1924. Nr. 25. P. 29-34; 1924. Nr. 26. P. 41-49. 

192. Lietuvos ir Vokietijos prekybos sutarties forma ir turinys. — Lietuva. 1924 07 11. Nr. 154. 
P. 1-2. 

193. Lietuvos su Vokietija prekybos sutartis ir jos principai. - Lietuva. 1924 07 10. Nr. 153. P. 
1-2. 

194. Litai ir L. Banko politika. - Lietuva. 1924 12 27. Nr. 291. P. 2-3; 1924 12 29. Nr. 292. P. 2- 
3; 1924 12 30. Nr. 293. P. 3-4. 

195. Londono konferencijos antroji fazė. - Lietuva. 1924 08 16. Nr. 183. P. 1-2. 

196. Londono konferencijos darbai. - Lietuva. 1924 07 28. Nr. 168. P. 1-2. 

197. Londono konferencijai pasibaigus. - Lietuva. 1924 08 21. Nr. 187. P. 1-2. 

198. Londono konferencijos protokolas. - Lietuva. 1924 08 27. Nr. 192. P. 1-2. 

199. Macdonaldas išgelbėjo Herriot ir Londono konferenciją. - Lietuva. 1924 07 15. Nr. 157. 
P. 1-2. 

200. Macdonaldo kalba Ženevoj. - Lietuva. 1924 09 09. Nr. 202. P. 1-2. 

201. Macdonaldo valdžios krizis. - Lietuva. 1924 10 13. Nr. 231. P. 2. 

202. Mūsų ekonominiai santykiai su Vokietija ir pasirašytoji sutartis. - Lietuvos ūkis. 1924. 
Nr. 21. P. 17-22. 

203. Mūsų eksporto klausimu. - Lietuva. 1924 09 20. Nr. 212. P. 2-3. 

204. Mūsų užsienių prekyba ir jos politinė reikšmė. - Lietuva. 1924 06 30. Nr. 144. P. 1-2. 

205. Nauja Anglijos valdžia ir jos politikos perspektyvos. - Lietuva. 1924 11 17. Nr. 260. P. 1-2. 

206. Naujam Prancūzijos parlamentui susirinkus. - Lietuva. 1924 06 07. Nr. 128. P. 1-2. 

207. Naujas reparacijų planas. - Lietuva. 1924 04 22. Nr. 91. P. 1-2. 

208. 
209. 
210. 
211. 
212. 
213. 
214. 
215. 
216. 
217. 
218. 
219. 
220. 
221. 
222. 
223. 
224. 
225. 


226. 


JUOZAS PURICKIS-VYGANDAS 


Naujas Vokietijos reichstagas. - Lietuva. 1924 12 16. Nr. 284. P. 2. 

Naujoji fašizmo padėtis. - Lietuva. 1924 07 01. Nr. 145. P, 1. 

Naujoji Prancūzijos valdžia. - Lietuva. 1924 06 23. Nr. 139. P. 1-2. 

„Naujoji“ vokiečių valdžia ir jos darbų perspektyvos. - Lietuva. 1924 06 11. Nr. 130. P. 1-2. 
Naujasis Prancūzijos parlamentas. - Lietuva. 1924 05 21. Nr. 114. P. 1-2. 

Naujasis Vokietijos Reichstagas. - Lietuva. 1924 05 12. Nr. 107. P. 1-2. 

Naujosios Prancūzų valdžios pirmieji žingsniai. - Lietuva. 1924 06 28. Nr. 143. P. 1-2. 
P. Daviso Klaipėdos konvencijos projektas. - Lietuva. 1924 03 24. Nr. 69. P. 2-3. 
Pabaltės Valstybių Sąjungos klausimas ir Lenkija. - Lietuva. 1924 02 02. Nr.28. P. 1-2. 
Padėtis Estijoj. - Lietuva. 1924 08 28. Nr. 193. P. 1-2. 

Pasitikėti savimi ir kas toliau? - Lietuva. 1924 04 07. Nr. 81. P. 1-2. 

Pavojus. Rusijos karas su Rumunija ir Lenkija. - Lietuva. 1924 04 09. Nr. 83. P. I. 

Po rinkimų Anglijoj. - Lietuva. 1924 11 07. Nr. 252. P. 3-4. 

Poincarė ir jo kabinetas. - Lietuva. 1924 04 05. Nr. 80. P. 1-2. 

Politika ir jos metodai. - Lietuva. 1924 02 01. Nr. 27. P. 1-2. 

Politinė audra dėl Londono konferencijos. - Lietuva. 1924 07 10. Nr. 153. P. 2-3. 

Politinė ir ekonominė Lenkijos padėtis. - Lietuva. 1924 08 14. Nr. 182. P. 1-2. 

Politinė situacija Anglijoje. - Lietuva. 1924 01 16. Nr. 13. P. 1-2. 

Prancūzija. - Lietuvos ūkis. 1924. Nr. 20. P. 34-36; 1924, Nr. 21. P. 35-37; 1924. Nr. 22. P. 


39-42; 1924. Nr. 23. P. 39-42; 1924. Nr. 25. P. 43-45; 1924. Nr. 26. P. 55-58. 


227. 
228. 
229. 
230. 
231. 
232, 
233. 
234. 
235, 
236. 


Prancūzija po Londono ir Ženevos. - Lietuva. 1924 10 06. Nr. 225. P. 1-2. 

Prancūzijos finansai ir reparacijos. - Lietuva. 1924 08 06. Nr. 175. P. 1-2. 

Prancūzijos užsienių politika. - Lietuva. 1924 04 29. Nr. 97. P, 1-2. 

Prancūzijos užsienių politika ir jos finansai. - Lietuva. 1924 05 27. Nr. 119. P. 1-2. 
Prancūzijos vidaus padėtis ir užsienių politika. - Lietuva. 1924 11 04. Nr. 249. P. 1-2. 
Prancūzų ir Čekoslovakų sutartis. - Lietuva. 1924 01 22. Nr. 18. P, 1-2. 

Rakovskio ir Krasino kelionės. - Lietuva. 1924 12 03. Nr. 274. P. 2-3. 

Reparacijų problema ir Europos politika. - Lietuva. 1924 04 04. Nr. 79. P. 1-2. 
Revoliucija Brazilijoj. - Lietuva. 1924 07 22. Nr. 163. P. 1-2. 

Rusijos mokslininkas apie savo šalies ateitį ir karo galimybę. - Lietuva. 1924 08 13. Nr. 


181. P, 1-2. 


237, 
238. 
1-2. 
239, 
240), 
241. 
242, 
243, 
244. 
245, 
1-2. 
246, 
247, 


Rusijos nederlius. - Lietuva. 1924 07 08. Nr. 151. P. 1-2. 
Rusijos vaidmuo Europos ir pasaulio ūkyje prieš karą. - Lietuva. 1924 06 06. Nr. 127. P. 


Rusų-Anglų konferencija Londone. - Lietuva. 1924 05 25. Nr. 94, P. 1-2. 

Rusų emigracija ir „imperatorius Kirilas I". - Lietuva. 1924 10 11. Nr. 230. P. 2. 

Rusų mesianizmas. — Lietuva. 1924 09 03. Nr. 198. P. 1-2; 1924 09 04. Nr. 199, P. 1-2, 
Taikos nusiginklavimo klausimas Tautų Sąjungoje. - Lietuva. 1924 09 10. Nr. 203. P. 1-2. 
Tautų Sąjungos „pacifizmas". - Lietuva. 1924 10 29. Nr. 245. P. 2. 

Tautų Sąjungos penktajam susirinkimui atsidarius. - Lietuva. 1924 09 06. Nr. 201. P. 1-2. 
Tautų sugyvenimo problema, Vilsonas ir Macdonaldas. - Lietuva. 1924 03 01. Nr. 51. P. 


Tikybos reikalai Rusijoje. - Lietuva. 1924 07 07. Nr. 150. P. 1-2. 
III-ojo internacionalo planai ir darbai. - Lietuva. 1924 12 17. Nr. 285. P. 2. 

. Sovietų Rusijos agrarinės politikos evoliucija ir tos politikos vaisiai. — Lietuvos ūkis, 


1924. Nr. 20. P. 18-22; 1924. Nr. 22. P. 3-7. 


249, 
250. 
251. 
252. 
253, 
254, 


2-3 


255. 
256. 
257. 
258. 
259, 


Sovietų Rusijos finansai ir biudžetas. - Lietuva. 1924 11 05. Nr. 250. P. 1-2. 

Suomija ir Pabaltės valstybių sąjunga. - Lietuva. 1924 03 08. Nr. 56. P, 1. 

Suomijos politinė ir ekonominė padėtis. - Lietuva. 1924 08 09. Nr. 178. P. 1-2. 
Susisiekimo problemos Lietuvoj. - Lietuvos ūkis. 1924. Nr. 23. P. 913. 

Svetimų kalbų Lietuvoje klausimu. — Lietuva. 1924 11 24. Nr. 266. P. 2-3. 

Šių metų ir pereitų metų derliaus pasauly palyginimas. — Lietuva. 1924 10 24. Nr. 241. P. 


Valdžia ir spauda užsieniuose ir pas mus. - Lietuva. 1924 01 14. Nr. 11. P. 1-2. 

Vidaus krizis Pietų Slavijoj. - Lietuva. 1924 07 04. Nr. 148. P. 1-2. 

Vilniaus byla ir Pabaltės valstybės. - Lietuva. 1924 10 16. Nr. 234. P. 2. 

Vilsonui mirus. — Lietuva. 1924 02 11. Nr. 35. P. 3-4. 

Visų kraštų mažos tautos vienykitės! (Mintis dėl Kauno konferencijos priežasties) — 


Lietuva. 1924 05 22. Nr. 115. P. 1-2. 


260. Vokietija. - Lietuvos ūkis. 1924. Nr. 20, P. 29-32: 1924. Nr. 21. P. 32-35; 1924. Nr. 22. P. 35- 
40; 1924. Nr. 23. P. 32-36; 1924; Nr. 25. P. 38-42; 1924. Nr. 26. P. 50-55; 1924. Nr. 27. P. 24—29, 

261. Vokietija reichstago rinkimų išvakarėse. - Lietuva. 1924 12 02. Nr. 273. P. 2; 1924 12 11. Nr. 
280. P. 2-3. 

262. Vokietijos finansai. - Lietuva. 1924 07 30. Nr. 170. P. 1-2. 

263. Vokietijos finansinė politika ir ekonominė padėtis. - Lietuva. 1924 05 10. Nr. 106. P. 1-2. 

264. Vokietijos privataus ūkio padėtis. - Lietuva. 1924 08 02. Nr. 172. P. 2-3. 

265. Vokietijos Reichstagą paleidus. - Lietuva. 1924 10 25. Nr. 242. P. 2. 

266. Vokietijos vidaus politikos krizis. - Lietuva. 1924 04 16. Nr. 89. P. 1-2. 

267. Ženevos protokolas. - Lietuva. 1924 10 14. Nr. 232. P. 1-2; 1924 10 15. Nr. 233. P. 2. 

268. Ženevos protokolo likimas. - Lietuva. 1924. 12 20. Nr. 288. P. 2. 

269. Ženevos rezoliucija apie nusiginklavimą ir taiką. - Lietuva. 1924 09 12. Nr. 205. P. 2. 

1925 

270. Administracinių teismų belaukiant. — Policija. 1925. Nr. 12. P. 4-5. 

271. Anglija. - Lietuvos ūkis. 1925. Nr. 5. P. 275-277. 

272. Anglijos finansai ir ekonominiai dalykai. - Lietuva. 1925 05 09. Nr. 103. P. 2. 

273. Antrasis tautų pavasaris. — Lietuva. 1925 07 10. Nr. 151. P. 1. 

274. Ar prancūzai paliks lenkus, sudarydami vien vakarų sienų sutartį. - Lietuva. 1925 09 28. 
Nr. 216. P. L. 

275. Ar santykių su lenkais užmezgimas reikštų Vilniaus išsižadėjimą? - Lietuva. 1925 10 03. 
Nr. 221. P. 1. 


276. 


Ateitininkų jaunimui. (Dėl vykstančio ateitininkų kongreso) - Lietuva. 1925 08 12. Nr. 


178. B.1. 


277 


. Atsakymas p-nui A. Novaczynskiui. (Žiūrėk „Gazeta Warszavska". Nr. 189) - Lietuva. 


1925 07 19. Nr. 158. P. 1; 1925 07 20. Nr. 159. P. I. 


278. Buv. vyriausias vadas, Nikolai Nikolajevič, Suchomlinskio nušvietime. - Lietuva. 1925 
0821. Nr. 185. P. 1. 
279. Čekoslovakijos užsienių politikos kryptis pastaruoju laiku. - Lietuva. 1925 05 19. Nr. 


110. B. 1. 

53.B.2: 


BL 


308. 
151. P. 2. 
309, 
310. 
311. 
312. 
313, 
314. 
315, 
316. 

„ Derybos su Vokietija. - Lietuva. 1925 01 22. Nr. 17. P. 1-2. 

„ Dėl mano kelionės užsieniuosna. - Lietuva. 1925 09 28. Nr. 216. P. 1. 

„ Dėl mūsų politikos orientacijos. - Lietuva. 1925 05 16. Nr. 108. P. 2. 

„ Dėl periodinės spaudos uždavinių. - Lietuva. 1925 05 18. Nr. 109. P. 2. 

„ Dėl tariamų „derybų su lenkais". - Lietuva. 1925 05 22. Nr. 112. P. 1. 

„ Dėl santykių su Vokietija. - Lietuva. 1925 06 02. Nr. 120. P. L. 

„ Fašizmo stiprėjimas. - Lietuva. 1925 07 15. Nr. 155. P. 1. 

„ Hindenburgo laimėjimo reikšmė. — Lietuva. 1925 05 05. Nr. 99. P, 2. 

„ Ispanijos diktatūra. - Lietuva. 1925 01 03. Nr. 2. P. 2-4. 

„ Kalėdos Maskvos Kremlyje. - Lietuva. 1925 01 02. Nr. 1. P. 2-3. 

„ Kas atvaduos Vilnių? - Lietuva. 1925 07 04. Nr. 146. P. 1. 

„ Kasbus su Kinais? - Lietuva. 1925 08 26. Nr. 189. P. 1-2. 

„ Kas būtų, jeigu Lietuva Vilniaus nustotų ant visados? - Lietuva. 1925 05 23. Nr. 113. P. L. 
„ Kas gi daryti? (Dėl pasirašyto Vatikano-Lenkų konkordato) - Lietuva. 1925 03 07. Nr. 


„ Kas mūsų tikrieji draugai ir sąjungininkai? - Lietuva. 1925 06 12. Nr. 128. P. 1. 

„ Ko tyli lenkų pavergtos tautos? - Lietuva. 1925 08 03. Nr. 170. P. 1. 

„ Kova „trockizmo“ su „Ileninizmu". - Lietuva. 1925 01 21. Nr. 16. P. 2. 

„ Kuo virstų lietuvių tauta Vilniaus ant visados nustojusi? - Lietuva. 1925 05 25. Nr. 114. P. 1. 
„ Kur mes einame - pirmyn ar atgal? - Lietuva. 1925 03 05. Nr. 51. P. 2. 

„ Latvių nuomonė dėl mūsų politinės orientacijos klausimo. — Lietuva. 1925 06 19. Nr. 134. 


„ Lenkijos ekonominė padėtis. - Lietuva. 1925 06 30. Nr. 142. P. L. 

„ Lenkų politikos naujoji kryptis. - Lietuva. 1925 06 26. Nr. 140. P. 1. 
„ Lietuvos draugai prancūzai. - Lietuva. 1925 08 14. Nr. 180. P. L. 

„ Lietuvos ir Latvijos santykiai. - Lietuva. 1925 11 28. Nr. 269. P, 1. 
„ Lituania non sitit sanguinem. - Lietuva. 1925 08 11. Nr. 177. P, 1. 

„ Mažumų teisių apsaugojimas. - Lietuva. 1925 08 05. Nr. 172. P. 1. 


Medžių plukdymo Nemunu klausimo odisėja. - Lietuva. 1925 07 22. Nr. 161. P. 1. 


„ Mintys Naujųjų Metų nakčiai. - Lietuva. 1925 1231. Nr. 293. P, L. 


Mūsų gadynės danaidos. (Įspūdžiai Kauno telefonų stoty) — Lietuva. 1925 07 10. Nr. 


Mūsų politikos santykiai su Anglija. - Lietuva. 1925 06 10. Nr. 127. P. 1. 

Mūsų politinės partijos ir partingumas. - Lietuva. 1925 06 20. Nr. 135. P. 1. 

Mūsų santykiai su Anglija. - Lietuva. 1925 06 09. Nr. 126. P. 1. 

Mūsų santykiai su Čekoslovakais. - Lietuva. 1925 07 16. Nr. 156. P. I. 

Mūsų santykiai su Klaipėda. - Lietuva. 1925 06 18. Nr. 133. P. 1. 

Mūsų santykiai su Vokietija. - Lietuva. 1925 05 28. Nr. 117. P, 1. 

Mūsų užsienių prekybos klausimu. - Lietuva. 1925 11 25. Nr. 226. P. 1. 

Mūsų užsienių prekyba pernai ir šiemet pirmais devyniais mėnesiais. - Lietuva. 1925 12 


28. Nr. 290. P. I. 


317. 
318. 
48.P.2. 


Nauja prancūzų valdžia ir jos darbų perspektyvos. - Lietuva. 1925 04 25. Nr. 92. P. 2. 
Naujas Vatikano-Lenkijos konkordatas ir jo reikšmė Lietuvai. - Lietuva. 1925 02 28. Nr. 

319. Naujas vokiečių pasiūlymas ir Lenkijos sienų klausimas. - Lietuva. 1925 03 21. Nr. 65. P. 2. 
320. Naujų metų debesiai. - Lietuva. 1925 01 15. Nr. 11. P. 3-4. 

321. „Neuropathologia politica“. - Lietuva. 1925 06 04. Nr. 122. P. 1. 

322. Paryžiaus konferencija. - Lietuva. 1925 01 19. Nr. 14. P. 2. 

323. Parlamentarizmo degradacija. - Lietuva. 1925 06. 23. Nr. 137. P. 1. 

324. Pasaulio nusiginklavimas. - Lietuva. 1925 03 17. Nr. 61. P. 2. 

325. Pavislio sirenos dainelė. - Lietuva. 1925 06 05. Nr. 123. P. 1. 

326. Po gedulo - pasiryžimas! - Lietuva. 1925 10 10. Nr. 227. P. 1. 

327. Ponui Mejerovicui Kaune atsilankius. - Lietuva. 1925 07 03. Nr. 145. P. 1. 

328. Popierinių ir metalinių pinigų klausimas. - Lietuva. 1925 01 27. Nr. 21. P.2. 

329. Prancūzija. - Lietuvos ūkis. 1925. Nr. 1. P. 36-38; 1925. Nr. 4. P. 200-203. 

330. Prancūzija kryžkely. - Lietuva. 1925 11 19. Nr. 261. P. 1. 

331. Prancūzijos kolonialė imperija ir Maroko karas. - Lietuva. 1925 07 09. Nr. 150. P. 1. 

332. Prancūzijos politinė padėtis naujiems metams prasidedant. - Lietuva. 1925 01 13. Nr. 9. 


333. Prancūzijos valdžių kriziai ir jų priežastis. - Lietuva. 1925 04 27. Nr. 93. P. 2. 

334. Rusų „eurazizmas“. — Lietuva. 1925 08 29. Nr. 192 .P. 1; 1925 0831. Nr. 193. P I. 

335. Tranzitas Nemunu ir Lenkija. - Lietuva. 1925 03 02. Nr. 49. P. 2. 

336. Svečiai italai Lietuvoje. - Lietuva. 1925 07 23. Nr. 162. P. I. 

337. Šeštam Tautų Sąjungos visuotiniam susirinkimui beposėdžiaujant. — Lietuva. 1925 09 
18. Nr. 208. P, I. 

338. Uždušinių mintys. - Lietuva. 1925 11 02. Nr. 246. P. 1. 

339. Užsienių reikalų supremacija mūsų politikoje. - Lietuva. 1925 06 08. Nr.125. P. I. 

340. Visų kraštų mažosios tautos vienykitės. (Referatas d-ro J. Purickio, skaitytas Lietuvių- 
Latvių kongrese Kaune) - Lietuva. 1925 07 07. Nr. 148. P. 2-4. 

341. Vokiečių siūlymo likimas. - Lietuva. 1925 04 15. Nr. 83. P. 2. 

342. Vokietija. - Lietuvos ūkis. 1925. Nr. 1. P. 32-36; 1925. Nr. 4. P. 222-224. 

343. Žemės reformos pas mūsų tolimesnius kaimynus. — Lietuvos ūkis. 1925. Nr. 2. P. 64-68. 

344. Ženevos pacifistinė konferencija siekia nuginkluoti mažąsias valstybes. - Lietuva. 
1925 05 13. Nr. 106. P. 2-3. 

345. Žiūrėkime pirmyn, o ne atgal. - Lietuva. 1925 07 25. Nr. 164. P. 1. 


1926 

346. Apžvalga. - Lietuva. 1926 01 23. Nr. 18. P. L. 

347. Arkivyskupo Karevičiaus atsistatydinimas. - Lietuva. 1926 04 29. Nr. 95. P. |. 
348. Biudžeto sąmata šiems metams galutinai Seimo priimta. - Lietuva. 1926 01 04. Nr. 2. P. 1. 
349. Dėl mūsų santykių su Rusija. - Lietuva. 1926 01 22. Nr. 17. P, 1. 

350. Dėl mūsų užsienių prekybos. — Lietuva. 1926 01 20. Nr. 15. P, 1. 

351. Eikime Vilniaus keliu. - Lietuva. 1926 02 04. Nr. 28. P. 1. 

352. Generalinis streikas Anglijoj. - Lietuva. 1926 05 04. Nr. 98. P. 1. 

353. Ginčai anglų parlamente ir Lenkijos klausimas. - Lietuva. 1926 03 26. Nr. 69. P, L. 
354. „Iš pietų šalies Mesijošius"-Želigovskis. - Lietuva. 1926 02 25. Nr. 45. P. 1. 

355. „Į Braziliją."-Lietuva. 1926 03 25. Nr. 68. P. 1. 

356. Kito pasaulio balsas. - Lietuva. 1926 01 15. Nr. 11. P. 1. 

357. Kova dėl muitų Vokietijoj. - Lietuva. 1926 06 30. Nr. 142. P. 1. 

358. Lenkijos perversmas. — Lietuva. 1926 07 17. Nr. 107. P. 1. 

359. Lenkų politikos nauji keliai. Padėtis Vilniuje. - Lietuva. 1926 06 12. Nr. 128. P. I. 

360. Lenkų revoliucija ir jos reikšmė. - Trimitas. 1926. Nr. 20. P. 636-638. 

361. Lietuvių mokytojų persekiojimai okupuotoj Lietuvoj. - Trimitas. 1926. Nr. 42. P. 1316-1317. 

362. Lietuvos-Danijos 1925 m. prekyba ir jos sunkumai. — Lietuvos ūkis. 1926. Nr. 2. P. 64-65. 

363. Lietuvos ir Sovietų Rusijos sutartis. - Trimitas. 1926. Nr. 40. P. 1268. 

364. Mūsų ekonominė politika ir mūsų pramonė. — Lietuva. 1926 02 02. Nr. 26. P. 1. 

365. Mūsų politinių partijų skaičiaus augimas. - Lietuva. 1926 01 07. Nr. 4. P. I. 

366. Mūsų prekyba su užsieniais. - Lietuva. 1926 03 08. Nr. 53. P. 1. 

367. Mūsų prekybos sutarčių klausimu. - Lietuvos ūkis. 1926. Nr. 7. P. 206-207; Nr. 9. P. 272-274. 

368. Mūsų priešrinkiminės agitacijos būdai. - Lietuva. 1926 02 17. Nr. 38. P. |. 

369. Mūsų užsienių prekyba pereitų ir šių metų pradžioje. - Lietuva. 1926 06 28. Nr. 137. P. 3. 

370. Nauja Santarvės klaida Vilniaus klausimu. — Trimitas. 1926. Nr. 43. P. 1340-1341. 

371. Naujai seimo sesijai prasidedant. - Lietuva. 1926 03 05. Nr. 51. P. 1. 

372. Nauji Želigovskio žygiai į Lietuvą. - Trimitas. 1926. Nr. 9. P. 265-266. 

373. Nusiginklavimas. - Lietuva. 1926 02 06. Nr. 30. P, 1. 

374. Partinių kovų tamsios perspektyvos. - Lietuva. 1926 04 17. Nr. 85. P. 1. 

375. Pilsudskis lenkų karalius. - Lietuva. 1926 03 21. Nr. 111. P. I. 

376. Prof. Reiniui atsistatydinus. - Lietuva. 1926 04 26. Nr. 92. P. 1. 

377. Spauda ir visuomenė. - Lietuva. 1926 01 12. Nr. 8. P. 1; 192601 27. Nr. 21. P. I. 

378. Sutarčių metas. - Trimitas. 1926. Nr. 15. P. 476-478. 

379. Sutarčių ratifikacijomis su Vokietija pasikeitus. - Lietuva. 1926 03 08. Nr. 102. P. L. 

380. 16 vasario 1918 ir 1926. - Lietuva. 1926 02 16. Nr. 37. P. L. 

381. Tautos didžiausias reikalas. - Lietuva. 1926 05 11. Nr. 104. P. L. 

382. Tautų Sąjungos krizis. - Lietuva. 1926 03 18. Nr. 62. P. 1. 

383. Triukšmas sukeltas dėl SSSR derybų su Lietuva. - Lietuva. 1926 04 19. Nr. 86. P. L. 

384. Vyriausybės sumanymai mūsų ekonominiams santykiams su užsieniais sutvarkyti ir 
išvystyti. — Lietuva. 1926 03 22. Nr. 65. P. I. 

385. Vokiečių prancūzų draugystė ir lenkai. - Lietuva. 1926 02 20. Nr. 41. P. L. 

386. Vokiečių užsienių prekybos politika ir mūsų ekonominiai santykiai su Vokietija. - Lietuvos 
ūkis. 1926. Nr. 2. P. 42-43; 1926. Nr. 4. P. 112-113. 


1927 

387. Ar Lietuvai gresia lenkų puolimas? — Lietuva. 1927 04 06. Nr. 78. P. 1. 

388. „Atsakymo nėra". - Lietuva. 1927 07 07. Nr. 150. P, 1. 

389. Austrijos problema. — Lietuva. 1927 08 04. Nr. 173. P. I. 

390. Brazilija. - Lietuva. 1927 06 04. Nr. 125. P. 3; 1927 06 09. Nr. 128. P.3; 1927 06 13. Nr. 131. 
P.3-4; 1927 06 14. Nr. 132. P.3—4; 1927 06 15. Nr. 133. P. 3-4. 

391. Dancigo klausimas. - Lietuva. 1927 08 23. Nr. 188. P. 2. 

392. Darbas turto šaltinis. - Mūsų rytojus. 1927 09 29. Nr. 18. P. 5. 

393. Dėl Rygos kongreso. - Trimitas. 1927. Nr. 45. P. 1425-1426. 

394. Eksporto reikalu. - Lietuva. 1927 02 05. Nr. 29. P. I. 

395. Europos emigracija kitados ir šiandien. - Lietuva. 1927 05 07. Nr. 102. P. 2. 

396. Geležinkelių ūkio klausimu. Tarifų reforma. - Lietuva. 1927 05 07. Nr. 112. P. 1. 

397. Indijonų sukilimas. - Lietuva. 1927 08 29. Nr. 193. P. 4. 

398. Ispanijos diktatūros keturių metų sukaktuvės. — Lietuva. 1927 09 01. Nr. 196. P. 2. 

399. Ispanų „Tautos susirinkimas". - Lietuva. 1927 09 22. Nr. 213. P. 3. 

400. Išeivių globa. - Trimitas. 1927. Nr. 34. P. 1082-1084. 

401. Išeivybė ir kova su ja. - Trimitas. 1927. Nr. 33. P. 1049-1051. 

402. Iš kur imamas auksas ir kiek jo pasauly yra? — Mūsų rytojus. 1927 11 24. Nr. 26. P. 5. 

403. Italijos atsakymai į Paryžiaus sutartį. Debesiai Balkanuose tirštėja. - Lietuva. 1927 11 28. 
Nr. 269. P. 2. 

404. Įvykiai kinuose. - Lietuva. 1927 04 22. Nr. 89. P. L. 

405. Kaip lenkų karaliai jau išrišo Vilniaus klausimą ir apie kitus jų didenybių nuotykius. 
(Vietoj feljetono)-- Lietuva. 1927 11 17. Nr. 260. P. 3. 

406. Kaip „šviečia“ lenkai Vilniaus krašto lietuvius. - Trimitas. 1927. Nr. 36. P. 1146-1147. 

407. Kas toji Tautų Sąjunga. - Mūsų rytojus. 1927 09 01. Nr. 14. P. 2. 

408. Kas tos reparacijos? — Mūsų rytojus. 1927 11 24. Nr. 26. P. 2. 

409. Kinija ir dabartiniai įvykiai joje. - Trimitas. 1927. Nr. 10. P. 301-306. 

410. Ko galima laukti iš santykių nutrūkimo tarp Londono ir Maskvos? - Lietuva. 1927 06 02. 
Nr. 123. P. I. 

411. Koks buvo Kaunas 1857 metais? - Lietuva. 1927 10 07. Nr. 226. P. 7. 

412. Kovos dėl konstitucijos keitimų Anglijoj. - Lietuva. 1927 07 06. Nr. 149. P, 1. 

413. Kratykimės nereikalingų užsienio prekių. - Trimitas. 1927. Nr. 12. P. 353-354. 

414. „Laikraštininkų karalius" nori pertvarkyti vidaus Europą. - Lietuva. 1927 09 12. Nr. 204. 
P. 

415. Lenkijos meilinimasis prie Vokietijos. - Lietuva. 1927 06 27. Nr. 142. P, I. 

416. Lenkijos padėtis. - Lietuva. 1927 04 25. Nr. 91. P. 2. 

417. Lenkų planai Ženevoj. - Lietuva. 1927 09 10. Nr. 203. P. 2. 

418. Lenkų vyliai Ženevoje. - Trimitas. 1927. Nr. 36. P. 1137-1138. 

419. Lietuva. Mūsų teisinio gyvenimo žalos. - Lietuva. 1927 09 01. Nr. 196. P. 6. 

420. Lietuva ir Čekoslovakija. - Lietuva. 1927 07 05. Nr. 148. P. 1. 

421. Lietuva ir Italija. - Lietuva. 192705 16. Nr. 109. P. 1. 

422. Lietuvos prekybos sutartys. - Lietuvos ūkis. 1927. Nr. 12. P. 365-368. 

423. Mūsų geležinkelių ūkio klausimu. = Lietuva. 1927 05 18. Nr. 111. P. 1. 

424. Mūsų išeivybė ir jos priežastys. - Trimitas. 1927. Nr. 32. P. 1009-1011. 

425. Nauja lenkų meškerė. — Trimitas. 1927. Nr. 24. P. 753-—755. 

426. Naujas lenkų „apaštalavimo“ metodas Vilnijoj. - Lietuva. 1927 05 31. Nr. 121. P. 1. 

427. Naujosios Vokietijos politikos keliai. - Lietuva. 1927 04 30. Nr. 96. P. 1. 

428. Norvegija po Startingo rinkimų. - Lietuva. 1927 10 25. Nr. 241. P. 2. 

429. Parlamentinės reformos Prancūzijoje. - Lietuva. 1927 07 08. Nr. 151. P, I. 

430. Pasaulio kreditoriai ir skolininkai. - Lietuva. 1927 10 26. Nr. 242. P. 2. 

431. Pilsudskiui gudus likviduojant. - Trimitas. 1927. Nr. 4. P. 97-98. 

432. P. Poincarė. - Lietuva. 1927 07 28. Nr. 168. P. 1. 

433. Po Ženevos ekonominės konferencijos. - Lietuva. 1927 06 07. Nr. 126. P. I. 

434. Politinės kovos Pietų Slavijoj. - Lietuva. 1927 09 19. Nr. 210. P. 2-3. 

435. Pozicija ir opozicija bolševizmo viduj. - Lietuva. 1927 06 30. Nr. 144. P. 1. 

436. Prekybos sutartis su Italija. - Lietuvos ūkis. 1927. Nr. 10. P. 296-297. 

437. Respublikos prezidentas A. Smetona. - Trimitas. 1927. Nr. 3. P. 65-66. 

438. Sąjūdis Sovietų Rusijoj. - Lietuva. 1927 06 17. Nr. 134. P. 1. 

439. Saulė-Mūsų rytojus. 1927 12 08. Nr. 28. P. 5. 

440. Saulės palydovai. - Mūsų rytojus. 1927 12 22. Nr. 30. P. 10. 

441. Separatinės tendencijos Sovietų Rusijoj. - Lietuva. 1927 07 30. Nr. 170. P. L. 

442. Smūgis anglų konservatorių politikai. - Lietuva. 1927 09 09. Nr. 202. P. 3. 

443. Sovietų Rusijos ūkis skaitmenų šviesoje. - Lietuva. 1927 03 12. Nr. 57. P. 1. 

444. Sukilimas Vienoje. - Lietuva. 1927 07 19. Nr. 160. P. 1. 

445. Suvažiavimo reikalu. - Trimitas. 1927. Nr. 27. P. 849-850. 

446. Svarbus Tautų Sąjungos sprendimas. - Mūsų rytojus. 1927 09 29. Nr. 18. P. I. 

447. Šių metų derlius Tarpt. Žem. ūkio instituto Romoje paskutinėmis žiniomis. - Lietuva. 
192708 23. Nr. 168. P, 4. 

448. Šulginas apie Sovietų Rusiją. - Lietuva. 1927 09 07. Nr. 201. P. 2. 

449. Tarpparlamentinė konferencija Paryžiuje. - Lietuva. 1927 08 30. Nr. 194. P. 3, 

450. Tarptautinei ekonominei konferencijai prasidėjus. - Lietuva. 1927 05 05. Nr. 100. P. 1. 

451. Tautų Sąjungos aštuntasai plenumas. - Lietuva. 1927 09 03. Nr. 198. P. I. 

452. T. S. Tarybos eilinis posėdis. - Lietuva. 1927 08 17. Nr. 183. P. 2. 

453. T. S. Tarybos posėdžiui pasibaigus. - Lietuva. 1927 06 21. Nr. 137. P. 1. 

454. Tranzito per Lietuvą klausimas. - Lietuva. 192705 20. Nr. 113. P. I. 

455. Vincas Pietaris. (25 metų mirties sukaktuvėms paminėti) — Pradai ir žygiai. 1927. Nr. 3-4. 
P. 293—297, 

456. Ženevos konferencijai pairus. - Lietuva. 1927 08 06. Nr. 175. P. 1. 

457. Ženevos sprendimas prof. Voldemaro šviesoje. - Trimitas. 1927. Nr. 50. P. 1588-1590. 

458. Ženevos „sunkiajai savaitei" pasibaigus. - Lietuva. 1927 09 16. Nr. 208. P. 2. 


1928 

459. Aigipto problema. (Rytuose vis dar neramu) - Lietuvos aidas. 1928 03 21. Nr. 42. P. 2. 

460. Amerika prezidento rinkimų išvakarėse. - Lietuvos aidas. 1928 06 06. Nr. 101. P. 2. 

461. Amžiną atilsį... (Prie kap. E. Noreikos kapo) - Trimitas. 1928. Nr. 42. P. 1362-1364. 

462. Apie žemės amžius ir jos praeitį. - Mūsų rytojus. 1928 03 01. Nr. 9. P. 7. 

463. Atakos prieš dievaitį Marsą. - Lietuvos aidas. 1928 07 20. Nr. 137. P. 2. 

464. Baisios ukrainiečių skerdynės ir barbariškas lenkų vandalizmas Lvove. - Lietuvos aidas. 
1928 11 05. Nr. 226. P.2. 

465. Baltojo erelio lizde. - Lietuvos aidas. 1928 10 03. Nr. 199. P. 2. 

466. Baltojo erelio valstybėj. -Lietuvos aidas. 1928 09 25. Nr. 192. P. 2. 

467. Byla apie stebuklingąjį žagrių ir plūgų kulkosvaidžiais pavertimą. (St. Gothardo bylos T. 
S-goj sprendimas) — Lietuvos aidas. 1928 03 13. Nr. 31. P. I. 

468. Briukselio derybos. - Krikščionis demokratas. 1928. Nr. 1-2. P. 48-53. 

469. Derybos su lenkais Kaune. - Trimitas. 1928. Nr. 27. P. 873-874. 

470. 10 metų Nepriklausomos Lietuvos. - 1928 m. vasario 16 d. 10 metų Lietuvos Nepriklau- 
somybės sukaktuvėms paminėti. Red. A. Marcinkevičius. K. 1928 . P. 17. 

471. Didelė revoliucija rytuose. - Lietuvos aidas. 1928 07 13. Nr. 131. P. 2. 

472. Didžioji Latvijos nepriklausomybės 10 m. sukaktuvių šventė. - Lietuvos aidas. 1928 11 
19. Nr. 238. P. 2. 

473. Didžiojo karo nuostoliai. - Lietuvos aidas. 1928 11 14. Nr. 234. P. 4. 

474. Ekonominė kontrrevoliucija Rusijoj. - Lietuvos aidas. 1928 05 22. Nr. 89. P 2. 


193 


475. 


A. Gaigalaitė, J. Žeimantienė 


Garsiajai Maskvos bylai pasibaigus. — Lietuvos aidas. 1928 07 11. Nr. 129. P, 2. 


476. Improvizuotas diplomatas ir Vilniaus autonomijos projektas. — Lietuvos aidas. 1928 06 
18. Nr. 110. P. 2. 


477. 
478. 
479. 
480. 


In memoriam... — Lietuvos aidas. 1928 0601. Nr. 97. P. 2. (Kalba pasakyta prie L. Noreikos kapo). 
In memoriam. - Lietuvos aidas. 1928 04 02. Nr. 52. P. 2. 

Italijos parlamentinės reformos. - Lietuvos aidas. 1928 03 30. Nr. 50. P. 2. 

Iš kitų laikraščių. Dėl Vilniaus lietuvių dalyvavimo lenkų Seimo rinkimuose. Kaip atrodo 


lenkams lietuvių tautiškumas. - Mūsų rytojus. 1928 01 12. Nr. 2. P. 2. 


481. 
482. 


P; 2 


483. 
484. 
485, 


Iš kur mašinos ima jėgą. - Mūsų rytojus. 1928 07 06. Nr. 27. P. 4. 
Ką kalba Lenkijos vadai apie santykius su Lietuva. - Lietuvos aidas. 1928 10 29. Nr. 221. 


Ką lenkai kalba apie Vilniaus klausimą. - Lietuvos aidas. 1928 11 06. Nr. 227. P. 2. 
Kaip atrodo Lenkijos smegenys. - Lietuvos aidas. 1928 10 16. Nr. 210. P. 2. 
Kaip bus kariaujama ateity. Ar paseno didžiojo karo ginklai. - Lietuvos aidas. 1928 05 


12. Nr. 83. P.2. 


486. 


Kaip yra branginama tėvų žemė. Ištrauka iš Dr. Purickio paskaitos Kauno šaulių salėje 


sausio 15 d. - Trimitas. 1928. Nr. 3. P 81-83. 


487. 
488. 
489, 
494), 
49]. 
492, 
493, 
494, 
495, 
406. 
497. 
498, 
499, 
500. 
501. 
502. 
503. 
504. 
505. 
506. 
507. 
508. 


Kaip rusai pardavė japonams Portartūrą. - Mūsų rytojus. 1928 01 19. Nr. 3. P. 4. 

Kaip žmogus juodam darbui pakinkė gamtą. - Mūsų rytojus. 1928 06 22. Nr. 25. P. 4. 
Kaip žmogus orą pasikinkė darban. - Mūsų rytojus. 1928 11 30. Nr. 48. P. 4. 
Kantoniečių maršas į Pekiną ir Kinijos problema. - Lietuvos aidas. 1928 05 07. Nr. 78. P. 2. 
Kas ir kaip atrado Ameriką. - Mūsų rytojus. 1928 04 05. Nr. 14. P. 6. 

Kas tai yra maras. - Mūsų rytojus. 1928 01 26. Nr. 4. P. 4. 

Kiek žmonių pasauly? - Mūsų rytojus. 1928 09 15. Nr. 37. P. 4. 

Kinijos įvykiai. - Lietuvos aidas. 1928 06 25. Nr. 116. P. 2. 

Klaipėdos kraštas iki didžiojo karo. - Mūsų rytojus. 1928 01 12. Nr. 2. P. 5. 

Klubų komedija. - Lietuvos aidas. 1928 12 29. Nr. 269. P, 5. 

Knygos bičiuliai. Vokiečių pavyzdys. - Lietuvos aidas 1928 07 17. Nr. 134. P. 4. 

Ko galima laukti? - Trimitas. 1928. Nr. 30. P. 969-971. 

Ko lietuviai bijo. - Lietuvos aidas. 1928 04 10. Nr. 56. P. I. 

Konori? - Trimitas. 1928. Nr. 34. P. 1097-1098. 

Koks bus šiemet derlius? - Trimitas. 1928. Nr. 28. P. 905-907. 

Kosmoso problemos. — Lietuvos aidas. 1928 04 01. Nr. 55. P. 2. 

Kritiška padėtis Kinijoj. - Lietuvos aidas. 1928 05 22. Nr. 89. P. 2-3. 

Kurortų ydos. - Lietuvos aidas. 1928 09 01. Nr. 173. P. 3. 

Lenkija po rinkimų. - Lietuvos aidas. 1928 03. 09. Nr. 32. P. 1. 

Lenkijos audinių pramonės krizės. - Lietuvos aidas. 1928 10 17. Nr. 211. P. 2. 
Lenkijos ūkis ir jo perspektyvos. - Lietuvos aidas. 1928 04 24. Nr. 71. P. 2. 

Lenkijos vidaus padėtis ir santykiai su Ukraina (Halyčina). (Pasikalbėjimas su vienu 


ukraintečiu ) - Lietuvos aidas. 1928 05 30. Nr. 95. P. 2-3. 


509. 
510. 
SIL. 


Lenkų politika okupuotuose kraštuose. - Lietuvos aidas. 1928 11 28. Nr. 246. P. 2. 
Lenkų seimo rinkimai ir Vilniaus krašto lietuviai. - Trimitas. 1928. Nr. 4. P. 121-122. 
Lietuvių darbas dėl nepriklausomybės užsienyje. - 1928 m. vasario 16 d. 10 metų Lietuvos 


nepriklausomybės sukaktuvėms paminėti. Redagavo A. Marcinkevičius. K. 1928. P. 9, 

512. Lietuvos klauzulė. - Lietuvos aidas. 1928 02. 08. Nr. 7. P. 1. 

513. Lietuvos žurnalistų organizacijos reikalu. - Lietuvos aidas. 1928 12 19. Nr. 263. P. 2. 

514. Mejerlingo įvykio paslaptis. - Mūsų rytojus. 1928 12 28. Nr. 52. P. 6. 

515. Ministeris pirmininkas apie Ženevos posėdžius ir bėgamais klausimais. — Trimitas. 1928, 
Nr. 24. P. 777-779. 

516. Mūsų žurnalistų vargai. - Lietuvos aidas. 1928 11 22. Nr. 241. P. 2. 

517. Namų statyba ir butų kainos. - Lietuvos aidas. 1928 09 06. Nr. 177. P. 4, 

518. Naujos prekybos sutartys. — Lietuvos ūkis. 1928. Nr. 10. P. 335-337. 

519. Nepriklausomos Lietuvos pirmas dešimtmetis. - Trimitas. 1928. Nr. 7. P. 215-220. 

520. Nevainikuotą monarchą išrinkus. (H. C. Hoover)— Lietuvos aidas. 1928 11 10. Nr. 231. P. 3. 

521. Nobilės kelionė į šalis, kur vasarą saulė nenusileidžia, o žiemą neteka. - Mūsų rytojus. 
1928 06 29. Nr. 26. P, 5. 

522. Paktas karams pašalinti. - Lietuvos aidas. 1928 04 23. Nr. 67. P. 1. 

523. Panamerikos konferencija vyksta. - Lietuvos aidas. 1928 02 10. Nr. 9. P. I. 

524. Parlamentarizmo krizio pavojus Norvegijoj. - Lietuvos aidas. 1928 0221. Nr. 18. P. |. 

525. Parlamentinio valdžios krizio šalis. - Lietuvos aidas. 1928 03 02. Nr. 26. P. I. 

526. Pasaulio pasidalijimas. - Lietuvos aidas. 1928 02 02. Nr. 2. P, L. 

527. Paskutinis dešimtmetis 1918-1928. - Ireikim Lietuvos keliu... Trumpos paskaitos iš Lie- 
tuvos istorijos. K. 1928. P. 8. 

528. Paskutinis dešimtmetis 1918-1928. - Lietuvos aidas. 1928 02 11. Nr. 10. P, 8. 

529. Pastangos pašalinti karus. - Trimitas. 1928. Nr. 31. P. 1002-1004. 

530. Pavojus nepraėjo. - Trimitas. 1928. Nr. 33. P. 1065-1066. 

531. Pažymėtinos spalių 9 d. Kaune skaitytos paskaitos. Dr. Purickio paskaita šauliams. - 
Trimitas. 1928. Nr. 41. P. 1348-1330. 

532. Pažvelgus praeitin. - Lietuvos aidas. 1928 02 15. Nr. 13. P. 6. 

533. Pilsudskis ir pilsudskininkai. - Lietuvos aidas 1928 11 14. Nr. 234. P. 2. 

534. Pilsudskis kryžkely. Lietuvos aidas. 1928 04 04. Nr. 54. P. 2. 

535. Pilsudskis ruošiasi nešti baltus erelius Kijevan ir Karaliaučiun. - Lietuvos aidas. 1928 
07 12. Nr. 130. P. 2. 

536. Pilsudskio problema rinkimus laimėjus. - Lietuvos aidas. 1928 03 19. Nr. 40. P, I. 

537. Pirmas Lietuvos nepriklausomo gyvenimo dešimtmetis. - Mūsų rytojus. 1928 02 16. Nr. 
7. P. 4-5. 

538. Prekybos sutartis su Vokietija. - Lietuvos ūkis. 1928. Nr. 8. P. 245-246. 

539. Puankaristų laimėjimas? - Lietuvos aidas. 1928 04 25. Nr. 69. P. 2. 

540. Reparacijų klausimas. — Trimitas. 1928. Nr. 45. P. 1449-1450). 


541. Respublikos ar monarchijos. — Lietuvos aidas. 1928 11 06. Nr. 227. P. 4. 
542. Saugumo komisijai susirinkus Ženevoj. - Lietuvos aidas. 1928 02 25. Nr. 21. P. I. 
543. Seniai laukiama reforma. - Lietuvos aidas. 1928 07 26. Nr.142. P. 2-3. 


544. Seniau ir dabar. - Mūsų rytojus. 1928 05 10. Nr. 19. P. 2-3. 

545. Skerdykla ir šaldytuvai Klaipėdoje. - Lietuvos aidas. 1928 11 10. Nr. 231. P. 4. 

546. Sostinės Vilniaus reikšmė lietuvių tautai. - Ir eikim Lietuvos keliu... Trumpos paskaitos 
iš Lietuvos istorijos. K. 1928. P. 9. 

547. Sov. Rusijos žemės ūkis. - Lietuvos aidas. 1928 02 11. Nr. 10. P, I. 

548. Spalių 9 d. Kaune. - Trimitas. 1928. Nr. 41. P. 1323-1324. 

549, 
550. 

Svečiuose pas lenkų valstybės galvą. - Lietuvos aidas. 1928 10 06. Nr. 203. P. 2. 
Šalis, kur parlamento atstovai veda diskusijas su revolveriais rankose ir argumentuoja 


kulkomis. — Lietuvos aidas. 1928 06 23. Nr. 115. P. 2. 


551; 


Tautų Sąjungos Tarybos artėjanti sesija ir lietuvių lenkų derybos. — Trimitas. 1928. Nr. 


49.P. 1577-1579. 


552. Tribūna, iš kurios mokoma ir informuojama lenkų tauta. - Lietuvos aidas. 1928 10 24. Nr. 
217.P.2. 

553. „Unusguigue tantum juris habet guantum potentia valet". - Lietuvos aidas. 1928 1031. 
Nr223.B2 

554. Vakarų Ukrainos (Halyčinos) vargai iki didžiojo karo. - Lietuvos aidas. 1928 04 25. Nr. 
69. P.2. 

555. Vilnius ir Lvovas. - Mūsų Vilnius. 1928. Nr. 1. P. 3-9, 


556. 
557. 
558. 
559. 
560. 
561. 
562. 
563. 
564. 
565. 


1929 


566. 
567. 
568. 
569. 
570. 
571. 
572. 
578. 
574. 
575. 
576. 


Vokiečių prancūzų ginčas dėl Pareinio okupacijos. - Lietuvos aidas. 1928 02 07. Nr. 6. P. 1. 
Vokiečių žemės ūkis ir mūsų perspektyvos. - Lietuvos aidas. 1928 03 08 . Nr. 31. P, I, 
Vokietijos naujoji vyriausybė. - Lietuvos aidas. 1928 07 03. Nr. 122. P. 2. 

Vokietijos užsienių politika. — Lietuvos aidas. 1928 03 03. Nr. 3. P. 1-2. 

Vokietijos žemės ūkio padėjimas ir mūsų eksportas. - Lietuvos aidas 1929 02 20. Nr. 16. P. I. 
P. Zaleskio pareiškimai. — Lietuvos aidas. 1928 02 08. Nr. 7. P. L. 

Zinovjevo laiško paslaptis. - Lietuvos aidas. 1928 03 24. Nr. 45. P. 2. 

Žmonės ruošiasi „tarpplanetinei emigracijai". - Lietuvos aidas. 1928 03 06. Nr. 29. P. 4-5, 
„Žudymosi politika“. — Lietuvos aidas. 1928 04 05. Nr. 55. P. 2. 

Žurnalistų konferencija Rygoje. - Lietuvos aidas. 1928 11 21. Nr. 240. P, 4. 


A. A. Vladas Putvinskis. - Lietuvos aidas. 1929 03 07. Nr. 54. P. 2. 

Administracijos reikšmė ir jos uždaviniai valstybėje. - Policija. 1929. Nr. 9. P. 149-150. 
Amanullaho tragedija. - Lietuvos aidas. 1929 01 23. Nr. 19. P. 3. 

Anglija rinkimų išvakarėse. - Lietuvos aidas. 1929 01 04. Nr. 3. P. 2. 

Anglų kalbos pasaulinė hegemonija. - Lietuvos aidas. 1929 07 03. Nr. 147. P. 6. 

Apie piliečių teises ir pareigas. - Policija. 1929. Nr. 10. P. 169-171. 

Apie prekybą su užsieniais. - Mūsų rytojus. 1929 05 25. Nr. 21. P. 3. 

Apie tautų turtingumą. - Lietuvos aidas. - 1929 (01 28. Nr. 23. P. 3. 

Ar gręsia puolimas mūsų civilizacijai. - Lietuvos aidas. 1929 1001. Nr. 233. P. 4. 

Ar nėra pavojaus, kad atšaltų „Europos krosnis". - Lietuvos aidas. 1929 12 29. Nr. 294. P, 4. 
Asociališkų elementų (nusikaltėlių recidivistų, pamišėlių idiotų, girtuoklių) sterilizacija. 


Lietuvos aidas. 1929 08 24. Nr. 191. P. 3. 


571. 
578. 
579. 
580. 
581. 
582. 
583. 
584. 
585. 


Atostogos nuo šeimyninio gyvenimo. - Lietuvos aidas. 1929 06 22. Nr. 139. P. 3. 
Auklėkim valstybingumą. — Trimitas. 1929. Nr. 45. P. 754. 

Banknotų piratai. - Lietuvos aidas. 1929 03 11. Nr. 57. P. 3-4. 

Bylos. - Trimitas. 1929. Nr. 44. P. 729. 

Bylų psichozas. - Lietuvos aidas. 1929 10 18. Nr. 238. P. 2. 

Budėkim. - Trimitas. 1929. Nr. 6. P. 81-82. 

Chuliganizmas. - Policija. 1929. Nr. 16. P. 289. 

Darbininkų valdžia Anglijoje. - Trimitas. 1929. Nr. 26. P. 434. 

Daugiau dėmesio propagandai užsieniuose. - Trimitas. 1929. Nr. 38. P. 633-634. 

586. 
587. 
588. 
589. 
590. 
591. 
592. 
519-520. 
593, 
594. 
595. 
596. 
597. 
598. 
599, 

Daugiau dėmesio Vilniaus kraštu. - Trimitas.1929. Nr. 48. P. 794—795. 

Degtukų karalius. - Lietuvos aidas. 1929 10 26. Nr. 245. P. 8. 

Devynerių metų kelias. - Trimitas. 1929. Nr. 40. P. 665. 

Dėl „Boriso Godunovo" statymo. - Lietuvos aidas. 1929 11.21. Nr. 267. P. 3. 

Dėl ko žmonės žudosi? — Lietuvos aidas. 1929 07 26. Nr. 167. P. 5. 

Dėl mūsų ūkio būklės. - Trimitas. 1929. Nr. 49. P. 809-810. 

Dėl mūsų ūkio būklės ir kokias priseina daryti iš jos išvadas. - Trimitas. 1929. Nr. 31. P. 


Dėl Vilniaus vadavimo klausimo. - Trimitas. 1929. Nr. 42. P. 697. 

Dėl Vytauto jubiliejaus ruošimo. — Lietuvos aidas. 1929 06 05. Nr. 124. P. 3. 

Didelis reikalas. (Nukentėjusiųjų nuo nederliaus šelpimas) - Trimitas. 1929. Nr. 5. P. 65. 
Druska. - Mūsų rytojus. 1929 11 Ol. Nr. 44. P. 5. 

Eikim į pasaulį. - Mūsų Vilnius. 1929. Nr. 6. P. 232—234. 

Ekonomika. Apie vertybes ir brangenybes. - Lietuvos aidas. 1929 11 15. Nr. 261. P. 7. 
Ekonomika. Kaip nustota 40 miliardų dolerių arba Amerikos birž. katastrofa ir jos pasėkos. 


— Lietuvos aidas. 1929 11 16. Nr. 262. P. 8. 


600. 
601. 
602. 
603. 
604. 
605. 
606. 
607. 
608. 
609. 
610. 
611. 


612. 


613. 


Ekonomika. Sov. Rusijos ūkis pereitais metais. - Lietuvos aidas. 1929 03 02. Nr. 51. P, 5. 
Fordo filosofija. - Lietuvos aidas. 1929 05 17. Nr. 110. P. 3. 

Garbė ir jos įžeidimas. - Policija. 1929. Nr. 19. P. 549350), 

Ginčas dėl euthanasios-Lietuvos aidas. 1929 07 08. Nr. 151. P. 3. 

Gyvas žmogus grabe. - Mūsų rytojus. 1929 08 16. Nr. 33. P. 4. 

Gyventojų tirštumo problemos. - Lietuvos aidas. 1929 10 12. Nr. 233. P. 3. 
Imperializmas ar teisėta ekspansija. - Lietuvos aidas. 1929 06 14. Nr. 132. P. 3. 

Italija ruošiasi rinkimams. — Lietuvos aidas. 1929 01 11. Nr. 9. P. 2. 

Įspūdingas Vilniaus vakaras Rygoje. - Mūsų Vilnius. 1929. Nr. 10. P. 391392, 
Įstatymai ir dorovė. - Policija. 1929. Nr. 20. P. 369-371. 

Italijos savanorių milicija ir policija. - Policija. 1929. Nr. 11. P. 202-204. 

„Jaunoji Lietuva". - Lietuvos aidas. 1929 12 27. Nr. 294. P. 3-4. 

Jūrių nusiginklavimo konferencija skaičių šviesoj. - Lietuvos aidas. 1929 10 16. Nr. 236. P. 3. 
Ką kalbėjo ir nutarė lenkų legionininkų slaptas kongresas Lentvarave. - Lietuvos aidas. 


1929 01 30. Nr. 25. P. 2-3. 


614. 
615. 


Ką rašė rusų gubernatoriai apie Lietuvą. - Trimitas. 1929. Nr. 14. P. 232233. 
Kai kurie policijos lavinimosi žvilgsniai. (Pagal Arthur Woods, buv. New Yorko policijos 


komisarą) - Policija. 1929. Nr. 20. P. 381-383. 


616. 
617. 
618. 


Kaip buvo išrastas spausdintas raštas. - Mūsų rytojus. 1929 05 03. Nr. 18. P. 5. 
Kaip kovoti su piktu. - Trimitas. 1929. Nr. 20. P. 319-320. 
Kaip išsisaugoti vėžio ir kitų pavojingų ligų. - Lietuvos aidas. 1929 1021. Nr. 240. P. 4. 


619. Kaip moksliškai vokiečių veikalai informuoja apie Vilniaus klausimą. (Wėrterbuch 
Voelkerrechts und des Diplomatic herausgegeben von prof. K. Strupp) - Lietuvos aidas. 1929 08 
06. Nr. 176. P. 3. 

620. Kaip senovėje buvo baudžiama. - Mūsų rytojus. 1929 08 09. Nr. 32. P. 4. 

621. Kalėdos ir policija. - Policija. 1929. Nr. 23—24. P. 429-431. 

622. Kapernaumas. - Lietuvos aidas. 1929 12 23. Nr. 293. P. 6. 


623. 


Karo palikimams tvarkyti konferencija. - Trimitas. 1929. Nr. 32. P. 535-—536. 

624, 
625. 
626. 


A. Gaigalaitė, J. Žeimantienė 


Kas gaunama iš akmens anglies. - Mūsų rytojus. 1929 11 01. Nr. 44. P. 5. 
Kas per pinigas mūsų litai. - Mūsų rytojus. 1929 06 07. Nr. 23. P. 3. 
Kas tai yra „kraujo grupės"? (Sekant prof. Laumolier) - Lietuvos aidas. 1929 08 13. Nr. 


182. P.3: 


627. 
628. 
629, 
630. 
631. 
632. 
633. 
634. 
635. 
636. 
637. 
638. 
639. 
640. 
641. 
642. 
643. 
. 159 
644. 
„Nr.232,B: 2. 
645. 
646. 
647. 
648. 
649. 
B3L 
650. 
651. 
297 
652. 
653. 
654. 


Kas tai yra tauta ir kodėl jai reikia tarnauti ir pasiaukoti. - Policija. 1929. Nr. 5. P. 70-73, 
Kas veikiama Latvijos lietuvių. - Lietuvos aidas. 1929 01 12. Nr. 10. P. I. 

Keisti papročiai. - Lietuvos aidas. 1929 09 23. Nr. 216. P. 3-4. 

Kiek knygos ir raštai gadina jaunimą. - Lietuvos aidas. 1929 07 01. Nr.145. P. 3. 

Kiek kur skaitoma laikraščių. - Lietuvos aidas. 1929 09 12. Nr. 206. P. 5. 

Kinijos kivirčai su SSSR. - Trimitas. 1929. Nr. 29. P. 487-488. 

Kinija. - Mūsų rytojus. 1929 07 26. Nr. 30. P. 5. 

Kinijos naminis karas. - Diena. 1929 04 07. Nr.1. P. 1. 

Klaipėdos atvadavimo sukaktuves minint. — Trimitas. 1929, Nr. 3. P. 33. 

Kodėl mes tiek ilgai neturėjom savo rašto? — Trimitas. 1929. Nr. 18. P. 288-289. 

Kokia buvo Lietuvos-Lenkijos unijos pradžia. - Mūsų rytojus. 1929 07 12. Nr. 28. P. 5. 
Koperacijos šventė. - Trimitaš. 1929. Nr. 28. P. 471. 

Kosmoso ribos. — Lietuvos aidas. 1929 07 01. Nr. 145. P. 4. 

Kova eina... — Trimitas. 1929. Nr. 9. P. 129-130. 

Kovon su tamsybėmis. - Trimitas. 1929. Nr. 50. P. 825-826. 

Kriminališkumas ir policija. - Policija. 1929. Nr. 15. P. 269-271. 

Kurios Europos šalys yra civilizuotos anglo akimis žiūrint. - Lietuvos aidas. 1929 07 17. 
„P.4. 

Laiko suskirstymo ir kalendoriaus reformos Sovietų Rusijoj. - Lietuvos aidas. 1929 10 


Lenkų planai. - Mūsų Vilnius. 1929. Nr. 1. P. 68-71. 

Literatūra teisme ir kas iš to... - Lietuvos aidas. 1929 11 06. Nr. 253. P. 7. 

Mažumų klausimu. - Policija. 1929. Nr. 10. P. 173-175. 

Metrikacijos klausimu. - Policija. 1929. Nr. 9. P. 151-152. 

Mintys apie Kauną. (Kelios pastabos dėl jo tvarkymo) - Lietuvos aidas. 1929 (1 25. Nr. 


Mirė Vladas Putvinskis. - Trimitas. 1929. Nr. 10. P. 146. 

„Misteriškos apeigos" ir brangus dvasiškas patarnavimas. — Lietuvos aidas. 1929 1231. 
„PJ. 

Mūsų vyriausybės nota T. Sąjungai dėl lenkų veikimo. — Trimitas. 1929, Nr. 30. P. 503-504. 
Naujausi tyrimai apie vitaminus. — Lietuvos aidas. 1929 08 05. Nr. 173. P, 5. 

Pajėgos, kurioms gal būt reiks spręsti tolimųjų rytų konfliktas. - Lietuvos aidas. 1929 09 


24. Nr. 217..P.2. 


655. 
656. 
657. 
658. 
659. 
660. 


Periodinė ir neperiodinė spauda. - Lietuvos aidas. 1929 12331. Nr. 297. P, 6. 
Pilsudskizmo sutemos. — Trimitas. 1929. Nr. 34. P. 567-568. 

Ploto problema. - Lietuvos aidas. 1929 06 24. Nr. 140. P. 4. 

Policija kaip valstybės tvarkos vykdytoja ir saugotoja. - Policija. 1929. Nr. 13. P. 239-231. 
Policija, kariuomenė, šauliai. - Policija. 1929. Nr. 12. P. 209-211. 

Policija kovoje su nusikaltimais. — Policija. 1929. Nr. 11. P. 189-191. 


661. Popiežiaus taika su italų valdžia. - Trimitas. 1929. Nr. 8. P. 113. 

662. Prie naujai supilto kapo. - Trimitas. 1929. Nr. 11. P. 162. 

663. Privatus ūkis ir valstybė. - Mūsų rytojus. 1929 07 05. Nr. 27. P. 3. 

664. Radiumas-brangiausias metalas. - Mūsų rytojus. 1929 03 22. Nr. 12. P. 5. 
665. Rentgeno spinduliai. - Mūsų rytojus. 1929 10 18. Nr. 42. P. 6. 

666. Reparacijos ir tarptautinis kreditas. - Mūsų rytojus. 1929 06 22. Nr. 25. P. 4. 
667. Rinkimai į fašistinį italų parlamentą. - Lietuvos aidas. 1929 04 10. Nr. 80. P, 4. 
668. Rusų japonų karas. - Naujas žodis. 1929. Nr. 5. P. 8-9. 

669. Senovės medžiotojai, žvejai ir piemenys. - Mūsų rytojus. 1929 07 12. Nr. 28. P. 3. 
670. Skaitymas tikriausia švietimo priemonė. - Mūsų rytojus. 1929 12 20. Nr. 51. P. 6. 
671. Skaudi pamoka. - Trimitas. 1929. Nr. 46. P. 761-762. 

672. Sovietų Rusijos pasiūlymas. — Trimitas. 1929. Nr. 2. P. 17. 

673. Spaudos mėnuo. - Trimitas. 1929. Nr. 23. P. 367-368. 

674. Šis tas apie bausmes. — Policija. 1929. Nr. 14. P. 249-251. 

675. Šis tas apie muitus. — Mūsų rytojus. 1929 05 10. Nr. 19. P. 3. 

676. Šis tas apie pinigus. - Mūsų rytojus. 1929 05 31. Nr. 22. P. 3. 

677. Šis tas apie veikiančius įstatymus. — Policija. 1929. Nr. 17. P. 312-313. 

678. Tautos šventė. - Trimitas. 1929. Nr. 33. P. 551-552. 

679. Teisėtumas ir teisingumas. — Policija. 1929. Nr. 8. P. 129-130. 

680. Valstybė ir jos ūkis. - Mūsų rytojus. 1929 06 29. Nr. 26. P. 3. 

681. Valstybė, jos uždaviniai ir policijos vaidmuo valstybėje. - Policija. 1929. Nr. 7. P. 109110. 
682. Valstybės nemokančios savo skolų. - Lietuvos aidas. 1929 09 16. Nr. 210. P. 3. 
683. Valstybinė tarnyba. - Policija. 1929. Nr. 21. P. 389-390. 

684. Velykos. — Policija. 1929. Nr. 6. P. 89-90). 

685. Vokiečių žemės ūkio krizis. - Lietuvos aidas. 1929 01 18. Nr. 15. P. 3. 

686. Žemės vidurio problemos. - Lietuvos aidas. 1929 07 08. Nr. 151. P. 6. 


1930 

687. Apie mūsų užsienio prekybą. - Mūsų rytojus. 1930 09 26. Nr. 39. P. 3. 

688. Antanas Smetona. Vienybės gairėmis. Kaunas. 1930. 184 psl.- Rec. Lietuvos aidas. 
193008 14. Nr. 184. P. 2-3. 

689. Ar galima Vilnių derybomis grąžinti? - Mūsų Vilnius. 1930. Nr. 23. P. 472473. 

690. Ar nereikėtų reformuoti mūsų veikimas? — Mūsų Vilnius. 1930. Nr. 24. P. 491492. 

691. Arreikalingi Lietuvoj monopoliai (Dienos anketa). - Diena. 1930 03 09. Nr. 9. P. I. 

692. Auklėkim pasitikėjimą savim. — Trimitas. 1930. Nr. 28. P. 573—574. 

693. Aukso tr sidabro atpigimas. - Mūsų rytojus. 1930 09 19. Nr. 38. P.5 

694. Dar Klaipėdos reikalu. - Trimitas. 1930. Nr. 47. P. 961-962. 

695. Daugiau susirūpinkim Klaipėda. - Trimitas. 1930. Nr. 42. P. 861-862. 

696. Derybos su latviais. - Trimitas. 1930. Nr. 34. P. 701. 

697. Dėl derybų su latviais. - Tautos ūkis. 1930. Nr. 9. P. 24|-244. 

698. Dėl d-ro Zarcino sumanymo. — Mūsų Vilnius. 1930. Nr. 8. P. 159—160. 

699. Dėlp. Herbačiausko aukščiau pareikštų minčių. - Mūsų Vilnius. 1930. Nr. 13. P. 168171. 

700. Didžiosios sukaktuvės. - Mūsų rytojus. 1930 02 14. Nr. 7. P. 5. 

701. Emigracijos žala. - Trimitas. 1930. Nr. 11. P. 205. 

702. Gana gyventi iliuzijomis. - Mūsų Vilnius. - 1930. Nr. 21. P. 423—426. 

703. Graikijos išsivadavimo sukaktuvės. - Mūsų Vilnius. 1930. Nr. 8. P. 164166. 

705. 
706. 

Indų kova už nepriklausomybę. — Trimitas. 1930. Nr. 16. P. 308-309. 
Ir vėl smūgis. - Mūsų Vilnius. 1930. Nr. 14. P. 182. 
Iš kur imti žinių apie Vytautą? (Svarbesnių šaltinių bei literatūros trumpa apžvalga) — 


Lietuvos aidas. 193003 21. Nr. 66. P. 2-4. 


707. 
708. 
709. 
710. 
All 


Ką sako pepesininkų vadas Vilniaus klausimu. - Mūsų Vilnius. 1930. Nr. 16. P. 239, 
Kada mūsų bočiams priešų netrūko. - Mūsų rytojus. 1930 06 20. Nr. 25. P. 3. 

Kaip žudomi ukrainiečiai. - Trimitas. 1930. Nr. 44. P. 902-903. 

Klaipėdos miesto savivaldybės ūkis. - Lietuvos aidas. 1930 03 21. Nr. 66. P, 3. 

Kas darosi lenkų okupuotoj Ukrainoj. (Pasikalbėjimas su ukrainiečių veikėju) - 


Mūsų Vilnius. 1930. Nr. 18. P. 368—369. 


712. 
713. 
714. 
B.3. 
115. 
716. 


Kas tai yra tauta. - Mūsų rytojus. 1930 07 04. Nr. 27. P. 3. 
Ko mums labiausia trūksta? - Mūsų Vilnius. 1930. Nr. 9. P. 185-186. 
Kredito brangumo priežastys ir kaip su jomis kovoti. - Mūsų rytojus. 1930 05 30. Nr. 22. 


Kritiškos pastabos dėl mūsų parodų. - Tautos ūkis. 1930. Nr. 6. P.170-171. 
Kritiškos pastabos dėl Žalgirio bei Tannenbergo mūšio. - Lietuvos aidas. 1930 07 15. 


Nr. 158. P. 2-3; 193007 16. Nr. 159. P. 2-3; 193007 19. Nr. 162. P. 2-3; 1930 07 23. Nr. 165. P. 2-4; 1930 
07 26. Nr. 168. P. 2-3. 


717. Lenkų Rusų santykiai paskutinių įvykių šviesoj. - Trimitas. 1930. Nr. 18. P. 350. 

718. Lenkų sumanyta agrarinė konferencija. — Lietuvos aidas. 1930 07 30. Nr. 171. P. 3. 

719. Lietuva, Pabaltės Sąjunga, Strandmano vizitas ir reparacijos. - Diena. 1930 01 26. Nr. 3. 
B. 7. 

720. Lietuvių lenkų byla Tautų Sąjungos taryboj. - Mūsų Vilnius. 1930. Nr. 19-20. P. 404-406. 

721. Lietuvos laisvė ir Vilnius. - Mūsų Vilnius. 1930. Nr. 3. P. 58-59. 

722. Lietuvos policija 1918-1928. Redagavo Ig. Tomašauskas. VRM Piliečių Apsaugos D-to 
leidinys. 1930. Kaunas. — Rec. Lietuvos aidas. 1930 10 14. Nr. 234. P. 3. 

723. Mitraukos pamoka. - Mūsų Vilnius. 1930. Nr. 11. P. 221-222. 

724. Mūsų eksporto problemos. - Tautos ūkis. 1930. Nr. 11. P. 305-307. 

725. Mūsų prekybos santykiai su rusais. - Tautos ūkis. 1930. Nr. 9. P. 250-251. 

726. Nedarbo problema. - Lietuvos aidas. 1930 08 30. Nr. 197. P. 2. 

727. Nelinksmos žinios iš Vilniaus. - Mūsų Vilnius. 1930. Nr. 15. P. 203-204. 

728. „Pacifikacija“. - Mūsų Vilnius. 1930. Nr. 22. P. 447-449, 

729. Pacifizmas ir nusiginklavimas. — Trimitas. 1930. Nr. 4. P. 66. 

730. Palyginamieji spaudos skaičiai pas mus ir kitur. - Lietuvos aidas. 1930 11 27. Nr. 271. P, 5. 

731. Pan-europa arba Europos Jungtinės Valstybės. — Vairas. 1930. Nr. 2. P. 456-460. 

732. Pasaulinio ūkio sunkenybės. - Mūsų rytojus. 1930 09 19. Nr. 38. P. 3. 

733. Pasaulinis ūkis ir užsienių kronika. Konferencija muitų paliauboms. — Tautos ūkis. 1930. 
Nr. 1. P. 23-24. 

734. Pasienio policija ir Klaipėdos krašto statutas. - Policija. 1930. Nr. 10. P. 181-182. 

735. Pastaba dėl Baltijos jūrių valstybių žurnalistų konferencijos. - Lietuvos aidas. 1930 06 
10. Nr. 129. P, 4. 

736. Pastabos apie mūsų laikų literatūrą. - Lietuvos aidas. 1930 02 08. Nr. 32. P. 3. 

737. Pastabos dėl latvių žurnalistų atsilankymo. — Lietuvos aidas. 1930 06 27. Nr. 143. P. 2. 

738. Pastabos dėl pasaulinės ūkio depresijos. - Tautos ūkis. 1930. Nr. 7-8. P. 220--221. 

739. 
740. 
7A1. 
742. 
743. 
744. 
TA5. 
746. 
747. 
748. 
749. 
750. 
751. 
752. 
253. 
754. 
155. 
756. 
757. 
758. 
759, 
760. 
761. 
762. 
763. 
764. 
765. 
766. 
767. 
768. 
769. 
770. 
711. 
272, 
773. 
774, 
775. 
716. 
1]: 
778. 
719. 
780. 
781. 
782. 

Pilsudskis pradėjo veikti. - Trimitas. 1930. Nr. 36. P. 741. 

Pinigų, pinigų ir dar pinigų! - Mūsų Vilnius. 1930. Nr. 5. P. 103—104. 

Polemika Vilniaus klausimu. - Mūsų Vilnius. 1930. Nr. 17. P. 346-347. 

Pono Strandmano toastas. - Mūsų Vilnius. 1930. Nr. 4. P. 79-80. 

Pora minčių dėl Vilniaus vadavimo. - Mūsų Vilnius. 1930. Nr. 1. P. 7-8. 
Povandeninis laivas Lietuvai gelbėti. - Diena. 1930 03 23. P, 1. 

Pradedant švęsti Vytauto jubiliejų. - Mūsų Vilnius. 1930. Nr. 4. P. 78. 

Pramonės propagandos mėnesiui pasibaigus. - Tautos ūkis. 1930. Nr. 5. P. 155-156. 
Pramonės reikšmė tautos gyvenime. - Mūsų rytojus. 1930 04 18. Nr. 16. P. 4. 
Prekybos sutartis su latviais. - Mūsų rytojus. 1930 12 12. Nr. 50. P. 3. 

Prekybos sutartis su Latvija. - Tautos ūkis. 1930. Nr. 12. P. 338-—339. 

Prekybos vaidmuo tautų gyvenime. - Mūsų rytojus. 1930 12 19. Nr. 51. P. 3, 
Savosios pramonės reikalu. - Tautos ūkis. 1930. Nr. 2. P. 47-50. 

Steigiamojo Seimo 10 metų sukaktuvės. — Trimitas. 1930. Nr. 20. P. 390. 
Susirūpinkime savos pramonės kėlimu. — Trimitas. 1930. Nr. 17. P. 329. 
Svarbiausioji mūsų ūkio problema.-Tautos ūkis. 1930. Nr. 4. P. 106-108. 

Sviesto rinka. - Tautos ūkis. 1930. Nr. 2. P. 47. 

Šis tas apie mūsų darbus ir taktiką. - Mūsų Vilnius. 1930. Nr. 6. P. 119. 

Tarptautinė kova su nusikaltimais. - Policija. 1930. Nr. 15. P. 281-282. 

Tauta ir jai tarnavimas. - Mūsų rytojus. 1930 09 05. Nr. 36. P. 3. 

Timeo danaos. - Mūsų Vilnius. 1930. Nr. 12. P. 245-246. 

Trijų šimtų milijonų vadas. - Mūsų rytojus. 1930 04 25. Nr. 17. P. 5. 

Ūkininkas pigiai parduoda, o mieste viskas brangsta. - Trimitas. 1930. Nr. 2. P. 26. 
Ukrainiečiai, lietuviai ir gudai pagaliau įkūrė sąjungą. - Mūsų Vilnius. 1930. Nr. 1. P. 15-16. 
Valdžia ir piliečiai. - Mūsų rytojus. 1930 06 06. Nr. 23. P. 3. 

Valstybės formos problemos Vytauto laikais. - Lietuvos aidas. 1930 04 22. Nr. 90. P. 8. 
Valstybės monopolių klausimu. — Tautos ūkis. 1930. Nr. 3. P. 78-80. 

Valstybės sienos ir pasienio policija. - Policija. 1930. Nr. 6. P. 101-102. 

Varšuvos „draugų“ balsas. - Lietuvos aidas. 1930 08 06. Nr. 177. P. 2. 

Vasario 16 diena. - Policija. 1930. Nr. 4. P. 61-62. 

Velykų proga. - Policija. 1930. Nr. 8. P. 141-142. 

Vilniaus frontas pas mus nelūžta. - Mūsų Vilnius. 1930. Nr. 15. P. 204-206. 
Vilniaus pagrobimo dešimtmetis. — Policija. 1930. Nr. 19. P. 363-364. 

Vilnių privalom vaduoti visokeriopais būdais. - Mūsų Vilnius. 1930. Nr. 10. P. 194195. 
Vytautas Didysis. - Mūsų rytojus. 1930 02 07. Nr. 6. P. 5. 

Vytauto jubiliejus ir Vilnius. - Mūsų Vilnius. 1930. Nr. 2. P. 36. 

Vytauto Didžiojo jubiliejus jau baigiamas. - Policija. 1930. Nr. 21. P. 401-402. 
Vytauto Didžiojo metai. - Policija. 1930. Nr. 3. P. 41-43. 

Vytauto Didžiojo kelionė po Lietuvą. - Trimitas. 1930. P. 621-622. 

Vytauto politikos bruožai. — Vairas. 1930. Nr. 11. P. 108-118. 

Vokietijos nacionalsocializmas. - Lietuvos aidas. 1930 10 22. Nr. 241. P. 4. 

Žemės ūkis ir pramonė. - Mūsų rytojus. 1930 04 28. Nr. 9. P. 3. 

Ženevos konferencija ir muitų klausimas. - Mūsų rytojus. 1930 02 28. Nr. 9. P. 3. 
Žiupsnelis žinių apie Vytauto motiną. - Lietuvos aidas. 1930 04 10. Nr. 83. P. 4. 

783. Žmogus griebiasi ne už skaudėtinos, bet už skaudamos vietos. - Mūsų Vilnius. 1930, 
Nr. 14. P. 182-184. 


1931 

784. Aleksotiečio balsas. - Lietuvos aidas. 1931 05 30. Nr. 119. P. 5. 

785. Amerikos lietuvių ekonominių informacijų biuras. - Lietuvos aidas. 1931 06 28. Nr. 117. P.S. 

786. Anglijos politika - visiems pavyzdys. — Trimitas. 1931. Nr. 36. P. 702703. 

787. Apie mašinas ir jų reikšmę. - Mūsų rytojus. 1931 08 07. Nr. 32. P. 5. 

788. Apie mūsų pinigą auksą. - Mūsų rytojus. 1931 03 13. Nr. 10. P. 6. 

789. Ar ilgai auksas sėdės ant sosto. - Lietuvos aidas. 1931 02 21. Nr. 42. P. 6. 

790. Ar jau laikas mesti ginklus? (Pastabos dėl skaitytojų nuomonių). — Mūsų Vilnius. 1931, 
Nr. 12. P. 272-273. 

79l. Astronautika skaičių ir paskutinių mokslo tyrimų srityje. - Lietuvos aidas. 1931 08 29, 
Nr. 194. P 6. 

792. Atmintinos sukaktuvės. — Trimitas. 1931. Nr. 8. P. 141-142. 

793. Atnaujinta svarbi sutartis su SSSR. - Trimitas. 1931. Nr. 20. P. 382-383. 

794. Atsiminimų žiupsnelis sąryšy su d-ro Davido mirtim. — Lietuvos aidas. 1931 01 03. Nr. 3. 
B6, 

795. Byla dėl susisiekimo su Lenkija Hagos teisme. - Mūsų Vilnius. 1931. Nr. 3. P. 49-50. 

796. Bolševizmas — nauja tikyba. - Lietuvos aidas. 1931 08 18. Nr. 184. P. 4. 

797. Europos konferencija ir Europos ūkis. - Tautos ūkis. 1931. Nr. 1. P. 5 -7. 

798. Danatbankas ir Lietuva. Įdomių atsiminimų žiupsnelis. - Lietuvos aidas. 1931 07 18. 
Nr. 159, P. 3, 

799. Derybos, derybos... - Mūsų Vilnius. 1931. Nr. I. P. 3-4. 

800. Dėl derybų Ženevoj administracijos linijos reikalu. - Mūsų Vilnius. 1931, Nr. 14. P. 316. 

801. Dėl kalbų apie karo pavojų. - Trimitas. 1931. Nr. 13. P. 241-242. 

802. Dėl Pirmosios Lietuvos Ekonominės Konferencijos. - Tautos ūkis. 1931. Nr. 10. P. 265-267. 

803. Dėl švenčių priedų sulaikymo. - Trimitas. 1931. Nr. 50. P. 981-982. 

804. Dėl vilniečių lietuvių suskilimo. - Mūsų Vilnius. 1931. Nr. 7. P. 147-148. 

805. Dėl žmonių maisto reformos. - Lietuvos aidas. 1931 12 05. Nr. 278. P. 6. 

806. Ekonomika. Kviečių konferencijos išdava. - Lietuvos aidas. 1931 06 02. Nr. 121. P. 7. 

807. Ekonomika. Vėl keliama pinigų ir vertybių saiko problema. — Lietuvos aidas. 1931 12 19. 
Nr. 289. P. 6. 

808. Ekonominė kronika. Javų rinkos perspektyvos. — Lietuvos aidas. 1931 02 25. Nr. 45. P. 7. 

809. Gana jums gerti brolių kraują! - Mūsų Vilnius. 1931. Nr. 16. P. 383-384. 

810. Gandh:-320 milijonų vadas. - Mūsų rytojus. 1931 10 09. Nr. 40. P. 5. 

SI. Garbingo žygio sukaktuvės. - Trimitas. 1931. Nr. 3. P. 41-42. 

S12. Gudai. - Mūsų Vilnius. 1931. Nr. 19. P. 433-435. 

SI3. Išatsiminimų apie Ercbergerį. - Lietuvos aidas. 1931 09 07. Nr. 201. P. 4; 1931 09 10. Nr. 
203. P. 7. 

SI4. Išgyvendinkime nemandagumą. (Kas yra Keep smiling?) - Lietuvos aidas. 1931 07 13. 
Nr. 154. P. 3. 

SI5. Iš lietuvių lenkų santykių prieš Jogailos uniją. - Mūsų Vilnius. 1931. Nr. 2. P. 24-26. 

S16. Kaip išsivadavo Italija. - Mūsų Vilnius. 1931. Nr. 16. P. 363366. 

817. Kaip išspręsta mūsų bylos Ženevoj. - Trimitas. 1931. Nr. 5. P. 81-82. 

„ Kaip lenkai mano nutautinti ukrainiečius bažnyčios pagalba. - Mūsų Vilnius. 1931. Nr. 


9.P.198-199. 


819. 
820. 
821. 
822. 
823. 
824. 
825. 
826. 
827. 
828. 
829, 
830. 


7.B.3. 


831. 
832. 
833. 
834. 
835. 
836. 
837. 
838. 
839, 
840. 
841. 


Vilnius 


842. 
843, 
844. 
845. 
846. 
847. 
848. 
$49, 
11. Nr. 2 
850. 
S5L. 
852, 
M53. 
854, 
855. 
856. 
857. 


Kalėdų mintys. — Trimitas. 1931. Nr. 52. P. 1023-1025. 

Kariuomenės šventė. — Trimitas.1931. Nr. 47. P. 921-923, 

Kas darosi Kinijoj? — Lietuvos aidas. 1931 10 15. Nr. 233. P. 5. 

Kas jungia Britų imperiją. - Lietuvos aidas. 1931 12 19. Nr. 289. P, 5. 

Kas per plentas! - Lietuvos aidas. 1931 08 29. Nr. 194. P. 5. 

Kauno soboro, arba įgulos bažnyčios. - Lietuvos aidas. 1931 08 10. Nr. 178. P, 4. 
Keista knyga. - Trimitas. 1931. Nr. 33. P. 641-642. 

Keturių parašų liūdnos sukaktuvės. - Mūsų Vilnius. 1931. Nr. 8. P. 180. 

Kokios naudos gali turėti žmogus iš oro. - Mūsų rytojus 1931 01 30. Nr. 4. P. 5. 
Klaipėdos sukaktuvių proga. - Trimitas. 1931. Nr. 3. P. 41-42. 

Ko policininkui labiausiai reikia. - Policija. 1931. Nr. 6. P. 107108. 

Kodėl atpigo javai ir ar galima tikėtis jų kainų pakilimo. - Mūsų rytojus. 1931 02 20. Nr. 


Kodėl Ispanijoj sugriuvo monarchija. - Trimitas. - 1931. Nr. 19. P. 362-363. 

Kova! Kova! - Mūsų Vilnius. 1931. Nr. 36. P. 843-844. 

Kova ir kova. - Trimitas. 1931. Nr. 31. P. 601-602. 

Kovų momento klausimu. - Trimitas. 1931. Nr. 6. P. 101-102. 

Kviečių konferencija Londone baigėsi niekais. - Mūsų rytojus. 1931 05 29. Nr. 21. P. 3. 
Lenkija ir Pabaltijys. - Trimitas. 1931. Nr. 42. P. 821-822. 

Lenkų atsakymas į mūsų siūlymus. —- Mūsų Vilnius. 1931. Nr. 11. P. 241-243. 

Lietuva Ženevoj. - Mūsų Vilnius. 1931. Nr. 2. P. 1-2. 

Lietuvių Lenkų byla Haagos teisme. - Trimitas. 1931. Nr. 37. P. 721723. 

Lietuvių lenkų byla Hagos teisme. - Mūsų Vilnius. 1931. Nr. 25. P. 577-579. 

Lietuvių procentas dabartinėj okupuotoj Lietuvoj pereito šimtmečio vidury. - Mūsų 
.1931. Nr. 6. P. 128-129. 

Lietuvių tolimi vargo broliai. - Mūsų Vilnius.1931. Nr. 13. P. 293- 294, 

Lietuvos ūkis ir pasaulinio ūkio krizė. -Tautos ūkis. 1931. Nr. 12. P. 353355. 

Liūdnas dešimtmetis. - Trimitas. 1931. Nr. 40. P. 781782. 

Maisto problema. - Lietuvos aidas. 1931 07 08. Nr. 150. P. 4. 

Mintys Velykų proga. - Trimitas. 1931. Nr. 14. P. 262-264. 

Moderninis apsiginklavimas. — Lietuvos aidas. 1931 0731. Nr. 170. P. 5. 

Mokslo naujienos. Nauja teorija apie saulę. - Lietuvos aidas. 1931 10 12. Nr. 230. P, 4. 
Mokslo naujienos. Kosminiai spinduliai ir gyvių evoliucija. - Lietuvos aidas. 1931 11 
257. P. 5. 

Mokslo naujienos. Oro paslaptys. - Lietuvos aidas. 1931 06 22. Nr. 137. P. 2. 

Mokslo naujienos. Sprogusi žvaigždė. - Lietuvos aidas. 1931 09 11. Nr. 204. P. 7. 
Motinoms ir moterims. — Trimitas. 1931. Nr. 18. P. 341-342. 

Mūsų byla Ženevoj. - Trimitas. 1931. Nr. 4. P. 61-62. 

Mūsų draugai ukraintečiai. - Mūsų Vilnius. 1931. Nr. 12. P. 275. 

Mūsų užsienio prekybos raida. Eksportas. - Tautos ūkis. 1931. Nr. 8. P. 73-75. 

Mūsų užsienių prekybos raida. Pastabos dėl importo. — Tautos ūkis. 1931. Nr. 4. P. 100-103. 
Naivumo ar nežinojimo kūrinys. - Mūsų Vilnius. 1931. Nr. 23. P. 549-551. 

858. 
859, 
860. 
861. 
862. 
863. 
864. 
865. 
866. 
867. 
868. 
119-122. 
869. 

Naujausia lenkų teorija apie lietuvių lenkų ginčą. - Mūsų Vilnius. 1931. Nr. 6. P. 122123, 
Naujausi mokslo tyrimų rezultatai apie Marsą. - Lietuvos aidas. 1931 07 30. Nr. 169. P. 2, 
Naujausi tyrinėjimai apie Marsą ir Mėnulį. - Mūsų rytojus. 1931 07 08. Nr. 31. P. 5. 
Naujo ledynų periodo artėjimas. - Lietuvos aidas. 1931 04 11. Nr. 80. P. 2. 

Naujų ekonomikos politikos linkmių priežastys. - Lietuvos aidas. 1931 1005. Nr. 224. P, 5, 
Negalima!-Mūsų Vilnius. 1931. Nr. 9. P. 194—195, 

Neniekinkim patys savęs. - Mūsų Vilnius. 1931. Nr. 17. P. 386-387. 

Palaidos mintys apie A. Smetoną kaipo publicistą. - Vairas. 1931. Nr.10. P. 206-211. 
Pasaulinė ūkio krizė ir Lietuva. - Tautos ūkis. 1931. Nr. 8. P. 201-203. 

Pastabos apie A. Smetoną kaipo politiką. - Lietuvos aidas. 1931 11 28. Nr. 272. P. 7. 
Pastabos apie svarbesniuosius tarptautinės politikos įvykius. - Vairas. 1931. Nr. 9. P. 


Pastabos apie svarbesniuosius pasaulio politikos įvykius. — Vairas. 1931. Nr. 10. P. 266- 


268; 1931. Nr. 11. P.411-412; 1931. Nr. 12. P. 532-533. 

870. 
871. 
872. 
873. 
874. 
875. 
876. 
877. 
878. 
879. 
880. 
881. 
882. 
883. 
884. 
885. 
886. 
887. 
888. 
889. 
890). 
891. 
892. 
893. 
894, 


Pastabos apie ūkio krizę ir sumanymai jai pašalinti. - Tautos ūkis. 1931. Nr. 6-7. P. 170-172. 
Pastabos dėl latvių žurnalistų apsilankymo. - Lietuvos aidas. 1931 06 27. Nr. 143. P. 2. 
Pastabos dėl mūsų užsienių prekybos. - Lietuvos aidas. 1931 04 07. Nr. 76. P. 5. 
Pastabos dėl Tarptautinio Haagos Tribunolo sprendimo. — Vairas. 1931 . Nr. 11. P. 393396. 
Pastabos dėl Vokietijos agrarinių muitų politikos. - Tautos ūkis. 1931. Nr. 5. P. 139—142. 
Pastabos dėl VVS skyrių veikimo. - Mūsų Vilnius. 1931. Nr. 34. P. 793—794. 

Pažinkim mūsų draugus. - Mūsų Vilnius. 1931. Nr. 13. P. 289-29]. 

Pažiūrėjus į Ženevą. - Mūsų Vilnius. 1931. Nr. 26. P. 604-605. 

Po Ženevos. - Trimitas. 1931. Nr. 22. P. 422-423. 

Politinės pastabos. — Vairas. 1931. Nr. 4. P. 515-5 17. 

Poniškumo liga. - Lietuvos aidas. 1931 08 13. Nr. 181. P. 2. 

Popiežiaus ir italų valdžios kivirčas. - Trimitas. 1931. Nr. 24. P. 462. 

Prancūzijoj atgyja tautinės mažumos. - Lietuvos aidas. 1931 08 06. Nr. 175. P, 5. 

Rajoninių VVS organizacijų reikalu. - Mūsų Vilnius. 1931. Nr. 17. P. 402. 

Saliamono sprendimas. - Mūsų Vilnius. 1931. Nr. 15. P. 339-34(). 

Saulės energijos paslaptis. - Lietuvos aidas. 1931 07 16. Nr. 157. P, 5. 

Sąžinė ir įstatymas. - Trimitas. 1931. Nr. 23. P. 441442. 

Spalio devintoji. - Trimitas. 1931. Nr. 41. P. 802-803. 

Svarbesnieji politikos įvykiai. - Vairas. 1931. Nr. 7-8. P. 465-467. 

Svarbi konferencija. - Trimitas. 1931. Nr. 30. P. 581-582. 

Svarbi pareiga, kurią visi pamiršom. — Trimitas. 1931. Nr. 46. P. 901-902. 

Svarbi žydų mokslo įstaiga Lietuvoj. - Lietuvos aidas. 1931 05 16. Nr. 108. P. 4. 
Svarbiu reikalu. - Mūsų Vilnius. 1931. Nr. 4. P. 74-75. 

Svarbus reikalas. - Trimitas. 1931. Nr. 29. P. 561-562. 

Svečias iš Mėnulio ar Marso. - Mūsų Vilnius. 1931. Nr. 8. P. 169-170. 


895. Šešto atstovų suvažiavimo rezoliucija dėl VVS veikimo plėtimo. Mūsų Vilnius. 1931. Nr. 
„P.745-747. 
896. Šis tas apie druską. - Mūsų rytojus. 1931 05 24. Nr. 16. P. 6. 


897. Tarptautinio tribunolo sprendimas. - Mūsų Vilnius. 1931. Nr. 29. P. 673 -675. 


898. 


Tarptautinio Tribunolo sprendimas. — Trimitas. 1931. Nr. 43. P. 842844. 

„ Taupykim! - Trimitas. 1931. Nr. 44. P. 861-862. 
„ Tautos kenkėjai. - Trimitas. 1931. Nr. 35. P. 682-684. 
„ Tautų Sąjungos nutarimas administracijos linijos reikalu. - Mūsų Vilnius. 1931. Nr. 15. 


„ Tautų Sąjungos pilnaties dvyliktos sesijos proga.- Trimitas.1931. Nr. 38. P. 742-743. 
„ Tikslas ir priemonės. - Mūsų Vilnius. 1931. Nr. 21. P 481-482. 
„ Tryliktos sukaktuvės. - Trimitas. 1931. Nr. 7. P. 121-122. 


905. Tryliktos sukaktuvės. - Lietuvos aidas. 1931 1031. Nr. 248. P. 6. 

906. Ukrainiečių didelio dainiaus minėjimas. - Mūsų Vilnius. 1931. Nr. 11. P. 248. 

907. Už saldžius komplimentus ir keletą variokų. - Trimitas. 1931. Nr. 16. P. 301-302. 

908. Vakarų Ukrainos nepriklausomybės sukaktuvės. — Trimitas. 1931. Nr. 45. P. 881-882. 

909. Vasario 16 d. atidaroma estų lietuvių suartėjimo d-ja. - Lietuvos aidas. 1931 02 14. Nr. 37. 
P: 3, 

910. Vergovės liekanos. - Trimitas. 1931. Nr. 11. P. 201-202. 

911. Vėžys ir civilizacija. - Lietuvos aidas. 1931 08 06. Nr. 175. P. 7. 

912. Vieningas frontas. - Mūsų Vilnius. 1931. Nr. 10. P. 220-221. 

913. Vienur karo, kitur bankroto pavojus. - Trimitas. 1931. Nr. 39. P. 761-762. 

914. Vilniaus krašto lietuvybė. (Iš buv[usios] Viln[iaus] gubernijos etnografijos) - Mūsų 
Vilnius. 1931. Nr. 22. P. 522-523; 1931. Nr. 24. P. 553-556; 1931. Nr. 28. P. 654-656; 1931. Nr. 30. P. 
700-701. 

915. Vilnius svarbiausias žydų mokslo centras. - Mūsų Vilnius. 1931. Nr. 14. P. 319-320. 

916. Visuotiniam skyrių atstovų suvažiavimui artėjant. - Mūsų Vilnius. 1931. Nr. 20. P. 457-458. 

917. Vokiečiai ir jų kaimynai. - Trimitas. 1931. Nr. 32. P. 621-622. 

918. Vokiečių krizės proga. - Lietuvos aidas. 1931 08 07. Nr. 176. P. 4. 

919. Vokietijos pirmas šarvuotis ir jo politinė reikšmė. — Lietuvos aidas. 1931 06 01. Nr. 120. P.3. 

920. VVS programos reikalu. - Mūsų Vilnius. 1931. Nr. 18. P. 409-411. 

921. Ženevos darbai. - Trimitas. 1931. Nr. 21. P. 401-402. 

922. Žibalo paslaptis. - Lietuvos aidas. 1931 08 28. Nr. 193. P. 5. 

923. Žiedeliai. - Vaga. 1931 06 07. Nr. 4-5. P. 250-293. 

924. Žymesnieji pasaulio politikos įvykiai. — Vairas. 1931. Nr. 5. P. 131-133; 1931. Nr. 6. P. 274- 
277. 

1932 

925. Anglai apie savo ūkio politiką. - Lietuvos aidas. 1932 05 23. Nr. 114. P. Ūkis ir finansai. 

926. Apie tautininkų spaudą provincijoje. - Lietuvos aidas. 1932 01 23. Nr. 18. P. 7. 

927. Ar auksui tikrai jau gresia pavojus? — Lietuvos aidas. 1932 08 25. Nr. 192. P. 2. 

928. Arjau pavargom. - Mūsų Vilnius. 1932. Nr. 18-19. P. 395, 

929. Arreikalinga mūsų pozicijos dėl Vilniaus revizija. - Mūsų Vilnius. 1932. Nr. 34. P. 713- 
714; 1932. Nr. 35-36. P. 733—734. 

930. Artai civilizuotų žmonių darbas? — Trimitas. 1932. Nr. 4. P. 61-62. 

931. Baisus dokumentas. (Ištraukos iš ukrainiečių skundo Tautų Sąjungai) - Mūsų Vilnius. 


1932. Nr. 3. P. 69-70. 


932 
933 
934 


„ Bylos dėl susisiekimo užbaiga. - Mūsų Vilnius. 1932. Nr. 4. P. 73-74. 
„ Dabartis ir praeitis. - Lietuvos aidas. 1932 11 09. Nr. 255. P.3. 
„ Dar politikos keitimo klausimu. — Lietuvos aidas. 1932 03 21. Nr. 65. P. 4. 

935. 
936. 
937. 
938. 
939, 
94(). 
94]. 
942. 
943, 


216. P. 5. 


944. 
945, 
946. 
947, 
948. 

Dėl algų mažinimo valdininkams. - Trimitas. 1932. Nr. 21. P. 405-406. 

Dėl bausmės už nestojimą karinės prievolės atlikti. — Policija. 1932. Nr. 5. P. 75-78. 

Dėl naujo įženg. tardymo policijos vaidmens. - Policija. 1932. Nr. 1. P.9-10. 

9 baltosios Romiajame vandenyne. — Lietuvos aidas. 1932 06 06. Nr. 125. P. 3. 

Dvejos spaudos sukaktuvės. — Mūsų rytojus. 1932 06 03. Nr. 22. P. 3. 

Gandhi idealus kalinys. - Lietuvos aidas. 1932 01 16. Nr. 12. P. 6. 

Garsios moksliškos falsifikacijos istorija. - Lietuvos aidas. 1932 09 12. Nr. 206. P. 3. 
Ginčas, kuris neduoda pasauliui nurimti. - Trimitas. 1932. Nr. 5. P. 82-83. 

Gyvių socialinės ir valstybinės santvarkos paslaptys. - Lietuvos aidas. 1932 09 32. Nr. 


Gruodžio 17 diena. - Trimitas. 1932. Nr. 51. P. 1005-1007. 

Gudų atsakymas. - Mūsų Vilnius. 1932. Nr. 11. P. 253—254. 

Haagos Tribunolas už teisę ir teisingumą. - Trimitas. 1932. Nr. 33. P. 645-646. 
Importo siaurinimo klausimu. — Tautos ūkis. 1932. Nr. 11. P. 301-303. 

Ir Vilnius ir Klaipėda. - Mūsų Vilnius. 1932. Nr. 7. P. 145-146. 


949. Iš karų praeities. - Lietuvos aidas. 1932 05 27. Nr. 117. P. 5. 

950. Iš teisingumo praeities. (Pastabos apie senovės kultūrą) - Lietuvos aidas. 1932 06 18. 
Nr. 136. P. 10. 

951. Į keturioliktuosius šauliško darbo metus. — Trimitas. 1932. Nr. 26. P. 505-506. 


952. 
953. 


Jau kombinacijos su kino kronika. - Lietuvos aidas. 1932 09 07. Nr. 203. P. 5 
Kaip lenkai kankina ukrainiečius. (Iš ukrainiečių skundo neseniai paduoto Tautų 


Sąjungai) Mūsų Vilnius. 1932. Nr. 1. P. 19-20. 


954, 
955, 
956. 
957. 


Kaip pasibaigė mūsų byla su lenkais dėl susisiekimo. — Trimitas. 1932. Nr. 6. P. 101-102. 
Kalėdų mintys. - Trimitas. 1932. Nr. 52. P. 1026-1027. 

Kas yra tauta? - Trimitas. 1932. Nr. 40. P. 787-788. 

Karo skolos vėl neduoda ramumo pasauliui. (Ką darys Amerika) - Trimitas. 1932. Nr. 50. 


P. 986-987. 


958. 
959, 
960). 
961. 
962. 
963. 
964, 
965, 
966. 
967. 
968. 
969. 
970. 
971. 
972. 
973. 
974. 


Kauno parko reikalu. - Lietuvos aidas. 1932 09 17. Nr. 211. P. 5. 

Keturioliktosios Vasario 16 sukaktuvės. — Trimitas. 1932. Nr. 7. P. 121-122. 
Kinematografas ir visuomenės auklėjimas. - Lietuvos aidas. 1932 09 29. Nr. 221. P, 4. 
Klaipėdos byla Haagos Tribunole. - Trimitas. 1932. Nr. 17. P. 325-326. 

Klaipėdos reikalai. - Trimitas. 1932. Nr. 15. P. 285—-286. 

Klaipėdos vokietininkai dirba. - Trimitas. 1932. Nr. 5. P. 81-82. 

Ko galima laukti iš naujo Amerikos prezidento. — Trimitas. 1932. Nr. 48. P. 947-948. 
Ko galima laukti ūkiui iš Lozanos susitarimo. - Tautos ūkis. 1932. Nr. 6-7. P. 177179. 
Kokios svetimos kalbos mokytis? - Lietuvos aidas. 1932 02 08. Nr. 31. P. 5. 
Kooperacijos šventė. - Trimitas. 1932. Nr. 27. P. 525-526. 

Kova su ūkio kriziu. - Trimitas. 1932. Nr. 25. P. 485-486. 

Krizė Amerikoj. — Lietuvos aidas. 1932 01 15. Nr. 11. P. 7. 

Kultūros darbas. - Mūsų Vilnius. 1932. Nr. 20-21. P. 451. 

Kultūros darbo keliu. - Mūsų Vilnius. 1932. Nr. 18-19. P. 393—394, 

Kur mūsų jėga ir gyvenimas. - Trimitas. 1932. Nr. 29. P. 565-566. 

Laimingų Naujųjų Metų! - Trimitas. 1932. Nr. 1. P. 1-2. 

Mokslo naujienos. Akmens anglis eis į muziejus. - Lietuvos aidas. 1932 02 06. Nr. 30 P. 5. 

975. Mokslo naujienos. Eutanazijos problema. - Lietuvos aidas. 1932 01 28. Nr. 22. P. 2. 

976. Mokslo naujienos. Gyvulių kalbos paslaptys. - Lietuvos aidas. 1932 0401. Nr. 72. P. 7, 

977. Mokslo naujienos. Mikrobai užimsią karvių, kiaulių, avių, paukščių vietą. - Lietuvos 
aidas. 193201 11. Nr. 7. P. 4. 

978. Mokslo naujienos. Žemiausios ir aukščiausios temperatūros. - Lietuvos aidas. 1932 08 
06. Nr. 177. P. 5. 

979. Mūsų politikos keitimo klausimu. - Lietuvos aidas. 1932 03 07. Nr. 53a. P. 2. 

980. Nacionalsocialistų ūkio programos. — Lietuvos aidas. 1932 07 29. Nr. 170. P. 3. 

981. Nauja nepuolimo sutartis Europos rytuose. - Lietuvos aidas. 1932 08 03. Nr. 174. P. 3. 

982. Naują Vokietijos reichstagą išrinkus. - Trimitas. 1932. Nr. 46. P. 908-909. 

983. Nauji sumanymai. - Trimitas. 1932. Nr. 11. P. 205—206. 

984. Naujoji santarvė. - Trimitas. 1932. Nr. 30. P. 585-—586. 

985. Nedarbo epidemija. - Lietuvos aidas. 1932 01 25. Nr. 19. P. 4. 

986. Opiausias mūsų reikalas. - Trimitas. 1932. Nr. 31. P. 605-606. 

987. Organizuotumo svarba. - Trimitas. 1932. Nr. 37. P. 726. 

988. Pasibaigė Klaipėdos byla Tautų Sąjungoj. - Trimitas. - 1932. Nr. 9. P. 161-162. 

989. Pasikeitimai Prancūzijoj. - Trimitas. 1932. Nr. 20. P. 386-387. 

990. Pastabos apie krizės priežastis ir kovą su ja Lietuvoj. - Tautos ūkis. 1932. Nr. 5. P. 155-157. 

991. Pastabos apie periodinę spaudą. - Lietuvos aidas. 1932 12 05. Nr. 277. P. 4. 

992. Pastabos apie ūkio krizės perspektyvas. — Tautos ūkis. 1932. Nr. 10. P. 281 -283. 

993. Pastabos meno temomis. - Lietuvos aidas. 1932 03 16. Nr. 61. P. 5. 

994. Pastabos sena, bet nenustojusia aktualumo tema. - Lietuvos aidas. 1932 12 17. Nr. 
287. P. 5. 

995. Patriotizmas visų savybė. — Trimitas. 1932. Nr. 43. P. 845-—846. 

996. Periodinės spaudos šimtmečio jubiliejus ir Vilniaus vadavimas. — Mūsų Vilnius. 1932. 
Nr. 33. P. 687-688. 

997. Politika ir piliečiai. - Trimitas. 1932. Nr. 35. P. 687-689. 

998. „Politikos draugų beieškant". - Lietuvos aidas. 1932 05 14. Nr. 108. P. 6. 

999. Politinės pastabos. — Vairas. 1932. Nr. 3. P. 419—421; 1932. Nr. 4. P. 574—575; 1932. Nr. 5. 
P. 126-128; 1932. Nr. 6. P. 270—273; 1932. Nr. 7-8. P.432-435; 1932. Nr. 9. P. 560-562; 1932. Nr. 10. 
P. 114-117; 1932. Nr. 11. P. 244—246; 1932. Nr. 12. P. 391-394, 

1000. Prancūzija nustojo būti „laimingoji sala". - Lietuvos aidas. 1932 05 30. Nr. 119. P. Ūkis ir 
finansai. 

1001. Prašau dėmesio. - Mūsų Vilnius. 1932. Nr. 16-17. P. 361—362. 

1002. R. Valsanokas. Klaipėdos problema. 1932. „Ryto“ b-vės Klaipėdoje leidinys. 426 pusl. 
10lt. Rec. Lietuvos aidas. 1932 10 13. Nr. 233. P. 3-4. 

1003. Radiumo gamyba ir jo kaina. (Brangiausia pasauly medžiaga) - Lietuvos aidas. 1932 05 
06. Nr. 101. P. 5. 

1004. Rambyno šventė. - Trimitas. 1932. Nr. 23. P. 445—446. 

1005. Spalių Devintoji. - Trimitas. 1932. Nr. 41. P. 805-806. 

1006. Sunkūs laikai. - Trimitas. 1932. Nr. 12. P. 226—227. 

1007. Suvažiuojantieji. dėmesio! (Į ką reikėtų atkreipti daugiausia dėmesio šių metų VVS 
suvažiavime?) - Mūsų Vilnius. 1932. Nr. 27. P. 560-561. 

1008. Svarbesnieji politikos įvykiai. — Vairas. 1932. Nr. 2. P, 272-274. 

1009. Svarbios sukaktuvės. — Trimitas. 1932. Nr. 45. P. 885-886. 

1010. Tautiškos ir pilietiškos sąmonės ugdymo reikalu. — Trimitas. 1932. Nr. 14. P. 265-266. 
1011. Tautos gerovės ar negerovės šaltiniai. - Lietuvos aidas. 1932 09 28. Nr. 220. P. 3. 

1012. „Tautos ūkio" anketa apie krizę Lietuvoj. - Lietuvos aidas. 1932 06 23. Nr. 140. P. Ūkis ir 


finansai. 


1013. Tikybų reikalai Sovietų Rusijoj. - Lietuvos aidas. 1932 05 25. Nr. 116. P. 4. 

1014. Tobulinkim savo spaudą. — Trimitas. 1932. Nr. 48. P. 945-946. 

1015. Ugdykime išradėjus ir genijus. - Trimitas. 1932. Nr. 42. P. 825-826. 

1016. Ūkiškos autarkijos problema. - Lietuvos aidas. 1932 05 19. Nr. 111. P. Ūkis ir finansai. 
1017. Vatikano iždas. — Lietuvos aidas. 1932 01 05. Nr. 3. P. 6. 

1018. Veimaro Vokietijos sutemos. - Lietuvos aidas. 1932 08 29. Nr. 195. P. 3. 

1019. Velykos. - Trimitas. 1932. Nr. 13. P. 245-246. 

1020. Vėl Klaipėdos byla. - Trimitas. 1932. Nr. 8. P. 141-142. 

1021. Vienašali ar įvairi gamyba. - Tautos ūkis. 1932. Nr. 4. P. 97-99, 

1022. Vladą Putvinskį minint. - Trimitas. 1932. Nr. 10. P. 181-182. 

1023. Vokietija po rinkimų. - Trimitas. 1932. Nr. 18. P. 350. 

1024. Vokietijai prezidentą išrinkus. -Trimitas. 1932. Nr. 16. P. 306-307. 

1025. Vokietijos pirmas šarvuotis ir jo politinė reikšmė. — Lietuvos aidas. 1932 06 01. Nr. 120. P.3, 
1026. Vokietijos reichstagą išrinkus. — Trimitas. 1932. Nr. 32. P. 625-626. 

1027. Vokietijos užsienių prekybos raida. — Lietuvos aidas. 1932 08 01. Nr. 172. P. Ūkis ir 


finansai. 


1028. VVS apygardų reikšmė. - Mūsų Vilnius.1932. Nr. 29. P. 617-618. 

1029. VVS artimiausi darbai. - Mūsų Vilnius. 1932. Nr. 31. P. 642; 1932. Nr. 32. P. 666-667. 
1030. Žvilgsnis į ateitį. - Trimitas. 1932. Nr. 2. P. 21-22. 

1031. Žvilgsnis į praėjusius metus. — Vairas. 1932. Nr. 1. P. 118-120. 


1933 

1032. Airijos skyrimosi proga. - Lietuvos aidas. 1933 12 27. Nr. 292. P.3. 

1033. Ambasadorių sprendimo sukaktuvės. — Trimitas. 1933. Nr. 11. P. 202-203. 

1034. Ar jau lietuvybė temsta? - Trimitas. 1933. Nr. 46. P. 901-902. 

1035. Ar reikalinga mūsų pozicijos dėl Vilniaus revizija? - Trimitas. 1933. Nr. 34. P. 713-714; 


1933. Nr. 35-36. P. 735-737. 


1036. Atsiminimai iš darbų dėl Lietuvos nepriklausomybės. - Trimitas. 1933. Nr. 7. P. 123126; 


1933. Nr. 36. P. 705; 1933. Nr. 37. P. 725; 1933. Nr. 38. P. 744; 1933. Nr. 39. P. 765; 1933. Nr. 40. P, 785. 


Dr. 


1037. Aukso gamyba ir suvartojimas. - Mūsų rytojus. 1933 08 04. Nr. 61. P. 3. 

1038. Aukso problema. - Lietuvos aidas. 1933 08 23. Nr. 189. P 6. 

1039. Branginkim knygą ir laikraštį. - Trimitas. 1933. Nr. 12. P. 221-222. 

1040. Das Eherecht Sovietrusslands und seine stellung im internacionalen Privatrecht, von 
Grigory Soloweitschih. Leipzig.1931. 132 pusl. - Rec. Lietuvos aidas. 1933 03 14. Nr. 59. P. 4. 
1041. Dešimtosios sukaktuvės. — Trimitas. 1933. Nr. 2. P. 23-24. 

1042. Dėl Pabaltijo Sąjungos. - Kosmos. 1933. Nr. 7. P. 12. 

1043. Dėl straipsnio „Pinigų problemos". - Tautos ūkis. 1933. Nr. 10. P. 277. 

1044. Didžiosios Vokietijos sumanymas ir Šveicarija. - Lietuvos aidas. 1933 12 12. Nr. 281. P. 2. 
1045. Dvejos sukaktuvės. - Mūsų Vilnius. 1933. Nr. 8. P. 115-116. 

1046. Europa ir vėl kaip prieš didįjį karą. - Trimitas. 1933. Nr. 8. P. 145-146. 

1047. Europa karo pavojuj. (Vokietija išstojo iš Tautų Sąjungos ir Nusiginklavimo konferencijos) 


- Trimitas. 1933. Nr. 42. P. 821-822. 


1048. Europa kryžkelėj. (Taika ar karas?) - Trimitas. 1933. Nr. 43. P. 841-842. 

1049. Gaivinkime tautinę sąmonę. - Mūsų Vilnius. 1933. Nr. 2. P. 18-19. 

1050. Gerbkim didvyrius. - Trimitas. 1933. Nr. 30. P. 581. 

1051. Į Naujuosius Metus. - Trimitas. 1933. Nr. 1. P. 1-2. 

1052. Iš tarptautinio spaudos kongreso. - Lietuvos aidas. 1933 07 01. Nr. 145. P. 2-3. 

1053. Iš tarptautinio spaudos kongreso. - Trimitas. 1933. Nr. 25. P. 491-492. 

1054. Iš Vilniaus pagrobimo laikų. — Trimitas. 1933. Nr. 41. P. 806; 1933. Nr. 42. P. 825; 1933. Nr. 


43. P. 847; 1933. Nr. 44. P. 867. 


1055. Jei Londone nesusitars - pasauliui gresia katastrofa. - Trimitas. 1933. Nr. 25. P. 481-482. 
1056. Hitleris jau valdo Vokietiją. - Trimitas. 1933. Nr. 5. P. 82-84. 

1057. Hitlerizmo užsienio politikos bendri dėsniai. - Lietuvos aidas. 1933 11 16. Nr. 260. P. 4. 
1058. Kalėdų mintys. - Mūsų Vilnius. 1933. Nr. 35-36. P. 494, 

1059. Ką mums liepia dabartinė valanda. - Trimitas. 1933. Nr. 16. P. 301-302. 

1060. Ką žada rytojus. - Trimitas. 1933. Nr. 13. P. 242-244. 

1061. Kaip atsirado nacionalsocializmas Vokietijoj ir kas jis yra. - Trimitas. 1933. Nr. 48. P.950--952. 
1062. Kaip kovojama su ūkio kriziu? — Trimitas. 1933. Nr. 37. P. 721-722. 

1063. Kaip kur kovojama su ūkio krize. - Mūsų rytojus. 1933 09 15. Nr. 73. P. 3. 

1064. Kaip kovojama su krize (kainų kėlimas). - Mūsų rytojus. 1933 09 26. Nr. 76. P. 3. 

1065. Kainų pakilimo klausimas. - Mūsų rytojus. 1933 08 15. Nr. 64. P. 3. 

1066. Kankinės tautos keliai. (Vakarų Ukrainos nepriklausomybės paskelbimo 15 m. sukaktuvių 


proga) Trimitas. 1933. Nr. 44. P. 862-864. 


1067. Kas daryti? - Trimitas. 1933. Nr. 6. P. 101-102. 

1068. Klaipėdos krašte neigiama Lietuvos valstybė. - Trimitas. 1933. Nr. 36. P. 702-703. 
1069. Klaipėdos taip pat neužmiršk, lietuvi!- Trimitas. 1933. Nr. 35. P. 681-682. 

1070. Kultūros vagą pradedant. - Mūsų Vilnius. 1933. Nr. 3. P. 35-36. 

1071. Ko mes norim? (Ginčo dėl Pabaltijo Sąjungos proga) — Trimitas. 1933. Nr. 14. P. 261-262. 
1072. Kovos fronte. - Mūsų Vilnius. 1933. Nr. 34. P. 473-474. 

1073. Kur eina pasaulis politiniai? — Mūsų rytojus. 1933 09 01. Nr. 69. P. 3. 

1074. Kur eina pasaulis? Nuvertusios valdovus, tautos vėl jų ieško. - Mūsų rytojus. 1933 09 


08. Nr. 71. P. 3. 


1075. Kur eina pasaulis? Ir ūkio gyvenime ieškoma naujų formų. - Mūsų rytojus. 1933 09 [9, 


Nr. 74. P. 4. 


1076. Kur eina pasaulis? Naujos socialinio gyvenimo formos. - Mūsų rytojus. 1933 10 13. Nr. 


81. P.3, 


N 


1077. Kurir kaip gyvenime einame. Visur viskas keičiasi. - Mūsų rytojus. 1933 08 25. Nr. 67. P. 3. 
1078. Kur priežastys? — Trimitas. 1933. Nr. 31. P. 601-602. 
1079. Labai įdomu subrendusiems, pagyvenusiems ir seniams. - Lietuvos aidas. 1933 08 12. 


. 181. P.10. 


1080. Latvių tautos šventė. - Trimitas. 1933. Nr. 47. P. 923—-924. 
1081. Lietuvos periodinės spaudos penkiolikos metų gyvavimo proga. - Lietuvos aidas. 1933 


02 15. Nr. 38. P. 9. 


1082. Mintys Vilniaus Geležinio Fondo dienai. - Trimitas. 1933. Nr. 34. P. 661-662. 

1083. Moterų šaulių suvažiavimo proga. - Trimitas. 1933. Nr. 26. P. 501-502. 

1084. Mūsų eksportas pereitais metais. - Lietuvos aidas. 1933 03 16. Nr. 61. P. Ūkis ir finansai, 

1085. Mūsų eksportas 1932 metais. - Tautos ūkis. 1933. Nr. 2. P. 42-45. 

1086. Mūsų eksportas ūkio krizės metais. - Tautos ūkis. 1933. Nr. 8. P. 207-210. 

1087. Mūsų valstybinių skolų klausimu. — Lietuvos aidas. 1933 01 02. Nr. 1. P, Ūkis ir finansai, 

1088. Nacionalsocialistų tikybinės reformos. Atsisakius nuo kryžiaus, senojo įstatymo ir 
psalmių, kas tada protestantizme belieka? — Lietuvos aidas. 1933 11 22. Nr. 265. P. 3. 

1089. Nacionalsocialistų vyriausias uždavinys. Pirmas programos straipsnis reikalauja sujungti 
visus vokiečius. - Pirmas įgyvendinimo siekimas-Austrija. - Skersai kelio atsistoja Prancūzija, 
Anglija ir net Italija. - Lietuvos aidas. 1933 11 27. Nr. 269. P. 3. 

1090. Naujas kultūros ir šauliškumo židinys. - Trimitas. 1933. Nr. 38. P. 742. 

1091. Naujos Europos rytų sutartys. - Trimitas. 1933. Nr. 28. P. 544-545. 

1092. Pagerbkime didvyrį. - Trimitas. 1933. Nr. 9. P. 161-162. 

1093. Pasaulio ekonominė konferencija ir ūkio krizė. - Tautos ūkis. 1933. Nr. 1. P. 10-12. 

1094. Pasaulis blaivėja. (Jungtinių Amerikos Valstybių prezidentas į Lietuvos prezidentą.) — 
Trimitas. 1933. Nr. 21. P.401-402. 

1095. Pastabos dėl mūsų importo. - Tautos ūkis. 1933. Nr. 3. P. 73-76. 

1096. Pastabos dėl mūsų ūkiškų santykių su Vokietija. - Tautos ūkis. - 1933. Nr. 4. P. 97100. 

1097. Pinigų problemos. — Tautos ūkis. 1933. Nr. 8. P. 201-205. 

1098. Planinga gamyba. - Tautos ūkis. 1933. Nr. 11. P. 306-308. 

1099. Politinės pastabos. — Vairas. 1933. Nr. 1. P. 132-134; 1933. Nr. 2. P. 248-250; 1933. Nr. 3. 
P. 397-400; 1933. Nr. 4. P. 526-529; 1933. Nr. 5. P. 115-118; 1933. Nr. 6. P. 243244; 1933. Nr. 7-8. P. 
408-410; 1933. Nr. 9. P. 115—118; 1933. Nr. 10. P. 246—250; 1933. Nr. 11. P.371-374; 1933. Nr. 12. P. 
507-510. 

1100. Potsdamas galutinai nugalėjo Veimarą. - Trimitas. 1933. Nr. 10. P. 182-184. 

1101. Roosvelto atsišaukimas į visas valstybes ir Londono ekonominė konferencija. - Tautos 
ūkis. 1933. Nr. 5. P. 137-138. 

1102. Sunkios krizės pasėkos pasaulio pramonėje. - Lietuvos aidas. 1933 05 24. Nr. 116. P. 
Ūkis ir finansai. 

1103. Sunkūs laikai. - Trimitas. 1933. Nr. 33. P. 641-642. 

1104. Susisiekimo reikalai pas mus. - Tautos ūkis. 1933. Nr. 10. P. 275-276. 

1105. Šauliai, į kultūros darbo frontą!- Trimitas. 1933. Nr. 50. P. 982083, 

1106. Taisytini dalykai. (Justitia est fundamentum regnorum) - Policija. 1933. Nr. 2. P. 23-24. 

1107. Tauta. - Mūsų Vilnius. 1933. Nr. 4. P. 53-54; 1933. Nr. 5. P. 66-67;1933. Nr. 6. P. 83-84. 

1108. Tautos teisės, pareigos ir tikslas. - Mūsų Vilnius. 1933. Nr. 7. P. 100-101; 1933. Nr. 8. P. 
117-118; Nr.1933. Nr. 9. P. 131. 

1109. Tvarka 1r šauliškumas. - Trimitas. 1933. Nr. 27. P. 521-522. 

1110. Valstybės biudžetas 1933 metams. - Tautos ūkis. 1933. Nr. 6-7. P. 161-163. 

1111. Vilniaus nelaisvės keturiolikti metai. - Trimitas. 1933. Nr. 40. P. 781-782. 

1112. Vilniaus priesaika. - Trimitas. 1933. Nr. 20. P. 382. 

1113. Vilniečiai dirba. - Trimitas. 1933. Nr. 3. P. 41-42. 

1114. Vokiečių lenkų derybų perspektyvos. - Lietuvos aidas. 1933 11 20. Nr. 263. P. 4. 

1115. Žurnalisto profesija. Laikraštininko pasiruošimas pas mus ir svetur. K. 1933. 21 psl. 

1116. Žurnalistų savaitei pasibaigus. - Lietuvos aidas. 1933 07 11. Nr. 153. P. 5. 

1934 

1117. Antanas Smetona - ekonomistas. - Tautos ūkis. 1934. Nr. 8. P.190—193. 

1118. Antanas Smetona - politikas. - Jaunoji karta. 1934. Nr. 36. P. 576-577. 

1119. Antanas Smetona - politikas. - Mūsų rytojus. 1934 09 07. Nr. 70. P. 5. 

1120. Antanas Smetona - politikas. - Lietuvos aidas. 1934 09 07. Nr. 204. P. 8-9. 

1121. Arbus karas? - Trimitas. 1934. Nr. 35. P. 688—-689. 

1122. Birželio 7 d. įvykiai Kaune ir lenkų spauda. - Vairas. 1934. Nr. 8-9. P. 183-185. 

1123. Darbo našumo pakėlimas pas mus. - Tautos ūkis. 1934. Nr. 5. P. 123-—126. 

1124. Dėl darbdavių ir darbininkų santykių. - Sveikata ir darbas. 1934. Nr. 8. P. 262-263. 

1125. Dėl Ligonių kasų vadovybės rinkimų. — Sveikata ir darbas. 1934. Nr. 10. P.337-339. 

1126. Dėl mūsų jaunimo auklėjimo. — Lietuvos aidas. 1934 1025. Nr. 244. P. 4. 

1127. Dėl Pabaltijo sąjungos. - Vairas. 1934. Nr. 6. P. 129—136. 

1128. Dėl schidzophrenijos. (Polemika su Vilniaus lenkų radistais) - Trimitas. 1934. Nr. 42. P, 
827-828. 

1129. Didelis politinis įvykis. - Trimitas. 1934. Nr. 39. P. 769-770. 

1130. Eksporto premijavimo klausimu. - Tautos ūkis. 1934. Nr. 3. P. 57-59. 

1131. Fizinio darbo problema. — Sveikata ir darbas. 1934. Nr. 9. P. 39-310. 

1132. Gandai apie derybas su lenkais. - Mūsų Vilnius. 1934. Nr. 15. P. 241-242. 

1133. Iš Vilniaus pagrobimo laikų. - Trimitas. 1934. Nr. 3. P. 45-46; 1934. Nr. 7. P. 136; 1934. Nr. 
8. P. 151-152; 1934. Nr. 9. P. 173-174; 1934. Nr. 10. P. 192-193; 1934. Nr.11. P. 211; 1934. Nr. 12. P. 
231; 1934. Nr. 13. P. 249; 1934. Nr. 14. P. 271-272; 1934. Nr. 15. P. 292—293; 1934. Nr. 16. P. 309; 1934. 
Nr. 17. P. 329330; 1934. Nr. 18. P. 349; 1934. Nr. 19. P. 369; 1934. Nr. 21. P.411; 1934. Nr. 22. P 430; 
1934. Nr. 24. P. 473-474; 1934. Nr. 26. P. 510; 1934. Nr. 27. P. 529; 1934. Nr. 28. P. 549550; 1934. Nr. 
29. P. 570; 1934. Nr. 30. P. 589590); 1934. Nr. 31. P. 609; 1934. Nr. 32. P. 628-629; 1934. Nr. 33. P. 650 
651; 1934. Nr. 34. P. 669-670; 1934. Nr. 36. P. 714; 1934. Nr. 44. 855-857. 

1134. Į Latvijos įvykius pažvelgus. - Trimitas. 1934. Nr. 22. P. 426-427. 

1135. Jeigu Voldemaras su Kondratovičium būtų neišvykę ir tokiu būdu neperleidę savo 
pareigų kitiems, tai komunistai būtų užėmę visą Lietuvą ir paskelbę Sovietų respubliką. - Lietuvos 
aidas. 1934 08 10. Nr. 181. P. 3. 

1136. Kaip Kaunas pasidarė Lietuvos laikinąja sostine. - Lietuvos aidas. 1934 03 24. Nr. 69. P. 5. 

1137. Kaip lenkai gynė Vilnių nuo bolševikų. (Vilniaus lenkų radio polemika) - Trimitas. 1934. 
Nr. 36. P. 716. 

1138. Kaip patys lenkai Lydos apskritį apibūdina. - Mūsų Vilnius. 1934. Nr. $ P. 131. 

1139. Kaip reikia suprasti vokiečių lenkų susitarimą. Temp nuomonė. - Lietuvos aidas. 1934 
02 10. Nr. 34. P.4. 

1140. Kaip vaisingiau dirbti. - Trimitas. 1934. Nr. 48. P. 942-943, 

1141. Kasrinktinas į Ligonių kasos tarybas. - Sveikata ir darbas. 1934. Nr. 10. P. 339. 

1142. Kaunas, Universitetas. - Mūsų Vilnius. 1934. Nr. 8. P. 135. 

1143. Keturtoliktosios sukaktuvės. - Trimitas. 1934. Nr. 40. P. 785—786. 

1144. Klaipėdos atvadavimą minint. — Trimitas. 1934. Nr. 2. P. 21-22. 

1145. Ko laukia iš mūsų Lietuva? - Trimitas. 1934. Nr. 10. P. 187-189. 

1146. Ko siekia nacionalsocializmas arba hitlerizmas. — Trimitas. 1934. Nr. 1. P. 810. 

1147. Lenkija susitarė su Vokietija. - Trimitas. 1934. Nr. 5. P. 81-82. 

1148. Lietuva ir Sovietų Rusija. - Trimitas. 1934. Nr. 32. P. 626-627. 

1149. Lietuvi saugok Klaipėdą! - Mūsų rytojus. 1934 01 16. Nr. 4. P. 4. 

1150. Lietuvybė Klaipėdos krašte kyla. - Trimitas. 1934. Nr. 29. P. 565-566. 

1151. Lietuvio idealas ir valstybingumas. — Trimitas. 1934. Nr. 4. P. 61-62. 

1152. Lietuvių tautinės ideologijos problemos. — Vairas. 1934. Nr. 6. P. 139—149, 

1153. Lietuvos periodinės spaudos šimtmetis. B. v. ir m. Atspaudas. P. 391-415. 

1154. Lietuvos santykiai su užsieniais šešioliktais nepriklausomybės metais. — Trimitas. 1934, 
7.P. 123-124. 

1155. Mylėkime jūrą. - Mūsų Vilnius. 1934. Nr. 13-14. P. 222. 

1156. Mūsų pramonė ir darbininkai. - Sveikata ir darbas. 1934. Nr. 6. P. 205-207. 

1157. Mūsų santykiai su Sovietais ir Lenkija. - Trimitas. 1934. Nr. 15. P. 285-286. 

1158. Mūsų šalies ūkio perspektyvos. — Tautos ūkis. 1934. Nr. 2. P. 33—35. 

1159. Nebūkime nusiminę. - Trimitas. 1934. Nr. 3. P. 41-42. 

1160. Neduokim savęs klaidinti. - Trimitas. 1934. Nr. 20. P. 385-386. 

1161. Negalima tylėti '-Mūsų Vilnius. 1934. Nr. 10. P. 153-154. 

1162. Neramūs metai. - Trimitas. 1934. Nr. 1. P. 3-4. 

1163. Nusiginklavimo konferencija atgyja. - Trimitas. 1934. Nr. 23. P. 436. 

1164. Pabaltijo paktą pasirašius. - Trimitas. 1934. Nr. 38. P. 751. 

1165. Pastabos dėl mūsų prekybos politikos. - Tautos ūkis. 1934. Nr. 9. P. 234—-236. 

1166. Pas laukininkų vadą M. Reizgį. - Lietuvos aidas. 1934 05 12. Nr. 107. P. 5. 

1167. Penkiolikai metų sukakus. - Trimitas. 1934. Nr. 25. P. 486. 

1168. Pietūslavijos vidaus būklė ir Marselio tragedija. - Lietuvos aidas. 1934 10 22. Nr. 241. P. 2. 
1169. Pilsudskininkų sumanymai. - Trimitas. 1934. Nr. 15. P. 281-282. 

1170. Poincarė. - Lietuvos aidas. 1934 10 18. Nr. 238. P. 4. 

1171. Politika ir Antanas Smetona. - Vairas. 1934. Nr. 8-9. P. 59-72. 

1172. Politinės pastabos. - Vairas. 1934. Nr. 1. P. 116-119; 1934. Nr. 2. P. 235—242; 1934. Nr. 3. 


P. 385—393; 1934. Nr. 4. P. 528-531; 1934. Nr. 5. P. 108-112; 1934. Nr. 6. P. 239-242; 1934. Nr. 7. 
P. 364—366; 1934. Nr. 10. P. 314-319, 


1173. Pramonė tautos gyvenime. — Tautos ūkis. 1934. Nr. 4. P. 95-98, 
1174. Rašybos reformos klausimu. Nepamirškime rašto praktinės pusės. — Lietuvos aidas. 


1934 02 08. Nr. 32. P. 6. 


N 


1175. Rytuose debesiai tirštėja. (Vieno geležinkelio istorija) - Lietuvos aidas. 1934 08 20. 


r. 188. P. 3. 


1176. Rytų Locarno. - Trimitas. 1934. Nr. 31. P. 605-606. 

1177. Rotary tikslai. - Lietuvos aidas. 1934 10 09. Nr. 230. P. 3. 

1178. Statykim Vilniui atvaduoti tvirtovę. - Mūsų Vilnius. 1934. Nr. 16. P. 257-258. 
1179. Sutarties su sovietais pailginimas ir santykiai su lenkais. - Mūsų Vilnius. 1934. Nr. 8. P, 129. 
1180. Šreiberį pašalinus. - Trimitas. 1934. Nr. 27. P. 525-526. 

1181. Tautos bei tautybės problemos. - Vairas. 1934. Nr. 2. P. 129-141. 

1182. Tautos savigarba ir solidarumas. - Trimitas. 1934. Nr. 12. P. 226-227. 

1183. Tautos vienybė mūsų siekimas. - Trimitas. 1934. Nr. 34. P. 672-673. 

1184. „Tikėkime ir dirbkime, dirbkime“. - Mūsų Vilnius. 1934. Nr. 21. P. 339341. 
1185. 1933 metai - krizės persilaužimo metai. - Mūsų rytojus. 193401 19. Nr. 5. P. 3. 
1186. .,33-jų “ sukaktuvės. - Mūsų Vilnius. 1934. Nr. 3. P. 46. 

1187. Tumas kaip publicistas. - Akademikas. 1934. Nr. 8. P. 165. 

1188. Vokiečiai ir lenkai nori turėti laisvas rankas Pabaltijy. - Trimitas. 1934. Nr. 18. P. 345-346. 
1189. Vokietijos finansinė politika ir markės perspektyvos. — Tautos ūkis. 1934. Nr. 6-7. P. 155-— 
158. 

Daktaras Juozas Purickis buvo be galo darbštus ir kūrybingas publicistas. Kaip matyti iš jo 
šioje knygoje pateiktos bibliografijos, kuri turbūt neatspindi viso kūrybinio jo palikimo, per 20) 
kūrybos metų buvo parašyta daugiau kaip 1000 didesnių ir mažesnių straipsnių, knygų ir brošiū- 
rų. Pradėdamos rengti šią knygą, ketinome pateikti visą literatūrinį J. Purickio palikimą, bet jis 
toks gausus, kad turėjome atsirinkti tik jo dalį. 

Mūsų pasirinkimą pirmiausia lėmė straipsnių aktualumas ir įdomumas šių dienų skaitytojui, 
žurnalistinis sodrumas ir moksliškumas, originalumas atskleidžiant autoriaus pažiūras ir nuosta- 
tas. Rinkomės tokios tematikos straipsnius, kokią J. Purickis buvo itin pamėgęs. Todėl šiame rin- 
kinyje dažniausiai ir bus aptariami J. Purickio gyvenamojo meto tarptautiniai santykiai, Lietuvos 
Respublikos užsienio ir vidaus politikos problemos, ekonominis gyvenimas, kai kurie kultūros 
klausimai, atskiros asmenybės. Pirmąjį skelbiamų dokumentų skyrių pradėjome nuo „Politinių pa- 
stabų", kurias jis daugiau kaip 10 metų rašė įvairiems žurnalams bei laikraščiams. Skelbdamos 
kitą jo publicistiką laikėmės skyriaus chronologijos. 

Manome, kad aštri J. Purickio plunksna ir istoriko sąžiningumas didelę dalį jo kūrybos pavertė 
istoriniais dokumentais, kuriais gali naudotis ne tik žurnalistai, bet ir politologai bei istorikai. 
Mažiausiai pateikėme informacinio pobūdžio straipsnelių: pirma, jų J. Purickis paliko nedaug; 
antra, daugumas jų nesavarankiški, dažnai „nurašyti“ nuo užsienio spaudos, neišryškinantys 
žurnalistinių publicisto sugebėjimų; trečia, ne po visais yra jo inicialai ar parašai ir todėl autorys- 
tė kelia abejonių. 

Skelbdamos J. Purickio publicistiką netaisėme autoriaus stiliaus ir tuometinės kalbos. Paliko- 
me kaip pavyzdį kalbininkams ir kitiems, kurie domisi lietuvių kalba, kad pamatytų, kaip ji 
evoliucionavo per dvidešimtmetį, kaip keitėsi rašyba, tobulėjo sakinys. Pataisėme nepažymė- 
damos tik aiškias laikraščio ar žurnalo korektūros klaidas. Visus kitus savo papildymus, pataisymus, 
paaiškinimus, vertimus iš kitų kalbų pateikėme pačiame tekste laužtiniuose skliausteliuose |... ]. 
Autoriaus paaiškinimai yra paprastuose skliausteliuose (...). Tokiuose skliausteliuose surašė- 
me ir metriką po atspausdinto straipsnio, nurodydamos, iš kurio laikraščio ar žurnalo jis paimtas. 

Istorinių J. Purickio knygų bei straipsnių (kaip ir kitų jo knygų bei brošiūrų ar jų ištraukų) šio- 
Je publikacijoje nepateikėme: pirma, tai nesunku rasti bibliotekų lentynose; antra, kai ką tektų 
versti iš užsienio kalbų. Nepateikėme dėl vertimų sudėtingumo ir tikslios metrikos nebuvimo ir kai 
kurių jo Šveicarijoje gyvenant publikuotų straipsnių. Be to, ne visus juos radome mūsų bibliote- 
kose. 

Iš publikuojamų straipsnių galime spręsti apie J. Purickį kaip apie žurnalistą, kai jis iš istoriko, 
politikos veikėjo tapo publicistu, Lietuvos žurnalistų sąjungos kūrėju, vadovu, publicistikos 
žanro formuotoju, jaunų žurnalistų mokytoju. Manome, kad ir šių dienų jaunimas gali iš jo kūry- 
bos pasimokyti publicistinio darbo sąžiningumo, skelbiamo straipsnio brandumo ir mokslišku- 
mo, dėstymo paprastumo, gebėjimo parinkti aktualias temas ir pan. Ši publikacija iliustruoja tam 
tikrą Lietuvos žurnalistikos etapą, kuriam iki šiol, mūsų manymu, nebuvo skiriama ganėtinai dė- 
mesio, kaip jo neskiriama ir apskritai visai Lietuvos žurnalistikos istorijai. 

Pateikdamos bent dalį J. Purickio-Vygando literatūrinio palikimo manome, kad po beveik 70 
metų nors iš dalies įvykdėme tai, ką prie dr. J. Purickio kapo buvo pažadėjęs prof. M. Biržiška - 
paskelbti visą kūrybinį Juozo Purtekio palikimą. 

TARPTAUTINĖS POLITIKOS PROBLEMOS 


POLITINĖS PASTABOS 


Vokietija vis dar tebėra ta valstybė, kuri daugiausia traukia į save pasaulio dėmesį. 
Žinoma, labiausia visus interesuoja nacionalizmas. Visa jo evoliucija turi labai daug pa- 
našumo su fašizmu Italijoj. Daug kas laukė, kad nacionalsocializmas paims Vokietijos vairą, pana- 
šiai kaip fašizmas paėmė ir laiko jau dešimt metų Italijos vairą. 

Šią vasarą po pirmųjų reichstago rinkimų rodėsi, kad toks momentas jau atėjo. Nacio- 
nalsocialistai turėjo apie 14 milijonų šalininkų rinkikų tarpe, turėjo gerai suorganizuotą drausmin- 
gą partiją, didžiausią ir stipriausią už visas kitas partijas, turėjo savo gerai apginkluotą 400 000 
armiją. Trumpai tariant, nacionalsocialistai buvo pasiruošę imti valdžią. Jei palyginsim 1922 m. 
Italijos fašistus ir 1932 m. Vokietijos nacionalsocialistus, rasim, jog ne tik absoliučiai, bet ir 
realiatyviai nacionalsocialistai buvo stipresni. Ir vis dėl to fašistai pajėgė paimti į savo rankas 
visą valdžią. o nacionalsocialistai - ne. Nacionalsocialistai net neparodė rimtų pastangų. Tie- 
sa, nacionalsocialistai reichstage ir Hitleris pas prezidentą Hindenburgą reikalavo atiduoti visą 
valdžią nacionalsocializmui, bet kai nieko iš to neišėjo, tai Hitleris nedarė jokių rimtų pastangų. 

Kodėl? Ar jam trūko drąsos, ar jis nematė, kad toki bandymai vis tiek nepavyks? Fašistų 
garsus „maršas ant Romos“ 1922 pavyko puikiausiai: Musolini be šūvio padarė didžiausią 
revoliuciją. Hitleris nė bandyti nebandė „maršo ant Berlyno“. Greičiausia, kad toks maršas ir būtų 
nepavykęs. Tarp Italijos 1922 m. ir Vokietijos 1932 m. yra nemažas skirtumas. Tada Italijoj nebu- 
vo pajėgos, kuri būtų galėjusi rimtai pasipriešinti fašizmui. Vokietija tokią pajėgą turėjo. Tai poli- 
cija tr reichsveras. Pasiryžusių, energingų ir sumanių vadų rankose šitos pajėgos buvo pakanka- 
ma atremti bet kuriuos revoliucijos bandymus. 

Su kariuomenės pagalba Ebertas 1919 metais atmušė visus komunistų bandymus. Su kariuo- 
menės ir policijos pagalba lengvai buvo likviduotas 1923 m. pirmas Hitlerio su Ludendortu per- 
versmo bandymas. Ir dabartinis reichsveras, turėdamas tokį energingą sumanų vadą, kaip 
generolas Šleicheris, greičiausia būtų užgniaužęs kiekvieną nacionalsocialistų bandymą. Turė- 
damas tai galvoj ir atsimindamas 1923 metus, Hitleris, matyt nedrįso daryti jokio „maršo ant Ber- 
lyno“. 

Tačiau drąsos ir rizikingumo stoka Hitleriui gali labai neigiamai paveikti visą nacionalsocialis- 
tinį sąjūdį. Masiniai sąjūdžiai yra daugiau ūpo reiškiniai. Jei tokių sąjūdžių vadai nemoka tinka- 
mu momentu padaryti rizikingų žingsnių, tai jie pražudo pačius sąjūdžius. Jeigu Leninas 1917 me- 
tais, jeigu Musolini 1922 m. nebūtų parodę reikalingos drąsos bei rizikingumo, tai kažin kas bū- 
tų buvę su jų vadovaujamais sąjūdžiais. Hitleris 1923 m. irgi pabandė, bet blogai apskaičiavo ir 
Jam nepavyko. Kartą apsideginęs Hitleris pasidarė labai atsargus. Tiesa, žinant dabartinę Vokie- 
tijos padėtį, reikia manyti, kad perversmo bandymas jam ir dabar vargu pavyktų. Tačiau neveik- 
lumas tokiais atvejais turi lemiančios reikšmės. Daug kas šiandien mano, esą prasidėjusi nacio- 
nalsocializmo grįžtamoji banga. Šitą manymą patvirtina lapkričio 6 d. rinkimų rezultatai. Nacio- 
nalsocialistai nustojo poros milijonų balsų. Masiniam sąjūdžiui, kuris laikosi ne tiek sąmoningu 
Isitikinimu, kiek ūpo pakilimu, šitai labai pavojinga. Kai kas jau linkęs manyti, jog nacional- 
Socializmas toliau tiktai vegetuos, slinks žemyn ir lemiančio vaidmens Vokietijos gyvenime nebe- 
Vaidins. 

Galima, žinoma, tokią nuomonę statyti ir ją ginti, bet galima taipogi manyti, jog nacional- 
Socialistų vaidmuo dar toli gražu nėra baigtas. Vieną tiktai sunku ginčyti, kad kulminacinį savo 

ekspansijos tašką nacionalsocialistai jau bus pasiekę ir dabar jau jiems stoja nebe ekspansijos, 
bet užkariautų pozicijų laikymo klausimas. Dalykai galėtų virsti kitaip, jeigu nacionalsocialistai 
vieni paimtų valdžią. Tačiau dabartinės aplinkybės, rodos, nedaug duoda jiems tokių vilčių. Be 
abejo, daug turės pakenkti nacionalsocialistams vidaus nesutikimai. Panašūs sąjūdžiai laikosi 
daugiausia autoritetu. Bolševizmas laikosi Lenino autoritetu, fašizmas — Musolini, nacionalso- 
cializmas iki šiol laikėsi daugiausia Hitlerio autoritetu. Bet pastaruoju laiku pradeda kilti nacionalso- 
cialistuos ginčų, kurių Hitlerio autoritetas jau nebegali pašalinti. Vienas gabiausių vadų Strasse- 
ris stoja net prieš patį Hitlerį. Ar jam pavyks perskelti nacionalsocialistus ir patraukti su savim 
žymią jų dalį - kol kas neaišku. Vis dėlto tai labai pavojingas simptomas. 

Kai kurie Vokietijos politinio gyvenimo žinovai tvirtina, esą, dabar bent keletą metų Vokietiją 
valdysiąs Šleicheris. 

Mano manymu, sunku ką nors tikro pasakyti, kas bus Vokietijoj ne tik per keleris metus, bet ir 
artimiausiu laiku. Tiesa, Šleicheris turi daugiau galimumų, negu kas kitas, pasilikti ilgai prie vairo. 
Turėdamas reichsverą savo rankose, jis gali nebijoti nei nacionalsocialistų, nei komunistų. Tada 
tiktai Šleicheriui būtų pavojus, jeigu nacionalsocialistams pavyktų įsiskverbti reichsveran. Bet 
vis dėl to sunku ką nors tikro pasakyti, kaip ilgai teks Šleicheriui pasilikti prie vairo. Taigi sunku 
ką nors tikro pasakyti ir dėl nacionalsocializmo. Bendrai, statyti prognozus dėl Vokietijos politinės 
ateities labai sunku. Nuvertę laimingai reparacijas, vokiečiai netikėtai nuvertė ir jų ginklavi- 
mMą4si varžančius nuostatus. 

Tai didelis vokiečių laimėjimas. Jis buvo galimas tik dėl to, kad Anglijoj prie vairo stovi Mak- 
donaldas, o Prancūzijoj stovėjo Herriot. Tiesa, vokiečių poziciją labai sustiprino Versalės traktato 
į V dalį įvadas, kur pasakyta, kad Vokietijos bei jos buvusių sąjungininkų nusiginklavimas esąs 
tiktai pradžia visuotinio nusiginklavimo, kuris betarpiškai seksiąs Vokietijos nuginklavimą. Ta- 
čiau praėjo 13 metų nuo Versalės traktato pasirašymo, Vokietija seniai nuginkluota, o visuotinio 
nusiginklavimo ne tik nėra, bet ir nematyti, ar jis kada bus. Vokiečiai turėjo pamato sakyti: „Jei 
vykdom Versalės traktatą, tai vykdykim. Arba patys nusiginkluokit arba mums grąžinkit lygias 
teises". O Šleicheris dar pridėjo: „Nenorit mums pripažinti teisių lygybės — nepripažinkit. Mes 
darysim tada, kaip mūsų interesai mums diktuos". Makdonaldas ir Herriot nusileido vokiečių ar- 
gumentams. Ar daug beliko iš Versalės traktato? Nedaugiausia: teritoriniai nuostatai 'r įvairios, 
didesnės reikšmės neturinčios, smulkmenos. 

Žinoma, nugriaut teritorinius nuostatus, vokiečiams bus sunkiausia. Geruoju jei ir galima čia 
pasiekti, tai nebent grąžinti kolonijas. Pakeisti Vokietijos sienas Europoj, pajėgos nevartojant, 
vargu pavyks. Ligšiol sienos būdavo keičiamos tik pajėga. Greičiausia, kad ir toliau šitas dėsnis 
pasiliks tebegaliojąs. 

Nemaža triukšmo padarė skolų mokėjimo Amerikai klausimas. Europos skolininkai 
staiga paskelbė streiką. Bet jiems nepavyko išlaikyti vieningo fronto. Anglija, pamačiusi, kad 
Amerika vis tiek nenusileidžia, savo skolos ratą sumokėjo. Ją pasekė Italija ir mažesnių valstybių 
eilė, jų tarpe ir Lietuva. Prancūzija laikėsi iki galo ir nemokėjo. Herriot vyriausybė buvo nusistačius! 
mokėti, bet parlamentas kitaip sumanė. Herriot teko atsistatydinti. Taigi Herriot kažkaip nevyks- 
ta. 1924 m. po didelio radikalsocialistų laimėjimo, jis būdamas gabiausias jų žmogus, atsistojo 
valdžios priešaky, bet neilgai jam teko valdyti vairą. 1926 m. Herriot skubiai turėjo užleisti savo 
vietą Poincarė, o dabar, po naujo radikalsocialistų laimėjimo, jam vėl tenka netikėtai greitai 
pasitraukti nuo vairo ir užleisti savo vietą, be abejo, silpnesniam kolegai - Paul Boncourui. Žino- 
ma, Herriot daina dar toli gražu nėra sudainuota. Jis gal dar nekartą bus kviečiamas imti Prancū- 

zijos vairą. Bet ligšiol, deja, kažkodėl jam vis nevyko. Jei ne vienas, tai kitas dalykas jam pasi- 
maišydavo ir pagadindavo. Kad Herriot yra vienas gabiausių Prancūzijos politikų, šito niekas 
neneigia. Bet jam nevyksta. Anksčiau bene du kartus jam teko suklupti dėl pakrikusių finansų. 
Šiemet vėl jam stovint prie Prancūzijos vairo, vokiečiai pasiekė du didelius laimėjimus: nusikratė 
reparacijomis ir nuvertė Versalės traktato nuostatus, varžančius jų apsiginklavimą. Gal būt, ir ki- 
ta vyriausybė čia nieko nebūtų padariusi, bet šiaip ar taip, tokios didelės spragos viena po kitos 
išmuštos Versalės traktato mūre, žinoma, negalėjo sustiprinti Herriot populiarumo prancūzuose. 
Herriot - pietų Žmogus, temperamentingas, impulsyvus; jam labai praverstų šaltas svarstymas ir 
sistemingumas. 
V 
(Vairas. 1933. Nr. I. P. 132-134.) 


Visus lietuvius nemaloniai nustebino prasidėjusi Vokietijoj smarki kampanija už Klaipė- 
dos krašto nuo Lietuvos atplėšimą. Pasipylė po vienas kito mitingai, susirinkimai 
su perduodamomis per radio kalbomis. Tose kalbose stengiamasi įrodyti, esą Klaipėdos kraštas 
vokiška žemė ir ji turinti grįžti Vokietijai. Mitinguose visur priimamos rezoliucijos: Klaipėda kuo 
greičiausiai turi grįžti Vokietijai. Kai kurie kalbėtojai, jau net nustato ir laiką. Būtent, iki 1935 m. 
Klaipėda privalo būti jau grąžinta Vokietijai. Kiti siūlo jau ruoštis kovai už Klaipėdą. Kampanija 
varoma ir spaudoj ir per radio. Laikraščiai mirgėte mirga užgaulingais Lietuvos adresu straipsniais. 

Keisčiausia, kad šitoj propagandos kampanijoj dalyvauja ir valdžios atstovai. Be to, mitingai 
daromi valdžios rūmuose, juose kalba aukštieji valdininkai, jų kalbos perduodama per valdžios 
prižiūrimas ir kontroliuojamas radio stotis. Tuo tarpu visa propaganda juk siekia atplėšti teritorijos 
gabalą nuo kaimyninės valstybės, palaikančios su Vokietija korektingus santykius. Kaip gi galima 
tokią propagandą suderinti su gerais kaiminystės santykiais? 

Ir ko gi vokiečiai siekia, varydami šitą propagandą? Versalės traktatu Vokietijai atimta iš viso 
70588 kvadr. kilometrų teritorijos su 6. 476.000 gyventojų. Iš to daugiau kaip pusė teko Lenkijai, 
būtent, 46150 kv. kil. ir 3. 856.000 gyv. Prancūzijai 14522 kv. kil. ir 1.874.000 gyv. Danijai 3993 kv. 
kil. ir 166. 000 gyv. Lietuvai 2657 kv. kil. ir 141.000 gyv. Taigi lenkai gavo beveik dvidešimt kartų 
daugiau negu lietuviai. Ir kaip lenkai šeimininkauja atimtose iš vokiečių žemėse! Sakoma, kad iš 
dviejų beveik milijonų vokiečių, tekusių Lenkijai, šiandie beliko vos tik apie pusė milijono. Daugelis 
Vokiečių be jokių ceremonijų stačiai išvaryta iš savo gyvenamų vietų. Nemažai išekspedijuota 
net kitan pasaulin. Iš tų žemių tiktai aukšt[utinė] Silezija (4230 kv. kil.) turi šiokią tokią autonomiją. 
Visos kitos žemės yra atiduotos lenkams be jokių sąlygų. Lenkai čia daro viską, kad vokišką 
elementą kuo greičiausiai išnaikintų. Dancigo koridorius atkirto Rytprūsius nuo Vokietijos. Klaipė- 
da - nedidelis, bereikšmis Vokietijai sklypelis. Jis turi plačiausią autonomiją. Vokiečiai čia ne tik 
nespaudžiami, bet jie lietuvius spaudžia ir iš viso laikosi ne gynimosi, kaip kitur, bet puolimo tak- 
tikos. 

Ir vis dėlto vokiečiai nevaro tokios propagandos prieš Lenkiją, Prancūziją arba Daniją, kaip 
prieš Lietuvą! 

Kodėl gi prieš Lietuvą? 

la, žinoma, vaidina vaidmenį vokiečių palinkimas vertinti santykius su kitais per materiali- 
nės pajėgos prizmę. Vienas iš kalbėtojų Tilžės mitinge pareiškė: „Tegu nepamiršta lietuviai, kad 
Vokiečių yra dvidešimts kartų daugiau"! Taigi materialinio didumo santykis, be abejo, čia vaidina 
Savo vaidmenį. Vokiečiui jis yra labai svarbus, dažnai - lemiamas. 

Bet čia vaidina savo vaidmenį ir politiniai motyvai. Šita propaganda varoma ne be tikslo ir ne 
be plano. Koks gi būtų tas planas? Teko girdėti štai kas. 

Nepaslaptis, kad vokiečiams labiausiai rūpi atgauti Vyslos koridorius. Jie jau ne kartą siūlė 
Vyslos koridorių pakeisti Nemuno koridorium. Kitaip sakant, siūlė lenkams pasiimti Lietuvą ir 
grąžinti Vokietijai Vyslos koridorių. Stresemannas pirmas (o gal ir ne pirmas) iškėlė šitą sumanymą. 
Teko girdėti iš prancūzų, esą vokiečiai jau kelis kartu siūlė tokį sumanymą ir dabar nesenai savo 
siūlymą pakartoję. Prancūzai laikosi nusistatymo, kad Vokietijos rytų sienos galinčios būti pakeis- 
tos tik laisvu suinteresuotų šalių susitarimu. 

Yra dar vienas sumanymas - duoti lenkams išėjimą jūron per Rytprūsius palei Lietuvos sie- 
ną. Vieni norėtų, kad šitas koridorius būtų sudarytas iš vokiškų žemių ir su Karaliaučiaus uostu. 
Kiti mano, kad koridoriaus sudarymui būtų galima paimti ir lietuviškų žemių su Klaipėda. Šitas 
antras sumanymas vokiečiams patinka ir jie yra pasiryžę „aukoti taikai vokišką Klaipėdą". Apie 
šitą sumanymą vokiečiai pradeda ir viešai kalbėti. Pastaruoju laiku šito plano apaštalu tapo 
olandų politikas Simburgas. Tik jis manytų, kad naujas koridorius visas turėtų eiti vokiečių 
žemėmis ir apimti Karaliaučių. Vokiečiai už tai gautų Dancigą. Kadangi tokiu būdu nemažai lenkų 
pasiliktų vokiečių žemėse ir nemažai vokiečių naujame lenkų koridoriuj, tai sakoma, esą būtų 
galima gyventojus pakeisti: lenkus iš Vyslos koridoriaus perkelti į naują lenkų koridorių, o vokie- 
čius iš čia nukelti lenkų vieton. Yra ir apskaičiuota, esą tokiu būdu reikėtų perkelti apie 3 milijo- 
nus Žmonių ir tat esą būtų galima padaryti. 

Taigi kai kas spėja, esą vokiečiai varo propagandą už „vokiškos“ Klaipėdos grąžinimą, kad 
paskum jų „auka taikai" atrodytų didesnė. 

Bet ar gali apskritai kas išeiti iš šitų sumanymų? 

Vargiai. Prancūzai 1r anglai laikosi nusistatymo, kad Vokietijos rytų sienos galėtų būti pakeis- 
tos tik laisvu suinteresuotų šalių susitarimu. Ar toks susitarimas būtų galimas? Ne! Lenkai 
pakartotinai tvirtina, kad Vyslos koridorių galima iš jų atimti tiktai pajėga. Ir čia galima jais tikėti. 
Jie tiek įdėjo ir vis deda kapitalo į koridorių, ypač į naują uostą Gdynę, kad iš to matyti, jog jie 
koridoriaus nei atiduoti nei mainyti nemano. Ir nesutiksi nė vieno lenko, kuris nors prileistų 
alimumą kokių nors pakeitimų vokiečių naudai. Tai ir suprantama, nes joks kitas koridorius ne- 
galės lenkams pavaduoti Vyslos koridoriaus. Tai patogiausias, natūraliausias, geriausias lenkų 
išėjimas Jūron. Nei Nemuno, nei joks kitas koridorius nė iš tolo negali prilygti šitam. 

Lenkai galvoja apie pakeitimus, bet štai apie kokius: kaip paimti ir sunaikinti Rytprūsius? 
Lenkai tvirtina, kad dabartinė Lenkijos siena vakaruose yra minimumas, kurį kiekvienas lenkas 
turi ginti iki paskutiniosios. Jokių kompromisų čia negali būti. 

Vokiečiai dar gali iškelti rytų sienų pakeitimo klausimą, remdamiesi Tautų] S[ąjungos] pakto 
19 str. Bet norint šiuo straipsniu ką laimėti, reikia visų sutikimo, o tokio sutikimo vokiečiams 
pasiekti tur būt niekad nepavyks. 

Tad pasilieka tik pajėga. Bet keisti pajėga rytų sienas vokiečiams neleis prancūzai. O ir anglai 
vargu ramiai žiūrės, jei vokiečiai pradėtų šeimininkauti rytų Europoj. Prancūzams vokiečius privers- 
t nesunku. Toli jiems eiti nereikia. Užtenka okupuoti Pareinę su Ruro sritimi ir Vokietija taps 
bejėgė, nes ji nustos 4 savo pramonės. Gi pradėti karą vakaruose ir rytuose, kaip 1914 m., vokie- 
čiai vargu išdrįs. O jei ir išdrįstų, tai pralaimėtų, nes tada prancūzams turėtų eiti pagalbon anglai 
ir italai. Be to, belgai, čekoslovakai, danai irgi vargu pasiliktų neutralūs. Visi jie turi buv[usių) 
Vokietijos žemių ir jie gerai supranta, kad vokiečių laimėjimas nieko gero jiems nežada. 

Viską apsvarsčius, tenka daryti išvadą, kad savo rytų sienų Vokietija pakeisti negali nei tai- 
kiomis nei pajėgos priemonėmis, negu tik tada, jeigu atsitiktų kas nors tokio, kas visą situaciją Iš 
pagrindų pakeistų. 

Taigi ir visa vokiečių varoma propaganda, vistiek prieš lenkus ar prieš lietuvius, Vokietijai gali 
tik pakenkti, o ne padėti. Kenkia ji vokiečiams dėl to, kad primena vokiečių agresingumą ir verčia 
budėti, ypač tuos, kurie turi buv[usiųjų] Vokietijos žemių. O tokių valstybių yra net šešios: 
Lenkija, Prancūzija, Danija. Lietuva, Čekoslovakija, Belgija. 

Vokietija 1914 m. turėjo geriausią, galingiausią pasauly kariuomenę, turėjo milžiniškus ma- 
terialinius resursus, gabius diplomatus, buvo labai vieninga ir vis dėlto liko įveikta. Vokiečiai nie- 
kad nepasižymėjo gera politika. Ir karas jų neišmokė. Vokiečiai turi daug teigiamų savumų, bet 
politikai jie buvo ir pasiliko silpni. 

Gamtoj viešpatauja tam tikros pusiausvyros įstatymas, kuris neleidžia, kad viena kokia nors 
organiško gyvenimo rūšis nustelbtų visas kitas. Jeigu kuris augalas ar gyvis turi vienoj pusėj 
duodančią jam didelę persvarą savumų, tai kitoj pusėj jis turi silpnumų, kurie tą persvarą išlygina. 
Jei vokiečiai prie savo organizacinio talento, savo sistemingumo, savo „Grūndlishkeit“[nuo- 
dugnumo], „Fleiss“ [nepaprasto stropumo], darbštumo ir kitų teigiamų savitumų pasižymėtų su- 
mania politika, tai jie būtų pralenkę kitas tautas. Bet dabar savo politika jie yra daug silpnesni už 
anglus, prancūzus ir šita aplinkybė nedavė ir neduoda jiems perdaug iškilti. 

Paimkim kad ir jų politiką su Lietuva: nuo pat pradžios iki šiai dienai ji buvo klaidinga. Jų po- 
litika reikalaute reikalavo turėti stiprią palankią Vokietijai Lietuvą. Bet vokiečiai lyg tyčia norėjo 
Lietuvą susilpninti ir nustatyti prieš save. 1918 m. jie užleidžia Vilnių bolševikams ir lenkams, o ne 
lietuviams. 1919 m. nenori padėti Vilniaus atgauti nors tai lengvai galėjo. O mūsų ūkiški santy- 
kiai? O Klaipėda? Vokiečiai viską padarė, kad lietuvius nuo savęs atstumtų ir padarytų juos savo 
priešais, patys neturėdami iš to mažiausios naudos. 

Jei taip eis ir toliau, tai lietuviai taps didžiausiais vokiečių priešais. 

Vokiečiai šito nepaiso dėl to, kad Lietuva anot jų „trisdešimt kartų" už Vokietiją mažesnė. Bet 
ar taip elgiasi prancūzai, anglai ir kitos pasižyminčios sumania politika tautos? Vokiečiai sirgo ir 
serga perdaug dideliu materialinės pajėgos kultu. Tai gal didžiausia jų silpnybė. 

Vygandas 


(Vairas. 1933. Nr. 2. P. 248-250.) 


Hitlerio atsistojimas prie Vokietijos vairo sudaro svarbų įvykį Vokietijos istorijoj. Juk nacio- 
nalsocializmas yra bene svarbiausias pokarinės Vokietijos reiškinys. Jis augo, brendo apie ke- 
turiolika metų. Iki šiol jis varė tik propagandą, agitaciją, tik organizavo. Jis kūrė ir formulavo savo 
ideologiją. Štai dabar jis jau prie vairo. Kur gi šis naujas vairininkas Vokietiją nuvairuos? 

Mes pažįstam nacionalsocializmą kaipo kraštutinį radikalų nacionalizmą. Tai yra reakcija prieš 
kiekvieną internacionalizmą. Kiekvienas internacionalizmas: marksizmas, jėzuitizmas, masoniz- 
mas, katolicizmas Hitleriui beveik vienodai nepatiko. Jis stengėsi surasti germaniškos dvasios 
esmę ir pagal ją sutvarkyti visą Vokietijos gyvenimą: politinį, ekonominį, kultūrinį. Jis nori pašalin- 
ti iš germanų tautos viską, kas tik yra svetimo. Pirmoj eilėj jis nori apvalyti germanų kraują nuo 
Svetimų priemaišų. Pavojingiausia priemaiša jis laiko semitų kraują. Iš čia eina jo neapykanta 
žydams. Žydas reikia pamažu iš Vokietijos išstumti arba kitokiu būdu pašalinti. Vokiečiai buvo 
Visada antisemitai. Viduramžiais žydams Vokietijoje bene daugiausia teko nukentėti. Bet tai buvo 
antisemitizmas daugiau instruktyvus. Hitlerio antisemitizmas yra pagrįstas tam tikra doktrina. 


219 


A. Gaigalaitė, J. Žeimantienė 


Marksizmas, kurį Hitleris laiko pavojingiausia visais požiūriais doktrina, yra žydų kūrinys, 
Hitleris mato, kokias gilias šaknis įleido Vokietijoj marksizmas. Socializmas ir komunizmas - didžiausi 
Hitlerio priešai. Ir jie toki galingi, kad jis tik per 10 metų apsiima juos įveikti. Bet ar įveiks? Hitleris 
pažadėjo, kad per 10 metų Vokietijoj nebūsią nė vieno marksisto. Pažadas tikrai drąsus. Savo 
tikslams siekti Hitleris pirmoj eilėj vartoja pajėgą. Bet ir marksistai moka vartoti pajėgą. O ko- 
munistai pajėgos meisteriai, tur būt, ne menkesni, už nacionalsocialistus. Taigi marksistų išnai- 
kinimas - daugiausia fizinės pajėgos problema. Seniau Hitleris ir krikščionybę laikė ne ką geres- 
niu dalyku už marksizmą. Mat, krikščionybė irgi yra kilusi iš žydų. Tai irgi internacionalas. Vadi- 
nas, vokiečius reik apvalyt ir nuo krikščionybės. Čia jau dar sunkiau negu su judaizmu ir semitiz- 
mu. Rodosi, kad Hitleris šiame dalyke mano padaryti internacionalizmui koncesiją. Tiesa, seniau 
nacionalsocialistai tikėjosi grąžinsią senovinę germanų tikybą. Buvo net pradėta kai kur vartoti 
senovės germanų tikybinės apeigos. Bet dabar kažkodėl apie tai negirdėti. Matyt, Hitleris pama- 
tė, jog Iš to vis tiek nieko neišeisią. Krikščioniškąjį internacionalą reikėsią toleruoti. 

Bet tuo tarpu Hitleriui nėra laiko užsiimti didelėmis reformomis. Jam teko atsistoti prie vairo 
sunkiu Vokietijai laiku, kada kasdieniniai reikalai deginte degina, suėda laiką ir visas pajėgas. 

Pirmas dalykas - tai valdžios sistemos klausimas. Dabar Vokietijoj galioja 1919 metų Veimaro 
konstitucija. Nacionalsocialistai šitą konstituciją laiko marksistų žalingu padaru, kurį reikią ko 
greičiau pašalinti. Ir ne tik konstituciją. Hitleris pareiškė, jog per 14 paskutiniųjų metų viskas, kas 
tik buvo padaryta, viskas žalinga ir keistina. Vadinasi, viską reikia griauti ir reformuoti. Bet čia vėl 
keblumas: Hitleris paėmė valdžią su nacionalistais. Šie toli gražu ne su visa nacionalsocialistų 
programa sutinka. Nacionalistai remiasi daugiausia stambiųjų ūkininkų, pramonininkų ir turtin- 
gesnės buržuazijos bei valdininkijos didesne dalim. Nacionalistų programa perdėm konservaty- 
vi. Jie norėtų grąžinti prieškarinę Vokietiją su Hohencolernų dinastija. 

Nacionalsocialistams visa tai nepakeliui. Jie nori apimti visą tautą, neišskiriant ir darbininkų. 
Nepamirškim, kad jų oficialus pavadinimas: „Nationalsocialistische deutsche Arbeiterpartei" 
Į Vokiečių nacionalsocialistinė darbininkų partija]. Taigi nacionalsocialistai stengiasi turėti su sa- 
vim darbininkus, kurie net jų oficialiame pavadinime specialiu būdu figūruoja. Hitlerio idealas - 
ne prieškarinė Vokietija su prūsų junkeriais, kurie mėgdavo sakyti apie savo karalių: „Der Kėnig 
ist absolut, wenn er unser Willen thut" [Karalius yra absoliutus, kai jis vykdo mūsų norus]. 
Hitlerio idealas tai „das dritte Reich" [Trečiasis reichas], sukurtas pagal jo germanišką doktriną, 
kur nebūsią nei kapitalistų nei proletarų. Taigi Hitleriui Hugenbergas toli gražu ne draugas. 

Hitleris supranta, kad savo programą vykdyti jis galėtų vienas su savo draugais, laikydamas 
neribotą valdžią. Bet kaip čia valdžią vienas paimsi. Ne kitaip, tik perversmo keliu. Hitleris bandė 
1923 m. daryti perversmą, bet jam nepavyko. Daugiau jis prisibijojo daryti perversmą. Tiesa, tarp 
1923 metų Hitlerio ir 1933 m. Hitlerio, pajėgos požiūriu - didelis skirtumas. Iki šių metų Hitleris 
atmesdavo visus koalicijos pasiūlymus. Jo jėgos vis augo ir jis tikėjosi jas tiek užaugsiant, kad 
galėsiąs vienas, be jokio perversmo paimti valdžią ir valdyti. Jį vyliojo Mussolini pavyzdys. Dve- 
ji priešpaskutiniai reichstago rinkimai lyg ir patvirtino tą jo viltį. Bet paskutiniai rinkimai jį išgąs- 
dino. Jo balsų skaičius, iki šiol be paliovos augęs, staiga sumažėjo, taip kad jis nustojo iš karto 
kelių dešimtų atstovų. Jo pasekėjai laukė darbų, veikimo, o jis delsė. Ėmė rodytis nusivylimo 
ženklų. Todėl Hitleris ryžosi veikti. Bet kaip? Bandyti perversmo jis nedrįso. 1923 metai paliko jam 
gilaus įspūdžio. Tada reichswehras nė nekrūptelėjęs šaudė į jo eiles. Hitleris manė, kad šaudys IT 
dabar. Nors jo armija ir siekia 400 tūkst., bet vis dėl to jis bijojo stoti atviron kovon su reichswehru. 
Todėl jis pasirinko kitą kelią, vadinamo „Harcburgo fronto" arba koalicijos su nacionalistais kelią. 

Hitleris mano sau: reikia visų pirma paimti valdžią vis tiek kad ir koalicijoj su kitais. Gerai 
įsitvirtinus, koalicijos draugus vienu ar kitu būdu galima bus išstumti ir pasilikti vienam. Padėtis 
jo nelengva. Iš vienos pusės senis prezidentas, nusistatęs pildyti duotą pasižadėjimą dėl Veimaro 
konstitucijos. Iš kitos — reichstagas, iš trečios — koalicijos draugai nacionalistai. Hitleris ryžosi 
daryti rinkimus. Gal būt jis tiki, kad koalicija juos laimės. Jeigu laimėtų, būtų neblogai. Tada būtų 
galima su koalicijos draugais be didelio triukšmo nuversti Veimarą, sudaryti pereinamąją diktatū- 
rą, pamažu išstumti koalicijos draugus ir pagaliau valdyti vienam ir kurti „trečiąjį reichą". Bet jei- 
gu rinkimai nepavyks laimėti ir susirinks reichstagas, tada reikės arba griebtis pajėgos ir daryti 
šiokią ar tokią revoliuciją, arba trauktis. 

Bet pasitraukimas Hitleriui dabar būtų lygus nusižudymui. Jau delsimas buvo Hitleriui pa- 
vojingas. Pasitraukimas būtų visiškai pražūtingas. 

Tad nieko nuostabaus, kai Goebels pasakė: „Dabar mus gali tik kaipo lavonus iš įstaigų iš- 
nešti. Geruoju mes iš ten neisim". 

Hitleriui dabar arba eiti pirmyn, arba atsisveikinti su visomis savo svajonėmis. Kitą išeitį 
sunku surasti. Nacionalsocializmas nėra taip sau partija, kuri šiandien valdžioj, rytoj opozicijoj, 
poryt vėl gali būti valdžioj. Tai sąjūdis sukeltas žodžiais daugiausia vieno asmens ir paremtas 
daugiausia tikėjimu. Jeigu šitos ideologijos kūrėjas ir vadas, atsistojęs prie vairo, nieko ypatin- 
go nepajėgs padaryti, tai tikėjimas juo turės žlugti ir jo sukeltas sąjūdis turės susmukti. Jeigu 
Hitleris ir jo artimi bendradarbiai šitai numano, o sunku prileisti, kad jie nenumatytų, tai jam nieko 
kito nebelieka, kaip tik vykdyti savo planą, vis tiek, kad ir pajėga laužiant atsistojusias ant kelio 
kliūtis. Tiesa, jam nėra lengva. Jam labai sunku. Sunku ir iš vidaus, nes čia ant kelio stovi ir 
prezidentas, ir reichstagas, ir koalicijos draugai nacionalistai ir pagaliau partijos, Veimaro kons- 
titucijos šalininkės, kurios visos gerai susiorganizavusios ir kurios visomis priemonėmis steng- 
sis ginti Veimaro santvarką. 

Užsienis žiūri į jo valdymą su nepasitikėjimu ir baime. O čia Vokietija turi daug reikalų, ypač 
ūkiškų, kuriuos be pasitikėjimo sunku sutvarkyti. 

Taigi Hitlerio padėtis yra tikrai nelengva ir jeigu jis mokės išeiti iš jos laimėtoju, tai vis tiek, 
kaip žiūrėtum į jo ideologiją, negalėtum jam nepripažinti didelių politinių ir taktinių gabumų. 

Kovo 5 d. rinkimai greičiausia Hitlerio-Hugenbergo koalicijai daugumos neduos. Tada 
reichstagą reikės šiokiu ar tokiu būdu pašalinti. Bet vis dėl to šitie rinkimai svarbūs, kaipo šalies 
politinės nuotaikos rodiklis. 

Tautų Sąjungos pilnatis. Vasario 24 d. svarstė 19 komlisijos] raportą apie Kinijos 
Japonijos ginčą. Kaip ir reikėjo tikėtis, 19 komisijos raportas, vienu balsu komisijoj priimtas, 
buvo priimtas ir plenumo taipogi visų vienu balsu, išskyrus japonus, kurių balsas betgi kaipo 
suinteresuotos šalies, lygiai kaip ir kiniečių, nesiskaito. Tuo raportu Japonija galutinai ir griežtai 
Pasmerkiama. Ten be jokių svyravimų japonai laikomi užpuolikais. Nieko nuostabaus, kad tokį 
Taportą Tautų Sąjungai priėmus, japonai iš Tautų Sąjungos pasitraukė. Betgi tuo tarpu jie pareiš- 
kė tik nedalyvausią japonų kiniečių ginčo svarstyme. Tačiau reikia laukti, kad japonai ir visiškai 
iš Tautų Sąjungos [pasitrauks]. Bet išstojimu iš Tautų Sąjungos, žinoma, šita byla baigtis negali. 
Tautų Sąjungos pilnatis ir be japonų toliau svarstė japonų kiniečių bylą ir sudarė naują šiai bylai 
komisiją, kurion įeina tų pačių 19 valstybių atstovai, kaip ir 19 komisijon. Be to, nutarta dar šion 
komisijon kviesti Rusijos ir Amerikos atstovus. Tautų Sąjungos statutu, pareiškęs norą išstoti 
Narys dar dvejus metus pasilieka nariu su visomis teisėmis ir pareigomis ir tik po dviejų metų lai- 
komas galutinai išstojusiu. 

Po tokio griežto pasmerkimo nieko kito Tautų Sąjungai nebelieka, kaip tik statuto 16 straipsnis, 
Jeigu Japonija pripažinta užpuoliku, tai ji arba turi išpildyti Tautų S-gos reikalavimą, vadinasi 
daryti restituciją. arba prieš ją turi būti pavartotos numatytos sankcijos. Be to, juk Japonija yra 
pasirašiusi ir 1928 m. Kellogo-Briando paktą. Vadinasi, jei ji užpuolikas, tai ji sulaužė ir Kellogo- 
Briando paktą. Iš viso to Tautų Sąjunga turėtų padaryti išvadas ir pavartoti prieš japonus šiokias 
ar tokias funkcijas. Pažiūrėsim kas iš to bus. 

Beje, Japonija turi dar Tautų Sąjungos mandatą: Marijos, Karolinos ir Maršalo salas Ramiaja- 
me vandenyne, priklausiusias prieš karą Vokietijai. Girdėti, kad Tautų Sąjunga nusistačiusi šitą 
mandatą iš Japonijos pareikalauti [grąžinti], jei ji nustos būti Sąjungos nariu. Šitos salos mažos 
ir savaime didesnės reikšmės neturi. Bet jos svarbios kaipo bazė karo laivynui. Kas turės šitas 
salas, galės kontroliuoti žymią Ramiojo vandenyno dalį. Japonai yra pareiškę, kad minėto man- 
dato ir išstoję iš T. Sąjungos jie vis tiek negrąžinsią. Jie sako, esą niekur nepasakyta, kad manda- 
tus gali laikyti tiktai T. Sąjungos nariai. 

Taigi kyla naujos komplikacijos. Svarstant dabar plenumui japonų kiniečių konfliktą, buvo 
labai gera proga priminti Tautų Sąjungai Vilniaus bylą ir mūsų atstovas plenume dr. Zaunius šia 
proga pasinaudojo. Jis pravedė paralėlę tarp lenkų lietuvių ir japonų kiniečių ginčų. Panašumo 
yra, tikrai, nemaža. Jeigu Tautų Sąjunga būtų tada taip vienu balsu pasmerkusi Lenkiją, kaip 
dabar padaryta su Japonija, tai gal dalykai būtų virtę kitaip. Žinoma, kaip šiandie japonai pa- 
smerkimo nenusigando ir iš Mandžiūrijos trauktis nemano, taip ir lenkai T. Sąjungos pasmerkimo 
būtų greičiausia nenusigandę. Bet juk yra ir straipsnis su savo sankcijomis. 

Lenkų pasielgimas, be abejo, daug bjauresnis negu japonų, nes lenkai, inscenizuodami 
sukilimą, pavartojo klastą ir sulaužė tik ką pasirašytą sutartį. Bet Tautų Sąjunga lenkų nepasmerkė, 
o Ambasadorių konferencija paskui lenkų smurtą patvirtino. 

Visa tai reikėtų kelti kiekviena proga ir badyti pasauliui akysna. 

Vygandas 
(Vairas. 1933. Nr. 3. P. 397-400.) 


Kai sausio mėnesio gale Hitleris atsistojo prie Vokietijos vairo, niekas, gal nė jis pats, nemanė, 
kad taip greit ateisiąs trečiasis reichas. Tiesa, jau ir tada buvo aišku, jog Hitleris geruoju nuo val- 
džios vairo nepasitrauks. Bet niekas, turbūt, nė jis pats, nelaukė, kad jau kovo mėnesį jis tapsiąs 
neribotu Vokietijos diktatorium ir tai visiškai legaliu būdu. 

Labiausiai stebina — visų pajėgų prieš Hitlerį visiškas ir besąlyginis kapituliavimas. Visi: 
komunistai, socialdemokratai. Bavarai, katalikai, demokratai - visi visi kapituliavo prieš Hitlerio 
rudus marškinius. Socialdemokrato Brauno vadovaujama Prūsų vyriausybė, atstatyta jau anks- 
čiau be jokio parlamentinio akto nuo savo pareigų, dar bylinėjosi ir neketino pasiduoti. Bavarai, 
sužinoję, kad ruošiamasi paskirti jiems reicho komisaras, grasino jį suimsią kaip tik jis perženg- 
siąs Bavarijos sieną. Vokietijos katalikai iškilmingai tvirtino, kad jie niekuomet neleisią Hitleriui 
paliesti Veimaro konstitucijos ir apskritai nedarysią jokių nusileidimų. 

Bet Hitleris viso to nepaisė. Jis darė, kas jam reikėjo: šalino iš administracijos valdininkus ir sky- 
rėjų vieton hitlerininkus, atstatinėjo atskirų kraštų valdžias, pakeisdamas jas savo komisarais ir t. t. 

Visi laukė kovo 5 dienos. Visos partijos dėjo ko didžiausių pastangų. Ir iš tikro joms pavyko 
išjudinti vokiečių tautą kaip niekad. Dar niekad taip gausiai neita prie rinkimų urnų. 

Ir Hitleris laimėjo. Tiek laimėjo, kad nacionalsocialistai su nacionalistais gavo daugumą. 
Nacionalsocialistai gavo 43,99 balsų, o nacionalistai 7,890. Vadinasi, Hitlerio valdžios blokas 
gavo apie 5204. 

V“ su 


Palyginus su pereitų metų lapkričio mėnesio rinkimais, nacionalsocialistai laimėjo I 
viršum, 0 palyginus su pereitų metų liepos rinkimais — 60 su viršum viso išrinktų atstovų skai- 
čiaus. 

Vos tik paaiškėjo rinkimų rezultatai, nacionalsocialistai pradėjo skelbti visišką savo pergalę ir 
galutinai sutriuškino morališkai visus savo priešus. 

Pirmiausia nutarta apsidirbti su komunistais. Daugelis jų suimta, daug pabėgo užsieniuosna. 
Likusieji pasislėpė, kur kas galėjo, arba sėdėjo, nedrįsdami pasijudinti. Kai hitlerininkai nuspren- 
dėjų atstovų visiškai neįsileisti nei į reichstagą, nei į kitus parlamentus, nepasigirdo jokio protes- 
to, nepasirodė jokio bandymo iš komunistų bei jų rinkikų kovoti už savo teises. 

Trečioji iš eilės savo didumu partija, geriausiai susiorganizavusi, turinti savo ginkluotus bū- 
rius, labiausiai drausminga, su didžiausiais medžiaginiais resursais. Labiausiai sufanatizuota, 
momentaliai išnyko. Sakytum, kad jokių komunistų Vokietijoj ir būti nebuvo. O juk už komunistus 
buvo paduota apie penki milijonai balsų iš 39; pernai netgi apie šeši iš 35 milijonų. 

Pašalinę komunistus iš parlamentų, nacionalsocialistai Prūsų landtage ir kai kuriuose kituose 
parlamentuose vieni turi absoliučią balsų daugumą. 

Savo laimėjimą Hitleris nusprendė pažymėti išvirkštinėmis formomis. Naujas reichstagas su- 
šaukta Potsdaman, įgulos bažnyčion. Atidarymo ceremonijas atliko pats reicho prezidentas Hin- 
denburgas su Hitleriu. 

Ant Fridricho Didžiojo grabo buvo padėtas vainikas. Potsdamo ceremonijos turėjo simbo- 
lizuoti, kad trečias reichas semsiąs savo politinę ideologiją ne Veimare, ar kur kitur, bet Potsdame, 
0 ypač iš Fridricho Didžiojo. Fridrichas daugiausia pasižymėjo savo užkariavimais. Jis buvo 
sumanytojas ir valdytojas lenkų lietuvių valstybės padalinimo. Jis sukūrė prūsų galybę ir tuo 
padėjo Vokietijos galybės pamatus. Argi ir Hitleris norės eiti jo pėdomis? Hitleris svajoja apie 
daug didesnę galybę, negu turėjo Fridrichas ar kuris kitas vokiečių valdovas. Jo svajonė - tai di- 
delė, galinga, daugiau kaip pustrečio šimto milijonų vokiečių tauta. Tokiam skaičiui reikia atitin- 
kamos vietos. Tą vietą jis tikisi rasti Europos rytuose. 

Sienas savo trečiajam reichui Hitleris numato toli toli rytuose, Rusijos lygumose. 

Bet kol kas — tik svajonės. Reali Vokietijos būklė toli gražu nuo šitų svajonių įvykdymo. 

Hitleris sako: „1918 metais išdavikai marksistai sunaikino vokiečių tautos galybę. Per 14 me- 
tų buvo varomas tiktai kenkimo darbas. Visa tai aš apsiimu pataisyti per ketverius metus. Bet 
duokit man neribotus įgaliojimus". 

Kovo 23 dieną Hitleris atsistojo naujame reichstage, reikalaudamas šitų įgaliojimų.Savo ilgoj 
kalboj jis labiausiai stengėsi išplakti ir morališkai sutriuškinti savo didžiausius priešus: marksis- 
tus, kuriems čia atstovavo vieni socialdemokratai. Apie tai, kaip naudos reikalaujamus įgalioji- 
mus, kaip statys savo trečiąjį reichą, Hitleris pasakė nedaug. Ir tai, kas pasakyta - nelabai aišku. 
Jis Saugosiąs reicho vienybę, bet nenaikinsiąs atskirų kraštų kultūrinių bei ūkiškų skirtingumų. 
Jis išnaikinsiąs marksizmą ir atitrauksiąs nuo jo suklaidintus Vokietijos darbininkus. Jis rūpin- 
Sląsis ūkiu. Jis gerinsiąs ūkininkų būklę. Bet kaip? Jis pašalinsiąs nedarbą. Bet kokiu būdu? In- 
Niacijos jis vengsiąs. 

" Užsienio politikos temoj Hitleris buvo dar neaiškesnis, atsargesnis. Kaip jis kalbėjo, taip ga- 
lėjo kalbėti ir Brūningas ir Stresemannas ir Mūleris. Vokietija norinti taikos, bet ji reikalaujanti 
lygybės. Vokietija pritarianti nusiginklavimui, bet tik lygybės pamatais. Čia nieko nebuvo pasaky- 
laišto, ką Hitleris mėgdavo kalbėti savo agitacinėse kalbose: nei apie Versalės traktato pašalini- 
Mą, nei apie Vokietijos rytų sienų išplėtimą, nei apie atsiskaitymą su „Erbfeindu“ [amžinu priešu] 
“ Prancūzais. 

Hitlerio deklaracija buvo bespalvė, neaiški, nekonkreti. Pirmas jam atsakinėjo socialdemokratų 
atstovas Wels. Jis Hitlerio nekritikavo. Jis beveik pritarė tam, ką šis pasakė. Jis tik prašė pasi- 
gailėjimo, teisybės, teisingumo. Koktu skaityti šitą vokiečių socialdemokratijos atsikirtimą iš 
reichstago tribūnos savo aršiausiam priešui. Tai nusigandusių, nusiminusių, neturinčių ką pasa- 
kyti, žmonių atsakymas. Welso kalbos vyraujantis tonas: „Daryk, ką nori, tik perdaug mūsų ne- 
bausk". Į baisus Hitlerio kaltinimus apie „lapkričio nusikaltimą" (Novemberverbrechen, Novem- 
berverrat) [Lapkričio nusikaltimą, Lapkričio išdavystę] Wels beveik nieko neatsakė. 

Juk rodos 1918 metais kapituliavimo ir paliaubų per 24 valandas reikalavo ne socialdemokra- 
tai, bet Liudendorfas ir Hindenburgas. O kas neprileido prie sovietų Vokietijos, jei ne socialde- 
mokratai? Jeigu ne Ebertas ir Noskė, tai Vokietijoj tikrai būtų buvę sovietai. Apie Hitlerį ir jo vien- 
minčius tada nieko nebuvo girdėti. 

Jei ne socialdemokratai, tai Vokietija 1919 metais būtų virtusi chaosu, ir jos priešai būtų ją 
sudraskę. Socialdemokratams teko vesti Vokietiją pačiu sunkiausiu laiku. Ir jie ją išvedė. 

Taigi socialdemokratai, rodos, turėjo ką atsakyti, bet jie nieko nesakė, o tik prašė jų pasigailėti. 

Taip tai paveikė vokiečių socialdemokratus Hitlerio kumštis. Savo replikoj Welsui Hitleris jį 
visiškai sumalė ir sutriuškino. Socialdemokratai galutinai nutilo. 

Visi laukė ką gi pasakys katalikų centras. 

Visiems žinoma, kad Vokietijos vyskupai pakartotinai pasmerkė nacionalsocializmą, kaipo 
antikrikščionišką sąjūdį ir uždraudė katalikams prie jo priklausyti.Visiems žinoma, kad nacional- 
socialistai katalikų ir nesigailėjo nei savo kalbose, nei raštuose, nei pagaliau veiksmuose. 

Ir štai dabar centro vadas pralotas Kaas „vardan tautos vienybės" sutinka palaidoti veimaro 
konstituciją ir pritaria neribotai Hitlerio diktatūrai. Centras balsuoja už įgaliojimo įstatymą, kuris 
be jokių sąlygų, be garantijų daro Hitlerį neribotu diktatorium ketveriems metams. Centras faktiš- 
kai ir nulėmė šio įstatymo likimą, nes be centro nebūtų buvę galima surinkti reikalingos šiam įsta- 
tymui priimti trijų ketvirtadalių daugumos. 

Turbūt, nė pats Hitleris niekad nelaukė, kad po visų vyskupų smerkimų susilauks iš centro 
tokios lemiančios, tokios besąlyginės paramos. 

Centas pats savo rankomis padėjo karstan dar gyvą Veimaro konstituciją, kurią jis daugiau- 
sia kūrė tr kuriai jis dar visai neseniai prisiekdinėjo amžiną ištikimybę. 

Nemažiau keistas buvo ir demokratų (Staatspartei) [Valstybės partijos] pasielgimas. 

Tiesa ši partija turi vos penkis atstovus ir ji nieko nulemti negali. Rinkimų metu ji buvo susi- 
blokavusi su socialdemokratais. Apie ją grupuojasi daugiausia žydai, kuriuos nacionalsocialis- 
tai jau persekioja ir savo programoje yra numatę atimti žydams net pilietines teises. Ir vis dėlto ir 
demokratai rado reikalo paremti neribotos Hitlerio diktatūros įkūrimą ketveriems me-tams. 

Taigi kovo 23 diena buvo Hitlerio didžiausio laimėjimo ir triumfo diena. Didžiausi jo priešinin- 
kai, Veimaro Vokietijos kūrėjai, katalikai ir demokratai, nulenkė jam savo galvas, geruoju atsisakė 
nuo savo visų teisių, už kurias ketino galvas guldyti, ir geruoju užsidėjo ant savo sprando Hitle- 
rio diktatūros kietą jungą ir tai ne trumpam laikui, ne keliems mėnesiams, bet ketveriems metams. 
O tikriau pasakius, greičiausia ant visados. 

Hitlerio triumfas dar kartą parodo, kaip šiandien visiems imponuoja materiali pajėga, kumštis, 
kokį šiandien pasisekimą turi diktatūra. Net aršiausi diktatūros priešai patys geruoju savo ranko- 
mis dedasi sau ant kaklo jos „malonų“ jungą. 

Dabar Hitleris turi laisvas rankas ir gali statyti savo trečiąjį reichą. Koks bus tas reichas? 

Savo deklaracijoj reichstage kovo 23 dieną Hitleris nedaug apie jį pasakė. Nacionalsocialistų 
programa yra visiškai trumpa. Ji susideda iš 25 trumpų deklaratyvinės formos pareiškimų. Juose 
suformuluoti tiktai bendri nacionalsocialistinės ideologijos dėsniai. Tas kas išdėstyta Hitlerio 
knygoj „Mein Kampf" yra irgi daugiausia bendro ideologinio pobūdžio, perdaug fantastiš- 
ka, ir maža tinka praktiškai valstybės kūrybai. 

Taigi tuo tarpu dar labai neaišku, kaip ir kokiu būdu Hitleris kurs savo trečiąjį reichą. Jo 
mu II. Jie tiki juo aklai ir aklai eis paskui jį, kur tik jis juos ves. Bet kur Hitleris vokiečius nuves, 
turbūt, nė jam pačiam dar neaišku. 

Keturių paktas ir pokarinių traktatų revizija. Makdonaldas - energingas 
vyras, gabus diplomatas ir sumanus politikas. Ne be reikalo anglų konservatoriai jį, darbietį ir dar 
visai neseniai buvusį savo priešą, padarė savo vyriausybės vadu. Kitur tai negirdėtas atsitiki- 
mas, kad laimėjusi rinkimus partija pasikviestų vadą iš savo priešininkų stovyklos. Bet anglai yra 
praktikos žmonės ir anglų konservatoriai, kviesdami savo buvusį priešą į savo vadus, žinojo ką 
daro. Makdonaldas laiko pasaulio politikos iniciatyvą. 

Matydamas, kad Tautų Sąjunga bankrutuoja, kad nusiginklavimo konferencija ruošiasi virsti 
dideliu burbulu, jis ėmėsi gelbėti vieną ir kitą. Nusiginklavimui jis pateikė savo improvizuotą 
planą. Makdonaldo darbu ir autoritetu paremtas, šis planas atgaivino mirštančią nusiginklavimo 
konferenciją. 

Tautų Sąjungai vis labiau smunkant, tarpvalstybiniam bendradarbiavimui paremti ir taikai 
palaikyti Makdonaldas pradėjo lankytis po didžiųjų valstybių sostines ir tartis su vadovaujan- 
čiais politikais. 

Jo apsilankymas Romoj pagimdė „keturių pakto" sumanymą. „Keturių pakto" autorium esąs 
Italijos Duce. Susipainiojusiai Europai tvarkyti šis vyras pasiūlė keturių valstybių direktoriją. 
Jon įeitų: Anglija, Prancūzija, Italija ir Vokietija, vadinasi, keturios Europos didžiosios valstybės. 
Rusija, kaipo bolševistinė, matyt, į šitą Europos koncertą netinkanti. Direktorija turėtų spręsti 
visus svarbesniuosius Europos, o gal ir viso pasaulio, politikos klausimus, rūpintis taikos išlaiky- 
mu ir pavaduoti nusigyvenusią pasenusią Tautų Sąjungą. 

Šita organizacija galėtų keisti net ir Didžiojo karo sutartimis nustatytą tvarką, neskiriant nė 
sienų. 

Nes ir Italija ir ypač Vokietija dabartinėmis sienomis nepatenkintos ir reikalauja jų keitimo. Tik 
Su Šia sąlyga ir italai ir vokiečiai sutiktų tokiame koncerte bendradarbiauti. Makdonaladas, ma- 
tyt, su tuo sutiko. Net ir prancūzai šios minties griežtai nuo savęs nestumia, nes sumanymui, nors 
ir su rezervais. pritaria. 

Taigi pirmutinė naujo koncerto užduotis būtų nusiginklavimas ir sienų revizija. Suprantama, 
kad sienų revizija turėtų prasidėti nuo Vokietijos, nes vokiečiai savo sienomis labiausiai nepa- 
tenkinti. Kitaip sakant, koncertantams tektų pirmiausia susidurti su Dancigo koridorium. 

Suprantama, kad visa tai sukėlė didelį triukšmą ir nusiminimą lenkuose. Lenkai baisiai užpy- 
kos ant Italijos už šitą pasiūlymą. Jų naujai paskirtas atstovas Romai netgi atsistatydino, 
reikšdamas tuo savo protestą prieš Mussolini sumanymą. Lenkai puolė Paryžiun. Bet prancūzai 
Sako: „Mes jus gerai suprantam, bet ką mes vieni galim padaryti, jeigu Makdonaldas ir Mussolini, 
nekalbant, žinoma, apie Hitlerį , stovi už traktatų reviziją". Ir iš tikrųjų prancūzams sunku atsispirti. 

Iš kitos pusės nacionalistinė Vokietija, apsitvarkiusi kiek viduje, be abejo, visomis savo su- 
stiprėjusiomis pajėgomis, pradės Versalio traktato generalinį puolimą. Pirmiausia, rytų kryptim. 

Bet ir pasipriešinimas bus. Nerasdami Londone, nei Romoj, nei pagaliau Paryžiuje pakankamos 
paramos, lenkai jau tariasi su Mažąja Santarve. 

Traktatų revizija ir Mažajai Santarvei nė kiek nemažiau pavojinga, kaip lenkams. Jei Vokietija 
atgaus savo prarastas žemes, tai vengrams irgi sunku bus atsakyti. Juolab, kad vengrus labai 
remia Mussolini. 

Vadinasi, prieš mus kyla pokarinių traktatų visuotinės revizijos siluetas. 

Įvykiai eina galvotrūkčiais, ir šiandie niekas nežino, kas bus už metų, kitų. Gal vėl reikės daryti 
naują Europos žemėlapį? 

Vygandas 
(Vairas. 1933. Nr. 4. P. 526-529.) 


Kiekvienas arčiau susipažinęs su hitlerizmu pasakys, kad hitlerizmas yra savotiška tikyba, 
panašiai kaip ir komunizmas. Hitleris yra šios naujos tikybos pranašas, o germanų rasė jos Alla- 
chas! Hitlerio „Mein Kampf“ yra šios naujos tikybos evangelija. Šiandien apie 8094 vokiečių ti- 
ki Hitleriu ir pasiryžę aklai juo sekti. 

Bet kur gi Hitleris savo sekėjus nuves? 

Tuo tarpu Hitleris vadovauja Vokietijai tik tris mėnesius. Tai per trumpas laikas, kad per jį 
galima būtų daug kas padaryti. Bet Hitleriui reikia skubėti. Jis per keturis metus pažadėjo daug 
padaryti. Viduje jis pažadėjo sutvarkyti administraciją, finansus, ūkį, pažadėjo pašalinti nedarbą, 
pakelti žemės ūkį, išnaikinti marksizmą. Suskurti stiprią karo galią ir padaryti daug kitų reformų. 

Tapęs reichkancleriu, liečiančiuose užsienio politiką pažaduose Hitleris buvo atsargesnis. 
Betjis čia anksčiau yra davęs daug pažadų, kurių vokiečiai nepamiršo ir kurių Hitleris išsižadėti 
negali. Hitlerio užsienių politikos planai tikrai yra grandioziški. Bismarkas su kaizeriu Wilhelmu I 
jam nė kiek neimponuoja. Tiesa, Vokietijos suvienijimas — šio to vertas. Bet Bismarko sienos 
Hitleriui vieni niekai. Elzasas Lotaringija tai toks menkas žemės sklypas, dėl kurio neišsimoka 
daug aušinti burnos. 

Savo politikai pavyzdžių Hitleris jau ieško žiloj senovėj didelių kolonizatorių tarpe, koki buvo 
saksiški, frankiški. Hohenštaufų kaizeriai, vokiečių ordinas. Jie nežaidė tokiais sklypeliais kaip 
Elzasas Lotaringija. Jie nustūmė slavių tautas toli į rytus, užimdami germanams didelius žemės 
plotus. Iš naujesnių laikų Hitleriui šiek tiek imponuoja tiktai Fridrichas II. Jis galutinai sutriuški- 
no lenkus ir užkariavo gerokus plotus Prūsams. 

Hitleris mato keturis kelius vokiečių politikai. 

Pirmasis kelias - tai pasilikimas dabartiniame plote ir gimimų sumažinimas, kad tokiu būdu 
dabartinio ploto užtektų. Šituo keliu, anot Hitlerio, nuėję prūsai. Jį Hitleris griežtai atmeta. 

Antras kelias - tai vidaus kolonizacija: išnaudojimas kiekvieno nors ir mažiausio sklypelio 
žemės: pelkių, dirvonų ir kitų nenaudojamų arba permažai naudojamų žemių. Šitas kelias irgi ne- 
unkąs. 

Trečias kelias - tai prieškarinė vokiečių politika: pramonės plėtimas, pasaulio prekyba, ko- 
lonijos. Šitas kelias, anot Hitlerio, privedęs Vokietiją prie „Einkreisung'o [apsupimo] ir did[žiojo] 
karo. Šita politika pastatė Angliją Vokietijos priešų eilėsna. Šitas kelias netinkąs. 

Hitlerio politikos kelias - tai ieškojimas Europoj reikalingų vokiečiams plotų. Tokius plotus, 
esą galima surasti tik rytuose, būtent Rusijoje ir Rusijos pakraščių valstybėse — „Randstatuose“ 
[priklausomuose kraštuose]. Bismarkas klydęs piršdamas Vokietijai sąjungą su Rusija. Vokieti- 
jos sąjungininkai, pagal Hitlerį, gali būti tik anglai ir italai. Vokiečiams reikėję atsisakyti nuo laivy- 

no statymo, nuo pasaulio prekybos, ir sudaryti sąjungą su anglais prieš Rusiją. Tokiu būdu vo- 
kiečiai būtų galėję gauti reikalingų jiems plotų čia pat rytuose rusų ir kitų čia gyvenančių žmonių 
sąskaiton. 

Vokietija, pagal Hitlerį, nesanti ir negalinti būti didžioji pasaulio valstybė, kol ji neturės ata- 
tinkamų plotų. Šituos plotus esą reikalinga įsigyti. 

Taigi Hitleris nepaprastai imponuoja vokiečiams savo programos originalumu, savo logika ir 
savo politikos grandioziškumu. 

Vokiečiai mato Hitleryje lyg kokį Moizę, kuris išvesiąs vokiečių tautą į gerovę. 

Tiesa, paėmęs valdžią, Hitleris oficialiai nekalba apie šiuos drąsius, grandiozinius sumany- 
mus. Matyt, jam išaiškinta, kad šitokios kalbos be reikalo erzintų visus suinteresuotus. Bet užtat 
jo artimieji žmonės aiškiai kalba ir rašo apie tai. 

Kyla klausimas, kokios yra perspektyvos šiems grandioziniams planams realizuoti. Hitleris 
sako, kad savo politikai vykdyti Vokietija turi turėti sąjungininkus ir galingą kardą.Sąjunginin- 
kais Hitleris pasirinko italus ir anglus. Kaip gi sekasi šitų sąjungininkų angažavimas? Su italais 
čia jau beveik nuo pat pradžios yra tam tikra dvasios giminystė tarp fašistų ir nacionalsocialistų. 
Hitlerio artimiausias bendradarbis Goeringas lankėsi Romoj ir buvo labai palankiai priimtas. Bet ir 
čia neina viskas taip sklandžiai, kaip būtų galima manyti. Italija remia revizionizmą, bet kitaip ne- 
gu vokiečiai norėtų. Italai daugiausia kalba apie teritorines revizijas Vengrijos naudai. Gi apie re- 
vizijas vokiečių naudai, ypač apie Vokietijos rytų sienų reviziją, italai lyg ir vengia kalbėti. 

Bet blogiausia, kad italai priešingi Austrijos „Anschlussui“ [prijungimuij. Italai nori, kad 
Austrija dėtųsi su Vengrija, o ne su Vokietija. Mat italai nori su Austrijos ir Vengrijos pagalba ša- 
chuoti Mažąją Santarvę. Austrijos susijungimas su Vokietija italams nieko nežada. 

O tuo tarpu Hitleriui Austrijos prijungimas yra vienas iš pirmiausių jo politikos tikslų. Čia jam 
ir politikos ir prestižo klausimas. Ar pavyks Hitleriui pasiekti šiame dalyke kokio susitarimo su 
italais - pasakyti sunku. Mussolini nuolaidumu nepasižymi ir eina atkakliai kartą pasirinktu ke- 
lių. 

Su kitu kandidatu į sąjungininkus, anglais, dalykai dar blogesni. 

Balandžio 13 dienos debatai anglų parlamente sudavė skaudų smūgį Hitlerio planams.Visų 
partijų atstovai labai griežtai pasisakė prieš hitlerinę Vokietiją. Tokių griežtų, nemalonių žodžių 
anglų parlamente vokiečiams, tur būt, neteko girdėti nuo karo laikų. Ir darbiečiai, ir liberalai, ir 
konservatoriai — visi griežtai pasmerkė Hitlerio Vokietiją. Net ir vyriausybės nariai nebandė jos 
ginti. Vienu balsu anglai pasisakė, kad su hitlerine Vokietija apie traktatų reviziją jie nenorį kalbė- 
tu. 

Taigi čia Hitlerio politikai teko pakelti labai skaudus smūgis. 

Šitos nepalankios Vokietijai anglų pozicijos bene didžiausias kaltininkas bus hitlerininkų an- 
tisemitizmas. Antisemitizmas Vokietijoj visada buvo populiarus ir Hitleriui jis nemaža padėjo 
laimėti. Bet tikslą pasiekus, ar reikėjo Hitleriui šitą politiką tęsti ir dar tokiu griežtu būdu? Hitleris, 
matyt, neįvertino žydų tarptautinės galios. Anglijoj žydai nors negausingi, bet įtakingi. Čia žydų 
yra aukščiausiose vietose ir net ministerių foteliuose. Žydai daugiausia prisidėjo prie to, kad 
Anglija užėmė tokią nepalankią Vokietijai poziciją. 

Vokiečiams nebus galima apseiti be tarptautinio kapitalo pagalbos. Čia žydai irgi gali iškirsti 
Jiems nemalonių šposų. 

Iš viso reikia pasakyti, kad antisemitinė politika Hitleriui brangiai kaštuos ir gali privesti prie 
visiško nepasisekimo. 

Taigi užsienių politikoj, bent iki šiol, Hitleris pasisekimais pasigirti negali. Kas kita vidaus po- 
litikoj. Čia Hitleriui sekasi puikiausiai. Komunizmas kaip ir visai sunaikintas. Galinga Vokietijos 
socialdemokratija parblokšta, dezorganizuota ir demoralizuota. Bavarų, saksų, Viurtembergiečių 
separatistinėms užgaidoms padaryta galas ir centralizacija pravesta tokia, kad didesnės sunku ir 
reikalauti. 

Vokietijos katalikai, kadaise Hitlerio dideli priešininkai, dabar pasidarė klusnūs sekėjai. 

Taigi viduje Hitleris pasiekė, ko tik norėjo ir dar daugiau. 

Bet jo vidaus padėtis daug pareis nuo užsienių laimėjimų ar pralaimėjimų. Jeigu Hitleris užsie- 
nių politikoj jokių laimėjimų neturės, tai ir viduje laimė galės nuo jo nusigręžti. Minių nuotaika 
keičiasi labai greitai. 

Hugenbergo. Papeno ir kitų nehitlerininkų ministerių ateitis labai neaiški. Kol kas jie toleruo- 
jami prie valdžios, bet anksčiau ar vėliau jiems teks pasitraukti ir užleisti savo vietas gryno krau- 
jo hitlerininkams. Jau dabar kalbama, kad greit reiksią jiems tat padaryti. 

Vašingtono pasitarimai traukia į save pasaulio dėmesį. Makdonaldas ten buvo 
Jau balandžio 21 d.. Herriot - 23 d. Paskutinėmis žiniomis pasitarimai virto tikra konferencija. 
Nelabai malonus siurprizas ir Makdonaldui ir Herriot buvo dolerio smukimas. Vieni ir kiti bijo 
Amerikos konkurencijos, kuri dabar, doleriui nukritus ir gamybai atpigus, galės labai sustiprėti. 
Anglai, tiesa, turi laisvas rankas ir gali su amerikiečiais konkuruoti, dar labiau numušdami savo 
svarą. Prancūzai šito padaryti negali. Jie savo franką stabilizavo tik su dideliu vargu 1926 m. ir jei 
vyriausybė dar jį pajudintų, tai krašte kiltų didžiausias triukšmas. Taigi prancūzų vyriausybė 
franką judinti vargu išdrįs. 

Paskutinėmis žiniomis susitarta šiais punktais: ko greičiausiai šaukti pasaulinę ekonominę 
konferenciją, susitarti dėl valiutos stabilizavimo. Skolų klausimą nutarta atidėti iki konferen- 
cijos. Taigi iš to matom, kad kol kas Vašingtono konferencijos rezultatai nekoki. Londone ir Paryžiu- 
jė viešpatauja nepasitenkinimas. 

Amerikoj vis dėlto viršų gavo infliacionistai. Rossveltas, imdamas valdžią, buvo pa- 
siryžęs dolerį laikyti. Bet infliacionistų spaudimas buvo toks stiprus, kad jis neišlaikė. Ar Amerika 
turės iš dolerio numušimo tiek naudos, kiek infliacionistai tikisi - sunku pasakyti. Daug kas 
abejoja. Doleris jau bankų krizės metu buvo smarkiai susvyravęs, todėl visi buvo įspėti ir nuken- 
tėti galėjo tik labai neatsargūs žmonės. Dolerio nukritimas galutinai pakirs pasitikėjimą valiuto- 
mis. Valiutų dabar niekas laikyti nenorės, todėl auksas dar labiau pabrangs, nes dabar visi norės 
nusikratyti valiutų ir pirks auksą. 

Valiutų nepastovumas neigiamai veiks tarptautinę prekybą. Todėl pasaulio ekonominei kon- 
terencijai būtinai reikės šį dalyką sutvarkyti. 

Tolimuosiuose Rytuose padėtis vis blogėja. Japonai stovi jau netoli Kinijos 
buvusios sostinės Peipingo (Pekino) ir turbūt, jį užims. Jie jau seniai perėjo didžiąją kinų sieną. 
Visa Džeholo provincija ir apie trečdalis Hopei provincijos jau jų rankose. Pastaruoju laiku japo- 


nai rodo noro visiškai išstumti rusus iš Mandžiūrijos. Rusai laiko Mandžiūrijos geležinkelio 


Mandžukuo kaipo įrankį, pradėjo rusams daryti įvairių nemalonumų. Rusai, vengdami konflikto 
su japonais, patys siūlo japonams geležinkelį atpirkti, reikalaudami 10 milijonų svarų. Šio ge- 
ležinkelio pastatymas rusams kadaise kaštavo turbūt trigubai tiek, jei ne daugiau. Bet japonai ir 
šitiek duoti nenori. manydami, jog rusai vis tiek būsią priversti parduoti šitą geležinkelį ir už pl- 
gesnę kainą. Daugiau pirkėjų nėra, o laikyti rusams ir keblu ir nelabai apsimoka. 

Taigi japonai pamažu visiškai išstums rusus iš Mandžiūrijos. Ilgainiui japonai gal bandys 
išstumti rusus ir iš rytų Sibiro. 
Bet ar japonų imperializmas nesutiks pasipriešinimo? Perdaug dideliu japonų Azijos rytuose 
išsiplėtimu juk interesuojasi ir Amerika ir Anglija, nekalbant apie Kiniją ir Rusiją. 
Vygandas 
(Vairas. 1933. Nr. 5. P. 115-118.) 


Svarbiausias pereito mėnesio įvykis tai JAV prezidento Roosevelto atsišaukimas į pasaulio 
valstybes. 

Visų pirma šitas atsišaukimas rodo, kad JA Valstybės atsisako nuo ikišiolinės „splendid 
isolation" [išdidžios izoliacijos] politikos ir ruošiasi glaudžiai bendradarbiauti su pasauliu. Rei- 
kia pabrėžti, kad šitas taip svarbus didžiosios respublikos politinės pozicijos pakeitimas nėra 
vien tik valdžios pasikeitimo vaisus. Roosvelto žingsniui pritaria ir respublikonų nemaža dalis, 
kurie juk buvo „splendid isolation" politikos didžiausi rėmėjai. 

1917 m. Amerika savo įsikišimu nulėmė Did[žiojo] karo likimą. Gal būt, kad dabartinis Ameri- 
kos įsikišimas nulems politinę ir ūkinę būtį. Po Did[žiojo] karo tai pirmas atsitikimas, kad JAV 
prezidentas tokiu iškilmingu būdu ir tokia forma kreipiasi į visą pasaulį. Tai parodo, kaip rimtai jis 
ima liečiamus atsišaukime dalykus. Tie dalykai tai nusiginklavimas ir pasaulio ūkio problemos. 
JAV prezidentas mato tarp jų glaudų ryšį. Jis numato, kad Londono konferencijos vaisiai pareis 
nuo Ženevos konferencijos išdavų. Jis mato, kad pasauliui reikalinga skubi pagelba. „Pasaulis 
negali laukti ilgai ištęstų derybų. Konferencija (ekonominė) turi įgyvendinti tvarką vietoje da- 
bartinio chaoso, stabilizuodama valiutas, išlaisvindama pasaulinės prekybos tėkmę ir pravesda- 
ma tarptautinę akciją kainų lygiui pakelti". 

Bet Rooseveltas numato, jog visa tai labai daug pareis nuo taikos ir saugumo įgyvendini- 
mo. Ginklavimosi pagal jį esą dvi priežastys: noras praplėsti savo teritoriją kitų valstybių sąskai- 
ton, beimė būti užpultam. Saugumo stoka skatina ginklavimąsi, ginklavimasis keliąs nerimą ir ma- 
žinąs saugumą. Susidaro lyg koks užburtas ratas, iš kurio labai sunku išeiti. Išėjimą iš šito užbur- 
to rato Rooseveltas mato tik atsisakyme nuo puolamųjų ginklų. Nuo užpuolimo su šitais ginklais 
esą galima apsiginti tiktai kontrpuolimu. Vadinasi, ir tas, kurs nori kitus pulti, ir tas, kuris neturi 
jokių agresingų sumanymų, o tiktai nori save apsiginti, turi lygiai ginkluotis ir reikale galvoti apie 
puolimą. 

Užtat Rooseveltas pataria pirmiausia atsisakyti nuo puolamųjų ginklų. Tada užpuolikas pa- 
sidarysiąs nebaisus. Jį būsią galima atremti apsigynimo priemonėmis. Rooseveltas pataria priim- 
ti anglų nusiginklavimo planą ir žingsnis po žingsnio eiti toliau. 

Be to jis pataria dar pasirašyti nepuolimo sutartį, kurioj būtų atskiras pasižadėjimas nesiųsti 
savo ginkluotų pajėgų svetimon teritorijon. Tai, be abejo, labai svarbus elementas saugumui su- 
daryti. Jei tik niekas nesiųstų savo ginkluotų pajėgų iš savo teritorijos ribų, saugumas jau būtų 
patikrintas. Tiesa, šitą dėsnį ne visada būtų lengva praktikoj įgyvendinti, nes dažnai nesutinka- 
ma dėl teritorijos nuosavybės ir sienų teisėtumo. Bet vis dėlto šitas dėsnis būtų galima pritaiky- 
tir įgyvendinti. Jis galėtų būti ir pamatinė žymė užpuolikui nustatyti. 

Savo atsišaukimą Rooseveltas užbaigia lyg ir grasinimu: kas Ženevoj ar Londone savo užsi- 
spyrimu neprileistų prie susitarimo, tas atsako už visas tokio nesusitarimo pasėkas, ir pasaulis 
tada žinos, kas yra jo nelaimių kaltininkas. 

Žinoma, tokios atsakomybės imtis niekas nenorės. 

Ir iš tikro, visos valstybės pritarė Roosevelto atsišaukimui ir principialiai priėmė jo pasiūly- 
mą. Hitleris taipogi buvo priverstas pakeisti frontą, ir jo kalba reichstage gegužės 17 d. skambėjo 
visai priimtinai. Vokia priima ir Roosevelto siūlymus ir anglų nusiginklavimo planą; ji tik reikalau- 
Janti Versalės traktato revizijos, lygių teisių ir nebeskirstymo valstybių į nugalėtojus ir nugalėtuo- 
sius. 

Taigi pastaruoju laiku politinis akiratis pradeda blaivėti. Ženevos pesimizmo rūkai sklaidosi ir 
vis! su geresne viltim žiūri ateitin. Juoba, kad greitu laiku būsiąs pasirašytas ir keturių paktas. 

Vygandas 

(Vairas. 1933. Nr. 6. P. 243-244.) 


Londono ekonominė konferencija šiandien virto pasaulio politikos dėmesio 
centru. Ji dirba jau apie tris savaites. 

Makdonaldo patyrimo ir energijos dėka bendros diskusijos greitai baigtos. Kalbėjimo laikas 
buvo aprėžta iki 15 minučių, kas vargu kada nors yra buvę tarptautinėj konferencijoj. 

Bet jau bendros diskusijos parodė didelį nuomonių skirtumą. Prancūzija reikalavo, kad 
konferencija pradėtų savo darbus nuo valiutų stabilizavimo. Prancūzams ir visiems kitiems kraš- 
tams su pastovia valiuta labai svarbu, kad visi turėtų stabilizuotas valiutas. Anglai gi ir ypač 
amerikiečiai nenori stabilizuoti savo valiutos. Jiems tai patogu gamybos ir kainų pakilimo atžvilgiu. 

Vokiečiai nurodė, kad ekonominės krizės svarbiausios priežastys - tai politinės, būtent, neti- 
kę pokariniai traktatai. Nors tai ir nebuvo pasakyta, bet aišku, jog vokiečiai turėjo galvoj Versalės 
traktatą. Hugenbergas bandė net įteikti memorandumą, kur reikalavo Vokietijai grąžinti kolonijas 
ir duoti žemės Europos rytuose (sena Hitlerio idėja, daug kartų dėstoma jo knygoj „Mein Kampf''). 
Bet pamatęs, kad toks memorandumas padarytų Vokietijai daug daugiau blogo negu gero (pa- 
našiai kaip Rosenbergo kelionė Londonan) Hugenbergas pasiskubino atsiimti jį atgal. 

Nors konferencijoj atstovaujamos 66 valstybės ir yra apie pusantro tūkstančio atstovų, bend- 
ros diskusijos baigtos per keturias dienas. Tai nepaprastas rezultatas, pasiektas tik Makdonal- 
do energija. Daugumas mažų valstybių visai neėmė žodžio. 

Po to sudarytos dvi komisijos. Viena finansų - pinigų bei kredito klausimams svarstyti. Kita 
ekonominė — tarptautinės prekybos, gamybos ir kitiems ekonominiams reikalams nagrinėti. 
Komisijos susiskirstė į pakomisijas ir pradėjo konkretų darbą. Bet čia jau pat pradžioj pasireiškė 
dvi grupės: anglosaksų, nenorinčių monetarinės stabilizacijos, ir kitų valstybių su pastoviomis 
valiutomis, stovinčių už stabilizavimą. Antrajai grupei vadovauja prancūzai, kurie stabilizavimą 
daro conditio sine gua non [būtina sąlyga]. Kadangi stabilizatoriai gausingesni, tai anglai paga- 
liau nusileido ir sutiko savo svarą stabilizuoti. Užtat amerikiečiai nieku būdu nenori savo dolerio 
stabilizuoti. Priremti prie sienos, jie pareiškė, kad jei juos būtinai spirs stabilizuoti, tai jie iš 
konferencijos visiškai pasitrauksią. Jie nieku būdu negalį dabar dolerio stabilizuoti. Jie turi lauk- 
ti. kol pakilsiančios kainos. 

Prancūzai vėl grasino pasitrauksią iš konferencijos, jei nebūsią stabilizavimo. Susidarė kon- 
ferencijos aštri krizė. Daug kas spėjo, kad konferencija pasibaigsianti anksčiau, negu kas galėjo 
tikėti: ji išsiskirstysianti be jokių vaisių. 

Bet Makdonaldui pavyko šiaip taip krizę bent tuo tarpu pašalinti. Jis pasiūlė stabilizavimo 
klausimą laikinai atidėti ir eiti kitų klausimų svarstyti. Pasiūlymas priimtas ir tokiu būdu konferenci- 
jai pavyko išlikti. Ekonominėj komisijoj prancūzai pasiūlė būtinai svarstyti pirmoj eilėj gamybos 
sutvarkymą, nes pagal juos kainų nebūsią galima pakelti, kol gamyba eisianti taip netvarkingai, 

kaip iki šiolei. Prancūzai norėtų į visas gamybos sritis įvesti tam tikrą planingumą: gaminti tik tiek, 
kiek suvartojama. Mintis, be abejo, sveika ir teisinga, bet labai sunku ją realizuoti. Planuotu ir 
kontroliuoti gamybą nepajėgia nė Sov[ietų] Rusija, kur beveik visa gamyba valstybės rankose. 
Taigi prancūzai siūlo sunkiai realizuojamą dalyką. Pramonės gamybą kontroliuoti ir planingai 
vesti dar būtų galima. Bet kas daryti su žemės ūkiu, kur gamintojų šimtai tūkstančių ir milijonai? 

Šiaip taip pravesta laikinos muitų paliaubos. 41 valstybė prie tų paliaubų prisidėjo. Gal tai ir 
nebloga pradžia, bet didesnės reikšmės ji neturi. 

Amerikiečiai pasiūlė muitus sumažinti 1096 . Tai jau realesnis sumanymas, negu paliaubos. 
Bet ar pavyks jis pravesti - klausimas. O jei ir pavyktų - 1090 muitų sumažinimas šiandie, kada 
muitai toki aukšti, yra mažmožis. 

Čekoslovakija, matyti, susitarusi su savo MažĮosios] Santarvės draugais, iškėlė Europos 
vidurio muitų unijos sumanymą. Šiton unijon įeitų: Mažoji Santarvė, Austrija ir Lenkija. Ar dau- 
giau kas įeitų - nežinia. 

Sumanymas labai realus, bet irgi sunkiai įvykdomas. Ar visi sumanyme numatytieji dalyviai 
jam pritaria, tuo tarpu dar nežinia. Vargu pritars be rezervų. 

Kai buvo pavojus, jog Amerika iš konferencijos galinti pasitraukti, Europos valstybių tarpe 
kilo mintis tęsti vien Europos valstybių ekonominę konferenciją. Be abejo tai sveikiausia mintis. 
Jei Europa galėtų susitarti ir sudaryti vieningą frontą, tada ir Amerika ir kitos ne Europos valstybės 
kitaip kalbėtų. Deja, tuo tarpu šito dar nematyti. Suskilusi į daugybę ūkiškų vienetų, pagauta 
ūkiškos autarkijos psichozo, Europa pati save labiausiai žudo. 

Taigi Londono konferencijos pradžia kol kas eina labai sunkiai. Ar toliau eis sklandžiau ir koki 
bus jos rezultatai — tuo tarpu įvairiai galima spėlioti. 

Kliūtys kely konferencijai stovi labai didelės. Ar ji pajėgs jas nugalėti?.. 

Birželio mėnesio pirmoj pusėj galutinai susitarta ir parafuota keturių paktas. Didžiausi 
pakto priešininkai buvo Lenkija ir Maž[osios] Santarvės valstybės. Jos labiausiai bijojo, kad 
keturių susitarimas būsiąs traktatų revizijų bei sienų keitimo instrumentas. Užtat jos ir darė 
didžiausių pastangų, kad prie keturių pakto neprileistų. Bet vis dėlto jų pastangos liko bergž- 
džios. Keturių sąjungą šiandien tenka laikyti realizuotu dalyku. Tačiau Prancūzija, norėdama 
patenkinti Lenkiją ir Mažąją Santarvę, keturių paktą taip išvalė, kad jis šiandie jau nebegali būti 
jokiu revizijos instrumentu. Apie reviziją čia nėra jokios kalbos. Keturios susitarusios valstybės 
pasižada bendradarbiauti tiktai Tautų Sąjungos rėmuose ir tiktai per Tautų Sąjungos organus, 
prisilaikydamos pakto straipsnių spręsti visus sudėtingus reikalus, vadinasi, ir revizijos reikalą. 
Tokiu būdu bijantieji revizijos gali tik pasidžiaugti šito pakto pasirašymu, nes jis geriausia gina 
nuo revizijos. Keturių pakto str. 2 ypatingu būdu iškelia Tautų Sąjungos pakto str. 10, 16 ir 19 ir 
pasižada spręsti visus klausimus šių straipsnių prisilaikant. O juk T[autų] S[ąjungos] pakto 10 
str. uždeda T[autų] S[ąjungos] nariams respektuoti vienas kito nepriklausomybę ir teritorijos 
neliečiamybę. 16 str. nustato, jog kiekvienas T[autų] S[ąjungos] narys, kuris pavartotų karą prieš 
kitą narį, neprisilaikydamas pakto straipsnių, atsiduria karo padėty su visais kitais nariais. |9 
straipsnis prileidžia galimybę peržiūrėti tapusias neįvykdomomis sutartis. Bet kadangi tai daroma 
tik visiems suinteresuotiems sutinkant, tai šis straipsnis, nors ir leidžia revizijos galimybę, bet, 
pagal priimtą T[autų] Sąjungoj procedūrą, šita revizija negali būti įvykdyta priverstiniu būdu. 

Labiausiai stebina faktas, kad Hitlerio Vokietija pasirašė tokį paktą. Keturių paktas pasirašy- 
tas dešimčiai metų. Vadinasi, 10 metų Hitleris susiriša sau rankas ir nieko negali daryti prievartos 
priemonėmis. jei nenori laužyti šito pakto. Lenkai dabar gali lengviau atsidusti. Bent 10 metų 

vokiečiai, nenorėdami tapti sutarčių laužytojais, negali rytuose nieko daryti. Tautų Sąjungoj 
Vokietija gali nors kasmet kelti koridoriaus ar kitų sienų klausimą. Iš to nieko neišeis. Kol Vokieti- 
ja nebuvo pasirašiusi šitos sutarties, ji galėjo išeiti iš Tautų Sąjungos ir tada nebūtų sutarčių, 
kurios ją varžytų elgtis kaip tinkamai rytuose. 

Dabar išstojimas jau nieko nebegelbsti. Pasilieka keturių paktas, kurio nuostatų anksčiau 
kaip per 10 metų nusikratyti negalima. 

Jei kuri kita vyriausybė būtų tokį paktą pasirašiusi, tai Hitleris būtų iš to padaręs jai didžiau- 
slą apkaltinimą. Taigi nesuprantama, kodėl Hitleris pats rado galimu ir reikalingu dalyku tokį 
paktą pasirašyti. 

Šiaip jau šis paktas vargu turės didesnės reikšmės.Valstybes suartina ir jų bendradarbiavimą 
išplečia interesų bendrumas. Keturių paktą pasirašiusios valstybės nedaug teturi bendrų intere- 
sų tr todėl joki paktai bei sutartys jų darbo daug subendrinti negali. 

Žinios pranešė, kad gegužės 31 d. Kinija pasirašė paliaubas su Japonija. 
Bet kaip, kokiomis sąlygomis - šito niekas tikrai nepasakė. Kovos nustojo, japonai laiko užimtas 
sritis ir, tur būt, laikys. Taigi šios paliaubos kiniečių nuo kovos atsisakymas. Matyti, kad visi 
kiniečių resursai išsisėmė ir jiems nieko nebeliko, kaip liautis kovojus. Šitos paliaubos, žinoma, 
taikos atnešti negali. Kiniečiai nepadovanos Japonijai okupuotų žemių, lygiai kaip ir japonai 
neatsisakys nuo to, ką jie kova įsigijo. Kova dėl šių žemių vėl turės anksčiau ar vėliau užsiliepsno- 
ui. 

Dėl pralaimėtos su japonais kovos, kiniečiuose vėl prasideda vidaus anarchija. Kalbama jau 
apie dvi ar net apie tris valdžias. Tuo tarpu jos dar tarp savęs kovoti nepradėjo ir kažin ar gali ko- 
voti, nes Kiniją taip išnaikino vidaus kovos ir taip iščiulpė karas su japonais, kad ji liko visiškai be 
resursų. 

Nelaiminga šalis! Kada ji susitvarkys ir nurims? 

Dollfuso vyriausybė Austrijoj veda žutbūtinę kovą su nacionalsocializmu. Iš 
abiejų pusių vartojamos kraštutinės priemonės. Nacionalsocialistų ultima ratio [lemiamas 
argumentas] pasidarė bombos, revolveriai bei įvairaus sabotažo darbai. Dollfusas užėmė nacio- 
nalsocialistų buveines, sukonfiskavo jų turtą ir pagaliau dabar uždraudė jų partiją. 

Kas bus šitoj kovoj laimėtoju — sunku pasakyti. Nacionalsocialistai gausingi. Jie gauna 
visokios paramos iš Vokietijos. Tad įveikti juos nelengva. Bet kažin ar dauguma nuo jų neatsi- 
gręš dėl jų perdaug didelio švaistymosi su bombomis. 

Vis dėlto bomba yra bomba, ir visur svaidyti bombas, lyg supuvusius kiaušinius, kiekvienam, 
net ir nacionalsocializmo simpatikui, gali atrodyti smerktinas dalykas. Toki įvykiai kaip Kremse, 
kur nuo trijų mestų bombų nugabenta ligoninėn 18 nieku nekaltų žmonių, kurių 12 gresia gyvy- 
bei pavojus, vis dėlto negali nesukelti pasibaisėjimo ir pasmerkimo. Su bombomis ne visada ga- 
lima laimėti. 

Vygandas 
(Vairas. 1933. Nr. 7-8. P. 408-410.) 


Londono ekonominės konferencijos nepasisekimas sudavė skaudų smūgį 
įsivyravusiam po karo tarptautinio bendradarbiavimo metodui per konferencijas. 

Šitą metodą pagimdė įsivyravusios po karo demokratinės pažiūros ir nusistatymas prieš 
slaptąją diplomatiją, kuris tapo aiškiai pareikštas įvade į Tautų Sąjungos paktą. 

Deja, plačių tarptautinių konferencijų metodas nepatenkino dedamų jam vilčių. Tarptautinių 
konterencijų buvo daug. Bet daugumas jų nedavė laukiamų vaisių. 

Nusiginklavimo ir ypač ekonominės Londono konferencijos nepasisekimas turbūt pakirs šitą 
tarptautinio bendradarbiavimo metodą. 

Apie naujų konferencijų šaukimą dabar negirdėti, o Mussolini aiškiai pasakė, kad Londono 
konferencija parodžiusi, jog tarptautiniam bendradarbiavimui konferencijos netinkančios. 

Mažoms valstybėms iš to, žinoma, maža džiaugsmo, nes didieji dabar atlikinės svarbius reika- 
lus be jų. 

Londono konferencija suklupo ant tokio dalyko, kuris rodės mažiausia galįs konferenciją 
suklupdyti, būtent valiutų stabilizavimas. Bet giliau pažiūrėjus, reikia pripažinti, kad valiutų 
problemos nėra tokios menkos, kaip iš paviršiaus atrodo. Garsiausi šiandie ekonomistai, švedų 
Cassel ir anglų Maynard-Keynes tvirtina, kad pasaulį kamuojanti dabartinė ekonominė krizė yra 
ne kas kita, kaip tarptautinė pinigų sistemos krizė. Visos valstybės užsimanė įvesti aukso pinigų 
sistemą. Kilo didelis aukso pareikalavimas (sacra auri fames [šventas aukso skambėjimas], anot 
Vergilijaus). Auksas labai pabrango, o visų kitų prekių kainos labai nukrito. Aukso pabrangimas 
suardęs nusistovėjusią vertybių pusiausvyrą, 0 pusiausvyros suirimas sukėlė visą eilę reiški- 
nių, kurie ir sudarė pasaulinę ūkio krizę. 

Gal ne visi su tuo sutiks, tačiau bent dalis tiesos šitoj tezėj yra. 

Anglija pirmoji atsisakydama nuo aukso standarto, ėmė taisyti susidariusią padėtį. Ja pasekė 
Skandinavijos valstybės, vėliau Amerikos Jungt[inės] Valstybės ir kitos šalys. Londono konfe- 
rencijoj šis klausimas tapo pamatinis. Valstybės susiskirstė į aukso bloką ir sterlingo — dolerio 
arba popierinį bloką. Nei vienas nei kitas blokas nenorėjo nusileisti. Auksinis blokas reikalavo, 
kad tuojau būtų sugrįžta prie aukso valiutos, popierinis blokas siūlė visiems atsisakyti nuo auk- 
so standarto. Kiekvienas pasiliko prie savo ir išsiskyrė. 

Aukso bloko prišaky stojo Prancūzija. Prancūzai savo valiutą po karo jau sumažino daugiau 
kaip 5094 ir antru kartu mažinti nebenori. Italų valiuta irgi jau pergyveno savo mažinimo ir svyravi- 
mo periodą. Tad ir italai daugiau liesti savo valiutos nebenori. Mažesnės aukso bloko valstybės 
bijo daryti eksperimentų. 

Tiktai Estija, turėdama plačių santykių su Skandinavijos valstybėmis ryžusi jomis pasekti. 

Hitlerinei Vokietijai užsienio politikoj juo toliau, juo mažiau sekasi. Ponas Hitleris 
savo užsienių politikos programą, kuri yra užbrėžta knygoj „Mein Kampf“, ketino remti Anglija ir 
Italija. Drauge jis norėjo sujungti visus vokiečius krūvon. Pirmoj eilėj čia buvo turima galvoj 
didžiausias esąs už Vokietijos sienų gabalas - Austrija. 

Bet juo toliau, juo labiau nevyksta šitos programos realizavimas. Su Anglija santykiai juo 
tolyn eina vis blogyn. Nuo nelaimingos p. Rosenberg'o misijos anglų vokiečių santykiai žymiai 
pablogėjo. Palyginę atsakingų politikų pareiškimus parlamentuose, palyginę anglų ir prancūzų 
spaudą, mes matom, kad šiandie anglai nepalankiau nusistatę Vokietijos atžvilgiu, negu prancū- 
Zai. Prancūzai, mat, visada žiūrėjo į Vokietiją su nepasitikėjimu. Ir jiems dabar neteko keisti savo 
taktikos. Tuo tarpu anglai jaučiasi lyg ir apsivylę. Jie juk dažnai užstodavo vokiečius prieš 
prancūzus. „Ir štai dabar pasirodo, kad prancūzai buvo teisūs, o mes apsirikom", sako anglai. 

Jei paklaustum, kas labiausiai atstūmė anglus nuo dabartinės Vokietijos, tai reikės atsakyti, 
kad svarbiausią vaidmenį čia suvaidino pacifistų, marksistų ir žydų persekiojimas. Marksistų 
persekiojimą anglas dar šiaip taip dovanotų. Mat, marksistai, jei turėsim čia galvoj komunistus, 
Savo priešininkų irgi neglosto. „Bet už ką persekioti pacifistus, kurie juk nieko daugiau nenori 
kaip taikos ir ramybės", klausia anglas. „Už ką persekioti visus žydus, kurie juk tiek kalti, kad jie 
Yra gimę iš žydžių motinų", nesupranta anglas. 

Žymiausias anglų dienraštis „Times“, pastaruoju laiku ėmė versti ir spausdinti p. Hitlerio 
„Mein Kampf" ištisais skyriais. Spausdindamas pirmą skyrių, dienraštis pasiaiškino, esą hitleriz- 
mo esmę galima pažinti tiktai iš šitos knygos. 

Taigi vargu kada pavyks hitlerizmui turėti Angliją savo bičiule, o dar mažiau vilties, kad anglai 
paremtų p. Hitlerio politiką rytų Europoj, kaip apie tai svajoja Vokietijos kancleris savo knygoj. 

Vadinasi, šitą programos punktą reikia išbraukti. Reikia ieškoti talkininkų kitur. 

Bet kurjų rasti"? 

Antras talkininkas, kuriuo Hitleris norėtų remti savo politiką, yra Italija. Fašizmas jaučia tam 
tikrą giminingumą su hitlerizmu ir rodo jam savo simpatijų. Bet kitas dalykas simpatizuoti sistemai, 
o kitas remti svetimos valstybės politiką. Svetimos valstybės politika paprastai remiama tiktai 
tiek, kiek tai naudinga sau. Ponui Mussolini naudinga yra kartais remtis p. Hitleriu (ypač prieš 
Prancūziją!) ir jis šitai daro. Bet Italijai visai nėra naudinga, kad Vokietija absorbuotų Austriją. Ita- 
lijai visai nėra naudinga, kad Vokietija plėstų savo ekspansiją rytuosna. Italijai yra naudingas 
tam tikras „balance of power“ [jėgos balansas]. 

Kiekvienam smagu naudotis „tertius gaudentis" [trečias laimi] pozicija ir italai ja naudojasi. P. 
Mussolini maloniai priima p. Gėringą. Nemažiau maloniai jis priima ir p. Dollfusą. Roma maloniai 
kalbasi su Berlynu. bet ir su Paryžium ji dabar nuoširdžiai pasikalba. 

P. Mussolini yra, be abejo, talentingas politikas, bet savo talentą jis stengiasi vartoti Italijos, 
o ne kieno kito labui. Vokietijos hegemonija Europoj, apie ką nacionalsocialistai svajoja, vargu 
tiktų italų interesams ir todėl italai vargu sutiktų padėti Vokietijai tos hegemonijos siekti. 

Jau pats faktas. kad p. Mussolini taip maloniai sutiko priimti p. Dollfusą, didžiausią hitlerizmo 
priešininką, padarė Berlyne labai nemalonaus įspūdžio. Dabar vėl Romon vyksta kitas hitlerizmo 
nemažesnis priešininkas p. Beneš. Kas iš šitų važinėjimų ir pasikalbėjimų išeis, tuo tarpu sunku 
pasakyti, bet, tur būt, nieko naudingo vokiečiams. 

Taigi ir antras p. Hitlerio politikos ramstis pasirodo esąs visai ne toks tikras, kaip buvo ma- 
nyta. 

Su Sovietų Rusija tiltai beveik sudeginti. Dar Brūningo laikais iš Rapallo sutarties buvo be- 
likusi tik „magni nominis umbra" [didelio susitarimo šešėlis]. Dabar ir umbra [šešėlis] išnyko. 

Kas gi tada Hitleriui pasilieka? Reikia būti solistu ir vykdyti savo grandiozinę ekspansijos 
programą vienam. O gal gi „in magnis et voluisse sat est" [Didelis geidžia pakankamai daug]. 

Tuo tarpu stiprinami Rytprūsiai. Nesigailima pinigų, gabenami miestų bedarbiai ir norima jie 
padaryti ūkininkais. Reikia pasakyti, kad tokia medžiaga ūkininkams paruošti nelabai tinka. 
Kolonizuodami Rytprūsius vokiečiai stengiasi iš ten išrauti visus lietuvybės pėdsakus. Pirmoj 
eilėj keičiami lietuviški vietų pavadinimai. Sakoma, kad būsią keičiamos ir lietuviškos pavardės. O 
jų ten yra nemaža. 

Fašistinis judėjimas pasidarė epideminis reiškinys, kurs vis daugiau valstybių 
užgriebia. Airijoj mėlynmarškiniai sudaro daug rūpesčio de Valerai. Latvijoj, Estijoj norima kovo- 
ti prieš fašistus ypatingais apsaugos įstatymais. Fašistai vis daugiau pritraukia pasekėjų. Fašis- 
tų priešai turėtų suprasti, kad šis nepaprastas fašizmo pasisekimas turi savo priežastis ne vien tik 
apsukrioj agitacijoj. Matyt, tos priežastys glūdi kažkur giliau. 

Charakteringa. kad fašizmas daugiausia plečiasi tose šalyse, kurios yra įsivedusios pas save 
moderniškiausią parlamentarizmą. Šalyse su monarchija, atmiešta parlamentarizmu, kaip Skan- 
dinavijos valstybės, Olandija — apie fašistinį sąjūdį kol kas negirdėti, ir tos šalys palyginti tvar- 
kosi neblogiausiai. 

Ar eina Europa prie politinės stabilizacijos - štai klausimas, kuris negali 
nedominti kiekvieno europiečio. Pastarųjų laikų įvykiai. Ypač neseniai pasirašytas sovietų Rusi- 
jos su visais savo kaimynais Kellogo-Briando pakto papildymas užpuolikui apibūdinti, sakytų 
teigiamai. Šita sutartis, be abejo, sustiprina taiką Europos rytuose. Europos vakaruose ir taip 
taika stovi tvirčiau. Čia be Kellogo pakto veikia dar Locarno paktas. Rytuose didelis taikai pavo- 
jus buvo Besarabijos klausimas. Dabar matyt SSSR galutinai nuo Besarabijos atsisakė. 

Bet vis dėl to, nepaisant ir šito naujo taikai sustiprinti dokumento, negalima sakyti, kad Eu- 
ropos rytuose taika būtų labai stipri. Čia dar yra neišsilaisvinusios tautos — ukrainiečiai, gudai. 
Ukrainiečiai dabar priklauso net keturioms įvairioms valstybėms. Tai didelė, turbūt, už prancūzus 
ir italus didesnė tauta. Jos tautinis susipratimas sparčiai auga. Aišku, kad tokia didelė tauta 
anksčiau ar vėliau turės išsilaisvinti ir susivienyti. Gudai irgi nori susivienyti. Be to čia dar yra VII- 
niaus klausimas. Taigi kol šitie visi klausimai nebus išspręsti, taika rytų Europoj tikrai stabilizuo- 
tis negalės. Kada šitie klausimai išsispręs — nieko tikro pasakyti negalima. Greičiausia, dar ne- 
greit. Lenkai dabar skuba suvirškinti ukrainiečius, gudus, lietuvius. Bet nesuvirškins. Dabar tau- 
tos jau nebesiduoda taip lengvai virškinamos. Jei vokiečiai su savo milžiniškais materialiais ir 
kultūros resursais nesuvirškino lenkų ir per gana ilgą laiką, tai juo mažiau gali tikėtis lenkai, kad 
jiems šitai pavyktų. Taigi, reikia pripažinti, kad, bendrai imant, politinė situacija Europoj 
stabilizuojasi, bet rytų Europoj dar yra visa eilė neišspręstų problemų, kurių nei apeiti, nei užslopin- 
ti, nei palikti nespręstų nebus galima. 

Vygandas 
(Vairas. 1933. Nr. 9. P. 115- 118.) 


Rugsėjo 22 d. Ženevoj susirinko Tautų Sąjungos taryba, o 25 d. ir eili- 
nis metinis plenumas. Pereiti metai ypač buvo nelaimingi Tautų Sąjungai. 

Japonų kiniečių ginčas nepavyko išspręsti. Maža to, Japonija iš Tautų Sąjungos pasitraukė. 
Anksčiau dvi didžiosios valstybės buvo už Sąjungos ribų; dabar jau trys. Užuot augusi, stiprėju- 
si, Ženevos organizacija eina silpnyn. 

Nusiginklavimo konferencija, tiesa, nenutrūko, bet vilčių irgi maža duoda. Jos didieji iniciato- 
riai dabar labiausiai rūpinasi tik tuo, kaip čia garbingai išeiti iš keblios situacijos. 

Londono ekonominė konferencija irgi savo šaknis išveda iš Ženevos. Šita konferencija triukš- 
mingai nepasisekė. Sunku rasti kitus metus taip nevykusius Ženevos organizacijai. 

Bet Tautų] Sąjungos idėjai pakenkė gal ne tiek šitie pavieniai kad ir sunkūs smūgiai, kiek 
bendras tautų psichologijos pasikeitimas. Tautų Sąjunga buvo sukurta demokratų ir pagrįsta de- 
mokratijos principais. Plenumas turėjo būti kažkas panašaus į parlamentą. Taryba - vykdomasis 
organas. Visi nariai turi lygų balsą. Tiktai didžiųjų dalyvavimas vykdomajame organe permanenti- 
nis, o mažieji dalyvauja pasikeisdami. Norėta sukurti tautų demokratija. 

Bet štai dabar, šiaip ar taip kalbėsi, demokratinės idėjos pergyvena sunkią krizę. Mes matom, 
kaip valstybės viena po kitos atsisako nuo demokratinių vidaus santvarkos formų ir ieško kažko 
naujo. Vieni imasi diktatūros, kiti šiaip jau asmeninio režimo. Kolektyvinis parlamentarinis reži- 
mas darosi vis retesnis. 

Aišku, kad tai atsiliepia ir Tautų Sąjungoj. Keturių paktas, nors ir stengiasi neva Ženevos 
organizaciją sustiprinti, bet iš tikrųjų tai pirmas bandymas aristokratų sukurti savo atskirą orga- 
nizaciją, kurioj proletarai nedalyvautų. Tiesa, šita aristokratų organizacija kol kas daug gyvumo 
nerodo, bet vis dėlto ji yra ir gali pradėti veikti. 

Keturių paktas, sakau, nors teoretiškai bando Tautų Sąjungą stiprinti, bet praktiškai, o iš 
kitos pusės ir teoretiškai, ją silpnina. 

Taigi matom, kaip vargšei Ženevos organizacijai iš visų pusių slenka dirva iš po kojų. 

Ovis dėlto ji reikalinga! Jos reikalingumą jaučia ne tik mažieji, bet ir didieji. Mažiesiems Tautų 
Sąjunga labai reikalinga. Tai vienintelė vieta, kur jie gali pakelti balsą savo reikalams apginti. Bet 
ir didieji jaučia tos organizacijos reikalą, kur būtų galima laisvai susitikti, padiskutuoti, pakalbėti 
ir paveikti pasaulio opiniją. Tautų Sąjunga tai tautų klubas, kur tautų vadai susitinka, užmezga 
asmeninį kontaktą ir tokiu būdu likviduoja ne vieną kivirčą arba padaro politinį biznį. 

Ypač Tautų Sąjunga reikalinga esant tokiai elektrizuotai atmosferai, kaip dabar. 

Tiesa, kad šiandien karo, turbūt, niekas nenori. Bet kartais aplinkybės ir labiausiai nenorin- 
čius karan įstumia. Sakoma, kad jeigu 1914 metais būtų buvusi Tautų Sąjunga, tai did[žiojo] karo 
nebūtų buvę. Ir šiame pasakyme yra nemaža tiesos. 

Tiesa, kad Tautų Sąjungai nepavyko sulikviduoti beveik nė vieno stambesnio konflikto, bet 
Jei ne ji, tai tų konfliktų, be abejo, būtų daugiau ir kitas gal būtų privedęs prie ginkluoto susirėmimo. 

Atidarydamas šių metų plenumo sesiją tarybos pirmininkas, norvegas Mowinckelis, labai 
pabrėžė gresiantį Europai karo pavojų. Jis citavo Briando ir Stressemanno kalbas Tautų Sąjun- 
gos posėdžiuose ir piešė juos kaipo taikos apaštalus. Čia reikia pažymėti, kad Briandas gal ir tin- 
ka į taikos apaštalus, bet Stressemanno kandidatūra sukelia rimtų abejonių. 

Kas skaitė jo atsiminimus, tas vargu balsuos už Stressemanno kandidatūrą į taikos apaštalus. 
Jis svajojo apie Versalės traktato sienų pašalinimą nė kiek nemažiau kaip dabartiniai Vokietijos 
vadovai. Tik Stresesmanno metodai buvo kiti. Jis ėjo prie tikslo sistemingai, iš lėto, palaipsniui. 
Jis irgi neabejojo, kad Versalės traktato sienų kitaip kaip pajėga nepakeis, ir prie to ėjo, bet ėjo 
labai atsargiai, gudriai. 

Stressemannas karo metu buvo didžiausias Ludendorffo garbintojas ir uoliai gynė jo politiką 
reichstage. Bet kai Ludendorffo pajėgos politika pralaimėjo, Stressemannas užsidėjo pacifisto 
kaukę ir labai sėkmingai vaidino pacifisto vaidmenį. 

Nusiginkavimo problema vėl suaktyvėjo. Spalių mėnesį nusiginklavimo konfe- 
rencija pradeda savo darbus. Jei nebus padaryta ypatingų pastangų, tai nusiginklavimo kon- 
ferencija turės baigtis panašiai kaip Londono ekonominė konferencija. O didžiosios valstybės 
šito nenori. Toks nusiginklavimo konferencijos užbaigimas reikštų sustiprinto ginklavimosi 
pradžią, o čia forsuotam ginklavimuisi visiems stinga pinigų. Reikia būtinai kas nors daryti, kad 
šito būtų išvengta. Net ir prezidentas Rooseveltas labai aktyviai dalyvauja šios problemos spren- 
dime. 

Jo atstovas Norman Davis lankė Londoną, dabar sėdėjo porą savaičių Paryžiuje, dalyvauda- 
mas ilguose prancūzų anglų amerikiečių pasitarimuose. Italija laikosi nuošaliai. Nusiginklavimo 
problemos branduolį sudaro Vokietija. Jei ne Vokia, viskas galima būtų spręsti daug lengviau. Bet 
kas daryti su hitlerine Vokietija? Visai rimti šaltiniai praneša, kad Vokietija smarkiai besiginkluojan- 
ti. Prancūzai norėtų koilgiausiai palaikyti dabartinę padėtį: patiems nenusiginkluoti, o Vokietijai 
neleisti ginkluotis. Šiam tikslui jie siūlo įsteigti tarptautinę kontrolę, kuri automatiškai kontroliuo- 
tų visų valstybių apsiginklavimą ir neleistų keisti dabartinės padėties. O tuo tarpu būtų galima 
pamažu derėtis dėl ginklavimosi sumažinimo, kad ir imant pagrindan anglų planą. 

Anglai principe su prancūzais sutinka, bet nurodo, kad vis tiek iš to nieko neišeisią, nes 
vokiečiai niekuomet su tuo nesitiksią. Ir teisybė, vokiečiai reikalauja „lygybės“, vadinasi, visų 
Versalės traktatų uždėtų suvaržymų pašalinimo. 

Vokiečiai sako, esą jiems jau tai pažadėta ir reikią tik vykdyti. Be to, yra žinių, kad vokiečiai tat 
jau ir vykdo, tai yra ginkluojasi. Stressemanno, Brūningo Vokietijai gal ir pavyktų išgauti 
ginklavimosi lygybė, bet Hitlerio Vokietijai daug sunkiau. Stressemanno ar Briūningo Vokietija 
turėjo užtarytojus anglus. Šiandien anglų nuomonė beveik visame kame sutinka su prancūzų 
nuomone. 

Nusitęsę visą savaitę Paryžiaus pasikalbėjimai prieš patį Tautų Sąjungos sesijos atidarymą 
dar nedavė galutinių rezultatų, bet Anglija, Prancūzija ir Amerika principe sutiko, kad būtų kontro- 
lės organas, kad Vokietijai negalima pripažinti „lygybės“ arba Versalės suvaržymų visiško pašalini- 
mo, kad reikia svarstyti anglų (pereitą pavasarį pasiūlytas) planas. Dėl detalių dar nesusitarta ir 
derybos bus tęsiamos toliau Ženevoj. Kontrolės organo reikalas iškilo labiausiai dėl Vokietijos 
įvykių. 

Jeigu anksčiau Prancūzija buvo laikoma kaip nusiginklavimo didžiausioji trukdytoja, tai 
šiandien šitas kaltinimas daromas išimtinai Vokietijai. Prancūzams ne tik nieko neprikišama, bet 
dar sakoma, kad jie teisingai elgėsi netikėdami vokiečiais. Vokietijos padėtis užsienių politikos 
požiūriu tebėra bloga ir eina dar blogyn. 

„Frankfurter Zeitung" korespondentas šitaip rašo iš Ženevos, Tautų Sąjungai susivažiavus: 
„Nuo karo laikų niekad neteko girdėti tiek nemalonių žodžių prieš Vokietiją, kaip kad dabar tenka 
išgirsti net ir paviršutiniškai susidūrus su žmonėmis. Jei sutikai, sakysim, seną draugą iš Ang- 
lijos, tai pirmiausia jis nusišypso maloniai, tačiau jis staiga pasikeičia, jo veidas darosi rimtas ir 
šaltas, kai tik užsimeni apie politiką. Vokietiją supa ledas (Packeis)". Iš viso ko matyti, kad su Vo- 
kietija nemanoma daryti ceremonijų. Visi, matyt, galvoja šitaip: „Dabar Vokietija dar silpna ir 
duodasi suvaldoma, tad ir reikia ją suvaldyti. Kai Vokietija apsiginkluos, tada ji kitaip kal- 
bės".Vienintelis būdas suvaldyti Vokietijai — tai neleisti jai ginkluotis. Ir tam reikalinga kontrolė. 
Bet ar kontrolė viską sukontroliuos? Ar Vokietija leisis kontroliuojama? Tai klausimai, į kuriuos 
šiandie niekas negali tikrai atsakyti. 

Prancūzai nesnaudžia. Jie stengiasi vokiečius izoliuoti. Anksčiau Vokietija turėjo atramą, 
kad ir nedidelę Rusijoj. Visos pastangos atitraukti Rusiją nuo Vokietijos neduodavo vaisių. Bet 
kaip tik Vokietijoj prie vairo atsistojo Hitleris, prancūzams papūtė geras vėjas. Komunistinė Ru- 
sija dar šiaip taip galėjo laikyti gerus santykius su demokratine Vokietija. Bet su Hitlerio Vokieti- 
ja bolševikams jau pasidarė nepakeliui. Prancūzai tuo ir pasinaudojo. Pereitą pavasarį pasirašy- 
ta nepuolimo sutartis. Prasidėjo ministerių kelionės Maskvon ir einama prie visiško draugingu- 
mo. 

Paskutinę kliūtį prancūzų rusų susiartinimui pašalino lenkų rusų sutarties užpuolikui aptarti 
pasirašymas. Šita sutartim Rusija, kad ir ne tiesiog, pripažino dabartines lenkų sienas. Pagaliau 
liko likviduotas tiek metų besitęsęs rusų rumunų ginčas dėl Besarabijos. Ir čia Rusija nusileido. 
Po šitų sutarčių lenkams pavojai iš rytų išnyko, ir jie dabar gali visiškai atsigręžti į vakarus. 
Vokietijos apsupimas baigtas. 1933 metais Vokietija daug geriau apsupta negu 1914 metais. 

Prancūzams labai gerai padeda Hitleris su Papenu savo kalbomis ir veiksmais. Įvairios kalbos 
tr iškilmės, vėliavos su įrašytais svetimų miestų vardais (Strasbourg), marksizmo, pacifizmo ir 
Judaizmo persekiojimas labai palengvina prancūzams Vokietijos apsupimo politiką. 

Lenkai buvo stiprokai supykę ant prancūzų už keturių paktą. Bet po kelių mėnesių len- 
kai pamatė, kad keturių paktas nieko nepakeitė ir jo beveik visai nežymu. Viskas eina po senovei. 
O čia lenkai turi įvairių bendrų su prancūzais reikalų. Todėl Bekas neseniai nuvyko Paryžiun ir 
čia senieji bičiuliai vėl susitaikė. 

Taigi prancūzai gali pasidžiaugti, kad jų reikalai visur puikiai stovi ir jų diplomatiją gali- 
ma sveikinti su laimėjimais visuose frontuose. 

Koks didelis skirtumas su tuo, kas buvo prieš dvejus metus! Tada prancūzai turėjo draugų tik 
mažesniųjų valstybių tarpe. Su Italija santykiai buvo tiek pablogėję, jog galima buvo laukti karo. 
Anglai irgi žiūrėjo į prancūzus šnaitrai. Rusija dar labiau. Prancūzija buvo laikoma Europos taikos 
Jei ne ardytoja, tai vis dėl to taikai pavojinga. 

Šiandie iš to nieko nebeliko. Pastaruoju laiku prasidėjo smarkus politinis judėjimas Europos 
pietų rytuose, būtent Balkanuose. Pradžią padarė graikai su turkais. Senieji nesutaikomi 
priešai ne tik susitaikė, bet virto dideliais draugais. 

Neseniai vėl įvyko karaliaus Aleksandro su karalium Borisu susitikimas. Dabar laukiama visų 
trijų Balkanų monarchų: Aleksandro, Boriso ir Karolio susivažiavimo Sinajoj ( Rumunijoj). Kalba- 
ma apie Bulgarijos su Pietų Slavija susidraugavimą. Mažoji Santarvė labai susikonsolidavo. Da- 
bar kalbama apie Bulgarijos prisidėjimą. Iš kitos pusės Bulgarija artėja prie Turkijos. 

Kas iš visų šitų susitikimų, susivažiavimų ir artėjimų išeis, tuo tarpu sunku pasakyti. Aišku 
tik, kad Balkanuose prasidėjo smarkus sąjūdis ir jis dar gali atnešti įvairių netikėtumų. 

Įvykusieji pereitą savaitę pasikeitimai Austrijoj rodo, jog šita šalis galutinai nori nu- 
traukti su partijomis ir sukurti asmeninį režimą. Vagoin, krikščionių socialų, ir Winkler, agrarų 
vadas, iš vyriausybės pasitraukė. Austrijos tikru diktatorium tapo Dollfuss, kuris šiandie laiko 
savo rankose keturias svarbiausias ministerijas: užsienių reikalų, karo, vidaus apsaugos ir žemės 
ūkio. Vadinasi, jo rankose yra užsienių reikalai, kariuomenė, policija ir žemės ūkio dalykai. Greta 
Dollfusso pasiliko tik trys ministeriai: finansų Buresch, socialinės apsaugos — Schmitz ir 
vicekancleris - Fey. 

Vadinasi Austrijoj turim Dollfusso diktatūrą. Šita diktatūra pirmoj eilėj yra nukreipta prieš 
nacionalsocializmą ir prieš Vokietijos absorbavimą Austrijos. Dollfussą remia Prancūzija ir Anglija, 
o ltalijoj ir pas kitus kaimynus jis turi irgi gerą vardą. Dar neseniai „Le Temps“ rašė, kad jei Aust- 
rija nebūtų nepriklausoma valstybė, visa nustatytoji vidaus Europoje tvarka suirtų. 

Austrijos nepriklausomybės galas būtų naujo Europos karo pradžia. Iš to matyti, kad Pran- 
cūzija yra nusistačiusi neleisti Austrijai su Vokietija susijungti ir yra pasiryžusi net ginklu gin- 
ti dabartinę tvarką. Dollfuss yra Austrijos nepriklausomybės sargas. 

Taigi Vokietijai ir čia nevyksta. 

Vygandas 
(Vairas. 1933. Nr. 10. P. 246-250.) 


Didžiausias įvykis, kuris šiandie traukia pasaulio dėmesį, tai Vokietijos iš nusti- 
ginklavimo konferencijos ir Tautų Sąjungos pasitraukimas, paskelb- 
tas spalių 14 d., o įvykdytas keliomis dienomis vėliau. 

Vokietijos išėjimas iš nusiginklavimo konferencijos, be abejo, nėra toks sensacingas, kaip 
išstojimas iš Tautų Sąjungos. Mat, Vokietija vieną kartą iš nusiginklavimo konferencijos buvo 
išėjusi. Iš nusiginklavimo konferencijos galima išeiti ir vėl sugrįžti be jokių formalumų. Bet išstoji- 
mas iš Tautų Sąjungos - tai jau kitas dalykas. 

Kodėl Vokietija šitą žingsnį padarė, ko ji siekė, ką laimėjo ir kas iš to bus - tai vis klausimai, Į 
kuriuos ieškoma atsakymo. 

Atsakant į šituos klausimus, pirma reikia pažvelgti praeitin ir pažiūrėti dalykų genezės. Vokie- 
čiai jau seniai reikalauja vadinamo „Gleichberechtigungo“ [lygiateisiškumo] lygybės. Jie sako: 

„Versalės traktatas aiškiai sako, jog po Vokietijos nusiginklavimo turės sekti visuotinis nusi- 
ginklavimas. Dabar jau apie keturiolika metų, kaip mes nusiginklavom, o daugiau niekas nė 
nemano nusiginkluoti. Tad mes reikalaujam lygaus traktavimo. Arba jūs nusiginkluokit taip, kaip 
ir mes, arba nevaržykite mums ginkluotis". Kai kas sutikdavo, kad vokiečiai turėjo pamato šitaip 
sakyti. Pagaliau pernai gruodžio mėnesį didžiosios valstybės pasirašė deklaraciją, kurioj pasakyta, 
kad ginklavimosi dalykuose visiems pripažįstama lygios teisės. Vokiečiai nusitvėrė už šitos 
deklaracijos ir paskelbė, kad jiems pripažinta lygybė. Bet sausio mėnesį atėjo Hitleris. Jo triukš- 
mavimas ir grasinimai sukėlė nepasitikėjimo. Pasirašiusios gruodžio deklaraciją valstybės pradė- 
jo trauktis atgal. Jos pareiškė vokiečiams, kad principe lygybė pripažįstama, bet Versalės trakta- 
to nuostatai apie Vokietijos nusiginklavimą pasilieka galioje. Stresemannas arba Brūningas jau 
būtų seniai pašalinę varžančius Versalės traktato nuostatus. Bet Hitleriui - sunku. Hitleriui at- 
ėjus valdžion. visi Vokietijos kaimynai pradėjo ginkluotis. Kartu brendo nusistatymas nieku bū- 
du neleisti Vokietijai ginkluotis. 

Iš didžiųjų Europos valstybių didžiausiu nusiginklavimo šalininku buvo ir yra Makdonaldas, 
Amerikos Jungtinėse Valstybėse demokratams valdžią paėmus, nusiginklavimą pradėjo remti ir 
prezidentas Rooseveltas. Pamenam, pereitą pavasarį, kovo mėnesį Makdonaldas, asmeniškai ap- 
silankęs Ženevoj nusiginklavimo konferencijoj, pateikė anglų delegacijos vardu nusiginklavimo 
planą. Pagal tą planą visos valstybės turėjo sumažinti savo kariuomenę (Prancūzija 200 000 ir 
kolonijoms kita tiek, Vokietija 200 000, Anglija 200 000 ir kolonijoms, Italija 150 000 ir t. t.), 
vadinamuosius puolamus ginklus (nuodingas dujas, sunkius tankus, sunk[iąją] artileriją, did[e- 
lius] karo laivus, karo aviaciją), vienus visai panaikinti, kitus sumažinti. Visas šitas planas turėjo 
būti įvykdytas penkerių metų laikotarpy. Makdonaldo planas buvo priimtas kaip derybų bazė, 
tačiau nieko konkretaus nenutarta ir nusiginklavimo konferencija išsiskirstė birželio mėnesį. Bet 
jos pirmininkas Hendersonas veikė toliau. Jis apvažiavo visas did[žiųjų] valstybių sostines, 
tarėsi su valdžių šefais, agitavo, įkalbinėjo. Derybos ėjo toliau tarp prancūzų, anglų, italų ir ame- 
rikiečių. Pagaliau spalių mėn. pradžioj minėtos did[žiosios] valstybės priėjo prie šito susitarimo. 
Nusiginklavimo pamatan imamas anglų planas. Nusiginklavimo laiko tarpas ištęsiamas iki 8 metų. 
Pirmieji ketveri metai - mėginimo laikas. Šituo laiku veikia kontrolės komisija, kuri tikrina atskirų 
valstybių apsiginklavimą. Jei mėginimo metais viskas bus tvarkoj kaip numatyta, sekantį ketvir- 
metį einama prie nusiginklavimo pagal anglų planą. Pasiliko neišspręstas klausimas, kas daryti, 
Jei kuri valstybė nenorės laikytis šitų nuostatų ir, sakysim, pradės smarkiai ginkluotis. Prancūzai 
reikalavo prieš tokią valstybę sankcijų. Kiti aiškaus nusistatymo neturėjo. 

Kai dėl Vokietijos, tai visi sutiko, jog vokiečiams nieku būdu negalima leisti apsiginkluoti. 

Vokiečiams šitas planas visiškai nepatiko. Jie sakė, jog toliu planu paliekama dar ilgam laikui, 
0 gal ir visados, dabartinė padėtis: Vokietija paliekama ir toliau nuginkluota, o visos kitos valsty- 
bės - apginkluotos. Vokiečiai manė, gal jiems pavyks vieningą minėtų keturių valstybių frontą 
suardyti. Neurathas ir Nadolny Ženevoj darbavosi kiek galėdami. Bet iš to nieko neišėjo: keturių 
did[žiųjų] valstybių fronto suskaldyti nepavyko. Tada Hitleris ryžosi paleisti savo paskutinė kor- 
tą: jis išstojo iš T[autų] S-gos ir nusigink[lavimo] konferencijos. Jei Hitleris manė tokiu būdu 
pabauginti did[žiąsiąs] valstybes ir priversti jas nusileisti, tai jis apsiriko. Jeigu Europos valsty- 
bės ir nusigąstų, tai vis tiek jos negali to parodyti ir negali, šitokiu būdu spaudžiamos, nusileis- 
ti, nes tai reikštų, lyg Vokietija būtų laimėjusi naują karą. Iš Ententės pusės tai būtų beveik visų 
1919 m. vaisių pralaimėjimas. 

Taigi aišku, kad Vokietija šituo savo žingsniu nelaimėjo ir negalėjo laimėti. Ji tiktai pralaimė- 
Jo, nes prarado ir tuos negausingus bičiulius, kurie dar buvo likę, o visus kaimynus sutelkė į vie- 
ningą frontą prieš vokiečius. 

Reikia nepamiršti, kad Vokietijos išstojimas iš Tautų Sąjungos - didelės reikšmės žingsnis, 
Šio žingsnio pasėkos svarbios ir gausingos. Visų pirma, Vokietijos išstojimas kirto smarkų smūgį 
pačiai Tautų Sąjungai. Juk dabar Ženevos organizacijoj tėra likę vos trys did[žiosios] valstybės: 
Anglija, Prancūzija ir Italija. Kitos keturios did[žiosios] valstybės: Amerika, Japonija, Vokietija ir 
Rusija yra už Ženevos ribų. Vienais metais Ženeva nustojo dviejų didelių narių: Japonijos ir 
Vokietijos. 

Toliau, savo žingsniu vokiečiai padarė negalimas derybas apie nusiginklavimą. Juk visur 
vyrauja nuomonė. esą vokiečiai išstojo ir T[autų] Sąjungos labiausiai dėl to, kad galėtų laisvai 
ginkluotus. Tad kaip čia gali manyti prancūzai ir lenkai apie nusiginklavimą. 

Pagaliau, Vokietijos pasitraukimas iš Ženevos nubraukė keturių paktą, iš kurio buvo tiek daug 
laukta. Keturių paktas rėmėsi Tautų Sąjungos paktu. Kadangi T[autų] Sąjungos paktas Vokieti- 
jai jau nebeprivalomas, tai keturių paktas nustoja savo pamato. 

Tiesa, pagal T[autų] Sąjungos pakto I str. Vokietija tik po dviejų metų nustoja būti Tautų 
Sąjungos nariu. Dar dvejis metus visi pakto nuostatai jai privalomi. Bet tai tik teorija. Praktiškai 
Vokietija jokiuose Tautų Sąjungos darbuose nedalyvaus ir pakto nuostatų nepaisys. 

Taigi Vokietijos iš Tautų Sąjungos bei nusiginklavimo konferencijos pasitraukimo pasėkos 
yra svarbios ir gausingos. Hitlerio žingsnis pastatė Europą labai keblion padėtin. Kas gi bus 
toliau? Nusiginklavimo konferencija nustoja prasmės. Tautų Sąjunga, ir taip jau labai silpna, dar 
labiau susilpnėjo. Bet svarbiausia, kas bus su Vokietijos ginklavimusi? Jei vokiečiai ginkluojasi 
taip. kaip visų kalbama, tai kur gi tai nuves? Viena, laužomas Versalės traktatas, antra - tokiu bū- 
du einama tiesiu keliu karan. Juk aišku, kad Vokietija ginkluojasi ne kam kitam, kaip tik revanšui. 
Kas daryti? Nieko nedaryti ir laukti, kol Vokietija visiškai apsiginkluos ir pradės kitą kalbą? Bet 
Vokietija neigia gandus apie ginklavimąsi. Vadinasi, norint statyti jai kokius reikalavimus, reikia 
įrodyti, kad vokiečiai saką netiesą. Bet kaip tą padaryti? Įvesti iš naujo panaikintą 1925 m kari- 
nę kontrolę Vokietijoj? Hitleris su tuo nieku būdu nesutiks. Jis priešinsis tokiai kontrolei viso- 
mis priemonėmis. 

Pastačius tokį reikalavimą Vokietijai, jo nepravesi - tai santarvės viso prestižo palaidojimas. 
Jei vokiečiai netrukdomi ginkluosis prieš Versalės traktato nuostatus, tai apsiginklavę jie ban- 
dys versti visą Versalės traktatą. Taigi Hitleris įvarė Europai, o iš dalies ir visam pasauliui, tokį 
kylį, kurį ištraukti labai sunku ir nežiniai, kas daryti. 

Hitleris, žinoma, nesnaudžia - vis bando sudaužyti did[žiųjų] valstybių frontą. Jis, paskelbęs 
apie pasitraukimą iš T[autų] S-gos ir nusiginklavimo konferencijos, tą pačią dieną (spal[io] 14) 
pasakė kalbą, norėdamas pavilioti prancūzus. Jis pasakė prancūzams maždaug šitaip: Vokietija 
jokių pretenzijų prie Prancūzijos neturi. Vokiečiai sutinka su dabartinėmis prancūzų vokiečių sie- 
nomis. Jeigu ir prancūzai taip pat pretenzijų neturi, tai kas dar kliudo abiem tautom galutinai su- 
sitarti ir gyventi santaikoj? 

Po kelių dienų Daladier parlamentas atsakė Hitleriui: prancūzai turi ausis ir girdi, kas jiems 5a- 
koma, bet jie taipogi turi akis ir mato veiksmus. Vokiečių žodžiai skamba gražiai, bet jų veiksmai 
sako visai ką kitą. Prancūzija laikysiantis iš vieno su kitomis valstybėmis. 

Tokiu būdu Hitlerio siūlymai atskiro susitarimo iš prancūzų pusės susilaukė fin non recevoi!" 
[subtilaus paneigimo]. Žinoma, nieko kito laukti nebuvo ir galima. 

Vėliau, dar mažesnio takto vedamas, Hitleris pradėjo gerintis anglams. Jis pasikvietė „Daily 
Mail" specialų korespondentą ir papasakojo jam gražias pasakas apie vokiečių anglų bendrą ra- 
sinę kilmę, apie tai kaip gaila, kad vokiečiai ir anglai kariavo praeity; kaip jiems reikia gražiai su- 
gyventi ateity; apie vokiečių taikingumą. Hitleris tvirtino, esą net ir lenkų koridorius nesudarys 
pavojaus taikai, nes vokiečiai tikisi koridoriaus klausimą sutvarkyti geruoju ir dėl jo nekariauti. 
Žinoma, į šiuos visus pareiškimus žiūrima kaip į žodžius, kuriais norima pridengti visiškai priešin- 
gi žodžiams veiksmai. 

Taigi vokiečių pasitraukimas iš Ženevos labai sukomplikavo Europos ir viso pasaulio politiką. 
Šis įvykis savo pasėkomis yra didžiausias politinis faktas, koks įvyko pokariniu laiku. Kiek da- 
bar galima numatyti, vokiečiai šituo žingsniu pakenkė visiems, o daugiausia, turbūt, sau pa- 
tiems. 

Estijos konstitucijos pakeitimas yra žymiausias pastarųjų laikų įvykis Pabaltijy. 
Ties, tai Estų vidaus dalykas, bet jis atsiliepė smarkiu aidu ir Latvijoj. Estų priimta 1920 m. vasarą 
konstitucija buvo „ultrademokratiška". Ji net neturėjo atskiro valstybės galvos, o jo pareigas ėjo 
ministeris pirmininkas. Kaip kitur, taip ir Estijoj greit atėjo nusivylimas ultrademokratiška kons- 
titucija. Partijų gausingumas ir jų nesantaika neleido jokio pastovumo. Juo toliau, vyriausybę 
sudaryti buvo vis sunkiau. Vyriausybės buvo trumpalaikės, nestiprios. Nepasitenkinimas sant- 
varka augo ir pagaliau laisvės kovotojų sąjunga pateikė tautai nubalsuoti konstitucijos pakeiti- 
mo projektą, kuris priimta gan didele paduotų balsų dauguma. Naujoj konstitucijoj numatomas 
valstybės prezidentas su labai plačiomis teisėmis. Kai kas sako, kad Estijos prezidento valdžia 
savo platumu būsianti lygi Amer[ikos] J[ungtinių] Valstybių prezidento valdžiai. Šito pasakyti 
nebūtų galima. Nes Amer[ikos] J[ungtinių] Valstybių ministeriai yra tik prezidentui atsakingi 
valdininkai. Tuo tarpu Estijos ministeriai pagal naują konstituciją atsakingi ne tik prezidentui, bet 
ir parlamentui. Jie turi pasitraukti, jei parlamentas pareiškia jiems nepasitikėjimą. 

Tačiau, šiaip ar taip, Estija baigė su partijų režimu ir dabar turės autoritetinį režimą. Parlamen- 
to narių skaičius sumažintas per pusę ir jo teisės labai aprėžtos. 

Šis įvykis garsiu aidu atsiliepė kaimyninėje Latvijoj. Ir čia didelis nepasitenkinimas dabartine 
konstitucija. Tiesa, čia yra valstybės prezidentas, bet jo teisės labai menkos ir jį renka parlamen- 
tas, kitaip sakant, partijos. | 

Latvijos ūkininkai jau pradėjo puolimą prieš dabartinę Latvijos konstituciją ir reikia manyti, 
kad anksčiau ar vėliau turės prieiti ir Latvija maždaug prie to, prie ko prieita Lietuvoj ir Estijoj. 

Naujų pokarinių valstybių konstitucijos buvo kuriamos ultrademokratinėj ir ultraliberalinėj 
1920-1922 m. atmosferoj. Gyvenimas parodė tų konstitucijų ydas ir dabar jos taisomos ir lopo- 
mos. Tai ir nenuostabu. Konstitucijos ten turi daugiau pastovumo, kur jas ugdė vietos gyvenimas, 
atsižiūrint vietos ir laiko aplinkybių. Pokarinės konstitucijos, ypač Pabaltijo kraštų, buvo teoretiš- 
ki kūriniai. Tad, žinoma, negalima buvo ir laukti, kad tokios konstitucijos turėtų didelio pastovu- 
mo. 

Amerikos Jungt. valstybės pradėjo derybas su SSSR dėl normalių santykių 
užmezgimo. Iš didžiųjų valstybių viena Amerika vis dar nenorėjo pripažinti Sovietų valdžios ir 
neturėjo su ja oficialių santykių. Rooseveltas ryžosi šitai dešimts metų besitęsiančia; politikai 
padaryti galą. 

Šitos politikos iniciatoriai ir palaikytojai buvo respublikonai. Jų didžiausias argumentas bu- 
vo SSSR valdžios atsisakymas mokėti karo skolas. Demokratai iš pradžių lyg ir pritarė šitai politi- 
kai, bet vėliau savo nusistatymą pakeitė. Rooseveltas pirmas padarė žingsnį. Pats Litvinovas 

nuvyko Amerikon derėtis. Negalima abejoti, kad bus susiderėta. Dabar pasilieka tik mažesnės 

valstybės nepripažinusios Sovietų valdžios: Vengrija, Čekoslovakija, Pietų Slavija, Belgija, Rumu- 
nija ir kelios kitos. Reik manyti, kad ir jos anksčiau ar vėliau savo nusistatymą pakeis. 

Vygandas 

(Vairas. 1933. Nr. 11. P. 371-374.) 


Vokietijos pasitraukimas iš Tautų Sąjungos ir nusiginklavimo konferencijos sukėlė Žene- 
voj rimtą krizę. Vokietijos vienos pasitraukimas krizės gal būtų ir nesukėlęs. Bet rimtas 
pavojus Tautų Sąjungai kilo iš neaiškios italų pozicijos. Jeigu ir Italija pasitrauktų iš Ženevos, tai 
jos pasitraukimas Tautų Sąjungą pribaigtų. Japonijos ir Vokietijos pasitraukimas jau labai Tautų 
Sąjungą susilpnino. Italijai pasitraukus, Ženevoj pasiliktų iš didžiųjų valstybių tik dvi: Anglija ir 
Prancūzija. Kitos keturios: Amerika, Rusija, Japonija. Vokietija, Italija būtų jau nebe Tautų Sąjun- 
goj. Tiesa su Anglija ir Prancūzija pasiliktų dar 48 kitos valstybės - valstybėlės, bet jos didelių 
vis tiek neatsvertų. Taigi italai dabar laiko savo rankose Tautų Sąjungos likimą. Jie svyruoja. 
Mussolini, kurs visada nemėgo Ženevos ir demonstratyviai jos vengė, dabar ypač ėmė smarkiai 
Tautų Sąjungą kritikuoti. Italijos nusistatymas galutinai turės paaiškėti tiktai gruodžio 5 d. didžia- 
jai fašistų tarybai susirinkus. Spėjama, kad vis dėlto Italija iš Ženevos nepasitrauksianti. Tiktai 
ji norėtų reformuoti Tautų Sąjungos konstituciją. Dėl šitų reformų su italų valdžia tarėsi ir Tautų 
Sąjungos generalinis sekretorius Avenolis, kuris buvo nuvykęs asmeniškai į ilgamečio italų 
Ženevoj atstovo Scialojos laidotuves. Numatytos reformos žada būti tokios: 

1) Išskyrimas Tautų Sąjungos pakto iš Versalės traktato rėmų. Dabar prikišama Tautų Sąjun- 
gal, esą tai nugalėtojų sąjunga. Tai būtų koncesija Vokietijai ir kitiems nugalėtiems didž[iajame]) 
kare. 

2) Pilnaties susirinkimo reikšmės sumažinimas. 

3) Pakto 19 straipsnio kitoks suredagavimas. Šiam straipsniui prikišama, kad jis dabartinėje 
redakcijoj tik teoretiškai pripažįsta traktatų revizijos galimybę. Dabartinėje redakcijoj šitas straips- 
nis leidžia tiktai plenumui imtis iniciatyvos traktatų revizijos. Toks nuostatas esąs negeras. Nori- 
ma jį pakeisti, kad ne plenumas, o taryba galėtų imtis iniciatyvos sutartims reviduoti. 

4) Taryba turėtų du sąstatus: didžioji taryba, kurioj dalyvautų visi nariai ir mažoji taryba, kurią 
sudarytų tiktai didžiųjų valstybių atstovai. Mažoji taryba būtų tikras vykdomasis organas, o di- 
džioji taryba rinktųsi tiktai retkarčiais kai kuriems reikalams svarstyti. 

Italai labiausiai prikiša Tautų Sąjungai, esą tai tarptautinis parlamentas, kuris tik kalba. 
diskutuoja, o nuveikti nieko negali. Taigi italai norėtų, kad tautų parlamentarizmui būtų tokiu 
būdu padarytas galas. Sakoma, ir japonai žiūri panašiai. Italams, japonams ir vokiečiams, be 
abejo, nepatinka tai. kad dabar Tautų Sąjungoj didžiausią įtaką turi Prancūzija ir Anglija. Viena ir 
kita mokėjo įsigyti sau nemaža šalininkų. Be to, Anglija turi dar dominijas. Štai kodėl kitos 
did|žiosios] valstybės norėtų apriboti mažųjų valstybių reikšmę Tautų Sąjungoj. Sunku tikė- 
ti, kad italai dabar iš Tautų Sąjungos pasitrauktų. Tai būtų jau per didelis sekimas paskui vokie- 
čius ir vargu Italija iš to ką laimėtų. Daug geriau jai dabar būti lyg ir kokiu superarbitru, negu sa- 
vo išstojimu viską nutraukti. Mussolini tokių klaidų kaip Hitleris nedaro. 

Lapkričio 12d. rinkimai ir plebiscitas Vokietijoj parodė, kad Hitlerį remia 
be jokios atodairos apie devyniasdešimt procentų vokiečių. Šitą nepaprastą laimėjimą kai kur 
stengiamasi aiškinti prievarta. Betgi mes žinom, kad balsavimas buvo slaptas. Kiekvienas bal- 
suojantis įeina į atskirą kambarį ar šiaip visai atskirą, provizoriškai atidalintą būstą ir čia paliktas 

visai vienas, niekieno nekontroliuojamas, įrašo kryžiuką kur nori, pats įdeda kortelę į voką, užklijuo- 
ja ir tada įleidžia voką į urną. Tokia balsavimo procedūra ir technika, rodos, garantuoja visišką 
slaptumą ir balsuojantieji galėjo laisvai pasisakyti. Jei jie vis dėlto maž ne visi, pasisakė už Hitle- 
rio politiką ir jo sąrašus, tai matyti, jie taip norėjo. Vis dėl to Hitleris bei jo padėjėjai yra dideli 
propagandos meisteriai. 

Vokietijos rinkimai ir plebiscitas parodė, kad Hitleris yra absoliutus Vokietijos viešpats. 

Taigi viduje politiškai Hitleriui vyksta taip, kaip geriau negalima nė norėti. Blogiau einasi 
ūkiškai. Čia negalima nei įsakyti, nei propaganda daug kas pasiekti. Tiesa, nedarbas sumažėjęs 
beveik per pusę, bet ne visi linkę tikėti, kad paduodami skaičiai yra tikri. Šiaip jau, esant 
nacionalsocialistams, tokiems propagandos meisteriams, sunku žinoti, kaip iš tikrųjų yra. 

Dar blogiau užsienio politikos srity. Išėjusi iš Tautų Sąjungos ir nusiginklavimo konferenci- 
jos, Vokietija pradėjo rodyti daug veiklumo. Hitleris kreipėsi pirmiausiai į prancūzus, paskui į ang- 
lus, pagaliau į lenkus. Jo pasikalbėjimas lapkr[ičio] 15 d. su lenkų atstovu Berlyne sukėlė nemaža 
triukšmo. Vokiečių ir lenkų spauda šitą pasikalbėjimą išpūtė kaip nepaprastą įvykį, vadino jį 
nepuolimo paktu. Jis turėjo būti nauja era vokiečių lenkų santykių istorijoj. Vėliau pasirodė, kad 
tai buvo muilo burbulas, sutartinai vokiečių ir lenkų išpūstas. Vokiečiams šitas burbulas buvo 
reikalingas jų politikai. Lenkai vokiečiams šičia tik padėjo. Lenkai mano sau: vokiečiai nori burbu- 
lo, gali jį sau turėti, o mes turim, kas mums reikia. Vokiečiai nori varyti tiesiogines izoliuotas dery- 
bas su kiekvienu partneriu skyrium. Užtat Hitleris kreipėsi tai į anglus, tai į prancūzus, o kai ten 
nieko nepešė, tada pas lenkus. Jis norėjo pagąsdinti prancūzus ir paerzinti anglus: jūs nenorė- 
jotsu manim derėtis, o štai aš susiderėsiu su lenkais. Vėliau paaiškėjo, kad tariamasis lapkričio 15 
d. nepuolimo paktas buvo paprasčiausias pasikalbėjimas apie būsimas derybas, iš kurių betgi 
griežtai eliminuojami teritorijos ir ginklavimosi klausimai. Lenkų vokiečių problema glūdi, be 
abejo, teritorijos klausimuose. Jei teritorijos ir ginklavimosi klausimai eliminuojami, tai šitos 
derybos vokiečių lenkų santykių problemos išspręsti negali. Tai yra paprastos eilinės derybos, 
kokių vokiečiai su lenkais turėjo labai daug ir dar turės. Vokiečių lenkų santykių problema ne- 
išsprendžiama, nes nei viena nei antra šalis nesutiko ir nesutiks daryti jokių nusileidimų teritori- 
jos klausimuose. Lenkai yra nusistatę žūt būt ginti dabartines sienas su Vokietija. O kai dėl 
vokiečių, tai jau demokratinėj Vokietijoj nebuvo nė vienos politinės grupės, kuri būtų linkusi 
priimti dabartines Vokietijos rytų sienas, ypač koridorių. Kad hitlerinė Vokietija priimtų tas sie- 
nas, apie tai, žinoma, negali būti nė kalbos. Vokiečių lenkų santykių problemą gili ir turės išspręs- 
ti tiktai pajėga. 

Lapkričio 22 d. Hitleris vėl kreipėsi į prancūzus, pasikvietęs pas save „Matin'o“ koresponden- 
tą. Jis dabar jau pareiškė, kad jei Saaro sritis grįš Vokietijai, tai vokiečiai nieko daugiau iš prancū- 
zų nereikalauja ir gatavi pasirašyti amžinos taikos sutartį ir duoti kokias nori garantijas. 

Žinoma, prancūzai būtų blogi diplomatai, jei jie į pakartotą kreipimąsi į juos nekreiptų dėme- 
sio. Tada Hitleris turėtų pasiteisinimą ir prieš savo šalį ir prieš pasaulį, kad jis siūlė kelis kartus 
taiką prancūzams, bet jie atmetė. Juoba, kad ir anglų užsienių ministeris Simonas ragino prancū- 
zus nevengti pasikalbėjimo su vokiečiais. Lapkričio 25 d. prancūzų ambasadorius Berlyne lankė- 
si pas Hitlerį. tiesa, kaip sako patys prancūzai, tai buvo tik „tour d'horizon", pasižvalgymas po 
politines abi šalis interesuojančias problemas. Prancūzų ambasadorius nieko ir negalėjo pasa- 
kyti, nes kaip tik tuo laiku Prancūzijoj buvo atsistatydinęs Sarraut kabinetas, o naujo dar nebuvo. 

Ko galima tikėtis iš tokių derybų? Nedaug, jei pasakysiu — nieko. Tarp partnerių nėra ir nega- 
li būti jokio nuoširdumo. Prancūzai gerai žino, kad visi šitie bandymai užmegzti tiesiogines dery- 

bas, visi Hitlerio pareiškimai apie vokiečių taikingumą yra tik taktika. Lyg tyčia, tuo pačiu metu, 
kada Hitleris tiek daug kalba apie Vokietijos taikingumą ir siūlo derėtis, „Petit Parisien" paskelbė 
įdomų dokumentą: slaptą vokiečių valdžios (propagandos ministerio) instrukciją užsienių 
atstovybėms. Ten kalbama, kad Prancūzija - tai didžiausias Vokietijos priešas, kad Vokietijos vy- 
riausias tikslas - nuversti Versalės traktatą, kad šito tikslo Vokietija sieksianti visomis priemonė- 
mis, kad Vokietija turinti sujungti visas vokiečių gyvenamas žemes ir panašiai. Nors vokiečiai 
griežtai ginčija šito dokumento autentiškumą, bet „Petit Parisien" irgi griežtai tikina, kad do- 
kumentas nesukeliąs jokių abejojimų dėl savo autentiškumo. Ir, turbūt, niekas rimtai neabejoja 
instrukcijos autentiškumu. 

Anglų, Skandinavijos spauda nurodo į tai, kad instrukcija savo turiniu visiškai sutinkanti su 
vokiečių politika ir todėl, vien remiantis jos turiniu, galima tikėti jos autentiškumu. Žinoma, pa- 
našūs dokumentai negali prablaivinti atmosferos apie Vokietiją. 

Vokietijai išėjus iš nusiginklavimo konferencijos irnetiš Tautų Sąjungos, aiš- 
ku, kad šita konferencija nustojo savo prasmės. Atkaklus Hendersonas vis nenori pasiduoti ir 
stengiasi dirbti toliau. Konferencijos biuras, susirinkęs kelis kartus, pagaliau nutarė generalinės 
komisijos susirinkimą atidėti iki sausio:21 dienos. Iki to laiko tikimasi, kad išsiaiškins padėtis su 
Vokietija. Anglų konservatorių vadas Baldvinas savo kalboj parlamente lapkričio 27 d. nurodė 
tris išeitis iš dabartinės padėties: visų valstybių nusiginklavimas iki tam laipsniui, kokiame dabar 
randasi Vokietija; panaikinimas tiktai kai kurių ginklų rūšių ir ginklavimasis be jokio apribojimo. 
Vokietija tada irgi turėtų apsiginkluoti. Paskutinę išeitį Baldvinas laiko visiškai neleistina. Žino- 
ma, nusiginklavimo likimas dabar pareis daugiausia nuo vokiečių. Amerika, anksčiau aktyviai 
dalyvavusi nusiginklavimo derybose, matyti, nusivylė ir dabar visiškai pasitraukė. 

Prancūzijoj kabinetas eina po kabineto. Herriot, Daladier, Sarraut, dabar Chautemps - 
vis tai vienais metais. Daladier dar išsilaikė apie 8 mėnesius. Bet Sarraut - nepilną mėnesį. 
Kabinetai virsta ant biudžeto. Tai labai slidus dalykas, ypač kai reikia išlyginti deficitas. Daladier, 
Sarraut bandė lyginti, bet neįtiko parlamentui ir gavo nepasitikėjimą. Mat, biudžeto deficitą kitaip 
negalima išlyginti, kaip tik paliečiant kieno nors interesus. Tas tuojau atsiliepia parlamente. 
Daladier bandė kelti kai kuriuos mokesčius. Jis nerado pritarimo parlamente. Sarraut bandė lies- 
ti valdininkų algas, irgi suklupo. Nežinia ką išgalvos Chautemps. Deficitas siekia arti 7 miliardų 
arba apie 1494. Tai nemažas deficitas ir tokią skylę užkišti nelengva. 

Užsienių politikai ir visai Prancūzijos politikai šitie pasikeitimai didesnės reikšmės neturi. He- 
rriot, Daladier, Sarraut, Chautemps - tai vis tos pačios grupės žmonės ir visų jų politika didesnių 
pasikeitimų rodyti negali. Juoba, kad keičiasi tiktai kabinetų pirmininkai, o visi kiti nariai beveik 
nesikeičia. Prancūziją valdo kairiųjų kartelis. Buvo bandoma įtraukti ir vidurį ir sudaryti vadina- 
mą koncentracijos vyriausybę, bet bandymai nepavyko. 

Ispanijoj lapkričio 19 d. įvyko pirmojo paprasto parlamento rinkimai. Iki šiol parlamento 
pareigas ėjo tuojau po revoliucijos 1931 m. rinktas steigiamasai susirinkimas. Tada Ispanijoj 
buvo revoliucinė nuotaika ir todėl nenuostabu, kad išrinktas labai radikalus steigiamasis susi- 
rinkimas. Bet revoliucinė nuotaika greit atvėso ir tautos susirinkimo dvasia jau senai nebeatati- 
ko tautos daugumos dvasiai. Susirinkimas parašė labai radikalę konstituciją ir neišsiskirstė, 0 
pradėjo leisti radikalius įstatymus. Tautos dešiniosiose sferose kilo murmėjimas, nepasitenkinimas. 
Buvo reikalaujama rinkimų. Bet kairieji vis delsė. Jie norėjo tuo tarpu padaryti daugiau radikalių 
reformų. Kairieji tarpusavy irgi nesutarė, kovojo, valdžios keitėsi. Pagaliau steigiamasis susirinki- 
mas paleistas. Rinkimai, kaip ir reikėjo manyti, atnešė visišką kairiųjų pralaimėjimą. Ypač nuken- 

tėjo socialistai. Dešinieji turi absoliučią daugumą ir galės dabar ardyti ir taisyti kairiųjų darbus. 
Monarchijos restauravimo tuo tarpu dar negalima numatyti, nes ne visi dešinieji monarchistai. 
Be to, ir šiaip dešiniųjų programos labai nesutinka. Todėl ir naujam parlamentui susirinkus, bus 
labai sunku vyriausybę sudaryti ir dar sunkiau sudarytai vyriausybei valdyti. 

Pagaliau ir Amerikos J. Valstybės pripažino bolševikų valdžią 
Rusijoj iružmezgė su ja normalius santykius. 16 metų, nuo Kerenskio laikų, Amerika neturė- 
jo normalių santykių su Rusija. Paskutinė didžioji valstybė atsisakė nuo pasyvaus priešinimosi 
bolševikams. Dabar palieka tik keletas mažesnių valstybių, kurios vis dar nenori turėti santykių 
su bolševikais: Šveicarija, Vengrija, Olandija, Belgija, Pietų Slavija. Čekoslovakija palaiko santy- 
kius su Maskva, tik dar ne visai normalius. Santykiai su Rumunija irgi dar nėra galutinai paaiškėję. 

Amerikoj didžiausi sovietų priešininkai buvo respublikonai ir dėl to, kol jie valdė, Amerika 
nenorėjo santykių su sovietais. Demokratams valdžią paėmus, aišku buvo, kad turės įvykti pasi- 
keitimas. Rooseveltas nedaug derėjosi. Skolų klausimas bus sprendžiamas vėliau, bet ar Ameri- 
ka ką gaus - tenka abejoti. Tiesa, valstybinių skolų palyginti nedaug ir yra, tik apie 200 milijonų 
dolerių. Privačių skolų priskaitoma apie dvigubai tiek. Prancūzams rusai skolingi daugiau nei 
dvidešimt kartų tiek, ir tai nieko. 

Rusijos su Amerika susitarimas, žinoma, labai nepatinka japonams. Dabar rusai sutartinai su 
amerikiečiais gali atsistoti ant kelio japonų ekspansijai. Japonų vyriausybė, kuri iki šiol nenorėjo 
su nieku kalbėti dėl tolimųjų rytų problemų, dabar jau siūlo sušaukti suinteresuotų valstybių 
konferenciją. 

Vygandas 
(Vairas. 1933. Nr. 12. P. 507-510.) 


ANGLAI IR EUROPOS KONTINENTO POLITIKA 


Svarbiausiu, be abejo, pasaulio politikos įvykiu šiemet buvo Lloyd George'o atsistatydinimas 
ir Anglų parlamento paleidimas. Tai reiškia, kad Anglai po karo ir neramaus pokarinio periodo jau 
rado galima grįžti prie savo amžiais nustatytos tradicinės užsienio politikos: kuomažiausia kištis 
įtuos reikalus, kurie nėra užtektinai svarbūs arba Anglijos reikalų tiesioginiai neliečia. 

Nors Anglija yra Europos valstybė, bet jos geografinė padėtis leidžia jai Europos kontinen- 
to reikalais rūpintis arba nesirūpinti sulig savo nuožiūros. Tuo pasinaudodama ji stengdavosi į 
kontinento reikalus kištis kuomažiausia. „Splendid isolation" [didinga izoliacija] — tai Anglų 
užsienio politikos pamatinis dėsnis. 

Nesiekdami į tolimą praeitį, mes rasime, kad dviejų pastarųjų šimtmečių bėgy Anglai viso tik 
du kartus buvo visu savo aktingumu ir pajėga įsikišę į kontinento reikalus. 

Pirmą kartą — tai Napoleono laiku. Mat Napoleono galybė nuvertė visiškai Europos lygsva- 
rą ir grėsė pačiai Anglijai, nežiūrint jos insuliarinės padėties. 

Todėl Anglai su nepaprastu ištvermingumu ir nuoseklumu pradėjo kovą su Korsikiečiu ir ve- 
dė ją per penkioliką metų iki visiško laimėjimo. Jie organizavo koaliciją po koalicijos, klojo pini- 
gus, aukavo savo žmones kolei Napoleono nenugalėjo. 

Vienos kongresas (1814-1815) Anglų ištvermingumą ir nuostolius gausiai atlygino. 

Antru kartu, jau mūsų laikais, Anglai įsikišo į kontinento likimą, kai Prancūzus nugalėjus 
(1870-1871) Vokietija pradėjo nepaprastai bujoti ir ekonominiai ir militariniai. Anglai tuojaus 
pamatė rimtą sau pavojų. Jie išpalengvai sistemingai izoliavo Vokietiją, kiek tik buvo galima ir 

sudarė prieš ją tokią koaliciją, kokios dar pasaulis nėra matęs. Nepaprastu savo p[olitiniu] žlibu- 
mu Vokietija pati išprovokavo tąją koaliciją rungtynėsna ir buvo nugalėta. Versalės traktatas ir 
šįkart gausiai atlygino Anglų aukas ir darbą. 

Nors Anglai dideli demokratai ir despotijos priešininkai, tačiaus sunkiomis valandomis 
visuomet pavesdavo kovos organizavimą ir laimėjimo vaisių išnaudojimą vienai valiai. Kovoje 
prieš Napoleoną vadovavo Anglams vienas po kito Pittas, Canningas, Wellingtonas; kovoje 
prieš Vokietiją — Kitchineris ir Lloyd Georgeas. 

Šis pastarasis yra tikrai nepaprastas vyras. Kuomet kiti valstybės vadai tinka arba karui, arba 
taikai, Lloyd Georgeas tiko ir karui ir taikai. 

Karo žmonės, paprastai, karui pasibaigus, pasitraukia. Taip padarė Clemenceau, Wilsonas ir 
kiti, bet Lloyd Georgeas ne. Jis karui pasibaigus, bemaž ko dar ketverius metus valdė valstybės 
vairą. Bet pagalios vistik ir jis turėjo pasitraukti. Lloyd Georgeas turėjo pasitraukti dėl to, kad jis 
buvo per daug aktingas, per daug kišosi į pasaulio ir ypač į Europos kontinento reikalus, trum- 
pai sakant, - jis nutolo nuo Anglų tradicinės politikos ir vedė savo asmens politiką. Kolei ta po- 
litika vyko - anglai ją toleravo, bet prie pirmo pralaimėjimo (Artimųjų Rytų atsitikimai) Anglai 
pasakė „gana“, 1r Lloyd Georgeas turėjo pasitraukti. 

Pasaulis prie dabartinės ekonominės suirutės, politinės sauvalės ir nepastovumo, labai pa- 
jus Lloyd Georgeo pasitraukimą, nes jis buvo vienintelis šioje suirutėje reguliatorius; jis mokėda- 
vo, kad ir neišeidamas iš valstybinio egoizmo sienų, vis tik nors retkarčiais ginti teisėtumą bei 
teisingumą. 

Kokios tat reikia laukti Anglų politikos Lloyd Georgui pasitraukus? Štai klausimas kurį sau 
stato šiandien visa Europa, o su ja ir pasaulis. Nors dabartinis kabinetas Bonar Law'o yra tik 
pereinamasis, nors rinkimai dar neįvyko, bet jau šiandien be baimės suklysti galima į aukščiau 
pastatytą klausimą atsakyti „splendid isolation". Išpalengva, laipsniuotai, bet nuosekliai trauk- 
sis Anglija nuo kontinento kasdieninės politikos kivirčų. Anglų tikslas pasiektas: pavojingas 
konkuretas, Vokietija, nugalėtas, jo laivynas sunaikintas, jo didžiausias turtas — kolonijos teko 
Anglijai. Ji pasotinta, pavargusi ir nori pailsėti. Be to anglų principas - neaikvoti savo energijos 
smulkiems dalykams, bet taupyti ją dideliems. Tegut sau Europos kontinentas ginčijasi ir peša- 
si. Anglai žiūrės ramiai ir kišis tik tuomet, kai bus užgaunami tiesioginiai jų reikalai. Kontinentas 
šiandien interesuoja Angliją tik kaipo rinka. Anglų politika kontinente atstovaus ne tiek diplo- 
matai, kiek pirkliai. 

J. B, 
(Lietuva. 1922 1] 21. Nr. 264. P. 1-2.) 


ANGLŲ-PRANCŪZŲ SANTYKIAI 


Didžiojo karo metu ir po karo Ententei nors ne formaliai, bet moraliai vadovavo Anglija. Tas 
vadovavimas rėmėsi materiale anglų galybe, o dar daugiau asmenim, kuris stovėjo Anglijos pri- 
šaky - Lloyd George'u. Jo asmuo tiek visiems imponavo, kad rodos kaip ir savaime buvo supran- 
tama, Jog pirmoji vieta ir vadovavimas priklauso jam. 

Kai dėl savo santykių su prancūzais, tai Lloyd George'as niekuomet nerodė šiam kraštui 
didelės simpatijos. nei asmeninės, nei politinės. Karo metais jis mokėjo nuduoti tikrą prancūzų 
prietelį, taip kad prancūzai Lloyd George'u buvo visai patenkinti. Jis matė, kad Ententos laimėji- 
mas priklauso nuo jos vienybės, todėl darė viską, kad tą vienybę palaikius ir sustiprinus. Tačiau 

karą sėkmingai baigus, bendroji politinė situacija vystėsi taip, kad Europoje pradėjo apsibrėžti 
dvi didelės politinės grupuotės: viena su Prancūzija ir Lenkija, antra su Vokietija ir Rusija prišaky. 
Toliau regis politikas Lloyd George'as tikėjo, kad Europos ateitis priklauso greičiau antrajai 
grupei. Todėl savo politiką jis pradėjo vesti ta kryptim, kad nenutraukiant visiškai su pirmąja 
grupe, stengtis užmegsti santykius su antrąja, t. y. rusų vokiečių grupe; toliau balansuojant tarp 
abiejų grupių palaikyti jas lygsvaroje ir išnaudoti anglų politikos tikslams. Prancūzai greit supra- 
to šitą Lloyd George'o planą ir buvo, žinoma, juo labai nepatenkinti, bet reikalaudami nuolat 
anglų paramos, bijojo pyktis su su galingu premjeru ir todėl tylėjo. 

Bet štai Prancūzijos pryšaky stoja energingas, griežtas ir sumanus Poincarė. Jis pradėjo veik- 
ti prieš Lloyd George'o vedamąją politinę liniją ir bandė vesti savarankią politiką. Ententė pradė- 
jo braškėti, sproginėti ir rodėsi jau jau visai pairs. Bet vis dėlto kritinguose momentuose ir Lloyd 
George'as ir Poincarė darė koncesijų, kad Ententę palaikyti, nes viena, ne tik prancūzai, bet ir 
anglų visuomenės žymi dalis nenorėjo nieku būdu leisti Ententei iširti, antra — buvo dar tiek 
bendrų reikalų, kad Santarvės iširimas galėjo lygiai pakenkti abiem valstybėm. 

Lloyd George'ui atsistatydinus, visa padėtis persimainė. Jo įpėdiniai, konservatyvai, yra 
griežti Ententos šalininkai, be to jie nemano perdaug varžytis dėl vadovavimo Ententoje. Grįžda- 
mi prie tradicinės anglų politikos, jie mano pamažu pasitraukti nuo Europos kasdieninės politi- 
kos reikalų ir sutinka užleisti vadovavimą Ententoje prancūzams, jei šie palaikys anglų politiką 
Rytuose. Prancūzai mielai su tuo sutinka, nes jų gyviausi reikalai koncentruojasi Europoj. Nusta- 
tę šitokią maždaug bendro veikimo platformą, anglai su prancūzais ėmėsi senai belaukiančias 
problemas rišti, būtent, Artimųjų Rytų ir Vokietijos. Artimieji Rytai — didžiausias šiandien Anglų 
užsienio politikos rūpesnis. Mat turkų laimėjimas ne tik sumaišė jų planus Konstantinopoly, 
mažojoj Azijoj. Sirijoj ir Mezopotamijoj, bet gali blogai atsiliepti Aigipte ir net Indijoje. Šiam rei- 
kalui sutvarkyti anglams būtinai reikalinga prancūzų pagalba. 

Prancūzams vėl užvis daugiau rūpi Vokietija ir čia tik su anglų parama savo tikslus jie gali at- 
siekti. Taip dalykams stovint, susitarti buvo nesunku. 

Be to Curzon'as , dabartinis anglų užsienių reikalų ministeris, aiškiai prancūzams simpatizuo- 
ja. Nors jis ir prie Lloyd George'o buvo užsienių reikalų ministeriu, bet tuomet galingasis premje- 
ras duodavo jam visas direktyvas ir beveik neleido rodyti savo iniciatyvos. Prie dabartinio prem- 
jero, Bonar Law, Curzon'as turi visai liuosas rankas ir gali savo simpatijas prancūzams praktiškai 
vykinti. 

Taigi valdžios Anglijoje pasikeitimas pagamino šių neabejotinų davinių: anglų-prancūzų 
santykių pagerėjimą, Ententos sustiprėjimą ir Prancūzijos įtakos kontinente žymų padidėjimą. 
Konservatyvų Anglijoj laimėjimas pasirodė ir prancūzų politikos dideliu laimėjimu. Prancūzai 
pradėjo kalbėti kitu tonu, jie pamatė, kad dabar galima pradėti vykinti savo kontinentalės politi- 
kos programą. t 

Smulkiau apie tą programą pakalbėsime kitu kartu, tuo tarpu galima tik pasakyti, kad kaip ang- 
lai stengėsi viešpatauti jūrose, taip pas prancūzus retkarčiais gimdavo tendencija viešpatauti Eu- 
ropos kontinente. Tą tendenciją pirmas parodė Pranciškus I (1515-1547), paskui Richelieu (1624- 
1642 ), Liudvikas XIV, Napoleonas I ir Napoleonas III, bet jei kai kurie iš jų savo tikslą pasiekda- 
vo, tai neilgam. Visi prancūzų politinės ekspansijos bandymai baigdavosi nepasisekimu ir 
atstūmimu Prancūzijos atgal. 

Vis aiškiau pasirodo, kad Poincarė norėtų būti nors mažu Napoleonu arba Richelieu, ir reikia 
pripažinti, kad jis yra prie to kvalifikuotas daugiau, negu kas kitas šiandien Prancūzijoj: energijos, 

valios tvirtumo, sumanumo ir iniciatyvos jam nestinga. Lloyd George'as mokėdavo jo karštį su- 
laikyti, bet Bonar Law jo nelaikys, jei tik Poincarė užtektinai parems anglus ten, kur jiems to rei- 
kės. Artimųjų Rytų klausime prancūzai elgiasi visai lojaliai: iki šiolei Lozanos konferencija jokių 
tarp anglų ir prancūzų nesutikimų neparodė. 

Užtat prancūzai tiki, kad anglai bus jiems lojalūs Briukselio konferencijoj, kur bus sprendžiama 
Vokietijos klausimas. Ir iš tikra, Bonar Law pats pažadėjo atvykti greitu laiku Paryžiun, kad iš 
anksto susitartų visais klausimais, kad paskui konferencijoj pasirodytų visiškas anglų ir prancū- 
zų solidaringumas. 

Ja P: 
(Lietuva. 1922 12 10. Nr. 280. P. I.) 


AMBASADORIŲ TARYBOS NUTARIMAS DĖL LENKIJOS SIENŲ RYTUOSE 


14 šio mėnesio dieną gana netikėtai pasklido žinia, kad Ambasadorių Taryba nutarusi patvir- 
tinti Lenkijos dabartines sienas rytuose arba, kitaip sakant, pripažinti Lenkijai josios užgrobtas 
svetimas žemes rytuose. Nors šis nutarimas nė kiek nekeičia faktinos padėties ir negali turėti jo- 
kių praktiškų pasekmių, vis tik jis sukėlė nemažą sensaciją politinėse pasaulio sferose. 

Dauguma manė, kad Santarvė šio žingsnio nedarysianti, nes Anglijos užsienių politiką šian- 
dien veda tas pats Curzon'as, kuris 1919 metais užbrėžė Lenkijos sieną rytuose ir ta siena, kaip vi- 
siems žinoma, eina 200-400 kilometrų į vakarus nuo dabartinės sienos. Visa Santarvė laikė Curzon'o 
sieną per etnografinę Lenkijos sieną rytuose. 

Tokiau, Prancūzija pastaruoju laiku labai buvo pradėjusi koketuoti su Rusijos Sovietų valdžia. 
Visi tikėjo ir patys prancūzai tą tvirtino, jog Prancūzija pradėjo keisti savo orientaciją rytuose iš 
lenkiškosios į rusišką, taigi dabartiniu laiku taip manė dauguma, negali būti nė kalbos, kad Pran- 
cūzija sutiktų pripažinti Rygos traktatu nustatytas sienas tarp Lenkijos ir Rusijos. 

Ir štai dabar visai netikėtai, Santarvės vadai, Anglija ir Prancūzija, be jokių ginčų ir kliūčių su- 
tinka pripažinti Lenkijai sienas, kurios nuo etnografinių Lenkijos sienų eina šimtais kilometrų į ry- 
tus, tr tuo būdu pripažįsta Lenkijai josios pagrobtą svetimą teritoriją, kuri didumo yra lygi su visa 
Čekoslovakų valstybe, turi 4 su viršum milijonų gyventojų ir kurioje lenkų elementas sudaro 
įvairiomis statistikomis tik 2—1094. Tačiau tai tik paviršium žiūrint atrodė, jog Santarvė negali pri- 
pažinti Lenkijai josios faktinų sienų rytuose. Pažvelgę giliau, rasime, kad šio žingsnio reikėjo laukti. 

Visų pirma, kai dėl Anglijos, tai etnografiniai motyvai nevaidino ir negali vaidinti josios poli- 
tikoje principų rolės. Juk nepamirškime, kad tik apie keturiasdešimt milijonų anglų valdo visose 
pasaulio dalyse keturis šimtus su viršum milijonų įvairių tautų. Šis faktas ganėtinai nušviečia 
anglų politiką etnografiniais klausimais ir jokių paaiškinimų nereikalauja. Jeigu Curzon'as 1919 
metais pasiūlė rytuose Lenkijai sieną, kuri maždaug sutinka su josios etnografine siena, tai dau- 
giausia dėl to, kad tuomet Lenkija faktinai tik iki tos sienos valdė. Bet kada Lenkija pajėgė pa- 
grobti ir valdo apie 140 000 ketvirt. kilometrų už savo etnografinės sienos, tai tas pats Curzon'as, 
kuris kitados valdė apie tris šimtus milijonų visai svetimų jam indų, lengvai sutiko pripažinti Len- 
kijai tr Šią teritoriją. 

Tik tiek dėl etnografinių motyvų. 

O kai dėl politinių, tai visų pirma Curzon'as kaipo tikras aristokratas organiniai negali pakesti 
bolševikų. Be to, jis niekad nėra buvęs Rusijos bičiuliu, nes jo manymu (kas be abejo yra teisin- 
ga) didelė stipri Rusija bus visuomet pavojingu Anglijos konkurentu Azijoje.Taigi ginti Rusų 

bolševikų teritorijas prieš Lenkiją Curzon'as nematė jokio pamato. Juo labiau, kad bolševikai pa- 
sirašydami Rygos traktatą patys laisvai išsižadėjo tų teritorijų. 

Bonar Law visuomet stovėjo už kuo mažiausią Anglijos kišimąsi į Kontinento reikalus. Tat jis 
pabrėžė savo laiške „„Times'ui" prieš pat paėmimą valdžios. Taigi rimto pasipriešinimo, pripažinti 
lenkams jų dabartines sienas nuo Rusijos, iš anglų pusės laukti nebuvo pamato. 

Visai kitaip žiūrėjo į šį klausimą Lloyd George'as ir todėl, kol jis stovėjo anglų valdžios pryšaky, 
lenkams nepavyko šis klausimas išspręsti. 

Dar mažiau galima buvo laukti pasipriešinimo iš prancūzų pusės. 

Prancūzų flirtas su Rusijos Sovietų valdžia nė kiek negalėjo kliūdyti prancūzams remti lenkų 
reikalus. Nes, vaizdingai kalbant, Rusija gali būti Prancūzijai tik meilūžė, su kuria ji kiekvienu lai- 
ku gali susiartinti ir išsiskirti. Bet Lenkijai yra Prancūzija teisėta žmona, su kuria jąją surišo 
„neatmezgamu mazgu“ Versalės traktatas. 

Dabartinė Lenkija - tai Prancūzijos padaras ir tas padaras gali tik taip ilgai pasilikti, kol Pran- 
cūzija turės Kontinento hegemoniją. 

Iš kitos pusės Prancūzija galės laikyti tą hegemoniją tik tuomet, jeigu ji turės rytuose stiprią 
Lenkiją. Taigi Lenkijos Prancūzijai niekas, nė Rusija, pavaduoti negali. 

Pripažindami Lenkijos rytų sienas, prancūzai visai pamatuotai samprotavo, kad jie dėl to su 
Sovietų valdžia nesusipyksią. Nes viena, ta valdžia juk pasirašydama Rygos traktatą pati laisvai 
nekieno neverčiama tas sienas pripažino ir jų dabar neginčija; tai kam gi turi ginčyti tas sienas 
prancūzai? Kam gi jie turi būti plus catholigue gue le pape [geresni katalikai už popiežių]? Antra, 
prancūzai žino, kad Rusijos Sovietų valdžiai teritorijos klausimai didelės rolės nevaidina. Nes 
Sovietų valdžia remiasi vien tik komunistų partija, o ta partija, aišku, negali būti rusų valstybės 
idėjos nešiotoja ir gynėja. Komunistų partijos tikslas - platinti komunizmą pasaulyje, o ne tverti 
Rusijos tautinę valstybę. Todėl visai teisingai pasakė vienas žymus Sovietų diplomatas: „Sovie- 
tų valdžiai vis viena ar Rusijos siena eis šimtą kilometrų arčiau ar toliau į vakarus". 

Taigi pripažindami Lenkijos Rytų sienas, prancūzai vargu berizikavo rimtai susipykti su Rusi- 
jos Sovietų valdžia. O nacionalistinės Rusijos grupės, kurios šio akto Santarvei, be abejo, nepa- 
mirš, tiek mažai reiškia, kad prancūzai į jas atsižiūrėti nelaikė reikalingu. 

Apie kitas Santarvės valstybes kalbėti nėra reikalo, nes jos visuomet pritaria tam, ką nutaria 
Anglija su Prancūzija. 

Daug sunkiau buvo laukti, kad Santarvė išdrįs sankcionuoti Suvalkų sutarties sulaužymą ir 
Vilniaus srities užgrobimą. Nors čia, gal, ir nėra Santarvei tiek svarbūs politiniai motyvai, kaip 
Rusijos klausimu, bet užtat čia yra toks aiškus elementarinio teisėtumo ir teisingumo sulaužymas 
ir pamynimas, kad tenka parausti už tuos vyrus, kurie rodo galimu tokį vagiškai-žmogžudišką 
aktą ratifikuoti. 

Teisybė, kad Curzonas yra iš principo mažų valstybių kūrimo ir palaikymo priešas. Jis 1920 
metais, besikalbėdamas su vienu Lietuvos politiku, prasitarė, kad jis maža tiki galimybe išlikti 
Pabaltijo respublikoms. Bet vis tik sunku buvo laukti, kad jis pritars traktatų laužytojams ir gro- 
bikams. 

Kai dėl Prancūzijos, tai jos rolė lenkų lietuvių ginče kaipo suinteresuotos pusės buvo aiški, 
bet ir čia vis tik negalima buvo laukti, kad taip maža bus daroma skrupulų iš elementarinių teisės 
ir teisingumo dėsnių. 

Nenoromis kyla klausimas ar gi jau teisė ir teisingumas nerado nė vieno gynėjo tarp Am- 
basadorių? Mes manome, kad ne visi užgyrė traktatų laužymą ir svetimų teritorijų vogimą. Bet 

faktas pasilieka faktu: Santarvės Aeropagas Paryžiuje sankcionavo sutarčių laužymą ir interna- 

cionalį plėšrumą. Apie tai, kokias išvadas turi padaryti iš to visi tie, kuriuos Santarvė tokia leng- 
va širdimi išdavė lenkų plėšrumui pakalbėsime kitą kartą. 

J. P. 

(Lietuva. 1923 03 23. Nr. 66. P. 1.) 


FAŠISTAI IR VATIKANAS 


Nesenai įvykęs fašistų kongresas priėmė gana reikšmingą nutarimą: nutarta uždrausti fašis- 
tams dėtis prie masonų, 0 taipogi uždrausta išpažinti vienu laiku dvi tikybas. 

Šis nutarimas reiškia, kad fašistai aiškiai pakrypo Vatikano ir katalikų pusėn. Mussolini, kai- 
po geras žmonių žinovas, neabejojo, jog vien tik politiniais obalsiais stiprios patvarios partijos 
sukurti negalima; stipri patvari politinė partija be politinės programos reikalauja dar kultūriniai 
soctalio pamato. Todėl jis savo politinei partijai tokio pamato ieškojo nuo pat pradžios. Sukurti jis 
jo ant greitųjų negalėjo, nes kultūriniai socialė žmogaus dvasios konstitucija apima visą pasau- 
lėžvalgą ir remiasi daugiau jausmų, negu proto sritimi. Kultūriniai socialė žmogaus konstitucija 
įgyjama auklėjimu, ji remiasi tradicijomis ir todėl jai kurti ir paruošti reikalinga ilgo laiko. 

Dėl šių priežasčių Mussolini galėjo tik pasirinkti kurią nors iš jau esančių kultūriniai socialių 
organizacijų. Tokių organizacijų esama Italijoje trijų: katalikų, masonų ir socialistų. Kadangi s0- 
cialistų pobūdis yra perdaug internacionalis ir sunkiai sutelpa kartu su nacionalizmu, tad aišku, 
kad fašizmas, kaipo grižtai nacionalistinė organizacija ir iš dalies pagimdytas reakcijos prieš 
socializmą, socializmu remtis nieku būdu negalėjo. Todėl pasiliko tik masonerija ir katalikybė. 
Šios dienos Italija - tai daugiausia masonų padaras. Masonai Italiją suvienijo ir jie ją iki šio lai- 
ko valdė. Vienas žymiausių italų tautos vadų - Mazzini buvo ir masonų galva. Jis metė obalsį: 
„dievas - tai tauta, kitų dievų nėra ir nereikia". Garibaldi tvirtino, kad „Vatikanas - tai peilis Ita- 
lijos širdyje". Cavouras, Viktoras Emanuelis I buvo žymūs masonai. Carducci, labiausiai numy- 
lėtas pereitame amžiuje Italijos dainius, vadino Vatikaną „amžinu Italijos priešu".Visa inteligen- 
tija su labai mažomis išimtimis priklausė masoneriai. Parlamente, valdžioje buvo daugiausia ma- 
sonai. Katalikai popiežiaus Pijaus IX įsakymu politikoj ir net rinkimuose nedalyvavo. Tuo būdu 
lengvai atsitiko, kad antikatalikiškumas tapo šventa tradicija, kuriai niekas viešai priešintis ne- 
bedrįso. Bet masonų viešpatavimas pasibaigė greičiau, negu galima buvo manyti. Iš vienos pu- 
sės katalikai, pamatę politinį pasingumą, pradėjo rungtis su jais politinėj arenoje, antrą vertus, 
masonai prieš kitų norą įtraukė Italiją į pasaulinį karą, nors karas buvo laimėtas ir Italija gavo nuo 
Austrijos daug teritorijos, bet italai buvo labai nepatenkinti, nes iš vienos pusės jie gavo tik be- 
veik tiek, ką jie ir be karo už neitralitetą galėjo gauti, o karas taip ištraukė pajėgas ir suvargino 
kraštą, jog jis pakliuvo į didelį ekonominį skurdą ir negreit dar atsigaus nuo karo pasekmių. 
Rinkimai į parlamentą po karo netikėtai davė katalikams, kurie pirmą kartą atvirai dalyvavo rinki- 
muose, daugiau kaip dvidešimt nuošimčių balsų. Tiek pat maždaug gavo ir socialistai. Vieni ir kiti 
pradėjo atakuoti masonus. Šiems ėmė slysti pamatas iš po kojų. Bandymai padaryti su vienais ar- 
ba kitais koaliciją - nevyko. 

Tuo tarpu atėjo fašistai. Tarsi kortų namelį be jokio pasipriešinimo jie nuvertė senąją, daugiau- 
sia masonų atstovaujamą valdžią ir įsteigė savo diktatūrą, paskelbė egoistinio nacionalizmo 
programą. Bet fašizmui, kaip anksčiau sakyta, trūko kultūriniai socialio pamato. Mussolini pradė- 
jo dairytis. Masonai - galinga organizacija, turinti kelias didžiules ložas su šešiais šimtais mažųjų 
ir pora šimtų tūkstančių narių, bet kaip sakyta, politiniai nusigyvenusi ir demokratingam režimui 

nepatogi, kad per maža turi įtakos plačiausioms masėms. Iš kitos pusės jaunoji, vos gimusi ka- 
talikų partija „Populari“ arba kaip ją priešai praminė „Pipi", imponavo savo aktingumu, miklumu ir 
gausingumu. Ji daug žada ateityje. Todėl Mussolini pakrypo katalikų pusėn. 

Tik Mussolini pradėjo ne nuo derybų su populariais, nes fašistai pešės ir tebesipeša su jais. 
todėl jis pradėjo nuo santykių su Vatikanu. 

Jau paimdamas valdžią Mussolini pareiškė, jog jis „nenori turėti nieko bendra su nudėvėtais 
antikatalikais, ateistinės demokratijos obalsiais". Valdydamas, jis rodė visur katalikų bažnyčiai 
palankumą. Jis grąžino mokyklai masonų išmestą kryžių ir tikybos mokymą, davė pilną laisvę vie- 
nuolynams ir katalikų draugijoms. 

Iš savo pusės Vatikanas pradeda atsisakyti nuo pasingos opozicijos Italų valdžiai. Pažymė- 
tina, jog dabartinis popiežius Pijus IX, išrinkus jį, davė pirmąjį palaiminimą urbi et orbi ne baž- 
nyčioje, kaip tai buvo daroma nuo Romos užėmimo, bet iš šv. Petro bažnyčios ložos, kuri išeina 
įšv. Petro aikštę. Kardinolas Vonutelli, kardinolų kolegijos dekanas, nesenai dalyvaudamas ves- 
tuvėse savo seserėčios su viceministeriu Fiuzi, laikė kalbą, kurioje ypač išgyrė fašistus ir ten bu- 
vusį Mussolini. Visiems buvo aišku, jog ta kalba buvo pasakyta su popiežiaus Žinia ir pritarimu. 
Bet jeigu Mussolini lengva susiprasti su Vatikanu, tai ne taip lengva bus tai pasiekti su popula- 
riais. Mat, populari stovi ant demokratingumo pamato. Maža to, tarp jų yra tikrų socialistų, kurie 
nuo kitų socialistų skiriasi tik savo tikyba. Šie visi šiaušiasi prieš fašistus ir vargiai besutiks eiti 
sujais išvien. Tuo tarpu Mussolini maža rūpinasi populariais. Jis stengiasi turėti savo pusėje Va- 
tikaną, per kurį jis, turbūt, mano stačiai paveikti katalikų mases, apeidamas visai popularių partiją. 

Kiek tai jam pavyks - parodys ateitis. 

J. P. 
(Lietuva. 1923 03 24. Nr. 67. P. 1.) 


RŪRO SRITIES OKUPACIJA IR VOKIETIJOS REPARACIJŲ 
PASIŪLYMAI SANTARVEI 


Vokiečių valdžia gana lengvai leido okupuoti Rūro sritį, matyti, pasitikėdama savo pasingu 
pasipriešinimu ir manė, kad prancūzai nieko negaudami iš tos okupacijos, panorės ją likviduoti 
derybų keliu ir turės daug nusileisti nuo savo pirmykščių reikalavimų. 

Tačiau vokiečių savo aprokavimuose apsirikta. Iš vienos pusės neužtektinai įvertinta Rūro 
srities ekonominė reikšmė Vokietijai, iš antros pusės — neįspėti tikri prancūzų sumanymai. 

Prancūzams Rūro sritį užėmus, vokiečiai tuojau sustabdė visus statymus. Iš tikro prancūzų 
padėtis, įėjus jiems Rūro sritin, buvo kebli: vokiečių valdininkai okupantų įsakymų neklausė, su- 
sisiekimas visai iširo, visa tvarka pakriko, anglių kasimas ir pramonės gamyba sumažėjo. Paimti 
viską į savo rankas ir tvarkyti kaip reikiant - prancūzai jokiu būdu negalėjo. Represijos prieš 
vokiečius, ypač valdininkus, irgi nedaug ką padėjo. 

Pereitais metais vokiečiai statydavo vidutiniškai prancūzams milijoną su viršum anglio tonų 
mėnesiui. Dabar gi, užėmus prancūzams Rūro sritį ir vokiečiams sustojus statyti, prancūzai pa- 
tys išsivežė per keturis mėnesius apie 200 tūkst. tonų, taigi mažiau kaip penktą dalį to, ką pirmiaus 
gaudavo per mėnesį. Prancūzai tikisi anglio išvežimą ilgainiui padidinti, tačiau ši viltis irgi neturi 
pamato, nes kaipgi padidinsi anglio išvežimą, jeigu daugelis kasyklų visai neveikia, o kitose iš- 
imama tik 30-4094 to, kas būdavo imama pirma. 

Patys paimti anglių kasyklų eksploataciją prancūzai niekad nepajėgs, nes jie neturi šiam rei- 
kalui nei kapitalo, nei inžinierių, nei pagaliau darbininkų. 

Tas pats ir su dirbtuvėmis. Geležies dirbtuvių, kurių čia yra daugiausia, dirba tik 1/5. Kitos ir- 
gi arba visai nedirba arba labai menkai. Pramonininkai pakliuvo labai keblion padėtin, nes prancū- 
zai draudžia gaminius vežti Vokietijon, o vokiečių valdžia, grasindama didžiausiomis bausmėmis, 
draudžia vežti Prancūzijon arba Belgijon. Nors vokiečių valdžia tenai nesiekia, bet vieni pramo- 
nininkai klauso iš lojalumo savo valdžios, o kiti iš baimės, nes okupacijai pasibaigus nepaklus- 
nieji būtų nubausti. Tuo būdu eksportas iš okupuotos srities pasidarė beveik negalimu. Sustojus 
eksportui turi sustoti ir produkcija. 

Taigi prancūzai iš okupacijos turi tik nuostolių, nes okupacija daug daugiau atseina, negu 
prancūzai iš to krašto gauna. 

Bet prancūzams ne pelnas rūpi. Jiems rūpi už vis daugiausia atplėšti Reino pakraščius ir Rū- 
ro sritį nuo Vokietijos. Jei tat pavyktų, tada Vokietija ekonominiai būtų ant visados sunaikinta. Be 
to, prancūzai Versalės traktatu atėmė iš Vokietijos beveik visas geležies rūdos kasyklas, o anglių 
tai rūdai tirpinti jie neturi, taigi Rūro anglys jiems būtų labai pravartu gauti. Tuo tarpu užimtų 
kraštų vokiečiai laikosi labai stipriai ir ištikimi savo „Vaterlandui“, bet prancūzai nenustoja vilties 
tr mano, kad ilga okupacija nuvargins gyventojus, ir jie pradės ieškoti su Prancūzija kompromisų. 

Prancūzai dar galvoja sau ir šitaip: „tegul mes dabar nieko negauname ir okupacija duoda 
mums tik nuostolių, bet vokiečiai kenčia ekonominiai nepalyginamai daugiau, juk čia jų sukon- 
centruota 70760 visos pramonės ir beveik visas anglis. Vokiečiai tokios padėties išlaikyti ilgai 
negalės ir turės kapituliuoti". Negalima ginčyti, kad toks prancūzų galvojimas turi pamato. Iš 
pradžių visos vokiečių partijos vienu balsu pritarė valdžios pasingo pasipriešinimo politikai ir 
laukė kažiko: vieni manė, kad prancūzai nusileis, kiti tikėjo, kad Anglija ar Amerika įsikiš, treti dar 
kitokios turėjo vilties, bet visos tos viltys apvylė: nei prancūzai nusileido, nei niekas nesikišo. O 
tuo tarpu okupacija ėste ėdė Vokietijos ekonomines pajėgas, ir jos ekonominė ir finansinė padė- 
tis nyko kiekvieną dieną. 

Pasigirdo ten tr šen politinėse sferose balsai, kad valdžia turinti pradėti aktingesnę politiką, t. 
y. bandyti jei ne tiesiog, tai per tarpininkus derėtis su Prancūzija. Valdžia bandė dirvą Washingto- 
ne. bet amerikiečiai atsisakė tarpininkauti, bandė ir Londone ir kitur, bet irgi be pasekmių. Bo to, 
Poincarė pareiškė, kad jis jokių tarpininkavimų nepriimsiąs ir kalbėsiąs tik tada, kai vokiečiai 
kreipsis stačiai pas jį. 

Balandžio mėn. pabaigoje anglų užs[ienio] reik[(alų] ministeris Curzon'as, darydamas Aukš- 
tiesiems Rūmams pranešimą apie prancūzų vokiečių konfliktą dėl Rūro srities, netiesioginai pa- 
ragino vokiečius padaryti kokį nors pasiūlijimą kaip jie maną likviduoti reparacijų klausimą. Be to, 
Curzon'o buvo pažymėta, kad Anglija yra pasiruošusi tarpininkauti ir padėti tą konfliktą likviduoti. 

Vokiečių valdžia, kuri visuomet elgiasi lyg tikėdama, kad atsiras koks gerasis dėdė, kuris išva- 
duos Vokietiją iš visų vargų, nusitvėrė visomis keturiomis už Curzon'o kalbos. Ilgai negalvodama 
i nepazondavusi, matyti, dirvos, vokiečių valdžia ūmai pasiuntė gegužės 2 d. Santarvei ir Jungti- 
nėms Amerikos Valstybėms notą, kurioje dėstoma reparacijų programa ir išlyginami visi ginčai. 

Štai tos notos turinys: 

Vokiečių valdžia siūlija visus ginčus kuo greičiausia išlyginti susitarimo keliu, bet pažymi, kad 
Ji ir toliau varys pasingo pasipriešinimo politiką, kol prancūzai neišeis iš Rūro srities. 

Kai dėl reparacijų, tai vokiečių valdžia nurodo, kad labai sunku esą ištirti Vokietijos ekonomines 
pajėgas, ir todėl nustatant reparacijų kiekybę reikalinga laikytis elastingų formų. Kadangi Vokieti- 
jos ūkio produktingumas esąs visai nupuolęs, todėl ir reparacijoms reikalingas sumas ji galinti 
surinkti tik paskolų keliu. Reparacijų suma, įskaitant jon ir daiktų statymus, fiksuojama 30 milijardų 

aukso markių. 20 milijardų surenkama tarptautinės paskolos keliu iki 1927 m., 5 milijardai - iki 1929 
ir paskutiniai 5 milijardai — tuo pat būdu iki 1931 m. 

Pirmos paskolos (20 milijardų ) palūkanos ir amortizacija iki 1927 m. bus išmokama iš pačios 
paskolos. Jeigu iki 1927 m. paskolos keliu visi 20 milijardų nebūtų surinkti, tai nepriteklius apde- 
damas 540 palūkanų ir 190 amortizacijos mokesčiu. Jei abi kitos sumos (po 5 milijard.) nurodytu 
laiku paskolos keliu surinkti nepavyktų, tuomet nepartinė tarptautinė komisija turėtų išspręsti, ir 
kokiu būdu tos sumos reikia sudaryti. Ta pati komisija turėtų išspręsti ar, kada ir kaip reikia pa- 
dengti nenumatytus pirmosios sumos nuošimčius (20 milijardų ) už laiką nuo I-VII-1923 m. iki 
1927 m. Nepartinė tarptautinė komisija būtų arba pirmosios paskolos koncorciumas, arba trečiųjų 
teismas lygiomis iš Santarvės ir Vokietijos atstovų, kurio pirmininką paskirtų Jungt[inių] Ame- 
r[ikos] Valst[ybių] prezidentas. 

Jeigu Santarvė rastų šį pasiūlijimą nepatenkinančiu, tada Vokieč[ių] valdžia siūlija visą re- 
paracijų problemą atiduoti spręsti tarptautinei nepartinei komisijai, kokią kitados yra pasiūlęs 
Jungt[inių] Amer[ikos] Vals[tybių] sekretorius Hughes'as. Kaip mokėjimo garantijas, vokiečių 
valdžia siūlyja valstybinį ir, reikalui esant, privatinį vokiečių turtą. Kokiu būdu tos garantijos bū- 
tų pavartotos, apie tai sutariama vėliau. 

Toliau kaipo sąlygą savo pasižadėjimui pildyti, nota stato markės stabilizavimą. Taigi Santar- 
vė turi pati atsisakyti ateityje imti kokius nors užstatus arba vartoti sankcijas. Visų Vokietijos 
žemių okupacija, kuri irgi slegia Vokietijos iždą, turėtų būti pašalinta (taigi ne tik Rūro srities, bet 
tr Reino pakraščių). Turėtų būti taipogi prašalinti visokie Versalės traktatu nustatyti ekonominiai 
Vokietijos suvaržymai. 

Abi šalys pažadėtų viena kitos nepulti ir visus ginčus spręsti trečiųjų teismo keliu. 

Pagaliau nota reikalauja, kad prasidėjus deryboms, aukščiau išdėstytais pamatais, tuojau bū- 
tų atleista Rūro sritis. 

Toks yra vokiečių notos turinys. Prieš žiūrėdami, kaip vokiečių notą sutiko Santarvė, paklaus- 
kime, kokį jos turinys daro įspūdį objektingam žiūrėtojui. Ar Vokietija, apskritai, gali, nenaikinda- 
ma visiškai savo ūkio, išmokėti daugiau kaip notoje nurodyta - pasakyti sunku. Tačiau vis tik rei- 
kia priminti, kad vokiečiai Versalėje siūlė 100 milijardų, paskui, priimdami Londono 5-V-1921 
ultimatumą, pasižadėjo išmokėti net 132 milijardus. 

Bet keista, kad vokiečių valdžia tikisi visą pasiūlijamą reparacijų sumą surinkti vien ik paskolų 
keliu. Kas gi Vokietijai, matant jos tokį netikusį ūkininkavimą ir politinį netikrumą, panorės skolin- 
ti tokius didelius pinigus? Patys vokiečiai visiškai jau nebetiki savo valdžiai ir nenori jai duoti 
Jokio kredito, o ką besakyti apie svetimšalius! Be to Vokietija norėtų taip patogiai įsitaisyti, kad 
per keturis metus kreditoriai patys sau sumokėtų ir palūkanas, o ji visiškai nieko nemokėtų. 

Taigi nekalbant jau apie sumos didumą pats josios surinkimo būdas atrodo neturįs rimto pa- 
mato. 

Garantijų klausime, apie kurį Santarvė, ypač prancūzai, daugiausia kalba, nota nieko konkre- 
taus nepasako, o tik duoda bendrus pažadėjimus. Markės stabilizavimas, kuris daromas kaipo 
mokėjimo sąlyga, irgi priduoda visam planui problematingos spalvos, nes išeina taip, kad jeigu 
Vokiečiai nepajėgs ar nebepanorės sutvarkyti savo finansų, tai ir visas planas eina velniop. 

Trumpai sakant, visai objektingam žiūrėtojui vokiečių valdžios pasiūlymas sukelia daug 
klausimų ir abejojimų, o ką gi ir besakyti apie tokius priešininkus, kaip prancūzai. 

Vokiečiai rodos visai pamiršta, kad „vae victis" (vargas nugalėtiesiems). Jeigu vokiečiai rimtai 
Manė išvaduoti Rūro sritį nuo okupacijos, tai reikėjo daugiau pagalvoti ir padaryti rimtesnių pa- 

siūlijimų. Tegu sau Poincarė vis viena juos atmestų, nes jam rūpi ne reparacijas gauti, o suskaldy- 
ti Vokietiją, bet už tat kiti Santarvės nariai ypač neitralai atsistotų vokiečių pusėn. Be to ir pačioj 
Prancūzijoj yra gana įtakingų srovių, kurios nesutinka su Poincarė politika ir norėtų taikos su 
Vokietija. Jeigu Poincarė's politikai pradėtų priešintis, kitos Santarvės valstybės - Curzonas jau 
ir taip pasakė, kad Anglija nesutiksianti dabartinės Vokietijos teritorijos mažinti — ir dargi pačioj 
Prancūzijoj ji nerastų visiškos paramos, tai Poincarė, gal būtų priverstas arba visai iš valdžios 
pasitraukti, arba pakeisti savo politiką. Dabar gi savo elgimusi vokiečiai, sakytum tyčia paremia 
Poincarė's planus. 

Kiekvienam buvo aišku, kad vokiečių pasiūlymai turės būti atmesti. Ir iš tikro kai tik vokiečių 
notos turinys buvo paskelbtas, tai Prancūzijos spaudoje pakilo tikra audra prieš Vokietiją. Ne tik 
dešinioji ir valdžios spauda, bet ir radikalų organai, kurie iki šiol agitavo už kompromisų ir susitari- 


dą nacionalistai ir t. t. 
Šalčiau ir rimčiau vokiečių notą sutiko anglų spauda. Nors ir ji beveik vienu balsu pasakė, kad 


kiečių notos en bloc nereikėtų atmesti, kad ji galėtų būti derybų pradžia ir t. t. 

Italijoj vokiečių nota buvo svarstoma rimčiau ir šalčiau, negu Prancūzijoj, bet ir čia pasiūliji- 
mai buvo pripažinti visai neužtektinais. 

Santarvės valdžios iki šiolei dar oficialaus atsakymo Vokietijai nedavė. Kai dėl to atsakymo 
formos. Prancūzai norėtų griežtos aštrios formos, anglai stovi už švelnią. Be to, belgai nori dar 
atsakyme duoti Santarvės kontrpasiūlijimų. Greičiausia, kad atsakymas bus visų šitų tendencijų 
kompromisu. 

Jis turės šiomis dienomis pasirodyti. 

Vygandas 
(Lietuva. 1923 05 12. Nr. 104. p. 1-2.) 


PALESTINOS LIKIMAS PO KARO 


Didysis karas atnešė pagaliau atmainą ir Palestinai. Ši krikščionims ir žydams lygiai šventa že- 
mė priklausė turkų-osmanų valstybei nuo patjos įsikūrimo (XIV amž.). 

1917 metais anglai užkariavo Palestiną ir laikė okupavę iki 1920 m. Jau Paryžiaus konferenci- 
jos metu pasaulinė žydų sionistų organizacija darė pastangas gauti Palestiną kaipo nepriklauso- 
mą žydų valstybę. 

1920 m. balandžio mėnesį Aukščiausioji Santarvės Taryba atidavė Anglijai Palestinos mandatą 
arba protektoratą su sąlyga įsteigti tenai autonominę žydų valstybę. Vyriausiuoju komisaru bu- 
vo paskirtas Herbert Samuel, anglas žydas. 

Anglų valdžia paruošė konstituciją maždaug panašią kaip ir kitų Anglijos dominijų. Tuo 
tarpu kraštą valdo anglų komisaras. 

Palestinos plotas sudaro apie 30 000 ketvirt[ainių] kil[ometrų]. (Sienos dar nėra galutinai 
nustatytos). Tame plote gyvena apie milijoną gyventojų, kurių tautinė sudėtis labai maža duoda 
šansų žydų valstybei įkurti. Nors visomis statistikomis gyventojai tautybės atžvilgiu skirstos! 
maždaug šitaip: 800 000 arabų, 10 000 beduinų, 62 000 krikščionių ir 75 000 žydų. Tuo būdu tuo 
tarpu žydai nesudaro krašto gyventojų nei pilnų 1096. 

Buvo tikėta, kad žydų autonominės valstybės paskelbimas sutrauks iš viso pasaulio žydų 
galybes Palestinon. Tačiau toks tikėjimas nepasiteisino: iki šiol atvyko iš viso tik apie 10 000 
emigrantų, daugiausia iš Europos rytų, ypač iš Rusijos, Lenkijos ir Pabaltės. Iš kitur emigrantų 
atvyko labai maža. Žemės dirbimu užsiima apie 15 000 žydų; kiti gyvena miestuose. Svarbiausie- 
ji miestai: Jeruzalis (60 tūkst. gyv.), Jaffa, uostas (40 tūkst. gyv.). Kalbos vienodai vartojamos 
trys: arabų, hebrajų ir anglų. 

Suprantama, kad tikri to krašto šeimininkai arabai pakėlė didžiausią protestą prieš Santarvės 
nutarimą padaryti iš Palestinos tautinę žydų valstybę. Prie to protesto prisidėjo ir krikščionys. 

Šių metų gegužės mėnesį anglai paskelbė konstituciją, kuria einant prie anglų pastatytojo 
komisaro nužiūrėtas yra parlamentas iš 25 narių su teise leisti įstatymus. 12 parlamento narių 
renka gyventojai ir 12 skiria komisaras, o vieną renka prekybos Rūmai. Gegužės mėnesį įvyko rin- 
kimai. Tačiau arabai ir krikščionys nuo rinkimų susilaikė. Dėl to anglų valdžia rinkimų rezultatus 
pripažino neteisėtais ir paskelbė kitus rinkimus už šešių mėnesių. Bet greičiausia, kad ir toliau 
arabai rinkimuose nedalyvaus. Žydai rodo didžiausio nepasitenkinimo dėl rinkimų nepripažini- 
mo, nes perėjo veik visi žydų kandidatai. 

Kaip išbris Anglų valdžia iš šios padėties - pažiūrėsime. Vis tik galima jau dabar numatyti, 
kad įkurti tautinę žydų valstybę Palestinoje vargu ar pavyks. 

Vygandas 
(Lietuva. 1923 06 10. Nr. 127. P. 1.) 


POLITIKA IR JOS METODAI 


Demokratijoj kokioje mes esame arba bent norime būti, rūpintis politika, t. y. valstybės bei 
tautos reikalais, tenka visiems piliečiams. Paduodamas per rinkimus balsą už vieną ar kitą kandida- 
tą, pilietis atlieka aukščiausią politikos aktą, nes jis paveda valstybės vairą, tam kandidatui. Jeigu 
pilietis nenusimano politikoje, tai jis rizikuoja valstybę pavesti blogam vairininkui, kuris gali ją 
visai pražudyti. Dėl to tai mūsų piliečiams privalu labai domėtis politika; domėtis ne tik praktikos 
politika, t. y. kaip tokį arba kitokį praktikos klausimą išspręsti, bet pravartu panagrinėti ir gry- 
nos teorijos klausimu, t. y. kokiu būdu geriau politiką vesti. 

Apie tai aš Ir norėčiau keletą minčių čia pareikšti. 

Daugiausia pas mus atsiras griežtos politikos šalininkų. 

Dažniausia girdėti pageidavimų „stiprios rankos“, „aiškios griežtos linijos", „aiškaus veido" 
tr t. t. Mažiau yra „vingių politikos" šalininkų. 

O mažiausia randa pritarimo „nusileidimo politika". 

Mat, paprastam žiūrėtojui griežtumas rodosi stiprumo pareiškimu, vingiavimas — dvejojimo, 0 
nusileidimas - silpnumo ženklu. 

Iš tikro — visos trys nuomonės yra klaidingos ir jų laikymasis padaro nemaža žalos valstybei. 
Vienas didžiausių politikų, kokių tik turi istorija, - Bismarkas - šitaip išsitarė apie politiką vokiečių 
parlamente 1884 m.: „Politika nėra mokslas, kaip tai dauguma ponų profesorių mano; politika - tai 
menas". 

Bismarko duotas čia dideliai teisingas politikos apibūdinimas. 

Geram politikos vadui neužtenka nei didelio mokslo, nei didelio proto, nei didelės energijos 
bei valios stiprumo; reikia dar kažko daugiau: politikos talento, genijaus. 

Lygiai kaip meno talentas bei genijus yra ypatinga, prigimta, kaip sakoma „Dievo duota do- 
Vana" taip ir politikos. Kaip nėra mokslo, kuris nurodytų dailininkui, kokias reikia vartoti varsas 

1r linijas, kad išeitų veikalas lygus Rafaelio Siksto Madonnai, lygiai nėra mokslo, kuris nurody- 
tų, kaip geriausia išspręsti vieną ar kitą sunkią politikos problemą. 

Politikas, kuris laikytųsi visur vien tik griežtumo labai panašėtų į dailininką, kuris vartotų tik 
raudoną varsą ir tiesias linijas: Siksta Madonnos tokis dailininkas nesukurtų. Lygiai bloga būtų, 
jeigu politikas eitų tiktai „vingiais“ arba sektų vien nuolaidumo principą. Kada ir kur koks meto- 
das pavartoti — ar griežtumo, ar vingio, ar nusileidimo — politikui gali parodyti tik ypatinga 
politikos intuicija. Paimkime, kad ir geriausiai, turbūt visiems žinomą Napoleono istoriją. Nors 
Napoleonas daugiausia yra žinomas kaip didelis strategas, tačiau jis buvo ir nemažesnis politikas. 
Juoba, kad karas yra vienas politikos įrankių. Karas taip artimai rišasi su politika, kaip sekmė su 
priežastimi. Taigi Napoleono istorija dalinasi į dvi visai skirtingas puses; pirmoji — nuolatinio 
politikos pasisekimo ir laimėjimo, antroji - beveik taip pat nuolatinio nesisekimo, klaidų ir pra- 
laimėjimo. 

Laimėjimo tarpas apima visą pirmąją jo gyvenimo pusę - maždaug iki 1806 metų. Per tą laiką 
tr vidaus ir užsienio politikoje matome pas jį tik laimėjimą; jis pašalina revoliucijos anarchiją, 
puikiai sutvarko valstybę viduje, laimingai veda daugybę karų, užkariauja kuo ne visą Vakarų 
Europą, labai sumaniai sutvarko ją visai naujais pamatais, moka gudriai sunaudoti įvairias viena 
kitai priešingas pajėgas savo tikslams. Čia pilnai pasireiškia jo politinis genijus. Politikos intuici- 
ja nurodo jam, kur reikia pavartoti griežtumą, kur vingiavimą, o kur ir nusileidimą, - kad pasiekus 
ukslo. 

Bet, deja, nepaprastoji laimė sukelia jame didelį savimeilės bei puikybės jausmą. Tas jausmas 
užtemdo jo politinę intuiciją. Napoleonas pradeda vartoti tik griežtos politikos metodą. Jis virsta 
despotu. Jis visur rodo savo „kietą ranką" ir „aiškią politikos liniją". 

Pagriebia ir laiko nelaisvėje Pijų VII užtat, kad tas nenori visame pildyti jo valią, maltretuoja 
austrus, prūsus, ispanus, užgauna ir supykina be reikalo vieną didžiausių savo garbintojų - carą 
Aleksandrą I, pagaliau sukelia prieš save visus. Jis dar laimi kovas ir karus, bet strategijos ge- 
nijus negali pavaduoti politinio. 

Sąjungininkai, sumušę Napoleoną ties Leipcigu 1813 m. pabaigoje du kartu siūlo jam taikin- 
tis, garantuodami Prancūzijai Reino ir Alpių sienas ir Napoleono dinastijos neliečiamybę. Sumuš- 
tam, turinčiam prieš save beveik visą Europą valdovui - tikrai puikios sąlygos. Ankstyvesnis 
Napoleonas būtų tas sąlygas su džiaugsmu priėmęs. Jis būtų pasilsėjęs, susitvarkęs, sustiprė- 
Jjęs, su diplomatijos pagalba išardęs priešų koaliciją ir jei panorėtų vėlei galėtų lengvai varyti sa- 
vo politiką. 

Bet dabartinis Napoleonas, aklas griežtos politikos sekėjas atmetė šiuos pasiūlijimus ir užsi- 
manė lošti visas kortas. Visos jo kortos buvo užmuštos. Prancūzija gavo daug mažesnes sienas, 
turėjo užmokėti didelę kontribuciją, grąžinti karuose pagrobtus turtus, Napoleono dinastija bu- 
vo pašalinta, o jis pats baigė savo dienas tolimoje vandenyno saloje, atskirtas nuo savo šeimos, 
kaipo karo belaisvis. Napoleono griežtumas, užsispyrimas, despotingumas sudarė jo politikai to- 
kį liūdną galą. 

1870-71 m. vokiečiai visiškai nugalėjo prancūzus: paėmė nelaisvėn jų imperatorių Napoleo- 
ną III, kuo ne visą kariuomenę, užėmė sostinę — Paryžių. Vokiečiai galėjo elgtis su Prancūzija kaip 
tinkami. 

Vokiečių nacionalistai reikalavo pagrobti didelę Prancūzijos teritoriją ir nuplėšti milžinišką 
kontribuciją. Jie koliojo Bismarką, kad jis permaža reikalaująs nuo prancūzų. Bismarkui, žinoma, 
prancūzų nebuvo gaila, bet jis žinojo, kad perdaug dideliu gobšumu sukelsi kitų valstybių pavydą 

ir intervenciją. Tuo būdu galima nustoti visų laimėjimo vaisių. Todėl jis paėmė nors aniems lai- 
kams ir didelę kontribuciją, vis tik tokią, kad prancūzai galėjo ją lengvai ir greitai sumokėti. O kai 
dėl teritorijos, tai irgi, nepaisydamas nacionalistų šauksmo, pasitenkino Elzasu ir Lorrenu, žemė- 
mis, kurios šiaip ar taip, kadaise priklausė Vokiečių imperijai. Bismarko sąlygos atrodė visiems ga- 
na modernuotos ir tik, todėl, nežiūrint visos prancūzų propagandos užsieniuose, ne tik niekas 
neįsikišo į prancūzų vokiečių karą, bet niekas prieš Bismarko sąlygas nepakėlė balso. 

Niekas gal taip nepakenkė vokiečiams didžiojo karo pabaigoje, kaip Brastos taika, kuria vo- 
kiečiai bandė pasisavinti beveik Europos Rusijos didesnę pusę. Šis nepaprastas Liudendorfo im- 
perializmas nurodė sąjungininkams, kad su vokiečiais galima taikintis tik visiškai juos sunaiki- 
nus. Todėl sąjungininkai atmetė visus vokiečių pasiūlymus, reikalaudami iš jų pilnos kapituliaci- 
jos. Politika turi daug priemonių ir metodų. Visa pasisekimo paslaptis - tai žinoti, kada ką pavartoti. 

Vokiečiai pyko daugiausia ant Liudendorfo ir Tirpitz'o už tai, kad jie 1917 m. pradžioje paskel- 
bę nardomųjų laivų neribotą karą (skandinti visus laivus jų nepatikrinus ir net neperspėjus), 
įtraukė Jungtin[es] Amer[ikos] Valstybes karan, kurios nusvėrė jo likimą. Tat, be abejojimo, tiesa. 
Tačiau visa vokiečių nelaimė ta, kad jie pavartojo šią priemonę ne laiku. Jeigu vokiečiai būtų pa- 
klausę Tirpitz'o ir tuojau pradžioje būtų pavartoję griežtą nardomųjų laivų karą būtų laimėję. 
Anglų buv[ęs] karo ministeris Churchill ir Jungt[inių] Valst[ybių] admirolas Sims patvirtina sa- 
vo raštuose, kad nei Amerika, nei Anglija pradžioje neturėjo jokių apsigynimo priemonių nuo 
nardomųjų laivų, ir jeigu tik vokiečiai būtų anksčiau pradėję nardom[ųjų] laivų neribotą karą, 
būtų per kelis mėnesius privertę Angliją kapituliuoti, o Amerika būtų neišdrįsusi kištis. 

Tuo būdu priemonė, kuri laiku pavartota būtų Vokietiją išgelbėjusi — pavartota ne laiku - 
pražudė. 

Panašių pavyzdžių istorija žino daug. 

Politika vien griežta, vingiuota, nuolaidi - netinka. 

Politika turi būti gera; 0 gera yra ta politika, kuri veda prie siekiamo tikslo. 

Napoleonas laiške Talleyrand'ui šitaip sako: „Politika reikalauja šiandien vienos, rytoj kitos 
priemonės. Ji turi įvairių vaistų visai panašioms ligoms. Vaistas, kuris vienomis aplinkybėmis gali 
būti naudingai pavartotas, kitomis gali pakenkti". 

Kas gi tad iš viso ko anksčiau pasakyto eina? 

Pirma, kad demokratijoj visiems piliečiams privalu politika domėtis, ją sekti ir stengtis ją teo- 
retiškai pažinti. Be to negali būti nė tikros demokratijos. 

Tačiau teoretinis politikos pažinimas neduoda dar visų privalumų, kad taptų jos vadu. Visi 
karininkai mokosi strategijos bei karo taktikos, bet karo planus ruošia ir įsakymus tik vadai, kurie 
renkami iš šimtų ir tūkstančių. 

Praktikos politika - tai menas. Kaip maža yra tikrai talentingų menininkų, taip lygiai retai ga- 
lima sutikti talentingų politikų. 

Todėl praktikos politikos vadus reikia rinkti labai atsargiai. Antra, jeigu labai yra pageidauja- 
ma, kad visi piliečiai pažintų ir sektų politiką, tai lygiai geistina, kad jie kuo mažiausia kištųsi į 
praktikos politiką. Piliečių uždavinys - parinkti gerus politikos vadus, bet kartą parinkus reikia 
tais vadais pasitikėti ir leisti jiems laisvai dirbti. Jeigu pasirodytų, kad jie dirbti nemoka, tai be 
didelio triukšmo juos reikia pakeisti geresniais. Niekas taip politikai nekenkia, kaip nuolatinė 
politikos vadų kritika, mokymas, koliojimas, o ypač šmeižimas. Ką pasakytų dailininkas, jeigu 
klientas, užsakęs pas jį paveikslą stovėtų prie jo, kritikuotų jo darbą ir mokytų, kaip jis turi pieš- 
ti? Toks dailininkas arba nupieštų netikusį paveikslą, arba visai atsisakytų nuo darbo. 

Daug gabių žmonių pradeda šalintis nuo politikos, dėl to, kad kritikos, intrigų, puolimo, šmei- 
žimo atmosferoje dirbti labai sunku. 
Mokykimės politikos, mokėkime parinkti politikos vadus, sekime jų darbus, bet pasitikėkime 
Jais. Ypač mokėkime juos vertinti, jeigu jie dirba gerai ir nekliudykime jiems dirbti. 
Vygandas 
(Lietuva. 1924 02 01. Nr. 27. P. 1-2.) 


REVOLIUCIJA BRAZILIJOJ 


Jeigu mes kalbame apie Ameriką, tai daugiausia tik apie Jungtines Valstybes. Mes tarsi pa- 
mirštame, kad Amerikos plotas yra daugiau kaip keturis kartus didesnis už Europą (apskritais 
skaičiais: Amerika - 43 milijonus ketv.[irtainių] kil[ometrų], Europa - 10 mil.), kad didumu bemaž 
lygi su Azija (44 mil. ketv. kil.) ir, kad Jungtinės Valstybės neužima nė ketvirtos dalies Amerikos 
ploto (9,7 mil. k. k.). Amerikos kontinente yra 22 valstybės ir gana dideli plotai priklausantieji 
Anglijos, Prancūzijos ir Olandijos. 

Antrą didumo atžvilgiu vietą Amėrikoje užima Brazilija. Ji turi 8,5 milijonus ketv. kil. ir savo 
didumu užima penktą pasauly vietą (Britų imperija, Rusija, Kinai, Jungtinės Valstybės, Brazilija). 
lr savo gyventojų skaičiumi ji stovi pirmoje vietoje po Jungtinių Valstyb[ių] (30,5 milijonai). 

Brazilijos žemė labai turtinga ir savo našumu, ir augalais, ir iškasiniais. Tik iki šiolei ji mažai 
tėra ištirta ir dar mažiau išnaudota. Gaila tik , kad didžiojoje dalyje - bemaž visame Amazonos, di- 
džiausios pasaulio upės, slėny — viešpatauja karštas, drėgnas, sveikatai kenksmingas klimatas. 

Nuo Pietų Amerikos atradimo (šešioliktojo amžiaus pačioje pradžioje) iki 1822 metų Brazilija 
buvo Portugalijos kolonija. Todėl ten viešpatauja portugalų kalba. 

Etnografiniu atžvilgiu didžiausias rasių bei tautų mišinys. 1000 gyventojų išeina: 


Dalase ii es aa i a a a 400 
metisų (mišinys baltų su indijonaiS).LLLL a 323 
Neli m E a 90 
negrų ir mulatų (mišinys baltų su negrais)...Liis. 146 


kitokių 

Baltieji taipogi sudaro didžiausią mišinį: čia yra portugalų, italų, vokiečių, turkų, graikų, slavų 
ir t. t.Visos Europos tautos čia mažiau ar daugiau yra atstovaujamos. 

Kai dėl tikybos. tai 9396 bent vardu yra katalikai. 

Šitas taip įvairus tautų ir rasių mišinys sudarė karštą, labai neramų tautos tipą. Be to, sudėti- 
nės dalys, ypač spalvoti su baltaisiais dar nesuskubo susilieti į vieną tipą. 

Portugalai labai išnaudodavo visokiais būdais Braziliją. Todėl braziliečiai XIX-tojo amžiaus 
pradžioje sukilo prieš savo metropoliją ir paskelbė nepriklausomą Brazilijos imperiją. Imperatoriu- 
mi jie pasirinko Portugalijos viešpataujančios šeimos narį - Dom Pedro. Bet ramybės krašte ne- 
buvo. 

Nors monarchija buvo konstitucinė, vis tik susirado gana gausi partija respublikonų. Jie 
griebėsi ginklų. Prasidėjo kovos su respublikonais. Tos kovos buvo nepaprastai žiaurios. Žema 
gyventojų kultūra ir karštas pietiečių temperamentas duodavo valią žiauriausiems žmogaus inS- 
tinktams. Belaisviai būdavo torturuojami ir dažnai užmušami. 

Antras dalykas, kuris kėlė daug ginčų - tai vergų atleidimo klausimas. Kaip visoj Amerikoj, 
taip ir Brazilijoj negrai ir mulatai buvo vergijos padėty. Vergų atleidimo klausimas buvo šaltiniu 

daugybės ginčų ir karų bemaž visą XIX amžių. Jungtinėse Valstybėse jis sukėlė žiauriausią namų 
karą, kuris tęsėsi ketverius metus (1861-1865). 

Brazilijos regentė, imperatoriaus Dom Pedro II duktė Izabėlė įnešė parlamentan įstatymo su- 
manymą atleisti visus vergus. Įstatymas buvo priimtas ir 1888 paskelbtas. Tada visi šiuo įstaty- 
mu nepatenkinti, daugiausia plantatoriai (didesnieji žemės savininkai), susidėjo su respubliko- 
nais ir nuvertė monarchiją. 

1890 metais Brazilija buvo paskelbta respublika: Estados Unidos do Brazil (Brazilijos Jungti- 
nės valstybės). Ir vardas ir konstitucija buvo pasiimta nuo Šiaurės Amerikos Jungtinių Valsty- 
bių. Atskiros provincijos suorganizuotos kaipo valstybės Šiaur(ės] Amer[ikos] Jungt[inių] Vals- 
tybių pavyzdžiu. Dvejų rūmų parlamentas, Prezidentas su tais pačiais, kaip ir Jungt[inėse] Vals- 
tybėse valdžios atributais ir t. t. Tačiau ir dabar nei tvarkos, nei ramumo nebuvo. Greit kilo ginčas 
tarp prezidento ir parlamento. Prezidentas Fokseca parlamentą paleido ir paskelbė diktatūrą. Bet 
neilgai teko jam diktatoriauti: generolai atsisakė jo klausyti. Prezidentas buvo priverstas pasitrauk- 
ti ir jo vietą užėmė viceprezidentas. Prieš šį vėl sukilo karo laivynas. Vėl kovos. Pagaliau tik apie 
1900 metus šalis šiek tiek aprimo. 

Kovoms nurimus ir tvarkai šiek tiek įsigyvenus, šalis ir ekonomiškai ir kultūriškai labai pražydo. 
1890 m. buvo 16 milijonų gyventojų. 1910 jau 23,5 mil., o 1921 —30 636 000 gyventojų. Šitokio 
skubaus gyventojų augimo nerodo jokis kitas kraštas — Pietų Amerikoj. 

Užsienių prekyba 1920 metais siekė 232 mil. Anglų svarų bendros apyvartos, t. y. tik truputį 
mažiau kaip Rusija prieš karą ( 240 mil. svarų ). 

Rusija teturėjo apie 170 milijonų gyventojų, o Brazilija — tik 30 mil. (visi skaičiai imti iš: The 
Statesmans Yearbook. 1924. Politisches Handwėrterbuch. 1923 I, II ir Jahrbuch fūr Wirtschaft. 
Politik und Arbeiterbewegung 1922-1923). Šitai geriausia rodo Brazilijos turtingumą. 

Svarbiausias eksporto dalykas tai kava, Brazilija stato 4 pasauly suvartojamos kavos. Kava 
sudaro apie 6094 viso eksporto. Be to, Brazilija eksportuoja: kaučuką, cukrų (nendrių), arbatą, 
kakao, taboką, medvilnę ir kitus egzotiškus produktus. Iš čia matome, kad Brazilija verčiasi dau- 
giausia žemės ūkiu. Savo mineralinių turtų ir apskritai iškasinių ji maža tėra pajudinusi. 

Jeigu Brazilijoj įsigyventų pilna tvarka ir saugumas, tai ji greit pasidarytų viena galingiausių- 
jų pasaulio valstybių. Jos turtinga ir derlinga žemė galėtų išmaitinti šimtus milijonų gyventojų. 

Bet deja pilnos tvarkos ir saugumo kaip nėra, taip nėra. Šalis suskilusi į daugybę viena kitai 
priešingų partijų. 

Čia respublikonai, ten monarchistai, čia konservatoriai - prieš juos liberalai; toliau centralis- 
tai, o prieš juos federalistai; dar toliau vergijos šalininkai ir jos priešai. Prie to dar reikia pridėti ra- 
sių ir tautų kovos. 

Dabar telegramos praneša, kad antrajame savo didumu mieste Sao Paolo 579000 gyv., svar- 
biausiame prekybos kava centre, kilo revoliucija, nukreipta prieš dabartinę valdžią, t. y. jos galvą, 
prezidentą Arturo da Silva Bernardes. Iš pradžių valdžia stengėsi nuraminti užsienius, kad revo- 
liucija nėsanti pavojinga ir greit būsianti numalšinta. 

Bet po kelių dienų ateina žinios, kad valdžios kariuomenė, nustojusi kelių tūkstančių užmuš- 
tais ir sužeistais, turėjusi iš miesto pasitraukti, kad miestas labai nukentėjęs, kad revoliucija ple- 
Čiantis krašte. 

Kadangi valdžia leidžia labai maža žinių į užsienius apie revoliucijos eigą ir tas žinias labai 
cenzūruoja, todėl dar iki šiolei tikrai nežinia, kokia partija stovi revoliucionierių prišaky. Sao Paolo 
buvo monarchininkų centru, todėl reikia manyti, kad jie revoliuciją bus pakėlę. Kaip visas kitas 

revoliucijas, taip ir šitą, pakėlė karininkai bei generolai. Revoliucionieriai turi 34 090 geros ka- 
riuomenės, kuri nuolat didinasi. Taipogi jie esą labai gerai apginkluoti ne tik šautuvais ir kulkos- 
vaidžiais, bet ir tankais ir artilerija. 
Eina gandai, kad revoliucionierius palaikanti Prancūzija. Kad ji pristatanti ginklų ir amunici- 
jos ir kad prancūzų karininkai veda karo operacijas. Kiek tai yra teisinga kol kas pasakyti sunku. 
Iki šiolei Prancūzija į Brazilijos vidaus reikalus nesikišdavo. 
Kuo pasibaigs revoliucija — tuo tarpu pasakyti sunku. Viena tik aišku, kad Brazilija vėl įėjo į 
vidaus kovų ir suirutės periodą. 
Šia suirute gali pasinaudoti Argentina, nuo kurios Brazilija yra atėmusi prieš kelias dešimtis 
metų nemažą žemės plotą. 
Dabar, kada Argentina yra gerokai sustiprėjusi, ji gali bandyti atkeršyti Brazilijai ir atsiimti tai, 
kas buvo jos atimta. 
Taigi Pietų Amerikai gresia karų ir suirutės pavojus. 
Vygandas 
(Lietuva. 1924 07 22. Nr. 163. P. 1.) 


DIDYSIS KARAS IR JO REZULTATAI 


Šiomis dienomis sueina lygiai dešimt metų, kaip prasidėjo Didysis karas. 

Tai buvo didžiausias karas, kokį tik žino žmonijos istorija. 

Nei senovės graikų karai su persais (V amž. prieš Kristų), nei romėnų karai, nei didysis tautų 
sąjūdis Attilos metu (V amž. po Kr.), nei arabų, turkų, mongolų užkariavimai, nei pagaliau Napole- 
ono karai neturėjo nieko lygiu. Į Didįjį dvidešimtojo amžiaus karą buvo įtrauktos 32 valstybės. 
Vienoj pusėj stovėjo 28 valstybės, iš kurių 6 buvo didžiosios (Anglija, Rusija, Amerika, Japonija, 
Prancūzija ir Italija ). Jos visos kartu sudarė 100 milijonų ketv. kil. ploto bloką, kuriame gyveno ne 
mažiau kaip 1200 milijonų žmonių. Vadinasi, apie 74 viso žmonijos ir 2/3 visos sausumos stovėjo 
vienoje fronto pusėje. 

Priešais šitą galybę stovėjo palyginti daug mažesnė pajėga: keturios valstybės, kurių dvi di- 
džiosios (Vokietija ir Austro Vengrija). Jos visos sudarė kartu 5,7 milijonų ket. kil. su 160 mil. gy- 
ventojų. 

Nuošimčių proporcija išreiškia, vienoje pusėje fronto stovėjo 7590 žemės ploto su 66,64 vi- 
sų žemės gyventojų. Kitoje pusėje stovėjo tik 490 žemės ploto su 994 žemės gyventojų. 

Neitralūs pasiliko tik 2190 žemės sausumos su 24 /4 4 žemės gyventojų. 

Tiesa, daugelio valstybių, kaip antai Pietų Amerikos, visas dalyvavimas kare pasibaigė karo 
paskelbimu ir esančių uostuose vokiečių laivų sukonfiskavimu. Bet užtenka to, kad visos aštuo- 
nios pasaulio didžiosios valstybės dalyvavo aktingai kare ir, tik vieną Japoniją išskyrus, su visu 
savo pajėgų įtempimu. 

Kare dalyvavo apie 45 milijonai kaipo kombatantai [kariaujantieji]. Žuvusiųjų kare skaičių ap- 
skaitoma apskritu skaičiumi į 10 milijonų; sužeistų į 25 milijonu. (Žiūrėk: Jahrbuch fiir Wirtschaft, 
Politik und Arbeiterbewegung 1922-23. P. 223). 

Daugiausia žuvo kariaujančių po Rusijos vėliava. Tikros statistikos nėra. Nesenai išleista 
Narkomfino Maskvoje knyga: „Narodnoje i gosudartviennoje choziaistvo v 1922-1923 godu" 
paduoda žuvusiųjų karo ir revoliucijos metu 4 053 000. (P. 5). 

Taipogi nėra tikros statistikos užmuštų ir sužeistų Austro Vengrijos ir Turkijos. 

Manoma, kad austrovengrų žuvo apie milijoną ir apie 2 milijonu sužeista. Turkų Žuvusių 1r su- 
žeistų yra apie milijoną. 
Kitų valstybių paduodami šie skaičiai: (Jahrbuch etc. P. 223). 


Užmuštų Sužeistų 
Vokietija 1824051 4247105 
Prancūzija: 
baltų 1358872 2560000 
spalvotų 67 000 140 000 
Anglija (be kolonijų) 743 702 1693 262 
kolonijos 202321 428644 
Italija 496921 949 576 
Belgija 115 000 - 
Serbija 690 000 - 
Jungtinlės] Valstybės 56618 254994 


Karo išlaidos. Amerikietis prof. E. L. Bogart veikale: „Direct and indirect Costa af the 
Great World War". New York. 1919, apskaito iš sąjungininkų pusės į 145 231 milijonų dolerių. O iš 
pusės centro valstybių (vokiečiai) - į 62 658 mil. dol. 

Vadinasi iš viso 207 889 milijonų dolerių. Amerikos Bankers Trust Co. apskaito Didžiojo karo 
išlaidas 223 471 milijon. dol. (Žiūrėk: Fisk H. E. French Public Finance in the Great War and today. 
Paris. 1922. P. 11). 

Šitą antrąjį skaičių yra pavartojęs ir Lloyd George'as Londono konferencijoj 1922 m. rugpjū- 
čio mėnesy. 

Kad suprastume šio turto didumą, reikia priminti, kad turtingiausios pasaulio valstybės — 
Jungt[inių] Amerikos Valstybių visas turtas (tiek valstybės, tiek privatus) sudaro tik 200 000 mil. 
dolerių. O visas pasaulio auksas, koks tik yra žmonių valdyme (neskaitant to, kuris randasi žemė- 
se) nesudaro nė 20 000 mil. dolerių. 

Šitam karo didumui atsako irjo politinių pasekmių didumas. Prieš karą buvo 
aštuonios didžiosios valstybės, šešios Europoje ir dvi už Europos ribų (Anglija, Rusija, Vokietija, 
Austro Vengrija, Prancūzija, Italija, Jungt[inės] Amerikos Valstybės ir Japonija). Po karo liko tik 
penkios: trys Europoje ir dvi už jos ribų (Anglija, Prancūzija, Italija, Jungt[inės] Valstybės ir 
Japonija). Vadinasi, trys didžiosios valstybės krito kovoje. Iš jų Austro Vengrija visa žuvo ir bu- 
vo išbraukta žemėlapy. Rusija yra visiškos prostracijos padėty ir greičiausia išsiskirstys į savo 
sudėtines dalis. O Vokietija apkarpyta, suvaržyta traktatais, nebevaidina ir, tur būt, dar negreit 
galės vaidinti didžiosios valstybės vaidmenį. Bet ir Italija, kad ir laimėjusi karą, taip susilpnėjo 
nuo jo žaizdų, jog šiandien jos nelabai norima skaityti prie didžiųjų valstybių. Be to, prieš karą, 
Europai pasidalinus į dvi bemaž lygias priešingas stovyklas, Italija vaidino sprendžiamojo veiks- 
nio vaidmenį, ir todėl jos įtaka buvo didelė. 

Po karo Europos vandenynuose nepadalomai viešpatauja Anglija, o sausumoje viešpatavi- 
mą nori pasisavinti Prancūzija. Italija nustojo savo sprendžiamos reikšmės. Jos sąjungininkai vis 
Mažiau su ja besitaria ir klausia jos nuomonės, 

Tačiau ir Prancūzija, nors pasiekė visus savo tikslus kare, išėjo iš karo labai nusilpusi. Skolos 
ėda kuo ne visas normalias pajamas. Biudžetas didžiausioje netvarkoje. Žmonių prieauglius mini- 
malis ir rodo tendencijos visai sustoti. Žodžiu sakant — ateitis nešviesi. 

Iš visų didžiųjų Europos valstybių geriausiai išėjo Anglija. Nors pinigų jai kainojo daugiau- 
sia (44 029 milijonų dol. pasak Bogart'o), bet ji prieš karą buvo turtingiausias pasaulio kraštas. 
Taip, kad karo išlaidos nesuardė nei jos finansų, nei nepakirto jos ūkio. Iš kitos pusės jei teko be- 
veik visos Vokietijos kolonijos. 

Tikrai karą laimėjo Amerikos Jungtinės Valstybės. Trejus metus jos naudojosi karo padėtim, 
statė kariaujantiems įvairias prekes, medžiagas, darė kuo geriausius biznius. Po to Amerika atėjo 
į karo lauką, nulėmė karą ir tuo būdu pasiekė pasauly aukščiausio politinio autoriteto. 

Šiandien Amerika ir politiškai ir ekonomiškai — galingiausia pasaulio šalis. 

Naikindamas senąsias valstybes, Didysis karas davė pradžią visai eilei naujų - Suomija, Es- 
tija, Latvija, Lietuva, Lenkija, Čekoslovakija - tai vis naujos nepriklausomos valstybės, išdygu- 
sios iš sudaužytų galybių griuvėsių. 

Tačiau ar tik nedidžiausias pasaulio karo — taip jį daugiausia kitomis kalbomis vadina — facit 
[veidas] bus tas, kad jis sunaikino Europos galybę ir pakirto jos viešpatavimą pasaulyje. Pasaulis 
pradeda slysti Europai iš rankų. 

Didysis Karas bene bus pradžia naujų laikų, kurių mes nesulauksime, kuriais Europa bus ne 
kultūrinio pasaulio centras, bet jo nežymia dalimi. 

Vygandas 
(Lietuva. 1924 08 04. Nr. 173. P. 1-2.) 


RUSŲ EMIGRACIJA IR „IMPERATORIUS KIRILAS I“ 


Visų politinių emigracijų didžiausia nelaimė yra ta, kad lig tik jos atsiskiria nuo savo tautinio 
kelmo - jų ideologija sustingsta ir suakmenėja tame punkte, kuriuo jos atsiskiria.Taip buvo su 
prancūzų didžiosios revoliucijos emigracija, taip buvo su lenkų emigracijomis, taip yra šiandien 
1 su rusų emigracija. 

Čia randame pilną analogiją augalų gyvenime. Atkirsk medžio šaką - ji suvys, sudžius ir pa- 
siliks tokia, kokią ją atkirtai. Tauta taipgi turi daug panašumo su augalu: ji turi savo dirvą, savo 
orą, savo saulę, šilimą ir drėgmę. Ji auga ir vystosi. Atskelta nuo tokio medžio šaka turi suvysti ir 
sudžiūti. 

Paimkime Prancūzų revoliucijos emigraciją. Išsisklaidžiusi po visą Europą - Vokietiją, Angliją, 
Austriją, Sardiniją — ji gyveno vien tik išsinešta iš namų ideologija. Visų tų giliu savo tautos 
dvasios perversmų ir evoliucijos ji nejautė ir nesuprato, nors jos centras buvo čia pat prie sienos 

Koblence. Kada visos Europos pastangomis Napoleonas buvo nuverstas ir Burbonai su visa 
emigracija grįžo namo, pasirodė tarp tautos ir emigracijos didžiausia ideologijų prapultis. Emigra- 
cija norėjo viską pasukti atgal ir įsprausti tautą į priešrevoliucijos Prokrusto guolį. 

Anot istorikų, Burbonai: „nieko neišmoko ir nieko nepamiršo". Penkiolika metų kamavosi tau- 
ta su šiuo svetimu jai gaivalu, kol liepos revoliucija (1830) jo nepavarė. 

Tą patį matome ir rusų emigracijoj. Ji taipogi skursta išimtinai išsinešta prieš septynerius 
metus ideologija. Ji mano, kad užtenka nušluot bolševikų režimas, o po šituo neva svetimu, gulin- 
čiu visai plonai ir tik paviršutinai sluoksniu, pasirodysianti vėl senoji Rusija. O kadangi bolševi- 
kų greitas žlugimas, emigracijos nuomone, esąs neabejotinas faktas, tai ir senosios — anot kitų 
„naujosios“ — Rusijos atstatymas esąs taipogi tikras faktas. Tačiau reikia pripažinti, kad rusų 
emigracija, nors daug gausingesnė (skaitoma viso per du milijonu), negu kadaise prancūzų, bet 
ji yra daug silpnesnė savo suskilimu į daugybę partijų. Čia rasime ne tik visas buvusios Rusijos 

partijas, pradedant nuo ultramonarchistų ir baigiant menševikais, bet jos suskubo emigracijoj dar 
labiau suskilti ir sutrupėti. Rusijoj buvo, pavyzdžiui, tik monarchistai. Tuo tarpu emigracijoj rasi 
ultramonarchistus — Kirilo Romanovo šalininkus, paprastus monarchistus — Nikolajaus (buv|u- 
sio] kariuomenės vado) Romanovo sekėjus ir pagaliau tokius monarchistus, kurie Romanovų vi- 
sai nemėgsta, 0 norėtų naujos dinastijos. Kadetai taipogi suskilo į miliukovcus, antimiliukovcus 
ir dar į kaž kokią grupę. 

Pas socialistus — dar didesnis mišinys. Čia kiekvienas žymesnis vadas turi savąją grupę. Apie 
oktiabristus mažiau girdėti, bet ir tie gyvuoja. Dešinieji arba —ultramonarchistai - susimetė Ba- 
varijoj, kairieji monarchistai - Jugoslavijoj. Kadetai - Paryžiuj, Prahoje ir Londone. 

Socialistai daugiausia Berlyne, Prahoje ir t. t. Visos šitos partijos partijėlės kolioja bolševi- 
kus ir riejasi savo tarpe. 

Tačiau dauguma jokių politinių partijų nepriklauso ir rūpinasi tik savo išmitimu. 

Išskyrus politines grupes, kurios irgi nėra susiorganizavę, tautinių organizacijų visai nėra. Tuo 
tarpu jos labai reikalingos. Jos galėtų daug padėti ir moraliai ir materialiai savo vientaučiams. 

Yra tik profesinės organizacijos, kaip antai: gydytojų, advokatų, bet ir tos veikia labai menkai. 

Berlyne, kur pernai buvo gausingiausia rusų kolonija (apie 200 tūkst.), nebuvo nė vienos vie- 
šos rusų skaityklos ar knygyno. Tuo būdu neturtingiesiems, kurių yra dauguma, jokiu būdu ne- 
galima pasiskaityti savosios literatūros, pasisemti žinių apie savo kraštą. 

Tie, kuriems pavyko geriau įsitaisyti, nustoja domėjęsi savo kraštu ir tuo būdu ištautėja. 
Tautinio solidarumo stoka labai nemaloniai veikia svetimtaučius. Bent kiek solidaringiau gyvena 
rusai Čekoslovakijoj ir Jugoslavijoj. Mažiausia, turbūt, solidaringai - Vokietijoj. Gal dėl to, kad čia 
didžiausias politinių pažiūrų mišinys ir daugiausia tautinio indiferentizmo. 

Vieną, gal tik pozitingą pusę matome emigracijos: ji daugumą išmokė dirbti. Vieną kartą susitinku 
pažįstamą rusą, buv[usį] didelio Peterburgo dienraščio redaktorių. — Žinai tamsta — sako jis — va- 
kar turėjau labai nemalonų susitikimą, net ir pasakoti sarmata. Buvo šventadienis. Einu pavaka- 
re gatve. Gi žiūriu - p. A., buvęs vidaus reikalų ministerijos bendrųjų dalykų departamento di- 
rektorius, skuba kažkur su ryšuliu po pažasčia. Kadangi pasipažinova dar nuo studentavimo lai- 
kų, sulaikiau jį. Sveiks! Sveiks! Kaip gi sekasi - klausiu. — At, žinai kaip emigracijoj, atsako jis. 

-— Na, gal užeisiva į kavinę ir pasikalbėsiva, sakau. 

— Neturiu laiko, skubinuos į tarnybą. 

— Kokia gi čia tarnyba šventadienį ir dar pavakare, klausiu. 

— Tarnauju kelneriu R. kavinėj, atsako jis ramiai. 

Mane tarsi perkūnas trenkė. Rusų ministerijos departamento direktorius, visos Rusijos 
drausmė, prieš kurį drebėjo visi gubernatoriai, tarnauja kelneriu! Greičiau nusišaučiau, negu taip 
žeminčiau savo ir Rusijos vardą! - šaukia susijaudinęs užraudęs pasakotojas. 

Nagi tamsta ar nedirbi, klausiu buvusio redaktoriaus. 

— Kaip nedirbsi, dirbu. Bet aš skambinu fortepionu kinematografe. Vis tik tai ne kelneriu būti. 
Be to aš nebuvau departamento direktorium. 

Kitą kartą kalbuosi su grįžusiu iš Paryžiaus rusu. 

— Žinai tamsta, — sako jis man, — tik Paryžiuje patyriau, kaip Rusija atsilikusi ir kodėl pas mus 
bolševizmas. 

— Na gi įdomu? 

Gyvenau aš mažame pansione guartier latin [Lotynų kvartale]. Reikėjo man atiduoti skalbi- 
nius skalbti. Klausiu šeimininkės, ar nežino, kur geriau. Ji man sako: „Štai mūsų kieme yra viena 

ponia (une dame), kuri verčiasi skalbimu. Tamsta gali jai duoti. Ji dirba gerai ir nebrangiai". Man 
pasirodė keista „ponia“ ir verčiasi skalbimu. Klausiu tad šeimininkės: Kas gi tai per „ponia“, kuri 
skalbia skalbinius? Šeimininkė man atrėžia: „Mūsų krašte visi ponai ir visi dirba. Tai tik jūsų Ru- 
sijoje visuomenė skiriasi į ponus, kurie nedirba ir vergus, kurie dirba. Todėl jūs turite dabar bol- 
ševizmą. Pas mus visi dirba ir kiekvienas darbas lygiai yra guodotinas - tiek ministerio, kuris 
valstybę valdo, tiek skalbėjos, kuri skalbinius skalbia". 

— Ar tikėsi tamsta, tęsė paryžietis, ta moteris mane išmokė daugiau sociologijos, negu trys 
Peterburgo universiteto profesoriai, kurių aš klausiau keturius semestrus. 

Taigi rusai emigracijoj gali daug pasimokyti ir pasimokys. Tačiau politinė rusų emigracija 
vaidmens nevaidina ir, turbūt, nevaidins. Jos politinės ideologijos suakmenėjimas skiria ją nuo 
tautos, 0 jos suskilimas ir vidaus ginčai paraližuoja visas jos pajėgas. 

Vienas rusus sekantis kitatautis šitaip yra juos apibūdinęs: „Kolei rusas vienas - jis tikras 
genijus. Bet paimk kelis rusus, ir gauni susipešusių mugės bobų krūvą". 

Pas mus, Lietuvoj, gal nelabai kas ir žino, kad emigracija jau davė Rusijai naują „samoderžcą“ 
[patvaldys]. Tas „samoderžeas“ tai Kirilas Romanovas - (dabar jau „Božej milostiju Kirill I'*) 
[Dievo malone Kinas I ], buvusio did[Žiojo] kunigaikščio Vladimiro sūnus. Rugpjūčio 29 d. nau- 
Jas „samoderžcas“ išleido manifestą, kuris prasideda žinomais žodžiais: „Ocieniv sebia krestnym 
znamenem objavliaju vsemu narodu russkomu"...[Persižegnojęs skelbiu visai rusų liaudžiai...) 

Vyriausias motyvas, dėl kurio Kirilas būtinai dabar pasiskelbė „samoderžcy“ yra tas, kad da- 
bar Rusijoje badas ir ji reikalaujanti pagalbos. 

Dienraštis ,„Dn1“ gana satiringai prie to pažymi: „V ogorode buzina, v Kieve diadka [Darže ma- 
kalynė, Kijeve dėdulė]. Kadangi Rusijoj badas, todėl Kirilas Koburge pasiskelbė imperatorium". 

Kol kas naujas imperatorius apie šį faktą praneša tik savo „viernno podanniems" [ištikimiems 
pavaldiniams]. Jo „sostinė“ ir toliau pasilieka Koburgas. 

Užsieniuose šis „įvykis“ liko visai nepastebėtas. Tiktai „kiriliškos“ orientacijos monarchistai 
sukėlė didelį „jubelį'“: dainuojama „Bože Carią" [Dieve, saugok carą], laikoma „molebnai o blogo- 
denstvii [pamaldos už klestėjimą] imperatoriui Kirilui" irt. t. 

Jie sako, kad „smutnam vriemeniui" [liūdnai dienai] jau ateinąs galas. „Imperatorius“ jau esąs, 
dabar laukiama tik Požarskio, kuris jį nuvestų į Maskvą ir pasodintų „na praroditelskij prestol" [į 
protėvių sostą]. 

Vygandas 
(Lietuva. 1924 10 11. Nr. 230, P. 2.) 


ANTRASIS TAUTŲ PAVASARIS 


1848-52 metus kai kurie istorikai yra pavadinę tautų pavasariu. Dėl to, kad tuo metu bamaž 
visos Europos kontinento tautos atbudo tarsi iš po žiemos, iš po Metternicho legitimistinio ab- 
soliutizmo ir bandė atgauti nepriklausomybę. Bemaž visose didesnėse Europos valstybėse — 
Rusiją ir Angliją išskyrus - kilo revoliucijos. 

Tačiau trumpas buvo šis tautų pavasaris. Tik vieniems prancūzams pavyko nugriauti valdžią 
ir pastatyti kitą. Bet ir tai neilgam: 1852 Napoleonas tampa imperatorium ir reakcija užviešpatau- 
Ja dar bjauresnė. Prūsuose, Austrijoj, Vengrijoj, Italijoj ir kitur revoliucija tapo nuveikta ir po 
trumpo pavasario atėjo šalta reakcijos žiema. 

Tiesa, tas pavasaris neliko be sėkmių. Jis sustiprino tautų norą ir veržimąsi prie laisvės. Tau- 
tos ir toliau siekė laisvės, tik įvairiais keliais. 

Didysai karas atnešė antrą tautų pavasarį. Subirėjo didelės tautų pavergėjos Rusija ir Aust- 
rovengrija. Pasiliuosavo daugybė pavergtų tautų. Deja ne visos dar tautos įgijo laisvę. Ant ca- 
rizmo griuvėsių susikūrė Lenkija, tiesa, kad daug mažesnė, bet dar didesnė grobuonė. Ji virto tau- 
tų nauju kalėjimu. 

Pražydęs po karo tautų pavasaris nebus toks trumpas kaip pirmasai. Jis dar tebeeina ir neži- 
nia kada baigsis. Ir maštabas jojo daug didesnis. Pavasario atbudimas apėmė ne tik Europos 
tautas: jis išsiplėtė ant Afrikos ir Azijos. Turkija, vakarų Afrika ir pagaliau dabar milžiniškoji kinų 
tauta, kurią buvo apnikę daugybė grobuonių, užsimanė numesti svetimą jungą. 

Kovos dar tebeeina ir gal dar ilgai eis, bet negalima dvejoti dėl tautų laimėjimo. Kaip negalima 
sulaikyti sriaunos upės bėgimo, kaip dienai švintant negalima sustabdyti šviesos skleidimosi, 
taip lygiai negalima užspolinti besivystančią tautos sąmonę, taip lygiai negalima sulaikyti tau- 
tos laisvės siekimą. 

Šitą etnologijos įstatymą, šitą aksiomą pirmiausia suprato gudri britų tauta. Mat ji sugebėjo 
pasimokinti iš Airijos, iš buvusių savo kolonijų Amerikoj sukilimo. Todėl Anglija kolonijų siste- 
mą pamažu pakeitė dominijų sistema, t. y. leido kolonijoms išsivystyti į savarankias valstybes. 
Deja, ne visos tautos yra taip gudrios, kaip britų tauta. Ne visos sugeba suprasti tą potencialią 
pajėgą, kuri glūdi kiekvienoje tautoje ir virtusi kinetine - sutrauko plieninius retežius, sudrasko, 
suplėšo tvirčiausius uždarus, nuverčia sunkiausius slėgtuvus. 

Ir mes turime žmonių, kurie žiūri į Rusiją — sit ei terra levis [kaip į mirusią žemę] - Ilovajskio aki- 
mis. Buvusio carizmo didybė ir jojo blizgalai taip juos apakino, kad jie nematė viso to milžiniško 
proceso, kuris įvyko ir tebevyksta ant žuvusio carizmo lavono. Jie vis mano, kad tas kitados ga- 
lingas, blizgąs milžinas tik miega, jie laukia jojo atsikeliant, jie visai nematė, kaip tas lavonas su- 
byrėjo, pavirto dulkėmis ir iš tų dulkių tveriasi naujos formacijos, naujos galybės. 

Jie vis dar besiginčija, ar ukrainiečiai, gudai, kaukaziečiai ir t. t. yra atskiros tautos ar ne. Ir 
dauguma šitų buvusių carizmo administratorių, kuriems carizmo blizgalas pagadino akis, gyvena 
tik praeities vaizdais. Čia matome tą patį apsireiškimą, kaip ir prie fiziško apakimo. Fiziškai apakęs 
žmogus gyvena tik praeities vaizdais, kuriuos jis matė ir kurie pasiliko jojo galvoje. Dabarties jis 
nebemato ir todėl nebegali jos suprasti. 

Tas pat ir su dvasios apakimu. Tie žmonės, jeigu tik užmiršta bent valandėlei carizmą, tai tuo- 
jau gatavi klūpčioti prieš Lenkiją, kaip kadaisia klūpčiojo prieš carizmą. 

Tautybės idėjos, tautinės sąmonės pajėgos jie nemato. Jiems būtinai reikalingas materialinis 
dieveklis, medžiagos statula. Tik prieš tokį dieveklį, prieš medžiagos statulą jie gatavi klūpčioti ir 
Jai aukoti, tik ja jie ir tiki. 

Ne! Jau romėnai sakydavo, kad „Mens agitat molem" (idėjos jaudina mases). Kaip individui 
tik sąmonė yra visų jo veiksmų priežastis, taip ir tautose — tautinė sąmonė gimdo tautų veiksmus. 

Todėl ir mes politines savo kortas statykime ne ant lavonų, ne ant heterogeniškų dirbtinai 
durtuvais sulipdytų, kiekvieną akimirksnį galinčių subyrėti padarų, kokiu yra Lenkija, bet ant 
tautybės ir tautinės sąmonės pajėgos. Šitos pajėgos veikimas ne visuomet matyti, jis kartais eina 
greičiau, kartais lėčiau, bet jis eina su matematišku tikrumu, ir jojo eisenos niekas nesulaikys. 

Taigi gyvename antrąjį tautų pavasarį. Patys esame to pavasario vaikai. Bet ar sugebėsime to 
pavasario reikšmę suprasti? Ar mokėsime jojo pajėgą įvertinti ir padaryti iš to reikalingas išva- 
das? Aratsiklaupsime prieš molinius dieveklius, užmiršę seną aksiomą, kad „mens agitat molem" 
[Idėjos jaudina mases]? 

Vygandas 
(Lietuva. 1925 07 10. Nr. 151. P. 1.) 

NAUJAS VATIKANO-LENKIJOS KONKORDATAS IR JO REIKŠMĖ LIETUVAI 


Lenkijos spauda jau paskelbė pasirašytojo vasario 10 d. konkordato su Vatikanu tekstą. Jis 
mums tiek yra įdomus, kiek liečia Vilniaus vyskupiją. Devintajame konkordato straipsny nustaty- 
ta lenkų bažnyčios hierarchijos organizacija. Tuo straipsniu Lenkijos teritorija paskirstyta į pen- 
kias bažnyčios provincijas: Gniezno Poznanės, Varšuvos, Vilniaus, Lvovo ir Krokuvos. 

Kiekviena provincija turi po vieną arkivyskupiją ir nuo dviejų iki penkių vyskupijų. Gausiau- 
sta vyskupijų turi Varšuvos (5) ir Krokuvos (4). Visoms kitoms tenka po dvi. Vilniaus provincija 
turi Vilniaus arkivyskupiją ir Lomžos ir Pinsko vyskupijas. 

Iš čia matome, kad Vilniaus vyskupija konkordatu buvo inkorporuota į Lenkijos bažnyčios 
organizaciją. Vilniaus vyskupija pakelta arkivyskupija ir jai pridėtos dvi kitos vyskupijos: Lom- 
žos ir Pinsko. 

11 straipsny pasakyta, kad arkivyskupus bei vyskupus skiria Vatikanas, bet lenkų valst[ybės) 
prezidentas gali prieš kiekvieną kandidatą pakelti politinio pobūdžio abejojimų. Kitaip sakant 
vyskupus skiria Vatikanas su Lenkų valdžia kompromisiniu būdu. Tad negalima dvejoti, kad Vil- 
niaus arkivyskupu bus paskirtas lenkas, ir Vilniaus vyskupijoj prasidės gadynė lenkinimo per 
bažnyčią. 

Šitokiu būdu Vatikanas Vilniaus ginče aiškiai ir galutinai atsistojo lenkų pusėje. 

Mes nelaukėme, kad Vatikanas galėtų mums grąžinti Vilnių, bet mes laukėme, kad Vatikanas 
stos teisės bei teisingumo pusėje. Deja, esame skaudžiai užvilti: Vatikanas, sekdamas Ambasado- 
rių konferenciją, sankcionavo tarptautinio akto sulaužymą, teisingumo išniekinimą. 

Skaudu mums buvo, kada Santarvės ambasadoriai padėjo savo parašą, po begėdišku Želi- 
govskio aktu. Bet dar skaudžiau, kada tai padarė Vatikanas. Santarvė — tai materialės pajėgos iš- 
pažintojai, betgi Vatikanas - tiesos bei teisingumo kūrėjas ir saugotojas. Ir štai dabar šitas teisin- 
gumo kūrėjas bei saugotojas nusilenkia brutualiai pajėgai ir sankcionuoja aršiausią skriaudą, 
didžiausią neteisybę! 

Konkordatas su lenkais pasiliks juoda dėme Vatikano istorijoj: aukščiausias pasauly mora- 
lus autoritetas, amžinų tiesų saugotojas nė nebando užstoti teisingumo ir visiškai ramiai prideda 
savo ranką prie nemoralaus, neteisingo akto. Kadaise tiara nugalėjo kardą tuo, kad jos nešioto- 
Jas galėjo drąsiai pasakyti: „„Dilexsi justitiam et odivi iniguitate proptercea moriar in exilio ( pamylė- 
Jau teisingumą ir neapkenčiu neteisingumo, todėl mirštu ištremtas). 

Gal kas pasakys: „Kame gi čia Vatikanas taip užgavo teisingumą? Jis tik priėmė susidariusią 
padėtį ir daugiau nieko". 

Ne. Vatikanas ne tik „priėmė susidariusią padėtį", sutikdamas inkorporuoti Vilniaus vysku- 
piją lenkų bažnytinėn organizacijon; jis pozitingai sankcionavo Želigovskio smurtą ir išdavė Vil- 
niaus lietuvius lenkinimui. Nes Vilniaus arkivyskupo paskyrimas konkordatu priklauso lenkų 
valdžios ir negalima dvejoti, kad dabartinį vyskupą Matulevičių greitai pakeis koks nors lenkini- 
mo apaštalas. 

Bažnyčia praeity lenkams buvo galingiausiu įrankiu Lietuvai lenkinti. Konkordatas tą įrankį 
lenkams grąžina, ir negali būti jokio dvejojimo, kad jie šitą taip sėkmingai ir senai išbandytą įran- 
kį pradės vartoti su dviguba energija. 

Lietuviams katalikams Vilnijoj ateina juodos dienos. 

Lenkai triumfuodami šaukia: „Štai ne tik Santarvė, bet ir aukščiausias pasauly moralis auto- 
vitetas, Vatikanas pritarė mums ir sankcionavo mūsų smurtą. Lai gyvuoja brutuali pajėga! lai gy- 
vuoja smurtas!" 

Vatikano organas „„Osservatore Romano" vieną kartą kalbėdamas apie Mussolini yra pasa- 
kęs: „Nihil vialentum stabile" (smurtas negali ilgai laikytis). Taip, ir mes tikime, kad Vilniaus 
smurtas, nepaisant Santarvės ambasadorių, nepaisant ir paties Vatikano sankcijos, ilgai negalės 
laikytis. 

Nėra ko ir kalbėti, kad Vatikano poelgis su Vilnija yra sunkus smūgis ne tik Vilnijos, bet ir vi- 
sos Lietuvos katalikams. Jis sudaro net nemažą pavojų pačiai katalikybei. Ne tik katalikybės 
priešininkai stengsis šį faktą panaudoti savo agitacijai, bet ir nevienas katalikas susimąstys ir 
susirūpins. Ne vienas iškels sau klausimą: „Jeigu Vatikanas šitaip elgiasi, tai kurgi rasti toji tei- 
sybė? Kas gi reikia manyti ir apie visą Vatikano skelbiamąjį mokslą? Nesileidžiant į gilesnį šio 
klausimo gvildenimą vis tik reikia pažymėti, jog būtų klaida indentifikuoti Popiežių su Vatikanu. Ir 
todėl būtų neteisinga už visas Vatikano kurijos klaidas versti atsakomybę Popiežiui. Dar labiau 
reikalinga nemaišyti Vatikano tikybinių ir politinių funkcijų. Katalikų mokslu tik patsai Popiežius 
1r tiktai tikybos klausimuose tam tikromis aplinkybėmis turi absoliutų autoritetą. Politikos ir vi- 
sais kitais, ne tikybos bei doros klausimais, ne tik Vatikano kurija, bet ir patsai Popiežius jokio 
ypatingo autoriteto neturi. Tačiau istorija užtektinai rodo, kad visos Vatikano politinės arba ki- 
tos klaidos skaudžiai atsiliepdavo ir tikybos srity. Todėl ir ši sunki, labai sunki politinė klaida. 
skaudžiai turės atsiliepti tikybos srity ne tik Lietuvoje, bet ir kitur. Net ir pačiuose Lenkuose, kurių 
naudai Vatikanas šią klaidą yra padaręs, jo autoritetas turės nukentėti. Nes ir Lenkai matys dabar, 
kad Vatikane, anot Lafontaine'o „La raison deplus for est toujours la meilleure" [Stipriausiojo 
argumentas visada yra geriausias]. 

Lietuvos valdžia turi prie Vatikano savo atstovybę. Vatikanas turi Lietuvoje tik bažnyčios 
reikalams atstovą, kuris, rodos, nors formaliai nėra akredituotas, bet iš dalies eina ir diplomatinio 
atstovo pareigas. Ar po šio Vatikano žingsnio verta dar toliau palaikyti diplomatiniai ryšiai su 
Vatikanu - tenka labai abejoti. Šio klausimo išsprendimas pareina nuo mūsų valdžios, ir mes čia 
nenorėtume jai užbėgti už akių. Bet reikia pažymėti, kad po šitokio nedraugingo Vatikano žingsnio 
tie santykiai beveik savaime įra. 

Baigiant reikia pažymėti, kad nereikėtų nusiminti dėl šio, kad ir dideliai mums nedraugingo 
Vatikano žingsnio. 

Tiesa, tai skaudus faktas, bet jis turėtų kaip tik sužadinti mumyse didesnę energiją ir veiklumą 
Vilniaus klausimu. Kad vyriausias pasauly moralis autoritetas atsistojo Vilniaus byloje ne teises- 
nio, bet stipresnio pusėje, tai mums tik parodo, kad jokie pasaulio autoritetai ir teismai mums Vil- 
niaus negrąžins. Vilnių mes galime atsiimti tik energingu visapusišku savo veiklumu. Jeigu šitas 
naujas diplomatinis smūgis ištrauktų mus iš pasingumo ir pastūmėtų prie realaus darbo Vilnių 
atgauti, tai šio smūgio padariniai nebūtų baisūs. 

Vygandas 
(Lietuva. 1925 02 28. Nr. 48. P. 2.) 


ŽENEVOS PACIFISTINĖ KONFERENCIJA SIEKIA NUGINKLUOTI 
MAŽĄSIAS VALSTYBES 


Vidaus reikalų užimti mes, rodos, visai nežiūrime, kad Ženevoje eina labai svarbi konferenci- 
Ja, kurioje norima nuginkluoti kai kurias valstybes, tarp jų ir mus. 

Tai konferencija ginklų prekybai kontroliuoti. Šios konferencijos istorija yra šitokia. 

Santarvės valstybės dar Paryžiaus konferencijoj 1919 m. nutarė kontroliuoti, o iš tikro paimti 
į savo rankas ginklų gamybą ir prekybą. Šiam tikslui St. Germain'e buvo pasirašyta sutartis, kuri 

nustatė ginklų prekybos kontrolę. Bet sutarty buvo nustatyta, kad ji galioja tik tada, jeigu ją 
ratifikuos bent 12 valstybių. Tuo tarpu ratifikavusių susidaro vos 11. Svarbiausia, kad sutartį 
ratifikuoti atsisakė didžiausias ginklų gamintojas - Amerikos Jungtinės valstybės. Neratifikavimą 
Jos motyvavo tuo, kad sutartis esanti ankštai sujungta su Tautų Sąjungos paktu, o Jungtin[ės] 
Valstybės to pakto neratifikavo. Tuo būdu St. Germain'o sutartis pairo. 

Pernai rudenį Tautų Sąjungos susirinkime šį klausimą vėl iškėlė Macdonaldas ir Herriotas. 
Nutarta sukviesti šiemet šiuo klausimu specialę konferenciją. 

Konferencija atidaryta gegužės 4 d. Dalyvauja 45 valstybės, vadinasi ne visi Tautų Sąjungos 
nariai, nes tokių narių yra 55. Tarp dalyvių yra ir nepriklausančių T[autų] Sąjungai: Amerikos 
Jungtinės Valstybės, Turkija, Aigiptas ir Vokietija. 

Konferenciją atidarė belgų atstovas Carton de Wiart. Pažymėtina, kad tai yra pirmoji Tautų 
Sąjungos sukviestoji konferencija, kurioje dalyvauja oficialiai vokiečiai. Jų delegacija yra dide- 
lė 1r susideda iš pirmaeilių karo dalykų žinovų. Vokiečių delegacijai vadovauja pasiuntinys v. 
Eckardt. Prancūzų valdžia taipogi atsiuntė stiprią delegaciją, kuriai vadovauja žinomas kairiųjų 
politikas Paul Boncour. Užtat Anglija pasiuntė gana silpną delegaciją vadovaujamą lordo Onslo- 
W0, visai nežinomo žmogaus. Taipogi prancūzų, ypač kairioji spauda daug rašo apie konferenciją 
11 laukia jos pasisekimo, tai anglų spauda maža tekreipia į ją akies ir nepranašauja jai pasisekimo. 

Toks nevienodas prancūzų ir anglų nusistatymas konferencijos atžvilgiu reikia aiškinti tuo, 
kad konferencijos pasisekimu kaip tik labiausiai suinteresuoti yra prancūzai. Dalykas štai koks. 
Yra ginklų rūšys, kaip sunkioji artilerija, tankai, ect, kurias tinkamai gali pagaminti tik šios keturios 
valstybės: Prancūzija, Vokietija, Anglija ir Jungtinės Valstybės. Kadangi Vokietija yra kontro- 
liuojama ir šios ginklų rūšys jai uždrausta gaminti, tad pasilieka kontinente tik viena Prancū- 
Zija.Vadinasi, Prancūzija ir sau galės gaminti kiek norės ir kokių panorės ginklų ir taipogi ras prie- 
monių apginkluoti geriausiais ginklais savo sėbrus: Lenkiją, Rumuniją ir kitus. Visiems kitiems, 
kurie nėra Prancūzijos sėbrais, ji pasinaudodama kontrole, galės ginklų pristatymą sukliudyti. 

Anglijai užvis daugiausia rūpi ginklavimasis jūrėse. Apsiginklavimas sausumoje jai mažiau 
terūpi. Iš kitos pusės Anglija eksportuoja kasmet ginklų už daugelį milijonų. Prie dabartinio 
pramonės krizio Anglijoj šio eksporto netekti anglai labai nenorėtų. Be to, anglai juk mato, kad iš 
konferencijos vaisių daugiausia pasinaudos Prancūzija. 

Buvo kviečiama konferencijon ir Rusija. Čičerinas atsakė telegrama, kurioje, kaip paprastai, 
nurodomi kapitalistinių valstybių egoistiniai siekiai, kurių darbininkų ir valstiečių Rusijos val- 
džia paremti negali. 

Komisija sudaryta paruošti medžiagą konferencijai pristatė savo paruoštą sutarties projektą. 
To projekto dėsniai yra šie: ginklų prekybą kontroliuoja speciali Tautų Sąjungos komisija. Ginklų 
pirkimas-pardavimas vyksta tik su tos komisijos žinia. Leidimai duodami atsižvelgus į esančias 
ginklų atsargas ir šalies reikalus. Siūloma suorganizuoti ir gaminamų ginklų kontrolę. 

Ginklus pardavinėti leidžiama tik pripažintoms valdžioms. 

Po komisijos pranešimo prasisėjo, kaip paprastai Tautų Sąjungos posėdžiuose ilgos kalbos. 
Tuojau pasireiškė skirtumas, ir opozicija tarp ginklus gaminančių ir negaminančių valstybių. 

Čia kaip tik paaiškėjo didžiųjų ir mažųjų valstybių reikalų priešingybė. Nes bemaž visos 
didžiosios valstybės turi daugiau ar mažiau tobulas ginklų dirbtuves. Mažoms valstybėms to- 
kios dirbtuvės — nebepakeliamas dalykas. Rankinių ginklų, kaip antai šautuvų ir amunicijos ga- 
minimą galėtų šiaip taip įsitaisyti 1r mažos valstybės. Užtat artilerijos, tankų, orlaivių ir kitų pana- 
šių ginklų gaminimas mažoms valstybėms nepasiekiama. 

Vadinasi, didžiosios valstybės galės ginkluotis kiek tinkamos, o mažos tik didžiosioms leidžiant 
ir kotroliuojant. Didžiosios valstybės mažųjų ginklavimąsi galės ne tik kontroliuoti, bet 1r taip 
suvaržyti, kad tat bus lygu visiškam nusiginklavimui. Ginklų esančios nors ir didžiausios atsar- 
gos negali mažųjų apsaugoti dėl to, kad prie dabartinio karo technikos vystymosi šiandieniniai 
ginklai po kelerių metų gali tapti niekam vertais. Todėl suprantama, kad visas šis dalykas ma- 
žoms valstybėms yra labai pavojingas, nes jis gali jas visiškai išduoti į didžiųjų rankas. Čia kaip 
tik pasirodo kaip yra svarbu mažosioms valstybėms susiburti ir bendrai ginti savo reikalus. 

Man jau čia teko rašyti apie tai, kad vienas iš svarbiausių Pabaltės valstybių sąjungos būtų 
ginklų gaminimo bendromis pajėgomis suorganizavimas. Sunku tikėti, kad kuri nors Pabaltės 
valstybė pati viena pajėgtų įsirengti, sakysime, dirbtuves artilerijai gaminti. O juk be artilerijos 
savo šalių neapginsime. Niekas, rodos, mūsų negali įtarti agresingais, imperialistiniais siekimais. 
Jau vien tik dėl to, kad visi mūsų kaimynai yra daug kartų už mus didesni. Mūsų tikslas - išsilai- 
kyti nepriklausomais. Bet ir šis tikslas yra nelengvai realizuojamas. Mes esame — prašau dovanoti 
palyginimą - tarsi žiurkės tarp šunų. Žiurkės, pakliuvę tarp šunų, galėtų išsilaikyti tuomet, jeigu 
jos virstų ežiais. Taigi ir mes privalome pavirsti ežiais idant, jei kuris mūsų didelių kaimynų pa- 
norėtų mus griebti — o kad [pas] juos tokių apetitų nestinga geriausia rodo Vilniaus pagrobimas, 
- griebdamas susibadytų ir susikruvintų sau snukį. 

Bepigu kalbėti apie nusiginklavimą ir pacifizmą kokiai Norvegijai, Švedijai ar Danijai. Bet pas 
mus kaip tu čia varysi pacifizmą, jeigu ryt poryt gali ateiti prie demarkacijos linijos apsiginklavu- 
sių „brolių “ pulkai ir pareikalauti vieną kartą tokio arba kitokio miškelio, paskui Ukmergės, o pa- 
galiau ir Kauno su Klaipėda. 

Taigi visose konferencijose, visuose posėdžiuose mūsų vyriausybė turėtų nurodyti, kad 
anot rusų patarlės: „čto russkomu zdorovo, to niemcu smert", kas gali būti gražu ir sveika Jung- 
tinėms Valstybėms, Švedijai, Norvegijai, tai Lietuvai būtų mirtis. 

Mes mielai nusiginkluosime, bet tik tuomet, kai bus tarptautinis baudžiamasis statutas, tarp- 
tautinis su priverčiama gale teismas ir tarptautinė policija, kuri gaudys ir kars tokius tarptautinius 
banditus, kaip Želigovskis. 

Nežinau ką yra pasakiusi mūsų delegacija Ženevoje, bet ji galėtų atsiliepti susirinkime maž- 
daug šiais žodžiais: „Vyrai, jūs stengiatės suvaržyti ginklų prekybą, jūs rūpinatės apsunkinti 
ginklų įsigijimą, bet ar jūs pasirūpinot pirma atimti iš tarptautinių grobikų jų grobį ir grąžinti 
teisėtiems savininkams? Ar jūs garantuojate, kad tarptautinio banditizmo daugiau nebus? Ar jūs 
pasižadate išgaudyti ir pašalinti tarptautinius banditus? Kolei viso šito nepadarysite, tai jūsų 
pacifizmas yra tik banditizmo protegavimas". 

Vygandas 
(Lietuva. 1925 05 13. Nr. 106. P. 2-3.) 


ŠEŠTAM TAUTŲ SĄJUNGOS VISUOTINIAM SUSIRINKIMUI BEPOSĖDŽIAUJANT 


Šeštą kartą įvyksta šiemet visuotinis metinis Tautų Sąjungos susirinkimas. Jau šešeri metai 
gyvuoja ir dirba ši įstaiga. 

T[autų] S[ąjungos] Tarybos pirmininkas prancūzų min[istras] pirmininkas Painlevė ati- 
darydamas visuotinį susirinkimą šiemet tarp kita ko yra pasakęs, kad, nepaisant visų pranašavi- 
mų apie greitą T[autų] Sąjungos žlugimą, ji plėtojasi, auga ir dirba. 

Tiesa - šito ginčyti negalima, kad T[autų] Sąjunga nemirė ir neketina mirti, kad ji auga ir dir- 
ba. Tiesa, kad šešerių metų tarpas mažokas, kad tokia organizacija galėtų pilnai pareikšti savo 

Zyvybę ir veikimą, bet vis dėlto ir didžiausiam T[autų] Sąjungos šalininkui sunku atsikratyti 
skepticizmo. Tiesa, kad T[autų] Sąjunga dirba, tik darbas darbui nelygus. 

T[autų] Sąjungos statuto įžangoje yra nurodytas jos tikslas. Tas tikslas susideda iš šitokių 
siekimų: 1. pašalinti karą, 2. pašalinti slaptą diplomatiją, 3. griežtai laikytis tarptautinės teisės, kuri 
vienintelė privalo būti tarptautinių santykių taisyklė, 4. daboti, kad viešpatautų teisingumas ir 
kad būtų pildomos tarptautinės sutartys. 

Paklauskime dabar ar daug padaryta šiems siekiams įvykdyti? 

Karas ne tik nepašalintas, bet jis vietomis eina, visur kybo ore ir gali kiekvienu momentu 
užsidegti. Kad kiekviena valstybė skaitosi šiandien su karo galimybe, geriausia liudija nenu- 
stojantis visų ginklavimasis. 

Slaptoji diplomatija žydi, kaip žydėjusi. 

Kai dėl tarptautinės teisės, tai reikia pirmiausia sudaryti jos kodeksas, jis sankcionuoti ir duo- 
ti jam privalomoji galia, t. y. reikalinga įsteigti privalomasis teismas, kurio sprendimai, reikalui 
esant, galėtų remtis fizine pajėga. 

Šito visko nėra ir maža tėra vilties, kad būtų greitu laiku pasiekta. 

Vyriausias Tautų Sąjungos tikslas, tai padaryti tarptautinių santykių tvarkytoju ne pajėgą, 
kaip lig šiol buvo, bet teisingumą. 

Anglų užs[ienio] reikalų ministeris Chamberlainas, kalbėdamas šiemet T[autų] S[ąjungos] 
susirinkime dėl saugumo pakto, visai teisingai yra pasakęs, kad jeigu T[autų] Sąjunga nesuge- 
bės pašalinti karo, tai ji nepateisins savo buvimo ir turės žūti. 

Tiesa, daroma nemažai pastangų karui pašalinti. Bet iki šiolei beveik nieko nepasiekta. 

Ar yra ką nors padariusi Tautų Sąjunga, kad sustabdžius dabar einanti kruviną karą Maroke 
arba Kinuose? Nieko! Visai nieko. 

Ne tik nieko nedaroma, bet nedrįsta niekas nė prasižioti apie tuos karus. O kodėl? Todėl, kad 
tenai yra įsivėlusios didžiosios valstybės. O kas gi drįs kalbėti prieš didž[iųjų] valstybių politiką. 

Visi kalba apie nusiginklavimo reikalingumą ir visi ginkluojasi kiek galėdami. 

Anglų ministeris Chamberlenas pabrėžė, kad materialinis nusiginklavimas bus galimas tik 
pasiekus moralinio nusiginklavimo. Tai tiesa. 

Bet kaip čia pasiekti moralinio nusiginklavimo? Argi gali nusiginkluoti moraliniai lenkų pa- 
vergtos tautos? Argi gali nusiginkluoti moraliniai Lietuva prieš Lenkiją, kada ši laiko pagrobusi 
Lietuvos teritorijos trečdalį su sostine. 

Jeigu ukrainiečiai, gudai, lietuviai ir kitos pavergtos tautos moraliai nusiginkluotų, tai jos iš- 
sižadėtų savo nepriklausomybės ir tautystės. Toks nusiginklavimas pavergtoms tautoms reikštų 
Jų nusižudymą. 

Taigi moralinis nusiginklavimas yra negalimas, neatitaisius visų padarytų neteisybių. O be 
moralinio nėra ir negali būti materialinio nusiginklavimo. 

Pernai visuotinis susirinkimas priėmė statutą, pavadintą „Ženevos protokolu". Tas statutas 
nors nedarė karo visiškai negalimu, bet jį labai pasunkino tuo būdu, kad kiekviename ginkluota- 
me konflikte visi turėjo stoti prieš užpuoliką. Kas užpuolikas, o kas užpultasis — turėjo spręsti 
Tautų Sąjungos Taryba. Taipogi taryba nustato, kas ir kokiu būdu privalo dalyvauti užpuoliko 
malšinime. 

Šitas protokolas pagaliau buvo atmestas dėl to, kad prieš jį atsistojo anglų konservatoriai, 
kurie paėmė valdžią po rinkimų 1924 m. Ženevos protokolui nepritarė iš did[žiųjų] valstybių tai- 
pogi Italija ir Japonija. 

Protokolo autoriais ir rėmėjais buvo tie, kuriems rūpėjo amžinai stabilizuoti dabartinė padėtis, 
t. y. valstybės patenkintos dabartine padėtim. 

Jeigu protokolas būtų buvęs priimtas ir griežtai pildomas, tai dabartinė padėtis būtų amžinai 
laikoma visų valstybių garantija ir pajėga. 

Vadinasi, kas dabar buvo nuskriaustas — turėtų amžinai likti nuskriaustu. Tiesa T[autų] S[4- 
jungos] pakte yra 19 straipsnis, kuris leidžia visuotiniam susirinkimui kviesti T[autų] Sąjungos 
narius peržiūrėti ir taisyti sutartis, pasidariusias nepritaikintinomis (inaplicables) arba gręsiančio- 
mis pasaulio taikai. Tačiau aišku, kad šis straipsnis turi grynai teoretinę reikšmę. 

Pavyzdžiui, ukrainiečiai juk nuolat įrodinėja, kad Galicijos inkorporavimas Lenkijon ne tik yra 
„inaplicable“ ir gresia taikai, bet, kad jis įvyko neteisėtai. Tačiau ar daug kas ukrainiečių klauso? 

O Vilniaus pagrobimas įvyko netgi pasirašytą sutartį sulaužius, o ar daug rūpinasi Tautų 
Sąjunga, kad sulaužytą sutartį atitaisyti? 

Taigi nėra jokio dvejojimo, kad 19 pakto straips[nis] yra tušti žodžiai, įrašyti tam, kad duotų 
galimybės sakyti, jog nužiūrėtas ir sutarčių taisymas. Jeigu kas ir galės šituo straipsniu pasinaudo- 
ti, tai tik tas kas mokės savo reikalavimą paremti pajėga. 

Jau žydų tautos didysis Jezaja prieš du su puse tūkstančių metų yra labai teisingai ir vaizdžiai 
pasakęs, kad: Taika bus teisingumo padarinys ir teisingumo vykdy- 
mas sudarys ramybę ir saugumą ant visados" (Jez. XXXII), 17). O prancūzų 
tautos didvyris Lacordaire (1802 — 1861) taip pat teisingai sako: „De mėme gu, une maison croule 
guand V'architecte yča violė loi mathėmatigue de mėme tombent les empires guand la loi ėternelle 
de justice s'est retirėe deux" (Kaip griūva namai, jeigu architektas juos statydamas užgavo ma- 
tematikos įstatymą, lygiai griūva imperijos, jeigu amžinasis teisingumo įstatymas nuo jų pasi- 
traukia). Kalbama apie nusiginklavimą, bet užmirštama labai teisingas prancūzų rašytojo Amyot'o 
pasakymas, kad tik „ten kur viešpatauja teisybė ginklai nereikalingi" ( Oū regne la justice, les 
armes sont inutiles). 

Bet man pasakys: „O kas tai yra tas teisingumas, kaip jis nustatyti? Jau ketvirtojo amžiaus 
mokslininkas, krikščionijos žibintuvas vysk. Ambrosius labai gražiai atsakė į šį klausimą „Justitia 
suum culgue tribult, alienum non vindicat, utilitatem propriam negligit, ut communem aeguitatem 
custodiat" (Teisingumas atiduoda kiekvienam kas jam priklauso, svetimo nesisavina, savo nau- 
dą apleidžia, kad visuomenės lygybę saugotų). 

Gaila, kad Ženevos diplomatai neskaito nei žydo Jezajos, nei romėno Ambrozijaus, nei pran- 
cūzų Amyot'o arba Lacordaire'o, nei kitų šiems panašių rašytojų. Jeigu skaitytų — tai realiau ir 
išmintingiau galvotų ir matytų, kad kaip neišliuosavus iš po lenkų ukrainiečių, gudų ir lietuvių, 
nesudarysi taikos Europos rytuose, lygiai ir niekur nenustatysi taikos ir ramybės, kol, neįkursi 
teisingumo. 

Nes išmintingi politikai, jau daugiau kaip pustrečio tūkstančio metų atgal pastebėjo, kad 
„taika yra teisingumo padarinys, ir, kad teisingumas ir taika yra pasibučiavę" t. y. vienas be kito 
būti negali. 

Kolei Ženeva šitos, jau žmonijos istorijai tik bebrėkštant, žinomos teisybės aiškiai nesupras 
ir jos nepadės savo programos pamatan, tolei visi jos pacifikacijos darbai bus rūmai be pamatų, 
ir Ženevos diplomatai priklausys anų neišmintingų vyrų rūšiai, kuriuos jau Evangelija yra pajuo- 
kusi už jų norą pastatyti namus ant lekiančio smėlio be jokių pamatų. 

Vygandas 
(Lietuva. 1925 09 Iš. Nr. 208. P. 1.) 

ISPANIJOS DIKTATŪRA 


Ispanija buvo kitados didžiausia ir galingiausia pasaulio valstybė. Apie jos karalių Karolį I, 
kuris buvo kartu ir Germanijos imperatorius kaipo Karolis V (1519-1555) buvo sakoma, kad jo 
valstybėje saulė nenusileidžianti. Tuomet Ispanijai priklausė vakarų Europos didesnė dalis ir 
visas žinomas Amerikos kontinentas. Bet vos vieną amžių tetvėrė šita didybė. Nuo Pilypo II mir- 
ties (1598) prasideda Ispanijos puolimas. 

XVII ir XVIII amžiais ji nustoja visų savo žemių, išmėtytų po Vakarų ir Pietų Europą, o XIX 
amžiuje visų savo užjūrių kolonijų. Prakišusi 1898 m. kare su Jungtinėmis Amerikos Valstybėmis 
Kubos salą ir Portoriko, Ispanija, tarsi kokios desperacijos varoma, pardavė už 20 milijonų taipogi 
Jungtinėms Valstybėms labai turtingas Filipinų salas, o 1899 m. Vokietijai už 25 milijonus markių 
Karolinų ir Marianų salas. Tokiu būdu Ispanija įžengė į XX amžių apribota tiktai savo senąja tė- 
viške - Iberų pusiausaliu. Tiesa tas pusiausalis nėra mažas. Jis užima 502 207 ketvirt. kilometrų 
ploto. Taigi yra truputį didesnis už Vokietiją ir nedaug mažesnis už Prancūziją. Bet žemė nėra 
turtinga ir kaip dirva ir savo flora bei iškasiniais. Ji vos išmaitina apie 20 milijonų gyventojų, taip, 
kad vienam ketvirt. kilometr. tenka apiė 42 žmogu. Tai reiškia tik keturiais žmonėmis daugiau kaip 
Lietuvoje. 

Nustoję visų savo kolonijų, ispanai staiga pajuto didelį kolonijų troškimą. Ispanams pavy- 
ko vargais negalais išprašyti iš Prancūzijos ir Anglijos, kurios iš tikrųjų dalijosi Afriką, siaurutį 
!Igą Maroko pajūrį. Jis turi vos apie 24 ketvirt. [kilometrų]. Afrikoj, kur kolonijos matuojama mili- 
Jonais ketvirt. kilometrų, yra tai mažmožis. Tiesa, žemė viena iš geresniųjų Afrikoje. Nors didelių 
turtų, kaip iškasinių, brangių miškų bei kitų augalų, šis kraštas neturi, bet dirva ir klimatas tinka 
žemės ūkiui. Šalia to čia labai geras susisiekimas: Maroko skiria nuo Ispanijos tik maža Vidurže- 
mio jūros sąsiaura, kuri ties Ceuta (Afrikos pakrašty) sudaro apie 40 kilometrų. 

Bet didžiausias vargas — tai Maroko gyventojai. Drasūs ir žiaurus, jie buvo nuo senovės ži- 
nomi kaip geri kariai raiteliai, kurie dažniausiai yra vadinami kabyliais. Tai berberų šiaurės vakarų 
Afrikos seniausių gyventojų ir vėliau atėjusių arabų mišinys. 

Partijos, socialistus išskyrus, programų neturi ir vadovaujasi tik bendrais obalsiais, daugiau- 
sila asmenimis. Kiekvienas žymesnis politikas turi turėti savo partiją. Nors nemokančių skaityti ir 
rašyti skaičius nėra toks didelis (apie 5094), bet politinis masių susipratimas labai menkas. Rinki- 
mus paprastai laimi ta partija, kuri rinkimų metu turi valdžią. 

Parlamentarizmas Ispanijoj labai nusigyveno ir bemaž visi nusibankrutijo. Nieko jis negalė- 
jo padaryti. Valdžios keitėsi kas keli mėnesiai. Šalis gyveno be reikalingiausių įstatymų, net be 
parlamente apsvarstyto ir priimto biudžeto. Intrigos, paskalos, šmeižtai užimdavo politinėms 
sferoms daugiausia laiko. Maroke nepasisekimai ėjo po vienas kito. 

Nenuostabu, kad tokioje atmosferoje pribrendo militarinės diktatūros idėja. 

Generolo Primo de Rivera diktatūra. Primo de Rivera buvo paprastas karinin- 
kas ir į politiką visai nesikišdavo. Vienintelis žymesnis jo politinis žingsnis buvo tas, kad jis 1917 
metais, būdamas generolu, Didžiojo karo metu iškėlė sumanymą pasikeisti su anglais Ispanijos 
Maroką į Gibraltaro tvirtovę. Šis sumanymas iškėlė Ispanijoj tokį pasipiktinimą, kad Primo de 
Rivera buvo atstatytas nuo savo vietos. Bet jis turėjo kariuomenėje įtakos ir savo sekėjų. Kariuo- 
menėje jau anksčiau buvo susidariusios politinės karininkų organizacijos - juntas. Tos organi- 
zacijos 1919 metais išgavo iš nusilpusios valdžios pripažinimą kaipo politinės organizacijos. Nuo 
to laiko Juntas nuolatos pradėjo kišis į politiką. Jos tiek įsivyravo, kad pradėjo kištis į šalies ad- 

ministraciją ir versti kabinetus. Pagaliau karinių juntų kišimasis į šalies politiką tiek visiems įky- 
rėjo, kad juntos 1922 lapkričio mėnesį buvo uždarytos. Bet jos veikė ir toliau, tik slaptai. Fašistų 
revoliucija Italijoj paskatino karininkų veikimą. 

Už metų po fašistų revoliucijos įvyko Ispanijos revoliucija. Rugsėjo 12 d. 1923 m. Primo de 
Rivera paėmė valdžią iš pradžių Barselonoje, o paskui Madride. Kaip Italijoj, taip ir čia revoliucija 
nesutiko mažiausio pasipriešinimo. Nepralieta nė lašo kraujo, nepaleista nė vieno šūvio. Daugu- 
ma sutiko revoliuciją ir militarinės diktatūros paskelbimą palankiai, kiti abejutai. Nusigyvenusio 
parlamentarizmo nieks negynė ir maža kas tegailėjo. 

Diktatorius savo manifeste pasižadėjo per tris mėnesius viską pataisyti ir atiduoti valdžią 
naujai sutvarkytai šalies atstovybei. Parlamentas buvo paleistas neribotam laikui. Valdžią paėmė 
karininkų direktorija, kurios pirmininku ir galva tapo Primo de Rivera. Ispanija padalinta į 8 milita- 
rines sritis, kurios pavesta valdyti generalgubernatoriams. 

Primo de Rivera karštai griebėsi darbo. Tačiau jeigu jis norėjo sekti Mussolini pavyzdžiu, tai 
jam stigo šio pastarojo gabumų. Tuo tarpu Primo uždavinys buvo dar sunkesnis, negu Musso- 
lini. Ispanijoj ne tik reikėjo viską sutvarkyti viduje, bet ir privesti prie sėkmingo galo Maroko karą. 

Viduje Primo pirmiausia puolė taisyti valdžios aparatą. Tas aparatas buvo labai reikalingas 
taisymo. Valdininkų - daugybė, ir visi jie blogai apmokami. Užtat didelė vietų kumuliacija, t. y. kad 
vienas asmuo užimdavo daug vietų. Suprantama, kad turėdamas daug vietų, jis nei vienos nega- 
lėjo tinkamai aptarnauti. Be to didelis nepotizmas ir protekcionizmas: aukštesnes, atsakominges- 
nes vietas gaudavo ne tinkamesni, bet tie, kurie giminystės ar kitus su aukštomis sferomis san- 
tykius turėdavo protekciją. Primo de Rivera sumažino aparatą, geriau jį sutvarkė, aprūpino me- 
džiagiškai ir pašalino vietų komuliaciją. Betgi tokių dalykų, kaip nepotizmas ir protekcionizmas 
rašytais įsakymais nepanaikinsi. Čia galima ką pasiekti tik ilgu darbu, suradus tinkamų žmonių. 

Antras dalykas, kuriuo susirūpino diktatorius, tai valdžios decentralizacija. Anksčiau viską 
valdė centras, viskas ėjo iš centro. Net valsčių viršininkai, burmistrai — viskas buvo skiriama iš 
centro. Primo de Rivera įvedė savivaldybes nors ir neplačiuose rėmuose. Jis ėmė reorganizuoti 
ir švietimą bei auklėjimą. Žinoma, šita sritis reikalauja daug darbo ir ilgo laiko. 

Apie Primo de Riveros visų reformų vaisius kol kas sunku spręsti, nes per trumpai jos veikė. 
Vistik šalies dauguma jo reformoms pritarė ir jo vardas pasidarė labai populiarus. Kiek jam pa- 
vyks iš tikro sureformuoti ir pataisyti šalies vidaus padėtis — pasakyti sunku. Vienais įsakymais 
tr įstatymais šito pasiekti negalima; čia reikia dar ilgo, smulkaus, patvaraus kasdieninio darbo. O 
tam darbui vėl reikia žmonių, o jeigu tokių žmonių visur stinga, tai ypač jų sunku rasti Ispanijoj. 

Vienas Ispanijos žymiausių politikų, konservatorius Maura, yra sulyginęs Primo diktatūrą su 
dviračiu. Kai dviratis laikosi taip ilgai, kolei jis greit važiuoja, taip ir Primo diktatūra laikysiantis 
taip ilgai, kolei ji suksis. Sumažėjus jos veikimo tempui, ji turėsianti griūti. Bet jeigu Primo de 
Riverai pavyko pasiekti mažiau ar daugiau žymių rezultatų vidaus reformose, tai Maroko kare tie 
rezultatai visai niekai. Jis pakeitė vadovybę, pasiuntė daug naujos kariuomenės. Ispanų kariuo- 
menės skaičius Maroke prašoko šimtą tūkstančių, tačiau teigiamųjų rezultatų vis nebuvo. Kaby- 
lių fanatiškas pasiryžimas ir atkaklumas, sujungtas su mokėjimu gintis. Labai geros gynimuisi 
pozicijos (šalis kalnuota, daug uolų) pavertė niekais visas ispanų pastangas. Bet, matyti, ir 15- 
panų kariuomenė nestovėjo savo uždavinio aukštumoje. Šiaip ar taip, esant diktatūrai, ispanų 
padėtis Maroke nepagerėjo, o greičiau pablogėjo. Pagaliau pats Primo de Rivera paėmė vado- 
Vavimą, bet ir jam nepavyko iki šiolei padėties pataisyti. Geriausia išeitis būtų visai iš Maroko 
pasitraukti, betgi direktorija numano, kad toks nutarimas padarytų diktatūrai galą. 

Todėl karas vedamas toliau. 

Ilgą laiką buvo nepaaiškėjęs Tangero klausimas. Tai miestas su uostu, kuris yra ispanų z0- 
noje. Į šitą miestą reiškė savo pretenzijas prancūzai. Šį pavasarį Tangero klausimas išspręstas 
taikiu būdu, kad Ispanija jį valdo, bet jis tebelieka, arba geriau tariant, prancūzų suverenitete. 

Arilgai laikysis Primo de Rivera diktatūra? Įšį klausimą atsakyti sunku. Tiek 
tegalima pasakyti, kad skleidžiami iki šiol gandai apie gresianti diktatūrai pavojų yra padidinti. 
Kariuomenė, bažnyčia ir piliečių dauguma diktatūrą remia. Žinoma, ji turi daug priešų. Tačiau kol 
kariuomenė stovės už diktatūrą tie priešai vargu begalės ką padaryti. Didžiausias diktatūrai pa- 
vokus — tai Maroko karas. Jeigu šis karas bus visiškai pralaimėtas, diktatūrai sunku bus atsilaiky- 
ti. 

Vygandas 
(Lietuva. 1925 01 03 . Nr. 2. P. 2-4) 


ČEKOSLOVAKIJOS UŽSIENIŲ POLITIKOS KRYPTIS PASTARUOJU LAIKU 


Iš visų susidariusių po karo valstybių daugiausia veiklumo ir politinio sumanumo rodo Če- 
koslovakija. 

Dvi yra šio veiklumo priežastys. Viena ta, kad Čekoslovakijai vadovauja tikrai dideli politikai. 
Jos prezidentas Masaryk yra žinomas, kaipo didelio mokslo žmogus. Jo veikalai yra išversti įvai- 
riosna kalbosna. Tai vyras, kurį priseina statyti eilėn tokių Čekoslovakijos vyrų, kaip Hus, Co- 
menius, Chelčicky, Palacky, Havliček. Jis turi tinkamą padėjėją dabartinio užsienio reikalų ministe- 
rio Benešo asmeny. Antra priežastis - tai Čekoslovakijos vidaus ir išorinė padėtis. Sunku rasti 
valstybę su taip margu etnografiniai vidumi kaip Čekoslovakija. 

Jos gyventojų etnografinė sudėtis atrodo šitaip: (1921 m.) 


Čekoslovakų 8759 186 (65,590) 
Vokiečių 3122 390 (22,36*4) 
Vengrų 745 935 (5,5890) 
Ukrainiečių 459346 (3,4704) 
Žydų 180332 (1,3590) 
Lenkų 75 656 (0,5740) 
Kitų 23235 (0,176) 
Viso: 13604 807 (100746) 


Bet ir čekoslovakai susideda iš dviejų ir etnografiniai ir politiniai skirtingų tautų: čekų, kurių 
yra apie 6 milijonai ir slovakų - 2 su viršum milijonų. Vadinasi, čekų, kurie sudaro valstybės bran- 
duolį, yra vos apie 4596. Dėka išmintingam čekų elgimuisi visos šitos tautos sugyvena be dides- 
nio trinimosi. Bet tegu tik ateitų didesni sukrėtimai ar tai iš vidaus, ar iš oro tai kiekvienam aišku, 
kad šis gyventojų etnografinis margumas sudaro Čekoslovakijai labai didelių pavojų. 

Išorinė Čekoslovakijos padėtis sienų saugumo žvilgsniu yra labai nepatogi. Jos teritorija 
tęsiasi ilga apie tūkstantį kilometrų dešra nuo Rumunijos sienų iki Vokietijos vidurio — Leipcigo. 
Platumo ta dešra turi vidutiniškai apie 180 kilometrų. 

Prie tokios nepatogios sienų padėties Čekoslovakija iš visų pusių yra apsupta savo didžiau- 
sių priešininkų — vokiečių ir vengrų. Tik šiaurės sienos pusė atsiremia į Lenkiją. Nėr kas ir kalbėti. 
kad apginti tokią sieną karo metu būtų be galo sunku. 

Todėl suprantama, kad prie visų šitų vidaus ir išorinių aplinkybių didžiausia Čekoslovakijos 
pastovumo viltis yra taikoje. Taikai išlaikyti ir užtikrinti Čekoslovakijos politikai dirba atsidėję. 
Tuojau po karo prancūzų įkvėpimu buvo sudaryta Mažoji Santarvė, kurion įėjo Čekoslovakija. 
Rumunija ir Pietų Slavija. Tačiau šios sąjungos negalima pavadinti labai vykusia. Jai stinga 
užtektinai plačios bendrų interesų bazės. 

Rumunijai didžiausias pavojus gręsia iš Rusijos, tuo tarpu Čekoslovakiją ir Pietų Slaviją ski- 
ria nuo Rusijos toks didelis atstumas, kad įsivaizduoti kokį nors konfliktą tarp šių dviejų valsty- 
bių ir Rusijos beveik negalima. Čekoslovakijai vėl jei reikalinga pagalba, tai tik iš vokiečių, kurie 
ir iš oro apsupa iš visų pusių Čekoslovakus ir viduje sudaro gana žymų nuošimtį. O Rumunijai ir 
Pietų Slavijai vokiečiai visai nepavojingi. Pagaliau Pietų Slavijai gali gręsti pavojus tiktai iš 
Vengrijos, Austrijos ir Italijos. 

Iš čia aišku, jog Mažosios Santarvės politinė bazė taip yra siaura, kad ant jos išsiplėtoti ir su- 
stiprėti rimtai sąjungai sunku. Todėl nenuostabu, kad Mažajai Santarvei oficialiai žyvuojant, 
kiekviena įeinančių jon valstybių pradėjo sau ieškoti tokių sąjungininkų, su kuriais ją riša rea- 
lingesni politiniai interesai. Rumunija prisišliejo prie Lenkijos, nes abiem šiom valstybėm gręsia 
vienodas pavojus iš Rusų pusės. Pietų Slavija pradėjo linkti Italijos pusėn, o Čekoslovakija nė 
kiek nedvejojo, kad naturališkiausiais jos sąjungininkais gali būti tik Prancūzija ir Lenkija, kaipo 
valstybės, kurioms gręsia lygus pavojus iš Vokiečių pusės. Su Prancūzais Čekoslovakams bu- 
vo nesunku susitarti, nes čia nebuvo jokių kliūčių. Daug sunkiau su Lenkija. Visų pirma Če- 
koslovakija turėjo su Lenkija teritorinius ginčus, kuriuos dar ir šiandien negalima laikyti galuti- 
nai išlygintus. Antra — tai Lenkijos rytų sienos. Čekoslovakai — per gudrūs politikai, kad jie tikė- 
tų tų sienų pastovumu. Susidėjus su Lenkija noromis nenoromis susipainiosi su jos avantiuriz- 
mu rytuose. Bet ypač Lenkijos santykiai su Rusija daugiausia gąsdino Čekoslovakus. Jiems 
buvo svarbu užmegsti ir išplėsti savo santykius su Rusais. Čekoslovakai nuo senų senovės bu- 
vo slavofilais ir slavofiliško sąjūdžio pionieriais. Rusija — didžiausia, galingiausia slavų tauta. 
Susidėk su lenkais — susipyksi su Rusais. Betgi to nepaisydami pastaruoju metu Čekoslova- 
kų politikos vadai rado reikalingu bandyti ieškoti susiartinimo su Varšuva. Iš dalies šio žings- 
nio prižastimi tenka laikyti Vokietijos padėtis, kur ekonominis atgijimas pradėjo eiti su evoliucija 
dešinėn. Bet labiausia Čekoslovakus nugąsdino Vokietijos pasiūlymas ir pasiūlymo palankus 
Londone sutikimas, dėl Vokietijos rytų sienos pataisymo. Tiesa, tas pataisymas neužgauna Če- 
koslovakų teritorijos, tačiau jie tikrina, kad, išėmus vieną akmenį iš Versalės traktato, visas rū- 
mas nustos savo stiprumo bei pastovumo. Todėl Lenkai, kurie Vokiečių siūlymą pasiskubino 
praminti „nauju Lenkijos padalinimu", tuojau rado kovoje prieš šį siūlymą Čekoslovakuose di- 
džiausios paramos. P[onas] Benešas mobilizavo Mažąją Santarvę, o balandžio antroj pusėj pats 
nukeliavo Varšuvon, kad pademonstruotų Čekoslovakijos ir Lenkijos šiame dalyke solidarumą. 

Kol kas negalima pasakyti, kad p. Benešo kelionės Varšuvon daviniai būtų labai dideli. Tie- 
sa, Varšuvoj pasirašyta net keturios sutartys: prekybos, arbitražo, tranzito ir karo liekanų lik- 
Vidavimo. Bet iš šitų sutarčių nėra nė vienos, kuri turėtų didesnės politinės reikšmės. Užtat len- 
kų spauda nė kiek neslėpė savo nepasitenkinimo dėl apsilankymo davinių menkumo. 

Iš kitos pusės ir Čekoslovakų žymios politinės grupės, kaip antai tautininkai demokratai, 
nepritarią p. Benešo politikai, bijodami, kad ta politika atstumsianti Rusiją nuo Čekoslovakijos. 
Tautininkų demokratų vadas dr. Kramarz nesenai pasakė kalbą, kurioje nurodė į Rygos traktato 
neteisingumą Rusijos žvilgsniu. Be to, jis pabrėžė, kad Čekoslovakijai esanti būtinai reikalinga 
bendra siena su Rusija ir kad Čekoslovakai būtinai turi eiti prie šio tikslo realizavimo. Bet vi- 

siems aišku, kad tokia siena yra galima tik tada, kuomet Rytų Galicija priklausys Rusijai. Ir čia 
lengva suprasti, kokio pasipiktinimo sukėlė Kramarzo kalba Lenkijoj. Taigi šiandien dar sunkų 
numatyti, ar turės, ir kokių padarinių p. Benešo pradėta susiartinimo su Lenkija politika. 

P. Benešas labai pagarsėjo kaipo Ženevos pernykščio protokolo autorius. Tas protokolas 
šiandien palaidotas ir, tur būti, daugiau nepasikels. Todėl p. Benešas dabar ieško naujų kombi- 
nacijų, kaip apsaugotų ir sustiprintų Europos taiką. Pernai p. Benešas Ženevoje yra pareiškęs, 
kad Europai būtinai esanti reikalinga taika bent penkioms dešimtims metų. 

Mus jungia su Čekoslovakų respublika geriausio draugingumo santykiai. Todėl mes nuo- 
širdžiai linkime jaunąjai respublikai kuo geriausios kloties. Mes linkime ir p. Benešui kuo geriau- 
sio pasisekimo jo pastangose sustiprinti taiką Europoje. Bet mes vis tik negalime nepabrėžti, kad 
dėti Lenkiją kertiniu akmeniu taikos pamatan būtų dideliai pavojinga dėl to, kad Lenkija yra ne 
akmuo, bet parako statinė. Gi parako rūmų pamatuosna niekas nededa todėl, kad toks pamatas ne 
tik nieko nelaiko, bet ir sprogdamas gali visą rūmą sugriauti. 

Lenkija, nekalbant jau apie jos santykius su Rusais ir Vokiečiais, laiko pamynusi viena koja 
ukrainiečius, kita - baltarusius. Rankomis ji laiko pagriebusi Lietuvą už gerklės. 

Negalima dvejoti, kad ir ukrainiečiai, ir baltarusiai, ir lietuviai nors jie būtų ir didžiausi taikos 
mylėtojai, iš visų pajėgų stengsis pasiliuosuoti kas krūtine, kas gerkle iš po Lenkų kojų ir rankų. 

Kolei Lenkija nesiliaus mindžiojusi ukrainiečius ir baltarusius ir smaugusi lietuvius, ne- 
patartumėm p. Benešui laukti taikos Europoje. 

Vygandas 
(Lietuva. 1925 05 19. Nr. 110. P. 1.) 


TAUTŲ SĄJUNGOS KRIZIS 


Tautų Sąjungos nepaprastos sesijos toks greitas užbaigimas yra gana netikėtas, o tatai tu- 
rės nemaža rimtų pasekmių. 

Tik dabar baigtoje sesijoje pasikėlė bent kiek uždanga nuo Lokarno užkulisių. 

Pasirodė, kad Lokarne prancūzai, norėdami nuraminti lenkus, pažadėjo jiems nuolatinę T[au- 
tų] Sąjungos Taryboje vietą. 

Chamberlain'as su šiuo pažadu, matyti, šiaip taip sutiko. Ir prancūzai ir Chamberlain'as manė, 
kad Vokietija ir kitos valstybės lenkų priėmimui T[autų] S[ąjungos] Tarybon perdaug nesiprie- 
šins. 

Bet gi išėjo ne taip, kaip buvo manyta. Lenkijai skersai kelio atsistojo visu pirma Vokietija, kuri 
nepanorėjo stoti lenkais atmiešton Tarybon ir sėdėti drauge su Skrzynskiu už vieno stalo. Ne- 
paisant prancūzų ir anglų visų prikalbinėjimų ir net grąsinimų, vokiečiai nuo savo nusistatymo 
nepasijudino ir pareiškė greičiau išvažiuosią iš Ženevos, negu stosią lenkų praskieston Tary- 
bon. 

Bet ne vieni vokiečiai atsistojo skersai kelio lenkams. 

Valstybės senesnės, didesnės ir turinčios pasauly daug geresnį vardą kaip: Ispanija, Brazilija, 
Kinai pasisakė, kad jie nei kiek nėra blogesni už lenkus ir kad tokių driskių, kaip lenkai, pasodini- 
mas nuolatinėn Tarybos kėdėn, o jų palikimas už durų būtų jiems pažeminimas. Ir todėl visos šios 
valstybės, nors ir neprotestavo prieš lenkų už Tarybos stalo pasodinimą, bet griežtai reikalavo, 
kad ir joms ten būtų duota vietos. 

Tuo būdu galėjo atsitikti, kad visos didesnės valstybės sulys Tarybon, o už durų pasiliks tik- 
tai mažiukai. 

Tada Tautų Sąjunga pasiskirstytų į sėdinčius Taryboje aristokratus ir stovinčius už durų 
proletarus. 

Suprantama, kad prieš tokį Tautų Sąjungos sutvarkymą visi mažiukai labiausiai protestavo. 
Nepatenkintų mažiukų vadovybę paėmė Švedija, kuri, būdama nors ir nenuolatiniu Tarybos na- 
riu, daug galėjo nusverti. Juoba, kad tarybos nutarimai privalo turėti visų Tarybos narių sutikimą. 

Betir didžiulės valstybės ne labai tenorėjo perdidelio Tarybos praskiedimo, nes tada jų pačių 
reikšmė Tautų Sąjungoje sumažėtų. 

Šitokiu būdu susidarė tikras neatmezgamas mazgas: lenkams duota pažadas, kurio įvykdymo 
jie griežtai reikalauja, o įvykdyti to pažado negalima. Ilgai prakaitavo šito mazgo autoriai Briand'as 
su Chamberlain'u norėdami jį kaip nors atrišti. Jie siūlė visokių kombinacijų, bet viskas perniek. 

Pagaliau, nieko geresnio neišgalvojo, kaip mesti viską ir važiuoti namo. Tai pirmas atsitikimas 
Tautų Sąjungos istorijoj, kad jos nariai, išsiginčyję, išsikarščiavę, nieko nenutarę išsiskirsto. 

Kas gi daugiausia nukentėjęs ir nepatenkintas grįžta iš šios nepaprastosios Tautų Sąjungos 
sesijos? 

Iš pradžių žiūrint - rodytųsi, kad daugiausia nukentėjo Vokietijos vardas. Nes jos prašymas 
priimti Tautų] Sąjungon nebuvo patenkintas. Tačiau taip atrodo tik paviršium žiūrint. Vokietijos 
prašymas nebuvo be sąlygų. Straseman'as nepanorėjo sėsti atmiešton Skrzynskiu Tarybon, ir 
tiek. Visi Briando ir Chamberleain'o lenkams duoti pažadai nuėjo vėjais. Vokiečiai žino, kad T[autų)] 
Sąjunga vistiek be Vokietijos apseiti negalės. Užtat jie ramiai laikėsi ir nenusileido nuo kartą už- 
imtos pozicijos. 

Daugiausia nukentėjo Briand'as su Chamberlain'u, davusieji lenkams pažadus. 

Tiktai Briand'o padėtis yra tiek lengvesnė, kad jo pažadus prancūzų visuomenė palaiko. O 
kai dėl anglų, tai jie visai netrokšta, kad Skrzinskis būtinai atsisėstų už Tarybos stalo. Ir greičiau- 
sia Chamberlain'ui asmeniškai teks apmokėti lenkams pasirašytąjį vekselį. 

Pagaliau, tik ar ne daugiausia teks nukentėti didžiausiems viso šito triukšmo kaltininkams - 
lenkams. Juk ne kas kitas, kaip tik jie savo užsispyrimu privedė visą Tautų Sąjungą prie krizio. 

Visas šitas įvykis dar labiau sukompromituos ir taip nepopuliarų Lenkijos vardą. 

V 
(Lietuva. 1926 03 18. Nr. 62. P. 1.) 


SUTARČIŲ METAS 


Sutarčių darymo mada iš vakarų pareina į rytus. Daug kalbama apie sutarčių darymą pas 
aplinkinius mūsų kaimynus. Vokietijos ir Latvijos laikraščiuose nesenai pasklijo žinių, kad Sovie- 
tų Sąjunga (taip vadinasi dabar Rusija) pasiūliusi sudaryti sutartis su ja Suomijai, Lenkijai, Lat- 
Vijai ir Estija, o Lietuva esanti jau net sudariusi sutartį su Sovietų Sąjunga... Ta sutartimi abi pu- 
sės pasižadančios nepulti viena antros ir bendrai gintis, jei kas nors trečias abidvi, ar vieną iš 
susitarusiųjų pusių pultų. Sovietų Sąjunga iš savo pusės pasižadanti padėti Lietuvai atgauti Vil- 
nių ir išlaikyti Klaipėdą. 

Užsienio spauda pranešusi šitą žinią, smarkiai puola Lietuvą ir įrodinėja, kad tokios sutarties 
sudarymas su Rusija esąs priešingas Baltijos valstybių sąjungai, Latvijai, Tautų Sąjungai ir kuo 
ne visam pasauliui. 

Subruzdo, išgirdę tokius gandus jau nuo seniau ir prancūzai. Visi žinome, kad į Kauną, paga- 
liau, nesenai atvažiavo tikrasai Prancūzijos atstovas Lietuvai - įgaliotasis ministeris. Kartu su 

Juo Lietuvoj apsilankė prancūzų senatorius Reinaldas, o lenkų okupuotoj Lietuvoj — prancūzų 
atstovas tautų Sąjungoj Paulius Bonkuras tirti „Lietuvos klausimo". Jie šį kartą parodė Lietuvai 
net palankumo. Paulius Bonkuras, prieitas Vilniuje vieno lietuvio, nežiūrint viso smarkaus lenkų 
policijos saugojimo, pareiškė jam, kad jis niekumet nepritariąs jokiam silpnesnių tautų vergimui, 
nepritariąs, kad lenkai pagrobė Vilnių ir pasakė, kad lietuviams čia neilgai tereikėsią kentėti. 
Kaune buvę prancūzai taip pat kalbėję apie kažin kokias „sutartis“, kuriomis Lietuva galėtų daug 
naudos sau ištraukti iš vakarų, ir ypač iš Prancūzijos. Taigi, išeina, kad Lietuvą dabar stengiama- 
si vienu kartu traukti į rytus ir vakarus. Tai ir suprantama. Lietuvos padėtis yra labai svarbi. Nuo 
Lietuvos, pavyzdžiui, gali pareiti, ar bus ar nebus Baltijos sąjungos. Nuo Lietuvos pareis ar iš- 
liks Lenkija ar ne, susirėmus su kuriuo nors kaimynu, nuo Lietuvos pareis ar galės, ar negalės 
Vokietija susijungti su savo gaivalu Pabaltjūry ir ar galės plėsti savo įtaką toliau į rytus. Mes 
patys tatai ne visi suprantame, bet kiti tatai gerai supranta... Dėl to jiems ne vis tiek, kaip Lietuva 
bus nusistačiusi ir su kuo ji eis. Ir pirmiau, kai tik Lietuva ruošdavosi daryti griežtesnį žingsnį, 
tuoj įsikišdavo vakarų politikos makleriai. Atsiminkime 1920 metus. Kai Lietuva ryžos susidėti su 
Rusija, tuoj subruzdo prancūzai, belgai. Lenkų min[istras] Grabskis, būdamas Belgijoj, net at- 
sižadėjo žodžiais Vilniaus Lietuvos naudai, kad paskui įsmeigt peilį Lietuvai į širdį... Taigi, ir da- 
bar vakarų makleriai su savo rytų pakalikais mėgins vėl sutrukdyti Lietuvą nuo naudingo ir tikro 
žingsnio ir dėl to mums reikia griežtai nusistatyti ir griežtai elgtis. Kai žiūrėti į siūlomas mums 
sutartis? Su Sovietų Sąjunga sutartį baigti daryti! Vakarų maklerių, šiuo atveju prancūziškai 
lenkiškas klastas ir akių muilinimą su jų prielipdais Pabaltjūry griežtai atmesti, nes Lietuva iš va- 
karų be skaudžių smūgių ir pažeminimų lig šiol nieko nepatyrė. Štai, kad ir paskutinis mūsų žygis 
Tautų Sąjungoj. Lenkai pagrobė mūsų pusėj Pagojų mišką, o Tautų Sąjungos tarybos nariai 
neduoda Lietuvos atstovui nei kalbėti, neatsižvelgia nei į jo protestą ir lig šiol nepaprašo lenkų 
išsikraustyti... Metas ir labai metas paieškoti prieš tai tikresnių vaistų. 
V-as 
(Trimitas. 1926. Nr. 15. P. 477-478.) 


LENKŲ REVOLIUCIJA IR JOS REIKŠMĖ 


Mes visada tvirtinome ir tebetvirtiname, kad Lenkija yra milžinas molinėm kojom. Valstybė, 
kuri susikūrė grobimais ir kuri laikosi smurtu ir žmonių engimu, negali ilgai išlikti. Tą puikiai įrodė 
praeities Lenkija. Ji žlugo dėl to. kad ji negailestingai smaugė kitatikius ir kitataučius, o taip pat ir 
savo žmones - valstiečius ir darbininkus. Kai Lenkiją ėmė pulti iš visų pusių priešai, nebuvo kas 
Ją gina, nes jos pačios gyventojai nusikreipė nuo jos ir žiūrėjo visai abejutinai į svetimo jungo 
atnešimą, nes savas buvo nepakenčiamas. 

Dabartinėj Lenkijoj ta istorija kartojasi. Nespėjo ji pati išsivaduoti, kai šoko vergte vergti 
aplinkines tautas ir pavergus jas kankinti taip, kaip net laukinės tautos nekankina! Šiandieninėj 
Lenkijoj kitatikiui 17 kitakalbiui žmogui dar sunkiau gyventi, negu buvusioje. Stačiatikis gudas ir 
ukrainietis, sava kalba kalbas lietuvis yra įžeidžiamas, ujamas kiekviename žingsny; jis paverstas 
beteisiu trečios rūšies piliečiu, kuris turi džiaugtis, kad jam leidžiama gyvu būti; jo namai lenko 
policijanto liečiami ir išniekinami; kiekvienas jo žingsnis sekamas; visur prisamdyta išdavikų, ir jų 
parodymais vadovaujamasi; prie mažiausio pasipriešinimo kitatautis nukaunamas, sudeginami 
Jųsodžiai. Aišku, kad tokiose aplinkybėse žmonės negali nei ramiai dirbti, nei kurti savo gyvenimo. 
Jų širdyse išaugęs pasipiktinimas ir kraujo keršto troškimas. Jų ūkis apdėtas nepakeliamais mo- 
kesčiais smunka ir juodas skurdas visur tiesia savo nagus. Net lenkų tautybės žmonėms nėra 

gerai. Tik vieni aukštieji valdininkai geriau gyvena. Jie, tarsi, nujausdami greitą savo išputusios 
valstybės galą, grobia sau į kišenes visa, ką gali. Valstybės turto vogimas virto visuotinu papro- 
čiu. Jei iš pradžios savo gyvavimo Lenkija kiek laikėsi, tai tik dėl to, kad buvo labai gausiai mai- 
tinama svetimų, ypač prancūzų, pinigais, o dabar, kai pati Prancūzija nusmuko su savo franku, tai 
ir Lenkiją galas ima. 

Suprantama, kad tokioj valstybėj negali būti ramu. Joje nuolatinė bedarbė, banditizmas, parti- 
jų varžymasis, intrygos. 

Tokioje dirvoje išdygo Pilsudskio revoliucija. Pilsudskis per 4 metus buvo pašalintas nuo 
valdžios. Jis gyveno nuošaliai, daboji kas darėsi aplinkui, ir griežė dantį prieš buvusius endekus. 
Pagaliau, asmeni jo įžeidinėjimai privertė jį griebtis kardo. Per 5 mėnesius jis su savo šalininkais, 
ruošėsi į šį perversmą. Jis organizavo tam lenkų šaulius. Kai vasario mėnesį šių metų iš citadėlės 
Varšuvoje buvo išvogta amunicijos, tai dabar paaiškėjo, kad tai šauliams apginkluoti. Jaunų vy- 
rų suiminėjimas Lietuvos pasieny, Gudijoj ir Ukrainoj taip pat padaryta tam, kad jie nepakeltų 
sukilimo, jei revoliucija užsitęs. Žodžiu, visa buvo iš anksto paruošta ir apgalvota. Kad patrauktų 
minias į savo pusę, pilsidskininkai paskelbė, kad tai kovojanti demokratija prieš dvarininkus 1r 
liaudies priespaudą. Ir revoliucija Pilsudskiui pavyko. Pražudęs apie 600 nukautais ir 2 500 su- 
žeistais, jis paėmė Varšuvą ir visą Lenkijos valdžią į savo rankas. Prieš buvo besikelianti stambių- 
jų žemvaldžių provincija Poznanė ir išvadino jį valstybės išdaviku, bet įvairūs gudrūs tarpinin- 
kai, pamatę, kad dar savaitė tokios revoliucijos Lenkijoj ir ji subyrės, sutaikė laikinai abi puses ir 
Jiedvi dabar derasi naujai valdžiai sudaryti - naujam prezidentui, veikiausia patį Pilsudskį, išrink- 
ti. Tačiau tai labai sunkiai vyksta ir geruojau visa ta revoliucija Lenkijai nepasibaigs ir negali ge- 
rai pasibaigti. 

Aplink šiandieninę grobikišką Lenkiją susidarė užburtas ratas, iš kurios ji ramiai išeiti negali. 
Remianti Pilsudskį demokratija reikalauja žemės reformos be atlyginimo savininkams už žemę ir 
laisvių pagrobtoms kitataučių sritims. Jei bus žemės reforma daroma, tai gausieji Lenkijos dvari- 
ninkai Pilsudskiui ir jo demokratijai nedovanos, o jei tuo pažadu tik norėta suvedžioti žmones, tai 
Jie nedovanos. Kitataučiai, arba tautinės mažumos, vargu bau sulauks ką geresnio Lenkijoj ir 
suteikus jiems laisvių. Jie jau žino Pilsudskio laisves 1919-20-21 metais. Skirtumas tik tas, kad 
endekų valdžia viešai nėrė kailius, o Pilsudskis - uždaromis durimis, kad endekai naudodavo at- 
vežtus lenkus provokatorius ir išdavikus, o Pilsudskis — vietinius. Jeigu ir kažin kiek Lenkija 
dabar duos laisvių kitatautiškiems pakraščiams, jie ja netikės. Be to Pilsudskis nepataisys ir su- 
irusio Lenkijos ūkio. Skurdas veikiau dar padidės. Tuomet neišvengiami nauji perversmai, nau- 
Jos revoliucijos, jeigu tik kur nors Lenkija neįsipins į kokį karą. Lenkijai geros išeities nėra. Būtų 
tokia išeitis, tai jos demokratijos pripažinimas pavergtoms kitataučių sritims laisvos apsisprendi- 
mo teisės, bet šiandieninė Lenkija, kaip parodė netolima praeitis, nemoka ir nenori tuo keliu eiti. 
Dėl to ji vis viena turės suirti, o tik po to gal geriau atsistatyti. Ir tas turės vykti artimųjų metų bėgy. 

V 
(Trimitas. 1926. Nr. 20, P. 636-638.) 
POZICIJA IR OPOZICIJA BOLŠEVIZMO VIDUJ 

Sovietų Rusiją paskutiniu laiku labai sujudino trys, vienas paskui kitą ėję įvykiai: diplomatinių 

Santykių su Anglija nutraukimas, atstovo Volkovo Varšuvoj nužudymas ir egzekucijos, kratos su 


areštais viduj. 

Ir spauda ir atvykstantieji iš Rusijos pasakoja, kad Sovietų Rusijos vidaus sujudimas prime- 
na 1918-1920 metų laikus. 

Kalbos apie karą virto kasdieniniu dalyku. Tiesa, vadovaujančios sferos pabrėžia, kad „mes 
pirmieji nekariausim", bet kartu tikina, esą „pasaulio imperializmas Anglijos vadovaujamas" rimtai 
ruošiasi karan prieš proletarinę Rusiją. 

Spauda perpildyta straipsniais, atsišaukimais apie imperialistinį pavojų. Mitingams ir de- 
monstracijoms nėra galo. 

Daug kas mano, kad visas tas triukšmas ir sąjūdis esąs keliamas tam, kad likvidavus augan- 
čią ir stiprėjančią komunistų partijoj opoziciją. 

Opozicijos klausimas vis tebelieka labai neaiškus. Tas faktas, kad opozicijai vadovauja toki 
asmenys, kaip Trockis, Zinovjevas, Kamenevas — žymiausi vadai, revoliucijos pradžioje, įta- 
kingiausi partijos žmonės ir artimiausi tiesiog dievinamo Lenino bendradarbiai ir pavaduotojai — 
rodo, kad tokių žmonių opozicijos negalima laikyti menkniekiu. Pozicija visur skelbia būk opo- 
zicionieriai esą vadai be armijos. Ir iš tikro opozicijos vieši atsistojimai visuotiniame partijos 
suvažiavime pereitų metų gale pasibaigė visišku jos pralaimėjimu. Opozicionieriai netgi buvo 
paskelbę viešą pareiškimą, kuriuo opozicionieriai kaip ir atsisakė nuo savo opozicijos. Tačiau ne- 
paisant ir pareiškimo jie vėl gruodžio mėnesį bandė apeliuoti į visuotiną trečiojo internacionalo 
suvažiavimą. Bet ir čia jie pralaimėjo. Atrodė, kad po to opozicija turėtų nutilti. Bet ji nenutilo. 

Priešingai, paskutiniu laiku jos balsas girdėti vis labiau ir labiau. Buvo norima opozicionie- 
rius pašalinti iš Rusijos, pasiūlius jiems atstovų užsieniuose vietas. Tačiau opozicionieriai būk 
nuo tų vietų atsisakė. 

Šitas opozicijos atkaklumas duoda pamato abejoti ar iš tikro opozicionieriai yra „vadai be ar- 
mijos" kaip tai nuolatos tvirtina oficialės partijos sferos. 

Reikia dar pažymėti, kad opozicija, nepaisant oficialaus trečiojo internacionalo pasmerkimo, 
vistik turi sekėjų ir užsienių komunistų tarpe. Paskutinieji nepasisekimai Kinuose ir Anglijoj davė 
opozicijai progos vėl pakelti aštrią kritiką prieš dabartinę partijos ir trečiojo internacionalo va- 
dovybę. 

Bet pozicija šį kartą skelbia galutinę kovą opozicijai. Ji žada visus opozicionierius išmesti iš 
partijos ir grižtomis priemonėmis priversti juos tylėti. Pozicija labiausiai kaltina opoziciją tuo, kad 
ši, nepaisydama sunkios tarptautinės sovietų padėties, ardanti sovietų vienybę ir skaldanti pa- 
Jėgas. 

Ar pavyks pozicijai šį kartą likviduoti opoziciją, kaip ji to nori, pasakyti sunku. Opozicija, kaip 
tuk dabar pradėjo rodyti daugiausia drąsos ir geruoju pasiduoti nerodo noro. 

Kai kas, ypač rusų emigracija užsieniuose, duoda tai vidaus kovai daug reikšmės ir mato jo) 
bolševizmo galo pradžią. Tvirtinama, kad bolševizmas jau esąs skilęs viduj. Kad nei Trockis Sta- 
linui, nei Stalinas Trockiui niekuomet nepasiduosią, kad Rusijos visuomenė, darbininkai ir ypatin- 
gai valstiečiai, kurie grižtai esą nusistatę prieš komunizmą, pamatę skilimą ir vidaus kovą partijoj, 
Išeisią Iš pasyvumo ir pradėsią aktingą kovą prieš bolševizmą, ir tada jau ateisiąs galas. 

Objektingai žiūrint, negalima rasti davinių tokioms išvadoms. Žinoma, vidaus kovos daž- 
niausiai pražudo ne tik partijas, bet ir valstybes. Bet irgi tiesa, kad vargu ar rasim tokią valstybę, 
kurioj nebūtų jokios opozicijos ir jokių vidaus kovų. Bolševizmo nors neilga istorija irgi rodo ne 
maža vidaus kovų. Tačiau geležinė partijos disciplina ir vadų griežtumas visuomet jį išgelbėda- 
vo. Bolševizmui:, nuo paties momento kaip tik jis paėmė valdžią Rusijoj, buvo statomas greitas 
mirties prognozas. Iš pradžių jam buvo lemiama vos kelių savaičių gyvenimas, vėliau mirties ter- 

minas teko ilginti mėnesiais ir metais. Yra pamato manyti, kad ir šį kartą mirties prognozas ne- 
pasiteisins. Juoba, kad opozicijos kritika ir kova visiškai neliečia pagrindinių bolševizmo dogmų. 
Tai kova dėl taktikos. 

Opozicija skiriasi nuo pozicijos tokiais teorijos plonumais, kad profanui nelengva net juos 
pagauti. Be to, bolševizmas turi neginčijamą savo evangeliją. Tai Leninas, kurį lygiai gerbia kaip 
opozicija, taip ir pozicija, kurio žodis bolševikams reiškia tiek, kiek Marksas marksistui, ir kurio 
autoritetu ir opozicija ir pozicija lygiai dangstosi. 

Bet iš kitos pusės negalima ginčyti, kad trečias internacionalas gyvena tam tikrą krizį. 

Tik tas krizis nevienodai yra vertinamas. Vieni mato jame mirties pavojų, kiti jį vertina kaipo 
nedidelę slogą, temperatūros pakilimą, kuris gyvybei pavojaus nieku būdu nesudaro. 

J. 
(Lietuva. 1927 06 30. Nr. 144. P. I.) 


PAN-EUROPA ARBA EUROPOS JUNGTINĖS VALSTYBĖS 


Pan-Europa arba Europos Jungtinės Valstybės yra politiškai ekonominė koncepcija, išdygu- 
si tiktai po didžiojo karo. Tiesa, kai kas šitą koncepciją laiko jau romėnų vykdomosios pacis 
romanae [romėnų taikos], viduramžių sacri romani imperii [šventosios romėnų imperijos] ir 
Napoleono Europos Jungtinių Valstybių tęsiniu, tačiau visos šitos koncepcijos, ir savo kons- 
trukcija ir savo tikslais, yra taip įvairios, jog be paviršutinės analogijos, jokio vidujinio giminumo 
tarp jų negalima rasti. 

Netir vokiečių: Listo, Bismarco, Naumanno Mitteleuropa [Vidurio Europa] maža teturi bend- 
ro su pokarine Europa arba Europos Jungtinėmis valstybėmis. 

Visos prieškarinės koncepcijos turėjo daugiau ar mažiau imperialistinį matą ir siekė imperialisti- 
nių tikslų. Tuo tarpu pokarinė Pan-Europa bei Europos Jungtinės Valstybės remiasi demokratine 
ideologija ir nenori pripažinti niekam nei teoriškai nei praktiškai prėpondėrance lėgitime [teisėtu- 
mo pirmavimo. 

Nors Pan-Europa ir Europos Jungtinės Valstybės nėra identiški dalykai, tačiau esmės skirtu- 
mo tarp jų nėra. Tai yra tik du tos pačios idėjos variantai. 

Keista, kad ir vienai ir antrai koncepcijai yra pozavusi Amerka. 

Karo ir pokariniu metu naujasai pasaulis taip užimponavo senajam, ne tik savo materialine 
galybe, bet ir savo ideologija, kad ten pradėta ieškoti taip pat ir politinės išminties pavyzdžių. 

Pan-Europa yra Pan-Amerikos kopija. 

Tiesa. Coudenhove-Calergi įdėjo į savo projektą nemaža paįvirinimo bei skirtingų detalių, 
tačiau, palyginę vieną ir antrą koncepciją, aiškiai matome jų bendrą kilmę. 

Pan-Amerika yra nebe naujas dalykas. Šita politinė koncepcija siekia pereito šimtmečio 
pirmosios pusės ir turi savo šaknis Monroe doktrinoj. Vašingtone yra nuolatinis Pan-Amerikos 
Unijos biuras, kurio pirmininkas yra Jungtinių Valstybių sekretorius. Pan-Amerikos Unija daro 
kas keletą keliolika metų kongresus, kuriuose dalybauja visų Amerikos (šiaurės, vidaus ir pietų) 
atstovai. Jos tikslas: „prekybos, draugingų santykių ir santaikos plėtimas“. 

Tačiau iki šio, nors jau ilgokai gyvuoja, Pan-Amerika žymesnių vaisių nėra davusi nei politi- 
kos, nei ūkio, nei kultūros srityse. 

Pietų Amerikos valstybės nepasitiki ir bijo milžino A. J. Valstybių hegemonijos. 

Pan-Europ[os] didžiausias ideologas ir rėmėjas yra austrų diplomato sūnus Coudenhove- 
Calergi. Jis nuo 1922 m. pradėjo skelbti savo Pan-Europos koncepciją visoj eilėje raštų, kurių 

pamatinis yra išleistas 1924 m. „„Pan-Europa“. Vėliau jis pradėjo leisti šituo pavadinimu periodinį 
žurnalą. Coudenhove uoliai dirbo. Jis varė agitaciją spaudoj, rengė kongresus, darė anketas. Ir 
negalima sakyti, kad nerado pritarimo. Įvairiose valstybėse, didelėse ir mažose, susikūrė Pan- 
Europos draugijų Pan-Europos idėjai propaguoti. Net tokie įtakingi žmonės, kaip Briandas, pritarė 
šiai idėjai ir sutiko jai duoti savo vardą. 

Coudenhove nesileidžia perdaug į smulkmenas. Jis susilaiko nuo perdaug smulkios progra- 
mos kūrimo. Jis stengiasi pirmiausia išpropaguoti pačią idėją. 

Šitos idėjos reikšmė, tai Europos žemyno valstybių politinė ir ekonominė sąjunga bendriems 
žemyno reikalams ginti. Coudenhove koncepcija remiasi šitokiais sumetimais: didysis karas pakirto 
Europos hegemoniją pasauly. Kiti žemynai, pirmoj eilėj Amerika, ne tik emancipavosi iš po Euro- 
pos hegemonijos, bet pradeda suvargintą ir didžiojo karo nuniokotą Europą lenkti po savo he- 
gemonija. Kontinentalis susipratimas auga ne tik Amerikoj, bet taip pat Azijoj ir net Afrikoj. Eu- 
ropa privalo eiti kontinentalio susipratimo prišaky. Ji privalo suprasti savo ne tik teritorišką, bet 
taip pat dvasišką ir ūkišką solidarumą. 

Europa privalo atsistoti prieš pasaulį ne tik kaip politinis, bet taip pat ūkiškas ir kultūriškas 
vienetas. Tik šiuo keliu eidama, ji, jei buvusios hegemonijos ir neatgaus, bent palaikys didelę 
tarpkontinentaliniuose santykiuose reikšmę bei įtaką. 

Iš šitos pan-europeiškos bendruomenės Coudenhove norėtų išskirti Rusiją ir Angliją. Ru- 
sija, ir savo kultūra, ir savo politikos interesais, esanti labai susirišusi su Azijos, negu Europos 
žemynu ir todėl į Pan-Europą netinkanti. Britų imperija turinti dar mažiau bendro su Europa, negu 
Rusija. 

Šitokie yra Coudenhove Pan-Europos svarbiausi metmenys. 

Iš esmės sunku jiems nepritarti., ir dėl to Pan-Europos koncepcija gana greitai išsiplėtė. 
Šiandien daugely Europos valstybių yra Pan-Europos draugijų. Jos veikia jau kelerius metus, ta- 
čiau to veikimo praktiškų vaisių beveik nematyti. Sunku pasakyti, kad Pan-Europa nors truputį 
būtų pasistūmėjusi prie realizavimosi. 

Pasauly yra daug gražių idėjų, bet jos palieka neįvykdytos ir kažin, ar bus kada įvykdytos. 

Amerikos žemynas turi tik tris kalbas ir, galima sakyti, tik dvi dominuojančias rases. Teritoriš- 
kų ginčų bei klausimų jame beveik visai nėra. Jei pažiūrėsim kultūros atžvilgiu, tai irgi rasim čia tik 
dvi dominuojančias kultūras. 

Vadinasi, čia randame visai maža skiriančių ir labai daug vienijančių momentų. Ir tai Pan- 
Amerikos propaganda, nors jau kelios dešimtys metų stengiamasi ją įvykdyti, tebelieka popieriu). 

Pan-Europos realizavimas yra nepalyginamai sunkesnis. Europoj rasim keliasdešimt rasių. 
keliasdešimt kultūrų.Čia rasim daugybę nesuderinamų priešginybių. Čia randame ne tik tarp- 
valstybinių nesantaikų ir rivalizacijų. Čia valstybėse eina žūtbūtinė kova, tarp tautų. Pakaks nu- 
rodyti: Lenkiją, Pietų Slaviją, Čekoslovakiją, Belgiją, Rusiją. 

Teritoriškiems ginčams Europoj nė galo nesimato. Kada nusistovės sienos tarp germanų If 
slavų, tarp germanų ir romanų? Kada nusistovės sienos tarp pačių romanų, 0 ypač tarp slavų? 
Kada išsispręs visi teritoriški ginčai lenkų su ukrainiečiais, lenkų su gudais, ukrainiečių su rumu- 
nais, ukrainiečių su rusais? Kur Balkanų susitvarkymas? Kur išsprendimas Italijos teritoriškų 
ginčų su kaimynais? Gal kas pasakys, kad Pan-Europai realizuoti nėra reikalo laukti, kol visi šitiė 
klausimai bus išspręsti. Gal būt. 

Bet tokia sąjunga, kurioj eis vidaus kovos, nedaug teturės reikšmės ir greit subyrės. 

Senoji patarlė sako: „prius vivere dein philosophari" [Pirmiausia gyventi, vėliau filosofuoti). 

Tautų santykiuose bei politikoj sprendžamasai vaidmuo tenka ūkio reikalams. Ir pan-Europos 
realizavimą reikėtų pradėti nuo ūkio reikalų, nes ūkis yra visos politikos pamatas. Vokietijos 
susivienijimas prasidėjo nuo Zollvereino [muitų sąjungos]. Visai teisingai Briandas savo Euro- 
pos Jungt[iniu] Valstybių sumanymo realizavimą pradeda iš ūkiškos pusės. 

Šiandien kiekviena Europos valstybė yra apsitvėrusi aukšta muitų siena, ir tokiu būdu kiekvie- 
na šalis turi savo individualų ūkio gyvenimą. 

Kadangi atskirų šalių ūkiai ir, bendrai paėmus, stiprumo atžvilgiu yra nevienodi, 0 jų įvairios 
šakos rodo begalinę galingumo skalę, tai, muitų sienas pašalinus, kiltų didžiausias ūkio sumišimas. 

Pavyzdžiui, pašalinus pas mus muitų sienas su kaimynais, mes turėtumėm užsiimti tiktai Že- 
mės ūkiu. Žemės ūkis pas mus pradėtų žydėti ir klestėti. Ūkininkams prasidėtų aukso era. Bet 
tautinės politikos atžvilgiu tas nebūtų naudinga. Žemės ūkio ūkiškoji potencija yra labai apribota. 
Danijoj žemės ūkis, rodos, yra pasiekęs labai aukštą laipsnį. Ir vis dėlto kvadratinis kilometras 1š- 
maitina, daugiausia, 70 žmonių. O vietomis tiktai 28. Tuo tarpu pramonės šalyse kvadratinis ki- 
I[ometras] išmaitina 300 ir net 400 žmonių. 

Muitų sienas panaikinus, susidarytų didžiausia pramonės koncentracija, kaip ją matom Ame- 
rikos Jungt. Valstybėse. Žinoma, vienoj valstybėj tas nekenkia. Atvirkščiai: koncentracija pigina 
ir tobulina gamybą. Bet valstybių sąjungoj tas sudarytų didžiausią nelygybę. Pramonės valsty- 
bės augtų ir klestėtų be galo. Žemės ūkio valstybės, pasiekusios tam tikrą maksimumą, turėtų 
sustoti. 

Tiesa, nėra būtino reikalo Pan-Europos realizavimą vykdyti ūmai. Jis galėtų būti atliekamas 
palaipsniui. Galėtų Europos valstybės, kol kas neliesdamos savo muitų sienų, tiktai nustatyti 
bendrą muitų ir prekybos politiką kitų žemynų atžvilgiu. Bet ir šitai pasiekti yra labai sunku. Kaip 
sunkiai yra pasiekiami tarpvalstybiniai susitarimai, geriausiai rodo nusiginklavimo, muitų politi- 
kos ir kiti klausimai, kurie gyviau paliečia tautų reikalus. 

Po didžiojo karo pasidarė mada kiekvieną politinį tarptautinį susirinkimą pradėti ir baigti tai- 
kos gyrimu ir karo bei ginklavimosi smerkimu. Priimta šimtai rezoliucijų už nusiginklavimą ir prieš 
muitus. Bet vietoj nusiginklavimo matome visur ginklavimąsi, vietoj muitų mažinimo visur mato- 
mejų kėlimą. 

Žinomas geopolitikos žinovas, vok[iečių] prof. Hennig šitaip formuluoja savo nuomonę dėl 
Pan-Europos: „Zur sprach — und Kultūrgemeinschaft, zum National, — zfum] T[eil] auch zum 
Rassenbewusstein haben wir uns schliesslich durchgearbeitet; fiir ein Kontinentalbewusstein 
aber fehlen zurzeit in Europa noch so ziemlich alle Voraussetzungen, und... ein Schwelgen in 
paneuropaischen Luftschl6ssern nur als eine ungesunde Ablenkung von den nūchstliegenden 
politischen Pflichten betrachtet werden muss. Die Pflege des Paneuropa - Gedankens wollen wir 
bis auf weiteres den satten und reichen Nationen ūberlassen; wir haben vorlūufig wichtigeres zu 
thun und konneu uns einer solchen Lukxusbeschūftigung erst neuorddings zuwenden, — wenn 
Wir vielleich einmal wieder die nationale Zusammenfassung, die politische Machtstellung und 
die Wirtschaftsblūte von 1913 erreicht haben werden...“ [Kalbai išsekus mes galutinai susidarėme 
Nuomonę dėl kultūrinės bendruomenės ir dėl naujos, iš dalies ir dėl rasinės sąmonės. O 
kontinentinei sąmonei šių laikų Europoje trūksta dar beveik visų prielaidų. Ir gėrėjimasis 
Paneuropietiškom oro pilim turi būti vertinamas tik kaip nesveikas nukrypimas nuo artimiausių 
politinių pareigų. Paneuropos pareigą mes norime palikti ateities sočioms ir turtingoms naci- 
Joms; mes kol kas turime svarbesnių darbų ir galėtume tokiam puikiam užsiėmimui tik tokiu atve- 
ju atsiduoti, jei būtume galbūt iki 1913 metų pasiekę nacionalinį susivienijimą, politinę galią ir 
ūkio klestėjimą...] 

Vorlaufig bis auf weit absehbare Zeit ist Paneuropa als eine ansichtlose Utopie zu bewerten" 
(Geopolitik 1928, p. 318-349 )[ Kol kas neįžiūrime tinkamo meto ir į Paneuropą galima žiūrėti kaip 
į bevertę teoriją). 

Šitaipos arba maždaug panašiai kalba vokiečiai apie Pan-Europą. 

Pas prancūzus Pan-Europos idėja sutinka, gal, kiek palankesnį priėmimą, bet vis dėlto 1r ten 
sprendžiamosios politinės sferos žiūri į šį sumanymą gana skeptiškai. 

Tiesa, Briandas šiemet buvo pradėjęs kalbėti apie savo Europos Jungt. Valstybių projektą ir 
visi laukė pereito rudens T[autų] Sąjungos plenume Briando su juo pasirodant, bet jis pasiten- 
kino tik bendromis frazėmis, o projektą pažadėjo pristatyti vėliau, tiesiai valdžioms. Iki šiol apie tą 
projektą nieko negirdėti. Taigi, Pan-Europos bei Europos Jungt. Valstybių koncepcijos jei ir ne- 
laikysiu gryna utopija, vis dėlto jos realizavimas būtų galimas tik tolimoj ateity. 

Sumanymas gražus, naudingas, reikalingas. Ypač mažoms tautoms jis galėtų laiduoti laisvą 
augimą ir darbą. Ir didelėms valstybėms būtų nemaža, gal, net daugiau naudos. 

Kuo kadaise skundėsi Ovidijus, tenka nusiskųsti ir visai Europai ir visai žmonijai: ,„Video 
meliora probogue, deteriora seguor" [matau būdamas geresnis, seku būdamas blogesnis]. 

Vartota literatūra: 

A. H. Fried, Pan Amerika. 2 Aufl. Zūrich, 1918. 

Coudenhove-Calergi. Pan Europa, 1921. 

R. Hennig. Geopolitik, 1928. 

Paul Herre. Plitisches Wėrterbuch.2 bde, 1923. 

Vygandas 
(Vairas. 1930. Nr. 2. P. 456460.) 


ANGLIJOS POLITIKA - VISIEMS PAVYZDYS 


Pastaruoju laiku pasaulio dėmesį daugiausia traukia Anglija. Rugpiūčio pabaigoj ten susida- 
rė nauja vyriausybė, kurioje atstovaujama visos trys anglų politinės partijos: konservatoriai, 
liberalai ir darbininkai. 

Tai pirmą kartą po karo konservatoriai lordai vėl sėda greta greta darbininkų vienoj vaidžioj. 
Kad karo metu, kada tautoms grėsė didžiausias pavojus, buvo galima pamatyti kovojančius 
drauge su bendruoju priešu konservatorius ir socialistus, tai nenuostabu. Tuomet taip buvo ne 
vien Anglijoj. Bet koks pavojus dabar suvarė didžponius lordus su socialistais bendran dar- 
ban? 

Nuo 1924 ligi 1929 m. Angliją valdė konservatoriai, laimėję 1924 m. rudenį rinkimus. Negalima 
būtų pasakyti, kad konservatoriams būtų nesisekę valdyti. Jie sutvarkė finansus, atstatė nukritu- 
sio karo metu anglų svaro vertę. Tvarka ir ramumas viešpatavo milžiniškoj, apimančioj ketvirta- 
dalį žmonijos ir ketvirtadalį sausumos Britų imperijoj. Užsienių politika ėjo irgi neblogai. Vieno tik 
konservatoriai negalėjo įvykdyti, būtent, pašalinti nedarbą. Nedarbas, atsiradęs tuojau po karo, 
taip ir ėdė Anglijos ūkį lyg koks vėžys. Nors valdžia ir labai stengėsi, visaip mėgino, bedarbių 
nemažėjo. Mažiau kaip milijonas bedarbių skaičius nesumažėdavo. Šitas reiškinys anglus labai 
erzino. Milijonui bedarbių sušelpti reikėjo nemaža pinigų. O anglai ir taip skundžiasi, kad iš visų 
pasaulio tautų jie moka aukščiausius mokesčius. 

Anglų darbininkų partija atakavo konservatorių valdžią labiausiai už nedarbą. Rinkimuose 
1929 m. konservatoriai pralaimėjo. Darbininkai, nors negavo absoliutinės daugumos, kaip kon- 
servatoriai 1924 metais, vis dėlto pasidarė stipriausia partija ir paėmė valdžią. Dvejus metus ir du 

mėnesius valdė darbininkų valdžia ir to valdymo duomens gana liūdni. Darbininkų valdžia buvo 
pirmiausia žadėjusi pašalinti nedarbą ir didžiausiai stengėsi pažadą įvykdyti. Deja, nedarbas 
augo ir išaugo bemaž trigubai. Konservatoriams valdant bedarbių buvo nedaug daugiau kaip 
milijonas, o darbininkams jų atsirado arti trijų milijonų. Darbininkų valdžia uoliai bedarbius šel- 
pė. Tačiau tokios masės žmonių šelpimas reikalavo daug pinigų. 

Nedarbas buvo pramonės sustojimo vaisius, o tat reiškia ūkio smukimą. Anglijos eksportas 
sumažėjo visu trečdaliu. Sumažėjo eksportas, sumažėjo kapitalo apyvarta, sumažėjo ir iždo paja- 
mos. Valstybės biudžete šiemet pasirodė didelė skylė. 

Anglija yra didelė, po Amerikos - didžiausia tarptautinio kapitalo rinka. Čia suplaukia milžiniš- 
ki kapitalai ne tik iš gausingų Britų imperijos dominijų ir kolonijų, bet ir iš įvairių svetimų šalių. 
Londono Midland bankas turi apie 2 miliardus svarų indėlių (šimtas tūkstančių milijonų litų). 
Šitų kapitalų didelė dalis tai svetimi, atėję iš kitų šalių. Pasaulis visada tvirtai tikėjo Anglijos tur- 
tingumu, pastovumu ir dėl to davė jai saugoti savo kapitalus. Anglai, žinoma, tų kapitalų nelaiko 
bankų rūsiuose. Jie leidžia juos į biznius, duoda paskolomis. Prasidėjus sunkiam Anglijos ūkio 
kriziui, paaiškėjus, kad Anglija negali suvesti galų su galais, svetur mažiau imta Anglija pasitikė- 
ti. Svetimi kapitalai ėmė bėgti iš Anglijos. Dėl to pradėjo svyruoti ir anglų svaras. Tat dar labiau 
įbaugino Anglijos kreditorius. Tuo būdu ir susidarė labai sunki finansų ir ūkio būtis. 

Darbininkų valdžia mėgino išbristi iš susidariusių aplinkybių savo pajėgomis. Buvo manyta 
išlyginti biudžetą taupymu. Sudaryta taupomoji komisija. Bet tat nieko nepadėjo. 

Būtų neteisinga kaltinti už visus šituos nepasisekimus tiktai darbininkų valdžia. Čia daugiau- 
sia prisidėjo visuotinė ūkio depresija, nusmukimas. Iš kitos pusės darbininkų atstovai parlamen- 
te absoliutinės daugumos neturėjo ir dėl to savo sumanymų negalėjo pravesti. Jie tiek tegalėjo, 
kiek juos paremdavo liberalai, o su liberalais susitarti ne taip buvo lengva. Tiktai užsienių politi- 
kos reikalais su jais darbininkai lengvai sutardavo. Visais kitais reikalais darbininkams tekdavo 
daug nusileisti. Tenka nepamiršti, kad anglų darbininkų partija laikosi socialistinio mokslo, o 
liberalai daugiausia pirkliai, stambūs biznieriai, su socializmu neturį nieko bendro. 

Matydamas, kad nėra išeities, Makdonaldas išdrįso kreiptis ne tik į liberalus, bet ir į savo prie- 
šininkus, konservatorius. 

Ir čia pasirodė Anglijos politinių partijų didelis subrendimas. Nors konservatoriai galėjo 
atsakyti Makdonaldui trumpai: „Privirei košės, pats ir valgyk", bet jie šitaip nepadarė. Jie sutiko 
tartis, siūlė savo reformas ir kai vis dėlto nepavyko prieiti prie vieno bendro nusistatymo, kon- 
Servatoriai nesivaikė vien tik savo partijos interesų. Ir konservatoriai ir liberalai nurodė Mak- 
donaldui, kad taupymo politiką reikia pradėti nuo apkarpymo bedarbiams pašalpų. 

Makdonaldas su tuo sutiko, pripažindamas, kad bedarbių pašalpos tikrai perdidelės, nes da- 
bar viskas atpigo, o pašalpos pasiliko tokios, kokios buvo didžiausio brangumo laiku. Bet tam 
griežtai pasipriešino darbininkų partija. 

Tada darbininkų valdžiai nebeliko nieko kito kaip atsistatydinti. Rodėsi, kad nieko kito nebeli- 
ko, kaip: arba konservatorių valdžia arba rinkimai. Bet aišku, kad tokiu laiku rinkti naujas par- 
lamentas buvo pavojinga. Buvo sutarta sudaryti plačią visų partijų koaliciją. Karaliui tarpinin- 
kaujant, buvo nutarta, kad naujajai vyriausybei vadovautų tas pats Makdonaldas. Nors konser- 
Vatoriams buvo geriausia tuojau reiklauti parlamento rinkimų, nes toki rinkimai jiems neabejoti- 
Nai patikrintų laimėjimą ir viešpatavimą, tačiau vardan šalies gerovės jie atsisakė nuo rinkimų ir jų 
Vadas Baldvinas sutiko įeiti į Makdonaldo kabinetą. 

Anglijos lordų vadas konservatorius (mes pasakysime, atžagareivis) sutinka įeiti į socialis- 
to vyriausybę ir pasiduoti jo vadovybei, žinoma, neišsižadant savo nuomonės. O socialistas iš 
savo pusės nebijo su atžagareivių vadu dirbti drauge. 

Kaip konservatoriai taip ir liberalai davė Makdonaldo kabinetui savo geriausius žmones. 
Nebuvo angluose varžymosi už ministerijas kaip kad būva kitose šalyse, sudarant koaliciją, kiek- 
viena partija stengiasi pagriebti įtakingiausius svarbiausius portfelius. Baldvinas su savo drau- 
gais tr liberalai pasitenkino antraeilėmis vietomis, palikdami pirmaeiles darbininkų atstovams. 

Darbininkų partija pasmerkė šitą koaliciją ir nusigręžė nuo savo buvusio vado Makdonaldo ir 
kitų, kurie su juo pasiliko. Bet Makdonaldas ir pasilikę kabinete jo draugai, kaip Snouderas, 
Tomas ir kiti nepabūgo savo partijos ir nuėjo ten, kur juos kvietė šalies reikalai. 

Taigi, Anglija gali būti pavyzdžiu, kitoms šalims bei jų partijoms, kaip reikia elgtis atsidūrus 
sunkioj būty. 

Anglų politinės partijos bei politikos vadai moka labai gerai atskirti, kur yra visos šalies rei- 
kalai, o kur tik partijos nauda. Jie moka labai gerai paaukoti partijos naudą šalies reikalams. Dėl to 
Anglija nepažįsta parlamentarizmo krizių. Turėdama tokias partijas ir tokius jų vadus, nenuosta- 
bu, kad Anglija išplėtė savo viešpatavimą ketvirtadaly žemės ir ketvirtadaly žmonijos ir sukūrė 
didžiausią pasaulio valstybę. Ypač mažoms tautoms, kaip mes, reikėtų iš anglų mokytis kaip 
vadovauti vidaus politikai. 

Vygandas 
(Trimitas. 1931. Nr. 36. P. 702-703.) 


GRAIKIJOS IŠSIVADAVIMO SUKAKTUVĖS 


Šiemet sueina Graikijos išsivadavimo šimtmetinės sukatuvės. Graikija yra tolima mums šalis ir 
kokių nors artimesnių ryšių tarp graikų ir mūsų tautos likimo rodos nėra. Tačiau Graikijos išsi- 
vadavimas tiek turi reikšmės ir pamokančių momentų, kad mums, kaip tautai dar ne visai atgavu- 
siai laisvę, verta su Graikijos išsilaisvinimu nors trumpai susipažinti. 

Graikai laisvės nustojo XV šimtmety, kada turkai pamažu užkariavo visą Graikiją. Graikų laimei 
turkai, orientalų būdu, stengėsi tik medžiagiškai graikus išnaudoti, neliesdami jų tautybės, tiky- 
bos, kultūros. Teisybė, medžiaginis skurdas pakirto Graikijos kultūrinį žydėjimą, bet vis dėlto jos 
liekanos išliko drauge su tautybe. Keturis šimtus metų slėgė graikus svetimas jungas. Tiktai per- 
eito šimtmečio pradžioje atsirado drąsuolių, kurie ryžosi sukilti prieš turkus. 

Turkija tada buvo viena didžiausių galybių. Graikų gi buvo nedaugiau trijų milijonų. Sukili- 
mą pradėjo Ipsilauti 1821 m. surinkęs su dideliu vargu vos 2000 drąsuolių, pasivadinusių „šventuo- 
ju būriu". 

Ipsilauti tikėjosi Rusijos paramos. Bet caras Aleksandras I, Meternicho (Austrijos užsienių 
rekalų ministerio) prikalbėtas, atsisakė remti sukilėlius. „Šventasis būrys" išsilaikė vos porą mė- 
nesių. Atėjus didesniam turkų kariuomenės skaičiui jis buvo sumuštas. Ipsilauti pabėgo Austri- 
jon, o sukilėlių likučiai, Georgakio vadovaujami, užsidarė vienuolyne Sekko ir, nematydami 
išsigelbėjimo, susprogdino vienuolymą ir patys žuvo jo griuvėsiuose. Ipsilauti kovojo Moldavi- 
joj (dabart[inėj] Rumunijoj). 

Išgirdę apie jo sukilimą Pelaponese (pietų Graikija) Mauronichalis ir Kolokotronis su drąsuo- 
lių būriu puola turkus ir poros savaičių bėgy išmušė jų 15000. 

Sultonas Mahmudas II skelbia prieš sukilėlius „šventąjį karą". Turkai Konstantinopoly ir ki- 
tuose miestuose daro baisias graikų skerdynes. Bet sukilimas plėtėsi. Jis persimetė greitai ant 

salų, kur gyveno graikai. Salų sukilėliai greitu laiku paruošė 180 brigų (nedidelių laivų), su ku- 
riais išnaikino arba paėmė nelaisvėn daug turkų laivų. Graikai paėmė Tripolitsos tvirtovę, ku- 
rios visą turkų įgulą, 8000 žmonių, išmušė ir pasiskelbė nepriklausomais. 1822 m. pradžioj buvo 
paskelbta naujos valstybės konstitucija. Maurokordatas buvo pirmas Graikijos prezidentas. Bet 
po pirmų laimėjimų tarp sukilimo vadų pasireiškė stoka vienybės. Tuo tarpu turkai surinko 
kariuomenę ir Kapudanpašos vedami paėmė Chioso salą. Visi vyrai, kurie nesuskubo pabėgti, ta- 
po išskersti (23 tūkst.), o visas moteris ir vaikus (47 tūkstanč.) parduota po visą Turkiją vergijon. 
Maurokordatas tapo sumuštas. Bet kova ėjo toliau visus 1822 metus ir nors turkai daugely vietų 
skaudžiai sumušė graikus, bet ir patys buvo mušami. 

Kova buvo be gali žiauri. Belaisvių nei viena nei antra pusė beveik neėmė. Kas tik pakliuda- 
vo su ginklu rankose, žudavo dažnai baisiai nukankintas. Ypač žiauriai elgėsi turkai, kurie vyrus 
išmušdavo, o moteris ir vaikus parduodavo amžinon vergijon. Graikų vadų narsumą liudija fak- 
tas, kad pralaimėtose kovose dažniausia žudavo vadai, nes jie eidavo pirmutinėse eilėse. 

Bet turkai greit gavo geriausią sąjungininką - tai graikų vidujinės rietenos. Politikai: Mau- 
rokordatas, Ipsilautis, Koletis, Kandariotis sudarė savo partijas ir pešėsi tarp savęs. Nebuvo 
vienybės ir tarp karo vadų. Mauromichalis, Kolokotronis, Odisejus riejosi už vyriausią 
vadovavimą. Civilės vyriausybės jie visiškai nepaisė. Greit kilo tarp politikų ir karo vadų ginkluo- 
ta kova. Kolokotronis ir Odisejus tapo suimti. Nuo šitų vidaus vaidų visas graikų veikimas 
sustojo. 

Matydama vadų rietenas ir kovas liaudis nusiminė. Sukilimas, kuris buvo manyta išplėsti ne 
tik visose graikų gyvenamose žemėse, bet ir po visus Balkanus, greit pradėjo sustoti. 

Tuo tarpu turkai sutraukė daug kariuomenės ir geriausius savo vadus. Ibrahim paša užėmė 
svarbų uostą ir tvirtovę Navarino, Nešid paša po ilgos apgulos - Missolungi. Atenai laikėsi kurį 
laiką ginami Guro, o vėliau jo našlės Karaiskakės, bet irgi buvo paimti. Paėmę visus svarbiausius 
atramos punktus, turkai greitu laiku užėmė mažne visą Graikiją, visur išmušdami ir skersdami 
tūkstančius vyrų, o moteris ir vaikus siuntė vergijon. 

1826 m. visi miestai jau buvo turkų rankose. Tik kalnuose ir miškuose klaidžiojo sukilėlių bū- 
riai. 

Vadinasi, kas buvo pasiekta narsumu ir pasiaukavimu tėvynei, buvo pražudyta vaidais ir rie- 
tenomis. Graikija, nugalėjusi turkus ir išsilaikiusi apie šešeris metus nepriklausoma, būtų vėl pa- 
kliuvusi daug baisesnėn vergijon, jeigu ne užsieniai. 

Narsi graikų kova sujudino visos Europos visuomenę. Visur pradėjo kurtis philheleniškos 
organizacijos, kurios rinko pinigus, ginklus ir kitus dalykus graikams padėti. Anglų poetas Bairo- 
nas surengė net visą ekspediciją iš kelių laivų graikams pagalbon. Daug karininkų ir šiaip žmo- 
nių, ypač jaunimo, skubėjo laisvanoriais graikų kariuomenėn. 

Tačiau valdžios, po Metternicho įtaka, tylėjo. Pagaliau tik 1826 m. kai turkai užėmė kone visą 
Graikiją, baisiai žudydami gyventojus Anglija, Rusija ir Prancūzija įsikišo siūlydamos, kad Graiki- 
Jai būtų duota plati autonomija turkų imperijoj. Bet sultonas, matydamas, jog beveik visa Graikija 
užkariauta, atmetė visus pasiūlymus ir bandymus tarpininkauti. Jis skaitė graikų sukilimą Tur- 
kijos vidaus reikalu, į kurį niekas neturi teisės kištis. 

Minėtos valstybės 1827 m. pasiuntė sujungtą visų trijų laivyną ir pareikalavo iš turkų vyriau- 
sio vado Ibrahimo pašos, kurs stovėjo su savo laivynu Navarino įlankoj, kad jis liautųsi karia- 
Vęs ir žudęs graikus kol nebus sutvarkytas Graikijos klausimas. Ibrahim atsisakė pildyti šį rei- 
kalavimą. Sąjungininkai puolė turkų laivyną ir jį beveik sunaikino. Sultonas paskelbė Rusijai ka- 

rą. Tuo tarpu prancūzų kariuomenė vedama maršalo Maison išsikėlė Peleponese. Ibrahimas bu- 
vo priverstas trauktis. Nors Turkija nebuvo nugalėta, dėl to, kad Anglija, bijodama Rusijos 
rytuose įsigalėjimo; slaptai palaikė turkus, vis dėlto Adrianopolio traktatu Sultonas buvo privers- 
tas priimti did[žiųjų] valstybių sprendimą dėl tolesnio Graikijos likimo. 1929 m. Rusija, Anglija ir 
Prancūzija nutarė duoti Graikijai visišką nepriklausomybę, kas ir buvo įvykdyta 1830 m. 
Vadinasi, maža trijų milijonų graikų tauta laimėjo kovą prieš didelę turkų imperiją, kuri gyvento- 
jųskaičium ir teritorija buvo beveik dvidešimts kartų didesnė. Pasiryžymas, narsumas ir atkaklu- 
mas nugalėjo didumą. 
Dėka savo narsumui ir pasiaukavimui graikai būtų išsivadavę gal ir be svetimos pagalbos ir 
daug greičiau. Bet juos ko ne visiškai pražudė vidaus vaidai. 
Graikijos išsivadavimo sukaktuvės privalo ir mus įkvėpti vilties, kad ne didumas, bet pasiry- 
žimas, narsumas, pasiaukavimas, atkaklumas, vienybė sprendžia tautų likimą. 
Graikija buvo daug sunkesnėj padėty negu mes ir vistik noriai atkakliai kovodama ir dirbdama 
per devyneris metus nusimetė beveik dvidešimts kartų didesnės už ją galybės jungą. 
V-as 
(Mūsų Vilnius. 1930. Nr. 8. P. 164-166.) 


RYTŲ LOCARNO 


Pastaruoju laiku ir pas mus daug kalbama ir rašoma apie rytų Locarno. 

Kas tai yra? 

Locarno - tai nedidelis miesčiukas Šveicarijos pietuose, Tessino Kantone. Šitame miesčiuke 
1925 metais gruodžio mėnesį buvo pasirašyta sutartis tarp Prancūzijos, Vokietijos, Anglijos, 
Italijos ir Belgijos. Pagal šią sutartį Vokietijos vakarų sienos pripažįstama neliečiamomis ir jei ku- 
ri šalis bandytų tas sienas pereiti arba pereiti su ginkluota pajėga, tam visos kitos sutartį pasi- 
rašiusios skelbia karą. 

Tai yra vakarų Locarno. Jau anuo laiku prancūzai ir lenkai buvo iškėlę sutarties reikalą ir ry- 
tuose. Rytų Locarno turėjo panašiu būdu patvirtinti Vokietijos sienas rytuose. Tačiau nuo rytų 
Locarno Vokietija griežtai atsisakė. O Anglija ir Italija nenorėjo duoti savo garantijų rytų Locar- 
nui. Dalykai taip ir pasiliko po šiai dienai. 

Rytų Locarno klausimas iškilo šiemet, tik jau kita forma. Nusiginklavimo konferencijai ne- 
pavykus, daugiausia dėl to, jog niekas nenori nusiginkluoti, kadangi nėra patikrintas saugumas, 
kilo sumanymas sudaryti pavojingiausiose vietose tarp įvairių valstybių saugumo sutartis. Šitą 
sumanymą iškėlė prancūzai. Juos parėmė rusai ir daugelis kitų valstybių. Prancūzų užsienių rei- 
kalų dabartinis ministeris Barthou sumanė visą Europą sustiprinti saugumo paktais. Jau yra va- 
karų Locarno, yra šių metų pradžioje pasirašytas Balkanų paktas. Barthou sumanė pravesti du 
didelius saugumo paktus (sutartis), kurios dar apimtų rytų ir pietų Europą. Tada saugumas 
Europoje būtų patikrintas ir galima būtų kalbėti apie nusiginklavimą arba bent ginklavimosi! 
sumažinimą. Rytų Locarno arba rytų saugumo paktas turėtų apimti šias valstybes: Rusiją, Lenkiją, 
Vokietiją, Prancūziją, Čekoslovakiją ir Pabaltijo keturias valstybes (Lietuvą, Latviją, Estiją, Suomiją). 
Pietų Europos Locarno apimtų: Prancūziją, Ispaniją, Balkanų valstybes, Austriją ir Vengriją. 
Pirmiau manoma sudaryti rytų Locarno. Rytų saugumo paktas turėtų duoti pasižadėjimą, ne tik 
vienas kito nepulti, bet ir užpultąjį ginti. Vadinasi, jei sakysim, Lietuvą kas užpultų, visi kiti 
pasirašę paktą turėtų eiti ginti. Taigi, šitoks paktas labai skirtųsi nuo vadinamųjų nepuolimo pak- 
tų arba sutarčių. Nepuolimo sutartyse pasižadama tiktai vienas kito nepulti ir nepadėti, jei kita 

valstybė pultų. Pavyzdžiui, mes turim su Rusija nepuolimo sutartį. Pagal šią sutartį, mes esam 
pasižadėję vienas kito nepulti, gerbti vienas kito sienas ir nepadėti kitam užpuolikui. Rytų Locar- 
no paktas numato visa tai ir be to dar ginti užpultąjį. Taigi, Locarno arba saugumo sutartys labai 
skiriasi nuo kitų politinių sutarčių. Jos uždeda pasirašantiems gana rimtas pareigas ir todėl to- 
kios sutartys labai retai pasirašoma. 

Iš didesniųjų valstybių karščiausi rytų Locarno šalininkai yra prancūzai ir rusai. Nors prancū- 
zai gyvena vakarų Europoj, tačiau jie ne tik pareiškė noro prisidėti prie rytų Locarno, bet ir yra 
šitos sutarties didžiausi rėmėjai. Rusai irgi remia rytų Locarno sudarymą. 

Didžiausi šitos sutarties priešininkai yra vokiečiai. Toks vokiečių nusistatymas nesunku su- 
prasti. Dalykas tas. kad jei rytų Locarno būtų pasirašyta, tai vokiečiams kelias į rytus būtų už- 
darytas. Tada, jei jie norėtų veržtis į rytus ir užpultų Lietuvą ar Lenkiją, jie turėtų prieš save Pran- 
cūziją, Rusiją, Čekoslovakiją, keturias Pabaltijo valstybes ir Lenkiją. Vadinasi, kol rytų Locarno 
veiktų, kelias į rytus būtų jiems uždarytas, nes nugalėti visas minėtas valstybes kartu vis dėlto 
vokiečiams būtų sunku, net ir gerai apsiginklavus. Kadangi vokiečiai svajoja ir kalba apie savo 
sienų į rytus praplėtimą ir naujų žemių įsigyjimą, tai jų nusistatymas prieš rytų Locarno visai su- 
prantamas. 

Bet jei vokiečiai ir labai norės išvengti panašios sutarties pasirašymo, jiems to sunku bus 
išvengti. Mat, jei vokiečiai ir atsisako, tai kiti vistiek pasirašo, ir tada tokia sutartis išeina nukreip- 
ta prieš vokiečius. Vokiečiai iš visų pusių bus apsupti priešininkų, kurie jiems neduos judėti. Ne- 
pasirašydami sutarties vokiečiai nieko nepelni, o nustoja daug. Todėl vokiečiai stengiasi pasiek- 
ti, kad panaši sutartis iš viso nebūtų pasirašyta. 

Keisčiausia, kad šiame vokiečių siekime jų didžiausias rėmėjais pasidarė lenkai. Rodos, rytų 
Locarno vargu kam tiek reikalingas kaip lenkams. Juk lenkai turi daugiausia prisigrobstę svetimų 
žemių. Pusė lenkų teritorijos — tai vis svetimos žemės. Karui kilus, visos lenkų pavergtos tautos 
sukiltų ir Lenkija labai lengvai galėtų nustoti daugiau kaip pusės savo teritorijos. Daugiau žemių 
Lenkija jau nebegali, rodos, norėti, nes ir šitų ji nesuvirškins. 

Taigi, vargu kam taika ir saugumas taip reikalingi, kaip lenkams. Be to, aišku, kad vokiečiai į 
rytus gali veržtis tiktai nugalėję lenkus ir atsiėmę Vyslos koridorių. 

Lenkai dar visai nesenai maldaute maldavo did[žiasiąs] valst[ybes] sudaryti rytų Locarno. Ir 
štai dabar jie nenori! Kodėl? Kur čia priežastis? Pasakyti sunku. Spėjama, kad lenkai turi su 
vokiečiais slaptą sutartį, pagal kurią jie pasidalino Europos rytais. Manoma, kad vokiečiai nori 
pasiimti Pabaltijį ir Rusijos šiaurę bei vakarus, o lenkams palieka Ukrainą. 

Jei taip iš tikrųjų yra, tai tas liudytų tiktai nepaprastą lenkų naivumą bei nenusimanymą. Juk 
aišku, kad vokiečiai šiokį ar tokį kelią pasirinks į rytus, Lenkijos jie aplenkti negali. Reikia būti 
didžiausiu neišmanėliu ir tikėti, jog vokiečiai kada nors atsisakysią nuo Vyslos koridoriaus, Danci- 
g0 ar Aukštosios Silezijos. Lenkams pavyko apdumti akis ir mūsų Pabaltijo kaimynams. Rytų 
Locarno mažoms valstybėms - tikras išganymas. Kitas dalykas didelėms. Didelės valstybės gali 
turėti įvairių imperialistinių siekimų, bet mažoms sunku apie tai galvoti. Latviai ir estai turi visas 
Savo žemes ir dabar jiems reikia tik jas apsaugoti. Rytų Locarno - geriausia apsaugos garantija. 
Bet vis dėlto ir latviai, ir estai nerodo didelio pritarimo rytų Locarnui. Jie sako, esą tokia sutartis 
galėtų juos įpainioti į karus. Bet gi rytų Locarno, jei tik jis tvirtai laikytųsi, kaip tik būtų geriausia 
nuo karų apsauga, nes kiekvienas, kas tik drįstų užpulti Locarno sutarties dalyvį, turėtų prieš 
save bent septynias valstybes. Pabaltijo valstybės sako, esą geriausia būtų joms, jei kitos valsty- 
bės pripažintų jų neutralizavimą. Neutralizavimas yra tuščias žodis, kuris jokio saugumo niekam 

nedavė ir duoti negali. Ką padėjo Belgijai jos neutralizavimas? Vokiečiai nepažiūrėjo Belgijos 
neutraliteto, užėmė ją ir jei vokiečiai būtų laimėję, tai belgams būtų buvę riestai. 

Estijoj šiomis dienomis lankėsi lenkų užsienių reikalų ministeris Bekas. Jei tikėti spaudai, tai 
estų užsienių reikalų ministeris Seljama pareiškęs, jog Estija dėl rytų Locarno seksianti lenkus. 
Vadinasi, šoksią pagal lenkų dūdą, o lenkai, kaip matyti, šoka pagal vokiečių dūdą. Beką pasikvie- 
tė pas save ir latviai. Žinoma, mes nepavydim estams ar latviams, jeigu jie panorės šokti pagal 
lenkų dūdą. Mes tik nesuprantam, kokia nauda estams ar latviams padėti vokiečiams neprileisti 
prie rytų Locarno sukūrimo. Galimas daiktas, kad vokiečiai lenkams pažadėjo Ukrainą ir jie to- 
kiems pažadams patikėjo. Bet ką gali vokiečiai pažadėti estams ar latviams? 

Taigi, toks geras sumanymas, kaip rytų Locarno, gali pairti dėl vokiškai lenkiškų intrygų. Bet 
gali būti prancūzams dar pavyks surasti priemonių paveikti lenkus. Rytų Locarno remia ne tik 
prancūzai ir rusai, bet taip jau anglai ir italai. Mat, visiems rūpi sustiprinti taiką. Taikos nenori tik 
vokiečiai ir susiklaidinę lenkai. 

Vygandas 
(Trimitas. 1934. Nr. 31. P. 605-606.) 


IŠ VILNIAUS PAGROBIMO LAIKŲ 


[Ištrauka iš J. Purickio atsiminimų apie savo, kaip Lietuvos užsienio reikalų ministro, vizitą Di- 
džiojoje Britanijoje. 

Herbert Henry Asguith vienas žymiausių senos mokyklos anglų politikų, daug kartų buvęs 
ministeriu ir ministeriu pirmininku, ilgametis Anglijos liberalų vadas, rašytojas ir mokslininkas, 
sutiko mane savo kabinete maloniai besišypsodamas. 

Tai buvo nepaprastai malonaus būdo ir inteligentiško veido senyvas vyras. 

Tamsta iš Lietuvos. — pratarė mane sodindamas į fotelį. - Pas mus apie Lietuvą nedaug kas 
težinoma, bet aš buvau jūsų Lietuvoj, ir tai ne vieną kartą. Būtent važiuodamas prieš karą Į 
Peterburgą, man teko porą kartų pervažiuoti jūsų teritoriją. Jūsų Vilniaus nei Kauno man neteko 
matyti, nes aš važiuodavau nesustodamas, bet mano dėmesį atkreipė geležinkelio tunelis prie 
Kauno, bene vienintelis tunelis rytų Europoje. 

Pasakojau aš mūsų santykių su lenkais istoriją. Asguith'as klauso atidžiai, kai ką pasižy- 
mėdamas. Jis geriau painformuotas apie politinę būtį rytų Europoj negu darbiečiai. Bet ir jis klau- 
sia, kodėl mes nenorim atnaujinti unijos su lenkais. 

Aš jam aiškinu. Jis klauso, bet iš jo veido matau, kad mano argumentai nelabai jį įtikina. Jis 
man sako: 

— Mes anglai esam už politinę pasaulio integraciją. Mes norim, kad maži vienetai jungtųsi. 
Teisybė, mes, ypač mes liberalai, esam, tautų laisvės šalininkai, tačiau, skaldymuisi pasaulio I 
mažus vienetus nepritariam. Mes norim, kad tautos būtų laisvos ir kultūriškai gyventų nepri- 
klausomu gyvenimu, o politiškai jungtųsi į didesnius vienetus. Buvusios Rusijos susiskaldymas 
Į daugybę nepriklausomų, kita kitai priešingai nusistačiusių ir net tarpusavy kariaujančių nedi- 
delių valstybių stumia žmoniją atgal. 

Mus anglus kiti vadina imperialistais, bet mes esam tiktai pasaulio tvarkytojai. 

Mes duodam tautoms kultūrinę ir net politinę laisvę, bet mes jas tvarkom arba padedam joms 
tvarkytis. 

— Lietuviai supranta, kad jie nedidelė tauta ir kad mažoms tautoms nėra lengva gyventi, ypač 
tarp didelių imperialistinių tautų. Betgi,vis dėlto dėtis su lenkais laisvu noru lietuviai dabar 

nesidės. Ir kaip gi dėtis su tokiu kontagentu, kuris laužo tik pasirašytas sutartis. - sakau Asguith'ui. 

Ir iš Asguith'o, dar kartą man teko išgirsti lenkų sugalvotą pasaką apie kovą tarp politiško 
Vilniaus ir savotiško Kauno. Asguith'as buvo painformuotas, esą Suvalkų sutarties pasirašyme 
dalyvavę ir Sovietų atstovai. 

Jis pasakė, net ir pavardę bolševikų atstovo. Juo buvęs pulkininkas Katche! Kai aš pasakiau, 
jog Katche yra mūsų aukštas karo vadovybės karininkas, Asguith'as labai nustebo ir net užrau- 
do. Jam buvo nemalonu, kad lenkai, o gal ir kas kitas, pakišo jam tokių melagingų Žinių 1r jis dabar 
kartoja. 

— Bet vis dėlto jūs simpatizuojate bolševikams? — klausė dar jis mane. 

— Bolševikams mes nesimpatizuojam ir negalim simpatizuoti, — atsakiau, — nes jų doktrina 
lygiai taip pat nepriimtina mums, kaip ir jums. Mes su bolševikais kovojam ir juos iš savo šalies 
išvarėm. Bet [su] Sov[ietų] Rusija, kaip valstybe, mes palaikom gerus santykius. Mes stengia- 
mės skirti komunistinę sistemą nuo valdžios. Su komunizmu mes griežtai kovojam, bet su Rusų 
valstybe stengiamės palaikyti gerus santykius. 

Kalbėjęs daugiau kaip valandą, atsisveikinau su liberalų vadu. Ir čia buvo matyti, kad lenkų 
nemaža „nuveikta“. 

Pasimatęs su darbiečių ir liberalų vadais, aš nusprendžiau pasimatyti dar su kuo nors iš 
konservatorių. Tada Angliją valdė vadinamoji unija iš konservatorių įr liberalų. Unijos vadu ir mi- 
nisteriu pirmininku buvo liberalų žmogus Lloyd-George'as. Bet konservatoriai vis tiek buvo la- 
bai stiprūs, įtakingi, nes jie šitoj unijoj sudarė didesnę dalį. Konservatorių vadu tada buvo Bo- 
nar Low. Jis 1920 m. pradžioje dėl nesveikatos buvo pasitraukęs iš politikos, bet man būnant 
Londone, jis po kuracijos vėl jau buvo besiimąs politikos. Nors mūsų atstovas Tiškevičius ir ne- 
patarė man bandyti kalbėti su konservatoriais, tvirtindamas, kad toks pasikalbėjimas nieko ne- 
galįs duoti, vis dėto aš ryžausi paprašyti audiencijos pas konservatorių vadą. 

Jis priėmė mane taip pat savo office parlamento rūmuose. Aukšo ūgio liguista, paliegusia iš- 
vaizda Andrew Bonar Low priėmė mane mandagiai ir korektiškai, bet ne taip maloniai, kaip 
Asąwuith'as. 

Bonar Low buvo ministeriu karo metu ir dalyvavo kaip delegatas taikos konferencijoje 1919 m. 
Paryžiuje. Tačiau savo praeitim negalėjo lygintis su Asguith'u. 

— A! tar tamsta Lietuvos užsienių reikalų ministeris, a! Labai malonu, prašau sėsti. O kiek jū- 
sų valstybė turi ploto ir gyventojų? 

Aš pasakiau. 

— Na kaip gali egzistuoti tokia valstybė. Prisidarėt jūs ten tų valstybių kažin kiek. Su jomis 
tik vargas ir neramumas. Buvo vieni Balkanai, o dabar atsirado kiti. 

Šitaip pasveikino mane konservatorių vadas. 

— Atsiprašau tamsta, sąjungininkai juk kovojo už tautų laisvę. Išlaisvintos tautos dabar ir 
kuriasi nepriklausomai. Kaip laisvė tautai brangi, man rodos nėra reikalo Tamstai aiškinti: jokia 
kita, tur būt tauta taip nebrangina laisvės, kaip anglų tauta. 

— Taip taip, skubiai atsakė Bonar Low, bet kur mes nueisim, jei visos tautos-tautelės, visi 
lingvistiniai dialektai panorės turėti savo valstybes. Prieš karą Europa turėjo apie 25 valstybes ir 
tai per daug. O kiek jų bus dabar - sunku pasakyti. Tik iš vienos Rusijos kiek valstybių išdygo! 
Nepriklausomų valstybių daugumas tiktai trukdo progresą bei socializaciją ir uždeda gyvento- 
Jams sunkias naštas išlaikyti, gausingą ir nereikalingą, administraciją. 


291 


A. Gaigalaitė, J. Žeimantienė 


Pastebėjau, kad visi anglai nemėgsta didelių šalių skaldymosi į mažas valstybes. Ypač šitą 
nemėgimą parodė konservatorių vadas. 

Teisybė, Rusijos suskilimas jiems buvo malonus reiškinys. Didelė galinga Rusija anglams ne- 
galėjo patikti, lygiai kaip ir didelė ir galinga Vokietija Bet jiems nepatiko, kad Rusija skyla į per- 
daug mažus vienetus. 

Aš atpasakojau Suvalkų sutarties sulaužymą, Želigovskio smurtą ir paskum sakau: 

- Prancūzijoj. Anglijoj ir kai kitur būtų maloniai sutikta lenkų lietuvių unijos atnaujinimas ar- 
ba bent federatyvūs ryšiai. Bet gi po tokių įvykių ar gali kas dar siūlyti lietuviams eiti su lenkais 
į bet kokius glaudesnius ryšius? 

Bonar Low, matyt, nerasdamas ką atsakyti, patylėjęs, tarė: 

- Betvis dėlto nedidelė valstybė, ar jūs galite be sąjungininkų išlaikyti savo nepriklausomy- 
bę? Su kuo nors reikės jums susidėti. 

Nurodžiau palinkimą dėtis su Pabaltijo valstybėmis, užmegzti artimesnių santykių su Skan- 
dinavijair Anglija. 

Puiki mintis! - nušvitęs sako Bonar Low. Ir mes pradėjom diskutuoti Pabaltijo sąjungos, 
atsirėmusios į Angliją, sumanymą. Jis manė, kad Anglija turinti nemažų interesų Baltijos jūroje. 
Svarbiausias interesas, pasako j0, buvo noras užkirsti kelią vokiečių Baltijos jūroje ir Pabaltijy 
įsigalėjimui. 

Bonar Low labai man patarė pasikalbėti su premjeru Lloyd-George'u ir mes atsiskyrėm su 
Juo kaip labai geri pažįstami. Jis, matyt, svajojo apie Anglijos įsigalėjimą Pabaltijy ir mano pakiš- 
toji mintis labai jam patiko. 

Jis daugiau nebekalbėjo apie Lietuvos susidėjimą su Lenkija, o dėl Suvalkų sutarties ir Že- 
ligoyskio smurto, tai ketino pasikalbėti su Lloyd-George'u ir gal iškelti šį reikalą parlamente. 

Dr. J. Purickis 
(Trimitas. 1934. Nr. 17. P. 329. 330.) 


LIETUVOS UŽSIENIO POLITIKOS KLAUSIMAI 


UŽSIENIŲ REIKALŲ MINĮISTRAS) Dr. PURICKIS 
| J. Purickio kalba Steigiamojo Seimo posėdyje 1921 04 20] 


Gerbiamieji Steigiamojo Seimo nariai! Kaip žinot, šiomis dienomis turės prasidėti Briukselyje 
konferencija su lenkais, Tautų Sąjungos Tarybos nariui Hymansui pirmininkaujant. Kadangi dėl 
tos konferencijos mūsų visuomenėj eina įvairių gandų, tai aš norėčiau padaryti Steigiamajam 
Seimui pranešimą išsklaidyti tuos neteisingus gandus, kurie yra mūsų visuomenėj ir kad seimas 
kiek galėdamas objektyviau tas derybas įvertintų. Dėl Briukselio konferencijos esama įvairių 
nuomonių: vieni toms deryboms duoda daug svarbos; kiti jas laiko nesvarbiomis ir net girdėti 
tokių nuomonių, kad mums į tas derybas visai nereikėjo eiti. Aš manau, kad konferencija Briuksely 
turi didelės svarbos įvairiose mūsų ginčo su lenkais peropetijose, nes tai pirmas kartas, kada mes 
tariamės su lenkais prie liudininkų ir dar prie tokių autoritetingų liudininkų, kaip Tautų Sąjunga (5. 
d. „nelabai simpatinga"), į kurią patys lenkai kreipės, skųsdami mus ir prašydami Tautų Sąjungos 
intervencijos. Tad. dabar tai Tautų Sąjungai pirmininkaujant, mes rišim ginčą, dėstysim savo 
pretenzijas. Antra. Nežiūrint vestų iki šiol derybų su lenkais, jie niekur nėra aiškiai savo reikalavi- 
mų tormulavę. Varšuvos konferencijoj mūsų reikalavimai buvo aiškiai ir konkrečiai suformuluoti, 

292 


JUOZAS PURICKIS-VYGANDAS. Publicistika 


oiš lenkų, tai mes ne tik konkrečių reikalavimų formulavimo negirdėjom, bet ir nesulaukėm net 
rimtos mūsų siūlymo kritikos. Tad aš manau, kad Briuksely lenkai turės pamesti tą taktiką, turės 
pagaliau aiškiai savo reikalavimus suformuluoti ir juos pamatuoti, jei nenori viso pasaulio ir 
ypačiai savo rėmėjų opinijos prarasti. Tuo būdu šios derybos turės nemažos svarbos. Ten bus 
kova. Ne ginklų kova, bet žodžių kova. 

Kyla klausimas, kurių gi galim laukti iš tos konferencijos vaisių, kurios yra to susitarimo ar ne- 
susitarimo galimybės. Tą klausimą aš noriu paanalizuoti, kad jis St[eigiamojo] Seimo nariams 
bent kiek paaiškėtų. 

Pirmiausia reikia konstatuot, kad abiejų pusių reikalavimai labai nesutaikomi. Nors, kaip sa- 
kiau, lenkai iki šiol savo reikalavimų aiškiai nė nėra formulavę, bet, kiek visiems žinoma, jie rei- 
kalauja unijos. reikalauja federacijos ar bent toli einančių konvencijų militarinių ir ekonominių. Jei 
gi ne,tai jie reikalauja sau Vilniaus su visa sritim, kurią jie turėjo pernai paėmę. Reikia pažymėti. 
kad ir pas lenkus nėra vienodo nusistatymo. Reikia skirti dešiniųjų, endekų srovę, kurie yra kaip 
tik už tokio ginčo išrišimą, kad Vilnius su visa sritim būtų prijungtas Lenkams ir, kairioji pusė su 
Pilsudskiu, kuri norėtų savo pakraščius apstatyti federatinių respublikų eile, - maždaug tokie yra 
lenku reikalavimai. Mes iš savo pusės nei unijos nei federacijos, nei toli einančių militarinių ar 
ekonominių konvencijų nežadėjom, nežadam ir priimti negalėsime (Ploja). Tad iš to matom, kad 
abiejų pusių pretenzijos yra sunkiai sutaikomos. Tai vienas daiktas, kurio neprivalom pamiršti, 

Dabar pažiūrėkim kurie veiksniai veiks tų derybų metu iš įvairių pusių. Pirmiausia dėl Tautų 
Sąjungos ir Ententos, kurios nuomonės lenkai ypatingai boja, nes be Ententos paramos jie šio- 
mis aplinkybėmis gali labai daug pralaimėti, tat anot visų žinių, kurių turi ir Tautų Sąjunga ir 
Ententos valstybės, įsitikino pagaliau, kad Vilnius yra organiniai su Lietuva surištas, kad Vilnių 
tr jo sritį, atplėšus nuo Lietuvos pasidarytų padėtis, kuri grėstų nuolatinėmis suirutėmis, netvar- 
ka, pagaliau. ir Vilniui ir jo sričiai skurdu ir žuvimu. Šis klausimas rodos ir Tautų Sąjungai ir En- 
tentos valstybėms užtektinai paaiškėjęs. Tą veiksnį mes turim tinkamai įvertinti. Dabar lenkai 
daugiau, negu kitad, reikalingi Tautų Sąjungos ir Ententos paramos, nes dabar kaip tik turės 
išsirišti Aukštosios Silezijos klausimas (labai teisingai). Jei lenkai šiuo metu neturės užtektinos 
Ententos valstybių paramos, tai gali visai pralaimėti, o Aukštoji Silezija, kad tr jos dalis lenkams 
yra daug svarbesnė, negu Vilnius. 3) veiksnys, kurį manom ginče turime įvertinti, tai rytų Lietuvos 
visuomenę, kuri yra drauge ir ginčo objektas. Ta visuomenė vis labiau ir labiau įsitikina, kad Lie- 
tuvos Rytai - Vilnius ir politiniai ir ypač ekonominiai organiniai su Lietuvos vakarais surišti. Ta 
visuomenė mato, kad vakarų Lietuva moka valstybę organizuoti ir tvarkyti; kad lietuviai visai nė- 
ra toki nesugyvenami, ir ta visuomenė, aš neapsiriksiu pasakęs, juo toliau, tuo labiau į mus 
linksta. Šis ryškus visuomenės nusistatymas pareina daug nuo mūsų pačių, jei iš tikrųjų norim 
rytus atgauti, tai mes turim mokytis taip elgtis, kad rytų visuomenė vis labiau ir labiau į mus 
linktų; kad ji ištikrųjų matytų naudą dėtis su vakarais. Toj pakraipoj mes kiek galėdami dirbom 11 
ateity privalom dar daugiau dirbti, nes, mano įsitikinimu, Lietuvos rytų klausimo išrišimas galuti- 
nai priklauso nuo mūsų pačios visuomenės. 

Toliau dar vieno veiksnio turime nepamiršti, būtent mūsų Pabaltjūrio valstybės kaimynus. 
Juo toliau tuo labiau aiškėja, kad Pabaltjūrio valstybės viena su kita yra labai surištos ne tiktai 
politiniai, bet ir ekonominiai. Mūsų kaimynai, manau, šiandien yra užtektinai įsitikrinę, kad, žu- 
vus šiuo ar tuo būdu Lietuvai, ir jų ateitis pasidarytų labai problematinga. Tad mūsų Pabaltijūrio 
kaimynai taip pat suinteresuoti, kad Lietuva iš tų ginčų išeitų ne susilpninta, bet sustiprinta. 
Todėl į Pabaltjūrio valstybių solidarumą mes privalom kreipti daug domės. 

Seniau lenkai daug laimėdavo grąsindami pasauliui lietuvišku bolševizmu arba vokietizmų. 

Tiems lenkų gązdinimams šiandien maža kas tiki, nors kitą ėmus, turiu pabrėžti, kad jei iš Va- 
karų Europos valstybių pusės ir būtų nepasitikėjimo Lietuvai, tai ne dėl to, kad mus įtartų bol- 
ševizme ar vokietizme, bet labiausia dėt to, kad bijo, jog Lietuvai esant izoliuotai ir nedidelei 
valstybei, ji lengvai gali patekti Rytų ar Vakarų pusėn, vieno ar kito krašto įtakon ir gali tapti tuo 
būdu Ententos politikai priešingu veiksniu. Bet mūsų susiartinimas su Pabaltjūrio valstybėm 
kaip tik to nepasitikėjimo pamatą tik galės pašalinti. 

Tad, gerbiamieji St[eigiamojo] Seimo nariai, statant Briukselio derybų prognozą, visus tuos 
veiksnius reikia tinkamai įvertinti, nes tų veiksnių sintezė pagamins derybų vaisius. 

Toliau, mūsų visuomenė domis, kurios gi linijos laikysis Lietuvos valdžia tose derybose. Dėl 
tos linijos ir norėjau šiek tiek pakalbėti. Trumpai suglaudus tą liniją, taip atrodytų. Mes galim 
žadėt lenkams, kad jų nepulsim ir neleisim savo teritorijos kitiems Lenkus pulti. Antra - kaip jau 
Varšuvoj buvo pasiūlyta, o mes nuo tų siūlymų neatsižadam, mes galim duot lenkams, jei jiems 
svarbu išeit į jūras iš šiaurės, laisvą tranzitą per mūsų kraštą. Trečias — mes galime tartis ir dėl kitų 
ekonominių su lenkais santykių, žinoma, imant pamate visą abiejų šalių lygybės ir visiškos eko- 
nominės nepriklausomybės principą. Tai reiškia: mes galim žadėti eiti tiktai į tokius santykius, 
kurie bus ir mums naudingi. 

Toliau, kad parodytum, jog nemanom daryti su mūsų kaimynais iš Rytų ar iš Vakarų jokių 
sutarčių prieš lenkus, mes dedamės su mūsų Pabaltjūrio kaimynais ir bendrai su jais nustatysim 
savo santykius su lenkais. 

Būdami Pabaltjūrio šeimos narys, mes vadovausimės mūsų santykiuose su lenkais tais dės- 
niais, kuriuos ta šeima bendru nutarimu nustatys. Jei Pabaltjūrio valstybių sąjunga bendru nutari- 
mu ras reikalinga sueiti į artimesnius politinius ar ekonominius santykius su lenkais, mes, kaip ti- 
kiuos, greit įvyksiančios sąjungos narys, manau, nuo tų santykių neatsisakysim. 

Mes nesam priešingi santykiams su Lenkais, bet mes niekuomet nesutiksim priimti tokių san- 
tykių, kur mums tektų Lenkų vasalo vaidmuo. 

Kai dėl teritorijos klausimo, tai mes reikalaujam Lietuvos sienų Maskvos traktato pernai 
liepos 12 d. nustatytų. Mes tas sienas Maskvoj gynėm, ginsim jas ir Briuksely, bet kartu pažymim, 
kad teritorijos klausimu kompromisai yra galimi; tai reiškia, kad mes čia tuo klausimu nors nedide- 
lių, netoli einančių, bet kai kurių nusileidimų padaryti galėtumėm. Tai tiek maždaug dėl mūsų 
santykių su Lenkais, kaip su kaimynu. 

(Lietuva. 1921 04 24. Nr. 89. P. 1-2.) 


KLAIPĖDOS KLAUSIMAS IR LENKŲ POLITIKA RYTŲ PRŪSUOSE 


Žinoma, kad Lenkai Versalėj darė pastangų, kad nuo Vokietijos būtų atskirta visi Rytų Prū- 
sai iki Vyslos ir sudaryta valstybėlė po Lenkijos protektoratu. Prancūzams ši mintis buvo patikusi 
ir Clemenceau rėmė lenkų sumanymą. Tiktai Vilsonui ir Loyd George'ui griežtai pasipriešinus, šis 
sumanymas neįvyko. Nepravedę savo plano Versalėje Lenkai vistik nuo jo neatsisakė. Vienu iš 
Jųjų užsienio politikos programo svarbiausių punktų tepasiliko siekinys - atplėšti šiokiu ar tokiu 
būdu Rytprūsius nuo Vokietijos. Lenkų istorikai po šiai dienai negali dovanoti karaliui Zigman- 
tui I, kadjis 1520-1525 metais, užėmęs beveik visus Kryžiuočių Prūsus (Rytprūsius) neprijungė 
Jų prie Lenkų-Lietuvių valstybės, bet sutiko ant kryžiuočių ordeno sekuliarizacijos ir paliko di- 
dįjį magistrą Albrechtą Rytprūsių kunigaikščiu, kuris už tai Krokuvoje ant rinkos atliko tuščią 
ceremoniją pasidavimo Lenkų-Lietuvių valstybei (hold). 

Albrechto įpėdiniai nustojo ir pasidavimo ceremoniją atlikinėti, Rytų Prūsai susijungė su 
Brandenburgija ir iš čia išbujojo ta galybė, kuri pagaliaus padarė galą Lenkų-Lietuvių valstybei. 

Šios dienos lenkų politikai norėtų pataisyti karaliaus Zigmanto I padarytą klaidą. Versalėje tai 
nepavyko, tad reikia bandyti toliaus. 

Kelias. kuriuo Lenkai prie šito tikslo ketina eiti atrodo maždaug šitaip: apsupti Rytprūsius iš 
visų pusių, sunaikinti ekonominiai ir kultūriniai, pagaliaus, progai pasitaikius, 0 tat visai ne taip 
sunku, užimti Rytprūsius panašiu būdu, kaip Vilnių. 

Lenkai mato, kad tai nelengvas uždavinys: reikia Rytprūsius kiek galima ankštai apsupti, 
reikia kad Vokietija būtų taip bejėgė, kad nei ekonominiai nei militariniai Rytprūsiams nebegalėtų 
padėti, reikia ten suorganizuoti lenkišką elementą taip kaip Vilniuje, kad okupaciją padarius būtų 
kuo remtis. 

Lenkai matė, kad šiam planui įvykinti labai reikalinga Lietuvos, kaipo Rytprūsių iš Rytų 
arčiausios kaimynės, pagalba. Jie manė, kad, padarius su Lietuva uniją arba federaciją, tą pagalbą 
galima bus gauti. 

Šiandien Lenkai jau maža betiki, kad pavyktų su Lietuva unija ar federacija, tai ir Lietuvos 
pagalba Rytprūsiuose darosi problematinga, bet jie mano, kad ir be Lietuvos galima bus apseiti, 
jei tik jiems pavyktų atsisėsti Klaipėdoje ir suvartoti savo tikslams Nemuną. Dėl to tai Lenkai taip 
reikalauja ir Nemuno internacionalizacijos ir priešinasi atiduoti Klaipėdą Lietuvai. Nors šiuos 
klausimus oficialiai sprendžia Ententės valstybės ir jos tik šiuo reikalu viešai kalba, bet nereikia 
būti dideliu politiku, kad matyti, jog čia užkulisinis režisierius visur Lenkija. Kadangi Lenkų ir 
Prancūzų politikos reikalai bemaž visur eina paraleliai, tai Lenkų planus jie visur ir remia, o dėl kitų 
Ententės valstybių šie klausimai nors ir svarūs, bet nežinia, ar jos vis tik panorės dėl jų pyktis su 
Lenkais, o ypač Prancūzais. Ponas Masigly, ambasadorių konferencijos sekretorius ir ponas 
Laroche karštai remia Lenkijos planus. Teisybė, kad ir Lietuviai turi ten savo prietelių, bet kažin ar 
jiems pavyks atsverti Lenkų įtaką. 

Rodos kiekvienam aišku, kad Lenkų politika dėl Rytprūsių pavojingiausia yra Vokiečiams, 
tačiau šie vietoj priešintis iš visų pastangų Lenkijos planams, dargi juos remia, kaip antai Klaipė- 
dos „freištatininkai“. Mat lenkams pavyko suvilioti vokiečius Klaipėdos savistovybės šešėliu. 
Visi už to šešėlio mato lenkų jungą, tik vieni vokiečiai jo nemato. 

Patys vokiečiai skundžiasi, kad jųjų užsienio politika po Bismarcko nepasižymėjo tolregyste. 
Klaipėdos klausimas pilnai tai patvirtina. 

J. P. 
(Lietuva. 1922 11 17.Nr.: 261. P. 1.) 


DĖL MŪSŲ POLITIKOS ORIENTACIJOS 


Mes vis dar tebesiginčijame dėl orientacijos. 

Vieni sako: „Geriausia bus jeigu susidėsime su Amerika. Šiandien — tai galingiausia ekonomi- 
niai ir politiniai valstybė. Turėdami tokį sąjungininką mes ekonominiai sustiprėsime ir politiniai 
nieko nebijosime". 

Kiti sako: „Ne. Su Amerika nieko neišeis. Ji yra per toli, su mumis dėtis nenori ir nenorės. Visai 
kas kita Anglija. Anglijon mes išvežame medžių, linų, sėmenų ir kiaušinių. Vadinasi Anglijai mes 
esame reikalingi. Be to Anglijai svarbu Pabaltės valstybių savarankiškumas kaip prieš Rusiją taip 
prieš Vokietiją. Todėl mokėkime tik įtikti Anglijai ir ji tikrai priglaus mus po savo aukštu sparnu". 
Dar kiti sako: „Ir su Amerika ir su Anglija nieko nebuvo ir nebus. Ir kam mums jų reikia? Štai po 

šonu turime Rusiją. Tiesa Rusijoj dabar komunizmo diktatūra, bet kas mums tai rūpi? Tai Rusijos 
vidaus dalykas. Rusija didelė, galinga valstybė; nors šiandien jinai susmukusi, bet vis tik jos 
galybė nemaža ir kaimynai jos bijo. Rusija sąjungininkų visai neturi ir todėl jinai mus priims su 
noru. Tatai dėkimės su Rusija". 

Panašiu būdu peršama ir Vokietija. Pagaliau yra tokių, kurie mano, kad Vilnijos neišsižadant 
zalima būtų sueiti į santykius, o gal ir sąjungon su Lenkija. Tiesa šios pastarosios orientacijos 
yra labai maža. 

Jeigu mergina užauga, yra sveika ir nebiauri, tai kiekvienas laiko savo pareiga išpiršti jai jau- 
nikį. Tas pats 1r su Lietuva: visi, kas tik bent kiek užsiima politika, stengiasi jai išpiršti sąjunginin- 
ką - Jaunikį. O jaunikis išpiršti paprastai nelengva: reikia, kad jis būtų ir gražus ir turtingas ir 
negirtuoklis bei palaidūnas ir t. t. Svarbiausia reikia, kad jis jaunosios norėtų. Nes visi, tegu ir 
riausi, jaunikio privalumai nieko nepadės, jeigu jis peršamosios jaunosios nenorės. 

Nevedę vyrai daugiausia lieka dėl to, kad nesurado sulig savo skoniu merginų. Lygiai ir mer- 
ginos pasilieka senomis panomis dažniausia dėl to, kad negali pasirinkti sau tinkamo vaikino. Tas 
pats irsu Lietuva. Ji dairosi, dairosi į visas puses ir, nepasisant visų piršlybų ir merginimosi, ji vis 
negali pasirinkti sau jaunikio — sąjungininko. Ir vis dėlto, kad kurių Lietuva nori, tie jos nenori, 0 
kurie Lietuvos gal norėtų, tų ji nenori. 

Amžinas viengungių tragizmas! Tuo būdu Lietuvai gręsia senos panos „stonas“. O šitas 
„stonas“, Imant galvon visas apystovas, būtų jai dideliai pavojingas. Tokios valstybės kaip 
Amerikos Jungtinės Valstybės, Anglija, Švedija ir kitos panašios gali sau leisti laisvą gyvenimą 
„splendid isolation" [visiškos izoliacijos] formoje. Tačiau Lietuvai „splendid isolation" būtų pa- 
vojinga. 

Kas gi daryti? Ar nėra čia kur klaidos? 

Man rodos, kad klaida, kaip tik yra tame, kad mes politinį susijungimą suprantame kaipo 
vedybas ir tai vedybas iš meilės. Politinės sąjungos procesą mes daugiausia vaizduojame tokiu 
būdu: tarp dviejų valstybių turi būti visų pirma simpatija, ta simpatija turi pavirsti meile ir tik tada 
iš tos meilės užgema politinė sąjunga, kaip „amžinos“ meilės, „amžinos“ ištikimybės ir altruistinio 
abipusio pasiaukojimo sintezė. 

Oiš tikro politika - gali mums tas patikti ar nepatikti - yra gryniausias egoistinis biznis. Sim- 
patijos, antipatijos ir visi kiti jausmo elementai čia arba nevaidina jokio vaidmens arba tik visai 
mažą. Ypač politika yra egoistinga demokratijose, dėl to, kad masės yra daug egositingesnės 
negu individai. Tiesa, biauriausiam egoizmui padengti visuomet surandama figos lapeliai kokių 
nors gražiai skambančių obalsių pavydale. Didelis žmonių žinovas de Larochefoucauld (1613- 
1690) savo nemariose maxsimose pasakęs: „Nous auriors souvent honte de nos plus belles 
actions, s1 le monde voyait tous les motifs gui les produisent" (dažnai mes gėdytumės gražiau- 
sitų mūsų darbų, jeigu žmonės matytų visus motyvus tuos darbus pagimdžiusius). 

Taigi ypač tarptautiniai santykiai šiandien normuojasi ne simpatijomis-antipatijomis, ne meile 
ar neapykanta, bet šaltu egoistiniu sumetimu. 

Tat jeigu mes šitą, o ne kitą maštabą vartosime ir mūsų politinės orientacijos klausimui išsi- 
aiškinti, tai mes gana lengvai surasime kurion pusėn mes privalome orientuotis. 

Išeinant iš šito fakto rodos turėtų būti aišku, kad Jungtinės Amerikos Valstybės tiek tegali 
Lietuva interesuotis, kiek sakysime, mes San Marino respublika arba Monaco monarchija. Jeigu 
kuri iš šių valstybių panorėtų su mumis sueiti į artimus santykius ir gauti iš mūsų kokios nors 
pagalbos, tai Lietuva, tur būt, nelabai tereaguotų į tokias piršlybas. 

Sakoma Amerikos Jungtinėse Valstybėse yra arti milijono lietuvių. Betgi Vokiečių ten pat yra 
šeši milijonai tr tas nė kiek nekliudė Jungtinėms Valstybėms paskelbti 1917 metais Vokietijai karą. 

Kai dėl Anglijos, tai ji gali mums labai simpatizuoti ir vis tik ramiai sau žiūrėti jei mus pultų 
naujas Želigovskis. Ir kurio gi galo anglai dėtų savo turtą ir galvą, kad apgintų visai jam svetimą 
Lietuvą? 

Ypač nesuprantama, dėl ko turėtų anglas palaikyti Lietuvą prieš Lenkiją. Visko ką tik gauna 
anglas Lietuvoj, jis gaus ir Lenkijoj ir dargi nepalyginamai daugiau. Be to anglui nesvarbu importas. 
Importą visi jam siūlo. Anglui reikalinga eksporto, o eksportas Lietuvon lyginasi bemaž nuliui. 

Kur gi tie daviniai dėl kurių anglas panorėtų kovoti už Lietuvą, tegu nors ir diplomatijos prie- 
monėmis? 

Kas viskas pasakyta apie Angliją, tas viskas tinka ir Italijai. Apie Prancūziją nėra ko kalbėti, 
nes jos reikalai supuola su Lenkijos reikalais, vadinasi Lietuvos reikalai jai bus priešingi. 

Taigi mes galime kiek norime „orientuotis“ Amerikos, Anglijos arba Prancūzijos pusėn, bet ar 
jos panorės orientuotis mūsų pusėn? 

Kai dėl Vilniaus problemos, apie kurią tarsi apie ašį sukasi visa mūsų užsienių politika, realios 
paramos mes galime sulaukti tik iš tų valstybių, kurios pačios turi sąskaitas su Lenkija arba ku- 
rios yra suinteresuotos, kad Vilnius priklausytų ne Lenkijai, bet Lietuvai. 

Štai svarbiausias mūsų politikos orientacijos rodiklis. 


Vygandas 
(Lietuva. 1925 05 16. Nr. 108. P. 1.) 


KUO VIRSTŲ LIETUVIŲ TAUTA VILNIAUS ANT VISADOS NUSTOJUSI? 


Praėjusį kartą bandžiau nurodyti kas laukia Lietuvą ekonominiu ir politiniu atžvilgiu, jeigu ji 
netektų Vilniaus ant visados. Šiandien pažiūrėkime kuo taptų mūsų tauta nustojusi Vilniaus ant 
visados. 

Kad galėtumėm šitai geriau suprasti reikalinga išsiaiškinti kas tai yra tauta. 

Sociologai ginčijasi kai dėl tautos aptarimo. Todėl nesigilindami į tuos ginčus pagvildenkimė 
klausimą - iš kokių elementų tauta susideda. Pas mus tankiausia manoma, kad tauta — tai gy- 
venantieji, tam tikrais požymiais sujungti, žmonės. Tačiau šitai ne visai teisinga. Žmonės yra tik 
tautą sudaranti materija, vis viena kaip sakysime materia sudaranti gyvąjį organizmą. 1a materija 
nuolat keičiasi, bet organizmas pasilieka vis tas pats, kolei jis nepajra ir neišnyksta, kas papras- 
tai vadinama mirtimi. 

Kiekviena tauta susideda iš trijų elementų: žmonių, teritorijos ir kultūros. Pas kiekvieną tautą 
būtinai rasime šiuos tris elementus. Jeigu kas nurodytų į žydus kaipo į tautą be teritorijos, tai 
reikia žinoti, kad sociologai yra linkę kvalifikuoti žydus ne kaipo tautą, bet kaipo rasę. Rasė - tai 
kraujo bei kilmės ypatybė. 

Jeigu dabar mes pastatysime klausimą, kuris iš trijų tautos sąvoką sudarančių elementų yra 
svarbiausias, tai atsakyti bus sunku. Beveik visi jie lygiai svarbūs ir lygiai reikalingi. Klaidinga 
būtų manyti, būk teritorijai tenkąs čia antraeilis vaidmuo. Kaip tik yra atvirkščiai: tik turėdami 
pakankamą teritoriją žmonės tegali išsiplėsti ir sukurti savąją kultūrą. 

Pas visas bemaž tautas žemė vadinama „motina“. Jeigu tai motina atskirų individų, tai dar 
daugiau ji yra visos tautos motina. 


297 


A. Gaigalaitė, J. Žeimantienė 


Tautos auga iš teritorijos lygiai kaip ir augalai. Užtat tautos nieko taip nebrangina kaip 
teritorijas. Antai prancūzai keturiasdešimt metų ruošėsi be paliovos, kad atimtų Elzasą ir Lotarin- 
giją nuo vokiečių. O ką reiškia Prancūzijai Elzasas ir Lotaringija? — daug mažiau, negu Lietuvai 
Lydos arba koks kitas tolimas pakraštys. Net prieš porą šimtų metų Elzasas ir Lotaringija buvo 
vokiečių žemė. Ir vis tik prancūzai dirbo be atvangos keturiasdešimt metų, nebijojo rizikuoti 
didžiausią, pavojingiausią karą, kol tos žemės neatsiėmė, nors jie galėjo ir be jos gyventi. 

Antai, vėl italai taip pat nebijojo rizikuoti didžiausią, baisiausią ir pavojingiausią karą, kad 
atimtų Trentiną ir Triestą. O ką reiškia šios žemės Italijai? —- mažiau negu Elzasas ir Lotaringija 
Prancūzijai. 

Panašių pavyzdžių istorija žino daugybę. 

Dėlko tautos taip kovoja, aikvodamos begales turto ir kraujo, už nedidelį, kartais visai mažai 
tereiškiantį žemės sklypelį? Dėl to, kad žemė turi ypatybę, kuri daro ją brangesnę už visus tur- 
tus; žemės negalima padauginti. Galima priauginti žmonių, galima sukurti kultūrą, galima pasiga- 
minti materialinių turtų, bet žemės negalima nei išauginti nei pasigaminti nei sukurti. Jeigu tauta 
nustoja dalies teritorijos ant visados, šito nuostolio joki kiti turtai pataisyti ir išlyginti negali, 

Yra dar kitas momentas, dėl kurio tautos taip brangina teritoriją. Teritorija turi didžiausios įta- 
kos į tautos būdą bei jos dvasią. Iš teritorijos auga ne tik tautos kūnas, bet ir jos dvasia su vi- 
somis savo ypatybėmis, visa tautos kultūra. Užtat, jei tauta pakeičia teritoriją tuo ji pakeičia visą 
savo būdą, savo kultūrą. Normanai nuvykę pietų Italijon virto italais, nuvykę šiaurės Prancūzi- 
jon - tapo prancūzais. Germanai, apsigyvenę Ispanijoj, virto ispanais, nusibastę šiaurės Italijon 
pasidarė italais, Anglijon — anglais irt. t. Nerasime pavyzdžio istorijoj, kur tauta, persikėlusi ki- 
ton vieton, išlaikytų neliestą savo individualybę. 

Ką gi reiškia Vilnius su savo teritorija Lietuvai? Tai visos Lietuvos trečia dalis su sostine. Tai 
ne Elzasas ir Lotaringija ir ne Trentinas su Triestu. Tai Paryžius su visa šiaurės Prancūzija, tai 
Roma su visa pietu Italija. 

Tai centras, apie kurį augo tr vystėsi Lietuvos istorija ir jos kultūra, lietuvių tautos dvasia. 
Kas būtų jeigu lietuvių tautai šitas centras būtų atimtas, jai ant visados? Ją lauktų visos dvasios 
pasikeitimas ir degeneracija, pastaruoju laiku. 

Vabzdžių tyrinėtojai laiku priėjo prie to, kad gali pakeisti vabalams galvas: nuėmę galvą vabalui 
uždeda ir prigydo jam kitą, paėmę ją iš visai svetimos rūšies. Toks vabalas su svetima galva 
gyvena, bet jo kūnas pradeda keistis 17 pamažu asimiliuotis į tą rūšį, kurios priklauso jo galva. 

Kadangi pilnos asimiliacijos pasiekti organizmas vis dėlto negali, tat toks vabalas tampa kaž 
kokiu degeneratu, kuris nustoja pajėgos veistis ir kitų savo svarbių privalumų. 

Ir Lietuvai taipogi yra nuimta jos galva - Vilnius. Tos galvos funkcijas norima pavesti Kaunui. 
Deja, Kaunas Vilniaus nepavaduos ir pavaduoti negali, taip kaip žmogaus organizme plaučiai ar- 
ba jaknos niekuomet nepavaduos galvos. Fizinis organizmas, galvą jam atėmus, paprastai bema- 
tant miršta. Moralis organizmas, kokiu yra tauta, tuojau nenumiršta, bet pradeda skursti Ir 
degeneruotis ir gali visai žūti. 

Gal kas pasakys, kad čia perdedama, kad pilnos analogijos vistik išvesti negalima. Žinoma, 
pilnos analogijos nėra, bet panašumas — labai didelis. Ir, kad lietuvių tauta, Vilniaus netekus! 
turės dvasiškai pasikeisti ir susidegeneruoti — apie tai dvejoti negalima. 

Tautų dvasios procesai vyksta pamažu ir jų rezultatus galima pastebėti tik ilgesniam laikui 
išėjus. Tačiau man rodos, kad Vilniaus neturėjimo pasekmes mes jau ir šiandien galėtume pastebė- 
ti mūsų tautos būde. Ligšioliniai idealai ir autoritetai griaunama, naujų pastatyti nebepajėgia- 

ma, tautos organizmą ėda anarchijos eiga, visur metasi akysna idealizmo nykimas, egoistinio ma- 
terializmo ir smulkaus ekonomizmo įsivyravimas. Žmonės kitas kitu nepatenkinti, susibūrę į parti- 
jas ir grupes. kovoja vieni prieš kitus, kaip padūkę, nesigėdindami biauriausių niekšiškiausių 
priemonių. 

Kuriančios minties, didelių sumanymų, veikalų, pasiaukavimo maža tematyti. Visiškas dva- 
sios sumaterializėjimas ir susmulkėjimas. 

Man pasakys, kad čia kaltas ne Vilniaus praradimas, bet visuotina pokarinė demoralizacija, 
politinės ir ekonominės apystovos. Su tuo nevisai galima sutikti. Štai Klaipėdos sukilimo metu 
koks dvasios pakilimas! Žmonės aukoja idėjai turtą, sveikatą, net gyvybę. Mat žmogus — ne 
gyvulys. Žmogaus vienas valgis, miegas, veisimasis patenkinti negali. Jam reikalingos dar idėjos, 
idealai, politinė bei kultūrinė kūryba. 

Kokius plačius ekonominius, politinius, kultūrinius horizontus atidarė lietuviui Vilnius! 

Be Vilniaus - lietuvis įvarytas ir užrištas maiše. Tame maiše jam ankšta, tamsu, trošku... 

Platus kelias į ekonominę, politinę ir kultūrinę kūrybą jam uždarytas. Jo praeities garbingo- 
sios tradicijos — nutrauktos. Todėl jo kūrybos pajėga, visa jo dvasia turi menkėti, atrofuotis, 
nykti. 

Į ką virstų lietuviai be Vilniaus - pasakyti sunku. Bet Algirdo, Kęstučio, Vytauto lietuviais su 
galinga politinės ir kultūrinės kūrybos dvasia jie būti negalėtų. Tai būtų greičiausia kaž kokių 
dvasios nykštukų — hermatroditų tautelė, kuri - kiek galima spėti iš dabarties simptomų - žūtų 
anarchijos ir vidaus rietenų baloje. 

Vygandas 
(Lietuva. 1925 05 25. Nr. 114. P. 1.) 


VISŲ KRAŠTŲ MAŽOSIOS TAUTOS VIENYKITĖS! 
(Referatas d-ro J. Purickio skaitytas Lietuvių-Latvių Kongrese Kaune). 


1848 [m.] Marksas ir Engelsas paleido pasaulin obalsį: visų kraštų proletarai, vienykitės! 

Šiandien po 75 metų, matome to obalsio vaisius: proletarai, išnaudojamos, paniekintos klasės 
kai kur tapo situacijos viešpačiais. Mums reikia paleisti pasaulin kitą obalsį: visų kraštų mažo- 
sios tautos vienykitės! 

Kodėl reikia vienytis mažosioms tautoms? Todėl, kad tai tautų proletarai. 

Anglų žymus XVII amž. Filosofas Hobbes sako: Dievo galioje yra visi padarai, dėl to, kad jis 
yra visagalis. Žymiausias XVIII amž. Filosofas Baruch d'Espinora sako — „Unusguigue tantum 
turis habet guartum potentia valet" (Kiekvienas tiek turi teisės, kiek turi galios). Žymiausias XIX 
amž. juristas Ihering sako: „Das Recht ist nicht anderes, als richtig verstandene Politik der 
Macht" [Teisė yra ne kas kita, kaip tik viešpataujančios jėgos politika]. 

Vadinasi visais laikais buvo žiūrima į galią, kaip į teisės šaltinį. Ta pažiūra ir šiandien pasiliko. 
Did[ysis] karas ją tik sustiprino, nes tas karas buvo vedamas pamynus po kojų kiekvieną teisę ir 
padėjus pamatan tiktai brutualės pajėgos principą. 

O jeigu taip buvo ir, turbūt dar ilgai bus, tai tautų proletarams — mažoms tautoms reikia 
vienytis, kad tuo būdu jos sudarytų didesnę galią. Nes ir šiandien galime drąsiai kartoti d'Espino- 
Zos pasakymą, kad kiekvienas tiek teturi teisės, kiek galios. 

Bet yra dar ir kitas dalykas, kuris verčia mažoms tautoms vienytis,- tai didžiųjų tautų pažiūra 
į mažąsias. 


A. Gaigalaitė, J. Žeimantienė 


1807 m. Napoleono maršalas Junot buvo užėmęs visą Portugaliją. Portugalijos karališkoji 
šeimyna, pabėgusi į Pietų Ameriką buvo paskelbta detronizuota, o valstybę Napoleonas padalino 
tarp Ispanijos ir Prancūzijos. 

Kada 1808 m. portugalų atstovai atvyko į Paryžių pasiskųsti prancūzų prispaudimais ir prašy- 
ti kai kurių palengvinimų, Napoleonas atsisakė juos priimti, o Talleyrand (užsien[io] reikal[ų] 
ministeris), išklausęs jų skundų pasakė: „Je n'y sais autre chause gue vous couseiller de vous 
rėsigner, et vous dire gue les muoches sont nėes pour ėtre mangėes par les araignėes et lės petits 
peuples pour ėtre devorės par les grandes nations" (aš nieko kito tamstoms negaliu patarti, kaip 
sutikti su likimu 17 pasakyti, kad musės yra atsiradusios tam, kad jas ėstų vorai, o mažos tautos 
tam, kad jas naikintų didelės tautos). 

Šis pasakymas. rodos, taip ciniškai ir atvirai pareikštas yra didelė gamtos ir istorijos teisybė, 
Ji visuomet buvo mažų ir didelių tautų santykių pamate. Didelės tautos visuomet vienu ar kitu 
būdu pabrėždavo, kad mažos tautelės negali turėti lygių teisių su didelėmis, kad jos esą tik 
„etnografinė medžiaga" didelėms tautoms. Senovėje buvo elgiamasi atvirai ir stačiai: didelės tau- 
tos 1mdavo mažas už sprando ir suvartodavo jas taip, kaip anoms geriau tiko: kartais jas išskers- 
davo, kad pasisavintų jų žemę, miestus, turtus; kartais padarydavo jas vergais arba priversdavo 
kitokiu būdu sau tarnauti. 

Kylant civilizacijai keitėsi tik forma, bet esmė pasiliko ta pati. Mažos tautos — tai muselės, ku- 
rios yra tam, kad duotų maisto dideliems vorams. 

Kadangi civilizacijos šviesoje šio principo žiaurumas ir biaurumas per daug krinta į akis, tai 
didelių tautų mokslo vyrai stengiasi jį pridengti įvairiomis formomis. 

Antai garsus prancūzų istorikas ir filosofas Hippolite Taine yra pasakęs, kad tai esąs civilizaci- 
Jos bei kultūros įstatymas, kad mažos tautos turi žūti didelių tautų jūroje; kad tautų bei valsty- 
bių dauguma trukdanti civilizacijos plėtojimąsi ir neduodanti žmonijai pasiekti aukščiausiojo 
išsiplėtojimo laipsnio (L'ancien rėgime). Vokiečių prieškarinės politinės ideologijos tėvai, istori- 
kai Treitschke ir Lamprecht nuolat kartodavo, kad vokiečių tautai esą Apveizdos paskirta 
viešpatauti ant kitų mažesnių tautų, kad Vokietija vienas tautas užkariausianti ginklu, kitas savo 
kultūra. Tik tada žmonija pasieksianti aukščiausio kultūros ir gerovės laipsnio. 

Dar aiškiau šitą ideologiją dėsto suvokietėjęs anglas H. S. Chamberlain, kaizerio Wilhelmo II 
mylimas rašytojas (Die Grundlagendes neunzehnten Jahrhunderts). Net toks liberalus moks- 
lininkas, kaip prof. Sombart - ir tas neiškentė nepasakęs, kad, girdi, kaip ereliui skirta viešpatau- 
ti ant paukščių, taip germanų rasei skirta viešpatauti ant kitų tautų. 

Apie rusus - nėra ko kalbėti. Visiems mums gerai žinoma jų imperialistinė ideologija. Užtenka 
nurodyti panslavistą Danilevskį. 

Angluose rasime tą patį, taipogi ir kitose didelėse tautose. Bet ne tik didelės tautos yra apim- 
tos imperializmo. Nuo didelių ponų ši liga prilimpa ir mažesniems. Štai mūsų artimas kaimynas 
lenkų tauta, daugių daugiausia 17 milijonų didumo, pati ilgai vergavusi kitiems, taip serga šita 
poniška liga, kad ir Vokietija ir Rusija eikite šalyn. 

Didžiojo Karo metu neva buvo paskelbta tautų apsisprendimo teisė. Bet tai buvo gryna fik- 
cija. Kariaujančios valstybės norėjo tik šiuo obalsiu pavilioti mažas tautas kiekviena savo pusėn. 

Kada 1917 metais vienas lietuvių atstovas kalbėdamas Šveicarijoj su ten apsilankiusiu pran- 
cūzų ministeriu A. T. socialistu. pasakė, kad lietuviai taipogi reikalauja visiškos nepriklausomy- 
bės, tai šis nusiminė ir sušuko: „Mais vous voulez balkaniser et pulvėriser I' Europe!" (Nagi tai 
Jūs norite Europą subalkanizuoti ir paversti į dulkes!). 1920 m. rudenį apsilankius Lietuvos už- 

sien[io]reik[alų] ministeriui pas Anglijos užs[ienio] reik[alų] minist[rą] Curzon'ą, šis labai teiravo- 
si, kaip lietuviai vaizduojasi savo ateitį. Kai jam buvo pasakyta, kad lietuviai yra griežtai nusi- 
statę pasilikti visai nepriklausomi, — tai Curzon'as labai nustebo. Aišku buvo matyti, kad jam tas 
labai nepatiko, bet kaipo gerai išauklėtas žmogus nenorėjo ginčytis ir nukreipė kalbą prie kito 
klausimo. 

Tik dėl to, kad Rusijoj buvo bolševizmas, Santarvės valstybės ir Amerika pagaliau apsiprato 
su Pabaltės valstybių nepriklausomybe ir pripažino jas de jure. Mat, niekas nebedrįso varyti 
atsiskyrusių tautų po bolševikų režimu, juoba, kad bolševikai pirmieji pripažino tų tautų nepri- 
klausomybę. Bet jeigu bolševizmas griūtų ir Rusijoj valdžią paimtų kokia nors Santarvei tinkanti 
grupė, tai kažin ar kuri Santarvės valstybių protestuotų, jei tuomet Rusija ištiestų savo kumštį į 
Pabaltę. 

Imperializmas yra didelių tautų beveik neatskiriamas privalumas. Jos nenori mažoms tautoms 
pripažinti tų pačių teisių, kaip sau. Jeigu didelė valstybė užstoja kurios mažos tautos nepriklau- 
somybę, tai ne dėl principo, bet dėl kokių nors egoistinių tikslų. 

Šitas faktas mažoms tautoms reikia būtinai įsidėmėti ir padaryti iš jo praktišką išvadą. 

O išvada šitokia: visos mažos tautos privalo jungtis ir bendromis pajėgomis ginti savo tel- 
ses. 

Nes tik susivieniję bendromis pajėgomis jūs galėsite atsispirti prieš didžiųjų tautų imperializ- 
mą. Vienytis reikia visų pirma tautoms, kurios savo neprilklausomybę yra iškovoję. Bet reikia ne- 
pamiršti ir tų, kurios dar tebevargsta imperializmo nelaisvėje. Juo daugiau išsivaduos iš 1mperia- 
lizmo pančių, juo stipresnė bus prieš tą imperializmą kovojančiųjų eilė. 

Ypač Pabaltės tautos didelių i1mperialistinių tautų apsuptos, privalo ne tik artimai susijungti 
pačios, bet ir paleisti į pasaulį obalsį: visų kraštų mažos tautos vienykitės! 

Tačiau nepakanka surasti tiesą, nustatyti principą, mesti obalsį — reikia rūpintis to principo 
realizavimu. 

Mes esame įgiję nepriklausomybę ir džiaugiamės josios vaisiais. Didžiausias mūsų uždavi- 
nys tai tą nepriklausomybę apsaugoti ir sustiprinti. Patys būdami maži tarp didelių tautų, mes 
privalome ieškoti sau kuo daugiausia draugų bei sąjungininkų. Mes jų ir ieškome. ieškome visur. 
Tačiau nepamirškime, kad ištikimais sąjungininkais iki mirties gali būti tik tos tautos, su kuriomis 
mus jungia bendro likimo santykiai. 

Pažvelkime mūsų praeitin. Mūsų artimiausi giminaičiai žuvo kovose su galingesniu priešu dėl 
to, kad nemokėjo rasti sau tinkamų sąjungininkų. Kuršiai, lyviai, žiemgaliai mūsų gerbiamų svečių 
sentėviai taipogi buvo priversti nešti svetimą jungą. Tik vieni lietuviai išlaikė dviejų šimtų metų 
kovose savo nepriklausomybę. 

Kuriuo būdu? Daugiausia dėl to, kad mokėjo surasti sau ištikimų sąjungininkų. Tie sąjun- 
gininkai - tai gudai ir ukrainiečiai. Tai Gedimino, Algirdo, Kęstučio ir Vytauto politika surado tuos 
sąjungininkus ir padarė juos ištikimus Lietuvai. Jeigu ne gudai 1r ukrainiečiai tai ir lietuvius būtų 
pasiekęs prūsų, kuršių, lyvių, žiemgalių likimas. 

Pabaltės valstybių šios dienos padėjimas labai panėši į Pabaltės padėjimą XIV ir XV a. Pabaltė 
gyvena nuolatiniame pavojuje. Prieš tą pavojų tik savo pajėgomis Pabaltė atsispirti negali. Kur 
ieškoti sąjungininkų? Sąjungininkų neplatoniškų, sąjungininkų, kurie galėtų padėti ne tik užuo- 
Jauta, ne tik diplomatinėmis priemonėmis, bet tokių sąjungininkų, kurie reikalui esant mokėtų ir 
savo kraujo nepagailėti ir savo galvas padėti? 

Mūsų kaimynai estai ir latviai nukreipė savo akis į pietus ir iš ten laukia sąjungininkų. Ir mū- 
sų senovės vadai Gediminas, Algirdas, Kęstutis, Vytautas pietuose ieškojo 1r rado sąjungininkų. 
Tiktai jie juos rado Berezinos, Pripečio ir Dniepro pakrančiuose. O mūsų kaimynai ir estai norėtų 
juos rasti Vyslos ir Sano kraštuose. Mums rodos, vargu bau ras jie ten ištikimų sąjungininkų. 
Tauta, kuri veda tą pačią politiką Galicijoj, Volinijoj, Gudijoj, Vilnijoj kokią vedė kryžeiviai Prūsuo- 
se ir kalavijininkai Lyvuose, Kurše, Žiemgalijoj vargu bau gali būti teisės užtarėju, skriaudžiamų 
gynėju. Valstybė, kurios arti pusės visų piliečių yra svetimų tautų belaisviai, kurios daugiau kaip 
pusė teritorijos sudaro pagrobtos žemės — tokia valstybė — menkas sąjungininkas. 

Bet ir politiškai strategiška situacija daro šitą sąjungininką ne tik maža naudingu, bet stačiai 
pavojingu. 

Niekam nėra paslaptis, kad Pabaltijis labiausiai bijosi Rusijos ir prieš šitą pavojų jis nemato 
kito galingesnio sąjungininko, kaip Lenkija. Nesiginčijant apie tai, kiek Rusijos pavojus yra 
realus, lengva įrodyti, kad šita politiškai militarinė konstrukcija neišlaiko kritikos. Kad sąjunga su 
Lenkija ne tik neapsaugoja Pabaltės nuo Rusijos, bet atvirkščiai — tokia sąjunga stato Pabaltę į 
ypatingą pavojų. 

Man teko kalbėti su vienu sovietų-valdžios oficialiu žmogum. Aš jo paklausiau, kokia būtų 
sovietų valdžios politika Pabaltės atžvilgiu, jeigu kiltų ginkluotas susirėmimas su Lenkija. 

Jis man atsakė štai ką: „Mes turime žinių, kad Pabaltės valstybės yra padariusios slaptas karo 
sutartis su Lenkija. Mes tikime, kad kilus karui su Lenkija Pabaltės valstybės nepasiliktų neitra- 
lės. Iš čia mūsų politika su Pabaltės valstybėmis kiekvienam turi būti aiški: kilus ginkluotam 


susirėmimui su Lenkija karo būtenybė verčia mus apsaugoti mūsų dešinįjį sparną užimant Pabal- 
tą". 

Tiesa, žmonės ne visuomet sako tai, ką mano. Vienas gudriausių pasaulio diplomatų Talleyrand 
yra pasakęs, kad žmogui kalba esanti duota tam, kad jis galėtų geriau paslėpti savo mintis. 

Betgi minėto ruso pasakymą, deja, patvirtina faktai. Užtenka tik mesti akį į žemėlapį: kiekvie- 
nam, kad ir nestrategui, aišku, jog rusai negali kariauti prieš Lenkiją neturėdami absoliutės tikru- 
mos, kad jiems iš Pabaltės negresia jokis pavojus. Juk kiekvienam aišku, kad Pabaltės valstybės, 
puldamos rusų dešinįjį sparną, bematant atkirstų kariaujančią Lenkijos pasieny rusų armiją nuo 
visų bazių 1r sudarytų pilniausią katastrofą. 

Taigi kartoju, jog jeigu rusai turės nors abejojimo šešėlį dėl Pabaltės valstybių neitralumo, 
jiems nieko kito nebepasilieka, kaip tik Pabaltiją užimti. 

Gal mūsų kaimynai mano, kad lenkai ateis ir juos nuo rusų apgins? Užtenka pažvelgti tik į že- 
mėlapį, kad įsitikintume, jog tai tuščia svajonė. Nuo arčiausių Lenkijos militarinių bazių, kaip 
Lietuvos Brasta ir Balstogė iki Latvijos tik sienos yra 400-500 su viršum kilometrų, o iki Estijos 
sienų - 600700 kil|ometrų]. Be to, rusai pirmu žygiu pasirūpintų užimti Vilniaus koridorių, kad 
atskirtų Pabaltiją visai nuo Lenkijos. Jūrėmis lenkai taip pat jokios pagalbos paduoti negali, nes 
neturi jokio laivyno. 

Vadinasi, lenkų prietelyste Pabaltijos valstybės rizikuoja dėl kiekvieno lenkų rusų konflikto 
apmokėti savo galvomis. Manyti, kad lenkai tegu sau net irrumunų pagalba, galėtų rusus visai 
nugalėti - maža tėra vilties. Nuo Lenkijos arčiausių militarinių bazių tik iki Smolensko - yra 700 
kilometrų. Vadinasi, maždaug tiek pat, kaip nuo Kauno iki Berlyno. O nuo Smolensko iki Mask- 
vos lieka dar 350 kil[ometrų). 

Taigi į Maskvą per toli. Lenkai ir rusus sumušę gali nueiti vieną, kitą, trečią šimtą kilometrų 
gilyn ir viskas. 

Jeigu lenkams pavyko 1920 metais pagrobti nemaža Rusijos žemių, tai čia ne tiek yra lenkų 
pergalės, kiek Vrangelio nuopelnas. 

Toliau. Pabaltės valstybės turėtų suprasti, kad jos, užstodamos sutarčių laužytojus, smur- 
tininkus ir brutalės pajėgos garbintojus, galanda peilį pačios sau. 

Mažos valstybės, kokios yra Pabaltės tautos, gali statyti savo ateitį tik ant teisės ir teisingu- 
mo įsigyvenimo. 

Mažos tautos privalo susijungti ir solidariškai kovoti prieš kiekvieną mažų tautų skriaudi- 
mą, prieš kiekvieną tarptautinę neteisybę, ypač sutarčių tokį cinišką laužymą, kokį yra padarę 
lenkai. 

Tik šituo keliu eidamos, jos gali užtikrinti savo nepriklausomybę. 

Lenkai gali būti Pabaltės sąjungininkais, bet tik tada, kai jie gyvens savo etnografinėse sie- 
nose, kada jie nueis anapus Curzono linijos ir paliks ukrainiečius, gudus, lietuvius. 

Kai baltasis aras drasko mūsų ištikimiausius amžiais išbandytus sąjungininkus gudus ir 
ukrainiečius, kai jis laiko pagrobęs Vilniją, argi Pabaltė drįstų dėtis su šituo aru? Argi Pabaltė pati 
tiek amžių kentėjusi svetimą jungą dabar padėtų uždėti tą jungą mūsų kaimynams ukrainiečiams 
ir gudams. 

Taigi baigdamas aš sakau: dėkimės visos Pabaltės tautos vienybėn — vienybėn politinėn, 
ekonominėn, kultūrinėn. 

Kvieskime visas mažas tautas kovon už teisingumą ir tautų laisvę, kovon prieš didelių tautų 
imperializmą, pagelbėkime kiek galime mūsų ištikimiems buv[usiems] sąjungininkams ukrainie- 
čiams ir gudams jų pastangose už nepriklausomybę. Nes tik tada bus ir mūsų nepriklausomybė. 
Nes tik tada bus nepriklausoma 40 mil[ijonų] ukrainiečių tauta ir 12 milijonų gudų tauta. 

(Lietuva. 1925 07 07. Nr. 148. P. 2 4.) 


NAUJI ŽELIGOVSKIO ŽYGIAI Į LIETUVĄ 


Ginkluotos Želigovskio gaujos vėl įsiveržė į nepriklausomos Lietuvos žemę. Du kilometrų 
nuo Kernavos miestelio, ties Klišebloto kaimu, jau antra savaitė lenkai laiko pagrobę nemažą 
mūsų miško sklypą. 

Užimtasis miškas yra dalis didelio Padgajų miško, kurį perkerta demarkacijos linija, išvesta 
1923 metais, einant Ambasadorių konferencijos sprendimu. Lenkams nuo pat tos linijos išvedi- 
mo parūpo turėti savo pusėj visą miško plotą. Tuo tikslu dar praeitų metų kovo 16 d. jie staiga 
puolė mūsų sargybas, paėmė tris policininkus nelaisvėn ir išsivarė juos už demarkacijos linijos. 
Kitą dieną tam pat miške jau pasirodė apie 300 ginkluotų kulkosvaidžiais lenkų, pasiruošusių 
pulti mūsiškius. Tačiau mūsų sargybų vadovybės griežtas pareiškimas, kad be mūšio miškas ne- 
bus atiduotas, privertė lenkus pasitraukti. Buvo grąžinti ir belaisviai. 

Šių metų vasario pradžioj prie demarkacijos linijos lenkų pusėj buvo pastebėtas kažkoks 
nervingas bruzdėjimas. Pradėjo eiti gandai, vėliau patvirtinti Vilniaus lenkų spaudos, apie lenkų 
kariuomenės atkėlimą prie demarkacijos linijos vieton pasienio policijos ir bendrai apie naujo 
lenkų karo ministerio, žinomo smurtininko Želigovskio pasiruošimus prieš Lietuvą. 

Gandai pasitvirtino. Vasario 17 d. lenkai puolė mūsų sargybas ir užėmė sakytą sklypą miško, 
bet vasario 19 d. mūsų policijai pavyko teisėta padėtis atstatyti. Lenkai buvo apsupti ir privers- 
ti iš miško pasitraukti. Konfliktas buvo likviduotas net nepavartojant ginklo. 

Tačiau vasario 22 d. naktį lenkai puolimą pakartojo jau žymiai didesnėmis jėgomis. Iš Vilniaus 
prie demarkacijos linijos buvo atsiųstos lenkų pėsčios 1r raitos policijos mokyklos ir kariuome- 

nės dalys su kulkosvaidžiais ir granatomis. 10 val. Lenkų būrys iš 300 žmonių, apsiginklavusių 
šautuvais, granatomis ir kulkosvaidžiais, staiga puolė mūsų pasienio policijos sargybas, tuoj jas 
apsupo, nuginklavo ir apėmė nelaisvėn. Iš 8 policininkų tik vienam pavyko pabėgti. 

Pirmo rajono pasienio policijos viršininkas, patyręs apie įvykį miške, su 20 policininkų išėjo į 
susirėmimo vietą, bet buvo sutiktas ėjusių toliau į mūsų pusę lenkų smarkia ugnim iš kulkosvai- 
džių 1r šautuvų. Negalėdami ilgai priešintis stiprioms lenkų pajėgoms, mūsų policininkai, atsi- 
šaudydami pasitraukė. Atsitraukiant vienas policininkas dingo be žinios. Bet, kaip paaiškėjo iš 
lenkų spaudos, ir jis yra paimtas nelaisvėn. 

Lenkai, užėmę mišką, ten pat įsistiprino, apsikasė sulig visomis pozicinio karo taisyklėmis ir 
išstatė kulkosvaidžius. Prie demarkacijos linijos sutraukta daug lenkų kariuomenės: keli pulkai 
pėstininkų, kavalerijos ir artilerijos. 

Mūsų vyriausybė į šią naują lenkų avantūrą reagavo energingais žygiais. Lietuvos atstovas 
prie Tautų Sąjungos įteikė protesto notą prieš šį lenkų smurtą, prašydamas skubios Tautų Sąjun- 
gos intervencijos galimo kraujo praliejimui išvengti. Notoje reikalaujama neatidėliojant priversti 
lenkus pasišalinti iš užimto miško, sugrąžinti belaisvius ir atlyginti už padarytus nuostolius. Be 
to, mūsų atstovai Paryžiuj, Londone, Romoj, Stokholme, Berlyne, Rygoj, Helsinky ir Prahoj 
įteikė atatinkamoms vyriausybėms notas, reikšdami protestą prieš šią naują lenkų želigovskia- 
dą. 

Tautų Sąjungos tarybos pirmininkas Scialoja jau kreipėsi į mūsų atstovą Romoj, prašydamas 
susilaikyti nuo karo veiksmų prie demarkacijos linijos iki artimiausio Tautų Sąjungos tarybos 
posėdžio, kurs įvyks Ženevoj kovo mėn. 8 d. Šitam posėdy ir turės būti išspręstas klausimas. 

Visa lenkų spauda, tiek Vilniaus, tiek Varšuvos, kaltę už šį provokacinį žygį verčia lietuviams. 
Visiškai nutylėdama apie lenkų sargybų puolimą vasario 17 d.17 mūsų pusėj esančio miško, ji 
įvykius aprašo tik nuo vasario 19 d., kuomet mūsų sargyboms buvo pavykę pagrobtą mišką 
grąžinti, tuo norėdama įrodyti, kad lietuviai mišką puolė pirmieji ir vėliau vasario 22 d. lenkai juos 
iš ten tik išvarę, kaip iš „savo teritorijos dalies". Visi aprašymai pilni biaurių prasimanymų prieš 
lietuvius. Lietuvių puolimuos esą dalyvavusi tik kariuomenė, vadovaujama vokiečių karininkų. 
Į pasienį esą atsiųstas naujas 22-as (!) lietuvių pėstininkų pulkas. Sutraukta daugybė šaulių su 
kokiu tai Todos priešaky. Lietuvių siena esą daranti karo fronto įspūdį. Kernavos bokšte įreng- 
tas artilerijos stebėjimo punktas ir pastatytas kulkosvaidis. Ežerėnų rajone daromos 
spygliuotų vielų užtvaros. Į Musninkus esą atvykęs kariuomenės vadas gen. Žukauskas. 

Pikta lenkams, kad paimti į nelaisvę mūsų policininkai gerai atrodo, puikiai aprengti ir ap- 
ginkluoti ir nieko nesako apie lietuvių kariuomenės būklę. 

Su visu įtužimu ir energija lenkų spauda stengiasi įrodyti, kad „šis lietuvių puolimas" esąs 
vokiečių darbas. Panašus prasimanymas yra visai suprantamas, turint galvoj besiartinančius 
Tautų Sąjungos posėdžius ir lenkų rungtynes dėl nuolatinės vietos Tautų Sąjungos taryboj, ku- 
ri vokiečiams ji yra jau patikrinta. 

V 
(Trimitas. 1926. Nr. 9. P. 265 266.) 


LIETUVOS IR SOVIETŲ RUSIJOS SUTARTIS 
Dabar buvusios] vyriausybės pradėtos su Sovietų Rusija derybos nepuolimo ir neitralu- 
mo sutarčiai sudaryti naujos vyriausybės pagaliau sėkmingai baigtos ir sutartis Maskvoj rugsėjo 
28 d. pasirašyta. Šiuo mūsų užsienių politikos žygiu ne tik sustiprinami Lietuvos santykiai su 

didžiuoju rytų kaimynu ir bendra taika Rytų Europoj, bet ir pasiekiama visa eilė kitų realios reikš- 
mės mums laimėjimų. 

Lietuvai. kaip nedidelei valstybei, yra svarbu taikingai sugyventi su visais kaimynais, ne- 
siekiančiais tuo ar kitu būdu išplėšti iš jos taip sunkia kaina įgytą nepriklausomybę. Lietuvos 
vyriausybės ikišiolinėj politikoj su tuo dėsniu niekur nebuvo apsilenkiama. Ir pasirašytoji Lietu- 
vos Sovietų Rusijos nepuolimo sutartis yra tos pagrindinės mūsų politikos krypties išreiškimas. 
Ja Lietuva pasižada Sovietų Rusijai, kaip ir pastaroji Lietuvai, gerbti jos teritorijos neliečiamybę, 
nedalyvauti jokiose prieš ją nukreiptose avantiūrose ir visus nesusipratimus spręsti taikingu 
būdu. Kas gi už tai duodama Lietuvai? Be jau minėtų pasižadėjimų Lietuvos atžvilgiu, Sovietų 
Rusija iš naujo pripažįsta Lietuvai Vilnių, kuo išsklaidomos lenkų iliuzijos, kad Vilniaus klausimu 
Sovietų Rusija neva buvusi abejinga ir savo taikos sutartimi su Lenkija, pasirašyta Rygoje, neva 
pripažinusi jį Lenkijai. Toliau, sutarties sudarymu sutvarkomi iki šiol neišspręsti kai kurie klausi- 
mai, numatyti mūsų 1920 metų taikos sutarty su Sovietų Rusija. Opiausi jų — tai 100 000 ha miš- 
ko eksploatavimo Rusijoj sutvarkymas, mūsų piliečių indėlių grąžinimas iš buvlusiųjų] rusų 
taupomųjų kasų ir įvairių karo metu išvežtų iš Lietuvos į Rusiją kultūrinių turtų grąžinimas. Be to, 
sutartis atidaro Lietuvai platų kelią ekonominiam bendradarbiavimui su Sovietų Rusija. Kaip jos 
išdava artimiausiu laiku bus sudaryta ekonominė sutartis, kuri iki šiol nežymų, vos 4 milijonų litų 
metinį mūsų eksportą į Sovietų Rusiją galėsianti ūmiu laiku padidinti iki 30 milijonų. 

Akivaizdoj to, pasirašytoji sutartis, nė kiek neskriaudžianti bet kurios kitos valstybės intere- 
sų, ir negali būt mūsų priimta kitaip, kaip didelės naudos Lietuvai aktas. Ta prasme mūsų draugai 
sutartį ir įvertina, laikydami ją didžiausiu Lietuvos užsienio politikos laimėjimu. Nepatenkinti ja 
vien tie, kurių sąžinė mūsų atžvilgiu nėra gryna. Tačiau jiems - pirmon galvon Pilsudskiui — su- 
tartis yra tik dar vienas priminimas, kad Lietuva nesiduos įveliama į bet kurias avantiūras ir savo 
teisėtuos reikalavimuos randa stiprios paramos. 

V 
(Trimitas. 1926. Nr. 43. P. 1268.) 


NAUJA SANTARVĖS KLAIDA VILNIAUS KLAUSIMU 


Pasirašius mūsų vyriausybei nepuolimo sutartį su Sovietų Rusija, Lenkija kreipėsi į Am- 
basadorių konferenciją Paryžiuj, atstovaujančią Santarvės valstybėms, prašydama, kad ji pakarto- 
tų savo 1923 m. kovo 15 d. sprendimą, kuriuo Lietuvos Lenkijos demarkacijos linija buvo pripažin- 
ta galutina Lenkijos siena su Lietuva. 

Apsvarsčiusi Lenkijos prašymą, Ambasadorių konferencija rado nereikalinga tą klausimą vėl 
svarstyti, kaip galutinai baigtą jos nutarimu iš 1923 m. kovo 15 d. , kitaip tariant Ambasadorių 
konferencija savo pirmąjį sprendimą Vilniaus klausimu paliko galioje. 

Pažvelkime. kiek teisėtų motyvų turi tas Santarvės valstybių sprendimas. 1920 m. liepos mėn. 
12 d. Lietuvos Sovietų Rusijos taikos sutartimi Vilnius ir Vilniaus kraštas buvo pripažintas ne- 
atskiriama Lietuvos dalimi. Tų pat metų spalių m. 7 d. pasirašytoji su lenkais sutartis Suvalkuos 
Vilnių irgi paliko Lietuvos pusėje. Tačiau jau spalių m. 9 d. jis smurtu buvo pagrobtas gen. Želi- 
govskio gaujų ir sutartis tuo būdu buvo sulaužyta. 

Pagrobus lenkams Vilnių, galutinis jo likimo išsprendimas buvo atiduotas Tautų Sąjungai. 
Tačiau jos tarpininkavimas pasibaigė žinomu Hymanso projektu, kuriuo Lietuva norėta įtraukti | 
naują uniją su Lenkija ir kuris dėl to Lietuvos vyriausybės buvo atmestas. 

Turėdama tai galvoj, 1922 m. sausio 13 d. Tautų Sąjungos taryba konstatavo, kad jos tar- 
pininkavimas nepavyko, ir kartu pareiškė, kad ji negalėsianti pripažinti šio ginčo išsprendimo be 
j0s pasiūlymų 1r abiejų suinteresuotų pusių sutikimo. 

Kartu su šiuo reikia priimti dėmesin ir tai, kad 1921 m. kovo 18 d. pasirašyta lenkų rusų taikos 
sutartis nepanaikino Lietuvos ir Sovietų Rusijos taikos sutarties, kuria Vilniaus kraštas teko 
Lietuvai. 

Todėl Ambasadorių konferencijos sprendimas, padarytas prieš Lietuvos norą ir niekuomet 
jos nepripažintas, nebuvo paremtas teise ir teisingumu. Ambasadorių konferencijos sferų ir len- 
kų tvirtinimas, kad Lietuva pati 1922 m. lapkričio 18 d. nota buvo suteikusi Ambasadorių kon- 
ferencijai pilną ir neapibrėžtą įgaliojimą nuststyti Lietuvos ir Lenkijos sienas, yra klaidingas. Ta 
nota buvo liečiamas tik Lietuvos de jure pripažinimo klausimas iš Ambasadorių konferencijos 
pusės ir kaip jos pastatyta tam pripažinimui sąlyga — Nemuno sutarptautinimas. Norėdama pa- 
brėžti sunkumus, kurie stovi to sutarptautinimo kely, Lietuvos vyriausybė notoj paminėjo 
svarbiausią jų priežastį, t. y. Vilniaus klausimo neišsprendimas, ir prašė nustatyti Lenkijos rytų 
sienas, bet su sąlyga, kad Ambasadorių konferencija priimtų dėmesin Lenkijos padarytus 
pasižadėjimus Lietuvai (Suvalkų sutartis) ir gyvus Lietuvos interesus bei teises. Tai Ambasadorių 
konferencijos nebuvo padaryta ir dėl to savaime suprantama, sprendimas Lietuvai negalėjo būti 
privalomas. 

Lietuvos nusistatymą Vilniaus klausimu 1926 m. rugsėjo 28 d. sutartimi pakartotinai parėmė 
Rusija, t. y. valstybė, kurios teritorijos dalim Vilniaus kraštas prieš pereidamas teisėtai Lietuvai, 
yra buvęs. Užtat nepasinaudojimas dabar iškelta lenkų proga ir neperžiūrėjimas iš esmės Vil- 
niaus klausimo yra nauja Ambasadorių konferencijos klaida, nes „iki Vilniaus krašto valstybinės 
priklausomybės klausimas nebus išspręstas teisingumo ir teisės pagrindais, tol nebus galimi 
normalūs santykiai tarp Lietuvos ir Lenkijos, tol nebus pastovios taikos šioj Europos daly". 

Tokiais žodžiais į Ambasadorių konferencijos nutarimą atsakė Seimo užsienių komisijoj 
ministeris pirmininkas ir užsienio reikalų ministeris p. M. Sleževičius. Tą lietuvių tautos tvirtą nu- 
sistatymą dabartiniai Europos galiūnai turėtų pagaliau suprasti ir įvertinti. 

V 
(Trimitas. 1926. Nr. 43. P. 1340-1341.) 


ŽENEVOS SPRENDIMAS PROF. VOLDEMARO ŠVIESOJE 


Prof. Voldemaras sugrįžęs iš Ženevos pasikvietė spaudos atstovus ir papasakojo kaip Že- 

nevoje ėjo mūsų byla ir ką vyriausybė mano dėl referendumo. 
Kas buvo prieš Ženevą 

Prof. Voldemaras paaiškino, kad kilęs Ženevoj karo stovio panaikinimo ir ryšy su juo santykių 
sutvarkymo su Lenkija klausimas nėra naujas. Tuo klausimu didžiosios valstybės — Prancūzija, 
Anglija ir Italija — dar š. m. vasario mėn. padarė žygių pas Lietuvos vyriausybę. Kilęs ryšy su tuo 
susirašinėjimas Jau paskelbtas spaudoje (,„Trimito“ 48 nr.). Tačiau be jo, kur Lietuvos vyriausybės 
pažiūra į karo stovį buvo nušviesta labai aiškiai, tarp Lietuvos ir Lenkijos, trečiajai valstybei 
tarpininkaujant, dar ėję ir šiaip pasikalbėjimų. Lietuva per juos sutikusi panaikinti lenkų keltą karo 
stovį, bet pastačiusi sąlygą, kad Lietuvos pripažinimo pareiškime iš Lenkijos pusės būtų aiškiai 
išskirti visi tie klausimai, kurie galės sudaryti būsimų derybų dalyką. Aišku, tai Suvalkų sutarties 
atitaisymo klausimas ir teritorialiniai klausimai. Lenkai to pasiūlymo priimti nepanorėjo ir vėliau 
dėl žinomų prižasčių byla atsidūrė Ženevoj. 

Karo stovio klausimas Ženevoj 

Šis klausimas mūsų skunde prieš Lenkiją nebuvo liečiamas, tačiau lenkai Ženevoj apie jį kal- 
bėjo, kaip apie Lietuvos karo veiksmus prieš Lenkiją, ir todėl atsisakyti jo svarstyti nebuvo ga- 
lima, nes Tautų Sąjunga yra tarptautinė taikos įstaiga ir tie klausimai pirmon galvon ją interesuo- 
ja. Lietuvos delegacija pareiškė, kad čia klausimas yra tik žodžiuos, ne esmėje. Visos Lietuvos 
vyriausybės suprato žodį „karo stovis" kaipo nebuvimą santykių tarp Lietuvos ir Lenkijos ir kad 
jo panaikinimas jokiu būdu negali panaikinti Lietuvos teisių į Vilnių. 

Vilniaus klausimas 

Čia ir buvo sunkiausias momentas. Lenkai Vilniaus klausimo reikalavo neliesti. Tačiau iš ki- 
tos pusės didžiosios valstybės matė, kad jei į Lietuvos reikalavimus dėl Vilniaus nebus atsižvelg- 
ta, Tautų Sąjunga gali labai nukentėti. Didžiosios valstybės matė, kad Vilniaus klausimu visos 
lietuvių tautos nusistatymas tėra vienas. Tai rodė gausingos telegramos Tautų Sąjungai iš 
Amerikos lietuvių ir įvairių Lietuvos vietų, kuriose griežtai buvo pabrėžiama, kad Lietuva niekuomet 
savo teisių į Vilnių neišsižadės. Tuo tarpu bet kuris Tautų Sąjungos nutarimas iškeltu klausimu 
turėjo būt patvirtintas ir Lietuvos, nes šį kartą Lietuva Tautų Sąjungos tarybos posėdžiuose 
dalyvavo tarybos nario teisėmis. Dėl to tolimesnėse derybose lenkai ir buvo priversti nusileisti 
ir sutiko pripažinti, kad Lietuva į Vilnių teises tebeturinti. Vilniaus klausimas paliktas atviru. Tai, 
savaime suprantama, dar nereiškia, kad Vilnius grąžinamas Lietuvai, bet jis yra vėl iškeltas tarp- 
tautine plotme ir lenkai jau negalėtų atsisakyti nuo derybų dėl jo. 

Ambasadorių konferencijos sprendimas panaikintas 

Pripažinus Lietuvos teises į Vilnių, tuo pačiu panaikinamas ir Ambasadorių Konferencijos 
1923 m. nutarimas, kuriuo Vilnius buvo priskirtas Lenkijai. Prie nuomonės, kad Ambasadorių 
Konferencijos sprendimas nėra privalomas, priėjo ir Tautų Sąjungos teisininkai, nes dabartinį 
Lietuvos teisių pripažinimą į Vilnių priėmė ir pati Lenkija. 

Lietuvos pripažinimas de jure 

Tam pačiam Ženevos posėdy lenkai pripažino Lietuvą de jure ir jos teritorijos neliečiamybę. To 
pripažinimo politinė reikšmė labai didelė, nes jis padarytas akivaizdoj visų Tautų Sąjungos tarybos 
narių ir laužymas pažadų dabar yra daug sunkesnis. Rezoliucijoj, tiesa, negalėjo būt įtrauktas 
klausimas apie bandų organizavimą prieš Lietuvą, nes lenkai ir taip pasižadėjo gerbti Lietuvos 
politinę nepriklausomybę ir teritorijos neliečiamybę, bet pranešėjo raporte aiškiai pažymima, kad 
bandų organizavimas negali būti leidžiamas. O reikia turėti galvoj, kad raportas taip pat priimtas 
Tautų Sąjungos ir Lenkijos ir yra toks pat Tautų Sąjungos dokumentas, kaip ir rezoliucija. 

Visi skunde iškelti klausimai išspręsti 

Kiti skunde iškelti klausimai taip pat atatinkamai išspręsti. Lietuvių persekiojimai Vilniaus ir 
Gardino kraštuos bus ištirti, ištremtieji į Nepr[iklausomą] Lietuvą kunigai ir kiti asmenys bus 
sugrąžinti pro demarkacijos liniją atgal į Vilnių. 

Lenkų nusileidimas 

Lyginant su praeitos vasaros pasikalbėjimais, Lenkai Ženevoj yra padarę didelį nusileidimą. 
Kas juos vertė tai padaryti? Politinės sąlygos. Karo pavojus buvo didelis ir į karą galėjo būti 
įmaišytos didžiosios valstybės. Jos karo nenorėjo ir lenkai turėjo nusileisti. Be to, juos vertė dar 
daryti nuolaidų ir finansiniai sumetimai, nes jų paskolos Amerikoj akcijos jau pradėjo kristi. 

Būsimos derybos 

Tautų Sąjungos nutarimu Lietuvai ir Lenkijai derybos privalomos. Lietuvai tiek, kiek jos ne- 

lies Vilniaus klausimo pageidaujama lenkams prasme. Vilniaus klausimas bus derybų pagrinde 

tiek, kiek bus liečiamas toks klausimas, kuris surištas su Vilniumi. Pav., negali eiti kalbos apie ge- 
ležinkelių susisiekimą tarp Kauno ir Vilniaus, nes čia kyla klausimas. Kitas klausimas, pav., susi- 
siekimas tarp Varšuvos ir Kauno. Tas klausimas derybose gali būti svarstomas, nes neliečia Vil- 
niaus klausimo.Čia tik grynai techniškas klausimas, kaip tą susisiekimą nustatyti, nes tiesioginis 
negalimas. Taip patį Lietuvą ateina iš Lenkijos per Vokietiją daug lenkų anglių ir cukraus. Čia ir 
klausimas gali būti sutvarkytas taip, kad tos anglys ir cukrus eis teisiniu keliu. Dauguma pirklių 
pav., šmugeliu važinėja į Lodzę manufaktūros. Gauna pas lenkų konsulą Karaliaučiuj leidimą ir 
važiuoja. Šitoks klausimas gali būt ir sutvarkytas. Iš abiejų pusių bus paruošta visa eilė tokių 
klausimų ir po to paaiškės, kiek yra vilties jie išspręsti. Prie derybų reikia pasiruošti rimtai, todėl 
1 nesama reikalo skubėti. Jokio spaudimo su kitų pagalba lenkai per derybas daryti negali, nes 
tarpininkavimas galimas tik abiem pusėm pareikalavus. 
Lenkų spaudos atstovas Kaune 
Būnant prof. Voldemarui Ženevoj, lenkų telegramų agentūros „Pato“ atstovas akivaizdoj 
šveicarų, prancūzų ir kitų laikraštininkų prašė prof. Voldemaro vizos įvažiuoti į Lietuvą susi- 
pažinimo tikslu. Prof: Voldemaras, turėdamas galvoj tas nesąmones ir provokacijas, kurios lenkų 
spaudoj apie Lietuvą skleidžiamos, vizą pažadėjęs. 
Per pasikalbėjimą su prof. Voldemaru buvo paliesti ir kai kurie kiti klausimai. Pirmoj eilėj 
Derybos su Prancūzija 
Dėl prekybos sutarties. Derybos pradėtos prof. Voldemarui būnant po Ženevos Paryžiuj, kur 
Jis turėjo pasikalbėjimą su prancūzų užsienių reikalų ministeriu Briandu ir prekybos ministeriu 
Bakanovskiu. Prekybos sutarties sudarymas yra reikalingas abiem pusėm. Mūsų mėsa Prancūzijoj 
turi gerą rinką, bet prancūzai yra pakėlę 3090 muitus prekėms tų valstybių, su kuriomis nėra 
sudaryta prekybos sutarčių, todėl mėsos įvežimas trukdomas. Lietuva siekia, kad mėsa būt įvežama 
visai be muitų. Mūsų finansų ministeris valstybėms, su kuriomis nėra prekybos sutarčių, taip pat 
zali kelti muitus. Todėl ir prancūzams yra intereso derėtis. Derybos eina sėkmingai ir sutartis 
netrukus bus sudaryta. 
Derybos dėl koalicijos ir referendumas 
Vyriausybės nusistatymas dėl koalicijos paliekąs senas. Derybos bus tęsiamos. Kai dėl 
referendumo, tai jis negalėjęs būt daromas, kuomet prieš Lietuvą buvo organizuojamos bandos, 
o Pilsudskis demonstravo Vilniuj. Kai tik sąlygos leis, referendumas įvyks. 
V 
(Trimitas. 1927. Nr. 50. P. 1588-1591.) 


DĖL RYGOS KONGRESO 


Jau rašėme. kad nesenai Rygoje įvyko taip vadinamųjų Lietuvos politinių emigrantų „kon- 
zresas". Kaip paaiškėjo, jame dalyvavo ir oficialių Lenkijos įstaigų ir organizacijų atstovai. 
Kongresas tenka nagrinėti kaip įvykis, kuris šiajp ar taip paliečia Lietuvą. Vadinasi, kaip į kiekvie- 
ną tolygų įvykį, taip tr į šį kongresą mūsų visuomenė turi atsiliepti. Ką jai tenka pasakyti dėl šio 
kongreso, paaiškės panagrinėjus tai, ko jis siekė. Dėl jo tikslų kalbant tenka pažymėti ir kas šitą 
kongresą ruošė. Juo rūpinosi daugiausia Lietuvos socialdemokratų žmonės, buvę jų frakcijos 
seimo nariai. Vyriausias kongreso organizatorius ir jo vadovas buvo Plečkaitis, o jo artimieji 
bendrai Paplauskas su Kedžiu, Vikonis ir kiti. 

Kongreso tikslas, kaip aiškėja iš skaityto jame ilgo Plečkaičio pranešimo, buvo paruošti Lie- 
tuvoje dirvą naujoms riaušėms ir jų metu su svetimos valstybės pagalba jėga nuversti esamą 

tvarką. Toliau tam pačiam pranešime ir pasisakoma, kad tai galima būsią padaryti užmezgus 
glaudžius ryšius su Lenkija visai išsižadant Vilniaus ir vėl užtraukus lietuvių tautai amžinųjų jos 
priešų lenkų jungą. Kad to. bet ne kito tam kongrese siekta, aiškiai rodo daug faktų. Visų pirma 
lenkų spaudos tonas. Ji nusivylusi kongreso vaisiais aimanuoja, girdi „Taip vadinamųjų lietu- 
vių emigrantų kongresas Rygoje susilaukė visiško smūgio. Dvi dienas posėdžiaudamas jis paro- 
dė visišką nesugebėjimą tų. kurie ryžtasi valstybės vairo imtis. Ne tiktai nepavyko surasti bendrų 
siūlų tarp liaudininkų ir socialdemokratų, bet kongresui baigiantis prieita prie skandalingo pačių 
socialdemokratų skilimo. Dalis išsinešdino visai iš salės palikdama neįvykdyto Alytuje sukilimo 
vadą Plečkaitį ir Vilniuj išeinančio laikraščio Pirmyn" leidėją Paplauską ir saujelę jų sėbrų"... rašo 
„Slovo“ lapkričio 10 d. Taip daug maž dėl kongreso kalba ir dauguma lenkų laikraščių. 

Antra, kas charakteringa šito kongreso veidui, tai gausus lenkiškų sferų atstovavimas. Su 
Plečkaičiu ir kitais kongresan kartu atvažiavo Lenkijos užsienio reikalų ministerijos Lietuvos 
skyriaus vedėjas ir ūkininkų partijos lyderis Tolakevičius, Vilniaus vice burmistras ir socialistų 
partijos atstovas Čižas, lenkų laikraštininkai ir „svečiai“. O trečia, tai Lenkijos pasiuntinio Rygoje 
Lukoševičiaus vienam kongreso vadų, būtent, Vikoniui pareiškimas. Lukoševičius Pilsudskio 
vyriausybės vardu pasakęs, kad „emigrantų kongresas galutinai išspręstų Vilniaus klausimą". 
Apie tokį lenkų atstovo pasiūlymą Vikonis kongrese ir pranešė, pabrėždamas, kad Plečkaitis už 
lenkų grašius dirbas parsidavėlio darbą. 

Štai vadinamieji „Lietuvos emigrantai", štai jų talkininkai, kurių pinigais jie kongresus daro, 
štai jų planai. Kas čia pagaliau? Tai ne kas kita, kaip valstybės išdavimas 1r ne bet koks išdavi- 
mas, retai kur besutinkamas. Prieš jį blunka net tokių niekšų išdavikiški darbai, kaip Aukštuolaičio 
ir Kleščinskio. Ar gali skaudesnio smūgio lietuvių tauta laukti iš savo viengenčių, parsidavėlių 
už kelis grašius amžiniems jos priešams lenkams. Juk Vilnius yra Lietuvos sostinė, visos lietuvių 
tautos šventovė, kurią dieną minime, o naktį sapnuojame. Dėl Vilniaus visų lietuvių nuomone 
viena. Dėl to tie, kurie su amžinaisiais mūsų priešais už vieno stalo sėdėdami už jų grašius 
Vilniaus ir tautos likimą parduoda, užsipelno niekšų ir parsidavėlių vardą. 

Netikslu būtų dėl kelių asmenų smerktinų žygių kaltinti visą organizaciją, bet kol mūsų 
socialdemokratų partija nepasmerks Plečkaičio žygių, tol ją temdys jos juodas šešėlis. 

V 


(Trimitas. 1927. Nr. 45. P. 1425-1426.) 


PASIBAIGĖ KLAIPĖDOS BYLA TAUTŲ SĄJUNGOJ 


Pereitą šeštadienį, vasario 20 dieną, Tautų Sąjungos taryba išklausė raportą, kurį paruošė 
Norvegijos atstovas, p. Kolban, dėl iškelto vokiečių skundo Lietuvai. Vokietija skundėsi, esą Lie- 
tuva sulaužiusi Klaipėdos statuto 17 straipsnį, atstatydama Klaipėdos direktorijos pirmininką. 

Vokietija šitą „sulaužymą“ vadino „flagrantišku“ (deginančiu) ir reikalavo T[autų] S[4jungos | 
tarybos skubotos intervencijos. Vokiečių valdžia parašė T[autų] Sąjungos] tarybai net ketu- 
rias notas, reikalaudama, kad jos skundas būtų tuojaus svarstomas. Tautų] S[ąjungos] tary- 
ba, Vokiečių spaudžiama, skubiai paskyrė šitos bylos svarstymą ir, išklausiusi šalių, pavedė 
norvegui Kolbanui paruošti pranešimą. P. Kolbano paruoštas raportas susidaro iš 8 punktų. 

Pirmame raporto punkte pranešėjas pareiškia, kad jis atsidėjęs išnagrinėjo bylą, duotų jam 
teisininkų, Pilotti, Basdevant ir Wiliam Malking, padedamas. 

Antrame punkte Kolbanas nurodo, kad dalykas esąs labai painus, nes Vokiečiai tvirtina esą 
Klaipėdos kr[ašto] gubernatorius neturįs teisės atstatyti direktorijos, o atstatydamas, sulaužęs 

konvencijos 17 straipsnį. Šiam griežtai priešinasi Lietuvos tvirtinimas, esą gubernatorius turėjęs 
teisę šitaip pasielgti ir konvencija nesulaužyta. 

Trečiajame punkte pranešėjas nurodo, kad ir faktai, kuriais remiasi viena ir antra pusė, taip pat 
nėra aiškūs ir įvairiai nušviečiami. 

Ketvirtajame - jis su pasitenkinimu pabrėžia Lietuvos atstovo pareiškimą, jog Lietuvos vy- 
riausybė yra nusistačiusi griežtai vykdyti tarptautines prievoles, kurios dedamos Klaipėdos 
krašto konvencijos, ir faktą, kad Lietuvos vyriausybė stengiasi sudaryti direktoriją statute 
numatytomis sąlygomis. 

Penktame punkte Kolban vadina dabartinę būtį Klaipėdos krašte nenormalią ir pabrėžia reika- 
lą tad greičiau likviduoti, kad neįvyktų naujų paaštrėjimų. 

Šeštame punkte jis mano, jog esą reikalinga sudaryti kuo greičiausia tokią direktoriją, kuri tu- 
rėtų seimelio pasitikėjimą. 

Septintame punkte pranešėjas kalba apie Betcherio atšaukimą, bet palieka neišspręstą klausimą, 
ar turi ar neturi gubernatorius teisės atšaukti direktorijos pirmininką. Jis tik pažymi, kad pripažinus 
zubernatoriui šitą teisę, dar nėra aišku, ar aplinkybės, kuriomis direktorijos pirmininkas atšauktas, 
leido gubernatoriui šita teise pasinaudoti. 

Aštuntame punkte pranešėjas mano, jog taryba galėtų šituos du klausimus (ar turi teisę gu- 
bernatorius pašalinti direktorijos pirmininką ir, tokią teisę gubernatoriui pripažinus, ar šiuo atveju 
Jis teisėtai tuo pasinaudojo) iškelti tarptautiniam tribunole Hagoj. Tačiau, kadangi, jo manymu, 
sunku bus prieiti prie vienos nuomonės pačioj taryboj, tai pranešėjas mano, jog pasirašiusios 
Klaipėdos konvenciją valstybės, galinčios tartis dėl šių klausimų. 

Raporto pabaigoj jis pareiškia viltį, kad tarybai nereikėsią daugiau svarstyti Klaipėdos reikalo. 
Tačiau vis dėlto, jo manymu, esą būtų naudinga, kad taryba nusistatytų, ką ir kaip ji galinti svars- 
tyti ir spręsti ir čia būtų naudinga turėti Hagos tribunolo nuomonė. Bet šitą dalyką jis palieka 
tolesniam laikui. 

Lietuvos atstovas, dr. Zaunius, pareiškė priimąs pranešėjo raportą, išskyrus penktą ir šeštą 
punktus, dėl kurių jis reiškia kuo griežčiausių rezervų. Kitaip sakant, jis nesutinka vadinti dabar- 
tinę Klaipėdos krašte būtį nenormalią, lygiai nesutinka ir su tuo, kad perdaug reikėtų skubintis 
sudaryti naują direktoriją ir gauti dėl jos seimelio daugumos pasitikėjimą. Šitie dalykai turi Klai- 
pėdos krašto statute savo nustatytą tvarką. 

Vokiečių atstovas Biulovas vėl tvirtino, esą Lietuva sulaužiusi konvenciją, reiškė didelio ne- 
pasitenkinimo raportu, smarkiai kritikuodamas ne tik raportą, bet ir pačią tarybą. Jis reikalavo, kad 
byla būtų atiduota Hagos tribunolui. 

Perdaug smarki Biulovo kritika privertė Kolbaną jam atsakyti. Taip pat ir dr. Zaunius trumpai, 
bet griežtai atrėmė Biulovo padarytus priekaištus Lietuvai. Kalbėjo Anglijos atstovas lordas 
Landonderis. Jis suprantąs visus sunkumus ir nuomonių skirtumus. Jis sutinkąs su pranešėjo 
žodžiais ir apgailestaująs, kad Lietuvos vyriausybė nerodo galima sutikti prašyti Hagos tribuno- 
lo patariamosios nuomonės. Bet jis tikisi, kad būsią galima visus šituos neaiškumus išaiškinti 
tiesioginėse derybose tarp konvenciją pasirašiusių valstybių. Jis pranešiąs visa tat savo 
vyriausybei, bet nieko negalįs pasakyti dėl jos nusistatymo. Jo vyriausybė atkreipsianti dėmesį 
įšį reikalą. 

Italijos, Japonijos ir Prancūzijos atstovai pareiškė prisideda prie Anglų atstovo pareiškimo. 

Taryba nutarė įrašyti į protokolą Lietuvos atstovo padarytus rezervus ir Kolbano raportą 
priėmė. 

Šitaip ramiai ir be triukšmo taryboj pasibaigė ši triukšminga byla. 

Vadinasi, Vokiečių pastangos, kad taryba pripažintų Lietuvą sulaužiusią Klaipėdos konvenciją 
ir Lietuvą už tai pasmerktų, tikslo nepasiektų. Priimdama Kolbano raportą, taryba nepritarė Vokie- 
čių nuomonei. esą Klaipėdos krašte pavojinga būtis, kurią reikia pašalinti skubotomis priemonė- 
mis. Taryba būtų greičiausia nutarusi atiduoti bylą Hagos tarptautiniam tribunolui. Bet kadangi 
Lietuva nematė tokio reikalo ir tam nepritarė, tai nutarta tat palikti konvenciją pasirašiusioms 
valstybėms, kad jos tartųsi su Lietuvos vyriausybe ir visą dalyką baigtų. 

Nors taryba ir nėra Lietuvai perdaug palanki, vis dėlto ji neparėmė vokiečių keliamo triukšmo 
irjų reikalavimų. 

Vokiečių vyriausybė perdaug buvo įsivariusi, o Vokietijos spauda perėjo visas ribas. Tuo tar- 
pu, tam visai nebuvo pagrindo. 

Šitas nepagrįstas vokiečių triukšmavimas ir jų veikimo Klaipėdos krašte iškėlimas ir nušvieti- 
mas, negalėjo jiems nepakenkti. 

Tarybos nariai įsitikino, kad vokiečiai patys muša ir patys rėkia. Tat ir nulėmė bylos eigą vo- 
kiečių nenaudai. Vokiečiai manė, jog visa galima padaryti triukšmu ir rėksmu. Bet apsiriko. 

Teisybė, byla dar nėra visiškai baigta. Ji kol kas baigta tiktai T[autų] Sąjungos taryboj. Vokieti- 
ja dabar neduos ramybės pasirašiusioms Klaipėdos konvenciją valstybėms. Tačiau nėra pagrin- 
do manyti, kad jai čia pavyks geriau kaip Tautų Sąjungoj. 

Šita byla nėra pirmutinė ir nebus paskutinė. Vokiečiai nenustos kištis į Klaipėdos krašto rei- 
kalus. Konvencija tr plati Klaipėdos krašto autonomija duoda jiems pakankamai progos. Užtat 
panašių bylų iškėlimu neteka labai jaudintis, bet juo daugiau reikia kreipti dėmesio į Klaipėdos 
kraštą. 

Konvenciją mes turime vykdyti, nors ta konvencija ir nėra mums palanki. Bet ypač mums 
reikia stengtis išplėsti Klaipėdos krašte kultūrinė įtaka. Vokiečių mums nereikia lietuvinti ir mes jų 
nesulietuvinsim. Bet mums svarbu atgaivinti tautinė sąmonė lietuviuose, kad jie nusikratytų 
Berlyno pasamdytų vokietininkų įtaka ir nežiūrėtų į juos kaip į kokias išganingas „galvas“, o pa- 
tys savais reikalais rūpintųs. 

Vygandas 
(Trimitas. 1932. Nr. 9. P. 161 162) 


KLAIPĖDOS ATVADAVIMĄ MININT 


Valstybę sudaro trys pradai: teritorija, tauta ir valdžia. Nors visi šitie pradai yra esminiai ir 
valstybės negali būti, jei nors vieno šito prado trūksta, tačiau labiausiai buvo ir tebėra brangina- 
ma teritorija. Teritorija sudaro viso ko pamatą. Tautos auga iš žemės beveik taip pat kaip ir au- 
galai. Jei kuri tauta turi daug žemės, ji auga, plečiasi ir iš mažos tautos gali pasidaryti didelė, ga- 
linga. Iš kur kilo tokia galinga, šiandie, galima sakyti, galingiausia pasauly Amerikos Jungtinių 
Valstybių tauta? Ją sudaro Europos įvairių tautų išeiviai tik dėka to, kad jie rado milžiniškus tur- 
tingus žemės plotus. Per tris šimtmečius beveik iš nieko pasidarė galingiausia pasauly tauta. 
Nieko čia nepakenkė nei nuostabiausias tautų bei rasių mišinys, nei įvairių atmatų ir putų 
plaukimas. Amerikos valstybinis katilas viską sutirpdė, sumaišė ir pagaino vieningą stiprią masę. 

Šešiolikto amžiaus pabaigoj plėšikų vadas Jermakas, užkariaudamas Sibirą, atidaro rusų tau- 
tai didžiausius turtus. 

Taigi plotai, žemė, buvo ir bus tuo pamatu, iš kurio tautos augo ir kuriuo jos rėmėsi. 

Užtat susipratusios tautos žemę ir brangina aukščiau už viską. Susipratusios tautos nieko 
nesigaili naujoms žemėms įsigyti arba prarastoms atgauti. 

Mūsų tauta kadaise valdė milžiniškus plotus. Bet didelių imperialistinių tautų iš visų pusių 
apsupti lietuviai pamažu tapo svetimų imperializmo auka. Atgavę nepriklusomybę drauge su 
mumis suomiai, estai, latviai jau seniai baigė kovą dėl savo sienų ir gali ramiai dirbti vidaus dar- 
bą. Mes dėl savo sienų dar tebekovojam ir nežiniai kada šita mūsų kova bus baigta. 

Mes turim sienas tiktai šiaurėj ir vakaruose. Rytuose ir pietuose sienų mes dar neturim. Mes 
dar dėl jų kovojam ir gal dar ilgai kovosime. 

Mūsų siena vakaruose nustatyta 1923 m. sausio 15 dienos žygiu. Čia negalima nepažymėti, 
kad šitame žygyje drauge su sukilėliais dalyvavo ir šauliai. 1923 m. sausio 15 diena pasiliks vi- 
stems amžiams įrašyta mūsų istorijoj kaip tautos viena svarbiausiųjų dienų. Laimingi tie šau- 
liai, kuriems likimas leido dalyvauti šitam visų garbingiausiame atgijusios Lietuvos žygy! 

Bet sausio 15 dienos žygiu kova dėl Klaipėdos krašto dar nėra baigta. Tą garbingą dieną Klai- 
pėdos kraštas buvo prie Nepriklausomos Lietuvos prijungtas, bet jis, deja, dar nėra su ja savo 
dvasia suvienytas. 

Ir tat nieko nuostabaus. Juk pusę tūkstančio su viršum metų šita teritorija buvo atplėšta nuo 
Lietuvos. Pusė tūkstančio metų tai nejuokai! Kiek valstybių per tokį laiko tarpą sugriuvo, kiek 
tautų išnyko, kiek naujų gimė ir išaugo! 

Ar galima stebėtis, kad per pusę tūkstančio metų toki lietuviai, kaip Žygaudai, Puodžiai, 
Geruliai, Gaidžiai. Žilvičiai, Kopūstai ir kiti, dėl kurių lietuviškumo niekas negali abejoti, išbu- 
vę vokiečių režime pasidarė smarkiais vokietininkais. 

Juk mūsų Tiškai, Radvilos, Naručiai, Skirmantai ir kiti daug trumpiau buvo lenkų įtakoj, jie 
visiškai nebuvo lenkų valdomi ir, vis dėlto, nutauto. 

Jeigu Pilsudžiai, Stoniai, Kirtikliai ir kiti lietuviai per kokią šimtinę metų tapo lenkų patriotais 
Hr savo tėvynės priešais, tai kam reikia stebėtis, jei Klaipėdos krašte Gaidys su Oželiu ir Kopūs- 
tu, išbuvę apie pusę tūkstančio metų su vokiečiais, dabar žiūri Berlyno link. 

Ar daug mes turėjom susipratusių lietuvių inteligentų „Aušros“ laikais? Štai prieš 25 me- 
tus, Žemaičių kunigų seminarijoj, kur ir vadovybė ir auklėtiniai visi buvo lietuvių ūkininkų vaikai. 
kiekvienas susipratęs lietuvis rizikuodavo būti pašalintas už „litvomaniją“, o lietuviškosios kny- 
vos ir laikraščiai buvo persekiojami, kaip draudžiamoji literatūra. Ogi Žemaičių kunigų semina- 
rija tikro lenko, tur būt, visai nematė ir su Lenkija nieko bendro neturėjo. 

Todėl ir klaipėdiškio Žilvičio ar Puodžiaus vokiškumas reikia laikyti tik žmogaus tautinio ne- 
susipratimo reiškiniu. Tai ligoniai, dėl kurių nereikia nei stebėtis, nei pykti, o tik reikia gydyti. Iš- 
zyvenę tiek laiko vokiškoj atmosferoj, negaivinami lietuviškos dvasios jie ir susirgo vokiškumu. 

Kol Klaipėdos kraštas priklausė Vokietijos, vokiečiai ne per daugiausia rūpinosi to krašto 
lietuviais. Vokiečiams pakako, kad Gaidys su Kopūstu buvo ištikimi Vokietijos piliečiai, liaupsino 
kaizerį ir mokėjo vokiškai. Kaizeriui netgi buvo malonu, kad jį, vardinių dieną, sveikino Prūsų lie- 
tuvaitės tautiškais rūbais. Jam buvo malonu matyti, kad jo imperijoj yra įvairių tautų. 

Bet prijungus Klaipėdos kraštą prie Lietuvos, vokiečiai pajuto, kad Gaidžiuose, Žilvičiuose ir 
Kopūstuose atbus tautiškoji sąmonė ir jie Vokietijai bus žuvę. Tad ir puolė vokiečiai pristiprinti 
Žilvičius, Gaidžius, Kopūstus ir kitus lietuvius prie vokiškumo. Prasidėjo smarki kova. Vokiečiai 
turi daugiau lėšų, jie turi tradicijas, savo kultūrą, savo galingą valstybę, kuri ir Gaidžiui ir Žilvičiui 
labai imponuoja. Bet mes turim lietuvišką kraują, kuris kalba labai iškalbingai. Žinoma, pasitikėti 
vien krauju ir nieko neveikti būtų nedovanotina klaida. Reikia žadinti tautinė sąmonė, reikia Ir 

Kopūstui 1 Puodžiui parodyti, kad kelmas, nuo kurio jie atkrito, yra gyvas, jis leidžia diegus, duo- 
da gražius Žiedus ir vaisius. Reikia taip pat susirgusius klaipėdiškius lietuvius apsaugoti, kad jie 
nebūtų toliau vokietybės nuodais nuodijami. Susirgusį užnuodijimu žmogų visų pirmausia rei- 
kia apsaugoti nuo nuodų veikimo. Vokiečiams reikia pasakyti aiškiai: mes atlietuvinsim savo tau- 
tos narius ir jų neatiduosim, kad ir kažin kas atsitiktų. Težino! 

Jau vienuolika metų kaip Klaipėdos kraštas grįžo prie Lietuvos. Ar daug per tą laiką lietuvių 
ten padaryta? Ar daug pastūmėtas pirmyn šimtmečių prislėgtos lietuviškos sąmonės gaivinimas? 

Pesimistai tvirtina, esą nieko nepadaryta, o daug nustota. Kiekvienoj kovoj reikalingas tikėji- 
mas ir viltis. Be šito negalima laimėti jokios kovos. 

Beruošiant 1923 m. Klaipėdos sukilimą, daug kas ir realiai vertinančių tuometinę situaciją, 
atsisakė sukilime dalyvauti, nes jiems rodėsi, jog nėra vilties laimėti. Ir iš tikrųjų, Klaipėdos kraštą 
tada valdė ir už jo tvarką atsakė Santarvė. Kaip čia darysi sukilimą prieš tokią didelę, galingą 
pajėgą? Santarvininkai, tik ką laimėję didžiausią istorijoj karą, nusileis sukilėlių būreliui! Taip 
protavo realūs žmonės. Bet entuziastai, optimistai ir kiti nerealūs žmonės, rizikavo ir laimėjo. 

Tiesa, jie laimėjo tikėjimu, viltimi, paremta energingu darbu. Vieni kovojo su ginklu, kiti kovojo 
siųsdami telegrafu valdžioms notas bei pareiškimus. Visi dirbo su entuziazmu, su tikėjimu, su 
viltim, ir laimėjo. 

Tokios pat dvasios reikia ir šiandie kovojant Klaipėdos krašte. 

Argi jau nuo Klaipėdos prijungimo mūsų nieko ten nepadaryta, nieko nelaimėta, kaip kartais 
tvirtina pesimistai? Pažiūrėkim ką rodo statistika. 1925 m. lietuvių Klaipėdos mieste buvo 32694, 
01932 m. jau 38,74. Visose apskrityse 60,06, 0 1932 —66,076, visame krašte 1925 —52,704, 0 1932 
- 58590. Vokiečių bei apvokietėjusių lietuvių visame krašte 1925 m. buvo 45,5*6, 0 1932 m. 38,204. 
(Žiūrėk: Valsanokas. Klaipėdos problema. 275 psl.). 

Taigi negalima sakyti, kad nieko nepadaryta. Gal būti, kad padaryta per maža. Gal būti, kad 
galima buvo padaryti daugiau. Bet negalima sakyti, kad lietuvybė Klaipėdos krašte nyksta. 

Tautinės sąmonės gaivinimo pradžia visur sunki. Be to, mums čia daug kenkia autonomija, 
sukūrusi beveik nepasiekiamas vokietizmo tvirtoves. Bet jau seni romėnai sakydavo: „Vincit 
omnia labor improbus" (viską nugali nenuilstamas darbas). Tai yra tikriausias vaistas nuo visų 
bėdų. 

Nereikia nusiminti, jei hitlerinė banga, pakėlusi Vokietijos ūpą ligi nematytos aukštumos, 
pasiekė 17 Klaipėdos kraštą. Ta banga pamažu atslūgs, jei tik mumyse sutiks tvirtą uolą. 

Klaidos visur pavojingos. Ypač jos pavojingos tokiame darbe, koks tenka dirbti Klaipėdos 
krašte. Užtat klaidos reikia aiškinti, senos taisyti, naujų vengti. 

Mūsų programa Klaipėdos krašte: dirbti, budėti, ir drąsiai žiūrėti ateitin. Vengti nusiminimo. 

Karo vadai sako, jog kiekvienoje kovoje yra kritingų momentų, kuriuos reikia mokėti pergy- 
venti ir kuriuos seka laimėjimas. Reikia, kad kovotojas, kritingam momentui atėjus, nenustotų 
pusiausvyros ir nenuilstama energija siektų tikslo. Tada jis tikrai laimės. Reikia, kad ir mes, Klai- 
pėdos krašte tokiam kritingam momentui atėjus, nenustotumėm pusiausvyros, o dar su dides- 
ne energija eitumėm prie užsibrėžto tikslo. 

Vygandas 
(Trimitas. 1934. Nr. 2. P. 21-22.) 

LIETUVOS SANTYKIAI SU UŽSIENIAIS ŠEŠIOLIKTAIS 
NEPRIKLAUSOMYBĖS METAIS 


Šešioliktais nepriklausomybės metais Lietuvos santykiuose su užsieniais nors didelių 
pasikeitimų ir neįvyko, bet gyvenimas nestovėjo vietoje. 

Kaip visos kitos valstybės, taip ir Lietuva kenčia nuo ūkio krizio. Todėl daugiausia tenka 
kreipti dėmesio į kovą su kriziu. 

Maža to, kad kainos žemos, nėra kur išvežti. Visos valstybės apsitvėrė ne tik aukštais mui- 
tais, bet įvairiais suvaržymais, draudimais, kontingentais. Žemės ūkio gaminiams surasti rinką 
darosi dar sunkiau negu pramonės gaminiams. Tad suprantama, kad tokiu laiku santykiuose su 
užsieniais ekonominiai reikalai stoja pirmon vieton. 

Pereitais metais buvo vedamos ūkio derybos su Prancūzija, Austrija, Čekoslovakija, Latvija, 
Estija, Vokietija, Belgija. Pradėtos derybos su Anglija dėl naujos prekybos sutarties sudarymo. 
Šitos derybos dar eina ir tikimasi susitarti. Su Prancūzija susitarta, kad mes ten galim išvežti nors 
nedidelį arklių kiekį ir kai kurių kitų žemės ūkio gaminių. Į Austriją galime išvežti kiek kiaulie- 
nos, pieno produktų. Čekoslovakijon kiaušinių ir mėsos. Su Latvija ir Estija pasirašytos naujos 
prekybos sutartys. Su Vokietija buvo ūkio reikalais deramasi du kartu, bet vis dar nesusitarta. 

Su Vokietija mūsų santykiai ir seniau nebuvo labai geri, bet pereitais metais jie dar pablo- 
gėjo. Didžiausioji priežastis tai Klaipėdos kraštas. Vokiečiai tartum pamiršta, kad Klaipėdos kraš- 
tas Lietuvos žemė ir visokiais būdais bando kištis į to krašto gyvenimą. Lietuva, suprantama, ne- 
zali šito leisti ir iš čia kyla ginčų. Vokiečių tuo tarpu vyriausias tikslas Klaipėdos krašte sustiprinti 
ir išplėsti vokiškumą, o lietuviškumą gniaužti. Jie turi ten savo agentus, veikia pinigų ir kitokių 
ūkio priemonių pagalba. Juk seimelis, administracija, švietimas, teismai daugiausia yra vokietinin- 
kų rankose. Vokiečių agentai, gaudami pakankamai lėšų, veikia labai smarkiai ir kaip tik Lietuvos 
valdžia bando juos sudrausti, tuojau Vokietijoj kyla triukšmas esą Lietuva laužanti Klaipėdos 
statutą. Pašalina Lietuvos valdžia Vokietijos piliečius iš valstybės tarnybos — Vokietijoj triukš- 
mas. Išleidžia kokį nors įstatymą visai Lietuvai, kuris paliečia ir Klaipėdos kraštą, vėl triukšmas. 
Taigi kol Vokietija kišis į Klaipėdos krašto vidaus reikalus, sunku laukti gerų santykių su Vokie- 
tija. Vokiečiai bando priversti nusileisti jiems, Klaipėdos krašte ūkio represijomis. Nors Lietuva 
turi su Vokietija pasirašytą 1928 m. didžiausio palankumo sutartį, bet vokiečiai šito nepaiso Ir 
stengiasi visaip Lietuvai pakenkti. Pavyzdžiui, Lietuva šiais metais turi teisės Vokietijon įvežti 
sviesto 1710 tonų. o vokiečiai neteisėtai sumažino ligi 600 tonų. Čia aiškus sutarties laužymas. 
Norėdami pakenkti Lietuvai, vokiečiai labai suvaržė pasienio susisiek[imą] ir sumažino kiekį pro- 
duktų, kuriuos galima įnešti iš Lietuvos Vokietijon. Čia irgi pasirašytos 1928 m. prekybos sutar- 
ties laužymas. 

Nors šitokiu būdu vokiečiai ir kenkia Lietuvai, bet nusileisti čia vis tiek negalima. Nusileidus 
viename dalyke, vokiečių reikalavimai eis ne mažyn, o didyn ir vokiečiai tik tada gal nusiramintų, 
kai Klaipėdos kraštą] visiškai nuo Lietuvos atimtų. 

Taigi pereitais metais santykiai su Vokietija pablogėjo, bet ne dėl Lietuvos kaltės. Liertuva į 
Vokietijos vidaus reikalus nesikiša, nors ir turėtų teisės kalbėti apie seną lietuvišką Tilžės kraštą. 

Lietuvos su Lenkija būtis šešioliktais nepriklausomybės metais nepasikeitė. Lenkai po 
senovei laiko okupavę Vilniaus kraštą ir po senovei ten spaudžia ir naikina lietuvybę. Lietuviškų 
mokyklų skaičius dar labiau sumažėjo, nes lenkai suranda vis naujų priežasčių joms uždaryti. 
Kitokį švietimo darbą, kaip šv. Kazimiero draugiją, jie taip pat trukdo. Ir kitų kultūrinių organiza- 
cijų veikimas įvairiais būdais trukdoma. Lenkai Vilniaus krašte siekia to, kad be triukšmo pamažu 

likviduotų visą lietuvių darbą. Žinoma, kad lietuviams sunku su tuo kovoti, nes juk visa krašto 
valdžia ir visos priemonės yra jų rankose. Bet suprantama, kad Vilniaus lietuviai, tie, kurie yra 
susipratę, nesiduoda ir nesiduos nutautinami. Juo didesnis lenkų spaudimas, juo stipresnis bus 
lietuvių pasipriešinimas. Slopindami lietuvybę ir plėsdami lenkybę, lenkai nesusipratusius ap- 
lenkėjusius lietuvius gal dar labiau nutautins, bet susipratusiuose lietuviuose visos šitos prie- 
monės kelia dar daugiau pasiryžimo, pasipriešinimo, veiklumo ir darbštumo. 

Su Latvija Lietuvos santykiai draugiški. Tiesa, kaip tarp artimų kaimynų, turinčių ilgą bendrą 
sieną, pasitaiko ir nesusipratimų, bet didesnių nesusipratimų kildavo tik dėl ūkiškų santykių. 
Mat, Lietuvoj ūkio gyvenimas labiau laisvas, o Latvijoj labiau suvaržytas. Bet neseniai pasirašy- 
ta sutartimi šitie nesusipratimai, rodos, bus galutinai pašalinti. 

Su Sovietų Rusija santykiai po senovei geri. Pereitais metais pasirašyta su Sov[ietų] Rusija 
Kellogo-Briano sutarties papildymas užpuoliko sąvokai aptarti. Tiesa, pasirašydama su Len- 
kija sutartį, panašią, kaip su Lietuva, užpuoliko sąvokai aptarti, Sov[ietų] Rusija sutiko, kad būtų 
įtraukta aptarimas, jog valstybės teritorija pripažįstama visa ta teritorija, kurią valstybė faktiškai 
valdo. Kadangi Lenkija nors neteisėtai, bet faktiškai valdo Vilniaus kraštą, tai išeitų, kad Rusija 
lyg ir pripažino dabartinę, lenkų smurtu sudarytą būtį. Bet kadangi Rusija anksčiau yra kelis 
kartus pareiškusi, jog ji laikosi Maskvos traktato (1920 m.) su Lietuva ir Želigovskio smurto pri- 
pažinti nenorinti, tai dar negalima būtų sakyti, kad Rusija savo sutartimi su Lenkija užpuolikui 
aptarti būtų pakeitusi ankstyvesnį nusistatymą lietuvių lenkų ginče dėl Vilniaus. 

Su kitomis Pabaltijo valstybėmis, kaip Estija, Suomija, Lietuvos santykiai buvo 11 tebėra kuo 
geriausi. Nors Pabaltijy lenkai ir smarkiai veikia ir stengiasi santykius su Lietuva gadinti, bet 
žymesnių rezultatų jie čia nepasiekė. Jie tiktai sutrukdė ir tebetrukdo Pabaltijo valstybių sąjun- 
24. 

Su Skandinavijos valstybėmis Lietuvos santykiai pereitais metais buvo toki pat kaip ir seniau. 

Su Anglija, Prancūzija kaip jau sakyta, Lietuva pereitais metais stengėsi sustiprinti ir 1š- 
plėsti pirmiausia ūkio santykius. Ir šiame dalyke šis tas jau pasiekta, o daugiau siekiama. Šiaip jau 
bendri santykiai su šitomis valstybėmis pasilieka geri. 

Su Italija santykiai ir toliau yra nuoširdūs. Bandymai išplėsti ūkio santykius su Italija, kol 
kas, žymesnių vaisių nedavė dėl per didelio abiejų šalių atstumo. 

Su Jungtinėmis Amerikos Valstybėmis Lietuvos santykiai pereitais metais irgi nepasikeitė. 
Nors Lietuva sutartos skolų mokėjimo ratos nesumokėjo, bet šitaip pasielgė ir beveik visos kitos 
Amerikos skolininkės. Bet. vis dėlto, Lietuva dalį ratos sumokėjo, tuo parodydama, kad jei ji 
nemoka tai ne dėl to, kad nenorėtų pripažinti savo skolos, o dėl to, kad dėl krizio nepajėgia mokėti. 

Su visomis kitomis valstybėmis Lietuvos santykiai pasilieka kaip ir buvę. 

Vygandas 
(Trimitas. 1934. Nr. 7. P 123-124.) 


KAIP LENKAI GYNĖ VILNIŲ NUO BOLŠEVIKŲ 
(Vilniaus lenkų radio polemika) 


Vilniaus lenkų radio seka mano atsiminimus Trimite apie Vilniaus pagrobimą ir rado reikalo 
pradėti šiuo dalyku polemiką. 

Vilniaus radio pirmiausia prikiša mums, esą mes anksčiau tvirtinome, kad Vilnius prarastas 
1920 metais, o dabar jau sakom, kad 1919 metais. Lenkų radio manymu, mes čia darome „didelį pa- 
sukimą". 

Iš tikrųjų mes čia jokio pasukimo nedarome, o tiktai konstatuojame visiems žinomus faktus, 
Lietuviai du kartu Vilnių turėjo ir du kartu jo nustojo. Pirmą kartą Vilnių lietuviams išplėšė ko- 
munistai, o antru - lenkai. Čia reikia pažymėti, jog lenkai pasielgė daug biauriau už komunistus. 
Kapsukas, jei būtų sutartį pasirašęs, tai būtų ją ir laikęs. Lenkai sutartį pasirašė ir begėdiškai ją 
sulaužė. Lenkų radio prikiša mums, esą mes pripažįstame, jog nemokėjom Vilniaus apginti nuo 
bolševikų. Taip, mes nepajėgėm Vilniaus apginti 1919 m. pradžioje nuo bolševikų. O lenkai, ar jį 
apgynė? Mes vieną kartą supasavom prieš bolševikus, o lenkai net du kartus, būtent, 1919 m. 
sausio mėn. ir 1920 m. liepos mėnesį. Lietuviai 1919 m. nė nebandė ginti Vilniaus, nes neturėjo kuo 
ginti. Lietuviai neturėjo nei ginklų nei kariuomenės. O lenkai, rodos, viską turėjo ir 1919 ir 1920 
metais ir, vis dėlto. nuo bolševikų dūmė taip, kad apsižiūrėjo net Varšuvoje. Argi netiesa, kad 
venerolas Veitko 1919 m. sausio mėnesį viską turėjo? Tai kodėl gi jis pabėgo, jei lenkai toki 
drąsuoliai ir karžygiai? Lietuviai apleido Vilnių bolševikams besiartinant, nes buvo ginkluoti 
tiktai savo kumštimis, o kumštis prieš kulkosvaidį, vis dėlto, per silpnas ginklas. Bet generolas 
Veitko turėjo ir šautuvus ir kulkosvaidžius ir kareivius ir visko, kas reikia karui vesti. Tai patvirti- 
na patys vokiečiai būtent, W6hrle savo brošiūroje, išleistoje Vokietijoj 1920 metais: „Die 
Auslieferung Wilnas an Polen". Ten W6hrle dešimtosios armijos Soldatenrato pirmininkas, aiš- 
kiai sako, kad dešimtosios armijos vadovybė gavusi iš paties tuometinio reichskanclerio Schei- 
demanno įsakymą duoti lenkams Vilniuje ginklus, amuniciją ir karo medžiagą, kiek tik reikės. Ir tas 
buvo padaryta. Lenkai gavo visko tr, vis dėlto, pabėgo. Teisybė, jie bandė pasišaudyti priemiesty, 
bet kaip tik pamatė bolševikus, dūmė kaip pašėlę. Ar tai buvo Vilniaus gynimas? 

Tiktai vėliau, balandžio mėnesį, kai bolševikai buvo išsisklaidę po visą Lietuvą ir kovojo prieš 
lietuvius, kai Vilnius buvo visiškai tuščias, Pilsudskis, surinkęs savo geriausius pulkus ir apėjęs 
aplinkui, netikėtai iš pasalų puolė ir užėmė Vilnių. Lietuviai tada jau varė bolševikus iš Lietuvos, 
būtų juos išvarę ir Vilnių atsiėmę. Bet štai, kai bolševikai buvo užimti kovomis su lietuviais, Pil- 
sudskis iš pasalų puola beveik tuščią miestą, na ir, žinoma, jį užima. Žinoma, užimti pustuštį mies- 
tą. arba pasirašius sutartį užpulti nieko blogo nemanantį partnerį - lenkai šitai puikiai moka. 

O kas buvo 1920 metais liepos mėnesį? 

„Do lasu panowie, do lasu, ratuj się kto može! * [Į mišką ponai, į mišką, gelbėkitės kas galite!) 
šaukė bėgdami lenkai, nors bolševikai dar buvo už šimto kilometrų. Vilnius buvo atiduotas be šū- 
vio. be jokio pasipriešinimo. Lenkams išdūmus, bolševikai dar negreit pasirodė. 

Ot tai gynėjai, tai karžygiai! Tiktai, kai bolševikai pametę ginklus, be jokios karinės tvarkos, be 
kovų slinko sau „na Aršavu", lenkai surinkę savo geriausias pajėgas, prancūzų vedami, puolė 
beginklius raudonarmiečius ir pradėjo juos varyti atgal. Lenkai samdinio lūpomis prikiša, esą 
lietuviai šaukėsi Ober Osto pagalbos. Na, o lenkai ar nesišaukė? Paimkite Varšuvos užsienių rel- 
kalų ministerijos išleistą 1920 m. dokumentų rinkinį. Ten 5 puslapiuose rasime paties Pilsudskio 
telegramą Clemenceau. Iš tos telegramos gali Vilniaus radistai pamatyti, kas daugiau šaukės! 
Ober Osto pagalbos: lietuviai ar lenkai. Lietuviams prikišama valdžius Vilniaus kraštą paveldėtais 
iš Ober Osto metodais. Na, o kaip pavadinti lenkų metodus, kai jie Lvove 1919 m. suvarė žydus 
sinagogon ir juos ten sudegino. kai nuėję į Lvovo kapus iškasė ir išmėtė ukrainiečių karžygių 
kaulus, kai užkapojo mirtinai šimtus ir tūkstančius nieku nekaltų ukrainiečių, žvėriškai nukankino 
kunigą Lajauską ir daug kitų lietuvių? 

Kas tai per valdymo metodai'? Tai bus lenkų kultūros metodai! 

Dr. J. Purickis 
(Trimitas. 1934. Nr. 36. P. 716-717.) 

PABALTIJO PAKTĄ PASIRAŠIUS 


Rugsėjo 12 d. Ženevoj Tautų Sąjungos sekretoriate pasirašyta Estijos, Latvijos ir Lietuvos 
santarvės ir bendradarbiavimo sutartis. 

Sutartis pavadinta: Santarvės ir bendradarbiavimo sutartis. Bet trumpai ji vadinama Pabaltijo 
paktu. Sutartis turi įvadą ir devynis straipsnius. 

Įvade pasakyta, kad trijų valstybių prezidentai „pasiryžę plėsti bendradarbiavimą tarp trijų 
šalių ir skatinti glaudesnę santarvę tarp Baltijos valstybių, tvirtai nutarę prisidėti prie taikos 
palaikymo ir patikrinimo ir derinti jų užsienių politiką Tautų Sąjungos sandoros dvasia, nutarė 
sudaryti sutartį 17 paskyrė šiam reikalui savo įgaliotinius..." Sutartyje sakoma, kad „trys valsty- 
bės pasižada tartis bendros svarbos užsienių politikos klausimais ir teikti abipusę politinę ir 
diplomatinę pagalbą savo tarptautiniuose santykiuose". Nustatoma, kad užbrėžtam tikslui siekti 
daroma periodinės trijų valstybių užsienių reikalų ministerių konferencijos, kurios rinksis regulia- 
riai, mažiausia du kartu per metus, iš eilės kiekvienos trijų valstybių teritorijoje. Vienai kuriai šaliai 
pasiūlius ir kitom dviem pritarus, gali rinktis ir nepaprastos konferencijos ar vienos iš trijų valsty- 
bių teritorijoje, ar kur nors užsienyje. 

Pripažįstamas buvimas specifinių problemų, vadinas tokių, kurios liečia tiktai kurią vieną šalį. 
Tokios problemos neįeina į pasitarimus. Kiekviena šalis savo specifines problemas tvarko ne- 
priklausomai. Nors sutarty ir neminima, bet čia turėta galvoje Lietuvos ginčas su Lenkija. Lietuva 
norėjo šitą ginčą išimti iš bendrų pasitarimų, nes šitas ginčas kitas dvi valstybes mažai liečia, 0 
bendras jo svarstymas galėtų sudaryti keblumų ir Lietuvai ir kitom dviem valstybėm. Jeigu Estija 
ar Latvija turės savo specifinių reikalų, jos taip pat galės tat išskirti iš bendrų pasitarimų. 

Susitariama stengtis likviduoti geruoju ir teisingumo bei teisėtumo dvasia kiekvieną ginčija- 
mą klausimą. Šiam tikslui geriau pasiekti numatoma dar atskirų susitarimų. 

Pasižadama duoti atstovybėms užsieniuose, taip pat vykstančioms į užsienius delegacijoms, 
kad jos palaikytų tinkamus santykius! Vadinasi, norima, kad ir atstovybės bei delegacijos 
bendradarbiautų. Pasižadama pranešinėti sudarytų sutarčių su kitomis valstybėmis tekstus. Taigi, 
Jei kuri valstybė pasirašo kokią sutartį, ji privalo, neatidėliodama sutarties tekstą pranešti kitoms 
dviems valstybėms. 

Toliau sakoma, kad prie šitos sutarties gali prisidėti ir trečios valstybės, bet tiktai visoms 
trims valstybėms sutinkant. 

Sutartis pradeda galioti nuo pasikeitimo ratifikacijos dokumentais. Pasikeitimas turės įvykti 
Rygoje. Sutartis galioja dešimts metų, o po dešimties ji gali būti nutraukta, atsisakius vienai kuriai 
šaliai. 

Prie sutarties dar pridėta visų trijų valstybių pasirašytoji deklaracija, kuria pasižadama auginti 
tr plėsti tarp trijų valstybių draugiškumo bei susitarimo dvasią. Kiekviena valstybė pasižada im- 
tis reikalingos šiam tikslui iniciatyvos ir priemonių. 

Ši sutartis yra tam tikri rėmai, kuriems reikės duoti turinys. Tas turinys pareis nuo susitarusių 
valstybių gero noro, jų pasiryžimo bendradarbiauti. O Lietuvai, Latvijai ir Estijai bendradarbiau- 
ti yra gyvas reikalas. Pirmas ir svarbiausias bendras reikalas tai nepriklausomybės išlaikymas. 
Visoms trims valstybėms gresia bevei tas pats pavojus. Teisybė, Lietuvai daugiau gresia pavojus 
iš vakarų ir pietų, 0 estams ir latviams tas pavojus mažesnis. Bet čia kiekvienam aišku, kad jei. 
sakysim, Lietuva nustotų laisvės, tai anksčiau ar vėliau tas pats likimas ištiktų ir Latviją su Estija. 
Geografinė padėtis visas tris valstybes labai jungia. Tuo tarpu latviams ir estams didesnis pavo- 
Jus iš rytų negresia. Bet kas gali žinoti, kas bus rytuose po kelių ar keliolikos metų? Taip pat jeigu 

vakaruose kiltų audra, tai ji labai lengvai gali pasiekti ir Latviją ir Estija. Susidėjusios drauge, 
visos trys valstybės lengviau gali patikrinti savo politinę nepriklausomybę, nekaip eidamos 
skyrium. 

Taip pat Tautų Sąjungoj ir įvairiose tarptautinėse konferencijose, visos trys valstybės, eida- 
mos iš vieno, gali daug geriau pastatyti savo reikalus, nei eidamos kuri sau. 

Santykiuose su dideliais kaimynais, su Skandinavijos valstybėmis visos trys valstybės, veik- 
damos iš vieno, taip jau gali daug daugiau pasiekti. 

Taigi, bendradarbiavimas politinėje srity gali duoti labai daug visoms trims valstybėms. 

Toliau eina bendradarbiavimas ūkio srity. Čia pirmiausia galima būtų tarp savęs ūkio santykius 
taip sutvarkyti, kad visoms trims valstybėms iš to būtų naudos. Bet ir šiaip santykiuose su kito- 
mis valstybėmis visos trys valstybės, eidamos iš vieno ir derindamos savo ūkinę veiklą, galėtų 
geriau aprūpinti savo reikalus. 

Pagaliau ir kultūros srity dirbant iš vieno, galima būtų pasiekti gerų vaisių. 

Trumpai sakant, nėra tokios valstybinio veikimo srities, kur negalima būtų išplėsti bendra- 
darbiavimo ir susilaukti gerų rezultatų. 

Žinoma, plačiam bendradarbiavimui reikia laiko ir iniciatyvos iš vadovaujančių politikų, bet 
reikia pabrėžti, kad ši sutartis yra rimtas žingsnis į Pabaltijo valstybių glaudžią sąjungą. 

Mums lietuviams malonu, kad ši sutartis išdygo Lietuvos iniciatyva. Lietuva šiemet balandžio 
mėnesį pasiūlė susirinkti ir tartis dėl bendradarbiavimo gairių nustatymo. Ši sutartis ir yra to 
pasiūlymo vaisius. 

Lietuva jau 1921 metais buvo pasiėmusi iniciatyvos Pabaltijo sąjungai kurti. Tada Lietuvos 
užsienių reikalų ministeris lankėsi Rygoje ir Taline ragindamas kurti Pabaltijo sąjungą. Jis ir vie- 
nur ir kitur sutiko pritarimo. Buvo paruoštas sąjungos planas. Su Latvija buvo pasirašytas pro- 
tokolas, nustatąs glaudų politinį bendradarbiavimą. Bet vėliau, pasikeitus kai kuriems vado- 
vaujantiems asmenims, šitie gražūs sumanymai sustojo. 

Lietuva vėl ėmėsi iniciatyvos ir dabar jau pavyko padėti Pabaltijo santarvei pamatus. 

Galima tikėtis, kad Pabaltijo santarvė Europos politikoje suvaidins svarbų vaidmenį, nes ne 
tik Lietuvoje, bet ir Estijoje ir Latvijoje matyti tvirto pasiryžimo Pabaltijo sąjungą ugdyti ir stiprinti. 

Vygandas 
(Trimitas. 1934. Nr. 38. P. 751.) 


EKONOMIKOS IR LIETUVOS ŪKIO PROBLEMOS 


ŽEMĖS REFORMA ČEKOSLOVAKIJOJ 


Kaip kitur, taip ir Čekoslovakijoj, žemės reforma buvo daugiau socialinių politinių, negu eko- 
nominių reikalavimų rezultatu. Habsburgų dinastija išdalino žemę savo ištikimiesiems tarnams, 
daugiausia vokiečių kilmės, o tikrieji žemės savininkai čekai turėjo iš jų nuomoti, kartais labai 
sunkiomis sąlygomis. 

Jau XV amžiuje, husitų karų metu daugelis žemių perėjo vokiečių didžponių nuosavybėn. Dar 
daugiau šis procesas pasireiškė XVII a., ypač po nugalėjimo ties baltuoju Kalnu (1620), va- 
din[amojo] Trijų dešimtų metų karo pradžioje, kada Habsburgas katalikas Ferdinandas II, suma- 
lęs savo priešininką protestantą Fridrichą Pfalco kunigaikštį, kurį čekai buvo pasikvietę savo ka- 
ralium, išdalino daug žemių savo šalininkams vokiečiams. Be to, ir čekų kilmės dvarponiai dau- 

giausia suvokietėjo ir pasidarė svetimi savo tautai, kaip tai atsitiko ir su Lietuvos dvarponiais. 
Apskritai, šiuo atžvilgiu tarp Lietuvos ir Čekoslovakijos rasime nemaža panašumo. Tačiau reikia 
pažymėti, kad kai pas mus į dvarponių rankas vidutiniškai buvo patekę apie 4096 žemės, tai Če- 
kuose tas nuošimtis siekė tik apie 1874. 

Dar nesant visuotinais rinkimais išrinktam parlamentui, čekų provizorinis parlamentas — Tau- 
tos Taryba — 1919 metais balandžio mėnesį paskelbė pamatinį žemės reformos įstatymą. Tas 
įstatymas laikui einant buvo papildomas, taip kad šiandien dėl žemės reformos yra iš viso 20 
įstatymų ir įsakymų. Visi jie reikia skirti į du skyriu. Pirmasis skyrius turi laikinąjį pobūdį ir stengiasi 
sutvarkyti žemės valdymą pereinamuoju laikotarpiu, kol bus įvykdyta žemės reforma. Antras 
skyrius - tai įstatymai galutinai tvarkanti nuolatinį žemės valdymą. Pirmosios kategorijos įstaty- 
mai žymiausi yra tie, kuriais visi mažieji nuomininkai daromi nuomotos žemės savininkais. Kita 
tos kategorijos įstatymų grupė, stengiasi prašalinti vadinamąjį „žemės badą". Mat, po karo Čekuo- 
se dauguma bežemių, bijodami ekonominio krizio ir iš jo išeinančios prasimaitinimo sunkeny- 
bės, užsimanė būtinai šiokiu ar kitokiu būdu įsigyti žemės gabalą, iš kurio galėtų misti. Valdžia, 
norėdama šį reikalavimą patenkinti, išleido eilę įstatymų bei įsakymų, kuriais buvo nustatyta, kad 
visi dirbantiejį didesnį žemės plotą, tiek savininkai, tiek nuomininkai, turėjo iki tam tikros normos 
išnuomoti žemę kitiems norintiems ją dirbti tam tikromis nurodytomis sąlygomis. 

Kai dėl pačios žemės reformos, tai balandžio m. 1919 m. įstatymas kaipo maksimalę normą nu- 
stato 450 hektarų dirbamos žemės. Jeigu žemės dalis yra padengta mišku, arba šiaipjau nėra dir- 
bama dėl tam tikrų priežasčių, tai ši norma gali būti pakelta iki 250 hekt. Išimtinais atsitikimais to- 
kia norma gali pasiekti 500 hekt., bet niekad daugiau. Kas turėjo žemės virš nurodytos normos, 
nuo įstatymo paskelbimo dienos, negalėjo tos žemės nei parduoti, nei dovanoti ar šiaipjau perleis- 
ti, nei ant jos skolos paimti, o valdo ją kaipo depozitaras, kol žemės reformos organai tos žemės 
nepaims ir padalins bežemiams. Įstatymas tuo yra griežtas, kad jis liečia ne tik žemą, bet ir visą 
nejudamą turtą, kuris ant jos randasi: mišką, trobas, dirbtuves ir t. t. 

Kai dėl atlyginimo, tai jis principe pripažintas, būtent 1913—1915 metų vidutiniškų kainų aukš- 
tumo. Tačiau nuo didesnių plotų, o tokių kaip tik esama daugiausia, kainos tos mažinamos 30-40 
nuošimčių. Be to atlyginimas mokamas ne grynais pinigais, bet rentos popieriais, duodančiais 
494 palūkanų ir "4 Yo amortizacijos. Suprantama, kad tokios rentos popierius realizuojant juos 
biržoje prie dabartinių ekonominių aplinkybių, galima gauti tik menką dalį jų nominalės vertės. 
Tuo būdu atlyginimas išeina labai menkas ir žemių savininkai rodo didžiausią nepasitenkinimą. 

Žemės reformos kritikai labai piktinasi, kad įstatymas nustato visur vienodą maksimumo nor- 
mą nežiūrint žemės kokybės. Jie nurodo, kad 150 hekt. geros cukrinių burokų žemės sudaro jau 
didelį ūkį ir turtą. Tuo tarpu kalnuose, smiltynuose ir, apskritai, blogos žemės tie patys 150 hekt. 
vos išmaitins vieną dvi šeimas. 

Žemės reformos įstatymas labiausia užgavo vokiečius. Jie, žinoma, ir kiti savininkai, ketina 
net apeliuoti Tautų Sąjungon, nurodydami, kad įstatymas išleista ne konstitucinio parlamento, 
bet revoliucinės, niekieno nerinktos Tautų Tarybos, kad įstatymas esąs priešingas konstitucijo- 
Je fiksuotam privatinės nuosavybės principui, kad jis priešinąsis taipogi St. Germain'o, Versalės 
ir Trianon'o traktatų nustatytiems dėsniams ir t. t. Tačiau reikia spėti, kad visos jų pastangos 
Įstatymo nepakeis. 

Dėl lėšų stokos reforma vyksta labai lėtai. Kolei kas lengviausia ir geriausia pavyko su 
ligšioliniais nuomininkais, kurie likę dabar savininkais, žinoma, pradėjo stropiau ir intensingiau 
žemę dirbti. Blogiau atsitiko su nuomininkais, kurie, kaip anksčiau sakyta, gavo žemės laikinai 

nuomai, kad maitintis ekonominio krizio laiku. Tokie nuomininkai pasirodė gana blogais žemės 
darbininkais, taip, kad jų dirbama žemė produktingumo atžvilgiu žymiai nupuolė. 

Kai dėl didelių dvarų parceliavimo į mažus ūkius, tai šis darbas eina sunkiausiai dėl lėšų sto- 
kos. Senieji žemės savininkai gavo atlyginimą (rentos popieriais) 1000-1500 čekų kronų už hekt. 
Ta žemė buvo naujakuriams atiduodama išmokėjimui už 3000-5000 kr. hekt. Bet naujakuriai ne- 
turi ir negali gauti užtektinai lėšų, kad galėtų pasistatyti trobas, įgyti reikalingąjį inventorių, 
mašinas ir t. t. Todėl žemės dirbimas labai nuo to kenčia. Didžiuma nusavintų dvarų dirbama 
komunališku būdu. 

J.P. 
(Lietuva. 1923 05 26. Nr. 112. P. 1.) 


AR VOKIETIJA TIK NENORI MOKĖTI REPARACIJŲ AR JI IR NEIŠGALI 


Didžiajam Karui pasibaigus Europai labiausia neduoda nurimti ir susitvarkyti reparacijų prob- 
lema. 

Reparacijos - tai centras apie kurįvisą pokarinį laiką sukasi didžioji Europos politika. 

Iš kur tos reparacijos atsirado, ir kas čia kaltas, kad jos dar iki šiolei nėra sutvarkytos? 

Ne visiems gal žinoma, kad šita Europos neužgyjanti žaizda atsirado gana netikėtu būdu. 

Karo metu ir Vilsono ir kitų Santarvės vyrų pareiškimuose nieko nebuvo kalbama apie karo 
kontribucijas, arba net karo nuostolių atlyginimą. Atvirkščiai — visų buvo pabrėžiama, kad karas 
turi baigtis „be aneksijų ir kontribucijų". Vilsonas savo kalboje 2. I. - 1917 yra pasakęs - kad taika 
turinti būti net be pergalės („It must be a peace without victory“). 

Clemenceau artimiausias bendradarbis — Tardieu, savo knygoje: „La Paix" sako, kad Paryžiuje 
2/X1-1918, nustatant paliaubų sąlygas, sąjungininkai neturėjo jokio nusistatymo uždėti Vokietijai 
karo nuostolių atlyginimą. Tiktai Clemenceau, kad nuraminus prancūzų visuomenę, reikalavo 
įdėti bent šiuos tris žodžius: „Reparations des domages" (nuostolių atlyginimas). Šiek tiek pa- 
siginčijus, sutikta įdėti į 19 paliaubų straipsnį šiuos, kaip Clemenceau įrodinėjo, „nieko nereiš- 
kiančius tris žodžius prancūzų visuomenei nuraminti". 

Tik vėliau šitie trys žodžiai įgijo labai didelės reikšmės: jais pradėjo visi sąjungininkai remti 
savo reikalavimus atlyginti karo nuostolius. 

Paryžiaus Konferencijoj nuostolių atlyginimo klausimas buvo išspręstas tik principialiai. 
Versalės traktato 231 straipsnis nustato, jog Vokietija viena su savo sąjungininkais esanti kalta 
dėl visų karo nuostolių, kaipo šalis užpuolusi Santarvės valstybes, ir todėl ji turinti visus nuosto- 
lius atlyginti. 

Nuostoliams apskaityti ir atlyginimui išreikalauti buvo įkurtas specialis organas - Reparacijų 
Komisija. Į ją įėjo Anglų, Prancūzų ir Italų atstovai nuolatiniais nariais. Šalia jų, sprendžiant 
Vokietijos reikalus, dalyvauja belgas, svarstant jūrų — japonas, ir Austro-Vengrijos — jugosla- 
vas. Šitam organui visi turi pristatyti savo reikalavimus, o jis imsiasis, jų išieškojimo. 

Iš pradžių buvo kalbama apie stačiai fantastines sumas: Vokietija turėsianti išmokėti su pa- 
lūkanomis 3000 milijardų aukso mark[ių]. Ji turėsianti pradėti nuo 25 milijardų per metus ir mokė- 
ti taip ilgai, kolei nesumokės visos sumos. (Italų buvęs minist. pirmin. T. Nitti - Das Fridlosė 
Europa, p. 211-217). 

Prancūzų finansų ministeris Klotz 5/IX-1919 pareiškė parlamente, kad Prancūzija gausianti 
iš reparacijų kasmet ne mažiau kaip 13750 milijonų aukso mark,. t. y. bemaž trigubai tiek kiek su- 
darė visas prieškarinis Prancūzijos biudžetas. 

Tačiau greitai teko nuo šių astronominių skaičių prablaivėti. Susipažinus giliau su dalyku, 
pasirodė, kad visi tie tūkstančių milijardų skaičiai remiasi fantazija, o ne rimtu apskaitymu. 

Ilgai ginčytasi ir tyrinėta Vokiečių turtai, pagaliau apsistota ant 211 milijardų, išmokėtinų per 
40 metų. Be to, Vokietija per 42 metus turėjo atiduoti 1294 savo visos užsienių prekybos apyvar- 
tos. Taip, kad iš viso susidarytų apie 250 milijardų. Kadangi Vokietija atsisakė mokėti ir šitą sumą, 
siūlydama tik 50 milijardų, sąjungininkai 1921 m. pavasarį pavartojo prieš ją sankcijas, užimdami 
Rūro srities tris miestus Dūsseldorf'ą, Duisburg'ą ir Kuhrort'ą. Pagaliau sąjungininkai dar kartą 
peržiūrėjo visą problemą ir Londono konferencijoj 5/V-1921 reparacijų sumą galutinai nustatė 
ant 132 milijardų auks. markių. Šitą sumą Vokietija turėjo sumokėti per 24 metus. Bet Vokiečiai ne- 
norėjo priimti ir šitos sumos. Tada sąjungininkai pasiuntė Vokietijai ultimatumą, grasindami jūrų 
blokada ir Rūro srities okupacija. Vokietija ultimatumą priėmė. Betgi sumokėjus pirmąjį aukso mi- 
lijardą 1921 m. rugpiūčio mėn.Vokiečių markė pradėjo staiga kristi. 

Mat, Vokiečiai turėjo pirkti daug svetimos valiutos ir paleido labai daug savo pinigų pasaulio 
rinkon. 

Nusigandę šito kritimo Vokiečiai pradėjo reikalauti bent ketveriems metams moratoriumo 
(atleidimo nuo mokėjimo) ir sumažinti visą reparacijų sumą. Prancūzai apie tai nenorėjo nė klausyti. 
Prasidėjo derybos. Sutikta Vokiečiams kol kas sumažinti metinius mokėjimus, bet nei moratoriu- 
mo, nei visos reparacijų sumos sumažinimo Prancūzai nesutiko duoti. Anglai siūlė įvairių komp- 
romisų, bet Prancūzai laikėsi griežtai Londono ultimatumo nustatymų. Kadangi Vokietija vis jų 
nepildė, Prancūzai su Belgais 1923 m. sausio mėn. užėmė Vokietijos ekonominį centrą — Rūro sritį. 
Iš čia kilo žinomoji Rūro kova, kuri Vokietijai labai daug kainavo ir vis tik po 9 kovos mėnesių, 
Vokietija priversta buvo kapituliuoti ir pasiūlė derybas. Vokietija siūlė kokį nors neitralį organą, 
kuris ištirtų ir nustatytų Vokietijos pajėgumą mokėti. Bet Poincarė griežtai tebesilaikė Londono 
ultimatumo. Pagaliau, Anglų ir Italų spaudžiama, Prancūzija sutiko, kad Santarvės ekspertų komisi- 
ja, amerikiečio pirmininkaujama, ištirtų nuodugniai ekonominį Vokietijos stovį ir nustatytų re- 
paracijų mokėjimo būdą bei planą. 

Prancūzija rezervavo, kad ekspertai tyrinėtų tik grynai ekonominius klausimus, t. y. kiek ir kaip 
Vokietija galinti mokėti. Visus politinius klausimus ir reparacijų sumos didumą nustatyti valdžios 
pasilaikė sau. 

Šitose ribose dirbdami ekspertai, amerikiečiui gener. Dawes pirmininkaujant, pagamino ir įtei- 
kė 9/III š.m. žinomąjį ekspertų arba Dawes'o planą. Tas planas buvo ir mūsų spaudoj plačiai ap- 
rašytas. Čia tik priminsiu, kad sulig planu Vokietija pradeda mokėti nuo vieno milijardo auks. 
mark. ir per penkerius metus palaipsniui prieina iki 2 "4 milijardų. Šita pastaroji suma yra normali 
metinė reparacijų rata, kurią Vokietija moka tol kol išmokės visas reparacijas. Pirmuosius metus 
Vokietija gauna 800 milijonų paskolą. Be to, ekspertai nurodė ir eilę kitų sąlygų, kaipo būtinų, kad 
Vokietija galėtų mokėti. 

Daug ginčytasi ir šiandien tebesiginčijama, ar Vokietija tikrai negali mokėti reparacijų, ar ji tik 
nenori. Prancūzų dauguma ir kitų nemaža tvirtindavo ir tebetvirtina, kad Vokietija galinti mokėti, 
tik nenorinti. Kiti jiems pritardavo arba ne, daugiausia sulig tuo, kaip kas buvo nusistatęs: prieš 
Vokiečius ar už juos. 

Pabandykime atsakyti į šitą klausimą, išeidami ne iš simpatijų arba antipatijų, bet iš objektingų 
davinių. Šiam tikslui gerai įsidėmėkime šičia dedamą amerikiečių specialistų iš objektingų šaltinių 
sustatytą lentelę, paimtą iš veikalo: H. E. Fisk - French Public Finance in the Great War and to 
day, Bankers Trust Company. Paris. 1922, p. 11. 

Tautų turtas ir DidĮžiojo] Karo išlaidos 1914-1919 m. 


Šalis Karo Karo Karo Karo Kick Tautos Kick 


Gyven- 


tojų išlaidos | išlaidos | išlaidų | išlaidų tenka turtas nuošimčių 
skaičius | pariteto | apskaič. 2) Vova karo prieš viso 
milijo- kursu | jas sulig | vienos | iš viso išlaidų karą mi- tautos 
nais milijon. | 1913 m. | grupės vienam lijonais turto 
dolerių | verte gyvento- | dolerių sudaro 
milijon. jui dolc- karo iš- 
dolerių laidos 


1. Santarvė 


Anglija 


Prancūzija 


|| | 

Diara BL [ aa [es Į 

ka) asmi | Iano 
= 


E 


33985 | 10846 
83347 


247129 


J. Amcr. valstyb. 


Rusija ||| | | 170 
ltalija 
Kitos 86 
Iš viso 482 


II. Centro valstyb. 


Vokietija 


Kitos 


Iš viso 


Iš viso I ir II 


Žinoma, lentelėje paduoti skaičiai yra tik apytikri. Bet vis tik jie yra labai įdomūs, ypač greta 
sustatyti. Iš lentelės matome, kad skaitant pariteto kursu, karas daugiausia kainavo Vokietijai. 
Toliau eina Anglija ir po jos - Prancūzija. 

Skaičiuojant gi išlaidas 1913 metų verte, pirmoji vieta tenka Anglijai, po jos eina Vokietija, 
toliau — Prancūzija ir kiti. 

Jeigu pažiūrėsime, kiek kuri šalis savo tautos viso turto yra karui paaukavusi, tai randame čia 
pirmoje vietoje Vokietijos sąjungininkus (Austro-Vengriją, Bulgariją ir Turkiją), po jų - Angliją, 
toliau - Vokietiją, dar toliau - Prancūziją ir kitos. Iš čia matome, kad imant karo išlaidas absoliu- 
čiai ir lyginant jas su tautos turtu — Anglija ir Vokietija stovi pirmoje vietoje bemaž lygiomis. Bet 
Iš tikro padarytos šių dviejų valstybių karui aukos, toli gražu, nėra lygios. 

Anglų tautos turtas čia paimtas tik tas, kuris yra Did[žiosios] Britanijos ir Irlandijos salose. 
Nepriskaityta kolonijų. Jas paskaičius Anglų turtas padidės kelis kartus tiek. 

Antra. Visos Santarvės valstybės, ir Anglija ir Prancūzija ir kitos karo išlaidoms labai daug 
skolino užsieniuose. O Vokietija viską ėmė tik iš vidaus. Vadinasi kada kiti karą vedė svetimu 
— daugiausia Jungt[inių] Amerikos Valstybių — turtu, tai Vokietija viską ėmė iš savo tautos turto. 
Kitos valstybės prasiskolinę, bet jos sutaupė tautos turtą. Vokietija neprasiskolinusi, bet ji už tat 
labai daug išaikvojo tautos turto. 

Iš viso šito aišku, kad Vokietija daugiausia paleido savo turto karui. Ji daugiausia išsisėmė, 
nepalyginamai daugiau, kaip Anglija ir Prancūzija. Anglijos privatus ūkis šiandien stovi gana 
gerai, Prancūzijos — žydi, o Vokietijos vos vegetuoja ir eina blogyn. Ir vis tik Prancūzijos finansai 
didžiausioje netvarkoje. Ji negali užsimokėti savo skolų palūkanų ir gyvena tik viltim, kad tos 
skolos bus jai dovanotos. 

Anglija savo skolas palengva amortizuoja, bet irgi žinome, kad anglai dejuoja dėl mokesčių 
naštos. Jeigu paskaitysime Vokietijos karo išlaidas, atimtas kolonijas, atrėžtas Versalės traktatu 
žemes — tai atrasime, kad Vokiečių tautos turtas sumažėjo nemažiau kaip 5076, palyginus su 1913 
metais. 

Iš visų aukščiau išdėstytų faktų nesunku įsitikinti, kad Vokietija ne tik nenorėjo, bet ir negalėjo 
pildyti Londono ultimatumo. 

Ar galės Vokietija pildyti ekspertų mokėjimo planą? 

Vokiečių valdžia tą planą yra priėmusi jau balandžio mėn. Dabar Londone ji priėmė visas plano 
praktiškas apystovas ir sąlygas. Taigi, matyti, valdžia mano, kad Vokietija galės. Sulig žinovų 
apskaičiavimu, Vokietijos tautos pajamos siekia dabar apie 25 milijardus aukso mark. metams. Ei- 
nant ekspertų planu, Vokietija normaliais metais turi sumokėti 2,5 milijardo, t. y. lygiai dešimtą dalį 
savo visų pajamų (brutto). 

Ar tas yra galima? Nelengva. Reta kuri tauta galės visiškai aliminuoti 1/10 savo brutto paja- 
mų, t. y. atiduoti jas be jokios kompensacijos užsieniams. Šitai gali padaryti tiktai tauta daug 
dirbanti ir taupiai gyvenanti. Tiesa, tikimasi, kad Vokietijos turtas augs ir jos ūkio našumas didės. 
Vis tik Vokiečių našta nėra lengva ir dabar. 

Vygandas 
(Lietuva. 1924 08 25. Nr. 190. P. 1-2.) 


VYRIAUSYBĖS SUMANYMAI MŪSŲ EKONOMINIAMS SANTYKIAMS SU 
UŽSIENIAIS SUTVARKYTI IR IŠVYSTYTI 
IL 

Tarptautinės statistikos apskaičiavimais, pasaulio žemės ūkio gamyba šiemet pralenkė prieš- 
karinį 1913 metų kiekį bemaž 2094. 

Tuo tarpu suvartojama mažiau, negu prieš karą. Kai kurių dalykų, pavyzdžiui, mėsos suvar- 
tojimas nupuolęs apie 2090. Tuo būdu lieka žemės ūkio produktų tam tikras nereikalingas kiekis. 
Šito fakto vaisiai tai konkurencija ir kova už eksporto rinkas: kiekvienas norėtų kitą aplenkti ir 
parduoti visus savo gaminius. Todėl šiandien ne tik pramonės, bet ir žemės ūkio šalims užsienių 
prekybos problema virsta gyvybės klausimu. Kas mokės geriau prekybą su užsieniais pastatyti 
— tas laimės. Kas nemokės - tam gresia ūkio nusmukimas ir bankrotas. 

Pas mus iki šiol nepakankamai buvo tesirūpinta užsienių prekyba ir apskritai ekonominiais 
santykiais su užsieniais. 

Dėl to, kad ir nebuvo jokios tam tyčia įstaigos, kuri šiuo reikalu turėtų rūpintis. 

Visose bemaž šalyse prie užsienių reikalų ministerijos yra ekonominiams su užsieniais santy- 
kiams tvarkyti tam tikras skyrius bei departamentas. Dažniausiai jis sudaro apie trečdalį visos 
ministerijos. Pas mus buvo irgi kažkas į tai panašaus, bet buvo panaikintas ir jo vieton nieko 
nauja nesukurta, o visi ekonominiai su užsieniais reikalai palikta, kaip sakoma „Dievo apveizdai". 

Tuo tarpu visos valstybės apsitvėrė muitų tvoromis ir sutvarkė tarpūsavius ekonominius 
santykius plačiomis, smulkiai paruoštomis sutartimis. 

Kad neatsiliktume kitų užpakaly ir sutvarkytume mūsų apleistus ekonominius su užsieniais 
santykius, mūsų vyriausybė sukūrė prie užsienių reikalų ministerijos ekonominį departamentą, 
kuris privalo atlikti šiuos darbus: 

I. sudaryti ekonomines su kitomis valstybėmis sutartis: 2. Tas sutartis vykdyti: Organizuoti 
šalies prekybą su užsieniais. Ypatingai stengtis surasti naujas eksportui rinkas, panaudojant 
šiam tikslui Lietuvos atstovybes ir konsulatus. 

Il. 

Lietuva turi kol kas tik dvi pilnai paruoštas ir veikiančias sutartis su Čekoslovakija ir Norvegija. 
Su kitomis valstybėmis turime tik provizorinį šiokį tokį prekybos santykių sureguliavimą arba ir 
nieko neturime. 

Prekybą gi mes vedame arba bent numatome vesti ne mažiau, kaip su 20 valstybių. Vadinasi 
mums reikalinga kaip galima greičiau padaryti dar apie 20 prekybos sutarčių. Šitam darbui atlikti, 
intensingai dirbant reikalinga ne mažiau kaip dviejų metų. O kadangi dabar dėl greito ekonominių 
sąlygų keitimos, sutartys greit sensta ir paprastai daroma ne ilgiau, kaip dvejiems metams, tai kol 
visos numatytos sutartys bus padarytos, kitos jau pasens ir reikės jau iš naujo daryti. Tuo būdu, 
sutarčių darymo darbas vargu ar galės kada būti visas atliktas. 

III. 

Mūsų laikais visos ekonominės sutartys yra remiamos didžiausiu palankumu ir abipusišku- 
mu (reciprocitė). Kad išnaudotume kitos šalies išsiderėtą didžiausią palankumą, reikia gerai, 
beveik atmintinai Žinoti jos visų sutarčių turinį. Nes visos teisės bei privilegijos, suteiktos einant 
didžiausiu palankumu kitoms šalims yra ir mums suteiktos teisės. Tačiau tas teises mes galėsime 
tik tada gerai išnaudoti, jei mes jas gerai pažinsime ir jų sau reikalausime. Leisdami, kad mes turė- 
sime sutartis su 20 valstybių ir leisdami, kad kiekviena iš jų turės vidutiniai apie 20 sutarčių, mes 
privalėsime gerai žinoti apie 400 sutarčių, labai įvairaus turinio ir rašytų įvairiomis. Ekonominis 
departamentas turės tas sutartis studijuoti ir apie sekančias iš jų mums teises informuoti visas 
suinteresuotas mūsų šalies įstaigas, ūkio organizacijas, pirklius ir t. t., kad jie visi santykiuose su 
atatinkama valstybe tomis teisėmis galėtų naudotis, remdamies sutarčių straipsniais. 

Šalia prekybos sutarčių yra dar visa eilė kitų ekonominio pobūdžio sutarčių: sutartys apie 
susisiekimą, tranzitą, muitų reguliavimą, pasienio ruožo susisiekimą (labai svarbios), vandenų 
naudojimą ir t. t. Be to, nemaža ekonominio pobūdžio sutarčių patiekta Tautų Sąjungai. Jos taip 
pat reikalinga ratifikuoti ir vykdyti. Čia reikia priskaityti ir ekonominių sutarčių su Rusija vykdy- 
mą. 

IV. 

Mūsų prekyba su užsieniais yra visai neorganizuota. Bet ir ten, kur prekyba labai gerai su- 
organizuota, niekuomet ji neapsieina be valstybės pagalbos. Ypatingai šiandien, einant tokiai 
sunkiai kovai dėl eksporto rinkų, be valstybės pagalbos eksportas vystytis negali. 

Mūsų eksportininkai yra per silpni finansininkai, kad galėtų patys laikyti savo atstovus ir 
agentus užsieniuose. O be tokių atstovybių bei agentų, ypatingai šiandien, eksportas negali 
ayvuoti. Tad čia privalo padėti valstybė savo atstovybėmis ir konsulatais. Pas mus yra iš viso 
konsulatų 14. Mūsų kaimynai latviai turi 130. Estai ne mažiau. Tad mums būtinai reikalinga išplės- 
ti 17 suorganizuoti konsulatų tinklą (garbės konsulatų). Bet ir geriausias atstovybių ir konsulatų 
tinklas nieko nepadarys, jeigu nebus centro, kuris mokėtų tą tinklą panaudoti. Centras privalo 
duoti atstovybėms bei konsulatams instrukcijų ir medžiagos ekonominei propagandai. Centras 
privalo per atstovybes ir konsulatus rinkti žinias apie užsienių rinkas, prekių kainas, eksporto 

sąlygas ir t. t. ir teikti tų žinių mūsų eksportininkams. Tik tuo būdu mes galėsime rasti naujų rinkų 
ir pakelti mūsų eksportą. 

Be to centras privalo studijuoti kitų šalių muitų tarifus, gelžkelio tarifus, transporto sąlygas ir 
visas kitas liečiančias eksportą aplinkybes, kad jis visuomet gaiėtų padaryti kalkuliaciją, kur ir 
kokiomis sąlygomis mūsų eksportas galėtų eiti. 

V 

Iš čia matome, kad ekonominio dep[artamen]to uždavinys yra platus ir svarbus. 

Žinoma šis departamentas nedaug galės padaryti ir darbo vaisiai bus abejotini, jeigu jis 
nepalaikys ankštų santykių su kitomis ministerijomis ir mūsų šalies ūkio organizacijomis. 

Šiam reikalui yra sudaryta nuolatinė tarpžinybinė ekonominė komisija kurion įeina nuo už- 
sien[io] reik[alų] ministerijos ekonominio dep[artamen]to direktorius ir nuo fin[ansų] ministeri- 
jos prekybos departamento ir statistikos biuro direktoriai. 

Komisija, reikalui esant, kviečia kitų ministerijų, prekybos rūmų ir įvairių šalies ūkio organizacijų 
ir įmonių atstovus bei ekspertus. Komisija svarsto visus mūsų su užsieniais ekonominių santykių 
klausimus ir teikia savo nutarimus ministerių kabinetui. 

V 


(Lietuva. 1926 03 22. Nr. 65. P. 1.) 


EUROPOS EMIGRACIJA KITADOS IR ŠIANDIEN 


Emigracijos klausimas pas mus pasidarė labai aktualus. Apie jį daug kalbama ir rašoma. Iš 
emigracijos fakto išvedama labai tamsi nuomonė apie mūsų dabartį ir dar tamsesnės perspektyvos 
ateičiai. 

Todėl manome, bus ne prošalį pasižvalgyti po kitas šalis ir pasiteirauti, kaip stovi emigracijos 
klausimas. Taipogi palyginti dabartį su praeitimi. Prieš karą emigracija į užjūrį iš svarbiausių 
Europos šalių atrodė šitaipos: (statistika imta iš Tarptautinio darbo Biuro šaltinių). 


1881-1890 | 1891-1900 | 1901-1910 | 1911-1913 


vidutiniškai kasmet 
4027 
8 162 
255 853 


27 965 


Austrovengrija 52 988 


Belgija 3 055 5 607 


Danija 7342 


Did. Britanija su Airija 281 843 390) 292 


174 279 


37 782 38 780 | 109 090 161 709 
Italija 99 000 157 959 361 517 408 550 
Olandija 521 2393 2 801 2374 
Norvegija 18 669 19 086 10 486 

S 
<ietiji 242 27 965 22 359 
Vokietija 134 24 7 96 
648 383 537218 998 756 1 368 367 

Rusijos, vienos iš svarbiausių emigracijos šalių, čia nėra dėl to, kad iš Rusijos emigracija ėjo 
daugiausia slapta. 

Emigracijos srovė ėjo daugiausia į Jungtines Amerikos Valstybes. 

Čia įvažiuodavo vidutiniškai kasmet: 


1580-1889 333 203 iki 788 992 
1890-1499 229 299 iki 579 663 
1900-1909 448 572 iki | 285 349 
1910-1914 838 172 iki 1 218 480 


Iš aukščiau nurodytų davinių matome, kad emigracija iš Europos prieš karą labai augo. Per 
trisdešimt paskutinių metų prieš karą ji išaugo daugiau kaip dvigubai. Bet ne visose šalyse au- 
20. Emigracija augo daugiausia iš romaniškų ir slaviškų šalių ( kurių statistikos čia nėra). Iš ger- 
maniškų šalių: Vokietijos, Austrovengrijos, Norvegijos, Švedijos emigracija ėjos mažyn. 

Labiausia emigracija buvo išbujojusi Italijoj. Pastaraisiais prieš karą metais ji čia siekė arti 
pusės milijono, taip, kad suimdavo ne tik visą tautos prieaugį, bet užgriebdavo net pamatinį tau- 
tos kapitalą. Taipogi labai didelė emigracija eidavo iš Anglijos ir Airijos, ypatingai iš Airijos. 

Emigracija iš Europos į užjūrį po Karo atrodo šitaip: 


1920 1924 
Austrija 39 102 
Belgija 
Čekoslovakija L Į 3 | amas || 6626 | 39 312 
Danija 
Did. Britanija 1 070 333 
Estija M AA VAS VAS ET ST 
S62 356 
Ispanija 150 566 62 527 
Lenkija 74 121 87 334 
Pietuslavija 5 988 17 238 51 647 
Su | Aš 25 
Prancūzija 5.595 3557 5 114 33 816 
Portugalija | 46410 | 17915 
Rumunija | 10 000 2058 44 694 
Norvegija 5 581 4627 43 443 
Švedija 7093 56 919 
Šveicarija 7988 29 589 
Suomija 5 595 33 816 
Ken | 15 SEGA 

Iš čia matome, kad emigracija po karo žymiai sumažėjo. Paskutiniais prieš karą metais ji siekė 
be Rusijos, kurion įėjo Lenkija ir Pabaltės valstybės ir Prancūzijos, arti pusantro milijono metams. 
Po karo pridėjus atsimetusias nuo Rusijos žemes ir Prancūziją, emigracija svyruoja tarp 500 ir 900 
tūkstančių metams. Bendrai imant, po karo vykstančių iš Europos į užjūrius žmonių skaičius 
sumažėjo beveik per pusę. Sumažėjo visose šalyse, išskyrus Vokietiją. Bet ir iš Vokietijos prieš 
1900 metus išemigruodavo daugiau negu dabar. 

Į svarbiausias užjūrių šalis emigravo: 


1920 1 106 607 
1921 920 548 
1922 709 436 
1923 1 096 854 
1924 734 161 


Šie imigracijos skaičiai nesutinka su Europos emigracijos skaičiais dėl to, kad į užjūrių šalis 
atvyksta emigrantų ir iš kitų pasaulio dalių, tačiau didžiausias skaičius vis tik eina iš Europos. 

Emigracijos po karo sumažėjimo bene svarbiausioji priežastis bus imigracijos suvaržymas į 
Jungt[ines] Amerikos Valstybes. Nuo 1900 m. į Jungt[ines] Valstybes vidutiniškai per metus at- 
vykdavo daugiau kaip vienas milijonas. O po karo ta imigracija atrodo šitaip: 


1920 572 229 
1921 494 761 
1922 281 351 
1923 487 057 
1924 135 321 
1925 171 454 


Taigi matome, kaip imigracija į Jungt[ines] Amerikos Valstybes po karo kasmet eina mažyn ir 
1925 m. nupuolė iki 1094 prieškarinio kiekio. 
Europos emigracija šalimis skirstosi šitaip: 


Argentina 108 715 161 391 131 812 
J. Amerik. V. 227 325 370 315 128 692 
Kanada , 93 854 


Brazilija 


Okeanija (Austral., N.Zeland. ir kit.) 


Europos emigracija, kuri prieš karą ėjo daugiausia į Jungtines Amerikos Valstybes, po karo, 
įvedus suvaržymo įstatymą, pradėjo ieškoti naujų šalių. 

1924 met. didžiausia emigrantų srovė nukrypo Argentinon. Emigracija Brazilijon silpnai ple- 
čiasi dėl to, kad ten europiečiams klimatas labai netinka. Iš Lietuvos emigracija Brazilijon labai 
išaugo tik dėl to, kad nuvykimo sąlygos daug lengvesnės nei kitur. 

Iš šitos trumpos apžvalgos turime pastebėti ypatingai šiuos faktus: emigracija — labai senas 
dalykas. Jis buvo ir tebėra kaip tik surasta užjūrių žemės ir pagerėjo susisiekimo priemonės. 

Emigracija dar nėra įrodymas ekonominio šalies skurdo, nes emigracija eina ne tik iš neturtin- 
gų, bet ir iš turtingų, žydinčių šalių, kaip buvo Anglija arba Vokietija prieš karą. Trečia - emigracija 
po karo, nepaisant ekonominio Europos nusmukimo, sumažėjo daugiau kaip per pusę. 

V. 
(Lietuva. 1927 05 07. Nr. 102. P. 2.3.) 

MŪSŲ IŠEIVYBĖ IR JOS PRIEŽASTYS 


Išeivybės klausimas vis labiau ir labiau pradeda patraukti mūsų visuomenės dėmesį. Ir iš tik- 
ro yra kuo susidomėti. Mūsų tauta negausinga ir todėl kiekvienas narys yra jai itin brangus. Be 
to mūsų šalis palyginamai skystai apgyventa. Kuomet pas mus kvadrat[iniam] kilometrui tenka 
vos 39 gyventojai. Lenkija turi 74, Vokietija 133 gyventojų. Tik Latvija ir Estija yra truputį skys- 
čiau apgyventos. negu Lietuva. Bet užtat ten daugiau yra netinkamos dirbimui žemės. Svarstant 
išeivybės problemą reikia atsakyti į du klausimus: ar galima išeivybę sulaikyti, o jeigu negalima 
Jos visai sulaikyti, tai kokiu būdu ją sutvarkyti, kad kuo mažiausia būtų iš jos tautai žalos. 

Kad atsakyti į pirmą klausimą reikia ištirti išeivybės priežastis, nes tik žinant jos priežastis bus 
matyti ar galima tas priežastis pašalinti ar ne. 

Palyginkime mūsų išeivybę su kitų šalių išeivybe. Pas mus nėra išeivybės tikslios statisti- 
kos, bet spėjama, kad per metus iš Lietuvos išemigruoja apie 20 000 žmonių. Vadinasi, per metus 
išemigruoja arti vieno nuošimčio gyventojų. Tai yra perdaug. Tokio didelio emigracijos nuošomčio 
po karo nerandame nė vienoje Europos valstybėje. Tiktai prieš karą 1911-13 m. Italijoj išemig- 
ruodavo apie vieną nuošimtį ir Portugalijoj, kur išemigruodavo tuo pačiu laikotarpiu 82 tūkst., 
kas taipogi sudarydavo 1,3870 gyventojų. Bet po karo iš Italijos emigracija nupuolė daugiau kaip 
per pusę (per penkis metus nuo 1920 iki 1924 išemigravo 862 tūkst.); iš Portugalijos sumažėjo net 
daugiau kaip per pusę (1920-1924 išemigravo tik 146 tūkst.). 

Taigi išeivybė iš Lietuvos tikrai yra didelė ir nesirūpinti ja negalima. 

Kai dėl išeivybės priežasčių, tai jos yra gana įvairios. Bet nieku būdu negalima pasakyti, kad 
tarp tų priežasčių būtų per didelis gyventojų tirštumas. Italijoj, proporcingai paėmus, kažin ar bus 
daugiau pramonės, kaip pas mus, žemė, bendrai imant bus mažiau derlinga už mūsų ir vis tik Ita- 
lijoj išgyvena 135 ant kvadr. kilometro, o pas mus vos 39. Portugalijoj netinkamos žemės dirbti 
bus arti pusės ir pramonė taipogi labai silpna, o vis tik ir Portugalijoj kvadrat. kilometre gyvena 65 
žmonės. Skurdo Italijoj ir Portugalijoj bus irgi daugiau, kaip pas mus. Pas mus vis tik sveikas žmo- 
gus darbu visur galės išsimaitinti, o Italijoj arba Portugalijoj, jeigu ir galima išsimaitinti, tai silp- 
niau, negu pas mus. 

Taigi nors Italijoj ir Portugalijoj gyvenimo sąlygos nelengvesnės kaip pas mus ir skurdo ra- 
sime daugiau, vis tik emigracija iš ten yra daugiau kaip per pusę mažesnė, negu iš Lietuvos. 

Kad ne skurdas yra vyriausioji išeivybės priežastis pas mus, matome ir iš to, jog ne vien tik 
darbininkai emigruoja. Nors statistikos parodyti negalime, bet visiems žinoma, kad žymią išeivių 
dalį sudaro ūkininkai ir amatininkai, kurie ir Lietuvoje gyventi galėtų. 

Žinoma, jeigu Lietuvoje būtų vien tik ragaišiai, tai nuo jų žmonės gal ir nebėgtų už jūrių. 
Bendras ekonominis sunkumas, kuris slėgia visą Europą, jaučiamas stipriai ir pas mus. Nemaža 
naujakurių dėl kredito stokos negali įsitaisyti ūkių ir vargsta. Bedarbių irgi rasime. Taigi sunkus 
ekonominis padėjimas, žinoma. savo daro. 

Bet čia, mums rodos, daug kaltesne už ekonominę būklę bus suinteresuotų asmenų propa- 
ganda. Juk jeigu net ir pas mus pasiturintį žmogų ateis kas ir jam įkalbės, kad užjūry jį laukia aukso 
kalnai, tai žinoma jis mes viską ir bėgs už jūrių. Teisingai sako žmonių patarlė: žuvis ieško kur 
giliau, o žmogus kur geriau. „Lietuvoj gal nebloga, bet jeigu Brazilijoj dar geriau, tai kodėl nenu- 
važiuoti", mąsto sau ne vienas - ir važiuoja. 

Pietų Amerikos valstybės, kur milžiniški plotai visai neturi gyventojų, kur kvadr. kilometrui 
tenka nuo 8 iki I žmogaus, labai norėtų pritraukti emigrantų, nes juk tik su žmonių pagalba gali- 
ma panaudoti milžiniškus nenaudotus tų šalių gamtos turtus. Kavos bei medvilnės plantato- 

riai Brazilijoj taipgi labai reikalingi darbininkų, nes žemės — kiek nori, reikalinga tik rankų jai dirbti. 
Ten pradeda augti savo pramonė. Ir ji reikalinga darbininkų. Taigi tų šalių ir vyriausybė ir kapitalas 
yra suinteresuoti patraukti kuo daugiausia emigrantų. Užtat jie ir nesigaili lėšų propagandai. 
Gražūs emigracijos biurai, kurių pilni visi Europos miestai, gausingi emigracijos agentai rodo, kad 
tai pelningas biznis. O suagituoti žmones nesunku, kad būtų kam. 

Kitose valstybėse emigracijos reikalu yra plati įstatymdavystė. Ten emigracijos propagan- 
da griežtai draudžiama įstatymais. Net yra uždrausta atvirai užsiiminėti emigracijos organizavimu. 
Ten yra visa eilė apribojimų, varžančių emigraciją. Emigracijai tvarkyti ten yra tam tikri valdžios 
organai, kurie išeivius globoja nuo jų gimtinės iki darbo vietos ir darbo vietoje jo nepalieka. Ki- 
tose valstybėse išeivybės informacija taip yra pastatyta, kad išeivis gerai žino, kas jį laukia už- 
jūry. 

Mes, deja, viso to neturim. Pas mus išeivis visas informacijas semia iš agento, kuris būdamas 
suinteresuotas pelnu, žinoma, negaili kuo gražiausiai nupiešti užjūrių „pyragus“. Jeigu gi spau- 
da arba šiaip kas ir stengiasi išeivį įspėti, tai agentas ir čia pasiskubina jam išaiškinti, kad 
„kapitalistai“, girdi norėdami turėti pigių darbininkų, paperką spaudą ir samdo savo agentus, kad 
jie sulaikytų išeivius krašte. Visokios agitacijos įbauginti žmonės lengvai tiki tokiems agentų 
išvadžiojimams ir maža tepaiso spaudos arba kitų įspėjančių atsiliepimų. 

Kiekviena šalis turi mažesnę ar didesnę išeivybę. Bet mūsų išeivybė yra nenatūrali. Ji yra per 
didelė. Ji daro didelę žalą mūsų tautai ir mūsų kraštui. 

Nenatūrali mūsų išeivybė yra dėl to, kad ją sudaro nenatūralios priežastys. Su tomis priežasti- 
mis reikia kovoti. 

Kaip kovoti - apie tai pakalbėsime kitą kartą. 

V 
(Trimitas. 1927. Nr. 32. P. 1009-1011.) 


DARBAS TURTO ŠALTINIS 


Henri Fordas buvo neturtingų tėvų sūnus. Jo tėvas nedidelis valdininkėlis Detroite, Ameriko- 
je, galėjo sūnui duoti tik mokslą. Turto jokio jam nepaliko. 

Jaunas Henri Fordas, baigęs inžinieriaus mokslą, stojo į vieną fabriką, kur dirbo automobilius. 
Padirbėjęs porą metų jis, nors buvo neblogai atlyginamas, užsimanė dirbti savarankiškai ir pats 
įkurti automobilių fabriką. Bet jis turėjo tiktai apie du tūkstančius dolerių. Su tokiais pinigais 
automobilių fabriko nesukursi. Fordas kvietė vieną kitą savo draugų ir pažįstamų prisidėti. Atsira- 
do tokių, kurie sutiko, ir Fordas šiaip taip su dideliu vargu surinko apie dvidešimts tūkstančių 
dolerių. Su tais pinigais jis pradėjo dirbti automobilius. Dešimts metų jam ėjo labai sunkiai. Iš 
dvylikos dalininkų, kurie jam buvo davę pinigus, penki atsimetė ir pareikalavo savo pinigus 
atgal. Fordas šiaip taip jiems jų dalis sumokėjo. Vienuoliktais metais iš dvylikos liko tik septyni 
dalininkai. Fordas, išvargęs. nusidirbęs, dažnai nedavalgęs, nustojęs vilties, norėjo likviduoti 
savo dirbtuvę ir eiti kur nors vėl tarnauti. Bet jis dar įtempė visas savo pajėgas. Ir štai dar 
aštuoniems metams išėjus, Fordas atpirko nuo savo dalininkų jų dalis už ašuonias dešimt milijonų 
dolerių! Vienas dalininkas įmokėjęs Fordui 500 dolerių, po aštuoniolikos metų gavo išmokėtų dalį 
- dvylika su puse milijono dolerių. 

Amerikos laikraštis „New York Times" nesenai paskelbė turtingiausių pasauly žmonių sąra- 
šą. Tame sąraše Henri Fordas stovi pirmoje vietoje. Jo turtas vertinamas - tūkstantį du šimtus mi- 
lijonų dolerių. 

Antroj vietoj eina garsusis „Žibalo karalius“, turįs didžiausią pasauly žibalo prekybą, Džon 
Rokfeller su šešiais šimtais milijonų dolerių. Trečioje vietoje eina Mellonas, Amerikos dabartinis 
finansų ministeris, 11 kiti. 

Dešimts metų vargo ir dirbo Fordas, kol jis padirbo pigiausią ir parankiausią automobilį. Tokių 
būdu jis nugalėjo visus savo konkurentus. Jo automobilius pradėjo pirkti ne tik visoje Amerikoje, 
bet ir visame pasauly. 

Nesenai Fordas išleido knygą apie save, kurioje tarp kitką ko rašo: - Mano pasisekimą dau- 
guma nori aiškinti mano genijum ir laime. Tai gryna nesąmonė. Mano genijus ir laimė - tai ma- 
no sunkus nenuilstamas darbas. Pūslėtomis rankomis ir skaudančia nugara aš vakarais vos 
turėjau pajėgų prieiti prie lovos. Iš mažens buvau pripratęs sunkiai dirbti. Darbe aš atrasda- 
vau laimę. Didžiausia mano laimė buvo tada kai man pavykdavo pasiekti kokio nors žymaus 
patobulinimo automobilio konstrukcijoj. Žmonės mano, kad turtas, kurį aš turiu yra atlyginimu 
už mano darbą. Bet tai klaida. Jeigu tik darbas sekasi, tai jau pačiame darbe žmogus gauna 
visą atlyginimą. 

Fordo ir daug kitų pavyzdžių rodo; kad turto pasiekti galima tik ilgu ištvermingu darbu. 

Jeigu kas buvo Vokietijoj, Berlyne, tai galėjo pastebėti, kad apie Berlyną laukai labai panėši į 
laukus pas mus apie Varėną. Daugiausia smėlynai, kuriuose auga tiktai mažutės nuskurusios pu- 
šelės. Ir tuose laukuose toliau matome derlingas dirvas, kur auga gražūs kviečiai, miežiai, cukriniai 
burokai 1r kiti reikalaujanti derlingos dirvos augalai. Ir tarpsta puikūs ir turtingi ūkiai, kokių pas 
mus nei derlingiausiose srityse nepamatysi. Tuose laukuose susikūrė dideli, turtingi miestai. Čia 
randasi antras Europoj ir trečias pasauly savo didumu ir turtingumu miestas — Berlynas. 

Iš kur tas viskas atsirado? Brandenburgijos gyventojai neturėjo nei aukso, nei sidabro, nei 
anglies, nei geležies nei kitų brangenybių kasyklų. Jie neturėjo nei turtingų miškų, nei derlingos 
dirvos. Jiems teko sausi liesi smėlio laukai. Bet sąmoningu, ištvermingu, ilgu, kelias kartas 
besitęsusiu darbu jie mokėjo smėlį paversti auksu. 

Štai Danija šalis žymiai mažesnė už Lietuvą. ( Lietuva 55 tūkst. ketvirt. kilometrų ploto, Danija 
-43 tūkst.). Danijos dirva savo rūšimi daug blogesnė, negu pas mus, nes daugiausia smėlis. Ir 
vis tik danai pernai pardavė užsieniams gyvulių mėsai už 1566 milijonus litų. O Lietuva tik už 
31 milijoną litų; tai reiškia, savo žymiai mažesnėje ir nederlingesnėje žemėje, danai mokėjo už- 
auginti gyvulių 51 kartą daugiau kaip mes. 

Sviesto danai pardavė už 71620 milijonų litų, o mes iš savo didesnės ir savo rūšimi geresnės 
žemės tegalėjome parduoti sviesto vos už 12 milijonų litų. Vadinasi, surinkome sviesto lygiai 
šimtą trisdešimt penkis kartus mažiau, kaip danai! 

Jeigu danas parduoda šimtą kartų daugiau už lietuvį, tai jis bus šimtą kartų ir turtingesnis už 
lietuvį. 

Žinoma, pasakysite, taip tai taip, bet danai įsigyvenę, pas juos gerai pastatyti ūkiai, jie turi 
pinigų, argi mums lygintis su jais! Tas tiesa, bet iš kur danai įsigyveno, kaip jie pastatė gerai savo 
ūkius, iš kur pas juos atsirado pinigai? 

Niekas jiems nepadovanojo. Visa tai pasiekta sunkiu, ištvermingu, sąmoningu darbu. 

Paimkime vėl Suomiją, Norvegiją. Tai neturtingos, šaltos, nejaukios šalys. 

Ir vis tik čia matome gražiai pasirėdžiusius, gardžiai pavalgiusius, turtingus gyventojus, gra- 
žius, kultūringus ūkius, gražias trobas, gražius didelius miestus. 

Imkime vėl Rusiją. Sunku rasti kitą tokią turtingą šalį. Ko tik čia nėra? Auksas, sidabras, pla- 
tina, varis, akmens anglis, derlingiausios dirvos, didžiausi miškai, brangiausi žvėrys — visko yra! 
O argi gali rusą, lyginti su danu, norvegu, suomiu? 

Kodėl? Todėl, kad danas, norvegas, suomis darbštus ir mokytas, o rusas — tinginys ir bemokslis. 
Štai ir visa paslaptis, kodėl vieni turtingi ir gražiai gyvena, turėdami neturtingą šalį, nederlingas 
dirvas, o kiti skursta ir vargsta tarp didžiausių gamtos turtų. 
Labai teisingai pasakė anglų mokslininkas ir rašytojas Reskinas (Ruskin) : 
— Nori pasiekti mokslą — turi dirbti, nori gauti pavalgyti — turi dirbti, nori turėti malonu- 
mą - turi dirbti; darbas - tai visuotinas įstatymas. 
- Viskas, kas tik yra pasauly didingo, gražaus — pasiekta kietu darbu. Ir visa mūsų kultūra 
- tai darbo vaisius, — sako kitas anglų didvyris Smailsas. 
V-das 
(Mūsų rytojus. 1927 09 29. Nr. 18. P. 5.) 


LIETUVOS PREKYBOS SUTARTYS 


Daug kalbama ir rašoma prekybos sutarčių su atskiromis valstybėmis reikalu, bet niekuomet 
dar nebuvo paliestas klausimas, kas šioje srityje lig šiolei Lietuvoje padaryta. Kad turėtume apie 
tai aiškesnio supratimo, žemiau pasistengsime nors trumpai su nudirbtais sutarčių srityse darbais 
susipažinti. 

Lietuvos valstybė nuo savo įsikūrimo iki šiai dienai prekybos reikalais yra sudariusi 12 sutarčių 
bei susitarimų. Pirma negu kalbėti apie kiekvieną iš šių sutarčių atskirai, pabandysiu jas bendrais 
bruožais charakterizuoti. 

Bendra sutarčių charakteristika 

Lietuvos iki šiol sudarytos prekybos sutartys yra mažiau ar daugiau pagrįstos šiais princi- 
pais: laisvoji prekyba, didžiausias palankumas, traktavimas lygiai su savais piliečiais (traitement 
national), abipusiškumas (reciprocitė). 

a) Laisvoji prekyba. Šitas principas vienose sutartyse labiau pabrėžtas, kitose mažiau, dar 
kitose visai neminimas ir tik netiesiogiai išeina iš didžiausio palankumo. Žinoma, laisvos preky- 
bos principas negali būti suprantamas absoliučiai. Visų pirma kaip importas, taip ir eksportas yra 
aprėžtas muitais ir kitais sienos formalumais. Antra, Lietuva savo muitų tarife turi straipsnį 220, 
kuris turi įvairioms įvežimui uždraustoms prekėms dešimts pavadinimų. Kitos valstybės taip pat 
turi muitų bei sienos formalumus ir draudimus. Kai kuriose sutartyse yra nurodyta, kokioms 
prekėms ir kokiais atvejais gali būti uždėtas eksporto ar importo draudimas. Kitose sutartyse šito 
nėra ir čia pasilieka didžiausias neaiškumas, kuris gali vesti prie ginčų ir konfliktų. 

Apskritai, šis principas notų sutartyse yra pravestas labai nevienodai, chaotiškai. 

b ) Didžiausias palankumas.Šitas principas vartojamas mūsų sutartyse labai plačiai. Išim- 
tys iš didžiausio palankumo šioje srityje yra tiktai teritorinės, būtent: I ) pasienio zonos susisieki- 
mas, 2 ) kabotažas, 3 ) muitų unija, 4 ) vadinamoji Pabaltės klauzulė. Bet šitos išimtys ne visose 
sutartyse pravestos ir todėl juridiniai jos yra iliuzorinės. Pavyzdžiui, Pabaltės klauzulės nėra 
dviejose pirmose sutartyse, t. y. su Anglija ir su Šveicarija. Vadinasi, tiek Anglija, tiek Šveicarija 
gauna ipso facto visas privilegijas, kokias mes norėtumėm duoti Pabaltės valstybėms. O kadangi 
kitose sutartyse, kur Pabaltės klausulė yra, ji turi pastabą, kad klauzulė galioja tik tiek, kiek 
suteiktos Pabaltės valstybėms privilegijos neteks trečiai kuriai valstybei, tai faktiškai, kol bus 
dabartinės su Anglija ir Šveicarija sutartys, ši klauzulė reikšmės neturi. 

Lygiai tas pats ir su kitomis išimtimis. Kadangi jos nėra pravestos visose sutartyse, tai jos 
Juridinės reikšmės neturi. 

Vadinasi, mūsų prekybos politikoj viešpatauja neapibrėžtas didžiausias palankumas. 

c ) Traktavimas lygiai su savais piliečiais (Traitement national). Šis principas vartojamas 
taip pat nevienodai. Bet iš tikro, remiantis didžiausiu palankumu, tas nevienodumas skirtumo 
nesudaro, nes vienoj kurioj sutarty pavartotas kokiam atsitikimui traktavimas lygiai su savais 
piliečiais tuojau išsiplečia ant visų kitų sutarčių. Tad šis principas mūsų sutartyse vartojamas 
labai plačiai. 

d ) Abipusiškumo principu (reciprocitė) perdėm pagrįstos visos sutartys. Iš esmės prieš šį 
principą nieko pasakyti negalima. Nors kai kada jis dėl ypatingų aplinkybių, ypač silpnesniam, 
taip pat darosi pavojingas. 

Tarifinių sutarčių pas mus visai nėra. Prie didžiausio palankumo, koks viešpatauja mūsų su- 
tartyse, tarifinės sutartys būtų beveik negalimos. Išimtinas kuriai nors valstybei nuo muitų tarifų 
nuolaidas galima būtų duoti tiktai arba labai individualinėms prekėms, arba labai specifinėms jas 
atatinkamai specifikavus. 

Bendrai, mūsų prekybos sutartys pasižymi labai dideliu liberalizmu ir dar didesniu chaotiškumu. 

Atskirų sutarčių charakteristika 
Siisitarimas su Anglija 

Tai pirmas Lietuvos prekybos susitarimas. Jis padarytas notų pasikeitimo būdu ir yra visai 
trumpas. Nes apima vos šešis straipsnius. 

Pirmame straipsnyje suteikiama didžiausio palankumo abipusiškame piliečių ir prekių trak- 
tavime. Antrame - pasižadama abipusiškai traktuoti laivus lygiai su savo piliečių laivais uostuose, 
upėse ir teritorijos vandenyse. Trečias kalba apie tranzitą bei transportą. Ketvirtas - apie sutarties 
išplėtimą ant dominijų ir kolonijų. Penktas — apie sutarties nuostatų nesipriešinimą bendroms 
tarptautinėms sutartims. Šeštas nustato, kad susitarimas, kol nebus sudaryta prekybos ir laivi- 
ninkystės sutartis, turi provizorinį pobūdį, bet gali būti nutrauktas kiekvienu laiku praėjus po 
atsakymo trims galiavimo mėnesiams. 

Abi notos pasirašytos 1922 m. gegužės mėn. 6 d. Prie Anglų notos yra dar pridedamoji no- 
ta, pasirašyta 1923 m. balandžio mėn. 24 d., kurioje Anglų vyriausybė praneša apie 34 kolonijų 
prie šio susitarimo prisidėjimą. Šiame susitarime nėra Pabaltės klauzulės ir jokių kitų apribavimų 
iš Lietuvos pusės. 

Reikia dar pažymėti, kad lietuviškas notų tekstas yra labai blogai paruoštas ir neatatinka 
anglišką tekstą. Pav., 1 str. anglų žodis „manufacture“ išverstas lietuviškai „manufaktūra“, tuo 
tarpu, kai turėtų būti „fabrikatas“ arba „išdirbinys“. ,„Manufaktūra“ lietuviškai paimtas iš rusų 
kalbos ir muitų terminologijoje reiškia „audinys“. 2 str. išleista „pakraščių laivininkystė arba ka- 
botažas". 

Rodos, kad iš Lietuvos pusės buvo anglams siūlymų sudaryti platesnę prekybos ir laivi- 
ninkystės sutartį, bet anglai nerodo didelio noro dabartinę sutartį keisti. Ir nenuostabu, nes ji 
duoda anglams visa, ką jie gali iš Lietuvos turėti ir net Pabaltės klauzulę. 

Sutartis su Šveicarija ir Lichtenšteinu 

Tai antroji mūsų prekybos sutartis. Ji turėtų būti pavadinta ne prekybos, bet apsigyveni- 
mo ir piliečių teisių sutartimi, nes joje tik apie tai kalbama, o ne apie prekybą. Susitarimas padary- 
tas notų pasikeitimo būdu ir turi penkioliką straipsnių. Susitarimas oficiališkai pavadintas dek- 
laracija (declaration) ir laikomas kaip Lietuvos pripažinimo de jure vaisium. I str. „nustato abi- 
pusišką „traitement international" dėl judomo ir nejudomo turto valdymo. 2 str. teikia didžiausio 
palankumo piliečiams, verčentiesiems prekyba, amatais, arba pramone. 3 str. duoda didžiausio 

palankumo prekėms traktuoti. Ypatingi yra 5 ir 6 str., kurie nustato, kad beturčius vienos šalies, 
kita šalis savo teritorijoj, atsitikus jiems kokiai nelaimei arba susirgus kūnu bei dvasia, turi globoti, 
slaugyti ir gydyti, kol jų savoji šalis neatsiims. Panašaus nuostato prekybos bei piliečių teisių 
sutartyse užtikti sunku. Didžiausiu palankumu šitas nuostatas išsiskleidžia ir ant visų kitų sutar- 
čių. Kadangi šveicarų pas mus visai maža, tai sutarty su Šveicarija jis didesnės reikšmės neturi. 
Bet išsiplėtęs ir ant kitų valstybių jis gali kraštui gerokai kaštuoti. 7 str. leidžia laisvai įsivežti 
judomą turtą. 812 str. kalba apie atleidimą kitos šalies piliečių nuo karo prievolių ir rekvizicijų. 13 
str. kalba apie patentų, išradimų, literatūros kūrinių ir kitų proto turtų globą lygiai, kaip ir savų- 
jų piliečių panašių turtų globą. 14 str. kalba apie juridinę bei teismo pagalbą. 

Prie susitarimo notos yra dar pridėtos notos, matyt, šveicarų iniciatyva, kuriose nustatoma, 
kad nuosavybės teisės, šveicarų Lietuvoje ir lietuvių Šveicarijoje, nebus siaurinamos ir nusa- 
vinimas yra galimas tik sumokėjus pilną nusavinto turto vertę. 

Pasikeitimas notomis įvyko Berne 1922 m. spalių mėn. 28 d. Šitame susitarime taip pat nėra 
Pabaltės klauzulės nei jokių kitų apribavimų. 

Bet įdomiausia, kad šitas susitarimas nėra visai terminuotas ir todėl jis gali būti nutrauktas 
tik laisvu abiejų pusių sutikimu. Tuo būdu, jei Lietuva jį norėtų pakeisti, kad ir tam, kad įvesti 
Pabaltės klauzulę, gali tai padaryti. Šita sutartis šiuo atžvilgiu yra unicum. Kitos panašios niekur 
neteko matyti. 

Susitarimas su Švedija 

Šitas susitarimas nors taip pat trumpas, turintis vos 5 straipsnius, bet jame randame visus 
esminius prekybos sutarties nuostatus. 1 str. nustato didžiausią palankumą visoms prekybos 
operacijoms, kiek jos liečia susitariančių šalių gaminius ir piliečių teises. 2 str. teikia did|Žiausią | 
palankumą laivams. 3 str. kalba apie laisvą tranzitą ir jo suvaržymus. Suvaržymai daromi, jei tas 
reikalinga viešajam saugumui, karui ištikus ir sanitarijos sumetimais. 4 str. leidžia teikti ypatin- 
gas privilegijas iš Lietuvos pusės Latvijai, Estijai, Suomijai; iš Švedų pusės - Norvegijai ir Dani- 
jai. Taip pat laikomasi iš abiejų pusių tos pačios teisės ir dėl pasienio valstybių. 5 str. nustato 
susitarimo galiavimą. Jis galioja nuo pasirašymo dienos ir gali būti kiekvienu metu atsakytas. 
Nuo atsisakymo dienos susitarimas galioja dar tris mėnesius. Notos pasirašytos 1923 m. vasario 
17d. Bet yra mūsų Užsienio Reik. Ministerio papildomoji nota, kuri Švedų notą pataiso tuo bū- 
du, kad jos data turi būti skaitoma ne nuo 1923 m. vasario 17 d., bet nuo 1924 m. vasario 17 d. Apie 
Lietuvos notą šiuo atžvilgiu nieko nepasakyta, nors „Vyr[iausybės] Žin[iose]“ ji taip pat datuo- 
ta 1923 II 17. Tad tikra šito susitarimo data nėra aiški. 

Be to, dar yra pridedamoji Švedų atstovo nota, kurioje jis pažymi, kad einant 3 str., tranzito 
apribavimas turi būti aiškinamas taip, kaip jis yra aiškinamas Barcelionos konvencijos (1921. IV. 20) 
priede. 

Sutartis su Čekoslovakija 

Ši sutartis yra pirmoji, kuri padaryta ne notų pasikeitimu, be to ji yra platesnė ir turiniu. Nors 
Ji kiek yra sutrumpinta, bet yra reguliari bendrai vartojamo tipo prekybos sutartis. I ir 2 str. kalba 
apie piliečių teises. Vienos susitariančios šalies piliečiai kitos teritorijoje apsigyvenimo, amatų ir 
kitų verslų mokesčių srityse naudojasi didžiausio palankumo teisėmis ir yra atleidžiami nuo karo 
prievolių. 3 str. suteikia teises bendrovėms. 4 str. nustato laisvą prekių apyvartą su paprastais 
apribavimais (sanitarijos reikalavimai, viešasis saugumas ir valst[ybiniai] monopoliai. Praleis- 
ta karas). 5 str. nustato did[žiausią] palankumą tarpusaviam importui. 6 str. kalba apie keliaujan- 
čius pirklius ir prekybos agentus. 7 str. apie prekių pavyzdžius. 8, 9, 10, 11, 12 str. — apie tranzito 

bei transporto prekių, taip pat ir keleivių laisvę. 13 str. apie laivus. 14 str. einant, šalys teikia viena 
kitai visuotiną did[žiausią] palankumą. 15 str. išvardintos iš abiejų pusių did[žiausio] palanku- 
mo išimtys: pasienio valstybės, muitų unija. Be to Lietuva išima Pabaltės valstybes, o Čekoslova- 
kija - Austriją ir Vengriją. 16 str. kalba apie konsulus. 17 str. — apie proto nuosavybę bei išradimus. 
18 str. — apie mišrią komisiją kilusiems iš sutarties ginčams rišti. 19 ir 20 str. — apie sutarties 
ratifikavimą ir galiojimą. Sutartis galioja vienerius metus. O po tam gali būti atsakyta kiekvienu 
laiku ir galioja šešius mėn. atsakymą pareiškus. 

Sutartis pasirašyta Prahoje 1923 m. balandžio 27 d. ir veikia be pataisų iki šiai dienai. Bendrai 
imant, tai šabloninė sutartis, be kokių nors ypatingų nuostatų bei klauzulių, nesiskirianti nuo 
daugelio kitų Čekoslovakijos sutarčių. 

Sutartis su Vokietija 

Jau 1919 m. Vokietija siūlė sudaryti prekybos sutartį labai geromis sąlygomis. Vokiečiai sutiko 
ne tik paimti visus mūsų žemės ūkio produktus, bet dar už tai siūlė įvairių gėrybių, pirmoj vietoj 
paskolą. Paskola, žinoma, buvo mums tada labai reikalinga. Bet svarbiausia, kad galėjome gauti 
labai geromis sąlygomis Vokietijos rinką mūsų žemės ūkio produktams. Deja, pas mus tuomet 
viešpatavo nuomonė, kad už žemės ūkio produktus galima gauti ypatingų kompensacijų ir kad 
tokis padėjimas dar tęsis ilgai. Todėl vokiečiams buvo pastatyti per dideli reikalavimai, su kuriais 
Jie nesutiko. Porai metų išėjus, ši būtis visai pasikeitė. Kiek 1919 m. buvo žemės ūkio produktų, 
tiek dabar visi ieškojo rinkų šios rūšies produktams parduoti. Žinoma, dabar darydama sutartį, 
Lietuva ne tik negalėjo gauti to, ką jai siūlė 1919 m., bet dar pati turėjo primokėti už tai, kad 
Vokietija sutiko imti Lietuvos produktus. Turėdama tokį įgudusį ir gudrų partnerį, o pati dar 
mažokai patyrusi, 0 gal ir nepakankamai pasiruošusi, Lietuva, žinoma, negalėjo sudaryti sau labai 
geros sutarties. 

Sutartis su Vokietija yra ilgiausia iš visų mūsų iki šiol sudarytų sutarčių: ji turi 33 ilgokus 
straipsnius. 

Pirmieji keturi straipsniai kalba apie piliečių teises susitariančios šalies teritorijoj. Tos teisės 
remiasi did[žiausiu] palankumu. 5 str. duoda teisę pirkliams ir prekybos agentams laisvai verstis 
komercijos reikalais. Šitas straipsnis pasirodė nuostolingas Lietuvai dėl to, kad Vokietijos fir- 
mos, varydamos prekybą per agentus, nesumoka prekybos mokesčių Iždui ir daro didelę 
konkurenciją Lietuvos pirkliams. 6 str. kalba apie prekių pavyzdžių gabenimą. 7 - apie įvairias 
ekonomines bendroves. 8 — apie susisiekimą. Šituo straipsniu pasižadama principiniai susisieki- 
mo nevaržyti, bet kartu nustatoma keturios išimtys, kurios patį principą labai suvaržo. Ypatingai 
kenksmingas yra Lietuvai 3 punkt[as], kuris duoda teisės vokiečiams kiekvienu momentu neleis- 
ti iš Lietuvos svarbiausių žemės ūkio produktų išvežti. 10 str. nustato did[žiausio] palankumo 
principą ir jo apribavimus. Apribavimai liečia pasienio susisiekimą, muitų uniją, dvigubą mokes- 
čiais apdėjimo pašalinimą, did[įjį] karą baigiančias sutartis, Pabaltės klauzulę iš Lietuvos, ir Aust- 
rijos klauzulę iš Vokiečių pusės. 12 str. palieka visišką laisvę drausti prekių įvežimą ir išvežimą. 
Šitas nuostato aprėžimas, išplėstas net penkiuose punktuose, svarbesnės reikšmės neturi. 13 str. 
duotas, neva, Lietuvos naudai traktuoti Lietuvą, kaip žemos valiutos šalį, nuo 1924 m. pradžios 
savo reikšmės nustojo. 14 str. Lietuva pasižada be Vokiečių žinios nekeisti muitų popiermedžiui.14, 
15, 16,17, 18 ir 19 str. kalba apie mokesčius, muitus ir tranzitą. 20, 21 ir 23 str. kalba apie pasienio 
susisiekimą, keleivių pervežimą per sieną ir t. t. 22 str. teikia teisių Lietuvos darbininkams, 
keliaujantiems Vokietijon uždarbiauti. Bet kadangi Lietuvos darbininkai iki šiol Vokietijon 
uždarbiauti neina, tai ir šis straipsnis pasilieka be reikšmės. 24-30 str. kalba apie laivininkystę. 31 

str. numato aštuonių įvairių sutarčių sudarymą. 32 str. nustato kilusių iš sutarties ginčų likvidavi- 
mą. 33 str. — ratifikaciją ir galiojimo terminą. Sutartis galioja dvejis metus nuo ratifikacijos pasikeiti- 
mo dienos, po to gali būti atsakyta ir, 6 mėn. išėjus nuo atsakymo dienos, nustoja veikusi. Ka- 
dangi sutartis nepatenkino Lietuvos aspiracijų, tai ji buvo ratifikuota vos už 14 mėn. po pasirašy- 
mo, o pasikeitimas ratifikacijomis įvyko tik 1926 m. geguž[ės] mėn., t. y. beveik už dviejų metų po 
ratifikacijos ir už trejų metų po pasirašymo. Keičiantis dabar taip greit ekonominio gyvenimo 
aplinkybėms šita sutartis per trejus metus paseno ir todėl ratifikacijų pasikeitimo protokole 
susitarta kuo greičiausiai pradėti derybas dėl pakeitimo tų nuostatų, kurie pasidarė nereikalingi 
arba paseno. 
Sutartis su Danija ir Islandija 

Šis susitarimas padarytas notų pasikeitimo būdu. Jis yra šabloninio turinio, bet nepaskirsty- 
tas į straipsnius, paremtus didžiausiu palankumu, turi Pabaltės klauzulę, šiaip jau nieku ypatin- 
gu nepasižymi. Susitarimas pasirašytas 1923 m. liepos mėn. 18 d., galioja nuo pasirašymo dienos 
ir gali būti atsakytas kiekvienu laiku. Nuo atsakymo dienos susitarimas galioja tris mėnesius. 

Visai identiškas, nors skyrium pasirašytas, yra susitarimas su Islandija, kuri yra personalinė- 
je unijoje su Danija. 

Sutartis su Norvegija 

Ši sutartis pasirašyta Kristijanijoj 1923 m. gruodžio mėn. 21 d. Ši sutartis yra visai trumputė, 
nes turi vos apie aštuonis str.: 1 ir 2 str. suteikia didžiausią palankumą piliečiams bei draugijoms 
apsigyventi, verstis prekyba ir t. t. 3 str. leidžia skirti svarbesniuose punktuose konsulus. 4 str. 
kalba apie laivininkystę. 5 ir 6 str. — apie prekybos ir tranzito laisvę. 7 nustato išimtis iš did[žiau- 
si0] palankumo: iš Lietuvos pusės — Pabaltės klauzulę, iš Norvegijos — privilegijas, teikiamas 
Švedijai, Danijai ir Islandijai. Sutartis galioja nuo dienos pasikeitimo ratifikacijomis ir gali būti 
kiekvienu laiku atsakyta. Atsakius galioja dar 6 mėn. 

Susitarimas su Olandija 

Su Olandija susitarimas padarytas taip pat notų pasikeitimo būdu. Tas pasikeitimas įvyko 
1924 m. birželio mėn. 10 d. Susitarimas turi 10 str. 1 ir 2 str. duoda didžiausią palankumą susitarian- 
čių šalių piliečiams ir bendrovėms apsigyventi, pramonės prekybos srity ir t. t. 3 str. kalba apie 
laivininkystę. 4 str. - apie laisvą keleivių ir prekių tranzitą. 5 str. kalba apie Olandijos kolonijų prie 
sutarties prisidėjimą. 7 str. pažymima, kad ši sutartis negali priešintis bendroms tarptautinėms 
sutartims. 8 ir 9 str. nustato išimtys iš did[žiausio] palankumo, būtent: pasienio zonos privilegijos 
ir iš Lietuvos pusės — Pabaltės klauzulė. 9 str. nustato, kad kilusius iš sutarties ginčus spęs 
Tarptautinis Hagos Teismas. Pagaliau, 10 str. nustato ratifikaciją ir galiojimo laiką, kuris yra toks 
pat ir eina tokiu pat būdu kaip ir kitose notų pasikeitimo sutartyse. 

Susitarimas su Latvija 

Su Latvija dėl prekybos sutarties sudarymo buvo vedamos derybos 1925 m. Abi šalys norėjo 
gauti ir duoti ypatingų privilegijų. Lietuva norėjo gauti privilegijų žemės ūkio produktams, 
daugiausia javams, o Latvija - pramonės gaminiams. Pasikeista projektais ir pasiūlymais: Latvi- 
jos delegacija buvo Kaune, o Lietuvos — buvo nuvykusi Rygon. Kadangi derybos užsitęsė, 0 
Lietuva ir Latvija rengėsi įvesti diferencialinius muitų tarifus ir pakelti muitus toms šalims, su 
kuriomis nėra sutarčių, tai buvo sutikta, kad, kol bus susiderėta dėl sutarčių, tuo tarpu pasirašy- 
ti tik trumpą deklaraciją dėl didžiausio palankumo kits kitam suteikimo. Tokia deklaracija ir buvo 
pasirašyta 1925 m. gruodžio mėn. 14 dieną. Derybos dėl sutarties ėjo toliau, bet greit nutrūko, nes 
pasirodė, kad latviai negali patenkinti Lietuvos reikalavimų, dėl javų. Tokiu būdu ir pasiliko tik 

šita trumputė deklaracija, turinti vos vieną straipsnį ir kalbanti apie did[žiausio] palankumo abi- 
pusišką teikimą. Deklaracija nustoja galioti, jeigu viena iš susitariančiųjų šalių duotų kokias nors 
privilegijas trečiai valstybei, kurių negautų antroji susitariančioji šalis. 

Susitarimas su Amerikos Jungtinėmis Valstybėmis 

Šis susitarimas padarytas 1925 met. gruodžio mėn. 23 d. notų pasikeitimo būdu. Sutartis labai 
trumpa, ji nustato did[žiausią] palankumą prekybos santykiuose ir numato iš to palankumo išim- 
tis, kurios yra šios: iš Amerikos Jungtinių Valstybių pusės privilegijos teikiamos savoms teri- 
torijoms bei posesijoms, Kubai ir Panamos zonai, iš Lietuvos pusės — Pabaltės klauzulė ir Rusija. 
Susitarimas turi būti ratifikuotas ir galioja kol nebus atsakytas; nuo atsakymo dienos sutartis ga- 
lioja dar vieną mėnesį. 

Sutartis su Italija 

Ši sutartis buvo jau „Lietuvos ūkio“ Nr. 10 aprašyta. 

Iš šitos trumpos apžvalgos matome, kad Lietuvos prekybos sutarčių sistema dar toli gražu 
nėra pakankamai išplėtota. Kol kas padaryta 12 sutarčių iš kurių vos keturios pilnesnės. Kitos 
trumputės, sudarytos notų pasikeitimo būdu. Be to, daug jų paseno ir reikalauja įvairių pakeiti- 
mų bei papildymų. Bet tai nelengvas, reikalaujantis laiko ir patyrusių žmonių, darbas. Dabar teks 
vyriausybei pirmiausia privesti prie galo pradėtas derybas dėl sutarties sudarymo su Vokietija ir 
Rusija. Toliau neturime dar jokių sutarčių su Prancūzija ir Belgija, su kuriomis mūsų prekyba taip 
pat gana sparčiai plečiasi. 

Tik atlikus visus šituos darbus, galima bus eiti prie anksčiau sudarytų sutarčių revizijos, 
pataisymo bei jų išplėtimo. 

V 
(Lietuvos ūkis. 1927. Nr. 12. P. 365-368.) 


NAUJOS PREKYBOS SUTARTYS 


Mūsų vyriausybė paskutiniu laiku yra pasirašiusi net keturias prekybos sutartis, būtent, su 
Rusija, Belgija, Suomija ir Kanada. Šitos visos sutartys yra trumputės ir turi laikinų susitarimų 
pobūdį. Vyriausybė, įvesdama nuo š. m. spalių mėn. I d. padidintą muitų tarifą toms valstybėms. 
su kuriomis neturima jokių prekybos sutarčių, buvo priversta skubėti su sutarčių pasirašymu ir 
todėl teko pasitenkinti jų provizorine forma. 

Susipažinsime su kiekviena sutartimi atskirai. 

Rusija. Mūsų prekybos santykiai su Rusija statistikoj pradedami žymėti tik 1925 m. Lietuvos 
Rusijos prekybos balansas matyti iš žemiau dedamų skaičių (tūkst. lit. ir procentais): 


1925 


6446.1 (2,66) 
4113,8 (1,63) 


Eksportas 


Importas 


Iš čia matome. kad mūsų prekybos apyvarta su Rusija yra nedidelė. Ji sudaro 190 -294 visos 
mūsų užsienių prekybos. Be to, balansas tik 1925 m. buvo Lietuvai aktyvus, taip visą laiką jis pa- 
syvus ir net labai pasyvus. 

Pažvelgus kuo mes su Rusija prekiaujame, gaunasi, kad 1925 m. mūsų eksportą Rusijon su- 
darė tik odos padams ir arkliai (32 št.), o rusų eksportas į Lietuvą tais metais buvo įvairus ir jį 

sudarė raguočiai, kiaulės, žibalas, tepalai, benzinas ir dar daug kitų prekių, kurių tačiau buvo 
įvežta labai nežymus kiekis. 1926 m. Lietuvos eksportas Rusijon labai sumažėjo, nes odų rusai 
nupirko vos už I mil. lit. ir šiaip įvairių prekių po truputį už kitą milijoną lt. Rusų eksportą Lietu- 
von 1926 m. sudarė cukrus, druska, žibalas (kuris daugiau, kaip pusę eksporto sumos tesudarė), 
mineraliniai tepalai, benzinas, kiaulės, medvilnės audiniai ir po truputį kitų prekių. 

1927m. mūsų eksportas Rusijon visiškai sumažėjo. Jį sudaro tik dobilų [sėklos?)] ir Šmito bei 
Tilmanso fabrikų geležies dirbiniai. Kitų prekių visiškai maža. Už tat rusų importas darosi vis 
įvairesnis ir prašoka beveik šešis kartus mūsų eksportą. Stambesnės importo pozicijos yra ru- 
giai, cukrus, kurio įvežta apie už pusantro milijono lit.,I ir žibalas, kurio importuota daugiau, kaip 
už pustrečio milijono lt. Toliau eina benzinas, kaliošai ir įvairios kitos prekės. 

1928 m. įvežta iš Lietuvos Rusijon truputis arklių (121 galv.) ir Šmito bei Tilmanso geležinių 
dirbinių. Įvežta vėl cukraus, žibalo, tepalų, benzino, bulvinių miltų, cemento ir kitų įvairių prekių. 
Kaip matome, mūsų eksportas Rusijon labai neįvairus ir nepastovus ir vienais metais pavyksta 
truputį vienų prekių iškišti, kitais kitų. Rusijoj nėra pastovesnės rinkos nei vienai mūsų prekei. 
Tuo tarpu Rusija turi pas mus nuolatinę rinką cukrui, druskai, žibalui, tepalams ir benzinui. Šito 
reiškinio priežasties reikia ieškoti rusų užsienių prekybos valstybės monopoly. Rusija pas mus 
turi laisvą rinką, gali atvežti, ką nori, ir laisvai konkuruoti su visais kitais 1mportininkais, 0 mūsų 
eksportininkai šito padaryti negali. Jie turi sėdėti ir laukti, kol rusų valstybė pas juos ateis ir 
nupirks. Be to, turėdama užsienių prekybos monopolį, Rusija stengiasi jį išnaudoti ir politikos 
tikslams. Tiktai pas kai kurias didžiąsias valstybes, kaip Anglija, Amerika, Vokietija, rusai yra 
priversti pirkti, išeidami iš grynai ūkiškų sumetimų, ar tai dėl to, kad ten tikrai jie gali gauti res- 
pektyvių prekių (medvilnė), arba dėl to, kad ten galima gauti geriausias kredito sąlygas ir t. t. 
Mažose valstybėse rusai gali pirkti, gali ir nepirkti. Pagaliau tų prekių, kurias mes eksportuojam, 
rusai gali gauti ir kitur. Už tat jie perka jas ten, kur jiems patogiau ir parankiau. Kas kita eksporto 
rinka. Čia rusai nieko daugiau negali padaryti, kaip ir kiti eksportininkai, ir jiems, kaip ir visiems 
kitiems, svarbi kiekviena nors ir maža eksporto rinka, nes čia monopolis nieko negelbsti, ir reikia 
eiti bendrais konkurencijos dėsniais. Tokioms sąlygoms esant, geriausia su Rusija daryti sutartis 
kontingentavimo pagrindais, t. y. Rusijai užleidžiama eksporto rinka su sąlyga, kad Rusija leis- 
tų įvežti tam tikrą prekių kontingentą, arba stačiai jas nupirktų. Tokią sutartį su Rusija turi Latvija 
ir, rodos, neblogai su ja išeina. Šiais pagrindais stengėsi sudaryti sutartį su Rusija 1926 m. ir Lie- 
tuva. Tada, po ilgų derybų, buvo beveik prieita prie šitokio susitarimo: rusai pasižada trims me- 
tams pirkti kasmet nemažiau, kaip už 20 mil. litų, įvairių prekių. Už tai Rusija reikalavo šitokių kom- 
pensacijų: a) 1096 nuo veikiančių geležinkelio tarifų žibalui ir druskai nuo Abelių stoties į vi- 
sas kitas Lietuvos stotis, b) 3096 nuo veikiančių muitų tabakui, bekonui ir jūrų druskai. Lietuva 
rusų reikalavimų nenorėjo priimti ir dėl to derybos nusitęsė, o vėliau visai nutrūko. 

Žinoma, kontingentinės sutartys turi ir savo neigiamų pusių. Mat kiekvienai valstybei yra 
svarbu turėti nuolatinę ir pastovią eksporto rinką, nes tik prie šių sąlygų gamyba gali plėstis sis- 
temingai ir ramiai, o rinkos nepastovumas veda gamybą prie suirutės ir griaunančių ją krizių. Tad 
prekybos santykiuose su Rusija, esant užsienių prekybos monopoliui, sunku net ir kontingen- 
tinėmis sutartimis nuolatinę ir pastovią eksporto rinką patikrinti. 

Turbūt, išeinant ir šitų sumetimų, praėjusį mėnesį tapo padarytas notų pasikeitimu papras- 
tas didžiausio palankumo susitarimas. Susitarimo turinys šitoks: abi šalys pasižada taikinti, pre- 
kybos santykiuose ir toliau kita kitai didžiausią palankumą, išskyrus tas privilegijas, kokias Rusi- 
ja yra suteikusi ar suteiks ateity Suomijai, Estijai ir Latvijai, o Lietuva - Latvijai ir Estijai. Be to, iš 

didžiausio palankumo išimamas pasienio ruožas 15 kilometrų pločio. Tokiu būdu Lietuva naudoja- 
si visomis teisėmis bei privilegijomis, kurias Rusija yra davusi bet kam nors, išskyrus Suomiją, 
Estiją ir Latviją. Ir, iš kitos pusės, Rusija Lietuvoje naudojasi visomis teisėmis ir privilegijomis, 
išskyrus tas, kurias Lietuva gali duoti Estijai ir Latvijai. Šį susitarimą kiekviena šalis gali atšaukti 
kiekvienu laiku, pranešus apie tai antrajai šaliai mėnesiu anksčiau. Tad ši sutartis neįneša į mūsų 
prekybos santykius su Rusija nieko naujo, o tiktai užfiksuoja esančią būklę. 

Suomija. Mūsų prekybos santykiai su Suomija yra dar menkesni, kaip su Rusija. Jie atrodo 
šitaip (tūkst. lit. ir proc.): 


144,1 (0,06) 352,0(0,14) 486,4(0,20) 16,6(0,01) 
1106, 1(0,44) 607,3(0,25) 1222,4(0,46) 223,6(0,46) 


-736,0 -207,0 


Eksportas 


Importas 


Saldo -962.0 

Iš šitų skaičių matome, kad mūsų prekyba su Suomija yra visai maža. Suomiai Lietuvon dar 
kiek daugiau įveža, o Lietuva Suomijon visai nežymiai. Ypač menkai atrodo mūsų eksportas, pa- 
žiūrėjus išvežamų dalykų. Taip 1925 ir 1926 m. visą mūsų eksportą Suomijon sudarė vieni skarma- 
lai. 1927 m. prisidėjo kiek linų sėmenų. Šiemet visas eksportas vėl tik skarmalai. Suomių impor- 
tas Lietuvon jau daug įvairesnis. Taip, jie įveža neapdirbtą miško medžiagą, medvilnės audinių, 
paskutiniu laiku dar pradėjo įvežti silkių ir popierio, o šiemet įvežė cemento. Nors Suomija įveža 
Lietuvon nemaža tokių prekių, kurias mes patys eksportuojam, tačiau kaž kodėl mūsų prekės 
Suomijon neina. Tai yra turbūt dėl to, kad Suomija gauna šitų prekių iš arčiau, būtent, iš Rusijos, 
Estijos ir Latvijos. 

Dar 1926 m. įvyko mūsų eksportininkų pasitarimas, kuriame buvo svarstoma, ar negalima 
būtų Lietuvos eksportą labiau Suomijon išplėsti ir ar nevertėtų tuo tikslu sudaryti su Suomija 
specialę tarifinę prekybos sutartį. Tačiau buvo prieita išvados, kad esamomis sąlygomis, nėra 
galimumo eksportą Suomijon plėsti. 

Pasirašytoji su Suomija sutartis yra trumpas susitarimas, padarytas notų pasikeitimu, kuriuo 
einant, kiekviena šalis antrajai suteikia didžiausią palankumą. Išimtis Lietuva yra padariusi Latvi- 
Jai ir Estijai, o Suomija — Estijai ir Prancūzijai. Be to, abi šalys padarė išimtis dar pasienio valsty- 
bėms. Sutartis pradeda veikti nuo š. m. spalių mėn. 15 d. ir galioja tolei, kolei kuri nors pusė jos ne- 
atšauks. Atšaukti galima kiekvienu laiku, o sutartis nustoja galioti, išėjus trims mėnesiams nuo 
tos dienos, kada bus padarytas atšaukimo pareiškimas. 

Belgija. Su Belgija mūsų prekybos santykiai prasidėjo beveik nuo pat mūsų valstybės įsi- 
kūrimo. 

Nežiūrint tai, kad Belgija randasi gana toli nuo Lietuvos, tačiau prekyba su ja gana gerokai 
yra išsiplėtusi ir gerai tarpsta. Kaip Lietuvos - Belgijos prekybos santykiai plėtėsi, rodo šie skai- 


čiai (tūkst. lit. ir proc); 
Eksportas 2780,7(1,04) 2461,2(1,01) 4901,4(1,99) 2872,9(2,00) 


Importas 1076,0(0,52) 2488,2(0,98) 3218,2(1,21) 1465,9(0,99) 
Saldo +1704,7 4 +907,0 

Tad, kaip matom, mūsų prekybos apyvarta su Belgija, bendrai, sudaro apie 290 visos mūsų 
užsienių prekybos apyvartos. Žinoma, tai nėra daug, bet turint galvoj Belgijos nuo Lietuvos ats- 
tumą irjos didumą, reikia pasakyti, kad toki prekybos santykiai nėra blogi. Ypač tai aiškėja, arčiau 
prisižiūrėjus išvežamųjų ir įvežamųjų prekių kokybės. Mūsų arkliai, prekė, kuriai šiandien gana 
sunku rasti rinką, turi Belgijoj pastovią rinką. Pradedant 1924 m., į Belgiją išvežamas mažesnis ar 
didesnis arklių kiekis. Tik 1927 m. arklių visai nebuvo išvežta. Už tat šiemet tik pirmą pusmetį iš- 
vežta Belgijon 3500 arklių. Iš kitų mūsų prekių pastovią rinką Belgijoj turi linai, nuobrukos, pa- 
kulos, linų sėmenys, celiulioza ir kartonas. Belgija pas mus pastovią rinką turi trąšoms, geležiai, 
stiklui, audiniams, mašinoms bei aparatams. Paskutiniu laiku dar prisidėjo verpalai, cementas ir 
kitos smulkios prekės. Mūsų manymu, prekyba su Belgija dar galėtų žymiai išsiplėsti, turint gal- 
voje, kad Belgija įveža daugumą išvežamųjų iš Lietuvos prekių ir Lietuva išveža beveik visas bel- 
gų eksportuojamas prekes. 

Sutartis su Belgija pasirašyta ne notų pasikeitimo, bet parafuotos sutarties būdu. Tiesa, ta 
sutartis yra visai trumpa, turi vos 5 straipsnius ir pažymėta, kaip provizoriumas, kuris galios tolei, 
kolei bus padaryta nuolatinė prekybos sutartis. 

Pirmame šios provizorinės sutarties straipsny kalbama apie didžiausią palankumą prekybai, 
pramonei, įsigijimui kilnojamojo ir nekilnojamojo turto, mokesčių, keleivių cirkuliavimo, ekspor- 
to, importo, tranzito ir muitų formalumo. Belgija daro iš šito straipsnio išimtį Liuksemburgui, 0 
Lietuva pasų režimui (vizos ir mokesčiai už jas). Antrame straipsny suteikiama did[žiausias] pa- 
lankumas laivų susisiekimui tarp abiejų šalių. Trečias straipsnis duoda did[žiausią] palankumą 
sausumos ir jūros tranzitui. Ketvirtame str. Lietuva daro išimtį Estijai ir Latvijai. Be to, abi pusės 
rezervuoja sau teisę dėl galimų muitų unijų ir specialių privilegijų pasienio valstybėms 15 kilomet- 
rų zonoje. Penktas straipsnis nustato, kad sutartis galios, kolei nebus sudaryta nuolatinė preky- 
bos ir navigacijos sutartis, bet ji gali būti denonsuojama abiejų pusių su 3 mėnesių įspėjimo lai- 
ku. 

Kai dėl Kanados, tai mūsų santykiai su šiuo kraštu yra minimalūs ir sunku laukti, kad jie kuo- 
met nors išsiplėstų. Kanada žemės ūkio šalis ir turi pati viso to, ką mes eksportuojam. Taip pat ir 
iš Kanados ne ką galima importuoti Lietuvon. Jokios statistikos apie prekybą su Kanada kol kas 
nėra. Dėl to šita sutartis turi daugiau teoretiškos reikšmės. Anglija, kuri pas mus atstovauja Ka- 
nados reikalus, paskelbus įstatymą dėl muitų pakėlimo toms šalims, kurios neturi prekybos sutar- 
ties su Lietuva, dėl visa ko sudarė šią sutartį. Sutartis trumpa, padaryta notų pasikeitimo būdu. Ji 
duoda didžiausią palankumą Kanados prekėms Lietuvoj ir Lietuvos prekėms Kanadoj. Sutartis 
galioja nuo š. m. rugpiūčio 1 d. Galiojimo terminas nėra apribotas. Tik bendrai pasakyta, kad Lie- 
tuvos prekės bus traktuojamos didžiausiu palankumu tolei, kolei Kanados prekės bus didžiau- 
siu palankumu traktuojamos Lietuvoj. 

Visos čia minėtos sutartys turi provizorinį pobūdį. Jos pamažu ateity turės būti pakeistos 
nuolatinėmis, daugiau detalizuotomis ir specifikuotomis sutartimis. Kaip matėm, visos jos sudary- 
tos didžiausio palankumo pagrindais. 

Vygandas 

Redakcijos prierašas. Papildymui šio straipsnio, reikia dar paminėti sudarytą paskutiniu lai- 
ku, taip pat provizorinę, sutartį su Austrija. Prekybos sutartis susideda iš 17 straipsnių. Jos pag- 
rindan padėtas taip pat didžiausio palankumo principas. Ši sutartis reguliuoja ne tik abiejų valsty- 
bių prekybos santykius, bet taip pat teisinę abiejų šalių piliečių būklę, jų verslą, apsigyvenimo 
teises, mokesčių mokėjimą ir t. t. Be to, sutartis tvarko ir konsuliarinius santykius. Šalia preky- 

bos sutarties buvo pasikeista notomis, kad tie muitų tarifai, kurie taikomi valstybėms, neturin- 
čioms su Lietuva prekybos sutarčių, Austrijai nebus taikomi. Šis nuostatas veikia nuo sutarties 
pasirašymo dienos, nors pati sutartis įsigalioja tik ją ratifikavus. Sutartis sudaryta tik vieniems 
metams, nors, jos nedenonsavus, ji palieka galioje neaprėžtam laikui. 

Čia reikia pastebėti, kad Lietuvos prekybos santykiai su Austrija kol kas buvo labai menki, 
taip, kad jie net statistikoj nėra pažymėti. Tačiau kova dėl rinkų tiek didelė, kad turi būti išnaudo- 
tas kiekvienas eksporto galimumas. Austrijos rinka galėtų būti išnaudota mūsų eksportuojamai 
mėsai - kiaulienai ir galvijienai. Taip pat gali būti Austrijon išvežami konservai. Bandymai išvež- 
ti į Austriją mėsos produktus jau buvo daromi ir, rodos, davė visai neblogų vaisių. Ligi šiolei 
mūsų rinka daugiausia buvo suinteresuoti austrai, kurie Lietuvon įveža įvairių audinių ir galante- 
rijos prekių. Tačiau numatoma greitu laiku įsteigti Vienoj Lietuvos generalinį garbės konsulą, 
kurio uždavinys bus pirmon galvon rūpintis išnaudoti Austrijos rinką Lietuvos žemės ūkio gami- 
niams. Tiesa, Austrija randasi gana toli nuo Lietuvos, tačiau tolumą galima nugalėti, o tam mums 
yra geru pavyzdžiu belgai, kurie taip pat nėra arti nuo Lietuvos, tačiau jų prekybiniai santykiai su 
Lietuva yra gana intensyvūs. 

[Iš prierašo stiliaus matyti, kad jis taip pat rašytas J. Purickio.] 

(Lietuvos ūkis. 1928. Nr. 10. P. 335-337.) 


PASAULINĖ ŪKIO KRIZĖ IR LIETUVA 


Pasaulinė ūkio depresija rodo didėjimo, ne mažėjimo tendenciją. Kai kuriose valstybėse tos 
depresijos rezultatai pradėjo reikštis aštriomis krizėmis. Štai Vokietijoj, liepos mėnesį iškilo gana 
aštri kredito ir finansų krizė. Ginčijamasi kai dėl krizės laipsnio ir kai kas sako, esą ji buvusi vo- 
kiečių tyčia perdaug išpūsta. Tegu sau net ir taip būtų, vis tiek krizės buvimo ginčyti negalima. 
Gali būti, kad vyriausybės neatsargi finansų politika privedė prie finansų krizės. Gali būti, kad 
reichsbanko ir privatinių bankų, o taipogi įvairių įmonių neatsargus kredito srity šeimininkavi- 
mas pagamino kredito krizę. Tačiau, vis dėl to krizės svarbiausia priežastis glūdi ūkio depresi- 
j0j, kuri kamuoja ir Vokietiją ir kitas šalis. 

Imkim Angliją. Čia ilga ūkio depresija taip pat prasimušė aštriomis apie krizėmis finansų, va- 
liutos ir kredito srity. Biudžete pasirodė 120 milijonų su viršum deficitas, kas sudaro 1694 viso 
biudžeto. Biudžeto deficitas susidarė iš vienos pusės dėl pajamų sumažėjimo, o iš antros — dėl 
išlaidų, ypač ryšy su bedarbių šelpimu, padidėjimo. Finansų krizės išdava buvo svaro svyravi- 
mas, 0 svaro svyravimo vaisius — užsienių kreditų bėgimas. 

Anglija yra viena svarbiausių tarptautinio kapitalo ir kredito rinka. Čia suplaukę iš viso pasau- 
lio milijoniniai kapitalai. Jei tik pasitikėjimas Anglijos kreditingumu ir anglų svaro pastovumu 
kris, tai čia gali susidaryti tokia kredito katastrofa, kokios kitos sunku ir rasti. Kai Anglija turėjo 
užsieniams grąžinti porą šimtų milijonų svarų, tai jau susidarė aštri krizė. O kas bus kai jai reikės 
grąžinti keletas miliardų svarų? 

Nedarbas ir Vokietijoj ir Anglijoj eina didyn. Vokietijoj pavasarį ir vasaros pradžioj nedarbas 
buvo sumažėjęs visu milijonu. Bet nuo liepos pradžios nedarbas pradėjo kilti. Bedarbių skaičius 
dabar prašoko keturis milijonus. o buvo nukritęs iki 3,9 mil. Anglijoj bedarbių skaičius, nepaisant 
vyriausybės atkaklios kovos, po truputį auga. Bedarbių šelpimas ir Vokietijoj ir Anglijoj sudaro 
beveik neišsprendžiamą problemą. 

Italija iki šiolei nedaug tesiskundė krize. Mussolini žino, kad skundimasis yra silpnumo ženk- 
las, 0 silpnu jis būti nenori. Jis pradėjo griežtą taupumo politiką, kuri ypač pasireiškė tokiomis 

priemonėmis kaip valdininkams algų 12944 sumažinimas. Apie nedarbą Italijoj iki šiolei maža kas 
buvo girdėti. Bet štai dabar ateina žinios, kad bedarbių skaičius paskutinių keturių savaičių bėgy 
pakilo beveik šimtu tūkstančių ir siekia apie 650.000. Konkursų skaičius pasiekė 1.000-1.100 per 
mėnesį, kas tokiai šaliai kaip Italija yra nepaprastai daug. Vekselių protestuojama kas mėnuo apie 
100.000, kas Italijai irgi yra labai daug. 

Iš didžiųjų Europos Valstybių geriau laikosi tiktai Prancūzija, dėka savo taupumui, atsargu- 
mui ir politiniai įtakai į mažesnes Europos valstybes. Šita įtaka duoda prancūzams nemaža ir ūkiš- 
kos naudos. Be to, reikia nepamiršti, kad kaip Italija, taip ir Prancūzija yra daugiau žemės ūkio, 
negu pramonės šalys. Vienur ir kitur apie pusė visų gyventojų dirba žemės ūky (Prancūzijoj 
truputį mažiau kaip ltalijoj). Tai yra šalys, kur žemės ūkis ir pramonė randasi beveik pusiausvy- 
roj. Tokios šalys lengviausia išlaiko įvairias krizes. Mat, čia pramonė randa gerą paramą žemės 
ūky, o žemės ūkis — pramonėj. Tai šalys turinčios daugiausia autarkiško pobūdžio. 

Jungtinėse Amerikos valstybėse krizė taip pat nemažėja. Atvirkščiai — eina vis didyn. Bedar- 
bių skaičius, nors ir pamažu, vis didėja. Iki šiol bedarbiai negaudavo iš valstybės jokios pašal- 
pos. Dabar prezidentas Hooveris nori pradėti bedarbius šelpti, nes mato, kad alkanų žmonių mi- 
nios virsta pavojum socialiai valstybės santvarkai. Nieko negelbsti ir pigus kreditas. 

Mažesnėse šalyse — tas pats. Žinoma ten kur ūkio gamyba stovi žemiau, šalys, kurios mažiau 
eksportuoja, kur persveria natūralinio ūkininkavimo formos, ten mažiau krizė jaučiama. 

Seniau krizės turėjo daugiau sporadišką formą. Krizė pasireikšdavo vienoj - kitoj valstybėj. 
Tada būdavo daug lengviau jas persirgti. Krizės turėdavo lokalinį pobūdį. Jos priežastys greit 
pereidavo ir krizė išnykdavo. 

Dabartinė krizė turi universališką pobūdį. Ji apėmė beveik visas kultūringąsias pasaulio ūkio 
gyvenime dalyvaujančias valstybes. 

Šitas depresijos universališkumas yra didžiausia priežastis jos chroniškumo. Sergant vienam- 
visas organizmas, jam pagyti labai sunku. Tam reikalinga ilga, ištverminga, gerai pravesta kuraci- 
ja. Ir pagijimas iš tokios ligos gali būti pasiektas tik labai pamažu. Mat, čia viskas susipynę ir 
vienas kito priklauso. 

Nedarbas ir skurdas mažina gyventojų pirkimo pajėgą, o pirkimo pajėgos mažėjimas stab- 
do gamybą ir didina nedarbą. Pasaulio ūkis atsidūrė lyg kokiame užburtame rate, iš kurio išeiti 
bus jam labai sunku. Pasitikėti įvairiais siūlomais krizei pašalinti sumanymais irgi negalima. Ūkis, 
yra gyvenimo forma, kuri gal mažiausia pasiduoda vadovavimui. Jis turi savo dėsnius, savo įsta- 
tymus ir jų labai prisilaiko. Nukreipti jį nuo šitų vėžių labai sunku. 

Vokiečiai kėlė muitų unijų sumanymą. Tačiau jie šitą darė grynai politiniais motyvais, norėda- 
mi gauti paramos savo byloje dėl sumanytos muitų unijos su Austrija. Jiems, turi būti, buvo 
aišku kaip ir kiekvienam kitam, kad muitų unija, platesniu maštabu, yra šiandie dar neįvykdomas 
dalykas, ir greičiausia dar ilgai tokiu pasiliks. 

Realesnis prancūzų sumanymas, kurie siūlė Europos valstybėms susitarti (ūkiškoji Paneuro- 
pa) ir duoti savo žemės ūkiui preferencinius muitus, suorganizuoti tarptautinį agrarinį banką. 
Pramonei paremti organizuoti tarptautinius pramonės kartelius, kurie reguliuotų tiek pramonės 
gamybą, tiek prekybą. Tačiau ir šito sumanymo įvykdymas turi labai daug kliūčių. Duoti veltui 
preferencinius muitus žemės ūkiui šiandie niekas nemano. O jei kas ir duos, tai tik gavęs 
atatinkamas kompensacijas. 

Kredito suorganizavimas tarptautiniu maštabu yra galimas dalykas, bet jo paskirstymas jau 
sukels nemaža kliūčių. O kai dėl kartelių, tai iš jų sunku laukti daug naudos. Juk krizės didžiausia 
priežastis, tai gamybos sąlygų pasikeitimas, iš kurio vėl gimė nedarbas, perkamosios žmonių ga- 
lės sumažėjimas ir įvairios karo išdavos. Sunku pasakyti kaip tarptautiniai karteliai bei sindikatai 
galėtų šitas sąlygas pakeisti ir pataisyti. Karteliai ir sindikatai suvartojimo nepadidins. Tarptauti- 
niai karteliai gali sutvarkyti ir sumažinti gamybą, bet ar daug tai pramonei padėtų? 

Taigi visai nematyti, kad iškelti iki šiolei sumanymai krizei likviduoti galėtų pasiekti savo 
ukslą. 

Iš viso kas aukščiau pasakyta tenka daryti išvadą, kad depresijos palengvėjimo vis nematy- 
ti ir nėra pamato tikėtis, kad greitoj ateity pasaulio ūkio konjunktūra pasuktų geryn. Atvirkščiai, 
nebūnant pesimistu, tenka laukti dar sunkesnių laikų. Iki šiol dar ne visos depresijos išdavos 
galėjo pilnai pasireikšti. Atsparesnės šalys dar buvo šitai ligai nepasidavę. Reikia laukti, kad 
tolyn depresija plėsis ir jos vaisiai rodysis vis aiškiau ir griežčiau. 

Mūsų šalis iki šiol visuotinoj depresijos jūroj sudarė gan laimingą salą. Galima sakyti šiaip ir 
taip, bet jei mes paimsim šalies finansus, valiutą, užsienių prekybą, kredito sąlygas, jei pažiūrėsim 
į mūsų miestus, į mūsų žemės ūkį, prekybą, pramonę — visur matom, vienur didesnę, kitur mažesnę 
pažangą. Kodėl Lietuvai ūkiškai einasi palyginti neblogai, tuo pačiu laiku kaip jos kaimynai la- 
bai skundžiasi 1r jų ūkis rodo sunkios ūkiškos depresijos žymes? 

Pirma priežastis tai Lietuvos atsargi, kukli ir tiktai savo resursais paremta finansų politika. 
Lietuva nesiskubino imti užsienių paskolos. Ji paėmė tik tada, kaip paskolos sąlygos buvo 
pasiūlyta nesunkios. Šitas atsargumas labai išėjo sveikaton mūsų šaliai. Kai kitos šalys linksta 
nuo skolų naštos, Lietuva jų turi nedaug ir skolų aptarnavimas sudaro visiškai mažą mūsų biu- 
džeto išlaidų procentą. Lietuva šiandie yra viena mažiausiai prasiskolinusių valstybių. 

Gyvendama tik savo resursais, Lietuva apsiribodavo pačiomis reikalingiausiomis išlaidomis. 
Tokiu būdu pas mus nuo pat pradžių buvo vedama sveika finansų politika, o sveiki finansai yra 
šalies ūkiško gerbūvio kertinis akmuo. 

Taipogi pas mus būdavo vedama labai atsargi emisijos banko politika. Ta politika kai kada 
būdavo gal perdaug atsargi, o per didelis atsargumas turi neigiamų pusių. Gal būtų buvę sveikiau 
nesilaikyti šimtaprocentinio ir dar aukštesnio banknotų auksu ir aukso valiutomis padengimo. 
Tada, kai kreditas pas mus kaštavo nuo 30 iki 50 ir dar daugiau procentų, toks padengimas buvo 
nereikalingas liuksusas ir tie be reikalo pelintieji pinigai buvo galima paleisti apyvarton su dide- 
le nauda visam kraštui. 

Bet šiaip ar taip dėka atsargumui litas pamažu įsigijo tvirto pasitikėjimo tiek viduje, tiek 
užsieniuose. O tvirta nesvyruojanti valiuta nemaža prisideda prie šalies ūkio pastovumo. 

Ir Lietuvos vyriausybės vis dėl to mokėjo išvengti stambesnių klaidų ūkio srity, o iš kitos pu- 
sės mokėjo padaryti nemaža pozitingumo. 

Finansų, žemės ūkio, pramonės, prekybos srityse mūsų vyriausybės nemaža parodė konst- 
ruktyvės iniciatyvos. Visos vyriausybės ypatingai rūpinosi mūsų šalies gerbūvio pamatu — že- 
mės ūkiu ir šia kryptim pasiekta gerų rezultatų. Jei mes paimsim prieškarinį mūsų žemės ūkį, jei 
paimsim dėmesin karo padarytus sunaikinimus ir nuostolius, tai turim pripažinti, kad padaryta 
daug, labai daug. Ir ne vien tik žemės ūky, pramonėj, prekyboj — visur padaryta didelė pažanga. 
Taigi, mūsų šaliai daug padėjo sustiprėti atsargi, kukli, bet konstruktyvi mūsų vyriausybių ūkiškoji 
politika. Ypač negalima nepabrėžti dabartinės vyriausybės nuopelnų ūkio srity. 

Iš kitos pusės tokiose krizėse didelį vaidmenį vaidina ir šalies ūkio pobūdis. Lietuvos ūkio 
apie 8096 sudaro žemės ūkis, o žemės ūkis visada daug pastovesnis, ištvermingesnis ir mažiau 
pasiduodąs sukrėtimams, negu kitos ūkio šakos. Be to, Lietuvos žemės ūkis dar yra per maža in- 
dustrializuotas ir komercializuotas. Jei paimsim kai kurias sritis, ypač Lietuvos rytuose ir pietuose, 
tai čia žemės ūkis daug kur dar gyvena primityviomis natūralinio ūkininkavimo formomis. O 
tokios formos kaip tik kuo mažiausia bijo įvairių krizių. Bet ir ten, kur žemės ūkis pas mus pastaty- 
tas moderniškai, industriališkai, komerciškai, ir ten jis yra daug pastovesnis, negu kitose šaly- 
se, pavyzdžiui, Vokietijoj, Danijoj, arba kad ir Latvijoj. Visų pirma, mūsų žemės ūkis mažesnius 
moka mokesčius, negu kitur ir mažiau yra prasiskolinęs. Varšuvos agrarinės konferencijos šių 
metų surinktais daviniais Europos rytuose ir pietuose žemės prasiskolinimas atrodo šitaip: 

Pietųslavijos 59,00 dolerių ha 


Lenkija 10,24 
Rumunija 14,02 
Vengrija 33,74 
Estija 8,12 

Latvija 14,71 
Bulgarija 10,97 


Europos vakaruose žemės ūkio prasiskolinimas yra žymiai didesnis. Pavyzdžiui, Vokietijoj jis 
siekia apie 500 markių ha, kas sudaro apie 120 dolerių ha. Tuo tarpu Lietuvos žemės ūkio pra- 
siskolinimas siekia tik 3,7 dol. ha. Turėdamas neaukštus valstybinius mokesčius, būdamas pa- 
lyginti mažai prasiskolinęs, mūsų žemės ūkis turi daug lengvesnes gyvenimo sąlygas, negu ki- 
tose šalyse. Ir darbininkas pas mus dar nėra brangus. Taip pat mūsų ūkininkų dauguma gyvena 
kukliai ir taupiai. 

Negalima dar nepažymėti mūsų žemės ūkio sugebėjimo taikintis aplinkybėms. Mūsų žemės 
ūkis gan lengvai mokėjo pereiti nuo grūdų ant gyvulių, ypač pieno ūkio. Besiplečiantis milžiniš- 
kais šuoliais bekono eksportas geriausia rodo, kaip mūsų žemės ūkis greit išmoko gaminti beko- 
ną. Žinoma, šiame dalyke daug pasidarbuota mūsų vyriausybės ir žemės ūkio organizacijų. Taigi, 
visų aukščiau nurodytų aplinkybių ir savumų dėka mūsų šalies ūkis nepasidavė depresijai ir mes 
nematom jame tikros krizės simptomų. 

Bet ar taip jau ir pasiliks? Ar mes ir paliksim visiškai krizės nepaliesti? Į tai atsakyti sunku. 
Būtų per drąsu ir pavojinga atsakyti į šitą klausimą teigiamai. Reikia nepamiršti, kad mes gyvenam 
neizoliuoti. Mūsų ūkis nesudaro kažkokią ūkiškai autarkišką salą. 

Mes taip pat esam pasaulinio ūkio nedidelė dalis ir jei serga visas organizmas, kurio mes su- 
darom dalelę, tai neišmintinga būtų tvirtinti, kad sergant visam organizmui mes taip 17 pasiliksim 
ligos nepaliesti. 

Daugiausia mes bijom, mūsų eksporto rinkų sumažėjimo. Svarbiausioji mūsų eksporto rinka 
Vokietija eina vis mažyn. Vokietija visada buvo ir pasiliko, dėl ūkiškų ir politiškų sumetimų, didelė 
agrarinių muitų bei žemės ūkio gaminių importo suvaržymo šalininkė. Dabartinė Vokietijos finan- 
sų, kredito ir žemės ūkio krizė dar labiau skatina vokiečių vyriausybę sekti šitą politiką. Jau dabar 
kai kurių žemės ūkio gaminių įvežimas darosi negalimas. Jei muitai ir suvaržymai dar padidės, tai 
Vokietijos rinka pasidarys visiškai mažai prieinama eksportui. O tuo tarpu Vokietijon ėjo ir eina 
apie 5094 viso mūsų eksporto. Šiemet per pirmą pusmetį mes išvežėm už 137 milijonus. Pernai per 
tą patį laiką už 158 milijonus. Vadinasi šiemet eksportas sumažėjo net 21 milijonu. Šitas gan didelis 
eksporto šiemet sumažėjimas turi gal nemažą priežastį ir kai kurių dalykų kainų nukritime. Tuo 
tarpu dar nepaskelbta daviniai, kuriais būtų galima patikrinti kiek čia kaltas kainų kritimas ir kiek 

kiekybinis eksporto sumažėjimas. Tačiau negalima dvejoti, kad ir kiekybiniai eksportas bus 
sumažėjęs. 

O šito sumažėjimo svarbiausioji priežastis tai eksporto Vokietijon pasunkėjimas, nes prekių 
šiemet yra nemažiau, o daugiau, negu pernai ir eksportuoti yra ko, kad tik būtų kur. 

Ar yra kokios vilties gauti iš Vokietijos palengvinimų? Atvirai kalbant, turim pripažinti, kad jei 
aplinkybės žymiai nepasikeis, tai tokios vilties beveik nėra. Vokiečiai agrarinio importo varžyme 
yra taip tvirtai įsitikinę, kad pakeisti šitą jų politiką, ypač Lietuvai vienai, beveik nėra vilties. Tad 
kai dėl Vokietijos priseina skaitytis greičiau su eksporto dar didesniu apsunkinimu, negu pa- 
lengvinimu. 

Pasilieka Anglijos atvira rinka. Tai didelė, talpi rinka. Bet čia konkurencija labai didelė ir vis 
dar didėja. Bekoną šiemet mes galėjom eksportuoti Anglijon dėka iždo pagalbai. Tik dabar, beko- 
no kainoms truputį pakilus, gal bus galima apseiti be tos pagalbos. Be to, Anglijos rinka nėra 
tokia viską suimanti, kaip Vokietijos. Be bekono, tur būti, jokios kitos mėsos, o juo labiau gyvų 
gyvulių Anglijon negalėsim eksportuoti. Čia reikia nepamiršti ir ta aplinkybė, kad susisiekimas 
Jjūrėmis turi daug nepatogumų. Jūrėmis sunku gabenti, kaip sausuma po vieną - kitą vagoną. 
Siunčiant prekes jūrėmis visada reikia sudaryti didesnę jų partiją, o tas jau pasunkina prekių 
gabenimą. 

Taigi. Anglijos rinkai sunku pavaduoti Vokietijos rinką. Maždaug tas pats tenka pasakyti ie 
apie Skandinavijos, Olandijos, Belgijos, Prancūzijos rinkas. Rusija taip pat didesnių perspektyvų 
mūsų eksportui neatidaro. 1926 m. mes jau buvo išsiderėję neblogą prekybos sutartį. Tačiau 
sunki p. Voldemaro ranka privestas jau prie galo derybas nutraukė. Mūsų vietą Rusijoj užėmė kiti: 
latviai, estai, suomiai ir t. t. 

Tolimosna rinkosna kaip Italija, Ispanija, Vengrija, Čekoslovakija mes ne daug ką galėsim iš 
savo gaminių išvežti. Dar mažiau į tolimą užjūrį, kaip Amerikos Jungtinės Valstybės. 

Taigi, didžiausias pavojus koks mums gręsia, tai eksporto rinkų mažėjimas. Antras dalykas - 
konkurencija. Žemės ūkio gamyba auga ir augs. Čia nieko nepadės jokios sutartys, jokie karteliai. 
O suvartojimas jei 17 augs, tai kur kas lėčiau, negu gamyba. Tokiu būdu prekių perteklius didės, 
kainos kris. Konkurencija augs. 

Mes konkurencijos perdaug bijoti neprivalėtumėm. Iš Europos valstybių gal tik viena Rusi- 
Ja, kuriai komerciška kalkuliacija esminio vaidmens nevaidina, gali mus nukonkuruoti prekių 
pigumu. Ar nukonkuruos prekių kokybe, tai kitas klausimas. Šiaip kitų konkurentų, žinoma, iš- 
skyrus užjūrį, jei tik mokėsim tobulinti gamybą, bijoti neprivalėtumėm. 

Taigi, pasaulinė ūkio krizė mus labai bauginti neprivalėtų, bet tik tada, jei mes iš vienos pusės 
mokėsim surasti sau eksporto rinkas, o iš kitos — tobulinsim racionalizuosim savo gamybą, taip 
kad pajėgsim kitus nukonkuruoti ir savo prekių kokybe ir kainomis. 

Iš to aišku, kad mes, jei norim išpildyti aukščiau nurodytas sąlygas, snausti negalim. Jei tik 
snausim, tai kiti mus pralenks, užims mūsų vietą rinkose, arba išstums mus savo prekių kokybe ir 
tada mes galim atsidurti katastrofingoj padėty. 

Vygandas 
(Tautos ūkis. 1931. Nr. 8. P. 201-203.) 


DĖL ALGŲ MAŽINIMO VALDININKAMS 


Mūsų vyriausybė nesenai nutarė sumažinti algas nuo 6 ligi 16 procentų. Mažesnėms algoms 
taikomas mažesnis procentas, didesnėms — didesnis. 

Algų mažinimas šiandie visuotinis reiškinys. Vargu šiandie rasis Europoj valstybė, kurioje 
atlyginimas valdininkams nebūtų vienu ar kitu būdu sumažintas. Tai vis ūkio krizio padariniai. 
Kitose valstybėse ūkio krizis siaučia jau kelinti metai. Mūsų krašte krizis smarkiau reikštis prade- 
da tik šiemet. 

Dėl sumažinimo dydžio, tai mums tenka nepirmutinė vieta. Mūsų didžiausias sumažinimas 
siekia 1696. Kitur, pavyzdžiui, kad ir Vokietijoj 2094 ir net 2594. 

Mūsų valdininkų atlyginimas nėra didelis. Pavyzdžiui, Vokietijos atlyginimas valdininkams 
yra žymiai didesnis. Bet užtat Vokietijoj ir gyvenimas brangesnis, ypač maistas, susisiekimas ir kita. 

Žymiai aukštesnį atlyginimą valdininkai gauna Anglijoj, Jungtinėse Amerikos Valstybėse, 
Kanadoj. Bet visose šitose valstybėse ir gyvenimas žymiai brangesnis negu Lietuvoje. Kitur vėl 
valdininkų atlyginimas mažesnis kaip Lietuvoje. Menkiau atlyginami valdininkai Lenkijoj, Latvi- 
j0j, nors ir vienur ir kitur gyvenimas vargu yra pigesnis negu Lietuvoje. Daug mažiau atlyginami 
valdininkai Balkanų šalyse, nors ir ten miestuose gyvenimas nėra pigus. Apskritai, tenka pasakyti, 
kad mūsų valdininkų atlyginimas yra vidutiniškas: nedidelis, bet ir ne visai mažas. 

Prieš keletą metų atlyginimas buvo tas pats, o gyvenimas buvo žymiai brangesnis. Maistas 
buvo brangesnis dvigubai. Taip pat brangesni ir rūbai, apsiavimas, butas ir kiti reikalingi dalykai. 
Jei pažiūrėsim į valdininkų būtį 1925, 1926 metais ir šiandieninę, algas sumažinus, tai tur būt, 
dabar ir mažesnes algas gaudami lengviau galės verstis. 

Tačiau, šiaip ar taip, mūsų valdininkų atlyginimas, vis dėlto, yra nedidelis ir to atlyginimo 
mažinimas yra skaudus, nemalonus dalykas. Suprantama, kad ir vyriausybė nelengva širdim tat 
padarė. Vyriausybė kaip tik daugiausia suinteresuota, kad valdininkai būtų kuo geriausiai aprūpin- 
ti ir patenkinti, nes valdininkai yra vyriausybės bendradarbiai ir, tik būdami gerai aprūpinti ir 
patenkinti, jie brangina savo tarnybą ir stengiasi kuo geriausia atlikti savo pareigas. 

Kiekvienas darbininkas, jei jis nėra savo atlyginimu patenkintas, jis savo darbo nebrangina ir 
nesistengia jo kuo geriausiai dirbti. Be to, jei valdininkui atlyginimo nepakanka, jis priverstas 
ieškoti pašalinių pajamų, ir silpnesnio būdo žmonės kartais padaro įvairių neteisėtumų. 

Taigi mažas valdininko atlyginimas yra nesveikas dalykas valstybei ir vyriausybei nieku bū- 
du nėra pageidaujamas. Jeigu ir mūsų vyriausybė vis dėlto ryžosi mažinti ir taip nedideles mūsų 
valdininkų algas, tai tik sunkių aplinkybių verčiama, nerasdama kitos išeities. Geriau gauti nors ir 
sumažintą algą nekaip visiškai negauti. O juk buvo laikų mūsų valstybės kūrimosi pradžioj, kada 
kelis mėnesius valdininkai visiškai algų negaudavo. O jei gaudavo, tai tos algos buvo daug men- 
kesnės negu šiandie, nors ir sumažintos. Bet žmonės dirbo nežiūrėdami tada jokių valandų. 

Ir dabar atėjo sunkūs laikai. Tad reikia prie jų taikytis. 

Antrą vertus, reikėtų ir valdininkams pagalvoti apie savo reikalų pertvarkymą ir prisitaikyti 
prie aplinkybių. 

Galima būtų kai kurtas išlaidas sumažinti. Pavyzdžiui, galima būtų kukliau vilkėti. Ypač moterų 
parėdams mūsų išleidžiama perdaug. Perdaug gainiojamasi kvailos mados. Mūsų ponios tiek 
paprato, kad stengiasi kiekvienam sezonui turėti naują suknelę arba ir kitus rūbus. Tai pražūtingas 
paprotys, kuris šluote šluoja valdininkų kišenes ir nieko neduoda. Kam to reikia? Kokia nauda iš 
tos kvailos mados? Mes esam kuklių ūkininkų vaikai. Mūsų motinos ir senelės savo išeiginius 
rūbus nešiodavę visą gyvenimą ir dažnai dar palikdavo mirdamos savo dukterims. Reikia būtinai 
paskelbti kovą moterų madoms. Labiau susipratusios įtakingesnės ponios čia turėtų padaryti 
pradžią. Juk ponių parėdai, arba bent jų medžiaga pareina iš užsienio, o dabar kiekvienas paleistas 
į užsienį litas yra didelis nuostolis. Kur mes suvartojam savo šalies gaminius, didinam šalies apy- 

vartą ir nuostolių vidaus ūkiui nedarom. Bet kur perkam be reikalo užsienines prekes, ten skriau- 
džiam patys save. Ir vyrams nėra reikalo siūdintis rūbų iš brangios užsienio medžiagos. Šiandie 
Jau mes turim pakankamai savų audinių. Užsieny dažnai teko matyti kaip valdininkai vyrai, tarny- 
bos metu, kur nereikia priiminėti svečių ir nėra tam tikrų reprezentacijos pareigų, dėvi baltais ar 
spalvotais plaunamais apsiaustais. Panašius apsiaustus dėvi ir moterys. Rūbai prie darbo greit 
Išsitrina, plyšta. Toki apsiaustai kaip tik rūbus nuo plyšimo apsaugoja. Ypač provincijoj valdinin- 
kai Jokių reprezentacinių pareigų neturi ir galėtų rengtis švariai, bet paprastai. 

Ūkininkai skundžiasi, kad miestelėnai, ypač valdininkai, labai gadina sodžių Atvyksta koks 
ūkininkaitis valdininkas pas savo tėvus ar gimines puikiai apsirengęs. Visi jam pavydi, visi norėtų 
būti kaip jis. Valdininkavimas sodžiui atrodo kaip idealas, kurio reikia siekti. Tėvai stengiasi leisti 
savo vaikus mokslan, raginami vilties, kad jiems nereikėsią „žemės arti", kad jie galėsią sėdėti gra- 
žiose „kanceliarijose“ ir rašyti, būsią gražiai apsirengę ir gardžiai pavalgę. Žemės darbas laiko- 
mas kažin kokia bauda, nelaime. 

Šitai žalingai, nesveikai pažiūrai susidaryti labai daug padeda mūsų valdininkai ir jų žmonos, 
važiuodami pasipuošę sodžiun ir išlaidžiai ten gyvendami. Taigi dabartinių algų sumažinimas, ar 
nebūtų gera proga pažiūrėti į mūsų gyvenimą ir padaryti reformų, kurios sumažintų nereikalingas 
išlaidas. Ypač mes, šauliai, turėtumėm visur duoti kuklumo ir taupumo pavyzdžių. 

Vygandas 
(Trimitas. 1932. Nr. 21. P. 405-406.) 


ROOSEVELTO ATSIŠAUKIMAS Į VISAS VALSTYBES IR 
LONDONO EKONOMINĖ KONFERENCIJA 


Roosevelto atsišaukimas turi ne tik politinės, bet ir ūkiškos reikšmės. Savo atsi- 
šaukime prezidentas Rooseveltas pas[aulinei] ekon[ominei] konferencijai stato tris 
uždavinius: valiutų stabilizavimas, tarptautinės prekybos kliūčių pašalinimas ir kainų 
pakėlimas. Lengviausiai iš šių trijų uždavinių pasiekiamas pirmasis. Antrasis uždavi- 
nys daug sunkesnis dėl autarkistinės nacionalinių valstybių ūkio politikos. Trečias 
uždavinys — kainų pakėlimas taip pat nelengvas uždavinys. Jis galimas tik sunorma- 
vus gamybą, kuri yra chaotiška. Lengviau tai pasiekiama pramonėj, o sunkiau tai 
padaryti žemės ūkio srity. Roosevelto didžiausias nuopelnas, kad jis aiškiai pasakė, 
kol nebus saugumo, tol nebus taikos, tol visos pastangos kovoti su krize neatneš lau- 
kiamų vaisių. Šis Roosevelto pareiškimas rodo, kad politika nuo ekonomikos sunkiai 
atskiriamas dalykas. Visas pasaulis deda daug vilčių pasaulinei ekonominei konfe- 
rencijai, nors mato, kad kliūtys didelės. 


Roosevelto atsišaukimas pasiųstas geguž. 16 dieną visoms pasaulio valstybėms yra vienas 
Iš svarbiausiųjų pastarųjų laikų įvykių ne tik politiniu, bet ir ekonominiu atžvilgiu. 

Šituo savo atsišaukimu Amerika išėjo iš savo pasingos „splendid isolation" ir ėmė labai ak- 
tingai dalyvauti pasaulio politikoj, padedant jam išbristi iš politinės ir ekonominės krizės. 

Čia mus interesuoja pirmoj eilėj Roosevelto sumanymai padėti pasauliui išbristi iš ekonomi- 
nės krizės. Savo atsišaukime jis sako: „Netrukus susirinks pasaulinė ekonominė konferencija ir 
turės greit padaryti savo išvadas. Pasaulis negali laukti ilgai ištęstų derybų. Konferencija turi 
Įgyvendinti tvarką vietoje dabartinio chaoso, stabilizuodama valiutas, išlaisvindama pasaulinės 
prekybos tėkmę ir pravesdama tarptautinę akciją kainų lygiui pakelti. Ji turi, trumpai tariant, 

papildyti individualines vidaus programas dėl ekonominio atsigavimo išmintinga ir apsvarstyta 
tarptautine akcija. 

Taigi A[merikos] J[ungtinių] Valstybių prezidentas stato Londono konferencijai tris vyriau- 
sius tikslus: valiutų stabilizavimą, tarptautinės prekybos kliūčių pašalinimą ir kainų pakėlimą. 

Komisijos pasaulio ekonominei konferencijai paruošti yra numatyta tokia programa: 1. Valiutos 
ir kredito politika, 2. Kainos, 3. Kapitalų apyvartos atgaivinimas, 4. Prekybos suvaržymai, 5. Mui- 
tų ir prekybos sutarčių politika, 6. Gamybos ir prekių pasikeitimo organizavimas. Taigi Roosevel- 
to statomi konferencijai tikslai atatinka jau anksčiau nustatytai konferencijos programai. 

Nėra kalbos, kad jeigu Londono konferencijai pavyktų pasiekti Roosevelto nurodytus tiks- 
lus, tai pasaulio ūkio būvis turėtų pagerėti. 

Valiutų stabilizavimas labai reikalingas tarptautinės prekybos normaliam veikimui. Anglijai ir 
Amerikai atsisakius nuo aukso standarto ir perėjus prie nepastovios svyruojančios valiutos, 
tarptautinės prekybos sąlygos labai pablogėjo viena dėl to, jog kainos turėjo dar labiau nukristi, 
o antra dėl to, kad šiomis valiutomis tarptautinė prekyba daugiausia ėjo. Svarui ir doleriui nuolat 
svyruojant ir esant pilnam neaiškumui dėl jų ateities, kalkuliacija šitomis valiutomis ir iš viso 
prekyba šitose valiutose pasidarė beveik negalima. Be to, šitų tvirčiausių, galima sakyti, valiutų 
nusmukimas sukėlė nepasitikėjimą ir visomis kitomis valiutomis. „Jau jeigu svaras ir visagalįs do- 
leris neišlaikė, tai ką bekalbėti apie kitas valiutas", mano sau kiekvienas ir teisingai mano. 

Nesant pastovių valiutų, arba esančiomis nepasitikint, negali būti ir normalaus kredito. Taigi 
valiutų stabilizavimas yra viena svarbiausių ekonominės krizės pašalinimo sąlygų. Kad Anglija, 
o ypač Amerika savo valiutas pajėgtų stabilizuoti, šito, rodos, ginčyti negalima. 

Vokietija 1924 m. buvo nepalyginti sunkesnėj politinėj ir ekonominėj padėty, nei šiandie Ang- 
lija ar Amerika. Tas pats reikėtų pasakyti ir apie Prancūziją, kai ji stabilizavo savo valiutą 1926 m. 
Taigi ir valiutų stabilizavimas, palyginti, nėra labai sunki problema. Daug sunkiau pasiekti kiti du 
tikslai: tarptautinei prekybai kliūčių pašalinimas ir kainų pakėlimas. Tarptautinei prekybai pa- 
lengvinti reikalinga pašalinti įvairius suvaržymus draudimų, licencijų, kontingentų, valiutų kont- 
rolės ar kitokioj formoj ir reikia sumažinti muitus. Visa tai padaryti yra labai sunku. Pasiekti visuo- 
tino susitarimo čia yra nė kiek nelengviau, jeigu dar nesunkiau kaip ir nusiginklavimo srity. Im- 
porto varžymai yra padiktuoti protekcionistinių, valiutinių, fiskalinių ir pagaliau autarkistinių 
sumetimų. 

Staigus šitos politikos pasukimas iš viso nėra galimas, nes tai sukeltų dideles valiutines, fi- 
nansines ir iš viso ūkiškas perturbacijas. Visas šitas užtvaras bei suvaržymus būtų galima tik pa- 
lengva palaipsniu mažinti. 

Autarkistinė tendencija yra taip pat labai rimta kliūtis. Autarkizmas yra augančio nacionaliz- 
mo išdava. Pokarinis laikotarpis atnešė didelį nacionalizmo sustiprėjimą. Nacionalizmas siekia ne 
tik politinės, bet ir ūkiškos autarkijos. Tautos nori būti nepriklausomos ne tik politiškai, bet ir 
ūkiškai. Prieš karą pasauly viešpatavo internacionalistinės, kosmopolitinės ir liberalinės idėjos. 
Po karo šitas idėjas pradėjo išspausti nacionalizmas arba kairysis radikalizmas. Bolševikai yra, tur 
būti, nemažesni autarkistai už hitlerininkus. 

Taigi ūkiškasis autarkizmas išeina ne tik gal iš ūkiškos, kiek iš bendrai politinės naujųjų laikų 
ideologijos. Kovoti prieš šitą ideologiją yra labai sunku. Gal būti, kad kraštutinis nacionalizmas, 
kurio aiškiausiu prototipu yra hitlerizmas, ilgai ir negalės išsilaikyti, bet tuo tarpu matom, jog jis 
laikosi ir stiprėja. Pavojingo konkurento jam nėra. Liberalizmas ir demokratinis socializmas ban- 
krutija. Tikybinis universalizmas bei solidarizmas (vis tiek kurią tikybą paimsim) šiandie nebepajė- 

gia sėkmingai kovoti su triumfuojančiu nacionalizmu. Tokiu būdu nacionalizmui rimtesnio 
pavojaus iš niekur nematyti. Vienintelis jam pavojus, tai pavojus susibankrutyti. 

Tiesa, didžiausias autarkijos priešas tai pats gyvenimas. Gyvenimas rodo, kad ūkiškoji atski- 
rų šalių autarkija yra nesuderinama su moderniniu ūkiu. Ūkiškoji autarkija buvo galima senovėj, 
kai buvo primityvios ūkio gyvenimo formos. Dabarties pasaulio ūkis taip susiraizgęs ir susipynęs, 
kad atskirų jo dalių izoliuoti jau nebegalima, nekenkiant visam ūkiui. Prancūzija jau įsitikino, kad 
importo perdaug didelis varžymas turi du galus. 

Vokietijoj ūkiškas užsidarinėjimas ir importo varžymas irgi jau pradeda rodyti savo vaisius. 
Vokietijos užsienių prekyba progresyviškai eina mažyn ir šiemet, palyginus su 1913 m., sumažėjo 
daugiau kaip 6094, o palyginus su 1929 m. apie 7594. Šitokie faktai ir karščiausius autarkistus gali 
priversti pakeisti savo nusistatymą. 

Kai dėl trečio tikslo, kokį prezidentas Rooseveltas stato Londono konferencijai, kainų pakėli- 
mo, tai ir čia nelengvas dalykas. Kainų kritimas yra perdaug didelės gamybos pasėka. Pakelti jas 
būtų galima tiktai sutvarkius gamybą taip, kad ji neprašoktų suvartojimo. Tai irgi nelengvas 
dalykas. Pramonės gamyboj šitai pasiekiama lengviau. Žemės ūkiui normuoti savo gamybą yra 
daug sunkiau. Bet vis dėlto reikia pripažinti, jog gamybos normavimas yra ne tik reikalingas, bet 
ir galimas. Chaotiška gamyba, kaip iki šiol buvo, turi privesti prie pasaulio ūkio negalavimų. 

Tačiau bene svarbiausia Roosevelto atsišaukime bus tai, kad jis iškelia glaudų ryšį tarp 
ekonomikos ir politikos. Ir atsišaukime į valstybes ir savo kituose pareiškimuose jis jungia abi 
konferencijas, Londono ekonominę konferenciją ir Ženevos nusiginklavimo konferenciją. Jis 
pabrėžia, jog Londono konferencijos vaisiai pareisią nuo Ženevos konferencijos išdavų. Ūkio 
gyvenimas gali gerai plėstis tik ten, kur yra taika, saugumas. Ūkio gyvenimas yra labai jautrus. 
Lyg koks barometras, jis registruoja kiekvieną politinį slėgimą ir reaguoja į jį puolimu. 

Roosevelto didžiausias nuopelnas, kad jis šį dalyką iškėlė ir tarė savo svarų žodį: kol nebus 
saugumo, nebus tikros taikos, tol ir visos pastangos taisyti ūkio gyvenimą, kovoti su krize, ne- 
atneš laukiamų vaisių. Savo atsišaukime nusiginklavimo ir saugumo problemai A. J. V. preziden- 
tas paveda daugiausia dėmesio. Jis siūlo priimti anglų planą ir pradėti nuo atsisakymo nuo 
puolamųjų ginklų. Kai niekas neturės puolamųjų ginklų, (karo aviacijos, tankų, nuodingų dujų, 
didelių karo laivų). tada užpuolimas nebus baisus, jį nesunku būsią atremti. Rooseveltas siūlo 
pasirašyti dar vieną nepuolimo paktą, kuriame būtų pasižadėjimas nebesiųsti jokiu pretekstu 
zinkluotos kariuomenės svetimnon teritorijon. Tai naujas elementas taikos įgyvendinimo progra- 
moj ir, reikia pasakyti, elementas labai svarbus. Jeigu tik pavyktų tokį pasižadėjimą praktiškai už- 
fiksuoti, tai jis, iš tikrųjų, užpuolimą padarytų nebegalimu. Kas lenda svetimon teritorijon su gink- 
luota pajėga, tas ir užpuolikas, prieš kurį visi turėtų stoti. 

Rooseveltas baigia savo atsišaukimą lyg pagrąsinimu, kad jeigu kas Ženevoj ar Londone sa- 
vo užsispyrimu neprileis prie susitarimo, tas paims ant savęs atsakomybę už visas tokio nesutari- 
mo pasėkas ir pasaulis žinos, kas yra jo nelaimių kaltininkas. 

Suprantamas dalykas, kad tokios atsakomybės imtis kiekvienas bijos. 

Visas pasaulis pritarė Roosevelto atsišaukimui ir priėmė jo pasiūlymus. Daugiausia buvo 
laukiama, kaip reaguos į J. A. V. prezidento atsišaukimą Hitleris. Ir štai jis visiškai pakreipia tak- 
tiką. Vokiektija, kuri iki šiol daugiausia trukdė savo reikalavimais Ženevoj susitarimą, dabar pakei- 
čia taktiką. Ji priima ir anglų planą ir Roosevelto siūlymus. 

Šiandie jau nusiginklavimo konferencijai fiasko nustojo grąsinti. Jei Ženevoj bus susitarta, 
tai ir Londono konferencijos perspektyvos darosi šviesesnės. 

Rooseveltas ir Makdonaldas, dviejų šiandie ir politiškai ir ekonomiškai galingiausių šalių 
valdovai, paėmę į savo rankas iniciatyvą, be abejo, stengsis jos neišleisti. 

Ypač sukelia vilčių faktas, kad Amerika, kuri respublikonams valdant, stengėsi kuo toliausia 
laikytis nuo Europos reikalų, dabar demokrato Roosevelto vedama, nusileidžia nuo savo „splen- 
did isolation" pozicijos ir nori prisidėti prie Europos, o drauge ir viso pasaulio, kaip politinio, taip 
ir ūkinio susitvarkymo. 

Žinoma, čia daro daugiausia pats gyvenimas. „Visame pasauly gyvenančių vyrų, moterų ir 
vaikų laimė, gerovė ir net gyvybė yra susietos su nutarimais, kuriuos jų vyriausybės padarys ne- 
tolimoj ateity", sako prezidentas Rooseveltas. 

Visi įsitikino, kad delsti ir laukti toliau negalima. Reikia griebtis griežčiausių gelbėjimo prie- 
monių, jei norima išgelbėti pasaulis iš vargo ir chaoso. Prezidento Roosevelto atsišaukimo ir tu- 
rinys ir forma geriausia rodo, kaip rimtai Amerika imasi šito uždavinio. Norman Daviso pareiški- 
mai Ženevoj papildo Roosevelto atsišaukimą ir rodo, jog Amerika nemano pasilikti prie gražių 
žodžių, prie paraginimų, bet eina prie darbų. Londonan atvyksta iš Amerikos jau nebe „stebėtojas“, 
kaip seniau į panašias konferencijas, bet pats Hull, A. J. Valstybių užsienių politikos vadas, su 
štabu aukštų valdininkų, finansininkų, ekonomistų ir kitų žinovų. Taigi visa tai kuria pasauly op- 
timistinę nuotaiką. 

Tiesa, kliūčių daug ir jos didelės. Iš karto jų niekas nepajėgs nugalėti. Bet sutartinai ir paleng- 
va visiems dirbant daug galima palengvinti dabartinius negalavimus. 

Dr. J. Purickis 
(Tautos ūkis. 1933. Nr. 5. P. 137-138.) 


MŪSŲ ŠALIES ŪKIO PERSPEKTYVOS 


Krizė atskiras mūsų šalies ūkio šakas ne vienodai palietė. Mažiausiai palietė pramonę 
gaminančių vidaus rinkai, o daugiausia žemės ūkį. Todėl reikia žemės ūkiui padėti. Nesenai 
išleistas įstatymas ūkininkų skolų palengvinimui labai teigiamai paveiks žemės ūkį. Bet vie- 
nu skolų atidėjimu dar negalima visko pataisyti. Išvežimas darosi kas kart sunkesnis. Ir tai 
skaudžiau paliečia žemės ūkio, negu pramonės kraštus. Kas gi daryti toliau — klausia Dr. J. 
Purickis. Per daug pasitikėti mainų principu sunku, nes mažam kraštui tenka viską mainyti 
smulkiais kiekiais, o dažnai pasitaiko, kad didelės valstybės nenori tokiais mažais kiekiais 
daryti operacijų. Vidaus rinką išplėsti irgi sunku, nes neturim didelių miestų, 0 ūkininkai 
maisto produktų ir taip mažai perka. Be mašinų importo neapseisim, nes jų vietoj niekad ne- 
apsimokės gaminti. Gali būti klausimas tik kas geriau apsimoka. Reikalinga intensyvios, ap- 
galvotos ir planingos gamybos, o jai vadovautis reikalinga vieninga gamybos vadovybė. 
Kaip ji turėtų būti sudaryta? 

Jau penkeri metai, kai pasaulį kamuoja ūkiškoji krizė. Lietuvą krizė kiek smarkiau palietė žymiai 
vėliau, būtent tik 1932 metais. Jei krizės rodikliais imti tarptautinę prekių apyvartą, gamybą, kainų 
mdeksus ir nedarbą, tai čia matom nuo pereitų metų pavasario beveik visur gerėjimą. Tarptautinė 
prekių apyvarta padidėjo, gamyba taip pat, kainų indeksai pradėjo kilti, nedarbas pradėjo eiti 
mažyn. Vadinasi, pereitais metais įvyko krizės krizė. 

Bet su ūkiu yra panašiai kaip su sveikata: susergama greit, o rekonvalescencija tęsiasi kar- 
tais labai ilgai. Taigi, jei krizėje persilaužimas ir įvyko, tai rekonvalescencija dar gali tęstis labai 
"Ilgai. O gali pasidaryti ir atkritimas. Kaip žmogaus sveikatoj, taip ir ūkio gyvenime yra visokių 1m- 
ponderabilijų. 

O kaip gi pas mus Lietuvoj su krize? 

Įvairios mūsų ūkio šakos nevienodai krizės buvo paliestos. Mažiausiai turbūt nukentėjo pra- 
monė dirbanti vidaus rinkai. Tiesa, vidaus rinka nuo krizės irgi susitraukė, bet vis dėlto ne tiek 
daug, kaip pasaulinė rinka. Mūsų pramonė gamina daugiausia tiktai didelio reikalingumo daly- 
kus. Prabanginės pramonės mes beveik neturim. Vidaus konkurencija nedidelė, o kitiems daly- 
kams ir jokios konkurencijos nėra. 

Prekybai jau daugiau teko nukentėti. Suvartojimo mažėjimas, kredito sąlygų pasunkėjimas, 
apyvartos kapitalo stoka, visa tai sunkiai užgulė prekybą. Tiktai prekyba gali greičiau prisitaikinti 
prie naujų sąlygų, negu kitos ūkio šakos. 

Daugiausia teko nukentėti žemės ūkiui. Jo gaminių kainos nukrito trigubai. O išlaidos visai 
nedaug tesumažėjo. Mokesčiai pasiliko maždaug tie patys, skolos irgi. Ūkininkui reikalingos pre- 
kės šiek tiek atpigo, bet taip pat nedaug. 

Sunkiausia, be abejo, tai prasiskolinusiems ūkininkams. Mūsų žemės ūkio įsiskolinimas, ly- 
ginant jį su kitomis šalimis, nėra didelis. Statistikos biuro padarytos pereitų metų pradžioj ankie- 
tos daviniai rodo, mūsų žemės ūkio įsiskolinimą siekiantį ne pilnai apie pusę miliardo, kas sudaro 
apie 130 litų vienam ha naudojamos žemės. Šitą apskaičiavimą priima, kaip apytikrį, ir Lietuvos 
žemės ūkio vienas didžiausių žinovų dr. J. Krikščiūnas (Tautos ūkis, 1933 m., Nr. 9). 

Kai kurie, pavyzdžiui, prof. A. Rimka, stengiasi išvesti per pus mažesnę sumą (Lietuvos Ži- 
kankamai rimtai pamatuoti ir juos galima priimti be didelės baimės daug apsirikti. Taigi priėmus, 
kad žemės ūkis turi skolų po 130 litų vienam ha, lyginant su kitomis šalimis, tas dar nėra daug. Ki- 
tose šalyse žemės ūkio įsiskolinimas yra dvigubai, trigubai, keturgubai ir dar daugiau aukštesnis. 
Čekoslovakijoj apie 1000 litų, Vokietijoj apie 1300 lt. irt. t. Tačiau aišku, kad įsiskolinimo naštos 
sunkumas pareina ne nuo absoliučių skaičių, bet nuo tų pajamų, kokias ūkis turi. Kadangi pas 
mus žemės ūkis, palyginus su kitomis šalimis, duoda nedaug ir produktų kainos žemesnės negu 
kitur, tai ir nedidelės skolos yra sunkiai pakeliamos. Antra vėl, mūsų žemės ūkio skolos yra labai 
nelygiai pasiskirsčiusios. Visų pirma reikia pažymėti, kad toli gražu dar ne visi ūkininkai pas mus 
perėjo iš natūralaus arba geriau pasakius autarkiško ūkininkavimo būdo į kapitalistinį bei ko- 
mercišką. Visa pietų ir rytų Lietuva tai dažniausiai autarkistai, kurie gamina daugiausia tik dėl 
savęs ir bendroje visos šalies ūkio apyvartoje dalyvauja mažai. Žemaitijoj irgi komerciškas ūkinin- 
kavimas neperdaugiausia pažengė. Bendrai Lietuvoj primityvūs autarkiški ūkiai sudaro, tur būt, 
daugiau nei pusę visų ūkių. Šitų ūkių įsiskolinimas nedidelis, arba bent žymiai mažesnis, negu 
pažangių, komerciškų ūkių. Iš to matom, kad ir skolos koncentruojasi ant geresnių komerciškų 
ūkių (išimčių, žinoma, visur yra). 

Padėti įsiskolinusiems ūkininkams buvo didelis reikalas. Neseniai išleistas „Ūkininkų skolų 
mokėjimui palengvinti įstatymas" šitą reikalą žymioj daly patenkina. Jis duoda galimumo ūki- 
ninkams, žinoma, ne visiems, savo trumpalaikes skolas paversti ilgalaikėmis. Bet skolų paleng- 
vėjimas tai tik atsikvėpimas įsiskolinusiems ūkininkams. Bendrai ūkininkų būklė ir toliau pasilie- 
ka sunki. Ūkininkas kenčia ne tik dėl žemų kainų. Jis kenčia dėl to, kad kai kurių gaminių ir 
žemomis kainomis parduoti negalima. Mūsų vidaus rinkos talpumas nedidelis. O eksportuoti 
darosi vis sunkiau. Ir taip dar gerai, kad „Maistas“ ir „Pienocentras“ šiaip taip išveža mūsų svar- 
biausius žemės ūkio gaminius. Be šitų įmonių mūsų žemės ūkis atsidurtų katastrofoj. Bekonas ir 
sviestas — tai mūsų eksporto šulai. Bet, deja, šie šulai svyruoja. Sviesto 1931 m. išvežėm 8,7 tūkst. 
to. ir gavom už jį 47, I mil.litų. 1932 m. išvežėm 9,9 tūkst. to. - gavom 41,8 mil lt., 1933 m. išvežėm 

9.5 tūkst. to. ir gavom tik 22,9 mil. lt. Vadinasi, pernai gavom beveik už tą patį sviesto kiekį beveik 
per pusę mažiau. Bekono 1931 m. išvežta 18,2 tūkst. to., gauta 52,7 mil. 1932 — 25,1 tūkst. to, gauta 
41,0mil. 1933 — 21,3 tūkst to, gauta užjį 43,3 mil. Jeigu ir toliau tiek bekono galėtume išvežti, tai 
dar būtų neblogai. Bet anglai jo rinką siaurina ir, turbūt, siaurins. Žinoma, jei su bekonu ir svies- 
tu dalykai eis blogyn, reiks griebtis plėsti kitų, lengviau randančių rinką, prekių gamybą. Bet 
daug žongliruoti ir šokinėti nuo vienos prekės prie kitos taip pat nelengva. Kiekvienas toks ga- 
mybos perstatymas kaštuoja ir duoda nuostolių. Nemaža ir kapitalo ir darbo įdėta kol pereita prie 
bekono ir sviesto. Norint išplėsti ir racionaliai sutvarkyti kokios nors šakos gamybą, tenka nema- 
ža padirbėti ir kapitalo įdėti. Reikia atvirai sau pasakyti, kad žemės ūkio šalims sunkiau yra ir bus, 
negu pramonės kraštams. Ir tai aišku dėl ko. Autarkiškai šių dienų ūkio politikai daug lengviau 
pasiekti savo tikslą žemės ūkio srity, negu pramonės. Daug lengviau prisiauginti javų, gyvulių, 
prisigaminti mėsos ir sviesto, negu prisidirbti kokių nors mašinų bei kitų pramonės gaminių. 
Žemės ūkio gamybai nereikia nei didelių kapitalų, nei didelių žinovų, nei ypatingų žaliavų. Jei tik 
yra šiek tiek derlingos žemės ir jei klimatas ne Sacharos ir ne poliariškas, tai jau ir turim svarbiau- 
sias žemės ūkio gamybos sąlygas. Kitų pramonės gaminių gamyba apsimoka tik tada, jeigu tai 
gamybai galima surasti didelę rinką. Sakysim, vien Lietuvos rinkai automobilių arba lokomotyvų 
gamyba niekados neapsimokės, nes šitų prekių Lietuvoj galima parduoti tiktai nedidelį skaičių. 
Tuo tarpu žemės ūkio gamyba visų šitų kliūčių nepažįsta. Užtat ji taip ir kyla. Štai toks pramonės 
kraštas, kaip Vokietija jau beveik apsirūpina save maistu. Anglija kerta šimtametinius parkus, aria 
pievas, kurios buvo naudojamos žaidimams ir avių ganiavai ir plečia žemės ūkį. Žinoma, Anglija 
maisto neprisigamins kiek jai reikia, bet vis dėlto importą sumažins. Belgija, Austrija, Čekoslovakija, 
Italija irgi plečia žemės ūkio gamybą. 

Prie ko šitas ūkiškas autarkizmas galutinai prives, šiandien sunku numatyti. Jeigu, pavyzdžiui, 
Vokietija žemės ūkio gamybą pas save taip išplės, kad nereikalaus nieko importuoti, žemės ūkio 
šalys pas ją nepirks. Kur gi ji tada dės savo pramonės gaminius? Taigi, autarkizmas abipusiai ašt- 
rus peilis. Autarkiškai galėtų gyventi tiktai tokios šalys kaip Rusija, Amerika, gal Prancūzija. Nes 
čia yra tam tikra pusiausvyra tarp kaimo ir miesto gyventojų. Iš kitos pusės šitos šalys gali pas 
save rasti beveik visas reikalingas žaliavas. Bet tokios šalys kaip Vokietija arba Austrija, kur vi- 
daus rinka niekuomet negali suimti visų pramonės gaminių, kur reikia importuoti žaliavas, tokios 
šalys autarkiškai negali gyventi. Taigi, autarkizmas anksčiau ar vėliau turės bankrutuoti. Bet kol 
tai bus, tuo tarpu kai kam gali būti blogai. Ypač pavojus gręsia žemės ūkio šalims — kaip mes. 
Vadinasi, raminti save viltim, kad krizė jau lengvėjanti, kad greit ją pergyvensim ir vėl bus viskas 
gerai, būtų neatsargu. Žemės ūkio gaminių kainos, bendrai imant, nekyla. Ir sunku joms kilti, kada 
gamyba nemažėja, o greičiau didėja. Tegu žemės ūkio šalys savo gamybos ir nedidina, tegu jos 
savo gamybą dargi sumažina, bet pramonės kraštai savo žemės ūkį plečia ir plės. Todėl ir kainų 
žemės ūkio produktams pakilimo ir rinkų išsiplėtimo vargu begalima laukti. Gali vienos kitos pre- 
kės kaina ir pakilti, bet visuotinio kainų kilimo sunku laukti. Negalima laukti taip pat ir rinkų eks- 
portui prasiplėtimo. Jos greičiau siaurės, negu plėsis. 

Kas gi tada daryti? Galima pasitikėti mainų prekybos principu: už importą pas save keisti savo 
eksportą. Šituo principu jau ir šiandien bandoma normuoti tarptautiniai prekybos santykiai. Kad 
galėtume šitą principą vykdyti, pas mus įvesta licencijų sistema. Bet mainų prekyba labai varžo 
prekių apyvartą. Prekyba reikalauja tam tikros laisvės. Pavyzdžiui kreipimas mūsų importo Anglijos 
pusėn eina labai sunkiai. Iš mūsų importininkų, kurie stengiasi iš Anglijos importuoti, galima 
išgirsti daug nusiskundimų: sunku gauti kreditas, daugelio prekių kainos aukštesnės negu kitur. 


351 


A. Gaigalaitė, J. Žeimantienė 


Gal prekės ir geresnės, bet šiandien, ypač pas mus, žiūrima pirmiausia prekės pigumo, nes bran- 
gesnė prekė daugeliui darosi visai nebeįperkama. Anglai interesuojasi tiktai stambesne preky- 
ba. Mažų kiekių prekyba jiems neįdomi. Susisiekimas su Anglija nepatogus ir t. t. Žinoma, gal 
toliau santykius nustatant, daugelis šitų kliūčių pamažu išnyks, bet tuo tarpu labai sunkiai eina. 
Taigi, mainų prekyba labai apsunkina krašto aprūpinimą reikalingomis prekėmis. Ir pilnai jos 
pravesti vis tiek negalima. Pirkti prekes prekėmis šiandien labai sunku. Prekių nelaikysi banke 
kaip pinigus ir nei telegrafu nei laišku jų nepasiųsi, kad nusipirkti reikalingų daiktų. Kadangi 
šiandien mainų prekyba vis labiau įsigali, tai norim ar nenorim, ir mes esam priversti jos laikytis. 
Bet mums nedidelei šaliai pasikeisti sau reikalingų prekių už kiaules, sviestą, raguočius, arklius 
bei kitus gyvulius, sunku. Kai kas mano, kad reikia kreipti daugiau dėmesio į vidaus rinkos 
išplėtimą. Bet ką gi čia gali daug padaryti. Galima visiškai uždaryti maisto dalykų importą. Bet gi 
tuo daug nepasieksi. Maisto dalykų mes įvežam ir taip nedaug. Maisto dalykų nuo 1925 iki 1930 
m. mes įveždavom vidutiniškai per metus už 50 milijonų. 1931 m. įvežėm jau tik už 27, 1932 —už 17 
ir pernai už 10 milijonų. Iš tų 10 milijonų penkis sudaro silkės ir druska. Žinoma, galima dar ir šitą 
sumą šiek tiek sumažinti, bet daug ko čia vis tiek nebepasieksi. 

Padidinti suvartojimą? Kaip gi jį padidinsi? Kiekvienas šiandien vartoja produktų tiek, kiek jis 
gali nusipirkti 17 kiek jam reikia. Savų produktų suvartojimas padidės tik tada, kai pas mus padidės 
miestai, išaugs didesnė pramonė, priaugs daugiau gyventojų. Bet visam tam reikia sąlygų ir laiko. 
Toki dalykai daros tiktai pamažu. Taigi, vidaus rinkos, kad ir kažin ką darytumėm, daug nepa- 
didinsim. Teisybė, kas galima padaryti, reikia daryti. Šiandie neleistina palikti jokio mažmožio jį 
tinkamai neišnaudojus. Bet klaidinga būtų tikėti, kad vidaus rinka gali išgelbėti mūsų ūkio situa- 
ciją. 

Į ką gi tai reikėtų daugiausia kreipti dėmesio? Kiekviena anomalija tiek gamtos tiek ir ūkio 
gyvenime pamažu išnyksta. Ir ūkio krizė amžinai nesitęs. Ūkio gyvenimas pamažu turės prisitaikin- 
ti prie naujų aplinkybių, naujų reikalavimų. Bet šitas prisitaikinimas negalės įvykti be senų formų 
laužymo ir naujų kūrimo. Belūžtant senoms formoms, besikuriant naujoms, daug kam teks nuken- 
tėti. Nukentės, žinoma, tie, kas bus mažiau atsparūs, kas ilgiau nepajėgs prisitaikinti prie naujų 
gyvenimo aplinkybių ir reikalavimų. Vadinasi, dabar svarbiausias dalykas mokėti prisitaikinti prie 
naujų ūkiško gyvenimo aplinkybių bei reikalavimų ir pralaukti sunkius laikus. Mūsų ūkis, kaip 
mažiau sukapitalistėjęs bei sukomercionalizuotas, ne toks opus, kaip kitų mūsų kaimynų ūkiai. 
Todėl, mes galim turėti vilties lengviau už kitus mūsų kaimynus, su panašia ūkio struktūra, per- 
gyventi sunkius laikus. Bet būtų klaida perdaug susispausti ir pasyviai laukti kas bus. Pas mus 
kaip tik, ypač pas daugelį mūsų ūkininkų, yra palinkimas priešintis krizei pasyviu metodu: su- 
sitraukti kiek galima daugiau ir kantriai laukti kol saulutė patekės. Pasyvaus pasipriešinimo me- 
todas, kartais būna neblogas, bet vis dėlto aktyvumas greičiau veda prie tikslo. Besiriesdami ir 
besitraukdami mes galim taip susitraukti, kad ir geresniems laikams atėjus, nebepajėgsim išsitiesti. 

Kovai su ūkio krize geresnis metodas tai aktyvumas. Ką reiškia aktyvumas? Pirmiausia jis reiš- 
kia gaminti, daugiau gaminti! Mūsų gamybai gresia pavojus iš skleidžiamų sofizmų. Pavojin- 
giausias sofizmas tai: neapsimoka. Jei kokio nors gaminio kaina labai nukrito, kitas ūkininkas 
sako: „neapsimoka gaminti" ir negamina. Tiesa, apsimokėjimo dėsnio gamyboj smerkti negalima, 
bet tą dėsnį reikia teisingai vartoti. Apsimokėjimo dėsnį reikia taikinti pasirenkant gamybos rūšį: 
kas geriau apsimoka gaminti. Apsimokėjimo dėsnį reikia taikinti, dedant gamybon pirktą kapita- 
lą: ar apsimoka pirkti ir dėti tokion tai gamybon kapitalą. Bet jei ūkininkas sako: „Viskas pigu, nie- 
ko neapsimoka gaminti, tai gaminsiu tik tiek, kad galėčiau šiaip taip susitraukęs išmisti". Toks gal- 

vojimas jau yra žalingas sofizmas ir jo įsivyravimas būtų mirties dekretas šalies ūkiui. O šitą so- 
fizmą šiandien galima gana dažnai išgirsti. 

Antras sotizmas, kurį retkarčiais galima išgirsti, sako: „Gamyba didina krizę, nes spaudžia kai- 
nas žemyn". Vadinasi, reikia mažiau gaminti. Irgi labai žalingas sofizmas. Tiesa, kad perdidelė ga- 
myba numuša kainas. Tiesa, kad gamybos normavimas būtų šiais laikais labai reikalingas. Bet 
gamyba gali būti normuojama tiktai planingai, bendru visų gyventojų susitarimu. Jei vienas kitas 
gamintojas nuo gamybos susilaikys, tai jie tik sau pakenks, o gamyba vargu sumažės, nes kiti dar 
daugiau gamins. Taigi gaminti reikia. Ir juo daugiau spaudžia krizė, juo daugiau reikia gaminti. Jei 
kas valdo žemę ir negamina, jis sunkiai nusideda krašto reikalams. 

Bet reikia žiūrėti ką ir kaip gaminti. Čia reikalinga labai žiūrėti, kas geriau apsimoka ir kaip 
naudingiau gaminti. 

Tokiu būdu mes prieinam prie intensyvios, apgalvotos, planingos gamybos reikalo, kaipo 
šių sunkių laikų postulato. Kiekvienas gamintojas negali žinoti, kas geriau apsimoka, kas nau- 
dingiau gaminti. Ypač, kad čia reikia pravesti sudėtingą kalkuliaciją ir net numatyti, kiek tat gali- 
ma ateity. Šiam tikslui reikalinga visam kraštui vieninga gamybos vadovybė. Tokia vadovybė tir- 
tų konjunktūrą, sektų pasaulio rinkas ir duotų instrukcijas gamintojams. Tokio organo turėjimas 
šiandien darosi kategoriškų ūkio politikos imperatyvu. Tokį organą turėtų sudaryti: Ž[emės 
Ūl[kio] Ministerija, Žemės] Ū[kio] Rūmai, Užs[ienio] Reik[alų] Ministerija ir Fin[ansų] Ministe- 
rija. Jeigu planan įtraukti ir pramonės gamybą, tada turėtų dar prisidėti Prekybos ir Paramonės 
Rūmai. Savaime suprantama, kad šitame organe turėtų dalyvauti tokios įmonės kaip Maistas, Pie- 
nocentras, Lietūkis. Gal kas pasakys, kad iš tiek įstaigų bei įmonių sudarytas organas būtų per- 
daug panašus į parlamentą ir dėl to nedarbingas. Ne. Organo dalyviai turėtų pasiskirstyti paruo- 
šiamu darbu, ypač informacijų rinkimu. Plano nustatymas ir jo vykdymas galėtų būti kelių, arba 
net ir vieno žmogaus rankose. Kiti per tam tikras įstaigas bei įmones vykdytų gautas direktyvas. 
Šitas organas būtų lyg vyriausias šalies ūkio štabas. 

Dr. J. Purickis 
(Tautos ūkis. 1934. Nr. 2. P. 33-35.) 


RESPUBLIKOS KASDIENYBĖS 


SVETIMŲJŲ KALBŲ LIETUVOJE KLAUSIMU 


Imperatorius Karolis V (1519-1556) yra pasakęs: „Ouot linguas guis cellet, tot homines valet" 
(kiek kas moka kalbų - tiek yra vertas žmonių). 

Mes esame viena tautų, mokančių daug kalbų. Prieš karą kiekvienas lietuvis, baigęs bent pra- 
džios mokyklų, tarnavęs kariuomenėj arba šiaip jau turėjęs santykių su platesniu pasauliu mokė- 
jo lietuviškai ir rusiškai. Miestų gyventojų nemaža dalis, o rytuose ir sodžiaus mokėjo dar len- 
kiškai. Taip kad žmogus su trimis kalbomis ne tik tarp daugiau išsilavinusių, bet ir tarp visai ma- 
žai -buvo ne retenybė. Tuo tarpu anglas, prancūzas, italas, vokietis, amerikietis — net ir gerai Iš- 
silavinęs moka dažniausiai tik vieną savo gimtąją kalbą. 

Išėjusių aukštuosius mokslus tarpe — ne filologuose specialistuose — pas mus galima sutikti 
mokančių iki aštuonių kalbų. 

Kanalu, per kurį mes gaudavome mokslą buvo rusų kalba, nes nuo pradžios mokyklų iki uni- 
versiteto buvo mokslas dėstomas - su nedidelėmis išimtimis tik šita kalba. 

Dabar, kada mes turime visas savo mokyklas nuo žemiausių iki aukščiausių, tat suprantama, 
kad ir mokslą stengiamės semti gimtąja kalba. Tačiau čia sutinkame tą kliūtį, kad mūsų mokslo 
literatūra dar nėra užtektinai gausi. Kitaip ir negali būti, nes vos tik dvidešimt metų turime spau- 
dos laisvę, o per dvidešimt metų neturint savo mokslo įstaigų, draugijų ir t. t. nedaug tepadarysi. 
Tik dabar tegalime rimtai užsiimti mokslo literatūros ruošimu. Bet tai nėra lengvas uždavinys. 
Jeigu mes kol kas pasitenkinsime tik gerų vertimų paruošimu, tai ir tat nelengva. 

Net ir vertimo keliu mokslo literatūros paruošimas reikalauja trijų dalykų: gerų vertikų, lėšų ir 
laiko. 

Būti geru vertiku nėra taip lengva, kaip tat iš pradžių rodosi: geras vertikas privalo bemaž 
lygiai mokėti, kaip tą kalbą, į kurią verčia, taip ir tą, iš kurios. Kitaip vertimas nebus tobulas. Antra 
- gero vertiko privalumas - literatiškas gabumas. Vertikas turi duoti vertimui kiek galint dailią for- 
mą. Pagaliau vertikas privalo pats mokėti tą dalyką, kurį jis verčia. Vertikas privalo ne tik suprasti 
autoriaus mintis terminologiškai, bet ir jų esmę. Kitaip jis negalės jų teisingai perduoti. 

Kiek reikia pasiruošimo, kad gerai išvertus pavyzdžiu Kantą! Čia reikia būti ir filosofu ir geru 
Kanto žinovu, reikia gerai mokėti lietuvių ir vokiečių kalbą ir pagaliau turėti reikalingus literato 
gabumus. ž 

Kitose mokslo šakose — tas pats. Užtat gerų vertimų paprastai sutinkama retai. 

Vertimas [į] lietuvių kalbą turi ir tą kliūtį, kad mes neturime dar išsidirbusios ir nusistojusios 
terminologijos. Terminologija išsivysto tik išsivystant pačiai mokslo literatūrai. Antai rusai 
beversdami nuolat kaldavo ir tebekala naujus terminus. Mes kurdami mokslo literatūrą, sava kal- 
ba turime taip pat pereiti šitą terminų kalimo etapą. 

Bet vertimas — dar ne viskas. Vertimas reikia išleisti. Čia vėl lėšų klausimas. O išleisti dideli 
iliustruoti veikalai iš gamtos mokslų, medicinos, technikos sričių kaštuoja labai brangiai. Turint 
galvoje mūsų nedidelį skaitytojų skaičių sutiksime, kad brangūs leidimai gali apsimokėti tik labai 
populiaraus, ant plačių masių aprokuoto turinio. O specialūs brangūs veikalai: gydytojams, inži- 
nieriams, technikams ir t. t. šiandien pas mus leisti dar neapsimokės. Tai reiškia, kad juos leisti 
galima, bet išleidimo lėšos pilnai negrįš, nes tokių veikalų bus išpirkta tik nedidelia skaičius. 

Vadinasi, toki specialūs leidiniai duos didelių nuostolių. Tad juos gali leisti tik valstybė arba 
mokslo korporacijos, kiek jos turi tam lėšų. 

Bet jeigu mes ir turėtume užtektinai ir vertėjų ir lėšų, tai tuomet mokslo literatūros paruoši- 
mas būtų dar ne vienų metų darbas. Net ir geriausiomis sąlygomis tai dešimtmečių uždavinys. 

Viso aukščiau pasakyto išvada, rodos, aiški: jeigu nenorime palikti bemoksliai — turime šalia 
savo gimtosios kalbos gerai mokėti bent vieną svetimą kalbą. 

Ir čia tuoj kyla klausimas - kurios svetimos kalbos mokytis? Mūsų senesniosios kartos žymi 
dalis semia mokslą per rusų kalbos kanalą, nes ji tą kalbą gerai moka. Senesnioji karta, tur būti, 
prie to ir pasiliks. Bet kas patarti jaunimui, moksleivijai? 

Rusų kalbos patarti negalima. Viena - rusai originalės mokslo literatūros mažai teturėjo. Jie 
naudojosi daugiausis vertimais. Vertimų dauguma, dėl aukščiau nurodytų priežasčių, sunkiai pa- 
vaduoja originalus. Be to, vertimai pagerinama neskubiai, kartais tik po keleto ir keliolikos metų. 
Todėl jie greitai sensta. Todėl Rusija dažnai gyveno atsilikusiu mokslo gyvenimu. (Čia nekalbu 
apie mokslo specialistus; tie visuomet mokslą sėmė iš originalių šaltinių, bet apie plačią inte- 
ligentiją). Antra — ir tos kokia buvo rusų mokslo literatūra šiandien gauti negalima. Pairus Rusijai 
1r knygų maža tespausdinama. 

Rusų kalba gali būti mums naudinga kaipo didelės kaimynės tautos kalba, bet kaipo mokslo 
šaltinis ne labai tinka. 

Tada pasilieka mokslo reikalams ieškoti kitos kalbos. 

Čia geriausia pasirinkti vieną iš šitų trijų kalbų: anglų, vokiečių ar prancūzų. Nes šitos kalbos 
turi turtingiausias literatūras ir yra tiek išsiplatinusios, kad jas galima vadinti pasaulio kalbomis. 
Kuri tad iš šių trijų būtų mums tinkamiausia? 

Prancūzų kalba yra daili, estetinga ir gal truputį lengvesnė išmokti už kitas dvi. Išsiplatinusi ji 
yra mažiau, negu anglų ir vokiečių. Vartojančių prancūzų kalbą kaipo gimtąją priskaitoma apie 51 
milijoną (Hikmans, Dix, Kjellen). Bet prancūzų moksliška literatūra, nors yra gana turtinga, vis tik 
mažesnė už vokiečių arba anglų. Ji turi, gal būti, didesnę ir vertesnę dailiąją literatūrą, bet mokslo 
srityje prancūzai neturi tokios gausios literatūros kaip vokiečiai arba anglai. Užtenka palyginti 
leidžiamų kasmet knygų katalogus, kad tuo įsitikintume. 

Be to, prancūzų kalba praktiškai nedaug būtų mums naudinga, nes prancūzai yra tolimi mūsų 
kaimynai. Ir vargu ar kada teks turėti su jais daugiau santykių. 

Taip kad būtų patartina rinktis anglų arba vokiečių kalbą. Kuri geriau tiktų - pasakyti sunku. 
Vokiečių kalbą vartoja apie 90 mil. anglų - arti 150 milijonų. O kaipo valstybinė anglų kalba tar- 
nauja su viršum 500 milijonų. Anglų kalba yra labiausiai išsiplatinusi. Tai tikra pasaulinė kalba. 
Visame pasauly bemaž kiekviename didesniame uosto mieste ta kalba susikalbėsi. Išmokti šios 
dvi kalbos bus, tur būti, vienodai sunkios. Vokiečių kalba turi sunkesnę gramatiką bei sintaksę, 
užtat anglų kalbos sunkesnė rašyba ir ištarimas. Mokslo literatūros turtingumu bendrai imant, 
šios dvi kalbos bus taipogi lygios. Žinoma, bus sričių kur viena arba kita persveria. Pavyzdžiui, 
filosofijos srityje, be abejo persveria vokiečių literatūra. (Pats anglas Bluckle pripažįsta, kad vo- 
kiečiai vieni XIX amž. davė tiek filosofų, kaip visos kitos tautos kartu). Todėl orientalistikoj anglai 
bus pralenkę vokiečius. Laivininkystėje anglams taipogi tektų pirma vieta, užtat mašinų, ypač 
motorų srity vokiečiai yra daugiau padarę. Jurisprudencijoj vokiečių literatūra irgi ar nebus tik 
turtingiausia. Reikia pripažinti, kad anglų kalba turi daugiau šansų ateity, negu vokiečių. Anglų 
kalbą vartoja turtingiausia pasaulio šalis - Šiaurės Amerika. Jeigu amerikiečiai kada nors sugebės 
taip produkuoti dvasios turtus, kaip jie dabar moka produkuoti materialius turtus, tai anglų kal- 
bos literatūra tuomet užtamsins visas kitas. O šitai atsitikti gali, nes kaip ant riebiausio mėšlo au- 
ga gražiausios gėlės, tai ir materialių turtų riebumas ugdo gražiausius žmogaus dvasios kūrinius. 
Ypač mokslas reikalauja pinigų, pinigų ir dar pinigų. 

Taigi mums nelaukiant reikėtų pasirinkti kurią nors šitų dviejų kalbų ir nuodugniai jos moky- 
tis, taip kad lengvai galėtume naudotis jos turtais. Žinoma, paralėliai reikia rūpintis, kiek galint, 
kurti savo kalboje mokslo literatūrą, kur galima — originaliais veikalais, kitur vertimais. 

Tačiau nereikia pamiršti, kad ir savosios literatūros, kalbų nemokėdami, mes nepraturtinsime. 
Nes ir vertimo ir originalio mokslo veikalo neparuošome, jeigu nemokėsime pasinaudoti kitų 
padarytais darbais. 

Vygandas 
(Lietuva. 1924 11 24. Nr. 266. P. 1- 2.) 


MŪSŲ POLITINĖS PARTIJOS IR PARTINGUMAS 


Negalima pasakyti, kad politinės partijos pas mus turėtų gerą vardą. Dažnai tenka išgirsti nei- 
giamų pasakymų apie partijas. 

Vienas kitas lyg ir su pasididžiavimu sako: „Jokios partijos nepriklausau, esu bepartyvis". 

Daug žmonių su aukštomis dvasios kvalifikacijomis vengia partijų ir jų gyvenimo. 

Kodėl taip yra? 

Svarbiausioji priežastis — tai partijų vaidai bei jų kova, dažnai nesilaikanti jokių padorumo bei 
etikos ribų. 

Antroji priežastis gal nemažiau svarbi - tai stoka nusimanymo, kas tai yra politika ir kas tai yra 
partija, koki yra jos uždaviniai demokratijoj. 

Į politiką pas mus žiūrima kaipo į dalyką, jau iš savo esmės tamsų ir ne visai švarų. „La poli- 
tigue < 'est Ilile affaire sale" [Užsiiminėti politika yra nešvaru] — tenka gana dažnai išgirsti pas mus 
cituojant, berods, Chataubrian. Jo pasakymą. 

Ar tai tiesa? Ne. Politika kaip kiekvienas kitas darbas visuomenėje neturi nieko priešinga 
etikai. Atvirkščiai, politika — tai ne tik svarbiausias, bet savo esme kilnus visuomenės darbas. 
Nes kas gi yra politika? Tai vyriausių, svarbiausių visuomenės reikalų tvarkymas. Kur tik yra 
visuomenė, ten yra jos reikalų, ten turi būti ir šioks ar toks tų reikalų tvarkymas. 

Politikos kaip ir daugelio kitų visuomenės darbų švarumas arba nešvarumas, t. y. jų etingumas 
arba ne etingumas pareina ne nuo jų esmės, bet nuo metodų, kuriais tas darbas atliekama. Ka- 
dangi tie metodai dažnai būna nešvarūs, t. y. neetingi, ir ypač šitai dažnai pasitaiko politikoje, to- 
dėl politika yra įgijusi tokio blogo vardo. 

Taigi nesunku suprasti, kad politika yra svarbus, kilnus ir visuomenėje neišvengiamas dar- 
bas. O šito darbo švarumas ar nešvarumas pareina ne nuo kokių nors objektingų davinių, bet 
vien tik nuo subjekto, t. y. nuo asmens, kuris politika užsiima. 

Ar galima šalintis nuo politikos, kaip kad pas mus dažnai daroma. Prie kai kurių valstybės bei 
visuomenės sutvarkymo formų, antai: monarchijoj, oligarchijoj arba oligokratijoj šitai galima. Bet 
ne demokratijoj. Demokratijoj ne vienas asmuo ir ne keli asmenys, bet visa tauta, visi piliečiai yra 
valdžios šaltinis ir politikos subjektai. 

Demokratijoj kas vengia politikos, tas nusideda visuomenei, nes demokratija gali gerai funk- 
cionuoti ir atlikti savo uždavinius tik tada, jeigu visi piliečiai pildo jiems uždėtas pareigas. Vadina- 
si demokratijoj vengti politikos, tai reiškia ne pildyti savo svarbiausių, visuomeninių pareigų. 
Negali pateisinti dažnai girdimas pasakymas: „Aš nedalyvauju politikoj, bet už tai dirbu kitą vi- 
suomenei naudingą darbą". Nuo piliečio pareigų niekas nei paliuosuoti, nei tose pareigose pa- 
vaduoti negali, o demokratijoj politika — tai kiekvieno piliečio pareiga. 

Taigi matome. kad politika yra ir švarus ir labai svarbus ir labai reikalingas, o demokratijoj 
kiekvienam piliečiui privalomas darbas. 

Kaip atliekamas politikos darbas? Jeigu visi piliečiai savo pažiūrose sutiktų, turėtų tik vieną 
nuomonę, tada būtų viskas labai paprasta ir lengva. Tada visa valstybė būtų tik viena partija. 
Tačiau šito niekur nėra: žmonės skriasi savo nuomonėmis. Kiti norėtų, kad valstybės bei visuo- 
menės reikalai būtų tvarkomi taip, kiti kitaip. Vienodų pažiūrų žmonės, renkasi ir organizuojas!, 
kad savo pažiūras įvykintų. Iš čia kyla įvairios politinės partijos. 

Taigi politinė partija yra tai grupė piliečių, norinčių tvarkyti visuomenės bei valstybės reika- 
lus vienodu būdu. 

Ar galima demokratijoj stovint nuošaliai nuo politinių partijų atlikti piliečio pareigas? 

Teoretiškai kalbant - galima, bet praktikoj - labai sunku. 

Stovintis nuošaliai nuo partijų pilietis — tai kaip pavienė plyta. Juk ir pavieniui paimta plyta 
zali būti šiam bei tam naudinga. tačiau savo tikslo plyta pilnai pasiekia tiktai mūre, t. y. kaipo rū- 
mų dalis. 

Partinis 17 nepartinis piliečio pareigų atlikimas skiriasi maždaug kaipo organizuotas ir neor- 
ganizuotas darbas. Organizuotas darbas yra daug galingesnis ir sėkmingesnis už neorganizuotą. 


356 


JUOZAS PURICKIS-VYGANDAS. Publicistika 


Užtat pusantro šimto tūkstančių Rusijos organizuotų komunistų lengvai valdo arti pusantro 
šimto milijonų Rusijos neorganizuotų piliečių. 

Taigi politinės partijos yra svarbus, reikalingas, demokratijoj neišvengiamas dalykas. Demo- 
kratijoj stovintis nuošaliai nuo partijų pilietis negali tinkamai atlikti svarbiausių savo pareigų. 

Bet man pasakys: „Kaip čia eisi pareigas, jei jos yra tokios ar anokios'?* 

Jeigu esančios partijos nepatinka — sudarykite naujas geresnes. 

Arba dar geriau ir lengviau - stokite į tebesančias partijas ir taisykite jas, reformuokite. 

Stovintis nuošaliai nuo partinio gyvenimo pilietis ir peikiantis partijas labiausia peikia pats 
save. 

Jeigu matai netobulumus, blogybes — eik taisyk jas, kovok prieš blogą, bet nestovėk rankas 
sukišęs kišenėsna besiafišuodamas „bepartyvio“ vardu. 

Politikos gyvenime partijos yra visai naturalis neišvengiamas dalykas. Jeigu jos darosi ne- 
simpatingomis ir kartais net kenksmingomis, tai tik tada, kai jose užviešpatauja partingumo dva- 
sia, apsireiškimas, kurį prancūzai vadina „I'esprit de parti" [partijos dvasia] ,o vokiečiai - „Partei- 
gseist" . Tą apsireiškimą turime tada, jeigu partijos laimėjimas statoma aukščiau už visa ko ir tam 
laimėjimui pasiekti vartojama visos priemonės, nepaisant jų švarumo ir etingumo. Apie tokį apsi- 
reiškimą labai teisingai pasakė žymus Amerikos filosofas ir pedagogas — Channing (1780-1842); 
„Aš jums sakau, kad partingumo dvasia ne tik pražudys šalį, ji skelbia jums daug baisesnį karą. 
Teisybė, teisingumas, atvirumas, lojalumas, sveikas protas, susivaldymas ir švelnūs jausmai - 
štai dalykai, kuriuos partingumo dvasia visų pirma atakuoja ir naikina“. 

Prancūzų garsus politikas ir filosofas Jules Simon (1814-1869), taip pat teisingai pastebi: 
„Partijų kovose apie šalies reikalus labai dažnai mažiausia tegalvojama. Tose kovose mus dau- 
giausia stumia neapykanta, biaurus jausmas, žmogų degraduojąs ir juo labiau pavojingas, kad jis 
kovoje vis auga ir pagaliau visiškai užviešpatauja. Vėliau ateina užsispyrimas, aklas atkaklumas, 
ambicija ir pagaliau asmens interesas, tas amžinas žmogaus susirūpinimas (prėoccupation)“. Čia 
teisingai nupieštoji partingumo dvasia yra baisi. Negalima ginčyti, kad jos darbuotė yra dideliai 
pražūtinga. Bet negalima su ja kovoti niekinant, koliojant partijas ir jų vengiant? Tai būtų tas pats. 
Jeigu kaip kilus gaisrui koliotų jį ir bėgtų iš tos vietos. 

Koliojimais ir pabėgimais gaisro neužgesinsi. 

V 
(Lietuva. 1925 06 20. Nr. 135. P. 1.) 


MŪSŲ PRIEŠRINKIMINĖS AGITACIJOS BŪDAI 


Bismarkas kartą reichstage yra pasakęs, kad žmonės daugiausia primeluoja trejais atvejais: 
karo metu, po medžioklės ir prieš rinkimus. 

Reikia pripažinti, kad „Geležinis Kancleris" labai teisingai pagavo momentus, kada žmogaus 
vaizduotė ir liežuvis darosi palaidžiausi. Kad karo metu daug ir biauriai meluojama - visi gerai Ži- 
nome iš didžiojo karo patyrimų. Visa laimė, kad karai vis tik pasitaiko gana retai ir todėl šis 
melagingumo psichozas nėra labai pavojingas. Praėjus karo įniršimui žmonės atsipeikėja Ir pamažu 
grįžta prie tiesos. 

Melavimas po medžioklės dar mažiau pavojingas, nes medžioklių ir medžiotojų yra visai maža 
tr jų melas turi nekaltų juokų pobūdžio. 

Pavojingiausias ir kenksmingiausias yra priešrinkiminis melo psichozas. Viena dėl to, kad rin- 
kimuose dalyvauja visi suaugę piliečiai, antra dėl to, kad rinkimai pasitaiko gana dažnai ir prie jų 
ruošiamasi labai ilgai. 

Pavyzdžiui, pas mus rinkimai esti kas treji metai, o kadangi prie jų ruošiamasi bendrai - visą 
laiką, o specialiai — bent pusantrų metų, tuo būdu, mūsų tauta visai neturi galimybės atsikvėpti 
nuo šito psichozo. 

To vaisius esti: teisybės jausmo atrofija, pavydas, neapykanta, kerštas ir visuotina demoralizacija. 

Šis priešrinkiminės agitacijos metodas remiasi šiuo protavimu: rinkti ką nors vis tik reikia. Juo 
daugiau aš apteršiu ir apjuodinsiu savo politinį priešininką ir atbaidysiu nuo jo rinkėjus, juo dau- 
giau aš gaunu vilties būti pats išrinktas. 

Šiuo protavimu pasiremiant priešrinkiminėje agitacijoje pas mus vyrauja juodinimas bei 
teršimas. Čia vadovaujamasi Fr. Bacon'o (1561-1626) paskelbtu principu: „Audacter calumniare, 
semper aliguid haeret'(drąsiai šmeižk — vis tik kas nors iš to prilips). 

Sunku ir apsakyti, kiek tas padaro žalos! 

Sugriaunama pasitikėjimas tautos vadais ir apskritai inteligentais. „Visi tokie pat" — sako žmo- 
nės, klausydami kaip kiti kitus drabsto purvais. 

Baisiausiai demoralizuojama liaudis. Vienas kitas iš liaudies klausydamas, kaip tas prisivogė, 
tas įsigijo neteisėtai turtą, tas padarė kitą šunybę, — mano sau: „Jeigu šitaip elgiasi viršūnės, va- 
dai - tai man, mažam žmogeliui, pats-Dievas liepė". 

Jokis priešas tiek nepakenks, kiek mes čia patys sau kenkiame. Mes patys ardome tautos pa- 
matus. 

Demokratijoj rinkimai ir priešrinkiminė agitacija yra neišvengiamas reikalas. Tačiau kitur, 
kultūringose valstybėse, tas reikalas atliekamas neardant tautos pamatų. 

Kokiu būdu? Tokiu, kad ten agitacija vedama be juodinimo, teršimo, šmeižimo metodų, bet 
pozitingu savos programos aiškinimo ir gyrimo metodu. Tenai rinkikai negirdi ilgų pranešimų 
apie tai, kas kaip gyvena ar gyveno ir ką blogo yra padaręs, bet girdi plačius politinių ir ekonomi- 
nių programų dėstymus. 

Argi negalima būtų ir pas mus šitaip. 

Ne tik galima, bet ir reikia, jeigu norime patys save sunaikinti. 

Ir iniciatyvos čia reikėtų imti pačiai visuomenei. Visuomenė, klausytojai privalėtų reikalauti, 
kad kalbėtojai visų pirma pozitingai aiškintų savo programas ir sumanymus, arba objektingai kri- 
tikuotų savo politinių priešininkų programas. Tuo būdu, priešrinkiminiai susirinkimai bei mitingai 
būtų ne demoralizavimo priemonė, bet švietimo ir auklėjimo įrankis. Kaip tat ir yra kultūringose 
šalyse. 

Demokratija yra geras, naudingas, kilnus visuomenės gyvenimo sutvarkymas. Tik reikia mokė- 
ti jį tinkamai vartoti ir taikinti. 

Lotynų posakis, kad „corruptio optimi — pessima est" (gero daikto pagadinimas yra blogiau- 
sia) labai pasitikrina demokratijos gyvenime. Demokratija, kaip sakėme, yra kilniausia, gražiausia 
visuomenės sutvarkymo forma. Tačiau blogas tos formos pritaikinimas bei suvartojimas yra labai 
žalingas ir gali pakirsti pačios visuomenės gyvenimą. 

Labai gražiai ir teisingai yra pasakęs prancūzų politikas ir rašytojas —- Laboulaye: „La oū regne 
le souffrage universel, il faut une ėlėvation universelle de caractėres, des esprits et des coeurs; 
autrement, il faut s'attendre a des calamitės et d des ruines universelles" (ten, kur viešpatauja visuo- 
tinas balsavimas, reikalinga, kad būtų ir visuotinas būdų, dvasių ir širdžių pakilimas. Kitaip su- 
lauksime visuotinų nelaimių ir visuotinos suirutės. ,,L'Etat et ses limites" [apribotos būklės]). 

V 
(Lietuva. 1926 02 17. Nr. 38. P. 1.) 

TAUTOS DIDŽIAUSIAS REIKALAS 


Dar nežinia, kuri partija laimės ir kuri pralaimės rinkimus. Partijų laimėjimai ir pralaimėjimai gal 
dar ir nebūtų taip pavojingi. Bet labiausiai baisu, kad nepralaimėtų visa Lietuva. O Lietuva tikrai 
pralaimės tada, jei sukeltas rinkimų ūpas pasiliks ir po rinkimų. Visi sako, kad niekuomet dar rin- 
kimų agitacija nebuvo vedama su tokiu įniršiu, kaip dabar. Viskas buvo paleista darban: melas, 
šmeižtas, smurtas, apgavimas. Suvartota kuo plačiausia visos galimos ir negalimos priemonės. 

To padarinys - šalies suskilimas į nesuderinamas, kita prieš kitą kovojančias grupes. Vadinasi, 
amžina partijų kova, kova vedama didžiausiu įniršimu ir visomis priemonėmis. Todėl sunku lauk- 
ti produktingo valstybinės kūrybos darbo. Ypatingai apie mūsų tautos vyriausio siekio realizavimą 
- Vilniaus vadavimą bergždžia būtų svajoti. Vilniaus vadavimas - tai darbas, kuris būtų pakelia- 
mas tik susiglaudusiai, susivienijusiai visai tautai. Tik stipri pasiryžimu ir vidaus vienybe tauta 
gali atlikti šį didelį darbą. 

Sudraskyta, suskilusi, kovojanti viduje tauta nei manyti negali apie šio Herkuleso darbo atli- 
kimą. 

Visos tautos pavojaus, kovos laikais moka užmiršti savo vidaus ginčus ir pastatyti vieną 
frontą. Didžiojo karo metu vokiečiai, nepaisant didžiausios ekonominės, socialės ir kultūrinės 
diferenciacijos, mokėjo išlaikyti savo „Burgfriede“ (vidaus taiką). Prancūzai dar sunkesnėmis są- 
lygomis nustatė savo „union sacrė" [šventą vienybę], anglai taip pat mokėjo sukurti vienybę 
nuo kraštutinės kairės iki kraštutinės dešinės. 

Didelės, pilnos griežčiausių politinių, ekonominių, socialių ir kultūrinių priešginybių tautos 
moka reikalo metu susivienyti ir išlaikyti bendrą frontą. Maža, labai vienoda lietuvių tauta šito 
nemoka. 

Gal kas pasakys: „Anos tautos buvo kare, o mes juk nesame kare“. 

O pažvelkime į mūsų rytus - pietus, ką mes turime? Sieną? 

Mes ten neturime sienos. Mes ten turime demarkacijos liniją, arba, geriau sakant, mes tik ži- 
nome, kad nuo tos ir tos vietos prasideda priešo okupacija. 

Kur rasi valstybę, kurios priešas laikytų užėmęs teritorijos trečdalį su sostine ir kuri, eikvotų 
visas savo pajėgas vidaus rietenoms ir peštynėms, visai nebodama savo esančių nelaisvėje 
vientaučių šaukimo? 

Jeigu vokiečiai 1914 metais būtų užėmę Paryžių, argi prancūzai, pasitraukę į Bordo ar kur ki- 
tur, būtų taip pešęsi ir ramiai žiūrėję, kas darosi su trečdaliu jų teritorijos ir sostine, kaip mes? Jei- 
gu jie būtų taip padarę, tai visas pasaulis būtų į juos žiūrėjęs su didžiausia panieka. 

Tauta, kuri nebrangina savo teritorijos, kuri nemoka už savo žemę kovoti, nėra gerbiama. 

Mažutė Belgija, kodėl tiek turi simpatijos pasauly, kodėl taip yra visų gerbiama, kodėl šian- 
dien visur sėdi kartu su didžiosiomis valstybėmis? Dėl to, kad ji parodė didžiausio didvyriškumo 
gindama savo žemę prieš dešimt kartų didesnę pajėgą. 

Ir mūsų bočiai mokėjo apginti savo žemes prieš dešimteriopai didesnę pajėgą. Ir apgynė dau- 
giausia dėl to, kad tautoje buvo drausmė ir vienybė. 

Dabar rinkimams praėjus reikėtų rimtai apie šitą visa pagalvoti. 

V 
(Lietuva. 1926 05 11. Nr. 104. P. 1.) 

LIETUVIŲ MOKYKLŲ PERSEKIOJIMAS OKUPUOTOJ LIETUVOJ 


Šiemet lietuvių mokyklų padėtis Vilniaus krašte virto nebepakenčiama. Kas iki šiol dar buvo 
užsilikę, naujos Pilsudskio vyriausybės užsibrėžta sunaikinti. 

Mokyklų atidarinėjimas krašte varžomas įvairiausiais formalumais, netaikomais atidarant 
lenkiškas mokyklas. Leidimai lietuvių mokyklai atidaryti išduodami tik vieneriems metams. Mokyk- 
lą leidžiama atidaryti tik tokioj vietoj, kur nėr lenkiškų mokyklų, nežiūrint to, kad jos lietuvių vaikų 
niekur nelankomos. Lietuviška mokykla negali būt nuo lenkiškos arčiau, kaip per 3 kilometrus. Jei 
lietuviška mokykla pasidaro bet kur pavojinga lenkams, ji tuoj be jokios priežasties uždaroma. 
Šiais metais taip uždaryta apie trisdešimt lietuvių pradžios mokyklų! Leidimų naujoms atidaryti 
neišduota nė vieno. 

Lietuvių mokytojų lietuviškoms mokykloms valdžia daugumoj netvirtina, reikalaudama iš jų 
tokio mokslo laipsnio, kokio neturi ir patys lenkų mokyklų mokytojai. Visur, kur tik reikalingi 
lietuviai mokytojai, lenkai bruka savuosius, nė žodžio nemokančius lietuviškai, bet užtat paten- 
tuotus lenkintojus ir agitatorius. Ieškodama tokiems lenkybės apaštalams vietų, šiemet švietimo 
valdžia nepatvirtino daugiau kaip pusėš praeitais mokslo metais mokytojavusių lietuvių mokyto- 
Jų. Tai negirdėtas barbariškumas ir lietuvių teisių mindžiojimas! 

Nieko stebėtina, kad toks lietuvių švietimo įstaigų puolimas sujudino visą Vilniaus krašto 
lietuvių visuomenę - pradedant inteligentu ir baigiant sodiečiu. Kaimų gyventojai, boikotuodami 
Jiems primetamas svetimas mokyklas, siunčia valdžiai protestus ir reikalavimus lietuviškų mokyk- 
lų. Iš visų krašto pusių Vilniaus lietuvių švietimo organizacijoms plaukia paraginimai nenusileis- 
tar kovoti už lietuvišką mokyklą ir mokytoją iki paskutiniųjų. 

Mes tai kovai abejingi taip pat likti negalime. Vilniečius turim paremti tiek moraliai, tiek mate- 
rialiai. Tik atsiminkim uždarymą Švenčionių lietuvių gimnazijos. Kiek jautrumo ir užuojautos mū- 
sų visuomenė tuomet pareiškė Vilniaus krašto lietuviams. Ir dėl vienos kultūros įstaigos! Šian- 
dien jau neina kalba apie atskiras mokyklas. Kėsinamasi prieš visą lietuvių švietimą, tą vieninte- 
lę lietuvybės tvirtovę okupuotoj Lietuvoj. Tad turime subrusti! 

Plačiausia dirva čia pasireikšti „Sąjungai Vilniui vaduoti". Reikia pastatyti ant kojų visi jos 
skyriai. Turi būti pravesta plati akcija Vilniaus mokyklų klausimu visoj Lietuvoj. Paskaitomis, vie- 
šomis rinkliavomis Vilniaus mokyklų naudai ir pagaliau demonstracijomis turim atsakyti į „kul- 
tūringųjų" barbarų žygius. Tik matydami tokią paramą Lietuvoj vilniečiai bus drąsesni ir patvares- 
ni kovoj už savo teises, lenkų konstitucijos jiems garantuotas. 

Be to, visuomenės aktingumas paskatins padaryti atatinkamų žygių ir mūsų vyriausybę. Jos 
protesto balsą prieš Vilniaus krašto gyventojų engimą turėtų išgirsti visas kultūringas pasaulis. 
Juk tai yra gyventojai teritorijos, kurios Lietuva niekad nėra išsižadėjusi ir dėl kurios ne kartą tuo 
būdu yra protestavusi. Toks mūsų tautiečių užtarimas jų sprendžiamoj kovoj su okupantais ne- 
galėtų neturėti tam tikros įtakos tos kovos vaisiams. 

V 
(Trimitas. 1926. Nr. 42. P. 1316-1317.) 


ĮSTATYMAI IR DOROVĖ 


Kiekviena valstybė remiasi įstatymais. Be įstatymų valstybė nėra įmanoma, nes įstatymai 
nustato sudarančių valstybę žmonių santykius valstybės atžvilgiu ir atžvilgiu vienas kito. Kitaip 
sakant, įstatymas nustato valstybę sudarančių žmonių teises ir pareigas, nes valstybės esmė ir 
yra daugumos teisių ir pareigų suskirstymas bei nustatymas. Bet kuo gi remiasi įstatymai? Kodėl 

gi žmonės privalo jų klausyti? Ar todėl, kad už įstatymų neklausymą baudžiama? Ar todėl, kad 
įstatymų klausyti verčiama? Daug kas taip mano. Įstatymų esą reikia klausyti, nes jei neklausysi, 
būsi prie to verčiamas arba net ir baudžiamas. 

Bet jeigu nesi nei verčiamas, nei bausmė jokia negresia argi tada gali įstatymų neklausyti? 
Sakysim eini keliu ir randi svetimą piniginę su pinigais. Įstatymas liepia grąžinti savininkui. Bet 
paties niekas nematė kaip ją radai. Vadinasi, sveikas gali ją pasilikti sau, nė kiek nebijodamas, kad 
būsi nubaustas. Arba štai sveikas gali įeiti slaptai į svetimą trobą ir, niekam nematant, sveikas 
pasiimsi ten gulintį svetimą turtą. Kadangi niekas nematė, o pats tylėsi, nebūsi už tai nei 
baudžiamas, nei verčiamas pasisavintą turtą grąžinti. Vadinasi, galima neklausyti įstatymų ir 
nebūsi už tai nei baudžiamas nei verčiamas. 

Daug yra žmonių, kurie mano, kad jei neklausydamas įstatymo už tai neatsakysi tai ir gali jį 
laužyti. Šitaip mano vagys, apgavikai ir įvairūs nusikaltėliai. Ir jei visi taip manytų ir taip darytų. 
jei visi būtų vagys, apgavikai ir dirbtų nusikalstamus darbus, jei tik matytų, jog galima išsisukti 
nuo atsakomybės, tai tada ir gyvenimas pasidarytų negalimas. Jeigu visi valstybėje būtų vagys, 
žmogžudžiai, apgavikai ir dirbtų savo darbus, jei tik matytų galimybę išsisukti nuo atsakomy- 
bės, tai tokia valstybė labai greitai pairtų. 

Laimei dauguma žmonių yra dori. Dori žmonės mano, jog įstatymų reikia klausyti ir tada, jei 
prie to nesi nei bausmės verčiamas, nei varu varomas. Dar daugiau. Dori žmonės mano, jog ir ten, 
kur įstatymai tyli, reikia vengti blogo ir daryti gerai. Jei visi žmonės būtų dori, tai baudžiamieji 
įstatymai būtų visai nereikalingi. Iš to matom, kad įstatymai remiasi žmonių dorove. lr jei visai ne- 
būtų dorų žmonių, tai Joki įstatymai nieko nepadėtų: nei visuomeninis, nei valstybinis gyveni- 
mas nebūtų galimas. 

Dorovė yra tai vidujinis žmogaus nusistatymas sekti ir daryti visa tai, kas yra gera ir vengti to, 
kas yra bloga. 

Dorovė turi savo dėsnius bei įstatymus, kuriuos doras žmogus seka. Kas yra gera, kas blo- 
ga, kas dora, kas nedora, aiškinti nereikia, nes visi tai žinom. Žmogaus išauklėjimas ir sąžinė nu- 
rodo jam tai. 

Dorovė uždeda žmogui įvairias pareigas. Pirmą vietą užima pareigos atžvilgiu savęs arba as- 
meninės pareigos. Pirmutinė tokia pareiga, tai savo gyvybės išlaikymas. Šitą pareigą kiekvie- 
nas pildo. Gyvenimo instinktas verčia žmogų rūpintis savo gyvybe. Kiekvienas žmogus sutinka 
geriau daug kentėti, negu gyvybės nustoti. Bet vis dėlto pasitaiko nusidėjimų prieš šitą pareigą. 
Prieš ją nusideda tie, kurie stačiai naikina savo gyvybę, kaip nusižudėliai. Nusideda 1r tie, kurie 
naikina savo sveikatą kaip alkoholikai, arba kitu būdu naikinantieji savo sveikatą. Žmogus daž- 
nai elgiasi tokiu būdu, kad kenkia sveikatai. Žmogus kenkia savo kūnui ir tinginiavimu, nes ne- 
parūpina reikalingo kūnui maisto, rūbo arba ko kito, be ko sveikata genda. 

Pas mus dar vyrauja klaidinga nuomonė, būk darbas sveikatai kenkiąs ir tie, kurie nieko ne- 
veikia, taupo sveikatą ir ilgai gyvena. Tai kenksminga nuomonė, su kuria reikia kovoti. Yra ištirta 
ir įrodyta. kad darbas sveikatos ne tik nenaikina, bet atvirkščiai: sveikatai būtinai reikalingas. 
Darbas yra ne tik turto, gerbūvio, bet ir geros sveikatos šaltinis. Žmogus elgiasi nedorai savo as- 
mens atžvilgiu, kurs gyvena netaupiai, nes taupumas duoda žmogui galimybės tinkamai aprūpinti 
savo asmens reikalus. 

Šitos pareigos liečia žmogaus kūną. Kitas pareigas turi žmogus proto atžvilgiu. Žmogus pri- 
valo rūpintis savo proto švietimu. Švietimas žmogui yra įgimtas siekimas. Mažas vaikas nuolat 
klausinėja, norėdamas padidinti savo žinyną. Juo labiau privalo šituo rūpintis suaugęs Žmogus. 
Žinojimas. mokslas yra galybė. Žmogus privalo rūpintis tą savo galybę didinti. 

Atsargumas reikalauja, kad žmogus numatytų savo ateitį ir ją rūpintųsi. Drąsa reikalauja, kad 
žmogus gyvenimo kovoj nebūtų bailus, lengvapėdiškas arba užsispyręs. Prie asmens dorovės 
reikalinga priskaityti dar atsakomybę ir savigarbą. Žmogus privalo visada turėti prieš akis 
atsakomybę už kiekvieną savo darbą ir tai visokeriopą atsakomybę: fizinę (už fizines darbo pasė- 
kas), teisinę ir dorinę. Žmogus neprivalo pamiršti kas jis yra ne tik dėl tokios ar kitokios užimamos 
vietos, bet ir apskritai kaip žmogus. 

Antra dorovės pareigų kategorija, tai pareigos šeimynos atžvilgiu. Šeimyna, yra tai naturali 
bendruomenė, kurią sudaro tėvas, motina ir vaikai. 

Šeimyna yra pamatinis narvelis, iš kokių susidaro kiekviena visuomenė ir valstybė. Pirmas 
kiekvienos šeimynos postuliatas (reikalavimas) tai autoritetas. Autoritetas vėl yra tam tikros mo- 
narchijos pasėka. Šeimynoj tėvai užima hierarchijos viršūnę dėl savo amžiaus, patyrimo ir ypač 
aukų, kurias jie pakelia dėl vaikų. Šeima yra dorovės židinys ir mokykla, kurioje auklėjama asmeni- 
nės ir socialės dorybės. Ciceronas šeimyną vadina valstybės pamatu ir daigynu. Šeimynoj yra 
keturių rūšių santykiai: vyro ir žmonos tarp savęs, tėvų link vaikų, vaikų link tėvų ir vaikų tarp 
savęs. Iš šitų santykių išeina daugybė visokių pareigų ir ryšių. Prancūzų moralistas Simon sako: 
„Tėvynės meilė yra tiktai praplatinta šėimynos meilė". Kitas filosofas Russeau sako: „Niekas ne- 
gali būti geru piliečiu, jei jis nėra geru vyru, geru tėvu, geru vaiku ar broliu". 

Bet ir šeimynos negyvena izoliuotos. Šeimynos sudaro visuomenę. Visuomenės gyveni- 
mas remiasi sociale dorove. Be šitos dorovės visuomenės gyvenimas būtų negalimas. Socialę 
dorovę sudaro įvairios atskiros dorybės, kurių svarbiausia yra teisingumas. Teisingumas reikalauja 
atiduoti kiekvienam tai, kas jam priklauso. Teisingumo pamatą sudaro krikščionių dorovės pa- 
matinis dėsnis, kuris sako: „nedaryk to kitam, ko nenori, kad tau kiti darytų". Kiekvienas žmogus 
turi teises, kurių kiti neprivalo užgauti. Teisė yra tai tam tikra moralinė pajėga arba galėjimas, kokį 
žmogus turi. Tai yra pajėga, nes mes respektuojam silpną vaiką, tarsi jis turėtų jėgą, lygią mūsų 
jėgai. Kiti tvirtina, kad teisės pamatas bei šaltinis yra tik fizinė jėga. Į šitą ginčą mes čia nesigi- 
linsim. 

Toliau už teisę eina pasigailėjimas arba meilė. Teisė liepia atiduoti kiekvienam tik tai, kas jam 
priklauso. Meilė padaro taip, kad žmogus atiduoda kitam ir tai, ką sulyg teisybe jis duoti nepri- 
valėtų. Po socialinės eina pilietinė dorovė. Ši dorovė nustato pareigas žmogaus link valstybės. Iš 
šitos srities didžiausia dorybė yra patriotizmas, kuris reikalauja, kad žmogus tėvynės, valstybės 
reikalus statytų aukščiau savo asmens reikalų. Mes nurodėm tiktai trumpą dorovės schemą. Bet 
Jau iš čia nurodytų dėsnių matom visą didelį komplektą įvairų žmogaus pareigų ir teisių. Įstaty- 
mai paliečia tik labai mažą žmogaus pareigų dalį. Dorovė yra pamatas, kuriuo įstatymai remiasi. 
Įstatymai ten nieko negelbsti, kur nėra dorovės. Iš čia išeina svarbi tiesa: jei nori, kad įstatymai 
būtų saugojami, rūpinkis dorovės kėlimu. Kaip pamatams supuvus namai savaime turi griūti, ly- 
giai taip pat turi griūti visa socialinė ir valstybinė tvarka, nepaisant nė geriausių įstatymų, jei 
dorovė pradeda nykti. 

Policija yra įstatymų bei valstybinės tvarkos dabotoja. Iš to, kas aukščiau pasakyta, matom, 
Jog policija neatliks savo pareigų, jeigu ji nesirūpins dorovės palaikymu. Dorovę palaikyti pir- 
miausia reikia savo pavyzdžiu. Jei valdininkas pats užgaulios dorovės reikalavimus, tai tuo jis 
labiausia griaus dorovę. Pas mus dar iš rusų laikų pasiliko įsitikinimas, kad už kyšį galima viskas 
padaryti. Tas įsitikinimas ir šiandien vis dėlto visai išnykti negali. 

Tur būti duodama tam pamatas. Pas mus susidėjo pažiūra, kad privatus valdininko gyvenimas 
yra jo dalykas, į kurį niekas kištis negali. Žinoma, privatus kiekvieno žmogaus gyvenimas turi tam 

tikrą autonomiją, kurią kiti privalo respektuoti (pripažinti). Tačiau negalima neigti, kad nesutinkan- 
tis su dorovės reikalavimais valdininko gyvenimas blogai atsiliepia į jo pareigų vykdymą, ypač 
jei jam pavesta valstybės tvarkos bei įstatymų saugojimas. Kadangi jis tokiu būdu griauna 
įstatymų pamatą — dorovę, tai jis aiškiai nusideda savo pareigoms. 

Taigi iš to išeina, kad ir savo privačiame gyvenime valdininkas, ypač įstatymų darbuotojas, 
negali užgaulioti dorovės dėsnių, nes kitaip jis nusideda savo pareigoms. 

Maža to. Policijos valdininkas bei policininkas turi rūpintis neleisti kad ir kiti dorovę užgaulio- 
tų. Tiesa, čia reikalingas didelis taktas ir atsargumas. Policijos tarnautojų veikimas yra įstatymų 
apibrėžtas. Tačiau doras, sąžiningas ir išmintingas policininkas žinos kaip kur jam pasielgti, kad 
palaikytų dorovę. O dorovę reikia auklėti, reikia ją ginti, reikia ginti visomis galimomis priemonė- 
mis, nes jei dorovė išnyks, tai joki įstatymai nieko nepadės. Dorovė remiasi visa ir asmens, ir 
šeimos, ir visuomenės, ir valstybės tvarka. 

V 
(Policija. 1929. Nr. 20. P. 369-371.) 


AUKLĖKIM PASITIKĖJIMĄ SAVIM 


Mes jau labai seniai gyvenam nepriklausomu gyvenimu. Padarius uniją su Lenkais penkiolik- 
to šimtmečio pabaigoj, mes atsidurėm lenkų globoj. Ir dėka lenkų vyskupų ir kunigų darbui 
Lietuvoje, mes pradėjom tikėti lenkų globai kaip kokiai Dievo apveizdai. Mūsų protėviai lenkų 
dvasininkų įtikinami, pradėjo manyti, kad be lenkų mes tuojau žūsim. Ir nors lenkai Lietuvą pra- 
žudė, užkrėsdami ją savo anarchijos liga, vis dėlto ir toliau lietuviai lenkams šventai tikėjo, o jų 
kunigai išsijuosę apmulkintus lietuvius lenkino. 

Patekę rusų „globon“ mes toliau buvome auklėjami ta kryptim, kad mes patys nieko negalim, 
nieko nereiškiam, o viską gausim tik iš savo galingų ponų rusų. Visi pamenam, kaip mūsų kaimietis, 
bučiavo rankas klebonui lenkui, rusų „uredninkui"“ ar „stražninkui“" laukdami iš jų įvairių malonių. 

Nors tie laikai jau praėjo ir šiandien mes nepriklausom nei nuo lenko klebono, nei nuo ruso 
„uredninko“", tačiau ilgų amžių vergavimas, bučiavimas rankų ir nepasitikėjimas savim gerokai 
iškreipė ir sugadino mūsų būdą. Mes ir šiandien, būdami nepriklausomi, lyg nepasitikim savim, 
vis siekiam bučiuoti svetimų rankų, vis laukiam, kad svetimi mus išgelbės, mums padės. Patys 
mes dažnai lyg nieko negalim, nemokam ir nesistengiam. Bet tik atsiduodam „Dievo valiai" ir sve- 
timų malonei. Tai didelė mūsų būdo yda, kurios mes privalom kuo greičiausia atsikratyti, jei norim 
palikti laisvi ir žengti pirmyn. 

Nepasitikėjimas savim, „atsidavimas Dievo valiai" dažnai yra ir tingumo vaisius. Žmogus tin- 
gi, bijo darbo, vengia savo jėgų įtempimo ir laukia, kad jam viską „Dievas duos". 

Mes tuo nepasisakom prieš tikybą. Krikščioniška etika kaip tik reikalauja iš žmogaus darbš- 
tumo, patvarumo ir pasitikėjimo savim. 

Žinoma pasitikėti savim ir nieko nedaryti būtų nė kiek ne geriau, kaip nepasitikėti ir nieko ne- 
daryti. Pasitikėjimas savim turi būti visada sujungtas su darbštumu, sumanumu, energingumu. 
Taigi pasitikėjimas savim neatleidžia mus nuo pareigos ieškoti draugų, pagalbos, visur kur tik 
galim juos rasti. 

Juo daugiau turėsim ištikimų draugų, juo būsim stipresni. Bet ir draugų rasim tik tada, jei 
savim pasitikėsim, būsim veiklūs, sumanūs, energingi. Su lepšiais niekas nenorės draugauti. Jei 
būsim drąsūs, pasitikintieji savim, veiklūs, tada nereiks labai nė ieškoti draugų. Jie patys mūsų 
ieškos, pasiduos mūsų vadovybei. Drąsa ir pasitikėjimas savim tai jėga. Mūsų protėvių juk ne- 

buvo daugiau kaip, kad šiandien mūsų yra, bet lietuviai tada buvo žinomi visame pasauly. Jie 
nešdavo savo ginklus iki Krokuvos, Kijevo, Maskvos. Jie užkariavo didelius plotus, išplėtė savo 
ribas iki Dono ir Juodųjų jūrių. Kaimynai kaip gudai, ukrainiečiai, rusai skubėjo susidėti sų 
lietuviais, nes matė iš to sau naudą. Lietuvių kunigaikščius, karalius kitos tautos skubėjo kvies- 
ti savo valdovais. 

Kas tai buvo? Tai buvo drąsa, pasitikėjimas savim, sumanymas, veiklumas. 

Žinoma, šiandien mes nemanom eiti su ginklais nei į Krokuvą, nei į Maskvą, Kijevą ar kur ki- 
tur. Šiandien kiti laikai, kita dvasia. Nors ginklas vis dar tebėra reikalingas ir paleisti jo iš rankų 
negalim. Šiandien kitoki yra veikimo būdai. Šiandien mes turim plačią kultūros, politikos ūkio 
dirvą. Visur čia reikalinga drąsa. pasitikėjimas savim, veiklumas, sumanumas. 

Pasitikėjimas savim nėra akiplėšiškumas, nėra savo vyresnybei neklusnumas. Kaip tik mūsų 
ir buvo ta yda, kad mes bučiuodami rankas lenkų klebonui ar rusų uredninkui ir guldami ant pilvo 
prieš vieną žibantį sagutį, vienas kitam nerodėm nei mažiausios pagarbos, mandagumo, klusnumo. 
Mes tarsi norėjom savo vergavimo gėdą vienas ant kito nugiežti. Tuo tarpu turi būti atvirkščiai. 
Pasitikėdami savim mes privalom gerbti kits kitą, privalom gerbti ir klausyti mūsų vyresnybės, 
privalom saugoti nustatytos vidaus tvarkos, nes tik tada mes būsim stiprūs ir tik tada mūsų 
pasitikėjimas savim bus pamatuotas. 

Tad būtinai reikia auklėti mūsų tautoj pasitikėjimą savim. Šauliai turėtų pirmiausia tokį pasiti- 
kėjimą išauklėti savy ir auklėti jį kituose. Gėda mums, jei mes tuoj pasiduodam panikai ar tai dėl 
lenkų ar kieno kito tariamo pavojaus. Jei būsim darbštūs, sumanūs, jei pasitikėsim savim, dirbsim, 
būsim vieningi, tai joki pavojai mums nebus baisūs. 

V 
(Trimitas. 1930. Nr. 28. P. 573-574.) 


VILNIUS SVARBIAUSIAS ŽYDŲ MOKSLO CENTRAS 


Pereitą savaitę Kaune viešėjo du svečiai iš Vilniaus, p. dr. Vainraichas ir p. Kleckinas. Tai du 
žydų mokslininkai, Žydų mokslo instituto Vilniuje kūrėjai ir vedėjai. Žydų mokslo draugija Lietuvoj 
surengė gegužės 14 d. Lietuvos viešbuty arbatėlę - paskaitą, kur dalyavo gerokas skaičius lie- 
tuvių 17 žydų visuomenės atstovų: žurnalistų, literatų, profesorių ir veikėjų. Vilniaus svečiai, 
sutikti karštais plojimais, padarė įdomų pranešimą apie sukurtą mokslo įstaigą. 

Žydų Mokslo Institutas - jauna įstaiga, ji įsikūrė tiktai 1925 m. Jos tikslas tirti žydų rytiečių 
kultūrinį, ekonominį ir politinį gyvenimą. Kadangi žydai rytiečiai (taip vadinama žydai gyvenan- 
tieji rytų Europoj) visi beveik vartoja naująją žydų kalbą (iddiš), tai ir visi instituto darbai vedami 
šita kalba. 

Žydų rytiečių nemaža dalis pasklido, ypač po did[žiojo] karo, po visą pasaulį. Jie visur nusine- 
šė su savim savo kalbą bei savo kultūrą. Iš 15 milionų žydų visame pasauly, žydų rytiečių yra apie 
10 milionų, vadinasi, apie du trečdaliu visos žydų tautos. Tie 10 mil. žydų rytiečių gyvena maž- 
daug šitaip pasiskirstę: apie 3 mil. Sov. Rusijoj, mažne tiek pat Lenkijoj ir apie 3 milionai Amerikos 
Jungtinėse Valstybėse. 

1928 m. ėjo žydų kalba apie 390 periodinių leidinių (laikraščių). Iš to skaičiaus vienuolikoj 
Europos valstybių ėjo 269, o apie 120 šiaurės ir pietų Amerikoj. Žydų Mokslo Instituto tikslas 
buvo sudaryti kultūrinį, visus žydus rytiečius jungantį centrą. Žydų mokslas dar palyginti jau- 
nas. Su žydais atsitiko panašiai kaip su lietuviais: aukštesnieji ir mokytesnieji žydų sluoksniai 
visur pametė savo gimtąją kalbą arba ir visai ištautėjo. Tiktai žemesnieji sluoksniai, liaudis, taip 
kaip 11 pas mus, pasiliko gimtosios kalbos ir tautiškų tradiciją saugotoja. 

Bet laikui einant ir pas žydus pradėjo atbusti tautiškas susipratimas bei sąmonė. Dabar yra 
nemaža mokslininkų, vartojančių savo darbuose žydų kalbą. Žydų Mokslo Instituto kūrėjai parin- 
ko Vilnių kaipo būstinę savo įstaigai todėl, kad Vilnius nuo senovės buvo žydų rytiečių kultūros 
bei tikybos centras. Iš Vilniaus yra kilę garsūs žydų rašytojai, menininkai, mokslininkai, rabinai. 
Institutas sukurta laisvomis aukomis. Tos aukos pradžioje labai kuklios ir todėl kūrėjai ir darbinin- 
kai dirbo be jokio atlyginimo. Lenkų valstybė nuo pat pradžios žiūrėjo ir tebežiūri į institutą ne- 
palankiai ir jokių pašalpų jam neduoda. Bet įstaiga augo, plėtėsi ir šiandie ji turi savo namus, dirba 
j0j 35 mokslo darbininkai. Institutas turi apie 500 išmėtytų visame pasauly korespondentų. Jis 
pasiskirstęs į keturias sekcijas: filologijos, istorijos, ūkio ir statistikos, psichologijos ir pedagogikos. 
Prie instituto yra keturios pagelbinės įstaigos: bibliografijai rinkti vieta, biblioteka, archyvas ir 
muziejus. Biblioteka turi apie 25.000 tomų, archyvas 6000 komplektų laikraščių. Institutas jau 
išleido kelioliką tomų įvairių raštų. Greit pasirodysiąs didelis žydų kalbos žodynas ir dešimties 
tomų enciklopedija. Institutas stengiasi suvienodinti žydų kalbos (iddiš) rašybą. Kas metai šau- 
kiama kongresas iš instituto rėmėjų atstovų. Kongresas priima metinę instituto apyskaitą. 1929 
metų kongresas nutarė rūpintis aukštosios mokyklos įkūrimu. Instituto veikimą prižiūri kura- 
toriumas, kurį sudaro žinomi visame pasauly mokslininkai, kaip garsus Berlyno profesorius A. 
Einšteinas, žinomas Vienos psichoanalitikas Frendas [S. Freudas], profesorius Dubnovas 1r ki- 
ti. 

Mums, lietuviams, malonu, kad mūsų sostinė tapo tokiu svarbiu žydų mokslo centru. Bet 
Vilnius jau nuo senovės yra tokiu centru. Tuo laiku, kai visoj vakarų Europoj ir kitur žydai buvo 
žiauriai persekiojami, Lietuvoj jų niekas nelietė ir čia jie turėjo visišką laisvę. Užtat gausingi žydai 
ir ieškojo Lietuvoj prieglaudos. Čia, Vilniuj, Kaune ir kituose miestuose jie įsikūrė savo kultūri- 
nius bei tikybinius centrus. Mūsų tauta niekad nėra suteršusi savo rankų žydų krauju. Antise- 
mitizmas buvo ir tebėra svetimas lietuvių dvasiai. 

Ir šiandien lietuviai, spėju, pasidžiaugs, kad jųjų žemėj, sostinėj žydai sukūrė tokią svarbią sa- 
vo kultūrinę įstaigą. Ir palinkės tai įstaigai kuogeriausios kloties. Tačiau žydai neprivalėtų pamirš- 
ti, kad kol Vilnius yra lenkų okupuotas, tai ir jų ten esančios kultūros įstaigos gali susilaukti viso 
ko. Žydai turėtų nepamiršti kai lenkai 1918 m. Lvove padegė jų sinagogą kartu su besimeldžian- 
čiais žmonėmis. Žydai turėtų nepamiršti, ką pačiam Vilniuje išdarinėjo pilsudskininkai, užėmę 
Vilnių 1919 m. arba želigovskininkai 1920 m. Jei Vilnius pasiliktų lenkų rankose, tai anksčiau ar 
vėliau žydų kultūrinėms įstaigoms Vilniuj ateitų galas. 

I. B 
(Mūsų Vilnius. 1931. Nr. 14. P. 319320) 


Į KETURIOLIKTUOSIUS ŠAULIŠKO DARBO METUS 


Senų romėnų filosofas Seneka pataria kiekvieną dieną pradėti taip lyg pradėtumėm visai nau- 
ją gyvenimą: Singulas dies singulas vitas puta [Kiekviena diena, kiekvienas gyvenimas pradžia]. 

Šiemet sukanka trylika metų nuo Šaulių Sąjungos įsikūrimo. 

Tad ir mums, šauliams, jei ne kiekvieną dieną, ne kiekvieną savaitę, tai bent įžengiant į kiek- 
vienus savo gyvenimo naujus metus, reikėtų žvilgterėti atgalios į savo darbų virtines ir patikrinti, 
kokių vaisių tautai ir valstybei mes davėme. 

Prancūzų išminčius Leturne labai teisingai įspėja: „Būkite laiko šykštuoliai. Neduokit nė vieno 
momento dovanai. Neišleiskit iš savo rankų nė vienos valandos nepaėmę iš jos kokio nors vai- 

siaus, nepadarę kokių nors santaupų. Nieku būdu neprisileiskit, kad praeitų nors viena diena 
nepadidinusi jūsų žinyno ir jūsų dorovės". 

Mes, šauliai, esam pasistatę sau labai kilnius idealus, mes turim kilnią ideologiją. Bet jei mes 
tų idealų nesieksim, savo ideologija negyvensim, jos nevykdysim, tai mes tik apgaudinėsim kitus 
ir save, mes nužeminsim tuos idealus ir tą ideologiją. Žmogus lyg kokios pakulos ar šiaudai — 
greit užsidega, bet dar greičiau užgęsta. Stodami Šaulių Sąjungon mes visi, be abejo, degėm jos 
idealais. Bet... greit perdegėm ir daugelis pasidarėm toki, koki buvom prieš įstodami Šfaulių) 
Sąjungon. Kiti visai nė negalvoja apie tai, kad jie yra šauliai ir tik kartkartėmis prisimena. 

Tokia jau žmogaus prigimtis. Mūsų dvasia sunkesnė už akmenį, geležį, šviną. Akmenį, geležį, 
šviną jai pakels: ir padėsi tam tikroj aukštumoj, tai jis ten ir pasiliks, nors ilgiausiai. 

Mūsų gi dvasia, nors aukščiausiai padėta, smunka vis žemyn, jei jos nekeliame. 

Tikybos, kurtos labai gerai yra ištyrusios žmogaus prigimtį ir turi amžių patyrimą, turi daugybę 
priemonių kovai su žmogaus dvasios sunkumu bei tingumu. Jos ima savo globon žmogų kaip tik 
Jis gimsta ir neišleidžia ligi jis gyvas. Dar ir mirusį lydi kapuosna ir jį mini pamaldose. Tikybos 
savo sekėjams nuolat primena jų pareigą maldoms, skaitymais, reikalauja kasdien tikrinti savo 
veiksmus, sąžinės apyskaitą, dažnai duoti tikrinti savo gyvenimą svetimai kontrolei išpažinties 
būdu ir turi daugybę kitų įvairių priemonių, kad neduotų nusmukti žmogaus dvasiai. Ir tai mes 
matom, kad ta išmintingai sugalvota ir taip energingai vykdoma sistema ne visada pasiekia savo 
tikslo. 

O mes, šauliai, ar daug darom, kokias turim priemones, kad galėtumėm laikyti savo dvasią mū- 
sų šauliškų idealų aukštumoj, kad neduotumėm jai nusmukti į kasdieninio gyvenimo žemumus? 

Mūsų sąjungos kūrėjai, mūsų vadovai sukūrė mums labai kilnią, labai gražią ideologiją. Juk 
mes ir turim noro ja sekti, mėginam eiti jų nurodytais keliais, bet ar daug pasiekėm? Ką padarėm? 

Mūsų sąjunga iškilo iš tų sunkių aplinkybių, kuriose buvo 1919 metais mūsų tauta ir valsty- 
bė. Vargai gimdo galiūnus, - sako mūsų tautos dainius. Vargai, pavojus pagimdė ir mūsų sąjungą. 
Ar tie vargai ir pavojus jau perėjo? Ar visi mūsų tautos tikslai jau pasiekti? 

Anaiptol dar ne! Lietuvos trečdalis ir su sostine Vilnium yra priešo okupuota. Klaipėda pa- 
vojuj. Tai toki išoriniai reikalai. O kiek jų yra viduje? 

Juk tik prisiminkim tuos uždavinius, kuriuos Šaulių] Sąjunga yra sau pastačiusi „a) auklėti pi- 
liečių sielos jėgas, tautišką ir pilietišką sąmonę, aukštą dorą, kilnią sąžinę, dvasią ir savo krašto 
meilę; b) lavinti ir išplėsti piliečių kūno jėgas, vikrumą, stiprumą, patvarą ir sveikatą; c) ruošti 
pilietį nuo pat mažens kiekviena proga karan, mokyti apsieiti su visų rūšių ginklais, kovos įrankiais 
tr priemonėmis, supažindinti jį su rikiuotės dėsniais, su kariuomenės gyvenimo ir drausmės 
pagrindais ir t. t" Taigi, Šaulių S-ga yra pasiėmusi labai didelį, labai platų ir labai kilnų tikslą. 
Šauliai pasistatė sau tikslu ne mažiau ne daugiau, kaip perauklėti naujais pagrindais visą tautą. 

Bet kitus auklėti gali tik tada, jei pats esi gerai išauklėtas. Taigi pasiryždami auklėti ir tobulinti 
kitus, pirma patys turim išsiauklėti ir išsitobulinti. Auklėti ir tobulinti kitus, kol pats nesi išauklė- 
tas ir tobulas, būtų tuščias darbas, nes kiekvienas pirmiausia žiūri, ką tu darai, o ne ką sakai. Šitą 
tiesą mes, šauliai, turėtumėm giliai įsisąmoninti ir ją visada atsiminti. Ko pats neturi, kitam duoti 
negali. 

Vadinasi, to tikslo, kuris yra mūsų užsibrėžtas turime siekti pradėdami nuo savęs. 

Teisybė, toki darbai kaip saviaukla ir tobulinimasis, tai viso gyvenimo uždavinys. „Sunkiau- 
sias pergalėjimas, tai save pergalėti", - sako vienas išminčius. 

Gal kas pasakys, kad jei saviaukla ir tobulinimasis toks sunkus, toks ilgas, visą gyvenimą už- 
imąs uždavinys, tai mes niekad negalim imtis kitų auklėjimo bei tobulinimo. Ne. Taip nėra. Be- 
auklėdamas ir betobulindamas save žmogus tuo pačiu veikia ir kitus. Jis kitus auklėja ir tobulina. 

Mes, šauliai, vienas ilgiau, kitas trumpiau priklausom sąjungos. Yra tarp mūsų ne vienas, 
kuris jau sąjungoj esame po kelerius, o gal ir visus trylika metų. 

Taigi visi turėtumėm dažniau ir rimčiau statyti sau klausimą: 

Ką mes nuveikėm? Kiek mes perauklėjom save ir kitus? 

Šventasis Raštas vienoj vietoj sako, kad tikėjimas be darbų yra negyvas dalykas. Ir mūsų są- 
junga bus negyva, jei mes savo darbais nepripildysim gyvybės. Mums reikėtų pasekti tikybų 
pavyzdį: dažnai daryti mūsų šauliškos sąžinės apyskaitą, sustiprinti veiksmų kontrolę, dažnai 
prisiminti mūsų šauliškus idealus ir pareigas. 

Taigi žengdami į keturioliktus metus, giliai susimąstykim ir pažiūrėkim, kiek mes prisiartinom 
prie užsibrėžtų idealų. 

Vygandas 
(Trimitas. 1932. Nr. 26. P. 505-506.) 


KAUNO PARKO REIKALU 


Mūsų laikinė sostinė nedaug kuo tegali pasigirti ir nedaug ką teturi paodyti atvykstantiems 
jos pasižiūrėti svetimšaliams. Nei senų stilingų bažnyčių, nei puošnių rūmų, nei turtingų muziejų 
bei monumentališkų paminklų mūsų Kaunas, deja, neturi ir greitai neturės. Viskas pas mus kuklu. 

Jei kuo gali Kaunas šiek tiek pasigirti, tai tik gan gražia savo dviejų upių santakos situacija ir 
apylinkėmis. Deja, Kaunas, turėdamas nemaža gražių vietų, neapsirūpino parkais. Užsienių dides- 
ni miestai turi po keletą, kelioliką ir net keliasdešimts kartais labai didelių parkų. O Kaune? 

Tariamas „miesto sodnas" yra tik nedidelis skveras. Turim Vytauto parką 1r ąžuolyną. Juos 
sujungus ir gerai sutvarkius jau turėtumėm ką parodyti. Ypač iš ąžuolyno galima būtų padaryti 
gražų parką. Jį būtų galima sujungti su Vytauto parku ir ištęsti ne tik iki Mickevičiaus slėnio, bet 
ir iki Nemuno bei Šančių pušyno. Iki Nemuno turėtumėm parką, o už Nemuno nemažą gražų 
mišką. Toks parkas būtų tikra Kauno įdomybė ir būtų vertas matymo ne mažiau už seną gotišką 
bažnyčią ar muziejų. 

Miūinchenietis savo „Englischer Garten" didžiuojasi nemažiau kaip ir savo Fauenkirche arba 
Pinakotekomis. Kas būna Mūnchene, būtinai turi pamatyti ir ,„Englischer Garten". Kauno parkas, 
išvedus jį iki Nemuno ir atrėmus į Panemunės pušyną, galėtų drąsiai konkuruoti su Mūncheno 
Englischer Garten ir su gražiausiais Europos parkais. Tokius gražius ąžuolus, kaip mūsų ąžuoly- 
ne, retai kuriame parke tepamatysim. Graži ąžuolyno lyguma, Mickevičiaus slėnis, su Girštupio 
variantais, stebuklingai gražus reginys nuo tunelio galo ant Nemuno, Petrašiūnų, Pažaislio ir Už- 
nemunės - visa tai sudaro idealingam parkui sąlygas. 

Žinoma, parkas reikalingas ne tik rodyti atvykstantiems svetimšaliams svečiams. Jis reikalin- 
gesnis ir patiems kauniečiams. Ne visi tegali vasarą vykti Palangon, Birštonan ar į užsienius. 
Nevisada tėra laiko nuvykti Kačerginėn, Kulautuvon ar Panemunėn. 

Turint gražų didelį parką prie pat miesto centro (įgulos bažnyčią šiandie jau tenka laikyti „di- 
delio" Kauno centru), galima pagavus porą laisvų valandų nueiti pakvėpuoti grynu oru. 

Kauniečiai mėgsta ąžuolyną. Vasaros gražiais šventadieniais čia pamatysi ne tik daugybę 
atskirų žmonių, bet ir visas su mažais vaikais šeimas, atvykusias iš troškių, dulkėtų žemutinio 

miesto kvartalų pakvėpuoti grynu oru. Taigi, ąžuolynas yra gražus, gal gražiausias Kauno pa- 
puošalas ir labai reikalingas gyventojų sveikatai dalykas. 

Bet, deja, šitas Kauno papuošalas ir pasididžiavimas, šitas kauniečių sveikatos gelbėtojas 
vis mažinamas ir naikinamas. Didžiausias smūgis ąžuolynui buvo Perkūno alėja, kuri atkirto di- 
delį jo gabalą ir atskyrė radio stotį. Juk radio stotis amžinai čia nepasiliks. Ją iškėlus tą vietą reikia 
prijungti prie parko. Perkūno alėja tokį prijungimą labai pasunkina. Kam reikėjo išdalyti plotą tarp 
Vytauto parko ir ąžuolyno? Šitie sklypai neleidžia sujungti Vyt[auto] parko su ąžuolynu. O šitai 
padaryti būtinai reikėtų. Kam reikėjo išdalyti sklypus prie Vydūno alėjos iš ąžuolyno pusės. 
Vydūno alėja gražiai apstatyta, būtų sudariusi puikius parkui rėmus iš šiaurės ir kartu tai būtų 
gražiausia Kauno gatvė. 

Stadionui ir teniso aikštėms čia taipogi ne vieta. Bet juos visada galima bus iškelti be didelio 
vargo. Daug blogiau su sklypais, apstatytais mūriniais namais. Norint juos išpirkti, reikėtų išmesti 
daug pinigų. O išpirkti reikės, jei Kaunas norės turėti žmonišką parką. Pirmiausia reikės išpirkti 
Perkūno alėją ir Vydūno alėjos vieną pusę. 

Štai vėl kažkas pradėjo statybą prie Perkūno alėjos giliai ąžuolyne. Vėl atimamas nemažas 
parko sklypas. Sklypų savininkai, žinoma, stengiasi apstatyti įsigytus sklypus ir negalima ant jų 
užtai pykti. Kaltos čia buvĮusios] miesto valdybos, kurios nepasirūpino parku tada, kai sklypų 
čia dar nebuvo. 

Užsieniuose nedideli miestai turi dažniausia po kelis gerokus parkus. Kaunui reikėtų nors 
vieno žmoniškesnio parko. Apkarpytas, taip kaip šiandie, ąžuolynas yra permažas. Pažiūrėkim 
užsienio gerų miestų. Mūnchenas, tiesa, kelis kartus už Kauną didesnis, bet jis turi kelioliką 
parkų, kurių tik vienas Englischer Garten turi 6 kilometrus ilgio ir 2 kilometrus pločio. Tuo tarpu 
mūsų ąžuolynas, jei mes jį kulabiausia išplėstumėm ir pratęstumėm iki Nemuno, teturėtų tik apie 
kilometrą ilgio ir apie pusę kilometro pločio. Vadinasi, tesudarytų apie vieną kvadratinį kilometrą. 
Palyginus su tuo, kas yra kituose kultūringuose miestuose, prisiminus, kad daugiau parkų Kau- 
nas neturi, tai visai nėra daug. 

Vytauto kalnas, ąžuolynas su radio stotim ir Mickevičiaus slėniu — tai jau gatavas, labai gra- 
žus parkas, kurį reikia tik sutvarkyti, o ypač neleisti jo naikinti. 

Dr. J. Purickis 


(Lietuvos aidas. 1932 09 17. Nr. 21. P. 5) 


DVEJOS SPAUDOS SUKAKTUVĖS 


Šiemet sukanka šimtas metų, kaip pasirodė pirmas periodinis leidinys (laikraštis) lietuvių 
kalba. Šitas pirmas mūsų laikraščių pirmtakas pasirodė 1832 m. Karaliaučiuje, pavadinimu 
„Nusidavimai apie Evangelijos praplatinimą tarp žydų ir pagonų". Tai nebuvo laikraštis, kaip 
mes jį dabar suprantam. Tai buvo išeinantis kai kada, kas mėnuo, kai kada rečiau, kartais su 
dideliais protarpiais. mažytis laikraštukas, kuriame buvo dievoti skaitymėliai apie Evangelijos 
plėtimąsi tarp kitatikių. Šitas laikraštukas buvo skiriamas dievotiems žmonėms ir apie pasauli- 
nius reikalus beveik nieko nerašydavo. Jis ėjo su didelėmis pertraukomis iki 1901 metų. 

Nors tai nebuvo laikraštis tikra prasme, bet mes jo pasirodymą vadinam mūsų laikraštininkys- 
tės pradžia. Pirmu tikruoju laikraščiu rašančiu apie Lietuvos ir lietuvių reikalus, buvo „Aušra“, 
redaguojama daktaro Basanavičiaus, vėliau kitų. Ji buvo spausdinama Ragainėje (Rytprūsiuose) 
1r kontrabanda įvežama Didž[iojon] Lietuvon. 

Mat, dar 1864 metais rusų valdžia, norėdama greičiau surusinti Lietuvą, uždraudė lietuvišką 
spaudą. Todėl ir „Aušra“ turėjo pasirodyti Rytprūsiuose. Ten buvo spausdinami kiek vėliau ir kiti 
laikraščiai: „Varpas“, „Apžvalga“ ir kiti. Šitie visi laikraščiai buvo šmugelio būdu gabenami Di- 
džĮiojon] Lietuvon ir čia platinami. Rusų žandarai juos gaudė ir naikino, o platintojus kišo kalėji- 
man, siuntė Sibiran. Daug lietuvių tada nukentėjo už tai, kad norėjo patys šviestis ir kitus šviesti 
savo gimtąja kalba. 

Taigi, iš tikrųjų Lietuva ir pasiliko be savo spaudos iki 1904 metų, kada rusų valdžia, matyda- 
ma, kad ji vistiek lietuvių nesurusins, ryžosi spaudos draudimą nuimti. Tuojau draudimą panai- 
kinus, Peterburge pasirodė „Lietuvių laikraštis", vėliau „Nedėldienio skaitymai", „Draugija“ Kau- 
ne, „Vilniaus žinios", „Viltis“ Vilniuje ir kiti laikraščiai. Lietuvos laikraščiai pradėjo klestėti, plėstis. 

Didysis karas vėl sustabdė laikraščių plėtimąsi. Po karo, laisvai Lietuvai atgijus, mūsų spau- 
da, jau niekieno nevaržoma, galėjo varyti savo darbą. Bet čia jos klestėjimą labai trukdė ta aplin- 
kybė, kad karas, vokiečių vokiečių okupacija, rusų ir vokiečių popierinių pinigų žlugimas labai 
nualino kraštą, taip kad žmonės nebeturėjo pinigų laikraščiams. Iš kitos pusės mūsų laikraščiai 
buvo brangoki, taip kad ūkininkams jie buvo sunkiai prieinami. Savaitinis laikraštis kaštuodavo 
12-15-18 litų. Smulkesniems ūkininkams tai jau didoka suma, ir jie ne tiek buvo įpratę skaityti. 
kad šitą sumą mokėtų. Užtat laikraščius skaitė daugiausia inteligentai ir pusinteligenčiai. Iš ūkinin- 
kų tik nedidelė dalis laikraščius skaitė. 

Lygiai prieš penkerius metus, 1927 metais birželio mėn. pradžioje pasirodė „Mūsų Rytojus“. 
Jo tikslas buvo tapti mūsų plačios liaudies, ypač ūkininkų laikraščiu. Jis padarytas labai pigiu, 
nes tik keturi litai metams. Iki tol tai dar ir negirdėta kaina. Jo turinys buvo pritaikintas taip, kad 
būtų suprantamas ir įdomus visiems, bet daugiausia atsižiūrėta ūkininkų. Jau pirmais metais 
„Mūsų Rytojų" išsirašė keliosdešimtys tūkstančių žmonių, daugiausia ūkininkai. Toliau jo pre- 
numeratorių skaičius augo ir pereitais metais pasiekė 100 tūkstančių. 

Šimtas tūkstančių prenumeratorių net didelėse kultūringose valstybėse, kur visi laikraščius 
skaito, yra sunkiai pasiekiamas skaičius. Mažoj, laikraščius taip maža skaitančioj Lietuvoj, tai lyg 
koks stebuklas. 

„Mūsų Rytojus" iškėlė šūkį: „Likviduoti laikraščių neskaitymą!“' Jį pasekė kiti laikraščiai: 
„Mūsų Laikraštis", „Trimitas“, neseniai „Ūkininkų patarėjas". Visi jie, „Mūsų Rytojaus“ pavyzdžiu, 
pradėjo mažinti savo prenumeratos kainas ir taikintis prie liaudies, ypač ūkininkų. Laikraščiai 
atpigo, pasidarė liaudžiai prieinami, nustojo būti tiktai „ponų užsiėmimu", visi pradėjo laikraščius 
skaityti. 

Taigi, „Mūsų Rytojus“ suvaidino labai svarbų vaidmenį mūsų spaudos istorijoj.-Jis nuėjo 
liaudin ir patraukė su savim kitus laikraščius. 

Teisa, neskaitymas dar nėra visiškai likviduotas. Dar yra grįčių, kurios jokio laikraščio negau- 
na, bet tokių grįčių jau visai maža. Iš pustrečio su viršum šimto tūkstančių ūkininkų Lietuvoj jau 
nemažiau kaip du šimtai [tūkstančių] laikraščius skaito. O iki „Mūsų Rytojaus" pasirodymo laik- 
raščius skaitė tik keliolika tūkstančių. 

Šiandien Lietuvoj jau yra apie du šimtai periodinių leidinių (laikraščių), kurių vieni eina kas- 
dien, kiti kas savaitė, dar kiti tris kartus per mėnesį. Yra ir tokių, kurie išeina tik kelis kartus per me- 
tus. Mūsų periodinė spauda jau paskleidžia kas savaitė apie šešis šimtus tūkstančių spausdin- 
tų lankų po visą Lietuvą. Periodinė spauda tai svarbiausia mūsų mokykla, mūsų tautos auklėtoja 
ir žinių davėja. 

Yra nemaža žmonių, kurie nieko kito ir neskaito, kaip tik laikraščius. Iš čia matom, kokią didelę 
reikšmę turi periodinė spauda. Nuo jos daugiausia pareina visa mūsų ateitis. Užtat reikia rinktis 
tik gerą, naudingą spaudą. Reikia ją remti. O paremti spaudą geriausia galim ją prenumeruojant ir 
raginant kitus užsiprenumeruoti. Juo daugiau laikraštis turi skaitytojų, tuo jis daugiau turi paja- 
mų ir gali geriau tobulinti savo turinį. Turėdamas lėšų, laikraštis gali pasikviesti geresnių bend- 
radarbių, geriau jiems atlyginti ir daugiau iš jų reikalauti. Gero laikraščio be atatinkamų lėšų pa- 
statyti negalima. 

Užtat kiekvienas, kurs išsirašo gerą, naudingą laikraštį, ne tik turtina savo protą, bet ir gerina 
spaudą. Juo daugiau skaitysim, juo daugiau prenumeruosim, tuo geresnę turėsim spaudą. 

J.P. 
(Mūsų Rytojus. 1932. Nr. 22. P. 3.) 


PASTABOS APIE PERIODINĘ SPAUDĄ 


Didieji mintytojai nemėgsta lakraščių. Pavyzdžiui Šopenhaueris šitaip atsiliepia apie periodi- 
nę spaudą: „Laikraščiai yra istorijos sekundžų rodyklis. Šitas rodyklis ne tik yra iš netikro meta- 
lo, bet ir rodo labai retai teisingai. Vadinamieji „vedamieji straipsniai" yra tiktai choras prie kokio 
nors atsitikimo dramos. Visokios rūšies perdėjimas yra laikraštininkystei taip pat esminis daly- 
kas, kaip ir dramatiškam menui. Dėl to visi laikraščių rašėjai savo amatu yra triukšmadariai: tik 
tokiu būdu jie patraukia į savę dėmesį. į 

Jie yra panašūs į mažus šuniukus, kurie, jei tik kas pasijudina, tuojau sukelia didžiausią loji- 
mą. Todėl kreipiamas jiems dėmesys turi atitikti jų keliamo triukšmo tuštumui. Geriausiu atveju 
laikraštis yra tik padidinamasis stiktas, o dažnai tai tik šešėlis ant sienos" (,„Zur Metaphysik des 
Schėnen und Aesthetik"). Nemėgo laikraščio ir Goethe. Vienoj vietoj jis sako: „Jei kelis mėne- 
sius neskaitai laikraščių, ir paskum nori juos visus kartu perskaityti, tada tikrai pasirodo, kiek 
laiko su šitais popieriais nustoji". ( Maximen u. Refleksionen). Ir nenustabu, kad tokiems žmonėms 
laikraščiai nepatiko. Jų dvasinis organizmas maitinosi tiktai labai koncentruotu maistu. 

Yra žmonės, kurie mėgsta gerti tik stiprų konjaką arba net ir 95“ spiritą. Bet tai išimtys. Daugu- 
mos viduriai stipraus konjako nepakelia. Dauguma geria alų, vyną, degtinę nestipresnę kaip 40". 
Be to, Šopenhauerio ir Goethes laikais laikraščiai buvo daugiausia grynai informacinio pobūdžio 
ir juos skaitė tiktai tie, kas interesavosi einamais gyvenimo klausimais bei nuotykiais. Šiandie ir 
Šopenhaueris ir Goethe rastų laikraščiuose straipsnių, kuriais galėtų susidomėti. Gal būti ir pa- 
tys šiandie panorėtų laikrašty pasisakyti. 

Kažin ar rastum šiandie visoj Lietuvoj bent šimtinę žmonių, kurie būtų paskaitę nors žymes- 
niuosius Šopenhauerio veikalus, o laikraščius skaito tūkstančiai ir šimtai tūkstančių. 

Iš to išeina, kad jei Šopenhaueris parašo nesąmonių, tai dar netaip bloga. Jis pakenks nedide- 
liam žmonių skaičiui. Dar blogiau, jei žurnalistas rašo nesąmones: jis kenkia tūkstančiams ir mili- 
jonams. 

Užtat žurnalistui reikia būti savo raštuose dar atsargesniam, negu Šopenhaueriui ar Goethei. 

Išminčiai niekino laikraščius, bet laikraščiai didėjo, augo, stiprėjo ir šiandie nustelbė visą kitą 
spaudą. Amerikoj knygų, brošiūrų ir kitokių neperiodinių leidinių išeina 2 milijard[ai] lankų per 
metus. Tuo tarpu periodinė spauda paleidžia bent tūkstantį kartų tiek. Amerikoj yra dienraščių, 
kurių vienas paleidžia daugiau spaudos lankų negu visa neperiodinė spauda drauge. O periodi- 
nių leidinių Amerika turi apie 22 000! Vadinasi, neperiodinė spauda prieš periodinę yra pigmė- 
jus, nykštukas. Dauguma amerikiečių knygų beveik visai neskaito. 

Pas mus neperiodinių leidinių, jei neklystu, išeina apie tūkstantis pavadinimų per metus. Tur 
būti nebus permaža, jei vidutiniškai kiekvienam tokiam leidiniui skirsim 10 spausdintų lankų, nes 
jų tarpe yra daug mažyčių brošiurėlių, po vieną-du lanku. Taipogi nebus permaža, jeigu kiekvienam 
neperiodiniam leidiniui skirsim 2 000 tiražą, nes aukščiau šito skaičiaus retai spausdinama. 100 X 
10 X 2000 = 20 milijonų lankų per metus. Tuo tarpu iš periodinės spaudos tik „Lietuvos Aidas" ir 
„Mūsų Rytojus" drauge paleidžia nemažiau spausdintų lankų per metus. O kur kita periodika, ku- 
rios juk yra apie 200 pavadinimų! 

Taigi ir pas mus periodinė spauda bent keliasdešimts kartų yra didesnė už neperiodinę. 

Bet tai dar ne viskas. Visi atspausdinti laikraščiai šiokiu ar tokiu būdu pasiekia skaitytoją, nes 
sandėliui laikraščių juk niekas nespausdina. Tuo tarpu atspausdintų knygų didesnė dalis guli 
sandėliuose. Daug jų pasensta ir niekad nepamato skaitytojo. Jos būna sunaudotos kaipo ma- 
kulatūra. Taigi laikraščiai nustelbė neperiodinę spaudą ir užviešpatavo skaitytoją. Ir juo tolyn 
periodinė spauda plečiasi juo labiau išstumia knygą. Periodinė spauda ir informuoja ir mokina ir 
auklėja žmoniją. Ji valdo pasaulį. 

Ir ne nuostabu, nes periodinė spauda apima visas gyvenimo sritis. Joje atsispindi visas pa- 
saulio gyvenimas. Šiandie ji stengiasi patenkinti ir patenkina visus žmogaus dvasios reikalavi- 
mus. Žmogus šiandie gali rasti periodinėj spaudoj beveik viską, ko tik reikalauja jo protas ir širdis. 

Kas gi gamina šitą dvasios maistą? Laikraštininkai - žurnalistai. Į kuriuos priprasta žiūrėti iš 
aukšto dėl to, kad jie patys nesuprato savo vaidmens didumo ir svarbumo ir patys nepakankamai 
vertina save bei savo profesiją. Žurnalistas dažniausia pats nesupranta, kokį atsakingą darbą jis 
dirba ir kokią galybę jis valdo. Juo žemiau kur stovi kultūra, juo menkiau ten vertinama laikraštis 
ir laikraštininkas. 

Kaizeris Vilhelmas II vieną kartą yra viešai pareiškęs: ,„Die simtlichen sogenannten Hunger- 
kandidaten, nementlich die Herren Journalisten, das sind vielfah verkomene Gymnasiasten, das 
ist eine Gefahr fūr uns" [Visi vadinamieji bado kandidatai, vadinami ponais žurnalistais, yra daž- 
nai nusigyvenę gimnazistai, vienas pavojus mums]. Jis nemėgo ir niekino žurnalistus. Ir štai liki- 
mas nulėmė, kad du žurnalistai, Clemenceau ir Lloyd Georgeas, sutriuškino jo stipriausią, geriau- 
sią pasauly armiją ir nuvertė jo sostą, kuris atrodė nepajudinama ola. Nors ir nususę, nors ir „ba- 
do kandidatai" žurnalistai, bet jie turi tokią pajėgą, jog kartais sutriuškina didžiausias geriausias 
armijas ir apverčia tvirčiausius sostus. 

Dr. J. Purickis 
(Lietuvos aidas. 1932 12 05. Ni. 277. P. 4.) 


KAS YRA TAUTA? 


Šiandie daug kalbama ir rašoma apie tautą. Tauta yra kiekvienos valstybės pamatas. Tauta 
yra idealas, kuriam reikalaujama tarnauti, ryžtis ir aukotis. Bet ar gerai suprantame, kas yra tauta? 
Jei turime tautai aukoti turtą, sveikatą, o reikale, karo metu, ir gyvybę, jei tautą statome aukščiau- 
siu idealu, kuriam visi turi tarnauti, tai turim gerai suprasti, kas yra tauta. Paklausus bent ką, kas 
yra tauta, greičiausiai išgirsim atsakymą, kad tautos yra lietuviai, latviai, vokiečiai , lenkai, rusai ir 
t.t. Betjei toliau klausim, kodėl lietuviai, latviai, vokiečiai ir t. t. yra tautos, tur būti, bus atsakyta, 
jog tai yra vis atskiros tautos dėl to, kad vieni kalba lietuviškai, kiti latviškai, treti vokiškai ir t. t. 
Vadinasi, kalba būtų tautiškumo pamatas arba, kitaip sakant, kalba sudarytų tautos esmę. 

Tačiau taip nėra. Štai, Prancūzijoj yra brėtonai, kurie kalba visiškai nepanašia į prancūzų kal- 
ba irvis dėlto jie laiko save prancūzais. Pietų Prancūzijoj vartojama provansalų kalba yra panašes- 

nė į italų, negi į prancūzų kalbą, tačiau provansalai laiko save prancūzais, o ne italais. Belgijoj var- 
tojama prancūzų ir flamandų kalbos. Flamandų kalba yra labai panaši į olandų kalbą, flamandas 
laisvai susikalba su olandu. Tačiau, vartoją prancūzų kalbą nelaiko savęs prancūzais, o belgais. 
Lygiai ir flamandai nepripažįsta savęs olandais, o tik belgais. 

Tokių pavyzdžių yra labai daug. Vadinasi, matom, kad ta pati tauta vartoja įvairias kalbas. 

Kitur vėl matom, kad įvairios tautos vartoja vieną kalbą. Pavyzdžiui, braziliečiai vartoja por- 
tugalų kalbą, bet laiko save visiškai skirtinga tauta. Argentiniečiai, čiliečiai, boliviečiai, parag- 
vajiečiai ir kiti pietų Amerikoj kalba ispaniškai, vis dėlto visi jie nelaiko savęs ispanais. Vadinas, 
kalba nesudaro tautybės esmės. Kitaip sakant, mes ne vien tik dėl to esam lietuviai, kad lietuviš- 
kai kalbam. Lygiai kaip ir vokiečiai ne tik dėl to yra vokiečiai, kad vartoja vokiečių kalbą. 

Gal bendras kilimas ir vienas kraujas sudaro tautos esmę? Bet kaip čia supaisysi, kas iš kur 
yra kilęs ir kokio jis kraujo. Dabar, kai labai lengvas ir greitas susisiekimas, tautos tarp savęs labai 
maišosi. Niekas iš mūsų negali tikrai pasakyti, ar mumyse nėra svetimo kraujo. Kitą vertus, mes 
su latviais esam vieno kilimo ir bendro kraujo, vis dėlto laikom save skirtingomis tautomis. Slavų 
tautos irgi turi bendrą kilimą ir bendrą kraują, tačiau daug yra slaviškų tautų. O daug tautų, pav.. 
italai, prancūzai, ispanai ir kiti yra kilę iš daugelio tautų mišinio. 

Taigi kilimas ir kraujas taip jau tautos dar nesudaro. 

Gal bendras gyvenamas plotas yra tas pamatas, kuris sudaro vieną tautą? Šito irgi negalima 
pasakyti. Mes su latviais, su vokiečiais, su lenkais, su gudais gyvenam neatskirti jokių gamtos 
sienų. Tarp mūsų nėra nei didelių upių, nei aukštų kalnų, nei didelių miškų, jūrų, ar tyrų ir vis dėlto 
mes esam atskiros tautos. 

Senovės valstybė buvo tautiškumo pamatu. Kas priklausė kuriai valstybei, tas buvo ir tos 
tautos. Bet mes patys buvom gana ilgai rusų valstybėj, bet gi rusais niekad savęs nelaikėm. Ir 
šiandie rasim nemaža valstybių, kuriose gyvenama įvairių tautų. 

Vadinasi, ir valstybė netinka tautiškumui nustatyti. 

Yra dar bendra tautinė kultūra: kalba, dainos, pasakos, papročiai, rūbai irt. t. Bet ir čia niekas 
neišeina. Apie kalbą jau sakyta aukščiau. Dainos, pasakos, papročiai tarp arti gyvenančių tautų 
dažnai daug turi bendrumo. 

Taigi mes matom, kad jokis iš čia nurodytų pažymių nesudaro tautiškumo pamato bei esmės. 

Paimkim žydus. Jie gyvena įvairiose šalyse, kalba įvairiomis kalbomis, dažnai yra susimaišę 
su kitų tautų krauju, turi įvairius papročius, tikybas, kultūrą ir vis dėlto jie laiko save viena tauta. 
Palestinon yra suvažiavę žydų: iš Rusijos, pietų ir šiaurės Amerikos, iš Skandinavijos, Anglijos, 
Italijos, Kinijos. Persijos, Afrikos, Australijos ir t. t. Dažnai jie negali susikalbėti, negali vienas 
kito suprasti, savo išvaizda visiškai nepanašūs. Atrodo, kad ten susirinko visų pasaulio tautų 
atstovai. Vis dėlto visi tie taip įvairūs, rodos, nieko bendro tarp savęs neturį žmonės yra viena 
žydų tauta. 

Kodėl? Kaip čia gali būti? 

O gi todėl.kad juos jungia bendra tautinė sąmonė. Kiekvienas jų nešioja 
savo krūtinėj įsitikinimą, sąmonę, kad jis yra žydas. Jei Lietuvon atvažiuotų koks anglas, italas, 
prancūzas ar kitas svetimšalis, čia įsikurtų, sakytų visiems, kad jis lietuvis, jaustųsi ir veiktų kaip 
lietuvis, Lietuvą mylėtų, jai tarnautų ir dirbtų, tai toks žmogus kilimu, krauju būtų svetimtautis, 
bet dvasia lietuvis, nes jis turėtų lietuvišką tautinę sąmonę. Tokį žmogų tektų laikyti lietuviu. 
nors ir svetimo kilimo. Lietuvoj tokių lietuvių nemaža. Taigi bendras tautybės jausmas, bendra 
tautinė sąmonė ir yra tas pamatas, kuriuo remiasi tautybė. Tautiškumo esmė yra ne kalba, ne kili- 

mas ir kraujas, ne bendras gyvenamas plotas, valstybė, ar kiti viršiniai dalykai, bet žmogaus įsi- 
tikinimas, jausmas, jo širdis ir protas nulemia jo tautybę. 

Bet čia pat reikia pasakyti, jog tas jausmas, ta sąmonė turi remtis kokiais nors viršiniais 
dalykais. Ir dažniausiai ji remiasi: bendra kalba, bendru kilimu bei krauju, bendru gyvenamu plotu 
ar valstybe, bendra kultūra ar kokiu kitu bendru dalyku. Vadinasi, visi tie dalykai, nors skyrium 
tautiškumo esmės ir nesudaro, bet jie sudaro pamatą, kuriuo remiasi tautinė sąmonė. Kitaip sa- 
kant, visi tie dalykai yra tautiškumo elementas ir kieno nors tautiškumui nustatyti jie turi didelės 
svarbos. 

Kas atsitinka su tautiečiu, kuris nustoja tautinės sąmonės? — Jis yra tautai negyvas, miręs. 
Tautiniu atžvilgiu, tai lavonas. Jei lietuvis pasisako esąs lenkas, rusas ar vokietis, tai jis tautiškai 
yra miręs. Tautiškas lavonas yra ir toks lietuvis, kuris paklaustas, kurios jis yra tautos, atsako 
esąs „katalikas“, „tuteišas“, arba visiškai nežinąs, kas jis yra. 

Ar pas mus yra tokių tautiškų lavonų? Deja, yra. Labai daug jų yra okupuotoj Lietuvoj, 
Prūsuose, Klaipėdos krašte. Bet yra po truputį visur kitur. Didelis yra reikalas šituos lavonus 
žadinti, kelti iš numirusių. Tikras gyvas lietuvis yra tik tas, kuris yra tautiškai giliai susipratęs. 
kuris giliai jaučia, kad jis yra lietuvis, kuris tą lietuvybę brangina ir pasiryžęs dėl jos viską aukoti. 
Tik tas yra visiškai tautiškai susipratęs ir tik tokia sąmonė yra tikra sąmonė. 

Kuri iš to viso mums, šauliams, išvada? 

Išvada ta, kad mes turim ir savy stiprinti tą tautišką sąmonę ir ją žadinti, gaivinti kituose mūsų 
tautiečiuose. 

Ypač reikia rūpintis tautiškais lavonais. Kiekvienas lavonas tai didelis tautai nuostolis, kiek- 
vienas lavono atgaivinimas - nemažas laimėjimas. 

Kodėl mes taip garbinam visus dirbusius tautišką darbą anais senais laikais? 

Todėl, kad tai buvo tautos gaivintojai. Jie pažadino apmirusią tautą, grąžino jai sąmonę. Bet 
Jie padarė tik pradžią. Pradžia, žinoma, sunkiausias dalykas ir čia glūdi jų didvyriškumas. Jų pa- 
darytą pradžią kiti tęsė toliau. 

Tautos gaivinimo darbas dar ir šiandie toli gražu nėra baigtas. 

Mes turim jį tęsti ir baigti. 

Vygandas 
(Trimitas. 1932. Nr. 40. P. 747-788.) 


UGDYKIME IŠRADĖJUS IR GENIJUS 


Kiekvienos tautos didžiausias papuošalas tai jos dideli žmonės, sukūrę ką nors nepaprasto 
gyvenime: mokslininkai, menininkai, rašytojai, politikai, didieji karo vadai 17 panašūs. Juos mini ir 
gerbia ne tik toji tauta, kuriai jie priklauso, bet ir kitos tautos. 

Ypač išnunčiai filosofai, kurie parodė žmonijai naujus kelius ir mokslininkai išradėjai, kurie ati- 
dengė žmonijai gamtos slėpinius, pažabojo, pakinkė darban žmonijos naudai gamtos jėgas, ypač 
šitie vyrai yra gerbiami kaip žmonijos geradariai. Jų vardai nemiršta. Praeina šimtai ir tūkstančiai 
metų, užmiršimo bangose pasineria ir žūva valdovai, karaliai, pasaulio galiūnai, bet šitie žmonijos 
geradariai gyvena. 

Teisybė, genijų daug nėra. Vienas rašytojas teisingai pasakė, kad gamta dirba daug metų, kol 
genijų pagimdo ir po to daug metų ilsisi. 

Bet ar visi genijai ir talentai pasirodo? Ar maža jų žūva vien tik dėl to, kad jie negali parodyti 
savo genialumo bei talentingumo. Ar maža gabių vaikinų, iš kurių gal išaugtų genijai arba bent 

talentingi žmonės, žūva be naudos, dėl to, kad jų tėvai neturtingi ir negalėjo jiems duoti mokslo? 

Teisybė, tikrai genialūs energingi žmonės dažnai patys prasiskina sau kelią ir nugali didžiau- 
sias kliūtis. Garsus išradėjas ir mokslininkas amerikietis Edisonas buvo laikraščių pardavėjas. Jis 
nelankė 1r nebaigė Jokios aukštesnės mokyklos, jokio universiteto ir dėl to tapo vienu iš didžiau- 
sių išradėjų pasauly. Neturtingo kalvio sūnus Elihu Burrit, varydamas dumtuves tėvui, išmoko 
apie dvidešimt kalbų ir vėliau tapo vienas žymiausių kalbininkų. Garsus išradėjas ir mokslininkas 
anglas Faraday neturėjo jokio mokslo ir buvo knygrišykloj padėjėju. Berišant enciklopedijos to- 
mą, jam krito į akis straipsnis apie elektrą. Jis tą straipsnį išmoko beveik mintinai ir pradėjo mė- 
ginimus. Jis atkreipė į save dėmesį mokslininko chemiko Humpry David, ir šis padėjo Faradiejui 
tapti didžiausiu pasaulio mokslininku. 

Buvo ir daugiau tokių, kurie nugalėjo visas kliūtis ir pramušė sau kelią. Bet tai genialūs, ener- 
gingi žmonės, apdovanoti labai retais ypatumais. Bet kiek žūva didesnių ir mažesnių talentų dėl 
to, kad niekas jiems nepadėjo! O kokia būtų nauda tautai, jei tie talentai būtų galėję pasiekti savo 
tikslą! Dažnai tenka išgirsti sodžiuje apie nepaprastai gabius, neturtingų tėvų vaikus, kurie ne- 
gali, o kartais ir nenori, duoti savo vaikams mokslo. Jie dažniausiai taip ir pasilieka paprasti dar- 
bininkai. O tuo tarpu, jei jiems duotume 'mokslą, iš jų išeitų gal talentingi mokslininkai, išradėjai, 
išminčiai, o kartais gal ir genijai. Tai lyg koki brangūs akmeniukai, išbarstyti ir sumaišyti paprastų 
akmenų krūvoj. Reikia mokėti šituos brangius akmeniukus atrasti, juos išrinkti ir duoti nušli- 
fuoti. Tada jie gali atnešti didelį turtą visai tautai. 

Dažnai pakalbama, pakalbama, kad ten arba ten yra labai gabus vaikas, bet negali pasiekti 
mokslo. Kalbomis viskas pasibaigia ir tuo būdu gabiausias Edisonas ar Faradiejus žūva sodžiaus 
gelmėse. 

Ypač pasiturinčių žmonių pareiga būtų kreipti dėmesį į tokius brangius akmeniukus ir padėti 
Jiems nusišlifuoti. Mes paprastai rūpinamės tik savo vaikais, jei jų turime, arba giminėmis. Į sve- 
timus retas kuris tekreipia dėmesį, nors jie būtų gabiausi ir duotų didžiausios vilties. Vis tai tau- 
tinio susipratimo bei supratimo stoka. Žinoma, nieko negalima turėti prieš tai, kad rūpinamasi 
savo arba giminių vaikais. Bet jei matyti vaikas, kuris rodo didelių gabumų, teikia didelės vilties, 
tai, kad ir svetimas, reikėtų jam padėti. Tai pareiga, kurią deda tauta kiekvienam. Turtas, kurį kiek- 
vienas mūsų valdo, yra ne tik mūsų asmens turtas, bet ir visos tautos savybė. Viską, ką tik turim, 
gavom iš tautos. Ne tik mūsų materialinis turtas, bet ir mūsų visi dvasios bei kūno gabumai tai vis 
tautos turtas, kurį mes turime naudoti tautos labui. Jai mes sutinkam vaiką, kuris teikia vilties, kad 
Jis, mokslą įgyjęs. gali tautai atnešti daug naudos, tai mūsų kiekvieno pareiga yra jam padėti kiek 
galint. Kitose tautose šitaip ir daroma. Kitose tautose gabūs, bet negalį mokslo pasiekti jaunuo- 
liai visada suranda šelpėjų, vadinamų mecenatų, kurie tiems jaunuoliams padeda mokslo įgyti. 
Tarp mūsų maža kas gabiais jaunuoliais tesirūpina. Tuo būdu tauta ir valstybė turi labai didelių 
nuostolių, nes daug vyrų, kurie gal padarytų visai šaliai daug gero, pasilieka neišnaudoti. Į tai gal 
bus atsakyta, kad mes ir taip turim daug baigiančių aukštus mokslus. Taip, mes turim daug bai- 
gusių ir baigiančių aukštus mokslus, bet nereiškia, kad visi jie savo mokslu pasinaudoję padarys 
gyvenime ką nors žymaus. Tokių nedaug. Pas mus dažnai siekia aukšto mokslo jaunuoliai, ku- 
riems būtų daug geriau tapti amatininkais arba paprastais darbininkais. O iš kitos pusės nemaža 
palieka labai gabių jaunuolių, kurie gal moksle, mene, politikoj, ar kurioj kitoj aukštesnėj veikimo 
srity padarytų labai daug. Gal čia kas pasakys, kad valstybės pareiga duoti jiems progos išeiti 
mokslą. Žinoma, valstybė turi jiems padėti ir padeda. Valstybė kasmet išdalina nemaža stipendijų 
mokslus einančiam jaunimui. Bet valstybė gali paremti tik aukštesnį mokslą einančius. Valstybė 

negali surinkti žinių ir padėti tiems, kurie negali prieiti prie aukštesnio mokslo. Čia visų piliečių 
pareiga. Ypač tie, kurie neturi savo vaikų, o turi turto, turėtų savo gyvenime bent vienam gabiam 
jaunuoliui padėti moksle. 

Tuo būdu mes gal atrastumėm ne vieną talentą, o gal kartais ir genijų, kuris būtų garbė visai 
tautai. 

Mes, šauliai, turėtumėm kreipti į tai dėmesį. Kurie galim — patys turime šelpti ir remti gabius, 
bet neturtingus ir negalinčius eiti mokslo jaunuolius. Kurie patys negalim paremti tokių jaunuo- 
lių turtu, turim paakinti kitus turtingesnius už mus ir priminti jiems šitą šventą tautos dedamą pa- 
reigą. Gal perdaug tarp mūsų vyrauja egoizmas ir siauras individualizmas, tai reiškia, kad kiekvie- 
nas rūpinasi tiktai savim ir savo artimaisiais. Tuo tarpu reikia priprasti žiūrėti taip, kad visos tau- 
tos reikalai būtų statomi pirmon vieton, o atskirų asmenų reikalai antron. Mes esam visi tautos 
vaikai ir turime remti visų pirma visos tautos reikalus. 

Visi stenkimės būti mecenatais, globėjais, rėmėjais ir šelpėjais gabių, bet neturtingų jaunuolių. 

Vygandas 
(Trimitas. 1932. Nr. 42. P. 825-826.) 


Į NAUJUOSIUS METUS 


Žmonėse iš senovės yra paprotys naujiems metams prasidedant linkėti: „Laimingų Naujų 
Metų". Laimę žmonės įvairiai supranta. Dažnai laimingu laikomas tas, kas patenkina visus savo 
troškimus, kuris turi visko, ko tik nori. Bet tokių visai nėra, nes sveikas energingas žmogus turi 
daug įvairių troškimų. Ir jeigu jam ir pavyksta juos visus patenkinti, tai atsiranda kitų. Yra žmo- 
nių, kurie nieko netrokšta ir nieko nelaukia. Bet tai ligoniai arba žmonės nustoję sąmonės. Są- 
monigas sveikas žmogus vis turi kokį troškimą, kokį nors siekimą, kuris jį vilioja. 

Kitaip negali ir būti, nes gyvenimas yra kova. Gyvenimo tikslas: — kovoti - dirbti, dirbti -ko- 
voti. 

Jau senovė ir Šventasis Raštas sako: Kova yra žmogaus gyvenimas. Ir ne tik žmogaus, bet 
kiekvienas gyvenimas yra kova. Pasaulis taip sutvarkytas, kad tik tas gyvena, kas kovoja ir 
nugali. Štai pažiūrėkim į savo kūną: čia kiekvienas sąnarys, kiekviena dalelė turi tam tikrą uždavinį, 
tam tikrą darbą, kurį jis su didžiausiu uolumu dirba. Negali būti jokios kalbos, kad kūno sąnarys 
būtų apsileidęs arba tingėtų. Jei kuris sąnarys blogai veikia, tai tik dėl to, kad negali, nepajėgia dėl 
nesveikatos. Iš harmoningo, uolaus paskirų sąnarių darbo bei pareigų ėjimo susidaro gražus 
galingas darbštaus sveiko žmogaus organizmas. Žmogus jaučiasi sveikas ir laimingas, jei visi jo 
kūno sąnariai gerai savo darbą dirba. Jei kuris nors svarbus sąnarys aptingtų nors trumpam lai- 
kui ir sustotų dirbęs, visas žmogus susirgtų ir žūtų. 

Tegu širdis ir plaučiai sustoja nors kelioms minutėms, žmogus jau nustos sąmonės ir bus kaip 
negyvas. O jei ilgiau patinginiaus arba „pasilsės“ — žmogus visai numirs ir jie žus kartu su visu 
žmogumi. Darbas ir kova nesiskiria iš esmės, nes kaip kovoj, taip ir darbe siekiama kokio nors 
tikslo ir stengiamasi nugalėti kliūtys, trukdančias tam tikslui pasiekti. 

Kova, darbas yra kiekvieno gyvenimo esmė. Kitaip sakant gyvenimas tai ir yra kova ir dar- 
bas, o kova ir darbas yra gyvenimas. Nedirba ir nekovoja tik numirėlis. 

Todėl kaip kiekvieno gyvio, taip ir žmogaus didžiausias pasitenkinimas yra darbe ir kovoj. 
Tad tik žmogus gyvena tikrai gyvena ir jaučiasi laimingas, kad jis dirba, kovoja ir mato savo darbo 
vaisius. 

Teisybė, ne kiekvienas darbas sėkmingas ir nekiekviena kova laiminga. Kitas, rodos, dirba, 
kovoja, bet siekiamų vaisių pasiekti negali. Kitas labai daug gyvenime prisikamuoja, bet nieko 
nepasiekia Kodėl? Žmonės sako: jam nevyksta, nesiseka; jis neturi laimės. Tačiau visos pasakos 
apie laimę, apie pasisekimą dažnai tuščios kalbos. Gali vieną, kitą kartą padėti laimingas supuoli- 
mas. Tačiau ilgam laikui, 0 ypač visam gyvenimui vis dėlto lemia darbas ir sugebėjimas. 

Amerikiečiai, kurie savo gyvenime daug pasiekė, daug nuveikė, kaip Karneži, Fordas, Rok- 
teleris, Mellonas ir kiti, sako, jog kiekvienas žmogus turi savo laimę, tik reikia mokėti ją pasiekti. 
Jie nurodo šitokias sąlygas, kuriomis galima pagauti savo laimę: 1) pasitikėjimas savim, 2) ambi- 
cija, 3) tvarka ir taupumas, 4) tvirta valia ir energija, 5) veiklumas bei darbštumas, 6) patvara, 7) 
akylumas, 8) maloni: išvaizda, 9) gera nuotaika, 10) mandagumas arba mokėjimas apsieiti su žmo- 
nėmis. Prie čia nurodytų savumų reikia dar nepamiršti sąžiningumo bei dorovingumo. Tai savai- 
me suprantami ypatumai, be kurių žmogus nieko nevertas. Gal būti jam ir pavyks nukopti aukštai 
1r be šitų savumų, bet anksčiau ar vėliau jis suklups. Iš to matoma, jog pasisekimas bei laimė nėra 
toks paprastas dalykas. Jai pasiekti, reikia turėti daug svarbių savumų. Ir reikia turėti juos visus. 
Laimė - labai daug reikalaujanti deivė. Kas nori ją pasiekti, turi daug tobulumų turėti. Niekur ne- 
trūksta žmonių, pasitikinčių savim ir ambicingų, daug apie save manančių. Bet šito maža. Dar 
reikia daug daug kitų savumų. Jei kas pasitikės savim, daug apie save manys, bet nieko neveiks, 
tai bus tik pasigailėjimo vertas puskvailis. Kitas gal ir daug dirbs, bet nemokės dirbti. Toks irgi ne- 
daug laimės. Kitas turės viską, ko tik reikalinga, bet neturės energijos ir patvaros. Jam taip pat 
laimė nesišypsos. Dar kitas nemokės apseiti su žmonėmis. Visi kiti geriausi savumai gali jam nie- 
ko nepadėti. 

Joks žmogus negimsta tobulas. Tik begyvendamas jis išsitobulina. Žmogus gimsta ne tik 
tamsus nežinuolis. dvasiškai aklas, jis dar atsineša šin pasaulin visokių blogų palinkimų: tingi- 
niavimo, piktumo, bailumo, nedorumo ir t. t. Gyvenimas yra tam žmogui skirtas, kad jis nusikraty- 
tų blogybėmis ir išsitobulintų. 

O šioj kovoj su savo silpnumais, šitame darbe ir nuolatiniame tobulinimesi ir glūdi žmogaus 
laimė, glūdi jo pasisekimo paslaptis. 

Tobulume glūdi visa laimė 1r paskiro asmens ir visos tautos. 

Romėnų filosofas Seneka sako: „Pradėdamas kiekvieną dieną, pradėk ją, lyg pradėtum naują 
gyvenimą". 

Vadinasi, pradėk ir baik kuo geriausiai. Jei kam per sunku pradėti taip kiekvieną dieną, tai bent 
pradedant naujus metus reikėtų juos pradėti taip lyg pradėtum naują gyvenimą. Kiekvienas no- 
rėtų, kad jo gyvenimas būtų saulėtas, gražus, laimingas. O juk gyvenimas susidaro iš paskirų 
metų. Jeigu mes stengsimės gražiai pradėti ir gyventi paskirus metus, tai ir visas mūsų gyveni- 
mas bus gražus, saulėtas. Sakoma, pereiti metai buvo sunkūs. Koki bus šie metai niekas negali 
pasakyti: gal lengvesni, o gal dar sunkesni. Bet ar jau sunkumų reikia bijoti? Sunkumų gyvenime 
niekad nestinga. Kartais jie būva mažesni, kartais didesni, bet su sunkumais tenka kovoti visą 
gyvenimą. 

Jei kiekvienas žmogus nuolat turi kovoti, tobulintis tai juo labiau turime kovoti, dirbti, tobulin- 
tis mes, šauliai. Juk mes norim mokyti, stiprinti savo tautą. Bet nepamirškim, kad visa tai įvykdy- 
sime daugiausia savo pavyzdžiu. 

Tad su gerais norais ir ryžtumu į Naujuosius Metus! 

Vygandas 
(Trimitas. 1933. Nr. I. P. 1-2.) 

BRANGINKIM KNYGĄ IR LAIKRAŠTĮ 


Kovo 20 dieną „Trimito“ redakcija, pasikvietusi tam tikrą komisiją, burtų keliu skirstė savo 
prenumeratoriams dovanas. 

Dovanų buvo paskirstyta net 4000. Vadinasi, didelė dalis prenumeratorių gauna dovanų, 
kurių yra labai vertingų. 

Kažin ar yra Lietuvoj kita redakcija, kuri taip gausiai apdovanotų savo skaitytojus. 

Iš 4000 dovanų tik keliasdešimt daiktais ar pinigais, o šiaip visos knygos. Jų tarpe daug 
didelių brangių knygų. Beveik visos knygos rimto naudingo turinio. Su knyginėliais jų net apie 
5000! 

„Trimito“ leidėjas Šaulių S-ga verta pagyrimo ne tik už tai, kad taip gausiai apdovanojo savo 
prenumeratorius, bet dar ir už tai, kad apdovanojo knygomis. 

Senoji žmonių išmintis sako, kad žinojimas - tai pajėga. „Nam et ipsa scientia potestas est" 
sako garsus XVI amžiaus filosofas Bakonas. Tiesa, ne kiekvienas žinojimas yra pajėga. Tos ži- 
nios, kurias išnešioja kartais mūsų geros moterėlės, arba ir mėgstą „pašnekesius“ vyrai, gal pa- 
tenkina mūsų smalsumą, bet jokios pajėgos niekam neduoda, o dažniausiai tik sukelia nesusi- 


pratimų. 
Bet tos žinios, kurias mes randam gerose knygose ar laikraščiuose, tikrai duoda mums daug 
pajėgos. 


Kiekvienas iš mūsų nori būti turtingas, galingas. Tiesiausias, tikriausias ir lengviausias į tur- 
tą ir galybę kelias yra darbas ir žinojimas, mokslas. 

Raštas ir spauda yra žmonių kultūros ir pažangos didžiausia priemonė. Per raštą ir spaudą 
žmogus gali visas savo žinias paskleisti tarp kitų žmonių ir palikti, kad galėtų naudotis kitos 
kartos po šimtų ir tūkstančių metų. Jei žmonės neturėtų rašto, tai jie niekad negalėtų pakilti 
aukščiau laukinių žmonių. Tada žmogus žinotų tiktai tiek, kiek žinių perduotų jam jo tėvai ir kiek jis 
pats savo patyrimu įgytų. Dabar gi per raštą ir spaudą kiekvienam, kas tik moka skaityti, yra atvi- 
ri visi žinių turtai, kuriuos tik žinojo ir surinkio didžiausi išminčiai, mokslininkai nuo senovės lai- 
kų ligi mūsų dienų. 

Per raštą ir spaudą kiekvienas mūsų gali bendrauti su didžiausiais mokslininkais, išminčiais, 
karaliais, šventaisiais, kurie jau senai mirę arba kurie gyvena kitam pasaulio gale. 

Raštas, spauda, knyga tai didžiausias žmonijos stebuklas, ir jeigu jis nestebina, tai tik dėl to, 
kad mes perdaug su juo apsipratom. 

Žmogui, paėmusiam ir skaitančiam knygą ar laikraštį, nė neateina galvon, kiek galvojimo ir 
darbo įdėta, kiek tūkstančių metų išėjo, kol žmogus priėjo prie šitų juodų ženkliukų, iš kurių su- 
sideda žodžiai ir sakiniai, kuriuos mes vadiname raidėmis! 

Mes dabar pramokstam skaityti ir rašyti per kelis mėnesius, bet kol žmonija išmoko rašyti ir 
skaityti - prireikė daugelio tūkstančių metų, darbo bei galvojimo! 

Kitos tautos jau senai moka skaityti ir rašyti. Mus lietuvius likimas šiuo dalyku yra nemažai 
nuskriaudęs. Kai kitos tautos, pavyzdžiui, žydai, graikai, kiniečiai, nuo senų laikų turėjo savo 
raštą ir spaudą. mes ligi XVI amžiaus vidurio neturėjom nei rašto nei spaudos savo gimtąja kalba. 

Švietimas. raštas Europoj senovėje ėjo daugiausia kartu su krikščionių tikyba. Į mus krikščio- 
nių tikyba atėjo tada, kai ji buvo vartojama tautoms ne tiek šviesti ir dorinti, kiek pavergti ir nau- 
doti. Lietuvoj iš pradžių krikščionių tikybą platino vienuoliai kryžiuočiai, kurie ėjo į mus ne su 
evangelija ir kryžium, bet su kardu ir ugnim. Mūsų sentėviai gynėsi nuo kryžiuočių ir nenorėjo 
priimti jų tikybos, kuri nešė jiems pančius ir vergovę. 

Vėliau atėjo lenkai. Ir šiems rūpėjo ne mūsų švietimas ir dorinimas, ne mūsų gerovė, bet mūsų 
pavergimas ir išnaudojimas. Tik jie buvo gudresni už kryžiuočius. Jie nėjo su kardu ir ugnim, bet 
dangstydamies kryžium ir knyga. Jie mums įkalė, kad mūsų kalba esanti pagoniška, kad Dievas 
jos nesuprantąs, kad norėdami būti Dievo išgirsti ir suprasti, turime melstis lenkiškai. Turime 
lenkiškai ir tarp savęs kalbėti. 

Užtat jie ne tik nepadėjo mums sukurti rašto, nepadėjo mums šviestis, bet mus temdino, iš- 
naudojo, lenkino. Todėl ir savo kalba raštą mes gavom tik XVI amžiuje iš protestantų, iš Prūsų, 
kurie pradėjo lietuvius mokyti tikybos gimtąja kalba. 

Lietuvių diduomenė ir šviesuomenė priėmė lenkų kalbą ir raštą. Lietuvybei pasiliko ištikima 
tik tamsi pavergta liaudis. Bet ji nemokėjo nei rašyti nei skaityti. Tokiu būdu mes ir pasilikom kaip 
ir visai be savo rašto ir spaudos. 

Tik XIX amžiaus pirmoj pusėj, kai liaudies vaikai pradėjo siekti šviesos, mokslo, jie pradėjo 
vartoti lietuvių raštą, leisti knygas lietuvių kalba. Tai buvo vyskupas Valančius, Daukantas, Ake- 
laitis, Ivinskis ir kiti. Lietuvių spauda pradėjo kilti, plėstis. 

1864 m. ją ištiko naujas smūgis: rusai uždraudė vartoti lotynų raides ir leido spausdinti tiktai 
rusų raidėmis. Lietuviai nenorėjo, ir liko be rašto. Keturias dešimtis metų galiojo šitas barbariškas 
draudimas. Mūsų tėvai ėmė spausdinti lietuviškas knygas užsieniuose ir gabenti jas į Lietuvą. 

Ne čia vieta pasakoti, kiek prikovota ir prikentėta už lietuvišką knygą. Laimė, kad nors 1904 m. 
barbariškas rusų draudimas buvo pašalintas. Jei nebūtumėm gavę 1904 m. nors šiokios tokios 
spaudos laisvės, tai kažin ar būumėm pajėgę atstatyti nepriklausomą Lietuvą. Juk tik per spaudą 
pavyko atgaivinti tautos sąmonę tiek, kad ji pasijuto esanti savarankiška tauta ir, laisvės momen- 
tui atėjus, paskelbė savo nepriklausomą valstybę, ją rėmė, gynė, kūrė. 

Gudams, ukrainiečiams ir kitoms rusų pavergtoms daug didesnėms už mus tautoms nepa- 
vyko iškovoti laisvės daugiausia dėl to, kad jų tautinė sąmonė nebuvo pakankamai atgijusi. 

Iš to matom, kaip brangus mums lietuviškas raštas, lietuviška knyga, iš viso lietuviška spauda. 

Taigi branginkim šitą šviesos, tiesos, laisvės, galybės ir gerovės šaltinį. Branginkim jį, nes be 
jo mes buvom paskendę tamsoj, bejėgiai, buvom visų skriaudžiami. Branginkim jį, nes už jį daug 
mūsų tėvų paguldė galvas, supuvo kalėjimuose, žuvo tolimame Sibire. 

Branginkim ir naudokimės juo ir parodykim pasauliui, kad nors ir vėlai gavom spaudą, bet ne- 
atsiliekam nuo kitų tautų, kurios senai ją turi. 

Ar gali būti geresnis mokytojas kaip knyga, laikraštis? 

Jo nereikia bijoti. Jis dešimt dvidešimt ir dar daugiau kartų atkartos tau, ko paklausi. Ne tu jam 
tarnauji, bet jis tau tarnauja dieną ir naktį be nuovargio, be poilsio. 

Ar gali būti ištikimesnis ir pastovesnis draugas kaip knyga ar laikraštis? Nelaimės valandą, 
kada gal visi pažįstamieji ir draugai tave apleidžia, nuo tavęs nusigręžia, žinoti tavęs nenori, šis 
draugas tavęs neapleis ir nuo tavęs nenusigręš. 

Knyga, laikraštis mums visada vienodi draugai, vienodai mums palankūs, vienodai mus mo- 
ko tiek jaunatvėj, tiek senatvėj. 

Šitas draugas tau viso pasaulio išmintį atidaro ir padeda po kojų: rinkis ką tik nori, kas tik 
patinka. Knyga tau paduoda gražiausių pasaulio apsakymų, poezijos, atidaro tau visą žmogaus 
minties ir žodžio grožį. 

Kaip neišmintingi, kaip verti pasigailėjimo visi tie žmonės, kurie laiką leidžia klausydami men- 
kų plepalų, kvailų tauškalų ir nenori klausyti didžiausios pasaulio išminties, kurią teikia geros 
knygos, laikraščiai. 

Tarp knygų bei laikraščių ir žmonių tas ir yra didžiausias skirtumas, kad žmogaus negali turė- 
ti kokio tu nori ir kada nori, o knygą, laikraštį gali turėti kada tik nori ir kokį tik nori. 

Jei pat nežinai, kurios knygos vertos skaityti, o kurios ne - paklausk žinančius. Jie tau pasakys. 

Neskaityk kas pakliuvo į rankas. Popierius kantrus. Jis viską priima, viską gali jame išspaus- 
dinti: didžiausią išmintį ir didžiausią kvailumą. 

Kas kas, bet mes šauliai turime būti dideli knygų ir laikraščių mylėtojai. Juk mes norim ne tik 
patys šviestis, lavintis, tobulintis, bet šauliškumas mus įpareigoja šviesti, lavinti, tobulinti ir 
kitus. 

Apsišviesti, išsilavinti, išsitobulinti be geros knygos, be gero laikraščio negalima. 

Dar sunkiau šviesti, lavinti ir tobulinti be knygų ar laikraščių kitus. 

Skleisdami geras knygas, gerus laikraščius mes ne tik geriausiai einam šauliškas pareigas, bet 
ir iš viso vykdom didžiausią kultūros darbą. 

Kokį didelį darbą dirba „Trimito“ redakcija siųsdama keliasdešimt tūkstančių lankų per savaitę 
gero laikraščio ir dabar dar siunčianti beveik penkis tūkstančius gerų knygų, juo labiau į sodžių, 
kur knyga retesnis svečias! 

Branginkim šitą dovaną, branginkim ir mokykim kitus branginti mūsų lietuvišką knygą, laikraš- 
tį. 

Mūsų lietuviškas raštas yra aplaistytas mūsų tėvų ašaromis ir krauju. Tebūnie jis mums šven- 
tas! Jis mums rodo kelią į šviesą, tiesą, dorovę ir gerovę. 

Vygandas 
(Trimitas. 1933. Nr. 12. P. 221-222.) 


IŠ TARPTAUTINIO SPAUDOS KONGRESO 


Dabar visokių tarptautinių konferencijų, pasitarimų, derybų laikas. Nusiginklavimo kon- 
ferencija, darbo konferencija (Ženevoj), Londone ūkio konferencija ir kitos. 

Neseniai įvyko ir tarptautinė spaudos konferencija. Spauda irgi turi savo tarptautinę orga- 
nizaciją, pasivadinusią „Tarptautine Žurnalistų Federacija“, kurios centras Paryžiuje. Federacijai 
priklauso beveik visų Europos šalių spaudos organizacijos. Jos tikslas: supažindinti, suartinti ir 
paruošti bendradarbiavimo programą tarp įvairių šalių spaudos. Federacija turi pastovų genera- 
linį sekretoriatą Paryžiuje. Pirmininkas, vicepirmininkas ir iždininkas renkama kas dveji metai. 
Vykdomasis federacijos organas yra vykdomasis komitetas (Comitė Exėcutif), kuris renkasi kas- 
met du kartus. 

Pirmininku dabar yra belgas Dons, vicepirmininku danas Eskelund ir iždininku anglas Raper. 
Jie visi išrinkti spaudos kongrese pereitų metų rudenį. Federacijos generalinis sekretorius yra p. 
Valot, kuris eina šitas pareigas jau daug metų. Ir kongresai ir vykdomojo komiteto suvažiavimai 
renkasi kiekvieną kartą kitam mieste, kad tuo būdu suvažiavusieji spaudos atstovai geriau galėtų 
susipažinti su įvairiomis tautomis. 

Šiemet vykdomąjį komitetą pasikvietė vengrai. Suvažiavimas įvyko šio mėnesio pirmosiomis 
dienomis [liepos mėn]. Vengrai pasikvietė ne tik vykdomojo komiteto narius, bet ir šiaip Žy- 
mesnius laikraštininkus. Susirinko apie pusantro šimto spaudos atstovų. Jie atstovavo 23 tau- 
toms bei valstybėms. 

Spauda ir kapitalas tai beveik didžiausios šiandie pasaulio galybės. Spauda sudaro tautų 
nuomonę. Ji nulemia partijų, parlamentų ir valdžių nusistatymą. Dėl to ir vengrai priiminėjo, ger- 
bė ir vaišino spaudos atstovus kaip tik galėdami. 

Lietuvos žurnalistų sąjunga jau keli metai priklauso tarptautinei spaudos federacijai, bet jos 
suvažiavimuose retai tedalyvaudavo, nes tokios kelionės brangiai kaštuoja, 0 mūsų sąjunga 
neturtinga. 

Šiemet vis dėlto šiaip taip pavyko pasiųsti delegatas į Budapeštą ir man teko garbė atstovau- 
ti Lietuvos spaudai suvažiavime. Čia tik patyriau kaip svarbu dalyvauti Lietuvai panašiuose 
suvažiavimuose. Jei didelės valstybės taip skaitosi su spauda, tai mums mažai valstybei ir dar 
turinčiai įvairių bėdų, juo labiau tenka skaitytis. 

Didelės valstybės turi daugiau priemonių savo teisėms ginti. Mažų valstybių ginimosi prie- 
monės labai apribotos ir todėl joms pasaulio nuomonės palankumas labai reikalingas. O pasau- 
lio nuomonės palankumas labai pareina nuo spaudos. Spaudos kongresuose paprastai būva 
didelių dienraščių redaktorių ir šiaip žymiausių laikraštininkų, rašančių politinius straipsnius. 
Nuo jų rašymo daugiausia ir pareina pasaulio nuomonė. 

Suprantama, kad visi domisi didelėmis valstybėmis, o mažesnėmis daug mažiau. Dėl to tai 
apie Lietuvą galima išgirsti labai klaidingų nuomonių. Pavyzdžiui, vienas gyvenąs Paryžiuj Brazi- 
lijos laikraščių atstovas kažin iš kur girdėjęs esą Lietuvoj esanti labai kairi, komunistams artima 
valdžia. Suprantama, jis taip informavo ir savo laikraščius. Kitas (serbas) negalėjo atskirti Lietu- 
vos nuo Latvijos ( mat, prancūzų kalba Lietuva ir Latvija skamba labai panašiai ) ir stebėjosi, kaip 
mes, turėdami tokį didelį miestą kaip Rygą, reikalaujam Vilniaus ir ten norim perkelti savo sostinę. 
Vieno žinomo prancūzų dienraščio vyriausias redaktorius klausinėjo mane apie ginčą su lenkais 
ir klausė mane, ar tiesa, kad mes Vilniaus reikalaujam tik dėl to, kad ten palaidotas senovėj kažin 
koks mūsų kunigaikštis. Ir daug kitų nesąmonių apie Lietuvą teko išgirsti ir atitaisinėti. Šitie 
žmonės klydo ne dėl blogos valios, o dėl to, kad buvo kažin kieno blogai painformuoti. Jie ne tik 
patys klydo, bet ir klaidino skaitytojus, skleisdami apie Lietuvą neteisingas Žinias. 

Bepigu didelėms valstybėms! Londone, Paryžiuje, Berlyne, Romoj didieji užsienių laikraščiai 
laiko savo nuolatinius korespondentus, kurie moka vietos kalbą, seka įvykius ir apie viską ma- 
Žiau ar daugiau teisingai informuoja. 

Pas mus gi Kaune užsienių spauda savo atstovų beveik neturi. Yra keletas užsienių spaudos 
korespondentų, bet jie informuoja Pabaltijo ir Vokietijos kai kuriuos laikraščius. Anglų, prancū- 
zų, italų, nekalbant jau apie Ameriką bei kitas šalis, spauda savo atstovų Lietuvoj neturi. 

Antra vėl mes turim mūsų gerus „prietelius“ lenkus, kurie savo sumetimais, nesigaili paskleisti 
apie mus melagingų žinių. Vien tik krokuviškis „Kurjer Illustrfowany] Codzienny“" kiek jų pasklei- 
džia! Ir ne tik lenkai. Turim ir daugiau „geradarių“, kurie su malonumu leidžia apie mus visokias 
nesąmones bei pramanytas žinias. 

Spaudos suvažiavimuose bei kongresuose mes turim plačių galimumų paleistus apie mus 
šmeižtus bei neteisingas žinias atitaisyti. Čia turim progos susidurti su svarbiausia pasaulio 
spauda. 

Reikia tik mums daugiau dalyvauti tarptautiniame spaudos gyvenime. 

Dr. J. Purickis 
(Trimitas. 1933. Nr. 25. P. 491492.) 


LIETUVIŲ TAUTINĖS IDEOLOGIJOS PROBLEMOS 


Šiandie neretai sutiksim žmonių, nematančių savo gyvenimo tikslo, nežinančių, kam jie gyve- 
na. Tai žmonės be kilnių idėjų, be idealų. Smerkti ir niekinti tokių žmonių negalima. Dažniausiai 
šitie žmonės ieško idealo, tiktai negali jo rasti. Jie stovi nepalyginti aukščiau už tuos, kurie gy- 

venimo tikslą mato gyvuliškų instinklų patenkinime ir nė nejaučia reikalo ieškoti kokio nors 
idealo. 

Bet vis dėlto žmogus be kilnios idėjos, be gyvenimo idealo ne tik vertas pasigailėjimo, bet jis 
ir nepajėgia gyvenime daugiau veikti. Jis eina gyvenimo keliu lyg aklas apčiupomis. Jis negali 
greitai žengti pirmyn ir jam nuolat gręsia pavojus įkristi kokion nors duobėn. Jis nepajėgia pakel- 
ti gyvenimo audrų, sunkumų. Labai dažnai tokį žmogų palaužia jau vidutiniška gyvenimo audra. 

Sėkmingam, vaisingam ir laimingam gyvenimui reikia turėti aiškus gyvenimo tikslas, kokia 
nors kilni idėja, idealas, kuriam žmogus galėtų atsiduoti. 

O kaip gi su tauta? 

Aišku, kad ir tauta privalo turėti savo gyvenimo tikslą, savo idealus, kurių ji siektų. Tauta, ne- 
matanti savo gyvenimo tikslo, neturinti aiškiai suformuluotų savo idealų, taip pat negali sparčiai 
žengti pirmyn, kaip ir paskiras žmogus. 

Jei individas nemato savo gyvenimo tikslo, neturi kilnių idealų, tai sunkiai valandai atėjus, jis 
pats kartais nutraukia savo gyvenimo siūlą. Tauta, žinoma, fiziškai nusižudyti negali. Bet ji žūva 
palengva dvasiškai. Idėjingą žmogų gyvenimo audros dar labiau užgrūdina. Tas pats ir su idėjin- 
ga tauta. Tautinės nelaimės tik pakelia jos dvasią. 

Tauta yra gyvas organizmas, nors ir ne individualinis, bet kolektyvus. Šitas organizmas sėk- 
mingam savo gyvenimui ir veikimui reikalauja tam tikrų materialinių ir moralinių sąlygų. Aiškus 
nusimanymas apie savo gyvenimo tikslą yra tautos sėkmingam gyvenimui būtina moralinė sąlyga. 

Bet jeigu pavieniam žmogui nelengva rasti gyvenimo tikslą, susiformuluoti ideologiją, tai tau- 
tai, kolektyvui, susidedančiam iš milijonų, šitai dar sunkiau. 

Pabandysim mesti žvilgsnį praeitin ir patirti, kaip atrodė šis dalykas įviriose tautose. 

Žilosios senovės ir viduramžių tautų ideologijoje svarbiausią vietą užimdavo metafiziniai bei 
tikybiniai elementai. Prieš universalių tikybų atsiradimą kiekviena tauta turėjo savo tautinę tiky- 
bą ir ta tikyba buvo vienijančiu, gaivinančiu elementu, įkvepiančiu bendriems žygiams visus 
tautos narius. 

Gaila, kad istorija nedaug paliko medžiagos apie senovės tautų, sakysim, kad ir pačių lietuvių, 
tikybinį gyvenimą. Bet negalima abejoti, kad tas gyvenimas buvo mažiau ar daugiau intensyvus 
ir sudarė tautinės ideologijos turinį. Tikybos sudarė visą tautų dvasinį turtą. 

Paimkim Biblijos žydus. Čia tikybinė ideologija buvo identiška su tautine ideologija. 

Apie senovės lietuvių tautinę tikybą maža teturim žinių. Bet reikia manyti, kad tikyba vaidino 
ir pas juos labai didelį vaidmenį. Kitaip sunku būtų išaiškinti jų tokį didelį pasiryžimą ginti savo 
žemę ir aukotis tautos idealams. 

Senovės užkariautojai labai dažnai vertė nugalėtąsias tautas priimti ir jų tikybą, nes užkariauto- 
jo tikybos priėmimas reiškė lyg ir jo tautybės priėmimą. Bet nereikia nė senovės: carų Rusija el- 
zėsi taip pat. Pravoslavija buvo rusų tautinė tikyba ir rusinimas ėjo daugiausia provoslavijos pa- 
dedamas. 

Bet vis dėlto universalinėms tikyboms, krikščionybei atėjus, dalykai turėjo pakitėti. Krikš- 
čionybė yra giliai dvasinė tikyba. Ji savo objektu pastatė individą, visai jį abstrahuodama nuo 
rasinių, tautinių, socialinių, politinių aplinkybių. Nors krikščionybė neneigia tautinio principo, 
betjos tendencijos aiškiai internacionalinės. Be to, ji stengiasi auklėti dvasinį žmogaus gyveni- 
mą. Jo esmė metafizinė („Regnum meum non est hujus mundi" [Mano valstybė nėra šis pasau- 
lis].) Ji siekia ne šito, bet būsimojo gyvenimo laimės. O ten nebus ne tik tautų, bet nė lyčių skirtu- 
mo. 

Čia tuojau reikia pažymėti, jog dėl to krikščionybės nereikia smerkti. Kaip tą daro vokiečių 
nacionalsocialistai. Ji stengiasi tautas suartinti, sušvelninti esamas tarp jų priešingybes. Krikš- 
čionybė sako, jog visi žmonės vieno Tėvo vaikai, vadinasi, broliai. Krikščionybė sušvelnino 
tautų santykius. Ji išauklėjo aukštą tarptautinę kultūrą. Krikščioniškoji etika yra, be abejo, to- 
buliausia ir žmonėms naudingiausia. Šita etika švelnina ir normuoja tiek paskirų žmonių, tiek 
tautų santykius. Ir jeigu šiandie tautų santykiuose matom dar tiek daug žiaurumo, neteisybės, tai 
tik dėl to, kad jie stengiamasi dar ir dabar normuoti ne krikščioniškos etikos dėsniais, bet brutua- 
lia pajėga. 

Taigi nė kiek neneigiant krikščionybės didelių nuopelnų ir individams, ir tautoms, ir visai žmo- 
nijai ir neraginant grįžti prie tautinių tikybų, reikia pripažinti, kad krikščionybė tautinės ideologi- 
jos klausimą, ypač tautos tikslo klausimą, pastatė visai kitaip. Tautinės tikybos turėjo tautinius 
dievus, kurie ėjo rungtis drauge su savo sekėjais. Jie liūdėjo ir džiaugėsi drauge su savo tauta. 
Pomirtinis gyvenimas, kur juo buvo tikima, buvo žemiškojo gyvenimo tęsinys, kiek pasikeitusio- 
mis aplinkybėmis. 

Taigi, kol buvo tautinės tikybos, jos duodavo tautinėms ideologijoms turinį. 

Universalinės tikybos visa tai pakeitė. Krikščionybė sako, kad dėl jos nėra nei graiko nei žy- 
do, o visi žmonės esą broliai ir vieno Tėvo vaikai. Dėl to tai vokiečių nacionalsocialistai krikš- 
čionybės nemėgsta. Buvo pas juos rimtų bandymų atgaivinti senobinę germanų tikybą. Su- 
prantama, kad panašūs bandymai nedavė ir negalėjo duoti pageidaujamų rezultatų. Germanų, 
kaip ir kitų primityvių tautų, tikybos, nekalbant apie jų metafizinę vertę, galėjo patenkinti tiktai 
primityvių žmonių galvojimą. Mūsų laikų kultūrai senos primityvios tikybos tikti negali. Ypač jos 
negali konkuruoti su tokia kilnia religija, kaip krikščionybė. 

Ir nėra reikalo grįžti prie primityvių tautinių tikybų, norint jose ieškoti tautiškai ideologijai 
elementų, kaip tai bando vokiečių nacionalsocialistai. Krikščionybė savo universalumu nenaikina 
tautinio individualumo, o tiktai jį stato kiton aukštesnėn, tobulesnėn plotmėn. 

Didelėms tautoms nesunku užsibrėžti sau tikslą. Jos savo veikimu gali turėti įtakos bemaž vi- 
sos žmonijos likimui. Anglai, prancūzai paveikė visos žmonijos istoriją. Jų tikslai yra didelio pa- 
saulinio masto. 

Sunkiau šiuo atžvilgiu mažoms tautoms, kaip mes lietuviai. Praeity, tiesa, mes suvaidinom di- 
delį vaidmenį ir paveikėm likimą, jeigu ne visos, tai bent rytų Europos. 

Na o dabar? 

Šiandie mes dažnai galim išgirsti šitokius nusiskundimus mūsų tautiečių: „Koks tikslas to- 
kios mažos tautos kaip mes"? Jei kiekvienos tautos vyriausias tikslas kelti savo kultūrą, tobulin- 
tis ir prisidėti prie visos žmonijos tobulinimosi, tai ką mes vargšai galime padaryti, būdami toki 
negausingi! 

Mūsų spauda, mūsų literatūra skursta, mūsų mokslas skursta. Visa mūsų kultūra skursta, nes 
mes, dėl savo negausumo negalim sukurti tinkamų sąlygų mūsų kultūrai tarpti. O politiškai ko 
mes galim pasiekti, kokį žymesnį vaidmenį mes galim suvaidinti? Jokio. Dėl savo negausumo mes 
tapsim mūsų didesnių kaimynų politikos objektu ir daugiau nieko. Kas su tokia maža Lietuva 
daug skaitysis? Visi ją naudos ir skriaus. Ūkiškai taipjau mažiems vienetams sunkiausia. Vadina- 
si, mes tik vargsim, blaškysimės, kaip žuvis išmesta ant kranto, ir niekam nebus iš to naudos: nei 
mums, nei Žmonijai. 

Šitokių nusiskundimų mes girdim dažnai. Retkarčiais kai kas atviresnis ir savųjų draugijoje, 
kur nebijo būti įtartas silpnadvasiškumu, net pasako: ar nebūtų buvę geriau mums ištirpti ir 
susilieti su kokia nors didesne tauta. Juk vistiek iš tokio gyvenimo nieko doro nebus. Senovė- 

je, kai visos tautos buvo negausingos, tai ir mes galėjom vaidinti vaidmenį. Gi istorinės aplinkybės 
taip susidėjo, kad kai visos kitos tautos augo ir išaugo, mes dar sumažėjom. Nesvarbu kas čia kal- 
tas, bet svarbu pats faktas, dėl kurio mes dabar turim kentėti. 

Tai yra rimtas nusiskundimas, kurį jei ir ne visi pareiškia, tai galvon jis ateina daugumui. 

Į jį reikia atsakyti ir išsiaiškinti. 

Tiesa, kad senovėje mūsų tauta savo skaičiumi buvo maždaug lygi su kitais savo kaimynais. 
Ji tada gyveno žymiai didesnį plotą negu šiandie. Deja, dėl nelaimingai susidėjusių istorinių 
aplinkybių didelė mūsų tautos dalis nutauto: virto vokiečiais, gudais, lenkais, rusais, latviais. Ši- 
tas procesas daugiausia pasireiškė lietuvių gyvenamos teritorijos pakraščiuose. Tokiu būdu 
lietuvių teritorijos žymi dalis teko svetimiesiems. Šito proceso pasėkoje vos nežuvo visa lietuvių 
tauta. Lietuvių tautai atbudus, jos skaičius pasirodė nedidelis. Bet vis dėl to šitas skaičius nėra 
toks mažas, kad lietuviai negalėtų gyventi kaip savaranki, nepriklausoma tauta. 

Štai juk danų, norvegų, suomių, airių tautos yra maža ką už lietuvių didesnės, o estų, latvių 
netgi mažesnės. Ir vis dėlto visos šitos tautos gyvena aukštai kultūringu gyvenimu. 

Prancūzų rašytojas Viktoras Hugo vienoj vietoj sako: 

„La grandeur d'un peuple ne se mesure pas plus au nombre, gue la grandeur d'un homme ne 
se mesure a la taille; I'unigue mesure, c' est la guantitė d'intelligence et de vertu" [Tautos di- 
dingumas taip pat nematuojamas skaičiumi, kaip žmogaus didingumas nematuojamas ūgiu, vie- 
nintelis matas yra proto ir dorybės kiekis]. 

Ir iš tikrųjų, mes matom, kad daugiausia yra padariusios žmonijos civilizacijai bei kultūrai ne- 
didelės tautos, kaip egiptiečiai, graikai, finikiečiai. Netgi romėnai, Romos didžiausio kultūrinio 
žydėjimo laikais, buvo palyginti nedidelė tauta. 

Teisybė, didesnėms tautoms yra daug lengviau kelti savo kultūrą, išlaikyti savo nepri- 
klausomybę ir paveikti kitas tautas. Bet dažnai matom, kad didelės tautos gyvena kultūros požiū- 
riu labai skurdžiai ( pav. Rusai ) ir net negali apginti savo nepriklausomybės (kaip, pav., kiniečiai). 

Švedai yra maža, šešių milijonų tauta, o Švedija nuo senų laikų iki XVIII a. vaidino didelį vaid- 
menį Europos likimo nulėmime. Jos kultūra savo senumu ir turtingumu prilygsta aukščiausiai sto- 
vinčių šiuo požiūriu tautų kultūrai, kaip prancūzai ir anglai. 

Ir lietuvių tautos kad ir dabartinis skaičius nėra tiek mažas, kad neleistų savos kultūros ug- 
dyti. 

Jei pas mus sunkios sąlygos spaudai, teatrui, tapybai ir kitoms meno rūšims, tai čia ne tiek 
kaltas mūsų skaičius, kiek mūsų dar nepakankamas kultūringumo laipsnis, mūsų miestų nepa- 
kankamas lietuviškumas, savos bužuazijos permažas skaičius, o ypač žemoka mūsu materialinė 
gerovė. Kitos tautos šimtmečiais krovė savo turtus. Mes gi po karo radom vienintelį mūsų turtą 
—pliką žemelę. Reikėjo pradėti beveik iš nieko. Nebuvo ne tik mokyklų, mokslo įstaigų, univer- 
siteto, bet nebuvo nė kuo žemę arti, akėti. 

Prius vivere dein philosophari [Pirmiausia gyventi, vėliau filosofuoti], sako sena išmintis. Pir- 
ma reikia sukurti tam tikrą materialinės gerovės laipsnį. Kultūra, ypač menas, gerai auga tik ant 
riebaus materialinės gerovės klodo. Juo geriau žemė įtręšta, juo gražesnes gėlės ji išaugina. 
Materialinė gerovė tai trąšos. Kultūra — tai gėlės. 

Nerasi šalies, kur aukšta dvasios kultūra gyventų su skurdu. Nekultūringumas yra materiali- 
nio skurdo neatskiriamas palydovas. Materialinei gerovei kylant, turtams augant, gerės ir mūsų 
kultūrinio gyvenimo sąlygos. 

Mes dažnai skundžiamės mūsų visuomenės sumaterialėjimu. Žinoma, perdidelis visuomenės 
sumaterialėjimas yra neigiamas reiškinys, bet mūsų visuomenės materialių turtų pamėgimas, man 
rodos, yra tik pasėka principo: prius vivere, dein philosophari. 

Reikia pirma gerai įtręšti dirvą, o tik tada laukti iš jos gražių gėlių 17 skanių vaisių. 

Neužtenka vieno esse [valgymo] reikia dar bene esse [gerai valgyti], kad žmogus vaikščiotų 
teatran, lankytų meno parodas, pirktų paveikslus ir kitais būdais remtų spaudą, literatūrą, meną. 
Taigi sunkios mūsų kultūrinio gyvenimo sąlygos yra tik laikinas reiškinys. 

Antras dalykas, dėl kurio mūsų tautos negausingas skaičius kelia mumyse pesimizmą, yra 
politinės nepriklausomybės išlaikymas. Gyvendami tarp tautų, kurios dešimts ir daugiau kartų už 
mus gausingesnės, neapdrausti gamtos sienomis, mes ir galvojam: ar pavyks mums išlaikyti ne- 
priklausomybė. Mūsų nepriklausomo gyvenimo pradžioje daug kas iš mūsų pačių žiūrėjo į Lietu- 
vą, kaip į sezoninę valstybę. Ir šiandie dar nevienas mano, jog atgijantis didelių tautų imperializ- 
mas anksčiau ar vėliau nepriklausomą Lietuvą nušluosiąs. Tad kitas ir sako arba bent mano: ar 
apsimoka daug spirtis prieš likimą, rūpintis ir vargti. Juk vistiek išsilaikyti nedaug tėra vilties. 

Tie, kurie taip sako, turėtų geriau prisižiūrėti gamtai. Visas pasaulis yra niekas kitas, kaip mil- 
žiniškas kovos už būvį laukas. Kas tik gyvena - kovoja. Ir štai mes matom, kad tą kovą laimi ne 
vien tik stiprūs ir galingi. 

Greta plėšrių galingų liūtų, tigrų, gyvena tūkstančiai mažų silpnų žvėriukų. Ir liūtai ar tigrai jų 
neišnaikina. Atvirkščiai, mes matom, kad liūtai, tigrai, drambliai ir kiti dideli žvėrys eina mažyn, 
nyksta. O lapės, barsukai, zuikiai ir dar mažesni, silpnesni gyvuliukai laikosi. Taigi pajėga ir di- 
dumas toli gražu nelaiduoja laimėjimo kovoje už būtį. Gyvybė remiasi ne vien tik pajėga. Ji turi 
dar daug kitų priemonių. 

Ir mes matom, kad mažos tautos gražiai gyvuoja ir auga greta didelių imperialistinių tautų. 

Kokias sąlygas būčiai turi tokia valstybė kaip Belgija? Maža valstybėlė tarp dviejų didelių 
tautų germanų ir prancūzų; ir nota bene — viena pusė jos gyventojų yra grynos prancūzų kilmės 
(vallonai), o kita - grynos germanų kilmės (flamai). Rodosi, jau seniai prancūzai turėjo susitarti 
su vokiečiais ir pasidalyti Belgiją. Taip, rodos, būtų natūralu, kad prancūzai pasiimtų sau vallo- 
nus, 0 vokiečiai Hamus. Ir tai visai nauja, gyvenanti vos šimtą metų valstybė, nesuskubusi 1š- 
auklėti tvirtesnių tradicijų, galima sakyti, neturinti nė savo tautos, nes vallonai traukia prancūzų 
pusėn, o flamai germanų. Ir vis dėlto šita valstybė gyvena ir neblogai gyvena. Ji turi aukštą ma- 
terialinę ir dvasinę kultūrą, ji turi didelį tarptautinį svorį. 

Milžiniška praėjusi per Belgiją didžiojo karo audra ne tik jos nesunaikino, bet ją dar sustipri- 
no. 

Kaip žvėrių pasauly pajėgą ir didumą pavaduoja koki nors kiti savumai, taip ir tautose politi- 
niai, kultūriniai ir kiti mažų tautų sugebėjimai atsveria didumą ir fizinę pajėgą. Todėl ir mūsų tau- 
ta, nors ir apsupta didelių imperialistinių kaimynų, neprivalo nusiminti. Negalėdami prilygti 
dideliems kaimynams skaičiais ir fizine pajėga, turim rūpintis pralenkti juos dvasiniais sugebė- 
jimais. Tuo būdu būsim su jais pusiausvyroje ir galėsim jų nebijoti. 

Vokiečiai galingi savo skaičium, materialine kultūra ir kai kuriomis dvasios savybėmis. Bet jie 
menki politikai. O tai baisiai didelė klaida, kuri buvo priežastim tokio didelio pralaimėjimo, kaip 
did[ysis] karas. Hitlerio Vokietija, kiek galima spręsti iki šiolei, rodo dar menkesnį politinį sugebėji- 
mą negu kaizerinė ir demokratinė Vokietija. 

Lenkai turi savo ydas, kiti savo. Jei mes mokėsim kitų daromų ydų išvengti ir pozityviai dirb- 
ti, kurti, tai mums nebus ko bijoti, kad didelės tautos mus prarys. 

Tiesa, pozicija, kurią mums paskyrė Apvaizda ir istorinis likimas, nėra lengva. Bet pozicijos 
sunkumas kaip tik yra akstinas neleidžiąs mums snausti. Pozicijos sunkumas verčia mus arba 
budėti ir tobulėti, arba žūti. Vietoje stovėti mūsų tauta negali. Sustojimas vietoje jau būtų žengi- 
mas atgal. Jūrų faunos tyrinėtojai atrado labai didelėse gelmėse žuvis taip apginkluotas ir to- 
kias pajėgias, kad jei jos galėtų iškilti į aukštesnius vandens sluoksnius, tai jos čia išnaikintų vi- 
są gyvūniją ir galėtų veistis be jokių ribų. Bet jų organizmas pritaikytas milžiniškam vandens 
spaudimui ir, patekusios į mažesnį spaudimą, jos tuojau žūva. Žinovai tvirtina, kad šitos žu- 
vys yra kilusios iš gyvenusių vandens paviršiuje gyvūnų. Gamtos aplinkybių nuvarytos gel- 
mėsna, jos čia rado tokias sunkias gyvenimo sąlygas, kad išliko tiktai tos rūšys, kurios pajėgė 1š- 
siugdyti sąlygoms tinkančius savumus. Tas pats ir su tautomis. Tarp didelių imperialistinių tautų 
mažos tautos išliks tiktai tos, kurios pajėgs išsiauklėti sunkiomis sąlygomis tinkamas ypaty- 
bes. 

Kadaise krikščioniškos vakarų Europos vokiečių vedami puolimai taip išauklėjo lietuvių tau- 
tą, kad ji pradėjo vaidinti pirmaeilį vaidmenį rytų Europoj ir sukūrė vieną galingiausių anų laikų 
valstybę. Lietuvių vadus kitos tautos lenktyniaudamos kvietėsi pas save vadovauti (lenkai, gu- 
dai, rusai, čekai, vengrai). 

Tad ir dabar mūsų padėties sunkumas neturi mūsų gąsdinti, o atvirkščiai — turi būti nuolati- 
niu akstinu visokeriopam tobulėjimui ir pažangai. 

Jeigu paklaustum paskirą žmogų, kaip jis supranta savo gyvenimo tikslą, tai išgirsim labai 
nevienodą atsakymą. Tikįs krikščionis pacituos mums atsakymą iš katekizmo: žmogus gyvena 
tam, kad Dievą pažintų, Jį garbintų, mylėtų, Jam tarnautų ir po mirties užtai gautų amžiną gyveni- 
mą. Vadinasi, tikįs žmogus savo gyvenimo tikslą stato metafizikos srity. Jo idealas ir tikslas - Die- 
vas. 

Netikįs metafizika ir pomirtiniu gyvenimu žmogus statys savo gyvenimo tikslą, neišeinantį iš 
šito gyvenimo ir šio pasaulio ribų. 

Bet ir tikįs ir netikintįs sakys, jog žmogaus gyvenimas privalo tobulintis, auklėti savo sielą ir 
kūną. 

Be abejo tas tobulinimasis nevienodai suprantamas, bet tobulinimosi reikalauja ir tikįs ir ne- 
tikįs. 

O koks gi tautos, šito didelio kolektyvo tikslas? Bet gal kas paabejos, ar galima į tokį klausi 
mą atsakyti ir ar jis reikalingas. Man rodos, reikalingas. Jei mes norim kelti tautinę sąmonę, tai 
mes privalom atsakyti ne tik į klausimą: kas yra tauta, bet ir į klausimą: kam ji gyvena, kam ji rei- 
kalinga. 

Mes reikalaujam iš kiekvieno lietuvio, kad jis viską paaukotų savo tautos gerovei, ypač tau- 
tos nepriklausomybei ir egzistencijai apginti. O jis mūsų paklaus: Kodėl? Ar lietuvių tautos 
egzistencija būtinai reikalinga? O jei lietuvių tauta ir žūtų, ar tai jau būtų tokia didelė blogybė? 
Kokį taip svarbų uždavinį turi lietuvių tauta? Koks gi yra lietuvių tautos toks svarbus tikslas, 
kuris liepia visomis priemonėmis laikyti jos egzistenciją? 

Mes negalim į šituos klausimus neatsakyti, jei mes statom postulatą kiekvienam lietuviui 
aukotis savo tautos gerovei, o ypač nepriklausomybės bei gyvybės išlaikymui. 

Atsakant į šitą klausimą, reikia pirma išaiškinti vieną dalyką: kaip mes žiūrim į tautos ir idivi- 
do santykius. Ar mes statom tautą vyriausiu subjektu, turinčiu savo neginčijamas teises ir galim- 
čiu statyti individui neribotus reikalavimus, ar tokių teisių tautai nepripažįstam, individą išimam 
iš tautos kompetencijos ir darom jį nuo nieko nepriklausomu. 

Pavyzdžiui, prof. St. Šalkauskis, laikomas pas mus dideliu autoritetu tautos ideologijos, o 
ypač tautos auklėjimo klausimuose, šitaip sako: „Visuotinoji civilizacijos istorija gali nūnai įra- 
šytį kultūrinių laimėjimų sąrašą galutinį absoliučios asmens vertės pripažinimą. Nevalia dabar 
laikyti žmogaus bet kam priemone, nes jis turi savyje nepriklausomą tikslą. Iš čia aišku, jog visa 
tai, kas tarnauja individo išsiplėtojimui, įgauna reikšmės ir savo veiklos dydžio. Tauta kaip tik 
yra vienas tu tarnaujanciu individui veiksniu (mano pabraukta J. P.), kurie yra labiausiai našūs 
1r kurie negali būti nieko kitu pavaduoti". (Lietuvių tauta ir jos ugdymas. 1933, psl. 6). 

Taigi, pagal prof. St. Šalkauskį asmuo turįs absoliučią vertę, jo esą nevalia laikyti priemone 
bet kam, nes jis turįs savy nepriklausomą tikslą. Tauta tarnauja individui. 

Jei aš teisingai prof. St. Šalkauskį suprantu, tai jis yra gryno individualizmo šalininkas. Pa- 
gal jį asmuo negali būti vartojamas kaipo priemonė jokiam tikslui. Ne individas tarnauja tautai, o 
tauta individui. 

Šitokia teorija sekant išeina išvada, kad tautos tikslas tarnauti individui. 

Praktikoje šita teorija neįvykdoma, nes matom, kad tauta, valstybė nuolat vartoja individus 
kaip priemones savo tikslams siekti. Ir kitaip negali būti. Jei tautos tikslas būtų tarnauti indivi- 
dui, tai mes turėtume siekti anarchizmo. Anarchistinėje santvarkoje asmuo turi absoliučią vertę, 
Jis niekam nenaudojamas kaip priemonė ir tauta jam tarnauja. 

Vietoj individualizmo ir anarchizmo reikia statyti tautiškumas. 

Tautiškumas, mano supratimu, tai yra teorija, pagal kurią tauta yra vyriausias ir svarbiausias 
subjektas, kurio tikslai kartais ir nesutampa su individo tikslais, kuris gali individą vartoti savo 
tikslams. Tautiškumas reikalauja, kad ne tauta tarnautų individui, o individas tautai. 

Absoliuti asmens vertė gali būti pripažinta tiktai metafiziniu požiūriu. Transcedentinėje tvarko- 
je asmuo gal ir turi absoliučią vertę. Bet prigimties tvarkoj tokios vertės asmeniui pripažinti 
negalima ir praktikoje ji nepripažįstama. Teisybė, asmenį galima vartoti kaip priemonę tiktai 
prisilaikant etikos bei žmoniškumo dėsnių, bet vartoti jį kaip priemonę galima, ir jis nuolat 
vartojamas. Tauta rūpinasi savo narių gerove, bet negalima sakyti, kad jiems tarnauja. Tarnauja 
tiktai žemesnis aukštesniam. Kadangi tauta yra nepalyginti aukštesnės tvarkos negu individas, 
tai individas privalo tarnauti tautai, o ne atvirkščiai. Taip visur praktikoj ir yra. Net individualinės 
demokratijos labai plačiai naudojasi individais.Tokios demokratijos kaip prancūzų, anglų, 
amerikiečių Did[žiojo] karo metu ne tik ėmė savo piliečių darbą, turtą, sveikatą, bet tūkstančiais 
siuntė juos mirti savo tikslams. 

Taigi tauta turi atskirus savo tikslus ir jų siekia, dažnai gausingai naudodama asmenis kaip 
priemones. Savo tikslams pasiekti tauta nebijo net fiziškai naikinti individų. 

Bet koki yra pagaliau tie tautos tikslai? 

Pirmas ir vyriausias tikslas tai egzistencijos arba gyvybės išlaikymas. 

Šiam tikslui tautos viską aukoja. Ir tas suprantama, nes exstere [išorinis], esse yra visų kitų 
tikslų bei siekimų būtinoji sąlyga ir pamatas. Tai pamatinis gyvojo pasaulio įstatymas. Visi gyviai 
stengiasi visomis priemonėmis išlaikyti savo būtį. Pati gyvybė yra ne kas kita, kaip nuolatinė 
nesiliaujanti nė vieną akies mirksnį kova už būtį. 

Tautos laisvė, paprastai vadinama nepriklausomybė, yra glaudžiai susijusi su tautos 
būtim. Gyvybė reikalauja laisvės. Nelaisva gyvybė anksčiau ar vėliau žūva. Taip pat žūva pama- 
žu ir tauta, jei ji nustoja laisvės. Tad, gindama savo laisvę, tauta gina savo gyvybę. Užtat gy- 
vastingos aukštai susipratusios tautos laisvę brangina aukščiau už viską. 

Ginti savo laisvę visomis priemonėmis yra kiekvienos tautos vyriausia pareiga, vyriausias 
uždavinys. Jei kuri tauta šitos pareigos nesupranta, tai ji nėra sąmoninga tauta. Tokia tauta reikia 

lyginti su nustojusiu sąmonės žmogum. Nustojęs sąmonės žmogus nepastebi gresiančių jam 
pavojų ir nuo jų nesigina. Žmogus be sąmonės, nors jame gyvybė dar neišgęsusi, yra tik pusiau 
Žmogus. 

Jei tauta negina, arba nepakankamai gina savo nepriklausomybę, tas rodo, kad jos sąmonė 
nėra tvarkoje. 

Taigi, kaip kiekvieno gyvo organizmo, taip ir tautos vyriausias tikslas tai būtis. Būties 
gynimas yra vyriausia pareiga. O kadangi tikra būtis yra tik laisva būtis, tai iš to išeina, jog laisvė 
ir būtis yra neatskiriami dalykai. Nelaisva būtis yra nepilna būtis. Laisvės gynimas yra būties 
gynimas. 

Antras tautos tikslas tai tobulumas. Jis yra glaudžiai susijęs su pirmuoju. Kiekviena gy- 
va būtybė siekia tobulumo. Pats gyvenimas yra nuolatinis tobulinimasis. Evoliucijos įstatymas 
bei tobulinimosi įstatymas yra gyvybės įstatymas. Gyvybė yra nuolatinė plačiai suprasta kova. 
O kovoje besikaujantieji nuolat tobulina kovos priemones. Kas tik šiame dalyke atsilieka, tas 
kovą pralaimi ir žūva. Kaip individo, taip ir tautos tobulinimasis reikia suprasti kaip nuolatinis 
savo fizinių ir dvasinių pajėgų didinimas. Tauta privalo tobulintis fiziškai, daugintis ir auklėti 
sveikus stiprius narius. Tauta privalo tobulintis dvasiškai, keldama tautinę sąmonę, dorovę, ap- 
sišvietimą ir iš viso kultūrą. 

Tauta privalo didinti savo materialinius resursus. Kadangi teritorija yra ne tik materialinių 
resursų šaltinis, bet pačios tautos fizinis (o iš dalies ir dvasinis) pamatas, tai teritorija kiekvienai 
tautai tenka ypatingu būdu rūpintis. Tautos išauga iš žemės. Kaip ir augalai. Teritorija augina 
tautas ne tik fiziškai, bet turi didelės įtakos ir į jų dvasinę struktūrą ir jos evoliuciją. Pakeitusi 
gyvenamą teritoriją, tauta dažniausia keičia ir savo dvasinį individualumą. Užtat terotorija tau- 
tai turi pagrindinės reikšmės. Dėl to sąmoningos tautos savo teritorijas gina beveik su tokiu pat 
pasiryžimu, kaip ir savo gyvybę. 

Taigi kiekviena tauta, ar ji didelė ar maža, turi šiuos vyriausius tikslus: laikyti savo gyvybę bei 
tautinį individualumą. Asmens individualumą sudaro fiziniai komponentai, ir dėl to asmens indi- 
vidualumas yra fizinis fenomenas, kuris išnyksta tiktai asmenį fiziškai sunaikinus. 

Tautos individualumą sudaro dvasiniai komponentai. Fizinius individualumo komponentus 
turi tiktai rasės. Paskiros tautos jų dažniausiai neturi. Kuo skiriasi, pavyzdžiui, lietuvis nuo lat- 
vio, lenko, vokiečio? Niekuo, arba beveik niekuo. 

Tautų individualumą sudaro jų dvasios ypatybės. Užtat tauta gali nustoti savo individualu- 
mo, nustoti existere [egzistencijos], fiziškai neišnykdama. Nutautimas tai ir yra tautos individualu- 
mo išnykimas, paliekant ją gyvą fiziškai. 

Taigi tautos gyvybė gali išnykti dvejopu būdu: jei ji išnyksta fiziškai, arba jei nustoja savo 
dvasiško individualumo. 

Antras tikslas - tai laisvė. Ji artimai jungiasi su pirmuoju, nes nustojusi laisvės tauta anks- 
čiau ar vėliau nustoja ir existere. 

Trečias tikslas yra tobulinimasis, fizinis ir dvasinis , ir didinimas savo materialinių resursų. Tų 
resursų pamatą sudaro teritorija. Todėl paveldėtos teritorijos išlaikymas ir, jei galima, jos padidi- 
nimas sudaro atskirą labai svarbų tikslą. 

Šių tikslų siekdama, tauta tarnauja bendram žmonijos progresui ir pildo tuos maža mums te- 
žinomus aukštus tikslus, kuriuos pasaulio Kūrėjas užbrėžė savo kūrybai. 

Dr. J. Purickis 
(Vairas. 1934. Nr. 6. P. 139 149.) 

BIRŽELIO 7 D. ĮVYKIAI KAUNE IR LENKŲ SPAUDA 


Birželio 7 d. įvykiai Kaune garsiu aidu nuaidėjo užsieniuose. Bet užsienio spauda patiekė 
gaunamas žinias, perdaug nesigilindama į jų aiškinimą bei komentavimą. 

Tiktai dvi šalys kreipė ypatingo dėmesio birželio 7 d. įvykiams. Šitos šalys tai - Lenkijair 
Vokietija. Vienur ir kitur minėti įvykiai buvo sekami su didžiausiu susidomėjimu, aiškinami ir 
komentuojami ypatingu būdu. Šitų dviejų šalių reagavimo būdas į birželio 7 d. įvykius aiškiai 
mums parodo, kas kam rūpėjo ir rūpi. Lenkų ir vokiečių pozicija minėtų įvykių atžvilgiu daug 
mums pasako ir daug ko mus pamoko. 

Čia mums rūpi tik lenkų spauda. Lenkų spauda akylai sekė birželio 7 d. įvykius Kaune, juos 
savotiškai komentavo ir darė iš jų savo išvadas. Žymiausi lenkų dienraščiai kaip: Gazeta Polska, 
krokuviškis Illustrovanny Kurjer Codzienny, Kurjer Poranny, Kurjer Wilenski, Dziennik Wilenski 
ir kiti spausdino daug žinių ir ilgus straipsnius apie Kauno įvykius. 

Pučo vyriausią įkvėpėją ir sumanytoją, Voldemarą, lenkai laiko aiškiu germanofilu. Bet traktuo- 

ja lenkai Voldemarą gana palankiai. Mat, lenkai supranta, kad Voldemaras savo germanofiliška 
politika Lietuvą taip įklampintų. kad jai.tektų gal ir su nepriklausomybe atsisveikinti. O lenkai juk 
tiktai to ir nori. Lenkai tvirtina, esą Voldemarui geriausiu įrankiu prieš savo vyriausybę buvę Lie- 

tuvos pralaimėjimai užsienių politikoje ir tariamoji Lietuvos tarptautinė izoliacija. Mat, lenkai 
visada tvirtino ir tebetvirtina, kad kol Lietuva nesusidės su Lenkija, tai ji būsianti izoliuota. Len- 
kų manymu, Lietuva tik tada laimėtų užsienio politikoje, jei ji susidėtų su Lenkija, o daugiausia 
tada, jeigu lietuviai visiškai išsižadėtų nepriklausomybės lenkų naudai. 

Lenkų prasimanymai apie Lietuvos vidaus įvykius nežino jokių ribų. Štai nelabai senai lenkų 
oficiali telegrafo agentūra buvo paskleidusi žinią, esą Vilkavišky įvyko žydų toks baisus pogromas, 
kad visos ligoninės perpildytos žydais, kuriems nupjautos nosys, ausys, išdurtos akys. 

Kaip tik lenkams prireikia iš kurios pusės lietuvius apšmeižti, jie nesivaržydami prasimano 
kokių tik nori žinių. 

Ypač lenkai nemėgsta Lietuvos kariuomenės ir iš viso nepriklausomos Lietuvos. Pagal tilpu- 
sius lenkų spaudoje birželio 7 d. įvykių aprašymus, Lietuvos kariuomenė esanti sudemoralizuo- 
ta, suskilusi, o Lietuvos valstybė imanti irti ir jos dienos esą suskaitytos. Kadangi Lietuva neno- 
ri dėtis su Lenkija, tai ji tampanti netvarkos ir neramumo lizdu. 

Pagal lenkus iš dabartinės Lietuvos valstybės nieko negali būti doro, nes ji, girdi, išaugusi ir 
besilaikanti lenkų neapykanta. Lietuvių atsisakymą daryti uniją ir reikalavimą grąžinti pagrobtą 
teritorijos trečdalį su sostine lenkai laiko neapykanta ir skriauda lenkų tautai. Birželio 7 d. įvykiai 
lenkų spaudoje aprašyti su dideliu smalsumu ir nevykusiai slepiamu džiaugsmu. Lenkų spaudos 
skaitytoją stebina informacijų apie kalbamus įvykius smulkumas. Sakytum lyg lenkai jau iš anks- 
to žinoję apie beruošiamą pučą ir iš anksto būtų pasirūpinę informacijos suorganizavimu. 

Bene visus lenkų laikraščius šiuo požiūriu bus pralenkęs pilsudskininkų organas Kurjer 
Poranny (12. VI). Jo korespondentas „lyg tyčia" tuo laiku važiavo per Lietuvą Rygon (Kas gi va- 
žiuoja Rygon iš Varšuvos per Lietuvą, kada per Vilnių daug arčiau ir nepalyginti patogiau). Kaip 
tik įvykių išvakarėse jis sustojo vienai dienai Kaune ir čia matė tai, ko nematė joks Lietuvos 
laikraštininkas. Jis suranda kokį prietelį, paslaptingą p. V., kuris lenką nuveda paštan stačiai į 
sukilėlių štabą. Čia jis priimamas kaip savas žmogus. Jis viską mato ir girdi, kas darosi sukilėlių 
štabe. Įvykių smulkus aprašymas su pavardėmis ir paskirų įvykių laiko gan tiksliu nurodymu pa- 
kankamai liudija, kad lenkas iš tikrųjų turėjo būti apie viską labai gerai painformuotas. Specialus 
korespondento atvykimas Kaunan „pakeliui iš Varšuvos Rygin" kaip tik įvykių išvakarėse nega- 

Gana smulkiai birželio 7 d. įvykius aprašo ir lenkų oficiozas Gazeta Polska. Čia irgi gan keistas 
sutapimas, kad lenkų oficiozo atstovas, p. Kattelbachas, kaip tik prieš pačią birželio 7 dieną kur 
išvyksta. Bet jo postas nepasilieka tuščias. Jį pavaduoja neseniai Liertuvon atvykęs lenkų in- 
formatorius ir karininkas p. Stachėrski. Šitas rašo atsargiau apie birželio 7 dieną. Bet iš visko ma- 
tyti, kad jis žino nieku būdu nemažiau už Kur. Poranny korespondentą. 

Atviriausias iš visų - krokuviškis — „Illustrowanny Kurjer Codzienny“. Tai yra neperaukštos 
vertės bulvarinis laikraštis. bet pilsudskininkams labai artimas ir dėl savo didelio tiražo jų pro- 
pagandai naudojamas. Jis taipjau deda daug informacijų apie Kauno pučą. Tų informacijų vy- 
riausioji tendencija: parodyti, kad lietuviai baisiai nekenčią lenkų, kad dėl šios savo neapykantos 
lietuviai visada pasiliksią pavojingi Lenkijai ir taikai, kad Lietuva irstanti ir sparčiais žingsniai 
žengianti anarchijon. Šitas sukilimas, girdi, liko sulikviduotas, bet kariuomenės sukilimai, kur jie 
kartą prasideda, dažniausiai nesustoją, kol privedą valstybę prie visiškos suirutės. 

Gana plačiai atsiliepė į birželio įvykius ir Vilniaus lenkų spauda. 

Glos Wilenski įrodinėja, esą Kaune šeimininkauja vokiečiai ir jų intrigos privedusios prie su- 
kilimo. Pagal šį laikraštį Lietuva galėtų susitvarkyti tiktai susidėjusi su lenkais. 

Taigi birželio 7 d. įvykiai padarė lenkams pasitenkinimo, džiaugsmo ir sukėlė naujų vilčių. Len- 
kai vis dar nenustoja tikėti, kad vienu ar kitu būdu Lietuva teksianti Lenkijai. Lenkams permaža 
pagrobto Vilniaus ir teritorijos trečdalio. Jie nori visos Lietuvos. Užtat jie akylai seka Lietuvos gy- 
venimą. Jų agentūros, jų spauda platina apie Lietuvą pramanytas žinias. Kiekvinas Lietuvos ma- 
žiausias nepasitenkinimas, kiekvienas neigiamass reiškinys išpučiamas iki grandiozinio didumo. 

Iš to, kaip lenkų spauda reagavo į birželio 7 d. įvykius, nenoromis kyla įtarimas, ar tik prie tų 
įvykių suruošimo lenkai nebuvo prikišę savo rankų. Gal kas pasakys, jog lenkams nebuvo intere- 
so pastatyti Lietuvos pryšaky aiškų germanofilą. Kas juos žino, ką lenkai galvoja. Kiekvienas 
Lietuvos suklupimas, kiekvienas jos nepriklausomybės susilpninimas yra lenkų politikai pagei- 
daujamas. Jie daug ko išmoko iš rusų. Vilnijoje lenkai gana vykusiai kopijuoja Muravjovo politi- 
ką. Jie gerai žino, kaip kitados Kotrina II su Fridrichu II auklėdami anarchiją lenkų lietuvių vals- 
tybėje, palaikydami visokias didikų konfederacijas prieš teisėtą valdžą, pamažu privedė Lenkiją 
su Lietuva prie padalinimo. Tad kodėl nepabandyti panašių metodų dabar Lietuvos atžvilgiu? 
Antrą vertus lenkai dabar taip susibičiuliavo su vokiečiais, kad ima koordinuoti net savo užsie- 
nių politiką. Štai vieni ir kiti bendru frontu dirba prieš rytų Locarno. 

Dar neseniai plūdę visaip Lietuvą už tariamą germanofilizmą, dabar patys tapo vokiečių tik- 
rais pakalikais. 

Lenkams ne taip jau svarbu, ar Voldemaras germanofilas ar polonofilas. Jiems svarbu, kad jis 
raustų ir silpnintų nepriklausomos Lietuvos pamatus. Nes susilpnėjusią Lietuvą lenkai tikisi vie- 
nu ar kitu būdu pasiglemžti. 

Bet tuščios lenkų pastangos. Lietuva ne silpnėja, o stiprėja. Lietuvių susipratimas ir pasiry- 
žimas ginti savo nepriklausomybę kasdien auga. 

Birželio 7 d. įvykiai tai darbas nedidelės saujelės žmonių, vieno gudraus inspiratoriaus įkvėp- 
tų. Kiti buvo suklaidinti. 

Visais laikais ir visose tautose atsirasdavo žmonių su aptemusia, savanaudiška sąmone. 
Jiems kartais pavykdavo suklaidinti ir kitus. Bet tautos savisaugos sveikas instinktas juos greit 
atskirdavo ir padarydavo nekenksmingus. Taip buvo ir pas mus. 

I, B. 
(Vairas. 1934 Nr. 8-9. P. 183- 185.) 

VINCAS PIETARIS 
(25 metų mirties sukaktuvėms paminėti) 


Nepaprastas žmogus buvo Vincas Pietaris: medikas, matematikas, istorikas-archeologas, 
gamtininkas, povandeninių laivų sumanytojas, politikas-ekonomistas, tapytojas ir beletristas. 
Tai buvo tipas žmogaus, viskuo besiinteresuojančio, viską norinčio pažinti, dėlto perdaug išsi- 
blaškiusio ir nieko gerai nežinančio. Tipas panašus į tą, kurį prancūzų pedagogas filosofas Payot 
vadina „darbščiu tinginiu", labai mėgstantį „promenades intellectualles" [demonstruoti intelek- 
tualumą]. Dėka mokslo diletantizmui pas jį gema nepaprastai fantastingi planai. Jis norėtų, Moi- 
zės pavyzdžiu, išvesti visą Lietuvių tautą Argentinon ar kur kitur. Jis net buvo bepradedąs mo- 
kytis šiam tikslui ispanų kalbos. 

Tai vėljis lietuviams išvaduoti sumanė povandeninį laivą, kuriuo būtų galima nugramzdinti 
visą caro laivyną. 

Gimęs Suvalkijoj, Vilkaviškio apskr., Paežerių valsč., Žiurių Gudelių kaime, Pietaris buvo tipin- 
gas suvalkietis. Jame matome didelį dvasios judrumą, turtingą vaizdintį, iniciatyvą, darbštumą, 
palinkimą prie svajonių ir misticizmo. Tokio būdo žmonės daug gali padaryti ir padaro. Bet jiems 
gręsia diletantizmo ir paviršutiniškumo pavojus. 

Daugiausia biografiškų žinių apie Pietarį yra paskelbęs prof. A. Dambrauskas [ Tauta ir žodis. 
IV knyga. P. 241-282], kuris galėtų būti geriausias jo biografas, su juo draugavęs, susirašinėjęs 
ir turįs daugybę mirusio laiškų. 

Mus interesuoja Pietaris ne kaip medikas, matematikas, gamtininkas, istorikas, archeologas, 
povandeninių laivų ir kitų fantastinių planų sumanytojas, bet kaip beletristas, nes tik šitoje srity 
yra daugiau pasireiškus jo kūryba. 

Prof. A. Dambrauskas vadina Pietarį mūsų beletristikos tėvu ir žymiausiu mūsų beletristu. 
Ger. Profesorius net tvirtina, kad tai žinąs kiekvienas lietuvis inteligentas. 

Ar taip iš tikrųjų yra aš palieku šį klausimą spręsti specialistams, mūsų literatūros istorikams 
ur kritikams. Mano manymu, Pietario beletristinė kūryba atrodo gana kukliai ir, man rodos, mes 
turime, atsargiai sakant, jei ne geresnių, tai bent ne blogesnių beletristų už Pietarį. Tiesa, gal nė 
vienoj žmogaus kūrybos srity subjektivizmui nėra tokios plačios dirvos, kaip mene. Ir todėl čia 
galima rasti diametriškai kita kitai priešingų nuomonių. 

Pietario žymiausias beletristinis kūrinys yra „Algimantas“, istoriškas romanas. Istorišką roma- 
ną Pietaris sumanė sukurti Senkevičiaus intakoje, kaip tai matyti iš vieno prof. Dambrausko ra- 
šyto laiško [Op. cit. P. 274]. Sumanymas labai geras. Nors šiandien istoriškas romanas laikomas 
atgyvenusiu, bet, mano manymu, be reikalo, nes ši romano rūšis yra naudingesnė gal negu kokia 
kita. 

Istorišką romaną randame pas visas tautas ir jis labai daug yra davęs tautų sąmonei išaugti ir 
sustiprėti. Visiems žinoma, kokį vaidmenį yra suvaidinę pas anglus Walter Scott, Lockhart, Bulwer; 
pas prancūzus Dumas (tėvas), Hugo, Vigny; pas italus Manzoni, Grossi, d' Anzeglio, Guerrazzi, 
Nievo; pas vokiečius Freytag, Scheffel, Ebers, Dahn; pas lenkus Kraševskis, Senkevičius ir kiti. 
Mes istoriško romano neturime ir todėl labai yra girtinas Pietaris, kad jis sumanė šitą mūsų lite- 
ratūros spragą užkišti. Tik deja, šitas gražus sumanymas nekaip pavyko jam atlikti. 

Istoriškam romanui sukurti, be meniško talento, reikia dar gana rimtų studijų pažinti tą miliau 
[tūkstantmetį]. kurį manoma vaizduoti. 

Senkevičiaus klasiškų studijų pamėgimas davė jam galėjimą gana teisingai atvaizduoti senos 
Romos puolimo epochos papročius. Dėl tų privalumų jo „Ouo vadis" skaitomas ne tik Lenkijoj, 

bet yra išverstas beveik visosna Europos kalbosna. Pietaris pasiėmė vaizduoti mūsų istorijos 
laikotarpį, kuris visiškai nyksta praeities tamsoje; laikotarpį, kurio net ir politiška istorija mums 
nėra žinoma. o apie anų laikų lietuvių papročius, kultūrą nėra ką nė kalbėti. Jeigu Pietaris būtų 
gerai pažinęs bent kitų tautų gyvenimą viduramžy, tai jo Algimanto lietuviai gal būtų panašūs in 
vokiečius, prancūzus, švedus, bet vis tik anų laikų. Dabar gi jo nupiešti algimantiečiai neturi 
nieko bendra su XII šimtmečio lietuviais. Tai yra gryniausi XIX šimtmečio pabaigos suvalkiečiai, 
tik gerokai sudarkyti, nes vieni perdaug išidealizuoti, kiti vėl nupiešti labai juodai. 

Pietaris, matyti, šito kūrybos postulato reikalą suprato ir šiek tiek stengėsi pažinti ne tik isto- 
riškų faktų metmenis, bet ir kultūros bei papročių ataudus. Tik tas pažinimas buvo labai silpnas, 
labai paviršutiniškas. 

Perėjus prie meniškos kūrinio pusės, čia irgi matome žymius trūkumus. Pati kompozicija yra 
perdaug paprasta, naivi. Autorius, vedamas didaktinės tendencijos, stengėsi parodyti visur ga- 
lutiną doros laimėjimą ir nedorybės nubaudimą. Autoriaus pamylėti išidealizuoti dori aktoriai iš- 
sinarplioja iš sunkiausių situacijų ir pagaliau laimi. O nedorėliai, niekšai, nors laikinai ir turi pa- 
sisekimo, bet vis tik prakiša ir tampa skaudžiai nubausti. Šitą tendenciją pravesdamas autorius 
daug nesivaržo. Kur reikia, tuoj atsiranda „Deus ex machina" [Dievas iš mašinos] ir padaro tai, ką 
Jam autorius liepia, 

Šiuo atžvilgiu Algimantas primena literatūrose buvusius, bet jau senai savo amžių atgy- 
venusius, dorovės romanus. Tiesa, aš nesakyčiau, kad dorovės romanas iš esmės būtų smerkti- 
nas. Nors jo amžius senai praėjo, bet, mano manymu, geras dorovės romanas ir šiandien yra nau- 
dingesnis negu naturalistinis bei realistinis. Bet Pietario Algimantas jau per daug naivus Ir per 
daug kvepia Destouches'u, La Chaussėe I'abbė Prėvost [Abato Prevo kelias]. 

Sekant šitą tendenciją sukurti ir tipai: vieni be galo dori, kiti be galo nuodėmingi. Geri — tai 
dangiškos esybės, ant kurių negalima pastebėti jokios dėmelės. Tai krištoliniai angelai be žmoniš- 
kyųaistrų ir silpnybių. Negeri - juodi kaip velniai, taip kad ant jų negalima pastebėti nė vieno švie- 
sesnio taško. 

Šitokia kraštutinė dorybės ir nedorybės selekcija labai kenkia kūriniui, kaip ir kompozicijai su 
savo griežtu likimo teisingumu, kuris teisybės kardu kerta kiekvieną, nors ir painiausią situaciją. 
Charakteristikos silpnokos. Net ir svarbiausias veikėjas Algimantas nucharakterizuotas nepa- 
kankamai. Kitų charakteristikos vos eskizuotos. Psichologinio elemento kaip ir visai nėra. 

Taigi, pasiskaičius nors paviršium Algimantą, tuojau pastebėsime jame daugybę ydų. 

Tačiau turi jis ir gerų pusių. 

Nepaprastas pasakojimo lengvumas, sklandumas, o ypač kalbos turtingumas dalinai atsveria 
kompozicijos ir atlikimo ydas. Pietaris gerai pažino ir labai gerai valdė dzūkų suvalkiečių tarmę. 
Čia pilna tokių gražių vaizdžių žodžių kaip: nešti kudašių (skubiai bėgti nuo kokio pavojaus). 
rintis (lokonas), pavilgas (sausas), vaišnorius (vaišingas), kiklikas, kiklikutis (rūbas, žiponas), 
pašlemėkas, pastringauti (kalbėti apie ką nenusimanant), kniaukti (stumdytis, muštis kumšti- 
mis), klinčyti (bendros reikšmės su rusų kliančit), spangas (blogai matąs, aklas), lavumas, statyti 
keterą (jei silpnesnis drąsiai priešinasi stipresniam, katė stato keterą prieš šunį), rūstauti (pykti). 
purkštauti, rusenti (smilkti), sėlinti (eiti vogčiomis), stalgus (smazlivy), vangus (flegmatiškas, lė- 
tas) ir daug kitų panašių. Nežinau, ką mano mūsų kalbininkai specialistai, bet man, nespecialistui, 
rodos yra didelis nusidėjimas, kad mes, turėdami tokius kalbos turtus, nevartojame jų, leidžiame 
jiems rudėti ir nykti, o vargstame su nedidele rašomosios kalbos atsarga, jausdami kiekviename 
žingsny sinonimų stoką. Taigi Pietaris šedevro nesukūrė ir negalėjo sukurti. Šedevrai neatsiran- 


39] 


A. Gaigalaitė, J. Žeimantienė 


da staiga. iš karto. Visos literatūros ėjo evoliucijos keliais. Šitą kelią privalo atlikti ir mūsų literatūra. 
Tas kelias gali būti trumpesnis, kaip pas kitų literatūras. Turėdami pavyzdžių ir kelrodžių, mes 
galime tą kelią pereiti daug greičiau, bet pereiti jį reikia. Be to, ir kiekvienas rašytojas turi pereiti 
savo asmeninę evoliuciją. Vargu bau rasime rašytoją, kuris būtų debiutavęs šedevru. Visi inžymūs 
rašytojai debiutavo mažiau ar daugiau silpnais kūriniais. Talentą irgi reikia išauklėti, kaip fizines 
pajėgas. Išsilavinęs boksininkas bematant paguldys kelis kartus stipresnį už save vyrą. Stiprių 
raumenų nepakanka, kad būtų geras boksininkas. Nepakanka ir ingimto žalio talento šedevrams 
kurti. Jeigu Algimanto autorius būtų kelis kartus perkoštas per geros kritikos koštuvą, jeigu jis 
būtų toliau besitobulinęs, gal būt, kad iš jo būtumėm sukaukę ir tikrų šedevrų. 

Nors Pietaris tikrų šedevrų ir nėra sukūręs, vis tik negalime jam ginčyti kūrybinių gabumų, 
meniškos dovanos, o gal ir talento. Gal būt, kad kitose palankesnėse aplinkybėse jis būtų tapęs 
dideliu rašytoju. 

Kai kas bando Pietarį intraukti literatūrinės klasifikacijos rubrikon ir vadina jį romantiku. Kiti 
šitai ginčija. Daugiausia nesusipratimų ir ginčų kyla iš to, kad žmonės tą patį žodį nevienodai 
supranta. Romantizmu vadinama ne tiek tam tikra literatūros bei meno kryptis, kiek laikotarpis, 
kuris baigiasi maždaug apie pereito šimtmečio pusę. Bet romantizmas pas invairias tautas buvo 
mvairus. Vokiečių romantizmas skiriasi nuo prancūzų romantizmo, o prancūzų nuo anglų. Lietuviai 
savo romantizmo neturėjo. Todėl, man rodos, Pietarį, kaip rašiusį XIX šimtm. pabaigoj ir kaipo 
lietuvį, vargu bau galima pavadinti romantiku. 

Vistiek, kaip mes Pietario kūrybą vertintumėm; vistiek, ar mes jį vadinsime romantiku, ar kuo 
kitu - Jis yra mūsų dailiosios literatūros vienas tėvų ir mes jį privalome pagerbti, kaipo mūsų 
tautai dideliai nusipelniusį vyrą. Jo Algimantas, nepaisant visų savo ydų, padarė nemaža geros 
intakos visai mūsų inteligentų kartai, sužadino jaunimui kilnius patriotiškus jausmus. 

Kai daug mūsų inteligentų, pasklidę po plačiąją Rusiją, arba visai ištautėjo, arba degtinėje, 
kortose ir kituose smaguriavimuose stengėsi užmiršti savo nostalgiją, Pietaris nublogštas tolimon 
Ustiužnon, svajojo, dirbo, galvojo savo gimtajam kraštui. Tegu sau fanstatinga yra jo sumanytoji 
kova su caro laivynu, tegu sau naiviai atrodo jo planai apie lietuvių tautos išvedimą, tegu ir turi 
ydų jo literatūros kūryba, vis tik jis sielojosi, galvojo, dirbo, kentė dėl savo tautos. 

Jo auka tautai išdygo ne iš materialinės naudos ir ne iš garbės ieškojimo. Jo darbas, jo sie- 
lojimasis. jo kentėjimai tautai nedavė jam jokios materialinės naudos; garbės jis irgi nesulaukė. 
Jo vaikai dingo Rusijos vandenyne, revoliucijų audrose, jo kūnas ilsisi toli nuo tėvynės, kurią jis 
taip mylėjo, kuriai jis dirbo, apie kurią jis svajojo. Šita neparemta jokiu išrokavimu didelė, gryna, 
parodyta darbais savo tėvynės, savo tautos meilė, yra gražiausias Pietario kūrinys. 

Vygandas 
(Pradai ir žygiai. 1927. Nr. 1. P. 293-297.) 


TUMAS KAIP PUBLICISTAS 


Amžiną atilsį kan. J. Tumas buvo vienas mūsų žymiausių beletristų ir publicistų. 

Aš čia noriu keletą žodžių pasakyti apie velionį kaip apie publicistą. 

Publicistika vadinama aktualių gyvenimo klausimų gvildenimas spaudoj. Tumas publicistika 
užsiėmė visą savo gyvenimą. Jis rašė publicistinius straipsnius ir periodinėje ir neperiodinėje 
spaudoje. Pirmą kartą su Tumu kaip su publicistu teko man susipažinti dar toli prieš karą, bene 
1906 metais, kada, man būnant mokiniu, pakliuvo mano rankosna lenkų kalba išleistas Liepojo- 
Je „Kalendarz Baltycki" (Baltijos kalendorius). Ten buvo straipsnis: „Kwestja litewska" (Lietu- 

vos klausimas), po kuriuo stovėjo parašas: Ksiądz Jozef Tumas. Straipsnis padarė man didelio 
įspūdžio ir aš jį kelis kartus paskaičiau. 

Jo autorius drąsiai ir sumaniai formulavo lietuvių tautinius postulatus. Nuodugnus dėstomo 
dalyko supratimas, nuosekli tvirta argumentacija ir gražus stilius rodė, kad autoriaus būta stip- 
raus publicisto. 

Paskaitęs pats tą straipsnį, daviau jį pasiskaityti lenkuojantiems draugams. Visiems padarė 
straipsnis didelio įspūdžio. 

Vėliau jau dažnai teko skaityti kan. Tumo straipsnius „„Vilty“, paskui ,„Vaire“ ir kituose laikraš- 
čiuose. 

Vokiečių filosofas Fichte vienoj vietoje labai gražiai sako: „Kilniausioji teisė ir švenčiausio- 
ji pareiga rašytojo yra — savo tauta surinkti ir su ja tartis apie svarbiausius reikalus". Tai publicis- 
to uždavinys. Tumas buvo, man rodos, savo prigimtim daugiau publicistas, negu beletristas. Jis 
turėjo jautrią, greitai reaguojančią sielą ir didelį dvasios akylumą bei pastabumą. Kiekvienas 
stambesnis viešojo gyvenimo reiškinys tuojau traukė jo dėmesį. Pas mus priimta žiūrėti į publicis- 
tą kaip į žemesnės rūšies rašytoją. Sakoma, kad publicistas tai vienos dienos muselė. Jo raštai pe- 
riodinėje spaudoj paskaitomi ir numetami, užmirštami. Betgi su beletristikos ar mokslo raštais 
dažnai būna dar blogiau: jų niekas neskaito. Laikraštį vis dėlto išperka ir publicisto rašinį paskai- 
to nors vieną kartą. O daugelio menininkų ir mokslininkų kūriniai pūva sandėliuose ir pagaliau 
eina makulatūrai. 

Tik labai nedidelis meno ar mokslo kūrinių skaičius nepasensta ir skaitomi iš kartos kar- 
ton. 

Bet taip pat juk yra ir nesenstanti publicistika. Rasi nemaža publicistikos, kuri eina iš kartos 
karton, nesensta ir lieka amžina. Tokios publicistikos yra nemaža Platono, Aristotelio ir kitų se- 
novės išminčių raštuose. Tokia publicistika yra ir Cicerono kalbos. Raštuose, kurie nesensta ir ei- 
na iš kartos karton, ar tik ne daugiausia bus publicistikos, negu meno ir mokslo?! 

Antrą vertus, sunku atskirti, kur baigiasi mokslas ar menas ir prasideda publicistika. Gera 
publicistika be meno ir mokslo negalima. Neturėdamas mokslo medžiagos ir meno formos, geros 
publicistikos nesukursi. 

Būti geru publicistu yra nė kiek ne lengviau, kaip ir sukurti gerą meno ar mokslo kūrinį. Gal kas 
pasakys, kad menui reikalingas talentas, mokslui - erudicija, sintezė, observacija. Taip. Bet tas 
pats reikalinga ir gerai publicistikai. 

Kaip menininkui reikalinga daili, vaizdinga, meniška forma, taip ji reikalinga ir geram publicis- 
tui. Kaip menininkui reikalinga gera atmintis ir gili gamtos observacija, taip publicistui reikalinga 
irgi gera atmintis ir gili gyvenimo observacija. Kaip mokslininkui reikalinga erudicija, gabumai 
analizuoti ir sintetinti, taip jie reikalingi ir publicistui. 

Tumas buvo vienas iš mūsų žymesniųjų publicistų. Gerai publicistikai reikalinga geras turi- 
nys ir graži daili forma. Tumo publicistikoje mes randam ir vieną ir kitą. Gal nevisuomet. Bet ir pas 
geriausius rašytojus randam ir silpnesnių kūrinių. 

Kaž kas buvo pasakęs, kad yra knygų publicistika ir gyvenimo publicistika. A. a. Tumas kūrė 
tik gyvenimo publicistiką. Knygų bei teoretiškos publicistikos pas Tumą sunku užtikti. Tumas 
savo publicistikai jų ėmė tik iš gyvenimo. Jis stebėjo gyvenimą betarpiška observacija ir reagavo 
į tuos reiškinius, į kuriuos, jo manymu, reikėjo reaguoti. Dėl to ir jo publicistika yra tokia įvairi 
kaip įvairus ir pats gyvenimas. 

Aš čia negaliu užsimti Tumo publicistikos klasifikuoti sritimis ir ją analizuoti. Tam būtų rei- 
kalinga daug vietos. 
Aš čia tik norėjau mesti keletą minčių apie kan. Tumą kaip apie publicistą. 
Dr. J. Purickis 
(Akademikas. 1934. Nr. 8. P. 165.) 


A.SMETONA - POLITIKAS 


Politikos dalykas yra visuomenė, tauta ar valstybė. Vadinasi, praktiškoji politika tai yra vi- 
suomeninis ar valstybinis veikimas, siekiąs sutvarkyti visuomenės ar valstybės santykius bei 
nustatyti jos gyvenimo dėsnius. 

Tarptautinė arba užsienių politika siekia nustatyti tautų santykius bei jų sugyvenimą. 

Be praktiškosios politikos gali būti 1r teoriškoji politika. Teoriškoji politika tai yra mokslas apie 
praktiškąją politiką. 

Praktiškoji politika yra daugiau menas nekaip mokslas. Galima išmokti matematikos, fizikos, 
chemijos, bet politikos sunku išmokti. Teisingai sakė vienas iš žymiausių politikų Bismarkas: „Po- 
litika nėra mokslas, kaip tai daugis ponų profesorių mano. Politika yra menas: ji tiek pat yra 
mokslas, kiek skulptūra arba tapyba“. Norint būti geru tapytoju, nepakanka mokytis tapybos. 
Tam reikia dar turėti tapytojo talentą. Ir geras politikas esti ne tas, kas politikos mokinasi, bet kas 
turi reikalingą tam talentą. Kaip nėra taisyklių, kurias išmokus būtų galima sukurti gerą meno 
kūrinį, taip nėra taisyklių, kurias išmokus būtų galima daryti gerą politiką. Menas yra kūryba ir 
politika yra kūryba. O kurti negalima išmokti. Kūrybai reikia turėti reikalingą talentą. Michel An- 
gello, paklaustas „kaip sukurti gražią skulptūrą", atsakė: „Labai lengva. Reikia paimti marmuro 
gabalą ir nukapoti visą nereikalingą marmurą". 

Politikui daug reikia operuoti (veikti) su vadinamais imponderabilijais. Jam reikia dažnai 
Įspėti Žmonių Mintis, numatyti ateitį, mokėti paveikti žmones, pažinti žmonių būdą irt. t. 

Viso šito negalima pasiekti jokiu mokslu, o tiktai meniška intuicija (nujautimu) bei nuovo- 
ka. 

Teisybė. Mokslas politikui, taip pat kaip ir menininkui, labai reikalingas, bet vis dėlto nė koks 
mokslas negali pavaduoti talento. Politika yra sunkus, galima sakyti, sunkiausias menas. Politi- 
kui reikia ne tik meniško talento, mokslo, jam reikia dar ir kitų svarbių savumų. Jam reikia gilaus 
patriotizmo, nes politika yra labai nedėkingas užsiėmimas. 

Toli gražu ne kiekvienas politikas susilaukia dėkingumo, nes ne visada tuojau pasirodo ge- 
ros politikos vaisiai ir ne visada minia moka gerą politiką pažinti ir įvertinti. Labai dažnai politikui 
tenka eiti prieš visuomenės nuomonę. Jeigu jo neparems gilus patriotizmas, tai jam sunku bus 
atsilaikyti prieš nedėkingą jo kūrybos nemokančią įvertinti visuomenę. 

Politikui reikia didelio sąžiningumo ir tvirto būdo. Labai dažnai politikas laiko savo rankose 
didelius materialinius ir garbės turtus. Jei jis neturės tvirto būdo, tai jis gali neteisingai ir neteisė- 
tai tuos turtus panaudoti sau ir kitiems. 

Politikui reikia daug energijos ir ištvermės, nes, siekiant tikslo, jam tenka dažnai išgyventi ne- 
pasisekimų, nusivylimų. Kartais reikia laukti labai ilgai siekiamo rezultato. Būna taip, kad politi- 
kas pats ir nesulaukia savo politikos vaisių. 

Kadangi politika dažnai susijusi su galia, turtais, garbe, tai apie ją sukasi žmoniškų aistrų ver- 
petai. Politikas turi mokėti nepasiduoti aistroms, nei savo nei svetimoms. 

Taigi, daug, labai daug svarbių savumų privalo [turėti] politikas, jei jis nori būti geras politi- 
kas. Užtat gerų politikų yra taip maža. Teisybė, politika užsiimančių yra daug, bet tikrai gerų po- 
litikų labai retai tepasitaiko. 

Juk ireilės rašo mažne kiekvienas mokinys, tačiau didelių poetų tėra labai maža. 

Mūsų Tautos Vadas Antanas Smetona iš pat jaunatvės pasiaukojo politikai. Jis politika 
užsiėmė tada, kada tas užsiėmimas negalėjo duoti nei turtų, nei garbės, nei kokios kitos naudos. 
Jis politikai atsidėjo tada, kada politinis veikimas buvo susijęs su materialiu skurdu ir dideliais 
pavojais. Jo politika buvo dirbti savo tautos gerovei. Jis atsisakė nuo puikios karjeros, nuo di- 
delių algų, ordenų ir titulų, kurių pagal savo gabumus galėjo tikėtis, būdamas valdininku Rusijoje. 

Jį traukia mūsų tautos širdis — Vilnius. Čia jis apsigyvena. Suranda sau nedidelę tarnybėlę 
banke, kad turėtų kuo misti, ir ima dirbti tautos darbą. Kaip visi naujų laikų didieji politikai, taip ir 
Smetona darosi laikraštininku. Clemenceau, Briand'as, Lloyd George'as, Macdonald'as — vis tai 
buvę laikraštininkai. Ir Smetona tampa laikraštininku. 

Politikas turi veikti visuomenę, tautą, o kaip gi geriau paveiksi, jei ne per laikraštį. Politikui 
reikia turėti aukštą tribūną, iš kurios jis skleistų savo idėjas. Kokia aukštesnė ir skambesnė gali 
būti tribūna, jei ne laikraštis. 

Smetona dirba „Vilniaus Žiniose“, „Viltyje“, „Vaire“. Jis kalba į savo tautą. Kalba nepaprastai 
gražia kalba. Jis kalba apie tautos vargus ir rodo jai kelią, kaip iš tų vargų išeiti. Jis mato, kad tau- 
ta dar nėra pakankamai susipratusi, todėl žadina jos tautinę sąmonę. Jis mato, kad tauta skursta 
skurdą, todėl ieško ir rodo jai kelius, kaip iš to skurdo išbristi. 

Tačiau labiausia jis čia pasižymi kaip tautinės ideologijos kūrėjas ir tautos vienytojas. 

Tautai reikia turėti savo ideologiją. Kaip asmuo, taip ir tauta negali gerai veikti, jei neturės sa- 
vo ideologijos. Smetona savo raštuose kuria tautai ideologiją ir rodo jai kelius. 

Vos tik tauta pradėjo šiek tiek atgyti, kai ją suplėšė kovos dėl religinių įsitikinimų ir pa- 
saulėžiūros. Lietuviai pasidalijo į pirmeivius ir atžagareivius bei katalikus ir pradėjo vieni su kitais 
griežtą kovą. Šita kova greičiausiai būtų pražudžiusi mūsų tautą, nes kovojančios grupės pamir- 
šo viską Ir buvo linkusios dėtis su svetimais prieš savuosius. 

Smetona ėmė barti ir gėdinti karštuolius, nurodydamas jiems, kur veda šita brolžudiška kova. 
Jis kviečia visus atidėti šalin tikybinius ginčus, pripažinti sąžinės laisvę, persiimti tolerancija 
(apykanta) ir stoti vieningai dirbti tautos darbą. 

Ir daugelis jo paklauso. Apie jį spiečiasi susipratę lietuviai. Visi pradeda jame jausti vadą. Jo 
politika pradeda duoti vaisus. 

Ateina did[ysis] karas. Smetona nesitraukia iš savo sargyvos. Jis lieka Lietuvoje - Vilniuje. Iš 
pradžių vadovauja nukentėjusiems nuo karo šelpti, o paskum ima dirbti Lietuvos laisvei. Sun- 
kus tai buvo darbas. Reikėjo dirbti žiaurioje Vokiečių okupacijoje prieš vokiečius. 

Vokiečiai nori paversti Lietuvą savo provincija, prijungti ją prie Prūsų. Smetona nori muš- 
ti vokiečius su pačių vokiečių pagalba ir jam tai sekasi. Prieš Prūsų aneksijos (užgrobimo) pla- 
nus jis randa paramos pas pietų vokiečius katalikus. Bet ir su saviškiais nelengva. Su dideliu 
vargu jis sušaukia pirmąją Lietuvos konferenciją. Čia reikia rinkti krašto atstovybę, kuri galėtų 
kalbėti krašto ir tautos vardu. Bet susirinkusieji konferencijon atstovai nenori, bijodami vokie- 
čių klastos. Su dideliu vargu Smetonai pavyksta įtikinti atstovus, kad rinktų Tarybą. Išrinktoji 
Taryba paskelbia nepriklausomos Lietuvos atstatymą ir tuo padeda kertinį akmenį Lietuvos 
nepriklausomybei. Jei ne Taryba, tai Lietuva greičiausiai būtų atiduota Lenkijai ir mūsų tauta 
būtų pasilikusi ir toliau nelaisvėje. 

Sunkus, labai sunkus buvo Lietuvos kelias į nepriklausomybę. Lietuvai teko nugalėti žy- 
miai daugiau kliūčių, ne kaip mūsų kaimynams: latviams, estams, suomiams. Prieš atgyjančią Lie- 
tuvą kėsinasi ir lenkai, ir komunistai, ir bermontininkai. Su visais reikia kovoti, o čia jėgų maža. 

Ir vis dėlto Lietuva laimėjo šitą kovą, Smetonos vadovaujama. Smetona priveda Lietuvą prie 
steigiamojo] seimo. Čia naujas vargas. 

Lietuvą užplūdo kairiojo radikalizmo (kraštutinumo) bangos. St[eigiamasis] seimas pasiduo- 
da visuotinei radikalizmo madai. Jis nebenori pritarti Smetonos politikai. Smetona kukliai pasitrau- 
kia nuo vairo. Bet jis budi. Smetona saugoja, kad partijos nepražudytų to, kas iškovota visos tau- 
tos, jam vadovaujant. 

Bet kairiojo radikalizmo bangos praūžia greičiau, nekaip kas galėjo manyti. Kraštutinis parla- 
mentarizmas subankrutija. Gruodžio 17 dieną 1926 m. tauta daro griežtą pasisukimą ir vėl kviečia 
Smetoną prie vairo. 

Taigi, Smetonos politikos vaisius - nepriklausomoji Lietuva. Teisybė, visi dirbome, visi kūrė- 
me tą nepriklausomą Lietuvą, bet Smetona mums vadovavo ir todėl jo čia didžiausias nuopelnas. 

Smetona pasirodė talentingas politikas, politikas iš Dievo malonės, nes tik didelis politinis 
talentas galėjo išvesti Lietuvą tokiu sunkiu, vingiuotu keliu. 

Smetonos politiką tinkamai įvertins tik istorija. Ir, man rodos, kad istorija dar aukščiau vertins 
Jo politiką ir jo asmenį, nekaip kad mes vertiname. 

Dr. J. Purickis 
(Jaunoji karta. 1934. Nr. 36. P. 576-577.) 

The book by Prof. Aldona Gaigalaitė and the journalist Jūratė Žeimantienė is devoted to the 
Lithuanian historian, diplomat and journalist Dr. Juozas Purickis (1883-1934). During the Soviet 
era, this outstanding personality was totally forgotten. If remembered, it was only the single 
moment of his life — the so-called Sacharin case which left a black trail on the biography of this 
prominent person who deserved well ofhis homeland. 


Being the Lithuanian Minister of Foreign Affairs (19 06 1920-01 02 1922), skilful diplomat and 
head of the Lithuanian Journalists' Union for a number of years, he was so little known during 
the Soviet era that even Lithuanian encyclopaedias (e.g. Encyclopaedia of Journalism), not to 
mention books and articles, contain misleading information regarding some dates and events of 
his life. Only the dates of birth and death are correct, whereas the place of birth is either not 
given, or the wrong place is indicated. Other important dates: years of studies, leaving for 
Switzerland to continue his studies, maintenance of his thesis for a doctor's degree, withdrawal 
from the pastorate, marriage, headship of the Lithuanian Journalists' Union, etc. are either 
misleading, or they are an object of discussions. 


This study seeks to rectify and to fully disclose the biography of Purickis — person o! 
uncommon intelligence, enviable diligence and deep commitment to his nation and state. With 
the help of archival sources and other reliable data, his life was concretised and certain significant 
moments were specified. 


The book widely analyses for the first time not only the biography of Juozas Purickis, but 
also historic, social-economic and educative works, as well as his publications which revealed 
the realities of that time. In principle, Purickis is shown to the reader not only as a politician or a 
public figure, but also as a journalist, editor, teacher and educator of young journalists, and as a 
person who inculcated the principles of humanity, fairness, objectivity, sacrifice, concentration 
and unity into his colleagues. He was the person who demanded that newly born professional 
Lithuanian journalism would reject narrow-minded party-spirit, libel, scorning and vilification of 
particular persons. 

Being a person of an encyclopaedic intelligence: having finished Žemaičiai theological college 
and Petersburg Preachers" Academy and having defended a thesis in Freiburg Catholic University 
for a doctor's degree in history, Juozas Purickis endeavoured to educate and develop the public. 
as well as unite it for a common organisational activity and political, economic, cultural and 
educative work in order to enhance Lithuania's welfare. 


Care for the state and nation was revealed not only in his publications devoted to Lithuania's 
domestic problems, but also in a great number of articles on foreign policy and international 
relations. Juozas Purickis taught his nation to avoid mistakes made by other nations and generations 
1 the historical process. 

This well-educated journalist, who had a great knowledge of international diplomacy, managed 
not only to objectively analyse the realities of the state in the international context, but also to 
insightfully foresee the future historic processes and their slashing effect to Lithuania, Europe 
and the world. Juozas Purickis evaluated correctly the inactivity of the international organisation 
— Nations Union and the readiness of Germany foranew war. But he could not perceive the 

scope of Imperial aggression of the Soviet state, even though he managed to correctly assess a 
great number of its deeds and aims. This aggression was the main factor to cause Lithuania loose 
its independence for a long time, whereas public figures, who significantly contributed to the 
striving of the Lithuanian nation for freedom during the years of the first independence, were 
forgotten for a long time. However, over the past decade, seeking to feel the dynamic pulse of the 
first Lithuania's independence, historians, culturologists and journalists have been discovering 
Juozas Purickis anew, as he, in the form ofhis works, left us a key to a great number of events and 
characters of that time, and we believe that this will be helpful for many Lithuania's generations 
fostering the cultural heritage. 


398 


PAVARDŽIŲ RODYKLĖ 

